
on dokumentoitu kertomus vuosina 1941—1943 vapaaehtoisina 

Saksan Waffen-SS-joukoissa palvelleiden suomalaisvapaaehtoisten 
järjestötoiminnasta 75 vuoden ajalta. Kirja perustuu SS-Aseveljet ry:n ja 
Veljesapu ry:n asiakirjoihin sekä lehdistön ja kirjallisuuden antamiin tietoi- 
hin. Lähteinä on lisäksi käytetty myös ulkopuolisten arkistojen asiakirjoja. 

Vapaaehtoisten ensimmäisenä asevelijärjestönä toimi SS-Aseveljet ry, 
joka lakkautettiin syksyllä 1944 välirauhansopimuksen määräysten perus- 
teella. Sen jälkeen seurasi vuosikymmenen kestänyt aika, jolloin järjestötoi- 
mintaa ei virallisesti ollut lainkaan. Vuonna 1955 perustettiin huoltojärjestö 
Veljesapu ry, joka käytännössä perinneyhdistykseksi muuntuneena muutti 
2006 nimensä Veljesapu-Perinneyhdistys ry:ksi. 

Veljesavun järjestötoiminta on ollut oma erityinen lukunsa suomalaisessa 
veteraanitoiminnassa. Näin on ensinnäkin siitä syystä, että Saksan-vapaaeh- 
toisten sotakokemukset ovat olleet poikkeukselliset muihin suomalaisvete- 
raaneihin verrattuna. Se on ollut omaleimaista myös siksi, että millekään 
muulle veteraanitoiminnalle ei ole yritetty kasata niin paljon esteitä kuin 
Veljesavun veteraanien aseveljeystyölle. Siinä mielessä suomalaisten SS-va- 
paaehtoisten järjestötyön historia valottaa koko suomalaisen yhteiskunnan 


historiaa, sen ylä- ja alamäkiä, useiden vuosikymmenien ajalta. 

Lukijalle 


Tämä kirja on dokumentoitu kertomus vuosina 1941-1943 vapaaehtoisina Saksan Waf- 
fen-SS-joukoissa palvelleiden suomalaisvapaaehtoisten järjestötoiminnasta 75 vuoden 
ajalta. Vapaaehtoisten ensimmäisenä aseveljeysjärjestönä toimi SS-Aseveljet ry, joka lak- 
kautettiin syksyllä 1944 välirauhansopimuksen määräysten perusteella. Sen jälkeen seu- 
rasi vuosikymmenen kestänyt aika, jolloin järjestötoimintaa ei virallisesti ollut lainkaan. 
Vuonna 1955 perustettiin huoltojärjestö Veljesapu ry, joka käytännössä perinneyhdis- 
tykseksi muuntuneena muutti 2006 nimensä Veljesapu-Perinneyhdistys ry:ksi. 

Kirja perustuu ennen muuta SS-Aseveljet ry:n ja Veljesapu ry:n asiakirjoihin sekä leh- 
distön ja kirjallisuuden antamiin tietoihin. Mahdollisuuksien mukaan on käytetty myös 
lähdeluettelossa mainittuja ulkopuolisten arkistojen asiakirjoja. 

Tavoitteena on ollut selvittää vapaaehtoisten järjestötoiminnan vaiheet mahdollisim- 
man yksityiskohtaisesti ja avoimesti. Kun kysymys on yhdistysten yhteensä vuosikym- 
menien ajan jatkuneesta toiminnasta, tietyltä historiikinomaisuudelta ei ole voitu vält- 
tyä. Toisin sanoen historiallisten syiden ja seurausten problematiikan ohella teksti sisäl- 
tää runsaasti asevelijärjestöjen toimintaa kuvailevaa kerrontaa. 

Kirja on syntynyt Veljesapu-Perinneyhdistys ry:n toimeksiannosta, ja yhdistys on 
avustanut tekijää kiitettävällä tavalla tietojen etsimisessä ja kuvituksen hankkimisessa. 
Ennen muuta yhdistyksen sihteeri, kirjan kuvituksen pääosin hankkinut Jari Saurio on 
Veljesavun arkistonhoitajana ollut kirjoittajalle korvaamattomana apuna. Erityiset kii- 
tokset kuuluvat myös Mika Hakanpäälle, joka on aktiivisesti avustanut kirjan tekemi- 
sessä, samoin kuin Raimo Rosendahlille, joka Saurion ja Hakanpään tavoin on tutustu- 
nut käsikirjoitukseen ja esittänyt siitä kommenttejaan. Jyri Koskivaara, Jouko Laitinen, 
Kari Ruutu ja Johan Salo ovat myös avustaneet tekijää tiedoillaan ja hallussaan oleval- 
la aineistollaan. 

Toimeksiantaja ei ole ohjannut tekijän kannanottoja millään muulla tavoin kuin tuo- 


malla esille dokumentteja, jotka kertovat tosiasioita vuosikymmenten tapahtumista. Pi- 


kemminkin painetta käsitellä asioita ulkopuolisen mielipiteenohjauksen mukaisesti on 
tullut niistä julkisuudessa olleista kannanotoista, joilla vuosien 1941-1943 vapaaehtois- 
liikettä on vuosikymmenten ajan ja yhä edelleen pyritty mystifioimaan. Tällaiselle pai- 


neelle ei kirjoittajalla kuitenkaan ole tosiasioiden valossa ollut mitään syytä antautua. 


Aseveljeydestä ja perinteistä 


Aseveljeys on yksi vanhimpia ihmisiä ja kansoja yhdistäviä siteitä. Kotiaan ja maataan 
puolustaessaan miehet ovat taistelutantereitten ankarissa oloissa oppineet sen, että kave- 
ria on autettava, ja että kavereilta on tarvittaessa apua saatavissa. Ilman keskinäistä luot- 
tamusta ja yhteishenkeä oman asian puolustaminen ja vaikeuksista selviäminen ei ole ol- 
lut sodassa mahdollista. Niinpä aseveljeys on epäilemättä lähes yhtä vanha kuin ihmis- 
kunta, sillä puolustautuminen uhkaavia vaaroja vastaan on aina kuulunut ihmisen evo- 
luutiossa niihin elintärkeisiin asioihin, joita ilman ihmiskunta ja kansakunnat eivät olisi 
säilyneet eloonjäämiskamppailuissaan. Aseveljeys on ollut parhaimmillaan sotien aika- 
na, mutta sillä on ollut ja on tärkeä merkityksensä joukkoa yhdistävänä voimana myös 
taistelujen tauottua. 

Suomalaisiakin aseveljeys on epäilemättä elähdyttänyt ja vahvistanut vuosituhansien 
ajan, kun on jouduttu taistelemaan eri suunnilta maahan tunkeutuneita vihamiehiä vas- 
taan. Kuitenkin suomalainen aseveljeys on käytännön syistä päässyt kehittymään tais- 
telukenttien ulkopuoliseksi, rauhankin aikana sotureita yhdistäväksi tunteeksi ja toi- 
minnaksi vasta verraten myöhään. Tällaisesta on kuitenkin selviä merkkejä viimeistään 
1800-luvulta lähtien. Kansallisrunoilija Johan Ludvig Runebergin tunnettu runokokoel- 
ma ”Vänrikki Stoolin tarinat” ilmentää monessakin runossaan omalla tavallaan suoma- 
laista aseveljeyttä Suomen sodan ajoilta. Vaikka Runeberg kenties meni ihanteellisuu- 
dessaan turhankin pitkälle onnettoman Suomen sodan veteraaneja kuvatessaan, asevel- 
jeys ei hänen runoissaan rakentunut tyhjän päälle, vaan sille oli oma perustansa tuon so- 
dan veteraanien aj attelussa. 

Liikenneolot eivät vielä 1800-luvulla tehneet varsinaista Suomen sodan veteraanien 
asevelitoimintaa järjestömuodossa mahdolliseksi, joskin monien tuon sodan taistelu- 
jen muistomerkkien pystyttäminen eri puolilla maata kertoi sodan muistojen vaalimi- 
sen tarpeesta ja sen veteraanien arvostamisesta. Sanomalehdissäkin seurattiin viimeisten 
elossa olleiden Suomen sodan veteraanien vaiheita. Kuitenkin vasta Turkin sota vuosi- 
na 1877—1878 oli ensimmäinen sellainen sota, jonka jälkeen sotaan osaa ottaneet suo- 


malaiset veteraanit alkoivat jossain määrin vaalia yhdessä aseveljeyttään sodan jälkeen. 


Varhaisimpia julkisia suomalaisia asevelitilaisuuksia on Turkin sodan veteraanien ko- 
koontuminen Helsingissä Gornyj Dubnjakin taistelun vuosipäivänä lokakuussa 1902, 
kun sodasta oli kulunut 25 vuotta. Veteraanit kutsuttiin tuolloin pääkaupunkiin viettä- 
mään voitollisen taistelun muistojuhlaa. Kaartin kasarmilla järjestettyyn juhlaan osal- 
listui parisensataa veteraania eri puolilta maata.’ 

Kun Gornyj Dubnjakin taistelusta tuli syksyllä 1917 kuluneeksi 40 vuotta, veteraa- 
nien kerrottiin pitävän Helsingissä ”jubileumi-luokkakokouksen” kokoontumalla yh- 
teisten pöytien ympärille muistelemaan menneitä, juomaan maljoja ja pitämään puhei- 
ta Balkanin retkestä. Tällaiset veteraanien muistelutilaisuudet muistuttivat jo myöhem- 
pien sotien asevelikokoontumisia.? 

Vaikka aseveljeyden ensimmäiset konkreettiset merkit olivat tällä tavoin näkyvissä, 
veteraaneista huolehtiminen oli pitkään lähes olematonta. Oli selvää, ettei yhteiskunta 
ollut pitänyt juuri millään tavoin huolta hävityn Suomen sodan invalideista tai muuten 
sodasta kärsimään joutuneista. Kovin paljon parempi ei ollut Turkin sodassa vammautu- 
neidenkaan laita, sillä heidät jätettiin tavallisesti kunnallisen köyhäinhoidon varaan. Pe- 
riaatteessa senaatilta oli mahdollisuus hakea eläkettä, mutta käytännössä eläkkeen ano- 
minen oli tuon ajan invalidisoituneille byrokraattisesti liian vaikeaa? 

Vasta ensimmäinen maailmansota oli niin maailmalla kuin Suomessakin ensimmäi- 
nen suursota, jonka jälkeen asevelitoiminta organisoitui järjestelmällisesti. Tuolloin ky- 
symys ei ollut enää pelkästä sotatoveruuden muistelemisesta, vaan myös apua tarvitsevien 
veteraaniveljien keskinäisestä avustamisesta. Olihan sotaan osallistunut miljoonia mie- 
hiä, joista suuri osa oli invalidisoitunut tai joutunut muuten sodasta kärsimään. Maail- 
mansodan jälkeen perustettiin yhteisiä muistoja vaalineita ja heikompiosaisia avustavia 
asevelijärjestöjä lähes kaikkiin sotaa käyneisiin maihin. Esimerkiksi Britanniaan syntyi 
The Royal British Legion ja Saksaan teräskypäräjärjestö Stahlhelm. Myös moniin pie- 
nempiin maihin syntyi vastaavia asevelijärjestöjä. Esimerkiksi virolaisveteraanit perus- 
tivat omia järjestöjään, joista tunnetuimmaksi nousi Eesti Vabadussöjalaste Liit ( Viron 
vapaussoturien liitto) eli vapsit, kuten liiton jäseniä yleisesti kutsuttiin. 

Suomessa perustettiin melko pian vuoden 1918 vapaussodan sekä käytyjen heimoso- 
tien jälkeen muutamia aseveliyhdistyksiä, joista tunnetuimpia olivat vuonna 1920 pe- 
rustettu Jääkäriliitto ja vuonna 1924 perustettu Vapaussodan Invalidien Liitto. Lisäksi 
eräissä joukko-osastoissa, kuten Vöyrin kaartissa, palvelleet perustivat omia joukko-o- 
sastokohtaisia aseveliyhdistyksiään. Vuoden 1918 veteraanien kattava asevelijärjestö Va- 
paussodan Rintamamiesten Liitto (VRL) saatiin perustetuksi vasta vuonna 1929 ja hei- 
mosotiin osallistuneiden järjestö Suomen Heimosoturien Liitto vuonna 1933. Näistä 


järjestöistä tuli 1930-luvulla aktiivisia toimijoita, jotka vaalivat aseveljeyden muistoja, 

Aiemmat asevelijärjestöt, erityisesti Jääkäriliitto ja Vapaussodan Rintamamiesten Liitto, vuodesta 
1940 Rintamamiesliitto, olivat esikuvana suomalaisten Saksan-vapaaehtoisten asevelitoiminnalle. 
Kenraaliluutnantti Hannes Ignatius tarkastaa rintamamiesten rivistöä Kuopion liittojuhlilla 1939. 


lujittivat jäsentensä keskinäistä yhteenkuuluvuutta sekä avustivat avun tarpeessa olleita 
veljiä, ja samalla ne pyrkivät vaikuttamaan poliittisiin päättäjiin veteraanien sosiaalisten 
olojen parantamiseksi. Ne rakensivat jonkin verran myös kansainvälisiä yhteyksiä mm. 
Saksan, Viron ja Puolan asevelijärjestöihin. 

Jääkäriliitto oli arvovaltainen järjestö ennen muuta siksi, että siihen kuului viimeis- 
tään 1930-luvulta lähtien suurin osa maan korkeimmasta sotilaspäällystöstä. Sen vaalit- 
tavina olivat velvoittavat perinteet, sillä olivathan Saksaan vapaaehtoisina salaa lähte- 
neet ja siellä vuosina 1915-1918 koulutetut suomalaisjääkärit vaikuttaneet ratkaisevasti 
maan vapautumiseen ja itsenäisyyden lujittamiseen. Vapaussodan Rintamamiesten Liit- 
to puolestaan kokosi riveihinsä hallituksen armeijassa vuonna 1918 taistelleita, ja jäsen- 
määrältään se ylsi ennen toista maailmansotaa maan suurimmaksi asevelijärjestöksi, vaik- 
ka se ei missään vaiheessa saanutkaan jäsenikseen kaikkia vapaussodan rintamamiehiä. 

Aseveljeysjärjestöjen toiminnassa korostui veteraanien edunvalvonta, esimerkiksi in- 
valideista huolehtiminen sekä jääkäri- ja rintamamieseläkkeitten ajaminen, mitkä kaik- 


ki saatiin 1930-luvulla myönteiseen lopputulokseen. Jääkäriliitto ja VRL myös perus- 

tivat rintamamieskoteja, joihin asutettiin tuen tarpeessa olleita rintamamiehiä. Ne jär- 
jestivät vuosittain jäsenistönsä joukkotapaamisia, ja varsinkin VRL otti myös kantaa 
moniin yhteiskunnallisiin kysymyksiin. Jääkäriliiton jäsenjulkaisu Parole ja VRL:n ää- 
nenkannattaja Rintamamies olivat keskeisiä jäsenistön yhteenkuuluvaisuuden edistäjiä. 
tivat tehtäväkseen arvokkaina pitämiensä veteraaniperinteiden vaalimisen ja siirtämisen 
seuraaville sukupolville. Nämä perinteet olivat sotakentillä syntyneitä arvoja, joilla koros- 
tettiin isänmaan puolesta käytyjen taistelujen merkitystä oman maan historiassa. Vete- 
raanit halusivat, että sotasukupolven uhraukset eivät unohtuisi kansakunnan muistista. 
Oli tunnettava menneisyys, jotta osattiin ymmärtää nykyisyyttä ja katsoa tulevaisuuteen. 

Talvisodan jälkeen suomalainen aseveljeystoiminta joutui uuteen vaiheeseen, kun oli 
tarve järjestää myös tämän sodan rintamamiesten edunvalvonta- ja järjestötoiminta. Va- 
paussodan Rintamamiesten Liitto piti tavallaan itsestään selvänä, että myös tämän toisen 
vapaussodan miehet liittyisivät sen jäseniksi. Siksi se lyhensi vuonna 1940 nimensä Rin- 
tamamiesliitoksi. Ongelmana oli kuitenkin se, että liitto oli leimautunut poliittisesti var- 
sin oikeistolaiseksi järjestöksi, johon varsinkaan sosiaalidemokraatit eivät olleet valmii- 
ta liittymään. Niinpä ylipäällikkö Mannerheim antoi kansallisen yhtenäisyyden vuoksi 
kesällä 1940 suostumuksensa sille, että talvisodan miehiä varten perustetaan aivan oma 
asevelijärjestönsä. Suomen Aseveljien Liitto perustettiinkin elokuussa 1940, ja sen joh- 
totehtäviin otettiin niin porvarillisesti kuin vasemmistolaisestikin ajattelevia henkilöitä. 
Se tultiin yleisesti tuntemaan lyhemmällä nimellä Aseveliliitto. Samana vuonna perus- 
tettiin talvisodassa vammautuneiden aseveli- ja etujärjestöksi Sotainvalidien Veljesliitto. 

Rintamamiesliitto sai pienen osan talvisodan rintamamiehistä jäsenikseen, mutta val- 
taosa heistä liittyi Aseveliliittoon. Näiden kahden järjestön suhteet jäivät kireiksi, mut- 
ta välirikon ei annettu välirauhan ajan epävarmoissa oloissa näkyä julkisuudessa, kun oli 
tarve estää selkeästi äärivasemmistolaisten järjestöjen ilmestyminen kilpailemaan rinta- 
mamiehistä. Kumpikin järjestöistä jatkoi omaa toimintaansa myös jatkosodan vuosina, 
ja jatkosodan rintamamiehistäkin valtaosa liittyi jo sodan kuluessa Aseveliliiton paikal- 
lisyhdistysten jäseniksi. 

Liittojen keskinäinen kilpailu näkyi mm. siinä, että Rintamamiesliitto lähti kevääl- 
lä 1941 aktiivisesti värväämään ”uusia jääkäreitä” Saksaan. Siitä tulikin kaikkein aktiivi- 
sin suomalaisten SS-vapaaehtoisten värvääjäjärjestö. Aseveliliitto ei tähän värväykseen 
puuttunut. Jääkäriliitto suhtautui periaatteessa myönteisesti vapaaehtoisvärväykseen, ja 
jääkärien aktiivisuuden ansiosta 32 jääkärien poikaa lähti Saksaan. Lisäksi lähti kolme 
kalterijääkärien eli jääkäriliikkeeseen osallistumisensa vuoksi venäläisten vankina olleit- 
ten poikaa. Jääkärihistorioitsija Matti Lauerma kutsuukin vapaaehtoispataljoonan syn- 

tyä jääkäriliikkeen toisinnoksi. Jääkärien pojille annettiin itse asiassa etusija lähtijöitä va- 
littaessa, sillä jääkäreitä pidettiin tavallaan esikuvina uusille vapaaehtoisille. Tästä syys- 
tä puhuttiinkin yleisesti ”uusista jääkäreistä”. Jääkäriliitto ei kuitenkaan järjestönä ollut 
samalla tavoin aktiivinen värväysasiassa kuin avoimesti saksalaismielinen Rintamamies- 
liitto, mikä johtui suurelta osin siitä, että Jääkäriliiton toiminta oli sotavuosina varsin 
hiljaista, kun sen jäsenistön valtaosa oli sotapalveluksessa. Jääkäriliiton johtokunta oli 
tosin jo tammikuussa 1941 pohtinut sitä, että Saksaan olisi koetettava saada ”kiinteäm- 
pi yhteys”. Toisin sanoen saksalaismielisyyden puutetta Jääkäriliitossa tuskin keväällä 
1941 oli, joten vapaaehtoisvärväys sopi hyvin jääkäreitten tuolloisiin Saksan-suhteisiin.* 

Jääkäriliiton myönteinen suhtautuminen suomalaisvapaaehtoisiin kävi ilmi myös lii- 
ton johtokunnan tervehdyksessä vapaaehtoisten Gross-Bornissa 15. lokakuuta 1941 pi- 
dettyyn valajuhlaan. Kalterijääkäreihin lukeutunut hallitusneuvos Esko Riekki esitti juh- 
lassa liiton tervehdyksen, jossa muistutettiin siitä, miten idän ja lännen sovittamaton 
vastakohtaisuus on kautta vuosisatojen määrännyt kansamme kohtalon. Siinä viitattiin 
jääkärien osuuteen Suomen itsenäisyystaistelussa ja todettiin, että vaara oli nyt entistä 
vaarallisempi, ja taistelut Petsamosta Mustaanmereen olivat jälleen käynnissä. ”Nyt niin 
kuin neljännesvuosisata sitten taistelee suomalainen vapaaehtoisjoukko rinnan saksalais- 
ten aseveljien kanssa yhteistä vihollista vastaan.” Tällä tavoin SS-vapaaehtoiset rinnastet- 
tiin jääkäreihin, jotka nyt sanoivat iloitsevansa siitä, että Suomen miesten valiojoukko 
on edustamassa kansamme nuorta polvea ja käymässä samaa kovaa, mutta kansallemme 
tärkeää koulua, jota jääkärit aikanaan kävivät. ”Missä hyvänsä ryssää vastaan taistelette- 
kin ja toimittekin, voitte olla varmoja siitä, että teette Suomen asialle suuria palveluksia, 
joita kansamme ei tule unohtamaan” totesi Jääkäriliiton johtokunta tervehdyksessään. 

Rintamamiesliiton aloitteellisuus Saksan-värväyksessä oli ollut aivan olennainen, 
vaikka liiton saksalaismielisyys ei välttämättä noussut kansallissosialismin ihannoinnis- 
ta. Suomalaiset olivat vaalineet kulttuurisia ja taloudellisia Saksan-suhteitaan pitkään, 
ja vahvimpana suomalais-saksalaisena siteenä pidettiin vuoden 1918 aseveljeyttä. Sitä 
oli vaalittu parin vuosikymmenen ajan monin tavoin, mm. keskinäisillä asevelijärjestö- 
jen vierailuilla puolin ja toisin. 

SS-vapaaehtoisten värväyksen varhaisimmat juuret ulottuvat talvisotaa edeltäneeseen 
aikaan. Rintamamiesliiton ruotsinkielisen Frontmannen-lehden toimittaja Karl Jans- 
son ja jääkäriluutnantti Gunnar Lindqvist olivat käyneet Saksassa tutustumassa Hitle- 
rin henkivartiokaartiin SS-Leibstandarteen. Nämä miehet tunnettiin myös sympatiois- 
taan Hitlerin järjestelmää kohtaan. Matka sai Janssonin ja Lindgvistin pohtimaan jouk- 
ko-osastojen vaihtamista Suomen ja Saksan kesken. Tuolloinen kansainvälispoliittinen 
tilanne kuitenkin esti tällaiset hankkeet. Suomen hallitus oli toukokuussa 1939 torju- 

nut Saksan esittämän hyökkäämättömyyssopimuksen, mikä sai Saksan arvioimaan Suo- 
men-suhteitaan uudella tavalla. Sen jälkeen Saksa solmi elokuussa Neuvostoliiton kans- 
sa ns. Ribbentrop-Molotov-sopimuksen, jossa Suomi jätettiin Neuvostoliiton etupii- 
riin. Vasta uudenlainen poliittinen tilanne syksystä 1940 lähtien herätti uudelleen aja- 
tuksen sotilasyhteistyöstä. Kun Saksan asenne Suomea kohtaan näytti muuttuneen, 
muutamat jääkärit alkoivat pohtia jääkärien perinnejoukon perustamista Saksan ase- 
voimien yhteyteen. 

Lopulta vasta alkuvuodesta 1941 vähitellen tietoon tulleet Saksan suunnitelmat eh- 
käisyhyökkäyksestä Neuvostoliittoa vastaan tekivät sotilaallisen yhteistyön Saksan kans- 
sa mahdolliseksi. Suomalaisten värväämistä Saksaan saamaan koulutusta silloin kaik- 
kein ajanmukaisimpina pidetyissä joukoissa ryhdyttiin vakavasti suunnittelemaan. Sak- 
sa puolestaan oli alkanut arvioida uudelleen Suomen-suhteitaan toisaalta ajatellen Suo- 
mea raaka-aineiden, kuten nikkelin ja puutavaran, toimittajana, toisaalta mahdollisena 
tukialueena Neuvostoliittoa vastaan aloitettavassa syttyvässä sodassa. Berliinissä oletet- 
tiin Saksan ja Neuvostoliiton välisen välienselvittelyn olevan joka tapauksessa edessä. 

Mauno Jokipii on tulkinnut vapaaehtoispataljoonan eräänlaiseksi pantiksi, jota Saksa 
vaati Suomelta, jotta Suomi pitää lupauksensa pysymisestään Saksan rinnalla. Yhtä lail- 
la asiaa voidaan katsoa toisesta suunnasta ja todeta, että vapaaehtoisten värväys oli Suo- 
men yritys parantaa turvallisuuttaan ja korjata aikaisempia virheitään Saksa-suhteissa. 
Suurin virhe suomalaisten näkökulmasta oli Saksan esittämän hyökkäämättömyyssopi- 
muksen hylkääminen keväällä 1939, mikä oli tuntuvasti viilentänyt saksalaisten tuntei- 
ta Suomea kohtaan. Suomen uhraaminen Neuvostoliiton etupiiriin syksyllä 1939 ei var- 
maankaan johtunut pelkästään hyökkäämättömyyssopimuksen torjumisesta, mutta sil- 
lä oli oma vaikutuksensa Saksan politiikkaan Suomea kohtaan talvisodan alla ja aikana. 
Kun tilanne näytti muuttuvan, Suomen oli yritettävä löytää keinoja turvallisuutensa ta- 
kaamiseksi, eikä mahdollisia tukijoita Saksan lisäksi juuri ollut. Niinpä vapaaehtoispa- 
taljoonan värväämistä onkin pidettävä ennen muuta yrityksenä parantaa Suomen uhan- 
alaista turvallisuustilannetta välirauhan ajan perin epävarmoissa oloissa. 

Tässä mielessä suomalaisvapaaehtoisten värväytyminen Saksaan eroaa suuresti Sak- 
san miehittämissä maissa kuten Norjassa, Tanskassa, Ranskassa, Hollannissa ja Belgias- 
sa toteutetuista värväyksistä. Näistä maista SS-joukkoihin ei varsinaisesti lähdetty kan- 
sallisen turvallisuuden takia, vaan ennen muuta ideologisista ja seikkailullisista syistä. 
Ruotsalaisten vapaaehtoisten lähtö taas oli aivan oma lukunsa: he lähtivät valtiovallalta 
salaa aivan toisin kuin suomalaiset. 

Sodat sodittiin, ja sodista siirryttiin aikanaan rauhan oloihin koko lailla erilaiseen Suo- 


meen kuin mistä oli viisi vuotta aikaisemmin sotaan jouduttu. Maan poliittinen kartta 

muuttui suuresti, sillä aseellisen ja ideologisen sodan voittajat halusivat muovata Suo- 
mesta aatteellisesti mielensä mukaisen valtion. Niissä oloissa oli selvää, että maailmanso- 
tien välisinä vuosikymmeninä luodut perusteet sotavammojen hoitamiselle ja korvaami- 
selle eivät uudessa tilanteessa olleet enää ajan tasalla. Asian hoitaminen auttavaan kun- 
toon kesti kolmisen vuotta. Vasta 1948 säädettiin sotilasvammalaki, jonka piiriin otet- 
tiin kaikki Suomessa käydyissä sodissa vammautuneet. Myös vuoden 1918 kapinalliset 
eli punakaartilaiset sisällytettiin sotilasvammalain piiriin. 

Sodassa vammautuneiden asioiden hoitamisessa ei kuitenkaan ollut kysymys asevel- 
jeyteen liittyvien perinteiden hoitamisesta. Kuitenkin tällaisista perinteistä on tavallaan 
pidetty huolta kautta aikain. Sotien muisto on elänyt kansakuntien tietoisuudessa niin 
pitkään kuin se inhimillisesti on ollut ilman historiantutkimusta mahdollista. Suomes- 
sa perinteet nousivat kunniaan 1800-luvun runebergilaisessa hengessä, kun ryhdyttiin 
muistelemaan Suomen sotaa ja sen sankareita. Käytännössä tämä näkyi lukuisten Suo- 
men sodan taistelujen muistomerkkien pystyttämisessä. Tuolloinen tilanne oli monil- 
la lailla paradoksaalinen. Muisteltiin ja kunnioitettiin sankaritekoja sellaisessa sodassa, 
joka oli hävitty perusteellisesti. Kaiken lisäksi tuon sodan voittajat eli venäläiset käytti- 
vät maassa ylintä valtaa, mutta sankarirunoja kirjoitettiin ja muistomerkkejä pystytet- 
tiin heidän sodan aikaisten vastustajiensa kunniaksi. 

Sotien perinteiden vaaliminen nousi Suomessa kunniaan itsenäisyyden ajan ensimmäi- 
sinä vuosikymmeninä. Tuolloin ei vaalittu yksinomaan vastikään käydyn vapaussodan 
perintöä, vaan vaaliminen ulotettiin kauas historiaan, jopa 1500-luvulla käytyyn nuija- 
sotaan saakka. Kaikki, mikä oli omiaan vahvistamaan itsenäistyneen maan itsetuntoa, 
kelpasi perinnetyön kohteeksi. 

Toisenkin maailmansodan jälkeen pystytettiin sodan muistomerkkejä lähinnä 
1960-luvulta lähtien. Talvi- ja jatkosodan aseveljeyden perinnön vaalimisessa oli kui- 
tenkin omat poliittisluontoiset rajoitteensa aina Neuvostoliiton sortumiseen saakka. 
Vasta puoli vuosisataa sotien jälkeen 1990-luvulla ryhdyttiin toden teolla perustamaan 
perinnejärjestöjä niin sotaveteraaneille, sotainvalideille, suojeluskunnille, lottajärjestöl- 
le kuin uudestaan vuoden 1918 vapaussotureillekin. Jääkärit olivat saaneet pitää oman 
yhdistyksensä sodanjälkeisinä murrosaikoinakin. Myös monet sodanaikaiset joukko-o- 
sastot ovat saaneet omat historiakirjansa. 

Kysymys on saavutusten ja uhrausten muistamisesta vielä sen jälkeenkin, kun niitä so- 
tureita ei enää ole, jotka ovat saavutuksiin yltäneet ja joilta on uhrauksia vaadittu. Halu- 
taan, että kohtalokkaat ajat ja niiden toimijat säilyvät kansakunnan muistissa mahdolli- 
simman pitkään. Se on kansallisen tulevaisuuden rakentamista, sillä tulevaisuushan voi- 


daan tunnetusti rakentaa ainoastaan menneisyyden muodostamalle perustalle. 

Tähän aseveljeyden ja perinteiden vaalimisen kehykseen kuuluu myös jatkosodan ai- 
kaisen suomalaisen Waffen-SS-vapaaehtoispataljoonan veteraanien ja perinteen säilyt- 
täjien toiminta. Se on erikoislaatuinen osa-alue suomalaisessa aseveli- ja perinnetyössä 
ennen muuta siksi, että sen kohteena oleva joukko oli poikkeuksellinen. Se on omanlai- 
sensa myös siksi, että sen työn tielle on yritetty asettaa poikkeuksellisen paljon esteitä, 
joiden vaikuttimet ovat olleet pääasiassa poliittisia taikka sensaatiohakuisia. Esteet on 
kuitenkin ylitetty tai ne on kierretty. Suomalainen vapaaehtoisjoukko on osoittanut an- 


saitsevansa sen arvostuksen, joka sille kuuluu. 

Ensimmäinen aseveliyhdistys 1943—1944 


SS-Aseveljet ry perustetaan 


Marraskuun 1. päivänä 1942 kokoontui Berliinissä suomalaisen vapaaehtoisjoukon yh- 
teystoimistossa 12 suomalaista SS-miestä. He olivat joko sellaisia, jotka työskentelivät 
kyseisessä yhteystoimistossa, tai sellaisia, jotka sattuivat tuolloin kuka mistäkin syystä 
olemaan Berliinissä läpikulkumatkalla. Tämä kokous oli kutsuttu koolle oman aseveli- 
yhdistyksen perustamiseksi Saksan Waffen-SS-joukoissa taisteleville suomalaisvapaa- 
ehtoisille. Laaditun kokouspöytäkirjan mukaan yhteystoimiston hoitaja Unto Boman 
(vuodesta 1944 Parvilahti) selosti kokouksen aluksi vapaaehtoisten keskuudessa tehty- 
jä aloitteita oman aseveliyhdistyksen perustamiseksi sekä ehdotti yhteysupseerina toi- 
minutta Kalervo Kurkialaa kokouksen puheenjohtajaksi. Aloitteet aseveliyhdistyksen 
perustamiseksi olivat siis tulleet kentältä. Hankkeen esikuvina olivat mitä ilmeisimmin 
kotimaassa perustetut aseveliliitot ja -yhdistykset. 

Kokouksen tarkoitus toteutui, kun Berliinin kokous päätti Kurkialan puheenjohdol- 
la yksimielisesti perustaa SS-Aseveljet ry -nimisen yhdistyksen. Niin ikään kokous hy- 
väksyi Lauri Vuorion tekemän ehdotuksen siitä, että Kurkialaa pyydettiin tuolloin rin- 
tamalla olleeseen suomalaispataljoonaan tultuaan selostamaan yhdistyksen perustamis- 
ta pataljoonan vapaaehtoisille. Edelleen kokous hyväksyi ehdotuksen yhdistyksen sään- 
nöiksi, jonka ehdotuksen oli todennäköisesti laatinut joko Boman tai Kurkiala taikka 
molemmat yhdessä. Pienin muutoksen hyväksyttiin myös kokoukselle esitetty ehdotus 
yhdistyksen väliaikaisen johtokunnan kokoonpanosta. Perustettavan yhdistyksen talou- 
denhoitajaksi valittiin Erik Hilden (vuodesta 1945 Erkki Liukkonen).$ 

Kokouksen päätteeksi kaikki paikalla olleet SS-miehet allekirjoittivat perustamiskir- 
jan, jolla perustettiin SS-Aseveljet ry -niminen yhdistys Saksassa palvelleiden suomalais- 
vapaaehtoisten aseveljeysjärjestöksi. Yhdistyksen viralliset perustajat olivat sotilasarvon 


mukaisessa järjestyksessä SS-Sturmbannfährer Kalervo Kurkiala, SS-Obersturmfihrer 

Kim Lindberg, SS-Oberscharf&hrer Unto Boman, SS-Unterscharfiihrer Lauri Vuorio, 
SS-Unterscharfiihrer Mauno Alhainen, SS-Rottenfährer Matti Tamminen, SS-Sturm- 
mannit Tapani Linna, Matti Linna, Jorma Liuhala ja Martti Kaakinen sekä SS-Schit- 
zet Leif Nielsen ja Rabbe Zimmer. 

Perustamiskirjaan liitetyissä säännöissä yhdistyksen tarkoitukseksi määriteltiin hyvän 
asevelihengen ylläpitäminen SS-aseveljien sekä muiden maamme vapauden puolesta tais- 
telleiden kesken, suomalais-saksalaisen aseveljeyden lujittaminen suomalaiskansallises- 
sa hengessä sekä taistelu Suomen kansan itsenäisyyttä ja hyvinvointia uhkaavia vaaroja 
vastaan. Näitä ylväitä tavoitteita selitettiin toteutettavan kokous-, esitelmä- ja juhlatilai- 
suuksia järjestämällä, hädänalaisia jäseniä ja heidän perheitään taloudellisesti ja siveel- 
lisesti tukemalla ja huoltamalla sekä toimeentulon saannissa avustamalla. Yhdistyksen 
tarkoituksena oli myös tarkoitukseen soveltuvan kirjallisuuden levittäminen sekä tarvit- 
taessa myös oman julkaisutyön harjoittaminen.” 

Tarkoituspykälä kertoi selvästi siitä, että perustamisajankohdan tilanne oli vaikutta- 
massa asetettuihin tavoitteisiin. Suomi ja Saksa kävivät sotaa rinta rinnan, ja Suomen 
kannalta sodassa oli kysymys maan itsenäisyyden säilymisestä. Olennaista oli myös, että 
tarkoituspykälässä kiinnitettiin huomiota hädänalaisten jäsenten ja heidän perheitten- 
sä tukemiseen. Tuossa vaiheessa monet vapaaehtoisista olivat jo haavoittuneet, ja monia 
oli kaatunut. Heitä ja heidän perheitään ei haluttu unohtaa. 

Kun edellä mainittu yhdistyksen perustamiskirja allekirjoitettiin, suomalaisvapaaeh- 
toiset olivat olleet Saksassa jo likimain puolitoista vuotta. Niinpä ajatus oman aseveliyh- 
distyksen perustamisesta ei suinkaan syntynyt yhtäkkisesti Berliinin yhteystoimistossa 
marraskuun alussa 1942, vaan asiaa oli miesten kesken pohdittu jo pitkään. Jo pian Sak- 
saan tulon jälkeen oli ollut ensimmäisen kerran puhetta oman aseveliyhdistyksen perus- 
tamisesta. Ns. divisioonan miehiin lukeutunut Karl-Erik Ladau on muistellut, että elo- 
kuussa 1941 suomalaisia upseereja oli koolla Ukrainassa eräässä mökissä, jossa herätettiin 
henkiin ajatus aseveliyhdistyksestä. Sodan päättymisestä ei tuolloin ollut mitään tietoa, 
eikä mitään päätöksiä tehty, mutta ajatus omasta yhdistyksestä jäi itämään. Pataljoonas- 
sa, täydennyskomppaniassa ja Suomen armeijaan siirrettyjenkin parissa oli sittemmin 
keskusteltu oman yhdistyksen tärkeydestä, mutta käytännön toimiin ei ollut ryhdytty. 

Ensimmäiseksi todelliseksi aseveliyhdistyksen puuhamieheksi oli ryhtynyt SS-patal- 
joonan epävirallisena sotakirjeenvaihtajana toiminut SS-Oberschafährer Jukka Tyrkkö. 
Hän oli jo keväällä 1942 järjestänyt vapaaehtoisten keskuudessa varainkeräyksen oman 
yhdistyksen perustamista varten, mutta kun pataljoona oli tuolloin rintamalla, hank- 
keen toteuttaminen viivästyi. Asia nostettiin uudelleen esille suomalaisvapaaehtoisten 


aseveli-illassa, joka järjestettiin Ukrainassa Mokryij Jelantshikin saksalaisessa sotilasko- 

KIA 


Oman aseveliyhdistyksen perustaminen nousi esille suomalaisvapaaehtoisten aseveli-illassa, joka 
järjestettiin Ukrainassa Mokryij Jelantshikin saksalaisessa sotilaskodissa 8.8.1942. 


dissa 8. elokuuta 1942. Tälläkin kertaa Tyrkkö oli keskeisenä puuhamiehenä, ja hänen 
johdollaan pohdittiin yhdistyksen perustamista ja hahmoteltiin sen tehtäviä. Kerrotaan, 
että monet aseveljet olivat tuossa aseveli-illassa pitäneet innostavia puheita yhdistyksen 
perustamiseksi. Näyttikin siltä, että ajatus toteutuisi, sillä pataljoonan yhteysupseerina 
toiminut Kalervo Kurkiala oli ilmoittanut kannattavansa yhdistyksen perustamista, ja 
hän oli suostunut sen puheenjohtajaksi. Tarvittiin vain Suomen yhdistyslain muodot 
täyttävä päätös yhdistyksen perustamisesta. 

SS-miesten aseveliyhdistys katsottiinkin tosiasiallisesti perustetuksi jo mainitus- 
sa Mokryij Jelantshikin aseveli-illassa, mutta virallinen käytännön toteutus viipyi mar- 
raskuun alkuun. Kurkiala kokosi edellä mainitut allekirjoittajat yhteystoimistoon alle- 
kirjoittamaan perustamiskirjan 1. marraskuuta ja hänen puheenjohdolla pidetyssä ko- 
kouksessa yhdistyksen rekisteröinnin hoitajaksi nimettiin yhteystoimistoa hoitanut 


Unto Boman? 

Kaikki suomalaisvapaaehtoiset eivät tienneet Ukrainassa alustavasti sovitusta yhdis- 
tyksen perustamisesta. Asia nousi keskusteltavaksi myös Grazissa täydennyskomppa- 
niassa olleitten suomalaisten parissa syksyllä 1942. Keijo Kääriäinen on dokumentoi- 
nut päiväkirjaansa 18. lokakuuta järjestetyn kokouksen, jossa keskusteltiin asevelijärjes- 
tön perustamisesta. Puheenjohtajana toimi Paavo Vuolento ja sihteerinä Kai Jansson. 

Vuolento selosti niitä vaikeuksia, joita vapaaehtoisilla tulisi Suomeen palattuaan ole- 
maan ja ehdotti siksi, että perustettaisiin jo nyt oma järjestö. Se tulisi täydellisenä yllä- 
tyksenä kaikille niille, jotka yrittävät hyötyä vapaaehtoisten kustannuksella kuten erinäi- 
sille puolueille ja vapaamuurareille. Eero Helevä ilmoitti kannattavansa esitystä, minkä 
jälkeen yleisöstä kuului kysymys, onko tarkoitus perustaa asevelijärjestö vai poliittinen 
järjestö. Kysymys kertoi siitä, että ainakin joillakin oli mielessä Saksan malliin järjestet- 
ty poliittinen yhdistys. Vastausta kysymykseen ei ilmeisesti tullut, mutta sekä Tapio Ku- 
tinlahti että Matti Juoperi (myöh. Jokivuolle) käyttivät puheenvuorot yleisistä suunta- 
viivoista ja siitä, että perustettavan yhdistyksen olisi määriteltävä tarkka kanta poliitti- 
siin ja muihinkin kysymyksiin. Lopulta kokous päätti asettaa komitean laatimaan sääntö- 
jä tulevalle yhdistykselle. Siihen valittiin Tapio Kutinlahti, Martti Jokipolvi, Erik Korte, 
Matti Juoperi, Paavo Vuolento ja Vilho Hokkanen. 

Tämä hanke jäi hyvin lyhytaikaiseksi, sillä se peruuntui jo samana iltana. Grazissa ol- 
leille tuli tieto, että aseveliyhdistys oli jo perustettu pataljoonassa. Perustamisella tarkoi- 
tettiin Mokryij Jelantshikissa pidettyä kokousta. Niinpä Grazin täydennyskomppanias- 
sa luovuttiin kaikista yhdistyksen perustamistoimista. Pienen ristiriidan poikasen Gra- 
zin kokous kuitenkin ehti saamaan, sillä Tapio Kutinlahti ehti kirjoittaa yhteystoimis- 
toon Berliiniin Grazissa olevien mielipiteistä yhdistyksen perustamisesta. Bomanilla oli 
jo oma ajatuksensa aseveliyhdistyksestä, ja hän kiirehti ilmoittamaan, ettei pataljoonas- 
sa ollut perustettu mitään yhdistystä, vaan tarkoitus oli perustaa se Berliinissä. Asiasta 
kuultuaan Kutinlahti ilmoitti kannattavansa Berliinissä tehtyä ehdotusta ja kertoi siitä 
myös Grazissa olleille suomalaisille aliupseereille.'* 

Sotatoimien takia käytännön perustamistoimien hoitaminen Berliinistä vei aikansa. 
Yhdistyksen väliaikaiseen johtokuntaan oli valittu peräti 13 jäsentä ja viisi varajäsentä. 
Tuolloisen yhdistyslainsäädännön mukaan kaikista näistä oli hankittava virkatodistus yh- 
distysrekisteritoimistoa varten, jotta yhdistys olisi saatu virallisesti perustetuksi. Boman 
onnistui saamaan näistä kaikista 18 miehestä virkatodistuksen hämmästyttävän nopeas- 
ti, joulukuun alkuun mennessä, ja niinpä joulun viettoon valmistauduttaessa puheen- 
johtaja Kurkiala saattoi allekirjoittaa SS-Aseveljet ry:n perustamista koskevan ilmoituk- 
sen yhdistysrekisteriin 23. joulukuuta 1942. Tämä tapahtui Kaukasuksella Toldsgunis- 


sa, jonne Kurkiala oli saapunut tuomaan joulutervehdyksiä suomalaisvapaaehtoisille. 

Muodollisuudet oli hoidettu varsin vaatimattomasti, sillä mitään suurta, koko patal- 
joonan käsittävää perustamiskokousta ei silloisissa sotaolosuhteissa suinkaan voitu jär- 
jestää. Kurkiala muisteli vuotta myöhemmin tuota joulua, j onka suomalaisvapaaehtoi- 
set viettivät Kaukasus-vuoriston öisissä taisteluasemissa ja vartiokuopissa Chasnidonissa 
ja Toldsgunissa. Ainoastaan ryhmittäin voitiin hetkisen aikaa joulujuhlaa viettää ja pa- 
rissa kaukasialaisessa tuvassa voitiin kokoontua veisaamaan jouluvirsi ja lukemaan Kris- 
tuksen syntymisestä." 

Marraskuinen perustava kokous Berliinissä oli tosiasiassa valmisteltu hyvissä ajoin. 
Unto Boman oli jo lokakuussa kirjannut ehdotukseensa perustettavan yhdistyksen ni- 
men SS-Aseveljet ry. Samalla hän oli laatinut ehdotuksen perustettavan yhdistyksen joh- 
tokuntaan valittavista 18 henkilöstä. Perustava kokous tyytyi hyväksymään niin ehdo- 
tetun nimen kuin johtokuntaan valittavat henkilötkin. 

Yhdistysrekisteriin jätetyn ilmoituksen mukaan SS-Aseveljet ry:n ensimmäiseen joh- 


tokuntaan kuuluivat seuraavat henkilöt: 


SS-Sturmbannfiihrer Kalervo Kurkiala, puheenjohtaja, Hattula 
SS-Obersturmfihrer Jouko Itälä, varapuheenjohtaja, Pornainen 
SS-Untersturmfährer Unto Boman, sihteeri, Helsinki 
SS-Obersturmfiihrer Kim Lindberg, Helsinki 
SS-Oberscharfihrer Jukka Tyrkkö, Tampere 
SS-Oberscharfihrer Erik Hilden, Ruokolahti 
SS-Obersturmfährer Yrjö Tenomaa, Helsinki 
SS-Untersturmföhrer Gösta Karvinen, Helsinki 
SS-Hauptsturmfährer Karl-Erik Ladau, Tampere 
SS-Unterscharftihrer Lauri Vuorio, Tampere 
SS-Unterscharfthrer Valle Vainio, Karkkila 
SS-Hauptscharfiihrer Veikko Paavola, Kemijärvi 
SS-Rottenfihrer Aarre Vuokko, Salo, Uskela 

Johtokunnan varajäseniä olivat: 

SS-Sturmmann Erkki Silanterä, Turku 

SS-Unterscharftihrer Mauno Alhainen, Tammisaari 
SS-Rottenfihrer Matti Tamminen, Helsinki 

SS-Scharfährer Leo Lappalainen, Helsinki 
SS-Unterscharfährer Taisto Liuttu, Tampere 

SS-Aseveljet ry:n rekisteröinnin hoitaja ja ensimmäinen sih- 
teeri Unto Boman (Parvilahti). 


Rekisteröinti-ilmoitus liitteineen toimitettiin Berliinistä yhdistysrekisteritoimistoon 
Helsinkiin, ja 13. helmikuuta 1943 toimisto hyväksyi SS-Aseveljet ry:n merkittäväksi 
yhdistysrekisteriin. Tällä tavoin SS-vapaaehtoisten aseveliyhdistys oli saatu muodolli- 
sesti perustetuksi ja virallisesti hyväksytyksi." 

Yhdistyksen väliaikaista johtokuntaa ei ollut valittu missään vapaaehtoisten yleisessä 
kokouksessa, vaan Berliinin yhteystoimisto oli mitä ilmeisimmin laatinut johtokunta- 
listan omassa keskuudessaan valiten siihen mielestään sopivia miehiä. Tehtävään lupau- 
tunut Kurkiala oli luonnollinen puheenjohtaja, sillä olihan hän lähes 50-vuotiaana jää- 
kärimajurina ehdottomasti kokenein ja arvovaltaisin mies vapaaehtoisjoukossa. Varapu- 
heenjohtajaksi merkitty Jouko Itäläkin oli niin luutnanttia vastaavalta sotilasarvoltaan 
kuin iältäänkin joukon kokeneimpia miehiä. ”Ikämiehiin” lukeutunut, vuonna 1907 syn- 


tynyt Unto Boman oli tässä vaiheessa yhdistykselle luonnollinen sihteeri, sillä hänellä 

oli Berliinissä sijainneen yhteystoimiston hoitajana parhaat käytännön mahdollisuudet 
hoitaa yhdistyksen rekisteröintiä. 

Johtokuntaan nimetyt olivat keski-iältään selvästi vapaaehtoisten varttuneimmasta 
päästä. Kun monet vapaaehtoisista olivat tuolloin vain parikymppisiä nuorukaisia, joh- 
tokunnan jäsenistä suurin osa oli syntynyt 1910-luvulla. Nuorin oli varajäseneksi mer- 
kitty Leo Lappalainen, joka oli vasta 19-vuotias. 

Vaikka SS-Aseveljet ry oli muodollisesti perustettu, yhdistys oli käytännössä olemas- 
sa toistaiseksi vain paperilla. Jotain kuitenkin asian hyväksi tehtiin rintamalla. Varojen 
kerääminen perustetun yhdistyksen tarpeisiin aloitettiin miesten omassa keskuudessa, 
sillä rahaa tulevassa toiminnassa tietenkin tarvittaisiin. Kurkiala ehdotti huhtikuussa 
1943, että ryhdyttäisiin keräämään varoja perustettavalle SS-aseveliyhdistykselle.'* Ke- 
räystyötä jatkettiin toukokuussa 1943, kun pataljoona oli siirretty rintamalta virkistys- 
leirille Baijerin Ruhpoldingiin. Tuolloin saatiin kokoon 66 563 Suomen markkaa. Patal- 
joonan saavuttua kesäkuun alussa Hankoon, järjestettiin vielä ajanvietteeksi pieni huu- 
tokauppa, jolla aseveliyhdistyksen varoja kartutettiin. Omasta keskuudesta keräämällä 
saatiin kaiken kaikkiaan kokoon varsin kunnioitettavat 165 000 silloista markkaa (vas- 
taa yli 30 000 euroa), mikä sota-ajan oloissa oli melko paljon rahaa.'* Varojen keruun 
onnistuminen näin hyvin kertoi siitä, että vapaaehtoiset olivat ottaneet oman aseveliyh- 
distyksen perustamisen myönteisesti vastaan. 

Jukka Tyrkkö kuvasi tuota Hangon huutokauppaa, joka ideoitiin, kun kauniissa au- 


ringonpaisteessa muisteltiin kaukana kaatuneita aseveljiä: 


Keksi siinä joku, että huutokaupataanpa pojat jotakin ”menekkitavaraamme” siihen 
muistomerkkirahastoon. 

Hetkessä oli koolla hyvänlaista pikkukamaa, mitä meillä oli — komppanian verran 
aseveljiä ja tarpeeksi ”suupaltteja” vasaramiehiä. 

Haitari soi ja kuvaamaton innostus täytti laajan piirin parakkien keskellä. 

Tupakkarasioista maksettiin 400-700 mk, pilsneripullosta 3—400, säiliökynästä 
500 mk, tuppipuukosta 1.300 mk ja — maailman tylsimmästä ilmeestä, soittokappa- 
leesta tai kolehdista vain kolehdin vuoksi rahaa lakillinen toisensa jälkeen! 

Annettiin rahaa antamisen ilossa — kilpailtiin kuka tukevammin työntää eteen- 
päin hyvää asiaa. 

Tuli siihen saksalaisia aseveljiäkin. Kuulivat mistä on kysymys ja huusivat savuk- 
keita satasen kappale! 

Illan kassa oli noin 17.500 mk, jolle ilmoitukselle ”kansa” hurrasi lujasti nukku- 


maan poistuessaan!" 

Huutokauppa varojen keräämiseksi aseveliyhdistykselle käynnissä Hangossa heinäkuussa 1943. 


Vapaaehtoiset olettivat tulleensa kaksivuotisen sopimuskautensa päättyessä kotimaa- 
han vain lomalle, mutta poliittiset realiteetit vaikuttivat tunnetusti siihen, ettei heidän 
sopimuksiaan Saksan joukoissa palvelemisesta enää uusittu. Ennen kuin tämä selvisi mie- 
hille, he olivat päättäneet saada aseveliyhdistyksensä kunnolla toimimaan. Heillä oli tar- 
ve keskinäisestä järjestöstä, joka myös pitäisi vapaaehtoisten asemaa näkyvästi esillä suo- 
malaisten tietoisuudessa. He olivat hiukan pettyneitä siihen, että tulosatama Suomessa 
oli pommitusvaaran takia ja poliittisen varovaisuuden vuoksi melko syrjäinen Hanko 
eikä pääkaupunki Helsinki, jonne vastaanottojuhlallisuksia oli suunniteltu. Hangossa 
vastaanottajia oli vain kourallinen. SS-vapaaehtoistoimikunta oli nimittäin joutunut il- 
moittamaan vapaaehtoisten omaisille, että pataljoonan maihinnousupaikaksi on soti- 
laallisista syistä valittu yllättäen Helsingin sijasta toinen paikkakunta, jonne siviileillä ei 
ole pääsyä.” Kotimaahan tultiin ”syrjäisen Hangon satamassa muutamien virallisten vas- 
taanottajien läsnäollessa”, totesivat palaajat. Miesten muisteluissa on yhtäpitävästi ker- 


rottu siitä pettymyksestä, jonka vaatimaton vastaanotto kotimaassa sai aikaan: ”Hiljaa 

Kotimaahan palaavat suomalaiset SS-vapaaehtoiset poistuvat heidät Tallinnasta kuljettaneesta Wart- 
he-laivasta Hangon satamassa 2.6.1943. SA-kuva. 


me lähdimme ja hiljaa me tulimme. Hangosta tulosatamana päätettiin kuitenkin ottaa 
irti kaikki mahdollinen. Niinpä suomalaisvapaaehtoisten tulo haluttiin rinnastaa toi- 
seen historiallisesti merkittävään tapahtumaan, Saksan Itämeren-divisioonan maihin- 
nousuun Hangossa 3. huhtikuuta 1918. 

Oli Hangossa sentään vapaaehtoisten paraatia yhdessä kotijoukkojen komentajan ken- 
raaliluutnantti Lauri Malmbergin kanssa 2. kesäkuuta vastaanottamassa Wiking-divisi- 
oonan komentajana palvellut SS-Gruppenführer (kenraaliluutnantti) Felix Steiner. Pai- 
kalla oli myös sotakoulutuksen ylitarkastaja kenraaliluutnantti Hugo Österman sekä sak- 
salaisista lähettiläs Wipert von Blücher ja Helsingin saksalaisen varuskunnan päällikkö 
eversti Carl Seber. Virallinen Suomi huomioi vapaaehtoiset tavallaan Steinerin kautta 
myöntämällä tälle poikkeuksellisen korkean kunniamerkin. Steiner oli saanut jo vuon- 
na 1942 VR 1:n. SS-vapaaehtoistoimikunnan puheenjohtaja professori Rolf Nevanlin- 
na teki kesäkuussa 1943 esityksen rintatähden myöntämisestä Steinerin VR 1:een. Vas- 


taanotettuaan Steinerin 5. kesäkuuta Kaivopuiston-kodissaan Mannerheim myönsi tälle 

Vapaaehtoisten tulojuhla järjestettiin 3.6.1943 Tampereella Pyynikin urheilukentällä. 


esitetyn rintatähden päivämäärällä 6. heinäkuuta. Ketään muuta saksalaista kenraaliluut- 
nanttia ei palkittu näin korkealla vapaudenristillä, mutta suomalaisten SS-vapaaehtois- 
ten pidettynä esimiehenä Steiner oli tietysti erityisasemassa, kuten sodanaikaisia kun- 
niamerkkejä tutkinut Antti Matikkala on todennut.'* 

Hangossa järjestetyn tuloparaatin jälkeen oli vapaaehtoisten vastaanottojuhla Tam- 
pereella 3. kesäkuuta, jolloin jopa lähes7 000 henkeä osallistui Pyynikin urheilukentällä 
järjestettyyn kotiinpaluujuhlaan.? Paikalla oli erityisesti vapaaehtoisten omaisia, ja ak- 
tiivisimman värväysjärjestön Rintamamiesliiton varapuheenjohtaja insinööri Olli Kyy- 
koski esitti tilaisuudessa liittonsa tervehdyksen, ja oman tervehdyksensä juhlaan oli lä- 
hettänyt myös Jääkäriliitto. Pidettyjä puheita ei kuitenkaan saatu referoida julkisuudes- 
sa, eikä vapaaehtoisten haastatteluja ollut lupa julkaista. Kun Pyynikin urheilukentäl- 
lä järjestetty tilaisuus oli ohitse, vapaaehtoiset kokoontuivat Tampereen lyseon tiloihin 
pitämään SS-Aseveljet ry:n varsinaista perustavaa kokousta. Puheenjohtaja Kurkiala oli 


päivännyt virallisen kokouskutsun Ruhpoldingissa 20. toukokuuta. Vasta nyt jäsenis- 

töllä oli kattavasti mahdollisuus osallistua ensimmäisen kerran oman aseveliyhdistyk- 
sensä asioista päättämiseen. Tosiasiallisesti SS-Aseveljet ry:n toiminta lähti alkuun vas- 
ta tästä kokouksesta. 

Varapuheenjohtaja SS-Hauptsturmfährer Jouko Itälä avasi tämän suuren kokouk- 
sen, ja hänet valittiin sen puheenjohtajaksi. SS-Obersturmföährer Mauri Sartio toimi 
kokouksen sihteerinä. Päivän juhlaohjelma Tampereella oli tiukka, ja kävikin ilmi, ettei 
perustavaan kokoukseen ollut varattu tarpeeksi aikaa. Kuitenkin välttämättömät asiat 
saatiin pikaisesti hoidetuiksi. Päätettiin vielä varmuuden vuoksi yksimielisesti perustaa 
SS-Aseveljet ry Saksassa taistelleitten suomalaisten yhdyssiteeksi. Yhdistyksen puheen- 
johtajaksi valittiin edelleen Kalervo Kurkiala, mutta Itälän sijasta varapuheenjohtajak- 
si valittiin SS-Hauptsturmfä&hrer Karl-Erik Ladau. Muut johtokunnan jäsenet valittiin 
siten, että jokaisesta maakunnasta tuli valituksi kaksi miestä. Tampereella valittu joh- 


tokunta oli kokouspöytäkirjan esittämässä järjestyksessä kokonaisuudessaan seuraava: 


Varsinaiset jäsenet 
everstiluutnantti Kalervo Kurkiala, Hattula, puheenjohtaja 
SS-Hauptsturmfährer Karl-Erik Ladau, Tampere, varapuheenjohtaja 
SS-Hauptsturmfährer Jouko Itälä, Pornainen 
SS-Obersturmftährer Yrjö Tenomaa, Helsinki 
SS-Hauptscharfährer Auvo Nieminen, Kakskerta 
luutnantti Juhani Hukkanen, Liperi 
SS-Oberscharfährer Eljas Tuokko, Metsäpirtti 
SS-Scharfthrer Esko Tiainen, Pielisensuu 
SS-Oberscharfihrer Lasse Ilmevalta, Lahti 
SS-Rottenf&hrer Tapani Linna, Nurmo 
SS-Rottenfiihrer Aarre Vuokko, Salo, Uskela 
SS-Untersturmfiihrer Unto Boman, Helsinki 


vääpeli Toivo Tervanen, Uusikaupunki 


Varajäsenet 
SS-Sturmmann Oiva Kyrö, Orimattila 
SS-Rottenfthrer Reino Mäkeläinen, Tammela 
SS-Rottenf&hrer Reino Pekkarinen, Viipuri 
vääpeli Paavo Alanko, Jalasjärvi 


SS-Unterschafitihrer Olavi Ahonen, Kauhava 

SS-Aseveljet ry:n puheenjoh- — ss-Aseveljet ry:n sihteeri SS-Aseveljet ry:n rahaston- 


taja 1943-1944 SS-Ober- 1943—1944 SS-Oberscharfährer hoitaja 1943-1944, SS-Ober- 
viit k Kalervo Jukka Tyrkkö. sturmfuhrer Olli Somersalo. 
Kurkiala. 


Kurkialaa lukuun ottamatta suomalaisella sotilasarvolla esiintyvät olivat kotiutuneet 
Saksasta jo vuonna 1942, ja he palvelivat nyt Suomen armeijassa. Yhdistyksen sihtee- 
riksi valittiin yhdistysasiassa aktiivisesti toiminut SS-Oberscharfthrer Jukka Tyrkkö ja 
rahastonhoitajaksi SS-Obersturmfiihrer Olli Somersalo. Sihteeri ja rahastonhoitaja ei- 
vät kuuluneet johtokuntaan. 

Järjestäytymiskysymysten ohella Tampereen kokouksessa oli erityisesti esillä muisto- 
merkin aikaansaaminen Saksan itärintamalla kaatuneille SS-miehille. Asia ei suinkaan 
ollut uusi, sillä muistomerkkiasiasta oli keskusteltu jo miesten ollessa Saksan rintamalla, 
ja siihenastiset varainkeräykset miesten omassa piirissä oli ajateltu nimenomaan tällaisen 
muistomerkin aikaansaamista varten. Alun perin oli tarkoitus kerätä varat muistomerk- 
kiä varten pelkästään miesten omasta keskuudesta, koska muistomerkistä haluttiin ni- 
menomaan SS-miesten kunnianosoitus omille sankarivainajilleen. Tampereen kokouk- 
sen päätökseksi tulikin, että kaatuneiden SS-miesten muiston kunnioittamiseksi perus- 
tetaan rahasto, jonka varoilla pystytetään Helsinkiin suomalaisten SS-sankarivainajien 
muistokivi, ja yhdistys toivoi saavansa lahjoituksia tähän tarkoitukseen. Lahjoitusvarat 
pyydettiin toimittamaan Helsingin suojeluskuntatalossa Döbelninkatu 2:ssa toiminee- 


seen SS-vapaacehtoistoimistoon. 

Tämän lisäksi vuosikokous hyväksyi yhdistyksen toimintaohjeeksi hyvien suhteiden 
ylläpitämisen ja edistämisen asevelimaa Saksan kanssa. SS-Oberscharfthrer Pentti Kar- 
hun ehdotuksen mukaisesti yhdistys päätti vaalia sitä henkeä, joka vieraalla maalla olo- 
aikana oli syntynyt.” 

On syytä muistaa, että SS-Aseveljet ry:n perustajat olivat suurelta osin parikymppisiä 
nuorukaisia. He eivät suinkaan olleet perustamassa mitään sotavanhusten veteraaniker- 
hoa, vaan nuorten miesten keskinäistä yhteisöä, joka vastaisi heidän tarpeitaan yhteisten 
kokemusten muistelemisessa, keskinäisessä seurustelussa ja yhteydenpidossa sekä tietysti 
myös invalidisoituneiden veljien ja kaatuneiden omaisten avustamisessa. Kaiken tämän 
rinnalla haluttiin kunnioittaa yhteisillä taistelukentillä kaatuneita aseveljiä. Jäsenistön 
nuoruudesta huolimatta yhdistyksen johtoon saatiin miehiä, joille oli kertynyt elämän- 
kokemusta muustakin kuin sotimisesta. Ennen muuta tällainen henkilö oli puheenjohta- 
jaksi valittu jääkäriupseeri ja pappi Kalervo Kurkiala. Myös varapuheenjohtaja Ladau (s. 
1916) ja sihteeri Tyrkkö (s. 1912) olivat iältään keskitasoa vanhempia ja kokeneempia. 

SS-vapaaehtoiset näkivät oman yhdistyksensä todella hyvin omaksi yhdistyksekseen, 
sillä vuoden 1943 loppuun mennessä 709 miestä oli maksanut yhdistyksen jäsenmaksun. 
Kun vapaaehtoisia oli tuolloin elossa noin 1 130, heistä noin 63 prosenttia oli liittynyt 
yhdistykseen. Vuoden 1943 aikana liittyneitä oli 679 — osa oli siis liittynyt jo edellisenä 
vuonna — ja mielenkiintoinen yksityiskohta jäsentilastossa on se, että jäsenistä kolmen 
sanottiin olevan vuoden 1918 vapaussotureita ja yhden olevan heimosoturi. Yhteysup- 
seerina toimineet Kustaa Levälahti ja Kalervo Kurkiala olivat selvästi vapaussotureita, 
samoin vapaussoturiksi katsottiin vuonna 1905 syntynyt Erkki Tiainen, joka oli osallis- 
tunut vapaussotaan lähettinä kotikaupungissaan Joensuussa. Vapaussoturiksi olisi voitu 
katsoa myös jääkärien sairaanhoitajana toiminut vapaaherratar Ruth Munck. Heimoso- 
turi puolestaan oli vienankarjalaista syntyperää ollut, 1904 syntynyt vapaaehtoinen Niilo 
Tikanoja, joka oli osallistunut ns. Itä-Karjalan metsäsissikapinaan vuosina 1921-1922. 

SS-vapaaehtoisten järjestäytymisaste oli siis aseveliyhdistyksen jäsenmäärän perus- 
teella verraten hyvä. Julkisuudessa on tosin väitetty, ettei järjestön johto saanut saanut 
suuria massoja mukaansa, koska miehet olivat saaneet kuvan saksalaisesta järjestelmästä 
ja alkaneet inhota sitä.? Tällaisia väitteitä esitettäessä on jätetty huomiotta se, että SS- 
Aseveljet ry:n tarkoitus oli huolehtia vapaaehtoisten eduista Suomessa suomalaisen yh- 
teiskunnan ehdoilla. Entisten SS-miesten suhtautuminen joukkonsa järjestäytymiseen 
heikkeni tosiasiassa vasta sodanjälkeisinä vuosikymmeninä heidän jouduttuaan ankeas- 


sa yhteiskunnallisessa tilanteessa kokemaan kotimaassaan nurj amielistä kohtelua. 

Rintamamiesliiton jäsenjärjestöksi 


Heti kesäkuun 3. päivän kokouksen jälkeen puheenjohtaja Kurkiala ja sihteeri Tyrkkö 
kertoivat julkisuudessa, että perustettu aseveliyhdistys ryhtyy läheiseen yhteistoimin- 
taan Rintamamiesliiton kanssa. Tällainen yhteistoiminta oli luonnollista ennen muuta 
siksi, että Rintamamiesliitto oli paitsi toiminut aktiivisesti vapaaehtoisten värväykses- 
sä myös pitänyt yhteyttä suomalaisvapaaehtoisiin näiden taistellessa Saksan rintamalla 
mm. lähettämällä näille joulupaketteja. Yhteistyöstä kertoi käytännössä sekin, että Rin- 
tamamiesliiton jäsenyhdistykset eri puolilla maata järjestivät kesällä 1943 yhdessä lot- 
tien kanssa Saksan-vapaaehtoisille näyttäviä vastaanottojuhlia. Suurin tällaisista juhlista 
oli Seinäjoella, jossa juhlaan osallistui satakunta SS-miestä ja 3 000-henkinen yleisö. Li- 
säksi juhlia oli myös mm. Vaasassa, Joensuussa, Torniossa, Keravalla, Laihialla, Vimpe- 
lissä, Kuortaneella, Lahdessa, Sotkamossa, Pihtiputaalla, Punkaharjulla, Jurvassa, Isos- 
sakyrössä, Toijalassa, Helsingissä, Kajaanissa, Hämeenlinnassa, Imatralla, Turussa, Lap- 
peenrannassa ja Pieksämäellä. Erityisesti Rintamamiesliiton jäsenlehti Rintamamies piti 
huolta siitä, että näistä juhlatilaisuuksista kerrottiin näyttävästi julkisuudessa. 

Kaiken tämän juhlinnan keskellä SS-miehet panivat merkille, ettei valtakunnan viral- 
linen taho järjestänyt heille mitään juhlia, ja osa sanomalehdistöstäkin vaikeni vapaaeh- 
toisten kunniaksi järjestetyistä juhlista. Sen sijaan saatettiin todeta, että vanhat vapaus- 
soturit olivat kutsuneet heidät yhteisiin tilaisuuksiin, joissa sekä vahvistettiin vapaaeh- 
toisten ja kotiseudun välisiä siteitä että kunnioitettiin sankareina pois riveistä kaatunei- 
den muistoa.” 

Rintamamiesliitto oli vuosikokouksessaan toukokuussa 1943 kirjannut läheiset suh- 
teensa suomalaisiin SS-vapaaehtoisiin. Vuosikokous oli todennut sen tosiasian, että jo 
keväällä 1941 liitto oli ollut kiinteästi mukana Saksan armeijan SS-joukkoihin peruste- 
tun suomalaisen vapaaehtoispataljoonan muodostamisessa. Muistutettiin siitä, että liit- 
to oli mm. värvännyt miehiä tähän joukkoon, ja huomattava määrä liiton jäsenten poi- 
kia oli värväytyneitten joukossa. Edelleen Rintamamiesliitto totesi, että pataljoona oli 
erinomaisesti kunnostautunut itärintaman ja Kaukasian ankarissa taisteluissa tuottaen 
siten kunniaa isänmaalleen. Siksi olikin luonnollista, että liitto ja sen jäsenyhdistykset 
olivat mielenkiinnolla seuranneet pataljoonan vaiheita. Pataljoonan sotakirjeenvaihtaja, 
toimittaja Jukka Tyrkkö oli toiminut epävirallisena yhdysmiehenä ja oli lähettänyt ku- 
vauksia pataljoonan vaiheista liiton äänenkannattajiin. Sensuuri oli kuitenkin vuoden 
1942 lopulla iskenyt kyntensä Tyrkön lähettämiin katsauksiin ja määrännyt niiden jul- 


kaisemisen lopetettavaksi. 

Lahden seudun vapaaehtoisia kokoontui Hämeenkadun asemieskerholla kesäkuussa 1943. Eturi- 
vissä vasemmalta Heikki Saura, Paavo Pekola, Unto Ilmevalta, Olavi Oinonen, värväri sk-aluepää!- 
likkö Kalle Vuorinen, Urho Hinkkala ja Pentti Saastamoinen, takarivissä vasemmalta Valtteri Kujala, 
tuntematon, Olavi Jäätvuori, tuntematon, Keijo Laitinen, Pekka Ruoppa, Simo Pursiainen, Olli Savi- 
nen, Olavi Vassinen, Kaarlo Haajanen, Lasse Ilmevalta, Erkki Tähtinen, Sakari Jussila ja Oiva Virman. 


Tampereen seudun SS-miehet tapasivat heitä värvänneitä vapaussotureita Toijalan Pirtillä 9.6.1943. 

Tällaisen sensuurimääräyksen taustalla oli maan poliittisen johdon pyrkimys estää 
Saksan-suhteiden liiallinen korostaminen tilanteessa, jossa Stalingradin rintaman soti- 
laallinen katastrofi oli jo ennustettavissa. Tyrkkö puolestaan ei kirjoituksissaan suinkaan 
salannut saksalaismyönteisyyttään, mikä tietenkin oli ymmärrettävää. Taistelihan hän 
Saksan joukoissa suomalais-saksalaisen aseveljeyden innoittamana. 

Tervetulojuhlien lisäksi toinen konkreettinen ilmaus SS-Aseveljet ry:n ja Rintama- 
miesliiton läheisistä suhteista oli se, että heinäkuun alusta 1943 Rintamamies-lehdessä 
alettiin julkaista säännöllisesti SS-Aseveljien omaa sivua. Sen toimitti Jalkaväkirykmentti 
27:n riveihin siirtynyt yhdistyksen sihteeri Tyrkkö, joka oli siviilissä Aamulehden toimit- 
taja. Kerran viikossa ilmestynyt Rintamamies osoittautuikin erinomaiseksi yhdyssiteek- 
si Saksasta palanneille, jotka hajautettiin heinäkuusta 1943 lähtien pääosin taisteluteh- 
täviin Suomen rintamille. ”SS-vapaaehtoisemme haluavat tukeutua Rintamamiesliiton 
piiriin, koska heitä elähdyttävät samat aatteet ja pyrkimykset kuin vanhoja vapaussotu- 
reitakin. Näin Rintamamies-lehdessä perusteltiin järjestöjen välistä yhteistyötä. Samoil- 
la aatteilla ja pyrkimyksillä tarkoitettiin mm. Saksan-suhteiden vaalimista ja enemmän 


tai vähemmän julkisesti vireillä olleiden Suomen erillisrauhapyrkimysten vastustamista. 

Puheenjohtaja Kurkiala käytti Rintamamies-lehden palstoja hyväkseen ja selvitti yh- 
distyksen tehtäviä. Ne suuntautuivat sekä yhdistyksen omaan piiriin että ulospäin. Kaa- 
tuneiden toverien muistoa tultaisiin vaalimaan pyhänä. Kaatuneiden omaisten ja inva- 
lidien asiat oli puheenjohtajan mukaan hoidettava, ja tietoja pataljoonasta oli säilytet- 
tävä sanoin ja kuvin. Lisäksi omassa piirissä oli vaalittava sitä kurin ja taistelun henkeä, 
josta vapaaehtoiset olivat kovassa koulussa osallisiksi tulleet. 

Ulospäin suuntautuvista tehtävistä ensimmäisenä Kurkiala mainitsi yhteyden pitämi- 
sen saksalaisiin aseveljiin ja heidän kansaansa. Oman maan suuria asioita tuli myös seura- 
ta. ”Olemme kiinnostuneita maamme suuresta politiikasta sanan hyvässä merkityksessä”, 
Kurkiala kirjoitti. Niille, jotka ovat maan puolesta taistelleet, kuuluu myös tehokas osal- 
listuminen maan asioiden hoitamiseen, totesi SS-Aseveljet ry:n puheenjohtaja.” Kannan- 
otto seurasi Rintamamiesliiton johdon usein toistamaa näkemystä, joka oli alusta saakka 
vaatinut maan asioissa sananvaltaa maan vapauttajille. Niinpä haluttiin, että myös maa- 
ta talvi- ja jatkosodassa puolustaneiden ääntä oli kuunneltava maan asioita hoidettaessa. 

Kurkiala oli syystäkin ilmeisen tyytyväinen Rintamamies-lehteen yhdistyksensä ää- 
nenkannattajana. Vuoden 1943 lopulla hän totesi lehden osoittautuneen erittäin miellyt- 
täväksi lukemistoksi sekä korvaamattomaksi yhdyssiteeksi ja tiedonantovälineeksi. Kun 
lehden tilausmaksu sisältyi SS-Aseveljet ry:n jäsenmaksuun, kaikkien jäsenten piti huo- 
lehtia siitä, että heidän osoitteensa oli ilmoitettu SS-toimistolle, korosti puheenjohtaja.?* 

SS-Aseveljien ja Rintamamiesliiton yhteistyö ei rajoittunut pelkkään lehdessä julkais- 
tuun SS-miesten sivuun. Puheenjohtaja Kurkiala ja sihteeri Tyrkkö olivat jo 17. kesäkuu- 
ta neuvotelleet Rintamamiesliiton hallituksen edustajien kanssa lähemmästä yhteistoi- 
minnasta. Tällöin oli yhteisesti todettu, että oli olemassa täydet edellytykset järjestöjen 
läheiselle yhteistyölle niin aatteellisessa kuin käytännöllisessäkin toiminnassa. Suunni- 
teltiin SS-Aseveljien liittymistä jäsenjärjestönä Rintamamiesliittoon ja edellä mainitun 
erityisen SS-miesten palstan julkaisemista liiton äänenkannattajassa Rintamamiehessä. 
Tämän neuvottelun tuloksena SS-Aseveljet ry päätti liittyä jäsenjärjestönä Rintamamies- 
liittoon, ja liitto puolestaan takasi "uusille jääkäreille” edustuksen liiton hallituksessa.” 

Tällainen päätös oli vallinneissa oloissa varsin luonnollinen. Samat aatteet ja pyrki- 
mykset sekä jo värväyksen aikana koettu yhteys vaikuttivat siihen, ettei SS-Aseveljissä 
ilmeisesti edes harkittu liittymistä Rintamamiesliiton kanssa kilpailevaan Aseveliliit- 
toon, vaikka Aseveliliitto kyllä toivotti SS-miehet tervetulleiksi jäsenikseen. Kysymys 
oli pitkälti myös ideologisesta valinnasta, sillä Rintamamiesliitto ja erityisesti sen johto 
olivat tiukan oikeistolaisissa ja saksalaismyönteisissä käsissä. Aseveliliitto puolestaan ta- 
sapainoili porvarien ja sosialistien ”akselilla% mistä sittemmin alettiin käyttää nimitystä 

Rintamamieslehden etusivu 15.10.1943, jossa kerrotaan SS-Aseveljien liittymisestä Rintamamies- 
liiton jäsenjärjestöksi. 


kymmeniä sodan jälkeen. Vaikka SS-vapaaehtoisissa ei juuri poliittisesti aktiivisia hen- 
kilöitä ollutkaan, oli valtaenemmistö heistä epäilemättä lähempänä Rintamamiesliiton 
kuin Aseveliliiton ideologista linjaa. Sosiaalidemokraattejakin oli mukana, sillä kuten 
sittemmin asevelisosialistina tunnettu Unto Varjonen oli jo vapaaehtoisten värväysvai- 
heessa todennut, sosialistien oli saatava omia miehiään mukaan, jotta he saisivat tietoja 
joukon koulutuksesta ja tavoitteista. 

Rintamamies-lehdessä uudet jääkärit toivotettiin tervetulleiksi Rintamamiesliiton 
kanssa samaan rintamaan, jossa ei tule puuttumaan taisteluita eikä vastoinkäymisiäkään, 
sillä ”omaksumiemme aatteiden vastustajia löytyy tässä maassa vielä valitettavan paljon”, 
kirjoitti lehti. Kirjoittaja, joka ilmeisesti oli lehden päätoimittaja, vapaus- ja heimosotu- 
ri sekä SS-värväri Eero Rekola, toivoi, että nuoria taistelijoita kannustaisi samoin kuin 
vanhoja veteraaneja tietoisuus siitä, että heidän pyrkimyksensä tähtäsivät ”ei meidän it- 
semme eikä minkään ryhmäkunnan hyväksi vaan koko isänmaan parhaaksi”. 

Muodollisesti SS-Aseveljet ry:n liittyminen Rintamamiesliiton jäsenyhdistykseksi 
hyväksyttiin Rintamamiesliiton hallituksessa lokakuun lopussa 1943. Kun SS-miesten 

| Frontleitstelle 25 


Saksalaisen Front- 
leitstelle 25:n Han- 
gossa 10. heinäkuu- 
ta 1943 myöntämä 
iltalomatodistus SS- 
Rottenführer Olavi 
Larmalalle. i 


edustaja liiton hallitukseen voitiin valita vasta seuraavan kevään liittokokouksessa, Juk- 
ka Tyrkkö nimettiin SS-Aseveljien yhdysmieheksi liiton hallitukseen seuraavaan liitto- 
kokoukseen saakka.” 

Paraatinsa ja kokouksensa Tampereella pidettyään SS-vapaaehtoiset hajaantuivat lo- 
malle noin kuukaudeksi ja palasivat heinäkuun alussa jälleen Hankoon, jossa he kuului- 
vat paikallisen saksalaisen johtokeskuksen Frontleitstelle 25:n alaisuuteen. Monet heistä 
olivat odottaneet uutta sopimusta, jonka perusteella he olisivat lähteneet uudelleen Sak- 
san rintamalle. J. K. Paasikiven päiväkirjoista käy ilmi, että vielä juhannuksen tienoilla 
Suomen sotilasjohdossa oltiin sitä mieltä, että pataljoona palautetaan Saksaan yhtä suu- 
rena kuin se palasi Suomeen. Osa miehistä tuli suunnitelmien mukaan siirtää Suomen 
armeijaan, joiden tilalle värvättäisiin uusia miehiä. Lopulta uutta sopimusta ei kuiten- 
kaan tullut, vaan miehille luettiin 11. heinäkuuta SS-Reichsfiihrer Heinrich Himmle- 
rin päiväkäsky, jossa tämä totesi, ettei mahdollisuutta suomalaisten SS-miesten paluulle 
Saksaan enää ole. Himmler kiitti pataljoonaa sen sankariteoista Saksan riveissä ja julis- 
ti vapaaehtoispataljoonan hajotetuksi. Pataljoona osallistui viimeiseen saksalaiseen kat- 
selmukseen ja samana päivänä pidettyyn suomalaiseen vastaanottoparaatiin. Pataljoo- 
naan kuuluneet sotilaat liitettiin Suomen armeijaan. 

Eversti Martti Vihma Kotijoukkojen esikunnasta sai tehtäväkseen siirtää Saksan-va- 


paaehtoiset Hangosta Niinisalossa olleeseen Upseerikouluun. Vihma toteaa raportis- 

Toivo Tuomaalan Hangossa 5.7.1943 allekirjoittama anomus liittymisestä SS-Aseveljet ry:n jäseneksi. 


saan pataljoonan tehneen häneen erittäin käyttökelpoisen vaikutuksen. Hän oletti, että 
siihen kuuluneet tulevat täyttämään kunniakkaasti tehtävänsä Suomen puolustusvoi- 
missa — varsinkin, jos he edelleen saavat havaita, että heidän yli kaksi vuotta kestäneellä 
palveluksellaan maamme rajojen ulkopuolella annetaan asiaan kuuluva arvo?! ”Vähäi- 
nen pelko, että he tartuttaisivat ympäristöönsä kansallissosialistisen ideologian, osoit- 
tautui aiheetomaksi — koska he eivät olleet itsekään tällaista tartuntaa saaneet”, toteaa 
Matti Lauerma.” 

Aivan kuten kotimaahan palanneet jääkärit vuonna 1918, myös kotiutuneet SS-mie- 
het vuonna 1943 olisivat halunneet taistella Suomen rintamalla yhtenäisenä joukkona. 
Huhuja heidän liittämisestään pataljoonana jääkärikenraalimajuri Ruben Laguksen ko- 
mentamaan Panssaridivisioonaan olikin liikkeellä, mutta tällaiset toiveet ja huhut osoit- 
tautuivat pian paikkansa pitämättömiksi. Lopullisesti asia haudattiin vasta syyskuussa 
1943, jolloin vapaaehtoiset joutuivat toteamaan, ettei ole aihetta eikä tilaisuutta tehdä 


mitään SS-miesten siirtojen järjestämiseksi Laguksen divisioonaan ? 

SS-Aseveljien puheenjohtaja Kalervo Kurkiala, oikealla ja Olavi Nurkkala Hangossa 12.7.1943. 


Huhuilla Panssaridivisioonaan siirtämisestä oli sikäli perustetta, että jotkut tuolloin 
Suomeen palanneet SS-miehet olivat jo syksyllä 1942 kääntyneet Laguksen puoleen ja 
pyytäneet päästä palvelemaan tämän alaisena. Lagus oli kehottanut halukkaita anomaan 
siirtoa, mutta siirroista ei ollut tullut mitään, koska miesten joukko-osastot eivät olleet 
lähettäneen anomuksia eteenpäin. Kun vapaaehtoisten pääjoukko palasi Suomeen, La- 
gus sai jälleen lukuisia tiedusteluja siitä, miten pääsisi palvelemaan Panssaridivisioonas- 
sa. Tiedustelujen johdosta Lagus pyysi Päämajan järjestelyosastolta, että hänen divisi- 
oonaansa määrättäisiin erityisesti moottoroiduissa joukoissa palvelleita, koska tällaisis- 
ta miehistä oli divisioonassa suuri puute. Pyyntö ei johtanut tulokseen, sillä Lagus sai 
103:sta VI Armeijakuntaan tulleesta SS-miehestä vain kolme, ja nämäkin olivat tyk- 
kimiehiä, joita Lagus ei tarvinnut. Tämän jälkeen Lagus pyrki vielä saamaan Saksassa 
moottorikoulutuksen saaneita ja erikoiskurssin käyneitä miehiä joukkoonsa, mutta kävi 
ilmi, että monet siirtoa anovista olivat sellaisia, joiden siirto Panssaridivisioonaan ei voi- 


nut tulla kysymykseen. Joka tapauksessa Lagus piti voimain haaskauksena sitä, että esi- 

merkiksi I, II ja III luokan saksalaisen ajokortin omaava, erilaiset automestarikurssit käy- 
nyt tai 10 tonnin telavetoisen maastovaunun kuljettajana toiminut palveli aselajissa, jos- 
sa hänen saamansa erikoiskoulutus ei päässyt oikeuksiinsa.” 

Pataljoonan hajottamispäätös oli ikävä uutinen useimmille vapaaehtoisille, sillä he ei- 
vät enää saaneet taistella yhtenä joukkona, kun heidät sijoitettiin eri yksikköihin Suo- 
men rintamalle, kuten oli tehty jääkäreillekin aikanaan. Pettymys heijastui myös yhdis- 
tyksen sihteerin kommenteissa, vaikka tyytymättömyyttä sotilasjohdon päätökseen ei 
voitukaan avoimesti ilmaista. Tyrkkö tyytyi toteamaan, että suomalainen SS-panssari- 
krenatööripataljoona oli hajotettu ja kysyi, oliko tämä loppu. Hän halusi myös vastata 
omaan kysymykseensä: 

Ei milloinkaan, aseveljet! Me olemme olemassa ja milloin me kokoonnumme yhteen, me 
olemme taas suomalaisia SS-miehiä. Sotilaita, jotka kerran vaalivat Kuninkaallisen Preus- 
silaisen Jääkäripataljoonan N:o 27 perinteitä. Miehiä, joiden maailmankuvasta ei milloin- 
kaan pyyhkäistä pois niitä lisiä, jotka syntyivät kaukaisella sotaretkellä unohtumattomina 
vuosina 1941—43. Vapaaehtoisia, joiden piiristä jätettiin runsaat lunnaat etelän multiin 
Ukrainassa, Rostovissa, Kaukasuksella. 

”Historian Pantheonin pääportaat eivät kuulu hiiviskelijöille, vaan sankareille” laina- 
si Tyrkkö itseään Adolf Hitleriä. 

Himmlerin ohella myös Wiking-divisioonan aiempi johto tervehti entisiä suomalaisia 
alaisiaan. Vapaaehtoisten pidetty saksalainen komentaja kenraali Felix Steiner, joka oli 
ollut mukana Hangon paraatissa, muisti hajotettua vapaaehtoispataljoonaa sähkeellään, 
joka epäilemättä ilahdutti vapaaehtoisia. Steiner kiitti suomalaisjoukkoa uskollisuudesta 
ja suurista saavutuksista. Hän vakuutti, että suomalaiset olivat tovereina ja ihmisinä voit- 
taneet hänen sydämensä. Siksi hän ja hänen alaisensa SS-miehet eivät milloinkaan unoh- 
da suomalaisvapaaehtoisia ”kun me kerran lyömme maahan yhteisen vihollisemme” 

SS-Aseveljet ry:n valittu johtokunta piti Hangossa järjestäytymiskokouksensa 4. hei- 
näkuuta. Tuolloin yhdistyksen taloudenhoitajaksi valittiin pataljoonan lääkärinä toi- 
minut SS-Obersturmfährer Olli Somersalo sekä tilintarkastajiksi SS-Obersturmfthrer 
Veikko Koiranen ja SS-Rottenfihrer Oiva Kyrö. 

Kun monijäsenisen johtokunnan koolle saaminen sota-ajan oloissa oli ilmeisen vai- 
keaa, kokouksessa 19. syyskuuta valittiin nelijäseninen työvaliokunta toimeenpanemaan 
johtokunnan periaatteessa hyväksymiä suunnitelmia. Työvaliokuntaan kuuluivat pu- 
heenjohtaja Kurkiala, sihteeri Tyrkkö, taloudenhoitaja Somersalo sekä johtokunnan jä- 
sen Esko Tiainen. 

Yhdistykselle piti kerätä varoja keräysten ohella myös liittymis- ja jäsenmaksuilla, 


ja niinpä liittymismaksuksi määrättiin 20 markkaa ja jäsenmaksuksi 100 markkaa. In- 

valideilta jäsenmaksua ei peritty, ja rahastonhoitajalle annettiin valtuutus harkintansa 
mukaan vapauttaa varattomia jäseniä maksuvelvollisuudesta. Liittymismaksu siirret- 
tiin suoraan kaatuneiden SS-miesten muistorahastoon. Jäsenmaksuun sisältynyt Rin- 
tamamies-lehti oli yhdistykselle tärkeä, ja loppuvuodesta 1943 yhdistys järjesti jäsenis- 
tölleen Rintamamies-lehden tilaushankintakilpailun, jotta nämä hankkisivat rintamal- 
ta mahdollisimman paljon lehden tilauksia. Viidelle parhaalle tilaushankkijalle oli lu- 
vassa rahapalkinto. 

Yhdistyksen säännöt monistettiin yhdistyksen jäsenten tilattaviksi. Jäsenkortit pää- 
tettiin painattaa, mutta jäsenkirjat tuli hankkia yhdessä Rintamamiesliiton kanssa. Toi- 
sin sanoen jokaisen SS-Aseveljien jäsenen oli tarkoitus saada myös Rintamamiesliiton 
jäsenkirja, mikä ei liene käytännössä ehtinyt toteutua * 

Vaikka valtaosa yhdistyksen jäsenistä oli loppukesästä 1943 lähtien rintamapalve- 
luksessa, SS-Aseveljet ry:n toiminta lähti hämmästyttävän ripeästi käyntiin monilla 
osa-alueilla. Julkaisutoiminta saatiin hyvälle mallille edellä mainitulla yhteistyöllä Rinta- 
mamies-lehden kanssa, ja lisäksi myös Rintamamiesliiton ruotsinkielinen julkaisu Front- 
mannen vastasi yhdistyksen toivomuksia aatteellisella ohjelmallaan, kuten yhdistyksen 
johtokunta saattoi todeta. Sanomalehdistä erityisesti tamperelainen kokoomuksen Aa- 
mulehti ja IKL:n Ajan Suunta julkaisivat runsaasti yhdistystä koskevia kirjoituksia. Li- 
säksi yhdistys painatti muutaman jäsenistölle suunnatun jäsenkirjeen, joissa puheenjoh- 
taja ja sihteeri selostivat ajankohtaisia kysymyksiä. Vuoden 1944 puolella sihteeri Tyrk- 
kö toimitti jäsenistölle tarkoitetun erityisen ”SS-Ohjelmaoppaan”. Toukokuussa ilmesty- 


neessä oppaassa annettiin jäsenille käytännön ohjeita mm. puheitten pitämisessä, mutta 

SS-Aseveljet ry:n sihteeri Jukka Tyrkön 1944 toimittama 
SS-Ohjelmaopas. 


siinä julkaistiin myös muisteluksia ja huumoria. Julkaisun kirjoittajakunta oli kohtuulli- 
sen nimekästä, mukana olivat mm. professori V. A. Koskenniemi, kirjailija Heikki Asun- 
ta, runoilija Vilho Viita, varatuomari Martti Koskimies, kansatieteilijä A. O. Väisänen 
sekä julkaisun toimittaja Jukka Tyrkkö. 

Yhdistyksen omaksumiin tärkeimpiin tehtäviin kuului vapaaehtoispataljoonan vai- 
heiden kirjaaminen. Olihan kysymys historiallisesti varsin poikkeuksellisesta joukosta. 
Heti ensimmäisessä kokouksessaan heinäkuussa 1943 johtokunta valitsikin erityisen ar- 
kistotoimikunnan keräämään ja järjestämään aineistoa SS-vapaaehtoisten sotaretkestä 
tulevaisuudessa kirjoitettavaa historiikkia varten. Tämän toimikunnan puheenjohtajak- 
si nimettiin Jukka Tyrkkö sekä jäseniksi Unto Boman, Mauno Alhainen, Aarre Vuok- 
ko ja Oiva Kyrö. 

Toimikunta julkaisi lehdissä tiedotuksia tarkoituksella kerätä talteen sotaretkeä kos- 
kevaa materiaalia. Kesällä 1943 SS-miehiä kehotettiin palkkiota vastaan luovuttamaan 
Saksan rintamalla ottamiensa valokuvien negatiiveja yhdistyksen käyttöön mallikuva- 
kokoelman teettämistä varten. Kun pelkkä kehotus ei johtanut toivottuun tulokseen, 
lokakuussa julistettiin valokuvakilpailu, jossa kilpailtiin kahdessa sarjassa A) rintama- 
kuvat ja B) muut SS-kuvat. Palkintolautakuntaan kuuluivat kapteeni Karl-Erik Ladau, 
Aamulehden toimittaja Orvo Kärkönen, lääkintäluutnantti Olli Somersalo ja sotilas- 
virkailija Jukka Tyrkkö. Luvassa oli rahapalkintoja. Valokuvia saatiinkin kerätyksi niin, 
että vuoden 1943 lopussa yhdistyksellä oli jo toista tuhatta valokuvaa koulutusvaiheen 
ja rintamalla olon ajalta. 

Julistetut kirjoituskilpailut eivät sen sijaan tuottaneet niin hyvää tulosta kuin johto- 
kunta oli odottanut, vaikka kilpailuaikaa pidennettiin tammikuun puoliväliin 1944 ja 
Kurkiala korosti aseveljien velvollisuutta avustaa yhdistystä sotamuistelma- ja kuva-ai- 
neiston saamiseksi. 

Tavoitteena oli myös saada kattavasti talteen vapaaehtoisia käsittelevää asiakirja-ai- 
neistoa. Kun tällaisen aineiston keräämistä perusteltiin, nousivat esille yhdistyksessä val- 
linneet näkemykset sotaretken luonteesta. Jatkosota oli SS-Aseveljille yksiselitteisesti kol- 
mas vapaussota vuoden 1918 vapaussodan ja talvisodan jälkeen. Tätä ilmausta käytettiin 
yleisesti Rintamamiesliitossa, ja myös ylipäällikkö Mannerheim luonnehti monessa yh- 
teydessä julkisesti jatkosotaa kolmanneksi vapaussodaksi, joten nimitykselle oli perustei- 
ta. SS-aseveljet näkivät myös, että he olivat eräällä Suomen historian kriittisimmistä het- 
kistä uudistaneet tarunomaisen jääkäriliikkeen. Luonnollisesti pataljoonan pitkä ja veri- 
nen taistelujen tie antoi joukolle oman leimansa. Vapaaehtoisjoukon merkitys ja voima 
oli sittenkin haettavissa aatteelliselta puolelta, kirjoitti SS-Aseveli-palstan pääkirjoituk- 
sen laatija — todennäköisesti Tyrkkö — Rintamamies-lehdessä. Vapaaehtoisliike oli kir- 
joittajan mukaan Suomen aseveljeyden lipunkantaja Saksan muodostamassa rintamas- 
sa bol$evistista itää vastaan. Sellaisena sillä tulee olemaan pysyvä merkitys sodan syitä ja 
seurauksia selviteltäessä, totesi kirjoittaja. Tällaista selvitystyötä varten tarvittiin doku- 
mentteja, joitten varassa vapaaehtoisten historiaa aikanaan kirjoitetaan.” 

Yhdistyksen sihteeri ja arkistotoimikunnan puheenjohtaja Jukka Tyrkkö kääntyi leh- 
distössä joulukuussa 1943 julkaistulla vetoomuksellaan kaikkien sellaisten kansalaisten 
puoleen, joilla oli hallussaan vapaaehtoisliikettä valaisevaa, historiallisesti arvokasta ma- 
teriaalia. Tyrkön mukaan tämän ainutlaatuisen sotaretken tyhjentävälle ja mahdollisim- 
man totuudenmukaiselle kuvaukselle oli perusedellytyksenä, että niin vapaaehtoiset itse 
kuin heidän omaisensa ja kaikki muut liikettä lähellä olleet henkilöt luovuttavat aineis- 


toa käytettäväksi. Tarvittiin kirjallisia muistelmia ja muistiinpanoja, asiakirjoja, rinta- 

makarttoja, kirjeitä, lehtileikkeitä, muistoesineitä jne. Aineisto pyydettiin lähettämään 
joko SS-Aseveljien toimistoon taikka Rintamamiehen toimitukseen $ 

Aivan olennainen SS-Aseveljet ry:n tehtävä oli luonnollisesti invalidisoituneista ase- 
veljistä huolehtiminen. Kuten edellä on todettu, invalidirahastoon alettiin heti yhdistyk- 
sen toiminnan alkuvaiheessa kerätä lisää varoja, mutta invalideille annettavaa suoraa ra- 
ha-apua ei kuitenkaan pidetty aluksi tarkoituksenmukaisena. Kun johtokunta keskusteli 
huoltoavustusten jaon periaatteista heinäkuussa 1943, se oli yksimielinen siitä, että raha- 
avustusten antamista oli yleensä vältettävä. Sen sijaan tuli pyrkiä huoltamaan hädänalai- 
sia aseveljiä lähinnä luontaisavustuksin sekä suunnitelmissa olleen invalidikodin avulla. 
Rahastonhoitajalle annettiin valtuudet myöntää raha-avustuksia vain poikkeustapauksis- 
sa, ja silloinkin hänen oli jälkikäteen pyydettävä johtokunnan suostumus. Vuoden 1943 


aikana yhdistys avusti 14 avun tarpeessa ollutta miestä lähinnä pienehköillä lainoilla ? 


SS-Aseveljien Naiset 


Oletettavasti Rintamamiesliiton ja Jääkäriliiton esikuvan mukaisesti SS-Aseveljet ry 
päätti syyskuussa 1943 perustaa myös rekisteröimättömän naistoimikunnan, SS-Asevel- 
jien Naiset, huolehtimaan ”naisten alaan kuuluvista yhdistystehtävistä” kuten erilaisista 
keräyksistä ja lippujen myynnistä, juhlien ja kokousten ravintolan järjestämisestä, inva- 
lidien ja varattomien jäsenten lahjapaketeista jne. Tähän naistoimikuntaan tai -osastoon 
päätettiin ottaa jäseniksi vapaaehtoisliikkeessä aktiivisesti mukana olleita naisia sekä SS- 
aseveljien lähimpiä naisomaisia. Osaston organisoiminen jätettiin vapaaehtoisten sai- 
raanhoitajina toimineille Lisa Bergille ja Laine-Maire Kyöstilälle, joille Jukka Tyrkkö il- 
moitti antaneensa ”suuntaviivat”? naisosaston toiminnan aloittamisesta. 

Asiasta julkisuudessa tiedotettaessa todettiin, että Berg ja Kyöstilä ryhtyvät yhdessä 
yhdistyksen puheenjohtajan puolison Elisabeth Kurkialan, vapaaherratar Ruth Munckin 
sekä toisten Saksassa olleiden suomalaisten sairaanhoitajien* kanssa luomaan runkoa 
naistoimikunnalle. Tätä varten kehotettiin jokaista SS-miestä viipymättä ilmoittamaan 
vaimonsa, morsiamensa, sisarensa tai jonkun muun naispuolisen omaisensa osoitteet 
SS-Aseveljien toimistoon. 

Naisosaston perustamista perusteltiin sillä, että yhdistyksessä tuskin oli työalaa, joka 
menestyisi ilman naisten kaikkivoipaa kättä. Näin oli erityisesti siksi, että yhdistyksen jä- 


* Päämajan lääkintäosaston lähettäminä olivat Wienissä toimineet lääkintälotat Helmi Joselin ja 
Anita Weneskoski sekä sairaanhoitaja Helvi Piekkola. 

SS-miesten sairaanhoitajat Laine-Maire Kyöstilä, oikealla ja Lisa Berg, jotka valittiin organisoimaan 
SS-Naisten toimintaa yhdessä muiden SS-miehiä Saksassa hoitaneiden sairaanhoitajien kanssa. 


senet olivat nuoria miehiä, mutta sillä oli paljon käytännöllistä toimintaa. Naisia tarvit- 
tiin invalidien ja sankarivainajien omaisten huollossa, juhla- ja kokoustilaisuuksien jär- 
jestämisessä sekä keräyksissä ja muissa taloudellisissa tehtävissä. SS-vapaaehtoisten nais- 
osastosta suunniteltiin arvostettua naisjärjestöä jo paikkansa suomalaisessa yhteiskunnas- 
sa vakiinnuttaneiden Jääkärien rouvien, Rintamamiesten Naisliiton ja lottien rinnalle.“ 

Eräänlaiseksi tukijoukoksi tarkoitettu naisten järjestötoiminta lähti käyntiin verraten 
hitaasti, sillä sen organisoijiksi valitut Berg ja Kyöstilä olivat sairaanhoitotehtävissä sota- 
toimialueella. Paikallinen Tampereen naistoimikunta perustettiin lopulta huhtikuussa 
1944 Jukka Tyrkön aikaansaamana. Hänen puolisonsa Marjatta Tyrkkö valittiin toimi- 
kunnan puheenjohtajaksi ja värväyksessä kunnostautuneen toimitusjohtaja Mauri Ahma- 
vuoren puoliso Maire Ahmavuori toimikunnan sihteeriksi. Toimikunnan sihteeri vaih- 
tui kuitenkin jo kesällä 1944, kun uudeksi sihteeriksi nimettiin vapaaehtoisena palvel- 


leen Niilo Kuustien puoliso Anja Kuustie. Osasto omaksui nimen Tampereen SS-naiset. 

Etelä-Pohjanmaalla perustetiin 7. toukokuuta Tauno Pajusen avaamassa kokoukses- 
sa naistoimikunta, jonka johtoon tuli vapaaehtoisena palvelleen Ilpo Härtsiän äiti Hilja 
Härtsiä. Samoin Helsingissä perustettiin naistoimikunta, jonka puheenjohtajaksi valit- 
tiin Helmi Joselin (myöh. Tuhkanen) ja sihteeriksi Anita Weneskoski, jotka olivat kum- 
pikin palvelleet SS-miesten lääkintälottina Wienissä. Naistoimikuntien tehtäväksi an- 
nettiin lähinnä yhdistyksen myyntituotteiden, kuten kirjeensulkijamerkkien, adressien 
ja SS-pienoislippujen myynnin järjestely. 

SS-Naiset olivat ensimmäisen ja käytännössä ainoan kerran epävirallisesti julkisuu- 
dessa helluntaina 1944 Kokkolan suojeluskuntatalossa Vartiolinnassa järjestetyillä Rin- 
tamamiesliiton liittopäivillä, joiden yhteydessä järjestettiin myös Rintamiesten Naislii- 
ton vuosikokous. Kovin näkyvää roolia naistoimikunnat eivät ennättäneet saada. Ehkäpä 
kaikki eivät sille näkyvää asemaa halunneetkaan. Esimerkiksi puheenjohtaja Kurkialan 
mukaan naistoimikuntien tuli jäädä rekisteröimättömiksi paikalliselimiksi, jotka omal- 
la paikkakunnallaan yhdessä Rintamamiesten naisten kanssa työskentelevät SS-Asevel- 
jet ry:n hyväksi. Naisosastojen jäseniä ei hyväksytty pääyhdistyksen jäseniksi lukuun ot- 
tamatta Saksassa sairaanhoitotehtävissä palvelleita naisia. 

Naistoimikunnan ja sen osastojen toimintaa oltiin siis aloittelemassa vasta kesäl- 
lä 1944, jolloin ankarat torjuntataistelut tuntuivat koko suomalaisessa yhteiskunnas- 
sa. Tuolloin suunniteltiin ilmoittautumislomakkeiden ja jäsenkirjojen painattamista 
ja naistoimikunnan sääntöjen hyväksymistä. Joitakin lahjoituksiakin naiset saivat SS- 
miesten huoltoa varten. Tamperelainen ompelukonealan yritys Kone ja Neula Oy lah- 
joitti 25 000 markkaa. Porin Seudun Rintamamiesyhdistyksen Naisosasto puolestaan 
lahjoitti 10 000 markkaa. 

Helsingin SS-Naisten toiminta rajoittui käytännössä Rintamamiesliiton julkaiseman 
Sotavanhus-lehden ja SS-Aseveljien kirjeensulkijamerkkien myymiseen. Toimikuntaan 
kuului heinäkuun lopussa 25 jäsentä. Tamperelaiset puolestaan odottelivat vielä heinä- 
kuussa jäsenkorttejaan painosta, ja muu toiminta oli lähinnä sitä, että naiset kävivät sai- 
raaloissa tapaamassa siellä olevia SS-miehiä ja auttoivat heitä asioissa, joissa he apua tar- 
vitsivat. Kolmeen osaan taitettujen pahvisten jäsenkorttien kansilehdelle painettiin tyy- 
liteltynä SS-Naiset sekä oikeaan alakulmaan viiva omistajan nimikirjoitusta varten. Toi- 
nen aukeama jätettiin tyhjäksi, jotta siihen voitaisiin liimata ohuelle paperille painettu 
sääntövihkonen. Sisään kääntyvä takasivu oli varattu rahastonhoitajan tekemiä jäsen- 
maksumerkintöjä varten, jotta vältyttäisiin jokavuotiselta jäsenkorttien kirjoittamisel- 


ta. Tällainen käytäntö oli lainattu IKL:n jäsenkorteista. 


H-Naiset TAMPEREEN SS-NAISET 
JÄSENKORTTI TAMPERE 


SUNIN a. maana S sn 1 SNES TTS 


Syntymävuosi ja päivä: 


Arvo tai ammatti: 


AISTI #4 Naiset 
en puh.joht. = iiia Io Set 
SS-Naisten jäsenkortin etusivu. Tampereen SS-Naisten tunnuksella varustettu kirjekuori vuo- 


delta 1944. 


SS-Naiset suunnittelivat kesällä 1944 omia sääntöjään, joiden mukaan järjestö ja- 
kaantui alaosastoihin. Toimintaa tulisi johtamaan SS-Naisten Keskuselin, joka kuului- 
si alaosastona Rintamamiesten Naisliittoon. Säännöissä määrättiin lähemmin naisosas- 
ton tehtävistä todeten, että SS-Naisten tehtävä on lähinnä avustus- ja huoltotyön teke- 
minen SS-miesten ja heidän perheittensä keskuudessa hankkimalla ja antamalla talou- 
dellista avustusta tarpeessa oleville. Tehtävänä oli myös vaalia, levittää ja lujittaa tekoihin 
valmista uhrimieltä ja isänmaallista taisteluvalmiutta, joka on SS-Aseveljien aatteellisen 
toiminnan perusta. SS-Naisten keskuselimeen kuului sääntöjen mukaan puheenjohta- 
ja ja yhdeksän alaosastojen edustajaa. SS-Aseveljet ry:n tuli nimetä keskuselimen pu- 
heenjohtajan.* 

Sekä sääntöjen että jäsenkorttien painaminen annettiin SS-toimistoa Helsingissä hoi- 
taneen Mika Hellemaan tehtäväksi. Hän hoiti asian loppukesästä 1944, mutta käytän- 
nössä sen enempää säännöt kuin jäsenkorttikaan eivät liene ehtineet kunnolla käyttöön 
ennen kuin poliittinen tilanne muuttui niin SS-Aseveljien kuin naisosastonkin kannal- 
ta ratkaisevalla tavalla. 

Juhlia ja käytännön toimintaa 


Sairaanhoitajat samoin kuin vapaaehtoi- 
sia Saksassa monin tavoin tukenut, heidän 
suuresti arvostamansa vapaaherratar Ruth 
Munck lukeutuivat SS-Aseveljet ry:n var- 
sinaisiin jäseniin. Samalla tavoin jääkärien 
sairaanhoitajana toimineet Munck ja Saa- 
ra Rampanen olivat myös Jääkäriliiton jä- 
seniä. Varsinaisten jäsenten lisäksi SS-Ase- 
veljet ry:n johtokunta päätti kutsua yhdis- 
tyksen kantavieraiksi vapaaehtoisten asiassa 
ansioituneita suomalaisia ja saksalaisia hen- 
kilöitä. Vuonna 1943 tällaisiksi kantavie- 
raiksi kutsuttiin kaikki Jääkäriliiton ja Rin- 
tamamiesliiton hallitusten jäsenet, SS-va- 
paaehtoistoimikuntaan kuuluneet profes- 


a 


sori Rolf Nevanlinna ja varatuomari Rauno i 


Kallia sekä Helsingissä toimineessa SS-yh- SS-Verbindungsstab Finnlandin päällikkö 
teysesikunnassa (SS-Verbindungsstab Finn- — SS-Obersturmbannföhrer Constantin Held- 
land) palvelleet saksalaiset, esikunnan pääl- mann. 

likkö SS-Obersturmbannfiihrer Constan- 

tin Heldmann, huoltoupseeri SS-Sturm- 

bannfihrer Franz Giese sekä SS-Obersturmfährer Hans Bader ja SS-Untersturmfährer 
Emil Keller. Kutsut kertoivat siitä, keitä vapaaehtoiset arvostivat lähimpinä yhteistyö- 
kumppaneinaan. 

Kantavieraat tavallaan laajensivat yhdistyksen yhteiskunnallista pohjaa. Sen lisäksi yh- 
distyksen tavoitteena oli ulkopuolisen aineellisen ja henkisen tuen varmistaminen hank- 
kimalla kannatusjäseniä. SS-Aseveljet ry:n johtokunta nimittäin teki syksyllä 1943 SS- 
vapaaehtoistoimikunnalle esityksen erityisen kannatusyhdistyksen perustamiseksi ke- 
hottamalla tätä tekemään aloite asiassa. Tarkoituksena oli, että vapaaehtoistoimikun- 
ta jatkaisi työtään SS-miesten hyväksi tällaisena yhdistyksenä. Puheenjohtaja Kurkiala 
kertoi lokakuussa lehtihaastattelussa, että professori Nevanlinnan puheenjohdolla toi- 
miva, laaja ja arvovaltaisista kansalaisista kokoonpantu SS-vapaacehtoistoimikunta muo- 
dostaa rungon kannatusyhdistykselle ja jäänee pysyvästi toimimaan siinä muodossa. 


Tämä hanke ei suunnitelmista ja toiveista huolimatta toteutunut. 

Sen lisäksi, että Jääkäriliiton hallituksen jäsenet kutsuttiin SS-Aseveljet ry:n kantavie- 
raiksi, jääkärien keskuudessakin oli ollut esillä SS-vapaaehtoisten muistaminen. Jo jou- 
luksi 1941 Jääkäriliitto oli lähettänyt tervehdyksen Saksassa olleelle suomalaiselle SS-va- 
paaehtoispataljoonalle. Helmikuussa 1943 liiton puheenjohtaja, jääkärikenraalimajuri 
Verner Gustafsson oli liiton vuosikokouksessa omistanut lämpimiä sanoja niille jääkärien 
pojille, jotka jatkoivat isiensä perinteitä taistellen uljaasti niin kotimaan kuin Saksan- 
kin rintamilla. Gustafsson totesi suuren joukon heistä jo uhranneen nuoren elämänsä 
isänmaalleen uskollisina samoille tunnuksille, jotka olivat heidän isiään elähdyttäneet. 

Jääkärieverstiluutnantti Rainer Ahonius puolestaan oli jo kesällä 1942 tehnyt aloit- 
teen, että Jääkäriliitto ottaisi Saksassa olevat suomalaiset vapaaehtoiset SS-pojat kammi- 
pojikseen ja antaisi näille jääkäriristiä muistuttavan merkin, jossa numeron 27 sijasta oli- 
sivat kirjaimet SS. Ahoniuksen aloite oli ollut esillä Jääkäriliiton johtokunnassa 4. syys- 
kuuta 1942. Johtokunta oli sitä mieltä, että SS-vapaaehtoisten lähtö Saksaan ei tapahtu- 
nut samoilla perusteilla kuin jääkärien, eikä ajankohtakaan ollut samanlainen. Niinpä 
kummipoika-aloite ei johtanut tulokseen.* Jääkäriliiton hallitus näyttää päätöstä teh- 
dessään halunneen korostaa jääkäriliikkeen ainutkertaisuutta tilanteessa, jossa vasta haa- 
veiltiin Suomen itsenäistymisestä. Siinä mielessä liitto luonnollisesti olikin oikeassa, että 
ajankohta ei vuonna 1941 ollut lainkaan samanlainen kuin vuosina 1915-1918, kun jää- 
kärit olivat joutuneet lähtemään salaa Saksaan sotilaskoulutusta saamaan. Vuonna 1941 
lähdettiin itsenäisen isänmaan hyväksyminä. 

Myös jääkäriliikkeen innoittamat SS-vapaaehtoiset olivat halunneet pitää läheiset suh- 
teet jääkäreihin. Tämä oli käynyt ilmi mm. helmikuussa 1943, kun Jääkäriliitto vietti jää- 
kärien kotiinpaluun 25-vuotisjuhlaa. Kalervo Kurkiala esitti juhlassa vapaaehtoisten ter- 
vehdyksen muistuttaen näiden joukossa olevan monia jääkärien poikia, jotka olivat osoit- 
tautuneet isiensä veroisiksi. Kurkiala muistutti myös, että suomalaisjoukko oli saanut kai- 
kilta esimiehiltään yksimielisen tunnustuksen erinomaisesta sotilaskunnostaan. Samoin 
juhlassa puhunut SS-yhteystoimiston saksalainen päällikkö, Rintamamiesliiton ansioris- 
tillä palkittu Constantin Heldmann rinnasti jääkärit ja SS-vapaaehtoiset toisiinsa vakuut- 
taen saksalaisten huolehtivan siitä, että vanhojen jääkäreitten henki tulee juurrutetuksi 
ja lujitetuksi suomalaisessa SS-vapaaehtoispataljoonassa.$ Heldmannin yhteydet Rin- 
tamamiesliittoon periytyivät vuodelta 1940, jolloin Saksan NS-Reichskriegerbund oli 
nimennyt hänet yhteysmiehekseen hoitamaan suhteita suomalaiseen sisarjärjestöönsä. 

Sääntöjensä mukaan SS-Aseveljet ry järjesti myös juhlatilaisuuksia. Tämänkin ohjel- 
makohdan toteuttaminen oli luonnollisesti sodan oloissa vaikeaa. Siitä huolimatta joi- 
takin juhlia ja muita yhteisiä tilaisuuksia saatiin aikaan. Eri rintamalohkoilla järjestettiin 


SS-aseveljien neuvonpitoja sekä lukuisia toveri-iltoja. Suurimmat toveri-illat olivat hei- 

näkuussa ja joulukuussa 1943 Äänislinnassa, jolloin koolla oli satalukuinen määrä ase- 
veljiä. Upseerikoulussa Niinisalossa olleet aseveljet järjestivät koululla useita SS-iltoja, 
ja he esiintyivät myös Yleisradiossa. 

Syksyllä 1943 yhdistyksellä oli kaksi suurta valtakunnallista juhlatilaisuutta. Helsingis- 
sä järjestettiin sunnuntaina 19. syyskuuta 1943 SS-surujuhla, jonka yhteydessä 90 taiste- 
lukentille jäänyttä SS-sankarivainajaa siunattiin viimeiseen lepoon. Rajajoella JR 27:ssä 
palvellut yhdistyksen sihteeri Jukka Tyrkkö kirjoitti surujuhlan alla tunteikkaan muis- 


tokirjoituksen niille SS-veljille, jotka eivät palanneet: 
Meine Ehre heisst Treue! 


Totisesti ette te turhaan kantaneet tuota tunnusta sotilasvöittenne soljissa. Yksinker- 
taiset aseveljien veistämät ristit sadoilla kenttähaudoilla etelän lohduttomalla arolla 
eivät valehtele. Teidän ikuinen taistelijakunnianne lepää horjumattoman uskollisuu- 
den graniittiperustalla. Se on ajoista aikoihin kertova nuorukaisista ja miehistä, jot- 
ka isänmaansa kohtalonhetkellä eivät omaansa etsineet. Ja kun tämä valtava taiste- 
lu kerran on päättynyt, jäätte te lipunkantajina seisomaan siihen pyhään rintamaan, 
joka on oleva Suomen kansalle sen voimakkain ohjenuora tulevia päiviä kohden.** 


Alun perin oli ollut tarkoitus, että pataljoonan kaatuneiden yhteinen siunaustilaisuus 
olisi järjestetty pataljoonan Suomeen saapumisen yhteydessä. Kun tulosatama oli vaih- 
tunut oletetusta Helsingistä Hankoon, tilaisuus oli jouduttu siirtämään. SS-vapaaehtois- 
toimiston sihteeri Rauno Kallia oli lähettänyt kesällä 1943 kaatuneiden omaisille kir- 
jeen, jossa hän oli pyytänyt omaisia ilmoittamaan, otetaanko heidän vainajansa siunat- 
tavien joukkoon. Kun tilaisuuden päivämäärä oli varmistunut, Kallia lähetti omaisille 
uuden kirjeen toivottaen kaikki omaiset siunaustilaisuuteen tervetulleiksi ja kertoi ha- 
lukkaille järjestettävän Helsingissä yhteismajoitus. 

Hietaniemen sankarihaudoille Helsinkiin kokoontui 19. syyskuuta tuhatlukuinen 
kaatuneiden SS-miesten omaisten sekä saksalaisten ja suomalaisten upseerien jouk- 
ko. Mukana oli myös kaatuneiden taistelutovereita, joista invalidit kantoivat edelleen 
SS-univormua. Kentälle jääneiden 90 sankarivainajan siunauksen toimitti kirkkoherra 
Kurkiala teemalla ”Henki se on, joka eläväksi tekee”. Surujuhlaa kuvattiin karun ja so- 
tilaallisen yksinkertaiseksi, mutta juuri siksi voimakkaaksi ja eheän tunnelmalliseksi. 

Osa Kurkialan surujuhlassa pitämästä puheesta on säilynyt tilaisuutta tarkkailleen 
Valpon arkistossa: 

Panssaridivisioonassa palvelleiden entisten SS-vapaaehtoisten aseveli-ilta Äänislinnassa 1943. 


Kentälle jääneiden aseveljien siunaustilaisuus Helsingin Hietaniemessä 19.9.1943. Kalervo Kur- 
kiala pitää siunauspuhetta. 

Te, nuoret SS-aseveljeni, kaaduitte kunnian kentällä pyhän asian puolesta. Te tiesit- 
te, että tämän sukupolven velvollisuus on lyödä ryssää niin kuin suomalaiset esi-isäm- 
me vuosisatojen aikana ovat lyöneet. Iskut olivat kovat. Veren täytyi vuotaa. — Etelän 
laajojen lakeuksien kenttähaudat puhuvat nyt uskollisuudestanne suomalaisina sotu- 
reina. Ja te elätte vielä. Te olette meidän joukossamme. Henkenne on jäänyt perinnök- 
si armaalle syntymämaallemme. 

Siitä mihin te kaaduitte, jatkavat taistelua aseveljenne elämässä ja kuolemassa. Siitä, 
mihin meidän työmme kerran katkeaa, marssivat uusia päiviä kohden uudet suoma- 


laiset sukupolvet. Teidän elämänne ja kuolemanne on kantanut kauniin hedelmän.” 


Unto Parvilahti on kirjassaan ”Terekille ja takaisin” kuvannut tätä mieleenpainuvaa tilai- 
suutta ja tilaisuudessa laskettuja seppeleitä ja pidettyjä puheita. Kurkiala osoitti sanan- 
sa kaatuneiden omaisille sanoen, ”älkää surko sitä, että sankarivainajienne ruumiit ovat 
jääneet idän laajoille taistelukentille, vaan vaalikaa heidän perintöään, säilyttäkää nii- 
den miesten henki, jotka ovat kaatuneet taistelussa vihollistamme vastaan.” Parvilahti 
jatkoi: ”Syyskuun aurinko pilkisti esiin pilveilevältä taivaalta valaisten kirkkaasti kukka- 
loisteisen sankarihautausmaan ja sille pystytetyn korkean ristin? SS-vapaaehtoistoimi- 
kunta laski tilaisuudessa oman seppeleensä, jonka nauhoissa oli lause Himmlerin päivä- 
käskystä: ”Missä suomalaispataljoona seisoi, siellä vihollinen aina lyötiin” SS-Aseveljet 
ry:n seppeleen laskivat Karl-Erik Ladau, Veikko Väärälä ja Ahti Pio. Tilaisuudessa las- 
kettiin lisäksi mm. Saksan puolustusvoimien sekä kenraalien Steinerin ja Bergerin sep- 
pele. Jälkimmäinen oli SS-Hauptamtissa hoitanut vapaaehtoisten värväystä. Myös suo- 
jeluskunnat, Rintamamiesliitto ja Aseveliliitto toivat tilaisuuteen omat tervehdyksensä. 
Hietaniemessä järjestetyn surujuhlan jälkeen oli SS-vapaaehtoistoimikunta järjestänyt 
Mustan Karhun ravintolaan muistotilaisuuden SS-miesten omaisille ja kutsuvieraille. 
Paikalla oli noin 500 henkeä. 

”Isänmaalleen kaikkensa antaneet miehet, joiden jo pian unohdetut ja tuhotut soti- 
lashaudat olivat jääneet vieraan maan taisteluteiden varsille, olivat saaneet heidän omais- 
tensa mieliä lämmittävän kunnianosoituksen” kirjoittaa Parvilahti.** 

Tampereen Teatterissa puolestaan järjestettiin 23. marraskuuta 1943 SS-Asemiesjuh- 
la, jossa oli yleisöä 600 henkeä, ja jonka tuotto tuli yhdistyksen invalidirahaston hyväksi. 
Yhdistyksen sihteeri Tyrkkö organisoi juhlan järjestelyn yhdessä tamperelaisten värväreit- 
ten, rintamamiesten sekä vaimonsa kanssa. Tähän juhlaan osallistuivat mm. vapaaehtoisia 
Saksassa hoivaamassa ollut vapaaherratar Ruth Munck, vapaaehtoistoimikunnan puheen- 
johtajana toiminut professori Nevanlinna sekä kenraalimajuri Aaro Pajari. Paikalla oli- 


vat myös saksalaiset yhteysupseeri Constantin Heldmann ja huoltoupseeri Franz Giese.’ 

Ahti Pio, Veikko Väärälä ja Karl-Erik Ladau laskevat SS-Aseveljien seppeleen kaatuneiden muistol- 


le Hietaniemessä 19.9.1943. 


ET 


TAMPERHPEN TEATTERISSA huomenna klo 19.00. 
Oana tamat voa e a kt ene em 


Puhujina: prof, NEVANLINNA, saksal. everstil. 
K. HELDMANN sekä jääkärieversti! 
K, KURKIALA. 

Lisäksi esiintyvät: Mieskuoro Laulajat, laulajatar 

Antonietta Toini, taiteilijat Kerttu Koivisto, Kallo 

Kirjavainen ja Eero Roine, 


Lippujen ennakkomyynti Tampereen Kirjakaupassa. 
Hinnat 20—850 mk. 


Mikäli lippuja jää ennakkomyynnissä myymättä, myy- 
dään niitä teatterin kassassa huomenna klo 17 alkaen. 


Tampereella 23.11.1943 järjestetyn SS-Asemiesillan mainos, Aamulehti 22.11.1943. 

Asemiesjuhlat olivat jatkosodan vuosina varsin usein järjestettyjä tilaisuuksia, ja nii- 
den teemat liittyivät useimmiten johonkin järjestävän yhtymän aselajiin. Saksan-vapaa- 
ehtoisiin keskittyvä SS-asemiesjuhla oli jotain aivan uutta, mutta sen ohjelma kesti hy- 
vinkin vertailun muiden asemiesjuhlien kanssa. Juhlaa varten painatettiin näyttävä oh- 
jelma, johon saatiin kymmeniä kannatusilmoituksia vapaaehtoisten asiaa tukevilta yri- 
tyksiltä. Juhlassa esiintyi mm. Tampereen suojeluskunnan soittokunta, joka avasi juhlan 
30-vuotisen sodan marssilla ja toisen puoliajan SS-aseveli Tauno Pajusen säveltämällä 
Suomalaisen SS-pataljoonan marssilla. Puheita pitivät SS-Obersturmbannf&hrer Held- 
mann sekä professori Nevanlinna.’ Suomalaisvapaaehtoiset olivat jo Saksassa ollessaan 
painattaneet Jukka Tyrkön sanoittaman Pajusen säveltämän marssin samoin kuin sävel- 
täjä Yrjö Kilpisen vapaaehtoispataljoonalle omistaman ”Taistolaulun*; jonka on sanoit- 
tanut myöhempi musiikkitieteen professori A. O. Väisänen ja johon saksankieliset sa- 
nat teki Kalervo Kurkialan puoliso ja asemiesjuhlassa mukana ollut Elisabeth Kurkiala. 


”Taistolaulun” oli painattanut Fazerin musiikkikauppa jo 1941. 


Taistohon veljet, kutsu ylväs on: 
hetki on lyönyt kansain kohtalon. 
Lippumme risti meitä johdattaa, 
Suomelle kallis suureksi saa. 
Muinoin jo säihkyi säilät Kalevan, 
taisteli taatot eestä Pohjolan. 
Noussut on vihdoin yöstä huomenkoi, 
voittojen viestit Suomesssamme soi. 
Taistohon eestä nuoren Euroopan. 
Maahan nyt lyödään mahti Moskovan. 
Lippumme tie käy kohti kunniaa, 


Suomemme kallis suureksi saa. 


Painetun juhlaohjelman mukaan asemiesjuhlassa piti esiintyä myös puheenjohtaja Kur- 
kialan, mutta hän ei ollut ehtinyt kotiutua Saksan-matkaltaan. Siksi hänen sijastaan ase- 
miesjuhlassa puhui kansanedustaja Iisakki Nikkola, joka oli ollut vahvasti mukana va- 
paaehtoisten värväämisessä. Nikkola viittasi jääkäriliikkeen aikana Saksan kanssa syn- 
tyneiseen ystävyyteen, jonka Suomen politiikkaa johtavat piirit olivat hänen mielestään 
kahdenkymmenen vuoden aikana unohtaneet. Nuoriso ei tunne politiikkaa, mutta se 
vaistoaa oikein, ja niin teki SS-miestenkin joukko, sanoi Nikkola. Hän kehotti SS-miehiä 

pitämään lujana ja vahvana luomansa sillan Sak- 


saan. Juhla jatkui taiteilija Kalle Kirjavaisen lau- H----—- R 


suessa professori V. A. Koskenniemen suomalais- = 4 J 


| ASEMIESJUHLA 


SS-INVALIIDIEN HYVÄKSI 


pataljoonalle sen koulutusvaiheessa kirjoittaman 
marssin sekä Jukka Tyrkön ”Laulun Kaukasuksel- 
le” Koskenniemen marssi kuvasti sattuvasti omaa 


aikaansa. Sen käänsi saksaksi E. I. Hukkinen. 


TAMPEREEN TEATTERISSA ` 
23.11. 43 KLO 19.00 


Me tulemme kaukaa maasta karusta, 


JÄRJESTÄÄ: 


miss on vapaus vanhin päällä maan, r 
"SS-ASEVE LET RY 


missä sukumme suuresta sankaritarusta W 
z ugs N 
luku uusi yhäti kerrotaan, = i 


missä kunniamme tuttu tie 


vuosisatojen ve risten halki vie. 
Tampereen SS-Asemiesillan 23.11.1943 


ohjelmalehtisen kansi. 
Me kuulimme kutsun sotaan soittavan: 


päin itää, päin vuossatais-sortajaa! 
Me näimme suuren päivän koittavan. 
Me marssimme kohti Moskovaa. 

Ja väistyvä siellä on sorron yö, 

missä Suomen miesten miekat lyö. 


Maan puolesta armaan maamme iskumme annamme 
ja puolesta Euroopan, maailman 

ja vasta kun miekkamme kärjessä kannamme 

me voiton suuren sanoman, 

ikikunniamme tuttu tie 


meidät suuremman Suomen kotiin vie! 


Heldmann puhui aitoon saksalaiseen tyyliin yhteisestä aseveljeydestä ja uskosta lopul- 
liseen voittoon. Hän toi juhlaan Reichsfihrer-SS:n, SS-Obergruppenfährer Steinerin 
ja SS-Obergruppenfährer Bergerin tervehdykset. Professori Nevanlinna puolestaan ko- 
rosti puheessaan vapaaehtoisten työtä Suomen hyväksi ja muistutti siitä, miten vapaa- 
ehtoisliike oli syntynyt Moskovan pakkorauhan jälkeisenä ahdistuksen aikana. Karjala 
ja Hanko oli menetetty talvisodan rauhassa, ja vihollisen jatkuvat kiristykset osoittivat, 


minkä kohtalon se aikoi suomalaisille valmistaa. Vapaaehtoisliikkeen synnyssä oli kysy- 

Pauomen- Re, N ~ herh, 
rinta rannan kumpainenki 
meadät voittoon vievät. 


Poo Jultan . JäÄättäjäisilke 23.//-— 1943 . 
menut WA baffm -41 


dala Ia 19 Verka, leheke Firerrbar? gå Malin. 
Juhala o en Ja Puntkas ahi mbnet v. AIIE. 


s n Tampereella järjestetyn SS-juhlan päät- 
vetinen he Wappen TI v p järjestetyn SS-juhlan p 


täjäisillan vieraskirjan etusivu, ensimmäi- 


Try Nk ) sinä Ruth Munckin, Constantin Held- 


mannin ja Franz Giesen signeeraukset. 
ZAN., ; Sivulla ovat myös vuorineuvoksetar Ant- 
Aalialath Phi T= honia (Tony) Nikanderin, professori Rolf 
aka, Nevanlinnan, rouva Elisabeth Kurkia- 


VP se K hoty, ' lan, SS-Obersturmführer Oskar Schmid- 
| Vg tin, rouva Leila Idmanin sekä Tampereen 


hilivnt01) poliisimestarin Väinö Suhosen nimikir- 
e joitukset. 


mys isänmaan pelastuksesta ja läntisen maailman turvaamisesta, sanoi Nevanlinna us- 
kollisena vapaaehtoisvärväyksestä lähtien vaalittuun näkemykseen. 

Asemiesjuhlan päätyttyä vapaaehtoisille järjestettiin illalliset Sukkavartaankadulla si- 
jainneessa Tampereen Rintamamieskerhossa, jonka juhlasali oli koristeltu asianmukai- 
sin tunnuksin. Paikalla oli toistasataa henkilöä. Vapaaehtoisten lisäksi paikalla oli saksa- 
laisia vieraita, vapaaherratar Ruth Munck, suojeluskuntapiirin ja teollisuuden edustajia 
sekä Tampereen poliisimestari Väinö Suhonen. Tämä Tampereen illallistapaaminen oli 
suurin vapaaehtoisten yhteinen kokoontuminen sitten pataljoonan hajottamisen, ja se jäi 
yhdeksi SS-Aseveljien toimintakuukausien merkittävimmistä tilaisuuksista. Puheenvuo- 
roja iltajuhlassa käyttivät Tampereen Rintamamiesyhdistyksen puheenjohtaja, Lokomon 
toimitusjohtaja vuorineuvos Armas Nikander ja SS-Obersturmbannfihrer Heldmann. 

Illallisella oli mukana myös Saksan Tampereen-konsuli, Tampereen Verkatehtaan 
teknillinen johtaja Willy Erkelenz. Hän jakoi Hitlerin myöntämät Kotka-ritarikunnan 
kunniamerkit SS-vapaaehtoisjoukon muodostamisessa ansioituneille henkilöille. Nämä 


henkilöt olivat toimineet vapaaehtoisten aktiivisina värväreinä, ja kunniamerkillä palkit- 

SS-Asemiesjuhlan jälkeinen iltajuhla järjestettiin Tampereen Rintamamieskerholla 23.11.1943. 
Etualalla on tilaisuuden kutsuvieraita. Taustalla Suomen ja Saksan lippujen välissä on Tampereelle 
pystytettäväksi suunnitellun Evert Porilan veistämän ylipäällikkö Mannerheimin patsaan kipsimal- 
li, joka on nykyisin Sotamuseossa. 


tuja aivan ilmeisesti pidettiin värväreistä kaikkein ansioituneimpina. Saksan Kotkan ri- 
tarikunnan 5. luokan ristin (Deutsche Adlerorden 5. Klasse) saivat ylioppilas Ilkka Ke- 
ravuori, Turku, diplomi-insinööri Erkki Jussila, Äänislinna, piirisihteeri Vilho Turtiai- 
nen, Turku, varatuomari, pankinjohtaja Niilo Niemelä, Joensuu, johtaja Lennart Tapola, 
Kuopio, toimittaja Eero Rekola, Tampere, maisteri Reidar Hedman, Hämeenlinna, va- 
ratuomari Allan Zitting, Imatra, maanviljelijä Iisakki Nikkola, Ilmajoki ja johtaja Lauri 
Koivisto, Seinäjoki. Kotkan ritarikunnan hopeinen ansiomitali (Deutsche Silberne Ver- 
dienstmedaille) annettiin vapaaehtoisten sairaanhoitajina Saksassa toimineille: neiti Lisa 
Berg, Turku ja neiti Laine-Maire Kyöstilä, Särkisalo. 

Kun elettiin sotasensuurin aikaa, kaikkia juhlassa pidettyjä puheita ei saatu julkaista. 
Tilanne oli poliittisesti arkaluontoinen. Vuoden 1943 aikana muodostettu ns. rauhan- 
oppositio pyrki saamaan Suomen hallituksen tekemään erillisrauhan lähes millä tahan- 


sa ehdoilla. Maan hallitus puolestaan etsi epätoivoisesti kunniallisia ja Suomen elinmah- 

dollisuudet turvaavia rauhanehtoja. Erilaisten paineiden puristuksissa SS-Aseveljien ti- 
laisuuksissa pidettyjä korostetun saksalaismielisiä puheita ei tuossa tilanteessa haluttu 


päästää julkisuuteen. 


Invalidien hyväksi 


Kurkialan kesällä ja syksyllä 1943 tekemät kaksi Saksan-matkaa liittyivät suomalaisva- 
paaehtoisten asioiden hoitamiseen. Parivuotisen sotaretken jälkeen oli jäänyt paljon 
selvitettävää maksamattomista sotakuukausipalkoista invalidien ja kaatuneiden omais- 
ten huoltamiseen. Kurkialan epäilemättä epäkiitollisena tehtävänä oli yrittää saada näi- 
tä asioita järjestykseen Berliinissä, joka oli jo tuolloin jatkuvien, ankarien vihollispom- 
mitusten kohteena, eikä Saksan kääntynyt sotaonni muutenkaan ollut omiaan helpot- 
tamaan suomalaisvapaaehtoisten asioitten ajamista. 

Syyskuussa 1943 Kurkialalla oli kuitenkin toiveita siitä, että sotakuukausipalkkojen 
lopputilitys saataisiin pian saksalaisen huoltoupseerin eli SS-Färsorgeoffizierin toimis- 
tosta Helsingistä. Näin ei kuitenkaan käynyt, ja Kurkiala joutui loppuvuodesta 1943 
toteamaan, että sotakuukausipalkkojen periminen SS:n rahalaitoksista oli muodostu- 
nut kiusallisen pitkäveteiseksi ja epäselväksi. SS-Aseveljien johtokuntakin oli puuttu- 
nut asiaan, ja jäsenten toivottiin vain kärsivällisesti odottavan tärkeäksi katsotun kysy- 
myksen ratkaisemista. Myös invalidikorvausten saamisen kanssa oli ollut vaikeuksia. Nii- 
den maksaminen oli viivästynyt siksi, että monet SS-toimistot olivat tuhoutuneet Sak- 
san pommituksissa. 

Kurkiala ei ollut vapaaehtoispataljoonan tavoin siirtynyt Suomen armeijaan, vaan hän 
kuului Waffen-SS:n Fährungshauptamtiin ollen komennettuna SS-yhteystoimistoon 
Helsinkiin. Hän hoiti esikunnassa kenraali Steinerin hänelle antamia edellä mainittuja 
huolto- ja yhteydenpitotehtäviä. Näissä asioissa Kurkiala teki SS-miesten asioissa vielä 
kolmannenkin Saksan-matkan huhti-toukokuussa 1944. Hän kävi Berliinissä sekä Pra- 
hassa, jossa hän selvitti pataljoonan kotiinpaluun jälkeisissä lääkärintarkastuksissa avoi- 
miksi jääneitä korvaus- ja huoltoasioita.** 

SS-Aseveljet ei jättänyt invalidien asiaa mahdollisesti Saksasta saatavien korvausten va- 
raan. Jo kokouksessaan 11. heinäkuuta 1943 yhdistyksen johtokunta pohti vakavasti sitä, 
miten invalidisoituneita aseveljiä voitaisiin auttaa kotimaassa. Yhden esimerkin tarjosi 
tässäkin asiassa Rintamamiesliitto, joka oli perustanut muutamia rintamieskoteja eri puo- 
lille maata vaikeassa asemassa olevien vapaussodan veteraanien tukemiseksi. Yksi Rin- 


tamamiesliiton omistamista kodeista, Kiiskilän rintamamieskoti Viipurin maalaiskun- 

SS-Aseveljet ry:n puheenjohtaja SS-Obersturmbannfährer Kalervo Kurkiala Berliinissä syksyllä 1943. 


nassa, oli tarkoitettu yksinomaan huoltokodiksi, johon otettiin sellaisia rintamamiehiä, 
jotka eivät kyenneet ruumiilliseen työhön. Myös Jääkäriliitto oli perustanut Jääkärikoti- 
säätiön, jonka varoilla oli perustettu erityinen jääkärikoti Kuolemajärven Hatjalahteen. 

SS-Aseveljien johtokunnalla oli epäilemättä mielessään samankaltaisen huoltokodin 
perustaminen omille invalideilleen. Yhdistys oli jo saanut akkuliike Oy Westren-Doll 
& Co Ab:n johtajalta insinööri Lothar Westren-Dollilta, jonka poika oli palvellut SS- 
miehenä, huomattavan lahjoituksen invalidien asutustarkoitusta varten. Lahjoittaja, 
joka tunnettiin ensimmäisenä suomalaisena Monte Carlon ralliin 1934 osallistuneena 
kilpa-ajajana, oli tehnyt aloitteen maatilan hankkimisesta. Tarkoitukseen saatiin lisäva- 
roja, kun jääkärieverstiluutnantti Eino Karvinen ja johtaja Lauri Koivisto olivat järjes- 
täneet 16. kesäkuuta 1943 Seinäjoella esitelmätilaisuuden, jossa kirjailija Örnulf Tiger- 
stedt kertoi käynnistään venäläisten surmaamien puolalaisten joukkohaudoilla Katynissa 
Puolassa. Tilaisuudesta kertyneet 3 000 markkaa lahjoitettiin SS-miesten huoltorahas- 
toon. Yhdistyksen johtokunta perusti näistä lahjoitusvaroista erityisen SS-invalidiko- 
tirahaston, johon ryhdyttiin keräämään varoja hankkeen toteuttamiseksi. Tavoitteena 
oli löytää tarkoitukseen sopiva maatila Etelä-Suomesta — tai mahdollisesti Itä-Karjalas- 
ta — joka ostettaisiin erityiseksi SS-kodiksi ajatellen noin 40 Saksassa invalidisoitunut- 


ta aseveljeä. Yhdistys halusi toimia asiassa mahdollisimman nopeasti asiaan liittyvistä 

taloudellisista riskeistä huolimatta. Virallista tietä tulevia eläkkeitä ja avustuksia ei ha- 
luttu jäädä odottamaan, sillä sellaiset ”tässä maassa kaikista kunniavelan maksupuheista 
huolimatta on usein pitkään unohdettu” 

Yhden invalidikodin sijasta suunniteltiin myös miesten asuttamista erillisille tiloille. 
Kurkiala ja Somersalo kertoivat alkuvuodesta 1944 invalidikotihankkeesta invalideille 
lähettämällään kirjeellä. He viittasivat yhdistyksen saamaan Westren-Dollin huomatta- 
vaan lahjoitukseen, jonka ehtona oli, että se käytetään SS-miesten asuttamiseen omille 
tiloille. Tarkoitus oli, että mahdollisimman monet SS-miehet, etupäässä invalidit, sai- 
sivat edullisilla ehdoilla ilman korkorasitusta vähitellen omikseen tilat, jotka elättävät 
isäntänsä ja hänen perheensä niin, ”että mies voi todella tuntea itsensä isännäksi omal- 
la maallaan.” 

Edellytyksenä oli kuitenkin, että tilan saajalla oli sellainen maanviljelystaito, että 
hän pystyisi tilaa viljelemään. Taito oli mahdollista hankkia sotainvalidien työhuolto- 
viraston Saaren kartanossa Mäntsälässä järjestämillä kursseilla, joita järjestettiin niin 
maanviljelijöiksi kuin puutarhatilan viljelijöiksi aikoville. Näille kursseille oli ilmoit- 
tauduttava SS-vapaaehtoistoimiston kautta. Erityisesti invalideille Kurkiala ja Somer- 
salo suosittelivat puutarhatilaa, koska invalidin oletettiin selviytyvän sen hoitamises- 
ta helpommin kuin maanviljelystilasta. Ohjeita annettiin myös puolison hankinnasta. 
Koska emännällä oli tärkeä osuus tilan hoitamisessa, oli tärkeää, että aviopuolisoa va- 
littaessa asetettiin ensisijalle reippaat tytöt, jotka ovat innostuneita maataloudesta ja 
jotain siitä ymmärsivät. * 

Invalidikotia tai omia tiloja ei tietenkään kyetty hankkimaan nopeasti, mutta invali- 
deista täytyi joka tapauksessa yrittää jollain tavoin huolehtia, sillä heitä ei katsottu voi- 
tavan jättää oman onnensa nojaan. Kesällä 1943 SS-invalidien huolto oli tilapäisesti vä- 
hän aikaa Suomen Asevelvollisuus- ja Siviili-invalidien Liiton hoidettavana, mutta elo- 
kuussa SS-Aseveljet ry otti tehtävän kokonaan itse hoitoonsa. Saksalaisten puolesta in- 
validiasioita samoin kuin kuukausipalkka-asioita hoiti Färsorgeoffizier der Waffen-SS 
in Finnland, joka puolestaan oli kiinteässä yhteistyössä lääkintäluutnantti Somersalon 
kanssa. Invalideja kehotettiin kääntymään Somersalon puoleen ammattikoulutusta, pro- 
teeseja, invalidieläkkeitä ja -avustuksia, työpaikkoja ym. koskevissa asioissa. 

Vaikka korvausten saaminen Saksasta viivästyi, usko siihen säilyi vahvana, että Saksa 
lopulta huolehtii velvoitteistaan suomalaisvapaaehtoisia ja etenkin invalideja kohtaan. 
Olihan Himmler pataljoonan hajottamisen yhteydessä antamassaan päiväkäskyssä va- 
kuuttanut, ettei Saksa koskaan tule unohtamaan kaatuneiden omaisia eikä SS-invalide- 
ja. Osoituksena siitä, että Himmlerin sanaan voitiin luottaa, pidettiin sitä, että elokuus- 
sa 1943 lähti Saksaan kutsuttuina kolmisenkymmentä kaatuneiden SS-vapaaehtoisten 

omaista. Heille oli tarjolla Helsingin SS-yhteystoimiston järjestämä virkistysloma Ruh- 
poldingissa eli samassa paikassa, jossa pataljoona oli ollut lomalla ennen kotimaahan pa- 
luutaan. Toukokuussa 1944 jo toinen 30 hengen omaisyhmä lähti virkistäytymään Ruh- 
poldingiin. 

Vaikka vapaaehtoisten järjestölle oli lähinnä miesten omasta keskuudesta kerätty va- 
roja keväästä 1942 lähtien, yhdistyksen tavoitteet invalidien huoltotyössä, muistomer- 
kin aikaansaamisessa ja historian tallentamisessa olivat niin kunnianhimoiset, ettei niistä 
ollut mitenkään mahdollista suoriutua omin voimin. Yhdistys tarvitsi hankkeittensa to- 
teuttamiseen ulkopuolisia lahjoituksia. Suurimman lahjoituksen SS-invalidihuollon hy- 
väksi vuonna 1943 teki Wihurin Säätiö, joka lahjoitti tarkoitukseen 50 000 markkaa. Ai- 
emmin mainittujen lahjoitusten lisäksi SS-vapaaehtoistoimikunta lahjoitti 9 000 mark- 
kaa ja tuntematon lahjoittaja propagandarahastoksi 5 000 markkaa. Lisäksi SS-Ober- 
sturmbannfährer Heldmann ilmoitti syyskuussa SS-Aseveljet ry:n johtokunnalle, että 
Pohjois-Suomessa taistellut SS-Gruppenführer Matthias Kleinheisterkampin komenta- 
ma saksalainen SS-vuoristodivisioona Nord oli tekemässä SS-Aseveljille peräti 800 000 
markan suuruisen lahjoituksen. Ilmoituksen jälkeen kajahti Sieg Heil voimakkaammin 
kuin aikoihin, totesi Jukka Tyrkkö. Tällaiset Pohjois-Suomessa taistelleiden saksalais- 
yhtymien lahjoitukset, jotka olivat jatkosodan vuosina verraten yleisiä erilaisiin kohtei- 
siin kuten sotainvalideille, rahoitettiin saksalaissotilaiden keskuudessa järjestetyillä ke- 
räyksillä. SS-divisioona Nordin lahjoitus pyöristettiin sittemmin Himmlerin päätöksel- 
lä miljoonaksi markaksi. 

SS-Aseveljet ry sai varoja myös jäsenmaksuista ja järjestämistään keräyksistä. Ensim- 
mäisenä toimintavuonna 20 markan suuruisen liittymismaksun maksoi 677 henkilöä 
ja 100 markan suuruisen jäsenmaksun 598 henkilöä. Näistä kertyi perusrahastoon yli 
70 000 markkaa, ja lisäksi siihen saatiin keräyksillä reilut 90 000 markkaa. Muistokivi- 
rahastoon kertyi keräyksillä noin 75 000 markkaa, invalidikoti- ja huoltorahastoon lah- 
joituksina yli 62 000 markkaa sekä propagandarahastoon mainittu 5 000 markkaa. SS- 
Aseveljet ry:n taseen loppusumma vuoden 1943 lopussa oli lähes 272 000 markkaa. 
Tämä ei suinkaan ollut mikään huono tilinpäätös yhdistykselle, joka oli toiminut vain 
runsaat puoli vuotta. 

Lisäksi vuoden aikana oli saatu lahjoituksia, jotka realisoituivat vasta seuraavan vuo- 
den puolella. Tampereen rintamamiesjuhlan yhteydessä ilmoitettiin, että Unto Boman 
oli lahjoittanut 20 000 markkaa SS-vapaaehtoisten huoltotyöhön ja 5 000 markkaa san- 
karivainajien muistomerkkirahastoon. Ruotsinkielinen oikeistojärjestö Samfundet Folk- 
gemenskap puolestaan oli kerännyt keskuudestaan 120 000 markkaa käytettäväksi ensi 


sijassa SS-aseveljien invalidihuoltoon ? 

Myyntiartikkeleja 


Aseveliyhdistys tarvitsi oman jäsenmerkin, eli tunnuksen, jolla jäsenistön yhteenkuu- 
luvaisuutta voitaisiin korostaa. Tämä kävi syksyllä 1943 ajankohtaiseksi mm. sen takia, 
että markkinoille oli alkanut tulla kaupallisia SS-sormuksia ja -merkkejä. SS-Aseveljet 
kehotti aseveljiä karttamaan hämäräperäistä yritteliäisyyttä ja varoitti jäsenkuntaansa täl- 
laisista huonosta metallista valmistetuista tunnuksista korostaen, ettei yhdistyksellä ol- 
lut mitään tekemistä niiden kanssa. Puheenjohtajakin puuttui asiaan jäsenkirjeessään ja 
kehotti välttämään trokarien kannattamista. ”Ei ole mitään syytä tilata yksityisiltä liik- 
keiltä toisarvoisia SS-kuvia kohtuuttomiin hintoihin, vielä vähemmän sopii tilailla sel- 
laisia epätaiteellisia ja kelvottomasta metallista valmistettuja sormuksia ja muita merk- 
kejä, joita ainakin Helsingissä on kaupiteltu” Sen sijaan yhdistys ilmoitti tarjoavansa 
kohtuullisella hinnalla omaa virallista asevelimerkkiään ja mahdollisesti myös valmis- 
tettavaa sormusta, joiden myynnistä saadut tulot käytettäisiin invalidihuollon hyväksi. 

Oma sormus saatiinkin aikaan. SS-Aseveljet teetti helsinkiläisellä kultasepänliike Vel- 
jekset Sundgvistilla hopeoidun muistosormuksen, jossa on mustalla emalipohjalla teksti 
Wiking SS Nordland, ja sormuksen sisälle kaiverrettiin omistajan nimikirjaimet. 

Alun perin yhdistyksellä oli tarkoitus teettää Ellinor Ivalon suunnitteleman ja 1919 
käyttöön otetun Jääkärimerkin esikuvan perusteella SS-miesten oma, kunniamerkin 
luontoinen SS-jääkärimerkki. Tällaisella merkillä olisi SS-vapaaehtoisten joukko halut- 
tu liittää jatkoksi jääkärien kunniakkaaseen perintöön. Sitä ei kuitenkaan saatu aikaan 
joko siksi, ettei riittävän edustavia ehdotuksia ollut käytettävissä, taikka todennäköisim- 
min siksi, ettei vuonna 1943 ollut poliittisista syistä mahdollisuutta saada virallisesti hy- 
väksytyksi Jääkärimerkkiin rinnastettavaa SS-miesten merkkiä. Mitään dokumentoitua 
yritystä virallisen merkin aikaansaamiseksi ei tehty, mutta yhdistykselle lienee muuten- 
kin selvinnyt, ettei hanke ollut silloisissa oloissa toteutettavissa. 

Tavallaan paremman puutteessa yhdistyksen johtokunta hyväksyi kokouksessaan 19. 
syyskuuta sotaretkellä etevänä pilapiirtäjänä tunnetuksi tulleen aseveli Kurt Tillmanin 
ehdotuksen SS-miesten asevelimerkiksi eli käytännössä yhdistyksen jäsenmerkiksi. Mer- 
kin koko on noin 2 x2% cm. Merkin emaloitu pohja esittää Suomen lippua, jonka päälle 
tuli mustat tyylitellyt SS-kirjaimet ja alareunaan vuosiluvut 41-43. Merkin keskelle lii- 
tettiin korkokuvana Waffen-SS:n kokardi, saksalaisesta sotilasperinteestä periytynyt ho- 
peanvärinen pääkallo. Jäsenmerkki saatiin valmistetuksi Veljekset Sundgvistilla loppu- 
vuodesta 1943 niin, että se tuli myyntiin jouluksi. Merkin hinta oli 100 markkaa, ja sen 
kanto-oikeus oli vain yhdistyksen jäsenillä, ei siis yhdistyksen ulkopuolelle jättäytyneil- 


lä SS-miehillä.? Miehet olisivat epäilemättä halunneet asevelimerkin kanto-oikeuden 

SS-Aseveljet teetti kultasepänliike Vel- SS-vapaaehtoisille jo 1941 suunniteltu jääkärikun- 


jekset Sundavistilla hopeoidun muis- niamerkin kaltainen rinnassa kannettavan merkki, 
tosormuksen, jossa on mustalla emali- jonka osittain tuhoutuneet luonnokset ovat säily- 
pohjalla teksti "Wiking SS Nordland”. neet Kansallisarkistossa. SS-Aseveljet suunnitteli 
Sormuksen sisälle kaiverrettiin omista- tämän merkin käyttöönottoa vuonna 1943, mut- 
jan nimikirjaimet. ta hanke ei toteutunut. Piirrokset Kari Kuusela. 


Kurt Tillmanin syksyllä 1943 suunnittelema 
pääkallokuvioinen asevelimerkki, jota käy- SS-Aseveljien jäsenmerkin suunnittelija 
tettiin SS-Aseveljet ry:n jäsenmerkkinä. Kurt Tillman. 

Yhdistyksen ensimmäisiä myyntituotteita 
oli SS-Aseveljien kirjeensulkijamerkki, joka 
kehotti kartuttamaan invalidirahastoa. 


Vänrikki Jorma Visuri kantaa SS-Aseveljien 
jäsenmerkkiä komentovyössään. 


sotilaspuvussa, mutta Päämajan lupaa siihen ei ollut helppo saada. Niinpä periaattees- 
sa yhdistyksen jäsenmerkkiä sai kantaa vain siviilipuvussa. Suomalaisessa sotilaspuvussa 
SS-miehet tunnisti kunniamerkiksi katsottavasta saksalaisesta Sturmabzeichen-merkis- 
tä, joka oli lähes joka miehellä.! Lisäksi varsinkin toukokuussa 1942 kotiutuneiden ns. 
divisioonan miesten tiedetään käyttäneen SS:n pääkallokokardia komentovyössään, eikä 
yhdistyksen jäsenmerkin käyttökiellosta univormussa aina suinkaan välitetty. 

Kun Tillmanin suunnittelema merkki hyväksyttiin SS-Aseveljet ry:n jäsenmerkik- 
si, sitä kutsuttiin tilapäiseksi merkiksi. Puheenjohtaja Kurkiala informoi jäsenistöä il- 
moittamalla, että ”tämä merkki tulee ainakin toistaiseksi olemaan yhdistyksemme jä- 
senmerkki”. Johtokunnassa keskusteltiin tehdyn aloitteen pohjalta uuden asevelimerkin 
suunnittelemisesta, mutta kun oman merkin virallistamisesta ei näyttänyt olevan toi- 
veita, johtokunta päätti maaliskuussa 1944, että mitään uutta asevelimerkkiä ei toistai- 
seksi oteta käyttöön. 

Koska varoja tarvittiin moniin alulle pantuihin projekteihin, yhdistys päätti teettää 


jäsenmerkin lisäksi muitakin myyntituotteita. Niitäkin oli tarkoitus markkinoida kaik- 

Heinäkuun 28. päivänä 
1944 leimattu SS-Aseveljet 
ry:n kirjekuori. Kirje on osoi- 
tettu Malgobekissa Kauka- 
suksella lokakuussa 1942 
kaatuneen SS-SchUtze Eino 
Saarisen äidille. 


SS-Aseveljet ry:n painattama 
ja myymä suomalaisen SS-pa- 
taljoonan pienoislippu. Osa 
myyntituotosta ohjattiin SS-in- 
validien huoltotyöhön. 

kein kiireellisimmän projektin eli yhdistyksen invalidihuollon hyväksi. Kun johtokun- 
nan työvaliokunta kokoontui 16. lokakuuta 1943 Mustan Karhun ravintolassa Helsin- 
gissä, se päätti valmistuttaa SS-tunnuksin varustettuja kirjeensulkijamerkkejä sekä tu- 
litikkulaatikkoja, ”mikäli se osoittautuu mahdolliseksi”. Asian kehitteleminen jätettiin 
Erkki Tiaisen tehtäväksi. 

Kirjeensulkijamerkkien valmistaminen osoittautui mahdolliseksi. Tarjoukset niiden 
painamisesta hyväksyttiin marraskuussa 1943. Merkit tulivat myyntiin jouluksi 1943, 
ja niitä markkinoitiin yhden markan kappalehintaan. Johtokunta päätti myös erityisen 
SS-Aseveljien adressin ottamisesta käyttöön. 

SS-Aseveljet ry käytti pääyhdistyksensä Rintamamiesliiton onnittelu- ja surunvalit- 
teluadresseja, mutta yhdistyksen omat adressit nähtiin kuitenkin välttämättömiksi ”sep- 
pelrahojen säästämiseksi ja propagandatarkoituksessa”, kuten Jukka Tyrkkö asian ilmaisi. 
Taiteellisiksi ja kauniiksi kuvattujen SS-Aseveljien onnittelu- ja osanottoadressien ker- 
rottiin menevän painoon joulukuussa 1943 ja tulevan myyntiin tammikuussa 1944. Ad- 
ressit oli Jukka Tyrkön toimeksiannosta suunnitellut ja piirtänyt Ateneumin käynyt mai- 
nostaitelija, luutnantti U. Laakso Helsingistä. Vaikka Kurkiala kertoi adressien menneen 
painoon loppuvuodesta 1943, ja niille oli tammikuussa määrätty myyntihinta, kesti kui- 
tenkin loppukesään 1944 saakka ennen kuin adressit saatiin myyntiin. Mahdollisesti so- 
danaikainen paperinsäännöstely oli syynä viivästykseen. Rintamamies-lehdessä kerrot- 
tiin elokuun lopulla 1944 adressien lopulta valmistuneen ja olevan myynnissä SS-Ase- 
veljien toimistossa. On esitetty epäilyksiä siitä, saatiinko adresseja todellisuudessa kos- 
kaan kunnolla markkinoille, sillä ainuttakaan adressia ei tiedetä säilyneen. SS-Aseveljien 
omat kirjekuoret painettiin loppukesästä 1944. Kuoria ei ehditty ottaa käyttöön kovin 
laajamittaisesti ja vain muutama säilynyt kappale tunnetaan. 

Muiden myyntituotteiden ohella yhdistys myi suomalaisen SS-pataljoonan pienois- 
lippua hintaan 50 markkaa kappale. SS-vapaaehtoistoimikunta oli tilannut ensimmäi- 
sen, sodanaikaisesta keinokuidusta viskoosista valmistetun pienoislippuerän helsinkiläi- 
seltä Lönnrothin lippuvärjäämöltä jo vuonna 1941. Vapaaehtoisten värväystä hoitanut 
insinööritoimisto Ratas oli ilmoittanut tuolloin myyvänsä silkille, käytännössä siis vis- 
koosille, painettuja SS-pataljoonan pienoislippuja vapaaehtoisten omaisille ja läheisille 
25 markalla. SS-Aseveljet tilasi lippuja lisää vuonna 1943, ja niitä mainostettiin erityi- 
sen sopivaksi joululahjaksi. Osa lipun hinnasta ohjattiin SS-invalidien huoltotyöhön. Sa- 
moin yhdistyksen toimistossa oli myynnissä taiteilija Gabriel Enbergin jo vuonna 1930 
suunnittelemia Rintamamiesliiton jäsenmerkkejä sekä liiton teettämiä kuvanveistäjä 
Evert Porilan vuonna 1939 veistämän, Tampereelle pystytettäväksi suunnitellun Man- 


nerheim-patsaan mukaan valmistettuja kipsisiä pienoispatsaita. 

Yhdistyksen toimisto 


SS-Aseveljet ry:llä oli käytännön tarve koota henkilötiedot kaikista SS-vapaaehtoisis- 
ta samalla tavoin kuin Jääkäriliitto oli tehnyt julkaisemalla kaikkien jääkärien elämäker- 
tatiedot sisältävän jääkärimatrikkelin. Marraskuussa 1943 yhdistyksen johtokunta hy- 
väksyi periaatteessa sille jäsenistöltä tulleen aloitteen SS-asevelimatrikkelin julkaisemi- 
sesta. Se tuli julkaista ”niin pian kuin sen toimitustyö voidaan panna alulle”. Matrikke- 
lihankkeen jatkokäsittely jätettiin johtokunnan työvaliokunnalle. Samassa kokouksessa 
johtokunta päätti, että yhdistys avaa Helsingissä oman toimiston heti sen jälkeen, kun 
SS-vapaaehtoistoimisto lopettaa toimintansa. Kanslistiksi ja toimistonhoitajaksi toivot- 
tiin saatavan joku oma invalidi. 

Kauppakorkeakoulussa opiskellut, Saksan itärintamalla haavoittunut SS-Rottenfiih- 
rer Mika Hellemaa kiinnostui toimistonhoitajan toimesta, koska hänen opintonsa oli- 
vat niin pitkällä, että työnteko opintojen ohella oli mahdollista. Hellemaa kääntyi asias- 
sa Kurkialan puoleen, joka hyväksyi hänet toimistonhoitaj aksi. Työ alkoi 17. joulukuuta 
1943, ja aluksi toimistonhoitaja työskenteli samassa huoneessa SS-vapaaehtoistoimiston 
kanssa Helsingin suojeluskuntapiirin talossa Döbelninkatu 2:ssa. Työ oli jäsenilmoitus- 
ten ja jäsenmaksujen vastaanottoa, jäsenkorttien lähettämistä sekä invalidien ammatti- 
koulutukseen liittyvien asioiden hoitamista. Lisäksi Hellemaa valittiin vuoden 1944 
alussa perustetun SS-Aseveljet ry:n invalidialaosaston sihteeriksi. Hän joutui myös eten- 
kin kesällä 1944 edustamaan SS-Aseveljiä yhdistyksen rintamalla kaatuneiden jäsenten 
sankarihautajaisissa.** 

Kaluston yhdistyksen toimistoon lahjoitti SS-pääesikunnan päällikkö Gottlob Ber- 
ger. Kun SS-vapaaehtoistoimisto lopetettiin helmikuussa 1944, SS-Aseveljien toimiston 
piti siirtyä SS-Fiirsorgeoffizierin toimiston yhteyteen Helsingin Satamakatu 2:een. Näi- 
hin Katajanokan tiloihin SS-Aseveljien toimisto ei kuitenkaan koskaan siirtynyt, vaan 
se muutti maaliskuussa IKL:n taloon Kansakoulukatu 8:aan Kustannus Oy Suomi-Sak- 
san naapuriin. Samassa talossa toimivat myös mm. IKL:n Kauppa Oy sekä IKL:n omis- 
tama Kirjapaino- ja Kustannus Oy Liike. Kiinteistö oli siis eräänlainen suomalaisen oi- 
keistoradikalismin yritystoiminnan keskittymä. Kun yhdistyksen puheenjohtaja ja sih- 
teeri tiedottivat toimiston osoitteen muuttumisesta ja tulossa olevasta vuosikokoukses- 
ta jäsenistölle, kiertokirje päätettiin sanoihin: ”Eläköön SS = Suuri Suomi!” 

Huoltoasioista vastannut saksalainen SS-Färsorgeoffizier jäi Helsinkiin, mutta SS-yh- 
teysesikunnan toiminnassa tapahtui muutoksia. Yhteysesikunnan päällikkö oli vaihtu- 
nut vuodenvaihteessa, kun Constantin Heldmann oli kutsuttu kotiin, ja hänen tilalleen 


oli tammikuussa 1944 nimitetty SS-Sturmbannfiihrer Ewald Ströhm. Pitkään yhteys- 

esikunta ei enää Suomessa toiminut, sillä maaliskuussa lehdessä oli luettavissa uutinen, 
jonka mukaan Lönnrotinkadulla sijainnut Helsingin Verbindungsstab oli lopettanut 
toimintansa ja sen päällikkö Ströhm oli yhdessä suomalaisen adjutanttinsa, vapaachtoi- 
sena palvelleen SS-Untersturmfiihrer Claes Purjon kanssa matkustanut Saksaan. Kun 
suomalaispataljoona oli palanut kotimaahan, saksalaisella yhteystoimistolla ei enää ol- 
lut Suomessa merkittävää tehtävää. Suomalaisille tutuksi tullut Constantin Heldmann 
palveli sodan lopulla SS-Standartenfährerin arvolla Pohjois-Italiassa taistelleen italialai- 
sen SS-prikaatin Waffen-Grenadier-Brigade der SS (italianische Nr 1) komentajana, ja 
aivan sodan lopussa hänet ylennettiin SS-Oberfthrerin arvoon. 

Entiset vapaaehtoiset tarvitsivat saksalaistoimistojen palveluksia muussakin kuin kor- 
vausasioissa. Monia SS-miehiä luonnollisesti kiinnosti saada heille myönnetyt saksalai- 
set kunniamerkit. Ilmeisenä tavoitteena oli, että näitä kunniamerkkejä voitaisiin jakaa 
SS-Aseveljien toimiston välityksellä. Kävi kuitenkin ilmi, ettei yhdistykselle annettu tätä 
oikeutta, vaan saksalaiset kunniamerkit sai vain Färsorgeoffizierin toimistosta asianmu- 
kaisia omistuskirjoja vastaan. 

Saksalaisiin kunniamerkkeihin suhtautumisessa ja niiden kantamisessa oli yksilöllisiä 
eroja. Jotkut SS-miehet kantoivat niitä Suomen armeijan kesäpuserossakin, jotkut toiset 
taas eivät halunneet erottautua eivätkä kantaneet niitä lainkaan. Sihteeri Tyrkkö halusi 
kesäkuussa 1944 ohjeistaa ja rohkaista poikia saksalaisten kunniamerkkien kantamisessa: 


Eihän niitä esim. kesäpuserossa pakko kantaa ole, jos kohta ohjesääntö ei sitä suinkaan 
kielläkään. Parhainta lienee noudatella siinä omassa poppoossaan vallitsevaa käytän- 
töä. Ja kukin omaa makuaan. 

Mutta olen kuullut, että ainakin muutamat meikäläiset eivät kanna niitä kernaasti 
eräistä ulkopuolisista syistä. Herättävät kuulemma ainakin lomalaisvaunuissa ”liikaa 
huomiota” ja leukaväkevien letkautuksiakin. Niitä kun on sellaisiakin Herran lahjo- 

ja tasavallan tyyppikokoelmassa. 

Ei, pojat! Pankaa rintoihinne joka ainoa plätkä, minkä olette taistelukentillä an- 
sainneet, ja kantakaa niitä niinkuin meille kuuluu. Ellette muuten ole niin vaatimat- 


tomia, joka kyllä toisaalta aina kaunistaa.” 


SS-Aseveljet oli painattanut ensimmäisen jäsenkirjeensä jäsenistölle syyskuussa 1943. 
Painaminen oli mahdollista siksi, että yhdistyksellä oli läheiset suhteet Aamulehteen ja 
sen kirjapainoon. Ensimmäisessä jäsenkirjeessä puheenjohtaja Kurkiala toi jäsenistöl- 
le terveiset Saksasta kenraali Steinerilta. Hän keskittyi kuitenkin käsittelemään yhdis- 
tyksen käytännön kysymyksiä. Vaikka SS-Aseveljet ry:n jäsenmäärä oli tuolloin jo noin 

Saksan rintamalla invalidisoitunut SS-Rot- 
tenfährer Mika Hellemaa kotilomalla 1942. 
Hellemaa työskenteli SS-Aseveljet ry:n toi- 
miston hoitajana 1943—1944. 


VELJET 


ry:n | 

Toimisto avattu Helsingissä . 

— Kansakoulukatu 8. A 5. 
Avoinna joka arkipäivä klo 10—16, 


Uusi Suomi -sanomalehdessä 23.3.1944 
julkaistu ilmoitus SS-Aseveljien toimiston 
avaamisesta Kansakoulukadulla. 


800, kaikki vapaaehtoiset eivät kuitenkaan olleet liittyneet jäseneksi. Sama koski SS-in- 
valideja. Kurkialan mukaan oli tärkeää, että kaikki invalidit ilmoittautuisivat lääkintä- 
luutnantti Somersalolle. Lokakuussa Kurkiala oli jo niin optimistinen, että hän kertoi 
julkisuudessa kaikkien SS-vapaaehtoisten olevan pian aseveliyhdistyksen jäseniä.” Sil- 
ti kaikki eivät olleet tervetulleita. Vaikka jäseniä haluttiin, toisaalta yhdistys ei suinkaan 
hyväksynyt kaikkia sille tulleita jäsenanomuksia. Hylkäyksen perusteena oli ennen muu- 
ta kaksi keskeistä syytä: hakija ei ollut palvellut yhdistyksen mielestä riittävän pitkään 
SS-joukoissa taikka hänen ei katsottu olevan SS-henkeen sopiva. Palvelun pituus koski 
erityisesti niitä, jotka oli palautettu kotimaahan parin kuukauden koulutusvaiheen jäl- 
keen, kun oli huomattu joukossa olevan tarpeeseen nähden liikaa päällystöainesta. Hei- 


tä ei SS-Aseveljiin hyväksytty. 

Näin ollen yhdistyksen jäsenyyskriteerit olivat varsin tiukat. Kuinka paljon jäsena- 
nomuksia on hylätty, ei ole tiedossa. Syksyltä 1943 on tiedossa ainakin kuusi hylättyä. 
Heistä Fino Inkinen ja Olli Vuori oli kotiutettu Saksasta jo heinäkuusa 1941. Ensio Lyly 
oli saanut saksalaisessa sotaoikeudessa vankeustuomion. Tapio Kutinlahti oli syyllisty- 
nyt rikkeisiin Suomeen palattuaan ja oli menettänyt sotilasarvonsa. Uuno Ukkolaa ei il- 
meisesti hyväksytty hänen homoutensa takia. Kaarlo Ryynäsen anomuksen hylkäämis- 
syy ei ole tiedossa. 

Yhdistyksen toinen jäsenkirje ilmestyi vuoden 1943 lopulla. Siinä Berliinistä palan- 
nut puheenjohtaja Kurkiala välitti suomalaisille SS-miehille tervehdyksen Saksasta tun- 
nuksella ”bolS$evismi on hävitettävä ja ryssä lyötävä”. 

Kurkiala oli Saksassa käydessään onnistunut hoitamaan käytännön asioita niin, että 
kaikkien suomalaisten SS-miesten henkilötiedot oli siirretty Helsinkiin SS-yhteystoimis- 
toon. Sinne oli siirretty myös pataljoonan arkisto. Kurkiala oli onnistunut myös hankki- 
maan jäljennöksen pataljoonan sotapäiväkirjasta. Berliinin-lähetystössä tai Berliinin yh- 


teystoimistossa olleet SS-miesten tavarat oli niin ikään onnistuttu siirtämään Suomeen.” 


Osallistuttava vai vaiettava? 


SS-Aseveljet ry oli luonnollisesti ennen muuta asevelijärjestö, mutta sen jäsenistönä ol- 
leen joukon historia ja sotaretki Saksan rintamalla antoi sille aivan oman erityisen, muis- 
ta asevelijärjestöistä poikkeavan leimansa. Vaikka suomalaisvapaaehtoisissa ja yhdistyk- 
sen jäsenistössä oli luonnollisesti yhteiskunnallisesti monella tavoin ajattelevia henkilöi- 
tä, enemmistö oli selvästi saksalaismielistä ja poliittisesti oikeistolaista sikäli kuin kaik- 
ki jonkinlaisen poliittisen kannan olivat omaksuneet. Tämä tosiasia löi leimansa myös 
heidän aseveliyhdistykseensä. 

Saksalaismielisyys tuli julki monissa SS-Aseveljien puheissa ja kirjoituksissa, mikä on 
tietenkin heidän sotaretkensä perusteella luonnollista. Kun yhdistys ei ollut mikään po- 
liittinen järjestö, se ei ottanut, eikä sotaoloissa voinutkaan ottaa, suoraan kantaa päivän- 
politiikkaan, mutta keskusjärjestönsä Rintamamiesliiton tavoin se kuitenkin tiesi paik- 
kansa yhteiskunnallisessa keskustelussa. Joulukuussa 1943 SS-Aseveljien palstan pääkir- 
joituksessa käsiteltiin tätä kysymystä otsikolla ”Maan puolesta”. 

Kirjoittaja, joka lienee ollut Jukka Tyrkkö, ihmetteli sitä, että maanpuolustusjärjes- 
töillä oli yleisenä tapana vakuuttaa, etteivät ne sekaannu politiikkaan. Tällä tavoin tukit- 
tiin silmät ja korvat kaikelta siltä, josta tuolloisina ankeina aikoina ja pysyvästikin maan 


ja kansan kohtalot ratkaisevasti riippuvat. Vaikka juuri asemiehet joutuvat vastaamaan 

politiikan seurauksista, heillä ei saisi olla siinä osaa eikä arpaa, ihmetteli kirjoittaja. Hei- 
dän tulisi vain astua remmiin taistelukenttien työmiehinä, kun poliitikkojen keinot ovat 
loppuneet, kunnes kutsutaan kotiin ja vaieta jälleen visusti. Maan valioiden, asemiesten, 
pitäisi siis tunnustautua lammaslaumaksi, jota ryhdytään jälleen paimentamaan siellä, 
missä poliittinen nerous voi yksin kasvaa ja kehittyä — kotirintamalla. 

Kirjoitus määritti SS-Aseveljien ja yleisemminkin rintamasotilaiden suhteen politiik- 
kaan aktiivisena mukanaolona ja poliittisen työskentelyn arvokkaana, vaativana ja vas- 
tuunalaisena toimintana kansakokonaisuuden hyväksi. Vaikka kysymys on kirjoittajan 
omista näkemyksistä, kirjoituksen ilmestyminen yhdistyksen oman palstan pääkirjoi- 


tuksena teki siitä myös yhdistyksen kannan: 


Käsityksemme on, että ne miehet, jotka isänmaa parhaimpinaan on osoittanut riviin 
kohtalonsa hetkellä ja jotka ovat kyenneet kaiken tapahtuneen tekemään, kykenevät 
hoitamaan myös tykkien vaiettua maan ja kansan yhteisiä asioita. Pysyminen tiukassa 
puolustus- ja taistelurintamassa yhä eteenpäinkin ei ole ainoastaan heidän oikeutensa, 
vaan ehdoton velvollisuutensakin. ”Politiikkaan” ei tässä maassa ole kenelläkään mi- 
tään monopolia — sen täytyy olla avoin ennenkaikkea juuri niille miehille, jotka sota- 
koneiden jymyssä ovat kuunnelleet uuden ajan valtimon sykintää, taistelukenttien loi- 
mussa nähneet muuttuvan maailmankuvan ja veren vuotaessa löytäneet kanssaveljes- 
sään sen uuden ihmisen, joka tietää tehtävänsä isänmaan puolesta yhtä hyvin rauhan 
kuin sodan töissä. Säilyköön meidän aatteellinen taistelumme yhtä puhtaana ja vapaa- 
na kaikista ryhmä- ja yksityispyyteistä kuin on aseellinen työmme isänmaan hyväksi.” 


Tällaisia myös Rintamamiesliitossa esiintyneitä näkemyksiä SS-Aseveljissä vahvistivat 
kesällä ja syksyllä 1943 Suomessa voimistuneet vaatimukset maan sodasta irrottautu- 
miseksi. Saksan rintamalla taistelleiden enemmistölle vaatimukset erillisrauhasta eivät 
sopineet alkuunkaan. Heidän mielestään Saksan rinnalla oli taisteltava loppuun saakka. 
Voitostahan oli lähdetty taistelemaan. 

Yksityisesti entiset SS-miehet saattoivat ilmaista näkemyksensä huomattavasti suora- 
sukaisemmin kuin painetussa sanassa siitä huolimatta, että kirjesensuurikin oli voimassa. 
Olkoon suorasukaisuudesta esimerkkinä yhdistyksen sihteerin Jukka Tyrkön kirje pu- 
heenjohtaja Kalervo Kurkialalle joulukuussa 1943, jolloin Kurkiala oli juuri palannut 
yhdeltä Saksan-matkaltaan. Tyrkkö toivotti puheenjohtajan tervetulleeksi takaisin ta- 
savaltamme turvalliselle kamaralle sieltä englantilaisten ihmisystävien pomminkaato- 
paikoilta”. Hän jatkoi, että ”vieköön mustin piru iäksi kaikeksi W.C:n (Winston Chur- 
chill) yhtä hyvin kuin Moskovan hevosvarkaankin (Stalin) luineen karvoineen. Eläköön 

tuleva saksalainen kosto!” Kostolla Tyrkkö viittasi mitä ilmeisimmin tuolloin yleisenä 
puheenaiheena olleisiin Saksan V-aseisiin ( Vergeltungswaffe eli kostoase), joista odotet- 
tiin sodan ratkaisijaa Saksan hyväksi. 

Siinä kun SS-Aseveljet halusi sanansijaa Suomen päätöksenteossa, yhdistys halusi oi- 
koa ulkomailla, ennen muuta Neuvostoliitossa ja Yhdysvalloissa esitettyjä valheellisia 
väitteitä. Muun muassa Pietarin (Leningradin) suomenkielisessä radiossa oli useaan ker- 
taan hyökätty SS-Aseveljet ry:tä vastaan mainiten nimeltä sen puheenjohtaja ja sihteeri. 
Venäläisradio oli väittänyt, että tämä ”vaarallinen fascistijärjestö” saa toimintaohjeensa 
suoraan Himmlerin päämajasta. 

Yhdistys saattoi hyvällä syyllä kiistää tällaiset väitteet ja vakuuttaa, ettei se ollut pyytä- 
nyt eikä saanut Saksasta ainuttakaan viitettä toimintaansa eikä pyytänyt tai saanut sieltä 
varoja. Todettiin, että pohjoisrintamalla taistelleet saksalaiset olivat tukeneet lahjoituk- 
sellaan SS-miesten invalidihuoltoa samoin kuin ne olivat tukeneet Sotainvalidien Vel- 
jesliittoa.” Tosiasiassa Saksasta tuli kuitenkin alkuvuodesta 1944 jonkin verran tukea, 
kun Himmler lahjoitti yhdistykselle 10 000 Saksan markkaa. Divisioona Nordin keräys- 
varat ja Himmlerin lahjoitus nostivat aiemmin mainitulla tavalla saksalaisten tuen noin 
miljoonaan Suomen markkaan.”* 

SS-vuoristodivisioona Nordin tuen piti jatkua vuoden 1944 puolella. Saksalaisdivi- 
sioonan 80-miehisen orkesterin oli aikomus lähteä tammikuussa viidelle paikkakunnal- 
le ulottuvalle kiertueelle, josta kertyneet nettotulot oli tarkoitus lahjoittaa SS-Asevel- 
jien invalidihuoltoon. Kuljetusvaikeuksiin vedoten konserttikiertue peruttiin. Oletetta- 
vasti suomalaisviranomaiset olivat peruttamisen takana. Helsingin Messuhallissa esiin- 
tyi kuitenkin ilmoitettuna konserttipäivänä 47-miehinen saksalainen sotilassoittokunta 
paikallisen lottaosaston järjestämässä viihdeillassa, jonka tulot ilmoitettiin käytettävän 


invalidien hyväksi.” 


Invalidiyhdistys 


Saksan rintamalla kaatui 256 suomalaisvapaaehtoista, mikä oli 18,2 prosenttia vahvuu- 
desta. Toisin sanoen lähes joka viides mies kaatui tai katosi. Satoja miehiä haavoittui, 
mutta suurin osa heistä palasi tervehdyttyään riveihin. Vakavasti haavoituneita, pysyvän 
vamman saaneita suomalaisvapaaehtoisia oli noin 90 miestä. Saksan rintamalla kaatu- 
neiden lisäksi Suomen rintamalla kaatui tai menehtyi muutoin sodan aikana 113 mies- 


tä, mikä nostaa SS-vapaaehtoisten henkilötappiot kaatuneina 26,4 prosenttiin.” 

20 markkaa oli kaik- 
kien maksettava. Kor- 
tin on leimannut ja al- 
lekirjoittanut yhdistyk- 
sen taloudenhoitaja 
Olli Somersalo. 


Sotainvalidien Veljesliitto kiinnitti ensimmäisen kerran huomiota SS-sotainvalidei- 
hin jo alkuvuodesta 1942. Tuolloin sotasokeiden alaosasto tiedusteli liiton johtokunnal- 
ta, voiko Saksan itärintamalla näkönsä menettänyt suomalainen sotainvalidi päästä lii- 
ton jäseneksi. Veljesliiton johtokunta otti myönteisen kannan jäsenyyteen todeten, että 
kysymyksessä oli suomalainen sotainvalidi, ”joka on liittolaisten riveissä yhteistä vihol- 
lista vastaan taistellen menettänyt näkönsä”, joten hänet voitiin ottaa sotainvalidiyhdis- 
tyksen jäseneksi.” 

Veljesliiton korviin kantautui alkusyksyllä 1943 huhu, että SS-Aseveljet ry olisi ruven- 
nut suunnittelemaan lepokodin hankkimista suomalaisille SS-sotavammaisille. Tällainen 
aikomus herätti liitossa kiinnostuksen näitä Saksassa vammautuneita kohtaan. Sen joh- 
tokunta päätti kehottaa SS-sotainvalideja liittymään jäseniksi liiton alaosastoihin, jot- 
ta he eivät eristäytyisi muista sotainvalideista, vaan heidän huoltonsa hoidettaisiin Vel- 
jesliiton kautta kuten muidenkin sotainvalidien. Tämän mukaisesti alaosastoja keho- 
tettiin lokakuussa 1943 ottamaan jäsenikseen paikkakunnallaan olevat SS-veteraanit.* 

Ajatus oli tietenkin hyvä, mutta SS-miehet ja myös SS-invalidit mielsivät kuitenkin 
olevansa erityinen joukko, joka halusi pitää yhtä. He eivät tyytyneet siihen, että he oli- 
sivat vain rivijäseninä paikkakuntiensa sotainvalidiyhdistyksissä. Sen sijaan he katsoi- 
vat, että SS-invalidit tarvitsevat oman yhdistyksensä, joka voisi toimia Veljesliiton jä- 
senyhdistyksenä. 

Niinpä SS-Aseveljet ry:n rinnalle alettiin loppuvuodesta 1943 puuhata erityistä SS- 


invalidien omaa yhdistystä invalidisoituneiden aseveljien erityistarpeiden ajamiseksi. 

Vuoden 1944 alussa oltiin näissä suunnitelmissa jo niin pitkällä, että Helsinkiin kutsut- 
tiin 16. tammikuuta koolle tällaisen yhdistyksen perustava kokous. Paikalle saapui 26 
asiasta kiinnostunutta SS-invalidia, jotka everstiluutnantti Kurkiala lausui tervetulleik- 
si korostaen sitä, etteivät invalidit saa vakavana aikana asettua sotavanhuksen lepoon, 
vaan heidän olisi kykyjensä ja voimiensa mukaan toimittava suuren ja onnellisemman 
Suomen luomisessa. 

Paikalla oli myös jaostosihteeri Tapio Palmu Sotainvalidien Veljesliitosta, joka esitti 
perustettavan yhdistyksen nimeksi Sotainvalidien Veljesliiton SS-alaosasto ry. Toisin sa- 
noen SS-invalidien oli tarkoitus toimia Veljesliiton yhteydessä omana rekisteröitynä yh- 
distyksenään samalla tavoin kuin liiton rekisteröidyt paikallisyhdistyksetkin. Puheen- 
johtajana perustavassa kokouksessa toiminut Olli Somersalo esitteli sääntöehdotuksen 
perustettavalle yhdistykselle. Sen tarkoituksena oli ylläpitää vuosina 1941-1943 SS-jou- 
koissa haavoittuneiden tai sairastumisen vuoksi työkykynsä osittain tai kokonaan me- 
nettäneissä henkilöissä isänmaallista henkeä ja luottamusta tulevaisuuteen sekä luoda 
yhteinen pohja heidän puutteessa olevien omaistensa tarkoituksenmukaiselle hoidol- 
le. Somersalon alkuperäisessä ehdotuksessa oli myös lause ”yhdistys ei sekaannu poliit- 
tisiin asioihin”, mutta se poistettiin säännöistä. Varsinaisiksi jäseniksi päätettiin hyväk- 
syä ne Suomen kansalaiset, jotka 1941-1943 olivat SS-joukoissa haavoittuneet tai py- 
syvästi sairastuneet. 

Perustettavan yhdistyksen puheenjohtajaksi valittiin SS-Aseveljet ry:n varapuheen- 
johtaja, kapteeni Karl-Erik Ladau, johtokunnan varsinaisiksi jäseniksi luutnantti Tau- 
no Pohjanlehto, SS-Oberscharfiihrer Matti Ahonen, SS-Unterschafiihrer Eero Hurtig 
ja SS-Rottenfiihrer Mika Hellemaa sekä varajäseniksi SS-Oberscharfthrerit Unto Ilme- 
valta ja Risto Juvonen. Sotilasarvot kertovat, että vain Ladau ja Pohjanlehto palvelivat 
Suomen armeijassa, muut olivat siviiliin siirrettyä Hellemaata lukuun ottamatta invali- 
diteetin takia edelleen SS:n kirjoissa ja kantoivat SS:n asepukua. Sopimuskirjan invali- 
diyhdistyksen perustamisesta allekirjoittivat Ahonen, Ilmevalta ja Hellemaa. Pohjanleh- 
to valittiin yhdistyksen varapuheenjohtajaksi ja Hellemaa sihteeriksi. 

Hyväksytyissä säännöissä perustetun yhdistyksen tarkoitukseksi määriteltiin mm. 
invalidien sairaanhoidon järjestäminen, sotainvalidien saattaminen ansiokykyisiksi ja 
isänmaalle hyödyllisiksi kansalaisiksi, invalidien omien kotien hankkiminen, sotainva- 
lidien oikeuksien ja velvollisuuksien valvominen sekä kokous-, esitelmä-, juhla- ja huvi- 
tilaisuuksien järjestäminen *' 

Sotainvalidien Veljesliitto hyväksyi jo tammikuun lopussa SS-sotainvalidien alaosas- 
ton koko maan käsittävänä erillisenä alaosastona jäsenyhdistyksekseen. Kuten Veljeslii- 


ton historiassakin todetaan, Veljesliiton jäsenyys oli SS-invalidien huollon kannalta vält- 


TZ 


tämätön. Kysymys oli eräänlainen kompromissi, jossa SS-invalidit saivat oman valtakun- 
nallisen järjestönsä, jonka tuli kuitenkin toimia Veljesliiton alaosastona. 

Oman invalidiyhdistyksen perustamiseen näyttää johtaneen lähinnä se, että invali- 
dien asian ajaminen oli osoittautunut viranomaisten suuntaan vaikeaksi, kun invalidit 
eivät olleet järjestäytyneet omaan yhdistykseensä. Lisäksi oli käynyt selville se tosiasia, 
että SS-invalidienkin etuja voitaisiin hoitaa parhaiten Sotainvalidien Veljesliiton muo- 
dollisessa alaisuudessa, joten yhdistyksestä suunniteltiin liiton alaosastoa. Samalla kun 
tämä todettiin, painotettiin myös sitä, että invalidijäsenten suhde SS-Aseveljet ry:hyn 
ei tule uuden yhdistyksen perustamisen johdosta mitenkään muuttumaan. Invalidiyh- 
distys tuli toimimaan kiinteästi pääyhdistyksen rinnalla aivan samoin kuin perustetta- 
vaksi päätetty naisosasto.*? 

Vaikka invalidiyhdistys oli ollut tarkoitus rekisteröidä samalla tavoin kuin Sotainva- 
lidien Veljesliiton muutkin alayhdistykset, se jäi lopulta kuitenkin rekisteröimättä. Re- 
kisteröinti-ilmoitusta ei koskaan jätetty. Invalidiyhdistyksen tosiasiallinen toimintakin 
näyttää jääneen perin vähäiseksi. Yhdistyksen keskeinen merkitys olikin siinä, että sen 
avulla SS-invalidien asia saatiin Sotainvalidien Veljesliiton hoidettavaksi. 

Kovin suurta merkitystä SS-miesten invalidiyhdistyksellä ei näytä ehtineen invalidi- 
huollossa muodostua. Sotainvalidien Veljesliitossa SS-alaosasto noteerattiin perustami- 
sen jälkeen ainoastaan kerran, heinäkuussa 1944. Tuolloin Veljesliitto jakoi jäsenyhdis- 
tyksilleen Helsingin kaupungin sotainvalidihuoltoon myöntämän määrärahan runsaat 
miljoona markkaa, josta SS-miesten osasto sai vajaat 35 000 markkaa. 


Vuosikokous ja liittojuhla 1944 


SS-Aseveljien järjestämät juhlat ja tilaisuudet jatkuivat vuoden 1944 puolella siitä huo- 
limatta, että valtaosa jäsenistöstä oli rintamapalveluksessa. Turun Palokunnantalolla 
pidettiin SS-miesten toinen asemiesjuhla 3. maaliskuuta. Laivaston soittokunta esiin- 
tyi, ja puhujina olivat Turun seudun Rintamamiesyhdistyksen puheenjohtaja varatuo- 
mari Ilmo Kalkas, SS-yhteystoimiston johtaja Ströhm sekä SS-Invalidien puheenjohta- 
ja Ladau.%* Koska paikkakunnan lehdet eivät kirjoittaneet juhlasta minkäänlaista selos- 
tusta, eikä edes Rintamamies-lehti kertonut mitään juhlasta ja siellä pidetyistä puheis- 
ta, on oletettavaa ja varsin todennäköistä, ettei sensuuri sallinut juhlasta kirjoitettavan. 
SS-miesten aseveliyhdistyksen saksalaismielinen toiminta alkoi selvästi olla viranomai- 
sille jossain määrin kiusallista helmikuisten Helsingin suurpommitusten jälkeisessä ti- 


lanteessa, jossa Suomen päättäjien oli alettava vakavasti miettiä rauhanehtojen tunnus- 

telemista, erillisrauhan mahdollisuut- 
ta ja irtiottoa Saksasta. Siksi SS-Asevel- 
jistä oli julkisuudessa mahdollisuuksien 
mukaan vaiettava, ja hallituksella oli sii- 
hen sodan ajan poikkeussäädösten an- 
siosta keinonsa. Tämä näkyi myös Suo- 
men Vapaussota -lehden sensuroinnissa. 
Tämä lehti oli aikonut julkaista maalis- 


kuussa 1944 suomalaiselle vapaaehtois- 


pataljoonalle omistetun numeron, mut- 


ta ”sattuneesta syystä” numeron julkaise- 


K D 


WVuolla- hk 
koikille f 
č lss-aseveljille. 


minen jouduttiin siirtämään. 


Hallitus ei kuitenkaan halunnut men- 
<" =näniin pitkälle, että se olisi estänyt Sak- 
san-vapaaehtoisten asevelijärjestön ko- 


koontumisia. Niinpä SS-Aseveljet ry:n 
Rintamamies-lehden numerossa 1/1944 SS-Ase- 
veljet ry:n palstalla julkaistu Kurt Tillmanin piirtä- K | 
mä uudenvuodentervehdys aseveljille. mukaisesti Tampereen Rintamamies- 


kerholla 25. maaliskuuta 1944. Vuosi- 


kokous oli jäsenistön odottama tapahtu- 


vuosikokous pidettiin suunnitelmien 


ma sen johdosta, että siinä oli käsiteltävänä tavanomaisten, sääntömääräisten vuosiko- 
kousasioiden ohella lukuisia jäsenistön tekemiä aloitteita. Tällainen aktiivisuus tietenkin 
kertoi jäsenten suuresta innostuksesta oman yhdistyksen toimintaa kohtaan. Lisäksi vuo- 
sikokouksen jälkeen järjestettiin illanvietto yhdessäolon merkeissä. Kannaksella taistel- 
leet SS-aseveljet lahjoittivat yhdistykselle vuosikokoukseen puhdetyönä rintamalla loi- 
mukoivusta valmistetun puheenjohtajan nuijan. Nuijan varsi oli tehty ontoksi, ja var- 
ren sisään oli suljettu SS-Reichsfährer Himmlerin viimeinen päiväkäsky suomalaiselle 
SS-pataljoonalle. Nuijan varteen oli poltettu omistus ”Kannaksen SS-aseveljiltä 19447 
Vuosikokousta luonnehdittiin monella tavoin onnistuneeksi. Siitä huolimatta, että 
valtaosa jäsenistöstä oli rintamalla, kokoukseen osallistui yli 150 yhdistyksen jäsentä. 
Erityistä huomiota kiinnittivät tälläkin kertaa SS-univormuissa esiintyneet invalidit. 
Koko yhdistyksen johtokunta jätti paikkansa vuosikokouksen täytettäviksi, kun edel- 
lisenä kesänä pidetyn perustavan kokouksen pöytäkirjaan todettiin jääneen joitakin se- 
kaannuksia ja puutteellisuuksia johtokunnan kokoonpanoon. Tällä tarkoitettiin sitä, 
että yhdistyksen sihteeri ja rahastonhoitaja oli todennäköisesti vahingossa jätetty va- 


litun johtokunnan ulkopuolelle. Ilmeisesti tästä syystä johtokunnan koostumus muut- 

SS-Aseveljet ry:n toiminta- 
kertomus vuodelta 1943. 


tui jälleen jonkin verran. Puheenjohtajaksi valittiin kuitenkin edelleen everstiluutnant- 
ti Kalervo Kurkiala ja varapuheenjohtajaksi kapteeni Karl-Erik Ladau. Niin ikään sih- 
teerinä jatkoi sotilasvirkamies Jukka Tyrkkö, joka nyt valittiin myös johtokunnan jäse- 
neksi. Muiksi johtokunnan jäseniksi valittiin: 


lääkintäkapteeni Olli Somersalo, taloudenhoitaja 
luutnantti Juhani Hukkanen 

luutnantti Yrjö Tenomaa 

vänrikki Erik Hilden 

vänrikki Kaj Laurell 

vänrikki Reino Mäkeläinen 

vääpeli Auvo Nieminen 

ylikersantti Mauno Alhainen 

ylikersantti Eljas Tuokko 

ylikersantti Niilo Kuustie 


D 


varajäseniksi: 

vänrikki Erkki Anttonen 
vänrikki Jorma Liuhala 
vänrikki Tapani Linna 
vääpeli Toivo Tervanen 


SS-Rottenfihrer Mika Hellemaa, kanslisti 


Johtokunnan työvaliokuntaan valittiin edelleen molemmat puheenjohtajat, sihteeri, ta- 
loudenhoitaja ja kanslisti 3 

Henkilövalinnat tehtiin nuoruuden innossa eikä huomattu sitä, että varajäseniksi va- 
litut Liuhala ja Linna olivat vielä muutamaa kuukautta alle 21-vuotiaita eli he eivät tuol- 
loisten määräysten mukaan olleet täysi-ikäisiä. Niinpä yhdistysrekisteritoimisto hylkäsi 
puheenjohtaja Kurkialan tekemän yhdistyksen muutosilmoituksen heinäkuussa 1944. Il- 
moitusta ei kuitenkaan enää uusittu. Vielä vuonna 1943 yhdistysrekisteritoimisto ei ollut 
yhtä pikkutarkka, sillä tuolloin alaikäisetkin johtokunnan jäsenet olivat menneet täydestä. 

Henkilövalintojen lisäksi vuosikokouksessa ja sitä seuranneessa johtokunnan kokouk- 
sessa keskusteltiin kaikista keskeisistä yhdistyksessä jo aiemmin esillä olleista asioista eli 
invalidiasuntosuunnitelmista, naisosastosta, SS-asevelipiirijaosta, asevelimatrikkelista 
sekä SS-sankarivainajien muistomerkistä. Yhdistykseen hyväksyttiin myös 55 uutta jä- 
sentä. Vuosikokoukselle oli jätetty aloite Teiskon pitäjästä yhdistykselle tarjotusta kai- 
vosvaltauksesta, joka päätettiin jättää yhdistyksen johtokunnan tutkittavaksi ja myön- 
teisessä tapauksessa vastaanotettavaksi; hanke osoittautui sittemmin täysin tyhjänpäi- 
väiseksi. Upseerikoulussa surmansa saaneen SS-aseveli Pentti Vekaran muiston kunnioit- 
tamiseksi yhdistykselle päätettiin ottaa kolmas kummilapsi Marja-Terttu Vekara. Kaksi 
kummilasta olisi siis tämän mukaan otettu jo aikaisemmin. Kesällä 1943 SS-vapaaeh- 
toisten kummilapseksi oli otettu rintamalla 1941 kaatuneen Jussi Koskelan 1940 synty- 
nyt tytär Raija Mariitta Kangas, jonka äitikin oli kuollut vaikeaan sairauteen. Kolman- 
nen kummilapsen nimeä asiakirjoista ei ole löytynyt. 

SS-vapaaehtoisten sisäisen kurin tehostamiseksi johtokunta oli päättänyt Olli Somer- 
salon ehdotuksesta perustaa SS-Aseveljet ry:lle kunniatuomioistuimen. Siihen valittiin 
puheenjohtaja ja varapuheenjohtaja sekä Erik Hilden ja lainopilliseksi avustajaksi yhdis- 
tyksen kantavieras varatuomari Rauno Kallia. Tarvetta kunniatuomioistuimen kokoon- 
tumiseen ei tiettävästi koskaan ollut. 

Myös tärkeänä pidetty vapaaehtoisliikkeen historian kirjoittaminen oli johtokunnas- 


sa ja vuosikokouksessa esillä. Kirjoitustyö katsottiin niin laajaksi, että vuosikokous jätti 

SS-Aseveljet ry:n johtokunta 1944, vasemmalta Eljas Tuokko, Erik Hilden, Mika Hellemaa, sihteeri 
Jukka Tyrkkö, puheenjohtaja Kalervo Kurkiala, varapuheenjohtaja Karl-Erik Ladau, taloudenhoita- 
ja Olli Somersalo, Niilo Kuustie ja Matti Linna. 


asian työvaliokunnan valmisteltavaksi.’ Sittemmin asian edelleen kehittäminen jätet- 
tiin arkistotoimikunnalle. Siihen kuuluivat Jukka Tyrkkö puheenjohtajana sekä Mika 
Hellemaa, Olof Jakobsson, Lars Lindberg, Olavi Karpalo ja Aarre Vuokko. Toukokuus- 
sa 1944 puheenjohtaja Kurkiala esitteli johtokunnan työvaliokunnan kokouksessa suun- 
nitelman SS-vapaaehtoishistoriikin julkaisemiseksi Saksassa. Asian käytännön järjeste- 
lyt olivat puheenjohtajan mukaan jo käynnissä, mutta ”voimme kuitenkin kertoa siitä 
tarkemmin vasta hiukan myöhemmin”, todettiin asiaa koskevassa uutisessa. Aika loppui 
tällä kertaa kesken tämän projektin loppuun saattamisessa. 

Vuosikokouksen yhteyteen kuului myös seppelten lasku sankarihaudoille. Varapu- 
heenjohtaja Ladaun johtama lähetystö vei seppeleet sekä vapaussodan että talvi- ja jat- 
kosodan muistomerkeille Kalevankankaan hautausmaalla. 

Vuosikokouksen lopuksi hyväksyttiin voitontahtoa ja suomalais-saksalaista asevel- 


jeyttä uhkuva julkilausuma: 


Kokoontuneina ensimmäiseen vuosikokoukseensa suomalaiset SS-asemiehet korosta- 
vat jatkuvan bolshevisminvastaisen taistelun oikeutusta ja välttämättömyyttä. Taiste- 
levan Suomen nuorison päämäärä on suuri Suomi. Tähän päämäärään kuljemme lu- 
jasti luottaen suomalais-saksalaisen aseveljeyden ja kohtalonyhteyden voimaan. Suo- 


men kansan kunnia-asia on, ettei tätä aseveljeyttä petetä. 


Tätä taistelun jatkamisen tärkeyttä korostanutta julkilausumaa ei julkaistu missään leh- 
dessä. Julkilausuma oli Valtion tiedotuslaitoksen tarkastusjaoston päällikön Kustaa Vil- 
kunan määräyksestä ehdottomasti poistettava kokouksesta julkaistusta uutisesta. Sen- 
suuripäällikkö ei katsonut julkilausuman tekstin olevan sopusoinnussa samoihin aikoi- 
hin vireillä olleiden rauhantunnustelujen kanssa. Aika oli kaiken kaikkiaan sopimaton 
tällaisten julistusten levittämiselle. Tästä kertoo se, että juuri samana päivänä 25. maa- 
liskuuta, kun SS-Aseveljet ry piti vuosikokoustaan Tampereella, valtioneuvos J. K. Paa- 
sikivi ja ministeri Carl Enckell lähtivät kaikessa salaisuudessa maan hallituksen lähettä- 
minä neuvottelijoina Tukholman kautta matkalle kohti Moskovaa tiedustelemaan Neu- 
vostoliiton rauhanehtoja. Sitä kokoustaan Tampereella pitäneet SS-miehet eivät tieten- 
kään voineet tietää. 

Jos oli vuosikokous jäsenistön mielestä onnistunut, sitä oli myös kokousta seurannut 
illanvietto, johon kokoontui kolmatta sataa henkeä. Paikalla olleiden aseveljien ja heidän 
seuralaistensa lisäksi tilaisuudessa oli asiaan kuuluvia kutsuvieraita kuten jääkäriluutnant- 
ti Antti Isotalo, Rintamamies-lehden päätoimittaja Eero Rekola, Schwester Ruth sekä 
Lisa, Laine-Maire ja ”Nitta” eli Anita Weneskoski, kuten juhlaselostuksessa kerrottiin. 
Samoin paikalla oli ryhmä nuoria saksalaisia SS-miehiä Helsingistä. Illanviettoon osallis- 
tui myös Tampereen Konttoritarvike Oy:n toimitusjohtaja Mauri Ahmavuori. Tämä SS- 
värväyksessä kunnostautunut liikemies tarjosi veljespäivällisen kokouksen osanottajille. 

Vuosikokouspäivänään SS-Aseveljet lähetti useita sähketervehdyksiä ja sai niihin vas- 
tauksia. Nämä tervehdykset kuvaavat omalla tavallaan yhdistyksessä vallinnutta henkeä. 


Suomen marsalkka Mannerheimille lähetetty sähke kuului: 
Ensimmäisestä vuosikokouksestaan lähettää suomalaisten SS-vapaaehtoisten oma ase- 


velijärjestö Teille, Herra Marsalkka, kunnioittavan tervehdyksensä. Jokaista meitä Suo- 
menlahdesta napapiirin erämaihin elähdyttää yhä vain yksi sana: voitto. 

Ylipäällikkö vastasi kohteliaasti: 


Kiitän ystävällisestä tervehdyksestänne. Olen iloinen tästä sanomasta, joka vahvistaa 
jo eri tahoilta minulle esitetyt kiittävät lausunnot sotilaallisesta hengestänne ja innos- 


tanne taistelussamme isänmaan turvallisuuden puolesta. 


Jos sähkeitten sanavalintoja halutaan analysoida, niissä voidaan havaita tietty ero. 
SS-Aseveljet oli taistelemassa vain voitosta. Ylipäällikkö sen sijaan tyytyi sodan tässä vai- 
heessa varsin ymmärrettävästi taisteluun isänmaan turvallisuudesta. 

Vuosikokous lähetti sähkeet myös Rintamamiesliiton puheenjohtajalle everstiluut- 
nantti Carl Lindhille esittäen hänelle ja hänen kauttaan Rintamamiesliitolle lujan ase- 
velitervehdyksensä. Jääkäriliitolle osoitetussa sähkeessä esitettiin kunnioittava terveh- 
dys kaikille Suomen jääkäreille. 

Jääkäriliiton vastaus tervehdykseen kertoi liiton myönteisestä suhtautumisesta 
SS-aseveljiin etenkin, jos sitä verrataan joihinkin Jääkäriliiton piirissä sittemmin sodan 
jälkeen esitettyihin varauksellisiin näkemyksiin vapaaehtoisista: 


Kiittäen saamastaan tervehdyksestä Jääkäriliitto toivottaa SS-Aseveljet ry:lle menes- 
tystä alkaneelle taipaleelle uskoen, että Te Suomen nykyisen nuoren polven edustajina 
aina vaaroja ja uhrauksia väistämättä tulette pysymään uskollisina sille aatteelle, jonka 
puolesta Suomen kansa vuosisatojen kuluessa on joutunut kalliit uhrinsa kantamaan. 


Kokouksesta lähti sähkeitä myös Saksaan niin Himmlerille kuin kenraaleille Steiner ja 


Berger. Näiden sähkeiden asiasisältö oli hyvin samankaltainen. Himmlerin saama säh- 


ke kuului: 


Kokoontuneena vuosikokoukseensa ja -juhlaansa ja muistellen lämpimin mielin kaksi- 
vuotista sotaretkeämme idässä Waffen-SS:n suomalaisina vapaaehtoisina SS-Aseveljet 
ry. lähettää Teille parhaimman asevelitervehdyksensä. Murtumaton uskomme on, että 
yhdessä aloittamamme taistelu bolshevismia vastaan Saksan johdolla viedään kaikista 


vaikeuksista huolimatta voittoon. Meidän kunniamme on uskollisuus. 
Himmler vastasi: 


Suomalaiselle SS-aseveliyhdistykselle lähetän, kiittäen sähkösanomastanne, tietoisena 


yhteisestä kunniastamme ja yhteisestä voitostamme, toverilliset terveiseni. 

SS-Aseveljet marssi Rintamamiesliiton juhlilla Kokkolassa 26.5.1944 omana pienenä viiden mie- 
hen osastonaan. Ohimarssin otti vastaan kaupungin vapaudenpatsaalla Rintamamiesliiton pu- 
heenjohtaja everstiluutnantti Carl Lindh. Osastossa marssivat luutnantti Juhani Hukkanen sekä 
luutnantti Tauno Pajunen, vänrikki Kalervo Ahto ja sotilasvirkamies Jukka Tyrkkö. Marssirivistön 
edellä kylttiä kantavan kersantin henkilöllisyyttä ei ole voitu varmuudella selvittää. 


Vuosikokouksen hyväksymän julkilausuman ja tervehdysten sanavalinnat kertovat siitä, 
että tavoitteesta voiton saavuttamiseksi ei suomalaisten SS-vapaaehtoisten joukossa ol- 
lut luovuttu, vaikka monien suomalaisten usko Saksan aseiden voittoon alkoi jo kevääl- 
lä 1944 olla koetuksella. Myös illanvieton aikana pidetyissä puheissa nousi esille vaati- 
mus taistelun jatkamisesta. Lehtiselostuksen mukaan puheita pitivät mm. Antti Isotalo, 
SS-Obersturmfährer Hans Bader, Kalervo Kurkiala, kirjailija Heikki Asunta sekä Juk- 
ka Tyrkkö. Kaikissa puheissa ”korostettiin voimakkaasti jatkuvan bolshevismin vastai- 
sen taistelun sekä suomalais-saksalaisen aseveljeyden merkitystä”. 9 

Kevään 1944 viimeinen SS-Aseveljet ry:n näyttävä esiintyminen oli helluntaina 28. 


toukokuuta Kokkolassa. Rintamamiesliitto piti kaupungissa liittokokouksensa, jossa lii- 


80 


ton jäsenjärjestöt olivat edustettuina. SS-Aseveljien virallisina edustajina liittokokouk- 
sessa toimivat puheenjohtaja ja varapuheenjohtaja, sihteeri, taloudenhoitaja ja kanslisti. 
Mukana oli myös muutamia muita yhdistyksen jäseniä. Uusia jäseniä Kokkolassa hyväk- 
syttiin 11. Sanomalehtiuutisen mukaan kapteeni Karl-Erik Ladau sekä luutnantit Tau- 
no Pajunen ja Juhani Hukkanen luovuttivat Rintamamiesliitolle SS-pataljoonan pie- 
noislipun merkiksi siitä, että nuori polvi jatkaa maan vapaustaistelua samoin tunnuk- 
sin ja velvoituksin, jotka ovat innoittaneet vanhaa aktivisti- ja vapaussoturisukupolvea. 

Liittokokouksessa SS-Aseveljet ry sai annetun lupauksen mukaisesti edustajansa Rin- 
tamamiesliiton hallitukseen, kun puheenjohtaja Kurkiala valittiin liiton hallituksen jäse- 
neksi ja lääkintäkapteeni Olli Somersalo neuvottelevaksi jäseneksi. Lisäksi liittokokouk- 
sen hyväksymässä edellisen vuoden toimintakertomuksessa osoitettiin suurta huomiota 
vapaaehtoisille. Toimintakertomus totesi liiton lausuneen SS-miehet tervetulleiksi ko- 
timaahan ja esittäneet heille kunnioittavat kiitokset suomalaisen soturimaineen viemi- 
sestä kaukaisille suursodan taistelukentille sekä suomalais-saksalaisen aseveljeyden lu- 
jittamisesta 

Normaalien vuosikokousasioiden lisäksi Kokkolan liittokokouksen ohjelmaan kuu- 
lui paraati, johon SS-Aseveljet osallistui näyttävästi omana pienenä osastonaan. Jukka 
Tyrkkö hehkutti liittokokouksen tunnelmaa tuoreeltaan omalla sihteerin palstallaan 
Rintamamiehessä: 


Kun Ladau ja kumppanit liittokokouksen alussa astuivat esiin pienoislippumme juhlal- 
lisesti kädessään, seurasi heitä satalukuiset harmaantuvien vapaussoturien silmäparit. 
Jakun pieni lipunluovutuspuheemme sitten alkoi, täytti juhlasalin harras äänettömyys, 
tuskin ainoankaan silmäparin jäädessä kokonaan kuivaksi! Tuo tunnelma sanoi kai- 
ken, se leimasi kaikkia myöhemminkin tulevia juhlamenoja. Niin naisten kuin mies- 
tenkin kokouksien tervehdyssanoista alkaen piirtyi näille juhlille voimakkaana meidän 
ensikertaisen mukanaolomme merkitys, eikä sitä suinkaan vähentänyt se, että me vie- 
lä tällä kerralla voimmekin lähettää paraatijoukkoihin ja yleensä näihin tilaisuuksiin 


vain pienen ryhmän aseveljiä, vertauskuvallisen rivistömme.” 


Jos oli SS-Aseveljille tärkeää päästä Rintamamiesliiton jäseneksi, oli liitolle vähintään 
yhtä tärkeää, että se oli saanut arvostamiensa vapaaehtoisten yhdistyksen jäsenekseen. 
Liiton ja yhdistyksen johtoa elähdyttivät pitkälti samankaltaiset aatteet ja käsityksen 
Suomen käymän sodan luonteesta. Kummallakin järjestöllä oli kiinteät suhteet Sak- 
saan. SS-Aseveljet pitivät luonnollisesti yhteyttä omiin saksalaisiin taustavoimiinsa ja en- 


tisiin esimiehiinsä. Rintamamiesliitolla puolestaan oli ollut monivuotiset suhteet Sak- 

san rintamamiesjärjestöön NS-Reichskriegerbundiin samoin kuin Saksan Suomessa ol- 
leisiin edustajiin. 

Rintamamiesliitossa toivottiin SS-aseveljistä liitolle uutta ydinjoukkoa, jonka ympä- 
rille rauhan tultua muut samojen aatteiden innoittamat viime sotien taistelijat voivat yh- 
tyä samaan aseveljeystyöhön. Asian tärkeydestä kertoi se, että Rintamamiesliitto lähetti 
vuosikokouksestaan tervehdyssähkeet tasavallan presidentin, ylipäällikön ja kenraalien 
Martin Wetzer, Paul von Gerich ja Aarne Sihvo lisäksi myös SS-Obergruppenfährereil- 
le Felix Steiner ja Wilhelm Reinhard, joka toimi NS-Reichskriegerbundin johtajana. 


Asevelitilaisuuksia ja Saksan-matkoja 


SS-Aseveljet ry:n maaliskuisessa vuosikokouksessa käsiteltyä piirijakoa alettiin toteut- 
taa huhtikuussa, kun Länsi-Kannaksella taisteleviin sotatoimiyhtymiin kuuluvat noin 
30 SS-miestä kokoontuivat kapteeni Ladaun johdolla erääseen etulinjan kanttiiniin pe- 
rustamaan Länsi-Kannaksen SS-Asevelipiiriä. Tarkoituksena oli tavanomaisten aseve- 
liyhdistyksen tehtävien ohella tehostaa omatoimista harrastustoimintaa järjestämällä 
asevelitilaisuuksia, valistustoimintaa jne. Asevelipiirin puheenjohtajaksi valittiin vän- 
rikki Matti Jaakkola. Kokouksen sihteerinä toimi Jukka Tyrkkö, joka mitä ilmeisimmin 
oli koko piiriajatuksen alullepanija. Toinen SS-Asevelipiiri oli perustettu jo ennen vuo- 
sikokousta helmikuussa 1944 Ylä-Syvärille puheenjohtajanaan vänrikki Jorma Liuhala. 

Ylä-Syvärin SS-asevelipiirin perustavassa kokouksessa oli pääyhdistykselle esitetty toi- 
vomus, että se jakaisi koko Suomen rintaman SS-asevelipiireihin oman toimintansa hel- 
pottamiseksi sekä SS-miesten yhteenkuuluvuuden tunteen ja yhteistoiminnan lujittami- 
seksi. Omaa toimintaansa aktivoidakseen Ylä-Syvärin SS-miehet päättivät pitää keskus- 
telu- ja neuvottelutilaisuuksia joka toinen viikko, mikäli lupa siihen saadaan. Tällaisissa 
tilaisuuksissa oli tarkoitus keskustella SS-aseveljien omien asioiden lisäksi Saksan kan- 
sasta, sen sivistyksestä ja historiasta, Hitlerin Mein Kampf -teoksesta, saksalais-suoma- 
laisesta aseveljeydestä sekä lisäksi elvyttää veljiltä unohtumaan pääsevää saksan kieltä. 

Käytännössä ehdotetun kaltaista kattavaa piirijakoa ei lopulta toteutettu rintamao- 
loissa. Sen sijaan aseveliyhdistys suunnitteli toteuttaa piirijaon sodan jälkeen maakun- 
nittain suunnilleen samalla tavalla kuin Rintamamiesliiton jäsenyhdistyksinä olleet rin- 
tamamiesyhdistykset oli perustettu maakuntajaon pohjalle.” 

Pienimuotoisten kokoontumisten lisäksi SS-vapaaehtoiset järjestivät Viipurissa huhti- 
kuussa 1944 juhlan, jonka Jukka Tyrkkö kuvasi mojovaksi SS-illaksi malliin Gross-Born 


tai Stavropol. Toisin sanoen Viipurissa noudatettiin Saksan koulutuskeskuksissa ja itärin- 

tamalta tutuksi tulleita perinteitä. ”Oli laulua ja voimallista mieltä vaikka muillekin ja- 
kaa.” Puheet, joita juhlassa pidettiin, eivät jättäneet epäselväksi SS-miesten kantaa ajan- 
kohdan suuriin kysymyksiin, joista päällimmäisenä keskustelun aiheena lienee tälläkin 
kertaa ollut mahdollinen erillisrauha. Viipurin asevelijuhlaan kokoontuneet eivät suin- 
kaan olleet erillisrauhan kannalla, vaan sota piti heidän mielestään sotia loppuun Saksan 
rinnalla. Siltä epäilemättä vielä tuossa vaiheessa saattoi näyttääkin, sillä Suomen edus- 
kunta oli huhtikuun puolivälissä yksimielisesti torjunut Paasikiven ja Enckellin Mosko- 
vasta tuomat, aivan liian ankarina pidetyt Neuvostoliiton rauhanehdot. 

Kevääseen 1944 osuivat SS-Aseveljien edustajien viimeiset merkittävät Saksan-mat- 
kat. Saksalaisten nuorisojärjestöjen Suomen edustaja oli pyytänyt puheenjohtaja Kurki- 
alaa lähettämään muutamia nuorisojohtajina joko partio- tai sotilaspoikajärjestössä toi- 
mineita SS-miehiä kolmen viikon nuorisojohtajakurssille Saksaan. Kurkiala valitsi lähti- 
jöiksi kolme miestä, mutta nämä olivat armeijan palveluksessa eivätkä saaneet matkalu- 
paa. Siksi heidän sijaansa oli lähetettävä asepalveluksesta vapautettuja invalideja. Saksaan 
matkustivat 14. huhtikuuta Tauno Aarni, Mika Hellemaa ja Timo Räihä sekä pari päi- 
vää myöhemmin vielä Olavi Jääskeläinen ja Kaj Laurell. Hellemaan sijaisena SS-Asevel- 
jien toimistoa hoiti toimistonhoitajan matkan aikana Suomen rintamalla haavoittunut 
Erkki Anttonen. 

Miehet matkustivat Baijerin Alpeille talviolympialaisten pitopaikkana tunnettuun 
Garmisch-Partenkircheniin, jonne Saksan nuorisojohtajakoulu oli evakuoitu. Kurssi- 
ohjelmassa oli teoreettista opiskelua sekä paikallisiin Hitler-Jugendin nuoriso-osastoi- 
hin ja -leireihin tutustumista. Suomalaisvieraat pääsivät mm. seuraamaan Wehrertich- 
tigungs-leiriä, jolla armeijan aliupseerit antoivat maastokoulutusta nuorille pojille en- 
nen näiden armeijaan astumista. Vierailuun kuului myös käynti Saksan korkeimmalla 
vuorella, lähes 3 000 metriä korkealla Zugspitzella. Suomalaisten ohella samalla kurs- 
silla oli myös norjalaisia ja vallonilaisia SS-miehiä. Viimeisen matkaviikon suomalaiset 
viettivät Berliinissä valtakunnan nuorisojohtajan Artur Axmannin vieraina. Kotimaas- 
sa lienee ollut jotain epäilyksiä kurssin luonteesta, kun Hellemaa korosti kotiin palattu- 
aan sitä, ettei kurssilla ollut mitään poliittista tarkoitusta. 

Muiden kurssilla olleiden palatessa kotiin Timo Räihä suunnisti muutamiksi päivik- 
si Wieniin ja Ruhpoldingiin verestämään vanhoja muistoja. Wienissä Räihä tapasi mm. 
suomalaisten SS-miesten vanhan ystävän, suomalaishaavoittuneista Wienissä huolehti- 
neen NSDAP:n naisjärjestön aktiivin ”Mutin” eli suomalaissyntyisen rouva Rosa Köp- 
fin (o.s. Casagrande). Ruhpoldingissa puolestaan Räihä saattoi muistella paikallisten 
asukkaiden kanssa suomalaisten SS-miesten edellisenä vuonna viettämää loma-aikaa 


paikkakunnalla ?* 

Samoihin aikoihin nuorisokurssilaisten kanssa Saksassa olivat myös puheenjohtaja 
Kurkiala sekä Ruth Munck. Viimeksi mainittu ei ollut matkalla SS-Aseveljien edustajana, 
vaan hän oli Saksan pohjoismaisia yhteyksiä hoitaneen Nordische Gesellschaftin vieraa- 
na pitämässä esitelmiä Suomesta. Munck toi kuitenkin toukokuun lopulla SS-Aseveljien 
jäsenille terveisensä kahden viikon matkaltaan, jonka aikana hän oli käynyt 12 kaupun- 
gissa. Terveiset kertoivat osittain pahoin pommitetusta maasta, jossa mieliala oli kuiten- 


kin vapaaherrattaren kertoman mukaan erinomainen.” 


Ankea kesä 1944 


Toiveet sodanjälkeisen aseveliyhteistyön kehittämisestä alkoivat hyvää vauhtia hiipua ke- 
sällä 1944. Neuvostoliiton suurhyökkäys Suomen rintamalla kesäkuussa kertoi vastaan- 
sanomattomasti siitä, ettei sodan lopputuloksesta enää voinut olla kovin suurta epäilys- 
tä. Kun samaan aikaan tapahtui Normandian maihinnousu ja saksalaiset pian sen jäl- 
keen joutuivat perääntymään koko itärintamalla ja myös Suomen lähialueella Baltiassa, 
oli ymmärrettävää, että Suomen hallitus etsi kuumeisesti mahdollisuuksia sodasta ir- 
tautumiseen, vaikka vielä keväällä Neuvostoliiton ehdot oli liian ankarina hylätty. Suur- 
hyökkäys ja Saksan perääntyminen muutti tilanteen niin, että kesällä erillisrauhan mer- 
kit olivat jo selvästi näkyvissä. Tällaisia hankkeita ei kuitenkaan katsottu hyvällä Rin- 
tamamiesliitossa, jossa oli varauduttu käymään sota katkeraan loppuun aseveli Saksan 
rinnalla. Epäilemättä samansuuntaisia ajatuksia oli SS-Aseveljissä. Sensuurin takia omia 
näkemyksiä ei kuitenkaan voitu julkisesti esittää. 

Eräänlainen alistuminen kohtaloon alkoi kuitenkin näkyä Rintamamies-lehden SS- 
palstalla. Palsta ilmestyi kyllä edelleen säännöllisesti joka viikko, mutta SS-Aseveljet ry:n 
aktiviteetit alkoivat kesän mittaan käydä vähiin. Sihteeri Tyrkkö jaksoi pitää pakinapals- 
taansa, mutta hänenkin kirjoittamistaan rajoittivat tiukat sensuurimääräykset. Elokuun 
alkupuolella Tyrköllä oli kuitenkin aihetta onnitella ensimmäistä SS-miestä, j oka oli ni- 
mitetty Mannerheim-ristin ritariksi. Lauri Törni sai sihteeriltä onnittelut kaikkien ase- 
veljien puolesta. Törnikin oli Tyrkön mukaan ehtinyt polkea Wienin Schönbrunnin kui- 
vaa harjoituskenttää, kierrellä Stralsundin kasarmipuistikkoja ja kiroilla kanttiinin kui- 
vuutta, minkä jälkeen hänet oli kotiutettu kesällä 1941, kun vapaaehtoisjoukossa osoit- 
tautui olevan liikaa upseereja. ”Vahinko, ettemme voi kohottaa omasta puolestamme 
Sinua Titarisäätyyn' tämän kovemmalla ryminällä. Mutta loppuu se kai tämä sotakin vä- 


lillä ja — kieltolaki..! Nicht wahr?” kirjoitti Tyrkkö. 

Rintamamiehet ja erikoisesti 


— tapaavat. toisensa. Helsingissä ravintola. 


ravintoa musta Kaiu f — Mustassa Karhussa. 


ilmoitti olevansa rinta- 
mamiesten ja erikoisesti 
SS-Aseveljien ravintola. 


Toukokuun jälkeen SS-Aseveljet ry ei järjestänyt mitään suurimuotoisia tilaisuuk- 
sia, ja kiristyneen rintamatilanteen takia yhdistyksen kaikki kesän kokoontumiset ra- 
joittuivat muutamiin pienimuotoisiin asevelitilaisuuksiin. Yksi tällainen kokoontumi- 
nen oli Helsingin Musta Karhu -ravintolassa 16. elokuuta järjestetty SS-invalidien ta- 
paaminen, johon saapui 22 haavoittunutta ja invalidia. Puheenjohtaja Kurkiala oli pai- 
kalla esittäen tervehdyksensä, mutta muuten invalidien veljesilta sujui lähinnä soittoa 
ja laulua kuunnellessa. 

Jo vuonna 1942, siis ennen yhdistyksen perustamista, SS-miehet olivat aloittaneet 
perinteen, jonka mukaan elokuun ensimmäisenä sunnuntaina kokoonnuttiin Schwes- 
ter Ruth Munckin kotiin Hausjärven Leponiemeen vapaaherrattaren syntymäpäivänä. 
Tästä perinteestä pidettiin kiinni myös elokuussa 1944, jolloin muutama suomalainen 
SS-mies puheenjohtaja Kurkialan johdolla sekä pari saksalaista SS-miestäkin kokoon- 
tui viettämään vapaaherrattaren syntymäpäivää. Unto Bomanin Rintamamieheen kir- 
joittamasta jutusta käy ilmi, että Schwesterin syntymäpäivillä syötiin ensin rapuja, uitiin, 
muisteltiin rivistä poistuneita aseveljiä, ja lopuksi syötiin illallinen. Tilaisuudessa vaalit- 
tiin erityisesti Saksan-suhteita, mikä käy ilmi Leponiemestä lähetetyistä sähkeistä. Nii- 
tä lähetettiin SS-Reichsfiihrer Himmlerille, SS-Hauptamtin päällikölle SS-Obergrup- 
penfährer Gottlob Bergerille sekä tuolloin III SS-panssariarmeijakuntaa Baltian rinta- 
malla komentaneelle SS-Obergruppenfiihrer Felix Steinerille. 1 

SS-Aseveljien palsta Rintamamiehessä muuttui kesän 1944 aikana alkuvaiheiden in- 
nostavasta järjestöpalstasta lähinnä muistokirjoituksiksi kaatuneille aseveljille. Kesän an- 
karat torjuntataistelut Karjalan kannaksella vaativat monen entisen SS-miehen hengen. 
Muistokirjoituksen Rintamamieheen saivat myös Baltiassa heinäkuussa kaatuneet Nor- 
dland-rykmentin entinen komentaja SS-Gruppenführer Fritz von Scholz ja suomalais- 


pataljoonan entinen komentaja SS-Obersturmbannföhrer Hans Collani.!"" 

Lehdessä julkaistiin myös 
SS-miesten perheuutisia, lä- 
hinnä kerrottiin heidän kih- 
lauksistaan ja solmimistaan 
avioliitoista. Vaikeutuvasta so- 
tatilanteesta SS-palstalla ei kir- 
joitettu oikeastaan mitään, ell- 
ei oteta huomioon sihteerin 
pakinoita, joista käy ilmi an- 
karien taistelujen riehuminen. 
”Me voimme menettää kaiken 
muun, mutta emme kunni- 
aamme” kirjoitti kesäkuun lo- 
pussa sotatilanteeseen ja Vii- 
purin menetykseen ilmeisen 
alistunut Tyrkkö.'% 

Merkittävin myönteinen 
uutinen saatiin elokuussa Nar- 
van rintamalta suomalaisten 
entiseltä komentajalta kenraa- 
li Steinerilta. Siellä perustettu 
III. SS-Panssariarmeijakunnan 
säätiö ilmoitti lahjoittavansa 
miljoona Suomen markkaa 
suomalaisten SS-miesten in- 
validiasutuksen hyväksi SS-A- 
seveljet ry:n tarkemmin suun- 


nittelemalla tavalla. Lahjoit- 

17. pnä Aito- 


SS-Aseveljien osasto Rintamamies-lehdessä kertoi kesällä 
1944 Saksan-vapaaehtoisten antamista uhreista Suomen 
rintamalla: 21.7. ilmestyneessä lehdessä julkaistuja 
kuolinilmoituksia. 


tajasäätiö toivoi, että ”invalidiasutuksessa SS-miesten taisteluelämykset sopivalla tavalla 


ikuistettaisiin”. Steinerin toivomuksen mukaan yhteisiä taistelukokemuksia tulisi tule- 


vissa invaliditaloissa muistaa esimerkiksi julkisivuun kiinnitetyillä SS-pataljoonan omil- 


la tunnuksilla! Lienee niin, että tämä suurlahjoitus ei ennättänyt Suomeen ennen kuin 


poliittiset ja sotilaalliset tapahtumat tekivät sen vastaanottamisen mahdottomaksi. 


Usko voittoon tai vähintäänkin toivo siitä säilyi ainakin joissakin SS-miehissä lähes 


loppuun saakka. Oli mahdotonta ajatella tai hyväksyä, että se kaikki, jonka puolesta oli 


vuosikaudet raskain uhrein taisteltu, olisikin ollut turhaa. Oli niin ikään vaikea uskoa, 

että saksalaisten tehokas sotakone, jonka miehet olivat oppineet tuntemaan, joutuisi 
lopulta kärsimään tappion. Tällaisissa tunnelmissa viipurilainen Pauli Asikainen välit- 
ti elokuussa Rintamamies-lehden välityksellä terveisensä SS-aseveljille todeten menet- 
täneensä kotinsa jo toisen kerran lyhyen ajan kuluessa. ”On jännitettävä kaikki voimat 
voiton saavuttamiseksi ja seistävä rehellisesti Saksan rinnalla. Yhdessä me voitamme tai 
kaadumme, sillä orjuuteen me emme voi alistua”! 

Suomi oli vaihtanut valtionpäämiestä elokuun alussa, kun presidentti Ryti oli jättänyt 
tehtävänsä, ja eduskunta oli valinnut ylipäällikkö Mannerheimin hänen tilalleen valtion 
johtoon. Tällä tavoin päästiin irti Rytin henkilökohtaisesti Adolf Hitlerille juhannuksen 
tienoissa antamasta vakuutuksesta, jonka mukaan Rytin nimittämä Suomen hallitus ei 
tee erillisrauhaa Saksan tietämättä. Niinpä myös maan hallitus oli vaihdettu. Edwin Lin- 
komiehen hallitus antoi tietä Antti Hackzellin hallitukselle, jonka ensisijaisena tehtävänä 
oli johtaa Suomi rauhaan. Mannerheim ilmoittikin elokuun puolivälissä Suomessa vie- 
railleelle sotamarsalkka Wilhelm Keitelille, ettei Rytin juhannuksena antama vakuutus 
sitonut häntä. Viimeistään silloin saksalaiset ymmärsivät Suomen olevan irtautumassa 
yhteisestä aseveljeydestä. Yhteys Neuvostoliiton johtoon saatiin elokuun lopussa, Suo- 
men hallitus hyväksyi sille asetetut aselepoehdot, ja 2. syyskuuta pääministeri Hackzell 
saattoi ilmoittaa radiossa, että aselepo Suomen ja Neuvostoliiton välillä tulee voimaan 
seuraavana päivänä. Samalla pääministeri kertoi suhteiden katkaisemisesta Saksaan. 

Saksalaiset eivät ryhtyneet vastatoimiin sodasta irrottautuvaa Suomea vastaan. Suur- 
saaren saksalaiset tosin yrittivät ottaa haltuunsa syyskuun puolivälissä, mutta sen sota- 
toimen tarkoituksena oli pitää punalaivasto Suomenlahden perukassa, eikä tarkoitus 
ollut suoranaisesti hyökätä Suomea vastaan. Pohjoisessa saksalaiset valmistautuivat ve- 
täytymään ja pitämään lähinnä vain Petsamon nikkelikaivoksen hallinnassaan. Se että 
Pohjois-Suomessa sittemmin syttyi ns. Lapin sota suomalaisten ja saksalaisten välille, ei 
johtunut saksalaisista, vaan siitä, että Neuvostoliitto vaati Suomelta sotilaallisia toimia 
saksalaisia vastaan. Monivuotinen suomalais-saksalainen aseveljeys päättyi tällä tavoin 
katkeraan keskinäiseen välienselvittelyyn. 

Vaikka Rintamamiesliiton johdossa oli jyrkästi vastustettu erillisrauhan tekemistä Sak- 
san selän takana, ja SS-Aseveljet ry:n johdossa oli oltu samaa mieltä, mihinkään protes- 
teihin tai mielenilmauksiin ei vallinneissa oloissa ollut mahdollisuutta. Suomen armei- 
ja seurasi uskollisesti presidentti-ylipäällikköään, ja kansa uskoi tämän pelastavan maan 
täydelliseltä tuholta epätoivoiselta näyttävässä tilanteessa. Sensuuri puolestaan esti te- 
hokkaasti kaiken julkisen kritiikin. Lisäksi muutamia saksalaismielisiksi tiedettyjä hen- 
kilöitä otettiin aselevon alkaessa kiinni, jotta nämä eivät ryhtyisi mihinkään toimiin 


saksalaisten puolesta. Kiinni otetuista vain yksi oli SS-mies. Saksassa 1941 haavoittu- 

nut Unto Boman oli ollut hoidettavana Tilkan sotasairaalassa, joten hänet voitiin ottaa 
helposti säilöön. SS-vapaaehtoisten jättäminen muutoin rauhaan kertoo siitä, etteivät 
viranomaiset pitäneet heitä turvallisuusriskinä. 

Varsin yleinen käsitys SS-vapaaehtoisten keskuudessa on ollut, että Bomanin (Parvi- 
lahden) pidättäminen johtui Valpon vasikaksi ryhtyneen Matti Tammisen kanteluista. 
Tammisen epäiltiin Saksan rintamalla ampuneen itseään tahallaan käteen, jotta pääsi- 
si kotirintamatehtäviin. Hänet oli tämän jälkeen määrätty Bomanin alaiseksi Berliiniin 
yhteystoimistoon. Kun hänen työpanoksensa ei ollut tyydyttävä, Boman oli passittanut 
hänet ja Per-Olof Johanssonin kotimaahan. Kumpaakin epäiltiin myös homoseksualis- 
mista, joka oli tuolloin Saksassa — kuten Suomessakin — rangaistavaa. Tästä katkeroitu- 
neina miehet tekivät Bomanista kanteluita, joilla oli kohtalokkaat seuraukset.'* Tammi- 
nen oli lähettänyt ilmiantokirjelmänsä sota-aikana Suomen Berliinin-lähetystölle sekä 
sodan jälkeen Valpolle ja Neuvostoliiton edustajille syyttäen Parvilahtea natsiksi ja Ges- 
tapon agentiksi. Sittemmin Tamminen kiisti oikeudenkäynnissä tällaisten ilmiantojen 
lähettämisen, mistä syystä Parvilahti syytti vuonna 1958 häntä väärästä valasta. Jotain 
syytösten aiheellisuudesta kertoo se, että Tamminen ei tullut oikeudenkäyntiin, vaan pa- 
keni ulkomaille.” Johansson puolestaan asui loppuelämänsä Ruotsissa. 

Tammisen ilmeisen perättömät ilmiannot ovat sittemmin sitkeästi seuranneet Parvi- 
lahden mainetta. Hänen ”Berijan tarhat? -kirjansa uuteen painokseen otettiin vuonna 
2004 asianmukaisiin lähteisiin perustumaton häväistyskirjoitus. Samaa linjaa jatkoi eräs 
kirjoittaja mm. Karjala-lehdessä julkaistulla artikkelillaan. Näissä sensaatiohakuisissa kir- 
joituksissa Parvilahdella väitetään olleen suuria suunnitelmia: Mannerheimin syrjäyttä- 
minen sekä Rytin ja Tannerin passittaminen pakkotöihin tai ammuttaviksi! Onpa Parvi- 
lahtea tohdittu väittää Neuvostoliiton agentiksikin.'? Suomessa oli syntynyt tarve mus- 


tata Parvilahtea sen jälkeen, kun virallinen Venäjä oli hänet vuonna 2001 rehabilitoinut. 


Aselepo muuttaa tilanteen 


Kun ensimmäinen aselevon jälkeinen Rintamamies-lehti ilmestyi, sen SS-palstalla ei kä- 
sitelty millään tavoin suhteiden katkeamista Saksaan. Syyskuun 15. päivän lehdessä SS- 
aseveljien palsta keskittyi julkaisemaan muistokirjoituksia kaatuneista aseveljistä. Li- 
säksi palstalla julkaistiin tavanomaiseen tapaan sihteerin pakina. Se ei kuitenkaan ol- 
lut tällä kertaa sisällöltään tavanomainen, sillä se oli eräänlainen hyvästijättö. Voimat- 
ta sensuurin takia avoimesti kommentoida aselepoa, suhteiden katkeamista Saksaan tai 


alkavia rauhanneuvotteluja Jukka Tyrkkö tyytyi toteamaan uusien tapahtumien yllättä- 

neen SS-aseveljet. ”Tuskaisten kärsimysten musta varjo heittyy jälleen entistä arvoituk- 
sellisempana kohtaloittemme ylle”, kirjoitti Tyrkkö ja jatkoi: ”Tällä hetkellä voimme vain 
toivoa, että isänmaamme tulisi tästäkin, ehkä historiamme raskaimmasta koettelemuk- 
sesta, yhtenäisenä ja elinvoimaisena selviämään tuleviin päiviin. 

Peitetyin sanoin yhdistyksen sihteeri viittasi päättyneeseen aseveljeyteen Saksan kans- 
sa, ja hän piti mahdottomana, että yhdessä juosseella verellä vahvistettu kohtalonveljeys 
voisi menettää merkityksensä tai kadota olemattomiin. Kuitenkin SS-miehet tulivat aina 
olemaan suomalaisia sotilaita, joille isänmaan onni ja tulevaisuus on korkein johtotäh- 
ti. ”Me otamme jokaisen kaatuneen suomalaisen SS-miehen muiston todistajaksi siitä, 
ettei kunniattomien petturien ja vakaumuksettomien pelkureitten paikka ole ainakaan 


omissa riveissämme.” 


Mitkä tahansa kohtalot meitä odottavatkin, kuuluu meidän elämämme tälle rakkaal- 
le maalle, jonka hyväksi olemme yrittäneet inhimillisen ymmärryksemme ja mahdolli- 
suuksiemme rajoissa toimia. Vanha tunnuksemme ”Unsere Ehre heisst Treue” ei ole ollut 
milloinkaan ajankohtaisempi kuin nyt. Mitä tahansa maa tulee meiltä vaatimaan, tu- 
lee se sen saamaan. Kunniakas taisteluhistoriamme tulee kunniakkaasti päättymään. 


Tuossa vaiheessa syyskuun puolivälissä oli jo selvää, ettei SS-Aseveljet ry:n toiminta voi- 
nut siihenastisella tavalla jatkua. Tyrkkö tosin ennusti, että asevelijärjestön toiminta in- 
validien hyväksi tulee jatkumaan, ”mikäli se jää meistä riippumaan”. Julkaisutoiminnan 
vaikeudet olivat kuitenkin sellaiset, että SS-Aseveljien palsta Rintamamies-lehdessä ei 
enää tulisi jatkumaan. Jukka Tyrkkö päätti Kannaksella 13. syyskuuta päiväämänsä pa- 
kinan sanoihin: ”Olen lopettanut”! 

SS-Aseveljet ry:n johtokunta ei näytä kokoontuneen syyskuussa 1944 käsittelemään 
yhdistyksen kannalta uutta tilannetta. Vähiin jäivät yhdistyksen muukin toiminta. Tam- 
pereen SS-Naisten johtokunta kokoontui 19. syyskuuta, jolloin pöytäkirjaan kirjattiin 
vain yksi pykälä. Puheenjohtaja Marjatta Tyrkkö ilmoitti syyn, miksi kokous oli kutsut- 
tu koolle: ”Koska tilanne oli todennäköisesti muuttumassa sellaiseen suuntaan, että yh- 
distyksemme toiminta olisi lopetettava” päätettiin naisosaston varat jakaa kolmelle ni- 
meltä mainitulle SS-invalidille ja loput SS-aseveljiin lukeutuneelle vänrikki Pekka Ma- 
liselle, joka sai jakaa varat huoltoa tarvitseville SS-miehille.' 

SS-Aseveljissä oli kylmien tosiasioiden edessä selvästi alistuttu siihen, että vain run- 
sas vuosi aikaisemmin suurin odotuksin aloitettu yhdistyksen toiminta oli uudessa ti- 
lanteessa lopetettava. Kun tuli tieto siitä, että Suomen rauhanvaltuuskunnan oli 19. syys- 


kuuta ollut pakko Moskovassa allekirjoittaa sille saneltu välirauhansopimus, tämä näke- 

mys vain vahvistui. Olihan sopimuksessa artikloita, joiden katsottiin lähes suoraan viit- 
taavan SS-miehiin. 

Välirauhansopimuksen 13. artikla nimittäin määräsi, että Suomen oli sitouduttava yh- 
teistoimintaan Liittoutuneiden Valtojen eli voittajavaltojen kanssa sotarikoksista syytet- 
tävien henkilöiden pidättämiseksi ja tuomitsemiseksi. Riippui tietenkin vahvemman oi- 
keudella esiintyvän Neuvostoliiton tulkinnasta, keitä pidettäisiin sotarikollisina. Selviä 
viitteitä tulkinnoista oli olemassa, sillä Neuvostoliiton propaganda oli selvästi antanut 
ymmärtää, että nimenomaan SS-joukot olivat sen mielestä sotarikollisia. Siksi epäilemät- 
tä moni suomalainen SS-mies osasi pitää tätä artiklaa omalta kohdaltaan arveluttavana. 

Etenkin SS-Aseveljet ry:n kannalta kaikkein arveluttavin oli välirauhansopimuksen 
21. artikla: 


Suomi sitoutuu heti hajoittamaan kaikki sen alueella toimivat hitleriläismieliset 
(fascisminluontoiset) poliittiset, sotilaalliset ja sotilaallisluontoiset samoinkuin muut- 
kin järjestöt, jotka harjoittavat Yhdistyneille Kansakunnille ja erityisesti Neuvostolii- 
tolle vihamielistä propagandaa, sekä vastaisuudessa olemaan sallimatta tämäntapais- 
ten järjestöjen olemassaoloa." 


Yhtä lailla kuin sotarikoksista syytettävien tuomitsemista vaatinut artikla, tämäkin oli 
kirjoitettu epämääräiseen muotoon. Mitenkään ei määritelty, mitä tarkoittivat artiklas- 
sa mainitut hitleriläismielinen tai fascisminluontoinen. Oli kuitenkin helposti ajatelta- 
vissa, että Hitlerille uskollisuudenvalan vannoneiden SS-miesten järjestö saattoi hyvin- 
kin kuulua artiklan määrittelemiin järjestöihin. 

Epäilemättä moni suomalainen SS-mies alkoi välirauhan ehtojen tultua tietoon epäil- 
lä, että hänen asemansa sodanjälkeisessä Suomessa saattaisi käydä vaaralliseksi. Vanki- 
laan sulkeminen, Siperiaan karkottaminen tai pahimmassa tapauksessa teloituskomen- 
nuskunnan eteen joutuminen ei luonnollisestikaan ketään houkuttanut. Jotkut tekivät 
tässä tilanteessa omat johtopäätöksensä ja poistuivat maasta. Näin teki ensimmäisten 
joukossa myös SS-Aseveljien puheenjohtajana toiminut Kalervo Kurkiala, joka Valpon 
ahdistelemana siirtyi heti välirauhansopimuksen allekirjoittamisen jälkeen Ruotsiin. 
Hän kirjoitti sieltä vapun päivänä 1945 eroanomuksensa Hattulan kirkkoherranviras- 
ta ja jäi sinne pysyvästi saaden Ruotsin kansalaisuuden vuonna 1950. Valpo teki Kurki- 
alan lähdön jälkeen kotietsinnän hänen kotiinsa Hattulassa ja takavarikoi hänelle kuu- 
luneita asiakirjoja, joista osa palautettiin Kurkialan asiamiehelle seuraavana vuonna." 

Joitakin toisia SS-miehiä houkutteli ajatus yhteistyön jatkamisesta saksalaisten kans- 


sa. Siinä oli kysymys epätoivoisesta yrityksestä turvautua ainoaan sotilaalliseen mahdol- 

Hattulan vanha pappila, jossa Kalervo Kurkiala perheineen asui 1938-1944. Täältä Kurkiala lähti 
Ruotsiin syksyllä 1944. 


lisuuteen, joka vielä oli käytettävissä. Saksan asema alkoi tosin näyttää jo toivottomalta, 
kun sen viholliset alkoivat työntyä maahan niin idästä kuin lännestäkin. Ainakin Niinisa- 
lon upseerikoulussa UK 59 kurssilla opiskelleet 72 entistä SS-miestä joutuivat syyskuus- 
sa miettimään, olisiko kuitenkin yritettävä turvautua saksalaisiin. Em. kurssilla apukou- 
luttajana toiminut entinen SS-mies vänrikki Heikki Raevaara lähti tässä mielessä upsee- 
rioppilaiden edustajana Poriin tapaamaan Saksan Etelä-Suomessa olevien ilmavoimien 
komentajaa kenraalimajuri Paul Backhausia, joka lupasi pikaisesti järjestää entisille va- 
paaehtoisille laivakuljetuksen Mäntyluodosta Saksaan. Upseerioppilaat kokoontuivat 
yhteen pohtimaan tilannetta ja heille esitettyä tarjousta, mutta yhteinen päätös oli, ett- 
ei kukaan heistä lähde Saksaan.!!? 

Valtiollinen poliisi oli jo aiemmin kiinnittänyt jonkin verran huomiota SS-Aseveljien 
toimintaan, joskin sotavuosina sillä oli tapana valvoa lähinnä vihollisen hyväksi tavalla tai 
toisella toimineita järjestöjä. Tammikuussa 1944 Valpossa oli kuitenkin laadittu muis- 


tio "eräiden kansallissosialismia tai Saksaa muuten lähellä olevien piirien toiminnasta”. 

Yleisesti muistiossa todettiin, että tällaisten piirien toiminta oli hiljenemään päin. SS- 
miehistä muistiossa nostettiin esille Mauno Alhainen ja Unto Boman, joiden katsottiin 
toimivan Saksan ideologisten tavoitteiden hyväksi. Samoin kuin Alhaisen myös Kaler- 
vo Kurkialan sanottiin luennoineen Grazissa ja Baijerissa suomalaisvapaaehtoisille jär- 
jestetyillä poliittisilla kursseilla. Alhaisen kertoman mukaan tällaiset kurssit olivat olleet 
poikien keskuudessa erittäin suosittuja. 

Valpo oli tietävinään, että SS-pataljoonan palatessa Suomeen ”heidän keskuudessaan” 
(Alhainen, Boman, Kurkiala?) olisi ollut suunnitteilla perustaa Saksassa poliittisille kurs- 
seille osallistuneista salainen järjestö Suomen Valtakunnan Liiton yhteyteen, joka ”rau- 
tanyrkkinä” tulisi iskemään erityisesti bol$evismia, vapaamuurariutta ja ruotsalaisuutta 
vastaan. Kyseinen Suomen Valtakunnan Liitto oli perustettu vuonna 1941, ja sen pu- 
heenjohtajana toimi Helsingin yliopiston silmätautiopin professori Mauno Vannas. Lii- 
ton tavoitteena oli ollut koota tulevassa Suur-Suomessa vaikutusvaltaiset kansalaiset kai- 
kista piireistä ja puolueista liiton ympärille ja muodostaa valtio, jossa ei olisi puolueita ja 
jossa valtioelämä rakentuisi kansanvaltaisille johtaja- ja vastuuperiaatteille.'? 

Valpon epäilemän SS-miesten salaisen järjestön perustamisesta ei kuitenkaan ollut 
tullut mitään, mutta Valpon korviin oli kulkeutunut villejä huhuja laadituista proskrip- 
tiolistoista, joiden mukaan monet huomattavat kansalaiset joutuisivat likvidoiduiksi tai 
sijoitetuiksi pakkotyöhön. Valpolla ei ilmeisesti ollut käytössään mitään faktatietoa täl- 
laisten huhujen todenperäisyyden toteamiseksi. Niinpä Valpon muistio totesikin, että 
vaikka vapaaehtoisjoukon hajottaminen herätti osassa miehiä katkeruutta, ja vaikka jou- 
kon sijoittamisesta Laguksen divisioonaan ei ollut tullut mitään, ”Lienevät tällaiset yh- 
teiset salapuuhailut heidän keskuudessaan myöhemmin loppuneet”. Esimerkiksi Boma- 
nin toiminta ”ruotsalaisuutta vastaan” toimivassa salaseurassa olisi tuntunut aika erikoi- 
selta, sillä hän oli itse ruotsinkielisen Samfundet Folkgemenskapin jäsen. 

Valpon muistiossa todettiin SS-Aseveljet ry:n liittyminen Rintamamiesliittoon joh- 
tuneen vastakohtaisuudesta Aseveliliiton johtoon kuuluneeseen kenraali Paavo Talve- 
laan* ja osittain myös siksi, että yhdistys saisi käyttöönsä Rintamamiesliiton varoja. Val- 


pon muistion kirjoittaja ei näytä osanneen yhdistää vapaaehtoisjoukon syntyhistoriaa 


* Kenraali Paavo Talvela oli toiminut jatkosodan aikana Suomen Päämajan yhteysupseerina Saksas- 
sa, ja hän oli ollut Aseveliliiton puheenjohtaja. Talvelan suhteet suomalaiseen SS-pataljoonaan eivät 
olleet läheiset, eikä hän myöhemminkään arvostanut suomalaisvapaaehtoisia eivätkä vapaaehtoiset 
vapaamuurariksi tietämäänsä Talvelaa. Toisaalta Talvela lähetti talvella 1944 Karhumäessä kokoon- 
tuneille entisille suomalaisen SS-pataljoonan miehille tervehdyksen vakuuttaen, ettei hän koskaan 
unohda käyntejään Kaukasuksella ja todeten olevansa iloinen, että hänen armeijakunnassaan taiste- 
lee samoja urheita SS-miehiä. 

Rintamamiesliittoon, mikä oli todellisena syynä yhdistyksen liittoon liittymiselle. Rin- 
tamamiesliiton varoja SS-Aseveljet ei missään vaiheessa pyrkinyt saamaan käyttöönsä. 
Vaikka Valpon muistio eritteli todennäköisesti Tammisen ilmiantoon pohjautuneita ja 
varsin mielikuvituksellisia huhuihin perustuneita hankkeita, se totesi lopuksi, että ”hä- 
märät hankkeet rajoittuivat varsin suppeaan politikoivien vapaaehtoisten piiriin ja että 
valtaosa heistä on ollut ja edelleen on moitteettomia sotilaita”. 

Samankaltaisia arvioita SS-miehistä esitettiin edelleen kesäkuun alussa 1944 laadi- 
tussa salaisessa muistiossa. Siinä mentiin vielä pidemmälle kuin aikaisemmissa arviois- 
sa. Mitään konkreettrisia todisteita esittämättä väitettiin radikaaleimpien SS-miesten 
suunnitelleen jopa valtiojohdon likvidointia tai pakkotöihin sijoittamista. Radikaa- 
leina mainittiin Unto Boman, Kim Lindberg, Gunnar Lindqvist ja Mauno Alhainen. 
Anonyymin muistion sanamuodot ja väitteet vaikuttavat vilkkaan mielikuvituksen ai- 


heuttamilta.!!* 


Aseveliyhdistys tulee tiensä päähän 


Kun välirauhasopimus oli allekirjoitettu ja pikaista vauhtia ratifioitu, Suomen hallituk- 
sen kiireellisenä tehtävänä oli alkaa panna toimeen sopimuksen määräyksiä. Tämä oli 
monen artiklan kohdalla vaikeaa, sillä ei tarkkaan tiedetty, mitä artiklan sanamuodolla 
todellisuudessa tarkoitettiin. Esimerkiksi sotarikollisten tuomitsemista vaatinut artik- 
la askarrutti pitkään suomalaisia. Tarkoitettiinko sotarikollisilla niitä, jotka olivat rik- 
koneet sodankäynnistä säädettyjä kansainvälisiä määräyksiä vastaan, vai olisiko artiklaa 
tulkittava neuvostoliittolaisen käsityksen mukaan siten, että kaikki ”poliittisesti väärän 
asian” puolesta taistelleet kuuluisivat rangaistavien joukkoon. Jälkimmäinen tulkinta oli 
se, jota suomalaiset SS-miehet omalta kohdaltaan pelkäsivät, eivätkä suinkaan pelänneet 
suotta, sillä Neuvostoliitossa oli suunniteltu mm. kaikkien suojeluskuntalaisten vangit- 
semista. Jos suojeluskuntalaiset kuuluivat leireille lähetettäviin, tuskin oli epäilystä siitä, 
kuuluivatko SS-miehet samaan joukkoon. 

Osa välirauhansopimuksen määräyksistä oli varsin yksiselitteisiä ja siitä syystä helpos- 
ti toimeenpantavia. Esimerkiksi turvasäilössä olleet vihollisen hyväksi toimineet kom- 
munistit vapautettiin, käpykaartilaiset armahdettiin, ja äärivasemmiston poliittiset jär- 
jestöt sallittiin. Tällä tavoin pohjustettiin maaperää sodanjälkeiselle uudelle poliittisel- 
le suuntaukselle, jossa puolestaan SS-miesten enemmistön yhteiskunnallisille näkemyk- 


sille ei juuri tilaa löytynyt. 


93 


Suomen hallitus ei ryhtynyt välittömästi mihinkään uusiin toimiin välirauhansopi- 
muksen sotarikosartiklan johdosta. Olihan varsinaisiin sotarikoksiin, kuten sotavankien 
kaltoin kohteluun syyllistyneitä tuomittu jo sodan aikana, ja välirauhan tultua tällaisis- 
ta rikoksista epäiltyjä haravoitiin yhä tiheämmällä kammalla. Aselevon voimaan tulles- 
sa poliittisista syistä saksalaismielisinä pidätettyjä ei missään vaiheessa pidetty sotari- 
kollisina, sillä heidät oli otettu kiinni siinä pelossa, että he mahdollisesti ryhtyisivät joi- 
hinkin toimiin Saksan hyväksi. SS-Aseveljien johtokuntaan kuulunut Unto Boman py- 
syi pidätettynä, ja hänet määrättiin sota-ajan poikkeussäännösten turvin turvasäilöön 
ilman oikeudenkäyntiä. Hänestä tuli tällä tavoin eräänlainen koko SS-joukon sijaiskär- 
sijä, sillä häntä käytettiin maahan tulleen valvontakomission suuntaan esimerkkinä sii- 
tä, että Suomi kyllä pidättää mahdolliset Saksan hyväksi toimijat. Boman, joka pidätet- 
tynä ollessaan muutti nimensä Parvilahdeksi”, oli sikälikin otollinen kohde, että eräät 
SS-miehet olivat tehneet hänestä ilmiantoja viranomaisille väittäen hänen väärinkäyt- 
täneen vapaaehtoisten varoja. Hänen turvasäilössä pitämistään voitiin tavallaan perus- 
tella tämänkin perusteella, vaikka mahdollinen varojen väärinkäyttö ei olisi edellyttä- 
nyt pidättämistä, saati turvasäilöön sulkemista. 

Vaikka sotarikosartiklaa ei heti osattukaan soveltaa Neuvostoliiton haluamalla taval- 
la, Suomen hallituksen oli yritettävä arvioida, mitkä järjestöt olisivat välirauhansopi- 
muksen 21. artiklassa mainittuja ja kiellettäviä hitleriläisiä ja fasisminluontoisia järjes- 
töjä, jotka harjoittivat Neuvostoliiton vastaista propagandaa. Tällaisten järjestöjen mää- 
rittely ei ollut helppoa. Maassa oli tietenkin lukuisia järjestöjä, jotka olivat sotavuosina 
eri tavoin esiintyneet silloista vihollista vastaan. Varsinaisesti hitleriläisiä saati fasistisia 
järjestöjä ei maassa kuitenkaan ollut monia, ja nekin, jotka voitiin tällaisiksi lukea, oli- 
vat mitättömän pieniä ja merkityksettömiä yhdistyksiä. Hallitus teki kuitenkin nopeas- 
ti 23. syyskuuta sisäministeriön harkintaan perustuneen arvion niistä järjestöistä, joita 
21. artiklan arveltiin mahdollisesti tarkoittavan. 

Niinpä sisäministeriön esittelyssä 23. syyskuuta valtioneuvosto päätti lakkauttaa 
eräitä järjestöjä välirauhansopimuksen 21. artiklan perusteella. Suurin tällöin lakkau- 
tetuista järjestöistä oli Isänmaallinen kansanliike (IKL), jonka kaikki paikallisosastot 
ja naisosastot lakkautettiin. Tunnettuihin järjestöihin kuului myös vuonna 1922 pe- 
rustettu Akateeminen Karjala-Seura (AKS), joka niin ikään sai lakkautustuomion, 


sekä Akateemisten Naisten Karjala-Seura (ANKS). Näiden järjestöjen lisäksi lakkau- 


* MaunoAlhainen oli maaliskuussa 1943 kehottanut kaksikielistä Bomania suomentamaan nimen- 


.. . s. .. 3 . . . . .. . ssas » . . 
sä, jotta tämän ”suosio nousisi vielä entisestään” vapaaehtoisten keskuudessa, kun suomalaisuuden aal- 


lot kävivät korkeina. — Alhaisen kirje Bomanille 14.3.1943. VA. 

Rintamamies-lehdessä 

29.9.1944 julkaistu SS- 
Aseveljien lakkauttami- 
sesta kertonut uutinen. 


tettiin 10 enemmän tai vähemmän kansallissosialistiseksi leimautunutta pientä yhdis- 
tystä.* Myös SS-Aseveljet ry kuului näihin ensimmäisten joukossa 23. syyskuuta lak- 
kautettuihin yhdistyksiin.''> 

Lakkautukselle ei valtioneuvoston päätöksessä esitetty mitään muita perusteita kuin 
viittaus välirauhansopimuksen 21. artiklan määräyksiin ja samana päivänä annettuun 
asetukseen, jolla valtioneuvosto oikeutettiin lakkauttamaan sopimuksessa tarkoitetut 
yhdistykset. Niinpä SS-Aseveljet ry lokeroitiin lakkautuspäätöksellä yksilöimättä ja 
määrittelemättä käsitteiden hitleriläismielinen ja fasisminluontoinen alle. Tämä ei tie- 
tenkään ollut mikään yllätys, sillä olivathan yhdistyksen jäsenet taistelleet Hitlerin joh- 
taman Saksan sotavoimissa Saksan sodanpäämäärien hyväksi. Sen pahempaa rikettä ei 
välirauhansopimuksen sanelleen Neuvostoliiton mielestä juuri ollut mahdollista tehdä. 
Sitä myöten oli myös täysin selvää, ettei SS-Aseveljet ry:n kaltainen järjestö sopinut sel- 
laiseen sodanjälkeiseen Suomeen, jonka voittajavallat ja erityisesti Neuvostoliitto voisi 
hyväksyä. Voittaja määritteli ehtonsa. 

Syyskuun alun aselevon ja Saksan-suhteiden katkaisemisen jälkeen oli SS-Aseveljien 
johdolle ollutkin selvää, ettei yhdistys voinut entiseen tapaan jatkaa toimintaansa. Jo- 
tain yritettiin kuitenkin viime hetkellä pelastaa. Puheenjohtaja Kurkiala sai toimintansa 
Helsingissä lopettaneelta saksalaisten huoltotoimistolta (Färsorgeoffizier) suomalaisille 
SS-miehille kuuluneet 500 000 markkaa, joita ei viety SS-Aseveljet ry:n kirjanpitoon. 
Ruotsiin siirtymistään valmistellut Kurkiala antoi rahat toimistonhoitaja Hellemaalle 
pyytäen tätä tallettamaan rahat ja antamaan niistä korkeintaan 5 000 markan suuruisia 


avustuksia SS-invalideille. Näin tehtiin, ja vielä syyskuun aikana jaettiin useita avustuk- 


* Nämäyhdistykset olivat Yleinen Kansallissosialistinen Yhdistys, Nuoret Valtakunnan Rakentajat, 


Kansallissosialistit, Siniristi, Samfundet Folkgemenskap, Suomen Kansallinen Lehtimiesliitto, Kan- 
sallissosialismin Kannatusyhdistys, Suomen Kansallissosialistinen Työjärjestö, Suomen Kansallisso- 
sialistinen Työväenpuolue ja Suomen Kansallissosialistisen Liiton Kannatusyhdistys. 

sia. Vuoden 1944 lopulla Hellemaa luovutti jäljellä olleet varat yhdistyksen talouden- 
hoitajana toimineelle Olli Somersalolle. 

Heti välirauhansopimuksen tultua tietoon yhdistyksen paperit hävitettiin tilikirjoja 
lukuun ottamatta. Kokousten pöytäkirjat säilyivät sihteerillä, joka talletti ne aikanaan 
Sota-arkistoon määräten ne varmuuden vuoksi käyttörajoitusten alaisiksi useiksi vuosi- 
kymmeniksi aina vuoteen 2049 saakka. Viranomaiset takavarikoivat heti lakkautuksen 
jälkeen kaiken SS-Aseveljet ry:n nimissä olleen omaisuuden, jonka katsottiin nyt kuu- 
luvan valtiolle. Jo värväysvaiheessa vapaaehtoistoimistoa hoittanut ja yhdistyksen toi- 
mistonhoitajaksi siirtynyt rouva Siiri Tuomola, on muistellut, että yhdistyksen kaikki 
omaisuus vietiin, jopa paperikoritkin tyhjennettiin. 

Kurkialan kautta saksalaisilta saadut rahat jäivät takavarikoimatta. Hellemaa matkusti 
Kurkialan määräyksestä Tampereelle neuvottelemaan Rintamamiesliiton johdon kanssa 
ja tutkimaan mahdollisuutta sijoittaa SS-Aseveljien varat maaomaisuuteen. Tampereel- 
la Hellemaa tapasi Rintamamiesliiton ruotsinkielisen äänenkannattajan Frontmannen- 
lehden toimittajan Karl Janssonin, joka oli puuhissa siirtää eräitä SS-invalideja Ruotsiin 
epävarman tulevaisuuden varalta. Edelleen Hellemaa tapasi Seinäjoen Rintamamiesyh- 
distyksen puheenjohtajan, SS-värvärinä toimineen Einar Aaltosen ja samaan rintama- 
miesyhdistykseen kuuluvan ylikersantti Matti Kamisen, jotka kehottivat Hellemaata läh- 
temään Seinäjoelle, josta olisi mahdollisesti hankittavissa maapalsta. 

Hellemaa matkusti ensin Mänttään tapaamaan Olli Somersaloa, jolta hän sai valtakir- 
jan nostaa tililtä rahat. Seinäjoella Hellemaa yritti Kamisen avustuksella hankkia maati- 
laa ”jostain Alavudelta päin”, mutta pankissa kävi ilmi, ettei valtakirjassa ollut todistajia, ja 
niinpä Hellemaa ei saanutkaan nostetuksi maatilan ostoon tarvittavia rahoja. Otettuaan 
puhelimitse yhteyttä Somersaloon hän sai tältä neuvon palata Helsinkiin. Hellemaa mat- 
kusti yöjunalla pääkaupunkiin, ja mennessään seuraavana päivänä SS-Aseveljien toimistol- 
le hän tapasi siellä joukon siviili- ja virkapukuisia poliiseja, jotka ilmoittivat sulkevansa ja 
sinetöivänsä toimiston. Hellemaan paluu Helsinkiin ajoittui siten todennäköisesti syys- 
kuun 24. päivään, sillä edellisenä päivänä oli tehty päätös yhdistyksen lakkauttamisesta. 

Hellemaan tehtävät eivät vielä olleet lopussa. Syyskuun lopun ja lokakuun alun hän 
joutui selvittelemään SS-Aseveljien tilejä, ja hän luovutti lokakuussa niin yhdistyksen 
varat kuin tavarat valtioneuvoston määräämille SS-Aseveljet ry:n selvitysmiehille, joi- 
ta johti varatuomari Ragnar Feiring."* Miten Somersalo on käyttänyt hänen haltuun- 
sa jääneet varat, ei ole tiedossa. Oletettavasti hän on jakanut ne pienissä erissä SS-inva- 
lideille seuraavien vuosien kuluessa. 

SS-Aseveljet ry:n tarina Saksan-vapaaehtoisten aseveljeysjärjestönä oli joka tapauk- 


sessa tullut tiensä päähän. Yhdistys oli voinut toimia ainoastaan runsaan vuoden. Käy- 

tännössä yhdistyksen lakkauttaminen teki pitkäksi ajaksi lopun kaikista muistomerkkiä, 
historiakirjaa, matrikkelia ja asevelikotia koskeneista suunnitelmista. Kaikkein pahiten 
yhdistyksen lopettaminen iski kuitenkin invalidisoituneisiin SS-miehiin, joilla ei ollut 
enää yhtään puolestapuhujaa tai avustajaa. 

Tällaisessa monin tavoin epävarmassa tilanteessa lakkautetun SS-Aseveljet ry:n vara- 
puheenjohtajana toiminut Karl-Erik Ladau ja johtokunnan jäsen Erik Hilden kääntyivät 
kiertokirjeellä yhdistyksen jäsenkunnan puoleen pyrkien rauhoittamaan mieliä ja hillit- 
semään epätoivoisia tekoja suunnittelevia. Kirjeessä ei ole päiväystä, mutta sanamuodois- 
ta käy selville, että se on kirjoitettu välirauhansopimuksen jälkeen, ja postileima kertoo 
Hildenin postittaneen kirjeet Tampereelta 7. lokakuuta. Kiertokirje on osoitettu ase- 
veljille, ja siinä todettiin viimeaikaisten tapahtumien nostaneen esille moninaisia kysy- 
myksiä. Kirjoittajat olettivat vastaanottajien miettineen erilaisia keinoja ”pulasta” pääs- 
täkseen, oli ehkä ajateltu lähteä pyrkimään pois Suomesta. Liikkeellä kun oli hämäräpe- 
räisiä kauhujuttuja ja mielikuvituksellisia tarinoita ”sotarikollisista” ja heidän kohtalos- 


taan. Ladau ja Hilden jatkoivat: 


Tänä vakavana hetkenä tahdomme me allekirjoittaneet lähestyä Sinua muutamin sa- 
noin ja sanoa mitä Sinun, Aseveli, on nyt tehtävä ja mihin ryhdyttävä. Kun muistam- 
me tunnustamme ”Meine Ehre heisst Treue’, ei ratkaisun tekeminen ole millään lailla 
vaikea. Mehän melkein kaikki kuulumme Suomen armeijaan ja siksi meidän on palvel- 
tava kunniallisesti siihen päivään saakka, jolloin meidät muitten asevelvollisten kans- 
sa vapautetaan palveluksesta ja pääsemme kotiin. Senjälkeen alkaa uusi vaihe elämäs- 
sämme, mutta senkään suhteen ei meidän toimita olla huolissamme, sillä senajan huo- 


let ovat taas senajan huolia ja niistä on surtava aikanaan. 


Ei ollut kysymys henkilökohtaisesta turvallisuudesta tai mukavuuksista, vaan koko kan- 
san ja isänmaan tulevaisuudesta, kirjoittivat Ladau ja Hilden. Rauhan tuomat pulmat ei- 
vät heidän mukaansa olleet niin suuria kuin luultiin. He olivat laatineen yhdeksänkoh- 
taisen luettelon ohjeiksi SS-aseveljilleen. Niissä kiellettiin uskomasta huhuihin, kehotet- 
tiin välttämään väittelyä maailman tilanteesta ja muista poliittisista kysymyksistä, kiellet- 
tiin esiintymästä julkisesti SS-miehenä ja kehotettiin riisumaan kaikki saksalaiset merkit 
ja SS-tunnukset. Ohjeissa ohjeistettiin olemaan pyrkimättä pois Suomesta, sillä silloin 
olet lippukarkuri.” Pois lähtijät hylkäisivät SS-veljet, jotka ovat invalideja, eivätkä kyke- 
ne lähtemään. Edelleen kehotettiin pidättymään hätiköidyistä teoista ja välttämään kaik- 
kea, mistä voisi olla haittaa yleiselle järjestykselle. ”Alä rupea leikkimään mitään salaliit- 


tolaista, sillä se on lapsellista eikä sovi sotilaalle, jollainen Sinä olet”? Ohjeissa kehotettiin 

uskomaan, että kaikki järjestyy parhain päin, ja tyynnyttämään lähimmäisiäkin ylläpitä- 
mällä luottamusta maan lailliseen hallitukseen. Ladaun ja Hildenin ohjeet kehottivat SS- 
miehiä muistamaan, että he olivat aikanaan lähteneet Saksaan auttaakseen pulassa ollutta 
maataan, ja että he olivat kaikilla rintamilla täyttäneet heille annetut tehtävät kunnialla. 

Kiertokirjeensä lopussa kirjoittajat selittivät kirjoittaneensa kirjeensä teroittaakseen 
miesten mieleen, miten tärkeää on, että SS-miehet karttoivat tekoja tai puheita, jotka ta- 
valla tai toisella voivat olla haitaksi heille ja koko Suomelle. SS-mies ei pelkää tilanteita 
eikä usko heikkohermoisten mustamaalaukseen, ja oli muistettava, että ”meitä on vain 
kourallinen ja me emme voi vaikuttaa maailman tapahtumiin siinä määrin, että siitä oli- 
si jotain näkyvää seurauksena”! 

Ladaun ja Hildenin kirjeen tarkoitus oli varsin selvä. Oli yritettävä rauhoittaa SS- 
miehiä ja kehottaa heitä pidättymään kaikesta provosoivasta käyttäytymisestä. Jää epä- 
selväksi, oliko kirje syntynyt allekirjoittajien omasta aloitteesta — vai oliko se mahdol- 
lisesti syntynyt esimerkiksi Valtiollisen Poliisin tai Päämajan valvontaosaston kehotuk- 
sesta. Kirjeessä on piirteitä, jotka viittaavat siihen, että SS-miesten ulkopuolelta yritet- 
tiin vaikuttaa tilanteen säilymiseen mahdollisimman vakaana. Hildenillä oli läheiset 
suhteet Päämajan valvontaosastoon, sillä hän oli ollut sen palveluksessa vuodesta 1940. 

Missä määrin kirje vaikutti vastaanottajiensa tekemisiin, ei ole kunnolla arvioitavis- 
sa. Suurin osa joukosta olisi mitä ilmeisimmin joka tapauksessa suhtautunut uuteen ti- 
lanteeseen odottamalla, mitä tuleman pitää, vaikka pettymys luonnollisesti olikin lähes 
kaikille yhteistä. Toisaalta oli myös niitä, jotka eivät noudattaneet kirjeen ohjeita. Oli- 
han itse yhdistyksen puheenjohtajakin näyttänyt toisenlaista esimerkkiä. 

Kun SS-Aseveljet oli lakkautettu, emojärjestö Rintamamiesliitto sai vielä vähän aikaa 
jatkaa toimintaansa, ja Rintamamies-lehtikin ilmestyi, tosin ilman SS-miesten sivuja. Ve- 
näläiset olivat kuitenkin päättäneet puhdistaa suomalaisen järjestökentän niin, etteivät 
juuri mitkään sotaa edeltäneitä tai sodanaikaisia isänmaallisia arvoja edustaneet yhdis- 
tykset saaneet jatkaa. Koska venäläiset eivät kunnolla tunteneet heille vieraissa olosuh- 
teissa toimineita yhdistyksiä, käpykaartista ja turvasäilöstä julkisuuteen ilmestyneet ää- 
rivasemmistolaiset määrittivät hyvin pitkälle sitä, mitä järjestöjä vaadittiin lakkautetta- 
viksi. Listasta oli tuleva pitkä. 

Niinpä Suomen hallituksen ensimmäinen arvio ”fascistisista? tai ”hitleriläismielisis- 
tä” järjestöistä osoittautui hyvin pian tälle kostonhimoiselle joukolle riittämättömäksi. 
Lokakuun alussa valvontakomissio vaati Rintamamiesliiton lakkauttamista kiinnittäen 
huomiota mm. siihen, että jo lakkautettu SS-Aseveljet oli ollut liiton jäsenjärjestö. Suo- 
men hallitus ehdotti siinä tilanteessa Rintamamiesliitolle, että se lakkauttaisi oma-aloit- 


teisesti toimintansa. Tähän liiton johtokunta ei kuitenkaan suostunut. Se halusi mie- 

SS-Aseveljet ry:n johtokunnan jäsen Erik 
Hilden, toinen Tampereelta 7.10.1944 
SS-Aseveljien jäsenille postitetun viimeisen 
kiertokirjeen allekirjoittajista. 


luummin kaatua saappaat jalassa kuin antautua uhkavaatimuksen edessä. Niinpä valtio- 
neuvosto lakkautti Rintamamiesliiton 19. lokakuuta 1944. Samalla lakkautettiin liiton 
232 alayhdistystä sekä Rintamamiesten Naisliitto. Samana päivänä lakkautettiin myös 
muita uuteen suuntaan sopimattomia yhdistyksiä kuten Suomen Heimosoturien Liit- 
to ja Inkerin Liitto. 

Tunnetusti järjestöjen lakkautukset eivät rajoittuneet tähän. Marraskuussa lakkautet- 
tiin suurimmat järjestöt, kun suojeluskunnat ja Lotta Svärd joutuivat lakkautuslistalle 
valvontakomission määräyksestä. Tällöin välirauhansopimuksessa mainittuja lakkautus- 
kriteerejä tulkittiin vielä aikaisempaakin omituisemmalla tavalla. Samalla tavoin tehtiin 
tammikuussa 1945, kun Suomen Aseveljien Liitto lakkautettiin niin ikään valvontako- 
mission uhkavaatimuksen edessä. Suomen hallitus pelasi varman päälle ja ilmoitti tam- 
mikuussa 1945 toistamiseen lakkauttavansa Aseveliliiton lakkautuksen yhteydessä SS- 


Aseveljet ry:n, vaikka tosiasiassa se oli lakkautettu jo neljä kuukautta aikaisemmin. Vä- 

lirauhansopimuksen perusteella päätetyt järjestöjen lakkautukset jatkuivat aina touko- 
kuuhun 1946 saakka, ja yhteensä lakkautuslistalle joutui tuhansia yhdistyksiä. 
Myöhemmässä vasemmistolaisessa historiankirjoituksessa mm. Rintamamiesliitto on 
leimattu yksioikoisesti fasistiseksi järjestöksi. Vapaaehtoisten värväyksenkin on väitet- 
ty olleen fasistien ja kansallissosialistien käsissä, mikä yliarvioi vahvasti tällaisiin pien- 
ryhmiin kuuluneiden merkitystä Suomessa ja liittää värväyksessä mukana olleet yhteis- 
kunnallisesti merkittävät henkilöt heille melko vieraaseen viitekehykseen. Tämä selit- 
tyy sillä, että on haluttu käyttää mahdollisimman halventavaa määrittelyä. Fasismi ja fa- 
sistinen kun oli totuttu mieltämään yksiselitteisen kielteisiksi ilmaisuiksi ennen muuta 
vuosikymmeniä jatkuneen neuvostoliittolaisen ja sitä myötäilleen kotimaisen käytännön 
mukaisesti. Tällöin unohtuu säännöllisesti se tosiasia, että fasismi oli italialainen poliit- 
tinen filosofia, jolla suomalaiseen oikeistolaiseen todellisuuteen ei ollut juuri muita kyt- 


kentöjä kuin antikommunismi.!!3 

Aseveljet ilman yhdistystä 1944-1954 


Sodanjälkeisiä kohtaloita 


Suurin toivein perustettu SS-Aseveljet ry oli lakkautettu, mutta oman aseveliyhdistyk- 
sen lakkautus ei ehkä sittenkään ollut syksyn 1944 tilanteessa suomalaisten SS-miesten 
kannalta pahinta. Sodan päättyminen ja välirauhansopimus sekä sen aiheuttama poliit- 
tinen muutos olivat tehneet heistä ihmisinä eräänlaisia epähenkilöitä. Toinen maailman- 
sota oli mitä suurimmassa määrin ideologinen sota, ja siihen päti sodankäynnin yleinen 
lainalaisuus: voittajalta ei kysytä, tekikö hän oikein tai väärin, mutta hävinnyt on kai- 
kessa väärässä. Suomalaiset olivat taistelleet väärällä eli hävinneellä puolella, mikä joh- 
ti maan kohteluun sotaan syyllisenä. Vapaaehtoisina Saksaan menneet SS-miehet olivat 
tällaisen ajattelutavan mukaan kaksin verroin syyllisempiä, sillä he olivat taistelleet voit- 
tajien päävihollisenaan pitämän armeijan asepuvussa ja sen sodanpäämäärien hyväksi. 

Syksyllä 1944 kysymys ei ollutkaan siitä, että SS-miesten järjestön lakkauttaminen oli- 
si välttämättä ollut heille riittävä rangaistus. Pitkään oli avoinna se, mikä tulisi olemaan 
vapaaehtoisten henkilökohtainen kohtalo. Olisivatko he voittajien silmissä välirauhan- 
sopimuksen määrittelemiä sotarikollisia, joiden tuomitsemiseen Suomi oli sopimuksen 
allekirjoittamisella sitoutunut? Tähän kysymykseen ei suinkaan ollut olemassa välitön- 
tä vastausta, ja epätietoisuus asiassa kesti vuosikausia. 

Viranomaiset olivat jossain määrin kiinnittäneet huomiota SS-miehiin jo sodan kes- 
täessä, vaikka heitä isänmaalle uskollisina ei luonnollisestikaan ollut valvottu samalla 
tavoin kuin yhteistoiminnasta vihollisen kanssa perustellusti epäiltyjä äärivasemmisto- 
laisia. Aiemmin mainittu tammikuussa 1944 Valtiollisessa poliisissa kirjoitettu muistio 
oli tarkastellut kansallissosialististen tai muuten Saksaa lähellä olleiden piirien toimin- 
taa, ja tässä yhteydessä oli kiinnitetty huomiota myös SS-miehiin, joilla luonnollisesti 


oli kiinteitä Saksa-yhteyksiä. 

Kuten edellä on todettu, Valpon muistiossa nostettiin esille kaksi miestä Unto Bo- 
man ja Mauno Alhainen. Edellisen Valpo totesi nauttineen saksalaisten suurta luotta- 
musta, vaikka hän ei ollutkaan pidetty vapaaehtoisten keskuudessa. Bomanin sanottiin 
olleen läheisissä suhteissa IKL:ään sekä SS-Hauptamtissa palvelleeseen tohtori Hans- 
Wilhelm Scheidtiin, joka toimi suomalaisvapaaehtoisten asioiden esittelijänä. Kansal- 
lissosialistien ideologin Alfred Rosenbergin esikuntapäällikkönä tunnettu Scheidt oli 
käynyt jo 1941 Suomessa tapaamassa mm. IKL:n edustajia valmistellakseen mahdol- 
lista kaappausta Suomessa, mutta IKL:ssä ei ollut innostuttu saksalaisen puheista. Niin 
ikään Bomanin sanottiin pitäneen yhteyttä SS:n koulutuspaikassa Sennheimissa palvel- 
leeseen SS-Obersturmfährer Willi Schubernickiin. Tälle Bomanin kerrottiin valinneen 
vapaaehtoisten joukosta sellaisia, ”joille lienee ollut tarkoituksena myöhemmin antaa eri- 
koistehtäväksi taisteleminen anglo-amerikkalaista ja bolshevistista propagandaa vastaan 
Suomessa”. Tällaisista, ilmeisesti pelkkiin kuulopuheisiin perustuvista huomioista huo- 
limatta Valpon tammikuinen muistio ei ollut leimannut SS-Aseveljiä epäilyttäväksi jär- 
jestöksi. Hämärät hankkeethan rajoittuvat muistion mukaan varsin suppeaan politikoi- 
vien vapaaehtoisten piiriin.!'? 

Kun aselepo tuli voimaan syyskuun alussa 1944, joutui Valpokin tarkistamaan asen- 
nettaan vapaaehtoisiin. Mitään radikaalia ja yhtäkkistä muutosta ei kuitenkaan tapahtu- 
nut. Välirauhansopimus ja SS-Aseveljet ry:n lakkauttaminen olivat silti lisäämässä epä- 
varmuutta entisestään. Tilanne ei suinkaan parantunut sen j älkeen, kun sisäministeriksi 
huhtikuussa 1945 tullut kommunisti Yrjö Leino miehitti Valtiollisen poliisin omilla puo- 
luetovereillaan. Punaiseksi Valpoksi kutsuttu kommunistien hallitsema salainen poliisi 
tehosti kaikkiin lakkautettuihin järjestöihin kuuluneiden valvontaa ja etsi mahdollisia 
ja kuviteltuja salahankkeita. Karuin oli Unto Bomanin eli Parvilahden kohtalo. Sisämi- 
nisteri Leino luovutti hänet laittomasti Neuvostoliittoon huhtikuussa 1945 yhdessä 18 
muun henkilön kanssa. Venäläiset vankileirit ja karkotuspaikkakunnat tulivat Parvilah- 
delle tutuiksi kymmenen vuoden aikana, jonka hän joutui Neuvostoliitossa viettämään 
ennen kuin pääsi palaamaan Suomeen Stalinin kuoleman jälkeisen suojasään aikana. 

Punainen Valpo kuulusteli kymmeniä entisiä SS-miehiä, mutta se oli kiinnostunut lä- 
hinnä tapahtumista, jotka olivat vuonna 1941 johtaneet miesten Saksaan lähtöön sekä 
toimintaan Saksassa. Valpo halusi tällä tavoin löytää raskauttavaa tietoa, jota olisi voitu 
käyttää välirauhan aikaisia päättäjiä vastaan tukemaan heitä vastaan esitettyjä sotasyyl- 
lisyyssyytöksiä. Lyhytaikaisesta ja lakkautetusta SS-Aseveljet ry:stä Valpon miehet eivät 
niinkään olleet kiinnostuneita. Kiusallista Valpon seuranta ja kuulustelut joka tapauk- 


sessa SS-miehille olivat. Karl-Erik Ladau on omalta kohdaltaan kertonut noista ajoista: 


102 


Aloitettuani sodan jälkeen opiskelun Helsingin yliopistossa huomasin olevani Valpon 
merkitsemä mies, jota tarkkailtiin. Joka kerta, kun lähdin Kaivokadulta liikkeelle, seu- 


rasi kulkuani yhdessä kulmassa yksi ja toisessa toinen valtiollisen poliisin mies. 


Ensimmäisenä suomalaisena komppanianpäälliköksi SS-joukoissa edennyt Ladaukin 
joutui kuulusteluihin, mutta ammattitaidottomat ja avuttomat Valpon kuulustelijat ei- 
vät saaneet kuulusteltavaltaan mitään merkittävää tietoa!” 

Myös SS-Aseveljien sihteerinä toiminut Jukka Tyrkkö joutui kuulusteltavaksi ”uusi- 
kasvoisen Valpon synkkiin suojiin Tampereella ja Helsingissä”. Hädin tuskin kirjoitus- 
taitoiset kuulustelijat keksivät, että heidän kuulusteltavansa oli ollut lakkautetun aseve- 
lijärjestön sihteeri. Tyrkön omasta mielestä vain lääkärintodistus ja passitus sairaalaan 
hoidattamaan haavoittumisen jälkiseurauksia pelastivat hänet pidätykseltä.'?! 

Kalervo Kurkialan tavoin monet muutkin suunnittelivat pakenemista ulkomaille eli 
käytännössä Ruotsiin. Aseveljet järjestivät pakomatkaa helpottamaan Etelä-Suomesta 
Tornionjoelle erityisen etappitien, jota pitkin olisi mahdollista paeta mahdollisia pidät- 
täjiä. Etappitietä järjestämässä olleen tamperelaisen Tauno Pajusen mukaan hän oli yh- 
dessä Lohjan Kalkkitehdas Oy:n toimitusjohtajan, vuorineuvos Petter Forsströmin ja 
toimittaja Eero Rekolan kanssa suunnittelemassa Helsingistä Tampereen kautta Seinä- 
joelle ja sieltä edelleen pohjoiseen Tornionjokilaaksoon suuntautunutta etappitietä. Se 
muistutti ensimmäisen maailmansodan aikaisia jääkärien salaisia etappireittejä. Välie- 
tappi oli Alajärvellä, jossa tuttu tiemestari otti tulijat töihin viikoksi tai kahdeksi, kunnes 
oli mahdollisuus päästä turvallisesti jatkamaan matkaa. Etappitien kulkijoina oli entisten 
SS-miesten ohella myös eräitä muita, joilla oli syytä epäillä joutuneensa äärivasemmiston 
mustalle listalle. Pohjoisessa etappitie päättyi Karungin Korpikylään. Siellä pakolaisten 
oli kysyttävä romaanikirjailija Martta Haatasta.'? Etappitien kulkijoita varten valmis- 
tettiin jopa väärennettyjä sotilas- ja siviilipasseja sekä henkilöllisyystodistuksia. Esimer- 
kiksi Tauno Pajuselle oli väärennetty kaiken varalta ”työmies Kalle Heikkalan” nimelle 
kirjoitettu nostoväen II luokkaan kuuluvan sotilaspassi. Jukka Tyrkkökin sai aiemmil- 
ta Valtiollisen poliisin miehiltä varoituksen mahdollisesta vaikeuksiin joutumisestaan. 
Niinpä hän oli jonkin aikaa väärällä nimellä ”matkoilla” Seinäjoen ja Vaasan seuduilla.'” 

Valpo näytti olevan melko hyvin selvillä etappitiestä. Se laati elokuussa 1945 luette- 
lon maakuntien etappimiehistä. Luettelossa mainittiin Tauno Pajunen, jonka todettiin 
olevan Koiviston autoliikkeen palveluksessa Seinäjoella. SS-miesten värväreitä Valpon 
etappimieslistassa olivat Vilho Turtiainen Turusta, Arvo Nikko Hämeenlinnasta ja Eero 
Rekola Tampereelta. Olipa etappimieheksi mainittu myös tunnettu heimosoturi Jalma- 


ri Takkinen Savonlinnasta.!% 

Myös toimittaja Karl Jansson oli suunnittelemassa pakoreittejä Ruotsiin Rekolan ja 
Forsströmin ollessa mukana myös näissä suunnitelmissa. Janssonin etappitie kulki me- 
riteitse Merenkurkun yli Ruotsiin. Tämäkin reitti oli ollut käytössä jo jääkärivärväyksen 
aikana. Merenkurkun reitti paljastui Valpolle, ja niin Rekola kuin Forsströmkin tuomit- 
tiin ehdottomiin vankeusrangaistuksiin. Kumpikin heistä oli ollut SS-miesten värvääjä 
ja tukija, Forsström myös SS-vapaaehtoistoimikunnan jäsen." 

Pakenemisen ohella jotkut suomalaiset suunnittelivat turvautuvansa edelleen Saksaan, 
sillä suurista sotilaallisista vastoinkäymisistään huolimatta Saksan ei haluttu uskoa lopul- 
lisesti luhistuvan. Kun mitään muutakaan turvaa ei näyttänyt olevan näköpiirissä, Sak- 
saan turvautuminen oli joillekin eräänlainen viimeinen oljenkorsi. Se oli tietenkin vä- 
lirauhasopimuksen vastaista toimintaa, sillä sopimus oli määrännyt kaikki suhteet Sak- 
saan katkaistaviksi. Se oli myös selvästi vastoin Ladaun ja Hildenin nimissä lokakuussa 
1944 annettuja ohjeita. 

Tosiasiassa pakoa ulkomaille suunnittelevat tai Saksan tukeen turvautuvat olivat en- 
tisten suomalaisten SS-miesten joukossa poikkeuksia. Suurin osa joukosta päätti katsoa, 
mitä tuleman pitää. Kuitenkin Valpon saamien tietojen mukaan Etelä-Suomesta Tampe- 
reen kautta pohjoiseen kulkenut SS-miesten etappitie oli aktiivisessa käytössä vielä vuo- 
den 1946 puolella. Se tunnettiin miesten keskuudessa nimityksellä ”linja”. 

Kun Saksan kanssa yhteistyöhön ryhtyneet ja ulkomaille paenneet leimasivat viran- 
omaisten silmissä koko entisten SS-miesten joukkoa, on syytä luoda lyhyt katsaus näi- 


den miesten tekemisiin. 

Vänrikki Kaj Laurell 1944. Laurell siirtyi SS-Rottenfährer Timo Räihä 1943. Räi- 
Ruotsiin 1945 ja sieltä edelleen Venezue- hä lähti elokuussa 1945 Ruotsiin ja siel- 
laan. tä edelleen Venezuelaan. 


Kaj Laurell oli palannut vapaaehtoisten pääjoukon mukana kotimaahan 1943 ja oli 
taistellut sen jälkeen Suomen rintamalla, mutta joutunut vammautuneena sotasairaalaan. 
Hän oli osallistunut nuorisojärjestökurssille Saksassa keväällä 1944, ja sodan loppuvai- 
heessa hänet komennettiin suomalaiseksi yhteysupseeriksi SS-joukkoihin. Syksyllä 1944 
Laurell siirtyi saksalaisten puolelle, ja kun hän sodan päätyttyä 1945 palasi kotimaahan- 
sa, vaikeuksia oli edessä. Niinpä Laurell katsoi parhaaksi poistua Ruotsiin metsätöihin. 
Hän avioitui Ruotsissa, ja välttääkseen Suomeen karkotuksen Laurell lähti vaimoineen 
Venezuelaan, jossa hän toimi mm. Ruotsin lähettilään autonkuljettajana sekä työnjoh- 
totehtävissä öljykentillä, kunnes palasi 1960-luvulla Ruotsiin. 

Joulukuussa 1945 salateitse Ruotsiin lähtivät entiset SS-miehet Matti Autio, Henry 
Hoffren ja Aulis Tuhkanen. Ruotsin viranomaiset palauttivat nämä miehet takaisin Suo- 
meen jo tammikuussa 1946. Jouduttuaan kuulusteluihin miehet selittivät lähtönsä syyksi 
Suomessa yleistyneet huhut SS-miesten pidättämisestä ja luovuttamisesta Neuvostoliit- 
toon. Tällaisia huhuja olivat vahvistaneet uutiset Närnbergin oikeudenkäynnistä, jossa 
oli vaadittu SS-joukkoihin kuuluneiden lähettämistä pakkotöihin. Suomeen palautet- 


tu kolmikko joutui syytteeseen laittomasta maasta poistumisesta.'** 


105 


SS-Aseveljien toimistoa hoitanut Mika Hellemaa joutui lokakuussa 1944 tekemisiin 
aiemmin mainitun toimittaja Karl Janssonin kanssa. Jansson oli kysellyt Hellemaalta 
miehiä, jotka olisivat perehtyneet koneiden hoitamiseen, ja joilla olisi jonkin verran me- 
rimiestottumusta. Tarkoituksena oli löytää miehiä, jotka pystyisivät kuljettamaan moot- 
toriveneellä pakolaisia Pohjanlahden yli Ruotsiin. Hellemaa suositteli Timo Räihää, jon- 
ka kanssa oli puoli vuotta aiemmin ollut nuorisojärjestökurssilla Saksassa. Räihä oli so- 
tainvalidi, jonka molempien jalkojen varpaat ja osa toista jalkaterää oli paleltumisen ta- 
kia amputoitu. Hän suostui Janssonin ehdotukseen Ruotsiin lähdöstä ja avioitui päivää 
ennen lähtöä Janssonin tyttären Stellan kanssa. Jansson sekä Räihä tuoreine puolisoi- 
neen purjehtivat elokuussa 1945 Pohjanmaan Korsnäsista Ruotsiin. Räihä lähti vähän 
aikaa Ruotsissa metsätöissä oltuaan edelleen Venezuelaan jättäen vaimonsa Ruotsiin. 

Hellemaa puolestaan sotkeentui Suomessa aikanaan hyvin tunnettuun Thoralf Kyrren 
vakoilujuttuun. Tanskalainen Kyrre hoiti syksyllä 1944 Saksan salaista radioliikennettä 
Suomessa, ja Suomen viranomaiset pidättivät hänet. Kyrre kuitenkin pakeni muutamien 
suomalaisten avustamana Valpon sellistä ja onnistui matkustamaan Yhdysvaltoihin. Sit- 
temmin Kyrren paossa avustaneita tuomittiin. Hellemaa joutui oikeuteen siitä syystä, 
että hän oli värvännyt Kyrren pakoauton kuljettajan, sekä siitä, että hän oli ollut suun- 
nittelemassa sittemmin rauennutta hanketta Suomeen internoitujen saksalaissotilaiden 
auttamiseksi pois maasta. Lopulta Hellemaa kuitenkin vapautettiin syytteistä. Olonsa 
Suomessa epävarmaksi tuntenut, 1947 ekonomiksi valmistunut Hellemaakin lähti Ruot- 
siin, jossa hän toimi liike-elämän palveluksessa ja perusti lopulta oman tilitoimiston. 

Kun kävi ilmi, että Ruotsi palautti sinne menneitä entisiä SS-miehiä, muutamat suo- 
malaiset suuntasivat Laurellin ja Räihän tavoin Venezuelaan. Se oli käytännössä ainoa 
maa, joka sodanjälkeisissä oloissa suostui ottamaan vastaan Suomesta tulleita poliittisia 
pakolaisia ja antamaan heille töitä. Ainakin Artturi Kajan, Olavi Karpalo ja Valle Vai- 
nio matkustivat tähän Etelä-Amerikan maahan. Karpalo ja Räihä jäivät Venezuelaan py- 
syvästi. Muutamat entiset SS-miehet värväytyivät Ranskan muukalaislegioonaan. Näin 
tekivät ainakin Allan Bergman, Esko Latvasalo, Lauri Lausas, Claes Purjo ja Esko Salo- 
vaara. Värväytyminen onnistui siitä huolimatta, etteivät ranskalaiset periaatteessa hy- 
väksyneet legioonaansa entisiä SS-miehiä. Suomalaisista Latvasalo kaatui Indokiinassa 
kommunistijoukkoja vastaan käydyissä taisteluissa vuonna 1951. Kanadaan siirtynyttä 
Lausasta lukuun ottamatta muut palasivat Suomeen 1950-luvulla. 

Lyhemmän tai pidemmän aikaa Ruotsissa pakolaisina olleita suomalaisia SS-miehiä 
on lukuisia. Aiemmin mainittujen lisäksi sellaisia olivat mm. Antti Karinen, Henry Lin- 
dahl, Aarne Lönnroth, Olavi Oinonen, Esko Salovaara, Holger Sjöblom, Olli Somersa- 
lo, Erkki Summanen, Bengt Westren-Doll, Eero Vihma ja Pentti Ylinen. Useimmat heis- 

SÄ 


Tanskalainen Thoralf Kyrre, joka hoi- Claes Purjo. Ranskan muukalaislegioo- 

ti saksalaisten salaista radioliikennettä naan vuonna 1945 värväytynyt Purjo pa- 

Suomessa syksyllä 1944. lasi Suomeen vuonna 1950 ja ilmoittautui 
itse Suojelupoliisille. 


tä palasivat kotimaahansa lyhyen poissaolon jälkeen, ja he joutuivat säännön mukaisesti 
Valpon kuulusteltaviksi. Luvaton maasta poistuminen katsottiin rikkeeksi, mutta Valpo 
ei kuitenkaan ryhtynyt toimiin sinänsä laillisesti vuodesta 1941 tapahtuneen vapaaeh- 
toiseksi lähtemisen kriminalisoimiseksi jälkikäteen. Niinpä Ruotsissa lyhyen aikaa paos- 
sa olleet selvisivät yleensä pelkällä kuulustelulla, joskin rangaistus saattoi tulla eteen työ- 
paikasta erottamisena tai muuna ”hallinnollisena toimena”? 

Punaiselle Valpolle ja sen taustavoimille siis riitti, että entisten SS-miesten mainetta 
mustattiin, heitä erotettiin työpaikoistaan ja heidät pyrittiin kaiken kaikkiaan leimaa- 
maan ihmisiksi, jotka eivät voineet kunnolla sopeutua uuteen sodanjälkeiseen aikaan.'?* 
Kaikilla niillä SS-miehillä, jotka olivat olleet saksalaisten palveluksessa vielä välirauhan- 
sopimuksen jälkeen, ei kuitenkaan ollut pitkään aikaan asiaa Suomeen. Tätä kuvaa Ve- 
nezuelassa olleen Valle Vainion veljen vuonna 1952 Suojelupoliisille tekemä tiedustelu, 
voisiko Valle palata Suomeen, kun äitikin oli huolissaan pojastaan ja halusi tämän palaa- 
van kotiin. Supon vastaus oli, että jos mies oli syyllistynyt maanpetokseen, hän joutuisi 
epäilemättä Suomessa syytteeseen. Niinpä Valle Vainio palasi Suomeen vasta 1960-lu- 


vulla, mutta ei viihtynyt kotimaassaan, vaan lähti loppuelämäkseen Meksikoon.!? 

PUOLUSTUSVOIMAI * PÄÄESIKUNTA Helsinki 20.7,1945. 


Komento-osasto 14 TUE/T1 
W:o 3887/Kom.1/a. mee 
Asia: SS-joukoissa palvelleitten m E 
ero vakin.palveluksesta. Tas ja 
N YK nat 2 NE 264Y y 


ko epu 
Välirauhansopimuksen määräysten noudattarisoissi 
on komentajien (vastaavien) kehoitettava aikaisemmin SS-jo-- 
koissa palvelleita upseereita ja aliupseereita esittämään 
eroanomuksensa kuluvan heinäkuun aikana, Eroamispäivämäärä 
on kuitenkin valittava siten, että he saavat tilaisuuden 
käyttää virkalomansa ennen eroamistaan. 


Pv.PE:n Komento-osastolle on 6.8.1945 mennessä 


lähetettävä selvitys siitä, ketkä asianomaisista ovat 


31.7.45 mennessä jättäneet eroanomuksensa ja ketkä eivät. 
PELIIN : 


Käskystä: 


Komentoesikunnan päällikkät 
a W merk.K.A.Heiskanona 


Komento-osaston päällikkö PK 
Eversti (CPC dr 


; E 
A ` Ye a 


' Jakelu: 


Pääesikunnan komento- 
osaston kirje 20.7.1945, 
jolla SS-joukoissa palvel- 
leita kehotettiin, käytän- 
nössä määrättiin, jättä- 
mään eroanomuksensa 
puolustusvoimien palve- 
luksesta heinäkuun lop- 
puun 1945 mennessä. 


Armeijasta entiset SS-miehet oli erotettu jo kesällä 1945, pian sen jälkeen, kun ken- 
raaliluutnantti Jarl Lundgvistista oli tullut puolustusvoimain vt. komentaja. Pääesikun- 
nan komentoesikunnan päällikön kenraalimajuri K. A. Heiskasen nimissä lähti heinä- 
kuussa 1945 joukko-osastojen komentajille kirje, jossa velvoitettiin kehottamaan aikai- 
semmin SS-joukoissa palvelleita upseereita ja aliupseereita jättämään eroanomuksensa 
kyseisen kuukauden aikana. Erokehotusta, joka tietenkin asiallisesti oli käsky, perustel- 
tiin välirauhansopimuksen määräysten noudattamisella. Lundgvistin elämäkerran kir- 
joittaja on todennut tällaisen toimen liittyneen Suomen sisäpolitiikkaan, sillä valvon- 
takomissiolta ei näytä tulleen vaatimusta SS-miesten erottamisesta armeijasta. Taustalla 


oli oikeusministeri Urho Kekkosen toukokuussa 1945 laatima muistio, jossa hän esitti, 

että Suomen tuli ryhtyä toimiin saadakseen liittoutuneiden sodanjohdon luovuttamaan 
liittoutuneiden vangiksi Saksassa joutuneet suomalaiset SS-miehet kotimaahan tuomit- 
taviksi maanpetoksesta. Skdl:ään lukeutunut puolustusministeri Mauno Pekkala puo- 
lestaan oli kiinnittänyt Lundgvistin huomiota siihen, että armeijassa palveli entisiä SS- 
miehiä. Ministerin puuttuminen asiaan oli saanut puolustusvoimain komentajan ryh- 
tymään toimeen, joka oli jyrkässä ristiriidassa vallinneen oikeuskäsityksen kanssa. 

Myös vasemmiston käsissä ollut ammattiyhdistysliike suhtautui karsaasti entisiin SS- 
miehiin. Heitä kohdeltiin samalla tavoin kuin vuoden 1918 vapaussotureita oli kohdeltu 
1920-luvun työmaaterrorin aikana, joskaan SS-miehiä ei kovin suuressa määrin ay-liik- 
keen hallitsemissa työpaikoissa ollut. Yrityksiä SS-miesten eristämiseksi ja erottamisek- 
si joka tapauksessa tehtiin. Esimerkiksi Merimies-Unionin puheenjohtaja Niilo Wälläri, 
joka oli Neuvosto-Venäjällä koulutettuna ollut jo 1920-luvulla järjestämässä työmaater- 
roria, kirjoitti vuonna 1945, että SS-miehet on tuomittava ja poistettava julkisista teh- 
tävistä. Vuonna 1948 Wälläri kehotti julkisesti Merimiesunionin jäseniä olemaan työs- 
kentelemättä sellaisten laivan päällystöön tai miehistöön kuuluvien kanssa, jotka olivat 
palvelleet SS-joukoissa. Tässä tapauksessa oikeusvaltio toimi ja Wälläri tuomittiin jatke- 
tusta herjauksesta neljäksi kuukaudeksi vankeuteen.'*' Esimerkiksi erottamisvaatimus- 
ten kohteiksi joutuneista käy Veikko Elo, joka oli töissä Helsingissä VR:n konepajalla, 
jossa oli paljon sinne välirauhan aikana armeijaan joutumista pakoon tulleita. Tällaiset 
sittemmin taistolaisiksi osoittautuneet vaativat Elon erottamista ja uhkasivat Elon ker- 
toman mukaan hirttää kaikki SS-vapaaehtoiset.'? 

Syrjivä suhtautuminen SS-miehiin ei rajoittunut varsinaisiin vaaran vuosiin 1940-lu- 
vun loppupuolella. Henkinen syrjintä alkoi tavallaan uudelleen vasemmistoradikalismin 
voimistuttua 1960-luvulta lähtien. Börje Brotell totesikin vuonna 2001 lehtihaastatte- 
lussa, että 1960- ja 1970-luvuilla ei uskaltanut paljon kertoa, missä on ollut, kun maan- 
petturiksi haukuttiin.! 

Sodanjälkeinen — ja myös sodanaikainen — syrjintä kaiveli vapaaehtoisia pitkään. Jyri 
Ala-Nikkolan yli 30 vuotta myöhemmin kirjoittama kirje kertoo hänen henkilökohtai- 
sen näkemyksensä asioista, mutta on syytä olettaa, että monet hänen aseveljistään tun- 


sivat samalla tavoin: 


Olen - - muistellut kuinka raukkamaisesti Suomen valtiovalta on aina meihin suhtau- 
tunut. Kun Saksa saatiin mukaan sotilasliittoon, olemme olleet vieraassa maassa mil- 
tei unohdettuna. Sen asemesta, että meidät olisi pyritty saamaan pois Kaukasukselta, 
lähetettiin sinne vielä täydennysjoukko, jonka nyt ymmärrän niin, että toivottiin mei- 


dän jäävän pois Suomesta. Kun tulimme Suomeen, oli vastaanotto jokseenkin kylmä- 

kiskoinen. Suomen armeijaan ja sotaan olimme tervetulleet ja meille oli käyttöä pal- 
jon, mutta kun sota päättyi, meitä syrjittiin, varsinkin valtion viroissa. Niinpä itsekin 
jouduin olemaan siviilielämän palveluksessa valmistuttuani 13 vuotta. Olavi Silta- 
loppi erotettiin poliisista. Kun tulin nimismiehen virkaan, en saanut lukea hyväkseni 
virkavuosina SS-palvelusta, vaikka se oli katsottu asevelvollisuuden suorittamiseksi. Ja 
kun sitä ei katsottu asevelvollisuudeksi, laskettiin Suomen armeijassa palvelemani aika 
asevelvollisuuden suorittamisajaksi, jota ei myöskään laskettu virkavuosiin, ja kaiken 
huipuksi jouduin jäämään armeijaan vielä vuodeksi, joka kait katsottiin myöskin ase- 
velvollisuuden suorittamiseksi rauhan aikana, joten en siitäkään saanut virkavuosia. 
Kaikkein pahinta on kuitenkin ollut invalidiemme ja sotaorpojen kohtelu. Heidät jä- 


tettiin kokonaan vaille huoltoa. 


Brynolf Palmgren puolestaan muisteli vielä vuonna 2017 sitä, miten kommunistit yritti- 
vät sodan jälkeen estää entisten SS-miesten opiskelun yliopistossa. Palmgren kertoi oma- 
kohtaisesti joutuneensa kohtaamaan sota-aikaisen palvelunsa aiheuttamat vaikeudet ai- 
noastaan yrittäessään vuonna 1945 saada passia Ruotsiin päästäkseen harjoittelemaan 
sikäläiseen teollisuuslaitokseen. Matkalupaa ei hellinnyt.” 

Edellä mainitun kaltaisesta syrjinnästä huolimatta entiset vapaaehtoiset sijoittuivat 
sodanjälkeiseen yhteiskuntaan verraten hyvin, vaikka he eivät esikuviensa jääkärien ta- 
voin juuri päässeetkään puolustusvoimien palvelukseen. Toisaalta heidän joukossaan 
oli huomattavasti vähemmän yhteiskunnassa täysin syrjäytyneitä kuin jääkäreissä. Kou- 
luttautumisen ja työkokemuksen ansiosta miesten sosioekonominen asema muodos- 
tui varsin keskiluokkaiseksi. Kolmasosasta tuli alempia toimihenkilöitä, yli neljäsosas- 
ta ylempiä toimihenkilöitä. Yrittäjinä ja työnantajina toimi 23 prosenttia sekä työnteki- 
jöinä 17 prosenttia vapaaehtoisista. Yleisin ammatti oli maanviljelijä (109), sen jälkeen 
tulivat työnjohtaja (78), toimitusjohtaja (51), teknikko (39), liikkeenharjoittaja (26) ja 
rakennusmestari (19). 

Aivan kaikille saksalaisessa asepuvussa palvelleille välitön sopeutuminen yhteiskun- 
taan ei kuitenkaan ollut helppoa. Pelkän SS-taustansa takia Suomesta paenneiden lisäksi 
oli niitä, jotka olivat vielä syksyllä 1944 ja talvella 1945 osallistuneet aktiivisesti Saksan 
sotatoimien tukemiseen. Aiemmin mainitulla Rintamamiesliiton aktiivilla Karl Jansso- 
nilla oli vanhastaan saksalaisyhteyksiä. Hän sai joulukuussa 1944 tietää, että suomalai- 
silla vastarintamiehillä olisi tilaisuus matkustaa sukellusveneellä Saksaan selvittämään, 
mitä mahdollisuuksia Saksalla on auttaa Suomea miehitysvaaraa vastaan. Saksalainen 
sukellusvene U-242 otti joulukuussa 1944 Närpiön lähellä kyytiinsä everstiluutnantti 


Johan Fabritiuksen sekä SS-joukoissa vähän aikaa olleen Lauri Törnin sekä Jalo Korpe- 

lan, jonka veli Veli Korpela oli palvennut SS-pataljoonassa. Miehet vietiin saksalaisten 
tukikohtaan Heringsdorfiin Usedomin saarelle. 

Saksalaiset olivat perustaneet Sonderkommando Nord -nimisen sotilasorganisaation, 
jonka tehtävänä oli suunnitella Suomessa aloitettavaa sabotaasitoimintaa, vakoilua ja 
mahdollisesti laajempaakin vastarintaa, jos Neuvostoliitto miehittäisi maan. Sitä varten 
U-242 oli tuonut Suomeen jonkin verran aseita ja räjähteitä sekä radioasemalaitteita sa- 
maan tapaan kuin legendaarinen UC-57 jääkäriliikkeen aikana syksyllä 1917. Saksan 
epätoivoinen sotilaallinen asema esti kuitenkin käytännössä Sonderkommando Nordin 
aktiivisen toiminnan aloittamisen. Törni ja Korpela joutuivat Saksassa sotilaskoulutuk- 
seen Flensburgiin, ja aivan sodan lopulla heidät sekä myös SS-miehenä palvellut Juha- 
ni Sarasalo lähetettiin taistelemaan Berliinin lähelle, mutta siinä vaiheessa Saksan tilan- 
ne oli jo täysin toivoton. Suomalaiset antautuivat amerikkalaisille, jotka luovuttivat hei- 
dät edelleen briteille. Törni ja Korpela pakenivat vankileiriltä Tanskan ja Ruotsin kaut- 
ta Suomeen. Törni sai Suomessa vankilatuomion Saksan puolelle siirtymisestään, mutta 
siirtyi presidentti Paasikiveltä armahduksen saatuaan Venezuelan kautta Yhdysvaltoi- 
hin, jonka armeijassa hänen uransa on suomalaisille hyvinkin tunnettu. Valpo pidätti 
myös Korpelan, joka kuitenkin karkasi ja oli pari vuotta karkuteillä eri puolilla Suomea 
ja välillä Ruotsissakin. Lopulta hän antautui Suomen viranomaisille lokakuussa 1947 ja 
sai kuuden vuoden kuritushuonetuomion maanpetoksesta. Sarasalo asui loppuelämän- 
sä maanpakolaisena Ruotsissa. 

Kaikki entisiin SS-miehiin liittyneet huhut eivät välttämättä pitäneet lainkaan paik- 
kaansa, tai ne osoittautuivat toiveajatteluksi. Niinpä Valle Vainion väitettiin värvää- 
vän entisiä SS-miehiä liittoutuneiden joukkoihin. Värvättävien tuli huhun mukaan il- 
moittautua Oslossa tietyssä osoitteessa, josta heidän matkansa järjestettäisiin eteenpäin. 
Tällaiset olivat murrosaikaan liittyneitä katteettomia tarinoita, sillä mitään organisoi- 


tua siirtymistä Suomesta länsiliittoutuneiden palvelukseen ei tosiasiassa tapahtunut.!'? 


Vähin äänin, huomiota herättämättä 


Avustaja Veikko Heikkinen kertoi - - , että vuoden 1945 syksyllä oli kuullut, että SS- 
miehet olivat etsineet sopivaa huonetta kokoontumista varten, ja oli sitten kuullut, että 
kokous oli pidetty ravintola Atlaksen jossakin kabinettihuoneessa, joka oli saatu tarkoi- 
tusta varten. Tietämänsä mukaan oli kokouksessa käsitelty SS-miesten asemaa silloi- 
sissa olosuhteissa, ja pidetty neuvoa m.m. siitä, olisiko syytä poistua maasta, mutta ei 


päätöstä asiasta oltu kuitenkaan tehty." 

Edellä lainattu punaisen Valpon raportti Kuopiosta maaliskuulta 1946 kuvaa toisaal- 
ta sitä, miten heppoiset tiedot Valpolla oli entisten SS-miesten sodanjälkeisestä keski- 
näisestä yhteydenpidosta. Toisaalta raportti antaa kuitenkin ilmeisen totuudenmukaisen 
kuvan siitä, että aseveljet pyrkivät kaiken uhalla kokoontumaan salaa ilman omaa järjes- 
töäkin. Suomalaisesta perustuslakiin kirjatusta kokoontumisvapaudesta ei ollut 1940-lu- 
vun loppupuolella kovin paljon jäljellä silloin, kun kysymys oli lakkautettuihin järjestöi- 
hin kuten SS-Aseveljiin kuuluneista henkilöistä. 

Kaiken kaikkiaan vähiin jäivät Valpon havainnot SS-miesten sodanjälkeisistä kokoon- 
tumisista. Valpon Lahden edustus raportoi tammikuussa 1946, ettei SS-miehillä aina- 
kaan Lahdessa ”sen kummempaa toimintaa ole ollut”. Raportin mukaan SS-miehet oli- 
vat sinänsä huomioon otettava voima, mutta varsinaiset (kommunisminvastaiset) orga- 
nisatoriset johtajat löytyivät raportoijan mukaan kuitenkin muista piireistä. Toisin sa- 
noen Valpokin oli huomannut, etteivät entiset SS-miehet olleet poliittisesti kovinkaan 
aktiivisia. 

Lahden raportoija kiinnitti kuitenkin erityishuomiota Unto Ilmevaltaan, jota hän ku- 
vasi rauhalliseksi, vähäpuheiseksi ja hiljaiseksi sekä erittäin älykkääksi. Ilmevalta oli ra- 
portoijan mukaan hyvin oikeistolainen, mutta ei kiihkeä ja teki tuntemattomaan miel- 
lyttävän ja reilun vaikutuksen. Raportti jatkui: 


Häntä nähdään nykyisin hyvin harvoin kaupungilla, mutta silloin kun hänet näkee, 
niin on hänellä seuraa paljon ja jossa seurassa häntä ikään kuin ihannoidaan ja pal- 
votaan. Hän onkin jonkinlainen SS miesten grand old man”. Kun hän tuli Suomeen 
SS miehen koreissa poleteissa ja kiiltävissä hopeanvärisissä kaluunoissa — naisten pal- 
vomana ja ilman toista jalkaa. Tuon jalkansa hän oli menettänyt Ukrainan taisteluis- 
sa, jossa oli kunnostautunut. Hänet ylennettiin noin vääpeliä vastaavaan arvoon, pal- 
kittiin ainakin kolmella mitalilla. Lähti Suomesta noin toukokuun aikoina -44 Sak- 
saan hakemaan proteesi jalkaa, sanottiin. Kunnes vasta Saksan antauduttua vuoden 
-45 kuluttua palasi Suomeen." 


Ilmevallasta annettu Valpon kuvaus kertoo myös osaltaan siitä, ettei Valpo saanut SS- 
miesten sodanjälkeisistä tekemisistä paljoakaan irti. Johtuiko tämä siitä, että entiset SS- 
miehet eivät kovin paljon pitäneet yhteyttä keskenään tai eivät ainakaan olleet yhteis- 
kunnallisesti aktiivisia? 

Alkuvuodesta 1946 Valpo sai SS-miehenä toimineelta tiedottajaltaan tiedon, jonka 
mukaan Ladau oli käskenyt ilmoittamaan Helsingissä oleville SS-miehille, että ovat sii- 


vosti”. Ladau näyttää siis toimineen edelleen aseveljien mielialojen rauhoittajana pyrki- 

mällä estämään ylilyöntejä vaikeassa tilanteessa. Samaisen tiedottajatiedon mukaan suo- 
malaisten SS-miesten ydinjoukko näytti sopeutuvan tilanteeseen, ”eivät paljasta mitään 
— päinvastoin suorastaan hillitsevät haihattelijoita ja kiihkoilijoita, mutta odottavat ai- 
kaa parempaa ja ovat sitten valmiit antamaan oman — enemmän tai vähemmän huomat- 
tavan panoksensa kohtalon johdettaviksi.” 

Asiakirjoista käy ilmi, että kyseinen tiedottaja oli upseeri, joka oli ollut jonkin aikaa 
Valpon pidättämänä. Hänen nimensä on asiakirjoista poistettu, mutta asiayhteydes- 
tä päätellen hän vaikuttaa olleen Ruotsista palautettu Matti Autio. Hän näyttää ryh- 
tyneen tiedottajaksi välttyäkseen Valpon enemmältä ahdistelulta. Sama mies laati vielä 
alkuvuodesta 1948 Valpolle laajan selvityksen SS-miesten sodanjälkeisestä poliittisesta 
suuntautumisesta. Kuten vuonna 1946, hän oli pari vuotta myöhemminkin sitä miel- 
tä, että enemmistö suomalaisista SS-miehistä vain toivoi saavansa rauhassa jatkaa omaa 
rauhallista elämäänsä, olipa maassa millainen hallitus hyvänsä. Natsismiin taipuvaisina 
Valpon tiedottaja piti vain Jukka Tyrkköä ja mahdollisesti Erik Hildeniä. Näiden lisäksi 
”jääkäriperinnelinjalla” olivat sotilaina kunnostautuneet Karl-Erik Ladau, Tauno Poh- 
janlehto, Mauri Sartio, Olli Somersalo ja Simo Rautala. Näistä Ladau piti itseään SS- 
miesten johtajana Suomessa, ”mutta toimintaa ei ole”. Tiedottaja arvioi myös vapaaeh- 
toisten yleisestä linjasta poikenneita takinkääntäjiä Sakari Lappi-Seppälää ja Matti Tam- 
mista ym. luonnehtien heitä konjunktuuripolitiikan kannattajiksi, jotka yrittävät sovit- 
taa toimintansa kulloinkin vallitsevien, hetkellisten olosuhteitten mukaan. Tiedottaja 
piti tällaisia miehiä epäluotettavina, koska he olivat aina valmiita tuulten muuttuessa 
kääntämään kelkkansa yksinomaan omia etujaan ajatellen." 

Vaikka Valpon tiedot SS-miesten sodanjälkeisestä toiminnasta jäivät vähäisiksi, ääri- 
vasemmiston lehdistö muisti heitä tavan takaa. SS-miehet mainittiin esimerkkinä, kun 
vaadittiin epädemokraattisten ja fasististen virkamiesten korvaamista edistyksellisillä. 
SS-joukoissa palvelleita saatettiin kuvata taantumukselliseksi ja patamustaksi joukok- 
si. Kaikki vuosien 1941-1943 vapaaehtoiset voitiin vasemmistolehtien kirjoittelussa 
myös niputtaa yhteen niiden kanssa, jotka olivat välirauhansopimuksen jälkeen liitty- 
neet Saksan armeijaan.“ 

Tällaisen periaatteellisen leimaamisen lisäksi juuri mitään konkreettista näyttöä SS- 
vapaaehtoisten poliittisesta toiminnasta ei ollut esittää. On otettava huomioon, että en- 
tiset SS-miehet olivat 1940-luvun lopulla keskimäärin alle 30-vuotiaita. Heillä oli taka- 
naan kovat fyysiset ja henkiset kokemukset. He olivat perustamassa perhettä, ja heidän 
päällimmäisenä huolenaan oli useimmiten selviytyminen arjen ongelmista kuten opis- 
kelusta tai työn saannista. Politikointiin ei juuri jäänyt aikaa. Kuitenkaan miesten enem- 


mistö ei halunnut unohtaa keskinäistä aseveljeyttä. Yhteiset muistot puhuttivat. Arjen 


113 


a 
s KE 
a ai! 


L dm 


Suomalaisvapaaehtoisia kokoontuneena Porissa hotelli Satakunnan Kallela-salissa 1948. Kuvassa 
takarivissä vas. Matti Merivirta, Taisto Kuuri, Erkki Eloranta, Martti Lehtonen, Lars Bergius, Arvo 
Maula. Keskirivissä vas. Erkki Mäki-Kuutti, Pekka Nummi, Helge Hacklin, Kyösti Saukkonen, Mart- 
ti Huida, Aatos Mäkinen, Torsti Ala-Kleemola, Olavi Alsta, Martti Uusi-Jaakkola. Edessä rouvat. 


ongelmiinkin oli löydettävissä ratkaisu monesti yhteistoiminnasta. Ensi alkuun saatettiin 
pohtia, kuten Kuopiossa, mahdollisuuksia siirtyä Ruotsiin. Sen jälkeen alkoi nousta yhä 
keskeisemmäksi yhteiseksi kysymykseksi Saksassa vammautuneiden SS-invalidien asia. 
Nämä eivät saaneet mitään tukea sen paremmin Suomesta kuin Saksastakaan. Ainoa kei- 
no näiden veljien auttamiseksi oli solidaaristen aseveljien yhdessä järjestämä avustustyö. 

Välittömästi sotaa seuranneilta vuosilta ei juurikaan ole säilynyt tietoja entisten SS- 
miesten keskinäisestä yhteydenpidosta. Niinpä Pekka Murto on muistellut, että SS-mie- 
henä olosta ei sodan jälkeen puhuttu mitään, vaan vaiettiin vuosikausia.!*? Konstantin 
(Kosti) Cande puolestaan on todennut, että sodan jälkeen elettiin vuosia epävarmuu- 
dessa. Tiedettiin, että muutama SS-mies kyläili mielellään hotelli Tornissa valvontako- 
mission puheilla, ja epävarmuutta tietenkin lisäsi Suomen kansalaisten luovutus Neu- 
vostoliittoon. Kaikesta huolimatta miehet pitivät yhteyttä keskenään. Kaiken tuli kui- 
tenkin tapahtua tiukasti salassa, ja niinpä esimerkiksi Tampereella miehet kokoontui- 
vat eri ravintoloissa suullisten viestien välityksellä. Toisin sanoen kokouskutsujakaan ei 
rohjettu kirjoittaa saati, että kokoontumisista oli laadittu mitään pöytäkirjoja tai muis- 
tioita. Turussa puolestaan miesten yhteisten kokoontumisten on muisteltu olleen epä- 
määräisiä ja sattumanvaraisia. Etelä-Pohjamaalla yhteydenpito oli niin ikään satunnais- 
ta. Aseveljet kokoontuivat vain pienissä ryhmissä muistelemaan sota-aikoja ilman etu- 


käteen suunniteltua ohj elmaa.! 

Turkulaisia SS-aseveljiä yhteisessä kokoontumisessaan 1948, vasemmalta Henrik Noopila, Aamos 
Julla, Paavo Alkio, Markus Julla ja Heikki Huttunen. 


Salailu oli ymmärrettävää, sillä kuten tuolloisissa kokoontumisissa mukana ollut Axel 
Ax on sittemmin todennut, ”silloiset hallitsijat pitivät meitä rikollisina, olimme natse- 
ja, joita oli rangaistava.” Valpo pidätti syyttömiä miehiä sotarikollisina ja vakoilijoina. 
Kun Saksan rintamalla haavoittuneita SS-invalideja ei poliittisista syistä hyväksytty so- 
tilasvammalain piiriin, vapaaehtoisten aseveli-illoissa hattu kiersi vaikeuksiin joutunei- 
den hyväksi. Veljeä ei haluttu jättää.'** Oli SS-invalideilla ollut joku puoltajakin päättä- 
vissä piireissä. Kun vuoden 1948 sotilasvammalakia oli valmisteltu, Suomen Siviili- ja 
Asevelvollisuusinvalidien lainopillisena avustajana toiminut, tuolloin sisäministeriksi 
nimitetty Aarre Simonen oli jättänyt komiteamietintöön eriävän mielipiteensä. Simo- 
sen mukaan laki olisi pitänyt ulottaa koskemaan myös ulkomailla käydyissä sodissa va- 
hingoittuneita ja sairastuneita henkilöitä. ”Heidän asemansa on nykyisin siksi säälittä- 
vä, että jo inhimillisyyssyistä olisi sotilasvammalain mukainen korvausoikeus ulotettava 
heihinkin”, totesi Simonen vastalauseessaan.! 

Oli tietysti myös niitä SS-miehiä, jotka omasta tahdostaan jättäytyivät kaiken keski- 
näisen yhteydenpidon ulkopuolelle. Joillekin tähän vaikutti tarve orientoitua uudella ta- 
valla sodanjälkeisen Suomen politiikan mukaisesti. Useimmat pesäeroa menneeseen teh- 
neet lienevät kuitenkin olleet niitä, jotka joutuivat katkerasti kärsimään omasta SS-men- 
neisyydestään. Siksi tuo menneisyys oli yritettävä haihduttaa näkymättömäksi pysytte- 


lemällä erossa kaikesta, mikä voitiin liittää tavalla tai toisella SS-vapaaehtoisjoukkoon. 

Ajat alkoivat vähitellen vapautua. Liittoutuneiden valvontakomissio oli poistunut 
maasta syyskuussa 1947, kun alkuvuodesta allekirjoitettu Pariisin rauhansopimus oli ra- 
tifioitu Moskovassa. Tähän sopimukseen oli kuitenkin sisällytetty sama ”fasistipykälä” ja 
vaatimus sotarikollisten tuomitsemisesta, jotka olivat olleet välirauhansopimuksessakin. 
Keväällä 1948 allekirjoittamaan jouduttu sotilassopimukseksi tarkoitettu yya-sopimus 
oli myös rajaamassa suomalaisten itsemääräämisoikeutta ja henkistä itsenäisyyttä. Erit- 
täin merkittävä olojen vapautumisen kannalta oli moniin laittomuuksiin syyllistyneen 
punaisen Valpon lakkauttaminen vuoden 1948 lopussa. Kansalaisvapaudet alkoivat tä- 
män jälkeen vähitellen päästä jälleen kunniaan. Mitään välitöntä vaikutusta entisten SS- 


miesten asemaan 1940-luvun lopun poliittisella kehityksellä ei kuitenkaan vielä ollut. 


Takavarikoidut varat huoltotyöhön 


Eri puolilla maata pidetyissä SS-vapaaehtoisten epävirallisissa kokouksissa ja tapaa- 
misissa oli pohdittu sitä, miten vaikeuksiin joutuneita aseveljiä, erityisesti invalide- 
ja ja kaatuneiden omaisia, voitaisiin auttaa. Tällaiset ravintolakokoukset eivät kuiten- 
kaan johtaneet mihinkään pysyviin tuloksiin, ja tästä syystä päätettiin kutsua Helsin- 
kiin koolle kokous ”ilman virvokkeita”, kuten hankkeen puuhamiehenä toiminut Axel 
Ax on muistellut. Miehestä mieheen lähti kiertämään sana kokouksesta, jossa pohdit- 
taisiin lain ulkopuolelle jääneiden aseveljien omaisten ja invalidien asemaa sekä toimia 
epäkohtien korjaamiseksi ja vammautuneille kuuluvien etuisuuksien saamiseksi. Asiat 
haluttiin saada kuntoon. 

Niinpä lopulta lokakuussa 1951 entiset SS-miehet järjestivät ensimmäisen organisoi- 
dun, joskin vielä tiukasti julkisuutta kaihtaneen sodanjälkeisen kokouksensa. Katajano- 
kan upseerikerholle Helsinkiin kokoontui nelisenkymmentä entistä vapaaehtoista poh- 
timaan, mitä olisi tehtävä sen hyväksi, että Saksan-vapaaehtoiset saataisiin vuonna 1948 
säädetyn sotilasvammalain piiriin. Tässä tilaisuudessa perustettiin ”innostuneessa hen- 
gessä”, kuten on todettu, väliaikainen ja rekisteröimätön huoltoyhdistys hoitamaan suo- 
malaisten SS-invalidien asiaa. Siitä ei luonnollisestikaan voitu kertoa julkisuudessa, sillä 
olihan SS-miesten aseveliyhdistys lakkautettu rauhansopimuksen vastaisena vain seit- 
semän vuotta aikaisemmin. Tällainen järjestö olisi epäilemättä oikopäätä leimattu kiel- 
letyn järjestön toiminnan jatkajaksi ja siten laittomaksi. Pyrkiväthän äärivasemmisto- 
laiset noihin aikoihin saamaan kansalaisia kiinni lakkautettujen yhdistysten toiminnan 
muistelemisesta esimerkiksi käymällä kuuntelemassa lakkautettuihin järjestöihin kuu- 


luneiden hautajaisissa pidettyjä muistopuheita. 

Axel Ax Laine-Maire Kyöstilälle 1952 SS-vapaaehtoisten epävirallisen huoltoyh- 
omistetussa kuvassa. Ax oli keskeinen distyksen ensimmäinen sihteeri Kaarlo Heis- 
henkilö suunniteltaessa SS-vapaaeh- kanen. 

toisten järjestötoiminnan aloittamista 

1950-luvun alkupuolella. Hän oli myös 

epävirallisen aseveliyhdistyksen ensim- 

mäinen puheenjohtaja. 


SS-vapaaehtoisten epävirallisen huoltoyhdistyksen puheenjohtajaksi valittiin insinöö- 
ri, Jäger Filmi Oy:n konttoripäällikkö, myöhemmin Ruotsissa sisustusarkkitehdiksi opis- 
kellut Axel Ax ja sihteeriksi toimittaja Kaarlo Heiskanen. Johtokuntaan valittiin edellis- 
ten lisäksi Aarne Roiha, Ahti Setälä, Hermann Brown, Risto Juvonen, Reino Rantanen, 
Erkki Tiainen, Eilo Lahtinen, Uolevi Pöysä, SS-vapaaehtoistoimiston toimistonhoita- 
jana sotavuosina työskennellyt Siiri Tuomola sekä sairaanhoitaja Laine-Maire Kyöstilä. 
Lakia opiskellut Jyri Ala-Nikkola osallistui myös johtokunnan työskentelyyn. Kokous 
valtuutti johtokunnan hoitamaan invalidien ja kaatuneiden omaisten asiaa viranomais- 
ten kanssa, ja sitä varten haluttiin neuvotella SS-Aseveljet ry:ltä lakkautuksen yhteydes- 


sä takavarikoitujen varojen saamisesta invalidien käyttöön. 

Tehtävä ei suinkaan tuntunut helpolta, sillä olivathan Saksan rintamalla taistelleet 
joutuneet sodan jälkeen lähestulkoon vainon kohteeksi, eikä asiasta neuvottelevalla re- 
kisteröimättömällä järjestöllä ollut minkäänlaista virallista asemaa, vaan se joutui toi- 
mimaan kaikessa salaisuudessa. ”Ratakadun (Valpon ja vuodesta 1949 Supon pääma- 
ja) meikäläiset kiersivät kaukaa”, muisteli Axel Ax. Kun hänet oli valittu uuden yhdis- 
tyksen puheenjohtajaksi, hänellä pelättiin olevan vaara joutua epäilyksen alaiseksi ja 
jopa pidätetyksi. Tämän johdosta Ax päätti kysyä neuvoa tuntemaltaan vapaaehtois- 
ten värväyksessä keskeisesti mukana olleelta, tuolloin sanomalehti Uuden Suomen toi- 
mitusjohtajana toimineelta hallitusneuvos Esko Riekiltä, joka oli ollut Valpon päällik- 
könä ennen sotia. 

Ax soitti Riekille ja pyysi päästä hänen puheilleen. Riekki otti vanhan tuttavansa ys- 
tävällisesti vastaan, mutta kun Ax pyysi neuvoa SS-Aseveljien takavarikoitujen varojen 
saamisessa, Riekki sanoi: ”Miten minä voisin teitä auttaa, olenhan satusetä”. Riekki oli 
vähän katkera siksi, että hänet oli aikanaan syrjäytetty pataljoonan yhteysupseeria ni- 
mitettäessä, samoin kuin siitä, etteivät vapaaehtoiset olleet millään tavoin muistaneet 
häntä Saksasta paluunsa jälkeenkään, vaikka hänen roolinsa pataljoonan syntyvaihees- 
sa oli ollut varsin keskeinen. 

Hallitusneuvos leppyi kuitenkin pian, ja hän ilmaisi olevansa pettynyt viranomaisiin, 
jotka olivat jättäneet Saksassa vapaaehtoisina palvelleet ja itärintamalla haavoittuneet so- 
tilasvammalain ulkopuolelle. ”Paras on ottaa härkää sarvista”, sanoi Riekki ja soitti Suo- 
jelupoliisin päällikölle poliisineuvos Armas Alhavalle. Supon päällikkö halusi kuulla tar- 
kemmin entisten vapaaehtoisten toiminnasta ja tavoitteista, joten sovittiin, että hän ot- 
taa Axin vastaan jo seuraavana päivänä. Riekin yhteydenotto Alhavaan osoittautui sit- 
temmin varsin oikeaksi, sillä entisten SS-miesten ongelmien ratkaisemiseen tarvittiin 
Suojelupoliisin apua. 

Alhava ei tuntenut entuudestaan kovinkaan hyvin SS-vapaaehtoispataljoonaan liitty- 
viä asioita, mutta oli pyrkinyt pikaisesti tutustumaan niihin saatuaan puhelinsoiton Rie- 
kiltä. Tapaamisessa Ax kertoi Suojelupoliisin päällikölle huoltoyhdistyksestä ja sen toi- 
minnan tavoitteista mainiten erityisesti toivomuksesta saada takavarikoidut varat invali- 
dien käyttöön. Poliisineuvos kuunteli, mitä Axilla oli sanottavana, ja teki ainoastaan yh- 
den kysymyksen: ”Saitteko poliittista koulutusta Saksassa?” Axin vastaus oli kielteinen. 
Keskustelun päätteeksi Alhava antoi tunnustusta vapaaehtoisille ja sanoi heidän taistel- 
leen kunniakkaasti itsenäisen isänmaan puolesta. Hän pyysi kuitenkin välttämään niitä 
noin 50 suomalaista, jotka olivat aselevon jälkeen syksyllä 1944 siirtyneet saksalaisten 


puolelle Pohjois-Suomessa. Alhava tunsi tämän asian, sillä hän oli tuolloin toiminut La- 

pin läänin poliisitarkastajana.* Samalla Alhava lupasi ottaa selvää takavarikoiduista va- 
roista ja palaavansa asiaan. Kysymys oli siitä, että entiset SS-miehet halusivat invalidien- 
sa huoltotyöhön ne varat, jotka SS-Aseveljet ry:ltä oli lakkautusvaiheessa takavarikoitu 
valtiolle. Kysymys oli tuolloin, vuonna 1944, ollut hyvin huomattavasta summasta eli 
noin kolmesta miljoonasta silloisesta markasta (yli puoli miljoonaa euroa), joita oli ke- 
rätty itärintaman taistelukentillä olosta lähtien, ja joita yhdistys oli saanut lahjoituksi- 
na eri tahoilta. 

Syksystä 1944 alkaen eräiden lakkautettujen järjestöjen pesänselvitystä olivat hoita- 
neet varatuomarit Ragnar Feiring, Aarne Rinne ja Heikki Jokela sekä Valpon apulaistoi- 
mistopäällikkönä vuoteen 1945 toiminut Jalmari Sinivaara. Heidän selvitettävänään oli 
SS-Aseveljet ry:n ohella mm. lakkautettuja IKL:n ja AKS:n yhdistyksiä, eräitä kansal- 
lissosialistisia järjestöjä, Inkerin Liitto, Heimosoturien Liitto sekä saksalaisten Suomes- 
sa olleita yhdistyksiä. Selvitystyö oli saatu pääpiirteissään päätökseen jo vuonna 1947, 
mutta selvitysmiehet joutuivat vuosikausia odottamaan valtioneuvoston päätöstä siitä, 
mihin yhdistyksiltä valtiolle takavarikoidut varat olisi luovutettava. Selvitystyö oli myös 
tullut kalliiksi, sillä selvitysmiesten palkkioihin oli kulunut noin kolmannes selvitettävis- 
tä varoista, ja samaan aikaan voimakas inflaatio oli syönyt pankkitileillä olleitten varojen 
arvoa. Ax pyrki ottamaan huoltoyhdistyksen nimissä yhteyttä selvitystoimikuntaa joh- 
taneeseen varatuomari Feiringiin, mutta tämä ei edes suostunut ottamaan Axia vastaan. 

Pari päivää Axin Alhavan luona käynnin jälkeen poliisineuvos soitti Axille ja pyysi 
tätä uudelleen käymään luonaan. Axin muistelun mukaan Alhava otti hänet ystävällisesti 
vastaan ja sanoi Axin kertoman mukaan: ”Olen ollut yhteydessä sisäasiainministeriöön 
ja voin kertoa teille, että lakkautettujen järjestöjen ja aseveliyhdistysten takavarikoituja 
varoja hoitavat toimikunnat on eilispäivänä lakkautettu ja varat tullaan siirtämään So- 
tainvalidien Veljesliitolle. Kiitän teitä, että kerroitte minulle asiasta ja olen iloinen siitä, 
että varoja käyttäneet toimikunnat on lakkautettu ja varat voidaan käyttää sodissamme 
vammautuneiden hyväksi.”!*$ 

Kuten aiemmin on todettu, Sotainvalidien Veljesliitto oli jo vuosina 1943-1944 ol- 
lut yhteistyössä SS-invalidien kanssa. Olihan SS-invalidien yhdistyskin perustettu liiton 
alaosastoksi. Heti kun SS-Aseveljet ry oli syyskuussa 1944 lakkautettu, varapuheenjoh- 


* Saksalaisten puolella sotavangeista ja muutamasta loikkarista on julkaistussa tutkimuksessa väi- 
tetty muodostetun syksyllä 1944 SS-komppania ja kuvattu tätä ”suomalaspataljoonan uudelleen syn- 
nyksi” (Söderlund 2010, 55). Todellisuudessa tällaista komppaniaa ei koskaan muodostettu, ja syk- 
syn 1944 loikkareilla oli hyvin vähän tekemistä vuosien 1941-1943 vapaaehtoispataljoonan kanssa. 
Loikkareita saatettiin saksalaisten propagandassa kutsua uudeksi vapaaehtoisjoukoksi, mutta tämän 
joukon synty oli täysin erilainen kuin vapaaehtoispataljoonan. 

taja Ladau ja rahastonhoitaja Somersalo olivat lähteneet tapaamaan Veljesliiton pääsih- 
teeriä Jarl Louhijaa mukanaan pakkilaatikollinen tietoja SS-aseveljien haavoittumisis- 
ta, vammoista ja invaliditeettiarvoista. Ladau ja Somersalo olivat kysyneet, kelpasivat- 
ko SS-invalidit Veljesliiton jäseniksi ja olivat saaneet Louhijalta myöntävän vastauksen. 
Tällöin he jättivät invalidikortiston liittoon, joten siellä oli olemassa tiedot haavoittu- 
neista SS-aseveljistä.!*” 

Sodanjälkeiset vuodet olivat kuitenkin olleet hiljaisia vuosia SS-sotainvalidien kan- 
nalta. Heidän tukalaan asemaansa ei juuri kukaan ollut kiinnittänyt huomiota. Sotain- 
validien Veljesliiton liittohallituskin päätti sodanjälkeisissä oloissa 1946, että se huoltaa 
vain jäseniään eikä Saksan rintamalla vammautuneita, jotka eivät liiton tuolloisten sään- 
töjen mukaan päässeet sen jäseniksi. Veljesliitto oli päättänyt olla varovainen, sillä sen- 
kin olemassaolo oli jossain määrin uhattuna äärivasemmiston väittäessä, että ”sotainva- 
lideja voidaan pitää kanssasyyllisinä rikollisiin sotiin”.'*8 

Lopulta huhtikuussa 1948 SS-vapaaehtoistoimikunnan viimeisenä sihteerinä toiminut 
Ajan Suunnan entinen päätoimittaja, varatuomari Rauno Kallia tiedusteli, oliko Sotain- 
validien Veljesliiton hallussa mahdollisesti lakkautetun Suomen Aseveljien Liiton varo- 
ja. Kallia olisi halunnut tällaiset varat käytettäväksi SS-invalidien huoltoon. Tiedustelu 
kertoi siitä, että Kallia oli ottanut SS-vapaaehtoisten asian omakseen. Hän oli jo tuol- 
loin pahoin sairas ja lähetti tiedustelunsa helsinkiläisestä tuberkuloosisairaalasta, ja hän 
menehtyi sairauteensa muutamaa kuukautta myöhemmin. 

Veljesliitolla ei Kallian tiedustelemia varoja vielä tuolloin ollut, eikä Veljesliitto kat- 
sonut edellä mainitun liittohallituksensa päätöksen vuoksi voivansa avustaa muita kuin 
Suomen rintamalla vammautuneita. Kallian tiedustelu johti kuitenkin siihen, että So- 
tainvalidien Veljesliitto anoi lopulta kesällä 1949 sosiaaliministeriöltä, että se saisi käyt- 
töönsä lakkautetun Aseveliliiton ja sen naisosastojen jäännösvarat. Veljesliitto oli lupau- 
tunut vastaamaan kaikista mahdollisista Aseveliliiton veloista, mikäli se saisi nämä jään- 
nösvarat käyttöönsä. Näyttää siltä, että tämän anomuksen johdosta Veljesliitto sai noin 
kahdeksan miljoonaa markkaa, kun se sitoutui huolehtimaan noin 600 000 markan suu- 
ruisista Aseveliliiton veloista! 

Alhavan yhteydenotto Sotainvalidien Veljesliittoon näyttää tarkoittaneen sitä, että 
Aseveliliiton varoja käytettäisiin myös SS-invalidien huoltoon. Veljesliiton liittohalli- 
tuksen pöytäkirjaan nimittäin kirjattiin joulukuussa 1951, että ”Saksan joukoissa inva- 
liidiksi tulleitten suomalaisten taholta oli käännytty liiton puoleen esityksellä, että liitto 
ryhtyisi tiedustelemaan niiden varojen irroittamista, jotka takavarikoitiin Suomen Ase- 
veljien Liiton ja aseveliyhdistysten lakkauttamisen yhteydessä.” Tämä tiedustelu liittyy 


ajallisesti epävirallisen huoltoyhdistyksen perustamisen jälkeiseen aikaan. 

Veljesliitto oli sota-aikana suhtautunut myötämielisesti invalidisoituneisiin SS-mie- 
hiin, joita silloin oli hyväksytty liiton alaosastojen jäseniksi. Nyt liittohallitus totesi, ettei 
Veljesliitto voi sääntöjensä mukaan ulottaa huoltotoimintaansa tähän sotainvalidien ryh- 
mään. Sääntöjä oli nimittäin sodan jälkeen muutettu niin, että Veljesliiton alaosasto- 
jen jäseniksi voitiin hyväksyä vain Suomen sodissa vammautuneita lakisääteistä elinkor- 
koa nauttivia sotainvalideja. SS-miesten jättäminen korvausten ulkopuolelle oli Veljes- 
liitolle vaikea asia. Vaikka heitä kohtaan tunnettiin liitossa myötätuntoa, heidän autta- 
misensa ei virallisesti ollut mahdollista. Aivan täysin SS-miesten aloitetta ei kuitenkaan 
liitossa tyrmätty. Liittohallitus asetti kolmijäsenisen luottamusmiesryhmän varojen ja- 
kamiseksi Saksan joukoissa sotainvalidiksi tulleille suomalaisille. Tähän ryhmään valit- 
tiin liiton johtokunnan jäsenet forssalainen pankinjohtaja Olli Kuronen ja rajavartio- 
laitoksen huoltoupseeri everstiluutnantti Otto Luoma sekä Suomen Punaisen Ristin ni- 
meämä henkilö.'59 

Luottamusmiesryhmän perustaminen oli mitä ilmeisimmin Alhavan yhteydenoton 
seurausta. Tässä ryhmässä näyttää syntyneen ajatus, että SS-sotainvalidien huoltoon yri- 
tettäisiin saada lakkautetun SS-Aseveljet ry:n takavarikoidut varat. Niinpä Sotainvali- 
dien Veljesliitto kääntyi joulukuussa 1951 sisäministeriön puoleen ja pyysi käyttöön- 
sä lakkautettujen yhdistysten varoja. Virallisena perusteena ei poliittisista syistä tieten- 
kään voitu käyttää SS-invalidien asiaa. Niinpä Veljesliitto perusteli rahantarvettaan to- 
teamalla, että sen vuoden 1952 talousarvion tulopuolelle oli lahjoitusten ja avustusten 
kohdalle merkitty huomattava 30 miljoonan markan epävarma tuloerä, jolla liitto voisi 
toteuttaa perusavustustoimintaansa varsinaisen laitoshuoltotoiminnan ohella. Jos bud- 
jetoitua avustusta ei saataisi, liitto joutuisi supistamaan perusavustustoimintaansa. Näin 
ollen Veljesliitto pyysi, että sisäministeriön hallinnassa olevista, rauhansopimuksen pe- 
rusteella lakkautettujen yhdistysten selvitysrahoista myönnettäisiin Velj esliiton käytet- 
täväksi 25 miljoonan markan määräraha.’ 

Omissa asiakirjoissaan Sotainvalidien Veljesliitto ei piilotellut sitä, että rahat oli anot- 
tu nimenomaan Saksan joukoissa invalidisoituneitten suomalaisten huoltoon. Veljeslii- 
ton liittohallitus nimittäin hyväksyi johtokunnan ministeriölle tekemän esityksen ja jät- 
ti asian johtokunnan hoidettavaksi." 

Veljesliitto oli liikkeellä oikeaan aikaan, sillä kaikkien lakkautettujen järjestöjen val- 
tiolle takavarikoitujen varojen käytöstä päätettiin lopulta 1950-luvun alkuvuosina. Edel- 
lä mainittujen Feiringin johtamien selvitysmiesten selvitettävinä olleista varoista saatiin 
valtioneuvoston päätös toukokuussa 1952. Tällöin valtioneuvosto päätti, että kysei- 
set varat lahjoitetaan Sotainvalidien Veljesliitolle. Näistä varoista noin kaksi miljoonaa 


tuolloista markkaa (2 050 000 mk, joiden arvo oli noin 65 000 euroa), oli SS-Asevel- 


121 


jet ry:ltä takavarikoituja varoja. Inflaatio ja selvitysmiesten palkkiot olivat kuristaneet 
vuonna 1944 SS-Aseveljiltä takavarikoidut varat reaaliarvoltaan noin kahdeksanteen 
osaan alkuperäisestä. 

Tällä valtioneuvoston päätöksellä Sotainvalidien Veljesliitolle luovutettiin yhteensä 
588 lakkautetun yhdistyksen jälkeensä jättämää rahaomaisuutta noin viiden miljoonan 
silloisen markan arvosta. Näistä yhdistyksistä SS-Aseveljet ry oli ollut selvästi varakkain, 
sillä sen varojen osuus luovutuksesta oli 40 prosenttia. Valtioneuvoston päätöksen mu- 
kaan luovutetut varat oli käytettävä eniten avun tarpeessa olevien sotainvalidien huol- 
toon. Toisin sanoen SS-vapaachtoisia ei millään tavoin mainittu kyseisessä päätöksessä, 
vaan varojen lähempi käyttäminen jäi Veljesliiton päätettäväksi. 

Armas Alhavalla oli mitä ilmeisimmin keskeinen kulissien takainen rooli siinä, että 
nämä varat ohjattiin Sotainvalidien Veljesliitolle sekä myös siinä, että liitto suostui käyt- 
tämään SS-Aseveljien entiset varat sodassa vammautuneitten SS-miesten ja kaatuneiden 
SS-miesten omaisten hyväksi. Asia tuntuu hoidetun kaikessa hiljaisuudessa siitä nume- 
roa tekemättä. Alhava näyttää hoitaneen asian suullisesti suoraan sisäministeriön esitte- 
lijän varatuomari Aatto Virran kanssa. Miehet olivat tuttuja keskenään, sillä mm. suo- 
jeluskunnan ansioristillä palkittu Virta oli toiminut Suojelupoliisin vt. päällikkönä en- 
nen Alhavan nimitystä tehtävään. 

Entiset vapaaehtoiset osasivat olla kiitollisia sekä hallitusneuvos Riekille että polii- 
sineuvos Alhavalle siitä, että edes inflaation ja selvitysmiesten palkkioiden pahoin ku- 
luttama summa saatiin tukea tarvitsevien vapaaehtoisten perheiden käyttöön. Kiitok- 
set olisi ansainnut myös varatuomari Virta, sillä hänen muotoilemansa esityksen ansios- 
ta päätös hyväksyttiin maalaisliiton ja sosiaalidemokraattien muodostamassa hallituk- 
sessa ongelmitta. 

Vuoden 1953 loppuun mennessä Sotainvalidien Veljesliitto oli jakanut 37 SS-invali- 
dille 1,7 miljoonaa markkaa. Huoltoyhdistys ei kuitenkaan ollut täysin tyytyväinen avus- 
tusten jakamiseen, sillä siltä ei ollut pyydetty lausuntoa avustuksia jaettaessa, vaikka niin 
oli alun perin suullisesti sovittu. Se saattoi silti todeta, että kaikki avustusta anoneet oli- 
vat sitä saaneet, ja avustukset olivat jakautuneet kautta maan. 

Saamalla SS-Aseveljien jäljellä olleet varat Sotainvalidien Veljesliiton käyttöön edel- 
leen avun tarpeessa olleille aseveljille jaettavaksi 1951 perustettu väliaikaisyhdistys oli 
saanut kiireisimmän tehtävänsä toteutettua. Toimintaa ei kuitenkaan rajattu tai lopetettu 
tähän. Valittu johtokunta kokoontui usein. Axel Ax on muistellut, että yleensä kokous- 
paikkana oli Siiri Tuomolan asunto, joskus kokoonnuttiin Aarne Roihan luona, Laine- 
Maire Kyöstilän opiskelijaboksissa taikka hotelli Klaus Kurjen kabinetissa. Johtokun- 


nan lisäksi muutkin rekisteröimättömän yhdistyksen jäsenet ottivat tavakseen kokoon- 

Ensimmäinen vapaaehtoisten sodanjälkeinen yhteistilaisuus oli 12.12.1951 Katajanokan upseeri- 
kerhon yläsalissa järjestetty pikkujoulu. Sali oli täynnä aseveljiä, heidän puolisoitaan ja ystäviään. 
Ensimmäisessä pöydässä vasemmalta Risto ja Annikki Juvonen sekä Tapio Kutinlahti. Juvosen ta- 
kana katsoo kameraan Aarne Roiha, jonka vieressä istuu Axel Ax ja häntä vastapäätä Ruth Munck. 


tua keskimäärin kerran kuukaudessa Katajanokan upseerikerholla. Siellä pidettiin entis- 
ten SS-miesten ja heidän perheenjäseniensä ensimmäinen sodanjälkeinen pikkujoulukin 
12. joulukuuta 1951. Mukana oli myös vapaaehtoisten suuresti arvostama vapaaherra- 
tar Ruth Munck. Vaikka avoimesti ei voitu vieläkään kokoontua, enää ei salainen poliisi 
ollut vahtimassa kokouksenpitoa. Alhavan johtama Suojelupoliisi ei edes laatinut omaa 
seurantamappiaan SS-miehistä. Tämä kertoo siitä tosiasiasta, että entisiä SS-vapaaehtoi- 
sia ei pidetty minkäänlaisena turvallisuusuhkana. 

Ruth Munck oli jo 1950-luvun alkuun mennessä kärsinyt hänelle langetetun van- 
keustuomion. Hän oli nimittäin lähtenyt syyskuussa 1944 välirauhansopimuksen jäl- 
keen Saksaan auttamaan siellä vaikeissa oloissa olleita suomalaisnaisia. Berliinissä hän 
oli ollut yhteistyössä SS-miesten asioita hoitaneen Germanische Leitstellen ja sen suo- 
malaisen osaston johtajana toimineen SS-Obersturmf&hrer Antti Aaltosen kanssa ja 


oli onnistunut toimittamaan parisenkymmentä suomalaistyttöä saksalaisten osoitta- 

miin työpaikkoihin. Kotimaahan palattuaan Munck joutui punaisen Valpon kynsiin, ja 
hänet tuomittiin maanpetoksesta neljäksi vuodeksi kuritushuoneeseen syytettynä siitä, 
että hän oli järjestänyt Saksassa suomalaisnaisille työpaikkoja vakoilijoina sotilaallisista 
kohteista sen jälkeen, kun Suomen ja Saksan välit olivat katkenneet. Tuomio väitetään 
tulleen sen jälkeen kun ”korkeampi taho” oli puuttunut oikeudenkäyntiin. Paasikiven 
kirjaus Munckin oikeudenkäynnin aikana päiväkirjassaan kertoo jotain. Presidentti piti 
Munckin asiaa pahana, ja se oli hänen mukaansa antanut vettä kommunistien myllyyn. 
Valvontakomissiokin oli asiasta tiennyt. Vasta sitten, kun oli tullut kommunistinen si- 
säministeri (Yrjö Leino), asiaa oli ruvettu tutkimaan, kirjoitti Paasikivi ja jatkoi, että 
Munckin asia oli ”saatava pois, tuomittava”. Korkein oikeus päätti Munckin tuomiosta 
äänestyksen jälkeen. Pää pystyssä esiintynyt Munck puolestaan oli ilmoittanut Valpon 
kuulustelijalle suorin sanoin olevansa ”nykyisen suuntauksen vastustaja”. Matti Lauerma 
toteaa jääkärihistoriassaan, että Munckin tapaus kuulunee sodan jälkivuosien monista 
merkillisistä ilmiöistä kaikkein tragikoomisimpiin. Munckista väitöskirjan kirjoittanut 
Elina Virtanen puolestaan antaa kuvan, jonka mukaan Munckin tuomio tuli aiheesta ja 
oli hänen toimintansa sekä Saksa-ystävyytensä perusteella ansaittu. Virtanen pitää tuo- 
miota jopa lievänä verrattuna jatkosodan aikana Neuvostoliiton hyväksi toimineille nais- 
vakoilijoille langetettuihin tuomioihin ottamatta huomioon sitä, että Munckin oikeu- 
denkäynti oli vasta sodan jälkeen, eivätkä teotkaan olleet lainkaan yhteismitalliset.'** 

Ruth Munck ei suinkaan ollut ainoa SS-vapaaehtoisiin liitetty henkilö, joka joutui so- 
dan jälkeen kärsimään vankeusrangaistuksen. Pelkästään Turun lääninvankilassa istui- 
vat samanaikaisesti 1940-luvun lopulla tuomioitaan Munckin ohella värvärinä kunnos- 
tautuneet toimittaja Eero Rekola ja tehtailija Petter Forsström sekä Saksassa kahteen ot- 
teeseen ollut Lauri Törni.'* 

Jouluksi 1951 oli huoltoyhdistyksen pikkujoulutilaisuuden lisäksi järjestetty yhdis- 
tyksen omassa keskuudessa keräys puutteessa elävien aseveljien ja heidän perheittensä 
tukemiseksi. Varsinkin vaatetavaraa saatiin paljon, ja johtokunnan jäsenet kävivät jou- 
lun alla jakamassa vaatteita niitä tarvitseville. Kun sodanjälkeisessä Suomessa oli puu- 
tetta lähes kaikesta, yhteiskunnan tuesta kokonaan vaille jääneet invalidit tarvitsivat ki- 
peästi apua. Niinpä joulukeräykset pantiin toimeen myös seuraavina vuosina. Helsingin 
ohella maakunnistakin alkoi tulla tukea. Lisäksi SS-vapaaehtoisiin aina lämpimästi suh- 
tautunut, Munckin tavoin vankilasta vapautunut vuorineuvos Petter Forsström lahjoit- 
ti 50 000 markkaa. Varoja invalidien hyväksi kerättiin Risto Juvosen johdolla myös kah- 
della keräyslistalla, joista toinen kiersi pääkaupunkiseudulla, toinen Etelä-Pohjanmaal- 
la. Kun toiminta oli epävirallista ja jossain määrin heikosti organisoitua, kaikilta ongel- 


milta ei keräysvarojen tilittämisessä voitu välttyä. 

Niinpä entiset SS-vapaachtoiset havaitsi- 
vat hyvin pian, että keräysten ja tukitoimin- 
nan järjestäminen ilman asiallista kirjanpitoa 
ei onnistu kunnolla. Oli olemassa suuri vaara, 
että käytettävät varat ohjautuvat ainakin osit- 
tain asiattomiin käsiin. Kaiken lisäksi helsin- 
kiläisten ja pohjalaisten kesken syntyi erimieli- 
syyttä avustusten jakamisesta. Kun helsinkiläi- 
set olivat luovuttaneet vapaaehtoisten omilla 
keräyksillä saadut varat Sotainvalidien Veljes- 
liiton jaettaviksi, pohjalaiset olivat Veljeslii- 


ton tekemään jakoon tyytymättömiä ja halu- 


sivat ottaa oman maakunnallisen avustustyön- 


sä omiin käsiinsä. Sitä varten varoja kerättiin 

Pohjalaisten veljien kultaseppä Matti 
Aholla teettämä Sonnenrad-neula, jota 
sen SS-miehiin lukeutuneen kultaseppä Mat- myytiin invalidien hyväksi ja käytettiin 
ti Ahon tekemää Sonnenrad-rintaneulaa myy- epävirallisena jäsenmerkkinä. 


mällä. Tätä Wiking-divisioonan tunnuksen 


pohjalaisten suunnittelemaa ja seinäjokelai- 


pohjalta suunniteltua merkkiä myytiin omalle joukolle 500 markan hintaan, invalideil- 
le 300 markalla. Hankintahinta oli 250 markkaa, mitä merkkiin nihkeästi suhtautuneet 
helsinkiläiset pitivät kalliina, joskin merkkiä myytiin ainakin kymmenen kappaleen erä 
Reino Rantasen välittäminä myös helsinkiläisille. Pääkaupungin kultasepiltä merkki olisi 
saatu 200 markalla, väittivät helsinkiläiset, joiden vastustus näyttää pysäyttäneen merk- 
kihankkeen verraten nopeasti.'* 

Sonnenrad eli aurinkokehrä on vanha pohjoismainen ornamentti, joka on ollut käy- 
tössä viimeistään viikinkiajalta lähtien. Ruotsissa sitä on kutsuttu aurinkoristiksi (sol- 
kors), ja Saksan kolmannessa valtakunnassa se oli koristesymbolina käytössä eri yhteyk- 
sissä, mikä oli luonnollista, koska sen kuvio on helppo mieltää hakaristiksi. Wiking-divi- 
sioonan tunnuksena Sonnenrad oli näin ollen tuttu kuvio SS-miehille ja sinänsä luonnol- 
linen heidän omaksumanaan merkkinä. Vaikka hakaristi symbolina ei vielä 1950-luvun 
Suomessa ollut aivan yhtä pahasti demonisoitu kuin seuraavilla vuosikymmenillä, ha- 
karistiksi miellettävänä se tuskin on tuolloinkaan ollut entisten vapaaehtoisten keskuu- 
dessa kovinkaan yleisessä käytössä. Varojen keräämiseksi teetetyn merkin valmistusmää- 
rä on todennäköisesti jäänyt melko pieneksi. 

Ymmärrettiin, että vapaaehtoisten avustustoiminta on organisoitava virallisesti, jot- 


ta epäselvyyksistä päästäisiin. Pohjalaisaktiivi Pentti Koivisto tarttui asiaan huhtikuussa 


125 


1954 ja ehdotti joko rekisteröidyn yhdistyksen tai säätiön perustamista, jotta avustus- 
asiat saataisiin kerralla järjestykseen. SS-miesten ja erityisesti invalidien asioiden hoito 
oli hänen mielestään kovin riitaista ja eripuraista. Niinpä Etelä-Pohjanmaallakin kerä- 
tyt varat oli nyt luovutettu paikalliselle sotainvalidipiirille, jotta varoja ei jaettaisi häti- 
köiden ja harkitsemattomasti. ”Koettakaa hyvät miehet siellä Helsingissä tunnustella 
maaperää oman yhdistyksen perustamiseksi niin ehkä joukkokin saataisiin eheämmäk- 
si ja asiat paremmin hoidettua.” Näin päätti Pentti Koivisto aseveljelleen Risto Juvosel- 
le huhtikuussa 1954 osoittamansa kirjeen.'*” 

Joku julkinen ulkopuolinenkin SS-invalidien asian hoitamista korostava puheenvuoro 
kuultiin, vaikka sellaiset olivatkin harvassa. Kun sodanaikainen sensuuripäällikkö, pro- 
fessori Kustaa Vilkuna muisteli SS-miehiin kohdistuneita sensuuritoimia Uudessa Ku- 
valehdessä, hän totesi olevan kohtuullista, että SS-invalidit saisivat valtiolta invalidia- 
vustuksen. He kun olivat Vilkunan mukaan syyttään jääneet yhteiskunnan ulkopuolel- 
le. He menivät sotaretkelleen Suomen laillisen hallituksen luvalla, eikä voida odottaa, 
että he olisivat itse pystyneet tuona aikana ratkaisemaan lähtönsä poliittista puolta, kir- 
joitti Vilkuna, jonka mukaan vastuu oli yhteinen. 

Kun oli alkanut olla jonkinlaisia toiveita SS-Aseveljiltä takavarikoitujen varojen saa- 
miseksi avustuskäyttöön, lakkautetun yhdistyksen entinen rahastonhoitaja Olli Somer- 
salo ja entinen varapuheenjohtaja Karl-Erik Ladau lähettivät asiassa kiertokirjeen itärin- 
tamalla kaatuneiden omaisille ja siellä invalidisoituneille. Kirjeessä ei ole päivämäärää, 
mutta sanamuodoista käy ilmi, että se on todennäköisesti lähetetty 1950-luvun alkuvuo- 
sina. Somersalo ja Ladau toteavat, että ponnisteluistaan huolimatta he eivät olleet on- 
nistuneet hankkimaan kaatuneiden omaisille ja invalideille eläkettä. — Yrityksiä siis oli 
tehty, ja neuvotteluja viranomaisten kanssa kerrottiin jatkettavan. Toiveissa oli, että lak- 
kautetun aseveliyhdistyksen SS-Aseveljien takavarikoidut varat saataisiin käyttöön. Kir- 
jeen lähettäjät valittivat syvästi asian pitkittymistä. Pienestä, hallussaan olevasta avus- 
tusrahastosta, joka oli syntynyt asiaa lähellä olevien ansiosta, Somersalo ja Ladau lähet- 
tivät kirjeiden saajille pienen rahasumman avustukseksi.!? 

Huoltoyhdistys pani myös alulle sota-aikana pahasti kesken jääneen kirjaprojektin eli 
suomalaisten SS-miesten historian kirjoittamisen. Nimettiin Axel Axin johtama toimi- 
tuskunta, joka antoi marraskuussa 1951 Kaarlo Heiskasen tehtäväksi aineiston kokoa- 
misen ja kirjan kirjoittamisen. Tarkoitus oli, että Heiskanen olisi kerännyt vapaaehtois- 
ten muistelmia ja haastatteluja sekä vapaaehtoisiin liittyviä asiakirjoja ja koonnut niistä 
jonkinlaiseksi historiaksi katsottavan kirjan, jonka tuotto käytettäisiin SS-invalidien hy- 
väksi. Heiskanen aloitti työn suunnittelemalla kirjalle nimen ”Suomalaiset SS-miehinä? 


sekä kannen. Kirjaprojektiin käytettiin varoja palkkoina ja muina kuluina lähes 100 000 

Ensimmäinen yritys suo- 
malaisten SS-vapaaehtois- 
ten historian kirjoittamisek- 
si tehtiin 1950-luvun alus- 
sa. Kirjalla oli jo nimi, ja sii- 
tä painettiin myyntiesite 
1952, mutta se jäi lopulta 
tekemättä. 


= MANNINEN IRO, p 
£ palvelivat vuosina 1941 - 43 X 
— vapaaehtoisina Saksan, Waf-' 
> fen-SS:ssä. ; 


X 


as L 
KELIT A 
HE OLIVAT 


MIKSI he värväytyivät vieraan 
lipun alle ja MITÄ he kokivat? 


NÄIHIN 


kysymyksiin antaa 
vastauksen teos 


SUOMALAISET 
SS-miehinä 


markkaa, painettiin numeroituja esite- ja tilauslomakkeita, ja ennakkotilauksiakin eh- 


dittiin ottaa vastaan 62 500 markan arvosta. Esitteissä luvattiin, että ”nyt on viimeinkin 


lähellä se aika, jolloin voidaan lukea tosiasioihin perustuva kuvaus niiden suomalaisten 


vaiheista, jotka palvelivat vuosina 1941-43 vapaaehtoisina Saksan Waffen-SS:ssä”. Mai- 


nosluonteinen esite lupasi kirjan vastaavan mm. kysymyksiin, keitä he olivat, miksi he 


värväyivät vieraan lipun alle ja mitä he kokivat, ja selvitys luvattiin myös siihen, olivatko 


suomalaiset SS-miehet poliittisia sotilaita. 


Kronologisesti etenevän teoksen piti jakautua kolmeen pääosaan: 1) värväys- ja kou- 


lutusvaihe, 2) rintamavaihe ja 3) kotiuttamisvaihe ja sen jälkeinen aika. Kirjaa varten tar- 


vittavan aineiston saamiseksi oli tarkoitus lähettää noin 300 entiselle SS-miehelle kyse- 

ly, ja kirjan luvattiin ilmestyvän jo syksyllä 1952, mutta tosiasiassa projekti sammui al- 
kuunsa. Kun kysymyksessä ei olisi ollut varsinainen vapaaehtoispataljoonan historia, vaan 
muistelmakokoelma, hanke herätti SS-veljien keskuudessa niin paljon vastustusta, että 
muistelmien kirjallisesta keräämisestä ei tullut mitään, ja niinpä koko kirjahankkeesta 
luovuttiin vähin äänin. Heiskanen itse on todennut, ettei kirjahanke ottanut oikein tul- 
ta sen saadessa suoranaista vastustustakin, ja kun suunniteltua kirjoittajaa kutsuivat ur- 
heilutoimittajan leipätyöt, hankkeesta luovuttiin.'* 

Samaan aikaan epävirallisen huoltoyhdistyksen syntymisen kanssa myös Saksasta 
kuului rohkaisevia viestejä. Närnbergin poliittisen oikeusprosessin jälkeen kaikkia Sak- 
san sotavoimissa palvelleita oli saatettu pitää jollain lailla sotarikollisina. Jotta tällaises- 
ta vääristyneestä käsityksestä päästäisiin eroon, liittokansleri Konrad Adenauer julis- 
ti Saksan liittopäivillä 3. joulukuuta 1952 pitämässään puheessa kunnianpalautuksen 
entisen Wehrmachtin sotilaille. Erikseen kysyttäessä Adenauer täsmensi panssaridivisi- 
oonan komentajana itärintamalla toimineelle kenraaliluutnantti Eduard Hauserille lä- 
hettämässään kirjeessä, että hänen mainitsemansa kunnianpalautus koski myös Waffen- 
SS:ään kuuluneita sikäli kuin nämä taistelivat yksinomaan sotilaina kunniakkaasti Saksan 
puolesta. Tämä Adenauerin myöntämä kunnianpalautus tuli tietoon myös Suomessa.'*! 

Veteraanien Veljesapu 1955—1999 


Uusi yhdistys perustetaan 


Epävirallisen huoltoyhdistyksen johtokunnan kokousten ja Helsingissä järjestettyjen 
joulujuhlien lisäksi eräät eri puolilla maata asuneet entiset SS-miehet alkoivat 1950-lu- 
vun alkupuolella keskinäisestä sopimuksesta kokoontua pyhäinpäivän tienoilla Tampe- 
reella. Näissä tilaisuuksissa verestettiin vanhoja muistoja ja alettiin myös vähitellen suun- 
nitella yhteistä virallisesti järjestettyä toimintaa, jollaista Pentti Koivisto keväällä 1954 
ehdotti. Kun helsinkiläiset veljet palasivat vuoden 1954 Tampereen kokoontumisesta 
junalla pääkaupunkiin, he alkoivat matkalla keskustella veljestoiminnan vakiinnuttami- 
sesta. Mukana tässä keskustelussa olivat ainakin Pekka Soila, Axel Ax, Heikki Mansala, 
Reino Rantanen, Aarne Roiha ja Yrjö Tenomaa. Junassa tuolloin käyty keskustelu joh- 
ti päätökseen, jonka mukaan vuodenvaihteen jälkeen ryhdytään oman yhdistyksen pe- 
rustamispuuhiin.'%? 

Kysymys välirauhansopimuksen perusteella lakkautettujen järjestöjen tilalle perus- 
tettavista järjestöistä oli juuri noihin aikoihin muutenkin ilmassa. Vapaussodan rinta- 
mamiehet, joiden järjestö Rintamamiesliitto oli lakkautettu lokakuussa 1944, olivat pe- 
rustaneet alkuvuodesta 1954 Vapaussoturien Huoltosäätiön, jonka keskeinen tehtävä 
oli nimensä mukaisesti ikääntyvien vapaussoturien huoltotyö. Lakkautetun Akateemi- 
sen Karj ala-Seurankin entiset jäsenet saivat aikaan oman rekisteröidyn veljesj ärjestönsä 
Kerho 22 ry:n neljä vuotta myöhemmin. 

Vielä keväällä 1954, kun yhdistysasia oli ollut SS-miesten epävirallisissa kokoontu- 
misissa keskusteltavana, oli ajateltu odottaa sotilasvammalain uudistamista. Sitten kun 
SS-vapaaehtoiset olisi saatu lain piiriin, suunniteltiin perustaa ”kannatusyhdistys” omaa 
asiaa ajamaan. Ajateltiin, että tällainen yhdistys toimisi kokoavana voimana, keskittäisi 


toiminnan ja toisi siihen kaivattua järjestelmällisyyttä. Alueellisista erimielisyyksistäkin 

Helsingissä Katajanokan upseerikasinolla 15.1.1955 pidetyn kokouksen osanottajia. Tässä kokouk- 
sessa tehtiin periaatepäätös oman huoltoyhdistyksen perustamisesta. Eturivissä vasemmalta En- 
sio Anttila, Auvo Mattelmäki/Nieminen, Kosti Ilveskero, Heikki Mansala ja Aarne Roiha (istumas- 
sa tuolilla). Seuraavassa rivissä keskellä helminauha kaulassa Ruth Munck ja hänestä toinen oikeal- 
la Laine-Maire Kyöstilä. 


päästäisiin eroon, kun perustettavassa yhdistyksessä saisivat koko maan SS-miehet tasa- 
vertaisina jäseninä äänensä kuuluviin! 

Suunnitelmissa ollut sotilasvammalain uudistaminen kuitenkin viivästyi, eikä edellä 
mainitun junakeskustelun jälkeen yhdistyksen perustamisasiassa enää haluttukaan viivy- 
tellä, vaan 15. tammikuuta 1955 Katajanokan upseerikerholla kokoontui kolmisenkym- 
mentä entistä SS-miestä Aarne Roihan toimiessa puheenjohtajana ja Seppo Siimestön 
sihteerinä. Kokouksessa saatettiin aluksi todeta, että SS-Aseveljien jäädytetyt varat, jot- 
ka oli siirretty Sotainvalidien Veljesliitolle, oli jo loppuun käytetty, samoin kuin muuta- 
mat avustuksia varten saadut lahjoituksetkin. Seurasi vilkas keskustelu, jonka tuloksena 
päätettiin ”periaatteessa yksimielisesti? perustaa rekisteröity yhdistys, mikäli mahdollis- 
ta Jääkäriliiton alaosastona. Sen yksinomaisena tarkoituksena olisi pitää yllä keskinäistä 
yhteyttä ja tukea taloudellisesti suomalaisia SS-invalideja ja heidän perheitään, jotka lu- 
kuisista yrityksistä huolimatta olivat jääneet vaille valtiovallan tukea. Luotettiin siis sii- 


hen, ettei poliittisia esteitä enää olisi estämässä toiminnan virallistamista. 

Tällaiselle luottamukselle oli olemassa hyviä perusteita. Paasikiven toinen president- 
tikausi oli ollut eräänlaista suojasään aikaa, vaikka Suomi olikin edelleen vuonna 1948 
allekirjoittamaan joudutun yya-sopimuksen johdosta tiukasti Neuvostoliiton etupiiris- 
sä. Kansainvälisessä politiikassa oli Stalinin kuoltua vuonna 1953 alkanut liennytyksen 
kausi. Suurvaltain välistä jännitystä ylläpitänyt Korean sota oli päättynyt. Pohjoismai- 
nen passivapaus oli tullut voimaan 1953, ja neuvottelut Suomen liittymisestä Pohjois- 
maiden Neuvostoon ja Yhdistyneiden Kansakuntien jäseneksi olivat pitkällä, ja liitty- 
minen näihin järjestöihin toteutui loppuvuodesta 1955. Loppua kohti kallistuva Paasi- 
kiven presidenttikausi näytti tällä tavoin yya-sopimuksen asettamista rajoituksista huo- 
limatta vahvistaneen Suomen kansainvälistä asemaa. 

Tammikuinen kokous valitsi 24-henkisen väliaikaisen toimikunnan hoitamaan yh- 
distyksen perustamista. Toimikunnan puheenjohtajaksi valittiin Jouko Itälä, sihteeriksi 
Kosti Ilveskero ja rahastonhoitajaksi Laine-Maire Kyöstilä. Väliaikaiseen toimikuntaan 
valittiin lisäksi henkilöitä eri puolilta maata: Helsingistä Aarne Roiha, Axel Ax, Rainer 
Hallberg, Ahti Setälä ja Reino Rantanen, Turusta Auvo Nieminen (Mattelmäki), Loi- 
maalta Antti Aaltonen, Tampereelta Olavi Vihervaara, Antti Karinen ja Ahti Paikkala, 
Porista Pekka Nummi ja Mauno Alhainen, Mikkelistä Yrjö Niskanen, Keski-Suomes- 
ta (mukaan lukien Häme) Erkki Puuperä, Unto Ilmevalta, Tauno Pohjanlehto ja Juha- 
ni Hukkanen, Pohjanmaalta Niilo Kuustie, Pentti Koivisto ja Paavo Alanko sekä Poh- 
jois-Suomesta Jussi Orelma. 

Uutta rekisteröityä yhdistystä ei kuitenkaan haluttu ryhtyä perustamaan varmista- 
matta selustaa. Roiha sai tehtäväkseen ottaa yhteyttä Suojelupoliisin päällikköön Alha- 
vaan ja tuolloiseen sisäministeriin, asevelisosialisti Väinö Leskiseen. Vasta näiltä herroil- 
ta saatujen puoltavien lausuntojen jälkeen tuli ryhtyä varsinaisiin yhdistyksen perusta- 
mistoimiin.!** 

Sen enempää maan turvallisuuspoliisin päälliköllä kuin sosiaalidemokraattisella sisä- 
ministerilläkään ei ollut huomautettavaa entisten SS-miesten yhdistyshankkeesta. Kun 
niin Alhava kuin Leskinenkin näyttivät vihreää valoa, uuden yhdistyksen perustava ko- 
kous kutsuttiin koolle Katajanokan upseerikerholle jo kuukauden kuluttua valmista- 
vasta kokouksesta 15. helmikuuta 1955. Paikalla oli 24 Saksan sotavoimissa palvellut- 
ta Suomen kansalaista. Heikki Mansala toimi puheenjohtajana. Sihteerin tehtäviä hoi- 
tanut Kosti Ilveskero esitteli väliaikaisen toimikunnan laatiman sääntöehdotuksen, jo- 
hon kokous teki muutamia muutoksia. Yhdistyksen nimeksi hyväksyttiin yksimielisesti 
huoltotoimintaan selkeästi viittaava Veljesapu ry. Sittemmin Juhani Sarasalo on kerto- 
nut keksineensä tämän nimen jo vuonna 1950 Katajanokan upseerikerholla tuolloin pi- 


detyssä palaverissa. 

Yhdistykselle hyväksytyissä säännöissä todettiin, että sen kotipaikka on Helsinki ja 
toimialueena koko maa. Varsinkin sääntöjen tarkoituspykälä oli laadittava taiten, jot- 
ta siihen ei päästäisi puuttumaan. Niinpä tässä pykälässä todettiin, että yhdistyksen tar- 
koituksena on taloudellisesti tukea niitä toisen maailmansodan aikana, vuosina 1941- 
43 Saksan sotavoimissa palvelleita Suomen kansalaisia, jotka tällöin haavoituttuaan ovat 
tulleet invalideiksi kuin myös heidän puutteenalaisissa oloissa eläviä omaisiaan. Toisin 
sanoen yhdistyksen tuen kohteena olivat tarkoituspykälää sananmukaisesti tulkiten vain 
Saksassa haavoittuneet ja näiden haavoittuneiden omaiset. 

Tarkoitusta kuitenkin laajennettiin seuraavassa pykälässä, jossa yhdistys totesi joko yk- 
sin tai yhteistoiminnassa muiden sotainvalidien huoltoa ajavien yhdistysten kanssa pyr- 
kivänsä saamaan sanotuille invalideille kuin myös kaatuneiden omaisille ne taloudelliset 
edut ja huoltoavustukset, jotka Suomen armeijassa palvelleille tulevat. 

Tarkoituspykälässä yhdistyksen tuen kohteiksi siis määriteltiin vain vuosina 1941- 
1943 Saksan sotavoimissa palvelleet. Toisin sanoen esimerkiksi sodan lopulla saksalai- 
siin joukkoihin liittyneet jätettiin ulkopuolelle, kuten Alhava oli vaatinut. Vastaavaa ra- 
jausta ei tehty yhdistyksen virallisia jäsenyyskriteerejä määriteltäessä. Sääntöjen mukaan 
yhdistyksen jäseniksi pääsivät toisen maailmansodan aikana Saksan sotavoimissa palvel- 
leet suomalaiset vapaaehtoiset. Lisäksi yhdistyksellä oli johtokunnan harkinnan perus- 
teella mahdollisuus ottaa kannattavia jäseniä. Mitään ristiriitaa pykälien välille ei käy- 
tännössä syntynyt, sillä perustettava Veljesapu pysyi nimenomaan vuosien 1941-1943 
vapaaehtoisten järjestönä.* 

Julkisesti on väitetty, että Saksan joukoissa syksystä 1944 lähtien palvelleet SS-miehet 
on hyväksytty jäseniksi Veljesapuun. Tutkija Äke Söderlund on kaiken lisäksi kommen- 


toinut 2010 ilmestyneessä artikkelissa asiaa esittäen omana mielipiteenään, että ”mie- 


* Alkuvaiheessa SS-miehet välttivät ottamasta järjestöönsä vuoden 1944 SS-miehiä, mutta kun ai- 
kaa kului, muutama heistä otettiin jäseniksi, ja ainakin kahdelle, Ilpo Järviselle (jäsen 1955-1964) ja 
Uolevi Koistiselle (jäsen 1966—1994), myönnettiin numeroitu SS-vapaaehtoisten muistoristi. Näis- 
tä Järvinen muistetaan Georg C. Ehrnroothin kanssa 1970-luvulla riitautuneena perustuslaillise- 
na. Veljesavun jäsenenä oli vuoden 1944 miehistä myös everstiluutnantti Niilo Brask (jäsen 2001- 
2018), joka oli ainoa puolustusvoimissa sodan jälkeen palvellut SS-miehenä ollut kadettiupseeri. Syk- 
syllä 1944 saksalaisten puolelle loikannut, Wehrmachtissa palvellut myöhempi poliitikko ja verohal- 
lituksen pääjohtaja Mikko Laaksonen anoi 2000-luvun alussa Veljesavun jäsenyyttä sillä perusteella, 
että hän oli ”kantanut vihreää asetakkia”. Laaksosta ei hyväksytty. Toisaalta Veljesavun jäsenenä nu- 
meroimatonta muistoristiä kantaen esiintyi ainakin yksi mies, Oskar Dahlberg, joka ei tosiasiassa ol- 
lut palvelut Saksan-vapaaehtoisena missään vaiheessa. Tästä huolimatta Dahlberg onnistui jo 1944 
saamaan jaettavia avustustusvaroja SS-Naisten Tampereen osastolta, ja hän pysyi Veljesavun Tampe- 
reen kerhon kirjoissa 1980-luvun lopulle saakka. 

lestäni sotaveteraanijärjestö, joka hyväksyy vihollispuolella taistelleet tai peräti siirty- 
neet sotilaat, osoittaa harvinaista avarakatseisuutta.”!5 Tällaiseen sarkastiseen heittoon 
on mahdollista vastata toteamalla asiallisesti, että Veljesapuun hyväksyttiin ne suoma- 
laiset, jotka olivat palvelleet Saksassa vuosina 1941-1943 siitä riippumatta, olivatko he 
olleet saksalaisissa joukoissa vielä syksyllä 1944. Sen sijaan 1944 loikkareiden jäsenano- 
muksia hylättiin, eikä näitä sittemminkään hyväksytty jäseniksi muutamaa poikkeusta 
lukuun ottamatta. 

Jäsenyyskriteerien jälkeen yhdistyksen säännöissä todettiin edelleen, että sen asioita 
hoitaa hallituksena johtokunta, johon kuuluu puheenjohtaja sekä vuodeksi kerrallaan 
valittuina yhdeksän varsinaista ja kolme varajäsentä. Näistä puheenjohtaja, varapuheen- 
johtaja ja johtokunnan valitsemat kaksi jäsentä muodostavat työvaliokunnan, joka hoi- 
taa juoksevat asiat ja valmistelee johtokunnalle esitettävät asiat.'** 

Aarne Roiha väittää vuonna 1985 kirjoittamassaan muisteluksessa käyneensä Veljesa- 
vun perustamisasiassa Urho Kekkosen puheilla; Roiha muistaa Kekkosen olleen oikeus- 
ministeri, vaikka tämä oli tuolloin pääministeri. Roihan mukaan Kekkonen oli jyrkästi 
SS-miesten yhdistyshanketta vastaan. Ministerit Väinö Leskinen ja Tyyne Leivo-Larsson 
puolestaan olivat kehottaneet hankkimaan lausunnon Suojelupoliisilta (Roiha muistaa 
Valpolta). Kuten Ax toteaa käyneensä Alhavan puheilla, myös Roiha sanoo ottaneen- 
sa yhteyttä Alhavaan, joka oli hänen tuttavansa sotia edeltäneeltä ajalta, jolloin Alhava 
toimi Roihan kotipaikkakunnan Hiitolan nimismiehenä. Muistikuva sopii tammikuun 
1955 kokouksen Roihalle antamaan tehtävään ottaa yhteyttä Alhavaan. Edelleen Roi- 
haa lainaten Kekkonen ei halunnut tehdä Veljesavun rekisteröintipäätöstä alistamatta sitä 
valtioneuvoston iltakoulun ratkaistavaksi. Siellä yhdistys sai enemmistön hyväksymisen 
Alhavan lausunnon perusteella, Kekkosen vastustuksesta huolimatta, kirjoittaa Roiha.! 
Roihan 30 vuotta tapahtumien jälkeen kirjoittamaan muistivirheitä sisältävään muiste- 
lukseen on syytä suhtautua kriittisesti, joskaan sitä ei ole syytä leimata täysin paikkansa 
pitämättömäksi. Se tiedetään, ettei Kekkosen suuremmin arvostanut poliisineuvos Al- 
havaa. Päiväkirjassaan Kekkonen kuvaa tätä ”naiviuden perikuvaksi”. 

Perustettavalle yhdistykselle oli valittava myös puheenjohtaja ja johtokunta. Puheen- 
johtajaksi valittiin Thomesto Oy:n osastopäällikkö Yrjö Tenomaa sekä johtokunnan jä- 
seniksi topografi Heikki Mansala, lääketieteen lisensiaatti Pekka Soila, toimitusjohta- 
ja Axel Ax, kirjanpitäjä Kosti Ilveskero, toimitusjohtaja Aarne Roiha, sahanhoitaja Nii- 
lo Kuustie, metsänhoitaja Tauno Pohjanlehto, toimittaja Mauno Alhainen ja toimitus- 
johtaja Reino Rantanen varsinaisiksi jäseniksi sekä lääketieteen ja kirurgian tohtori Olli 
Somersalo, ekonomi Seppo Backberg ja pastori Paavo Maunula varajäseniksi. Sihteerik- 


si valittiin Kosti Ilveskero ja rahastonhoitajaksi johtokunnan ulkopuolelta sairaanhoi- 

Veljesapu ry:n ensimmäinen puheenjohtaja Yrjö Tenomaa 1955—1956. 


donopettaja Laine-Maire Kyöstilä. Yhdistyksen ensimmäisiksi tilintarkastajiksi valittiin 
Unto Parvilahti ja Antti Nahi. Parvilahti oli vain kaksi kuukautta aikaisemmin päässyt 
palaamaan yli kymmenvuotiselta vankila- ja karkotusmatkaltaan Neuvostoliitosta, jon- 
ne sisäministeri Yrjö Leino oli hänet keväällä 1945 passittanut. 

Yhdistysrekisteriin tehtävän ilmoituksen allekirjoittivat Heikki Mansala, Yrjö Teno- 
maa ja Kosti Ilveskero, ja oikeusministeriö hyväksyi Veljesavun rekisteri-ilmoituksen 6. 
toukokuuta 1955 Helsingin kunnallispormestarin varatuomari Weio Henrikssonin toi- 
miessa oikeusministerinä. Tällä tavoin Saksan-vapaaehtoisten yhdistys oli tullut viralli- 
sesti perustetuksi.!% 

Monet aseveljet olivat olleet vaikuttamassa uuden yhdistyksen perustamiseen. Yh- 
distyksen johtokunta nosti esille kuitenkin kaksi miestä, joille se antoi jakamattoman 
tunnustuksensa ja parhaat kiitoksensa pitkäaikaisesta toiminnasta invalidien avustami- 
seksi ja yhdistyksen perustamiseksi. Nämä miehet olivat Axel Ax ja Aarne Roiha, jotka 
olivat olleet keskeisesti mukana vähintäänkin epävirallisen huoltoyhdistyksen perusta- 


misesta lähtien. 

Veljesapu ry:n ensimmäinen — Veljesapu ry:n ensimmäinen Aarne Roiha oli Axel Axin ohel- 
sihteeri Kosti Ilveskero 1955- rahastonhoitaja Laine-Maire la Veljesavun perustamiseen 
1957. Kyöstilä, joka toimi Veljesavun — merkittävästi vaikuttanut hen- 

rahastonhoitajana yhdistyksen — kilö. 

perustamisesta 1955 vuoteen 

2002. 


Halu toimia varman päälle näkyi valitun johtokunnan kokoontuessa maaliskuun puo- 
livälissä. Aarne Roiha selosti yksityiskohtaisesti ”niitä hyvin myötämielisiä keskustelu- 
ja”, joita hän oli käynyt mm. Suojelupoliisin edustajien kanssa yhdistyksen rekisteröinti- 
mahdollisuuksista. Johtokunta päätti vielä varmistaa taustansa ja valitsi lähetystön — Ax, 
Roiha, Tenomaa, Mansala — esittelemään perustetun yhdistyksen säännöt Suojelupolii- 
sin päällikölle Alhavalle 16. maaliskuuta. Varmistus vietiin niin pitkälle, että johtokunta 
päätti toimittaa yhdistyksen kaikista kokouksista epävirallisesti pöytäkirjat Suojelupolii- 
sille, ”jotta voitaisiin heti aluksi turvata ulkopuolelta mahdollisesti tulevien tietojen oi- 
keudenmukainen ymmärtäminen”. Tällaisella päätöksellä tarkoitettiin sitä, että Supolle 
haluttiin antaa oikeaa tietoa yhdistyksen tekemisistä, jotta se voisi suhtautua oikein yh- 
distystä kohtaan mahdollisesti esitettävään kritiikkiin. Kovin pitkään tällaista käytän- 
töä tuskin jatkettiin. 

Veljesavun johtokunta tarttui luonnollisesti heti myös yhdistyksen keskeisimpään teh- 
tävään eli invalidien ja kaatuneiden omaisten avustamiseen. Se päätti antaa valitun työ- 
valiokunnan — Tenomaa, Soila, Roiha, Ax — tehtäväksi kerätä heti luettelot kaikista in- 
valideista ja myöhemmin myös kaatuneiden omaisista. Tämä oli tärkeää paitsi yhdistyk- 
sen oman avustustoiminnan kannalta, myös yhdistyksen pyrkiessä saamaan SS-invalidit 
osallisiksi valtion avustuksista.'? 

Asia oli noussut ajankohtaiseksi jo keväällä 1954, kun eduskunnassa oli tehty Sotain- 
validien Veljesliiton ajama aloite sotilasvammalain muuttamiseksi. Veljesliitto oli ni- 
mittäin helmikuussa 1954 esittänyt, että asetettaisiin toimikunta tutkimaan sotilasvam- 
malain soveltamisen muuttamista niin, että myös ulkomaisissa joukko-osastoissa valta- 
kunnan silloista vihollista vastaan taistellessaan haavoittuneet ja sairastuneet saataisiin 
sotilasvammalain piiriin.” Eduskunta-aloitteen ensimmäinen allekirjoittaja oli sosiaa- 
lidemokraattien edustaja Leivo-Larsson, ja hänen lisäkseen aloitteen allekirjoitti edus- 
tajia monista eri puolueista. Kansanedustajien aloitteessa ei suinkaan ollut kysymys ensi 
sijassa siitä, että että SS-vapaachtoiset saataisiin osallisiksi sotavammalain mukaisista 
korvauksista. Kysymyksessä oli tyypillinen poliittinen lehmänkauppa, jossa lähes jokai- 
selle luvattiin jotain. Poliittiselle vasemmistolle oli tärkeää, että sota-aikana työvelvolli- 
siksi määrätyt saataisiin sotainvalidieläkkeiden piiriin. Siinä sivussa huomattavasti pie- 
nempi SS-vapaaehtoisten ryhmä olisi mahdollista ottaa mukaan. Kosti Ilveskero luon- 
nehti lakialoitetta toteamalla, että se ”tarjoaa jokaiselle jotakin, toisin sanoen se sisältää 
punanahoista meikäläisiin useita eri avustuskohteita, mutta meidän kannaltamme tär- 
keintä on se, että se koskee myös SS-invaliideja, ja heidän saattamista muiden invaliidi- 
en kanssa samaan asemaan invaliidiavustusten suhteen.” 1”! 

Aloite oli todella harvinainen eduskunnan historiassa, sillä ensimmäisen allekirjoitta- 
jan lisäksi sen allekirjoittivat mm. maalaisliiton Antti J. Rantamaa ja Artturi Jämsen, so- 
sialidemokraattien Väinö Leskinen, ruotsalaisen kansanpuolueen Gunnar Henriksson, 
kokoomuksen Aune Innala ja Niilo Honkala, kansanpuolueen Harras Kyttä sekä kom- 
munistien Hertta Kuusinen. Toisin sanoen aloitteen allekirjoittajissa oli kaikkien edus- 
kuntapuolueiden edustajia. 

Vaikka aloitteen kärki oli suunnattu työvelvollisten saamiseen sotilasvammalain pii- 
riin, aloitteessa nostettiin esille eräitä muitakin vuonna 1948 säädetyn lain ulkopuolel- 


le jääneitä ryhmiä. SS-vapaaehtoisia koski seuraava aloitteen kohta: 


Suomen ollessa sodassa oli joukko kansalaisiamme ulkomaisten armeijojen mukana 
taistelemassa maamme silloista vihollista vastaan. Silloiset olosuhteet huomioon ot- 
taen, koska tämäkin toiminta liittyi maamme käymään sotaan, olisi näissäkin toimis- 
sa vammautuneille ja sairastuneille kansalaisillemme sekä heidän omaisilleen annetta- 
va sama oikeus korvaukseen ruumiinvammasta, sairaudesta tai kuolemasta kuin mikä 
on Suomen armeijassa taistelleilla ja heidän omaisillaan. Onhan muuten vastaavan- 
lainen oikeus aikoinaan jääkäreillä, Saksassa palvelleilla tai ennen lokakuun 14 päi- 
vää 1920 muihin maamme ulkopuolella käytyihin sen itsenäisyyden ylläpitämiseksi 
ja säilyttämiseksi tapahtuneisiin sotatoimiin osallistuneilla ja heidän omaisillaan.'” 

Tällä tavoin SS-vapaaehtoiset, heitä nimeltä mainitsematta, rinnastettiin sotilasvamma- 
lain muuttamista tarkoittavassa aloitteessa jääkäreihin sekä niihin heimosotureihin, jotka 
olivat osallistuneet taisteluihin ennen Tarton rauhan allekirjoittamista lokakuussa 1920. 

Eduskunta-aloitteet johtavat vain harvoin tulokseen, mutta Leivo-Larssonin ym. 
aloitteella oli se vaikutus, että valtioneuvosto asetti komitean tutkimaan sotainvalidi- 
lainsäädännön uudistamistarvetta. Veljesavun työvaliokunnan tärkeimmäksi tehtäväk- 
si nousikin vaikuttaminen komiteaan, jotta SS-invalidit ja kaatuneiden omaiset saatai- 
siin valtion invalidiavustusten piiriin etenkin. Aika näytti olevan otollinen tämän asian 
ajamiselle komitean pohtiessa eduskunnan yhteisen tahdon mukaisesti sotainvalidilain- 
säädännön uudistamista. Tosin hallitusneuvos Olavi Alanko sosiaaliministeriössä oli hy- 
vin pidättyväinen, kun puheenjohtaja Tenomaa kävi hänen kanssaan keskusteluja asias- 
sa. Toisaalta Sotainvalidien Veljesliitto oli tukenut Veljesavun tavoitteita komitealle an- 
tamassaan lausunnossa. Lopulta Veljesavussa katsottiin, että yhdistyksen edunvalvon- 
ta komitean suuntaan oli erittäin merkittävällä tavalla omiaan jouduttamaan komitean 
mietinnön valmistumista vuoden 1956 alkupuolella. Sotilasvammalakia muutettiin ko- 
mitean esittämällä tavalla. 

Nimittämänsä työvaliokunnan lisäksi Veljesavun johtokunta asetti varapuheenjohta- 
ja Mansalan johtaman keräystoimikunnan. Tämäkin toimikunta onnistui tavoitteissaan. 
Se organisoi koko maan käsittävän varainkeräyksen yhdistyksen toiminnan tukemisek- 
si. Sisäministeriö myönsi keräysluvan vuoden 1956 alkupuoliskoksi. 

Vaikka mitään keräysvaroja ei vielä ollut käytettävissä, yhdistys pystyi jakamaan kerää- 
mistään jäsenmaksuista ja saamistaan lahjoituksista jo ensimmäisenä toimintavuonnaan 
14 avustuksen saajalle yhteensä 185 000 silloista markkaa. Lisäksi yhdistys saattoi pää- 
asiassa lahjavarojen turvin lähettää joulupaketteja invalidiperheille ja yhdelle sotaorvol- 
le. Sittemmin joulupakettien lähettämisestä invalideille tuli Veljesavussa pitkäaikainen 
jokavuotinen tapa. Useimmat invalidijäsenet saivat jouluksi paketin, joihin lahjatavarat 
saatiin lahjoituksina SS-invalidien asiaa tukeneilta liikkeiltä. Veljesavun johtokunta toi- 
voi, että paketit ymmärrettäisiin joulutervehdyksenä eikä avustuksena.”* 

Veljesapu ry siis hyväksyttiin yhdistysrekisteriin nopeasti, joten viranomaiset eivät vii- 
vytelleet asiassa. Stalin kuoleman jälkeinen suojasää, joka johti mm. Porkkalan sotilastu- 
kikohdan palauttamiseen Suomelle, vaikutti siihen, ettei sodanjälkeisten vuosien fasis- 
timörköä enää pelätty samalla tavoin kuin aikaisemmin. Suojasää näkyi myös henkise- 
nä vapautumisena mm. siten, että sotaa koskevaa kirjallisuutta alkoi ilmestyä ja esimer- 
kiksi kymmenen vankeus- ja karkotusvuoden jälkeen Suomeen palaamaan päässyt Unto 
Parvilahti saattoi julkaista karuja vaiheitaan Neuvostoliitossa käsittelevän ”Berijan tar- 
hat” -teoksensa vuonna 1957. Kirja tosin suututti presidentti Kekkosen pahanpäiväises- 

ti, kun siinä väitettiin — eikä ihan perusteettomasti — Paasikiven ja Kekkosen tienneen 
Leinon vankien luovutuksesta. Kekkonen kirjoitti useita kriittisiä mainintoja Parvilah- 
desta päiväkirjaansa. ”Berijan tarhat”-kirjasta tuli joka tapauksessa suuri myyntimenes- 
tys.” Kirja sai SS-miestenkin keskuudessa tunnustusta. Se oli ensimmäinen Suomessa 
julkaistu omakohtaisiin kokemuksiin perustunut kuvaus Neuvostoliiton sodanjälkeis- 
ten vankileirien oloista. 

Todettakoon, että marraskuussa 2001 Venäjän Federaation pääsyyttäjänviraston po- 
liittisten vainojen rehabilitaatio-osaston johtaja lähetti Suomen Moskovan-suurlähe- 
tystölle luettelon ja todistukset seitsemän Suomen kansalaisen maineen palautuksesta. 
Heidän joukossaan oli SS-joukoissa vammautunut suomalainen sotainvalidi Unto Par- 
vilahti, joka oli kuollut jo vuonna 1970. Lehtitietojen mukaan Parvilahden leski ei ha- 
lunnut ottaa vastaan Venäjän viranomaisten lähettämää rehabilitointitodistusta./* To- 
distus on joka tapauksessa päätynyt Parvilahden jäämistöön. 

Kuten edellä todettiin, aluksi eläteltiin ajatusta siitä, että Veljesapu liittyisi Jääkärilii- 
ton alaosastoksi. Ainakin Niilo Kuustie oli keskustellut asiasta Jääkäriliiton johtokun- 
nan jäsenen jääkärieversti Walter Hornin ja liiton sihteerin jääkärimajuri Teppo Koti- 
vuoren kanssa. Jotta Jääkäriliitto saataisiin suosiolliseksi SS-vapaaehtoisten liittymisel- 
le, oli korostettava sitä, etteivät SS-vapaaehtoiset tarvinneet liiton varoja avustustoimin- 
taansa!” Hanke Jääkäriliittoon liittymiseksi ei kuitenkaan onnistunut, sillä varovainen 
Jääkäriliitto ei halunnut vaarantaa arvovaltaista asemaansa ottamalla tietyllä tavoin kiis- 
tanalaiset SS-miehet jäsenikseen. Tunnustelut jääkärien kanssa tunnutaan käydyn suul- 
lisesti, sillä sen enempää Jääkäriliiton kuin Veljesavunkaan arkistossa ei ole kirjallisia do- 
kumentteja asiasta käydyistä keskusteluista. 

Suhteet Jääkäriliittoon pysyivät kuitenkaan hyvinä. Kun Jääkärien Muistomerkkisää- 
tiö pystytti Vaasaan Lauri Leppäsen tekemän jääkäripatsaan, joka paljastettiin jääkärien 
kotiinpaluun 40-vuotispäivänä, Veljesapu tuki hanketta 5 000 markalla. Jääkärien sää- 
tiö kiitti ”Nuoria Jääkäreitä? mielenkiinnosta ja tuesta, jota he olivat osoittaneet jääkä- 
ripatsaan aikaansaamista kohtaan! 

Riippumatta siitä, saataisiinko aikaan yhteistoimintaa muiden järjestöjen kanssa, 
suomalaiset SS-miehet olivat joka tapauksessa tienraivaajia sodanjälkeisessä veteraani- 
työssä. Samalla tavoin kuin SS-Aseveljet ry:n lakkauttaminen, oli myös Suomen Ase- 
veljien Liiton lakkauttaminen tehnyt sodanjälkeisestä asevelityöstä poliittisesti ja en- 
nen muuta ulkopoliittisesti arveluttavaa. Sotainvalidien Veljesliitto oli välttynyt lak- 
kauttamiselta, mutta muutoin talvi- ja jatkosodan aseveljillä ei moniin vuosiin juuri ol- 
lut järjestöllistä toimintaa, vaikka monien sosiaalisten kysymysten ratkaiseminen olisi 


sellaista kaivannut. 

Vuonna 1957 perustettiin Rintamamiesten Asuntoliitto hoitamaan veteraanien asun- 
toasioita, ja seuraavan vuosikymmenen alussa perustettiin eri puolille maata sotaveteraa- 
niyhdistyksiksi kutsuttuja huoltoyhdistyksiä. Vasta vuonna 1964 Rintamamiesten Asun- 
toliitto muuttui Suomen Sotaveteraaniliitoksi, ja samoihin aikoihin syntyi myös Suo- 
men Rintamamiesten Liitto. Jäsenpohjaltaan vähäinen Veljesapu oli näin ollen tavallaan 


edelläkävijä uuden sodanjälkeisen veteraanitoiminnan aloittamisessa. 


1950-luvun Veljesapu 


Kun yhdistyksen rekisteröintiprosessi oli onnistuttu hoitamaan ongelmitta, Veljesapu 
ry aloitti nopeasti toimintansa pitämällä perustavan kokouksen tekemän päätöksen mu- 
kaisesti ylimääräisen kokouksen 27. toukokuuta 1955. Siinä oli paikalla 27 yhdistyksen 
jäsentä, ja asialistan tärkeimpänä asiana oli uuden johtokunnan valinta. Perustamisvai- 
heessa valittu johtokunta nimittäin jätti paikkansa ylimääräisen kokouksen täytettäväk- 
si. Tätä perusteltiin sillä, että haluttiin yhdistyksen saavan heti alusta lähtien mahdolli- 
simman pätevän ja laajapohjaisen johdon. Toisaalta toukokuun kokouksessakaan ei ol- 
lut kovin laaja edustus SS-vapaaehtoisista, sillä tuolloin oli elossa tuhatkunta Saksan-kä- 
vijää, joista siis vain alle kolme prosenttia oli saapunut paikalle. Tieto ei ollut kulkenut 
tai miehet arastelivat tulla paikalle. 

Alkuperäisestä johtokunnasta jäivät toukokuun kokouksessa pois Alhainen sekä Ilves- 
kero, joka jatkoi kuitenkin edelleen yhdistyksen sihteerinä. Uusiksi johtokunnan jäse- 
niksi valittiin siihenastinen varajäsen Olli Somersalo ja Erkki Karila. Varajäsenistä Back- 
berg jäi pois, ja uusina varajäseninä aloittivat Mauri Sartio ja Tapani Linna. Yhdistyk- 
sen rahastonhoitajaksi valittiin edelleen Laine-Maire Kyöstilä, josta tulikin Veljesavun 
taloudenhoitaja useitten vuosikymmenien ajaksi.'? 

Toukokuun kokouksen jälkeen yhdistyksen johtokunta ryhtyi toimiin asiansa tunne- 
tuksi tekemiseksi entisten SS-miesten keskuudessa. Kesällä 1955 lähettämällään kierto- 
kirjeellä se kutsui kaikkia Saksan sotavoimissa vuosina 1941-1943 vapaaehtoisina pal- 
velleita suomalaisia miehiä vasta perustetun invalidien huoltoyhdistyksen jäseniksi. Kier- 
tokirjeessä kerrottiin yhdistyksen perustamisesta ja sen tarkoituksesta. Johtokunta esitti 
hartaan toivomuksen, että tätä työtä tukemaan saadaan kaikki miehet, jotka kyseisenä 
aikana ovat olleet samoissa riveissä, siis terveet ja vammaiset, sillä toiminnan pohja on 
kaikille yhteinen. '* 

Invalidit saivat johtokunnalta vielä erillisen kirjeen, jossa heitä kehotettiin hankki- 


maan lähimmältä kirurgian erikoislääkäriltä Valtion tapaturmatoimiston lomakkeel- 

Martti Lehtosen vuonna 1955 maksaman Veljes- 
avun jäsenmaksun 500 markkaa on kuitannut 
maksetuksi rahastonhoitaja Kyöstilä. Yhdistyksen 
alkuaikoina jäsenmaksut kerättiin postisiirtotili- 
kortilla, jonka kuittiosan oli painettu teksti Veljes- 
apu r.y. Jäsenkortti v. 195. . Maksun saattoi mak- 
saa postiin tai suoraan rahastonhoitajalle. Kuitti- 
osa jäi maksajalle jäsenkortiksi. 


le laadittu lausunto invaliditeettiprosentin määrittämiseksi. Yksityiskohtaisten ohjei- 
den mukaan lääkärintodistuksesta oli hankittava kolme koneella kirjoitettua, oikeak- 
si todistettua jäljennöstä. Alkuperäinen todistus ja yksi jäljennös oli lähetettävä Veljesa- 
vulle. Johtokunta valitti sitä, että invalidi joutui maksamaan niin lääkärinpalkkion kuin 
asiasta johtuvat muutkin kulut. Erittäin huonossa taloudellisessa asemassa olevalle yh- 
distys lupasi koettaa pyynnöstä korvata aiheutuneet menot.'*! 

Veljesavun ensimmäinen vuosi oli ylimääräisten kokousten aikaa, sillä 20. marraskuuta 
1955 yhdistyksen jäsenet kutsuttiin jälleen ylimääräiseen kokoukseen, tällä kertaa Tam- 
pereen Liikeväen kerholle eli Rintamamiesliiton entisiin tiloihin, joissa SS-Aseveljet oli 
kokoontunut vuosikokoukseensa 1944. Nyt paikalla oli jo huomattavasti enemmän jä- 
seniä kuin aikaisemmissa kokouksissa, mikä kertoi tehokkaasta tiedottamisesta ja jäsen- 
hankinnan onnistumisesta. Kokoukseen saapui 163 henkilöä. Se oli lähinnä yhdistyk- 
sen johtokunnan informaatiotilaisuus jäsenistölle, mutta samalla kokous antoi evästyk- 
siä johtokunnalle ja jäsenistölle siitä, miten yhdistyksen asioita olisi jäsenten mielestä 


hoidettava. Tällöin määriteltiin perusperiaatteita tulevalle toiminnalle. 

Keskeinen perusperiaate oli, että yhdistyksen tulee ehdottomasti säilyttää sääntöjen- 
sä mukainen sosiaalisen huoltoyhdistyksen toimintatapa. Tämä päätös tarkoitti ennen 
muuta sitä, että Veljesapu ei saanut millään tavoin muodostua poliittisesti kantaa otta- 
vaksi järjestöksi niin, että sitä olisi voitu syyttää lakkautetun SS-Aseveljet ry:n toimin- 
nan jatkajaksi, saati Saksan sodanaikaisen poliittisen järjestelmän ihannoijaksi. Viran- 
omaisille oli annettu tätä koskevia vakuutuksia, ja nyt haluttiin varmistaa, ettei virano- 
maisille tulisi mitään aihetta puuttua yhdistyksen toimintaan. Varmuuden vuoksi pää- 
tettiin myös, että kokouksen kulusta ja tehdyistä päätöksistä antavat julkisuuteen tietoja 
vain johtokunta ja kokouksen puheenjohtaja, jota tehtävää Tampereen kokouksessa hoi- 
ti Karl-Erik Ladau. Sanomalehdissä julkaistiin marraskuun kokouksen jälkeen lyhyt uu- 
tinen, jossa kerrottiin Veljesavun toiminnan aloittamisesta. Näin ollen yhdistyksen pe- 
rustamista ja tarkoitusta ei suinkaan pyritty salaamaan. 

Yhdistyksen johtokunta sai valtuudet jakaa avustukset, ja kokous toivoi, että ensi si- 
jalle asetetaan heikoimmassa taloudellisessa asemassa olevat yhdistyksen jäsenet. Invali- 
diteettiprosentti sai vaikuttaa avustusten jakamiseen vain toissijaisesti. Niin ikään kaa- 
tuneiden omaisille tuli myöntää avustuksia huoltotarpeen mukaisesti. Kokouksessa pää- 
tettiin myös, että Veljesavulle ei perusteta paikallisosastoja, mutta johtokunnan tehtä- 
väksi annettiin tehdä vuosikokoukselle ehdotus mahdollisista maakuntiin nimettävistä 
yhdysmiehistä. Näiden tehtävänä olisi välittää paikkakuntansa tiedot yhdistykselle sekä 
yhdistyksen tiedotukset jäsenistölle. Yhdysmiesten tulisi auttaa myös avustusten jaka- 
misessa tarvittavien tietojen saamisessa. Tauno Pajusen ehdotuksesta Tampereen kokous 
antoi johtokunnan tehtäväksi tehdä vuosikokoukselle ehdotus yhdistyksen naistoimi- 
kunnasta. Tällaista esitystä johtokunnalta ei kuitenkaan tullut. 

Tampereen kokouksessa pantiin puheenjohtajana toimineen Ladaun esityksestä alul- 
le myös perinne seppeleen laskemisesta sankarihaudoille.'8* Kysymyksessä oli saman käy- 
tännön uudistaminen, jota SS-Aseveljet oli noudattanut ensimmäisessä ja ainoaksi jää- 
neessä vuosikokouksessaan vuonna 1944. Kaatuneiden aseveljien muiston kunnioitta- 
minen tuli tällä tavoin keskeiseksi osaksi yhdistyksen toimintaa. 

Varovaisuus Veljesavun käsittelemisestä julkisuudessa oli perusteltua, sillä suljettu- 
kin kokous näytti herättäneen huomiota. Tamperelainen kommunistilehti kirjoitti Hit- 
lerin joukoissa palvelleiden SS-miesten pitäneen kokousta kaupungissa, vaikka kaikki 
tämäntapaiset fasistijärjestöt on rauhansopimuksessa kielletty”. Lehti oli vaatinut Suoje- 
lupoliisilta toimia kokouksen johdosta, mutta Supon paikallinen tarkastaja oli ilmoitta- 
nut ”lähempien toimenpiteiden olevan ylempien elimien päätettävissä”. Tämän johdos- 
ta kommunistilehti ilmoitti jäävänsä odottamaan Supon ylimpien elinten toimia, joil- 


la ”SS-miesten puuhailu ja rikollinen järjestö lopetetaan”.'5 Äärivasemmalla ei selvästi- 

kään oltu selvillä siitä, että Veljesapu oli saanut toimintansa aloittamiselle niin Supon 
kuin muidenkin viranomaisten hyväksynnän. 

Ensimmäisen varsinaisen sääntömääräisen vuosikokouksensa Veljesapu ry piti 8. huh- 
tikuuta 1956. Maassa maaliskuussa ollut yleislakko oli pakottanut siirtämään kokouksen 
pidettäväksi huhtikuun puolella, vaikka säännöt määräsivät kokouksen pidettäväksi hel- 
mi- tai maaliskuussa. Kokous järjestettiin Helsingissä ravintola Fennian Mikonsalissa, 
jossa puhetta johti Jouko Itälä. Kokouskutsu oli lähetetty jäsenistölle, mutta kutsu jul- 
kaistiin myös viidessä eri päivälehdessä, Maaseudun Tulevaisuudessa, Uudessa Suomes- 
sa, Helsingin Sanomissa, Suomen Sosialidemokraatissa ja Hufvudstadsbladetissa. Kut- 
sun näin laajalla ja näyttävällä julkaisemisella tuskin oli tarkoitus nostaa yhdistystä eri- 
tyisemmin esille suuren yleisön keskuudessa. Tavoitteena oli mahdollisimman monen 
aseveljen tavoittaminen. 

Vuosikokouksen 1956 keskeisimmäksi asiaksi nousi puheenjohtajan ja johtokunnan 
valitseminen, sillä ensimmäisen toimintavuoden puheenjohtajana toiminut Yrjö Teno- 
maa kieltäytyi jatkamasta tehtävässä. Kirjeessään Karl-Erik Ladaulle idänkauppaa käy- 
vän puunhankintayritys Thomesto Oy:n palveluksessa ollut Tenomaa perusteli kieltäy- 
tymistään sillä, että ”juttu alkoi käydä liian näkyväksi”, ja toisaalta hän katsoi yhden kes- 
keisen tavoitteen eli sotilasvammalain muuttamisen SS-aseveljien kannalta tulleen hoi- 
detuksi samoin kuin Saksasta saatavan hoitoavun. Liika näkyvyys lienee tarkoittanut 
sitä, että Tenomaa pelkäsi vaikeuksia omassa työelämässään, jos hän leimautuisi kovin 
selvästi entisten SS-miesten puheenjohtajaksi.'* 

Tenomaan tilalle uudeksi puheenjohtajaksi valittiin yksimielisesti Pekka Soila. Arpa 
oli valinnut johtokunnan jäsenistä erovuoroon Pohjanlehdon, Roihan ja Axin. Heistä 
Roiha valittiin yksimielisesti jatkamaan. Antti Nahi valittiin yksimielisesti johtokun- 
taan ja äänestyksen jälkeen myös Pekka Kurvinen, josta tuli johtokunnan varapuheen- 
johtaja. Puheenjohtajaksi siirtyvän Soilan tilalle johtokunnan varsinaiseksi jäseneksi va- 
littiin yksimielisesti Mauri Sartio sekä varajäseniksi Sulo Suorttanen, Alf Silfverberg ja 
Paavo Maunula. 

Uusi puheenjohtaja Pekka Soila oli opiskellut sodan jälkeen lääkäriksi. Hän oli valmis- 
tunut lääketieteen lisensiaatiksi 1951 ja oli erikoistunut röntgenlääkäriksi. Toimiessaan 
sairaalalääkärinä Soila oli ryhtynyt tutkijaksi, ja hän teki useita opintomatkoja ulkomail- 
le. Hänen röntgendiagnostiikan alaan kuuluva väitöskirjansa hyväksyttiin Helsingin ylio- 
pistossa vuonna 1958. Vuonna 1964 Soila nimitettiin Helsingin yliopiston röntgendiag- 
nostiikan professoriksi. Purjelentoa harrastanut Soila oli sotilasarvoltaan lääkintämajuri. 

Koska jäsenmaksut olivat yhdistyksen keskeinen tulonlähde, johtokunta oli esittänyt 
jäsenmaksuksi 1 000 markkaa. Vuosikokouksessa tätä pidettiin liian korkeana, ja niin- 

pä päätettiin, että kannettavan jäsenmaksun 
alaraja on 500 markkaa. Toisin sanoen jäse- 
nistölle viestitettiin, että enemmänkin voi 
maksaa. Saksan sotavoimissa invalidisoitu- 
neet vapautettiin jäsenmaksusta. Kannatta- 
vien jäsenten jäsenmaksun alarajaksi vahvis- 
tettiin 5 000 markkaa, eli kannattavat jäsenet 
maksoivat kymmenkertaisesti varsinaisen jä- 
senen jäsenmaksun. Tämä kertoo siitä, että 
kannattavat jäsenet miellettiin ensisijaisesti 
yhdistyksen taloudellisiksi tukijoiksi. Heille 
ei sääntöjenkään mukaan annettu päätösval- 
taa yhdistyksen asioista päätettäessä. 


Vuosikokouksen vahvistaman tilinpäätök- 


sen mukaan ensimmäisenä toimintavuon- 
na 1955 oli kerätty jäsenmaksuja 104 500 ja Pekka Soila, Veljesavun puheenjohtaja 
kannattajajäsenmaksuja 3 000 markkaa. Lah- 100006 
joituksia oli saatu 204910 markkaa. Summat 
eivät olleet suuria, mutta 1950-luvun niukoissa oloissa tällaisillakin avustuksilla oli oma 
merkityksensä. Veljesapu onnistuikin heti ensimmäisen vuoden toiminnallaan luomaan 
pohjan, josta se saattoi hyvin jatkaa tehtävänsä toteuttamista.!* 

Vaasan varuskunnan upseerikerholla pidettyyn 1957 vuosikokoukseen mennessä Vel- 
jesavun toiminta oli jo löytänyt linjansa siten, että invalidien avustusten jakoperusteet 
olivat vakiintuneet. Veljet alkoivat vähitellen tuntea järjestön omakseen, vaikka alkuvai- 
heessa SS-vapaaehtoisten liittyminen yhdistykseen oli ollut hyvin verkkaista. Lokakuus- 
sa 1955 Veljesavussa oli ollut vain 35 jäsentä, ja puheenjohtaja Tenomaa olikin pelännyt, 
ettei näin pienellä joukolla onnistuta ajamaan yhdistyksen kannalta tärkeitä asioita. En- 
simmäisenä jäsenmaksunsa maksanut oli Kosti Ilveskero ja toisena Ruth Munck.'% Jä- 
senmäärä kasvoi kuitenkin hitaan alun jälkeen ja se oli vuoden 1956 alussa jo 209, ja sa- 
man vuoden vuosikokouksessa jäsenmääräksi todettiin 265. Kuitenkin suurin osa kaiken 
kaikkiaan noin tuhatpäisestä vapaaehtoisten joukosta oli edelleen tavoittamatta. Yhdis- 
tyksen ongelmana oli se, että monet kyllä ilmoittautuivat jäseniksi, mutta eivät kuiten- 
kaan maksaneet jäsenmaksuaan. Vuoden 1956 lopulla yhdistyksen kortistossa oli 474 
henkilön nimet ja osoitteet, mutta todellista jäsenmäärää ei voitu ilmoittaa. 

Veljesavussa osattiin arvioida elossa olevien vapaaehtoisten määrä oikein. Mika Ha- 


kanpään laatimien tilastojen mukaan vuoden 1956 lopussa oli elossa 999 vapaaehtoista. 

Yhdistys oli siis onnistunut yhdessä vuodessa saamaan jäsenikseen noin neljäsosan Sak- 
sassa vuosina 1941—1943 palvelleista. Periaatteessa Veljesapu tietenkin pyrki saamaan 
entiset vapaaehtoiset mahdollisimman kattavasti yhdistyksen jäseniksi. Toisaalta halut- 
tiin kuitenkin pitää tiukkaa kontrollia jäseniksi hyväksyttävistä, sillä yhdistyksessä kat- 
sottiin, ettei ”oman pesän likaajia” tule ottaa jäseniksi. Niinpä jäsenhakemusmenettely 
oli sikäli tiukka, että jäsenyyttä tuli hakea kirjallisesti, ja hakija tarvitsi hakemukseensa 
kahden jo jäsenenä olevan veteraanin suositukset. Tässäkin asiassa Veljesapu toimi Jää- 
käriliiton omaksuman käytännön mukaisesti. Jääkäritkään eivät ottaneet liittonsa niitä 
jääkäreitä, joiden katsottiin toimineen kunniattomasti. 

Vaikka jäsenyysehdot olivat tiukat, Veljesavun johtokunta pyrki käyttämään kaikki 
keinot jäsenkunnan kasvattamiseksi ja erityisesti heidän etujensa valvomisesti. Tammi- 
kuussa 1957 Pekka Kurvinen ja Kosti Ilveskero patistivat jäsenkuntaa vaikuttamaan sii- 
hen, että nukkuvat veljet ja kaatuneiden omaiset heräisivät valvomaan etujaan, ”kun sii- 
hen vielä on vaikeasti hankittu tilaisuus”. Kiertokirjeiden lisäksi Veljesapu oli julkaissut 
asiasta vetoomuksen päivälehdissäkin.! Sikäli Veljesavun jäsenyyskriteerit olivat lievem- 
mät kuin oli ollut SS-Aseveljissä, että yhdistykseen hyväksyttiin myös lyhyen aikaa Sak- 
sassa palvelleet vapaaehtoiset. Samoin jäseneksi otettiin joitakin miehiä, joilta SS-Ase- 
veljet oli evännyt jäsenyyden jonkin kunniattomaksi katsotun teon takia. 

Pekka Soila oli toiminut menestyksellisesti yhdistyksen puheenjohtajana, ja 1957 
vuosikokouksessa Erkki Liukkonen ehdotti, että Soila jatkaisi edelleen tehtävässä. Soi- 
la oli kuitenkin haluton jatkamaan, sillä hän totesi valintansa aiheuttavan toiminnalli- 
sia vaikeuksia ja katkoja hänen muiden tehtäviensä eli lähinnä väitöskirjan kirjoittami- 
sen vuoksi. Näin oli ollut jo vuonna 1956, jolloin varapuheenjohtaja Kurvinen oli Soi- 
lan ulkomaanmatkan vuoksi joutunut pitkään hoitamaan puheenjohtajan tehtäviä. Soila 
ehdottikin Kurvista uudeksi puheenjohtajaksi. Vuosikokous ei kuitenkaan Soilan ehdo- 
tusta hyväksynyt, vaan päätti, että Soila jatkaa edelleen puheenjohtajan tehtävässä. Soila 
itse toteaa pyristelleensä puheenjohtajavaalissa vastaan, mutta olleensa yksin voimaton. 

Johtokunnan jäsenistä valittiin edelleen erovuoroiset arvalla, kuten yhdistyksen sään- 
nöissä oli mainittu. Erovuoroisiksi tulivat 1957 arvonnan perusteella Niilo Kuustie, Rei- 
no Rantanen ja Mauri Sartio. Näistä Rantanen valittiin uudelleen. Pentti Koivisto va- 
littiin Kuustien tilalle johtokunnan uudeksi jäseneksi. Taisto Kuurin ehdotettua Ola- 
vi Vihervaaraa ja Erkki Liukkosen ehdotettua Mauri Sartiota jouduttiin äänestämään. 
Äänestyksessä Vihervaara valittiin johtokuntaan. Aiemmat varajäsenet valittiin kaikki 
uudelleen! 

Yhdistyksen sihteeriksi valittiin 1957 Seppo Siimestö. Aikaisempi sihteeri Kosti Il- 


veskero oli joutunut luopuman suurimmasta osasta sihteerin tehtävien hoitamista jo syk- 

Seppo Siimestö, Veljesavun — Pekka Soila ja Karl-Erik Ladau keskustelevat Sturmmann-patsaan 
sihteeri 1957—1958 muovailleen kuvanveistäjän, jääkärikapteeni Lauri Leppäsen (oik.) 
kanssa Veljesavun vuosikokouksessa 1958. 


syllä 1956 lisääntyneiden töidensä takia. Ilveskero työskenteli Suomen Tupakka Oy:ssä, 
aluksi kirjanpito-osastolla, mutta yleni yhtiössä päätyen lopulta 1969 konsernin toimi- 
tusjohtajaksi. Hän sai samana vuonna kauppaneuvoksen arvonimen, ja hän toimi Kyp- 
roksen pääkonsulina Helsingissä vuodesta 1967. 

Sihteerin työkiireiden takia yhdistyksen syksyllä 1956 palkkaama ulkopuolinen asia- 
mies, varatuomari Matti Ylikangas oli hoitanut suurimman osan sihteerin tehtävistä 
oman toimensa ohella. Uusi sihteeri Siimestö pääsi aloittamaan sihteerin tehtävässä vasta 
vuoden 1957 lopulla, joten Ylikangas hoiti käytännössä sihteerin tehtäviä siihen saakka. 

Viihdepuoltakaan yhdistyksessä ei lyöty laimin. Varapuheenjohtaja Kurvinen ja asia- 
mies Ylikangas kutsuivat Veljesavun jäsenet naisineen Helsingissä Oltermanni-Killassa 
pidettävään yhdistyksen pikkujouluun. ”Puuron, tanssin, television, pelien, A-oikeuk- 
sien ym. ohessa tosi pätevää ohjelmaa, josta vastaa ”Prinssipääjohtaja Pekka Lipponen 
= Oke Tuuri Kansallisteatterista”! Oli ymmärrettävää, että televisio mainittiin pikku- 
joulun yhteydessä, sillä televisiolähetykset olivat tuolloin aivan uutta Suomessa; Yleis- 
radion säännölliset tv-lähetykset alkoivat vasta 1958 alusta. Perin harvalla oli vielä tele- 
visiovastaanotinta kotonaan. Pekka-Lipposen ja Kalle-Kustaa Korkin seikkailut puoles- 


taan olivat aikakauden suosituinta radioviihdettä. 

Vapaaehtoisia Veljesavun vuosikokouksessa 1958 Tampereen Liikeväen kerholla. Pöydän takana 
vasemmalla kirjailijat Unto Parvilahti ja Niilo Lauttamus. 


Kun Veljesavun jäsenet kokoontuivat seuraavaan, vuoden 1958 vuosikokoukseensa 
Tampereen Liikeväen kerholle, oli jo ennakolta selvää, että yhdistyksen johtokunnas- 
sa tapahtuu muutoksia. Puheenjohtaja Soila oli nyt tehnyt etukäteen selväksi, ettei hän 
enää voi työesteittensä takia jatkaa puheenjohtajana, sillä hän työskenteli vuosina 1957- 
1959 Yhdysvalloissa. Johtokunnan jäseneksi hän kuitenkin lupautui edelleen. Samoin 
Antti Nahi oli ilmoittanut jäävänsä työesteiden takia johtokunnasta. 

Pekka Soilan tilalle uudeksi puheenjohtajaksi valittiin siihenastinen varapuheenjoh- 
taja Pekka Kurvinen, ja Soila valittiin Kurvisen tilalle johtokuntaan. Sääntöjen mukaan 
johtokunnasta olivat erovuorossa Erkki Karila, Heikki Mansala ja Olli Somersalo. Ero- 
vuoroiset Mansala ja Somersalo valittiin uudelleen ja Karilan tilalle valittiin Aarne Lehti- 
mäki. Antti Nahille myönnettiin hänen pyytämänsä ero, ja hänen tilalleen johtokuntaan 
valittiin Niilo Kuustie. Varajäsenistä Kymen läänin apulaispoliisitarkastajaksi nimitet- 
ty Sulo Suorttanen jäi pois, ja hänen tilalleen valittiin Kalevi Haapaniemi.” Johtokun- 


ta valitsi uudeksi varapuheenjohtajakseen johtaja Aarne Roihan. Uudeksi sihteeriksi va- 

Toivo Vainio, Veljesavun sihteeri 1958—1963. Pekka Kurvinen, Veljesavun puheenjohtaja 
1958-1960. 


littiin Toivo Vainio, joka tuli hoitamaan tehtävää 16 vuoden ajan. Vainio oli ollut jo en- 
nen sotaa poliisin palveluksessa. Kaikki poliisina toimineet SS-miehet olivat joutuneet 
punaisen Valpon aikana eroamaan viroistaan, mutta Vainio oli palannut poliisiin 1948, 
ja hän toimi viimeksi Helsingin poliisilaitoksen murharyhmän ylietsivänä. 
Puheenjohtaja Pekka Kurvinen oli valmistunut lainopin kandidaatiksi 1949 ja saa- 
nut varatuomarin arvon 1952. Hän oli toiminut valtiovarainministeriön virkamiehenä 
1953-1957, ja vuosina 1957—1968 hän toimi eduskunnan oikeusasiamiehen sihteerinä 
ja varamiehenä. Tämän jälkeen hän toimi lainvalmistelukunnan jäsenenä ja korkeimman 
hallinto-oikeuden hallintoneuvoksena vuoteen 1988. Metsästyksen ja kalastuksen har- 
rastuksikseen ilmoittanut Kurvinen oli sotilasarvoltaan yliluutnantti. 
Poikkeuksellisesti Veljesapu kokoontui vuonna 1958 myös syyskokoukseen, joka pidet- 
tiin Tampereella 1. marraskuuta. Tässä kokouksessa ei käsitelty mitään sääntömääräisiä 
asioita, vaan se oli enemmänkin epävirallinen informaatiotapahtuma sekä muistoristien ja 
muistopatsaiden jakotilaisuus. Tammer-Killassa Tuomiokirkonkadulla pidetyssä kokouk- 


147 


Veljesavun pyhäinpäiväjuhlan osanottajia "jälkisammutustöissä” Tampereen uimahallilla 2.11.1958. 
Etualalla vasemmalla Niilo Lauttamus, hänen takanaan saunahattu päässä Tauno Pajunen ja Paju- 
sen takana Kustaa Levälahti. 


sessa kuultiin tuolloin ajankohtainen vapaaehtoisliikkeen historiankirjoituksen tilanne, 
jaettiin muistoristejä ja niiden omistuskirjoja sekä luovutettiin SS-miespatsaat niitä tilan- 
neille. Illalla oli illanvietto ja tanssiaiset. Tampereella oltiin koko viikonvaihde. Kun ko- 
kous oli pidetty lauantaina, oli sunnuntaina vuorossa ”jälkisammutustöitä” uimahallissa.'? 

Ensimmäisinä vuosinaan Veljesapu oli keskittynyt huoltotyöhön ja veljien edunval- 
vontaan. Oli kuitenkin selvää, että myös yhteisillä kokoontumisilla jo sinänsä oli asevel- 
jeydelle suuriarvoinen merkitys. Kokoontumiset loivat yhdessäolon tunnetta, voitiin 
muistella menneitä ja ylläpitää toveruutta. Veljesavun ensimmäinen julkaisu liittyi ni- 
menomaan keskinäiseen yhdessäoloon. Yhdistys nimittäin painatti vuonna 1959 pienen, 
12-sivuisen laulukirjan nimeltään ”Veljesavun veisuvihko” johon otettiin yhteisissä tilai- 
suuksissa laulettujen laulujen sanoja. Ne perustuivat Tauno Pajusen sovittamiin sota-ai- 
kaisiin sävelmiin. Laulut keskittyivät veljille sotaretken aikana tutuiksi tulleisiin saksan- 


ja suomenkielisiin sanoituksiin. Oli Lili Marleen (Liisa pien), oli Erika (Kaarina) ja oli 

NORTH STATE 
kruunaa - 
kaiken! 


Mot 
eisuvihko 


SUOMEN TUPAKKA OY. | 


Sisältö: 


Valitse huolella 


a Sivu 3 .... Lystillä päällä. 
vase Pife | =: om 
e Sivu 5 .... Annemarie, 
Sivu 6 .... Lili Marleen. 
Sivu 7 .... Heute wollen wir... 
Sivu 8 .... Kaarina. 
Sivu 9 .... Erika. 
Sivu 10 .... Edelweiss. 
oa VIIKINGIN VIISUJA 
Sivu 11 .... Juhlan päättäjäislaulu. 
SUOMEN TUPAKKA OY. 
Tampereella Oy Syrönin PAINO 1958 
Yhdistyksen ensimmäinen julkaisu, Veljesavun Jukka Tyrkön toimittama Viikingin viisuja -lau- 
veisuvihko vuodelta 1959. lukirja vuodelta 1958. 


Edelweiss (Orvokki) sekä muutama muu. Pieneltä osaltaan lauluvihkoon saadut kanna- 
tusilmoitukset kertoivat alkuvuosien Veljesavun tukijaystävistä, joista useimpien johto- 
tehtävissä oli SS-veljiä. Vihkoon oli saatu ilmoituksia Aarne Roihan johtamalta ravin- 
tolaketjulta (Angleterre, Klippan, Teatteri-Grilli, Oltermanni-Kilta), SOK:lta, Suomen 
Tupakalta, Koiviston Autoliike Oy:ltä Seinäjoelta, Suomen Kumitehtaalta sekä kauppa- 
neuvos Jussi Monosen omistamalta kirjapainolta Kirja-Mono Oy:ltä. 

Jo edellisenä vuonna 1958 oli ilmestynyt Jukka Tyrkön toimittama 16-sivuinen ” Vii- 
kingin viisuja? -niminen lauluvihkonen, jonka kanteen oli painettu Kurt Tillmanin so- 
ta-aikainen piirros. Siihen ei ollut merkitty julkaisijaa, mutta painopaikkana oli Oy Sy- 
renin Kirjapaino Tampereella. Vihkoseen oli otettu useita saksalaisten marssien sanoi- 
tuksia SS Marschiert -laulusta lähtien. Mukana oli myös muutama suomalainen sanoi- 
tus. Tämä vihkonen ei virallisesti ollut Veljesavun aikaansaannos, mutta julkaisun sisältö 


kertoo selvästi, että asialla olivat olleet entiset SS-vapaaehtoiset. 

Vuonna 1959 Veljesapu kokoontui Seinäjoen Rautatieläisten talolle pitämään vuosi- 
kokoustaan. Yhdistyksen johtokunta sai kokoukselta kiitokset siitä, että se oli hoitanut 
asioita sääntöjen mukaisesti. Johtokunnan jäseniä valittaessa Pekka Kurvinen valittiin 
yksimielisesti jatkamaan puheenjohtajana. Erovuorossa olleet jäsenet olivat Aarne Roi- 
ha, Niilo Kuustie ja Pekka Soila. Heistä Roiha valittiin jatkamaan, Kuustien ja Soilan ti- 
lalle valittiin Leo Heikurainen ja Toivo Jussila. 

Vuosikokous esitti johtokunnalle toivomuksen, että se saattaisi vapaaehtoisliiket- 
tä koskevan asian ja sen merkityksen yleisön tietoisuuteen. Toisin sanoen enää ei näh- 
ty mitään syytä piilotella ja salailla tosiasioita, vaan vapaaehtoiset saattoivat pikemmin- 
kin olla ylpeitä omasta asiastaan. Kenenkään jäsenen ei tarvitse salata kuulumista jouk- 
koon, totesi vuosikokous.! 

Veljesapu teki vuosikokouksissaan yleensä päätöksiä muodollisen yksimielisesti, vaik- 
ka ”toisinajattelijoitakin? löytyi. Kaikki eivät olleet Kurviseen puheenjohtajana täysin 
tyytyväisiä hänen maalaisliittolaisuutensa vuoksi. Tunnetuimpiin toisinajattelijoihin 
kuulunut Unto Parvilahti vitsailikin, että eräät veljesapulaiset pelkäävät pian tulevan- 
sa luetuiksi Arvo Korsimon (maalaisliiton puoluesihteeri) tukimiehistöön tai maalais- 
liiton poikaosastoon.”* Tällaisesta yksityisestä kritiikistä huolimatta puoluepolitiikka 
ei kuitenkaan ollut näkyvästi esillä Veljesavussa, vaikka joidenkin jäsenten poliittisesta 
kannasta saatettiinkin laskea tämän kaltaista leikkiä. Ulkopolitiikkaankaan veljesapulai- 
set eivät juuri julkisesti ottaneet kantaa, ellei jonkinlaisena kannanottona ole pidettävä 
sitä, että ainakin Aarne Roiha ja Sakari Haikala olivat 1970-luvulla mukana Suomi-Kii- 
na-Seuran toiminnassa. Roiha toimi lisäksi Pakistanin kunniakonsulina. 

Vuosikokouksen 1959 esittämän julkisuushakuisen toivomuksen taustalla oli luon- 
nollisesti pyrkimys saada vapaaehtoisliikkeestä käytävä keskustelu pysymään asialinjalla 
ja rauhoittaa niitä jäseniä, jotka ehkä perustellustikin epäilivät, onko henkilökohtaisen 
SS-taustan esille tuominen lainkaan järkevää. Vuosikokouksessa esitetyn toivomuksen 
järkevyyttä olikin varsin pian ryhdyttävä punnitsemaan. Veljesavun johtokunta nimit- 
täin joutui heti seuraavana vuonna vetämään rajaa sille, miten yhdistys halusi julkisuu- 
dessa esiintyä. Kun yhdistyksestä oli esitetty julkisesti syyttäviä lausuntoja, johtokunta 
totesi, että Veljesapu ei ”huoltoyhdistyksenä halua esiintyä ulospäin suuressa maailmas- 
sa”. Veljien eli yhdistyksen jäsenten ei tullut turisteina matkustaessaan esiintyä yhdistyk- 
sen nimissä, linjasi johtokunta, sillä sellaisesta esiintymisestä saattaisi seurata väärinkä- 
sityksiä ja provokaatioita.! 

Tällainen kannanotto johtui siitä, että loppuvuodesta 1959 uutiset kertoivat maail- 
malta villityksestä, jossa seiniä töhrittiin juutalaisvastaisilla iskulauseilla. Villitys oli saa- 


nut alkunsa Saksasta, kun Kölnissä oli jouluyönä 1959 maalattu paikallisen synagogan 

seinään hakaristejä ja antisemitistisiä iskulauseita. Tämä provokatiivinen tapahtuma sai 
hetkeksi eräänlaisen hakaristivillityksen leviämään ensin ympäri Eurooppaa ja jopa ym- 
päri maailmaa, joskaan Suomessa ei mitään vakavia provokaatioita tapahtunut. Juutalais- 
järjestöt saivat tällaisesta nuorison töhertelystä aiheen leimata entisten SS-miesten jär- 
jestöt antisemitistisiksi organisaatioiksi, vaikka järjestöillä ei ollutkaan mitään tekemis- 
tä töhrimiskampanjan kanssa. Kun Ilta-Sanomat kirjoitti SS-miesten järjestöihin koh- 
distetuista syytöksistä, Veljesavun johto otti asian esille yhdistyksen sisällä. 

”Edelleen näyttää olevan epäilyksiä meitä ja tarkoitusperiämme kohtaan” todettiin 
Veljesavun kiertokirjeessä. Tämä osoitti, miten tärkeää oikeitten ja luotettavien tieto- 
jen antaminen vapaaehtoisliikkeestä on. Varapuheenjohtaja Roiha kiisti julkisuudes- 
sa Ilta-Sanomien perustelemattoman vihjauksen, ja hän sai arvovaltaista taustatukea. 
Myös Suojelupoliisin päällikkö Alhava kumosi Ilta-Sanomien väitteen Veljesavun juu- 
talaisvastaisuudesta. 

Sittemmin saksalainen diplomaatti ja poliitikko Hans Graf Huyn on suomeksikin 
1979 ilmestyneessä kirjassaan ”Hyökkäys” osoittanut, että Kölnin ja muiden paikka- 
kuntien hakaristivälikohtaukset olivat Neuvostoliiton KGB:n toimeenpanemia. Pravda 
oli saanut niistä aiheen kirjoittaa, miten ”nämä kauhistuttavat fasistiset provokaattorit 
ja hakaristien töhrijät lietsovat kylmää sotaa ja pyrkivät myrkyttämään kansojen väliset 
suhteet”. KGB:n provokaatio paljastui vasta vuosia myöhemmin, mutta sen ilmitulo ei 
enää saanut aikaan suuria otsikoita.”?* 

Suomessa Suojelupoliisi oli saanut jonkun Veljesapua kompromentoimaan pyrkineen 
viestin. Vuonna 1958 joku oli raportoinut, että yhdistyksen ensimmäisissä kokouksis- 
sa oli ilmennyt voimakasta revanssihenkeä. Supoa informoinut lähde oli kertonut: ”Jär- 
jestön keskuudessa on vallinnut hyvin voimakkaasti kansanvaltaisen yhteiskuntajärjes- 
telmän vastainen henki. Yleisenä kantana järjestön piirissä on ollut, että valtiokoneisto 
olisi meilläkin järjestettävä Hitlerin Natsi-Saksan mukaisesti.” Sanottiin, että ”kokouk- 
sissa ollut liikemies? oli kertonut mielialojen alkuvaiheen jälkeen tasaantuneen, vaikka 
edelleen poliittinen keskustelu näytteli yhdistyksen kokouksissa huomattavaa osaa.” 

Mikään ihme ei ollut, että tällaisten kommenttien välittäjiä löytyi jopa Veljesavun 
omasta keskuudesta. Mukana oli myös sodanjälkeisiä käännynnäisiä, eivätkä kaikki pi- 
täneet yhdistyksestä ja sen johdosta, mikä tekee parjaavat kommentit ymmärrettäviksi. 
Toki muutaman ryypyn jälkeen kokouksissa on saatettu kuulla hyvinkin räväköitä kan- 
nanottoja, mutta minkäänlaisesta ”äärioikeistolaisesta toiminnasta” ei Veljesavun piiris- 
sä ole näyttöä. Niinpä Suojelupoliisissakin saatettiin todeta yhdistyksen toiminnan ole- 
van lähinnä perinnetyötä. Toisin sanoen silloisessa Suojelupoliisissa osattiin erottaa ko- 


hukommentit todellisuudesta." 

Johtokunta sai esitetyistä perusteettomista syytöksistä aiheen jälleen korostaa jäsenis- 
tölle asiallisen käytöksen tärkeyttä: ”Nykyisenä poliittisesti allergisena aikana jokaisen 
on muistettava toimintamme päämäärät.” Yhdistyksen kaikki ponnistukset tähtäävät in- 
validien ja kaatuneiden omaisten aseman parantamiseen ja turvaamiseen. Sekä kotiseu- 
dulla että turistimatkoilla jokaisen on muistettava, että törmäilyllä saadaan vahinkoa ai- 
kaan, korosti johtokunta ja jatkoi ilolla todenneensa, että veljet eivät olleet antaneet ai- 
hetta muistutuksiin.! Veljesavun hallitus halusi tällä tavoin olla varovainen ja ennakol- 
ta varoittaa jäseniä harkitsemattomista teoista. 

Vaikka 1940-luvun vaaran vuosista oli päästy, aika ei 1950-luvun lopulla tai 1960-lu- 
vun alussa ollut kovin otollinen SS-vapaaehtoisten asioitten esille tuomiseen. SS-invali- 
dien pääsy invalidikorvausten piiriin sai kuitenkin Veljesavun johdon suhtautumaan op- 
timistisesti tulevaisuuteen. Kun puheenjohtaja Kurvinen kirjoitti keväällä 1958 Kalervo 
Kurkialalle Ruotsiin, hän saattoi todeta, että vapaaehtoisia diskriminoiva henki oli suu- 
relta osin hävinnyt virallisista piireistä. Korkeina lainehtineet ajan aallot olivat tasaan- 
tuneet vapaaehtoisten kohdalta, ja elämä on palautunut normaaleihin uomiin, kirjoit- 
ti Kurvinen ? 

Puheenjohtajan arvio oli ehkä vähän ennenaikainen. Eräät viranomaisten toimet SS- 
vapaaehtoisia kohtaan paljastivat sen tosiasian, ettei virallisten piirien syrjivä asenne va- 
paaehtoisiin suinkaan ollut kokonaan hävinnyt. Lisäksi Stalinin kuolemaa seuranneen 
suojasään jälkeen Suomen ulkopoliittinen tilanne alkoi vuodesta 1958 lähtien jälleen 
vaikeutua. Ns. yöpakkaset syksyllä 1958 oli uusi alku Suomen poliittisen liikkuma-alan 
kaventumiselle, ja vuoden 1961 noottikriisi oli omiaan huonontamaan maan kansain- 
välispoliittista asemaa entisestään. Neuvostoliitto sai entistä enemmän sanansijaa Suo- 
men sisäpolitiikasta päätettäessä, ja Suomen sisäisessä ilmapiirissä alkoi samaan aikaan 
olla merkkejä sota-ajan päättäjiin ja veteraaneihin nurjasti suhtautuvan vasemmistora- 
dikalismin aktivoitumisesta. Tällainen ulko- ja sisäpoliittinen kehitys ei suinkaan ollut 
Veljesavun kannalta myönteistä. Niinpä yhdistyksen johtokunta joutui toistuvasti ko- 
rostamaan jäsenistölle sitä, että Veljesapu ry on invalidiyhdistys. Kaikessa toiminnassa 
ja kaikissa tilaisuuksissa tuli käydä selvästi ilmi, että sääntöjen mukaan yhdistys toimii 
sodasta kärsimään joutuneitten hyväksi.” 

Vaikka jäsenistö noudatti varsin hyvin johtokunnan toivomusta, Veljesapu tuotiin sil- 
loin tällöin julkisuudessa esille kielteisessä mielessä, kuten Ilta-Sanomien kirjoittelu Köl- 
nin välikohtauksen yhteydessä osoitti. 

Keväällä 1960 näytti kuitenkin olevan muistutuksen paikka. Kesäkuun alussa hellun- 
tain tienoilla, samoihin aikoihin, kun israelilaiset sieppasivat Adolf Eichmannin Argen- 


tiinasta, eräät suomalaiset SS-miehet olivat osallistuneet ulkomailla johonkin oikeisto- 

radikaalien kokoukseen, mistä lehdet olivat kirjoittaneet tavalla, jonka Veljesavun johto 
pelkäsi aiheuttavan ikävyyksiä yhdistykselle ja sen jäsenistölle. Tuolloinen puheenjohta- 
ja Silfverberg ja sihteeri Vainio lähestyivät jäsenistöä kiertokirjeellä. He eivät halunneet 
suurennella lehtikirjoitusten merkitystä, mutta siitä huolimatta he totesivat, että osoit- 
taa arvostelukyvyn puutetta miehissä, jotka ”tänä tulenarkana aikana, jolloin lisäksi isän- 
maamme on tärkeiden ratkaisujen edessä, viettävät, pahaa tietenkään tarkoittamatta, va- 
paa-aikaansa tilaisuudessa, josta heidän täytyy tietävän määrätynlaisen hälyn nousevan”. 
Tärkeillä ratkaisuilla lienee tarkoitettu Suomen vapaakauppaneuvotteluja Eftan kanssa, 
joita käytiin yöpakkasten tulehduttamassa ilmapiirissä. Veljesavun varoittava kiertokirje 
kertoo herkkyydestä, jolla veljien tekemisiin reagoitiin siitäkin huolimatta, ettei edes tie- 
detty, olivatko kiertokirjeen varoitukseen aihetta antaneet miehet yhdistyksen jäseniä.?? 

Kun Veljesapu valmistautui vuoden 1960 vuosikokoukseensa, yhdistyksen puheen- 
johtajisto näytti olevan jälleen vaihtumassa. Pekka Kurvinen oli ilmoittanut, että hän ha- 
luaa jättää paikkansa ”levänneille voimille”. Myös varapuheenjohtaja Aarne Roiha ilmaisi 
haluavansa jättää johtokunnan. Tällaisten ilmoitusten johdosta johtokunta lähti ennen 
vuosikokousta etsimään puheenjohtajaehdokkaita. Se päätti ehdottaa vuosikokoukselle, 
että uudeksi puheenjohtajaksi valittaisiin Alf Silfverberg. Roiha oli ehdottanut tilalleen 
johtokuntaan entistä puheenjohtajaa Yrjö Tenomaata, ja johtokunta oli samaa mieltä.” 

Vuosikokous kokoontui Tampereella Tammer-Killassa. Kokous myöntyi Kurvisen 
pyyntöön saada vapautus puheenjohtajan tehtävästä kasvavan työmääränsä vuoksi ja va- 
litsi hänen tilalleen Silfverbergin. Vuosikokouksen puheenjohtajana toiminut Karl-Erik 
Ladau esitti yhdistyksen ja kokouksen erityisen kiitoksen Kurviselle hänen ansiokkaas- 
ta ja siunauksellisesta työstään yhdistyksen hyväksi. 

Erovuorossa olleet johtokunnan jäsenet Pentti Koivisto ja Olavi Vihervaara valittiin 
uudelleen. Uudelleenvalinnasta kieltäytyneen Reino Rantasen tilalle johtokunnan var- 
sinaiseksi jäseneksi valittiin Kalevi Haapaniemi. Aarne Roihalle myönnettiin ero joh- 
tokunnan jäsenyydestä, ja hänen tilalleen valittiin Yrjö Tenomaa. Varajäseniksi valittiin 
Paavo Maunula, Hilpi Himanka ja Simo Rautala. Myös Rantanen ja Roiha saivat yh- 
distyksen kiitokset epäitsekkäästä ja tuloksellisesta työstään yhdistyksen hyväksi. Vuo- 
sikokouksen jälkeen järjestettyyn iltajuhlaan osallistui jäsenten ja heidän puolisoittensa 
ohella joukko kutsuvieraita, joukossa mm. akateemikko Rolf Nevanlinna, joka oli SS-va- 
paaehtoistoimikunnan puheenjohtajana toimittuaan joutunut sodan jälkeen eroamaan 
Helsingin yliopiston professorin virasta ja lähtemään muutamaksi vuodeksi maanpakoon 
Sveitsiin.” Johtokunta valitsi varapuheenjohtajaksi Kalevi Haapaniemen. 

Veljesavun uusi puheenjohtaja Alf Silfverberg oli valmistunut lainopin kandidaatik- 


si 1949 ja saanut varatuomarin arvon 1952. Toimittuaan asianajajana ja pankkimiehenä 

Alf Silfverberg, Veljesavun puheenjohtaja 
1960-1962. 


Silfverberg oli nimitetty 1956 Suomen Ku- 
mitehdas Oy:n (myöh. Oy Nokia Ab) laki- 
mieheksi. Sittemmin hän toimi yhtiön pää- 
lakimiehenä ja johtajana keskushallinnossa 
eläkkeelle jäämiseensä 1986 saakka. Kunto- 
uintia ja sotahistoriaa harrastanut Silfver- 
berg oli sotilasarvoltaan luutnantti. 
Vuoden 1960 vuosikokouksessa Turun 
seudun kerho lahjoitti Veljesavulle puheen- 
johtajan nuijan. Sen luovuttivat kokouksen 
alussa Pekka Soila ja Toivo Jussila tässä ko- 
kouksessa ensimmäistä kertaa käytettäväksi. 
Veljesavun sihteerit ovat dokumentoi- 
neet hyvin yhdistyksen kokoukset, ja juh- 
listakin on jäsenistölle tiedotettu kohtuul- 
lisesti. Yksi tosiasia on kuitenkin inhimilli- 
sistä syistä jäänyt dokumentoimatta. Veljien 
alkoholin käytöstä juhlissa ei juuri ole mai- 
nintoja asiakirjoissa, vaikka se kaikesta päät- 


täen on Veljesavun alkuvuosina ollut melko rajua. Erään Tampereella järjestetyn vuosi- 


kokouksen jälkeisessä iltajuhlassa koko ravintolan alkoholijuomat loppuivat jo kello 22. 


Onneksi naapuriravintola suostui lainaamaan lisää omista varastoistaan. Jonkinmoisen 


käsityksen veljien alkoholinkäytöstä saa Unto Parvilahden kirjeestä vuodelta 1959. Hä- 


nen mukaansa ylenmääräinen alkoholin käyttö on ollut pahana vikana SS-miesten ko- 


koontumisissa. Parvilahti oli sitä mieltä, että yhteenkuuluvaisuuden henkeä pitäisi vält- 


tämättä saada suunnatuksi kehittävämpään kerhotoimintaan kuin juopotteluun. Paikal- 


lisissa seuroissa voitaisiin pitää opettavia esitelmiä, esimerkiksi jäsenet omilta toimialoil- 


taan tai pyytää ulkopuolisia esitelmöitsijöitä. Henkilökohtainen kosketus raskaimmin 


invalidisoituneihin veljiin oli Parvilahden mukaan jäänyt aivan liian heikoksi.” 


Valtuuskunta ja tukimiehet 


Marraskuussa 1955 pidetyn kokouksen edellyttämä Veljesavun yhdysmiesverkko päätet- 


tiin toteuttaa nimeämällä yhdistykselle 20-jäseninen, johtokunnan alaisena toimiva val- 


tuuskunta. Aloite oli tullut Kuopion veljiltä, ja silloinen puheenjohtaja Tenomaa oli il- 

moittanut sitä kannattavansa. Valtuuskunnan tuli tehdyn aloitteen mukaan kokoontua 
tarpeen vaatiessa, ja sen jäsenille voitaisiin antaa yhdistyksen toimintaan liittyviä paikal- 
lisia tehtäviä. Johtokunta toteutti vuosikokouksen toiveen ja nimesi huhtikuussa 17-jä- 
senisen valtuuskunnan, jonka jäsenet edustivat melko kattavasti eri maakuntia. Käytän- 
nössä valtuuskunta kokoontui yhdistyksen vuosikokouksen alla neuvonpitoon, jolloin 
Tenomaan mukaan tuli pohtia sitä, miten kaikkien maakuntien asiat tulevat tasapuo- 
lisesti hoidettua. Jonkinmoisena ongelmana oli se, etteivät yhdistyksen säännöt tunte- 
neet mitään valtuuskuntaa. 

Käytännössä valtuuskunnasta tuli harvakseen kokoontuva elin, jolla ei luonnollisesti- 
kaan ollut mitään sääntömääräistä tehtävää. Vuosittain valtuuskuntaa täydennettiin va- 
litsemalla paikkakunnaltaan pois muuttaneiden ja edesmenneiden tilalle uusia jäseniä. 
Lopulta valtuuskunnan merkitys jäi varsin vähäiseksi, ja Porissa vuonna 1972 pidetyssä 
Veljesavun vuosikokouksessa se päätettiinkin lakkauttaa. Sen sijaan johtokunta velvoi- 
tettiin nimeämään tarpeelliseksi katsomansa määrän yhdysmiehiä eri paikkakunnille. 

Vaikka vuosikokous teki valtuuskunnan lakkauttamista koskevan päätöksen, valtuus- 
kunta ei kuitenkaan vielä kadonnut mihinkään. Kun vuosikokous ei enää valtuuskuntaa 
valinnut, sen teki yhdistyksen johtokunta, joka ilmoitti tarvitsevansa sen jäsenten tukea 
ja aktiivista panosta. Nyt johtokunta myös määritteli valtuuskunnan tärkeimmät tehtä- 
vät. Sen jäsenten tuli etsiä ja ilmoittaa johtokunnalle niiden veljien nimet ja osoitteet, 
jotka eivät vielä olleet yhdistyksen jäseniä. Sen tuli myös ilmoittaa tiedot niistä invalidi- 
veljistä ja kaatuneitten veljien omaisista, jotka olivat veljesavun tarpeessa.?** 

Lopullisesti valtuuskunta haudattiin vasta vuonna 1976. Tuolloin yhdistyksen johto- 
kunta katsoi, ettei valtuuskunnan toiminta ollut tarkoituksenmukaista. Sen tähden joh- 
tokunnan päätöksellä siirryttiin tukimiesjärjestelmään, jossa jokaiselle talousalueelle va- 
littiin yksi tukimies? 

Tukimiehille annetut tehtävät käyvät ilmi mm. Veljesavun silloisen sihteerin Oiva Hei- 
kasen syksyllä 1979 tukimiehille lähettämästä kirjeestä. Siinä hän ilmoittaa yhdistyk- 
sen johtokunnan valinneen vastaanottajan tukimieheksi talousalueellaan. Samalla hän 
muistuttaa, että yhdistyksen toimintaperiaatteissa tärkeimpänä tehtävänä on tuen an- 
taminen tarpeessa oleville veljille ja heidän omaisilleen. Jotta ne vähäiset varat, joita tu- 
kitoimintaan oli käytettävissä, jaettaisiin oikeille henkilöille, Heikanen pyysi tukimies- 
tä ilmoittamaan avun tarvitsijat yhdistykselle. Koska avustusvarat olivat niukat, sihteeri 
antoi tukimiesten ymmärtää, että he voisivat vaikuttaa varojen kartuttamiseen käänty- 
mällä lahjoituspyynnöin liikelaitosten ja yksityishenkilöiden puoleen. Tukimiesten teh- 
tävänä oli myös edelleen etsiä Veljesapuun kuulumattomia aseveljiä, joita tiedettiin ole- 


van melko paljon. Sitä varten tukimiesten toivottiin lähettävän Veljesavulle nimiluette- 

lot alueensa veljistä, jotta loputkin ”unhossa” olevat veljet saataisiin mukaan yhdistyk- 
sen toimintaan.?% 

Tukimiesjärjestelmä toimi useita vuosia johtokunnan tukena erityisesti jaettavan vel- 
jesavun tarpeen selvittämisessä. Tukimiesten toiminnan aktiivisuus vaihteli suuresti, eikä 
johtokunta suinkaan aina ollut tyytyväinen kentältä saamansa informaation määrään. 
Kun tukimiehet oli 15 vuoden ajan valittu vuosittain, tukimiesjärjestelmästä päätettiin 
lopulta luopua. Vuonna 1989 Veljesavun johtokunta päätti lakkauttaa tukimiesj ärjestel- 
män ja liittää sen toiminnot eri puolille maata siihen mennessä perustettujen Veljesavun 
kerhojen tehtäviksi. Samalla todettiin, että kerhojen ulkopuolisten jäsenten tuli käyttää 
yhdistyksen sihteerin palveluja.? 


Veljesavun jäsenet 


Perustetun yhdistyksen alkuvaiheen tärkeimpiä tehtäviä oli luonnollisesti tavoittaa mah- 
dollisimman suuri määrä kohderyhmästään ja saada nämä liittymään jäseneksi, jotta 
toiminta saataisiin mahdollisimman kattavaksi. Vaikka kysymyksessä oli huoltoyhdis- 
tys, jonka tavoitteita tuskin kukaan vapaaehtoisista kyseenalaisti, kaikille SS-vapaaeh- 
toisille jäseneksi liittyminen ei suinkaan ollut itsestään selvää. Heidän edellinen järjes- 
tönsä oli lakkautettu poliittisista syistä, ja vapaaehtoisia oli sodan jälkeen kohdeltu kal- 
toin. Heitä ja heidän perheenjäseniään oli syrjitty niin työelämässä kuin yksityisestikin. 
Monet halusivat kieltää henkilökohtaisen menneisyytensä, jotta he saisivat elää rauhas- 
sa ympäröivän yhteiskunnan painostukselta. Pelättiin, että liittyminen perustettuun SS- 
miesten järjestöön voisi herättää uudelleen kielteistä huomiota. Monet olivat myös kiin- 
ni omassa työurassaan ja perhe-elämässään niin, etteivät he välttämättä olleet kiinnos- 
tuneet mistään yhdistystoiminnasta. Olihan entisten vapaaehtoisten keski-ikä 1950-lu- 
vulla ainoastaan runsaat 30 vuotta. 

Heti perustamisensa jälkeen kesällä 1955 Veljesapu ry pyrki tavoittamaan kiertokir- 
jeellään mahdollisimman monta Saksassa vuosina 1941—1943 palvellutta vapaaehtois- 
ta ja kutsumaan nämä vastaperustetun invalidien huoltoyhdistyksen jäseniksi. Kiertokir- 
jeessä selvitettiin yhdistyksen sääntöjen mukaisia toimintaperiaatteita, ja siinä ilmaistiin 
toivomus saada yhdistyksen työtä tukemaan kaikki miehet, jotka kyseisenä aikana olivat 
olleet samoissa riveissä, siis sekä terveet että vammaiset, sillä toiminnan pohja oli kaikille 
yhteinen. Koska yhdistyksellä ei ollut läheskään täydellistä osoiteluetteloa vapaaehtoisista, 
se toivoi kiertokirjeen saajien paitsi itse ilmoittautuvan jäseneksi, myös tekevän asiaa tun- 


netuksi toisillekin. Johtokunta vetosi kiertokirjeessään vapaaehtoisten vastuuntuntoon: 

On jo kulunut yli 12 vuotta siitä, jolloin joukkomme hajaantui. Kaikkia emme enää 
saa kokoon. Monet ovat jo unohtaneet tai tahtoneet unohtaa koko vaiheen. Meissä tu- 
lee kuitenkin elää vastuuntunto ja auttamisaulius, jotka kuuluvat kaikkien kansalais- 
temme hyveisiin, sotavammaiset ja kaatuneiden omaiset ovat olleet tähän asti käytän- 
nöllisesti katsoen mitään apua ja turvaa. Jo on aika tehdä jotain. Oma apu on paras 
apu. Odottamalla toimettomina liian moni lähimmäisistämme taistelee vaikeuksien- 
sa keskellä yksin ja usein häviää tämän epätasaisen kamppailun. Yhdessä toimien me 
voimme paljon paremmin auttaa vähempiosaisia. 
Kiertokirjeen liitteenä lähetettiin jäseneksiliittymislomake.?'* 

Yrityksistä huolimatta yhdistyksen jäsenmäärä ei 1950-luvulla kasvanut aivan toivo- 
tulla tavalla. Vuosikokouksessa 1959 ilmaistu kanta siitä, ettei joukkoon kuulumista tar- 
vinnut salata, ei ollut vakuuttanut kaikkia niitä, jotka olivat SS-joukkoihin kuulumisen- 
sa vuoksi joutuneet sodanjälkeisinä vuosina monin tavoin kaltoin kohdelluiksi. Niin- 
pä vuonna 1959 Veljesavun jäsenmaksun oli maksanut vain 206 henkilöä. Yhdistyksen 
tarkkaa jäsenmäärää ei tiedetty, kun invalidit oli vapautettu jäsenmaksusta. Yhdistyksel- 
lä oli tiedossaan 572 veljen osoite, joista siis vain melko vähäinen osa kuului yhdistyk- 
seen jäsenmaksunsa maksavana jäsenenä?! 

Varsinaisten jäsenten lisäksi Veljesapu päätti alkaa kerätä myös kannattavia jäseniä, 
minkä yhdistyksen säännöt tekivät mahdolliseksi. Kannattaville jäsenille oli jo aiemmin 
määrätty oma jäsenmaksu, mutta käytännössä Veljesapu oli pysynyt pelkkänä entisten 
vapaaehtoisten yhdistyksenä. Tosin ensimmäiset kaksi kannattavaa jäsentä oli kirjattu jo 
syksyllä 1955: Elvi Meyer ja Eino Ojala Kuortanelta. Ensimmäiset lahjoituksetkin Vel- 
jesapu sai Kuortaneelta. Lahjoittajat olivat kirkkoherra Kalevi Vihma, L. M. ja J. F. Suo- 
mela sekä Leppälän Saha ja Mylly.?'? 

Johtokunta päätti 1959 tehdä kannattavia jäseniä koskevan esityksen vuoden 1960 
vuosikokoukselle, jossa kannattavien jäsenten jäsenmaksuksi päätettiin 2 000 markkaa. 
Yhdistyksen varsinaisten jäsenten jäsenmaksu oli tuolloin 200 markkaa. Toisin sanoen 
kannattavan jäsenen jäsenmaksu oli edelleen kymmenkertainen varsinaisen jäsenen jäsen- 
maksuun verrattuna.’ Kannattajajäsenmaksua tavallaan alennettiin seuraavana vuonna, 
kun päätettiin, että kannattajajäsenmaksu on vähintään 1 000 markkaa vuodessa. Ko- 
vinkaan monia kannattavia jäseniä yhdistykseen ei tuolloin liittynyt, sillä Veljesapu py- 
syi leimallisesti entisten SS-miesten keskeisenä veljesjärjestönä. 

Yhdistyslainsäädännön mukaan yhdistyksen oli pidettävä luetteloa jäsenistään. Vel- 


jesavulle tämän velvoitteen täyttäminen oli vuodesta toiseen vaikeaa sen edellä maini- 

tun seikan tähden, että invalidit oli vapautettu jäsenmaksusta. Kaikista johtokunnan 
tietoon tulleista invalideista pidettiin kyllä luetteloa, mutta läheskään kaikki invalidit 
eivät olleet ilmaisseet halukkuuttaan liittyä jäseneksi. Vaikka invalidit olivat yhdistyk- 
sen jakaman tuen kohde, jotkut heistäkin pitivät tietoisesti etäisyyttä Veljesapuun, kuka 
mistäkin syystä. 

Yhdistyksen jäsenmäärän summittaista kehitystä voidaan tarkastella vuosikertomuk- 
sissa olevien mainintojen ja jäsenmaksunsa maksaneiden avulla. Vuoden 1956 alussa jä- 
seniä oli 209. Jäsenmaksu oli 500 markkaa, ja jäsenmaksutuloja kertyi 82 000 markkaa, 
joten vain 164 veljeä maksoi jäsenmaksunsa. Seuraavana vuonna yhdistyksen jäsenmää- 
räksi ilmoitettiin 283 eli 68 jäsentä enemmän kuin edellisenä vuonna. Jäsenmaksunsa 
maksoi vuoden aikana 133 jäsentä. Tuolloin arvioitiin, että Suomessa asui edelleen noin 
1 000 entistä SS-vapaaehtoista, joten edelleen heistä vain pieni osa kuului yhdistykseen. 
Yhdistyksen arvio vapaaehtoisten lukumäärästä oli varsin tarkka, mutta noin 50 miestä 
tuhannesta asui pysyvästi ulkomailla. Vuoden 1957 aikana johtokunta lähetti jäsenek- 
si ilmoittautumislomakkeen noin 500 vapaaehtoiselle, joiden osoitteet olivat tiedos- 
sa, mutta näistä suurin osa jätti lomakkeen palauttamatta ja jäsenmaksun maksamatta. 

Parannusta jäsenmäärässä ja jäsenmaksujen maksamisessa kirjattiin vuonna 1958. 
Tuolloin jäseniä ilmoitettiin olevan jo 568, mutta heistä vain 282 maksoi jäsenmaksun- 
sa. Vuonna 1959 johtokunta ilmoitti, että sen tiedossa on 572 veljen osoite, joista jäsen- 
maksunsa oli maksanut 206 henkilöä. Toisin sanoen enää kaikkia kirjoissa olevia ei kir- 
jattu jäseniksi, vaan ainoastaan tiedossa oleviksi.” Kun toiminnassa tavalla taikka toi- 
sella olevien jäsenmaksusta vapautettujen invalidien tarkkaa määrää ei tiedetä, voidaan 
ainoastaan arvella, että edelleen vain noin neljäsosa elossa olevista entisistä SS-miehis- 


tä oli mukana Veljesavussa. 


Kenraali Steiner Suomessa 


Siinä kun Veljesavun yleiset kokoukset pyrittiin viemään läpi varovaisesti, myös yhdis- 
tyksen johtokunta pohti keskuudessaan, miten yhdistys tulisi julkisuudessa näkymään. 
Tämä kävi hyvin ilmi helmikuussa 1956 pidetyssä johtokunnan kokouksessa, jossa pu- 
heenjohtaja Tenomaa selosti hoitamiaan yhteyksiä suomalaisiin ja saksalaisiin virano- 
maisiin. Johtokunta päätti, että ensisijaista on hoitaa yhteyksiä suomalaisiin. Saksalaisiin 
viranomaisiin, joilta pyrittiin tiedustelemaan mahdollisuuksia invalideille maksettaviin 
korvauksiin, tuli hoitaa yksityisesti eikä Veljesavun nimissä. Tämäkin oli alkuaikojen va- 


rovaisuutta. Kun suomalaisvapaaehtoisten sodanaikaisen divisioonan komentajan ken- 

Heikkolaatuinen, mutta historiallinen kuva. Aarne Kähärä ja kenraali Felix Steiner Germania-hotel- 
lin ravintolassa Mönchenissä 1955. Kähärä oli yksi ensimmäisistä suomalaisvapaaehtoisista, joka 
sodan jälkeen tapasi Steinerin. 


raali Felix Steinerin tiedettiin suunnittelevan matkaa Suomeen tapaamaan entisiä alaisi- 
aan, Veljesavun johtokunta päätti, että matka tulee toteuttaa yksityismatkana niin, ettei 
yhdistyksellä ole mitään virallista yhteyttä tämän matkan kanssa.?5 

Tällaisten päätösten taustalla oli se tosiasia, että vielä 1950-luvun puolivälissä entis- 
ten SS-miesten suhteet Saksaan, jopa yhteydenpito Saksan Liittotasavallan viranomai- 
siin, olivat tai niiden pelättiin olevan niin arkaluontoinen asia, että julki tullessaan ne 
olisivat voineet saada aikaan rajua arvostelua sensaatiohakuisessa lehdistössä ja etenkin 
suomalaisissa vasemmistopiireissä. On syytä muistaa, että myös virallisen Suomen suhde 
jaettuun Saksaan oli tuohon aikaan ongelmallinen. Saksan Liittotasavalta eli Länsi-Sak- 
sa, johon SS-miesten yhteyksiä voitiin ajatella pidettävän, kuului läntiseen puolustusliit- 
toon Natoon, eikä Suomi ollut vielä virallisesti tunnustanut kumpaakaan Saksan valtiota. 

Suomalaiset SS-aseveljet olivat pitäneet kenraali Steineriin kirjeitse yhteyttä sodan jäl- 
keen. Steiner oli mm. selostanut suomalaisille Niirnbergin oikeudenkäyntiä, jossa käsi- 
teltiin myös hänen komentamansa Wiking-divisioonan sota-aikaista toimintaa. Kenraa- 
li divisioonineen oli Närnbergissä todettu sotarikoksista puhtaaksi. Vapaaherratar Ruth 
Munck oli vuonna 1955 käynyt Saksassa tapaamassa Steineria ja oli kertonut tälle Veljes- 


avun perustamisesta, ja myös Aarne Kähärä oli Saksan-matkallaan tavannut Steinerin. 

Tällaisten yksityisten yhteydenottojen jälkeen Veljesavun puheenjohtaja Yrjö Tenomaa 
kirjoitti Steinerille syyskuussa 1955 toivoen, että tämä voisi tehdä Veljesapua tunnetuk- 
si Saksan lehdistössä. Samalla Tenomaa käytti tilaisuutta hyväkseen esittäen Stenerille 
vierailukutsun Suomeen, mistä Ruth Munck oli jo kenraalille puhunut. 

Tenomaa jatkoi yhteydenpitoa Steineriin ja lähetti tälle tammikuussa 1956 uuden 
kirjeen, jossa hän kertoi Tampereella pidetystä SS-vapaaehtoisten kokouksesta. Erino- 
maisen tunnelman vallitessa oli käynyt ilmi, että suomalaisvapaaehtoisten sydämissä on 
Steinerin persoonalla aivan erityinen paikka. Niinpä Tenomaa toivoi, että Steinerin Suo- 
men-matka voisi toteutua seuraavana kesänä. Samalla Tenomaa ilmoitti olevansa mur- 
heissaan, kun saksalaiset sotilaslehdet Wiking Ruf” ja ”Deutsche Soldaten-Zeitung” 
eivät olleet julkaisseet Veljesavun niille lähettämiä kirjoituksia. ?'* 

Tenomaan jätettyä Veljesavun puheenjohtajan tehtävät Unto Parvilahti jatkoi Steine- 
rin Suomen-vierailun järjestelyjä. Hän kirjoitti kenraalille heinäkuun alussa, että tämän 
entiset suomalaiset alaiset ja aseveljet olivat jo pitkään odottaneet tilaisuutta kutsua ken- 
raali vierailulle Suomeen. Nyt asia näytti olevan mahdollista toteuttaa. Ruth Munckin 
kautta oli saatu tieto, että Steinerilla olisi vuoden 1956 heinäkuun lopun ja elokuun puo- 
livälin välisenä aikana mahdollisuus matkustaa Suomeen. Sitä varten hänelle oli varattu 
lentoliput Mänchenistä Helsinkiin ja takaisin.” 

Suomalaiset SS-miehet perustivat keskuudestaan Steinerin vierailun järjestelykomi- 
tean, johon kuuluivat Aarne Roiha, Axel Ax, Antti Nahi ja Laine-Maire Kyöstilä. Steine- 
rin alaisina palvelleet suomalaiset avustivat taloudellisesti matkan järjestämisessä, sillä SS- 
miehistä ja erityisesti SS-kenraaleista oli sodanjälkeisessä Saksassa tullut lähes epähenki- 
löitä ja heidän taloudellinen asemansa muodostui tästä syystä usein hyvin vaikeaksi. Unto 
Parvilahti oli suhteillaan Aero Oy:hyn järjestänyt Steinerille edestakaisen lentolipun. 

Minchenissä asunut Steiner elätti sodan jälkeen itseään kirjoittamalla kirjoja, jois- 
ta varsinkin 1958 ilmestynyt ”Die Freiwilligen. Idee und Opfergang” herätti Suomes- 
sakin huomiota. Steinerin vierailu oli monille suomalaisille SS-miehille ja todennäköi- 
sesti myös Steinerille itselleen suuri tapahtuma. Kenraali oli ollut pidetty esimies, ja ai- 
van ilmeisesti myös hän oli arvostanut suuresti suomalaisia alaisiaan. Vaikka Veljesapu 
ry ei muodollisesti ollut millään tavoin tekemisissä kenraalin Suomen-vierailun kanssa, 
yhdistyksen aktiivit ottivat osaa järjestelyihin sekä Steinerin vierailun aikana järjestet- 
tyihin tilaisuuksiin. 

Tuolloin 60-vuotias Steiner saapui vierailulle Suomeen myöhään illalla 30. heinäkuu- 
ta 1956. Kun Suomen-vierailu oli tullut puheeksi, Steiner oli epäillyt, että rautaesiripun 
takaiseen Suomeen on vaikea päästä. Hän suorastaan pelkäsi, että hänet voitaisiin Suo- 


messa internoida. Kun suomalaiset aseveljet vakuuttivat, että Suomeen on turvallista 

Kesällä 1956 Wiking-divi- 
sioonan entinen komen- 
taja kenraali Felix Steiner, 
keskellä, saapui tervehti- 
mään entisiä suomalaisia 
alaisiaan. Unto Parvilahti, 
vas. ja Aarne Roiha esitte- 
livät vieraalle kesäistä Suo- 
mea lentokoneesta. 


Kenraali Steiner Hausjär- 
ven Leponiemessä Ruth 
Munckin luona 4.8.1956. 

Steinerin Suomen-vierailun päätteeksi järjestettiin lähtöjuhla Katajanokan kasinolla Helsingissä. 
Eturivissä vasemmalta Unto Parvilahti, Jouko Itälä, Walter Horn, Laine-Maire Kyöstilä, Felix Stei- 
ner, Lisa Berg, Esko Riekki ja Aarne Kähärä. Kähärällä on kädessään kenraalille muistoksi luovutet- 
tu hopeakahvainen kävelykeppi. 


tulla, ja kun kenraali oli vielä Saksan turvallisuusviranomaisilta varmistanut asian, vie- 
railu saattoi toteutua. 

Yli kaksi viikkoa kestäneen vierailunsa aikana kenraali Steiner sai aluksi tutustua Hel- 
sinkiin ja Suomenlinnaan. Hänelle järjestettiin illallinen Klippanin ravintolassa. Seu- 
raavana päivänä 1. elokuuta hän tapasi lounaalla kenraaliluutnantti Hugo Östermanin 
ja tapasi suomalaisia aseveljiä Katajanokan upseerikasinolla. Saaristoajelu Suomenlah- 
den saaristossa moottoriveneellä oli vuorossa 2. elokuuta. Sotamuseossa käynnin jäl- 
keen matka jatkui 3. elokuuta Kotkaan, josta ajettiin seuraavana päivänä vapaaherratar 


Ruth Munckin kartanoon Leponiemeen sekä yöpymisen jälkeen edelleen Aulangolle. 

Kenraali kuljetettiin 6. elokuuta vesibussilla Aulangolta Tampereelle, jossa tamperelai- 
set aseveljet olivat järjestäneet hänen kunniakseen ohjelmaa Hotelli Tammerissa. Mat- 
ka jatkui Seinäjoelle, jossa eteläpohjalaiset aseveljet saivat tavata sodanaikaisen kenraa- 
linsa. Tamperelaiset kuljettivat kenraalin Seinäjoelta Jyväskylän kautta Kuopioon, jossa 
puolestaan kuopiolaiset aseveljet toimivat isäntinä. 

Ladau on kertonut Steinerin vierailusta Tampereella, jossa kenraali ehdotti saksalai- 
sittain harvinaista lähempää tuttavuutta. Ladau kertoo vastanneensa: ”Olen mielelläni 
Karl-Erik, mutta minulle Te olette Herra kenraali” — vaikka SS-joukoissa ei herroitel- 
tukaan. Ladaun kesäpaikassa Aitolahdella kenraali houkuteltiin järvelle pienelle soutu- 
matkalle. Steiner piti rystyset valkoisina kiinni veneen laidoista ja tunnusti: ”Ladau, Ich 
kann nicht schwimmen!” 

Steinerin matka jatkui Kuopiosta Savonlinnaan ja Lappeenrantaan sekä edelleen Pun- 
kaharjulle. Sieltä kiirehdittiin jälleen Ruth Munckin luo Leponiemeen vapaaherratta- 
ren 70-vuotispäiville 12. elokuuta. Vierailu päättyi Helsinkiin, jossa kenraalin viimeise- 
nä vierailupäivänä 14. elokuuta Katajanokan upseerikerholla hänen kunniakseen järjes- 
tettyyn juhlaan osallistui yli 40 suomalaista SS-vapaaehtoista. Aamulla 15. elokuuta Stei- 
ner lensi Helsingistä Mäncheniin ?'* 

Erkki Silanterä kirjoitti Steinerin vierailun kunniaksi kenraalille omistetun runon, 
joka kertoo suuresta arvostuksesta entistä esimiestä kohtaan: 


Nyt pysähtyi aika, 

ja muistot esiin kulkee, 

vaan ei haihdu nuoruun mieli 
vaikka taakseen vuodet paljon sulkee. 
Sen tiedän ei koskaan vanhene 

tuo aate vapaan sankaruuden 
vaikka se maahan poljettais" 

sen aina kasvattais' 

tuo kenraalimme, 

mies aatteen, 


tosi toveruuden. 


Vierailunsa aikana Steiner luovutti muutamille vierailun järjestelyistä vastanneille hen- 
kilöille kiitoksena omistuskirjoituksellaan varustetun sota-aikaisen valokuvansa. Lop- 
puvuodesta 1956 Steiner kiitti suomalaisia ystäviään kirjeitse. Esimerkiksi Pentti Koi- 


visto sai kenraalilta kirjeen, jossa tämä toivotti hyvää ja menestyksellistä uutta vuotta. 

raid Liwest Taito Suomesta 


Saksalaisessa Wiking Ruf -asevelilehdessä 1956 julkaistun Steinerin Suomen-vierailusta kertoneen 
artikkelin yhteydessä ollut kuva kangasalalaisen Matti Horjamon kenraalille lähettämästä postikor- 
tista. Kortin paljon kertova teksti kuuluu: "Matti Pellervo Horjamo, Kangasala kk. Parhaat tervei- 
set täältä Suomesta Herra Kenraalille! t. Stainerin pojat”. 


”Kestäköön se vahva suomalainen sydän, joka jo silloin ennenkin teidän piirissänne syk- 
ki, kaikki ajan kulumisen mukanaan tuomat haitat ja olkoon teille mahdollista löytää 
edelleen tyydytystä niin hienon perheenne kuin suomalaisen toveripiirinkin parissa.” 
Steiner pyysi tervehtimään hänen puolestaan niin seinäjokelaisia kuin vaasalaisiakin ys- 
täviä. Hän totesi olleensa syvästi liikuttunut siitä, kuinka läheisiä kaikki toverit 13 vuo- 
den erossa olosta huolimatta ovat. Vanhan ystävyyden sidos säilyy myös tulevaisuudes- 
sa, vakuutti kenraali Steiner.?”? 

Saksassakin Steinerin Suomen-vierailu sai osakseen huomiota. Wiking-divisioonan 
perinnelehti ”Wiking-Ruf” (myöhempi Der Freiwillige) kirjoitti siitä laajan selostuk- 
sen loppuvuodesta 1956. 

Kenraali Felix Steiner kuoli Mänchenissä sydänkohtaukseen 12. toukokuuta 1966 
vähän ennen 70-vuotispäiväänsä. Hänet on haudattu Perlacher Forstin hautausmaalle 


Miänchenin eteläpuolelle. 

Invalidikorvaukset 


Veljesapu sai perustamisensa jälkeen jossain määrin näkökantojaan julkisuuteen leh- 
distössä, joskaan yhdistyksestä ei kovin paljon julkisessa sanassa kirjoitettu. Pohjalai- 
nen Ilkka-lehti, jonka päätoimittajana oli tunnettu suojeluskuntamies ja jääkäriliikkeen 
mies Artturi Leinonen, kirjoitti jo syksyllä 1955 siitä, miten eduskunnassa oli ollut esil- 
lä kysymys eläkkeen myöntämisestä niille invalideille, jotka haavoittuivat ja jäivät vam- 
maisiksi Saksan armeijassa palvellessaan. Lehti totesi, että sodan ja sodanaikaisen poli- 
tiikan merkillisessä ristiaallokossa joutuivat nämä nuorukaiset antamaan voimansa ja 
verensä vierailla tantereilla, mutta heidän vilpitön käsityksensä oli, että he tekivät niin 
oman maansa puolesta ja hyväksi. Siksi oli väärin, että elinaikaisia vammoja saaneet ovat 
jääneet kaiken avun ulkopuolelle. Eduskunta oli lausunut toivomuksen tämän epäkoh- 
dan korjaamisesta, ja se olisi vihdoin toteutettava, kirjoitti Ilkka." Lehden SS-miehil- 
le myötämielisen kannan takana oli todennäköisesti sen toimituskuntaan kuulunut en- 
tinen SS-vapaaehtoinen Martti Kaakinen. 

Toimintavuosi 1956 oli korvausasiassa melkoinen menestys. Kuten edellä on mainit- 
tu, yhdistys oli jo edellisenä vuonna pyrkinyt aktiivisesti vaikuttamaan sotilasvammalain 
uudistamista pohtivan komitean työhön. Tämän työn tuloksena eduskunta sääti kevääl- 
lä 1956 varsin sopuisasti sotilasvammalain soveltamisalan uudistamista koskevan lain, 
jonka perusteella myös suomalaiset SS-vapaaehtoiset tulivat oikeutetuiksi samoihin in- 
validieläkkeisiin ja korvauksiin kuin Suomen rintamalla sairastuneet tai haavoittuneet 
invalidit. Laissa nimittäin todettiin, että korvausta annetaan myös henkilölle, joka oli 
osallistunut sotaan Suomen kansalaisena Suomen silloista vihollista vastaan. Jopa kom- 
munistit äänestivät eduskunnassa sen puolesta, että SS-sotainvalidit saatiin sotilasvam- 
malain piiriin. Toisena joskin pienempänä ryhmänä lain piiriin tulivat Viron vapaus- 
sodassa vuonna 1919 invalidisoituneet, joille Viro oli lakannut maksamasta korvauk- 


21 Sotilasvammalain muutos 


sia sen jälkeen, kun maa oli 1940 liitetty Neuvostoliittoon. 
tuli voimaan heinäkuun alussa 1956, ja alun perin lain perusteella tehdyt hakemukset 
piti jättää kesäkuun loppuun 1957 mennessä. Tätä määräaikaa kuitenkin jatkettiin. Vel- 
jesavun johtokunta totesi, että yhdistyksen sekä välitön että välillinen vaikutus lain sää- 
tämiseen ei liene aivan vähäinen. 

Hyväksymällä SS-vapaaehtoiset sotilasvammalain piiriin heille tehtiin ensi kertaa oi- 


keutta. Siihenastista tilannetta kuvaa Karl-Erik Ladau seuraavalla tavalla: 

Kymmenen vuotta me Kaukasiassa saakka taistelleet, pienentyneenä joukkona kotiin 
palanneet SS-vapaaehtoiset elimme B-luokan kansalaisina. Puolustusvoimat ei ha- 
lunnut meitä virkoihinsa ja valtion muihin tehtäviin ovet pysyivät kauan suljettuina. 
Kuitenkin me olimme olleet kahden vuoden sopimusmatkalla Suomen valtion lähet- 
täminä ja palattuamme taistelimme jatkosodan loppuun saakka rintamillamme, mut- 
ta meitä ei hyväksytty suomalaisiksi sotaveteraaneiksi. Jäimme vaille siitäkin vähästä, 


jolla valtio sotaveteraanejaan muisti.” 


Lain tunnetuksi tekemisestä kaikille Saksassa haavoittuneille tai muuten vammautuneil- 
le sekä kaatuneitten veljien omaisille tuli nyt yhdistyksen päätehtävä. Heti lain voimaan 
tultua Veljesavun johtokunta lähetti jäsenilleen kirjeen, jossa se patisteli hereille kaikkia 
jäseniä. Johtokunta opasti invalidijäseniään yksityiskohtaisesti siinä, miten hakemukset 
oli tehtävä Valtion tapaturmatoimistolle ja korosti, että jokaisen oli itse tehtävä oma ha- 
kemuksensa, sillä Veljesavulla ei ollut valtuuksia eikä mahdollisuuksia anoa kenellekään 
korvauksia. Toisessa kiertokirjeessään johtokunta muistutti siitä, että myös kaatuneiden 
omaiset olivat normaalein perustein oikeutettuja huoltoeläkkeeseen. 

Vielä erikseen varapuheenjohtaja Kurvinen ja sihteeri Ilveskero lähestyivät johtokun- 
nan ja valtuuskunnan jäseniä kirjeellään todeten lain invalidien ja kaatuneiden omaisten 
saattamiseksi korvauksista osallisiksi tulleen hyväksytyksi. Kurvinen ja Ilveskero pyysi- 
vät johtokunnan ja valtuuskunnan jäseniä valvomaan, että kaikki SS-invalidit ja kaatu- 
neiden omaiset ryhtyvät ajoissa anomaan korvausta. ”Auttakaa ja neuvokaa heitä, sillä 
joukossa voi olla veljiä, joilta omatoimisuus on jo surkastunut”. 

Veljesavun johtokunta ei suinkaan jäänyt korvausasiassa pelkäksi sivustakatsojaksi. 
Johtokuntaan kuuluneet juristijäsenet Alf Silfverberg ja Pekka Kurvinen valtuutettiin 
edustamaan yhdistystä Valtion tapaturmatoimistossa ja muissa virastoissa SS-vapaaeh- 
toisten korvaushakemuksia koskevissa asioissa ja jättämään viranomaisille siinä tarkoi- 
tuksessa hakemuksia ja asiakirjoja. 

Kun SS-invalideja oli yhteensä noin 100 ja kaatuneiden omaisia noin 300, Veljesa- 
pu ei tavoittanut heistä suoraan läheskään kaikkia, joten oli tärkeää, että koko jäsenistö 
teki korvausasiaa tunnetuksi vapaaehtoisten ja heidän perheittensä keskuudessa. Lisäk- 
si yhdistys julkaisi sanomalehdissä invalideille ja kaatuneiden omaisille osoitetun vetoo- 
muksen asiassa. Oli myös tärkeää, että hakemukset laadittiin oikein. Sitä varten Veljesa- 
vun johtokunta kehotti kaikkia hakemuksen tekijöitä kääntymään lähimmän Sotainva- 
lidien Veljesliiton tai Sotaleskien ja Kaatuneiden Omaisten Huollon jäsenyhdistyksen 
puoleen. Asiassa voitiin lähestyä suoraan myös Veljesapua. 


Kun yhdistys oli syksyllä 1956 palkannut asiamiehekseen varatuomari Matti Ylikan- 

kaan, tämä hoiti puolentoista kuukauden ajan päätoimisesti invalidien ja kaatuneiden 
omaisten avustusanomuksia. Kävi nimittäin ilmi, että ilman Veljesavun tukea anojat 
saattoivat joutua odottamaan kauan avustuspäätöstä, sillä heiltä puuttui kaikki se mate- 
riaali, jolla voitiin todistaa vamman tai sairauden synty palvelusaikana Saksan sotavoi- 
missa. Varatuomari Ylikangas hoiti sittemmin edelleen sivutoimisesti avustusanomuk- 
sia, ja Veljesavun johtokunta ilmaisi olevansa hänen toimiinsa erittäin tyytyväinen, sillä 
hän oli hoitanut työtään kiitettävästi antautuen vapaaehtoisten asian tärkeyteen koko 
sydämestään. Ylikankaan eri paikoista kokoamat tiedot olivat aivan ratkaisevasti helpot- 
taneet yhdistyksen toimintaa? 

Varatuomari Ylikangas oli tällä tavoin merkittävä henkilö Veljesavun alkuaikojen toi- 
minnassa. Päätyönään hän toimi Kymi-Kymmene Oy:n ja sittemmin Joutseno Pulp Oy:n 
lakimiehenä. Hän oli myös aktiivinen toimija kokoomuksessa ja Kuusankosken kunnal- 
lisissa luottamustehtävissä. Aikanaan Veljesapu palkitsi ansioituneen asiamiehensä Yli- 
kankaan SS-vapaaehtoisten muistoristillä. 

Veljesapu oli tyytyväinen siihen, että se pystyi varsin nopeasti vakiinnuttamaan ase- 
mansa SS-invalidien ja kaatuneiden omaisten huoltojärjestönä. Suurin osa apua tarvitse- 
vista pääsi jo vuoden 1957 aikana osallisiksi sotilasvammalain suomista oikeuksista, mut- 
ta on syytä muistaa, että sotilasvammaeläkkeet olivat 1950-luvulla todella vaatimattomia. 
Kesäkuun loppuun 1957 mennessä korvausta oli joka tapauksessa hakenut noin 150 SS- 
haavoittunutta tai sairastunutta, joista päätöksen oli saanut noin 120. Näin oli tapahtu- 
nut siitä huolimatta, ettei kaikista tapauksista ollut helppoa hankkia kunnollisia selvityk- 
siä, kun sodasta oli kulunut toistakymmentä vuotta, eikä Suomesta ollut saatavissa alku- 
peräistä todistusaineistoa. Kuitenkin vain aivan harva anomus oli jouduttu hylkäämään. 

Noin 140 kaatuneiden omaista oli hakenut sotilasvammalain mukaista huoltoelä- 
kettä, ja näistä noin 100 oli saanut päätöksen. Noin puolet päätöksen saaneista oli saa- 
nut korvausta. Muiden taloudellinen asema oli katsottu niin hyväksi, etteivät he olleet 
huoltoeläkkeen tarpeessa. 

Kun valtio ryhtyi maksamaan sotilasvammalain mukaisia korvauksia myös entisille 
SS-miehille, Veljesavun maksamien omien avustusten tarve ei enää ollut yhtä suuri kuin 
edellisinä vuosina. Yhdistys oli vuonna 1956 maksanut jäsenilleen avustuksia 795 000 
markan arvosta, mutta 1957 yhdistyksen maksamien avustusten määrä oli enää 142 500 
markkaa. Lisäksi yhdistys oli myöntänyt lainoja 110 000 markan arvosta, mutta lainat oli 
maksettu takaisin heti, kun lainan saajat olivat saaneet sotilasvammapäätöksensä. Vaikka 
yhdistyksen oman avustustyön tarve oli tällä tavoin vähentynyt, se ei suinkaan ollut pois- 
tunut. Veljesapu halusi muistaa avun tarpeessa olevia ja lieventää yhdistyksen jäsenten 
niin yhteisiä kuin yksityisiäkin vaikeuksia, kuten yhdistyksen johtokunta asian ilmaisi. 

Sen lisäksi, että sotilasvammalaki saatiin tyydyttävään ratkaisuun, Pekka Soilan pu- 
heenjohtajakausi alkoi muutenkin aktiivisen työn merkeissä. Heikki Mansalan johtama 
keräystoimikunta, johon kuuluivat jäseninä Reino Rantanen, Jouko Itälä ja Laine-Mai- 
re Kyöstilä, järjesti sisäministeriön luvalla jälleen varainkeruun syyskuun 1957 ja maalis- 
kuun 1958 välisenä aikana. Keräyksellä saatiin kokoon 1 303 213 markkaa, mihin yhdis- 
tyksen johtokunta oli erittäin tyytyväinen. Keräys osoitti johtokunnan mukaan, miten 
paljon SS-vapaaehtoisten keskuudessa oli henkilöitä, jotka olivat epäitsekkäästi valmii- 
ta toimimaan yhteisen asian hyväksi. Johtokunta kiitti kerääjiä, joista monet olivat jou- 
tuneet hoitamaan keräystä hyvin epäkiitollisissa olosuhteissa, millä epäilemättä tarkoi- 
tettiin vapaaehtoisten asialle kielteistä yhteiskunnallista ilmapiiriä. 

Yhdistyksen asia sai vastakaikua muutamissa yrityksissä etenkin siksi, että yhdistyksel- 
le tehdyt vähintään 100 000 markan suuruiset lahjoitukset saatiin vähentää verotukses- 
sa, kunhan lahjoitus oli tehty määrätyllä tavalla. Valtiovarainministeriö oli joulukuussa 
1959 päättänyt, että vähintään 3 000 markan lahjoitus oli lahjoittajan verotuksessa vä- 
hennyskelpoinen, kun sen osoitti Sotainvalidihuollon Kannatusyhdistys ry:lle sellaisin 
suosituksin tai toivomuksin, että lahjoitetut varat luovutetaan Veljesapu ry:lle sotainva- 
lidien ja kaatuneiden omaisten huoltoon käytettäviksi. Tämän kannatusyhdistyksen toi- 
minnanjohtajana toimi Sotainvalidien Veljesliiton talouspäällikkö Erkki Havu. Yhdis- 
tyksen johdossa oli elinkeinoelämän ja julkisen elämän johtohenkilöitä. Pienet avus- 
tukset oli mahdollista maksaa suoraan Veljesavun pankkitilille. 

Vaikka SS-vapaaehtoiset oli lain muutoksella saatu osallisiksi valtion invalidikorvauk- 
sista, tilanne ei suinkaan ollut kaikin puolin tyydyttävä. Veljesapu joutui edelleen omilla 
varoillaan avustamaan useita invalideja, joilla oli suuria terveydellisiä ja taloudellisia vai- 
keuksia. Esimerkiksi vuonna 1959 Veljesavun johtokunta totesi pitäneensä periaattee- 
na, että suureen ahdinkoon joutuneita on autettava. Yhdistyksen sääntöjä laajasti tulki- 
ten avustuksia oli annettu myös erittäin vaikeassa asemassa olleille kaatuneiden omaisil- 
le. Milloin oli ollut syytä pelätä, että avustusta käytettäisiin väärin, avustus oli toimitettu 
perille tavarana taikka maksettu avustettavan vaimolle. Tällä tavoin haluttiin varmistaa, 
ettei avustusrahoja kannettu heti lähimpään Alkoon. 

Vaikeana ongelmana oli myös se, että SS-invalidit eivät olleet saaneet mitään korvauk- 
sia siltä 12 vuoden sodanjälkeiseltä ajalta, jolloin he eivät vielä olleet korvauslain piiris- 
sä. Sotilasvammalakia uudistettaessa 1956 lainsäätäjät ja viranomaiset olivat nimittäin 
tehneet selväksi, että mihinkään takautuviin korvauksiin valtio ei ole suostumassa. Tästä 
tuli pitkäaikainen ongelma, joka tuntui jäävän viranomaisilta unohduksiin, kunnes aika 
sen hoitaisi. Veljesavun johtokunta kääntyi 1961 Sotainvalidien Veljesliiton välityksellä 


valtion puoleen tiedustellen korvausta näiltä ”menetetyiltä vuosilta”. Suomen valtiolta 

tällaisen korvauksen saaminen oli viranomaisilta saatujen lausuntojen perusteella epä- 
todennäköistä. Niinpä Veljesapu pyysi, että Sotainvalidien Veljesliitto kääntyisi Saksan 
Liittotasavallan puoleen ja pyytäisi sieltä kertakaikkista suoritusta invalideille ja elinkor- 
koon oikeutetuille sankarivainajien omaisille siltä ajalta, jolta nämä ryhmät eivät saaneet 
avustusta miltään valtiolta.” 

Sotainvalidien Veljesliitto suostui Veljesavun pyyntöön ja lähetti liittotasavallan työ- 
ja sosiaaliasiain ministeriölle muistion SS-joukoissa haavoittuneiden tai sairastuneiden 
sekä kaatuneiden omaisten korvauksista vuosien 1945 ja 1956 väliseltä ajalta. Veljeslii- 
ton muistiossa suositeltiin taannehtivan kertakaikkisen korvauksen maksamista ajalta, 
jolta haavoittuneet ja sairastuneet eivät olleet saaneet minkäänlaista korvausta sen enem- 
pää Suomesta kuin Saksastakaan.?” 

Jonkinlaiseen periaatteelliseen tulokseen Saksan viranomaisten kanssa oli päästy jo 
1956. Silloin Saksan Liittotasavalta oli ilmoittanut, että entisiin suomalaisiin SS-miehiin 
ulotetaan samat järjestelyt, joista aikaisemmin oli sovittu mm. hollantilaisten SS-miesten 
kanssa. Saksan apu rajoittui kuitenkin proteesien uusimiseen, plastisiin leikkauksiin, pa- 
rantolahoitoon jne. Avun saajan tuli itsensä kustantaa matka Saksaan, ja anomusten tuli 
kulkea Suomen viranomaisten kautta. Vaikka saksalaisten kanta oli periaatteessa myön- 
teinen, Veljesavussa katsottiin, että tällaiseen Saksasta saatavaan apuun ei kannata tur- 
vautua, sillä se saattaisi haitata Suomen valtiolta saatavaa tukea.?? 

Asiaa ei kuitenkaan jätetty lopullisesti. Toukokuussa 1961 Veljesavussa laadittiin seik- 
kaperäinen muistio Saksan Liittotasavallan viranomaisille lähetettäväksi. Siinä vedottiin 
lupauksiin, joita vapaaehtoisille oli värvättäessä annettu ja pyydettiin, että Saksa suorit- 
taisi taannehtivan kertakaikkisen huoltoeläkkeen vuosilta 1944-1956 niille suomalaisille 
SS-invalideille ja niille kaatuneiden omaisille, joiden on Suomessa todettu olevan huol- 
lon tarpeessa. Muistiossa selostettiin myös vapaaehtoisliikkeen historiallista taustaa ja va- 
paaehtoisten, ennen kaikkea invalidien, vaiheita vuoteen 1956. Sotainvalidien Veljesliitto 
lähetti muistion puoltavalla lausunnollaan Saksan Liittotasavallan sosiaaliministeriölle. 

Saksasta saatiin vastaus syyskuussa 1961. Siinä Saksan sosiaaliministeriö ilmoitti jou- 
tuvansa valitettavasti epäämään suomalaisvapaaehtoisten anomuksen. Saksan huoltola- 
ki nimittäin määräsi, että huoltoavustus voi alkaa aikaisintaan siitä kuukaudesta lukien, 
jonka aikana anoja on hakemuksensa jättänyt. Kun Veljesavussa oli haluttu saada asias- 
sa perusteellinen selvitys, Saksan sosiaaliministeriön vastaus oli selvityksen antanut. 

Asiaan palattiin kuitenkin uudestaan vuonna 1975, kun silloinen puheenjohtaja Jaak- 
ko Nortio oli kirjeitse yhteydessä saksalaisen invalidien korvaustoimiston kanssa. Seu- 
raavana vuonna Nortio ja Veljesavun sihteeri Oiva Heikanen matkustivat Saksan Schles- 


wigiin asianomaiseen virastoon ”keskustelemaan asian periaatteellisesta puolesta 

Vaikka yritykset tuen saamiseksi Saksasta eivät lukuisista yrityksistä huolimatta tuot- 
taneet tulosta, Veljesavussa asiaan palattiin kerta toisensa jälkeen. Vuonna 1985 todet- 
tiin, että Saksan Liittotasavallan laki sotauhrien huollosta antoi mahdollisuuden hakea 
korvauksia ja terveydenhoitoa ”vammoista, jotka johtuvat palveluksesta Saksan Wehr- 
machtissa tai palveluksesta muussa samantapaisessa järjestössä”. Tämä laki ei kuitenkaan 
koskenut sellaisia sotauhreja, jotka olivat samasta syystä anoneet tukea toiselta valtiolta. 
Niinpä vain sellaiset, jotka eivät olleet Suomessa saaneet korvauksia vammoistaan, saat- 
toivat hakea korvausta Saksasta. Käytännössä tällaisia sotavammaisia ei juuri ollut. Vel- 
jesavun johtokunta lupasi kuitenkin anojille tarpeelliset paperit suomeksi käännettyi- 
nä, sillä sen mielestä kannatti kuitenkin yrittää”! 

Kun tästä mahdollisuudesta ei sittemmin kuultu mitään, hanke ei liene johtanut min- 
käänlaiseen tulokseen suomalaisvapaaehtoisten osalta. 

Myöhemminkään korvausten saaminen Saksasta ei johtanut vapaaehtoisten kannalta 
mihinkään tulokseen. Vuonna 1992 Veljesavun johtokunta joutui toteamaan, että Sak- 
sassa invalidisoituneille veljille ei Saksasta ole saatavissa korvauksia. Tämä perustui joh- 


tokunnan saamien tietojen mukaan valtioiden välisiin sopimuksiin 


Pienoispatsas Ruth Munckille 


Vapaaherratar Ruth Munck täytti 70 vuotta 12. elokuuta 1956. Hän oli sodanaikaisen 
toimintansa ansiosta aseveljien keskuudessa hyvin arvostettu henkilö, ja hänen sodan 
jälkeen kärsimänsä aseveljien poliittiseksi katsoma vankeusrangaistus oli epäilemättä 
vain lisäämässä hänen arvostustaan. Tulihan vankilaan joutuneesta vapaaherrattaresta 
yksi sodanjälkeisestä epävarmuuden ajasta kärsineistä. Itse hän saattoi leikkimielisesti 
kutsua itseään ”kalterijääkäriksi”. On nimittäin kerrottu tarinaa Jääkäriliiton Helsingin 
alaosaston kokouksesta joskus 1950-luvulla. Kokouksen puheenjohtajan todettua, ett- 
ei tällä kertaa yhtään kalterijääkäriä ollutkaan mukana, Ruth Munck huudahti: ”Olen- 
han minä täällä!” 

SS-vapaaehtoisia oli vuosittain osallistunut kutsuttuina Ruth Munckin syntymäpäi- 
ville hänen kotonaan Hausjärvellä Leponiemessä Erkylän kartanossa niin, että tilaisuu- 
desta oli jo kehittynyt perinne. Jääkärit olivat aloittaneet tämän perinteen jo ennen so- 
tia vierailemalla vapaaherrattaren luona elokuun ensimmäisenä sunnuntaina, ja 1950-lu- 
vulla jääkärien lähetystö kävi Leponiemessä viikkoa SS-miesten jälkeen elokuun toisena 
sunnuntaina. SS-vapaaehtoiset jatkoivat vierailuperinnettä vuodesta toiseen. Ensin ta- 


paamisissa oli paikalla 10-12 miestä, mutta osanottajien määrä kasvoi vuosien mittaan. 

Ruth Munck ” poikiensa” ympäröimänä Leponiemessä 1950-luvulla. Schwester Ruthista vasemmal- 
la Siiri Tuomola ja oikealla valkoisessa leningissä Laine-Maire Kyöstilä. 


Enää ei syöty rapuja kuten sota-aikana, vaan tilaisuuden emäntänä Ruth Munck tarjosi 
omakätisesti vierailleen hernekeittoa ja päälle kahvin kanssa mustikkapiirakkaa. Kaarlo 
Heiskanen muisteli myöhemmin, että nämä vierailut olivat ikimuistoisia hetkiä. Ylväs 
vapaaherratar oli ystävällinen ja kauniisti hymyilevä jokaiselle vieraalleen siviili- tai soti- 
lasarvoon katsomatta. Munckin on sanottu olleen ikätovereilleen jääkäreille kuin sisar, 
mutta nuoremmille SS-vapaaehtoisille kuin äiti, joka komensi pojat keittojonoon, jossa 
hän itse jakoi hernekeiton ja jäätelön * 

Jukka Tyrkkö on todennut suomalaisten SS-miesten iloinneen, että Ruth Munckin 
”jääkäritarina” toistui ja jatkui alusta loppuun heidänkin kohdallaan alusta loppuun sa- 
manlaisena kuin jääkärienkin kohdalla. Vuonna 1960 ilmestyneessä ”Suomalaisia suur- 
sodassa” -kirjassaan Tyrkkö iloitsee myös siitä, että Schwester Ruthin sanat kuuluivat vie- 
lä tuolloinkin: ”Minä kaipaan uljaita, komeita poikiani.”?5 

Kun Veljesavun johtokunta mietti sopivaa lahjaa vapaaherrattaren 70-vuotispäiväksi, 
se antoi Laine-Maire Kyöstilälle, Alf Silfverbergille ja Pekka Kurviselle tehtäväksi suun- 
nitella, miten yhdistys huomioi merkkipäivän. Tämä kolmen hengen toimikunta pää- 


tyi esittämään, että jääkärikapteeni Lauri Leppäseltä tilattaisiin SS-vapaaehtoista esittä- 

vä pienoispatsas vapaaherrattarelle lahjoitettavaksi. Johtokunta oli samaa mieltä ja tote- 
si jäsenistölle lähetetyssä kiertokirjeessä, että hanke oli kaikille vapaaehtoisille läheinen, 
ja sen toteuttaminen oli Munckin ja Leppäsen korkean iän vuoksi erittäin kiireellinen. 

Johtokunta tilasi Sotainvalidien Veljesliitolta nahkakantisen onnitteluadressin, johon 
ryhdyttiin keräämään veljiltä onnitteluallekirjoituksia 500 markan suoritusta vastaan. 
Tätä varten adressiin liitettiin kuusi sisälehteä, jotka toimitettiin nimetyille veljille eri 
puolille maata allekirjoitusten keräämiseksi. 


Onnitteluadressiin tuli seuraava teksti: 


Vapaaherratar Ruth Munckille 
12.8.1956 


Suomalaisten SS-vapaaehtoisten puolesta allekirjoittaneet pyytävät lausua sydämelli- 
simmät onnittelut Schwester Ruthin 70-vuotispäivänä toivoen, että kiitollisuutemme 
myötätunnosta ja tuesta menneinä vaikeina vuosina tulevaisuudessa saisi näkyväm- 


mänkin muodon. 


Lauri Leppänen oli varsin tunnettu kuvanveistäjä, joka oli muovaillut mm. jääkärien pie- 
noispatsaan jo 1930-luvulla. Tämän mallin mukainen jääkäripatsas pystytettiin lopulta 
Vaasaan vuonna 1958. Veljesavun kirjeenvaihdosta käy ilmi, että juuri Leppäsen jääkä- 
ripatsas, jollainen Ruth Munckillakin oli, innoitti SS-vapaaehtoisia päätymään pienois- 
patsaan hankkimiseen. Kysyttäessä Leppänen lupautui muovailemaan Munckille lahjaksi 
annettavan SS-vapaaehtoisen pienoispatsaan palkkiotta. Sitä varten hänelle toimitettiin 
kuvia suomalaisista vapaaehtoisista sekä kuvateos ”Waffen-SS in Einsatz”. 

Munckin merkkipäivänä Veljesavun lähetystö kävi Karl-Erik Ladaun johdolla onnit- 
telemassa päivänsankaria, jolle ojennettiin 140 entisen vapaaehtoisen allekirjoittama on- 
nitteluadressi. Kukin adressin allekirjoittaja oli lahjoittanut 500 markkaa hankkeeseen 
niin, että 70 000 markkaan nousseet patsaan raaka-aineista, aputyövoimasta ja valami- 
sesta aiheutuneet kustannukset saatiin katettua. Patsas valmistui vasta myöhemmin si- 
ten, että Heikki Mansalan johtama lähetystö kävi 23. syyskuuta 1956 luovuttamassa SS- 
Sturmmannia esittävän patsaan kipsimallin Ruth Munckille. Myös kuvanveistäjä Lep- 
pänen oli mukana tässä tilaisuudessa.” Munck sai lopulta vuonna 1958 patsaan prons- 
siin valettuna alkuperäisen suunnitelman mukaisesti. 

Keräys lahjaa varten oli tuottanut jonkin verran enemmän kuin se tuli maksamaan. 
Vapaaherrattaren toivomuksesta Veljesavun johtokunta perusti vuonna 1967 ylijäämä- 


rahoilla Schwester Ruth Munckin avustusrahaston, jonka alkupääoma oli 700 markkaa. 


172 


Veljesavun puheenjohtaja Pekka Kurvinen luovuttaa pronssisen Sturmmann-patsaan vapaaherra- 
tar Ruth Munckille Hausjärven Leponiemessä 1958. 


Kun vapaaherratar täytti 85 vuotta 1971, Veljesapu kartutti rahastoa juhlapäivän kun- 
niaksi 1 000 silloisella markalla.?$ 

Lauri Leppäsen jääkäripatsas, jonka pienoisversiota Jääkäriliitto myi myös Arabian val- 
mistamana keraamisena versiona, esittää jääkäriä lepoasennossa, kivääri jalalla katsomas- 
sa oikealle. SS-vapaaehtoisen patsas puolestaan esittää vapaaehtoista tiukassa asennos- 
sa, kivääri eteen vietynä ja katse vasempaan. Kumpikin patsas esittää hyvin kohdettaan. 

Ruth Munckin lahjaa hankittaessa ei pöytäkirjoihin ole kirjattu mitään mainintaa sii- 
tä, että Leppäsen patsaasta tehtäisiin Veljesavulle myyntituotetta. Ilmeinen tarkoitus oli 
alun perin teettää vain yksi ainoa kappale vapaaherratarta varten. Tällaisen taideteok- 
sen aikaansaamista pidettiin siitä huolimatta merkkitapauksena suomalaisten SS-vapaa- 
ehtoisten historiassa. Tärkeää oli, ettei invalidien huoltoon tarkoitettuja varoja käytet- 
ty patsashankkeeseen, mutta onnitteluvaroista kertynyt ylijäämä luovutettiin Veljesa- 


vulle.??? 

Vuodesta 1958 lähtien Leppäsen SS-patsaasta kuitenkin tuli Veljesavun myyntiesine, 
jolla kerättiin varoja invalidiavustuksiin ja yhdistyksen muihin menoihin. Yhdistyksen 
johtokunta nimittäin valtuutti maaliskuussa 1958 Heikki Mansalan ja Matti Ylikan- 
kaan sopimaan Leppäsen kanssa patsaan tekijänoikeuspalkkioista. Kipsiin valettua pat- 
sasta, jota valmisti edulliseen hintaan kuvanveistäjä Frans Pehrman, nimittäin haluttiin 
myydä yhdistyksen jäsenille. Leppänen ei edelleenkään halunnut tekijänpalkkiota vaan 
luovutti toukokuussa 1958 Veljesavulle yksinoikeuden veistämäänsä SS-vapaaehtois- 
ta kuvaavaan pienoispatsaaseen, joka oli lahjoitettu vapaaherratar Munckille. Kun pat- 
saan oikeuksista oli sovittu, Risto Juvonen otti hoitaakseen patsaan myynnin. Sen hin- 
ta yhdistyksen jäsenille ja kaatuneiden omaisille oli 3 000 markkaa ja yhdistykseen kuu- 
lumattomille 6 000 markkaa.” 

Vuonna 1959 Veljesapu päätti lahjoittaa SS-patsaan myös kenraali Steinerille. Patsas lä- 
hetettiin kenraalille Saksaan matkustaneen Ruth Munckin mukana seuraavana vuonna?! 

Valaja Pehrman ilmoitti lopettavansa kipsipatsaitten tekemisen vuonna 1966 perus- 
tellen päätöstä sillä, että patsaitten rikkoontumisprosentti oli liian suuri. Kieltäytymi- 
nen ei kuitenkaan ollut lopullinen, sillä 1969 patsaan muotit toimitettiin takaisin Pehr- 
manille, jolta tilattiin 15 patsasta, joista viisi oli valkoisia.?? 

Eteläpohjalaiset veljet pyysivät loppuvuodesta 1968 patsaan muotit vähäksi aikaa lai- 
naksi ryhtyäkseen teettämään patsaita omassa maakunnassaan. Hanke ei kuitenkaan to- 
teutunut. Vuodesta 1970 patsaita oli jälleen myynnissä sekä vihreäksi maalattuna että 
pronssinväriseksi patinoituna. Edellisen hinta oli 50 markkaa ja jälkimmäisen 100 mark- 
kaa. Kun patsaita ei tilattu suurta varastoa, veljiä muistutettiin siitä, että tilaukset oli teh- 
tävä hyvissä ajoin, jos patsas aiottiin esimerkiksi merkkipäivälahjaksi.? 

Pienoispatsaan valmistuksessa oli aika ajoin taukoja, ja valmistajaa jouduttiin välil- 
lä vaihtamaan. Vuodesta 1974 patsasta ryhtyi valmistamaan Helsingin Taidekuvateh- 
das. Myös myyntiin tarkoitetun pronssipatsaan hankkimismahdollisuutta alettiin tut- 
kia vuonna 1974, ja Espoossa toimineen Etelä-Suomen Kestosinkitys Oy:n oli määrä 
ryhtyä valmistamaan pronssiin valettua patsasta. Jäsenille ilmoitettiin, että heillä oli nyt 
mahdollista tilata patsasta myös pronssiin valettuna hintaan 1 500 markkaa. Kipsipat- 
saita sai 50 markalla, mutta kun ne särkyivät helposti postissa lähetettäessä, ne olisi mie- 
luiten tullut noutaa yhdistyksen sihteeriltä. Pronssipatsaiden valmistus ja markkinointi 
ei kuitenkaan vielä tässä vaiheessa näytä toteutuneen. 

Vaikka Lauri Leppänen oli jo vuonna 1958 kirjallisesti luovuttanut Veljesavulle yksin- 
oikeuden patsaaseen, hänen kanssaan tehtiin vielä 1974 uusi sopimus. Ilmeisesti tuolloi- 
nen johtokunta ei ollut tietoinen aiemman sopimuksen olemassaolosta. Uudessa sopi- 


muksessa Leppänen antoi Veljesavulle patsaan tekijänoikeudet, sisältäen myös jäljentä- 

Lauri Leppäsen muovaama Sturmmann-patsas, — Pronssinen Sturmmann-patsas, joiden valmista- 
jota alettiin valmistaa kipsisenä vuonna 1958. minen aloitettiin vuonna 1991. 


misoikeuden. Vuosikokous oli velvoittanut johtokunnan ensi tilassa hoitamaan Leppä- 
sen lupaaman vapaaehtoispatsasta koskevan ”perintöoikeuden? saamisen yhdistykselle.” 

Kipsipatsaita teetettiin 1970- ja 1980-luvuilla niin, että yhdistyksen sihteerillä oli nii- 
tä jatkuvasti myynnissä. Hinnat luonnollisesti nousivat valmistuskustannusten kallistues- 
sa siten, että 1980-luvun alussa hinta oli jo 100 markkaa patsaalta. Ongelmiakin oli. Jäl- 
leen vuonna 1983 todettiin, etteivät kipsiset pienoispatsaat kestä kuljetusta. Siksi niitä ei 
enää lainkaan lähetetty tilaajille, vaan patsaat oli noudettava sihteeriltä. Samaan aikaan 
suunniteltiin uudelleen patsaitten valamista pronssiin. Vuoden 1983 vuosikokouksessa 
oli malliksi tehty pronssipatsas nähtävänäkin ?*5 

Pronssipatsaiden valmistus ei vieläkään päässyt alkuun. Lopulta vasta 1991 johtokun- 
nassa päätettiin, että eteläpohjalaiset etsivät valurin pronssipatsaalle. Pentti Koivisto esit- 


teli johtokunnalle Ruotsissa kehitettyyn taidevaluprosessiin perustuneen Suomessa vale- 

tun patsaan, jonka paino oli seitsemän kiloa. Patsaan hinnaksi hän ilmoitti 4 800 mark- 
kaa, josta Veljesapu saisi 200 markkaa. Patsaat numeroitaisiin. Johtokunta hyväksyi Koi- 
viston esityksen ja päätti myös, että pronssipatsaasta tehdään myyntiesite. 

Painetussa myyntiesitteessä pronssipatsaan hinta oli pudonnut johtokunnan kokouk- 
sessa esitetystä summasta 900 markalla. Sitä ilmoitettiin myytävän hintaan 3 900 mark- 
kaa, josta 200 markkaa kerrottiin tilitettävän Veljesapu ry:n avustusrahastoon. Patsasta 
myi suoraan Pentti Koiviston yritys Seinit Oy Seinäjoella. Valmistuspaikka oli Taideva- 
limo Jorma Kärkkäinen Kellokoskella. 

Johtokunta oli toivonut, että pronssipatsaiden ensimmäiset numeroidut kappaleet 
pyrittäisiin myymään entisille puheenjohtajille. Muukin markkinointi suunnattiin ni- 
menomaan entisille vapaaehtoisille, mikä käy hyvin ilmi myyntiesitteen tekstistä. Siinä 
kehotettiin jättämään muisto palveluksesta Waffen-SS:n joukoissa taideteoksena lapsil- 
le, lapsenlapsille ja sukulaisille. ”Saatuasi patsaan, asetathan se kunniapaikalle kodissasi, 
niin seuraavatkin sukupolvet kunnioittavat tätä perinnettä.” 

Hinnaltaan melko kalliista pronssipatsaasta ei tullut heti myyntimenestystä. Vuoden 
1992 loppupuolella Pentti Koivisto joutui kertomaan johtokunnalle, että patsaiden me- 
nekki oli ollut vähäistä. Niitä oli myyty vain tusinan verran, eikä Saksassakaan tuntu- 
nut olevan näille patsaille menekkiä. Koivisto ilmoitti pitävänsä vuoden tauon markki- 
noinnissa.?** 

Taukoa ei kuitenkaan pidetty, sillä helmikuussa 1993 Veljesavun jäsentiedotteessa 
markkinoitiin edelleen pronssipatsasta alkuperäiseen hintaan, johon lisättiin postiku- 
lut. Samalla Veljesavun todettiin saaneen vuonna 1992 pronssipatsaiden myynnistä tu- 
loja 4 000 markkaa. Toisin sanoen patsaita oli myyty 20 kappaletta. Veljesavun kerho- 
ja kannustettiin myymään pronssipatsaita sillä, että niille luvattiin pieni myyntipalkkio 


yhteistilauksia tehdessään.” 


Muistoristi 


Jo SS-Aseveljet ry:n toiminnan aikana oli harkittu erityisen muistomitalin tai muisto- 
ristin hankkimista SS-vapaaehtoisille. Hanketta ei ollut silloin kyetty ja ehditty sota- 
olosuhteiden takia toteuttamaan, mutta muistoristiasia nousi esille jälleen vuonna 1957. 
Enää ei harkittu Jääkärimerkin kaltaista tunnusta, vaan pikemminkin talvi- ja jatkoso- 
tien joukko-osastojen muistoristien kaltaista kunniamerkkiä. Tällaisia virallisiksi kun- 
niamerkeiksi katsottuja muistoristejä alettiin myöntää Suomen rintamilla taistelleille 
vuodesta 1957 lähtien. 

Suomalaisten SS-vapaaehtoisten muistoristin ensimmäi- Lauri Leppäsen vuonna 1958 suun- 
nen numeroimaton kappale luovutettiin Ruth Munckil- nittelema suomalaisvapaaehtoisten 
le 1958. Vapaaherratar muistoristi rinnassaan vuoden muistoristi. 

1960 vuosikokouksessa. 


Veljesapu sai jälleen Lauri Leppäsen suostumaan suunnittelijaksi. Hänen piirtämäs- 
sään SS-vapaaehtoisten muistoristissä on rautaristin muotoinen musta pohja, jonka kes- 
kellä seisoo kullanvärinen kotka Sonnenradin päällä. Ristissä on mustavalkoinen nauha, 
johon on kiinnitetty hopeoitu SS-kirjaimista suunniteltu solki. Ristin takana ovat vuo- 
siluvut 1941—1943 sekä ristin järjestysnumero. 

Jo ennen kuin risti oli valmistunut, Veljesavun johtokunta informoi keväällä 1957 jä- 
senkuntaansa tekeillä olevasta muistorististä. Sen hinnasta ja jakopäivästä ei kuitenkaan 
vielä tuolloin ollut tietoa. Kultasepänliike J. A. Tarkiaisen valmistama merkki valmistui 
lopulta niin, että ensimmäiset muistoristit voitiin jakaa vuonna 1958. 

Muistoristiä varten painatettiin omistuskirja, jonka tekstin puheenjohtaja Kurvinen 


ja varapuheenjohtaja Roiha vahvistivat. Omistuskirjankin suunnittelussa käännyttiin 

FJeljesapu ry. 


ANTAA TEILLE 


TOISEN MAAILMANSODAN AIKANA 
VUOSINA 1941—1943 
Satfan fotawoimisfa 
PALVELLEITTEN 
SUOMALAISTEN VAPAAEHTOISTEN 
Mtuistoristin 
SOLKINEEN 
SEKÄ TÄMÄN OMISTUSKIRJAN 
YHTEISTEN MUISTOJEN 
TUNNUSMERKIKSI 


Muistoristin myöntökirja va- 

paaehtoiselle. Myöntökirjasta 

painettiin omat versionsa myös 

lähimmälle omaiselle sekä san- 

— mmm n karivainajan lähimmälle omai- 

selle. Nämä erosivat vapaaeh- 

toisille annetusta myöntökir- 

jasta mm. siten, että muistoris- 

Set tikuvan alle oli painettu teksti 
”Uskollisuus on kunniani”. 


kuvanveistäjä Leppäsen puoleen, ja sen allekirjoittajiksi nimettiin puheenjohtaja Kur- 
vinen ja Karl-Erik Ladau. Sittemmin vuonna 1959 allekirjoittajiksi valtuutettiin myös 
Pentti Koivisto ja Yrjö Tenomaa. Muistoristin hinnaksi johtokunta päätti varsinaisilta 
jäseniltä 1 500 markkaa ja invalideilta 1 000 markkaa. Myös kaatuneiden omaiset sai- 
vat lunastaa ristin 1 000 markalla. Mikäli yhdistyksen jäsenet halusivat lahjoittaa muis- 
toristin solkineen jollekin vapaachtoispataljoonassa palvelleelle saksalaiselle, hinta oli 
sama kuin yhdistyksen varsinaisilta jäseniltäkin. Samalla kun päätettiin omistuskirjasta, 
päätettiin myös edellä mainitusta muistoristiin liitettävästä hopeisesta SS-soljesta, joi- 
ta jaettiin vain yhdistyksen varsinaisille jäsenille hintaan 100 markkaa kappale. Käytän- 
nössä solkia ei riittänyt aivan kaikille, ja kun soljen valmistuskustannukset olivat kor- 


keat, niitä ei tilattu lisää. 

Maaliskuussa 1958 Veljesavun johtokunta päätti lähettää vapaakappaleet muistoris- 
tistä solkineen 11:lle erityisesti arvostamalleen ja kunnioittamalleen henkilölle. Nämä 
henkilöt olivat Felix Steiner, Herbert Otto Gille, Kalervo Kurkiala, Rosa Köpf, Karl- 
Heinz Ertel, Matti Ahonen, Mauno Syvänoja, Fino Kaija, Laine-Maire Kyöstilä, Lisa 
Parjanen ja Seppo Backberg. Näistä Steiner ja Gille olivat saksalaisia SS-kenraaleita, 
Ertel suomalaispataljoonassa komppanianpäällikkönä palvellut saksalainen SS-upsee- 
ri, Köpf wieniläinen suomalaissotilaista huolehtija sekä Kyöstilä ja Parjanen (ent. Berg) 
suomalaisvapaaehtoisten sodanaikaisia sairaanhoitajia. Ahonen, Syvänoja, Kaija ja Back- 
berg puolestaan olivat erittäin vaikeasti haavoittuneita SS-vapaaehtoisia. Näistä muut 
olivat haavoittuneet Saksan itärintamalla, mutta Backberg, joka oli SS-värväystä hoita- 
neen Insinööritoimisto Rataksen omistajan Harry Backbergin poika, oli haavoittunut 
Suomen rintamalla.” 

Pari kuukautta myöhemmin johtokunta päätti, osittain edellisen päätöksen kanssa 
päällekkäin, myöntää numerojärjestyksessä 24 ensimmäistä muistoristiä järjestyksessä 
yhdistyksen puheenjohtajat, varapuheenjohtajat, johtokunnan jäsenet, perustajat ja vir- 


kailijat. Nämä ensimmäiset numeroitujen muistoristin saajat olivat: 


Yrjö Tenomaa 
Pekka Soila 

Pekka Kurvinen 
Heikki Mansala 
Aarne Roiha 

Axel Ax 

Reino Rantanen 
Laine-Maire Kyöstilä 
Lisa Parjanen 
Karl-Erik Ladau 
Tauno Pohjanlehto 
Olli Somersalo 


Kosti Ilveskero 
Niilo Kuustie 
Erkki Karila 
Pentti Koivisto 
Olavi Vihervaara 
Kalevi Haapaniemi 
Aarne Lehtimäki 
Alf Silfverberg 
Seppo Backberg 
Paavo Maunula 
Sulo Suorttanen 


Toivo Vainio 


Suomalaispataljoonan yhteysupseerina palvelleelle Kustaa Levälahdelle luovutettiin vapaaehtois- 
ten muistoristi Tampereella 1.11.1958 pidetyssä Veljesavun pyhäinpäiväjuhlassa. Luovuttajina ovat 
Pekka Kurvinen ja Karl-Erik Ladau. 


Lokakuussa 1958 Veljesavun johtokunta myönsi edelleen muistoristit yhteysupseerina 
toimineelle everstiluutnantti Kustaa Levälahdelle, sodanaikaiselle Saksan-sotilasasiamie- 
helle jääkärieversti Walter Hornille sekä SS-värväystoimikunnan johtajana toimineelle 
hallitusneuvos Esko Riekille. Muistoristi luovutettiin myös kuudelle ansiokkaalla tavalla 
vapaaehtoisten hyväksi toimineelle naiselle: Marjatta Myhrberg, Alice Marie Dahl, Ani- 
ta Lehtonen, Helvi Kyläkallio, Helmi Joselin-Tuhkanen ja Siiri Tuomola. Ensimmäisten 
yhdistyksen ulkopuolisten muistoristin saajien joukossa oli niin ikään seinäjokelainen va- 
ratuomari Ilmari Talvitie, joka oli Rintamamiesliiton hallituksen jäsenenä kunnostautu- 
nut vapaaehtoisten värväyksessä. Helmikuussa 1959 muistoristi myönnettiin ilman sol- 
kea 21 muullekin vapaaehtoisten värväykseen aikanaan osallistuneelle.”* Vuoden 1960 
vuosikokouksen jälkeen pidetyssä iltajuhlassa muistoristi luovutettiin SS-vapaaehtoistoi- 
mikunnan puheenjohtajana toimineelle akateemikko Rolf Nevanlinnalle sekä kahdelle 
ansioituneelle tamperelaiselle värvärille konttoripäällikkö Väinö Jalanteelle ja toimitta- 


ja Eero Rekolalle.”! Värvärien muistoristit oli tarkoitus numeroida roomalaisin nume- 

roin, kun vapaaehtoisten ristit oli numeroitu arabialaisin numeroin. Numeroinnissa oli 
jonkin verran horjuvuutta, ja niinpä ainakin Rolf Nevanlinna ja Helvi Kyläkallio saivat 
ristinsä roomalaisilla numeroilla, vaikka eivät värväreitä olleetkaan. 

Värväykseen osallistuneiden palkitseminen ristillä kertoi siitä, että vapaaehtoiset ar- 
vostivat värvääjiensä työtä. Jälleen kerran voidaan nähdä yhteys jääkäriliikkeeseen, jon- 
ka parissa jääkärivärvärit olivat arvostettuja henkilöitä. 

Suomalaisten vapaaehtoisten muistoristin säännöt hyväksyttiin vasta Veljesavun yli- 
määräisessä kokouksessa 1. marraskuuta 1958, kun ensimmäiset ristit oli jo myönnet- 
ty. Säännöissä todettiin, että toinen maailmansodan aikana, vuosina 1941-43 Saksan 
sotavoimissa vapaehtoisina palvelleiden Suomen kansalaisten Suomen maanpuolustus- 
hengen hyväksi tekemien ponnistusten luoman yhteishengen vaalimiseksi on perustet- 
tu Suomalaisten vapaaehtoisten muistoristi. Sitä ovat oikeutetut kantamaan Panssari- 
krenatööridivisioona Wikingissä palvelleet vapaaehtoiset, ja muistoristin antaa Veljes- 
apu ry:n johtokunta. 

Sääntöjä laadittaessa oli selvästi käytetty esikuvana Jääkärimerkin jakoperusteita. 
Niinpä määrättiin, että henkilöllä, joka sodan aikana oli tehnyt itsensä syypääksi törke- 
ään sotilaan kunniaa loukkaavaan tekoon, ei ollut oikeutta muistoristin saamiseen. Kui- 
tenkin jos tällainen henkilö oli erittäin ansiokkaasti osallistunut sotatoimiin vihollisen 
tulen alaisensa, muistoristi voitiin hänelle myöntää. Vastaava säädös oli koskenut myös 
Jääkärimerkin saamista. 

Hyväksyttyjen sääntöjen mukaan suomalaisten SS-vapaaehtoisten lisäksi muistoris- 
ti voitiin myöntää muistoristin saantiin oikeutetun kaatuneen tai kuolleen lähimmälle 
omaiselle näitä ryhmiä varten laaditulla myöntökirjalla. Se voitiin luovuttaa myös sel- 
laiselle ulkomaalaiselle, joka oli palvellut Saksan sotavoimissa samassa yksikössä ristin 
saantiin oikeutettujen vapaaehtoisten kanssa ja ollut yhteistoiminnassa heidän kanssaan. 
Edelleen johtokunta saattoi myöntää muistoristin sellaiselle henkilölle, joka on ansioi- 
tunut vapaaehtoisliikkeen aikaansaamisen tai vapaaehtoisten hyväksi. 

Säännöissä määrättiin lisäksi, että muistorististä annetaan omistuskirja, jonka allekir- 
joittavat Veljesavun johtokunnan puheenjohtaja ja johtokunnan siihen määräämä yhdis- 
tyksen jäsen yhdessä. 

Yleisten kunniamerkkisäännösten mukaan määrättiin, että muistoristiä kannetaan 
rinnan vasemmalle puolelle kiinnitetyssä nauhassa kunniamerkkien jäljessä, talvisodan 
aikaisesta toiminnasta saatu muistoristi ennen tätä ristiä. Samanaikaisesti tämän ristin 
kanssa ei saa kantaa jatkosodan aikaisesta toiminnasta Suomen armeijan palveluksessa 
saatua muistoristiä. Toisin sanoen Veljesapu halusi rinnastaa SS-vapaaehtoisten muisto- 


ristin jatkosodan joukko-osastojen muistoristeihin. 

Veljesavun tuli pitää muistoristin saajista luetteloa tai kortistoa. Muistoristin kustan- 
nukset oli ristin saajan maksettava. 

Veljesavulla oli toivomuksena saada SS-vapaaehtoisten muistoristi virallisesti hyväk- 
sytyksi samoin kuin vapaussodan sekä talvi- ja jatkosodan muistoristit oli hyväksytty. 
Niinpä yhdistys varautui muistoristin säännöissä siihen, että Veljesavun johtokunnalle 
säännöissä määrätyt tehtävät voitaisiin siirtää Suomen sotien 1939-1945 muistoristi- 
toimikunnalle.”? Tätä varten yksi muistoristi toimitettiin muistoristitoimikunnalle, ja 
rististä hankittiin Suomen Heraldisen Seuran lausunto. Veljesavun johtokunta valtuutti 
puheenjohtaja Kurvisen hoitamaan virallistamisasiaa. Hanke ei johtanut tulokseen, 
joskin siihen palattiin vielä tuonnempana. 

Samaan aikaan oman muistoristihankkeen kanssa Veljesapu pyrki järjestämään jäse- 
nistölleen myös heidän Saksassa saamiaan kunniamerkkejä. Vaikka SS-vapaaehtoisille oli 
sota-aikana myönnetty melko paljon saksalaisia kunniamerkkejä, niitä kaikkia ei ollut 
sodan oloissa jaettu saajille, vaan myönnöstä oli todisteena lähinnä vain saatu myöntö- 
kirja taikka asetakin napinlävessä kannettu pätkä kunniamerkin nauhaa. SS-Aseveljet ry 
oli jo sodan aikana yrittänyt saada jäsenilleen nämä kunniamerkit Saksasta, mutta siinä 
ei ollut tuolloin onnistuttu. Heti sodan jälkeen ei hävinneen Saksan merkkien kantami- 
nen Suomessa ollut kovin suotavaa, mutta olojen vähitellen vakauduttua voitiin todeta, 
että myös Saksassa ansaittuja merkkejä voitiin jälleen kantaa. Tämä näkemys virallistet- 
tiin, kun Suomen valtiokalenterissa alettiin vuodesta 1958 julkaista jälleen suomalais- 
ten saamat saksalaiset kunniamerkit ensi kertaa sitten vuoden 1944. 

Vuonna 1958 Veljesapu oli yhteydessä A. Tillander Oy:hyn, joka lupautui hankki- 


maan seuraavia saksalaisia kunniamerkkejä: 


Rautaristi II Ik 

Itä-mitali 

Sota-ansioristi II Ik 
Sota-ansioristi I Ik 
Haavoittumismerkki (musta) 
Jalkaväen rynnäkkömerkki 
Lähitaistelusolki 


Autoilijain kunnostautumismerkki 
Täysin alkuperäisen kaltaisia nämä Tillanderin välittämät merkit eivät olleet. Näistä 


m/57:ksi kutsutuista merkeistä oli Saksassa omaksutun kannan mukaisesti poistettu al- 


kuperäisissä merkeissä olleet hakaristit. Tällainen poisto oli saanut liittokansleri Kon- 

rad Adenauerin mukaan nimen ”konradisointi”.* 


Vielä myöhemminkin vapaaehtoiset hankkivat saksalaisia kunniamerkkejä. Pekka 
Murto järjesti 1980-luvun lopussa 63 Veljesavun jäsenelle yhteensä 150 saksalaista kun- 
niamerkkiä eräältä saksalaiselta merkkien valmistajalta. Nämä merkit olivat alkupe- 
räisen mallisia eli niissä oli kuviona niihin alun perinkin kuulunut hakaristi. Toisin kuin 
saksalaiset, suomalaiset saivat periaatteessa kantaa saksalaisia kunniamerkkejään niiden 
alkuperäisessä asussa. Tuolloinen puheenjohtaja Leo Sormunen informoi Veljesavun jä- 
senistöä mahdollisuudesta saada näitä kunniamerkkejä todeten, että erikoistarkoituksiin 
on mahdollisuus saada ”oikeita” merkkejä. Hän oletti vapaaehtoisia kiinnostavan erityi- 
sesti itärintaman taistelijoille myönnetty Ostmedaille, josta miehet olivat syksyllä 1942 
saaneet vain nauhan. Omistustodistusta ei veljesapulaisilta tilattaessa vaadittu, vaan jo- 
kainen sai tilata mitalinsa omantuntonsa mukaan.?* 

Veljesavun vuosikokous 1960 antoi valtuuskunnalle ja johtokunnalle tehtäväksi val- 
mistella kysymystä sankarivainajien omaisille annettavista muistoristeistä. Kokoukses- 
sa katsottiin, etteivät tällaisista risteistä aiheutuvat kustannukset saisi jäädä yhdistyksen 
kannettaviksi. Siksi päätettiin perustaa ”Kaatuneiden omaisten muistoristirahasto”, jo- 
hon kunkin jäsenen tuli suorittaa vähintään 200 markkaa. Jo Tampereen vuosikokouk- 
sessa suurin osa paikalla olleista jäsenistä täyttikin tämän velvollisuutensa. Tavoitteek- 
si otettiin, että sankarivainajien omaisten muistoristin jako yhdistettäisiin seuraavana 
vuonna pidettävään SS-vapaaehtoisten 20-vuotisjuhlakokoukseen.?7 

Vaikka vuosikokouksen päätöksen sanamuotoa voisi toisin tulkita, kaatuneiden omai- 
sille ei oltu perustamassa mitään omaa muistoristiä, vaan kysymys oli SS-vapaaehtoisten 
oman ristin myöntämisestä omaisille siten kuin muistoristin säännöissä mainittiin. Muis- 
toristirahastoon kerätyillä varoilla maksettiin omaisille erityisen myöntökirjan kanssa 
jaetut ristit. Risti voitiin antaa yhdelle kaatuneen lähiomaisista noudattaen järjestystä: 
leski, vanhin lapsi, äiti tai isä. Muistoristirahastoon saatiin varoja niin nopeasti, ettei Vel- 
jesavun johtokunnan mielestä tarvinnutkaan odottaa juhlakokousta ristien jakamiseksi. 
Jo kesäkuussa 1960 ilmoitettiin, että veljien lahjoittamilla rahoilla ja ulkopuolisilla lah- 
joituksilla varoja oli saatu niin paljon, että ristien jakaminen omaisille voitiin aloittaa. 
Muistoristit voitiin jakaa järjestettävissä jakotilaisuuksissa, tai jos jakotilaisuutta ei voitu 
järjestää, muistoristi voitiin lähettää myös postitse. Samalla Veljesavun johtokunta tote- 
si, että myös Suomen rintamalla kaatuneen SS-vapaaehtoisen omaisella oli oikeus saada 
muistoristi. Tällöin omaisen oli kuitenkin lunastettava risti 1 000 markalla. 

Vuonna 1973 Veljesavun johtokunta päätti kolmen muistoristin myymisestä keräi- 
lijöille 300 markan kappalehintaan. Vuonna 1977 puolestaan päätettiin myydä veljille 


toinen kappale muistoristiä ilman numerointia.” 

Palvelusaika- ja ikälisäkysymys 


Ylipäällikkö Mannerheim oli kesäkuussa 1942 käskenyt, että vuonna 1941 alkaneen so- 
dan aikana Saksan puolustusvoimissa palvelleille tämä palvelusaika Saksan joukoissa las- 
ketaan vastaavana palveluksena hyväksi asevelvollisuuden suorituksessa Suomessa sekä 
otetaan huomioon palvelusaikana ylennystä varten seuraavaan sotilasarvoon. Ylipäälli- 
kön päätös oli annettu vain vähän ennen kuin Päämaja ilmoitti suomalaiseen vapaaeh- 
toispataljoonaan täydennyksenä otettavista noin 200 miehestä. Tällainen Päämajan Käs- 
kylehdessä julkaistu käsky ei ollut sodan jälkeen vallassa olijoitten mielestä paikallaan ?* 

Kun pääministeri J. K. Paasikivi hoiti tasavallan presidentin tehtäviä Mannerheimin 
ollessa sairauden takia estyneenä, puolustusvoimain komentajana toiminut kenraaliluut- 
nantti J. F. Lundqvist saapui esittelyyn 31. lokakuuta 1945. SS-miehet jo aiemmin ar- 
meijasta erotuttanut Lundgvist esitti, että Mannerheimin vuonna 1942 tekemä SS-mies- 
ten palvelusaikaa koskeva päätös peruutetaan. Perusteluksi Lundqvist selitti, että Saksan 
puolustusvoimissa olleet suomalaiset olivat joko ennen Saksaan menoaan tai sieltä palat- 
tuaan suorittaneet Suomen asevelvollisuuslain edellyttämän palvelusajan, joten Saksassa 
suoritetun palvelusajan laskemisella ei ole heille enää mitään merkitystä. Lisäksi Lund- 
gvist totesi, ettei Suomen puolustusvoimain kantahenkilökuntaan kuulunut enää ketään 
Saksassa palvellutta, joten Saksan joukoissa palvelus ei vaikuta kenenkään ylennykseen. 
Jälkimmäinen toteamus oli sikäli tosi, että Lundqvist oli pitänyt huolta siitä, että kaikki 
— tai ainakin lähes kaikki — entiset Saksan-vapaaehtoiset oli erotettu armeijasta. Vastaa- 
vasti sisäministeri Yrjö Leino oli pitänyt huolta siitä, että poliisissa palvelleet entiset SS- 
miehet olivat joutuneet jättämään työnsä. Armeija ja poliisi oli tältä osin ”puhdistettu”. 

Pääministeri Paasikivi kirjoitti Lundgpvistin esityslistaan: ”Hyväksyn, Tasavallan Pre- 
sidentin estyneenä ollessa: J. K. Paasikivi”?*! 

Lundgvistin esitys ja Paasikiven päätös olivat ideologis-poliittisia sodanjälkeiseen ai- 
kaan kuuluvia toimia. Jos Mannerheimin 1942 tekemällä päätöksellä ei enää ollut käy- 
tännön merkitystä, kuten Lundgvist esitti, se olisi yhtä hyvin voitu jättää peruuttamat- 
ta. Lundgvist ja ehkä sodanaikaisiin, usein saksalaismyönteisiin mielipiteisiinsä etäisyyt- 
tä ottanut Paasikivikin halusivat Mannerheimin päätöksen peruuttamisella tältäkin pie- 
neltä osalta nöyryyttää entisiä SS-miehiä. 

Vuoden 1945 peruutus oli entisille vapaaehtoisille luonnollisesti vaikeasti hyväksyttä- 
vissä. Silloisissa poliittisesti erittäin epävarmoissa oloissa ei kuitenkaan voitu edes muo- 
dollisesti protestoida epäoikeudenmukaisena pidettyä ratkaisua vastaan. Tosiasia oli, että 
puolustusvoimien kantahenkilökuntaan kuuluneet entiset SS-miehet oli erotettu palve- 


luksesta, joten Lundgvist oli saattanut totuudesta poikkeamatta todeta, ettei Saksan jou- 

koissa palveleminen vaikuttanut kenenkään ylentämiseen. Sikäli Lundgvistin toteamus 
sen sijaan oli väärä, että ylipäälliköllä on aina oman harkintansa mukaan oikeus ylentää 
reservissä oleva upseeri, jos hän katsoo siihen olevan aihetta. 

Todelliseksi ongelmaksi Paasikiven päätös muodostui 1950-luvulta alkaen, kun jul- 
kisissa viroissa olleet entiset SS-miehet anoivat ikälisiä. Saksan joukoissa palveltua aikaa 
ei lokakuun 1945 päätökseen vedoten suostuttu laskemaan ikälisään oikeuttavaksi ajak- 
si. Eräät entiset vapaaehtoiset valittivat asiassa korkeimpaan oikeuteen saakka, mutta tu- 
loksetta. Tällöin Veljesapu otti asian ajaakseen. 

Yhdistys kääntyi tammikuussa 1958 puolustusministeriön puoleen kirjelmällä selvit- 
täen tarkasti vapaaehtoisliikkeen syntyä ja kiinnittäen ministeriön huomiota siihen, ettei 
vuoden 1945 päätöksen mukaan valtion palveluksessa olleille voitu lukea virkavuosina 
hyväksi ikälisää, eläkettä ja vuosilomaa varten sitä aikaa, jonka henkilö on Saksasta pa- 
lattuaan palvellut reserviläisenä Suomen armeijassa, ellei hän ollut sitä ennen palvellut 
säädettyä vakinaista palvelusaikaa kahta vuotta. Tästä tulkinnasta oli julkisessa virassa ol- 
leille seurannut yhdestä kahteen virkavuoden menetys. Veljesapu korosti, ettei tällainen 
tulkinta ollut voimassa olevan oikeusjärjestyksen mukainen. Ylipäällikön vuoden 1942 
päätöksen seurauksena jokainen Saksan puolustusvoimissa jatkosodan aikana palvellut 
suomalainen oli tuon päätöksen seurauksena saavuttanut sen edun, että palvelusaika koi- 
tui hänen hyväkseen vastaavana palveluksena asevelvollisuuden suoritukseksi Suomessa. 
Tätä etua ei yhdistyksen mielestä voitu millään taannehtivalla määräyksellä peruuttaa. 

Veljesapu katsoi kirjelmässään, että vuonna 1945 julkaistu määräys voitiin ymmärtää 
ainoastaan silloisten vaikeiden olosuhteiden ja maahan kohdistuneiden ulkopoliittisten 
epäluulojen taustaa vastaan. Määräykseltä puuttui valtion sisäinen oikeutus. Toisenlai- 
seen tulkintaan oli päädytty, kun vuonna 1956 invalidikorvausten saannissa Saksan ar- 
meijan palveluksessa saatu vamma asetettiin joka suhteessa samaan asemaan kuin Suo- 
men armeijassa saatu vamma. Niinpä Veljesapu pyysi puolustusministeriötä ryhtymään 
toimiin, jotta vuoden 1942 määräyksen voimassaoloaikana Saksassa suoritettu palvelus 
luettaisiin hyväksi laskettaessa valtion viran- ja toimenhaltijan virkavuosia. Mikäli näin 
ei voitaisi tehdä, Veljesapu pyysi, että ministeriö ryhtyisi toimiin vuonna 1945 julkais- 
tun peruutuksen kumoamiseksi.? 

Asia eteni myös valtiovarainministeriöön ja Pääesikuntaan sen jälkeen, kun SS-vapaa- 
ehtoisiin lukeutunut ylikonstaapeli Mauri Jäntti oli anonut, että sotatilan aikana Saksan 
puolustusvoimissa palveltu aika luettaisiin hänelle hyväksi ikälisää laskettaessa. Uuden- 
maan lääninhallitus pyysi valtiovarainministeriöltä ja Pääesikunnalta lausuntoa asiassa. 
Valtiovarainministeri I. O. Nurmela ja esittelijä Mauno Saalasti katsoivat, että virkavuo- 


siksi laskettavaksi palvelukseksi katsotaan vain ”*maan välitön palvelus”. Lisäksi he viit- 

tasivat vuoden 1945 päätökseen katsoessaan, ettei vapaaehtoisena Saksan sotavoimissa 
palveltua aikaa voitu laskea ikälisään oikeuttavaksi ajaksi.?*? 

Valtiovarainministeriön kielteinen kanta osoittautui vapaaehtoisille kohtalokkaaksi. 
Kysymys tuskin oli porvarillisen ministeri Nurmelan henkilökohtaisesta näkemykses- 
tä. Oletettavasti päätös oli syntynyt ministeriön virkamieskunnan, ehkä esittelijänä toi- 
mineen varatuomari Saalastin, tahdon mukaisesti, sillä päätös heijasti selkeästi kielteis- 
tä asennetta SS-vapaaehtoisia kohtaan. 

Pääesikunnan lausunnossa, jonka oli allekirjoittanut sotatalousosaston päällikkö evers- 
ti Aaro Astola, viitattiin pelkästään Paasikiven tekemään vuoden 1945 päätökseen ja to- 
dettiin, ettei Saksan puolustusvoimissa palveltua aikaa voida lukea ikälisiin oikeuttavak- 
si palvelusajaksi.?** 

Veljesapu ei halunnut tyytyä tällaisiin epäoikeudenmukaisina pitämiinsä päätöksiin. 
Se pyysi asiassa lausunnot yleisesikunnan päällikkönä jatkosodan aikana toimineelta jal- 
kaväenkenraali A. E. Heinrichsilta sekä hallinto-oikeuden professorilta Olavi Rytkölältä. 

Heinrichs totesi lausunnossaan ylipäällikön katsoneen jo ennen jatkosodan alkua, et- 
teivät suomalaisvapaaehtoiset saisi jäädä kohtuuttomasti riippuvaisiksi saksalaisesta pääl- 
lystöstään. Siksi joukkoon komennettiin myös muutamia vakinaisen väen upseereja. Kun 
Suomessa toteutettiin liikekannallepano kesäkuussa 1941, ei Saksaan lähteneitä vapaaeh- 
toisia edes yritetty kutsua takaisin, totesi Heinrichs. Kun pataljoona vuonna 1942 oli kär- 
simiensä tappioiden takia miehistötäydennyksen tarpeessa, ylipäällikkö suostui siihen, että 
kenttäarmeijasta lähetettiin Saksaan täydennystä. Täydennysmiesten lähettäminen osoit- 
ti Heinrichsin mukaan kiistattomasti sen, miten sotilasjohto suhtautui vapaaehtoisiin. 

Ylipäällikön päätös 19. kesäkuuta 1942 oli julkaistu jo ennen täydennysmiesten va- 
lintaa. Tässä päätöksessä ylipäällikkö totesi, että Saksan sotajoukoissa palvelu lasketaan 
heille hyväksi kuten vastaava palvelu Suomessa. Heinrichs katsoi, että ylipäällikön rat- 
kaisu oli monissa tapauksissa vaikuttanut täydennysmiesten lähtöpäätökseen, ei vain lu- 
vatun palvelusedun takia, vaan myös ratkaisuun rohkaisevana moraalisena tunnustukse- 
na. Lausuntonsa lopuksi kenraali Heinrichs esitti kysymyksen, onko mahdollista taan- 
nehtivasti mitätöidä tällainen, ehkä useassakin tapauksessa kohtalokkaasti elämään ja 
kuolemaan vaikuttanut lupaus.?*> 

Professori Rytkölä käsitteli palvelusaikakysymystä akateemiselle oikeustieteilijälle 
ominaisella perusteellisuudella. Hän tuli lausunnossaan siihen tulokseen, että SS-jou- 
koissa Saksassa vuosina 1941—1943 palveltu aika on luettava vapaaehtoisille hyväksi 
ikälisään, eläkkeeseen ja vuosilomaan oikeuttavana palvelusaikana, mikäli sotilasviran- 
omaiset ovat kotiuttaessaan nämä asevelvolliset sodan päätyttyä lukeneet heille tämän 


ajan sotapalvelusajaksi.?** 

Veljesavun omassa piirissä laadittiin kolmaskin muistio, jossa SS-vapaaehtoisia verrat- 
tiin ensimmäisen maailmansodan aikaisiin jääkäreihin. Näidenkään ei muutamin har- 
voin poikkeuksin ollut tarvinnut enää suorittaa Suomessa varusmiespalvelustaan, vaan 
heidän katsottiin jo Saksassa saaneen riittävän koulutuksen. Kun Paasikivi hyväksyi vuo- 
den 1945 peruuttamispäätöksen, hän ei muistion mukaan tarkoittanut antaa päätöksel- 
leen takautuvaa vaikutusta. Juridisesti hallintotoimin ei voida peruuttaa kenenkään saa- 
vutettuja oikeuksia. Sellainen voi tapahtua vain perustuslaissa säädetyssä järjestykses- 
sä annetulla lailla eikä missään tapauksessa tasavallan presidentin kabinettikäsittelyssä 
tehdyllä päätöksellä, jota ei edes julkaista, todettiin muistiossa. Siinä oltiin sitä mieltä, 
että Paasikiven peruutuspäätös on ymmärrettävä yksinomaan poliittiseksi toimeksi, jol- 
la presidentti rauhoitti äärimmäistä vasemmistoa ja jolla ei tarkoitettu puuttua kenen- 
kään saavutettuihin etuihin.?7 

Asiaan yritettiin vaikuttaa myös eduskunnassa. Yksitoista kansanpuolueen, kokoo- 
muksen, maalaisliiton, ruotsalaisen kansanpuolueen ja sosiaalidemokraattien kansan- 
edustajaa teki lakiasiainaloitteen valtion viran tai toimen haltijain palkkauksesta anne- 
tun lain muuttamiseksi. Aloitteella tähdättiin siihen, että sodassa vammautuneilla ja so- 
tavammasairaaloiden potilaina sodan päättyessä olleilla viran tai toimen haltijoilla olisi 
oikeus lukea ikälisään oikeuttavaksi ajaksi sota-aikainen sotapalveluksensa tai sotavam- 
man tai sairauden vuoksi sairaalahoidossa olemansa aika. Vastaavasti toisella aloitteel- 
la virkamieseläkkeistä annetun lain muuttamiseksi pyrittiin siihen, että kaikki sotati- 
lan aikana sotapalveluksessa oltu aika otettaisiin huomioon eläkevuosia laskettaessa.?** 

Tällä välin myös Pääesikunta oli antanut uuden lausunnon asiassa. Eversti Reino Hir- 
van allekirjoittamalla kirjeellä Pääesikunnan järjestelyosasto ilmoitti, että Pääesikunnan 
käsityksen mukaan vuoden 1945 määräyksellä ei ollut taannehtivaa vaikutusta. Siksi 
kantakorttiin merkitty palvelus suomalaisessa SS-pataljoonassa oli katsottava Pääma- 
jan käskylehden 1942 mukaisesti soveltuvaksi palvelusajaksi.?? Pääesikuntakin oli nyt 
siis sitä mieltä, ettei peruutuspäätöksellä voida katsoa olevan taannehtivaa vaikutusta, 
joten asevelvollisen kantakorttiin merkitty vapaaehtoispalvelus Saksassa on oikein mer- 
kitty palvelusajaksi Suomessa. Näin ollen SS-vapaaehtoisten palvelus Saksassa olisi pi- 
tänyt lukea palveluksena vuosilomaa ja ikälisää sekä eläkettä varten samalla tavoin kuin 
palvelus Suomen armeijassa. 

Valtiovarainministeriön päätös Jäntin asiassa oli ollut Pääesikunnan ja professori Ryt- 
kölän kannan vastainen. Niinpä Veljesapu otti asian ajaakseen aina korkeinta hallinto- 
oikeutta myöten. Päätökset olivat kuitenkin yleensä SS-vapaaehtoisille kielteisiä valtio- 


varainministeriön kannan mukaisesti. Ainoan myönnytyksen korkein hallinto-oikeus 


teki kahden hakijan ( Tauno Ratsula ja Björn Lönnblad) kohdalla. Heille luettiin Suo- 

meen palaamisen jälkeen palveltu aika reserviläispalveluksen veroiseksi, vaikka vakinai- 
nen palvelus oli suoritettu Wiking-divisioonassa ja ilman sitä he olisivat Suomeen pa- 
lattuaan olleet varusmiehiä.? 

Kun Unto Parvilahti kirjoitti vuonna 1958 SS-vapaaehtoisten vaiheista kertovaa kir- 
jaansa ”Terekille ja takaisin”; hän halusi käsitellä myös vuonna 1945 annettua peruutus- 
ta ja arvostella siinä yhteydessä eräitä silloisia korkeita sotilashenkilöitä. Veljesavun joh- 
tokunta sai tietää tämän ja vetosi Parvilahteen, jotta tämä ei saattaisi korkeita sotilashen- 
kilöitä huonoon valoon, koska sellainen ”ei vastannut tämänhetkistä tilannetta”. Aivan 
ilmeisesti pelättiin, että julkinen kritiikki nimeltä mainittuja sotilashenkilöitä vastaan 
vaikeuttaisi vääryydeksi koetun päätöksen peruuttamista. Johtokunnan vetoomus te- 
hosi ja Parvilahti jätti sotilashenkilöiden arvostelun pois kirjastaan. Oletettavasti Parvi- 
lahden kritiikki olisi kohdistunut ennen muuta kenraaliluutnantti Lundgvistiin ja vie- 


lä tuolloin palveluksessa olleeseen eversti, sittemmin kenraalimajuri Aaro Astolaan.?”! 


Pitkäaikainen historiaprojekti 


Jo sota-aikana SS-vapaachtoisten yhtenä keskeisenä tavoitteena oli vapaaehtoisten his- 
torian kirjoittaminen. Kuten aiemmin on todettu, SS-Aseveljet ry:ssä oli tehty alusta- 
via valmisteluja hankkeen toteuttamiseksi, mutta käytännön mahdollisuuksia projek- 
tin aloittamiseksi ei joistakin yrityksistä huolimatta sodan kuluessa ollut. SS-miesten 
sotaretken historian aikaansaaminen nousi myös ensimmäisten asioitten joukossa esil- 
le, kun vapaaehtoiset alkoivat 1950-luvun alkupuolella kokoontua. Jonkinmoinen han- 
ke olikin vireillä, kun vasta suunnitteluasteella olleesta historiakirjasta otettiin aiemmin 
mainitulla tavalla ennakkotilauksia. Mitään konkreettista tästä Jukka Tyrkön haihatte- 
luksi kutsumasta hankkeesta ei tullut. 

Jotain sotaretkestä oli kuitenkin julkaistu. Heti sodan jälkeen olivat ilmestyneet va- 
paaehtoisjoukkoon kuuluneitten Sakari Lappi-Seppälän ja Eric Nupnaun suomalaisia 
SS-miehiä käsittelevät kirjat ” Haudat Dnjeprin varrella? vuonna 1945 ja ”Farligt spel? 
vuonna 1946. Niitä ei kuitenkaan voitu pitää luotettavina historiakirjoina ennen muu- 
ta siksi, että kirjoittajat pyrkivät teksteillään sodan jälkeen vallalle nousseitten poliittis- 
ten piirien suosioon. Kirjoittajat eivät näkemyksineen edustaneet vapaaehtoisten valta- 
virtaa, eikä heillä ollut mitään asiaa Veljesavun aseveljeystoimintaan. 

Joka tapauksessa ajatus historian kirjoittamisesta eli vuodesta toiseen, ja hankkeita 
aineiston keräämiseksi oli pitkään vireillä. Sopivaa kirjoittajaa etsittiin niin SS-miesten 


omista riveistä kuin ulkopuoleltakin. Yhdistyksen johtokunta nimesi vuonna 1956 Ka- 

levi Haapaniemen johtaman historiikki- ja matrikkelitoimikunnan, johon kuuluivat jä- 
seninä Seppo Siimestö ja Jouko Itälä. Syyskuussa 1956 johtokunta päätti ryhtyä hankki- 
maan sopivaa henkilöä keräämään materiaalia matrikkelia ja historiikkia varten. Kaikki 
mahdollinen materiaali on kerättävä, päätti johtokunta. Seuraavan vuoden keväällä joh- 
tokunta oli jo niin optimistinen, että se tiedusteli, ovatko veljet halukkaita ostamaan kir- 
joitettavan historiakirjan, jonka hinnaksi arvioitiin 1 500-2 000 silloista markkaa. Sa- 
malla johtokunta ilmoitti, että julkaisutoimikuntaan kuluivat Pekka Soila, Kalevi Haa- 
paniemi, Alf Silfverberg ja Matti Ylikangas. Ketään varteenotettavaa kirjoittajaa ei vie- 
lä kuitenkaan ollut tiedossa.?? 

Yhtenä vapaaehtoisena SS-vapaaehtoisliikkeen historian kirjoittajaksi ilmoittautui it- 
sekin idän sotaretkellä mukana ollut Niilo Lauttamus, joka oli kunnostautunut kirjoit- 
tamalla aiheesta kiitetyn muistelmaluontoisen romaanin ”Vieraan kypärän alla”. Se oli 
ilmestynyt vuonna 1957. Lauttamus kirjoitti jo sitä ennen joulukuussa 1956 Veljesavul- 
le tarjoutuen kirjoittamaan historiikin, ottamaan vastaan aineistoa ja ohjeita sekä alistu- 
maan yhdistyksen määräämiin suuntaviivoihin. Hän ilmoitti kustantajankin olevan tie- 
dossa, ja hän oli valmis luovuttamaan osan tekijänpalkkioistaankin Veljesavulle. Laut- 
tamuksen kirjoittajan kyvyt yhdistyksessä kyllä tiedettiin, mutta silti ei suinkaan ollut 
selvää, että hän olisi paras mahdollinen historian dokumentoija. 

Niinpä puheenjohtaja Pekka Kurvinen vastasikin Lauttamukselle todeten, ettei pa- 
taljoonan historian kirjoittaminen ole aivan mutkaton juttu. Se vaatisi aikakauden olo- 
suhteiden perusteellista tuntemista, jollaista ei silloisella rivimiehellä muistin ja henki- 
lökohtaisten elämysten perusteella voi olla. Työ vaatisi myös laajan arkistomateriaalin 
läpikäymistä. Eriteltyään laajasti historiankirjoittajalta vaadittavia taitoja Kurvinen an- 
toi Lauttamuksen ymmärtää, ettei Veljesapu ollut halukas pestaamaan tätä historian kir- 
joittajaksi.* Lauttamus jatkoikin kirjailijan uraansa hänelle tutun fiktion parissa. Hä- 
neltä ilmestyi useita sotaromaaneja, joiden aiheet olivat joko hänen SS-ajaltaan Saksas- 
ta taikka Suomen rintamalta. 

Veljesavun johtokunta täydensi historiikkitoimikuntaa toukokuussa 1958. Siiten tuli- 
vat nyt kuulumaan puheenjohtaja Haapaniemen lisäksi yhdistyksen asiamies Matti Yli- 
kangas, yhdistyksen puheenjohtaja Pekka Kurvinen sekä Alf Silfverberg, Aarne Roiha, 
Laine-Maire Kyöstilä, Yrjö Kaila, Pertti Backberg, Heikki Mansala, Reino Rantanen ja 
Jouko Itälä.” Näin suuren toimikunnan valitseminen kertoi siitä, että historiaprojek- 
ti oli yhdistykselle tärkeä samoin kuin siitä, että hanke haluttiin lopultakin saada kun- 
nolla alulle. 

Historian kirjoittaminen ei ollut helppo asia mm. siksi, että monet SS-vapaaehtois- 


ten vaiheita valottavat asiakirjat esimerkiksi Valpon arkistossa olivat 1950-luvun lopul- 

a = Professori Mauno Jokipii. 


la vielä salaisia. Sopivaa, aiheesta innostunutta kirjoittajaa ei tahtonutkaan löytyä, vaik- 
ka Haapaniemen johtama historiikkitoimikunta oli haastatellut monia mahdollisia kir- 
joittajia. Historiikkitoimikuntaan kuulunut, itsekin jonkin aikaa SS-miehenä palvellut 
majuri Yrjö Kaila ilmoittautui keväällä 1958 halukkaaksi kirjoittamaan vapaaehtoisliik- 
keen historiikin. Historiatoimikunta ei kuitenkaan luottanut Kailankaan historioitsijan 
kykyihin, vaan halusi tehtävään kokeneemman historiantutkijan. Lopulta kesällä 1958 
toimikunta kääntyi dosentti Mauno Jokipiin puoleen, joka oli aikeissa kirjoittaa tutki- 
muksen SS-vapaaehtoisliikkeestä pätevöityäkseen sillä hakemaansa Kasvatusopillisen 
korkeakoulun (vuodesta 1966 Jyväskylän yliopisto) historian professorin virkaan. Han- 
ke oli esillä Veljesavun valtuuskunnan kokouksessa elokuun alussa, ja samassa kuussa Vel- 
jesavun johtokunta hyväksyi yksimielisesti Jokipiin historian kirjoittajaksi. 

Jokipiin kanssa solmittiin syyskuussa 1958 sopimus SS-vapaaehtoisten historian kir- 
joittamisesta. Veljesapu sitoutui antamaan Jokipiin käyttöön hallussaan olevaa aineis- 
toa, keräämään lisää materiaalia sekä kustantamaan materiaalin puhtaaksikirjoitusta ja 


arkiston kopiointia 150 000 markalla. Jokipii puolestaan sitoutui keräämään aineistoa, 

haastattelemaan vapaaehtoisliikkeen alullepanijoita ja muita keskeisiä henkilöitä sekä kir- 
joittamaan historiallisen tutkielman SS-liikkeen synty- ja hajotusvaiheista sekä kirjoitta- 
maan vapaaehtoisliikkeen historiikin yhdistyksen historiikkitoimikunnan avustamana. 

Sopimus oli Veljesavulle edullinen ennen muuta siksi, että Jokipii suostui tekemään 
historian ilman varsinaista palkkaa, ”tavallaan ilmaiseksi”; koska hän halusi tutkimukses- 
ta ansioita, jotka auttaisivat hänet saamaan hakemansa edellä mainitun professorin viran. 
Varmaankin ajatuksissa oli myös se, että vapaaehtoisten historiasta tulisi suurelle yleisöl- 
le markkinoitava kirja, jolloin sille saataisiin kaupallinen kustantaja, jolta kirjoittaja saisi 
normaaliin tapaan kirjoituspalkkionsa. Jokipiin kanssa tehtyyn sopimukseen sisältyi jos- 
sain määrin erikoinen lauselma. Siinä todettiin, että mikäli Unto Parvilahden odotetta- 
vissa oleva SS-kirja tai joku muu teos on sitä laatua, että sen julkaisemisen jälkeen Joki- 
piin kirjan tekeminen ei vastaa tarkoitustaan, tehty sopimus Jokipiin kanssa raukeaa.” 

Tämä lauselma johtui siitä, että tuolloin oli tullut tietoon Parvilahden hanke kirjoit- 
taa kirja suomalaisista SS-vapaaehtoisista. Hänen Neuvostoliitossa vankina viettämis- 
tään vuosista kirjoittamansa kirjan erinomainen menekki oli innostamassa miestä uu- 
teen kirjalliseen yritykseen. Lisäksi tiedettiin, että Jukka Tyrkölläkin oli vastaavanlai- 
nen SS-miehiin liittyvä kirjahanke vireillä. Saadakseen viran hakuun tarvittavat ansiot 
tutkimuksellaan Jokipii halusi yksinoikeuden SS-vapaaehtoisten vaiheitten tutkimiseen 
ja niistä kirjoittamiseen, ja myös Veljesapu oli sitä mieltä, ettei ”kilpailevia” teoksia tar- 
vittaisi. Toisaalta muita kirjoittajia ei voitu estääkään aihetta käsittelemästä, sillä onhan 
kansalaisilla vapaus tutkia, kirjoittaa ja julkaista, mitä he haluavat. 

Kuten aiemmin on todettu, Parvilahti oli sodanaikaisella toiminnallaan Berliinin yh- 
teystoimistossa saanut joistakin SS-miehistä vihollisia ja ilmiantajia, mikä oli osaltaan 
johtanut hänen pidättämiseensä syksyllä 1944 ja joutumiseensa ”Leinon vankina” luo- 
vutetuksi Neuvostoliittoon seuraavana keväänä. Vaikka hänen ”Berijan tarhat? -kirjan- 
sa oli saanut tunnustusta, hänen hankkeensa SS-miesten vaiheita käsitteleväksi kirjak- 
si ei sitten enää saanutkaan kaikilta entisiltä vapaaehtoisilta kannatusta. Tosin muuta- 
mat vapaaehtoiset luovuttivat Parvilahdelle aineistoa tämän suunnittelemaa kirjaa var- 
ten, mutta Veljesavun johtokunta antoi Jokipiin kanssa sopimuksen tehtyään ymmärtää, 
ettei Parvilahtea ollut syytä tukea hänen kirjahakkeessaan. 

Joka tapauksessa Unto Parvilahden kirja ”Terekille ja takaisin? ilmestyi Otavan kus- 
tantamana loppuvuodesta 1958. Parvilahti markkinoi kirjaansa muistelmateoksena va- 
paaehtoisliikkeestä, ja hän toivoi sen selventävän vapaaehtoisten matkan tarkoitusta ja 
vaiheita. Hän lähetti kirjansa myös muutamille SS-aseveljilleen pyytäen näitä arvioimaan 
kirjan pistemäärällä 0-5 sekä korjaamaan kirjaan mahdollisesti jääneet virheet.‘ Vaikka 


Veljesavun johtokunta oli kriittinen, Parvilahdella oli myös puolustajia, jotka olivat sitä 

mieltä, että tämän kirja oli Niilo Lauttamuksen kirjaan verrattavissa olevat muistelmat. 

SS-vapaaehtoisten omasta piiristä Parvilahden kirjan arvosteli Yrjö Kaila Helsingin 
Sanomissa tyrmäten sen pahanpäiväisesti. Kaila oli itse suunnitellut SS-miesten histo- 
rian kirjoittamista, ja hänen närkästyksensä taustalla näyttää olleen se, että Parvilah- 
ti sai kirjansa julkisuuteen, mutta hän ei. Niinpä Kaila kiisti, että Parvilahden kirja olisi 
mikään tosiasiallinen vapaaehtoisten historia. Asiassa syntyi osittain henkilökohtaisuk- 
siin mennyt sanomalehtipolemiikki, jossa Parvilahti vihjaisi Kaila poistetun SS-joukois- 
ta kesken kaiken ilmeisten sopeutumisvaikeuksien vuoksi. Kirjaansa Parvilahti luonneh- 
ti muistelmateokseksi tai sotilaalliseksi matkakirjaksi. Kaila jatkoi samalla mitalla tode- 
ten, että Parvilahti lähetettiin rintamalta Berliiniin kenttäpostia hoitamaan, koska hän 
oli pystymätön sotamieheksi.?” 

Tällaisia solvauksia kohtalokkaampaa kirjaprojektin kannalta oli se, että heti Parvi- 
lahden kirjan ilmestyttyä Mauno Jokipii ilmoitti Veljesavun kanssa tehdyn sopimuksen 
rauenneen siihen otetun lauselman perusteella. Ilmoitus tuntuu jälkeenpäin ajatellen ou- 
dolta siksi, ettei Parvilahden kirja ole mikään varsinainen suomalaisvapaaehtoisten his- 
toria. Joka tapauksessa Jokipiin ilmoituksen johdosta näytti siltä, että Veljesavun histo- 
riahanke oli ajanut pahasti karille. Pettynyt Veljesavun johtokunta päätti, ettei se halua 
olla missään tekemisissä Parvilahden kirjan kanssa. Ristiriitaisia asenteita kuvaa tuolloi- 
sen puheenjohtajan Pekka Kurvisen toteamus, jonka mukaan muutamat veljet eivät tah- 
toneet hyväksyä yhdistyksen kielteistä asennetta Parvilahden sinänsä myönteiseen hen- 
keen ja hyvin kirjoitettuun teokseen ”Terekille ja takaisin”. Aikaa myöten asenteet kui- 
tenkin pehmenivät puolin ja toisin. Kun Parvilahti luovutti talvella 1959 käytössään ol- 
lutta lähdeaineistoa Veljesavulle, yhdistys esitti hänelle kiitoksensa. 

Kiistely Parvilahden kirjasta johti puheenjohtaja Kurvisen syyttäviin komment- 
teihin Parvilahtea kohtaan. Tämä puolustautui väittämällä, ettei hänen kirjansa ollut 
tuottanut vapaaehtoisten asialle vahinkoa. Hän oli saanut kirjastaan tunnustusta mm. 
akateemikko Nevanlinnalta ja kirkkoherra Kurkialalta. Hän oli antanut Nevanlinnan, 
Riekin ja professori Arvi Poijärven lukea käsikirjoituksen ennen sen painoon menoa. 
Ilmeisesti Jokipiin roolista jokseenkin tietämätön Parvilahti oli suivaantunut maalais- 
liittolaisen Kurvisen osallistumisesta Ylioppilaslehdessä ”Terekille ja takaisin? -kirjas- 
ta käytyyn polemiikkiin. Parvilahti myös kiisti kaikki esitetyt väitteet, joiden mukaan 
hän olisi pyrkimässä johtaville paikoille Veljesavussa. Hän piti hyökkäilyä itseään vas- 
taan epämiehekkäänä ja sopimattomana, ja sillä oli vain kylvetty aiheetonta eripurai- 
suutta joukkoon.” 

Lukkiintunutta historiateostilannetta käsiteltiin Veljesavun 1959 vuosikokouksessa. 


Kokouksen hyväksymässä vuoden 1958 toimintakertomuksessa todettiin Jokipiin il- 

moittaneen vetäytyvänsä hankkeesta, joten oltiin jälleen lähes alkuvaiheessa. Kokouk- 
sessa Jukka Tyrkkö käytti puheenvuoron, jossa hän totesi olleensa kirjoittamassa SS-va- 
paaehtoisista kirjaa jo jouluksi 1944. Hanke oli estynyt ”väliintulleista syistä”. Hän olisi 
ollut edelleen ilmeisen halukas osallistumaan vapaaehtoisten historian kirjoittamiseen, 
ja niinpä hän ehdottikin, että kirja kirjoitettaisiin useamman henkilön yhteistyönä. Sa- 
malla hän ilmoitti, että WSOY oli julkaisemassa hänen kirjoittamansa matka- ja sota- 
reportaasin ja muistelmateoksen, joka ei suinkaan ollut loppuun saakka tutkittu ja täy- 
dellinen historiikki? 

Vaikka Jokipiin vaatimus yksinoikeudesta vapaaehtoisten historian kirjoittamisessa oli 
johtanut umpikujaan, Veljesavun johtokunta ei tarttunut Tyrkön ehdotukseen. Objek- 
tiivisen historian kirjoittamisen ymmärrettiin olevan itse mukana olleelle vaikeaa, ellei 
täysin mahdotonta. Joka tapauksessa Tyrkön kirja ”Suomalaisia suursodassa? ilmestyi 
WSOY:n kustantamana 1960. 

Jokipiin kanssa käytyjen neuvottelujen umpikujasta näytti olevan mahdollista päästä 
rahalla. Professuurin saantinsa tällä välin varmistaneen Jokipiin kanssa solmittiin loka- 
kuussa 1959 uusi sopimus, jossa Veljesapu sitoutui maksamaan Jokipiille kirjoituspalk- 
kion yleisesti käytetyn Paikallishistoriallisen Toimiston palkkiotaksan mukaisesti! Toi- 
sin sanoen kysymyksessä olisi tyypillinen tilaustyö eikä kaupallisen kustantajan suurelle 
yleisölle markkinoima teos. Tieteellisestä riippumattomuudestaan Jokipii ei tietenkään 
ollut valmis luopumaan, joten tilaustyön luonteesta huolimatta Veljesapu ei tiettävästi 
mitenkään päässyt eikä pyrkinytkään vaikuttamaan kirjan sisältöön. 

Historian kirjoittaminen oli Veljesavulle suuri urakka sekä aineiston keräämisessä että 
taloudellisesti. Yhdistys vetosi moneen otteeseen jäsenistöönsä historian lähdeaineiston 
saamiseksi. Historiikkitoimikunta julisti myös ”jäsentenvälisen? kirjoituskilpailun muis- 
telmakirjoitusten aikaansaamiseksi. Voittajaksi selviytyi Erkki Liukkonen kirjoituksel- 
laan ”Dolskunin joulukuu”. Palkinto oli 20 000 markkaa. Toiseksi tuli Voitto Viitamäki 
kirjoituksellaan ”Sairaalaan ja sairaalasta? saaden 10 000 markkaa ja kolmanneksi Pentti 


Salla kirjoituksellaan ”Partioretki Miukselle” saaden 5 000 markkaa. Lisäksi toimikun- 
ta lunasti Erkki Silanterän, Jaakko Salmisen ja Antero Heikkisen kilpailukirjoitukset.?$? 

Varoja historiaa varten kerättiin niin yhdistyksen omassa keskuudessa kuin sisäminis- 
teriön luvalla järjestetyllä valtakunnallisella keräykselläkin vuonna 1960. Tämä keräys 
tuotti 342 300 markkaa, josta historiikkirahastoon siirrettiin kaksi kolmasosaa. Muuta- 
mat yhdistyksen jäsenet kunnostautuivat keräystyössä aivan erityisesti. Jo aikaisemmissa 
keräyksissä hyviin tuloksiin päässyt Matti Horjamo Kangasalta keräsi yli 80 000 mark- 
kaa ja invalidiveli Sven Elmgren Varkaudesta 45 000 markkaa. Myös helsinkiläinen Erk- 


ki Maavuori ja savonlinnalainen Kalevi Viikama ylsivät hyviin keräystuloksiin.?* 

Keräysten tuotosta huolimatta historiaprojekti koetteli vakavasti Veljesavun talout- 
ta. Sen tähden mm. avustusten jakamista oli rajoitettava. Toisaalta historian kirjoitta- 
jalle onnistuttiin saamaan ulkopuolista stipendirahoitusta, mikä osaltaan kevensi yhdis- 
tyksen taloudellista taakkaa. 

Jokipii oli luvannut historiakirjan tulevan joulumarkkinoille 1963. Tutkimustyö osoit- 
tautui kuitenkin oletettua työläämmäksi, ja niinpä syksyllä 1963 asetettiin uusi tavoite. 
Kirjan olisi oltava joulumarkkinoilla 1964. 

Historiakirjan valmistuminen viivästyi kuitenkin vuodesta toiseen. Alun perin noin 
400-sivuiseksi aiotusta kirjasta paisui yli 900-sivuinen teos. Syksyllä 1966 oltiin joka ta- 
pauksessa niin pitkällä, että johtokunta saattoi valtuuttaa nimittämänsä työvaliokun- 
nan käymään lopulliset neuvottelut kirjan kustantamisesta. Toisin sanoen kirjalle etsit- 
tiin kuitenkin kaupallista kustantajaa. 

Neuvottelijoina olivat puheenjohtaja Haapaniemi, varapuheenjohtaja Ilveskero, sih- 
teeri Vainio sekä kirjan kirjoittaja Jokipii. Työvaliokunta kävi keskusteluja useiden kus- 
tantajien kanssa, mutta kirjan kustantamisesta kiinnostuneen kustannusyhtiön löytä- 
minen tuotti vaikeuksia. Suuret kustannustalot eivät tuntuneet olevan SS-miesten his- 
torian julkaisemisesta lainkaan kiinnostuneita. Tämä on sikäli ymmärrettävää, että aihe 
ei kunnolla sopinut vallitsevaan ajan henkeen. Mistään poliittisesta suojasäästä ei enää 
1960-luvulla ollut tietoakaan, eivätkä SS-miehet siksi olleet mikään kaupallisia kustan- 
tajia kiinnostava aihepiiri. Neljä kustantajaa, joille kirjaa tarjottiin kustannettavaksi, il- 
moittivat, ettei se kiinnosta heitä. Weilin & Göös oli ainoa kustantaja, joka suostui edes 
neuvottelemaan asiasta. Kun sen kanssa lopulta päästiin yhteisymmärrykseen, Veljesa- 
vun johtokunta päätti antaa kirjan sen kustannettavaksi. Kustannusyhtiön puolesta neu- 
votteluja oli käynyt kaupallinen johtaja Ville Repo. 

Asia ei kuitenkaan ollut vielä selvä. Vuoden 1967 vuosikokouksessa puheenjohtaja 
Haapaniemi joutui selittämään yllättäen ilmaantuneita kustantamisvaikeuksia. Nämä 
vaikeudet olivat tehneet hankkeen eteenpäin viemisen hyvin vaikeaksi, kuten vuosiko- 
kousväelle kerrottiin. Kysymys oli rahasta. Asiakirjat eivät tarkkaan kerro ongelmista, 
mutta se käy ilmi, että Veljesapu joutui maksumieheksi Jokipiin tekijänpalkkioita mak- 
settaessa eli tekijälle oli maksettava enemmän kuin alun perin oli sovittu, vaikka kirjoit- 
taja tulisi saamaan palkkion myös kustantajalta myytyjen kirjojen perusteella. Kirjan il- 
mestymisaikataulu venyi jälleen. 

Veljesavussa oltiin luonnollisesti turhautuneita kirjoitusprojektin venymiseen vuodes- 
ta toiseen ja haluttiin, että kirja ilmestyy mahdollisimman nopeasti. Jotta taloudelliset 
asiat saataisiin hoidetuiksi, 1967 vuosikokous valitsi eri puolilta Suomea kolmisenkym- 


mentä tukimiestä, joiden tehtävänä oli hoitaa kirjan myyntikampanjaa. 

Suomalaisen 
SS-pataljoonan historia 
1941-1943 œ» 


Mauno Jokipii 


PANTTI- 
PATALJOONA 


e 'Panttipataljoona' kertoo Saksan SS-jou- 
koissa 1941—1943 palvelleesta suomalai- 
sesta vapaaehtoispataljoonasta sekä soti- 
laalliselta että diplomaattiselta kannalta. 


© perustuu laajoihin arkistotöihin sekä koti- 
maassa että ulkomailla 


O Mauno Jokipii (s. 1924) on Jyväskylän yli- 
opiston historian professori. Hän kirjoittaa 
tutkijana eikä itse ole ollut SS-mies 


O 72 sivua kuvaliitteitä, 25 karttaa 


Suomen sotilasasiamies 
eversti Walter Horn luovuttaa 
oman lipun suomalaiselle 
vapaaehtoispataljoonalle sen 
valanvannontapäivänä 

15. 10. 1941. 


Mauno Jokipiin kirjoittaman suomalaisen SS-pa- Suomalaisen SS-pataljoonan historia, Panttipa- 
taljoonan historian myyntiesite. taljoona, ilmestyi vuonna 1968. 


Lisää viivästymisiä oli edessä, sillä syksyllä 1967 näytti siltä, että historiakirjan ilmes- 
tymisen tielle oli tullut jälleen uusia ongelmia. Jokipiin käsikirjoitus oli erittäin laaja, ja 
Weilin & Göös halusi sitä supistettavaksi. Jokipii puolestaan oli sitä mieltä, että kustan- 
tajan vaatimat supistukset vaativat niin paljon aikaa, ettei hän kykene tekemään niitä 
ennen seuraavan vuoden syksyä. Lopulta jonkinlaiseen kompromissiin kuitenkin pääs- 
tiin. Kustantaja suostui siihen, että sivumäärää supistettiin vain noin 50 sivua. Se tuli 
tehdä SS-miehille vähemmän tärkeistä asioista kuten esimerkiksi sotasensuuria käsitte- 
levistä sivuista.” 

Vuosikokouksessa 1968 oltiin lopulta niin pitkällä, että puheenjohtaja Haapaniemi 
saattoi kertoa historiakirjasta otettavan 2 300 kappaleen painos. Siitä oli tarkoitus jakaa 
300 vapaakappaletta arvostelijoille ym. Kirjakauppamyyntiin meni 500 kappaletta, ja 
1 500 kappaletta tuli myyntiin yhdistyksen kautta. Pidettiin tärkeänä, että kirjaa myy- 
tiin tukimiesten välityksellä myyntikustannusten säästämiseksi ja kirjan perillemenon 


varmistamiseksi. Kirjan myynti oli Veljesavulle vakava ja merkittävä asia kuten Haapa- 

niemi korosti vuosikokousosanottajille. Vaativassa ja kauaskantoisessa myyntityössä oli 
siksi onnistuttava. 5 

Lopulta syksyllä 1968 saatiin pitkään vireillä ollut historiaprojekti päätökseen. Lopul- 
linen kustannussopimus, joka ei noudattanut kustannusalan yleistä käytäntöä, allekirjoi- 
tettiin 7. marraskuuta 1968. Teoksen painokseksi sovittiin 2 800 kappaletta, joista 300 
oli arvostelijankappaleita. Veljesapu suostui ostamaan vähintään 1 500 sidottua kirjaa 
hintaan 32,91 markkaa kappaleelta. Aiemmin maksettujen palkkioiden lisäksi Veljesa- 
pu sitoutui maksamaan näistä kirjoista Jokipiille tekijänpalkkiota 5,04 markkaa kirjal- 
ta. Veljesavulla oli sopimuksen mukaan oikeus myydä kirjaa 46 markalla, mikä oli sido- 
tun kirjan liikevaihtoverollinen kirjakauppahinta. Weilin & Göös puolestaan sitoutui 
myös maksamaan Jokipiille tekijänpalkkiota kirjakauppamyynnistä, mutta Veljesapukin 
sai vähäisen osuuden kirjakauppamyynnin tuotosta.” Kirjasta tehtiin myös pehmeäkan- 
tinen nidottu versio, jotka olivat käytännössä arvostelijakappaleita. 

Historiateos ilmestyi juuri ennen joulua 1968. Hanke oli tavallaan aloitettu jo 25 
vuotta aikaisemmin, kun SS-Aseveljet ry oli suunnitellut historiateoksen kirjoittamis- 
ta. Jokipiin projekti oli kestänyt kymmenen vuotta. Kirjoittaja luovutti kirjoitustyössä 
keräämänsä lähdeaineiston Sota-arkistoon. 

Jokipii perusteli yhden pataljoonan laajan historian kirjoittamista mm. sillä, että 
tästä suomalaispataljoonasta oli ollut liikkeellä paljon sensaatiomaisia ja vääriä tieto- 
ja sekä Suomessa että ulkomailla. Hänen mielestään myös ne kaksi ja puolisataa kaatu- 
nutta, jotka pataljoona jätti Etelä-Venäjän aroille, ansaitsevat ”kuolemansyyn tutkimuk- 
sen”. Tutkimuksen tekemistä olivat luonnollisesti avustaneet monet tahot. Jokipii kiit- 
ti erityisesti Suojelupoliisin päällikköä Armas Alhavaa, joka järjesti tutkijan käyttöön 
Valpon laajan SS-materiaalin, samoin kuin hallitusneuvos Esko Riekkiä, joka luovut- 
ti hallussaan olleita pataljoonaan liittyviä papereita. Myös Veljesapu ja sen puheenjoh- 
tajat saivat Jokipiiltä kiitokset siitä, että hän oli saanut avoimen vastaanoton SS-mies- 
ten keskuudessa. ?7 

Ilman ulkopuolista tukea kalliiksi tulleen historiaprojektin hoitaminen ei olisi Veljes- 
avulta onnistunut. Puheenjohtaja Haapaniemen mukaan suojeluskuntavaroilla peruste- 
tun Urlus-säätiön isännöitsijänä toiminut jääkärieversti Per Ole Ekholm auttoi merkittä- 
vällä tavalla rahoituksen järjestämisessä, ja veljien suhteet liike-elämään tuottivat loista- 
van tuloksen. Kirjahanke kertoi, että SS-vapaaehtoisiin myönteisesti suhtautuneita löy- 
tyi yllättävän paljon. Aikanaan kirjan valmistuttua se luovutettiin tukijayrityksille tai 
niiden edustajille. Tällaisia yrityksiä olivat kirjan paperin lahjoittanut Yhtyneet Paperi- 
tehtaat sekä SOK, teknokemian tehdas Teo, G. W. Sohlberg, Suomen Tupakka, Nokia, 
Lohjan Kalkki ja Riihimäen Lasi.*$ 

Veljesapu juhlisti ”Panttipataljoona”-nimen saaneen kirjan ilmestymistä vuoden 1969 
vuosikokouksensa alussa Vaasassa järjestetyllä juhlatilaisuudella. Tilaisuuteen oli ko- 
kouksen osanottajien lisäksi kutsuttu yhdistyksen jäsenten omaisia ja muita kutsuvie- 
raita. Vaasan varuskuntasoittokunnan alkusoiton jälkeen paikalle tuotiin pataljoonan 
lippu soittokunnan soittaessa Tauno Pajusen ”Pataljoonan marssia”, joka oli syntynyt 
Mius-joella venäläisten tykistötulituksessa. Vaasalaisten puolesta Esko Hakala toivotti 
osanottajat tervetulleiksi toivoen, että historiateoksesta saatavat tulot auttaisivat entis- 
tä paremmin puutteessa olevia veljiä ja heidän perheitään. Veljesavun vuosikokouksista 
tutun tavan mukaan kunnioitettiin joukosta poistuneiden veljien muistoa ja soittokun- 
nan soittaessa Narvan marssia lähetettiin seppelpartio sankarihaudoille. 

Puheenjohtaja Kalevi Haapaniemi käsitteli puheessaan historiateoksen valmistumi- 
sen merkitystä. Hän oli sitä mieltä, että historiakirja tulee varmasti häivyttämään nii- 
tä epäluuloja, joita pataljoonaa kohtaan vielä oli olemassa. Samalla hän ojensi historian 
kirjoittajalle, professori Jokipiille SS-vapaaehtoisten muistoristin ilman solkea. Kiittäes- 
sään tunnustuksesta Jokipii kertoi historian kirjoittamiseen liittyvistä tapahtumista, mm. 
Saksassa tapaamistaan pataljoonalle läheisistä henkilöistä. 

Varsinaisessa vuosikokouksessa Haapaniemi saattoi todeta, että pataljoonan historia- 
kirjan koko painos oli jo käytännössä myyty. Jäljellä oli vain noin 100 kappaletta. Myynti- 
työssä oli siis onnistuttu yli odotusten. Erityisesti oli jälleen kunnostautunut Matti Hor- 
jamo, joka yksin oli myynyt 230 kirjaa. Haapaniemi oli käynyt kustantajan kanssa keskus- 
teluja uudesta painoksesta, ja kustantaja oli ilmoittanut, että uuden painoksen tulisi olla 
vähintään 1 000 kappaletta, joista Veljesavun tulisi myydä vuoden aikana puolet. Vuosi- 
kokous päätti tilata uuden painoksen näillä ehdoilla. Uuteen painokseen otettiin uutuu- 
tena vapaaehtoisten nimiluettelo, joka julkaistiin myös 700 kappaleen eripainoksena 

Veljesavun edustajat puheenjohtaja Haapaniemi sekä Kurvinen, Silfverberg ja Ilves- 
kero sekä kirjan kirjoittanut Jokipii kävivät 6. maaliskuuta 1969 ojentamassa ”Panttipa- 
taljoona”-kirjan tasavallan presidentille. Veljesavulle oli ilmeinen yllätys, että presidentti 
Kekkonen otti yhdistyksen lähetystön vastaan presidentinlinnassa. Haapaniemi kuvasi ta- 
pahtumaa suurenmoiseksi hetkeksi. Ilveskero oli hoitanut presidentin puheille pääsyn, ja 
asiaan oli saattanut vaikuttaa myös Jokipii, jolla oli suhteita Kekkosen taustavoimiin. Haa- 
paniemi piti Kekkoselle puheen kirjaa luovuttaessaan. Presidentti vastasi jo lukeneensa kir- 
jan, sillä kustantaja oli toimittanut sen hänelle. Hän sanoi tuntevansa hyvin pataljoonan 
vaiheet ja pyysi välittämään terveisensä aseveljille. Kekkosen kerrotaan kirjaa vastaanot- 
taessaan myös sanoneen: ”Jos tästä tulee juttua julkisuuteen, minä tietenkin kiellän kaiken! 
Ymmärrättehän” Toisin sanoen ei ollut syytä kertoa julkisesti, että tasavallan presidentti 


oli ottanut vastaan SS-vapaaehtoisten kirjalahjaa tuovan entisten SS-miesten lähetystön. 

Samana päivänä sama lähetystö kävi ojentamassa kirjan myös aseveljelle ja entiselle 
Veljesavun johtokunnan jäsenelle, puolustusministeri Sulo Suorttaselle sekä vuorineu- 
voksille Juuso Walden ja Martti Mustonen. Kaikkiin lahjoitettuihin kirjoihin oli omis- 
tustekstauksen tehnyt taiteilija Armas Järvelä. Valtiojohdon edustajien ja taloudellista 
tukea antaneiden lisäksi historiakirja käytiin ojentamassa myös mm. Ruth Munckille, 
Lauri Leppäselle, puolustusvoimain komentajalle kenraali Kaarlo Leinoselle ja Jääkäri- 
liitolle. Kirjan saivat lahjana myös muutamat SS-invalidit. Veljesapu oli nimittäin saa- 
nut kustantajalta pienen määrä historiakirjaa vapaakappaleina. Nämä kirjat jaettiin sel- 
laisille invalideille tai muille veljille, jotka eivät esimerkiksi taloudellisista syistä voineet 
hankkia kirjaa. Valtuuskunnalta pyydettiin ehdotuksia tällaisista henkilöistä”? 

Historiakirjan uusintapainoksen ottaminen nousi esille parikymmentä vuotta myö- 
hemmin vuonna 1988 Jokipiin aloitteesta. Kirjoittaja totesi kirjan olleen jo pitkään lop- 
pu kirjakaupoista, ja sen antikvariaattihinta oli kohonnut 500-700 markkaan. Hän eh- 
dotti Veljesavulle koemerkintää, montako kirjatilausta olisi saatavissa yhdistyksen kaut- 
ta. Johtokunta suostuikin tiedustelemaan jäsenistöltä kiinnostusta kirjan ostamiseen, 
mutta kävi ilmi, että ne veljet, jotka olivat historiasta kiinnostuneet, olivat sen jo hank- 
kineet. Siksi kiinnostusta ei tuntunut olevan. Niinpä Veljesavun johtokunta ei ollut ko- 
vin innostunut uuden painoksen ottamisesta, koska kirjan kysyntä oli pientä. Se ilmoit- 
tikin kirjallisesti Jokipiille, ettei Veljesapu toistaiseksi painata pataljoonan historiasta 
uutta painosta”! 

Asia nousi kuitenkin muutaman vuoden kuluttua uudelleen esille. Koska Jokipiin 
kirjan toinenkin painos oli 1990-luvun alkuun mennessä lähes kokonaan myyty, Vel- 
jesavussa ryhdyttiin harkitsemaan kolmannen painoksen ottamista. Pekka Soila lähetti 
1991 johtokunnalle kirjelmän, jossa hän ilmoitti kirjalla olevan kysyntää, koska antikva- 
riaateissa kirjan hinta oli noin 900 markkaa. Veljesapu oli myynyt ensimmäistä painos- 
ta 300 markalla ja toista painosta, jossa oli myös nimiluettelo, 400 markalla. Soilan mu- 
kaan kirjasta olisi tullut ottaa uusi painos. Johtokunta ei ollut heti valmis päättämään 
asiasta Soilan aloitteen mukaisesti, vaan asian selvittäminen annettiin puheenjohtajan 
tehtäväksi. Tekijänoikeuskysymyskin oli selvitettävä.?? 

Soilan aloite johti lopulta siihen, että Weilin & Göösin kanssa käytiin alkuvuodesta 
1992 neuvotteluja uuden painoksen ottamisesta. Sopimukseen ei kuitenkaan päästy, sil- 
lä johtokunta piti kustantajan ilmoittamaa hintaa korkeana. Niinpä sen sijaan, että kol- 
mas painos olisi tilattu Weilin & Göösiltä, johtokunta päätti hankkia kirjan julkaisuoi- 
keudet Veljesavulle niin kustantajalta kuin kirjoittajalta eli Mauno Jokipiiltä.? 

Oikeuksien saaminen Weilin & Göösiltä ei ollutkaan mikään läpihuutojuttu, vaan 
asiasta jouduttiin neuvottelemaan sitkeästi. Lopulta huhtikuussa 1992 Weilin & Göö- 

sin, Jokipiin ja Veljesavun kesken allekirjoitettiin luovutussopimus, jolla Weilin & Göös 
siirsi kirjan julkaisuoikeudet Veljesavulle ja Jokipii ilmoitti hyväksyvänsä sopimuksen. 
Julkaisuoikeudet saatiin tällä tavoin Veljesavulle, mutta teoksen ladelman ja painofil- 
mien käytöstä oli sovittava erikseen * 

Allekirjoitetusta sopimuksesta huolimatta vähään aikaan ei asiassa tapahtunut mi- 
tään. Alkuvuodesta 1995 kärsimätön Jokipii lähetti Veljesavun johtokunnalle sellaisia 
terveisiä, että hän haluaisi Veljesavun luovuttavan kirjan julkaisuoikeuden hänelle ta- 
kaisin, koska yhdistys ei ollut ottanut kirjasta uutta painosta. Jokipiin mielestä kirjal- 
la oli niin paljon kysyntää, että hän haluaisi painattaa kolmannen painoksen. Jokipii il- 
moitti myös haluavansa lisää tekijänpalkkiota. Johtokunta ei kuitenkaan heti lämmen- 
nyt uusintapainokselle. Se totesi, että oli olemassa Jokipiin ja Weilin & Göösin kanssa 
tehty sopimus, jolla julkaisuoikeus oli luovutettu Veljesavulle. Sen muuttaminen vaati 
harkintaa ja jatkoneuvotteluja, koska asiaan liittyi Veljesapua "suuresti kiinnostavia ta- 
loudellisia aspekteja”. 5 

Jokipii ei halunnut jättää asiaa sikseen vaan lähetti Veljesavulle uuden kirjeen, jossa 
hän esitti näkemyksiään ”Panttipataljoonan” uusintapainoksen julkaisemisesta ja sen kus- 
tannuksista sekä markkinoinnista, jonka hän halusi jättää Veljesavun hoidettavaksi. Kä- 
sitellessään asiaa johtokunta totesi, ettei Veljesavulla ole halua eikä voimia kirjan mark- 
kinointiin ja myyntiin. Sen sijaan oltiin valmiita harkitsemaan julkaisuoikeuden luovut- 
tamista Jokipiille, jolloin hän hoitaisi myynnin ja markkinoinnin sekä maksaisi Veljesa- 
vulle myyntiin perustuvan korvauksen. * 

Jokipii ei halunnut ryhtyä kirjakauppiaaksi, joten uusintapainoskysymys palautui jäl- 
leen johtokunnan käsiteltäväksi. Syyskuussa 1995 pitämässään kokouksessa johtokunta 
lopulta päätti Jokipiin kanssa käytyjen neuvottelujen jälkeen ottaa ”Panttipataljoonasta” 
1 000 kappaleen uusintapainoksen. Jokipii oli valmis kirjoittamaan kirjaan 16 sivua uutta 
tietoa. Kirjaan päätettiin lisätä Veikko Elon keräämiin tietoihin perustuva vapaaehtoisten 
nimiluettelo. Julkaisuoikeudet säilyivät Veljesavulla, jonka tehtävänä oli myös ”maksaa ve- 
rot”. Veljesavun maakunnallisia kerhoja katsottiin tarvittavan markkinointityöhön, ja ta- 
voitteeksi otettiin myydä kaksi kirjaa yhdistyksen jäsentä kohti. Asian hoitaminen jätet- 
tiin silloiselle puheenjohtaja Pekka Nummelle ja varapuheenjohtaja Heikki Olssonille.”? 

Painatustarjoukset pyydettiin Gummerus Oy:ltä, ja kun ne oli saatu, johtokunta kä- 
sitteli uusintapainoskysymystä uudelleen arvioiden kirjan myynnistä mahdollisesti saata- 
via tuottoja ja sen markkinointimahdollisuuksia. Johtokunta päätyi varsin optimistiseen 
arvioon, sillä se päätti kaksinkertaistaa aiemmin päätetyn painosmäärän ja tilata 2 000 
kirjaa. Tämän lisäksi puheenjohtaja Nummi ja varapuheenjohtaja Olsson tekivät vielä 


200 kappaleen lisätilauksen, jonka johtokunta hyväksyi jälkikäteen. 

”Panttipataljoonan? kolmas painos il- 


Ow 


NWO. SSSS9S9S mestyi vuonna 1996 Veljesapu ry:n kustan- 
tamana. Sitä ei pantu lainkaan kirjakauppa- 
myyntiin, vaan Veljesavun kerhot hoitivat 
kirjan markkinoinnin. Kuten Kaarlo Heis- 
kanen totesi Veljesavun äänenkannattajassa 
Achtungissa, pataljoonan historia oli jo lä- 
hes kaikilla vapaaehtoisilla, mutta kirja an- 
toi nuoremmalle polvelle erinomaisen kä- 
sityksen siitä, mitä pataljoonalaiset oikein 
olivat ja mitä he tekivät.?? 

Jokipii toteaa kolmanteen painokseen 
kirjoittamissaan saatesanoissa tätä painos- 
ta suunnitellun ainakin vuosikymmenen 
ajan. Hanketta edistääkseen hän toteaa 
lahjoittaneensa tekijänoikeutensakin Vel- 


jesavulle. Koska uusi painos toteutettiin 
kustannussyistä kuvaamalla sivut edellises- 


Suomalaisvapaaehtoisten henkilötietojen ke- tä painoksesta, korjauksia tekstiin ei ollut 
rääjänä ja Pantin lunastajat -kirjan kirjoittajana 
ansioitunut Veikko Elo, jonka laatima miehis- 
töluettelo liitettiin Panttipataljoonan kolman- — töluettelo oli kuitenkin lisätty kirjaan sa- 


teen painokseen. moin kuin Jokipiin kirjoittama historio- 


voitu tehdä. Veikko Elon laatima miehis- 


grafinen katsaus SS-pataljoonan tutkimus- 
tilanteen kehittymiseen.’ 
”Panttipataljoonan” kolmannen painoksen myynti näytti Veljesavun hallituksen alku- 
vaiheen epäröinnistä huolimatta sujuvan hyvin. Syyskuussa 1996 kaikkiaan 2 233 kap- 
paleen painoksesta ”oli jaettu” 2 136 kappaletta. Tämä ilmeisesti tarkoitti sekä myyn- 
tiä että kerhojen myytäväksi jaettuja kirjoja. Varastossa Tampereella oli enää 97 kirjaa. 
Heikki Olsson totesi painoksen markkinoinnin sujuneen vauhdilla. Hänen mukaansa 
tapahtui suorastaan ihme, kun toimeen tartuttiin. Varoja saivat niin yhdistys kuin työn 
tehneet kerhotkin. Näin hyvä tulos innoitti johtokunnan pohtimaan neljännen painok- 
sen ottamista. Varapuheenjohtajana johtokunnan kokousta johtanut Heikki Olsson sel- 
vitti johtokunnalle lisäpainoksen ottamista kertoen, että kirjaa kohtaan tuntui edelleen 
olevan kiinnostusta. Johtokunnan yksimieliseksi päätökseksi tuli, että asiasta neuvotel- 
laan rauhassa. Heikki Olssonille annettiin valtuudet hoitaa asiaa tarvittaessa muiden 


veljien avustuksella 9! 

Koska kirjan neljännen painoksen ottaminen sävytti sittemmin olennaisesti Veljes- 
avun toimintaa, asiaa on syytä käsitellä myöhemmin yksityiskohtaisesti. Kolmatta pai- 
nosta otettaessa Veljesapu oli hakenut verohallitukselta yleishyödyllisenä yhteisönä ve- 
rovapautta. Verohallituksen päätös saatiin lokakuussa 1996, ja päätöksellä verohallitus 
hyväksyi Veljesavun hakemuksen. Päätöksessä yhdistyksen julkaisutoiminnasta saama 
elinkeinotulo katsottiin verovapaaksi vuosilta 1996-2000. Johtokunta oli kiitollinen 
tällaisesta päätöksestä, ja erityiskiitos kohdistui asiaa hoitaneelle puheenjohtaja Pek- 
ka Nummelle, joka päätöksen tullessa oli sairauden takia jo poissa johtokunnan työs- 


kentelystä.3? 


Yhdistyksen 1960-luku 


Veljesapu päätti keväällä 1961 kokoontua vuosikokoukseensa poikkeuksellisesti Tam- 
pereelle vasta toukokuussa eli helluntaina kaksikymmenvuotisjuhlan johdosta. Olihan 
tuolloin kulunut jokseenkin tasan kaksi vuosikymmentä ensimmäisten vapaaehtoisten 
lähdöstä Saksaan. Juhlan kunniaksi tähän tilaisuuteen lähetettiin kutsu myös muutamille 
vapaaehtoisliikkeeseen merkittävästi vaikuttaneille yhdistyksen ulkopuolisille henkilöil- 
le. Kutsun saivat vuorineuvos Petter Forsström, kirkkoherra Kalervo Kurkiala, jääkärie- 
versti Walter Horn, hallitusneuvos Esko Riekki, kenraaliluutnantti Hugo Österman, jää- 
kärieverstiluutnantti Hannes Anttila ja everstiluutnantti Kustaa Levälahti. Kaikki kut- 
sutut eivät kuitenkaan voineet saapua tilaisuuteen. 

Juhlakokous oli tarkoitus aloittaa poikkeuksellisesti kokoontumalla koko joukol- 
la Kalevankankaan hautausmaan pääporrtilla, josta tuli siirtyä kunniakäynnille sankari- 
haudoille sekä edelleen kenttäjumalanpalvelukseen. Ennakolta tietoon tullut Kalevan- 
kankaalle kokoontuminen antoi muutamalle vasemmistolehdelle aiheen kirjoittaa pro- 
vokatiivisesti tapahtumasta ja väittää, että SS-miehet ovat aikeissa marssia Tampereella. 
Nämä lehdet vaativat otsikoissaan, että ”SS-miesten marssi Tampereella estettävä”. Elet- 
tiin edelleen poliittisesti kovin herkkää aikaa, sillä juuri samaan aikaan oli valmisteilla 
laajapohjainen vaaliliitto oikeuskansleri Olavi Hongan taakse tarkoituksella syrjäyttää 
Urho Kekkonen seuraavana vuonna järjestettävissä presidentinvaaleissa. Suomen idän- 
suhteet olivat arkaluontoisessa vaiheessa. 

Suojelupoliisin päällikkö Alhava soitti vasemmistolehtien kirjoittelun johdosta pu- 
heenjohtaja Silfverbergille todeten, että SS-miehet siis aikovat marssia Tampereella. Leh- 
tikirjoittelusta tietämätön puheenjohtaja hämmästyi tällaisesta väitteestä ja pyysi päästä 


seuraavana päivänä keskustelemaan Alhavan kanssa. 

Kävi ilmi, että tamperelaisessa Tammerkoski-nimisessä kotiseutulehdessä oli julkais- 
tu esittely Jukka Tyrkön kirjasta ”Suomalaisia suursodassa”. Artikkelissa mainittiin SS- 
miesten kokoontuvan helluntaina kautta maan Tampereelle, jossa oli tarkoitus käydä 
kunniakäynnillä sankarihaudoilla. Mistään marssista ei ollut kirjoitettu, mutta tampe- 
relainen kommunistilehti oli saanut Tyrkön kirjan esittelystä aiheen provokatiivisiin ot- 
sikkoihinsa. Silfverberg selosti Alhavalle, mistä tosiasiassa on kysymys, ja Supon päällik- 
kö ilmoitti, että Veljesapu on rekisteröity yhdistys, joka toimii sääntöjensä mukaan. Se 
saattoi pitää kokouksensa Tampereella. 

Kun asia oli selvinnyt Alhavalle Silfverbergin selostuksen ansiosta, hän saattoi kertoa 
asiaa häneltä tivanneille kommunisteille, että Veljesapu ry on rekisteröity yhdistys, jol- 
la on oikeus kokoontua ja käydä sankarihaudoilla. Alhava lisäsi tiedustelijoille, että oli 
paikallisen poliisin harkinnassa, annetaanko järjestön kokoontua. Vastaus ei lainkaan 
tyydyttänyt asiasta sensaatiota rakentaneita kommunisteja, jotka olivat sitä mieltä, että 
Supon olisi tullut puuttua asiaan. Masinoitiin pikaisia mielenilmauksia kuten ”SS-toi- 
minta estettävä”, ”SS-miesten juhlinta estettävä. Kommunistien perustaman Sodan- ja 
Fasisminvastainen Työ ry:n Tampereen jaosto julkaisi aikakauden poliittista retoriik- 


kaa sisältäneen vaatimuksensa: 


Suomalaiset SS-miehet eivät ole julkisesti peruuttaneet antamaansa valaa. Pidämme 
heitä edelleenkin fasisteina — SS-miehinä, jotka ovat tehneet rikoksen kansaansa ja koko 
ihmiskuntaa kohtaan toimimalla Hitlerin valiojoukoissa. Nyt he aikovat muodostaa 
joukko-osastonsa Suomen kamaralle. Se on estettävä! 

Vaadimme! 

Viranomaisten on estettävä rikollisen, lain- ja rauhansopimuksen vastaisen SS-mies- 


järjestön toiminta. Helluntaiksi suunniteltu SS-mieskokous on kiellettävä! 


Kommunistit ottivat yhteyttä myös sisäministeri Emil Luukkaan ja Tampereen poliisi- 
mestariin Lauri Kotkavuoreen yrittäessään saada Veljesavun kokouksen kielletyksi. Polii- 
simestarin puheille lähetettiin Tampereen rakennustyöläisten lähetystö vaatimusta esit- 
tämään. Niin ministeri kuin poliisimestarikin antoivat ymmärtää, että rekisteröity yh- 
distys voi pitää kokouksensa, mutta mitään marssilupaa SS-miehille ei anneta. Eivät he 
olleet sellaista pyytämässäkään 

Kommunistien kampanja ei siis tuottanut tulosta. Yliampuvat vaatimukset kokouk- 
sen kieltämisestä eivät saaneet muita mukaansa. 

Varmistaakseen, että kaikki menee hyvin, Silfverberg pyysi Alhavalta, että Supo lähet- 


täisi oman edustajansa yhdistyksen vuosikokoukseen toteamaan, mitä siellä tapahtuu. 

Alhava suostui hänet yllättäneeseen ehdo- 
tukseen, ja Supon edustaja oli paikalla ko- 
kouksessa mitalit rinnassaan kuten muil- 
lakin osanottajilla. Silloinen puheenjoh- 
taja Silfverberg on muistellut Veljesavun 
35-vuotishistoriikissa, että SS-vapaaehtois- 
ten siirtyminen hautausmaan portilta san- 
kariristille kolmijonossa sujui häiriöittä. 
Oli sankarivainajien muistopäivä, jolloin 
sankarihaudoilla kävi muitakin sankari- 
vainajien muistoa kunnioittaneita. Todel- 
lisuudessa Veljesapu näyttää kyllä olleen 
varovainen. Tuolloin otetut valokuvat ker- 
tovat, että yhdistyksen seppeleen vei san- 
kariristille kolmimiehinen seppelpartio. Il- 
meisesti joku muukin kuin Supo oli tark- 
kailemassa Veljesavun kokousta, sillä Su- 


pon tarkkasilmäinen edustaja havaitsi, että 
Veljesavun vuosikokouksessa oli paikalla Kalevi Haapaniemi, Veljesavun puheenjohta- 
eräs ”ulkopuolinen”?% Ja 1904713963; 

Vuosikokous pidettiin tutussa paikassa 
Liikeväen kerholla, ja samassa paikassa jär- 
jestettiin myös veljespäivällinen. Sen aikana kuultiin professori Jokipiin esitelmä vapaa- 
ehtoispataljoonan sotapäiväkirjan merkityksestä historiankirjoituksen kannalta. Sota- 
päiväkirja oli löytynyt vasta muutama viikko aikaisemmin. Vuosikokouksen yhteydessä 
järjestettiin myös muistoristien jako kaatuneiden omaisille. Kokous päätti, että puheen- 
johtaja Silfverberg jatkaa tehtävässään. Johtokunnan jäsenistä Olli Somersalo valittiin 
erovuorossa olleena uudelleen, ja uusina jäseninä johtokuntaan tulivat Aarne Lehtimäen 
ja Heikki Mansalan tilalle Ensio Anttila ja Pentti Liukkonen. Kaikki varajäsenet valittiin 
uudelleen. Kokouspaikalla oli esillä *tämän ainoan kerran” suuri kokoelma saksalaisten 
lehtikuvaajien Ruhpoldingissa toukokuussa 1943 vapaaehtoisista ottamia, erittäin on- 
nistuneiksi luonnehdittuja valokuvia, joista veljillä oli mahdollisuus tilata kopioita ?% 

Vuotta myöhemmin Veljesapu kokoontui 1962 vuosikokoukseensa Helsinkiin Ra- 
kennusmestarien talon ravintolaan. Kovin suuria asioita ei 1960-luvun alun vuosiko- 
kouksissa ollut esillä, ja niinpä tämäkin kokous tyytyi lähinnä vain käsittelemään sään- 


tömääräiset kokousasiat. Pekka Kurvisen johdolla läpi viedyssä kokouksessa puheenjoh- 

taja Silfverberg kieltäytyi jatkamasta tehtävässään, ja hänen tilalleen valittiin yksimieli- 
sesti siihenastinen varapuheenjohtaja Kalevi Haapaniemi. Tämän tilalle johtokunnan 
jäseneksi nousi Paavo Maunula, jonka paikalle varajäseneksi valittiin Esko Markkanen 

Uusi puheenjohtaja Kalevi Haapaniemi oli kirjoittanut ylioppilaaksi sota-aikana rin- 
tamalla olleita varten perustetusta valtion sisäoppilaitoksesta eli niin sanotusta Niinisa- 
lon internaatista 1947. Hän oli valmistunut työntutkijaksi 1948. Työuransa Haapanie- 
mi teki SOK:n palveluksessa toimien SOK:n vaatetustehtaan apulaisjohtajana 1951- 
1955 ja johtajana 1955—1979. Sotilasarvoltaan Haapaniemi oli luutnantti, ja hänen har- 
rastuksiaan olivat maanpuolustustyö ja Lions-toiminta. 

Turun Hamburger Börsissä toukokuussa 1963 pidetty vuosikokous jatkoi Veljesavun 
sopuisten kokousten sarjaa. Sitä kuvattiinkin rauhalliseksi ja rakentavaksi. Jäsenmaksu- 
kin kaksinkertaistettiin yksimielisesti. Suomessa oli vuoden alussa siirrytty vanhasta mar- 
kasta (vmk) nykymarkkaan (nmk), ja uudeksi jäsenmaksuksi päätettiin 10 nykymark- 
kaa, kannattavilta jäseniltä 20 markkaa. Puheenjohtaja ja kaikki erovuorossa olleet joh- 
tokunnan jäsenet ja varajäsenet valittiin uudestaan. Vaikka mitään suuria asioita ei ol- 
lut esityslistalla, Veljesavun siihen mennessä suurin projekti oli kuitenkin läsnä tässäkin 
kokouksessa. Mauno Jokipii esitteli tuolloin vireillä ollutta historiahanketta, erityisesti 
tutkimuksiaan Suomen ja Saksan sota-arkistoissa. Kenraali Steinerille lähetettiin vuosi- 
kokouksesta tervehdysadressi.?" 

Myös 1964 vuosikokous Helsingin Rakennusmestarien talolla vietiin läpi sopuisas- 
ti. Puheenjohtaja Haapaniemi valittiin edelleen jatkamaan tehtävässään. Johtokunnan 
erovuoroiset jäsenetkin valittiin uudelleen. Riveistä oli kuitenkin poistunut SS-vapaa- 
ehtoisten järjestötoimintaan alusta lähtien merkittävästi vaikuttanut Olli Somersalo, 
joka oli menehtynyt liikenneonnettomuudessa. Hänen tilalleen johtokunnan jäsenek- 
si valittiin Esko Markkanen. Vuosikokous saattoi havaita, että vapaaehtoisilla oli vie- 
lä tukijoita. Kokouspöytäkirjaan merkittiin kiitos Suomen Kaapelitehtaalle siltä saa- 
dusta rahalahjoituksesta, ja samalla kokous päätti yksimielisesti esittää kiitokset yhdis- 
tyksen pitkäaikaiselle ja erittäin toimintatarmoiselle rahastonhoitajalle Schwester Lai- 
ne-Mairelle.?% 

Vuoden 1964 toimintakertomuksessaan Veljesavun johtokunta totesi yksimielisyyden 
jäsenistön keskuudessa säilyneen hyvänä, ehkäpä parantuneenkin. Maksettujen avustus- 
ten määrä oli vuoden aikana kasvanut, kun suoranaisia historiankirjoituksesta johtunei- 
ta kuluja ei vuoden aikana ollut. Vaikka yhdistyksen maksamien avustusten määrä oli 
verraten pieni, johtokunta oli havainnut avuntarvitsijoiden joukon vapaaehtoisten kes- 
kuudessa olemaan kasvamaan päin. Asiasta keskusteltiin myös huhtikuussa 1965 Hotel- 


li Aulangolla Hämeenlinnassa pidetyssä vuosikokouksessa. Johtokunta sai valtuudet ja- 

kaa avustuksia invalideille ja kaatuneiden omaisille yhdistyksen omaksumien jakoperi- 
aatteiden mukaisesti. 

Kalevi Haapaniemi valittiin Aulangon kokouksessa edelleen jatkamaan yhdistyk- 
sen puheenjohtajana. Johtokunnan erovuoroiset jäsenet sen sijaan vaihtuivat. Yrjö Te- 
nomaan tilalle valittiin Kosti Ilveskero, Toivo Jussilan tilalle Pentti Kainulainen ja Leo 
Heikuraisen tilalle Rainer Hallberg. Entiset varajäsenet jatkoivat. Tässä vuosikokouk- 
sessa johtokunta toi uutena asiana keskusteltavaksi ajatuksen toipilaskodin aikaansaami- 
seksi avun tarpeessa oleville veljille. Sikäli asia ei ollut uusi, että samansuuntainen han- 
kehan oli ollut vahvasti esillä jo sodan aikana SS-Aseveljet ry:ssä. Vuosikokous otti aja- 
tuksen toipilaskodista lämpimästi vastaan ja toivoi johtokunnan kehittelevän sitä mah- 
dollisuuksien mukaan? 

Hanke toipilaskodista ei kuitenkaan nytkään edennyt. Jukka Tyrkkö otti asian uudes- 
taan esille vuosikokouksessa 1971 ehdottaen, että ryhdyttäisiin toimiin oman aseveli- 
talon hankkimiseksi asunnon tarpeessa oleville yhdistyksen jäsenille. Tyrkön ehdotuk- 
sessa ei siis ollut enää kysymys pelkästä invalidi- tai toipilaskodista kuten aikaisemmin. 
Vuosikokous antoi Tyrkön ehdotuksen johtokunnalle evästykseksi ja valmisteltavaksi *? 
Hanke kuivui kuitenkin kokoon. 

Veljesavun vuosikokous 1966 kokoontui Porissa Hotelli Juhana Herttuassa huhtikuus- 
sa 1966. Haapaniemi jatkoi edelleen yhdistyksen puheenjohtajana. Erovuorossa olleiden 
johtokunnan jäsenten Pentti Koiviston, Olavi Vihervaaran ja Paavo Maunulan tilalle va- 
littiin Jouko Ilkka, Tauno Pajunen ja Niilo Kuustie sekä uusiksi varajäseniksi Unto Hy- 
värisen tilalle Olavi Vihervaara ja Tauno Pajusen tilalle Martti Rajala. Johtokunta valit- 
si Kosti Ilveskeron yhdistyksen varapuheenjohtajaksi.' 

Vuoteen 1966 osui tapahtuma, joka olisi voinut julkisuuteen päästessään vauhdit- 
taa vasemmistolehdistön hyökkäyksiä ja vaikeuttaa Veljesavun toimintaa. Saksalainen 
Leibstandarte SS Adolf Hitlerin komentajana tunnetuksi tullut SS-kenraali Sepp Diet- 
rich kuoli 21. huhtikuuta 1966. Hänen hautajaisiinsa Ludwigsburgissa osallistui tu- 
hansia ihmisiä, joukossa muutamia suomalaisiakin SS-miehiä. Tämä tuli Suojelupo- 
liisin tietoon, mutta Supossa saatettiin kuitenkin todeta, että suomalaiset olivat olleet 
paikalla yksityishenkilöinä ”sattumalta” eivätkä Veljesavun edustajina. Niinpä asia ei 
antanut aihetta mihinkään toimiin. Vaikeaa hautajaisiin osallistumista olisi ollut kri- 
minalisoidakin.?!? 

Yhdistyksen toiminta saattoi jatkua normaalisti. Seinäjoella Etelä-Pohjanmaan Kes- 
kusammattikoululla pidetyssä vuoden 1967 vuosikokouksessa oli sääntömääräisten asioi- 
den ohella jälleen esillä SS-pataljoonan pitkittynyt historiahanke. Kokous valitsi Haa- 


paniemen edelleen puheenjohtajaksi. Erovuorossa olleen Pentti Liukkosen tilalle joh- 

tokuntaan valittiin Reino Forss, ja Hilpi 
Himangan tilalle varajäseneksi Erkki Maa- 
vuori. Uutena varapuheenjohtajana aloitti 
Tauno Pajunen.’ 

Tampereella ravintola Pirkanhovissa pi- 
detyssä vuoden 1968 vuosikokouksessa 
puheenjohtaja Haapaniemi sai jälleen ko- 
kouksen luottamuksen ja hänet valittiin 
jatkamaan tehtävässään. Johtokunnan jäse- 
niä valittaessa Kosti Ilveskeron tilalle valit- 
tiin Mauno Kannari ja Rainer Hallbergin 
tilalle Erkki Eloranta.’ Varapuheenjohta- 
jan paikalle valittiin 1968 Mauno Kannari. 

Ennen vuoden 1969 vuosikokousta 
Kalevi Haapaniemi ilmoitti, että on aika 
vaihtaa miestä puheenjohtajan vakanssil- 
la. Hän oli toiminut puheenjohtajana kuu- 


si vuotta ja sitä ennen kymmenen vuotta 
Mauno Kannari, Veljesavun puheenjohtaja johtokunnan jäsenenä ja varapuheenjoh- 
Las tajana. Tämän ilmoittaessaan Haapaniemi 
halusi kiittää erityisesti Veljesavun pitkäai- 
kaista sihteeriä Toivo Vainiota ja rahaston- 
hoitajaa Laine-Maire Kyöstilää heidän kiitettävästä uurastuksestaan ** 

Vuosikokous valitsi uudeksi puheenjohtajaksi varapuheenjohtaja Mauno Kannarin, 
joka puolestaan kiitti väistyvää puheenjohtajaa monivuotisesta ja ansiokkaasta puheen- 
johtajana toimimisesta. Kannari kiinnitti Laine-Maire Kyöstilän avustamana yhdistyk- 
sen kultaisen jäsenmerkin Haapaniemen rintaan. Kannarin tilalle johtokunnan jäsenek- 
si valittiin Erkki Maavuori, jonka tilalle varajäsenenä aloitti Harry Viinikainen. Tauno 
Pajunen palasi varapuheenjohtajaksi.?'* 

Uusi puheenjohtaja Mauno Kannari oli valmistunut diplomi-insinööriksi 1951. Hän 
oli työskennellyt mm. Osuusteurastamojen tutkimuslaitoksen teknisenä johtajana ja 
Tuottajain Lihakeskuskunnan apulaisjohtajana. Puheenjohtajaksi valittaessa hän toimi 
Lihateollisuuden tutkimuskeskuksen toiminnanjohtajana, ja hänellä oli useita luotta- 


mustoimia elintarviketeollisuudessa. Kannari oli sotilasarvoltaan luutnantti. 

Avustustyö 


Vaikka Veljesapu ry perustettiin vasta alkuvuodesta 1955, se oli saattanut jo perustamis- 
vuonnaan ryhtyä toteuttamaan keskeisintä toimintansa ja voinut jakaa vähäisiä avustuk- 
sia 14 puutteessa olevalle invalidille. Tämä oli mahdollista siksi, että Veljesapu oli saa- 
nut ensimmäisenä toimintavuotenaan lahjoituksina 204 910 markkaa. Kun yhdistyk- 
sen varainkeräys seuraavina vuosina tehostui, tukisummia voitiin vähitellen kasvattaa. 
Tämä oli erityisen tärkeää toiminnan alkuvaiheessa, sillä oli monia invalideja, jotka oli- 
vat joutuneet tulemaan toistakymmentä vuotta toimeen vaikean sotavammansa kanssa 
saamatta suomalaiselta yhteiskunnalta minkäänlaista tukea. 

Vuonna 1956 Veljesavun myöntämien avustusten määrä nousi jo 795 860 mark- 
kaan. Avustusta saaneita henkilöitä oli yhteensä 34, ja suurimmat avustussummat oli- 
vat yli 40 000 markkaa. Järjestetyn varainkeräyksen ansiosta lahjoituksia oli tullut lähes 
1,4 miljoonan silloisen markan arvosta. Kun SS-vapaaehtoiset saatiin 1956 sotilasvam- 
malain piiriin, yhdistyksen jakamien avustusten tarve luonnollisesti väheni tuntuvasti. 
Vuotta 1957 kuvattiinkin yhdistyksessä välivuodeksi, sillä silloin ei järjestetty varainke- 
räystä, joten lahjoituksia saatiin vain noin 75 000 markkaa, ja jaettujen avustusten mää- 
rä jäi 142 500 markkaan. 

Kun ottaa huomioon sen, että Suomen markan arvo oli 1950-luvulla melko huono, 
Veljesavun alkuaikojen taloudellinen tilanne ei suinkaan ollut erityisen hyvä. Oltiin pit- 
kälti lahjoitusten varassa. Vuonna 1958 yhdistys sai tuolloin järjestetyn keräyksen an- 
siosta lahjoitusvaroja noin 430 000 markkaa, ja jossain määrin tuloja kasvattivat myös 
jäsenmaksut ja saadut korot. Toisaalta myös yhdistyksen menot lisääntyivät. Toiminta- 
kulut, asiantuntijalausunnot sekä muistoristeistä ja pienoispatsaista aiheutuneet kulut 
nousivat vuoden aikana lähes 350 000 markkaan. Kaikesta huolimatta Veljesapu kyke- 
ni jakamaan avustuksia 325 000 markan arvosta. 

Vuodesta 1959 lähtien pataljoonan historiankirjoitus alkoi enenevässä määrin viedä 
yhdistyksen varoja. Tämä näkyi erityisesti siinä, että avustustoimintaan oli käytettävissä 
aikaisempaa vähemmän rahaa. Vuonna 1959 avustuksia myönnettiin 250 000 markan 
arvosta yhteensä 25 avustuseränä. Tilanne säilyi samankaltaisena 1960, jolloin avustuk- 
sia maksettiin 217 000 markan arvosta ja lainoja myönnettiin 60 000 markalla. Alene- 
va suunta jatkui 1961, kun avustuksia maksettiin noin 173 000 markan arvosta. Histo- 
riaprojektin ohella Veljesavun varoja alkoivat kysyä myös muut hankkeet. Vuonna 1962 
muistoristirahastoa kartutettiin huomattavalla summalla, ja avustuksiin riitti vain 15 000 


markkaa. Lainoja myönnettiin 30 000 markkaa. 

Vuoden 1962 vuosikokous keskusteli avustusten jakoperusteista, mutta päätti, ettei 
mitään varsinaisia ohjeita avustusten jakamisesta vahvisteta. Kokous antoi johtokunnalle 
suosituksen menetellä avustusten jakamisessa entisen käytännön mukaisesti. Johtokun- 
nalle kuitenkin tuotti ilmeisiä vaikeuksia arvioida sille saapuneiden avustusanomusten 
perusteella, ketkä todella olivat avustuksen tarpeessa. Siksi se kääntyi kiertokirjeellään 
jäsenistön puoleen kesäkuussa 1962 muistuttaen jo aiemmin tehdystä periaatepäätök- 
sestä, jonka mukaan avustusanomukset pitäisi lähettää valtuuskunnan jäsenten kautta 
tai heidän lausunnollaan varustettuina. Johtokunta kun ei voinut tuntea kaikkien avus- 
tettavien oloja. Samalla johtokunta totesi, että avustusanomuksen saattoi tehdä kuka ta- 
hansa yhdistyksen jäsen, joka tiesi tarvetta olevan. Silloinkin anomusten tuli kulkea val- 
tuuskunnan jäsenen kautta.’ 

Historiankirjoituksen vaatimat taloudelliset ponnistukset tuntuivat avustustyössä 
monien vuosien ajan. Niinpä 1963 Veljesavun myöntämien avustusten määrä oli vaati- 
maton 195 markkaa, seuraavana vuonna avustukset ja lainat kohosivat runsaaseen 1 800 
markkaan pudotakseen 1965 jälleen 830 markkaan, mitä on myös pidettävä varsin vä- 
häisenä. Rahanuudistuksen johdosta summien lopusta oli pudonnut kaksi nollaa. Avus- 
tusten suuruutta arvioitaessa on toki muistettava, ettei Veljesavun jäsenistölleen tarjoa- 
ma tuki suinkaan ollut pelkästään suoraa raha-apua. Se oli myös edunvalvontaa virano- 
maisten luona sekä henkistä tukea, joka syntyi yhdistyksen yhteisöllisyydestä. 

Vuosien 1966 ja 1967 avustussummat olivat 1 800 markkaa. Vertailun vuoksi 1966 
kertyi jäsenmaksutuloja 2 300 markkaa ja lahjoituksia 750 markkaa (Lohjan Kalkilta). 
Avustuksen saajia oli vuosittain kymmenkunta, joten keskimääräinen avustus jäi alle 
200 markan henkilöltä. Kun toiminta vaati omat kulunsa, yhdistyksellä ei yksinkertai- 
sesti ollut varoja suurimittaiseen avustustyöhön. Vaikka SS-invalidien pääsy sotilasvam- 
maeläkkeitten piiriin olikin poistanut kaikkein akuuteimman avustustarpeen, on muis- 
tettava, että vielä 1960-luvullakin sotilasvammaeläkkeet olivat varsin vaatimattomia. 
Suomalaisen yhteiskunnan ja erityisesti poliittisten päättäjien suhtautuminen sotave- 
teraaneihin ja sotainvalideihin oli varsin nuivaa, eikä tuolloin päätään nostanut, sota- 
sukupolven uhraukset kyseenalaistamaan pyrkinyt nuoremman sukupolven parissa le- 
vinnyt poliittinen radikalismi suinkaan ollut helpottamassa asenteiden muuttumista 
myötämielisemmiksi. 

Vuodelta 1968 johtokunta kirjasi toimintakertomukseensa, että avustuksia on jaet- 
tu poikkeuksellisen vähän, koska yhdistyksen varat jäädytettiin” siltä varalta, että his- 
toriakirjan rahoitusjärjestelyt olisivat vaatineet lisää varoja. Tilinpäätöksen mukaan 
avustuksiin ja lainoihin käytettiin 155 markkaa; historiakulut olivat samana vuonna yli 
5 000 markkaa ?!8 

Kun pataljoonan historia saatiin painosta ja sen myynnistä oli alettu saada tuloja, myös 
avustustoiminta lähti kasvuun. Niinpä johtokunta totesikin, että avustuksia oli vuonna 
1969 voitu jakaa enemmän kuin edellisinä vuosina, yhteensä lähes 3 000 markkaa. Suu- 
rin osa jaettiin jouluavustuksina. Johtokunta kyllä myönsi, että korotettukin summa oli 
tarpeeseen nähden edelleen liian pieni, mutta näinkin oli voitu antaa apua kipeimpään 
tarpeeseen. ?!? 

Veljesavun vaikeudet tietää todellista jäsenmääräänsä näkyivät vuoden 1960 toiminta- 
kertomusta laadittaessa. Enää ei yritettykään ilmoittaa yhdistyksen tarkkaa jäsenmäärää. 
Johtokunta totesi vain, että yhdistyksen tiedossa on 560 veljen osoitteet, ja näistä 213 
oli maksanut jäsenmaksunsa. Tämän jälkeen yhdistyksen jäsenmäärästä ei muutamaan 
vuoteen kirjattu toimintakertomukseen mitään mainintaa. Kun jäsenmaksu oli vuosina 
1961 ja 1962 edelleen 500 markkaa, ja jäsenmaksuja kertyi noin 100 000 markkaa, mak- 
savia jäseniä oli siten noin 200. Rahanuudistuksen jälkeen 1963 tilanne säilyi samanlai- 
sena. Jäsenmäärää ei suinkaan kasvattanut se, että jäsenmaksu kaksinkertaistettiin vuon- 
na 1964, minkä jälkeen se siis oli 10 markkaa. Jäsenmaksutuloja kertyi vain 1 630 mark- 
kaa eli vain 163 jäsentä maksoi jäsenmaksunsa. Seuraavana vuonna maksajien määrässä 
tapahtui selvää nousua, kun vähän yli 200 jäsentä hoiti jäsenmaksunsa. Johtokunta sai 
tästä aiheen kiittää jäsenkuntaa. 

Myönteinen jäsenmaksutulojen kehitys ei jatkunut pitkään, vaikka vuosikokoukset 
pitivät jäsenmaksun ennallaan inflaation etenemisestä huolimatta. Johtokunta joutui 
patistelemaan jäseniä, jotta jäsenmaksut tulisivat vastaisuudessa maksetuiksi karhua- 
matta. Vuonna 1968 pudottiin taas alle 200 maksajan, mutta 1969 maksajia oli jälleen 
noin 210.3” 

Arvioitaessa sitä, kuinka suuri osa jäsenyyteen oikeutetuista entisistä vapaaehtoisista 
oli mukana yhdistyksessä, on otettava huomioon, että 1960-luvulla poistuma rivistä ei 
vielä ollut kovin suurta. Kun 1950-luvun puolivälissä oli ollut elossa tuhatkunta mies- 
tä, seuraavan vuosikymmenen lopulla heitä oli vielä noin 930. Veljesavun jäsenmaksun 


maksaneita oli joukosta runsas viidennes eli vähän yli 20 prosenttia. 


Veljesavun jäsenmerkki 


Yhdistyksillä on tavallisesti jäsenmerkki kertomassa kuulumisesta yhteistä asiaa vaalivaan 
joukkoon. Kymmenen ensimmäisen toimintavuoden aikana Veljesavun jäsenet käytti- 
vät merkkinä menneistä Saksan sotavoimissa vietetyistä vuosista melko kirjavaa valikoi- 


maa, kuten Kalevi Haapaniemi on todennut. Läheskään kaikki eivät varmaankaan käyt- 

Esityksen yhteisestä asevelimerkistä vuonna — VA-merkin suunnitellut graafikko Pentti Hartelin. 
1964 tehnyt kuopiolainen Erkki Tiinus. 


täneet mitään yhteisiä tunnuksia. Julkisesti ei juuri ollut mahdollista käyttää 1950-luvun 
alussa Pohjanmaalla tehtyjä Sonnenrad-merkkejä, sillä ne olisivat hakaristiksi miellettyi- 
nä herättäneet turhaa huomiota. Lakkautetun SS-Aseveljet ry:n pääkallokuvioinen jä- 
senmerkki ei tietenkään tullut enää kysymykseen. Tarvittiin siis varta vasten Veljesapua 
varten suunniteltu merkki yhteiseksi tunnukseksi. Ensimmäiset kymmenen vuotta Vel- 
jesapu oli kuitenkin ilman omaa jäsenmerkkiä. 

Merkkiasian otti alkuvuodesta 1964 esille kuopiolainen Erkki Tiinus puheenjoh- 
taja Haapaniemelle lähettämässään kirjeessä, jossa hän ehdotti, että Veljesavulle tee- 
tettäisiin oma jäsenmerkki, josta aseveljet voisivat tunnistaa toisensa saman porukan 
miehiksi. Tiinuksella ei ollut esittää merkin muotoa, mutta hänen mielestään merkin 
olisi tullut olla halkaisijaltaan vain noin 10-11 mm. Jäsenmerkkihanke ei heti eden- 
nyt mihinkään, mutta Tiinuksen aloite johti siihen, että asiasta alettiin veljien kesken 
keskustella. Uudelleen jäsenmerkkikysymys oli esillä Veljesavun vuoden 1965 vuosi- 


kokouksessa, joskaan asiaa ei merkitty pöytäkirjaan. Haapaniemen mukaan vuosiko- 

AOO 
YON 


Luonnoksia Veljesavun jäsenmerkiksi. 


kous kuitenkin valtuutti yhdistyksen johtokunnan toteuttamaan Veljesavulle yhte- 
näisen jäsenmerkin. 

Vuosikokouksessa käydyn keskustelun innoittamana Veljesavun jäsen, graafikko Pentti 
Hartelin laati johtokunnalle kuusi luonnosta yhdistyksen jäsenmerkiksi. Näistä luonnok- 
sista johtokunta valitsi helmikuussa 1966 yksimielisesti riimukirjaimista muodostetuis- 
ta, 97-salamaa symboloineista kirjaimista V ja A sommitellun ehdotuksen. Nämä prons- 
sinväriset 9 mm halkaisijaltaan olevat merkit valmisti toinen yhdistyksen jäsen, kulta- 
seppä Vilho Jyrinki, joka sai yhdistykseltä aluksi 500 merkin tilauksen ”maksimihintaan 
2 markkaa kappaleelta”. Jäsenistölle merkkejä myytiin viiden markan kappalehintaan. 

Jäsenmerkki valmistui niin, että sen ensimmäinen kappale voitiin yhdistyksen johto- 
kunnan päätöksellä luovuttaa Ruth Munckille Hausjärven Leponiemessä järjestetyssä Pa- 
taljoonan lipun naulaustilaisuudessa huhtikuussa 1966. Samassa kuussa pidetyssä vuosi- 
kokouksessa luovutettiin neljä muuta merkkiä: Siiri Tuomolalle, Laine-Maire Kyöstiläl- 
le, Karl-Erik Ladaulle sekä merkin suunnitelleelle Pentti Hartelinille. 

SREE OE SPTE osan 


Puheenjohtaja Kalevi Haapaniemi kiinnittää Veljesavun jäsenmerkin rahastonhoitaja Laine-Maire 
Kyöstilän rintaan Porin vuosikokouksessa 1966. 


pe 

| Veljesavun jäsen- ja ansiomerkkejä eri ai- 
| kakausilta. Vasemmalla merkki vuodelta 
| 


1966, keskellä uudempi hopeinen merk- 
ki ja oikealla kultainen ansiomerkki, joita 
alettiin jakaa vuonna 1969. 


— ssa 

Kolme vuotta jäsenmerkin valmistumisen jälkeen Veljesapu teetti kultaisen jäsen- 
merkin annettavaksi ansioituneelle yhdistyksen jäsenelle. Ensimmäinen kultainen jä- 


senmerkki kiinnitettiin eroavan puheenjohtajan Kalevi Haapaniemen rintaan vuosiko- 


kouksessa 1969.32 


Pataljoonan lippu 


Suomalainen SS-pataljoona oli saanut oman, 
hallitusneuvos Esko Riekin professori Caro- 
lus Lindbergin avustamana suunnitteleman 
lipun 15. lokakuuta 1941 pataljoonan kou- 
lutuspaikkakunnalla Gross-Bornissa järjeste- 
tyssä juhlallisessa valanvannontatilaisuudes- 
sa. Siinä olivat olleet paikalla mm. sotilasa- 
siamies, jääkärieversti Walter Horn, hallitus- 
neuvos Riekki ja professori Nevanlinna sekä 
Ruth Munck ja Siiri Tuomola. Käsin ommel- 
lun lipun oli lahjoittanut Jääkärinrouvien Yh- 
distys ja sen oli valmistanut Riekin suunni- 
telman pohjalta Suomen Käsityön Ystävät. 
Lippu oli naulattu Helsingin Ostrobotnial- 
la 6. lokakuuta 1941. Neliömäisessä valkoi- 


sessa lipussa on keskellä leveä siniristi ja Suo- 


men vaakuna. Nurkkiin jääneisiin valkoisiin Suomalaisen SS-pataljoonan alkuperäinen 
kenttiin on kuvattu yläpuolelle SS-tunnus ja — lippu kuvattuna Helsingin Ostrobotnialla 


vapaudenristi, alapuolelle rautaristi ja jääkä- vuonna 1941. 


rimerkki.?? 

Lipussa olevat tunnukset kertoivat selvästi silloisesta suomalais-saksalaisesta asevel- 
jeydestä. Suomen lipusta omaksuttu siniristi sekä Suomen vaakuna ovat Suomen kes- 
keisimmät valtiolliset tunnukset. Vapaudenristi ja jääkärimerkki symboloivat myös Suo- 
men valtiollista vapautta sekä jääkäriliikettä SS-vapaaehtoisliikkeen esikuvana. Rautaris- 
ti Saksan perinteisenä sotilaallisena tunnuksena liitti lipun saksalaiseen perinteeseen, ja 
SS-merkki luonnollisesti kertoi suomalaispataljoonan kuulumisesta tähän sotilaalliseen 


järjestöön eli Waffen-SS:ään. 

Pataljoonan uudelleen valmistetun lipun naulaus Leponiemessä Hausjärvellä huhtikuussa 1966. Ku- 
vassa vasemmalta Ensio Anttila, Pentti Liukkonen, Hilpi Himanka, Vilho Jyrinki, Esko Markkanen, Ka- 
levi Haapaniemi, Toivo Vainio, Ruth Munck, Pekka Soila, Laine-Maire Kyöstilä, Siiri Tuomola, Pekka 
Kurvinen, Marja-Leena Ylöstalo, Kosti Ilveskero, Alf Silfverberg, Pentti Koivisto ja Ritva Haapaniemi. 


Tämä vuoden 1941 alkuperäinen lippu oli sota-aikana kadonnut, ja vaikka erinäi- 
siä huhuja sen olinpaikasta olikin aika ajoin liikkeellä, lippua ei ole koskaan onnistuttu 
löytämään. Sen kohtalo onkin askarruttanut Veljesavun jäseniä vuosikymmenten ajan. 
Tiedetään vain, että se varastoitiin aluksi Ukrainan Amvrosijevkaan yhdessä pataljoo- 
nan soittokunnan soitinten kanssa. Ehkäpä kaikkein todennäköisimmän selityksen pa- 
taljoonan lipun kohtalosta tarjoaa Tapio Kutinlahden lokakuussa 1942 Grazista Unto 
Bomanille (Parvilahdelle) Berliiniin lähettämä kirje. Siinä kirjeen kirjoittaja ilmoittaa 
lipun ”tulevan takaisin” noihin aikoihin kotiutuneen SS-Rottenfährer Ilmari Härkösen 
matkassa. ”Kyllä kai toimitat sen lähetystöön ja otat antamani kuitin pois ja teet mität- 
tömäksi”, kirjoittaa Kutinlahti Bomanille.** Toisin sanoen lippu oli ilmeisesti kuitattu 
lainaksi Suomen Berliinin-lähetystöstä, jonne se sitten loppuvuodesta 1942 asianmu- 
kaisesti palautettiin. Kun lähetystörakennus tuhoutui pahoin marraskuun 22. päivän 
pommituksissa 1943, pataljoonan lippu lienee tuhoutunut tuolloin lähetystön muun 


irtaimiston mukana. 

Vasta valmistunut kopio alkuperäisestä suomalaispataljoonan lipusta luovutettiin Veljesavulle Po- 
rin vuosikokouksessa 1966. Lippua ovat luovuttamassa Karl-Erik Ladau, Laine-Maire Kyöstilä ja Sii- 
ri Tuomola. 


Veljesavussa lipun katoaminen askarrutti mieliä, vaikka lippu ei varsinainen yhdistyk- 
sen lippu ollutkaan. Se oli kuitenkin lippu, jonka alla suomalaisvapaaehtoiset olivat peri- 
aatteessa Saksassa taistelleet. Kun puheenjohtaja Haapaniemi työskenteli tekstiilialalla, 
hänen aloitteestaan päätettiin teettää uusi pataljoonan lippu. Hanketta helpotti ratkai- 
sevasti se, että alkuperäiset piirustukset löytyivät. Uuden, alkuperäisen tavoin käsin om- 
mellun lipun valmisti Wetterhoffin kotiteollisuuskoulun käynyt Marja-Leena Ylöstalo. 

Lippu valmistui niin, että se saatettiin naulata Ruth Munckin kotona Hausjärvellä 
8. huhtikuuta 1966. Tilaisuudessa oli paikalla koko Veljesavun johtokunta sekä eräitä 
kunniavieraita. Puheenjohtaja Haapaniemi puhui ja hänen Ritva-tyttärensä esitti tilai- 
suuteen kirjoittamansa runon. Naulauspäivästä on eri lähteissä erilaista tietoa; joiden- 
kin tietojen mukaan naulaus olisi ollut vasta 15. huhtikuuta. 

Porissa saman kuun lopulla pidetyn Veljesavun vuosikokouksen alussa Karl-Erik La- 
dau, seurassaan Laine-Maire Kyöstilä ja Siiri Tuomola, luovutti lipun juhlallisesti pu- 


heenjohtaja Haapaniemelle, joka puolestaan ojensi sen yhdistyksen sihteerille Toivo Vai- 

niolle. Veljet Pentti Koskenkanto ja 
Simo Valio toimivat lippuvartioina. 
Puheenjohtaja Haapaniemi kiitti li- 
pun luovuttajia sekä muistutti, mi- 
hin lippu aseveljiä yhdistyksenä ja 
veljinä velvoittaa. Tämän jälkeen lip- 
pu kannettiin pois kokoushuonees- 
ta. Vuotta myöhemmin 1967 patal- 
joonan lippu oli jo kunniapaikalla 
Veljesavun Vaasassa pidetyssä vuosi- 
kokouksessa. 

SS-Aseveljet ry:n sota-aikana 


markkinoimia pienoislippuja oli 
vielä jäljellä säästyneenä yhdistyk- 


, S , sen omaisuuden takavarikoinnista, 
Pataljoonan pienoislipusta vuonna 1974 valmistettu 


uusi painate. Sota-aikaisesta versiosta poiketen va- ja Veljesapu sai tämän varaston myy- 
paudenristi on sinisellä pohjalla ja leijonan ympärillä — täväkseen. Lippuja myytiin Veljesa- 
ajaa RSS vun jäsenille viidellä markalla. Kun 
sodanaikaiset liput loppuivat, niitä 
tilattiin vuonna 1974 lisää Mainos Tarve Oy:ltä, ja tuolloin veljille myydyn lipun hin- 
ta oli 25 markkaa?” 

Vaikka Veljesapu oli saanut pataljoonan lipun kopiossa tavallaan oman lippunsa, ei li- 
pun käyttö suinkaan ollut ongelmatonta. Lipussa olevat saksalaiset tunnukset, erityisesti 
SS-merkki, olivat sellaisia, joita ei rohjettu pitää täysin julkisesti esillä 1960-luvun Suo- 
messa. Lisäksi oli otettava huomioon, että lippu oli tosiasiallisesti sodanaikaisen patal- 
joonan eikä yhdistyksen lippu. Veljesapu alkoi kuitenkin käyttää lippua aseveljien hau- 
tajaisissa ja yhdistyksen suljetuissa tilaisuuksissa, kuten vuosikokouksissa. Vuonna 1974 
Veljesavun johtokunta teki selkeän päätöksen, jonka mukaan pataljoonan lippu on yh- 
dessä Suomen lipun kanssa käytettävissä riveistä poistuneiden veljien hautajais- ja muis- 
totilaisuuksissa. Lippua ei kuitenkaan lähetetty ilman huoltajaa, jona toimi helsinkiläi- 
nen Tapio Kutinlahti, jonka matkat tilaisuuksiin oli maksettava. 

Vuonna 1975 johtokunta päätti, että Veljesavun paikalliskerhot, joita siihen mennes- 
sä oli syntynyt jo monille paikkakunnille, voivat valmistaa omalla kustannuksellaan pa- 
taljoonan lippuja johtokunnan aina erikseen antamalla luvalla. Ensimmäiseksi lupa an- 
nettiin vielä samana vuonna Etelä-Pohjanmaan kerholle. Veljesavussa askarrutti kui- 


tenkin pitkään se, provosoiko lippu joitakin yhdistyksen vastaisia toimia. 

Jääkärieversti Matti Laurila naulaamassa Etelä- Suomen lippu saapuu Helsingin vuosikokouk- 

Pohjanmaan kerhon lippua 4.3.1978, vasem- seen 1976. Pataljoonan lippu pidettiin tilaisuu- 

malla Pentti Koivisto. desta poissa. Edessä airuena Heimo Nissinen, 
lippua kantaa Erkki Heimolainen. 


Lipun käyttöä alettiin vakavasti pohtia vasta yli kymmenen vuotta uuden lipun val- 
mistumisen jälkeen, sillä sen julkisen käyttämisen pelättiin aiheuttavan mahdollisia pro- 
vokaatioita tai jopa syytöksiä lipun luvattomasta käyttämisestä. Pelkoon antoi aihet- 
ta mm. se, että pataljoonan lipun siniristikuvioineen katsottiin muistuttavan valtakun- 
nan lippua. Lisäksi oli mahdollista tulkita SS-pataljoonan lippu lakkautetun järjestön, 
SS-Aseveljet ry:n, tunnukseksi, ja sellaisten käyttäminen oli rauhansopimuksen mukaan 
kiellettyä. Se, että tällaisia asioita ylipäätään jouduttiin pohtimaan, kertoo tietenkin jo- 
tain tuolloin eletystä ajasta ja silloisesta ilmapiiristä. 

Lippuasia nousi esille vuonna 1976, kun Veljesapu oli tunnuksineen saanut lehdistös- 
sä osakseen kielteistä huomiota. 

Kun Veljesavun Seinäjoella pidettäväksi suunniteltu vuoden 1976 vuosikokous oli 
jouduttu myöhemmin kerrottavalla tavalla poliittisista syistä peruuttamaan, kokouk- 


sen peruuntumisen jälkeisissä tunnelmissa pidetyssä johtokunnan kokouksessa 23. huh- 

tikuuta nousi esille kysymys, voisiko pataljoonan lippu olla läsnä seuraavassa kuussa pi- 
dettäväksi suunnitellussa vuosikokouksessa. Asiassa käytettiin peräti 36 puheenvuoroa, 
oltiin kiivaasti puolesta ja vastaan. Tässä vaiheessa johtokunta ei tehnyt lippuasiassa mi- 
tään päätöstä, vaan jätti juhlatoimikunnan ja sen puheenjohtajan Martti Rajalan harkin- 
taan, tuodaanko lippu vuosikokoukseen. Kun tämäkin kokous peruuntui, asiaa ei tar- 
vinnut tuolloin enempää harkita. 

Veljesavussa kyllä tiedostettiin oman lipun merkitys ja tärkeys. Siksi pataljoonan lipun 
käytön kieltäminen tuntui monista veljistä hyvin vaikealta hyväksyä. Siitä huolimatta jot- 
kut yhdistyksen jäsenet ryhtyivät miettimään sitä, pitäisikö yhdistykselle hankkia aivan 
oma lippu ja luopua kokonaan pataljoonan lipun käyttämisestä. Pataljoonan lippuhan 
oli, kuten sanottu, vihitty vapaaehtoisjoukon lipuksi, ei suinkaan minkään yhdistyksen 
lipuksi. Niinpä yhdistyksen oman lipun suunnittelu oli monen vuoden ajan enemmän 
tai vähemmän aktiivisesti vireillä. Ensimmäisen kerran asia kirjattiin johtokunnan pöy- 
täkirjaan keväällä 1977. Pataljoonan lippuun liittyi kuitenkin niin paljon tunnesiteitä, 
että yhdistyksessä alettiin seikkaperäisesti pohtia, millä tavoin pataljoonan lippua voi- 
taisiin käyttää, jotta käytöstä ei koituisi yhdistykselle ongelmia. Johtokunta asetti juris- 
tiveljien Jyri Ala-Nikkolan ja Pekka Kurvisen muodostaman toimikunnan selvittämään 
pataljoonan lipun käyttömahdollisuuksia 

Ala-Nikkola ja Kurvinen antoivat saamansa tehtävän mukaisesti johtokunnalle lau- 
sunnon pataljoonan lipun käyttämisestä yhdistyksen lippuna. Siinä asiaa tarkasteltiin 
Suomen lipusta annettujen määräysten valossa. Lausunnossa todettiin, että Suomen li- 
pun käyttämistä annetun asetuksen mukaan lipun käyttämistä oli lipun vetäminen sal- 
koon tai kantaminen kulkueessa ja käyttäminen julkisissa juhlatilaisuuksissa. Viimek- 
si mainittuja olivat kaikki sellaiset tilaisuudet, joihin kaikilla on mahdollisuus päästä, 
tai sellaiset, jotka pidetään julkisella paikalla. Jos joku ilman valtioneuvoston lupaa jul- 
kisesti käyttää Suomen lippua erehdyttävästi muistuttavaa lippua, syyllistyi rangaista- 
vaan tekoon. 

Ala-Nikkola ja Kurvinen tulivat siihen tulokseen, ettei valtioneuvosto todennäköisesti 
myöntäisi lupaa valtiolippua muistuttavan lipun käyttämiseen julkisesti yhdistyksen lip- 
puna Veljesapu ry:lle, ”jota nykyisinkin vielä katsotaan karsaasti”. Asia tuskin parantui- 
si edes SS-tunnuksen poistamisella. Lausunnon antajat pitivät viisaimpana, että lippua 
käytettäisiin vain suljetuissa tilaisuuksissa kuten hautajaisissa ja kokouksissa ikään kuin 
muistoesineenä. Jos kysymys olisi niin suurista hautajaisista, että niitä pidettäisiin jul- 
kisena tilaisuutena, lippua ei tulisi käyttää. Ala-Nikkola ja Kurvinen totesivat, että näin 
menetellen säästettäisiin sekä niiden tunteita, jotka eivät siedä lipun näkemistä, että nii- 


den veljien tunteita, joita lipun muuttaminen loukkaisi. Vapaaehtoisten joukon katsot- 

tiin olevan jo niin pieni, että lipun julkisella kulkueessa käyttämisellä ei olisi juuri min- 
käänlaista merkitystä.” 

Pohdinta pataljoonan lipun käyttämisestä kertoo siitä, miten tarkasti Veljesavussa 
haluttiin varoa kaikkea sellaista, jota olisi voitu käyttää yhdistystä vastaan. Toisaalta se 
kertoo myös siitä, että yhdistyksessä haluttiin pitää tiukasti kiinni perinteistä kuten juu- 
ri alkuperäisestä, tunnuksiltaan muuttamattomasta lipusta. Historian kieltäminen kun 
ei muuta itse historiaa. 

Pohtiminen ei nimittäin jäänyt Ala-Nikkolan ja Kurvisen lausunnon varaan. Kun yh- 
distyksessä oli ilmennyt erilaisia näkemyksiä lipun käytöstä, varovainen johtokunta ni- 
mesi uuden työryhmän Esko Markkanen, Niilo Kuustie ja Erkki Eloranta laatimaan eh- 
dotuksen pataljoonan lipun käyttämisestä. Käytännössä ehdotuksen laatiminen jäi Elo- 
rannan tehtäväksi, ja hän otti siinä huomioon, että marraskuussa 1977 eduskunnalle oli 
annettu lakiesitys Suomen lipun ja vaakunan käytön uudistamisesta. Toisin sanoen la- 
kia Suomen lipusta oltiin uudistamassa. Tältä pohjalta syntyi ehdotus ”N.s. Pataljoonan 
lipun määrittely ja käyttöohjesääntö”. 

Siinä kerrottiin Mauno Jokipiin historiakirjan pohjalta lyhyesti lipun syntyhistoria. 
Edelleen siinä todettiin lipusta käyvän selville, että lipulla on pyritty korostamaan asia- 
yhteyttä jääkäriliikkeeseen ja sen perinteisiin. Kuten sotilasyksikköjen liput kautta aiko- 
jen, oli tämäkin lippu seurannut pataljoonaa eri vaiheissa niin koulutusaikana kuin rin- 
tamallakin. Siksi voitaisiin symbolisesti todeta, että tämän lipun alla syntyi aseveljeys, 
ja sen alla kaatuivat monet veljet. Tällä tavoin tämä lippu on muistona jäljellä oleville ja 
muistutuksena kaikkensa antaneista veljistä sekä veljistä, jotka haavoituttuaan tai sairas- 
tuttuaan ovat veljesavun tarpeessa. 

Käyttöohje-ehdotuksessa todettiin, että lipun käyttämisessä on noudatettava niitä 
säännöksiä, jotka kulloinkin ovat voimassa Suomen lipusta ja sen virallisesta käyttämi- 
sestä sekä julkisesta liputuksesta muunlaisin lipuin. Vaikka kirkot ja hautausmaat ovat 
julkisia paikkoja, hautajaiset on yleisesti katsottu suljetuiksi tilaisuuksiksi, joten Eloran- 
nan ehdotuksen mukaan lippua oli mahdollista käyttää hautajaisissa. Muuten lipun käyt- 
tö sallitaan Veljesapu ry:n tai sen jäsenten järjestämissä suljetuissa tilaisuuksissa, joihin 
osallistujat on kutsuttu nimeltä, olkoot he jäseniä tai ns. kutsuvieraita. Jos jossakin tilai- 
suudessa epäröidään lippua käyttää, on se parempi jättää tuomatta esille. Edelleen Elo- 
ranta totesi, että lipun kantajan ja lippuvartion sallitaan käyttää pataljoonan muistoris- 
tiä tai kunniamerkkejä, mielellään yhdenmukaisuus säilyttäen. Lipusta ja sen käytöstä on 
vastuussa lipun haltija. Lipun kuvausta julkisuutta varten ei tullut sallia. 

Lippuasia puhutti ja askarrutti Veljesavun jäsenistöä toistuvasti vuosina 1977-1978, 


eivätkä veljet suinkaan olleet asiasta yksimielisiä. Kun johtokunta kokoontui huhtikuussa 

1977, silloinen puheenjohtaja Jaakko Nortio esitti Helsingin kerhosta lähteneen ajatuk- 
sen pataljoonan lipun poistamiseksi kokonaan käytöstä. Johtokunnan jäsen Erkki Elo- 
ranta kirjasi sanatarkasti puheenjohtajan ehdotuksen lipun ”hautaamisesta pankkihol- 
viin, kunnes viimeinen meistä on kuollut ja sen jälkeen siirrettäväksi sotahistorialliseen 
museoon, ja tilalle suunniteltavaksi uusi Veljesapu ry:n lippu”. Nortio olisi halunnut, että 
johtokunta päättää lipun kohtalosta heti hänen esittämällään tavalla, mutta Eloranta vaa- 
ti päätöksen lykkäämistä saadakseen kysyä veljien näkemystä asiassa? 

Lippuasiasta laadittiin useita raportteja ja kirjeitä. Osa veljistä puolusti voimakkaasti 
pataljoonan lipun käyttämistä Veljesavun suljetuissa tilaisuuksissa kuten vuosikokouk- 
sissa. Esimerkiksi Turun kerho ilmoitti yksimielisenä kantanaan, että pataljoonan lip- 
pu säilytetään sellaisenaan ja pidetään ehdottomasti esillä Veljesavun vuosikokouksissa. 
Kerho totesi, että omaan suljettuun vuosikokoukseensa saapuvia veljiä ei lipun esillä olo 
eivätkä siinä olevat symbolit ärsytä, vaan muistuttavat ajoista, jolloin veljeys syntyi, yhä 
jatkuakseen. Ulkopuolisille lippu ei ole tarkoitettukaan, kerho lisäsi ja ilmoitti vastusta- 
vansa uuden lipun suunnittelemista yhdistykselle.” 

Etelä-Pohjanmaan kerho oli turkulaisten kanssa samaa mieltä pataljoonan lipun säi- 
lyttämisestä käytössä. Se totesi, että Veljesapu oli teettänyt lipun yhdistyksen rekiste- 
röinnin jälkeen, joten se voitiin katsoa yhdistyksen lipuksi. Lipussa olevista ”salamois- 
takaan” ei ollut koskaan ennen puhetta kuin vasta nyt yhdistyksen omassa piirissä. Ete- 
läpohjalaiset olivatkin sitä mieltä, ettei ole olemassa mitään estettä käyttää lippua Vel- 
jesavun suljetussa vuosikokouksessa Suomen lipun rinnalla. 

Kun yhdistyksen johtokunta käsitteli lippuasiaa uudelleen huhtikuussa 1977, Tam- 
pereen, Pohjanmaan ja Turun edustajat ilmoittivat kerhojensa kannanottojen mukaises- 
ti olevansa sitä mieltä, että lippu oli säilytettävä Veljesavun käytössä. Tällä kertaa lipun 
käytön vastustajat saivat päätöksen siirretyksi. Vastustajiin lukeutunut Helsingin kerho 
ei tuonut lippua samana päivänä pidettyyn yhdistyksen vuosikokoukseen, mikä herätti 
kysymyksiä osanottajien keskuudessa.?* 

Turkulaiset protestoivat ehdotusta pataljoonan lipusta luopumiseksi myös siten, että 
heti Nortion ehdotettua lipusta luopumista Turun kerho päätti teettää käyttöönsä nor- 
maalikokoisten pataljoonan lipun, kuten aiemmin olivat tehneet Tampereen ja Etelä- 
Pohjanmaan veljet. Turkulaisten tarkoituksena oli käyttää lippua veljien siunaustilaisuuk- 
sissa lippuvartioineen, jos edesmennyt veli oli tällaisen toivomuksen lausunut omaisilleen 
tai tiedottanut kerhon johdolle. Turkulaisten lippu oli ensi kerran käytössä 4. lokakuu- 
ta 1977, kun veljet kävivät onnittelemassa Toivo Tervasta hänen 70-vuotispäivänään 
Kun alkuperäinen pataljoonan lippu ja siitä vuonna 1966 teetetty kopio olivat olleet 


ommeltuja lippuja, kerhojen teettämät liput olivat kustannussyistä painettuja kopioi- 


220 


ta. Painetuissa lipuissa oli muitakin MIN JN J Ro ' o 
eroja vuosien 1941 ja 1966 lippui- KU SSSL ME. 
hin verrattuna. Painetuissa lipuis- = 
sa oli leijonan ympärillä heraldiset 
ruusut ja vapauderristi oli sinisellä 
pohjalla, kun aikaisemmissa lipuis- 
sa ei ollut heraldisia ruusuja ja kun- 
niamerkki oli mustalla pohjalla. Sa- 
moin oli pienoislipuissa, jotka pa- 
lautettiin alkuperäisen kaltaisiksi 
vasta 2000-luvulla. 

Helsingistä kuului toisenlaisia 


mielipiteitä kuin Turusta. Vilho 

Malmgren kirjoitti, että pataljoo- 
nan lipun käytöstä Veljesavun kai- 
kissa tilaisuuksissa olisi luovuttava. Alkuperäisen kaltaiseksi 2000-luvulla palautettu pie- 
Hänen mukaansa rajanveto julki- noislippu, jossa vapaudenristin pohja on musta ja lei- 
sen ja yksityisen tilaisuuden välillä jonan ympärillä ei ole heraldisia ruusuja. 

voi olla vaikeaa ja tulkinnanvarais- 

ta. Veljesavun lippuna olkoon puh- 

das siniristilippumme, totesi Malmgren.?** Entinen puheenjohtaja Pekka Kurvinen oli 
Malmgrenin kanssa samoilla linjoilla. Hänen mielestään pataljoonan lippu tunnuksi- 
neen ei voinut olla Veljesavun toiminnan ja tavoitteiden tunnus eikä symboli, sillä lipun 
kautta Veljesapu oli tulkittavissa Waffen-SS:n aatemaailmaan kuuluvaksi. Lippu on his- 
toriallinen todistuskappale toisen maailmansodan aikana tapahtuneista asioista, jotka 
olivat olleet SS-vapaaehtoisille kohtalokkaita, kirjoitti Kurvinen. Lippu oli hänen mu- 
kaansa historiallinen muistoesine, jota ei missään tapauksessa saisi käyttää Veljesavun ti- 
laisuuksissa pataljoonan tai yhdistyksen lippuna?” 

Vaikka lipun käytön puolustajien laatimissa ehdotuksissa oli pyritty rajoittamaan pa- 
taljoonan lipun käyttäminen yhdistyksen suljettuihin tilaisuuksiin ja hautajaisiin, Vel- 
jesavun johtokunnan enemmistö halusi itsesensuurin hengessä olla varovainen ja nou- 
dattaa vielä tiukempaa linjaa. Se ei hyväksynyt Turun ja Etelä-Pohjanmaan kerhojen li- 
pun käyttöä puoltavia näkemyksiä. Toisaalta esimerkiksi Eloranta ilmoitti, ettei hän ole 
järjestämässä Veljesavun vuosikokousta Turkuun, jollei pataljoonan lippu voi olla pai- 
kalla. Kun asiasta ei ollut varmuutta, turkulaiset ehdottivat 1978 vuosikokouksen siir- 


tämistä Helsinkiin, mikä tapahtuikin. Siirtämiseen vaikutti lippujupakan ohella se, että 

samoihin aikoihin Veljesavun Turun kerho yritettiin julkisuudessa liittää Turun seudul- 
la tuolloin virinneeseen Pekka Siitoinin uusnatsipuuhasteluun. 

Johtokunta käsitteli lippuasiaa monissa kokouksissaan ja lopulta maaliskuussa 1978 
helsinkiläiset toivat kokoukseen Pekka Kurvisen, Vilho Malmgrenin sekä hallitusneu- 
vos Mauno Satulin lausunnon, joka oli selvästi lipun käyttämistä vastaan. Tämän jälkeen 
johtokunta teki muodollisen yksimielisesti seuraavan päätöksen: ”Käsiteltiin lippuasiaa 
ja todettiin, että ns. pataljoonan lipun käyttö Veljesapu ry:n tilaisuuksissa on Suomen 
lain vastainen ja niin ollen kiellettävä”. 

Päätös vaikutti yksiselitteiseltä ja lopullisesta, vaikka oli selvää, etteivät läheskään 
kaikki yhdistyksen eivätkä edes johtokunnan jäsenet päätöstä tosiasiassa hyväksyneet. 
Veljesavun johtokunta ei halunnut, että pataljoonan lippua käyttämällä mahdollises- 
ti vaarannettaisiin koko yhdistyksen toiminta. Edes ulkopuolisilta suljettuihin, yhdis- 
tyksen sisäisiinkään tilaisuuksiin ei lippua ollut tuotava näkyviin, koska oli olemassa 
vaara, että pahantahtoiset ulkopuoliset tahot saisivat sodanaikaisen pataljoonan lipun 
käyttämisestä aseen Veljesapua vastaan. Lipun käytön vastustajilla oli myös ilmiselvä 
tarve tehdä pesäeroa Waffen-SS:n perintöön, kenties myös tarve miellyttää tuolloisia 
vallassaolijoita. 

Toisaalta lipun kannattajat olivat sitä mieltä, ettei lipun kieltämisessä yhdistyksen si- 
säisissä tilaisuuksissa ollut mieltä. Jossakin oli oltava myöntymisen raja. ”Olkoon se lip- 
pu, sen mukana seistään tai kaadutaan” totesivat turkulaiset. Fivät vastustajat Veljesapua 
yksin lipun takia saa kaadettua, siinä täytyi olla muutakin. Jos kaadutaan, kaadutaan sit- 
ten lipun kanssa.” Turkulaiset pysyivät kannassaan. Kun 1978 vuosikokous oli siirret- 
ty Helsinkiin, piti seuraavan vuoden 1979 vuosikokous järjestää Turussa. Turkulaiset ei- 
vät kuitenkaan pitäneet päätöstä sitovana sen jälkeen, kun pataljoonan lippuasiassa oli 
tehty kielteinen päätös. Niinpä myös 1979 vuosikokous jouduttiin järjestämään Helsin- 
gissä — ilman lippua. Turun kerho puolestaan päätti toukokuussa 1978 pitää lipun aina 
mukana kerhon suljetuissa tilaisuuksissa. ?*? 

Pienoislippujen käyttämistä kielto ei näyttänyt koskevan. Talvella 1980 johtokunta 
nimittäin tilasi Lipputaito Oy:ltä 100 kappaletta uusia pataljoonan pienoislippuja, ja 
1996 johtokunta antoi puheenjohtajalle valtuudet tilata lisää pienoislippuja varaston ol- 
lessa loppumassa. 9*! Jälkimmäisen tilauksen aikaan pataljoonan lipun käyttöäkin oli jo 
rohjettu harkita uudelleen. 

Kun lippukieltoa ei kaikissa kerhoissa tahdottu sulattaa, siitä ei aina pidettykään kiin- 
ni. Niinpä Tampereella järjestetystä vuoden 1981 vuosikokouksesta otetut valokuvat ker- 
tovat, että pataljoonan lippu oli näyttävästi esillä kokouksessa. Tamperelaiset veljet roh- 


kenivat tällä tavoin osoittaa olevansa johtokunnan kanssa eri mieltä lipun käyttämisestä. 

Ehdotukset Veljesavun 
omaksi lipuksi eivät saa- 
neet riittävää kannatus- 
ta. Ehdotuksissa oli yh- 
distyksen jäsenmerk- 
ki kuvattuna lipun kes- 
kellä, ja tarkoitus oli, 
että kerhojen lipuissa 
olisi ollut asianomaisen 
maakunnan vaakuna. 
Lippuehdotukset suun- 
nitteli työryhmä Nortio- 
Heikanen-Granroth. 


Asiallisesti juridiset perusteet, joilla Veljesavun johtokunta kielsi pataljoonan lipun 
käyttämisen, olivat murentuneet vain muutama kuukausi kiellon jälkeen. Vuodelta 1918 
ollut laki Suomen lipusta nimittäin uusittiin toukokuussa 1978, eikä uudesta laista tai 
sen perusteella annetusta asetuksesta löytynyt mitään sellaista, johon vedoten jonkun 
muun lipun käyttö olisi kielletty. Määrättiin ainoastaan, että milloin julkisessa liputuk- 
sessa Suomen lippua käytetään samanaikaisesti jonkun muun lipun kanssa, on Suomen 
lippu asetettava arvokkaimpaan asemaan??? Lippulakiuudistuksen taustalla oli poliit- 
tisen vasemmiston ihastuminen joukkokokouksissa esiteltäviin lippulinnoihinsa, jois- 
sa lukuisten järjestöjen punalippujen haluttiin esiintyvän ilman mitään lainsäädännöl- 
lisiä rajoituksia. 

Kun pataljoonan lippua ei johtokunnan päätöksen mukaisesti enää käytetty Veljesavun 
tilaisuuksissa, Jaakko Nortio lähestyi helmikuussa 1983 yhdistyksen silloista johtokuntaa 
kirjeellä, jossa hän viittasi yhdistyksen puheenjohtajan kanssa käymiinsä keskusteluihin 
sekä Veljesavun Helsingin kerhossa tekemäänsä aloitteeseen sekä ehdotti, että Veljesavun 
johtokunta esittäisi vuosikokoukselle, että yhdistykselle hankittaisiin oma lippu vuosi- 
kokoukseen 1984 mennessä. Nortiolla oli esittää piirustuksetkin tulevalle lipulle. Hän 
oli yhdessä Oiva Heikasen ja Erkki Granrothin kanssa suunnitellut pienikokoisen ratsu- 
väen lipun mallisen lipun, jossa olisi keskellä Veljesavun jäsenmerkki joko hopean tai val- 


koisen värisenä mustalla taikka sinisellä pohjalla. Lisäksi lipussa tuli olla reunahapsut 

Johtokunta lähetti lippuasian lausunnolle yhdistyksen eri kerhoihin. Saatu palaute 
ei ollut kovinkaan myönteistä, ja niinpä maaliskuussa 1983 johtokunta päätti kerhoilta 
tulleiden suositusten mukaisesti lykätä yhdistyksen lippuasian käsittelyä tuonnemmak- 
si. Lieneekö lippukysymys ollut keskusteluissa myös Veljesavun silloisen puheenjohta- 
jan Ensio Anttilan ja Supon edustajan välisissä keskusteluissa, joita puheenjohtaja se- 
losti johtokunnalle. Keskustelujen sisältöä ei kirjattu pöytäkirjaan. Yhdistyksen lippu- 
asia ei edennyt pitkään aikaan, sillä helmikuussa 1984 johtokunta päätti jälleen lykätä 
sen käsittelyä 

Lippuasia vietti tämän jälkeen hiljaiseloa vuosikaudet. Johtokunnan päätös siitä, että 
pataljoonan lippua ei saa käyttää, pysyi voimassa, vaikka kentällä päätöstä ei kovin ylei- 
sesti hyväksyttykään. Yhdistyksen oman lipun hankkiminenkaan ei edistynyt, kun uu- 
delle lipulle ei ollut riittävää kannatusta, ja yhdistyksen lippuhankkeesta luovuttiin lo- 
pullisesti vuonna 1989, kun johtokunta päätti, ettei omaa lippua valmisteta. Käytän- 
nössä lipun käyttökielto peruuntui samana vuonna ilman erillistä päätöstä. Pataljoonan 
lippu nimittäin tuotiin ”perestroikan hengessä” Jyväskylässä pidettyyn Veljesavun vuo- 
sikokoukseen. 

Kesällä 1989 havaittiin, että yhdistyksen hallussa oleva pataljoonan lippu ei enää ol- 
lut niin hyväkuntoinen kuin mitä lipulta oli edellytettävä. Siksi johtokunta pyysi Suo- 
men Käsityön Ystävät Oy:ltä tarjouksen sekä vanhan lipun korjaamisesta että kokonaan 
uudesta lipusta. Vanhassa lipussa erityisesti siniset osat olisi ollut vaihdettava Suomen li- 
pun sinisiksi. Korjaus olisi maksanut yli 4 000 markkaa ja uusi käsin ommeltu lippu lä- 
hes 10 000 markkaa. Uutta lippua ei tilattu, vaan vanha korjautettiin. Lippuasia nou- 
si jälleen esille Veljesavun johtokunnassa syksyllä 1989, kun johtokunnan tehtävänä oli 
hyväksyä korjauslasku. Tuolloin johtokunta päätti, että pataljoonan lippu museoidaan 
yhdistyksen järjestämän 50-vuotisjuhlan yhteydessä 1991. Tällä tavoin johtokunta oli 
omaksunut Pekka Kurvisen vuonna 1978 esittämän näkemyksen, jonka mukaan lippu 
oli historiallinen muistoesine.?* 

Vuonna 1990 johtokunta hyväksyi taiteilija Erik Murron laskun ”6 000 markkaa pa- 
taljoonan lipun tunnuksien teosta”, ja pöytäkirjaan kirjattiin, että ”pataljoonan lipun mu- 
seointi päätetään tulevana vuonna (1991)*3 Erik Murto oli SS-mies Pekka Murron veli. 

Lipun museointi eteni niin, että toukokuussa 1991 johtokunta antoi puheenjohtaja 
Sormuselle valtuudet neuvotella pataljoonan lipun luovutuksesta Sotamuseoon ?* Sor- 
munen kävi sekä Sotamuseossa että Mikkelin Jalkaväkimuseossa neuvottelemassa lipun 
tallettamisesta ja esille saamisesta. Kävi ilmi, että molemmat museot olivat halukkai- 
ta ottamaan lipun vastaan. Johtokunnan enemmistö kallistui Sotamuseon kannalle, ja 


puheenjohtaja sai valtuudet sopia Sotamuseon kanssa lipun luovutuksesta. Johtokunta 

Vuonna 1966 naulattu pataljoonan lippu luovutettiin Sotamuseoon 12.11.1991. Lippua ovat luo- 
vuttamassa vasemmalta Kaarlo Heiskanen, Paavo Kihlberg, Erkki Heimolainen ja Tapio Sormunen. 
Vastaanottajat ovat Sotamuseon johtaja Markku Melkko ja Markku Palokangas. 


päätti, että puheenjohtaja, Helsingin kerhon puheenjohtaja ja sihteeri käyvät luovutta- 
massa lipun. 

Pataljoonan alkuperäinen lippuhan oli kateissa, joten Sotamuseoon luovutettiin Suo- 
messa vuonna 1966 tehty kopio. Kerhoilla oli muitakin kopioita, ja niitä oli käytetty vel- 
jien kokoontumisissa sen jälkeenkin, kun johtokunta oli kieltänyt lipun käyttämisen. Joh- 
tokunta ei milloinkaan peruuttanut määräämäänsä lipun käyttökieltoa, mutta yhteis- 
kunnallisen ilmapiirin muuttuminen muutti myös suhtautumista pataljoonan lippuun. 

Newvostoliitto sortui samana vuonna, kun pataljoonan lippu luovutettiin Sotamuse- 
oon ja Veljesapu vietti Saksaan lähdön 50-vuotisjuhlaa. Jo Berliinin muurin murtumi- 
sesta 1989 lähtien ilmapiiri oli muuttunut Suomessakin, ja viimeistään kommunistisen 
suurvallan sortuminen antoi mahdollisuuden sodan jälkeen lakkautettujen järjestöjen 
perinteen valimiselle. Perustettiin perinneyhdistyksiä suojeluskunnille, lotille ja AKS:lle. 
Samalla myös sodanaikaisten SS-vapaaehtoisten muiston vaaliminen alkoi vapautua ai- 


kaisemmista rasitteista. Tämä koski myös pataljoonan lipun käyttämistä. Lippu oli on- 

Alkuperäisen mallin tyyliin, vapaudenristi mustalla pohjalla ja leijona ilman heraldisia ruusuja, val- 
mistettu pataljoonan lippu Mikkelin Jalkaväkimuseossa SS-miesten osastolla 20.4.2012 


Pataljoonan lippu oli mukana kansallisen veteraanipäivän lippulinnassa Helsingissä 27.4.1995. Kan- 
tajana Erkki Heimolainen vierellään Kosti Cande. 

nistuttu museoimaan vain muutama kuukausi ennen neuvostovallan sortumista. Päätös- 
tä tuskin olisi tehty enää seuraavana vuonna. Kun vuoden 1992 vuosikokousta suunni- 
teltiin Lappeenrantaan, johtokunta totesi, että Helsingin kerho, joka nyt oli valmistanut 
itselleen lipusta oman kopion, toimittaa tilaisuuteen pataljoonan lipun ja siihen sopivan 
Suomen lipun. Tällä tavoin lipun käyttökieltoa ajaneet helsinkiläisetkin olivat sopeu- 
tuneet siihen, että pataljoonan lippua voitiin jälleen käyttää Veljesavun tilaisuuksissa 9 

Pataljoonan lipun museoon luovutuksen jälkeen Veljesapu ry:n pääyhdistyksellä ei 
enää vuodesta 1991 ole ollut omaa lippua. Turun, Helsingin, Tampereen ja Etelä-Poh- 
janmaan kerhojen teettämät liput ovat olleet käytössä silloin, kun lippua on käytetty esi- 
merkiksi vuosikokouksissa ja veljien hautajaisissa. Yksi painettu kopio pataljoonan lipus- 
ta teetettiin myös Mikkelin Jalkaväkimuseota varten. Tämä painettu lippu valmistettiin 
muista painetuista lipuista poiketen alkuperäisen lipun mallin mukaisesti. Pienenä yksi- 
tyiskohtana on syytä mainita, että eräänlainen kopio pataljoonan lipusta oli monia vuo- 
sia esillä (77-tunnus peitettynä) Saksan Koblenzissa olevassa Bundeswehrin ylläpitämäs- 
sä Wehrtechnische Studiensammlung -sotamuseossa. Tämän lipun alkuperästä ei yrityk- 
sistä huolimatta ole saatu mitään varmaa tietoa. Liikkeellä on myös ollut huhuja Oslon 
sotamuseossa mahdollisesti olevasta suomalaisen SS-pataljoonan lipusta, mutta näihin- 
kään huhuihin ei ole saatu minkäänlaista vahvistusta. 

Veljesavussa pataljoonan lipun käyttämisestä ei enää 1990-luvulla kiistelty, vaan sitä 
käytettiin niin yhdistyksen vuosikokouksissa kuin esimerkiksi veljien hautajaisissa ja 
Ruth Munckin muistotilaisuudessa. Kansallisen veteraanipäivän tilaisuuksissa 1996 pa- 
taljoonan lippu oli muiden veteraanilippujen joukossa Helsingin Senaatintorilla Mauno 
Kannarin kantamana samoin kuin Finlandiatalolla näyttävällä paikalla, jossa sen kerrot- 


tiin tyylikkyydessään herättäneen ansaittua huomiota ja ihastusta.’ 


Suvantovaihe 1970-luvun alkupuolella 


Veljesapu piti vuosikokoustaan huhtikuussa 1970 Turun varuskunnan upseerikerholla 
viimeinkin loppuun saatetun historiaprojektin sävyttämissä myönteisissä tunnelmissa. 
Jokipiin pikkutarkkaan työhön oltiin ilmeisen tyytyväisiä kuten myös siihen, että kirjan 
ensimmäinen painos oli saatu nopeasti myydyksi. Vaikka projekti oli ollut yhdistyksel- 
le taloudellisesti varsin raskas, ensimmäisen painoksen myynnin jälkeen yhdistyksen ta- 
lous oli parantunut selvästi, ja syksyllä 1969 otetun toisen painoksen myynti oli parai- 
kaa käynnissä. Historiaprojektin takia jossain määrin lamassa ollutta avustustoimintaa- 


kin oltiin taas laajentamassa historian myynnistä saatujen tulojen ansiosta. 

Puolustusvoimat alkoi näinä vuosina olla näkyvästi mukana Veljesavun kokoontumi- 
sissa. Nytkin Turun varuskuntasoittokunta huolehti vuosijuhlan musiikista soittaen va- 
paaehtoisjoukolle tuttuja, Tauno Pajusen sovittamia ja osin säveltämiäkin marsseja. Myös 
paikallinen sotilaspiirin päällikkö eversti Veikko Rauhaniemi oli kutsuvieraana vuosiko- 
kouksessa. Samoin kuin puolustusvoimiin, Veljesavun suhteet olivat lähentyneet myös 
Jääkäriliittoon. Turun kokouksessa oli ensi kertaa läsnä Jääkäriliiton virallinen edustaja, 
jääkärieversti Eino Polön, joka lahjoitti Veljesavulle SS-vapaaehtoisena olleen, Suomen 
rintamalla kaatuneen poikansa Tauno Polönin valokuva-arkiston. Pitämässään puhees- 
sa Polon totesi kolmen vapaussodan miehenä jääkärien tehtävän olevan viittä vaille lop- 
puun suoritettu, mutta Veljesapu ry:n piiriin kuuluva ikäluokka osoittaa vielä voiman- 
sa. Se on piirtänyt ja piirtää edelleen nimiään myös Suomen rauhanaikaiseen historiaan, 
sanoi tervehdyksen tuonut jääkärieversti. 

Vastaavasti Veljesavun edustajat kutsuttiin vuonna 1970 ensimmäisen kerran Jääkäri- 
liiton vuosikokoukseen. Veljesapua edustivat kokouksessa puheenjohtaja Mauno Kan- 
nari ja jääkärin poika Ensio Anttila. Jo edellisenä vuonna 1969 Veljesavun edustajat Jou- 
ko Ilkka ja Niilo Kuustie olivat käyneet Seinäjoella järjestetyssä sotainvalidiviikon valta- 
kunnallisessa juhlassa viemässä Veljesavun tervehdyksen. Tällaiset kutsut kertoivat siitä, 
että Veljesavun miehiä osattiin ja uskallettiin arvostaa aseveljinä pahimpien sodanjälkeis- 
ten uhkakuvien poistuttua. 

Turun vuosikokouksessa pitämässään puheessa puheenjohtaja Kannari totesi, ettei so- 
taretki ollut kenellekään elämän kohokohta, mutta se jätti mukana olleisiin lähtemättö- 
mät jäljet. Se loi myös veljespiirin, joka elää ja toimii yhä. Veljesavun tehtävä ei puheen- 
johtajan mukaan ollut päättynyt. Se ei päättynyt silloinkaan, kun järjestön voimin vih- 
doin saatiin pataljoonan invalidit tasavertaiseen asemaan muiden sotainvalidien kanssa. 
Joukossamme on yhä sellaisia, jotka tarvitsevat tukeamme, muistutti Kannari. 

Johtokunta esitti vuosikokoukselle, että talousarvioon otettaisiin määräraha yhdistyk- 
sen tilejä vuosikaudet tehokkaasti hoitaneelle rahastonhoitajalle Laine-Maire Kyöstiläl- 
le maksettavaksi vuosipalkkioksi. Vuosikokous olisi ollut ilmeisen halukas tällaisen mää- 
rärahan pidetylle rahastonhoitajalle hyväksymään, mutta hanke ei toteutunut. Kyöstilä 
kiitti kyllä kauniista huomaavaisuudesta, mutta samalla hän kieltäytyi jyrkästi hyväksy- 
mästä esitettyä määrärahaa. Hän perusteli kieltäytymistään sillä, että hän oli yksi rengas 
vapaaehtoisten riveissä ja iloinen siitä, että saa toimia aktiivisena jäsenenä joukossa. Tu- 
run vuosikokousta leimasi erityinen yksimielisyys. Puheenjohtaja ja johtokunnan ero- 
vuoroiset jäsenet valittiin kaikki uudelleen ? 

Vuotta 1970 sävytti myös muutaman aseveljille tärkeän henkilön Suomen-vierailu. 
Monille vapaaehtoisille Wienin ajoilta tuttu Rosa Köpf, ” Muti”, vieraili kesäkuussa puo- 


228 


Seppelpartion lähettäminen sankarihaudoille on kuulunut jokaisen Veljesavun vuosikokouksen oh- 
jelmaan. Karl-Erik Ladau lähettämässä seppelpartiota Turussa 1970. Partion jäsenet ovat vasem- 
malta Leo Jätinvuori, Börje Brotell ja Joonas Heinäkari. 


Seinäjoella vietettiin 
28.9.1969 sotainva- 
lidiviikon valtakun- 
nallista avajaisjuhlaa. 
Veljesapu onnitteli so- 
tainvalideja. Onnitte- 
luja vastaanottamas- 
sa vasemmalla Mart- 
ti Pihlaja ja Kosti Koi- 
vusalo, onnittelijoina 
Niilo Kuustie ja Jou- 
ko ilkka. 


22) 


lisonsa, Hans Köpfin kanssa Suomessa. Pariskunta tapasi vierailunsa aikana puheenjoh- 
taja Mauno Kannarin ja Eero Talvitien. Kannari välitti ”Mutin” terveiset kaikille tutuil- 
le pojille. Vierailun yhteydessä muisteltiin Hans Köpfin toimintaa Mannerheimin ka- 
maripalvelijana. Mannerheim nimittäin oli tavannut nuoren tarjoilija Köpfin olles- 
saan Itävallassa metsästysmatkoilla ja ihastuneena tämän ammattitaitoon oli palkannut 
tämän palvelukseensa. Köpf oli tullut Helsinkiin, ja hän palveli Mannerheimia vuodet 
1926-1939 ja oli mukana marsalkan ulkomaanmatkoilla mm. Intiassa. Köpf oli avoitu- 
nut Suomessa, ja pariskunta oli muuttanut Itävaltaan. 

Jo joulun aikaan 1969 Suomessa oli vieraillut Inkeri Gerull, joka oli hoitanut suoma- 
laisvapaaehtoisia Breslaun sairaalassa. Hän sai Veljesavun johtokunnan päätöksellä SS- 
vapaaehtoisten muistoristin ilman solkea ja omistuskirjaa.* 

Vaikka SS-aseveljet hoitivat yksityisiä yhteyksiään vanhoihin saksalaisiin tuttaviin- 
sa, muutoin Saksan suuntaan oltiin edelleen varovaisia. Katsottiin, ettei ollut poliitti- 
sesti viisasta luoda yhteyksiä edes Wiking-divisioonan perinteitä vaaliviin organisaatioi- 
hin. Tämä kävi ilmi syksyllä 1970, kun Wiking-divisioonan saksalainen aseveljeysjärjes- 
tö Truppenkameradschaft Wiking oli lähestynyt Veljesapua kirjeellä. Varovainen Veljes- 
avun johtokunta päätti vastata saksalaisjärjestölle olevansa puhtaasti invalidijärjestö, ja 
tästä syystä se ei ollut kiinnostunut yhteydenpidosta Truppenkameradschaftin kanssa. 
Kohteliaan vastauksen mukana lähetettiin kuitenkin ”Panttipataljoona”-kirja.? Veljesa- 
vun kannasta huolimatta muutama suomalainen SS-mies saattoi yksityishenkilönä kuu- 
lua Truppenkameradschaftiin. 

Vuonna 1971 tuli kuluneeksi 30 vuotta siitä, kun suomalainen SS-pataljoona perus- 
tettiin. Tästä syystä keväällä Tampereella pidetty vuosikokous oli 30-vuotisjuhlakoko- 
us. Yhdistys oli pyytänyt juhlapuhujaksi akateemikko Rolf Nevanlinnan, SS-vapaaeh- 
toistoimikunnan puheenjohtajan vuosilta 1942-1943. Akateemikko käsitteli puhees- 
saan Suomen ja Saksan sodanaikaista suhdetta, mikä oli johtanut vapaaehtoispataljoo- 
nan perustamiseen. Jääkärimajuri Otto Joki esitti kokoukselle jääkärien tervehdyksen ja 
sotilaspiirin päällikkö eversti Hannes Karttunen Tampereen varuskunnan tervehdyksen. 
Kokouksen aluksi Karl-Erik Ladau lausui kokouksen osanottajat tervetulleiksi Tampe- 
reelle sekä puhui lipulle ja vainajien muistolle. 

Juhlakokouksessa puheenjohtaja Kannari valittiin yksimielisesti jatkamaan tehtäväs- 
sään. Johtokunnan erovuoroiset jäsenet vaihtuivat. Erkki Elorannan tilalle valittiin Jaak- 
ko Rönnemaa, Pentti Kainulaisen tilalle Jalo Kokkila ja Erkki Maavuoren tilalle Risto Ju- 
vonen. Toisin kuin monissa yhdistyksissä, joissa samat henkilöt istuvat johdossa vuodesta 
toiseen, vaihtuvuus Veljesavun johtokunnassa oli alusta lähtien ollut suurta, ja 1970-lu- 


vulla alkoi tulla tavaksi, että perustettujen paikalliskerhojen ehdottamat jäsenet valit- 

Seppelpartio laskemassa seppelettä kaatuneiden veljien muistolle Tampereen Kalevankankaalla 
1971, vasemmalta Mauri Sartio, Sulo Silvennoinen ja Martti Rajala. 


tiin pääyhdistyksen johtokuntapaikoille. Kun paikalliskerhon vetäjä vaihtui, vaihdettiin 
myös alueelta olevaa miestä johtokunnassa. Entiset varajäsenet valittiin Tampereella uu- 
delleen. Hotelli Tammerissa pidetyllä juhlakokouksella oli tavallista juhlavammat puit- 
teet, ja sitä kuvattiin mieleenpainuvaksi tilaisuudeksi.’ Uudeksi varapuheenjohtajaksi 
valittiin johtokunnan järjestäytymiskokouksessa Risto Juvonen. 

Veljesapu oli tavallisesti järjestänyt vuosikokouksensa ns. matalalla profiililla liiemmin 
kokouksistaan tiedotusvälineille tiedottamatta. Tällä kertaa vapaaehtoisia perinteises- 
ti arvostanut Aamulehti julkaisi näyttävän, myönteisessä hengessä kirjoitetun selostuk- 
sen 30-vuotisjuhlakokouksesta. Julkisuus ei kuitenkaan suomalaisessa 1970-luvun suo- 
mettumishenkisessä ilmapiirissä ollut yksinomaan myönteistä, sillä vanhat ennakkoluu- 
lot ja poliittiset antipatiat elivät voimakkaina. Niinpä Aamulehden uutinen sai aikaan 
useita lehtikirjoituksia, joista monet olivat Veljesavun mielestä asiallisia ja puolueetto- 
mia, mutta joukossa oli myös kielteisiä ja Veljesavun toimintaa vääristeleviä. Esimerkik- 
si tamperelainen kommunistilehti kirjoitti, miten suomalaiset äärioikeistolaiset aikovat 
pystyttää muistopatsaan SS-miehille siitä huolimatta, että ”SS oli se voima, jolla natsien 
terrorivalta lujitettiin ja Saksan työväenliike hukutettiin vereen ja haudattiin keskitys- 


leireihin? Kommunistipuolueen vähemmistösiiven äänenkannattajassa Tiedonantajas- 

sa puolestaan kirjoitettiin, miten SS-miehet olivat viettäneet Tampereella Hitlerin fa- 
sistiarmeijaan lähtönsä 30-vuotismuistohetkeä ja suunnitelleet sodassa kaatuneiden SS- 
miesten muistomerkin aikaansaamista. 

Häväistyskirjoitukset eivät rajoittuneet äärivasemmiston lehtiin. Niinpä esimerkiksi 
mikkeliläisen Länsi-Savo-lehden mielipidepalstalla väitettiin, että ”äärioikeistolaisuus ja 
vanha kunnon natsilaisuus nostaa huolestuttavassa määrin päätään Suomessa.” Viimei- 
sin selvin esimerkki oli kirjoittajan mukaan suomalaisten SS-miesten sotaanlähtöjuhlat. 
”Veljesapu-nimisen peitejärjestön puheenjohtaja dipl.ins. Kannari vaati puheessaan rin- 
tamamieseläkettä ja muistomerkkiä Natsisaksan joukoissa taistelleille suomalaisille kan- 
sallissosialisteille.??9 Viittaukset muistomerkkiin perustuivat siihen, että vuosikokouk- 
sessa oli epävirallisesti keskusteltu muistomerkin hankkimisesta Saksan itärintamalla 
kaatuneille suomalaisvapaaehtoisille. 

Yhdistys sai vasemmistolehtien ohella erityisesti sensaatiolehdistössä osakseen täysin 
tarpeetonta julkisuutta. Puheenjohtaja Kannari korosti Veljesavun jäsenistölle sitä, että 
sensaatiokirjoituksista ei pidä välittää eikä hermostua, vaan sivuuttaa ne olankohautuk- 
sella. Tuli viitata siihen, että vapaaehtoisista oli laadittu historiateos, jossa asiat on selvi- 
tetty avoimesti ja asiallisesti. 

Kohu ei rajoittunut pelkästään lehdistöön, sillä kommunistiedustaja Heimo Reko- 
nen teki toukokuussa 1971 eduskunnassa hallitukselle osoitetun suullisen kysymyksen, 
”mihin toimenpiteisiin hallitus aikoo ryhtyä saksalaisten SS-joukkojen kanssa Neuvos- 
toliittoon hyökänneitten suomalaisten SS-miesten ja maamme oikeistolaisten piirien 
Neuvostoliiton sekä maamme etujen ja valtiosopimusten vastaisen toiminnan lopetta- 
miseksi.” Ulkoministeri Väinö Leskinen vastasi asiallisesti, ettei tiedossa ole entisten SS- 
miesten ulkopoliittista aktiivisuutta suuntaan taikka toiseen. Ministeri totesi, että pitäi- 
si saada jotain lisäaineistoa, joka on kysyjän eli edustaja Rekosen tiedossa, jotta hallitus 
voisi asiaa tarkemmin tutkia. 

Rekonen ei ministerin kehotuksesta huolimatta esittänyt lähempiä tietoja kysymyk- 
sensä väitteiden tueksi, mutta hän muistutti siitä, että Suomi oli vuonna 1947 allekirjoi- 
tetussa Pariisin rauhansopimuksessa sitoutunut hajottamaan ja kieltämään kaikki alueel- 
laan toimivat fasistiset järjestöt, jotka harjoittavat Neuvostoliitolle vihamielistä toimin- 
taa. Siksi hän kysyi, katsooko hallitus jälleen henkiin herätetyn SS-miesten toiminnan 
merkkeineen ja hakaristeineen Pariisin rauhansopimuksen ja Neuvostoliiton vastaisek- 
si toiminnaksi ja ryhtyykö hallitus toimiin rauhansopimuksen noudattamiseksi. Ulko- 
ministeri tyytyi vastaamaan jäävänsä todella edelleen odottamaan Rekoselta tarkempia 
tietoja tämän mainitsemista uusista organisaatioista. Luonnollisesti Suomi on tekemien- 


sä sopimusten täyttämisen kannalla, vakuutti ministeri Leskinen. 


232. 


Puheenjohtaja Kannari totesi Veljesavun jäsenistölle syntyneen kohun johdosta, että 
yhdistys on rekisteröity ja toimii täysin sääntöjensä mukaisesti, joten siinä ei ole mitään 
laitonta. Johtokunta kehotti kuitenkin jälleen kaikkia veljiä esiintymään maltillisesti ja 
asiallisesti sekä muistamaan, että yhdistyksen nimi on Veljesapu ry. Mikäli on mainitta- 
va pataljoonan nimi, ”käytämme nimitystä suomalainen vapaaehtoispataljoona” totesi 
puheenjohtaja kiertokirjeessään 3” Toisin sanoen Kannarin viesti oli epäsuorasti se, että 
kirjainyhdistelmä SS oli syytä häivyttää. 

Veljesapu kokoontui vuosikokoukseensa 1972 Poriin. Kannari valittiin yksimielises- 
ti jatkamaan puheenjohtajana. Johtokunnan varsinaisiksi jäseniksi valittiin Martti Ra- 
jala, Jouko Ilkka ja Jaakko Nortio sekä varajäseniksi Heikki Olsson, Olavi Vihervaara ja 
Harry Viinikainen. Varapuheenjohtajana aloitti Jaakko Nortio. Jääkäriliiton tervehdyk- 
sen vuosikokoukseen toi tällä kertaa jääkärieversti Per Zilliacus. 

Vapaaehtoisilla oli tarve eri tavoin dokumentoida sodan ajan tekemisiään ja silloisia 
tapahtumia. Tästä oli kysymys, kun vuoden 1972 aikana alettiin Antti Nahin aloitteesta 
kerätä jäseniltä kirjallisia muisteluja aseveljien sotaretken aikaisista pikkutapahtumista. 
Tämä keräystyö jatkui vuosikausia. Aarne Kähärä lainasi nauhurin kaskujen ja tarinoi- 
den äänittämistä varten, ja vuonna 1978 Nahi lahjoitti varoja palkintojen arpomiseksi 
tarinoita toimittaneiden kesken **? 

Aulangon hotelliin Hämeenlinnaan vuosikokoustaan pitämään kokoontuneella Vel- 
jesavulla oli huhtikuussa 1973 edessään johdon vaihtuminen. Neljä vuotta yhdistyksen 
puheenjohtajana toiminut Mauno Kannari ilmoitti jo ennen kokousta kiertokirjees- 
sä luopuvansa tehtävästä. Hänen tilalleen valittiin varapuheenjohtajana toiminut Jaak- 
ko Nortio. Uusi puheenjohtaja oli valmistunut filosofian maisteriksi 1951, ja hän toi- 
mi Typpi Oy:n ja Kemira Oy:n myyntipäällikkönä. Sotilasarvoltaan Nortio oli kersant- 
ti, ja hän ilmoitti harrastuksikseen talvi- ja jatkosodan historian, Lions-toiminnan sekä 
metsästyksen. 

Aulangon kokouksessa myös Veljesavun pitkäaikainen sihteeri Toivo Vainio jätti teh- 
tävänsä. Hän oli toiminut yhdistyksen sihteerinä 16 vuotta, ja niinpä kokous esitti hänel- 
le erityiset kiitokset. Vainio oli ollut sihteeri, ”joka kaikki muistaa ja tietää”. Sekä Nortio 
että Vainio saivat kokouksessa Veljesavun kultaisen jäsenmerkin. Pitkäaikainen sihteeri 
palkittiin lisäksi teoksella ”Europäische Freiwillige. Die 5. SS Panzerdivision Wiking” 
kiitoslauseella ”Toivo Vainiolle, uskolliselle, taitavalle ja ahkeralle sihteerille 16 vuoden 
aikana 1957-1975 kiitollinen Veljesapu ry”. 

Toivo Vainio siirtyi puheenjohtajaksi siirtyneen Nortion tilalle johtokunnan jäse- 
neksi. Muiksi uusiksi johtokunnan jäseniksi valittiin Ensio Anttilan tilalle Eino Jalas ja 
Reino Forssin tilalle Veikko Hallavo. Yhdistyksen uutena sihteerinä aloitti Oiva Hei- 

Jaakko Nortio, Veljesavun puheenjohtaja Oiva Heikanen, Veljesavun sihteeri 
1973—1979. 1973—1991. 


kanen.?*! Uusi sihteeri oli kuljetusalan miehiä. Hän oli toiminut TVH:n, Koulutarpei- 
den Keskusliike Oy:n ja Lääketukku Oy:n kuljetuspäällikkönä ja toimi vuodesta 1968 
yksityisyrittäjänä. 

Huhtikuussa 1974 Veljesapu kokoontui vuosikokoukseensa Helsinkiin hotelli Vaa- 
kunan ravintolaan. Kutsuvieraana oli Jääkäriliiton edustajana jääkärimajuri Juho Nurmi, 
ja puolustusvoimia edusti Helsingin varuskunnan päällikkö eversti Ossian Wuorenhei- 
mo. Totuttuun tapaan sääntömääräiset henkilövalinnat olivat kokouksen keskeisimmät 
tapahtumat. Puheenjohtaja Nortio jatkoi tehtävässään. Erovuoroisten Jalo Kokkilan ja 
Jaakko Rönnemaan tilalle valittiin Aarre Jylhänmaa ja Ture Ahtinen sekä toimintavuo- 
den aikana kuolleen Eino Jalaksen tilalle helsinkiläisten edustajana Aarne Kähärä. Va- 
rapuheenjohtajana aloitti Esko Markkanen. 

Vuosikokous antoi yhdistyksen johtokunnalle tehtäväksi tiedustella Saksan Liitto- 
tasavallan mahdollisesti lyöttämästä muistomitalista toiseen maailmansotaan itärinta- 
malla osallistuneille sekä haavoittuneille mahdollisesti saatavista korvauksista. Samoin 
johtokuntaa evästettiin tutkimaan kesäpaikan saantimahdollisuuksia yhdistykselle. Joh- 
tokunta asettikin työryhmän Aarne Kähärä, Esko Markkanen ja Niilo Nieminen tut- 

kimaan kesäpaikan hankkimisen mahdolli- 
suutta.?% Työryhmä ei ilmeisesti löytänyt asi- 
aan käyttökelpoista ratkaisua, sillä kesäpaik- 
ka-ajatukseen ei Veljesavussa tämän jälkeen 
enää palattu. 

Kuten aikaisempinakin vuosina, Veljesa- 
vun hallitus kiinnitti 1975 erityistä huomiota 
aktiiviseen huoltotyöhön. Vuosikertomus to- 
tesi, että tuolloin otettiin ensimmäiset yhtey- 
det invalidiveljien saamiseksi lakisääteisen lai- 
toshuollon ulkopuolisiin kotimaisiin tai ulko- 
maisiin toipilaskoteihin. Erityisen aktiivinen 
johtokunta oli Saksan suuntaan, ja ensimmäi- 
siä konkreettisia tuloksia saatiinkin aikaan. 


Vapaaehtoisten parissa elänyt toive voida 


lähettää invalideja kuntoutukseen tai lomalle 


Saksaan näytti nimittäin toteutuvan vuonna 

Myyntituotteeksi vuonna 1975 painatettu 
SS:n Meine Ehre heisst Treue -tunnuslau- 
votteluja saksalaisten kanssa. Yhteyshenkilö- — seella varustettu postikortti. 


1975. Puheenjohtaja Nortio kävi asiassa neu- 


nä Saksassa oli Diisseldorfissa asuva Richard 

Schulze, joka järjestikin kolmelle suomalaiselle aseveljelle kolmen viikon loman Bundes- 
wehrin sosiaalitoimiston (Sozial”Werk) välityksellä. Veljet Aarne Lehtimäki, Simo Pal- 
danius ja Mauno Syvänoja saattoivat matkustaa lokakuussa 1975 Hartzin alueen kylpy- 
läkaupunkiin Bad Sachsaan. Tällaisten virkistysmatkojen oli määrä jatkua vuosittain ?9 
Jatkoa ei kuitenkaan seurannut, joskin Reino Rantanen kävi 1976 onnistuneella toipu- 
mismatkalla Saksassa, mutta kysymys saattoi olla omatoimisesta matkasta.?** 

Jo ennen Veljesavun välittämää virkistysmatkaa muutamia SS-miehiä oli päässyt Sak- 
san-lomille Sotainvalidien Veljesliiton kautta. Sittemmin suomalaisinvalideja kävi sa- 
tunnaisesti hoitomatkoilla Saksassa, mutta Veljesavulla ei näytä olleen näiden matkojen 
kanssa paljonkaan tekemistä. Saksan-matkoista kyllä neuvoteltiin Valtion tapaturmatoi- 
miston kanssa, ja siellä asialle oltiinkin oltu myötämielisiä. Tammikuussa 1986 puheen- 
johtaja selosti 30 prosentin invalidien hoitomatkaa johtokunnalle, ja huhtikuussa sama- 
na vuonna johtokunta totesi, että kuntoutushoidon mahdollisuudet Saksassa 1987 jäi- 
vät avoimiksi. Muita merkintöjä tällaisista matkoista ei ole. Leo Sormusen mukaan yritys 
Saksan virkistyslomista kaatui lopulta Valtion tapaturmatoimiston pihistelyyn, vaikka 


lähtijöitä olisi ollut lähes 60 veljeä. 39 

Vuosikokous 1975 pidettiin Porissa hotelli Juhana Herttuassa. Ennen kokousta joh- 
tokunta muistutti veljiä siitä, että Veljesapu oli päättänyt alkaa kerätä valokuvia veljis- 
tä ”tänä päivänä”. Jäseniä kehotettiin lähettämään kokoontumisissa ottamiaan kuvia yh- 
distykselle. Samalla johtokunta ilmoitti vuosikokouksessa myytävistä tuotteista. Luon- 
nollisesti ”Panttipataljoona”-kirjaa oli myynnissä samoin kuin aseveljien jäsenluetteloa. 
SS-miespatsasta myytiin sekä pataljoonan pienoislippua ja marmorijalustaista lippu- 
tankoa. Uutena tuotteena myyntiin oli tullut ”Meine Ehre heisst Treue” -postikortti. 

Porin vuosikokoukseen osallistui noin 230 henkilöä. Mukana kutsuvieraina olivat Jää- 
käriliiton, Sotainvalidien Veljesliiton ja paikallisen sotilaspiirin edustajat. Johtokunnan 
jäseniksi valittiin erovuoroisen Jouko Ilkan tilalle Niilo Kuustie sekä kesken toimikau- 
den kuolleen Risto Juvosen tilalle Reino Rantanen. Varajäseniksi nousivat Heikki Ols- 
son, Harry Viinikainen ja Matti Horjamo. Kokouksessa Tauno Pajunen luovutti yhdis- 
tyksen käyttöön runsaan ja arvokkaan musiikkimateriaalin 9 

Toimintavuoden 1975 aikana otettiin yhteyttä Sotamuseoon tarkoituksella, että mu- 
seoon saataisiin SS-vapaaehtoisille oma osasto. Sotamuseo suhtautuikin hankkeeseen 
myönteisesti, ja Veljesavun hallitus päätti ryhtyä keräämään jäseniltään sopivaa aineis- 
toa. Kiertokirjeessä jäseniltä tiedusteltiin sodanaikaista asua ja muita varusteita Sotamu- 
seon näyttelyyn luovutettavaksi.?*? 


”Korkeampi taho” puuttuu juhlakokoukseen 


Veljesavun toiminta ei ollut herättänyt kovin merkittävää julkista huomiota vähäistä 
vuoden 1961 ”marssikohua” ja vuoden 1971 eduskuntakyselyä lukuun ottamatta. Yh- 
distys oli aikanaan perustettu ilman vastalauseita, eikä sen neutraaliin nimeen ollut jul- 
kisuudessa kiinnitetty sanottavaa huomiota. Jäsenkunnassa aivan ilmeisesti ajateltiin, 
että vapaaehtoisten avustustyötä voitaisiin suuremmitta häiriöittä jatkaa samoin kuin 
keskinäistä yhteydenpitoa ja omien perinteiden vaalintaakin. Näin ei kuitenkaan ollut 
asian laita 1970-luvun Suomessa. Yhteiskunnallista ilmapiiriä sävytti edellisellä vuosi- 
kymmenellä alkunsa saanut poliittinen radikalismi, eikä tasavallan presidentin valinta 
poikkeuslailla 1974 suinkaan auttanut ilmapiirin lientymisessä. Neuvostoliiton ote Suo- 
mesta oli 1970-luvulla kenties tiukempi kuin koskaan sitten sodanjälkeisten 1940-lu- 
vun vaaran vuosien. 

Tällaisessa henkisessä ilmapiirissä, ”ulkopoliittisista realiteeteista” välittämättä Veljes- 
avun johtokunta ryhtyi hyvissä ajoin jo keväällä 1975 valmistelemaan yhdistyksen seu- 
raavan vuoden vuosikokousta. Se päätettiin pitää 3. huhtikuuta 1976 Seinäjoella vapaa- 

ehtoisten Saksaan lähdön 35-vuotismuis- 
ton juhlistamiseksi. Kysymyksessä oli myös 


Veljesavun Etelä-Pohjanmaan kerhon näy- 

edellisenä vuonna ” Viikingin viisuja” -C-ka- 
setin Tauno Pajusen sovittamista vanhoista 
saksalaisista marsseista, ja Vaasan varuskun- 
tasoittokunnan oli määrä soittaa näitä mars- — Vuonna 1975 myyntiin koostettu Viikingin vii- 
seja. Yhteislauluna oli tarkoitus laulaa poh- — suja C-kasetti. 

jalaisittain tuttu ”Vilppulan urhojen muis- 

tolle”. Sitä varuskuntasoittokuntia oli kiel- 

letty soittamasta syystä, että laulun sanat eivät sanottavasti kunnioita entistä vihollista, 
tuolloista virallista ystävää. Lauantaisen kokouksen ja illanvieton jälkeen oli sunnuntai- 
aamuna määrä kokoontua jumalanpalvelukseen Törnävän vanhaan kirkkoon, jossa saar- 
naisi veli Paavo Maunula, liturgina toimisi veli Penna Konttinen ja urkurina veli Vilho 
Viitala?” 

Vuosikokousjärjestelyihin tuli kuitenkin odottamattomia mutkia matkaan. Jo helmi- 
kuussa oli Vaasassa ilmestynyt sosiaalidemokraattinen Pohjanmaan Kansa -lehti kirjoit- 
tanut hyvin halventavaan sävyyn suomalaisista SS-vapaaehtoisista ja Pohjanmaalla muka 
salaisesti järjestettävästä rahankeräyksestä SS-miehille. Lehden pakinoitsija oli epäillyt 
rahaa kerättävän keväällä järjestettävää SS-juhlaa varten. Aihe sosialistilehden provoka- 
tiiviseen kirjoitukseen oli epäilemättä saatu siitä, että Veljesavun pohjalaisjäsenet olivat 
kyselleet eräiltä paikallisilta yrityksiltä taloudellista tukea yhdistyksen vuosikokousjär- 
jestelyihin eli ilmoitusta vuosikokouksen käsiohjelmaan. Yhdistyksen johtokuntakin oli 
samoihin aikoihin lähettänyt avustusanomukset kahdeksalle suuryhtiölle, mutta mis- 
tään varsinaisesta rahankeräyksestä ei suinkaan ollut kysymys. Lukuisat yritykset olivat- 


kin antaneet ilmoituksia käsiohjelmaan. Mukana olivat mm. sanomalehdet Ilkka ja Vaa- 

sa, Pohjola-yhtiöt, Hankkija, maatalousko- 
nekauppa Labor ja vaatevalmistaja Tiklas. 
Veljesavussa maakunnan pienlehden är- 
hentelevästä kirjoittelusta ei huolestuttu, 
vaan ajateltiin aikojen muuttuneen vapaam- 
miksi niin, että SS-invalidien huollosta vas- 
taavan yhdistyksen kokoontumisesta voi- 
taisiin kertoa avoimesti. Niinpä Seinäjoen 
juhlatoimikunta päätti järjestää lehdistö- 
tilaisuuden, jossa sen oli tarkoitus kertoa 
lehdistön edustajille tulossa olevasta juh- 
lakokouksesta. Samalla kutsuttiin lehdis- 
tön edustajat seuraamaan vuosikokousta. 
Sitä varten toimikunta lähetti alueen leh- 
dille painattamansa kokousohjelman, jon- 
ka kansilehdelle oli kuvattu helposti haka- 


ristiksi tulkittava Sonnenrad. Tämän kut- 


sun sai käsiinsä myös helmikuiseen provo- 
Veljesavun vuosikokouksen 1976 käsiohjel- kaatioon syyllistynyt Pohjanmaan Kansa. 
man kansi, jonka symboliikka antoi aiheen Pohjanmaan Kansan päätoimittaja Alpo 
vaatimuksiin yhdistyksen lopettamisesta ja — Tiitinen, pakinoitsijanimimerkki Vastus, ei 
IE SUUS kuitenkaan halunnut ymmärtää Veljesavun 
vilpitöntä ja avointa tiedottamista, vaan sai 
vuosikokousohjelmasta irvailun aiheen. Suomi-Neuvostoliitto-Seuran aktiiveihin kuu- 
lunut päätoimittaja oli sitä mieltä, että hänen riekkujaisiksi kutsumansa tilaisuus oli va- 
kava kansallisia etuja vaarantava ulkopoliittinen provokaatio. Hän katsoi asiakseen ih- 
metellä, että Veljesavun kaltainen yhdistys ylimalkaan saa toimia, sillä sen toiminta oli 
kirjoittajan mukaan ristiriidassa rauhansopimuksemme kanssa. Vapaaehtoisten kokoon- 
tuminen oli lehden mukaan pelkkää itsekorostusta ja militaristista sokeutta, demonst- 
raatio ulkopolitiikkaamme ja sen vastuunalaista johtoa sekä tasavallan presidenttiä koh- 
taan. Pahinta taisi olla kokouskutsussa kuvattu Sonnenrad. Varmuuden vuoksi Pohjan- 
maan Kansan pakinoitsija värväsi puolelleen Suomi-Neuvostoliitto-Seuran tarkoituk- 
sella saada sieltä tukea näkemyksilleen 9! 

Kun kokouksesta näytti olevan nousemassa häly, puheenjohtaja Nortio soitti 26. maa- 
liskuuta Niilo Kuustielle ja Jouko Ilkalle käskien korjaamaan juhlan käsiohjelmaa niin, 


että varuskunnan soitettaviksi tarkoitetut SS-marssit jätettäisiin pois, samoin Sonnen- 

rad sekä marssilaulujen sanat. Kolme päivää myöhemmin Nortio soitti uudelleen Ilkal- 
le kysyen, onko muutokset toteutettu. Ilkka joutui vastaamaan, ettei itsepäinen Kuus- 
tie suostu mihinkään muutoksiin. Nortion soitto Kuustielle ei muuttanut tämän asen- 
netta. Pohjalaisten tunnettuun isänmaallisuuteen luottanut Kuustie totesi vain, että tur- 
haan te pojat siellä Helsingissä hermoilette. Vielä seuraavanakin päivänä 30. maaliskuuta 
Nortio otti yhteyttä Kuustiehen, mutta tämä piti päänsä”? 

Tällä välin Suomi-Neuvostoliitto-Seuran Pohjanmaan piirijärjestö, jonka aktiivei- 
hin päätoimittaja Tiitinenkin lukeutui, kiirehti paheksumaan SS-miesten kokoontu- 
mista maakunnassa. Piirijärjestö lähetti asiasta kirjelmän SN-Seuran puhemiehistöl- 
le, joka puolestaan lähti tässä tärkeäksi katsomassaan asiassa pääministeri Martti Miet- 
tusen puheille. Kun samoihin aikoihin oltiin viettämässä yya-sopimuksen vuosipäivää 
(6.4.), SN-Seuran puhemiehistö esitti pääministerille, että valtioneuvosto ryhtyisi toi- 
miin, jotta vuosipäivän vieton yhteyteen ei tulisi SS-miesten kokoontumisen kaltaisia 
tilaisuuksia. Seura esitti toivomuksensa tavallaan itselleen, sillä Martti Miettunen toimi 
SN-seuran puheenjohtajana. 

Tämä ei vielä riittänyt, vaan yhä järeämmät aseet otettiin käyttöön. Epäilemättä muis- 
tissa oli vuoden 1961 yritys, jolloin Veljesavun kokoontuminen Tampereella oli yritetty 
estää kotimaisella kampanjalla, mutta hankkeessa oli surkeasti epäonnistuttu. Tällä ker- 
taa Veljesavun vastustajat halusivat onnistua. Niinpä myös sosiaalidemokraattisen puo- 
lueen pää-äänenkannattaja Suomen Sosialidemokraatti, jonka päätoimittajana oli Aimo 
Kairamo, kirjoitti Veljesavun vuosikokouksesta väittäen SS-miesten Seinäjoella pidet- 
tävän kokouksen olevan esimerkkinä siitä, miten vastoin yya-sopimuksen ja ETYK:in 
henkeä äärioikeistolaiset järjestöt ovat jälleen nostamassa päätään  Tämänkään ei vie- 
lä uskottu riittävän. 

Niinpä kaikkein järeimmän aseen vuoro tuli, kun Neuvostoliiton suurlähetystön kak- 
kosmies, ministerineuvos Mihail Streltsov saapui 30. maaliskuuta aamupäivällä kello 10 
ulkoministeriön poliittisen osaston päällikön Matti Tuovisen puheille. Ministerineu- 
vos selitti, että hänellä on viralliset ohjeet tiedustella, millaisiin toimiin Suomen hal- 
litus aikoo ryhtyä SS-miesten Seinäjoella pidettäväksi ilmoitetun kokouksen johdos- 
ta. Streltsov lisäsi yksioikoisesti, että tällainen toiminta on rauhansopimuksen vastais- 
ta, ja että hän toivoi — asiallisesti vaati — Suomen hallituksen toimia vielä saman päivän 
aikana. Tällainen Neuvostoliiton suurlähetystön puuttuminen Suomen asioihin johti 
luonnollisesti pikaiseen neuvonpitoon Suomen päättäjien kesken. Ulkoministeriö in- 
formoi Neuvostoliiton esittämästä vaatimuksesta välittömästi mm. tasavallan president- 


tiä ja pääministeriä. 

Neuvostoliiton ministerineuvoksen asiaan puuttuminen oli uhkavaatimuksen luon- 
toinen ukaasi etenkin, kun siinä annettiin Suomen hallitukselle vain muutamia tunte- 
ja aikaa tehdä asiassa päätös. Kun maan tapana oli myötäillä Moskovasta tulleita ”toivo- 
muksia”, ulkoministeriö ei suinkaan vitkastellut, ja siltä kuluikin vain kuusi tuntia vas- 
tauksen laatimiseen Streltsovin ukaasiin. Sinä aikana poliittisen osaston päälliköllä oli 
aikaa neuvotella presidentin ja pääministerin kanssa. Niinpä kello 16 Tuovinen saattoi 
jo ilmoittaa Streltsoville, että ulkoministeriö tulee kieltämään Veljesapu ry:n suunnitte- 
leman SS-miesten kokouksen Seinäjoella ja tulee myös tutkimaan, olisiko järjestö rau- 
hansopimuksen nojalla kokonaan kiellettävä. Kaikessa kiireessä ministeriön virkamiehet 
eivät huomanneet sitä tai välittäneet siitä, ettei ulkoministeriöllä ollut minkäänlaisia ju- 
ridisia valtuuksia kieltää minkään rekisteröidyn yhdistyksen kokouksia.” 

Elettiin syvimmän suomettumisen aikaa, ja maassa oli Martti Miettusen ns. hätätila- 
hallitus, joten tuskin oli mikään yllätys, että johtavat poliitikot säikähtivät pahan kerran 
”pääkonttorin” asiaan puuttumisesta. Kaiken lisäksi Suomen vasemmistolehdissä kirjoi- 
tettiin samaan aikaan SS-miehistä keskitysleirien valvojina ja rikollisen järjestön perilli- 
sinä. Streltsovin toimista ehkä tietoinen Ilta-Sanomat otsikoi neuvostodiplomaatin ul- 
koministeriössä käynnin jälkeisenä päivänä ”Hakaristijuhlat uhka ulkomaan suhteille”. 
Vaikka Neuvostoliiton asiaan puuttumisesta ei julkisuudessa suoraan kerrottu, tiedotus- 
välineet viittasivat asian yhteydessä rauhansopimukseen, yya-sopimukseen ja president- 
ti Kekkoseenkin eli ne osasivat oikopäätä yhdistää Neuvostoliiton SS-miesten kokoon- 
tumisesta syntyneeseen kohuun. Olihan Neuvostoliiton suurlähettiläänä vaikutusval- 
tainen Vladimir Stepanov, joka oli ottanut tavoitteekseen Suomen nimellisenkin puo- 
lueettomuusaseman murentamisen. Ukaasin sanansaattaja Streltsovkaan ei ollut kuka 
tahansa neuvostodiplomaatti. Hän tunsi Suomen olot hyvin, sillä hän oli ollut aiem- 
min suurlähetystön avustajana Helsingissä ja palvellut sittemmin Neuvostoliiton ulko- 
ministeriön Skandinavian osaston päällikkönä. Myöhemmin hän toimi Neuvostoliiton 
Ruotsin suurlähettiläänä. 

Varsinkin ulkoministeri Kalevi Sorsa tarttui hanakasti SS-miesten kokoontumiseen. 
Muodollisesti yhdistysasiat kuuluivat kuitenkin sisäministerin eivätkä ulkoministerin hal- 
linnonalaan. Sorsan asiaan puuttumisen seurauksena sisäministerin, sosiaalidemokraat- 
tien Paavo Tiilikaisen tehtäväksi tuli estää Veljesavun Seinäjoella pidettävä kokous. Hän 
antoi 30. maaliskuuta eli heti Streltsovin ukaasin jättämisen jälkeen Veljesavulle kehotuk- 
sen peruuttaa kokouksensa, koska kokous saattaisi vaarantaa Suomen ulkomaisia suhteita. 

Veljesapu joutui tällä tavoin osapuoleksi suomettumisajalle tyypillisessä tapaukses- 
sa, jossa Suomen hallituksen päätökset olivat alisteisia Neuvostoliiton antamille mää- 


räyksille. 

Sisäministerin ukaasi Veljesavulle kulki Suojelupoliisin kautta. Supon edustaja soit- 
ti puheenjohtaja Nortiolle ja kutsui tämän Ratakadulle Supon päällikön Arvo Pentin ja 
tarkastaja Reijo Ripatin puhutteluun. Tässä tilanteessa Supon miehet antoivat ymmär- 
tää, että Seinäjoen kokous on peruutettava. Tilanteen vakavuuden tajunnut Nortio lupasi 
kutsua Veljesavun hallituksen koolle vielä samana päivänä. Pentti puolestaan lupasi soit- 
taa yhdistyksen hallituksen kokouspaikalle varmistaakseen, että peruutuspäätös on tehty. 

Tilanne oli Veljesavun kannalta varsin kriittinen. Suojelupoliisin johto oli uusittu Al- 
havan eläkkeelle jäätyä ajan poliittiseen henkeen sopivalla henkilöllä. Alhavan kaltais- 
ta Veljesavun puolestapuhujaa ei turvallisuuspoliisissa enää ollut. Presidentti Kekkosen 
uudeksi Supon päälliköksi viran pätevyysvaatimuksia muuttamalla ajama puoluepoliit- 
tisesti ansioitunut Arvo Pentti oli kuitenkin mm. Veljesavussa suurta arvostusta nautti- 
neen Karl-Erik Ladaun RUK-kurssitoveri. Pentti oli ennen Neuvostoliiton asiaan puut- 
tumista todennut Ladaulle, ettei mikään taho voisi estää Veljesavun vuosikokouksen pi- 
tämistä Seinäjoella. Pentti oli kuitenkin suositellut kokouspaikan vaihtamista. 

Nyt ei ollut kuitenkaan enää aikaa pohtia kokouspaikan vaihtoa, sillä päätöksiä oli 
tehtävä nopeasti. Suojelupoliisin suullisen yhteenoton seurauksena yhdistyksen johto- 
kunta kokoontui pahasti vajaalukuisena 30. maaliskuuta eli jo samana päivänä, kun Neu- 
vostoliiton ukaasi jätettiin. Johtokunta päätti uhkavaatimuksen edessä peruuttaa Seinä- 
joen vuosikokouksen, kun vaihtoehtona kenties oli koko yhdistyksen mahdollinen lak- 
kauttaminen. Se päätti yksimielisesti, että Seinäjoen vuosikokouksen valmistelut keskey- 
tetään ja vuosikokous siirretään myöhemmin määrättävään ajankohtaan. Lupauksensa 
mukaan Arvo Pentti soitti kokouspaikalle ja varmisti, että Seinäjoen kokous on varmas- 
ti peruutettu. Supon kautta tieto peruutuksesta välittyi saman tien poliittisille päättäjil- 
le. Nortio puolestaan välitti tiedon Kuustielle Etelä-Pohjanmaalle käskien tätä peruut- 
tamaan kokousjärjestelyt. Kaikki tämä oli tapahtunut niin, ettei Veljesavun edustajille 
ollut häveliäisyyssyistä sanallakaan kerrottu Neuvostoliiton asioihin puuttumisesta. 

Veljesavun johtokunta ymmärsi, että pohjalaisten kokousjärjestäjien harkintakyky oli 
pettänyt, kun he olivat painattaneet hakaristiä muistuttavan symbolin kokouksen ohjel- 
malehtiseen. Puheenjohtaja Nortio totesikin Helsingin Sanomille, että eteläpohjalaisille 
juhlan järjestäjille sattui valitettava lipsahdus, kun he olivat ottaneet kokouskutsuun au- 
ringonkehräkuvion. Se johti Nortion mukaan ilman muuta siihen, että tilaisuus oli pe- 
ruutettava. On sääntö, ettei Veljesavun tilaisuuksissa saa käyttää SS-tunnuksia, sanoi pu- 
heenjohtaja, joka kuitenkin oli itse voinut ennakolta tutustua kokouskutsuun. Nortio ei 
tietenkään voinut mainita sanomalehdelle, että kokous oli jouduttu peruuttamaan viran- 
omaisten — tai sikäli kuin hän tiesi Neuvostoliiton — asioihin puuttumisen seurauksena. 


Julkiseksi peruuttamisen syyksi sai riittää vaatimattomaan ohjelmalehtiseen painettu ku- 

vio, joka tietenkin oli vain tekosyy, jolla oli voitu puuttua Veljesavun kokoontumiseen. 

Julkisuuteen ministeri Tiilikainen sanoi Veljesavun juhlan ohjelmassa olevan eräi- 
tä piirteitä, jotka saivat ministeriön arvelemaan, että suunniteltuun juhlaan liittyi Suo- 
men hyväksymän ulkopolitiikan kannalta tuomittavia piirteitä. Tämän vuoksi tilaisuu- 
den järjestäminen, joka ei välittömästi palvele yhdistyksen tarkoitusperiä, olisi omiaan 
vahingoittamaan Suomen suhteita ulkovaltoihin (toisin sanoen Neuvostoliittoon). Ni- 
menomaan hakaristitunnuksella varustettu kutsu pani ajattelemaan, että yhdistyksen 
toimintaa olisi syytä tutkia, totesi ministeri Tiilikainen. Ministeri lisäsi kuitenkin, ettei 
ministeriö aio määrätä Suojelupoliisia tutkimaan Veljesapu ry:n toimintaa, vaan tutki- 
muksiin ryhdytään sisäministeriön omin voimin. 

Ulkoministeri Sorsa puolestaan kiiruhti kohun keskipisteeseen Seinäjoelle pitämään 
poliittista puhetta. Sorsa ihmetteli SS-miesten kokoontumista ”tämän päivän Suomes- 
sa” ja samalla hän hämmästeli Vaasan varuskuntasoittokunnan osallistumista sellaiseen 
tilaisuuteen, jossa soitetaan SS-marsseja. Ulkoministeri ei selvästikään ollut selvillä Vel- 
jesavun toiminnan luonteesta tai ylipäätään SS-invalidien huoltoon keskittyneen järjes- 
tön olemassaolosta. Tai ehkä pikemminkin oli kysymys siitä, että suomalaispoliitikko- 
jen oli yritettävä keksiä kotoisia syitä Veljesavun kokouksen estämiselle, jotta ei tarvitsisi 
julkisesti tunnustaa, että kokouksen kieltämispäätös oli tosiasiallisesti tehty Moskovas- 
sa tai vähintäänkin Neuvostoliiton Helsingin-suurlähetystössä. Tosiasioista huolimatta 
venäläisten juoksupojiksi ei ollut haluja tunnustautua. 

Kielteisestä julkisuudesta säikähti myös pääesikunta, joka kiirehti kieltämään Vaasan 
varuskuntasoittokunnan esiintymisen tilaisuudessa. Hätäpäissään sotilaat eivät keksi- 
neet parempaa selitystä kuin sen, etteivät he muka olleet tienneet Veljesavun olevan SS- 
miesten veteraanijärjestö.?* 

Suomen ulkomaisia suhteita vaarantavan toiminnan tutkiminen olisi tietenkin kuu- 
lunut nimenomaan Suojelupoliisille. Siksi ministeri Tiilikaisen lausunto siitä, ettei asiaa 
anneta Supon tutkittavaksi, oli hämmästyttävä. Itse asiassa ministerin lausunto oli täy- 
sin vastoin totuutta. Tosiasiassa samana päivänä, kun Neuvostoliiton ukaasi jätettiin, si- 
säministeriön poliisiylijohtajan sijainen Kyösti Jousimaa antoi Suojelupoliisille Veljesa- 
pua koskevan tehtävän. Poliisiylijohtaja lähestyi ensin Suojelupoliisia suullisesti, mutta 
varmuuden vuoksi myös kirjallisesti. Hän kehotti Supoa hankkimaan selvitykset siitä, 
sisältyykö Veljesavun toimintaan Suomen lainsäädännön tai valtiosopimusten vastaista 
toimintaa. Selvitykset oli ensi tilassa toimitettava sisäministeriöön suoraan poliisiylijoh- 
tajalle. Selvitysten perusteella ministeriö päättänee, ryhdytäänkö varsinaisiin rikostut- 
kintatoimiin tai yhdistyslain mukaisiin toimiin yhdistyksen toiminnan lopettamiseksi 


vai jääkö asia silleen, kirjoitti Jousimaa ” 

Suojelupoliisi ryhtyi sisäministeriön käskemiin toimiin heti käskyn käytyä. Vaasan 
aluetoimiston tarkastaja Risto Toiviainen ja ylietsivä Niilo Kerttula lähtivät 2. huhti- 
kuuta Seinäjoelle puhuttamaan Veljesavun Etelä-Pohjanmaan kerhon puheenjohtajaa 
Niilo Kuustietä. He saivat tältä kuulla, että Veljesavun kutsussa suurta huomiota herät- 
tänyt auringonkehrä oli ollut Wiking-divisioonan tunnus, ja kuten Kuustie sanoi, sitä 
oli Välimeren maissa käytetty kuvaamaan auringon jumalaa jo ennen faraoiden aikaa. 
Mitä itse Veljesavun kokouksen peruuttamiseen tuli, Kuustie ilmaisi olevansa pahoil- 
laan siitä, että perustuslailla suojattua kansalaisten kokoontumisvapautta oli lähdetty 
rajoittamaan. Suojelupoliisin miehet eivät Kuustiestä paljon saaneetkaan irti. Tarkasta- 
ja Toiviainen lisäsi pääosastolle tekemäänsä ilmoitukseen maininnan, että Kuustie tun- 
nettiin paikkakunnalla suoraviivaisena ja käytökseltään hieman töksähtelevänä. Poliit- 
tiselta kannaltaan Kuustie oli kuulunut kokoomukseen, mutta lienee siitä eronnut ja lu- 
keutunee perustuslaillisiin, lisäsi Supon tarkastaja. 

Veljesavun tutkiminen jatkui Helsingissä. Yhdistyksen sihteeri Heikanen kutsuttiin 
7. huhtikuuta Supon kuulusteltavaksi Ratakadulle. Hänelle esitetystä kahdeksan kysy- 
myksen listasta päätellen maan turvallisuuspoliisi ei ollut kovinkaan hyvin perillä Vel- 
jesavun toiminnan luonteesta. Tämä on sikäli ymmärrettävää, että Alhavan päällikkö- 
kaudella Supo ei ollut pitänyt Veljesapua seurannassa. 

Veljesavun sihteeriltä nimittäin kysyttiin, millainen on yhdistyksen kenttäorganisaa- 
tio. Oliko se järjestetty sotilaallisen organisaation luonteiseksi? Miten Veljesapu kerä- 
si rahaa? Supon edustaja kyseli SS-filmin luonteesta. Oliko se pelkästään sotahistorial- 
linen? Lisäksi Heikanen joutui vastaamaan kysymyksiin, käytettiinkö yhdistyksessä SS- 
asepukuja ja kannettiinko vuosijuhlissa (saksalaisia) kunniamerkkejä. Oliko Sonnenrad 
tai hakaristi ollut yhdistyksen vuosikokouksissa esillä? Supon edustaja halusi vielä tietää, 
kenellä oli Seinäjoen kokouksen järjestelyvaltuudet ja koska seuraava vuosikokous aiot- 
tiin pitää. Niin ikään Heikaselta kysyttiin yhdistyksen kannattavien jäsenten määrästä. 

Heikanen vastasi totuudenmukaisesti, että Veljesavulla oli kerhoja Helsingissä, Tam- 
pereella, Turussa, Porissa ja Etelä-Pohjanmaalla. Lisäksi Lahdessa oli kerho, mutta sil- 
lä ei ollut toimintaa. Veljesapua tai sen kerhoja ei ollut järjestetty sotilaallisesti, eikä yh- 
distyksen tarkoituksena ollut vaikuttaa valtiollisiin asioihin, vaan toimia puutteenalai- 
sissa oloissa elävien veljien ja heidän omaistensa tukemiseksi. Filmeistä kysyttäessä Hei- 
kanen myönsi, että Veljesavulla oli yksi SS-pataljoonan vaiheita esittävä filmi, mutta se 
ei ollut räikeä eikä sisältänyt natsipropagandaa. Kunniamerkeistä Heikanen väitti, että 
Veljesavun tilaisuuksissa ei ollut aikaisemmin käytetty kunniamerkkejä. Peruuntunut ko- 
kous olisi ollut ensimmäinen, jossa kehotettiin kantamaan kunniamerkkejä. SS-michil- 


le oli luonnollisesti myönnetty saksalaisiakin kunniamerkkejä. Saksalaiset asepuvut oli 


243 


luovutettu pois jo Hangossa kesällä 1943, sanoi Heikanen. — Heikasen vastaus kunnia- 
merkkien kantamisesta ei täysin pitänyt paikkaansa, sillä ainakin vuoden 1961 vuosi- 
kokouskutsussa Veljesavun johto kehotti veljiä kiillottamaan prenikkansa ja saapumaan 
kokoukseen tummassa puvussa kunniamerkkeineen. 

Suojelupoliisin edustajat saivat kuulla, että hakaristi tai auringonkehrä ei ollut aiem- 
min Veljesavun kokouksissa esillä. Tämä ei tarkkaan ottaen pitänyt paikkaansa, sillä ai- 
nakin Seinäjoella 1967 järjestetyssä vuosikokouksessa oli ollut suurehko styroxista val- 
mistettu keltainen Sonnenrad kokouspaikan seinällä. Heikanen selitti, että Seinäjoen 
1976 kokouksen järjestely oli jätetty yksinomaan Etelä-Pohjanmaan kerhon vastuulle. 
Näin hän pyrki ilmiselvästi puhdistamaan pääyhdistyksen mainetta syntyneessä tilan- 
teessa. Pääyhdistyksellä kun ei ollut minkäänlaista kontrollia kentän toimintaan, kuten 
Heikanen totesi. Kun oli syntynyt epäily siitä, että Seinäjoen kokous oli tahallaan ajoi- 
tettu yya-sopimuksen vuosijuhlien aikaan, Heikaselta tivattiin, miksi vuosikokousta ei 
ollut pidetty yhdistyksen sääntöjen määräämään aikaan helmi-maaliskuussa. Heikanen 
vastasi, että kokous oli jo muutamana vuonna pidetty huhtikuussa, koska jäsenet tule- 
vat mieluummin kokoukseen keväällä kuin talvella. Mitään yhteyttä yya-sopimukseen 
kokouksen ajankohdalla ei luonnollisestikaan ollut. 

Suojelupoliisin edustajat tivasivat myös sitä, mitä Veljesapu oli aikonut tehdä, jotta 
Seinäjoen kaltaiset tapahtumat eivät toistuisi. Heikasen mukaan seuraavassa yhdistyksen 
johtokunnan kokouksessa oli tarkoitus käsitellä perinpohjaisesti ”Etelä-Pohjanmaan ta- 
paus”. Hänen mukaansa johtokunta tulee laatimaan eräänlaisen ”kaavan”, jonka mukaan 
kerhojen toimintaa vastaisuudessa hoidetaan. Johtokunta tulee myös valvomaan, ettei 
vastaavaa enää tulevaisuudessa tapahdu. Kannattajajäsenistä kysyttäessä Heikanen vas- 
tasi, että tällaisia yhdistyksessä oli korkeintaan viisi. Saatuaan vastaukset kysymyksiin- 
sä Supon edustaja antoi Veljesavulle neuvon vastaisen varalle. Hän suositteli, että johto- 
kunta laatii vuosikokousta varten edellä mainitun ohjelmakaavion, jota järjestäjien tulee 
noudattaa. Samalla hän vaati, että seuraavasta johtokunnan kokouksesta toimitetaan Su- 
polle pöytäkirjan jäljennös samoin kuin hyväksytty vuosikokouksen ohjelmakaavio.”? 

Epäilemättä seuraavan johtokunnan kokouksen pöytäkirja toimitettiin Suojelupolii- 
sille, sillä normaalista käsin kirjoitetusta käytännöstä poiketen se kirjoitettiin koneella. 
Heikanen selosti tässä kokouksessa kuulusteluaan Supossa, mutta johtokunnan pöytä- 
kirjaan tyydyttiin kirjaamaan vain, että johtokunta keskusteli Seinäjoen kokouksen pe- 
ruuttamisesta johtuneista asioista 9 

Heikasen puhuttelun lisäksi Suojelupoliisi vaati selvityksen myös Kauhavan nimis- 
miehenä toimineelta Jyri Ala-Nikkolalta, joka oli ollut mukana Seinäjoen juhlan järjes- 
telytoimikunnassa. Ala-Nikkola totesi, että hänet oli kutsuttu järjestelyihin mukaan, 

koska hän harrasti musiikkia. Hän myönsi olleensa mukana valitsemassa juhlan musiik- 
kiohjelmaa, joka oli julkisuudessa leimattu natsihenkiseksi marssimusiikiksi. Ala-Nik- 
kola sanoi, että kuultuaan varuskuntasoittokunnan olevan käytettävissä hän oli ehdot- 
tanut, että pääyhdistykseltä tilattaisiin se nuotisto, jonka kapellimestari Tauno Pajunen 
oli sovittanut ja lahjoittanut yhdistykselle. Puheenjohtaja Nortio olikin lähettänyt tä- 
män nuotiston Niilo Kuustielle ja Ala-Nikkola oli toimittanut sen edelleen varuskunta- 
soittokunnan kapellimestarille. Raportissaan Ala-Nikkola vakuutti totuudenmukaises- 
ti, ettei mukana ollut minkäänlaista natsimusiikkia, vaan ainoastaan SS-vapaaehtoisille 
sota-aikana tutuksi tulleita lähinnä viihdemusiikiksi luokiteltavia kappaleita. 99! Samoja 
marsseja oli kuultu aikaisemmissakin Veljesavun vuosikokouksissa. Esimerkiksi Turun 
kokouksessa 1970 paikallinen varuskuntasoittokunta ”puhalteli meille tuttuja marsseja, 
jotka Tauno Pajunen oli taidolla sovittanut ja osittain säveltänytkin.”*$? 

Saatuaan haluamansa selvitykset Suojelupoliisin päällikkö Arvo Pentti toimitti lau- 
suntonsa sisäministerille. Lausunnossa kerrattiin edellä mainituissa selvityksissä esille 
tulleita asioita. Yhteenvedossaan Pentti totesi, ettei Veljesapu ry ollut harjoittanut lain- 
vastaista eikä muutakaan yhdistyslain vastaista toimintaa. Vuoden 1976 vuosikokousta 
valmisteltaessa ja siitä ilmoitettaessa oli kuitenkin poikettu yhdistyksen aikaisemmasta 
käytännöstä. Kutsukirjeen ja juhlaohjelman sisältö oli saanut osittain sellaisia propagan- 
distisia piirteitä, joiden oli katsottava olevan ristiriidassa Pariisin rauhansopimuksen 8. 
artiklan periaatteiden kanssa. Tämän jälkeen Pentti lisäsi lausuntoonsa, että kysymykses- 
sä näytti olevan enemmänkin Suomen ja toisen valtion suhteisiin vaikuttava tekijä kuin 
suoranainen valtiosopimuksen rikkominen 9 

Tämä viimeksi mainittu lause piti peitetysti sisällään sen ajatuksen, että Veljesapu oli 
onnistunut ärsyttämään Neuvostoliittoa lakia kuitenkaan rikkomatta. Tosiasiassa kriit- 
tinen asia oli Sonnenradin käyttäminen kokouskutsussa. Saksalaisperäinen musiikkioh- 
jelma oli tietysti myös yksi ärsyttävä tekijä, eikä yhteislauluna esitettävä ”Vilppulan ur- 
hojen muistolle? suinkaan lukeutunut 1970-luvun vallanpitäjien varsinaisiin suosikkisä- 
velmiin. Lauletaanhan siinä, että ”Se vala on koetettu puhtaana pitää; painettu on päin 
inhaa itää, kaikki mi jaksoi kalpaa käyttää: ja pidetään vasta, nyt sekä aina, orjuuden ies 
meitä koskaan ei paina!” 

Huhtikuun lopussa kerrottiin julkisuuteen, että Suojelupoliisin tekemät tutkimukset 
olivat sisäministeri Paavo Tiilikaisen ja oikeusministeri Kristian Gestrinin punnittavina. 
Todettiin myös, että ministeri Tiilikaisen tarkoituksena on tiedustella tasavallan presi- 
dentin käsitystä asiasta — ikään kuin Kekkosen kantaa ei olisi jo kysytty. Sisäministeri 
myönsi nyt, että asiaan oli kiinnitetty huomiota myös maan rajojen ulkopuolelta, mistä 


syystä jupakka on "entistä kiusallisempi”. Oikeusministeri Gestrin sen sijaan rauhoitteli 

tilannetta antamalla julkisuuteen lausunnon, jonka mukaan eteläpohjalaisia kokousjär- 
jestelijöitä ei voida rangaista, vaikka heidän toimensa saivatkin ikäviä piirteitä. Tarkoi- 
tus oli joka tapauksessa asian selvittäminen mahdollisimman pian * 

Kun Heikanen oli huhtikuun alussa vastannut Suojelupoliisin kysymyksiin, Supo ei 
lopulta löytänyt yhdistyksen toimista mitään sellaista, joka olisi ristiriidassa Suomen 
valtiosopimusten kanssa tai muutakaan sellaista, että yhdistystä olisi kiellettävä jatka- 
masta toimintaansa. Tämä oli suuri pettymys Seinäjoen kokouksesta hälyn nostaneille, 
jotka selvästi odottivat, että valtioneuvosto ryhtyy toimiin Veljesavun lakkauttamisek- 
si. Pettymystä purettiin väittämällä julkisesti Suojelupoliisin ja Veljesavun olevan lähei- 
sissä suhteissa, ja lehdistössä kirjoitettiin mm., että Supon päällikkö olisi ollut kutsuvie- 
raana Veljesavun tilaisuuksissa. 

Asia vietiin myös eduskuntaan, sillä kommunistien vähemmistösiiven turkulaisedus- 
taja Ensio Laine tiedusteli sisäministeriltä, pitääkö hallitus oikeina julkisuudessa esitet- 
tyjä tietoja, joiden mukaan Suojelupoliisi suojelee SS-miehiä Suojelupoliisin päällikön 
jopa osallistuessa kutsuvieraana SS-miesten muistotilaisuuteen. Ministeri Tiilikainen 
vastasi, etteivät kysymyksessä esitetyt tiedot pidä Suojelupoliisin eivätkä Suojelupolii- 
sin päällikön osalta paikkaansa. Edustaja Laine jatkoi kysymällä, ovatko SS-miesten ti- 
laisuuksia järjestäneen Veljesapu ry:n toimet hallituksen mielestä sopusoinnussa maam- 
me virallisen ulkopolitiikan ja maamme kansallisten etujen kanssa. Ministeri tyytyi viit- 
taamaan niihin toimiin, joiden ansiosta Veljesavun kokoontuminen oli peruutettu.?$ 

Pohjalaisten kokousjärjestäjien puolesta syntynyttä poliittista hälyä kommentoi jul- 
kisesti Seinäjoella vuosikokouksen järjestelyistä vastannut Niilo Kuustie. Hän muistut- 
ti, että Veljesavun tarkoituksena on tukea sodan aikana Saksassa haavoittuneita ja inva- 
lidiksi jääneitä suomalaisia sotilaita ja heidän omaisiaan. Hän kiisti, että juhlan järjestä- 
minen olisi vahingoittanut Suomen suhteita muihin maihin, koska järjestö ja sen juhla- 
ohjelma ovat täysin epäpoliittisia. Politikointi on järjestössämme kielletty, sanoi Kuustie 
ja jatkoi, että keskuudessamme toimii kaikkia kansalaispiirejä edustavia henkilöitä niin 
oikealta kuin vasemmaltakin. Apu-lehdelle antamassaan haastattelussa Kuustie lisäsi, 
että ”meitä on turha syyttää salahankkeitten hautomisesta — itsehän me lähetimme oh- 
jelman tiedotusvälineille ja kutsuimme niiden edustajat mukaan.” 

Jonkinmoinen protesti poliitikkojen puuttumiselle Veljesavun vuosikokousjärjestelyi- 
hin oli se, että alun perin sovittuna kokouspäivänä 3. huhtikuuta Sorsanpesän Patruuna- 
kabinettiin kokoontui kymmenkunta entistä SS-miestä puolisoineen. Kaikkiaan paikal- 
la oli kolmisenkymmentä henkilöä. Suojelupoliisi oli ajan tasalla ja sai raportin paikan 
päältä. Supon raportista ei käy ilmi se tosiasia, että ylietsivä Niilo Kerttula puolisoineen 


oli ollut Supon edustajana läsnä tässä kokoontumisessa. 

Kerttula raportoi pääosastolle, että Sorsanpesässä olivat olleet SS-miehistä ainakin 
Niilo Kuustie ja Jyri Ala-Nikkola. Lisäksi mukana oli ollut jääkärieversti Matti Laurila. 
Raportin mukaan illan kuluessa syötiin illallista jokaisen kustantaessa oman osuutensa. 
Puheenvuoroissa muisteltiin tapahtumia elettyjen vuosien varrelta. Kerrottiin mm. suo- 
malaisen SS-pataljoonan synnystä ja sen eri vaiheista sekä pataljoonassa palvelleiden jou- 
tumisesta välirauhan jälkeen aiheettoman painostuksen ja syrjinnän kohteiksi. Paikalla 
olijat olivat myös tunteneet huolta Veljesavun tulevaisuudesta. Eversti Laurila puolestaan 
oli muistellut omaa jääkäriaikaansa. Ylietsivä Kerttulan asenne Veljesapua kohtaan oli il- 
meisen lojaali, sillä hän lisäsi raporttiinsa maininnan, että vuosikokousjuhlan peruutta- 
misella Veljesapu osoittaa varsin pitkälle menevää solidaarisuutta valtiovaltaa kohtaan 7 

Poliittinen leima Veljesapuun oli joka tapauksessa lyöty. Varsinaisia poliitikkoja yh- 
distyksen piiristä ei kuitenkaan juuri löytynyt, joskin monet yhdistyksen jäsenet osallis- 
tuivat paikkakuntansa kunnallispolitiikkaan. Molemmat ministerinä toimineet entiset 
SS-miehet, Pekka Malinen ja Sulo Suorttanen, olivat kaiken lisäksi keskustapoliitikkoja, 
ja yhdistyksen historian kirjoittajakin lukeutui Keskustapuolueeseen, jota ei ollut tapana 
syyttää yya-sopimuksen vastaisesta tai ulkosuhteita vaarantavasta politiikasta. Tosiasiassa 
politiikkaa oli ulkopuolinen puuttuminen Veljesavun asioihin, ei se, että Veljesapu olisi 
politikoinut enempää sisä- kuin ulkopolitiikallakaan. Yhdistys pidättyi syntyneen ko- 
hun enemmistä kommenteista, ja sittemmin 1990 julkaistussa Veljesavun 35-vuotishis- 
toriikissa tyydyttiin pelkästään toteamaan, että ”korkeampi taho” puuttui yhdistyksen 
asioihin vuonna 1976, minkä takia Seinäjoelle suunniteltu ja valmisteltu vuosikokous 
jouduttiin peruuttamaan. ?$ 

Siinä kun suunniteltua kokousta myös sen peruuntumista kommentoitiin lehdistössä. 
Helsingin Sanomien pääkirjoituspalstalla todettiin, että iäkkäiden entisten SS-miesten 
kokous jäi pitämättä, kun ulkopoliittista siveyttämme valvovan paikallisen SNS:n edus- 
tajat esittivät vastalauseensa ministeritasolla. Tällaisen pienen joukon juhlimisen ei pitäi- 
si voida vaikuttaa ulkopoliittisiin suhteisiimme, kirjoitti lehti. Provokaatio tapahtumas- 
ta tulee, jos sitä ruvetaan paisuttelemaan.?? Etelä-Suomen Sanomat puolestaan kirjoitti, 
ettei se ollut kuullut Veljesavun valmistelleen vallankumousta. Vallankumouksen tekijät 
olivat vallan muualla ja toimivat vapaasti. Yhteiskuntaa uhattiin kumota milloin miten- 
kin, ja se on kovin hyvin tekemiemme valtiosopimusten, rauhansopimusten ja noudat- 
tamamme hyvän tahdon ulkopolitiikan mukaista, kirjoitti lahtelaislehti.?* Koko kärhä- 
män alulle pannut Pohjanmaan Kansa sen sijaan oli tyytymätön, kun Veljesapua ei lak- 
kautettu. Se kirjoitti Supon suojelevan SS-miehiä, kun se ei saanut kokoon mitään sel- 
laista raskauttavaa aineistoa, jonka perusteella Veljesapu ry:n toiminta olisi ristiriidassa 


valtiosopimustemme kanssa. Lehden päätoimittajan mielikuvitus ylti melkoisiin sfää- 

Ukrainasta meidät ajettiin. Saksasta tuli lähtö. Eikö näilläkään lakeuksilla enää ole kotoista? 


Kansan Uutisten pilapiirtäjän Ilmari Nykäsen piirros keväältä 1976, jolloin monet tahot halusivat 
lakkauttaa Veljesavun toiminnan. 


reihin, kun hän kirjoitti, että Veljesavun Seinäjoen kokouksella oli yhtymäkohtia maa- 
ilmanlaajuiseen neuvostovastaiseen ja rauhanvastaiseen kampanjaan sekä yritykseen tu- 
hota edellisenä vuonna pidetyn ET Y-kokouksen tulokset ja Helsingin henki ”! 

Poliitikoista ei Veljesavun puolustajia juuri löytynyt, sillä asia oli poliittisesti aivan liian 
arkaluontoinen, kun oli vaara tulla leimatuksi neuvostovastaiseksi, mikä oli 1970-luvul- 
la pahimpia mahdollisia syytöksiä. Kansanedustajista ainoastaan suorapuheinen Pentti 
Mäki-Hakola rohkeni Vaasa-lehdessä protestoida sisäministeriön puuttumista Veljesa- 
vun kokoontumiseen. Mäki-Hakola tarttui siihen, että Suomi-Neuvostoliitto-Seura oli 
puuttunut ikääntyneiden, kovia kokeneiden miesten veljesjuhlaan ja ”korkein taho” oli 
kieltänyt laulamasta Vilppulan urhojen muistolle. 

Monenlaisille sananselittäjille aiottu Seinäjoen kokous antoi repostelun aiheen. Kuten 
tämän tapaisissa asioissa yleensä, niin tässäkin tapauksessa lehdistä voitiin lukea enem- 
män journalistisia mahalaskuja kuin asiaa. Olkoon esimerkkinä toimittaja Kai Varvi- 
kon tyylinäyte, joka silkassa pahantahtoisuudessaan puhuu puolestaan: ” Vasemmiston, 
eritoten ulkoministeri Kalevi Sorsan ja sisäministeri Paavo Tiilikaisen, nopea toiminta 
esti auringonkehräprovokaation. Hakaristit laskettiin tunteella takaisin sametin väliin. 
- - Musiikista on [SS-miesten tilaisuuksissa] ateenalaiseen malliin vastannut paikallisen 


varuskunnan soittokunta. Näin on (yhdessä Suopon kanssa?) naurettu ja laulettu, räl- 

lätty ja ryypätty. Olihan kaikilla niin mukavaa yhteisellä keihäsmatkalla vv. 1941-43. 

Julkisuuteen välitettiin tällä tavoin absurdia kuvaa siitä, että suomalaiset SS-vapaa- 
ehtoiset olisivat olleet Saksan itärintamalla jollain huvi- tai lomaretkellä, jonka muiste- 
lu olisi mukana olleille suurta huvia. Pelkästään heidän raskaat tappionsa kertovat siitä, 
että sotaretkellä oli katsottu kuolemaa silmästä silmään. Puheenjohtaja Mauno Kannari 
oli todennut tämän mm. Turun vuosikokouksessa 1970 pitämässään puheessa sanoes- 
saan, ettei sotaretki ollut kenellekään elämän kohokohta, mutta se jätti lähtemättömät 
jäljet ja loi toimivan veljespiirin 

Voidaan ajatella, että Veljesavun pohjalaisveljiltä oli harkitsematonta painattaa ko- 
kousohjelmaansa Sonnenrad, joka on helposti miellettävissä hakaristiksi. Toisaalta pel- 
kän kuvion avulla olisi mahdollista tuomita niin Akseli Gallen-Kallelan käyttämä ha- 
karistiornametiikka, vapaudenristissä oleva hakaristi kuin Suomen ilmavoimien lipuissa 
oleva kuviokin. Olipa presidentti Kekkonen vastaanottanut Suomen itsenäisyyden juh- 
lavuonna 1967 Norjan valtion lahjana juhlivalle Suomelle kultaisen muinaisgermaani- 
sen auringonkehrän. 

Veljesapu oli kaiken lisäksi painattanut kokousohjelmansa yhdistyksen sisäiseen käyt- 
töön. Harkitsematonta oli ollut sen lähettäminen poliittisia sensaatioita metsästäville 
tiedotusvälineille. Lopulta kysymys oli siitä, että Veljesapu historiallisine taustoineen 
sopi hyvin aikakauden poliittisessa ilmapiirissä nostatettavan poliittisen kohun aiheek- 
si. Kävi konkreettisesti ilmi, ettei aika ollut kypsä Veljesavun avoimeen ja vilpittömään 
esittelemiseen lehdistölle, sillä yhdistyksen sanomaa ei välttämättä haluttu ottaa vilpit- 
tömästi vastaan. 

Suurin syy syntyneeseen kohuun olikin siinä, että Veljesavussa luotettiin hyväuskoi- 
sesti tiedotusvälineiden asiallisuuteen ja kutsuttiin nämä seuraamaan yhdistyksen vuo- 
sikokousta. Siitä sai alkunsa prosessi, joka johti lopulta Neuvostoliiton asioihin puuttu- 
miseen, mahdollisesti jonkun suomalaistahon aloitteesta. 

Tapaus-Veljesapu ei jäänyt siihen, että Seinäjoella pidettäväksi suunniteltu vuosiko- 
kous peruutettiin. Jotkut lehdet saivat aiheen kirjoittaa yhdistyksestä häväistyskirjoituk- 
sia kevättalven 1976 mittaan. Kansan Uutiset kunnostautui Veljesavun mustaajana löy- 
täen raskauttavaksi sen, että järjestö piti yhteyttä Saksassa toimivaan Traditionsverband 
Wikingiin, mikä ei tosiasiassa pitänyt paikkaansa. Lehti kirjoitti siitä, miten Veljesavun 
ympärille ryhmittyneet SS-miehet haluavat edelleen muistella menneitä aikoja ruusun- 
hohteisessa valossa, ja miten heille tuottaa tyydytystä syvä antikommunismi, jota järjes- 
tön puitteissa voidaan ilmentää * 

Kun Seinäjoen kokous jouduttiin peruuttamaan, Veljesavun johtokunta päätti 23. 


huhtikuuta pitämässään kokouksessa, että yhdistyksen vuosikokous pidetään Helsingis- 

sä 15. toukokuuta. Oletettiin, että Arvo Pentin neuvon mukaan kokouspaikan vaihta- 
minen rauhoittaisi tilanteen etenkin, kun Helsingin kokous pidettäisiin matalalla pro- 
fiililla siitä erikseen lehdistölle tiedottamatta. Näin ei kuitenkaan käynyt. Veljesavusta 
oli tullut otollinen kohde mustamaalaajille. Supon päällikkö soitti 30. huhtikuuta jäl- 
leen Nortiolle ja käski tätä saapumaan Ratakadulle. Nortion mentyä paikalle Pentti il- 
moitti tilanteen jälleen muuttuneen siten, että 15. toukokuuta pidettäväksi suunniteltu 
kokous on peruutettava. Kun Pentti oli todennut asian viedyn sisäministeriöön ja mah- 
dollisesti presidentille, kielto vuosikokouksen pitämisestä oli mitä ilmeisimmin tullut 
Supolle korkeammalta taholta, mahdollisesti Kekkoselta. 

Poliisineuvos Pentin yhteydenoton johdosta Veljesavun hallitus kokoontui 5. touko- 
kuuta Karl-Erik Ladaun luokse Tampereelle käsittelemään vuosikokousasiaa. Todettiin, 
että jos kokous pidetään, ajojahti Veljesapua vastaan jatkuu. Todettiin myös, että viran- 
omaiset eivät ole antaneet Veljesavun asiassa virallista päätöstä, joten asia oli tavallaan 
keskeneräinen. Tilannetta kuvaa Ladaun toteamus kokouksessa: ”Me emme suinkaan 
pelkää, mutta olosuhteet huomioon ottaen meidän on toistaiseksi oltava kuin kusi su- 
kassa.” Kunnallisvaalit olivat edessä, poliitikot miettivät aiheita omien intressiensä aja- 
miseksi, ja oli mahdollista, että Veljesavusta tehdään jälleen syntipukki, kun tietty taho 
luulee sellaisen palvelevan omia intressejään 5 

Niinpä Veljesavun jäsenet saivat toukokuussa yhdistyksen lyhyen kiertokirjeen, jos- 
sa todettiin ainoastaan, että yhdistyksen johtokunta oli päättänyt siirtää vuoden 1976 
vuosikokouksen tuonnemmaksi. Kiertokirjeessä kerrottiin johtokunnan kokoontuneen 
5. toukokuuta, jolloin puheenjohtaja Nortio oli selostanut edellisen kokouksen jälkei- 
siä tapahtumia esittäen vuosikokouksen edelleen siirtämistä. Pöytäkirjaankaan ei kirjat- 
tu puheenjohtajan lähempiä perusteita. Selostus vakuutti johtokunnan jäsenet, sillä ko- 
kous päätti yksimielisesti, että 15. toukokuuta pidettäväksi määrätty vuosikokous siir- 
retään toistaiseksi. 

Kysymys näyttää olleen siitä, että Veljesavun oletettiin olevan Supon tutkinnan koh- 
teena. Helsingin kerhon papereissa on syyskuussa 1976 päivätty muistio, jossa Pekka 
Kurvisen todetaan kertoneen, että tutkimukset Veljesapu ry:tä vastaan ovat rauenneet. 
Ilmeisesti Supolta saatuun viestiin perustuen Kurvinen totesi, että Veljesavun jäsenet saa- 
vat olla rauhassa, mutta heidän on pysyttävä ehdottomasti asiallisella linjalla. Kurvisen 
mukaan pataljoonassa oloa ei saanut sotkea Veljesavun toimintaan? Viimeksi mainit- 
tu vaatimus vaikuttaa erikoiselta, sillä Veljesavun olemassaolohan perustui siihen, että 
siihen kuuluvat miehet olivat taistelleet vapaaehtoispataljoonassa. 

Veljesapu järjestönä pysyi hiljaa. Se ei halunnut lähteä julkisesti puolustautumaan po- 


liittisia hyökkäyksiä vastaan, koska oli ilmeisen selvää, ettei yhdistyksen omilla lausun- 

noilla tilannetta parannettaisi. Vanha sota- 
ratsu Jukka Tyrkkö sen sijaan kirjoitti Uu- 
teen Suomeen kipakan mielipidekirjoituk- 
sen ” Veljesavun synkästä kohtalosta”. Tyrkkö 
totesi, että ministeritason toimet Veljesapua 
vastaan osoittivat vääjäämättömästi, kuinka 
perustuslakiemme kunnioitus itse lainvalvo- 
jien kohdalla on puoluepolitiikan pisteiden- 
keruussa kadonnut. Sen enempää Suojelupo- 
liisi, sisäministeri kuin oikeusministerikään 
eivät olleet löytäneet mitään raskauttavaa 
yhdistystä vastaan, mutta se pakotettiin jo 
toisen kerran peruuttamaan sääntömääräi- 
nen vuosikokouksensa. Tyrkkö totesi edel- 
leen, että Veljesapu oli toiminut sääntöjensä 


ja yhdistyslain määräysten mukaisesti pääs- 


ten huoltotoiminnassaan arvokkaisiin tu- 
loksiin. Tyrkkö arveli, että Suojelupoliisille Ministereitä ja lainvalvojia kovin sanoin 1976 
on annettu tehtäväksi tehdä tyhjästä todis- Uuden Suomen mielipidekirjoituksessaan ar- 
teet Velj esavun lakkauttamiseksi??? vostellut toimittaja Jukka Tyrkkö. 
Suomessa SS-miesten leimaaminen joh- 
tui ennen muuta maan ulkopoliittisesti on- 
gelmallisesta asemasta. Kuitenkin myös muualla ilmeni vastaavanlaista mustamaalausta. 
Samaan aikaan, kun Veljesavun Seinäjoen kokousasia oli 1976 esillä, kansainvälisen ro- 
taryjärjestön presidentiksi valittiin itävaltalainen teollisuusmies Wolfgang Wick. Hän- 
tä vastaan aloitettiin ajojahti, jossa kunnostautui mm. sotarikollisten metsästäjänä tun- 
nettu juutalainen Simon Wiesenthal. Ajojahdin peruste oli se, että Wick oli kuulunut 
Waffen-SS:ään. Vaikka mitään asiaperusteita ajojahdille ei ilmennyt, Wick luopui rota- 


rien presidenttiydestä ”henkilökohtaisista syistä”? 


Rauhoittumisen vuodet 1970-luvun lopulla 
Kun Veljesavun toiminnasta ei sisäministeriön, oikeusministeriön eikä Suojelupoliisin 


tutkimuksissa ollut löytynyt mitään epäilyttävää, saati lakien vastaista, yhdistys saattoi 


lopulta pitää kaksi kertaa peruuttamaan joudutun vuosikokouksensa lokakuun lopus- 


251 


sa 1976. Veljesapu kokoontui tuolloin Helsingissä hotelli Vaakunassa ja kävi rutiinino- 
maisesti läpi sääntömääräiset vuosikokousasiat. Keväinen kohu oli jo vaimentunut, eikä 
julkisuudessa kiinnitetty kokoukseen mitään huomiota. Ei siitä julkisuuteen mitään tie- 
dotettukaan. Vuosikokous valitsi Nortion jatkamaan puheenjohtajana. Veikko Hallavon 
tilalle johtokunnan jäseneksi valittiin Keijo Kääräinen ja varajäseneksi Matti Horjamon 
tilalle Erkki Eloranta. Puheenjohtaja Nortio puuttui kokouksessa yleisin sanakääntein 
kevään tapahtumiin todeten, että Veljesavun vastustajat yrittivät keväällä saada järjestön 
lakkautetuksi. Suojelupoliisi oli kuitenkin suhtautunut asiallisesti, totesi Nortio, ja edus- 
kuntaa myöten oli jouduttu toteamaan, ettei mitään syytä Veljesavun lakkauttamiseen 
ollut olemassa. Johtokunta sai vuosikokoukselta evästyksen, jossa toivottiin, että todel- 
la avun tarpeessa olevista veljistä ja heidän omaisistaan saataisiin paremmin tietoa. Vuo- 
sikokous esitti myös toivomuksen, että yhdistyksen toimintaa koskevat lehtileikkeet tal- 
tioitaisiin, ja samalla muistutettiin vireillä olevasta tarinoiden keruuohj elmasta.* 
Veljesavun vuotta 1976 sävytti julkisen kohun ohella yhdistystä syvästi koskettanut su- 
runviesti. Vapaaherratar Ruth Munck kuoli 30. syyskuuta, ja hänen hautajaisiinsa Haus- 
järvellä osallistui lukuisa joukko aseveljiä. Ruth Munckin kuolema leimasi myös loka- 
kuista vuosikokousta. Puheenjohtaja Nortio lausui hänestä kunnioittavat muistosanat. 
Vapaaehtoisilla oli aiemmin mainitulla tavalla ollut tapana käydä onnittelukäynnil- 
lä Munckin syntymäpäivillä. SS-vapaaehtoisten viimeinen yhteiskäynti oli ollut elo- 
kuussa 1975, mutta vain muutama viikko ennen vapaaherrattaren kuolemaa Veljesavun 
kolmihenkinen lähetystö oli käynyt hänen luonaan tervehdyskäynnillä tuolloin olleen 
90-vuotispäivän johdosta. Karl-Erik Ladaun aloitteesta Aamulehti julkaisi syntymäpäi- 
vänä laajan artikkelin vapaaherrattaresta. Haastateltu päivänsankari viittasi sodan jäl- 
keen saamaansa vankilatuomioon todeten, että hänen omatuntonsa on puhdas, ”maa- 
tani en ole pettänyt missään vaiheessa”. Ladau puolestaan antoi vapaaehtoisten tunnus- 


tuksen Ruth Munckille: 


Kaikki jotka vieraalla maalla tai täällä kotona joutuivat Schwester Ruthin kanssa te- 
kemisiin, tietävät hänen toimeliaisuutensa ja jalon auttamishalunsa. Mikään pulma 
ei ollut hänelle ylivoimainen ja hänen toiveensa ja pyyntönsä tai käskynsä toteutettiin, 


sillä myös vieraat olivat oppineet arvostamaan häntä ja hänen pyyteetöntä työtään." 
Schwester Ruthin kuoleman jälkeen Veljesavun vuosikokous päätti, että yhdistys vie joka 


vuosi elokuun ensimmäisenä sunnuntaina kukkia hänen haudalleen. Tämä päätös joh- 


ti yhteen kaikkein pitkäaikaisimpaan perinteeseen Veljesavun toiminnassa. 

Karl-Erik Ladau, oi- 
kealla, ja Aamuleh- 
den toimittaja Olavi 
Vänttinen haastatte- 
livat 90 vuotta täyt- 
tävää vapaaherratar 
Ruth Munckia Lepo- 
niemessä elokuussa 
1976. 


Aluksi vastuun Ruth Munckin muistotilaisuuden järjestämisestä otti Hyvinkäällä 
asunut SS-veli Vilho Jyrinki yhdessä Ritva-rouvansa kanssa. Hautausmaalla käynnin jäl- 
keen vieraat kokoontuivat Jyrinkien luokse nauttimaan perinteiseen tapaan hernekeit- 
toa. Näin jatkettiin toistakymmentä vuotta, kunnes 1980-luvun lopulla ruokailupaikaksi 
valitiin Hyvinkään Klubi, joka nimenvaihdoksistaan huolimatta pysyi vuosikausia tilai- 
suuden järjestämispaikkana.* Kun vapaaehtoisten voimat vähitellen hiipuivat, Veljes- 
avun nuorempi polvi ryhtyi jatkamaan perinnettä. Myös Vapaussodan Helsingin Seu- 
dun Perinneyhdistyksen edustajat alkoivat 2000-luvulla osallistua muistotilaisuuteen. 

Seinäjoella pidettäväksi aiotun kokouksen herättämän hälyn vuoksi Veljesapu ko- 
koontui 1970-luvun lopun vuosikokouksiinsa varmuuden vuoksi” Helsingissä hotel- 
li Vaakunassa. Kun Helsingin kerholle oli kertynyt rutiinia kokousten järjestämisessä, 
tämä ei tuottanut ongelmia. Kokouksiin monistettiin osanottajia varten ohjelma, mutta 
Seinäjoen peruuntuneen kokouksen aiheuttamat ongelmat mielessä näistä ohjelmapape- 
reista jätettiin kaikenlaiset tunnuskuviot pois. Lehdistötilaisuuden pitämistä kokousten 
alla tuskin harkittiinkaan. Ulkopuolisia vieraitakaan, kuten puolustusvoimien tai Jääkä- 
riliiton edustajia, ei Veljesavun 1970-luvun lopun vuosikokouksissa nähty. 

Vuoden 1977 vuosikokouksessa Helsingissä edellisen vuoden tapahtumat leimasi- 
vat edelleen veljien kokoontumista. Varovaista linjaansa vetänyt puheenjohtaja Nortio 
palasi menneen vuoden tapahtumiin todeten toimintavuoden olleen poikkeuksellinen 


”ei-toiminnallisten syiden” takia. Hän katsoi aiheelliseksi muistuttaa siitä, että yhdistyk- 

sen toiminta-ajatus oli selkeästi ilmaistu säännöissä sitä 1955 rekisteröitäessä. Jotkut ul- 
kopuoliset olivat kuitenkin pyrkineet vaikeuttamaan säännöissä määriteltyä tehtävää ja 
jopa estämään sen. Tämän takia Nortio vaati jäsenistöltä sisäistä kuria, jotta ulkopuoli- 
sille ei annettaisi syitä häiritä yhdistyksen toimintaa. Tällainen vaatimus oli luonnolli- 
sesti pieni vihjaus Etelä-Pohjanmaan suuntaan, jotta uusia aurinkokehrä-provokaatioi- 
ta ei enää tapahtuisi. 

Nortio sai edelleen jatkokauden puheenjohtajana, mutta erovuoroiset johtokunnan 
jäsenet vaihtuivat. Aarre Jylhänmaan, Ture Ahtisen ja Reino Rantasen tilalle valittiin 
Manu Korpinen, Erkki Eloranta ja Vilho Malmgren. Elorannan tilalle varajäseneksi tuli 
Joonas Heinäkari. Kokoukselle luettiin Karl-Erik Ladaun filosofismietteinen tervehdys- 
sähke: ” Ystävyys on hyötyä tavoittelematonta yhdessäoloa samanarvoisten kesken.” 

Vaikka vuosikokoukset sujuivat juohevasti, vuoden 1976 vastoinkäymiset leimasivat 
vuosikymmenen lopulla Veljesavun toimintaa ja synnyttivät erilaisia näkemyksiä siitä, mil- 
lä tavoin yhdistyksen olisi vastedes toimittava vastaavanlaisten vaikeuksien välttämiseksi. 
Yksi puheenjohtaja Nortion aikaansaama varotoimi oli, että Veljesavun kaikkien myyn- 
tituotteiden ilmoittelu kiertokirjeissä lopetettiin. Puheenjohtajan tarkoitus oli, ettei tul- 
lut antaa yhdistyksestä kuvaa SS-rekvisiittaa kaupittelevana järjestönä. Nortion mukaan 
avustustyö ja SS-pataljoona oli pidettävä kokonaan erillään toisistaan ja yhdistyksen oli 
keskityttävä vain avustustyöhön. Kevään 1976 tapahtumista säikähtänyt puheenjohtaja 
pelkäsi, että Veljesavun vihamiehet saavat lopulta koko toiminnan lopetetuksi. 

Niinpä kun johtokunnassa nousi esille eräiden saksalaisperäisten myyntituotteiden ot- 
taminen Veljesavun myytäväksi, johtokunta ei rohjennut ryhtyä tällaisia tuotteita kaupit- 
telemaan. Ajatuksissa oli jopa erillisen kannatusyhdistyksen perustaminen myyntituottei- 
den kauppaa varten. Tämä sai Erkki Elorannan ja Tauno Pajusen protestoimaan heidän lii- 
an varovaisena pitämäänsä menettelyä vastaan. Eloranta sanoi kuulleensa kentältä arvoste- 
lua varovaista johtokuntaa kohtaan. Johtokunnassa sanottiin olevan sellaisia miehiä, jotka 
eivät uskalla kuollakaan saappaat jalassa. Pitäisi uskaltaa myydä, mitä on hyväksytty myy- 
täväksi, sillä eihän kenelläkään voi olla mitään sitä vastaan, että Veljesavun jäsenet kaupit- 
televat myyntituotteita toinen toisilleen. Pajunen säesti toteamalla, ettei Veljesavulla ollut 
mitään syytä panna kynttiläänsä vakan alle, kunhan toimittiin yhdistyslain mukaisesti.“ 

Rutiininomaisten vuosikokousten sarja jatkui 1978 jo tutussa paikassa ravintola Vaa- 
kunassa Helsingissä, vaikka ilmassa olikin sisäisiä jännitteitä mm. aiemmin mainittujen 
pataljoonan lipun käyttämisestä syntyneiden kiistojen johdosta. Entinen puheenjohta- 
ja kuitenkin jatkoi edelleen. Niilo Kuustien tilalle johtokuntaan valittiin Jouko Ilkka ja 
varajäseneksi Joonas Heinäkarin tilalle Jaakko Rönnemaa. Johtokunta sai vuosikokouk- 


selta evästyksen, jonka mukaan avustusten jaossa on pyrittävä noudattamaan aikaisem- 

min omaksuttuja periaatteita antamalla taloudellista tukea vaikeimmassa asemassa ole- 
ville veljille ja heidän perheilleen.*** 

Vaikka vuosikokoukset onnistuivat hyvin ja niihin osallistui pitkälti toistasataa jäsen- 
tä, vuoden 1976 tapahtumat olivat tulehduttaneet Veljesavun sisäistä ilmapiiriä, mikä 
näkyi eräänlaisena hajaannuksena vuosikymmenen lopulla. Kaikki eivät hyväksyneet pu- 
heenjohtaja Nortion vetäytymistä vastuusta Seinäjoen juhlan kariutumisen jälkeen, kos- 
ka puheenjohtajan katsottiin olleen täysin tietoinen tilaisuuden valmisteluista. Hänen 
korostetun varovainen linjansakaan ei ollut kaikkien mieleen. Kiista pataljoonan lipun 
käyttämisestä laukaisi lopullisesti puheenjohtajaa kohtaan yhdistyksen kentällä tunne- 
tun epäluottamuksen, joten vuoden 1979 vuosikokoukseen mennessä oli selvää, että yh- 
distykselle valittaisiin uusi puheenjohtaja.“ 

SS-vapaaehtoisten yleisesti hyväksyttynä luottomiehenä alusta saakka toiminut Karl- 
Erik Ladau oli ollut avainasemassa vuoden 1976 vaikeuksista selvittäessä, ja monet yh- 
distyksessä halusivat hänet puheenjohtajaksi selvittämään niin sisäisiä ristiriitoja kuin 
kirkastamaan yhdistyksen ulkoista kuvaakin. Niinpä Ladau lopulta suostui puheenjoh- 
tajaksi Helsingissä pidetyssä vuosikokouksessa 31. maaliskuuta 1979. Hänet valittiin 
tehtävään yksimielisesti väistyvän puheenjohtajan Nortion esityksestä. Ladau tosin il- 
moitti jo valintansa yhteydessä ottavansa puheenjohtajan tehtävät hoitaakseen vain vä- 
liaikaisesti. Esko Markkanen jatkoi varapuheenjohtajana. Johtokuntaan valittiin Keijo 
Kääriäisen tilalle Onni Eklund ja varajäseneksi Jaakko Rönnemaan tilalle Ture Ahtinen. 

Väistyvä puheenjohtaja Jaakko Nortio kiitti kuuden vuoden puheenjohtajuuden ai- 
kana veljiä saamastaan tuesta ja kannustuksesta. Erityisesti hän kiitti johtokunnan jäse- 
ninä toimineita sekä rahastonhoitajaa Laine-Maire Kyöstilää ja sihteeriä Oiva Heikasta. 
Nortio toivoi, että vuosien saatossa voimakkaasti pienenevää aseveljien joukkoa kannus- 
taisi jatkuvasti veljellisen auttamisen tahto: ”Tukekaamme heikompaamme sekä aineel- 
lisesti että henkisesti niin, että jokainen tuntisi kiinteästi kuuluvansa sodassa karaistuun 
veljespiiriin”. Kauniista sanoista huolimatta Nortion puheenjohtaja-aika jätti jälkeen- 
sä jonkinlaisen epäsovun Veljesapuun. Sitä kuvaa toisinajattelijana tunnetun Erkki Elo- 
rannan kommentti vuosikokouksen alla: ”Kun vuosikokouskiertokirjeen mukaisesti pu- 
heenjohtaja nyt jättää paikkansa ja saa kultaisen ansiomerkkinsä, niin luulen, himmen- 
tää sitä kuitenkin rivien vissi hajaannus, jota on tapahtunut aikana, jolloin olisi pitänyt 
tapahtua päinvastaista. Nortio itsekin viittasi yhdistyksessä ilmenneeseen eripuraan to- 
detessaan, ettei veljespiiriä voida pitää erimielisyydellä koossa, vaan sen on noudatetta- 
va kuria omassa keskuudessaan. 

Uusi puheenjohtaja Karl-Erik Ladau oli ollut aktiivisesti mukana jo SS-Aseveljet ry:n 


toiminnassa sekä Veljesavun toiminnassa yhdistyksen alusta lähtien. Hän oli suoritta- 

tojohtajana 1953—1958, toimitusjohtajana 
1958-1978 sekä hallituksen puheenjohtaja- 
na 1978—1980. Ladau oli aktiivinen myös po- 


litiikassa toimien Tampereen kaupunginval- 
tuutettuna vuosina 1969-1972 ja tasavallan 
presidentin valitsijamiehenä 1968. Sotilasar- 
voltaan Ladau oli majuri. 

Uuteen puheenjohtajaan kohdistetut toi- 
veet toteutuivat sikäli, että Ladaun puheen- 


johtajakausi oli eräänlaista rauhoittumisen 


- aikaa Veljesavussa. Yhdistys palasi normaaliin 


päiväjärjestykseen, kun sisäiset jännitteet pik- 
Karl-Erik Ladau, Veljesavun puheenjohta- 


ja 1979-1980 kuhiljaa purkaantuivat. Yksittäisistä tapauk- 


sista oli merkittävä johtokunnassa marraskuus- 
sa 1979 tehty päätös, jolla Erik Murron kesä- 
kuussa 1943 Hangossa ja Tampereella kuvaamat filmit lunastettiin yhdistykselle.“ 

Ladau oli epäilemättä näkyvimpiä ja tunnetuimpia suomalaisista SS-miehistä. Olihan 
hän tunnetun vakuutusyhtiön hallituksen puheenjohtaja. Vaikka SS-miehet eivät juu- 
ri saaneet näkyviä paikkoja valtionhallinnossa, heistä nousi lukuisia merkittäviä henki- 
löitä suomalaisen yhteiskunnan palvelukseen. Lakkautetun AKS:n miesten on todettu 
miehittäneen laajasti virkapaikkoja ja talouselämän johtotehtäviä viimeistään 1950-lu- 
vulta lähtien. Huomattavasti pienempi SS-miesten joukko pärjää kuitenkin vertailussa 
aika hyvin. Ylipäätään jatkosodan jälkeen lakkautetuissa järjestöissä oli jäseninä henki- 
löitä, joilla oli paljon annettavaa kansakunnalle. 

Tämän tunnusti tavallaan myös vähemmistökommunistien Tiedonantaja kirjoittaes- 
saan vuonna 1977 siitä, miten entisiä SS-miehiä oli yritysten johtopaikoilla ja virkako- 
neistossa. Ladaun lisäksi kommunistilehti mainitsi Nokia Oy:n johtopaikoilla olevan 
Alf Silfverbergin, Tampellan apulaisjohtajan Klas-Erik Forssin, Suomen OECD-suur- 
lähettilään Pekka Malisen, Kymen lääninasessorin Sulo Suorttasen, korkeimman hal- 
linto-oikeuden hallintoneuvoksen Pekka Kurvisen, Keski-Suomen läänin poliisitarkas- 
tajan Tapani Linnan, Helsingin poliisin Mauri Jäntin sekä metsähallituksen metsäneu- 


voksen Heikki Karimaan.?"? 

1970-luvun avustustyö 


Veteraanien ikääntyessä ja sairauksien yleistyessä alkoi varsinkin invalidien, mutta myös 
muiden veteraanien avuntarve kasvaa. Kun Veljesavulla ei 1970-luvun alussa ollut his- 
toriaprojektin kaltaisia suuria, varoja vaativia projekteja, yhdistys saattoi käyttää avus- 
tustyöhön enemmän varoja kuin edellisellä vuosikymmenellä. Vuonna 1970 johtokunta 
päätti korottaa vuotuisen avustusmäärärahan 4 000 markkaan. Lisäys oli tarkoitus kattaa 
saatavilla lahjoituksilla. Tavoitteessa onnistuttiinkin, sillä lahjoituksia saatiin vuoden ai- 
kana yli 3 600 markkaa. Tehdyn päätöksen ja lahjoitusten ansiosta yhdistyksen myöntä- 
mien avustusten määrä nousi vuoden aikana jo yli 4 300 markan. ”Koko tarvetta ei vie- 
läkään pystytty täyttämään, joten työtä on edelleen tehostettava” totesi johtokunta. 
Avustustoiminnan tavoitteet olivat Veljesavussa korkealla, sillä oletettiin, että avus- 
tussummia voitaisiin tuntuvasti korottaa pataljoonan historiakirjan myynnistä saatavil- 
la tuloilla. Vuoden 1970 vuosikokouksessa puheenjohtaja Kannari muistuttikin siitä, 
että Veljesavun tehtävä ei suinkaan ollut päättynyt. Se ei päättynyt silloinkaan, kun yh- 
distys onnistui saamaan pataljoonan invalidit tasavertaiseen asemaan muiden sotainva- 
lidien kanssa. Joukossa oli edelleen tukea tarvitsevia, ja Kannari oletti, että historiakir- 
jan tuottona voidaan vuosittain jakaa 10 000 markkaa tarpeessa olevien veljien avusta- 
miseen, ja kirjan lopputilityksen valmistuttua summa voitaisiin jopa kaksinkertaistaa *"' 
Puheenjohtajan arvio osoittautui käytännössä aivan liian optimistiseksi. Vuonna 1971 
tarkoitus oli käyttää edelleen avustuksiin 4 000 markkaa, ja johtokunta asetti jälleen itsel- 
leen tavoitteen hankkia yhdistykselle lahjoituksia, jotta toivottuun avustusmäärään yllet- 
täisiin. Tavoite ylitettiin, sillä lahjoituksia saatiin yli 5 000 markkaa. Tämä onnistui siksi, 
että vuosikokouksessa eräs tuntemattomana pysytellyt veli teki 3 000 markan lahjoituk- 
sen. Loput lahjoituksista kertyivät niistä pienistä summista, joita yhdistyksen jäsenet teki- 
vät jäsenmaksun maksamisen yhteydessä. Yhdistys saattoi jakaa avustuksia yli 5700 mark- 
alusta saakka ollut ongelma: tietojen saaminen avun tarpeessa olevista veljistä oli vaikeaa.“ 
Kun vuonna 1972 saadut lahjoitukset jäivät runsaaseen 2 600 markkaan, avustuksia 
pystyttiin jakamaan runsaalla 4 600 markalla. Johtokunta kutsui avustuksia vaikeuksis- 
sa oleville veljille ja heidän omaisilleen annetuiksi ”lähinnä joulutervehdyksiksi” ja to- 
tesi veljesavun tarpeen olevan edelleen huomattavasti suurempi kuin mihin oli mahdol- 
lisuuksia.*!? 
Avustusmahdollisuudet riippuivat vuodesta toiseen suurelta osin yhdistykselle saa- 
duista lahjoituksista. Vuosi 1973 oli tässä mielessä jälleen hyvä vuosi, sillä Hämeenlin- 


nassa pidetty vuosikokous tuotti ylijäämää, josta Hämeenlinnan veljet lahjoittivat yh- 

distykselle 5 000 markkaa. Yhteensä lahjoituksia kertyi lähes 7 000 markkaa. Veljesapua 
annettiin vuoden aikana runsaat 4 200 markkaa, mutta jälleen kerran jouduttiin toista- 
maan, että avun tarve oli ollut ja tuli olemaan huomattavasti suurempi kuin mihin on 
mahdollisuuksia.“ 

Vuosikokouksen tuottama ylijäämä auttoi avustusten jakamisessa myös vuonna 1974. 
Yhdistys sai Helsingin kerholta 6 000 markkaa Helsingissä pidetyn vuosikokouksen 
ylijäämävaroja. Saatujen lahjoitusten kokonaismäärä nousi tämän ansiosta lähes 8 400 
markkaan. Avustuksia kyettiin tämän johdosta jakamaan 7 100 markalla. ”Veljesavun 
tarve on kasvanut ja todennäköisesti kasvaa edelleen” totesi johtokunta jo lähes perin- 
teiseen tapaan.“ 

Kun yhdistyksen taloudellinen tilanne parani, veljesavun jakamisessa saatettiin olla 
entistä aktiivisempia. Esimerkiksi loppuvuodesta 1975 johtokunta patisti kiertokirjeellä 
jäseniä ilmoittamaan heti puutteessa olevan veljen tai kaatuneen veljen omaisten nimet 
ja osoitteet.*!* Kun vuoden aikana saatettiin lähettää ensimmäinen kolmen miehen in- 
validijoukko virkistyslomalle Saksaan, sitä varten saatiin Kansallis-Osake-Pankilta 3 000 
markan suuruinen summa. Tämän ja muiden saatujen lahjoituksen ansiosta lahjoitus- 
ten yhteismäärä nousi 5 800 markkaan. Lisäksi useat veljet olivat maksaneet jäsenmak- 
sun yhteydessä 20-100 markkaa huoltotyöhön käytettäväksi. Niinpä vuoden 1975 ai- 
kana yhdistys jakoi avustuksia lähes 8 900 markalla.*"7 

Kun Veljesapu oli ennen muuta ja sääntöjensä mukaan yksinomaan huoltojärjestö, oli 
tietysti oletettavaa, että yhdistyksen varoja käytettiin ensisijaisesti huoltotyöhön. Vuon- 
na 1975 yhdistyksen kokonaistulot olivat 9 692 markkaa, josta jäsenmaksuja oli 3 890 
markkaa ja lahjoituksia 5 802 markkaa. Kun tästä jaettiin avustuksina edellä mainittu 
8 900 markkaa, valtaosa tuloista käytettiin yhdistyksen sääntömääräisen tehtävän to- 
teuttamiseen. Tuloslaskelmassa ei ollut eritelty muita kuluja, vaan ne oli kirjattu ”posti- 
tus- ym. kuluina”, jotka olivat vuoden aikana 4 596,36 markkaa. 

Veljesavun kimppuun talvella 1976 käynyt Pohjanmaan Kansa -lehti oli ilmeisesti saa- 
nut käsiinsä yhdistyksen tuloslaskelman. Joka tapauksessa se kirjoitti reippaasti totuutta 
venyttäen, että Veljesavun myöntämät tukiavustukset olivat olleet suurin piirtein samaa 
luokkaa kuin yhdistyksen postikulut. Aikaisemmin sama lehti oli arvuutellut, miten Vel- 
jesavun keräämät rahat käytetään. Se oli esittänyt arvion, että keräysvaroilla mahdolli- 
sesti värvättäisiin jonkinlainen uusi SS-pataljoona vaikkapa Angolaan, jossa 1970-luvun 
puolivälissä käytiin veristä sisällissotaa.“ Vaikka väite olisi tarkoitettu vitsiksi, se osoitti 
huonoa makua ajatellen sitä, että Veljesavun keräysvarat oli tarkoitettu yksinomaan yh- 
distyksen omaan avustustyöhön, ei mihinkään ulkopuoliseen tarkoitukseen, kaikkein 


vähiten mihinkään palkkasotureiden värväyspuuhiin. 

Provokatiiviset lehtikirjoitukset olisi tietysti voinut jättää omaan arvoonsa, jollei niis- 
tä olisi koitunut merkittävää haittaa. Yksi aivan ilmeinen haitta oli se, että vuonna 1976 
yhdistyksen saamien lahjoitusten määrä väheni tuntuvasti kielteisen julkisuuden takia. 
Veljesapu sai lahjoituksia vain noin 2 900 markkaa, vaikka jäsenet edelleen lahjoittivat- 
kin pikkusummia jäsenmaksunsa yhteydessä. Ulkopuoliset yritykset alkoivat selvästi va- 
roa kielteistä julkisuutta saanutta yhdistystä. Avustusten määrää ei kuitenkaan tarvin- 
nut aivan samassa suhteessa laskea, sillä myönnetyt avustukset nousivat vuoden aikana 
6 300 markkaan. 

Saaduissa lahjoituksissa kielteisen huomion vuosi 1976 oli lopulta vain tilapäinen not- 
kahdus, sillä 1977 Veljesapu sai yli 10 000 markan lahjoitukset. Johtokunnan tavoittee- 
na oli saada avustuksia erityisesti jäsenkirjeiden painatus- ja postituskustannuksiin. Suu- 
rimmat lahjoittajat olivat edesmenneen Petter Forsströmin hengessä toiminut Lohja Oy, 
joka lahjoitti 5 000 markkaa sekä Pakastamo Oy, joka lahjoitti 3 000 markkaa. Veljesa- 
pua vuoden aikana jaettiin yli 8 300 markan arvosta. Jaetut jouluavustukset olivat kes- 
kimäärin 500 markan suuruisia.*? 

Avustusten ohella yhdistykseltä sai myös neuvoja, joilla oli suuri merkitys jäsenten 
toimeentuloon. Vuoden 1978 vuosikokouksen yhteydessä Veljesavun jäsenistölle jaet- 
tiin johtokunnan ohjeet eläke- ja korvausasioissa. Siinä kerrattiin osittain jo aikaisem- 
min annettuja ohjeita siitä, miten tulee menetellä elinkorkoa, vanhuuseläkettä ja työky- 
vyttömyyseläkettä haettaessa. Muistutettiin myös siitä, ketkä ovat oikeutettuja kansan- 
eläkkeeseen ja rintamasotilaseläkkeeseen. Johtokunta korosti sitä, että kaikkia eläkkeitä 
ja lisiä on aina haettava. Yhdistyksen sihteeri oli käytettävissä, kun neuvoja tarvittiin. 

Johtokunta oli lähes vuosittain todennut, että avun tarve oli suurempi kuin voitiin 
täyttää. Maaliskuussa 1978 se saattoi kuitenkin kirjata pöytäkirjaansa, ettei veljesapu- 
tarvetta ole. Kysymys oli ilmeisesti juuri senhetkisestä tilanteesta; jo seuraavassa kuussa 
erään invalidin perheelle myönnettiin 800 markkaa. Avustuspäätöksiä tehtiin seuraavis- 
sakin kokouksissa, ja vuoden 1978 aikana myönnettiin avustuksia lopulta yhteensä lähes 
9 000 markkaa. Lahjoituksia yhdistys sai suunnilleen saman määrän.! 

Kun Veljesavun johtokunta laati vuoden 1979 tilinpäätöksen, yhdistyksellä oli taka- 
naan 25 toimintavuotta. Rahan arvo oli tuona aikana muuttunut tuntuvasti, joten eri 
vuosien tilinpäätökset eivät ole kunnolla vertailukelpoisia. Joka tapauksessa yhdistyk- 
sen taseen loppusumma 1979 oli runsaat 46 800 markkaa. Yhdistyksen omaisuus oli ko- 
konaan pankkitalletuksissa. Jäsenmaksutuotot tuottivat vuoden aikana 3 555 markkaa, 
saadut lahjoitukset noin 11 700 markkaa, sekalaiset tuotot eli myyntituotteista saadut 
tulot runsaat 1 600 markkaa sekä korkotuotot runsaat 2 200 markkaa. Veljesapua vuo- 


den 1979 aikana jaettiin 7 750 markan arvosta. Tilinpäätöksessä mainitut postitus- ym. 

kulut noin 6 000 markkaa olivat yhdistyksen toimintakuluja. Tällä tavoin ylijäämää ker- 
tyi vuoden aikana runsaat 5 400 markkaa. 

Toimintakertomuksessaan vuodelta 1979 johtokunta totesi kiinnittäneensä erityistä 
huomiota veljien aktiiviseen huoltotyöhön sekä invalidieläkeasioihin. Veljespiirin ikään- 
tyessä tämä työ tulee olemaan entistä tärkeämpi, totesi johtokunta. Toisin sanoen vete- 
raanien henkinen huolto sekä jäsenistön aktivoiminen yhteiskunnan lakisääteisten palve- 
lujen kuten kuntoutuksen hyödyntämiseen korostui yhdistyksen toiminnassa vuosi vuo- 
delta yhä enemmän. Kun Veljesavun mahdollisuudet aineellisen tuen antamiseen olivat 
rajalliset, henkisen huollon järjestämiseen alettiin kiinnittää 1970-luvun kuluessa kas- 
vavaa huomiota. Asia oli ollut esillä mm. vuosikokouksissa 1976 ja 1977. Puheenjohta- 
ja Nortio korosti tuolloin sitä, että Veljesavun olisi toimittava niin, ettei kukaan veljis- 
tä tuntisi itseään syrjityksi ja hyljätyksi tässä maassa, sillä jokainen oli täyttänyt velvolli- 
suutensa laillista yhteiskuntaa kohtaan. Paavo Maunula puolestaan vaati veljespiiriä pi- 
tämään yhtä, jotta kukaan veljistä ei tuntisi jäävänsä sivuun. SS-vapaaehtoisilla oli muita 
veteraaneja suurempi vaara suistua sivuraiteille sen vuoksi, että ympäröivä yhteiskunta 
saattoi kohdella heitä epäasiallisesti heidän sodanaikaisen menneisyytensä vuoksi. Niin- 
pä Veljesavussa korostettiin sitä, että vapaaehtoiset olivat kaikissa tilanteissa toimineet 
virallisen Suomen antamien määräysten mukaan, niin Saksaan lähtiessään kuin sieltä pa- 
lattuaankin. Sen tähden kenenkään ei olisi tullut menettää uskoa omiin tekemisiinsä.?? 

Veljesavun jäsenmäärä ei vielä 1970-luvun alkuunkaan mennessä ollut kehittynyt toi- 
votulla tavalla. Kaikki vapaaehtoiset eivät halunneet tulla mukaan. Kun johtokunta lä- 
hetti kesäkuussa 1970 kiertokirjeen jäsenistölle, se joutui kysymään: ”Veli oletko unoh- 
tanut jäsenmaksun?” Vain 154 jäsentä oli maksanut jäsenmaksunsa kesäkuuhun men- 
nessä. Edellisenä vuonna maksaneita oli ollut 211. Johtokunta muistutti, että jäsenmak- 
su on vain 10 markkaa. Se oli pysynyt samana monta vuotta. Lisäksi huomautettiin, että 
kympin lisäksi toinenkin vapaaehtoinen kymppi olisi tervetullut avustustoimintaa var- 
ten. Vuoden lopussa saatettiin todeta 207 veljen maksaneen jäsenmaksunsa." 

Seuraavinakin vuosina jäsenmaksun maksaneiden määrä pysyi vähän yli 200:ssa: vuon- 
na 1971:229, vuonna 1972: 220, vuonna 1973: 209. Rahan arvon jatkuvan heikkenemi- 
sen takia jäsenmaksutulojen reaaliarvo laski joka vuosi. Niinpä lopulta 1974 vuosikokouk- 
sessa päätettiin nostaa vuoden 1975 jäsenmaksu 15 markkaan, kannattavalta jäseniltä 30 
markkaan. Kävi ilmi, ettei jäsenmaksun korotuksella ollut käytännössä vaikutusta jäsen- 
maksun maksamiseen. Vuonna 1974, jolloin jäsenmaksua oli peritty 10 markkaa, mak- 
sun maksaneita oli 236. Seuraavana vuonna korotetun jäsenmaksun maksoi 261 veljeä.“ 

Lieneekö ollut vuoden 1976 poliittisen kärhämän syytä, kun jäsenmaksunsa maksa- 


neitten määrä putosi tuona vuonna 226:een. Pudotus jatkui seuraavana vuonna 1977, 

jolloin maksaneita oli vain 195. Vähennys oli ollut kahdessa vuodessa peräti 66. Kään- 
ne parempaan tapahtui jälleen 1978, kun jäsenmaksun maksoi 224 veljeä. Sama kehitys 
jatkui 1979, kun maksaneita oli 237.45 

Vaikka jäsenmäärän ja jäsenmaksutulojen kehitys ei tyydyttänyt Veljesavun johtoa, 
suhteellisesti yhä useampi SS-vapaaehtoinen oli tullut mukaan yhdistyksen toimintaan. 
Niinpä vuoden 1979 lopussa elossa olleista 815 SS-miehestä 29 prosenttia maksoi yh- 
distyksen jäsenmaksun. 

Veljesapuun oli liittynyt muutamia kannattavia jäseniä 1950-luvulta lähtien. Heidän 
määränsä pysyi kuitenkin pitkään hyvin pienenä. Johtokunnan pöytäkirjoihin on kirjat- 
tu vain muutama harva kannattavaksi jäseneksi hyväksytty. Vuonna 1977 heräsi ajatus 
siitä, että veljien omaiset voisivat liittyä yhdistykseen varsinaisiksi jäseniksi. Johtokunta 
pohti asiaa kahdessa kokouksessaan. Päätökseksi tuli lopulta, että omaiset voivat liittyä 
kannattaviksi jäseniksi, eivät varsinaisiksi jäseniksi. Nähtävästi päätös johtui siitä, ettei- 
vät yhdistyksen säännöt antaneet mahdollisuutta hyväksyä varsinaisiksi jäseniksi muita 


kuin entisiä Saksan-vapaaehtoisia.% 


Rintamasotilastunnus 


Vuoden 1970 vuosikokouksessa Martti Uusi-Jaakkola nosti esille kysymyksen, miten 
Veljesavun johtokunta suhtautuu tuolloin hyvin ajankohtaiseen rintamasotilastunnuk- 
seen. Kysyjä itse kannatti myönteistä suhtautumista ja hän kehotti johtokuntaa viemään 
asiaa voimakkaasti eteenpäin aseveljien yhteiseksi eduksi tulevaisuutta silmällä pitäen.” 

Joulukuussa 1969 oli annettu asetus rintamasotilastunnuksesta, jota sittemmin ryh- 
dyttiin yleisesti kutsumaan veteraanin rinnassa kannettavan merkin mukaan tammen- 
lehväksi. Asetuksen mukaan tunnuksen antoi hakemuksesta sen sotilaspiirin esikunta, 
jonka valvontaan hakija kuului tai oli viimeksi kuulunut. Tunnus ei toistaiseksi oikeutta- 
nut mihinkään etuihin, mutta oletettiin, että esimerkiksi rintamamiesten eläkeiän alen- 
tamissuunnitelmien toteutuessa myönnetty tunnus olisi tärkeä. Sittemmin rintamaso- 
tilastunnus tekikin mahdolliseksi haltijansa päästä tietyin edellytyksin osalliseksi rinta- 
malisästä ja -eläkkeestä, kuntoutuksesta sekä hammashoidon ja lääkekulujen osittaisesta 
korvauksesta. Asetuksen mukaan tunnuksen saamiseksi hakijalla piti olla rintamapalve- 
lusta Suomen puolustusvoimissa. 

Veljesavun kannalta rintamasotilastunnusasia oli ongelmallinen erityisesti siksi, että 
osa aseveljistä, lähinnä Saksassa invalidisoituneet, joilla ei ollut rintamapalvelusta Suo- 


messa, jäivät ilman tunnusta. Niinpä Veljesavun johtokunta otti Uusi-Jaakkolan esityk- 

sen ajaakseen. Asian korjaamiseksi sovittiin, että miehet, jotka olivat saaneet rintama- 
sotilastunnusanomukseensa hylkäävän päätöksen, kääntyvät Sotainvalidien Veljesliiton 
puoleen korjauksen aikaansaamiseksi. Veljesavun juristit Alf Silfverberg ja Pekka Kur- 
vinen laativat asiasta kirjelmän, jonka liitteeksi otettiin jalkaväenkenraali Heinrichsin 
ikälisäkiistan aikana antama lausunto vapaaehtoisten asemasta ja Suomen sotilasjohdon 
suhtautumisesta heihin. Tämänkin asian ratkaiseminen vapaaehtoisia tyydyttävällä ta- 
valla kesti pitkään. 

Niille veljille, joiden rintamasotilastunnushakemus oli hylätty, Veljesapu antoi ohjeet 
liittyä Sotainvalidien Veljesliiton paikallisen alaosaston jäseneksi, mikäli se haavoittu- 
misen tai sairastumisen takia oli mahdollista. Jäseneksi liittymisen jälkeen tuli kääntyä 
kirjeitse kyseisen alaosaston puoleen ja pyytää sen toimia asiassa. Kun sotilaspiirin esi- 
kunnasta oli tullut hylkäävä päätös, se piti lähettää Veljesavulle ja ilmoittaa, minkä ala- 
osaston jäsen hakija on. Veljesavussa laadittiin sen jälkeen kaikki paperit valmiiksi ja lä- 
hetettiin hakijalle, jonka tuli vain allekirjoittaa ne ja toimittaa Sotainvalidien Veljeslii- 
ton alaosastolle.?? 

Vaikka asia nähtiin Veljesavussa tärkeäksi, tunnuksen anominen ei tuntunut kiinnos- 
tavan enää niitä, joiden anomukset oli kertaalleen hylätty. Ilmeisesti ajateltiin, että täs- 
sä asiassa käy kuten ikälisäkysymyksessäkin, jossa suurikaan vaivannäkö ei ollut tuotta- 
nut tulosta. Johtokunnan pettymykseksi vain neljä veljeä kääntyi vuoden 1971 aikana 
yhdistyksen puoleen asiassa.“ 

Rintamasotilastunnusasia nousi Veljesavussa esille jälleen vuonna 1975, kun yhdis- 
tyksen johtokunta keskusteli tunnuksen saamisesta niille veljille, jotka eivät olleet pal- 
velleet kotimaan rintamalla. Asiaa päätettiin selvittää." 

Veteraanien tunnusasia eli kuitenkin valtionhallinnossa, ja uusia ryhmiä otettiin tun- 
nuksen piiriin. Niinpä Kalevi Sorsan hallituksen aikana vuonna 1977 säädettiin, että 
vuoden 1918 punakaartilaiset tulivat oikeutetuksi veteraanitunnukseen. Puoluepo- 
liittisista syistä tultiin siis absurdiin tilanteeseen, jossa maan laillista hallitusta vastaan 
kapinoineet luettiin sosiaalietuihin oikeutetuiksi rintamasotilaiksi, mutta Saksan jou- 
koissa valtiojohdon hyväksyminä yhteistä vihollista vastaan taistelleet jäivät myönnet- 
tyjen etujen ulkopuolelle. 

Lopulta rintamasotilastunnusasia eteni SS-vapaaehtoisten kannalta myönteisesti 
vuonna 1978. Tuolloin annetulla asetuksella tunnukseen oikeutettujen määrää laajen- 
nettiin siten, että myös sellaisilla sotilailla oli oikeus tunnukseen, jotka olivat osallistu- 
neet Suomen kansalaisina vieraan vallan joukoissa sotaan Suomen silloista vihollista vas- 
taan. Toisin sanoen nyt uuden asetuksen myötä myös SS-vapaaehtoisille tuli oikeus 


tunnuksen saamiseen. Samaan aikaan naisille myönnettiin rintamapalvelustunnus, mi- 

käli he olivat palvelleet siihen oikeuttavissa tehtävissä sodan aikana, kunhan he anoivat 
sitä puolustusministeriön alaiselta veteraanilautakunnalta. Naisille ei kuitenkaan täs- 
sä vaiheessa ollut tunnuksen saamisesta luvassa taloudellisia etuuksia. SS-vapaaehtoiset 
rintamasotilastunnuksen saajat sen sijaan pääsivät osallisiksi rintamalisästä tai rintama- 
sotilaseläkkeestä. 

Kysymyksessä oli merkittävä periaatteellinen ratkaisu SS-vapaaehtoisten kannalta. 
Käytännössä sen merkitys ei ollut aivan yhtä suuri, sillä Suomen rintamalla palvelleet SS- 
veteraanit olivat jo aiemmin saaneet rintamasotilastunnuksen siihen kuuluvine sosiaalie- 
tuineen. Asetusta muutettaessa arveltiin, että vuonna 1978 Suomessa oli elossa noin 600 
entistä SS-miestä”, joista 400:lla jo oli rintamasotilastunnus. Näin ollen uudistus koski- 
si noin 200 miestä, joista puolet oli kansaneläkkeellä. SS-miesten pääsy tunnuksen saa- 
jiksi lisäsi 46 markan kuukausittaisen rintamalisän saajia noin sadalla, mikä kasvatti val- 
tion sosiaalikuluja vuodessa vain noin 150 000 markalla. 

Vaikka kysymys oli rahallisesti pienestä asiasta, tällainenkin vähäinen kädenojennus 
entisten SS-miesten suuntaan herätti puoluepoliittisista syistä julkista paheksuntaa ja 
arvostelua. Veljesavun toistuvasti hampaisiinsa ottaneet kommunistiedustajat tekivät 
Ensio Laineen johdolla eduskunnassa kirjallisen kysymyksen SS-miesten ulottamises- 
ta veteraanitunnuksen piiriin: ”On häpeällistä, että fasisminvastaisiin sopimuksiin si- 
toutuneen Suomen valtiovalta alkaa palkita SS-miehiä suurimmillaan 742 markan rin- 
tamasotilaseläkkeellä tai edes 49 markan rintamalisällä” Kysyjät tivasivat, aikooko hal- 
litus perua asetuksen. 

Sosiaaliministeri Olavi Martikainen viittasi sotilasvammalain uudistukseen 1956, jol- 
loin laki oli laajennettu koskemaan myös SS-miehiä. Ministerin mukaan sosiaalivakuu- 
tusjärjestelmän tarkoituksena on turvata henkilön toimeentulo kulloinkin erikseen sää- 
dellyssä tilanteessa ja sen suomat etuudet myönnetään siitä huolimatta, että syyt hen- 
kilön toimeentulon vajavuuteen eivät aina olisi kansainvälisesti tai poliittisesti katsoen 
mieluisia.“ 

Eduskunnassa asiaan puuttui ärhäkästi kommunistien näkökantoja myötäillen myös 
sosiaalidemokraattien edustaja Ralf Friberg, joka suullisessa kysymyksessään tiukkasi 
hallitukselta perusteita sille, että rintamasotilastunnus ja rintamasotilaslisä myönnettiin 
sellaisille SS-miehille, joilla ei ole rintamapalvelusta Suomessa. Ministeri Martikainen 
tyytyi vastaamaan Fribergille samalla tavoin kuin asiaa tivanneille kommunisteillekin.5 
Näkyvimmin Friberg toi kantansa julki Helsingin Sanomiin kirjoittamassaan mieli- 


pidekirjoituksessa. Hän vaati perumaan entisille vapaaehtoisille annetun oikeuden rin- 


* Kaikkiaan vuoden 1978 lopussa oli elossa yhteensä 831 SS-vapaaehtoista Suomessa ja ulkomailla. 

tamasotilastunnukseen perustellen vaatimustaan poliittisilla argumenteilla: ”Suomalai- 
set SS-miehet olivat vapaaehtoisesti Hitlerin lippujen alla. Eivät he Uralilla ja Kauka- 
suksella taistelleet suomalaisen isänmaan puolesta, vaan fasismin” oli julkisuushakuisen 
sosialistikansanedustajan mielipide. Sen ohella, että Friberg antoi ymmärtää suomalais- 
vapaaehtoisten taistelleen aina Uralilla asti, hän osoitti tietämättömyyttään myös kirjoit- 
tamalla ”Waffen-SS:n kauhuteoista? ja suomalaisten mukanaolosta ”natsien pahamai- 
neisissa erikois- ja valiojoukoissa”. Fribergin mukaan nyt rintamalisästä osallisiksi pääs- 
seet noin 200 entistä vapaaehtoista olivat niitä, jotka eivät missään vaiheessa ehtineet 
tai halunneet palata Suomeen taistelemaan hädässä olevan isänmaan puolesta puhtain 
asein. Tosiasiassa nämä 200 olivat sellaisia, jotka eivät haavoituttuaan tai sairastuttu- 
aan enää kyenneet osallistumaan taisteluihin Suomen rintamalla. He olivat sosiaalises- 
ti kaikkein heikoimmassa asemassa olevia vapaaehtoisia, joille Fribergin kaltaiset polii- 
tikot eivät olisi suoneet edes vähäistä yhteiskunnan tukea. 

Fribergin poliittisesti motivoitu ja virheellisesti perusteltu kirjoitus johti muutamiin 
muihin mielipidekirjoituksiin, joissa pääasiassa puolustettiin SS-miesten sisällyttämis- 
tä rintamasotilastunnuksen saajiin. Muistutettiin siitä, että Waffen-SS oli sotilaallinen 
rintamajoukko, ei mikään kauhutekojen tekijä, samoin kuin siitä, etteivät suomalaiset 
SS-miehet olleet syyllistyneet mihinkään tuomittaviin tekoihin. Näkyvimmin kansane- 
dustaja Fribergin näkemyksiä puolusti kommunistipuolueen stalinistisen vähemmistön 
äänenkannattaja Tiedonantaja. Sen mukaan ”Ns. Waffen SS, jonka Viking divisioonaan 
suomalaiset fasistit kuuluivat, harjoitti veristä terroria siviiliväestöä kohtaan natsi-Sak- 
san miehittämillä Neuvostoliiton alueilla”. Waffen-SS oli lehden mukaan murhajoukkio, 
ja rintamasotilastunnuspäätös oli siksi peruutettava.? 

Kun julkisten kannanottojen taso oli Fribergin ja Tiedonantajan edustamaa luokkaa, 
ei ollut mikään ihme, että entiset suomalaisvapaaehtoiset joutuivat kärsimään leimaa- 


misesta vielä pitkään. 


Muistopaasi Hietaniemeen 


Veljesavussa palattiin ajan mittaan moniin sellaisiin vuosikausia uinuneisiin hankkeisiin, 
jotka olivat olleet alustavasti vireillä jo SS-Aseveljet ry:ssä. Tampereella pidetyssä vuo- 
den 1971 juhlakokouksessa Arvi Pösö nosti esille muistomerkin pystyttämisen Helsin- 
gin Hietaniemen hautausmaalle kentälle jääneiden aseveljien muistoksi. Tätä SS-Ase- 
veljet ry:n perustamisestaan lähtien ajamaa vapaaehtoisten keskeisintä hanketta ei ollut 


ehditty toteuttaa sodan aikana, mutta nyt Pösön nostettua asian esille Veljesavun vuo- 

sikokous päätti perustaa muisto- i än s 
merkkirahaston tarkoitusta var- 5 i 
ten. Asian edelleen kehittämi- 
seksi valittiin toimikunta, johon 
tulivat tuolloinen puheenjohtaja 
Mauno Kannari sekä Jaakko Nor- 
tio, Kosti Ilveskero, Aarne Roiha 
ja Alf Silfverberg. Tampereen juh- 
lakokouksessa luettiin myös ra- 
haston perustamista koskeva juh- 


lava adressi: 


Veljesapu ry. Olemme tänään 
viettäessämme Saksaan läh- 
tömme 30-vuotisjuhlaa pe- 
rustaneet rahaston voidak- 
semme pystyttää muistomer- 
kin kentälle jääneiden veljiem- 


me muiston kunnioittamiseksi. 


Tampereella 24.4.1971. ja — Tampereella 244971 


Kokouksen osanottajat kirjoitti- Veljesavun muistomerkkirahaston 
vat nimensä adressiin ja maksoi- perustamiskirjan EMS 
vat rahastoon 10 markan suurui- 
sen lahjoituksen. Rahaa kertyi 765 markkaa. Adressin ensimmäinen allekirjoittaja ja en- 
simmäinen lahjoittaja oli akateemikko Rolf Nevanlinna. Lisäksi eräs tuntemattomana 
pysytellyt veli lahjoitti vuosikokouksessa rahastoon 3 000 markkaa, ja historian myynti- 
tililtä siirrettiin rahastoon 2 000 markkaa. Niitä varoja, joita SS-Aseveljet oli sota-aika- 
na muistomerkkiä varten aikanaan kerännyt, ei enää ollut käytettävissä. Varat oli vuon- 
na 1944 takavarikoitu valtiolle, ja niistä inflaatio ja selvitysmiesten palkkiot olivat aiem- 
min mainitulla tavalla vieneet valtaosan. 

Kun muistomerkkiasian käsittely Veljesavun kokouksessa tuli yleiseen tietoon, eräät 
vasemmistolehdet arvostelivat tuoreeltaan hanketta aiemmin mainitulla tavalla. 

Veljesapu ry:n muistomerkkitoimikunta kääntyi Helsingin seurakuntahallinnon puo- 
leen ja esitti, että kentälle jääneiden SS-vapaaehtoisten muistomerkki saataisiin pystyt- 


tää Hietaniemen sankarihauta-alueelle. Seurakunnassa suhtautuminen hankkeeseen oli 

aluksi kielteistä, eikä hanke päässytkään toteutumaan vielä moneen vuoteen. Muisto- 
merkin valmistelu oli kuitenkin kaiken aikaa vireillä, joskaan siitä ei suuremmin julki- 
suudessa puhuttu. Veljesavun pöytäkirjoihinkaan juuri ole jäänyt merkkejä hankkeen 
valmistelusta. Muistomerkkirahaston perustamisen jälkeen ensimmäinen lyhyt ja pe- 
rin ylimalkainen maininta on toukokuulta 1973, jolloin yhdistyksen johtokunta kirja- 
si pöytäkirjaansa: ”Kentälle jääneiden kaatuneiden veljien muistotaulu; Hietaniemeen”. 
Tämä kertoo vain siitä, että asiasta oli johtokunnassa keskusteltu. Hankkeesta ei tämän 
jälkeen kuulunut mitään lähes vuosikymmeneen lukuun ottamatta sitä, että 1976 Vel- 
jesapua vastaan tehdyissä hyökkäyksissä yhdistyksen väitettiin suunnittelevan fasistista 
muistomerkkiä. Joulukuussa 1982 johtokunta lopulta valtuutti sihteeri Oiva Heikasen 
jatkamaan neuvotteluja muistopaaden pystyttämiseksi Hietaniemen sankarihauta-alu- 
eelle. Seurakunnassa oltiin edelleen vastahankaisia. Vasta kun voitiin valokuvien avul- 
la osoittaa, että kentälle jääneitä veljiä oli siunattu Hietaniemeen, aikaisempi kielteinen 
suhtautuminen seurakunnassa muuttui. ? 

Niinpä tällä kertaa neuvottelut johtivat tulokseen. Helsingin evankelisluterilaisten 
seurakuntien hautaustoimiston johtajan kanssa käytyjen neuvottelujen jälkeen Veljes- 
apu sai 22. helmikuuta 1983 seurakuntayhtymän hauta-asiainlautakunnalta virallisen 
luvan muistopaaden pystyttämiseksi Hietaniemen sankarihauta-alueelle. Jo vähän en- 
nen kuin lopullinen lupa saatiin, Veljesapu päätti hankkia Heikki Olssonin suunnitte- 
leman muistomerkin, jonka koko on 160 x 90 x 25 cm. Helmikuussa 1983 Turun Ho- 
pea Ky:ltä tilattiin muistomerkkiin kiinnittämistä varten Lauri Leppäsen muovailema 
pronssinen Sturmmann-patsas hintaan 1 900 markkaa. Tarjouspyyntöjen jälkeen muis- 
tokiven valmistajaksi valikoitui Tampereen Kovakivi Oy, jolta tilattiin mustasta granii- 
tista valmistettu paasi hintaan 6 240 markkaa. Tähän hintaan sisältyi pienoispatsaan ja 
pronssikirjainten asennus paateen. Pronssikirjaimet ja risti veloitettiin lisäksi erikseen. 

Vuoden 1983 vuosikokouksessa sihteeri Oiva Heikanen saattoi ilmoittaa kokouk- 
sen osanottajille, että muistokivi tullaan paljastamaan, ja että siihen tulisi muistokirjoi- 
tus ” Vuosina 1941—1943 Saksan sotavoimissa kaatuneiden suomalaisten vapaaehtois- 
ten muistoksi”. Vuosikokouksessa esitettiin toivomus, että muistokiveen tulisivat tämän 
lisäksi myös sanat Isänmaan vapauden puolesta” mutta lopullisen tekstin päättäminen 
jätettiin johtokunnalle.“ 

Johtokunta otti vuosikokouksen evästyksen huomioon ja lisäsi tekstin alkuun toivo- 
tut sanat. Muistopaasi pystytettiin Hietaniemeen hyvissä ajoin ennen paljastuspäiväksi 
sovittua puolustusvoimain lippujuhlapäivää 4. kesäkuuta 1983. Ongelmia oli kuitenkin 
vielä voitettavana. Puolustusvoimat nimittäin kieltäytyi osallistumasta paljastusjuhlaan. 


Helsingin varuskunnan päällikkö eversti Olli Rekola ilmoitti, ettei hän katso voivansa hy- 


266 


Kentälle jääneiden suomalaisvapaaehtoisten muistopaasi paljastettiin Helsingin Hietaniemessä 
4.6.1983. Muistomerkkiä ovat paljastamassa Oiva Heikanen, Laine-Maire Kyöstilä, Eero Talvitie ja 
Penna Konttinen. 


väksyä Helsingin sotilassoittokunnan tai sen osien osallistumista tilaisuuteen eikä pyydet- 
tyä varusmiesten kunniavartiota.*! Ilmeisesti puolustusvoimissa oli vielä muistissa vuon- 
na 1976 syntynyt poliittinen häly siitä, kun Vaasan varuskuntasoittokunnan piti esiin- 
tyä Veljesavun vuosikokouksessa. Tällä kertaa Veljesapu sai kuitenkin hankalien neuvot- 
telujen jälkeen Hietaniemeen puolustusvoimien kunniavartion ja rummuttajaryhmän. 
Paljastusjuhlasta ei katsottu voitavan kertoa julkisuudessa, vaan ajan hengen mukaisesti 
vaiettiin, totesi Veljesavun silloinen puheenjohtaja Ensio Anttila. 

Varsinainen paljastustilaisuus hoidettiinkin siksi varsin hiljaisesti. Lehdistöä ei ollut 
paikalla, mutta monikymmenpäinen joukko aseveljiä kautta maan kokoontui Hietanie- 
men kappelin pihaan. Rainer Sormusen johdolla joukko marssi ryhdikkäästi juhlapaikal- 
le siniristilipun hulmutessa. Pataljoonan lippua ci paikalla ollut, sillä olihan Veljesavun 
hallitus todennut, ettei sitä ollut luvallista käyttää. Juhlapaikalla armeijan rummut ot- 
tivat aseveljien rivistön vastaan. Trumpetilla soitetun von Bothan ”Rukouksen” jälkeen 


Penna Konttinen piti paljastuspuheen, jossa hän sanoi mm. seuraavaa: 


Neljänkymmenen vuoden aika, joka on kulunut niistä päivistä, on ollut sekä muista- 


misen että kaipaamisen aikaa meille kaikille. 

SS-vapaaehtoisten rivistö Hietaniemen muistomerkin paljastustilaisuudessa 4.6.1983. 


Tämä tilaisuus on myöskin muistamisen ja kaipaaminen tilaisuus, kun paljastetaan 
sinne kentälle jääneitten muistomerkki. 

Näiden neljänkymmenen vuoden aikana on paljon tapahtunut meidän elämässäm- 
me ja meidän maailmassamme. 

Sekä muistaminen että kaipaaminen ovat ehtyneet, mutta eivät hävinneet. 


Rumpujen soidessa Laine-Maire Kyöstilä ja Oiva Heikanen paljastivat patsaan. Trum- 
petti soitti Robert Cajanuksen ”Hymnin” minkä jälkeen Ensio Anttila ja Sakari Mietti- 
nen laskivat seppeleen. Ensio Anttila lausui runoilijaveli Holger J. Holmin runon ” Veli 


in memoriam: 


Sinä uskoit ajan koittavan uuden 

ja valmiina olit taistelemaan, 

mutta niin kohtasitkin ikuisuuden 
puolesta oman ja kalliin syntymämaan. 


Tilaisuus päättyi trumpetilla soitettuun ”Hiljaisuuteen”. Veljien rivistö poistui paikal- 


ta rumpujen tahdissa. Koruton, yksinkertainen, mutta koskettavaksi kuvattu tilaisuus 


oli päättynyt. 

Isänmaan vapauden puolesta Saksan sotavoimissa kaatuneitten suomalaisvapaaehtoisten muis- 
tomerkki. 


Paljastustilaisuuden jälkeen aseveljet omaisineen kokoontuivat lounaalle, johon osal- 
listui 110 henkeä. Lounaan aikana puhui Ensio Anttila teemasta ”Ich hatt einen Kame- 
raden, einen Bessern finds Du nich. Ol — aseveikko mulla sellainen, jot" parempaa et löy- 
dä lain!” Tämä saksalainen sotilaslaulu periytyy 1800-luvulta. Anttila luki myös runoili- 
ja Heikki Asunnan 3. kesäkuuta 1943 kotiin palaaville vapaaehtoisille omistetun runon, 
jossa näiden sotaretkeä kuvattiin ihanteelliseen sävyyn: 


Te lähditte taipaleelle Kautt' aikain se uhoo teistä, 
pää pystyssä, hymyten. se valana vakuuttaa: 

vaikk' eess' oli raskain helle, — on Pohjolan paikkana seistä 
tie musta ja myrskyinen. ain osana Eurooppaa!” 


He kuolivat työnsä tehden 
kuin sankarit Ateenan. 
He piirsivät puhtaan lehden 


maan kirjaan ja maailman. 


Vuonna 1986 Veljesapu järjesti yhteisen kunniakäynnin Hietaniemen muistopaadella 
kaatuneiden muistopäivänä. Tuolloin päätettiin, että tästä käynnistä tulee jokavuotinen 
pysyvä tapahtuma. Samalla yhdistyksen johtokunta esitti toivomuksen, että aseveljet kä- 


visivät muistopaadella myös puolustusvoimain lippujuhlapäivänä ja itsenäisyyspäivänä.*? 

Veljesavun ansiomerkki 


Veljesapu oli antanut kultaisen jäsenmerkkinsä tunnustukseksi kahdelle aikaisemmalle 
puheenjohtajalleen Kalevi Haapaniemelle ja Mauno Kannarille sekä pitkään yhdistyk- 
sen sihteerinä toimineelle Toivo Vainiolle. Haapaniemi oli saanut kultamerkkinsä vuon- 
na 1969, Kannari ja Vainio vuonna 1973. Heidän saamansa merkit olivat numeroimat- 
tomia, eikä niitä jaettaessa ollut laadittu mitään sääntöä siitä, miten yhdistyksen kultai- 
sia jäsenmerkkejä tulisi sittemmin mahdollisesti myöntää. 

Vuoden 1976 vuosikokouksessa nousi johtokunnan esittämänä esille tarve perustaa 
Veljesavulle ansiomerkki, joka luovutettaisiin kunniakirjan ohella yhdistyksen toimin- 
nassa ansioituneille tai aktiivisesti toimineille henkilöille. Vuosikokous katsoi, että an- 
siomerkin myöntämisestä ja myöntämisen yksityiskohdista sekä tavasta päättää yhdis- 
tyksen johtokunta. Samalla päätettiin johtokunnan esityksen mukaisesti, että kunnia- 
kirjan kanssa myönnettävä Veljesavun ansiomerkki on yhdistyksen jäsenmerkki kullat- 
tuna ja numeroituna. 

Toisin sanoen Haapaniemen, Kannarin ja Vainion saamat kultaiset jäsenmerkit tulivat 
vuosikokouksen päätöksellä olemaan Veljesavun ansiomerkkejä. Ensimmäisistä yhdeksäs- 
tä numeroidulla ansiomerkillä palkittavasta henkilöstä johtokunta oli päättänyt jo tehdes- 
sään ansiomerkistä esitystä vuosikokoukselle. Nämä henkilöt olivat numerojärjestyksessä: 


Heikki Mansala 

Yrjö Tenomaa 

Kosti Ilveskero 

Pekka Soila 

Pekka Kurvinen 

Alf Silfverberg 
Laine-Maire Kyöstilä 
Niilo Kuustie 

Aarne Roiha! 


Nämä ansiomerkit jaettiin vuoden 1977 vuosikokouksessa. 

Jaakko Nortio sai kultaisen ansiomerkin puheenjohtajan tehtävän jättäessään 1979. 
Seuraavat kahdeksan merkkiä jaettiin vuosikokouksessa 1980 sekä seuraavat kuusi merk- 
kiä vuosikokouksessa 1981. Alkuvaiheessa oli tapana, että aikaisemman kultaisen mer- 
kin saajat kokoontuivat ennen vuosikokousta tekemään johtokunnalle ehdotuksen uu- 


sista ansiomerkillä palkittavista.*5 

Vuonna 1988 oli esillä oman erityisen jäsenmerkin teettäminen Veljesavun kannat- 


taville jäsenille. Tällaiseksi merkiksi ehdotettiin Suomen vaakunaleijonalla varustettua 


pinssiä. Hanke ei toteutunut. 


1980-luvun henkilövalintoja 


Karl-Erik Ladau oli puheenjohtajaksi vuonna 
1979 suostuessaan ilmoittanut hoitavansa tehtävää 
vain tilapäisesti. Niinpä seuraavassa vuosikokouk- 
sessa Turun upseerikerholla 1980 hän kertoi jättä- 
vänsä puheenjohtajan tehtävän ja suositteli seuraa- 
jakseen Ensio Anttilaa, joka valittiinkin yksimieli- 
sesti Veljesavun johtoon. Uusiksi johtokunnan jä- 
seniksi valittiin Manu Korpisen tilalle Jalo Kokkila 
ja Vilho Malmgrenin tilalle Matti Horjamo, vara- 
jäseniksi Harri Viinikaisen ja Ture Ahtisen tilalle 
Eero Tulonen ja Jaakko Rönnemaa.*** Turun Re- 
serviupseerit luovutti Veljesavulle 50-vuotisjuhla- 
mitalinsa vuosikokouksen yhteydessä. 

Uusi puheenjohtaja oli jääkärin poika, ja täs- 
tä syystä hän piti koko puheenjohtaja-aikansa lä- 
heistä yhteyttä Jääkäripataljoona 27:n Perinneyh- 
distykseen. Anttila oli valmistunut filosofian mais- 
teriksi 1951, ja hänestä tuli Suomessa tuolloin no- 
peasti kehittyvän mikrofilmialan asiantuntija. Hän 
toimi maan johtavan mikrofilmausyrityksen Oy 
Rekolid Ab:n toimitusjohtajana vuoteen 1981. 
Musiikkia ja filateliaa harrastaneen puheenjohta- 


jan sotilasarvo oli luutnantti. 


Ensio Anttila, Veljesavun puheenjoh- 
taja 1980-1985. 


Kun Veljesavun yhteydet jääkärien perinneyhdistykseen uuden puheenjohtajan myötä 


tiivistyivät, jossain vaiheessa syntyi suorastaan ajatus siitä, että Veljesapu liittyisi osasto- 


na jääkärien perinneyhdistykseen. Tämä hanke kaatui muodollisesti siihen, että perin- 


neyhdistyksen sääntöjen mukaan yhteisöjäsenyys ei ole mahdollinen eikä suotavakaan, 


kuten perinneyhdistyksen puheenjohtajana toiminut kauppaneuvos Per Heinrichs tote- 


si Veljesavun jäsenyysmahdollisuutta tiedustellessa. Niinpä varauksellinen Heinrichs ei 

lämmennyt Veljesavun liittymiselle jääkärien perinteen vaalijoihin, mutta toivotti Vel- 
jesavun jäsenet henkilöjäseninä tervetulleiksi mukaan yhdistykseen, kunhan ”heidän 
jäsenhakemusperustelunaan on perinneyhdistyksen tarkoitusperien toteuttaminen?" 

Sen ohella, että kuolema korjasi vapaaehtoisten riveistä vuosittain useita veljiä, joiden 
muistoa kunnioitettiin vuosikokouksissa, vuotta 1980 sävytti SS-vapaaehtoistoimikun- 
nan puheenjohtajana toimineen, suuresti arvostetun akateemikko Nevanlinnan kuole- 
ma 28. toukokuuta. Veljesavun kuusihenkinen, arvovaltainen delegaatio jätti hautajai- 
sissa vapaaehtoisten viimeisen tervehdyksen. Lähetystössä olivat mukana puheenjohta- 
ja Anttila, entiset puheenjohtajat Ladau, Kurvinen, Silfverberg ja Kannari sekä rahas- 
tonhoitaja Kyöstilä. 

Veljesapu kokoontui vuoden 1981 vuosikokoukseensa Tammer-hotelliin Tampereel- 
le, jossa Ensio Anttilan puheenjohtajuus sai jatkokauden. Johtokuntaan valittiin Toivo 
Vainion tilalle Vilho Jyrinki ja Jouko Ilkan tilalle Leo Loukko.$8 

Eteläpohjalaiset toimivat vuosikokouksen järjestäjinä vuonna 1982; edellinen yritys- 
hän kuusi vuotta aikaisemmin oli mennyt pieleen. Siitä huolimatta eteläpohjalaiset eivät 
olleet kokonaan alistuneet. Kokousedustajille jaettiin monistettuina ” Vilppulan urhojen 
muistolle” -laulun sanat kokouksessa laulettaviksi. Seinäjoen kaupunginvaltuuston pu- 
heenjohtaja, pankinjohtaja Jussi Jouppi piti kokouksessa syvälle luotaavan ja seikkape- 
räisen avajaispuheen, jonka lopuksi hän kiitti SS-vapaaehtoisia näiden antamasta uhris- 
ta yhteisen isänmaamme menestykseksi ja summasi sodanaikaiset yritykset seuraavasti: 


Me olemme yrittäneet kääntää ja muuttaa kohtalon kulkua, mutta emme ole siinä on- 
nistuneet. Jättäessänne 1941 isänmaanne ja siirtyessänne rohkeutta ja urheutta osoit- 
taen täysin vieraan armeijan riveihin uusiin, outoihin olosuhteisiin, joista teillä tuskin 
kenelläkään oli minkäänlaista mielikuvaa, te — ja me kaikki — uskoimme, että Eurooppa 
on sodan päätyttyä toisenlainen, turvallisempi ja parempi. Te olitte valmiit jättämään 
syntymämaanne, monet uhraten elämänsäkin tämän päämäärän saavuttamiseksi. Että 
me emme onnistuneet, ei ole teidän vikanne, ei meidän kenenkään vika. Maailman- 
historia kulkee omaa vääjäämätöntä rataansa. Sen menoon me emme kykene vaikut- 


tamaan, emme yksityisinä ihmisinä, emmekä pienenä kansakuntana. 


Toinenkin osanottajia varmasti elähdyttänyt tervehdys vuosikokouksessa kuultiin. So- 
danaikainen komppanianpäällikkö Karl-Heinz Ertel oli lähettänyt suomalaisaseveljil- 
le Saksasta tervehdyksensä, jossa hän lainasi arvostettua saksalaista historioitsijaa Rit- 


ter Wilhelm Schrammia: 

Täysin sietämättömät tilanteet, puutteet ja 
rasitukset pystyttiin ei vain kestämään, vaan 
jopa voittamaan mestarillisesti. Silloin il- 
meni sellaista joukkohenkeä ja jaloutta, joka 
vaikuttaa vielä tänäänkin. Asevelikokoon- 
tumiset kolmenkymmenen, jopa useamman- 
kin vuoden jälkeen ovat kaikkea muuta kuin 


vanhojen militaristien mielenosoituksia. 


Myös Seinäjoen vuosikokouksen henkilöva- 
linnat sujuivat sopuisasti. Ensio Anttila jatkoi 
puheenjohtajana. Johtokuntaan valittiin Onni 
Eklundin tilalle Aimo Kaloinen.?? 
Ilkka-lehti, jonka toimituspäällikkönä oli 
SS-veli Martti Kaakinen, kirjoitti vuosiko- 


kouksen yhteydessä näyttävästi ja myönteises- 


ti vapaaehtoisten kokoontumisesta. Se lainasi Rautaristin ritari, suomalaispataljoonas- 
sa komppanianpäällikkönä palvellut Karl- 
Heinz Ertel oli suuri Suomen ja suomalais- 
ten ystävä. 


puheenjohtaja Anttilaa, joka puheessaan mai- 
nitsi, että Veljesavun kokoontuminen 27. vuo- 
sikokoukseensa Etelä-Pohjanmaalle on symbo- 
linen teko. Lähtihän Etelä-Pohjanmaalta jääkäreitten kantajoukko aatteensa innoitta- 
mana saamaan sotilaskoulutusta Saksassa. Anttila totesi lehtihaastattelussa myös, että 
Jääkäripataljoona 27:n Perinneyhdistyksessä oli herännyt ajatus, jonka mukaan myös 
Veljesavun jäsenkunta voisi osallistua perinneyhdistyksen toimintaan.? 

Puheenjohtaja Anttilan toimikautta jatkettiin edelleen Helsingissä 1983 pidetyssä 
vuosikokouksessa. Erkki Elorannan ja Matti Horjamon tilalle johtokuntaan valittiin 
Jaakko Rönnemaa ja Heikki Olsson sekä eroa kesken kauden pyytäneen Aimo Kaloisen 
tilalle Onni Eklund. Heikki Olssonin ja Jaakko Rönnemaan tilalle varajäseniksi valittiin 
Eero Talvitie ja Toivo Jussila. Nyt oli jo aivan yleinen tapa, että Veljesavun maakun- 
nalliset kerhot esittivät jäsentä pääyhdistyksen johtokuntaan, ja kun kerhon vetäjä vaih- 
tui, vaihdettiin yleensä myös alueen edustajaa johtokunnassa. Tällä perusteella vaihtu- 
vuus johtokunnassa oli edelleen vuosittain melko suuri. 

Porissa pidetyssä vuoden 1984 vuosikokouksessa henkilövalinnat sujuivat pöytäkir- 
jan mukaan edelleen juohevasti Ensio Anttilan lupautuessa hoitamaan puheenjohtajan 
tehtävää vielä yhden vuoden. Johtokuntaan valittiin Leo Loukon tilalle Veikko Kivinen 


ja Jaakko Rönnemaan tilalle Lars Bergius.“ 

Seppelpartio lähdössä sankarihaudoille Helsingin vuosikokouksesta 1983. Suomen lipun ohella 
pataljoonan lippukin on kelpuutettu mukaan. Eturivissä vasemmalta Kalervo Ahto, Sakari Miet- 
tinen, Aulis Tuhkanen. Takana seisovat vasemmalta Heimo Nissinen, Erkki Heimolainen ja Rainer 
Sormunen. 


Kun Anttila kieltäytyi jatkamasta puheenjohtajana enää vuoden 1985 jälkeen, joh- 
tokunta alkoi etsiä yhdistykselle uutta puheenjohtajaa. Ehdokkaaksi nostettiin Tauno 
Ratsula, jolla oli johtokunnan yksimielinen kannatus, mutta kysyttäessä Ratsulalta suos- 
tumusta, hän kieltäytyi ehdottomasti tehtävästä. Johtokunnassa helsinkiläiset nostivat 
esille mahdollisena puheenjohtajana erään entistä puheenjohtajista? eli Jaakko Norti- 
on, mutta kun tämä ei saanut kentältä riittävästi kannatusta, puheenjohtajan etsintää 
päätettiin jatkaa. 

Seuraavassa johtokunnan kokouksessa mielipiteet puheenjohtajavalinnassa jakaantui- 
vat. Porin, Etelä-Pohjanmaan, Tampereen ja Turun edustajat kannattivat Leo Sormusta, 
helsinkiläiset, käytännössä pääkaupunkilaisia edustanut Aarne Kähärä, puolestaan Nor- 
tiota. Esimerkiksi Veljesavun yhtenäisyydestä huolta kantanut Turun seudun kerho lä- 
hetti sihteeri Heikaselle yksimielisen kannanottonsa, jonka mukaan kerhon jäsenet ei- 
vät kannata entisen puheenjohtajan valintaa, vaan antavat kannatuksensa Leo Sormu- 
selle, jonka uskottiin saavan jakamattoman kannatuksen eri kerhoilta. Samalla turkulai- 


set toivoivat, ettei Sormuselle asetettaisi vastaehdokkaita miltään taholta.?? 

Erimielisyydet puheenjohtajakysymykses- 
sä tulehduttivat erityisesti Helsingin kerhon 
puheenjohtajan Aarne Kähärän ja Veljesavun 
sihteerin Oiva Heikasen välejä, jotka olivat 
kärsineet jo muutamista aiemmista tapahtu- 
mista. Heikanen kiisti jyrkästi esiin nousseet 
väitteet, että hänellä olisi ollut jotain puheen- 
johtaja Anttilaa vastaan. Sen sijaan hän myön- 
si ottaneensa esille Kähärän maksamattomat 
jäsenmaksut lukuisten vuosien ajalta ja Kähä- 
rän kieltäytymisen luovuttamasta yhdistyksel- 
le Hietaniemen muistopaaden paljastustilai- 
suudessa kuvaamaansa videofilmiä. Heikanen 
syytti Kähärää myös Veljesavun omaisuuden 


häviämisestä, Veljesapua koskevien tietojen 


vuotamisesta Kansan Uutisille sekä yrityksistä 
perustaa uusi yhdistys, ”Ryhmä Steiner”, Veljes- Leo Sormunen, Veljesavun puheenjohta- 
avun tilalle. Puolustautuessaan syytöksiltä Hei- ja 1985—1988. 

kanen myönsi tuoneensa julki Nortion kuulu- 

misen määrättyyn järjestöön” eli vapaamuura- 

reihin, minkä julkitulon Heikanen katsoi ole- 

van varjona yhdistyksen yllä.* 

Kun Veljesavun johtokunta käsitteli puheenjohtajakysymystä helmikuussa, erimieli- 
syydet eivät olleet laantuneet. Paikalla ollut johtokunnan jäsen kuvasi kokousta erimie- 
liseksi ja rikkonaiseksi ”huutoralliksi”. Ainoana Nortion kannattajana esiintyi Helsin- 
gin kerhon edustajana toiminut Kähärä, mutta ”tappeluilta vältyttiin”. Niin turkulaiset, 
tamperelaiset kuin pohjalaisetkin olivat sitä mieltä, ettei entisiä puheenjohtajia pitäisi 
valita uudelleen yhdistyksen johtoon, vaan puheenjohtajuutta pitäisi kierrättää. Nortio 
auttoi sikäli ratkaisuun pääsemistä, että hän asetti valintansa ehdoksi sen, että hänet va- 
littaisiin yksimielisesti. 

Kähärän johtamat helsinkiläiset havaitsivat jääneensä puheenjohtajakysymyksessä vä- 
hemmistöön, ja uudeksi puheenjohtajaksi valittiin Turussa pidetyssä vuoden 1985 vuo- 
sikokouksessa muodollisen yksimielisesti Leo Sormunen. Johtokuntaan valittiin Esko 
Markkasen tilalle Reino Rantanen ja Aarne Kähärän tilalle Kaarlo Heiskanen sekä edes- 
menneen Martti Rajalan tilalle Lasse Järvelin.*$ Reino Rantanen tuli Markkasen tilalle 


myös yhdistyksen varapuheenjohtajaksi. 

Uusi puheenjohtaja Leo Sormunen oli valmistunut metsänhoitajaksi 1949, ja hän oli 
valmistuttuaan työskennellyt puutavaraliikkeiden vientiagentti- ja laivaustehtävissä sekä 
järjestöelämän ja vakuutusyhtiöiden tiedotus-, hankinta- ja osastopäällikkönä. Vuodes- 
ta 1966 Sormunen toimi puunjalostusteollisuuden kenttä- ja talouspäällikön tehtävissä 
vuoteen 1982, jolloin jäi eläkkeelle. Sormunen oli sotilasarvoltaan yliluutnantti, ja hä- 
nen harrastuksiaan olivat metsästys- ja kalastusurheilu sekä Lions-toiminta. 

Sormunen on kuvannut puheenjohtajaksi tuloaan toteamalla, että huolella hoidetun 
yhdistyksen talous oli kunnossa, rutiiniasiat rullasivat vuosikausia työskennelleiden vir- 
kailijoiden tottumuksella ja jäsenkunta nukkui rauhallista talviunta. Puheenjohtajan 
näkemys jäsenten talviunesta saa tukea vuosikokouspöytäkirjoista. Kokouksissa tyydyt- 
tiin lähinnä käsittelemään sääntömääräiset vuosikokousasiat. Suuria aloitteita ei ollut 
muutamaan vuoteen noussut esille. Yhdistyksen toimintakertomuksetkin noudattivat 
vuodesta toiseen samankaltaista niukkasanaista linjaa. 

Sama linja jatkui vuoden 1986 vuosikokouksessa Lahdessa hotelli Ascotissa. Entinen 
puheenjohtaja sai edelleen kokouksen luottamuksen. Johtokuntaan valittiin Lars Ber- 
giuksen tilalle Raimo Kallioinen sekä varajäseniksi Toivo Jussilan tilalle Pekka Murto ja 
Eero Talvitien tilalle Veikko Reunanen. Laine-Maire Kyöstilä esitteli vuosikokousedus- 
tajille valtakunnallisia suunnitelmia sotaveteraanien arvostuksen nostamiseksi varsin- 
kin nuorten ja lasten keskuudessa sekä koulujen opetuksessa. Tämän lisäksi vuosikokous 
keskusteli kunniamerkkien käytöstä yhdistyksen juhlatilaisuuksissa ja päätyi esittämään, 
että tilaisuuksissa käytettäisiin vain yhdistyksen omaa muistoristiä.$ 

Erinäisistä mustamaalausyrityksistä huolimatta Saksan-vapaaehtoiset saivat vuosi 
vuodelta yhä enemmän myös tunnustusta. Lahden vuosikokouksen jälkeisessä juhlas- 
sa everstiluutnantti Veikko Simola totesi suomalaisten SS-miesten edustaneen puolen- 
toista vuoden rintamalla olonsa aikana suomalaisen sotilaan parhaimmistoa. Hän sanoi 
ajan tekevän tehtävänsä ja historian osoittavan suomalaispataljoonan tarpeen suomalai- 
sessa turvallisuuspolitiikassa vuosina 1941-1943. ”Historia edelleen kirkastaa kilpeän- 
ne”, ennusti Simola.‘ 

Veljesavun vuotta 1986 sävytti tärkeä vierailu. Sota-aikana suomalaispataljoonan 1. 
komppanian päällikkönä toiminut SS-Hauptsturmfiihrer Karl-Heinz Ertel vieraili Suo- 
messa elo-syyskuussa. Hän tapasi Helsingin, Tampereen, Etelä-Pohjanmaan ja Turun 
kerhojen veljiä vierailun johdosta järjestetyissä tilaisuuksissa, joihin kokoontui runsaasti 
osanottajia. Ertel huomioitiin hänen aktiivisesta suhtautumisestaan Veljesavun pyrkimyk- 
siin, kun puheenjohtaja Sormunen luovutti hänelle yhdistyksen kultaisen ansiomerkin.“ 

Vuoden 1987 vuosikokouksen alla puheenjohtaja Leo Sormunen ilmoitti johtokun- 
nalle jättävänsä puheenjohtajan tehtävät terveydellisistä syistä. Kysymyksessä näyttää ol- 

Suomalaispataljoonan 1. komppanian päällikkö SS-Hauptsturmfährer Karl-Heinz Ertel vieraili Ani- 
ta vaimoineen Suomessa syksyllä 1986 tapaamassa aseveljiään. Tämän vierailun yhteydessä Ertelil- 
le luovutettiin Veljesavun kultainen ansiomerkki. 


leen ”diplomaattinen sairaus”, sillä Sormusta kohtaan oli esiintynyt arvostelua Helsin- 
gin kerhossa, joka oli alun perin ollut Sormusen valintaa vastaan. Eteläpohjalaiset vaa- 
tivat kuitenkin Sormusta jatkamaan, ja kun asiasta oli keskusteltu johtokunnan seuraa- 
vassa kokouksessa, Sormunen ilmoitti sittenkin olevansa käytettävissä puheenjohtajaa 
valittaessa. **! 

Helsinkiläisiä oli jäänyt kaivelemaan se, että he eivät olleet saaneet Turun vuosiko- 
kouksessa puheenjohtajaksi haluamaansa Jaakko Nortiota. Kun 1987 vuosikokous lä- 
hestyi, kentällä oli laajaa kannatusta Pekka Nummen valitsemiseksi uudeksi puheenjoh- 
tajaksi. Nummen valintaa pidettiin muutamissa kerhoissa jo aivan selvänä, mutta vain 
vähän ennen vuosikokousta ainakin Etelä-Pohjanmaan ja Turun seudun veljet kuulivat 
hälyttäviä uutisia. Oiva Heikanen ja Laine-Maire Kyöstilä olivat käyneet Nummen luo- 
na kehottamassa tätä kieltäytymään puheenjohtajaehdokkuudesta. Helsinkiläisten tar- 
koitus oli edelleen saada Nortio puheenjohtajaksi. Heikasen ja Kyöstilän käynnin jäl- 
keen Pekka Nummi olikin vetäytynyt ehdokkuudesta. 

Tilanne vaikutti Veljesavun kentällä hämmentävältä. Eräitten veljien tuntoja kuvaa 


Pentti Koiviston yksityiskirje, jossa hän ihmetteli, onko helsinkiläisillä jälleen omat rii- 

tansa, jotka ollaan tuomassa vuosikokoukseen. Koivisto totesi Nortion olleen puheen- 
johtajana silloin, kun olisi tarvittu kovaa ja ”selkärankaista miestä” kommunisti-sosia- 
listien temppujen vastaiskuun, mutta miehestä ei ollut siihen. Koivisto kertoo, että hä- 
nelle jäi paha maku suuhun. ”Meidän tulisi varautua siihen, että uusi isku kohdistetaan 
meihin ja Veljesapuun, kunhan (pääministeri Kalevi) Sorsa saa taasen otteen vaalien 
jälkeen. Puolustusmenetelmämme pitäisi olla, ainakin hallituksella, valmiiksi harjoitel- 
tuna, jotta tarpeen tullen se pelaisi nappia painamalla ja olisimme yhtenä miehenä asi- 
aamme puolustamassa.” Näin kirjoitti Koivisto, joka ilmoitti, ettei ainakaan hän äänes- 
tä vuosikokouksessa Nortiota.?*? 

Myös Turun kerhossa huolestuttiin puheenjohtaja-asetelman saamasta käänteestä. 
Erkki Eloranta kutsui kerhonsa veljet hätäkokoukseen, johon oli tulossa myös Veljesa- 
vun sihteeri Heikanen. Tämän kokouksen kulusta ei ole tietoja, mutta pian Koiviston 
ja Elorannan ilmaiseman huolen jälkeen Leo Sormunen perui kieltonsa jatkaa puheen- 
johtajana. Niinpä Eloranta sai aiheen tiedottaa kerhonsa veljille, että yhteisen veljelli- 
sen sovun säilyttämiseksi Sormunen suostuu jatkamaan puheenjohtajana. ”Oulussa va- 
litsemme hänet yksimielisesti uudelleen kiitollisina.”*? 

Veikko Kivinen kirjoitti puheenjohtajalle osoitetun kirjeen, jossa hän toi esille etelä- 
pohjalaisten kannan asioihin. Pohjanmaalle oli kantautunut tietoja, joiden mukaan hen- 
kilökohtaiset ristiriidat olisivat olleet Sormusen eroilmoituksen syynä. Etelä-Pohjanmaan 
kerholla ei ollut mitään moittimista Sormusen toimista, päinvastoin. Kerho olisi kuiten- 
kin ollut valmis hyväksymään johtokunnan ehdottaman uuden puheenjohtajan eli Pek- 
ka Nummen. Asia oli kuitenkin saanut ikäviä piirteitä, jotka eivät pohjalaisten mielestä 
sopineet veljesyhteisön piiriin. Oli toimittu salakähmäisesti. Kun Sormunen oli ilmoit- 
tanut olevansa valmis jatkamaan puheenjohtajana, Etelä-Pohjanmaan kerho oli valmis 
hyväksymään hänen uudelleen valintansa. Kerho esitti kuitenkin toivomuksen, etteivät 
tämän kaltaiset ristiriidat enää tulevaisuudessa repisi veljesjärjestöä, ”vaan saisimme so- 
vussa vanheta itse kukin ja toteuttaa niitä päämääriä, joita kerran yhteisymmärryksessä 
ja yksimielisesti Veljesapu r.y:lle asetettiin.” 

Puheenjohtaja-asia ei kuitenkaan ollut vielä loppuun käsitelty. Kun vuoden 1987 vuo- 
sikokous kokoontui Oulussa, helsinkiläiset nostivat Nortion Leo Sormusen vastaehdok- 
kaaksi. Kokous joutui ensimmäistä kertaa Veljesavun historiassa äänestämään puheen- 
johtajasta. Sormunen tuli valituksi uudelleen, sillä hän sai 70 ääntä Nortion kannatuk- 
sen jäädessä 29 ääneen. Äänestys heijasteli Helsingin kerhon ja muiden kerhojen välistä 
vastakkainasettelua, joka oli näkynyt mm. käydyssä lippukiistassa, ja osittain erimieli- 
syydet periytyivät aina vuoden 1976 kokouskärhämistä lähtien. Johtokunnan jäsenistä ei 


Oulun kokouksessa tarvinnut äänestää. Ainoastaan yksi varajäsen vaihtui, kun Eero Tu- 

losen tilalle valittiin Pekka Nummi. Yhdis- 
tyksen varapuheenjohtaja vaihtui joulukuus- 
sa 1987, kun edesmenneen Reino Rantasen 
tilalle valittiin Heikki Olsson. 

Vuoden 1988 vuosikokouksessa Tampe- 
reella Veljesavun puheenjohtaja vaihtui Sor- 
musesta Sormuseksi. Leo Sormusen tilalle ni- 
mittäin valittiin Tapio Sormunen. Johtokun- 
taan valittiin Onni Eklundin ja Reino Ranta- 
sen tilalle entiset varajäsenet Pekka Nummi 
ja Veikko Reunanen sekä uusiksi varajäsenik- 
si Tauno Manni, Sakari Miettinen ja Seppo 
Taivalmaa. 

Uusi puheenjohtaja Tapio Sormunen oli 
valmistunut merkonomiksi 1951. Hän pal- 


veli koko työuransa Valtion Rautateiden pal- 
veluksessa, viimeksi Helsingin asemapäällik- 


Tapio Sormunen, Veljesavun puheenjohta- 
ja 1988—1995. 


könä vuodesta 1977 vuoteen 1988, jolloin jäi 
eläkkeelle. Sotilasarvoltaan Tapio Sormunen 
oli yliluutnantti, ja harrastuksikseen hän il- 
moitti liikunnan ja Lapin.* 

Veljesavun 1980-luvun vuosikokousten sarja päättyi Jyväskylässä maaliskuussa 1989 
pidettyyn kokoukseen. Tämän vuosikokouksen avajaissanoissaan Jyväskylän kerhon ve- 
täjä Veikko Reunanen toi sattuvasti julki veljien yhteiset ajatukset toteamalla, että hei- 
dän nuoruutensa jäi sotakentille ja miehuutensa kului sotakorvausten maksamisessa. 
”Varsinaisen elämäntehtävämme olemme suorittaneet erilaisten syytösten ja paineiden 
alaisina, mutta olemme tehneet kaikesta huolimatta pitkän ja raskaan elämäntyön hy- 
vinvointi-Suomen puolesta” sanoi Reunanen ja jatkoi, että ”on jotain suurta siinä, että 
saamme olla tavallisia ihmisiä, hiljaisia ja vaatimattomia puurtajia. Emme ole pitäneet 
melua itsestämme, toiset ovat sen tehneet meitä vastaan.” Pöytäkirjan perusteella Jyväs- 
kylän vuosikokouksessa oli kysymys varsin rutiininomaisesta kokoontumisesta, jossa Ta- 
pio Sormusen puheenjohdolla päätettiin yksimielisesti sääntömääräisistä asioista. Niin 
yhdistyksen puheenjohtaja kuin kaikki johtokunnan jäsenet ja varajäsenet valittiin jat- 


kamaan tehtävissään.?*? 

Sensaatiotavoittelut kuivuvat kokoon 


Vuoden 1976 kokemusten takia Veljesapu oli seuraavina vuosina pyrkinyt toimimaan 
huomiota herättämättä. Lehdistöä ei joitakin poikkeuksia lukuun ottamatta ollut kut- 
suttu sen kokoontumisiin eikä toiminnasta ollut muutenkaan sanottavasti tiedotettu 
oman jäsenistön ulkopuolelle. Vuonna 1981 yhdistyksen johto kuitenkin kertoi lyhyes- 
ti lehdistölle tulevasta vuosikokouksesta. Sensaatiolehdistöllä tuntui tuolloin olevan jäl- 
leen pulaa aiheista. Niinpä Ilta-Sanomien toimittaja Markku Salomaa kirjoitti Veljes- 
avun vuosikokouksen alla siitä, miten viisi vuotta aikaisemmin Seinäjoella sattuneista 
vastoinkäymisistä oli ollut Veljesavulle vain ohimenevää harmia. Veljestoiminta oli edel- 
leen vilkasta. Onnittelijoita ja ystäviä riitti lehden mukaan jopa Tampereella, jossa vuo- 
sikokous oli määrä pitää. 

Vaikka Ilta-Sanomien kirjoituksen sävy oli Veljesapua kohtaan negatiivinen, lehti oli 
kuitenkin jonkinmoisen tasapuolisuuden nimissä haastatellut myös yhdistyksen puheen- 
johtajaa Ensio Anttilaa. Tämä totesi, ettei yhdistyksen vuosikokouksessa sallita lehti- 
miehiä, sillä lehdistö kuitenkin kääntää asiat aina päälaelleen. Myös yhdistyksen sihtee- 
ri Heikanen valitti Ilta-Sanomien haastattelemana sitä, että Veljesavun toiminnasta ei 
anneta tiedotusvälineissä oikeaa kuvaa.*? 

Vaikka tiedottaminen oli mahdollisimman niukkaa, Veljesavun johto sai yhdistyksen 
sisällä kritiikkiä osakseen liian avoimesta tiedottamisestaan. Turkulaisveli Erkki Eloran- 
ta ihmetteli, miksi lehdistölle pitää kertoa esimerkiksi varuskunnan päällikön osallistu- 
misesta Veljesavun kokouksiin. Tällainen lehdistössä ollut tieto kun oli Tampereella ai- 
heuttanut sen, että puolustusvoimain edustajan osallistuminen kokoukseen oli korkealta 
taholta kielletty. Tuntuu kuin se varovaisesti pala palalta Seinäjoen onnettomuuden jäl- 
keen uudestaan koottu kokonaisuus olisi taas varomattomuudella pilattu, kirjoitti Elo- 
ranta. Hän oli myös sitä mieltä, ettei julkisuuteen olisi saanut päästää tietoa, jonka mu- 
kaan osa entisille SS-miehille annettavista lahjoituksista ja avustuksista kanavoituu So- 
tainvalidien Veljesliiton kautta. Olikohan verovapaita lahjoituksia liikelaitoksilta mah- 
dollistavaa kanavaa hyvä tai edes luvallista julkistaa, kyseli Eloranta.* 

Eloranta oli ilmeisen oikeassa ainakin Sotainvalidien Veljesliiton mainitsemisesta Il- 
ta-Sanomissa SS-miesten yhteydessä. Veljesliitossa nimittäin säikähdettiin sen nimen 
nostamisesta julkisuuteen SS-vapaaehtoisista kirjoitettaessa. Liitto lähetti välittömäs- 
ti Ilta-Sanomille oikaisun, jossa se väitti, että ”Sotainvalidien Veljesliitto - - ei ole ol- 
lut milloinkaan lahjoituksin avustamassa SS-miesten Veljesapu ry:tä.” Lisäksi oikaisus- 
sa todettiin Veljesliiton hoitavan vain omien jäsenyhdistystensä ja niiden henkilöjäsen- 


ten avustustoimintaa.?”! 

Sotainvalidien Veljesliiton oikaisu piti TIEDONANTAJA Keskiviikko 25. 3. 1981 
muodollisesti paikkansa. Ei Veljesapu jär- =» SMM 


jestönä tietenkään ollut saanut siltä mi- 


tään lahjoituksia tai avustuksia. Ainoas- 


SS-miesten juhla 
ei ollut rauhan- 
Sopimuksen vastainen 


taan ulkopuolisten lahjoittajien varoja oli 
Veljesliiton kautta kanavoitu SS-invali- 


deille, jotka olivat jäseniä myös Sotain- 


validien Veljesliiton alaosastoissa. Tämä- 


Suojelupoliisi oli etukäteen 
tietoinen lauantaisesta SS-; 
miesten kokouksesta Tampe- ` 
reella, mutta ei estänyt sitä,| 
koska Suopon mielestä jubi : 
lintaan ei liittynyt mitään': 
lain- tai Pariisin rauhansopi- `} 
muksen vastaista. 
S= Näin sanoi Suopon päällik- 
= kö Seppo Tiitinen Tiedo-: % 
nantajalle eilen. 

Tiitinen ei osannut kertoa, 
miksi hallitus Suopon väli-kk 
tyksellä viisi vuotta sitteni 
kielsi SS-miesten tapaami $$ 
sen. — Ilmeisesti silloin kyse E 3 
oli enemmän julkisesta esiin. O — Suopo ei ole havainnut 
tymisestä, Tiitinen arveli. mitään aatteelliseen toimin- 

taan vivahtavaa SS-miesten 


5 juhli; Si lik- 
mistaan natsi-Saksan rinnalla toiminei B| jo Seppo Tiitinen sanoo 
N N | | ELLIT 
siin SS-miehiin sallimalla SS-miesten ko- 
koontumisen?” Suojelupoliisin johtajan Seppo Tiitisen Tiedonan- 
tajalle Veljesavun vuoden 1981 vuosikokouksen 
johdosta antamat kommentit. 


kään tosiasia ei kestänyt julkisuutta vuo- 
den 1981 Suomessa. 
Muitakin seuraamuksia vuosikokouk- 


sesta tiedottamisesta oli. Ilta-Sanomien 
kirjoituksen inspiroimana kommunisti- 
puolueen vähemmistösiiven kansanedus- 
taja Mikko Kuoppa kyseli eduskunnassa, 


”miksi hallitus on muuttanut suhtautu- 


Al 


T 


Tällä kertaa sensaation rakentajat ei- 
vät onnistuneet tavoitteissaan. Veljesa- 
vun vuosikokous Tampereella oli suju- 
nut ongelmitta, eikä nyt tullut kyselijöille tukea hallituksestakaan. Mauno Koiviston 
hallituksen sisäministeri Eino Uusitalo nimittäin vastasi Kuopalle todeten, että vuon- 
na 1976 Veljesavun johtokunta oli peruuttanut yhdistyksen vuosikokouksen. Toisin sa- 
noen ministeri muistutti, ettei hallitus ollut kokousta peruuttanut, mikä tietenkin oli 
vain osatotuus. Lisäksi Uusitalo saattoi todeta, että vuoden 1981 vuosikokouksen yh- 
teydessä taikka yhdistyksen muussakaan toiminnassa ei ollut havaittu mitään sellaista, 
minkä vuoksi viranomaisten olisi puututtava yhdistyksen toimintaan. Hallituksen kan- 
ta ei siis ole muuttunut kyseisessä asiassa, sanoi ministeri Uusitalo. 

Edustaja Kuoppa kuitenkin jatkoi kysymällä, onko entisten SS-miesten kokoontumi- 
nen hallituksen mielestä sopusoinnussa Pariisin rauhansopimuksen hengen kanssa. Uusi- 
talo vastasi, että sikäli kuin noudatetaan valtakunnan lakeja ja Suomen tekemiä kansain- 
välisiä sopimuksia, toiminta on sopusoinnussa (rauhansopimuksen kanssa). 

Myös kommunistien vähemmistösiiven äänenkannattaja Tiedonantaja yritti jälkikä- 
teen puuttua Veljesavun vuosikokoukseen. Se kääntyi Suojelupoliisin uuden päällikön 

Seppo Tiitisen puoleen kysellen Tampereen kokouksen sallimisesta. Tiitinen vastasi Su- 
pon olleen etukäteen tietoinen SS-miesten kokoontumisesta Tampereella, mutta ei ollut 
estänyt sitä, koska Supon mielestä kokoukseen ei liittynyt mitään lain tai Pariisin rau- 
hansopimuksen vastaista. Supo ei ollut aikeissa puuttua kokoukseen jälkeenpäinkään, 
koska saadun tiedon mukaan kokouksen yhteydessä ei ollut havaittu mitään aatteelli- 
seen vivahtavaa toimintaa.??? 

Veljesavun puheenjohtaja Anttila ja sihteeri Heikanen kävivät vuosikokouksen jälkeen 
Supossa tapaamassa Tiitistä. Puheenjohtaja informoi yhdistyksen johtokuntaa Tiitisen 
kanssa käydystä keskustelusta, mutta keskustelun kulkua ei kirjattu pöytäkirjaan. Hei- 
kasen mukaan hän selosti Supon päällikölle pataljoonan syntyä ja vaiheita sekä Veljesa- 
vun toimintaa huoltojärjestönä.** 

Verrattuna vuoden 1976 kohuun tämänkertainen viranomaisten kohtuullisen asialli- 
nen suhtautuminen Veljesavun vuosikokoukseen oli ratkaisevan tärkeää yhdistyksen kan- 
nalta. Akuutti uhka yhdistystä vastaan suunnattavilta viranomaistoimilta näytti kaikon- 
neen. Tämä näkyi mm. Etelä-Pohjanmaan SS-miesten vuosikokouksen jälkeisestä kierto- 
kirjeestä, jossa todettiin, että aina löytyy niitä voimia, jotka pyrkivät Veljesavun toimintaa 
mustaamaan. Sellainen voitiin kuitenkin jättää omaan arvoonsa, sillä suomalaisten SS- 
miesten omatunto on puhdas, he eivät politikoi eivätkä haudo mitään kumouksellista. 
He muistelevat yhdessä menneitä, veljeyden syntymistä ja sen elinikäistä jatkumista, tu- 
kevat toinen toisiaan henkisesti tai taloudellisesti. ”Voimme aina seisoa pää pystyssä, kun 
menneitä muistellaan — vain kaatuneitten veljien muistolle päämme nöyrästi laskien ”9* 

Varovaisia kuitenkin oltiin. Vuonna 1981 ilmestyi Jaakko Korjuksen SS-miehiä kä- 
sittelevä kirja ”Otsassa kuoleman kuva”. Sen kustansi Korjuksen työnantaja, sanomaleh- 
denkustantaja Vaasa Oy, eikä Veljesavulla ollut kirjan ilmestymisen kanssa mitään teke- 
mistä. Kustantaja kuitenkin pyysi Veljesavulta sen jäsenluetteloa kirjaa markkinoidak- 
seen. Marraskuun lopulla 1981 Veljesavun jäsenet saivatkin Vaasa Oy:ltä nimellään va- 
rustetun Korjuksen kirjan markkinointikirjeen, mikä monien veljien mielestä todisti 
siitä, että yhdistyksen jäsenluettelo todella oli annettu ulkopuolisille. Siitä seurasi häm- 
mennystä ja närkästystäkin, sillä yhdistyksen jäsenluetteloa ei ollut tapana jakaa yhdis- 
tyksen ulkopuolelle, koska lehdistön asiattomat hyökkäykset yhdistystä vastaan olivat 
varsin hyvässä muistissa. 

Jäsenluetteloa ei kuitenkaan ollut annettu Vaasa Oy:lle. Yhdistyksen puheenjohtaja 
ja sihteeri olivat tehneet keskenään päätöksen, jonka mukaan Vaasa Oy oli saanut lähet- 
tää tarjouskirjeensä sille postitustoimistolle, joka hoiti Veljesavun kiertokirjeiden pos- 
tituksen. Tällä tavoin tarjous meni Veljesavun jäsenten lisäksi kaikille niille SS-miehil- 


le, joiden osoitteet olivat Veljesavun tiedossa. Korjuksen kirjaa arvostettiin Veljesavus- 

sa. Se sanottiin kirjoitetun oikeassa hengessä. Ilmeisesti arvio kirjan oikeasta hengestä 
oli paikallaan, sillä vuoden 1976 jupakan aloittanut Pohjanmaan Kansan päätoimittaja 


Tiitinen tyrmäsi kirjan melko perusteellisesti.” 


”Hitleriä myydään ja aseita kerätään” 


Sotaveteraanien arvostus ei suinkaan Suomessa ollut 1960-luvulta lähtien sellainen kuin 
sen olisi sivistysvaltiossa pitänyt olla. Vaikka valtio piti jollain tavoin huolta veteraanien 
asioista, julkisessa mielipiteessä esiintyi suorastaan halventavia kommentteja veteraa- 
neista. Tällaisia kommentteja jouduttiin kuulemaan jopa yllättäviltä tahoilta. Esimer- 
kiksi arkkipiispa Mikko Juva sanoi vuoden 1980 kirkolliskokouksessa, ettei ase kädessä 
sotaan osallistuneilla miehillä ole varaa kutsua abortintekijöitä lapsenmurhaajaksi”. Ark- 
kipiispa oli sitä mieltä, että jos abortintekijä tuntee itsensä syntiseksi naiseksi, tuntee jal- 
kaväen joukkueenjohtaja varmasti itsensä syntiseksi mieheksi. Vertaus oli mahdollisim- 
man tökerö, ja se herätti myös SS-veteraaneissa kielteistä huomiota. 

Yleinen veteraanien arvostus kosketti luonnollisesti myös Veljesavun jäseniä, konk- 
reettisesti ehkä vielä enemmän kuin pelkästään Suomen rintamilla taistelleita. Moneen 
kertaan oli käynyt ilmi, että Veljesapu ei välttämättä ollut suuren yleisön silmissä aivan 
tavallinen yhdistys, jonka toimintaan olisi osattu tai haluttu suhtautua neutraalisti. Mo- 
net poliittisista syistä nostatetut kohut olivat jo 1980-luvulle tultaessa tämän osoittaneet. 
Veljesapu yritti matalalla julkisella profiilillaan välttää toimintaansa liittyviä sensaatio- 
uutisia, mutta yhdistyksen varsin viaton sisäinen toimintakin herätti edelleen aika ajoin 
huomiota, joka ei suinkaan ollut yksinomaan myönteistä. 

Vapaaehtoiset olivat aikanaan taistelleet kolmannen valtakunnan sotajoukoissa, jo- 
ten on ymmärrettävää, että he tunsivat historiallista mielenkiintoa Saksan silloisia oloja 
kohtaan. Ovathan maailman elokuvateollisuus ja kirjallisuuskin olleet poikkeuksellisen 
kiinnostuneita kansallissosialistista Saksaa koskevista, yleensä tosin fiktiivisistä aiheista, 
joten ajassa mukana eläneitten harrastus asiaan on ymmärrettävää. 

Yksi ilmentymä tällaisesta mielenkiinnosta nousi esille alkuvuodesta 1985, kun Vel- 
jesavun Turun kerho oli saanut Erkki Elorannalta tämän Saksasta tuoman, amerikkalais- 
ten pian sodan jälkeen takavarikoiman Eva Braunin filmaaman 55 minuuttia pitkän vä- 
rifilmin Hitleristä ja tämän lähipiiristä. Tätä filmiä on myöhemmin esitetty ranskalais- 
ten editoimana versiona myös Suomen televisiossa. Filmi oli kuvattu pääasiassa Hitlerin 
asunnossa Obersalzbergin Berghofissa, ja siinä nähtiin useita Saksan tuolloiseen joh- 


toon kuuluneita henkilöitä vierailulla Johtajansa luona. Turun kerho teetti tästä filmis- 

Veljesavun markkinoima Adolf Hitler -kasetti eli “Eva Braun -filmi” herätti julkista huomiota vuon- 
na 1985, vaikka kysymyksessä oli pelkkä amerikkalaisilta saatu dokumentti. 


tä VHS-videokasetin, ja filmi esitettiin Turun kerhon kokouksessa 6. helmikuuta 1985. 
Kasetista tuli myyntituote, kun Turun kerho markkinoi sitä jäsenkirjeissään. Kun jäsen- 
kunnassa ilmeni halukkuutta ostaa tällainen kasetti, kerho ilmoitti luovuttavansa kase- 
tin halukkaille 250 markan ”lahjoitusta? vastaan. Saatava tuotto ilmoitettiin käytettä- 
vän kokonaisuudessaan maaliskuussa 1985 pidettävän Veljesavun 30-vuotisjuhlakoko- 
uksen ja juhlan järjestelykuluihin. 

Turkulaisten ”Eva Braun -filmi”, kuten sitä kutsuttiin, herätti arvostelua Veljesavun 
johtokunnassa. Kysymys ei ollut siitä, että filmiä sinänsä olisi pidetty asiattomana, vaan 
siitä, että tällaisen filmin markkinointi Veljesavun nimissä katsottiin arveluttavaksi. Niin 
Ensio Anttila kuin Aarne Kähäräkin arvostelivat johtokunnan kokouksessa filmin mark- 
kinointia Veljesavun jäsenille, ja johtokunta päätti lähettää pöytäkirjan ulkopuolella pa- 
heksuvan kannanottonsa Turun kerholle.“ 

Pelko filmin vaikutuksista ei näyttänytkään olevan aiheeton. Kommunistien lehti 


Kansan Uutiset sai käsiinsä filmiä koskevan tiedotteen ja repäisi filmistä suuren jutun 

Veljesavun vuosikokouspäivänä. Lehti oli saanut — sihteeri Heikasen mukaan Aarne 
Kähärältä — haltuunsa myös muita Veljesavun jäsentiedotteita. Kun Veljesavussa kerät- 
tiin juuri samaan aikaan aineistoa SS-osaston perustamiseksi Jalkaväkimuseoon, Kan- 
san Uutisten raflaava otsikko oli laadittu muotoon: ”Aseita kerätään ja Hitleriä myy- 
dään videokuvana”. Kun jossakin jäsentiedotteessa oli todettu, ettei puutteessa olevia 
veljiä ja heidän omaisiaan löydy, lehti antoi ymmärtää, että Veljesavun puheet puuttees- 
sa elävien tukemisesta eivät pitäneet paikkaansa. Tosiasiassahan kysymys oli siitä, että 
Veljesavun hallituksella oli vaikeuksia selvittää tuen tarpeessa olevien osoitteita, ja sik- 
si näitä ei löytynyt." 

Kansan Uutisten vetäminen mukaan Veljesavun toimintaa parjaamaan oli yhdistyk- 
sen kannalta varsin valitettavaa ennen muuta siksi, että tällä tavoin ratkottiin yhdistyk- 
sen jäsenten keskinäisiä riitoja. Kun kaikki eivät hyväksyneet Turun kerhon filmin mark- 
kinointia edes jäsenistön omassa keskuudessa, kielteistä julkisuutta hakemalla haettiin 
kommunistilehden kirjoittelun kautta. 

Sensaatiolehden rooliaan uskollisesti vetänyt Ilta-Sanomat säesti Kansan Uutisia ja 
kirjoitti, miten Veljesapu kerää sotamateriaalia Jalkaväkimuseoon perustettavaa osastoa 
varten ja kaupittelee videoelokuvaa entisestä esimiehestään Adolf Hitleristä. Ilta-Sano- 
mat sentään muodon vuoksi kuunteli toistakin osapuolta. Jalkaväkimuseon johtaja pani 
asiat oikeisiin mittasuhteisiin todetessaan, että museoon oli tulossa Veljesavulta valoku- 
via, kolme asepukua ja karttoja suomalaisten toiminta-alueesta. SS-miesten toiminnan 
esittely on perusteltua, koska he ovat osa Suomen historiaa. Samaa kertoi lehdelle mik- 
keliläinen kansanedustaja Mauri Miettinen." 

Ajatus suomalaisten SS-miesten museo-osastosta oli saanut alkunsa vuonna 1984. 
Yhdistyksen johtokunta keskusteli toukokuussa varusteiden ja muiden sotaretkeen viit- 
taavien esineiden keräyksestä ja kehotti veljiä lahjoittamaan tällaisia esineitä yhdistyk- 
selle, joka aikanaan museoisi ne. Samalla johtokunta varoitti jäsenistöä yksityisistä ke- 
räilijöistä, jotka harjoittivat esineillä kauppaa sillä seurauksella, että esineet häviävät tie- 
tymättömiin.**0 

Museointihanke eteni niin, että johtokunta päätti lokakuun 1984 kokouksessaan Jal- 
kaväkisäätiön luvalla perustettavasta museo-osastosta Jalkaväkimuseoon Mikkeliin ker- 
tomaan vapaaehtoisjoukon vaiheista toisen maailmansodan aikana. Materiaalin saami- 
seksi päätettiin järjestää veljien keskuudessa keräys, ja tukimiesten tehtäväksi annettiin 
hoitaa keräys vainajien omaisilta. Kun tällaisen museo-osaston perustaminen vaati pal- 
jon neuvotteluja ja suunnittelua, nimettiin Ensio Anttila, Oiva Heikanen ja Esko Mark- 
kanen neuvottelemaan asiasta Jalkaväkisäätiön ja Sotamuseon kanssa. Näyttelyn suun- 


nittelutoimikuntaan nimettiin Ensio Anttila, Heikki Olsson ja Oiva Heikanen.! 

Johtokunta kääntyi joulukuussa 1984 museoasiaan keskittyneellä jäsentiedotteella jä- 
senistön puoleen. Siinä kerrottiin, minkälaista aineistoa museo-osastoon haluttiin. Va- 
lokuvia tarvittiin runsaasti. Sotamuseo teettäisi suurennokset valittavista kuvista ja pa- 
lauttaisi alkuperäiset lähettäjälle. Yhdistys lupasi vastata siitä, että mitään ei häviä. Ku- 
vien lisäksi kaivattiin kaikenlaisia varusteita kuten asetakkeja, housuja, paitoja, käsineitä, 
jalkineita, mantteleita, maastopuseroita ja kypäränsuojia, telttoja, vöitä, reppuja, kaasu- 
naamareita ja niiden koteloita, kypäriä jne. Edelleen museoon haluttiin asiakirjoja ku- 
ten ylennys-, loma- ja siirtopapereita, marssikäskyjä, komennustodistuksia sekä kartto- 
ja. Myös muut painotuotteet kuten kirjat, sanoma- ja aikakauslehdet sekä propaganda- 
lehtiset olivat tärkeitä, samoin kunniamerkit yms. Mikäli aseita joiltakin löytyi, nyt oli 
tilaisuus luovuttaa ne museoon, viestitti johtokunta. 

Veljesavun tehtävänä oli valita museoon sopiva materiaali. Vaikka Sotamuseo oli lu- 
vannut auliisti apua museo-osaston perustamisessa luovuttamalla hallussaan olevaa ma- 
teriaalia, ja vaikka Jalkaväkimuseo oli luvannut antaa käyttöön ammattitaitonsa ja esit- 
telyvitriinit, hanke vaati varoja. Siksi johtokunta vetosi veljiin ja pyysi näitä lähettämään 
sopivaksi katsomansa summa yhdistyksen tilille.“ 

Varsin pian kävi ilmi, ettei SS-miesten museo-osaston perustaminen suinkaan kävi- 
si yhtäkkisesti. Maaliskuussa 1985 johtokunta joutui toteamaan, että näyttelyaineistoa 
oli kyllä tullut, mutta vähänlaisesti, ”tietäähän sen, kun on kulunut jo useita vuosikym- 
meniä niistä ajoista, että luovutettavaa ei tahdo löytyä.” Erityisesti kerrottiin tarvittavan 
housuja, vöitä, saappaita, kenkiä, suikka, upseerin miekka (tikari?) ym. Johtokunta ve- 
tosi jäseniin, jotta nämä eivät kitsastelisi, vaan lähettäisivät aineistoa sihteerille, taikka 
toisivat yhdistyksen vuosikokoukseen Turkuun. 

Alkuvuodesta 1986 saatettiin jo kertoa, että museo-osasto valmistunee kevään 1986 
kuluessa, mutta asia ei hoitunut johtokuntaa tyydyttävällä tavalla, sillä huhtikuussa joh- 
tokunta päätti panna museohankkeeseen vauhtia. * Johtokunnan päätös piti, ja SS-mies- 
ten osaston avajaiset pidettiin Mikkelissä 27. toukokuuta 1986. Yhdistyksen jäsenet kut- 
suttiin tilaisuuteen: ”Olemme odottaneet avajaisia jo vuoden, menkäämme nyt joukolla 
Mikkeliin”. Vaatimattomiksi kuvattujen avajaisten yhteydessä veljet tutustuivat museoon, 
minkä jälkeen syötiin yhteinen päivällinen Mikkelin upseerikerholla. Paikalla oli toista- 
sataa veljeä vaimoineen, mikä kertoo siitä, että omaa museo-osastoa pidettiin tärkeänä. 

Vaikka aineiston hankkimisessa oli ollut vaikeuksia ja museo-osaston perustaminen 
kesti kauemmin kuin oli odotettu, Veljesavun johtokunta oli lopulta tyytyväinen lop- 
putulokseen. Tämä on sikäli ymmärrettävää, ettei suomalaisen vapaaehtoisjoukon vai- 
heita ollut ennen esitelty missään julkisessa museossa. Veljesapu oli kiitollinen Sotamu- 


seolle, jonka myönteinen asenne asiaan oli tehnyt hankkeen mahdolliseksi. Johtokunta 

Mikkelin Jalkaväkimuseossa avattiin 1986 SS-vapaaehtoisia esittelevä näyttelyosasto. Kuva on vuo- 
delta 1992. 


totesi, että kohtalaisen runsas esineistö ja valokuvamateriaali antoivat edustavan kuvan 
joukon koulutus- ja taisteluvuosista.*$5 

Veljesavun rooli museo-osaston kehittämisessä ei päättynyt osaston avajaisiin, vaan 
yhdistyksen johtokunnan työvaliokunta jatkoi museohankkeen vaalimista. Vuonna 1993 
vuosikokouksessa oli tehty aloite erityisen museotoimikunnan perustamisesta, mut- 
ta johtokunta ei erillisen toimikunnan nimeämiselle lämmennyt, vaan totesi, että työ- 
valiokunta voi hoitaa museoasioita kuten siihenkin saakka. Tuolloin saatettiin todeta, 
että Jalkaväkimuseossa oli nyt hyvä päällikkö, joka on valmis hyvässä yhteistyössä kehit- 
tämään SS-miesten osastoa museossa. Veljesapu oli saanut tietää, että Sotamuseon va- 
rastossa oli melko paljon SS-miehiin liittyviä esineitä, joista saattaisi olla hyötyä Jalka- 
väkimuseossa.*6 

Yhdistyksen uudeksi museotoiminnan yhdyshenkilöksi nimettiin tehtävää aluksi hoi- 
taneen Paavo Kihlbergin jälkeen Leo Sormunen. Tällöin johtokunta määritteli myös 


yhdyshenkilön tehtävät todeten, että tämän tuli antaa Sotamuseolle asiantuntija-apua 

SS-vapaaehtoisasiassa, avustaa museota Jalkaväkimuseossa olevan osaston järjestelyis- 
sä ja tehdä esityksiä johtokunnalle tai työvaliokunnalle museoesineiden hankkimisesta 
ja muista museotoimintaan liittyvistä toimista. Yhdyshenkilön on pidettävä yhdistyk- 
sen puheenjohtaja ja johtokunta museoasioissa ajan tasalla, kirjasi johtokunta päätökse- 
nään. Samalla puheenjohtaja Tapio Sormunen lupasi ottaa yhteyttä Sotamuseoon ja sel- 
vittää, saataisiinko sinne näyttely suomalaisista SS-miehistä, kuten museonjohtaja Mark- 
ku Melkko oli alustavasti lupaillut. 

Vuonna 1993 Veljesapu sai museoitavaa aineistoa Ruotsista, kun sinne sodan jäl- 
keen muuttanut SS-Aseveljet ry:n toimistonhoitaja Mika Hellemaa lähetti sodanai- 
kaisen aseveliyhdistyksen esineistöä museoitavaksi. Veljesavun johtokunta päätti, että 
osa Hellemaalta saaduista merkeistä myydään. Lähitaistelusoljet myytiin 50 markalla ja 
SS-Aseveljien sodanaikaiset merkit 20 markalla kappale. Muut saadut merkit — Ostme- 
daille, haavoittumismerkki ja lähitaistelumerkki sekä SS-Aseveljet ry:n leimasin — toi- 
mitettiin museoon. 

Vaikka Veljesavussa oltiin tyytyväisiä Mikkeliin saatuun museo-osastoon, sinne ei kui- 
tenkaan ollut saatu yhdistyksen mielestä aivan riittävän täydellistä kokoelmaa SS-vapaa- 
ehtoisten vaiheita koskevaa esineistöä. Niinpä vuonna 1995 laadittiin erityinen puute- 
luettelo toivomuksella, että jäsenistö kaikin mahdollisin keinoin kartuttaisi näyttelye- 
sineistöä. Yhdistyksen Achtung-jäsenlehdessä julkaistussa luettelossa todettiin, että yh- 
distyksen museoyhdysmies Leo Sormunen oli yhdessä Heikki Raevaaran, Kosti Canden 
ja Olli Wikbergin kanssa tehnyt tarkastusmatkan museoon. Tällöin kaikki museotava- 
ra oli luetteloitu, ja siinä yhteydessä oli todettu, että puutteita oli niin asusteista, varus- 
teista kuin kunnia- ja arvomerkeistäkin.*? 

Ongelmiakin oli. Vuonna 1998 veljet olivat havaitsevinaan, että Jalkaväkimuseon 
näyttelystä oli kadonnut useita heidän sinne antamiaan esineitä, mm. karttoja. Museo 
on pantava koville, päätti johtokunta." Veljien esineistön kohtalo askarrutti Veljesavun 
johtokuntaa vielä tämän jälkeenkin. Kesällä 1998 johtokunta totesi, että oli esiintynyt 
tuntemattomia keräilijöitä, jotka pyrkivät tekaistuin perustein saamaan veljien jäämistöjä 
haltuunsa. Johtokunta päätti julkaista Achtungissa varoituksen ja menettelytapaohjeen. 
Oikeat paikat jäämistöille olisivat Jalkaväkimuseo tai Sotamuseo, Veljesapu tai aseveljet. 
Samalla toivottiin, että paikalliset aseveljet olisivat jäämistöasiassa yhteydessä omaisiin”! 

Viimeistään 1990-luvulle tultaessa suomalaisiin SS-vapaaehtoisiin liittyvän materiaa- 
lin keräämisestä oli tullut monille harrastus, minkä Veljesavun johtokuntakin oli huo- 
mannut. Mikään ihme ei ollut, että ulkopuolisten keräilijöitten lähestyminen herätti 
joissakin veljissä epäilyksiä. Kaiken lisäksi tuossa vaiheessa keräilijöitten keskinäinen ka- 


teus vaikutti asiaan, kun kiinnostavaa esineistöä haluttiin omiin kokoelmiin eikä suin- 

SS-vapaaehtoisten museomateriaalin inventointia Jalkaväkimuseossa 1995, vasemmalta Heikki Rae- 
vaara, Leo Sormunen, Olli Wikberg ja museonhoitaja Paavo Salovaara. 


kaan kilpailevan keräilijän haltuun. Toisaalta SS-vapaaehtoisten suhtautuminen keräily- 
harrastukseen vaihteli suuresi. Osa näki keräilijöitten tekevän hyvää työtä tallettaessaan 
historiallisesti merkittävää esineistöä, osa puolestaan pyrki varjelemaan henkilökohtais- 


ta omaisuuttaan kaikilta ulkopuolisilta. 


Arpajaiset 1985 


Veljesavulla oli taloutensa kunnossa pitämiseksi tarve löytää uusia varanhankintakeino- 
ja. Jäsenmaksutuotot kun eivät tahtoneet yksin kunnolla riittää avustuksiin ja toiminta- 
menoihin. Joulukuussa 1985 yhdistyksen johtokunta keskusteli uudenlaisesta mahdol- 
lisuudesta, pienimuotoisten arpajaisten järjestämisestä, ja vei asian vuosikokouksen kä- 
siteltäväksi. Tässä asiassa puheenjohtaja Leo Sormunen, joka oli todennut jäsenkunnan 
nukkuneen talviunta, on todennut ryhtyneensä herättelemään nukkuvaa karhua, ja ää- 


nekkäistä murinoista huolimatta vuosikokous hyväksyi johtokunnan esittämän arpajais- 

ten toimeenpanon. Sormunen otti yhteyttä Arpajaisyhdistys ry:hyn, ja käydyssä neuvot- 
telussa päädyttiin sopimukseen, jonka mukaan Veljesarpa 86 -nimiset arpajaiset järjeste- 
tään syksyllä 1986. Kymmenen markan hintaisia arpoja päätettiin painaa 4 500 kappa- 
letta, ja voittoja päätettiin hankkia 15750 markalla. Suunniteltiin, että arpaj aisvoitoiksi 
hankittaisiin esimerkiksi matkavoittoja. Arpajaisista saatava tuotto käytettäisiin Veljes- 
avun sääntöjen mukaisesti jäsenten huoltoapuun. 

Johtokunta hyväksyi puheenjohtajan neuvotteleman sopimuksen ja valitsi arpajais- 
päälliköksi Reino Rantasen, joka vuorostaan valitsi itselleen kaksi apulaista. Kerhoille 
päätettiin tilittää niiden jäsenten myymistä arvoista 15 prosentin myyntipalkkio, joka 
kerhojen tuli käyttää arpajaisten edellyttämään tarkoitukseen. Arpajaislupa anottiin Uu- 
denmaan lääninhallitukselta. Turun ja Tampereen kerhojen vastustuksesta huolimat- 
ta arpoja lähetettiin myytäväksi kaikille veljille, joiden nimi oli Veljesavun luetteloissa. 

Leo Sormunen on todennut, ettei hän tiennyt arpajaisia ehdottaessaan, mihin karhun- 
pesään hän oli päänsä pannut. Harrastelevasta puheenjohtajasta tuli arpajaisten myötä 
lähes päätoiminen puheenjohtaja, mutta Sormunen ei kuitenkaan ollut arvioinut veljien 
aktiviteettia väärin. Vaikka osa jäsenistä palautti arvat myymättöminä, arpajaiset onnis- 
tuivat Veljesavun mielestä hyvin ja täysin suunnitellulla tavalla. Onnistumiseen vaikutti 
olennaisesti aktiivisten jäsenten myönteinen suhtautuminen yhteiseen asiaan, kuten pu- 
heenjohtaja ja sihteeri totesivat. Arpajaisten kirjanpidollinen tuotto oli yli 27 000 mark- 
kaa, kun tavoitteeksi oli asetettu 25 000 markkaa. Päävoittona oli veli Rauni Vehasen 
omistaman, Salossa toimivan Vehasen Sahan lahjoittama leikkimökki. 

Arpojen myynti järjestettiin tavallaan kerhojen välisenä kilpailuna, jossa tietenkin jä- 
senmäärältään suurimmat kerhot menestyivät parhaiten. Helsingin kerho tilitti arpo- 
ja 11 100 markalla, toiseksi tullut Etelä-Pohjanmaa 6 600 markalla, kolmanneksi tullut 
Tampere 5 900 markalla sekä neljänneksi jäänyt Turku 4 900 markalla. Muiden yhdek- 
sän kerhon tilitykset jäivät 2 000 markkaan tai sen alle. 

Arpajaisilla oli oma merkityksensä myös Veljesavun kerhojen toimintaan. Vaikka 
muutamat kerhot olivat toimineet jo pitkään, vasta arpajaisten hoitamiseksi yhdistyk- 
sessä toteutettiin varsinainen alueellinen kerhojako. Uusia kerhoja perustettiin arpajais- 
ten hoitamiseksi niin, että jo toimineet kerhot mukaan lukien Veljesavulla oli tämän jäl- 
keen ainakin nimellisesti 13 kerhoa. Nämä olivat jäsenmäärän mukaisessa suuruusjär- 


jestyksessä seuraavat: 

Helsinki 119 
Tampere 72 
Etelä-Pohjanmaa 68 
Turku 55 
Pohjois-Suomi 44 
Pori 28 

Lahti 25 
Jyväskylä 24 
Kuopio 22 
Hämeenlinna 20 
Lappeenranta 16 
Kouvola 14 
Mikkeli 129? 


Yhdistys alkoi ottaa maakunnalliset kerhot huomioon muutenkin kuin arpojen myy- 
jinä. Tästä oli selkeänä esimerkkinä kerhojen johtohenkilöiden neuvottelupäivät, jot- 
ka järjestettiin kesäkuun alussa 1989 Espoon Sotaveteraanien kesänviettopaikassa Pals- 
tarinteellä Helsingin kerhon puheenjohtajan Kaarlo Heiskasen vetämänä. Paikalla oli 
edustus kaikista muista kerhoista paitsi Lahdesta ja Hämeenlinnasta. Tilaisuudessa ku- 
kin paikkakunta esitteli omaa toimintaansa, siinä ilmenneitä puutteita ja aikaansaan- 
noksia. Yhteistä oli huoli siitä, että kaikkia veljiä ei saatu mukaan toimintaan. Toisaal- 
ta voitiin myös yhteisesti todeta, että veljien jäätyä eläkkeelle aktiivisuus osallistua Vel- 
jesavun toimintaan oli lisääntynyt. Ehkäpä neuvottelupäivien tärkein anti oli se, että eri 
puolilta maata tulleet kerhojen osanottajat saattoivat rentoutua keskinäisen yhdessäo- 
lon merkeissä ja kilpailtaessa omaperäisissä urheilulajeissa. Niitä olivat 3-ottelu (tikka, 
ilmakivääri ja ilmapistooli) sekä tikkakävely, jonka sanottiin olevan ”jollain lailla jälji- 


telmä ampumahiihdosta”. 


Sointu-maljakot 


Veljesavussa tuli 1980-luvulla ajankohtaiseksi hankkia yhdistykselle sopiva, kohtuulli- 
sen arvokas myynti- ja lahjaesine, jota yhdistys voisi käyttää lahjana onnittelukäynneil- 
lä, ja jota jäsenet voisivat ostaa vastaaviin tarkoituksiin. Luonnollisesti myyntiesineillä 
oli myös mahdollista kartuttaa yhdistyksen varoja. Johtokunta päätti huhtikuussa 1986 


Reino Rantasen aloitteesta ostaa 50 kappaletta Iittalan valmistamia Sointu-maljakoita, 


291 


joiden hinta oli noin 100 markkaa. Tuo- 
hon aikaan monet aseveljet alkoivat täyt- 
tää 70 vuotta, ja niinpä johtokunta tote- 
si, että kerhot voivat ostaa näitä malja- 
koita yhdistykseltä syntymäpäivälahjaksi 
70 vuotta täyttäville. Johtokunta koros- 
ti, ettei maljakkoa tullut panna yleiseen 
myyntiin, vaan se oli tarkoitettu harkin- 
nan perusteella annettavaksi 70-vuotis- 
lahjaksi.9* 

Sointu on Tapio Wirkkalan vuonna 


1979 suunnittelema 18 cm korkea ja 14 


cm leveä maljakko, josta tuli aikanaan hy- 
vin suosittu monien yhteisöjen käyttämä 
lahjaesine. Siihen voitiin hiekkapuhaltaa 


| | MUUN ~ yhteisön tunnus, jolloin se voitiin suo- 
Veljesapu hankki vuodesta 1986 lahjaesineeksi 
Tapio Wirkkalan suunnittelemia Sointu-maljak- 
koja. Niitä annettiin varsinkin tasavuosia täyttä- tai lahjan saajan taustajärjestöön. Näin 


neille aseveljille. teki myös Veljesapu, joka hiekkapuhal- 
lutti oman jäsenmerkkinsä maljakkoon. 


raan yhdistää esimerkiksi lahjan antajan 


Vuosien mittaan kävi ilmi, että Sointu-maljakko täytti hyvin tehtävänsä syntymäpäi- 
vien lahjaesineenä. Vuonna 1991 Veljesavun hallitus pyysi Iittalan Nuutajärven tehtaal- 
ta tarjouksen uudesta maljakkoerästä. Vuotta myöhemmin johtokunta velvoitti puheen- 
johtajan ja sihteerin tilaamaan maljakoita viisi laatikkoa 4 12 kappaletta eli yhteensä 60 
maljakkoa. Pian tehdyn tilauksen jälkeen kävi ilmi, että Iittala oli lopettamassa Soin- 
tu-maljakkojen valmistuksen. Veljesavun hallitus halusi varmistaa maljakkojen saannin 
toistaiseksi, ja niinpä se tilasi tammikuussa 1993 kaikki Iittalasta vielä löytyneet malja- 
kot, noin 70 kappaletta, jotka yhdistys sai edulliseen hintaan. Kerhoille nämä myytiin 
250 markan kappale. Viimeisen tilauksen yhteydessä johtokunta totesi, että yhdistyk- 
sen merkki hiekkapuhalletaan maljakoihin jo tehtaalla. 

Vuonna 1997 maljakoitten kysynnän todettiin hiipuneen. Käytännössä kaikki veljet 
kun olivat jo täyttäneet 70 vuotta, eikä 70-vuotispäivälahjoja siten enää tarvittu. Veljes- 
avun varastossa oli vielä noin 40 hiekkapuhallettua maljakkoa, jotka päätetiin nyt myy- 
dä alennuksella. Myyntihinta oli ollut 280 markkaa, mutta nyt maljakot pantiin myyn- 
tiin 200 markalla. 

Videofilmi ja televisiodokumentti 1988 


Veljesavussa oltiin luonnollisesti kiinnostuneita vapaaehtoisten omaan sotaretkeen liit- 
tyvästä filmimateriaalista, joka olisi osaltaan dokumentoimassa ja tallentamassa tärkeäk- 
si katsottua historiaa. Vuonna 1986 johtokunta pohti sotaretkeä käsittelevän videon te- 
kemistä, ja puheenjohtaja valtuutettiin keskustelemaan tällaisen videon valmistamisesta 
filmiasioihin perehtyneen Erkki Elorannan kanssa sekä tekijänoikeuksista puolustusvoi- 
mien kanssa. Tämän pohdinnan tuloksena Veljesapu anoi Pääesikunnalta puolustusvoi- 
mien kuvaajan Kalle Peronkosken vuonna 1943 pataljoonan kotiinpaluusta kuvaamaa 
filmiä, jotta se voitaisiin liittää muuhun vapaaehtoispataljoonaa kuvaavaan filmimate- 
riaaliin. Veljesavulla oli ennestään käytössään saksalaista pataljoonan koulutusta ja tais- 
teluja kuvaavaa filmimateriaalia samoin kuin Erik Murron kotiinpaluutilaisuuksissa ke- 
säkuussa 1943 kuvaamaa materiaalia sekä Toivo Kaunisveden videofilmi Hietaniemen 
muistopaaden paljastustilaisuudesta. 

Pääesikunnan koulutusosasto suostui lainaamaan Veljesavun pyytämän filmin. Tämän 
jälkeen Veljesapu sopi Turun kerhon ”EE-Säätiön” kanssa ”Aseveljeyden sankarit? -nimi- 
sen, 47 minuuttia pitkän videokasetin tuottamisesta. Siihen sisältyi puolustusvoimien 
kuvaama 11 minuutin pituinen osuus ”Paluu Hankoon ja paraati Tampereella” sekä 16 
minuuttia pitkä aseveli Kaunisveden värillinen videokuvaus ”Muistopaaden paljastusti- 
laisuus”. Kasetin myyntihinta oli 280 markkaa, josta yhdistys sai 80 markkaa kappaleel- 
ta. Videokasetit tuottanut ”EE-Säätiö” oli käytännössä Turun kerhoa vetäneen Erkki 
Elorannan varsinaissuomalaisille SS-miehille perustama epävirallinen tukiorganisaatio. 

Tuolloinen puheenjohtaja Leo Sormunen on muistellut, miten Turun veljet Eloran- 
nan johdolla hoitivat ja rahoittivat videokasetin valmistuksen ja toimituksen, Sormu- 
nen itse puolestaan huolehti tilauksesta ja myynnistä, joka alkoi kesäkuussa 1987. Vuo- 
den loppuun mennessä oli myyty 200 kasettia veljille, mikä oli tuottanut lähes 16 000 
markkaa Veljesavulle. Vuoden lopulla Sormunen lähetti 25:lle videokasetin hankkineel- 
le veljelle eri puolille maata laatimansa pataljoonan taisteluretkeä kuvaavan esitelmän. 
Tarkoitus oli hyödyntää videon sanomaa esitelmän avulla veteraani- ja maanpuolustus- 
järjestöjen tilaisuuksissa. 

Mauno Jokipii oli jo syksyllä 1986 ottanut yhteyttä puheenjohtaja Sormuseen ja eh- 
dottanut televisiodokumentin tekoa suomalaisista SS-vapaaehtoisista. Veljesavun johto- 
kunta keskusteli asiasta maaliskuussa 1987 sen jälkeen, kun ”Aseveljeyden sankarit? -vi- 
deo, jota markkinoitiin nimellä ”Panttipataljoona”, oli päätetty teettää. Johtokunta har- 
kitsi asiaa huolella ja kallistui dokumentin teon kannalle. Veljesapu oli Jokipiin välityk- 
sellä yhteydessä TV-2:een, joka lupasi esittää syksyllä 1988 suomalaisia SS-vapaaehtoisia 

ISYLSIALIAUVIOS VISVNO 
OISININ NINITIVIHOLSIH ISI TIISLI LAN DINVH 


Panttipataljoona-VHS- 
kasetin mainos vuodel- 
ta 1987. 


käsittelevän ohjelman, jossa olisi pätkiä Veljesavun teettämästä videofilmistä sekä muu- 
tamia haastateltavia, joille ohjelmassa esitettäisiin ”kiperiä kysymyksiä”. 7 

Tämä ei ollut ensimmäinen kerta, kun suomalaisen SS-pataljoonan sotaretkestä oli tar- 
koitus esittää televisiodokumentti. Veljesavun hallitus oli jo alkuvuodesta 1979 toden- 
nut, että TV-2 oli tehnyt pataljoonan sotaretkestä filmin. Nortio ja Ladau olivat pääs- 
seet katsomaan sen, minkä jälkeen he olivat sopineet TV-2:n paikallisen (Tampere) joh- 
tajan kanssa, että filmiä ei esitetä, vaan se siirretään arkistoon. Oletettavasti filmi oli 
siinä määrin asenteellinen ja totuutta säännöstelevä, etteivät Nortio ja Ladau olleet pi- 
täneet sen esittämistä toivottavana. 

Vuonna 1988 Veljesavun rooli dokumenttifilmin teossa näkyi ennen muuta siinä, kei- 
tä filmissä haastateltiin. Mukana oli viisi yhdistyksen entistä puheenjohtajaa, esiintymis- 
järjestyksessä Alf Silfverberg, Ensio Anttila, Pekka Kurvinen, Karl-Erik Ladau ja Pekka 
Soila. Mukana oli Veljesavun eteläpohjalainen aktiivi Pentti Koivisto sekä pitkäaikainen 
rahastonhoitaja Laine-Maire Kyöstilä. Lähinnä invalidien edustajana haastateltavana oli 
Antti Mäkinen ja rintamalla erityisesti kunnostautuneita vapaaehtoisia edustivat Tauno 
Pohjanlehto ja Yrjö Pyyhtiä. Johtokunta seurasi televisio-ohjelman valmistelua, ja loka- 
kuussa 1988 Heikki Olsson saattoi ilmoittaa johtokunnan kokouksessa, että tv-filmin 
esikatselu on Tampereella 1. joulukuuta. 

TV-2 esitti noin 50 minuuttia pitkän dokumenttielokuvan ”Panttipataljoona” 29. 
joulukuuta 1988. Elokuvan käsikirjoittajana ja ohjaajana oli tunnettu dokumenttifil- 

mien tekijä Tapani Itäranta sekä asiantuntijana Mauno Jokipii. Veljesavussa tähän oh- 
jelmaan oltiin ilmeisen tyytyväisiä. Voitiin todeta, että Suomessa oli jo julkisesti mah- 
dollista kertoa vapaaehtoispataljoonan vaiheista valtakunnallisessa televisiolähetykses- 
sä. Ajat olivat havaittavasti muuttumassa, kun Neuvostoliiton uudistuspolitiikka näytti 
olevan omiaan lieventämään aikaisempaa suhtautumista Suomeen, ja kotimaan politii- 
kassakin olivat vapaammat tuulet vähitellen yleistymässä. 

Soraäänittä SS-miehiä käsittelevästä tv-elokuvasta ei kuitenkaan vieläkään selvitty. 
Helsingin Sanomien toimittajana isänmaallisten arvojen kyseenalaistajana monessa yh- 
teydessä kunnostautunut Jukka Rislakki ilmaisi olevansa sitä mieltä, että Veljesavun mu- 
kanaolo filmihankkeessa oli tehnyt ohjelmasta kritiikittömän jättämällä olennaisia tietoja 
kertomatta. Rislakin mielestä olisi pitänyt puhua sotarikoksista! Hänen mukaansa suo- 
malaisia palveli joukko-osastoissa, jotka syyllistyivät siviilien murhiin ja sotavankien sur- 
maamisiin. Toisin sanoen Helsingin Sanomien toimittaja kertasi vanhoja sepitteitä ja an- 
toi ymmärtää suomalaisvapaaehtoistenkin olevan hänen mielestään sotarikollisia vastoin 
vapaaehtoisten vaiheita tutkineen tutkijan ja jopa Niirnbergin sotaoikeuden kantaa." 

Soraäänillä ei enää ollut samaa kaikua kuin edellisellä vuosikymmenellä. Niinpä va- 
paaehtoisten tärkeimpänä dokumenttifilminä pidettävä ”Panttipataljoona” on esitetty 
televisiossa uusintana, ja internetin Youlube-palvelussa sen ovat sittemmin katsoneet 
kymmenet tuhannet ihmiset. 

Myös Ruotsin television suomenkielinen toimitus teki dokumenttiohjelman SS-Wi- 
king-divisioonasta, ja siinä haastateltiin Ruotsissa asuvia suomalaisvapaaehtoisia Olavi 
Sundströmiä ja Juhani Sarasaloa. Tämä ohjelma esitettiin Suomessa huhtikuussa 1990. 
Ruotsalaisten ohjelma keskittyi ennen muuta vuosikymmenestä toiseen jauhettuun syyl- 
lisyyskysymykseen suomalaisvapaaehtoisten kiistäessä rikokset siviiliväestöä vastaan. 
Heidän lausuntojensa vastapainona olivat ohjelmassa haastatellut venäläiset, jotka tus- 
kin kenenkään yllätykseksi syyllistivät kaikki SS-joukoissa taistelleet." 

Veljesavussa pidettiin tärkeänä, että vapaaehtoispataljoonan vaiheita kuvaava filmi- 
materiaali säilyisi tulevillekin polville. Sitä varten Valtion Elokuva-arkiston kanssa neu- 
voteltiin vuonna 1985 sopimus Veljesavun omistamien filmien uudelleen kopioinnis- 
ta ja arkistoinnista. Neuvottelut hoiti yhdistyksen elokuva-asiantuntija Kosti Cande.” 

Julkisuutta suomalaisvapaaehtoiset saivat myös Ylistarossa, jossa paikallinen kunnan- 
valtuutettu, koulunjohtaja Sakari Saari teki aloitteen erään paikkakunnan metsäautotien 
nimeämiseksi SS-sotilaan tieksi. Vaikka Ylistaron kunnanhallitus ei lämmennyt ajatuk- 
selle, SS-Sotilaantie saatiin paikkakunnalle. Se kulkee SS-vapaaehtoisena palvelleen Jaak- 


ko Salmisen syntymäkodin ohitse. 

35-vuotishistoriikki 


Veljesapu oli saanut kovien ponnistusten jälkeen aikaan mittavan suomalaisen vapaaeh- 
toispataljoonan historian. Aika ajoin sen jälkeen nousi keskustelun aiheeksi myös his- 
toriikin laatiminen Veljesavun toiminnasta. Kun pataljoonan vaiheet sota-ajalta oli do- 
kumentoitu, pidettiin asiallisena dokumentoida myös vapaaehtoisten oman yhdistyksen 
vaiheet. Niinpä johtokunta käsitteli vuonna 1974 Kaarlo Heiskasen aloitteesta Veljes- 
avun 20-vuotishistoriikin tekemistä. Johtokunta oli kuitenkin tuolloin sitä mieltä, että 
sellainen olisi syytä tehdä vasta yhdistyksen 25-vuotispäiväksi.*% 

Kun 25-vuotispäivä aikanaan lähestyi, kukaan ei enää muistanut historiikkiasiaa, eikä 
hankkeesta näin ollen tuolloin tullut mitään. 

Lopullinen sysäys historiikkihankkeelle tuli kesäkuussa 1987, kun vietettiin Veljesa- 
vun pitkäaikaisen rahastonhoitajan, nyt Ehrenschwesteriksi kutsutun Laine-Maire Kyös- 
tilän 70-vuotispäiviä. Syntymäpäiville oli saapunut myös Ruotsissa asuva Axel Ax, jolla 
oli ollut merkittävä rooli yhdistyksen perustamisessa. Ax oli sittemmin tehnyt elämän- 
työnsä Ruotsin postipankin kiinteistöjen suunnittelijana, ja hänellä oli keskeinen roo- 
li Ruotsiin muuttaneiden suomalaisten sotaveteraanien j ärjestötyön organisoijana. Pu- 
heenjohtaja Leo Sormunen sai houkuteltua Axin kirjoittamaan muutaman liuskan pi- 
tuisen muisteluksensa perustamisvaiheesta. Kun Ax oli juttunsa kirjoittanut, johtokunta 
päätti laatia Veljesavun 35-vuotishistoriikin, joka ilmestyisi yhdistyksen 35-vuotispäi- 
vään mennessä. Johtokunta nimesi Kaarlo Heiskasen julkaisun toimittajaksi. Heiska- 
nen puolestaan nimesi Laine-Maire Kyöstilän ja Reino Rantasen muiksi historiikkitoi- 
mikunnan jäseniksi.” Reino Rantasen kuoltua lokakuussa 1987 historiikkitoimikun- 
ta koottiin uudelleen, ja siihen valittiin Heiskasen ja Kyöstilän ohella Sakari Miettinen 
ja Oiva Heikanen.*% 

Historiikkiin alettiin kerätä aineistoa loppuvuodesta 1988, joilloin historiikkitoimi- 
kunta lähetti asiasta kirjeen Veljesavun entisille puheenjohtajille. Hankkeen työnime- 
nä käytettiin veteraanien tunnettua iskulausetta ” Veljeä ei jätetä”. Historiikin tekeminen 
aloitettiin loppukesällä 1989, ja se valmistui aikataulussa vuoden 1990 vuosikokoukseen. 
Sen hinnaksi määrättiin 30 markkaa, ja myynti aloitettiin vuosikokouksessa, minkä jäl- 
keen kerhot jatkoivat myyntiä?” Historiikki rakennettiin siten, että kukin puheenjoh- 
tajista kirjoitti lyhyesti omasta puheenjohtajakaudestaan lukuun ottamatta edesmennyt- 
tä Yrjö Tenomaata sekä Karl-Erik Ladauta, jonka puheenjohtajakaudesta kirjoitti Heik- 
ki Olsson. Lisäksi historiikki esitteli vapaaehtoisjoukosta nousseet kirjailijat sekä kym- 
menen tuolloin toiminnassa ollutta maakunnallista kerhoa. Tavallaan paradoksaalista 


oli, että sysäyksen historiikin laatimiseen antanutta Aksel Axin kirjoitusta ei hyväksytty 

historiikkiin syystä, että historiikin toi- 
mittajien ja Axin näkemykset ja muisti- 
kuvat eräistä Veljesavun perustamiseen 
liittyvistä seikoista eivät käyneet yksiin. 

Lieneekö johtunut Axin kirjoituksen 
pois jättämisestä, kun tällä välin Niz- 
zaan muuttanut Ax lähestyi Veljesapua 
vuonna 1995 ehdottaen, että koko Vel- 
jesavun historia pantaisiin kansien vä- 
liin. Toisin sanoen hän esitti, että kir- 
joitettaisiin uusi historiikki tai historia 
vuosilta 1955-1995. Ax muistutti jäl- 
leen myös siitä, että veljestoimintaa oli 
ollut jo ennen yhdistyksen virallista pe- 
rustamista. Axin kirjeen Achtungissa 
julkaissut Kaarlo Heiskanen yhtyi aja- 


tukseen uudesta historiikista perustel- 


len asiaa sillä, että vuoden 1990 julkai- Yhdistyksen 35-vuotishistoriikki ilmestyi 1990. 
Sen kansikuvassa ovat Ruth Munck ja Karl-Erik La- 


sun painos oli jo loppunut. Olisi aika — ja, Leponiemen portailla elokuussa 1976. 


saada uusi painos asianmukaisine lisäyk- 
sineen, kirjoitti Heiskanen, jonka mie- 
lestä historiikissa olisi kerrottava myös sodan aikana perustetusta ja sen jälkeen pakko- 
käskyllä lopetetusta SS-Aseveljet ry:stä.” 

Tässä vaiheessa uuden historiikin laatiminen ei kuitenkaan näyttänyt olevan johto- 
kunnan mielestä ajankohtaista. 


Hautamerkkihanke ja joulukortti 


Muutamat veteraanijärjestöt olivat hankkineet erityisen hautamerkin, joka voitiin kiin- 
nittää veteraanin hautakiveen. Tällaisia hautamerkkejä oli esimerkiksi vuoden 1918 va- 
paussotureilla, sotaveteraaneilla ja sotainvalideilla. Jääkärien hautoihin on ollut tapana 
kiinnittää Jääkärimerkki. Näin ollen oli melko luonnollista, että oman hautamerkin ai- 
kaansaaminen otettiin esille myös Veljesavussa. Asia nousi ensimmäisen kerran keskus- 
teltavaksi johtokunnassa joulukuussa 1988. Tuolloin johtokunta ei kuitenkaan tehnyt 
asiassa päätöstä, mutta siihen palattiin syyskuussa 1989. Nyt todettiin, että ” Veljesavun 

Rauhaisaa Joulu Veljesavun joulu- 


ja Onnekasta Uutta Vuotta L ET , 
f JUlKaista vuodesta 
Sdjeæapu á 1989. 


merkkiä voi jokainen makunsa mukaan käyttää hautapaadessaan”. Samalla päätettiin, että 
yhdistys ei ryhdy erillistä hautamerkkiä valmistamaan. Käytännössä yhdistyksen merkis- 
tä ei kuitenkaan tullut hautamerkkiä. 

Samassa kokouksessa, kun johtokunta päätti hautamerkistä, se päätti myös Veljesa- 
vun joulukortista. Sihteerin tehtäväksi annettiin valokuvauttaa Hietaniemen hautaus- 
maalla oleva SS-miesten muistopaasi ja käyttää sitä kuva-aiheena yhdistyksen joulukor- 
tissa. Kortteja päätettiin painattaa myyntituotteiksi 1 000 kappaletta. Seuraavassa ko- 
kouksessa hyväksyttiin korttiin tuleva varsin perinteinen teksti ” Hyvää Joulua ja Onnel- 
lista Uutta Vuotta”. Kortteja tuli lähettää jäsentiedotteen mukana kullekin jäsenelle sekä 
useita kappaleita kerhoille. 

Hautamerkkiasiaan palattiin lähes vuosikymmen myöhemmin vuoden 1997 vuosi- 
kokouksessa, kun Helsingin kerho oli tehnyt asiasta aloitteen. Vuosikokous päätti antaa 
asian johtokunnan valmisteltavaksi siten, että se käsiteltäisiin seuraavan vuoden vuosi- 
kokouksessa. Kun asia nousi johtokunnassa esille, kävi ilmi, että kukaan johtokunnan jä- 
senistä ei kannattanut SS-vapaaehtoisten oman hautamerkin aikaansaamista. Tätä kan- 
taa perusteltiin sillä, että käytössä oli lukuisia erilaisia hautakivimerkkejä kuten sotave- 
teraani- ja rintamamiesveteraanimerkit ja sotainvalidimerkki, joita Veljesavun jäsenet- 
kin voivat käyttää.’ 

Vaikka asia näytti saaneen lopullisen päätöksen, hallitus palasi siihen vielä vuonna 


2010. Se keskusteli hautakiveen kiinnitettävän tunnuksen valmistamisesta yhdistyksen 

myyntiartikkeliksi. Esillä oli vapaaehtoisten muistoristiin pohjautuva tunnus sillä erotuk- 
sella, että ristin keskellä olisi vain pelkkä kotka ilman auringonkehrätunnusta. Samaan 
aikaan hallitus pohti myös vapaaehtoisten muistolaatan saamista Ostrobotnian seinäl- 
le." Ostrobotnian laattahanke ei toteutunut, sillä lupaa laatan kiinnittämiseen ei saa- 
tu. Sen sijaan vuoden 2017 vuosikokous valtuutti hallituksen tutkimaan mahdollisuut- 
ta muistolaatan saamiseksi Temppelikatu 4:ään, jossa toimi SS-vapaaehtoisten värväys- 
tä hoitanut Insinööritoimisto Ratas. Kesällä 2018 Temppelikatu 4:n taloyhtiön hallitus 
hylkäsi sille tehdyn muistolaattaesityksen. 

Hautamerkkiasia sen sijaan eteni niin, että Taitolippu Oy teki mallipiirroksen hauta- 
merkistä vuonna 2011.5 Hanke ei Veljesavun projektina tälläkään kertaa toteutunut. 
Yksityisesti SS-vapaaehtoisia saatettiin joillain paikkakunnilla muistaa siten, että hei- 
dän hautakiveensä kaiverrettiin saksalainen sotilasarvo kertomaan henkilön sodanai- 


kaisesta palveluksesta. 


Häiriköitä 


Lukuisat Veljesavun leimaamisyritykset vuosikymmenten mittaan olivat saaneet yhdis- 
tyksen johdon varovaiseksi julkisissa lausunnoissaan, jotta niitä ei tahallisesti tulkittaisi 
väärin. Välillä aseveljien välille syntyi jännitteitä siitä, että jotkut heistä esiintyivät julki- 
suudessa kommentoimassa sodanaikaisia tapahtumia tavalla, joka ei ollut kaikkien mie- 
leen. Yksi tällainen ristiriitoja aiheuttanut tapahtuma sattui alkuvuodesta 1989, kun 
milloin skinhead-yhteyksistään, milloin äärivasemmistolaisista otteistaan tunnettu toi- 
mittaja Mark Parland järjesti Vaasassa paneelikeskustelun, jossa käsiteltiin SS-joukko- 
jen sodanaikaista toimintaa. Parland oli myös tehnyt 45 minuuttia pitkän lyhytfilmin, 
jossa hän haastatteli muutamia suomalaisia SS-miehiä. 

Kun Veljesavun jäseninä olevat SS-miehet esiintyivät vähintäänkin omalaatuisista mie- 
lipiteistään tunnetun Parlandin filmillä ja paneelikeskustelussa, ainakin yhdistyksen en- 
tinen puheenjohtaja Alf Silfverberg tuohtui. Hänen kritiikkinsä kohdistui ennen muu- 
ta paneelikeskusteluun osallistuneeseen ja filmissä esiintyneeseen professori Pekka Soi- 
laan sekä Tauno Pohjanlehtoon, jota myös haastateltiin filmissä. Paneelikeskustelussa ja 
filmissä nousivat esille ennen muuta SS-joukkojen väitetyt sodanaikaiset rikokset ja suo- 
malaisten mahdollinen osallistuminen niihin. Pahinta oli kuitenkin, että arvostetut Soi- 
lan ja Pohjanlehdon kaltaiset henkilöt olivat lähteneet mukaan ohjelmaan, joka tuskin 
saattoi olla Veljesavun kannalta millään tavoin rakentava. Ilmeisesti kysymys ei ollut ai- 


noasta kerrasta, kun veljien välillä oli erimielisyyksiä siitä, millaisilla foorumeilla sodan- 

aikaista menneisyyttä oli paikallaan käsitellä. Silfverberg nimittäin kirjoitti, että ”viime 
vuosina on ollut hankaluuksia erään tohtorin ja professorin kanssa”? 

Jälkien olisi pitänyt pelottaa, sillä Parland oli aiemminkin yrittänyt provosoida SS- 
miehiä halventavalla esiintymisellään. Vuonna 1987 hänen järjestämänsä natsismi- ja 
rasismiaiheinen paneelikeskustelu, jossa Pekka Soilan oli tarkoitus toimia puheenjoh- 
tajana, oli jouduttu keskeyttämään sattuneiden järjestyshäiriöiden vuoksi. Veljesavun 
hallitus sai aiheen varoittaa jäseniä osallistumasta ”erään tahon paneelikeskusteluun”. 

Veljesavun hallituksen varoitukset eivät kuitenkaan vakuuttaneet kaikkia jäseniä. 
Waffen-SS-joukkojen rikosten tutkijaksi esittäytynyt Parland järjesti jälleen helmikuus- 
sa 1989 Pasilan ”rauhanasemalla” poliisien tiukasti valvoman keskustelutilaisuuden suo- 
malaisen SS-pataljoonan vaiheista. Pekka Soila oli mukana myös tässä tilaisuudessa, ja 
käytyyn keskusteluun osallistui myös muutamia muita entisiä SS-miehiä. Lehtiuutisen 
mukaan koko ”rauhanaseman” tilaisuus oli sekava Parlandin johdatteleman keskustelun 
rönsyillessä rotuopista ja Waffen-SS:n organisaatiosta Wehrmachtiin ja Parlandin pyr- 
kiessä ”teloittamaan” suomalaispataljoonasta tehdyn televisiodokumentin *' 

Parland oli myös kirjoittanut Kansan Uutisiin vuonna 1988 laajan SS-joukkoja syyt- 
televän kirjoituksen. Siinä hän oli ihmetellyt, miksi Suomen hallitus antaa Veljesavun 
toimia, vaikka yhdistys ei koskaan ole sanoutunut irti ”natsisymboleistaan”. Provokaatio- 
yritysten linja jatkui myöhemminkin, sillä ainakin 1993 Parland kirjoitteli hävyttömäs- 
ti suomalaisista SS-miehistä ja yritti samaan aikaan saada heiltä haastatteluja. Useimmat 
veteraanit olivat tuossa vaiheessa jo oppineet, kenen kanssa ei kannata olla tekemisissä. 
Yrjö Pyyhtiä kirjoitti johtokunnalle järkyttyneenä Parlandin yhteydenotoista ja kirjoit- 
telusta, ja niinpä Veljesavun johtokunta päätti jälleen, että on pysyttävä erossa Mark Par- 
landista eikä ole suostuttava mihinkään yhteistyöhön hänen kanssaan *'* 

Kun Parlandilta ilmestyi 1995 omakustanteinen kirja ”Waffen-SS:n sankareita”, Vel- 
jesapu julkaisi Achtungissa tärkeän tiedotuksen. Sen mukaan Veljesapu ry:llä ei ollut mi- 
tään tekemistä kirjailija Mark Parlandin julkaiseman kirjan kanssa, eikä hän ollut saa- 
nut minkäänlaista lupaa myydä sitä Veljesavun hyväksi.’ Kirjan mainoslehtisessä ilmoi- 
tettiin kuitenkin, että myydystä kirjasta menee 50 markkaa Veljesavun Helsingin ker- 
hon tilille ja että teosta voi kysellä kerhon sihteeriltä Erkki Heimolaiselta, joka pyrkikin 
markkinoimaan kirjaa jopa Veljesavun kokouksissa saamatta siihen kuitenkaan yhdis- 
tyksen lupaa. 

Veljesavun johtokunnan päätöksillä Parlandista ei kuitenkaan päästy eroon. Tammi- 
kuussa 2000 tämä poliittinen yrittäjä järjesti ”Isänmaan ystävien” nimissä keskustelutilai- 
suuden, jossa käsiteltiin hanketta muistomerkin paljastamiseksi SS-vapaaehtoisten enti- 


sillä taistelupaikoilla. Tilaisuudessa johti puhetta vihreitten radikaalisiiven poliitikkona 

tunnetuksi tullut Eero Paloheimo, ja paneelissa esiintyivät Parlandin itsensä ohella SS- 
miehistä Erkki Heimolainen, Kommunistisen Työväenpuolueen presidenttiehdokkaa- 
na vuonna 1994 ollut Pekka Tiainen sekä mm. suomalaisista oikeistoradikaaleista jär- 
jestöistä kirjoittanut historiantutkija Henrik Ekberg. 

Veljesavun johtokunta sanoutui luonnollisesti irti tällaisen sekalaisen seurakunnan 
paneeleista. Samalla se totesi, ettei Veljesapua ollut mitenkään informoitu tilaisuudes- 
ta saati, että siltä olisi pyydetty siihen edustajaa. Näin ollen yhdistyksen jäsen Heimo- 
lainen esiintyi siellä yksityishenkilönä. Samalla hallitus totesi jälleen, ettei pitäisi men- 
nä mukaan tällaisiin kyseenalaisiin paneeleihin.”$ Kaarlo Heiskanen tiivisti Achtungis- 
sa useimpien veljesapulaisten näkemyksen niistä, jotka parhaansa mukaan yrittivät mus- 
tata suomalaisvapaaehtoisten maineen Waffen-SS:ssä: Heidän tuotteensa on sijoitettava 
mappi Ö:n puolelle, siksi p:n makuista tavaraa he tuovat julki.*!? Veljesapu myös hylkä- 
si Parlandin kannatusjäsenanomuksen. 

Parland ei suinkaan ollut ainoa ongelmien tuottaja. Myös tunnettu naantalilainen häi- 
rikkö, Pekka Soilan omistamassa talossa vuokralaisena asunut Pekka Siitoin, joka esiin- 
tyi milloin hengentieteilijänä, milloin suomalaisena natsina, oli henkilö, jonka edesot- 
tamuksia Veljesavussa jouduttiin huolestuneena seuraamaan. Vaikka tällaiset henkilöt 
eivät olisi suoraan häirinneet Veljesavun toimintaa, heidän arvaamattomat lausumansa 
olivat vaarassa leimata sinänsä epäpoliittisen SS-vapaachtoisten järjestönkin. Jopa aika- 
naan suurta huomiota herättänyttä kirjapaino Kursiivin tuhopolttoa vuonna 1977 oli 
yritetty käyttää SS-miesten mustaamiseen, kun tihutyön tekijä oli osoittautunut Siitoi- 
nin kaveriksi. Tihutyöllä ei ollut mitään yhteyttä Veljesapuun. 

Kun Siitoinin puuhastelut yritettiin yhdistää Veljesavun Turun kerhoon, yhdistyk- 
sen 1978 vuosikokous siirrettiin Turusta Helsinkiin. Myös Seinäjoella Veljesapu yritet- 
tiin yhdistää erääseen sotamuseohankkeeseen, vaikka yhdistyksellä ei ollut mitään teke- 
mistä sen kanssa. ”Näyttää olevan Suomessa niin kova puute natseista, että meistä pitäi- 
si välttämättä tehdä niitä” kirjoitti Jyri Ala-Nikkola talvella 1978.5% 

Ala-Nikkolan mainitsema sotamuseohanke tarkoitti Etelä-Pohjanmaan Maakunta- 
museon yhteyteen perusteilla ollutta suojeluskunta- ja lottamuseota, joka oli joutunut 
poliittisen vasemmiston hampaisiin. Pohjanmaan Kansa -lehdessä SN-seuran aktiivi oli 
kirjoittanut perustettavasta museosta ääriainesten tukikohtana ja vaatinut seuran toi- 
mia ”sotamuistomuseon” perustamisen estämiseksi. Tiedonantaja puolestaan oli kir- 
joittanut, että museoon kerätään aineistoa ”suomalaisten valkokaartilaisten rosvoret- 
kestä Neuvosto-Venäjän alueelle”. Veljesavulla ei tämän hankkeen kanssa ollut mitään 
tekemistä, mutta suojeluskunta- ja lottamuseon taustavoimiin kuului pari entistä SS-va- 


paachtoista Pentti Koivisto ja Martti Kaakinen. Niinpä Seinäjoen Veljesapu-kokoontu- 

misen estämisessä kunnostautunut Pohjanmaan Kansa sai aiheen kirjoittaa ”epäluotta- 
muksen haamujen kummittelupaikan” perustamisesta Seinäjoelle. Sama lehti jatkoi vie- 
lä 1981 puolella kirjoittamalla historian roskatynnyriä muistuttavasta museosta, jossa 
voi ihailla vanhoja lottapukuja, Aunuksen-retkeläisten verikauhoja sekä vanhojen SS- 


miesten rautasaappaita.”! 


Vähitellen hovikelpoiseksi 


Kun pahimmat itäistä naapuria kohtaan tunnetut pelot alkoivat 1980-luvun lopulta läh- 
tien haihtua, myös Veljesavusta alkoi tulla vähitellen ”hovikelpoinen”. Toisin sanoen Vel- 
jesavun edustajia alettiin kutsua virallisiin tilaisuuksiin kuten muitakin veteraaniyhteisö- 
jä. Muutos tapahtui vähitellen, mutta Veljesavussa tällainen vähittäinenkin muutos pan- 
tiin joka tapauksessa mielihyvällä merkille. Vapaaehtoiset kaipasivat veteraaneina luon- 
nollisesti samanlaista arvostusta, jota muihinkin veteraanijärjestöihin kuuluvat nauttivat. 

Ensimmäistä kansallista veteraanipäivää vietettiin valtioneuvoston päätöksen mukaan 
vuonna 1987. Veljesapu rinnastettiin tällöin muihin veteraanijärjestöihin, ja se sai kut- 
sun sekä veteraanipäivän valtakunnalliseen juhlaan Lahdessa että Helsingin kaupungin 
ja varuskunnan järjestämään juhlaan 

Erityistä mielihyvää Veljesavun johtokunnalle tuotti Maanpuolustuksen Tuki ry:ltä 
vuonna 1994 saapunut kirje, jossa Veljesapua kehotettiin lähettämään edustajiaan puo- 
lustusvoimain komentajan Jan Klenbergin lähtöillallisille. ” Tämä on ensimmäinen kerta 
Veljesavun historiassa, kun meitä kutsutaan näin arvokkaaseen isänmaalliseen tilaisuu- 
teen”, totesi puheenjohtaja Tapio Sormunen. Yhdistyksen edustajiksi illallisille nimet- 
tiin puheenjohtaja Sormunen avec, varapuheenjohtaja Heikki Olsson, rahastonhoitaja 
Laine-Maire Kyöstilä sekä Helsingin kerhon puheenjohtaja Kaarlo Heiskanen. Näistä 
Kyöstilä oli tilaisuudessa myös Rintamanaisten edustajana. 

Osallistujat pitivät illallistilaisuutta juhlavana ja kaikin puolin onnistuneena. Eroava 


komentaja Klenberg lähetti Veljesavulle kiitokset osallistumisesta. 


Pantin lunastajat 
Mauno Jokipii oli kerännyt kirjoittamaansa suomalaisen vapaaehtoispataljoonan histo- 


riaan valtavan määrän detaljitietoa suomalaisvapaaehtoisista. Hänellä oli kuitenkin ol- 


lut ongelmana täydellisen henkilöluettelon laatiminen kaikista mukana olleista, vaikka 

hän julkaisikin kirjan toisessa painoksessa henkilöluettelon. Veljesavussa jouduttiin to- 
teamaan, että Jokipiin luettelo ei ollut täydellinen. 

Veljesavun jäsen Veikko Elo oli koonnut jo 1980-luvun lopulla SS-vapaaehtoisten 
upseeriluettelon, ja yhdistyksen johtokunta oli tuolloin lausunut Elolle kiitokset hänen 
työstään ja päättänyt jakaa luettelon kerhoille tarkistusta varten. Elon työn pani merkil- 
le myös Veljesavun 1989 vuosikokous, joka oli sitä mieltä, että yhdistyksen tulisi ottaa 
osaa niihin tutkimuskuluihin, joita Elolla oli ollut vapaaehtoistoimintaa tutkiessaan.” 

Elo jatkoi täydellisen henkilöluettelon kokoamista, ja lokakuussa 1992 Veljesavun joh- 
tokunta totesi kokouksessaan, että Elolla on ”luettelot kaikista pojista sekä kaatuneis- 
ta”. Johtokunta ei kuitenkaan ollut valmis hyödyntämään näitä luetteloita, sillä se päät- 
ti, ettei Veljesapu ryhdy tekemään niistä matrikkelia. Kerhot voivat niin tehdä halutes- 
saan, kirjasi johtokunta, mutta päätti samalla myös, että puheenjohtaja keskustelee vielä 
Elon kanssa asiasta." Seuraavana vuonna kävi ilmi, että Elo aikoi itse julkaista nimiluet- 
teloittensa ja muun keräämänsä aineiston pohjalta kirjan. Hän ei tuhlannut aikaa hank- 
keeseen, ja niinpä syyskuussa 1993 Veljesavun johtokunta saattoi jo todeta, että tällai- 
nen kirja tulee myyntiin saman vuoden marraskuussa.” 

Kirja ”Pantin lunastajat” todella ilmestyi loppuvuodesta 1993. Kävi ilmi, että Veik- 
ko Flo oli tehnyt suuren työn kaikkien Saksan-sotaretkellä mukana olleiden selvittämi- 
seksi. Hän oli myös nähnyt vaivaa Jokipiin kirjaan jääneiden virheiden korjaamiseksi. 
Tuloksena oli yli 300-sivuinen omakustanteena syntynyt kirja, joka sai mm. Helsingin 
Sanomissa myönteisen arvion. Lehdessä ilmestyneen arvostelun mukaan suomalainen 
vapaaehtoispataljoona oli ehkä kaikkien aikojen hurjin suomalainen sotajoukko, jonka 
miehiä kuitenkin kohdeltiin sodanjälkeisessä Suomessa perin epäoikeudenmukaisesti. 
Myös Kaarlo Heiskanen kehui kirjan Achtungissa ja piti kirjan helminä henkilöluette- 
loita ja vertailevia taulukoita, jotka antoivat teokselle uskottavuutta. Kritiikkiä synnyt- 
tivät lähinnä epämääräiset kuvatekstit. 

Myös Veljesavun johtokunta huomasi Veikko Flon teoksen suuret ansiot. Elo osallistui 
kutsuttuna johtokunnan kokoukseen, jossa puheenjohtaja Tapio Sormunen kiitti häntä 


hyvästä ja odotetusta kirjasta. Kiitoksiin yhtyi koko johtokunta. 


Taloutta ja jäsenasioita 1980-luvulla 
Veljesavun jäsenmaksu oli 1980-luvun alussa 25 markkaa, kannattajajäseniltä 50 mark- 


kaa ja kuten alusta saakka, invalideille jäsenmaksun maksaminen oli vapaaehtoista. Tu- 


loslaskelman mukaan vuonna 1980 jäsenmaksun maksoi 233 jäsentä, mistä kertyi 5 825 

markkaa. Harvojen kannattavien jäsenten jäsenmaksuja ei eritelty, vaan ne kirjattiin koh- 
taan lahjoitukset, johon kohtaan kertyi runsaat 15 800 markkaa eli lahjoituksia saatiin 
totuttuun tapaan siten, että monet jäsenet maksoivat jäsenmaksun yhteydessä ylimää- 
räisen summan yhdistyksen tilille. 

Seuraavana vuonna jäsenmaksunsa maksoi 260 jäsentä, eli jäsenmaksutuloja kertyi 
6 500 markkaa. Lahjoituksia saatiin yli 10 000 markan arvosta. Näiden erien lisäksi Vel- 
jesapu sai tuloja myynnissä olleista tuotteista. Myyntitulojen määrä vaihteli vuosittain 
ennen muuta sen mukaan, oliko myyntiin tullut jotain uusia tuotteita vai myyntiinkö 
vain vanhaa varastoa. Niinpä 1980 myyntituloja oli mitättömän vähän, kun oli myyty 
ainoastaan pienoislippuja. Seuraavana vuonna 1981 myytiin lippujen lisäksi jäsenmerk- 
kejä ja patsaita, joten myyntitulojakin oli yli 6 500 markkaa. 

Vaikka yleiset sosiaaliset olot maassa kaiken aikaa hiljalleen parantuivat, veljesavun 
tarve ei veljien ikääntymisen takia vähentynyt. Vuonna 1980 yhdistys jakoi 9 400 mark- 
kaa ja 1981 jo 16 900 markkaa. Tyypillinen johtokunnan noina vuosina myöntämä avus- 
tussumma oli noin 300-500 markkaa avunsaajaa kohti. Vuonna 1981 johtokunta päätti 
myös tukea vähäosaisten jäsenten osallistumista Veljesavun vuosikokoukseen. Kun yh- 
distyksen toimintakulut pidettiin kurissa, useimmat 1980-luvun tilinpäätökset olivat 
selvästi ylijäämäisiä. 

Yhdistyksen suurimpana tuloeränä olivat vuodesta toiseen lahjoitukset. Niitä ei eri- 
telty yksityiskohtaisesti, vaan kuten vuoden 1982 toimintakertomuksessa todettiin, yh- 
distys oli saanut ”vastaanottaa lahjoituksia työmme tukijoilta ja veljiltä yhteensä mk 
10 052,25”. Sanamuoto toistui toimintakertomuksissa samana vuodesta toiseen, vain 
summat muutettiin. Niin ikään vuosittain todettiin, että useat veljet olivat jäsenmaksun 
yhteydessä lahjoittaneet huoltotyöhön 20-100 markan rahasumman. 

Kun myyntituotteista saatava tulo jäi monina vuosina lähes olemattomaksi, lahjoituk- 
set ja jäsenmaksut olivat useimmiten pääasialliset ja lähes ainoat tulonlähteet. Tosin yh- 
distyksen varallisuuden hiljalleen kasvaessa myös korkotuotot kasvoivat. Vuonna 1982 jä- 
senmaksun maksoi 226 veljeä. Myös veljesavun jakamisesta ja huoltotyöstä kirjattiin toi- 
mintakertomukseen vuodesta toiseen samanlaiset maininnat. Esimerkiksi vuonna 1982 
todettiin, että ”vaikeuksissa oleville veljille, heidän perheilleen sekä kaatuneitten ja kuol- 
leitten veljien omaisille jaettiin veljesapua yhteensä mk 8 778,45.” Huoltotoiminnasta oli 
vakiintunut toimintakertomukseen sanamuoto: ”Veljesavun jakamisen lisäksi kiinnitti 
johtokunta erikoista huomiota veljien aktiiviseen huoltotyöhön sekä invalidieläkeasioi- 
hin. Veljespiirin ikääntyessä tämä työ tulee olemaan entistä tärkeämpi” Vakiintuneet 
sanonnat kertoivat yhdistystoimintaan yleisesti kuuluvasta toimintakertomusten kaavoi- 


hin kangistumisesta sekä myös siitä, että suuria toiminnallisia muutoksia ei tapahtunut. 

Vuosi 1983 ei tuonut merkittävää muutosta Veljesavun talouteen ja huoltotyöhön. 
Jäsenmaksun maksoi 266 veljeä, lahjoituksia saatiin lähes 13 000 markkaa, ja veljesapua 
jaettiin noin 6 500 markkaa. Kun toimintavuonna pystytettiin muistopaasi Hietanie- 
meen, yhdistyksen kulut nousivat lähes kaksikertaisiksi tavanomaisesta, ja vaikka vel- 
jesapua jaettiin vähemmän kuin edellisinä vuosina, yhdistys teki poikkeuksellisesti tap- 
piollisen tilinpäätöksen." 

Veljesavun jäsenmaksu ja kannatusjäsenmaksun pysyttyä neljä vuotta samana johto- 
kunta ehdotti samaa käytäntöä edelleen vuodelle 1984. Vuosikokouksessa oli ilmeises- 
ti sellaista henkeä, että jäsenmaksua olisi voitu korottaa, sillä asiasta keskusteltiin. Lop- 
putulokseksi tuli kuitenkin, että jäsenmaksut pidettiin johtokunnan esityksen mukai- 
sesti entisen suuruisina.”?? 

Lieneekö ollut Hietaniemen muistopaaden paljastuksen aikaansaaman yhteenkuu- 
luvaisuuden tunteen ansiota, kun vuonna 1984 jäsenmaksun maksaneiden määrä nou- 
si 283:cen. Lahjoituksiakin tuli yli 14 000 markkaa. Veljesapua voitiin tämän ansiosta 
jakaa yli 10 000 markalla, vaikka toimintakulut olivat yli 11 000 markkaa. Muutaman 
vuoden tauon jälkeen myyntituotteista, pienoislipuista, jäsenmerkeistä ja muistoristeis- 
tä, kirjattiin myyntituloja.*?* Johtokunnassa alettiin olla sitä mieltä, että invalidien va- 
pauttaminen vuosittain jäsenmaksusta ei enää olisi perusteltua. Niinpä invalidien mak- 
suvapautuksesta haluttiin luopua, jotta kaikki jäsenet saataisiin tasa-arvoisiksi.” Han- 
ke ei kuitenkaan toteutunut. 

Vuonna 1985 jäsenmaksun maksoi 273 veljeä, ja lahjoituksia saatiin yli 18 000 mark- 
kaa. Veljesapuun käytettiin 11 000 markkaa. Toimintavuoden tilinpäätöksessä näkyivät 
panostukset Jalkaväkimuseoon suunniteltuun museo-osastoon, mikä vei tilikauden tu- 
loksen hienoisesti miinukselle. 

Veljesavulla oli 1986 poikkeuksellisen vilkas toimintavuosi museo-osaston avajaisten 
ja järjestettyjen arpajaisten ansiosta. Tämä näkyi myös j äsenmaksun maksaneiden mää- 
rässä: 310 veljeä maksoi jäsenmaksun. Lahjoituksia saatiin lähes edellisen vuoden mää- 
rä eli yli 17 500 markkaa. Toisaalta lisääntynyt aktiivisuus lisäsi myös toimintakuluja yli 
22 000 markkaan. Vaikka tilikausi jäi vähän alijäämäiseksi, veljesapua jaettiin enemmän 
kuin edellisinä vuosina, yli 14 000 markkaa 

Kun jäsenmaksun maksajien määrä nousi vuonna 1987 yhdellä 311:een, toiminta- 
kertomuksessa todettiin ennätyksellisen määrän veljistä maksaneen jäsenmaksun. Lah- 
joitustenkin määrä pysyi korkeana. Se oli yli 15 600 markkaa. Vuosien 1986 ja 1987 
hyvään lahjoituskertymään oli keskeisenä selityksenä se, että turkulaisveli Erkki Elo- 
rannan omistama yritys Eloros Oy lahjoitti yhdistykselle kumpanakin vuonna 5 000 
markkaa. 

Vuoden 1987 jäsenmaksun maksaneiden määrä oli absoluuttisesti suuri, mutta se oli 
suuri myös sikäli, että prosentuaalisesti elossa olleista miehistä yhä suurempi osa halu- 
si kuulua Veljesapuun. Vuonna 1987 oli elossa 654 entistä SS-vapaaehtoista, joten jo lä- 
hes puolet eli 47 prosenttia heistä maksoi Veljesavun jäsenmaksun. Kun jäsenmaksusta 
vapautetut invalidivapaaehtoiset otetaan huomioon, voidaan sanoa, että yli puolet mie- 
histä oli tavalla tai toisella mukana Veljesavun toiminnassa. Tällaista järjestäytymisastet- 
ta voidaan pitää varsin hyvänä. On otettava huomioon, että osa entisistä vapaaehtoisista 
asui ulkomailla eli käytännössä yhdistyksen toiminnan ulottumattomissa. 

Merkittävänä tuloeränä Veljesavulle vuonna 1987 oli veli Toivo Kaunisveden äidin 
Anna Kaunisveden testamentissaan yhdistykselle määräämä osuus yli 40 000 markkaa. 
Vuoden aikana tuloja kerryttivät myös arpajaiset sekä ”Viikingin viisuja? -musiikkika- 
settien myynti. Nämä kaikki nostivat yhdistyksen tulot ennätykselliseen summaan, lä- 
hes 90 000 markkaan, ja tilikauden ylijäämäkin nousi yli 73 000 markkaan. Veljesapua 
jaettiin 9 500 markalla 59 Kahdeksan vuotta samana ollutta jäsenmaksua nostettiin vuo- 
delle 1988 siten, että varsinainen jäsenmaksu tuli olemaan 30 markkaa. Kannattavien jä- 
senten maksu pidettiin 50 markassa.*$ 

Jäsenmaksun nosto ei vähentänyt jäsenmaksun maksaneiden määrää, vaan päinvas- 
toin 1988 jäsenmaksun maksoi 322 veljeä. Lahjoituksiakin saatiin paljon, yli 16 000 
markkaa. Niinpä vuoden aikana jaetun veljesavun määrä nousi uuteen ennätykseen, lä- 
hes 18 000 markkaan.’ 

Vuonna 1989 jäsenmaksun maksaneita varsinaisia jäseniä oli 310. Lahjoitusten mää- 
rä jäi nyt alle 10 000 markan. Jaetun veljesavun määräkin palautui tavanomaiselle tasol- 
le ollen vajaat 10 000 markkaa. 

Vuosikokous päätti maaliskuussa 1989 tehdä pienen muutoksen seuraavan vuoden 
jäsenmaksuihin. Siihen saakka veljien lesket oli katsottu kannattaviksi jäseniksi ja heil- 
tä oli peritty kannatusjäsenmaksu 50 markkaa. Nyt päätettiin, että edesmenneitten vel- 


jien leskien jäsenmaksu muuttuu samaksi kuin varsinaisilla jäsenillä eli 30 markaksi.**! 


Achtung, oma jäsenlehti 


Veljesavun johtokunta — käytännössä puheenjohtaja taikka puheenjohtaja ja sihteeri yh- 
dessä — olivat yhdistyksen perustamisesta lähtien lähettäneet vuosittain muutamia jä- 
senistölle osoitettuja kiertokirjeitä, joissa oli kerrottu yhdistyksen tapahtumista ja an- 
nettu mm. ohjeita invalidi- ja rintamamiesetuuksien hakemisesta. Alkuvaiheessa kier- 


tokirjeet oli yleensä lähetetty kaikille Suomessa asuville entisille vapaaehtoisille, joiden 

ACHTUNG % 


VELJESAPU ry:n jäsen- a kate Päätoimittaja Kaarlo Heiskanen. No 1 / 20.2.1993 


y kolme kertaa vuodessa: 20.2.. 20.6. ja 20.10. 


Mikkelin museo-osastomme 
herättää suurta huomiota 


TuIparuna M ikkelin museossa osastomme "uusinta uutta-osastolla. Keskellä 
johtaja, everstiluutnantti Kalevi Salovaara, EN alla Lasse Järvelin 
p oikealla Heikki Olsson. Kuva: Eero Hotminen 


Tampereen delagaat = E. Helminen, 
L. Järvelin, H. Olsso 


Kaarlo Heiskanen toimitti Veljesavun Achtung-lehden ensimmäinen numero ilmestyi 
Achtung-lehteä vuosina 1993-1999. helmikuussa 1993. 


osoitteet olivat johtokunnan tiedossa. Kiertokirjeiden levikki oli siten useita satoja kap- 
paleita. Vähitellen 1980-luvun alussa kiertokirjeet korvattiin lähinnä vain yhdistyksen 
jäsenille lähetetyillä jäsentiedotteilla. 

Helsingin kerhossa heräsi vuonna 1992 ajatus siitä, että Veljesavun monistetut jäsen- 
tiedotteet korvattaisiin omalla painetulla jäsenlehdellä. Yhdistyksen johtokunta käsit- 
teli asiaa toukokuussa 1992. Se totesi, että jäsentiedotteen muuttaminen lehdeksi vaatisi 
niin paljon toimituksellisia ja taloudellisia resursseja, ettei se liene tarkoituksenmukaista. 
Kokonaan asiaa ei kuitenkaan haluttu haudata, vaan johtokunnan jäsenelle, Helsingin 
kerhoa vetäneelle toimittaja Kaarlo Heiskaselle annettiin tehtäväksi asian tutkiminen ja 
selvityksen tai mahdollisen ehdotuksen tekeminen johtokunnalle. Toistaiseksi johtokun- 
ta päätti pysyä jäsentiedotteessa, jota olisi kehitettävä informatiivisempaan suuntaan.“ 

Heiskanen toi lehtiehdotuksensa johtokunnalle lokakuussa 1992. Hän oli Veljesa- 
vun oman tiedotuslehden kannalla ja lupasi itse ryhtyä sellaista päätoimittajana toimit- 


tamaan. Ensimmäinen nelisivuinen lehti voisi ilmestyä helmikuussa 1993. Kustannuk- 

sia 600 kappaleen painoksesta kertyisi 1 050 markkaa painatusajan ollessa noin yksi 
viikko. Heiskasen mukaan lehtinen — jota sanaa johtokunta käytti — olisi kaikkien ker- 
hojen käytettävissä tiedonantoja ja kirjoituksia varten, ja myös valokuvat ja piirrokset 
olivat toivottuja. 

Kustannuksia pelännyt johtokunta ei vieläkään ollut täysin vakuuttunut oman tiedo- 
tuslehden järkevyydestä, mutta se päätti antaa veli Heiskasen yrittää. Lehden nimeksi 
päätettiin veljille Saksan-vuosilta tuttu Achtung. Siinä voidaan nähdä samankaltaisuut- 
ta Jääkäriliiton Parole-lehden nimen kanssa.* 

Ensimmäinen Achtung-lehti ilmestyi sopivasti Tampereella pidettävän Veljesavun 
1993 vuosikokouksen alla niin, että vuosikokouskutsu voitiin välittää sen avulla jäsenis- 
tölle. Lehti päätettiin postittaa A4-kokoisissa kirjekuorissa, mikä käytäntö muodostui 
pysyväksi. Ensimmäisen numeron postituksen hoitivat rahastonhoitaja ja sihteeri Hel- 
singin kerhon avustuksella. 5% 

Lehden ensimmäinen vaatimaton numero tuntui täyttävän tyydyttävästi tehtävänsä, 
mutta parantamisen varaakin oli. Päätoimittaja Heiskanen kertoi johtokunnalle, että 
lehteä parannetaan niin ulkonäön kuin sisällönkin osalta. Sivumäärä lisätään kahdek- 
saan, lupasi Heiskanen. Tavoitteena oli julkaista kolme lehteä vuodessa, ja lehteen oltiin 
valmiita painamaan ilmoituksiakin, jos niistä saataisiin tuloja. Mihinkään oma-aloittei- 
seen ilmoitushankintaan ei kuitenkaan päätetty ryhtyä. Aktiivisiksi avustajiksi toivot- 
tiin koko jäsenkuntaa. Kirjoituksia ja kuvia kaivattiin. 

Johtokunta oli syksyllä jo tyytyväinen lehteen, jonka julkaisemiseen se oli alun perin 
suhtautunut varauksellisesti. Päätoimittajalle annettiin veljesapuna 3 000 markkaa kii- 
toksena ja kulukorvauksena kahden ensimmäisen lehden toimittamisesta vuonna 1993. 
Vuoden 1993 kolmas ja viimeinen Achtungin numero ilmestyi jo 12-sivuisena, ja seuraa- 
vatkin numerot oli suunniteltu samansuuruisiksi. Päätoimittaja tuntui olevan lehteen- 
sä tyytyväinen, sillä hän kertoi johtokunnalle sen saaneen hyvän vastaanoton. Avusta- 
jia lehdelle kuitenkin haluttiin. ”Kaarlo kaipaa lehteen keventäviä juttuja veljiltä”, totesi 
johtokunta. Tyytyväinen näyttää olleen myös jäsenkunta, sillä vuoden 1994 vuosikokous 
antoi erikoiskiitoksen Achtungin toimittajalle Kaarlo Heiskaselle hyvin toimitetusta ja 
mielenkiintoisesta omasta lehdestä. Lehden todettiin olevan erinomainen veljeshengen 
ylläpitäjä.“ 

Lehden kehitys jatkui ripeästi, sillä vuoden 1994 ensimmäinen numero oli jo 16-si- 
vuinen, ja Heiskanen sai johtokunnan hyväksynnän sivumäärän kasvulle. Toimittaja oli 
ottanut tavoitteekseen vierailla Veljesavun eri kerhoissa, joista hän kirjoitti lehdessään. 
Vaikka johtokunta oli tyytyväinen lehteen, se ei ollut valmis kovin paljon satsaamaan leh- 


den toimittamiseen. Tämä kävi ilmi, kun Heiskanen toivoi saavansa paremman kame- 

ran voidakseen ottaa kuvia Achtungiin. Johtokunta päätti, että mitään kameraa ei han- 
kita: ”Eiköhän Kaarlon omalla kameralla ja paikallisten veljien avustuksella saada leh- 
teä varten riittävän hyviä kuvia” 

Lehtiasia oli melko usein esillä johtokunnassa, sillä lehden julkaiseminen vaati tieten- 
kin jatkuvasti rahaa. Marraskuussa 1994 johtokunta totesi painokustannusten kaksin- 
kertaistuneen, ja yhdistyksen maksuvalmius alkoi jo olla vaarassa, ilmoitti rahastonhoi- 
taja Kyöstilä. Jäsenmaksutuloja saataisiin vasta seuraavan vuoden puolella, joten käteis- 
varojen saamiseksi olisi myytävä tarmokkaasti lippuja ja maljakoita. Heiskanen puoles- 
taan kertoi painokulujen nousun johtuvan sivumäärän kasvusta ja painopaperin hintojen 
noususta, jonka vain odotettiin jatkuvan. Alkuvuodesta 1995 Heiskanen kaipaili lehden 
tueksi jonkinlaista tukivaliokuntaa, ”lehti kun maksaa yhdistykselle aika paljon”. Vuon- 
na 1994 Achtungin kulut olivat noin 30 000 markkaa. Johtokunta keskusteli mahdolli- 
sista säästöistä, mutta tuli siihen tulokseen, että paperin laatua ei heikennetä, koska täl- 
lä tavoin saatu säästö olisi varsin vähäinen verrattuna lehden laadun laskuun. Ilmeisesti 
säästösyistä lehdessä julkaistu lääkäripalsta päätettiin lopettaa.**7 

Ongelmat Achtungin talouden kanssa jatkuivat. Syyskuussa 1995 johtokunta joutui 
toteamaan, ettei vuoden kolmatta numeroa saada ilmestymään ilman erikoisjärjestelyjä. 
Postimaksut olivat nousseet, ja lehden paino kuorineen oli ylittänyt 50 grammaa, mikä 
edelleen nosti postituskuluja. Johtokunta päätti, että vuoden kolmas numero kaikesta 
huolimatta julkaistaan, mutta painopaperi ja kuori yritetään saada kevyemmiksi. Sääs- 
täväinen puheenjohtaja Pekka Nummi oli sitä mieltä, että olisi tyydyttävä vain kahteen 
numeroon vuodessa. 

Joulukuussa 1995 johtokunnassa keskusteltiin jälleen kerran lehden rahoituksesta ja 
sen tuomista ongelmista. Viimeisimmän numeron painatus ja postitus oli maksanut noin 
12 500 markkaa, joten kolme vuotuista numeroa maksoivat lähes 40 000 markkaa, kun 
mukaan laskettiin postituskuorienkin hinta. Puheenjohtajan laskelmien mukaan silloi- 
sella budjetilla voitaisiin hoitaa yksi numero vuodessa. Jos julkaistaisiin kaksi numeroa 
vuodessa, rahoituksen lisätarve olisi noin 40 markkaa jäseneltä ja kolmella numerolla 
vastaavasti noin 80 markkaa. 

Taloudellisista realiteeteista huolimatta päätoimittaja Heiskanen halusi pysyä jo ta- 
vaksi tulleissa kolmessa numerossa, ja hän sai johtokunnan jäseniltä kannatusta, kos- 
ka Achtung oli osoittautunut jäsenistölle hyvin tärkeäksi ja oli veljesapua parhaimmil- 
laan. Rahoituksen turvaamiseksi Heiskanen ehdotti, että jäsenmaksun yhteydessä lä- 
hetetään avustuspyyntö Achtungin rahoittamiseksi. Johtokunta hyväksyi ehdotuksen 
ja päätti lähettää vähintään 40 markan suuruisen Achtung-maksun jäsenmaksulomak- 


keen mukana.’ 

Avustuspyynnön tuloksia odoteltaessa päätoimittaja Heiskanen toivoi, että lehteen 
lähetettäisiin kirjoituksia vapaaehtoisten henkilökohtaisista kokemuksista. Samalla hän 
vakuutti johtokunnalle toimittavansa edelleen lehteä ”suurella hartaudella”. Johtokunta 
arvosti päätoimittajan hartautta ja päätti, että myös vuoden 1996 aikana pyritään toi- 
mittamaan kolme lehteä. 

Vuoden 1996 vuosikokouksessa Veljesavun jäsenmaksu vuodelle 1997 kaksinkertais- 
tettiin eli nostettiin 100 markkaan Achtungin julkaisemisen turvaamiseksi. Tuntuva jä- 
senmaksun korotus herätti yhdistyksessä jonkin verran keskustelua ja epäilyä sen mah- 
dollisesta vaikutuksesta jäsenmaksun maksamisen yhteydessä tuleviin lahjoituksiin. Sa- 
malla lehden painatuskulujen todettiin olevan numeroa kohti noin 14 000 markkaa ja 
postituskulujen noin 2 000 markkaa. Asiaa käsiteltäessä Heiskanen totesi, että Kemijär- 
vellä painatus maksaisi vain noin 4 000 markkaa. Johtokunta tarttui tietenkin näin suurta 
säästöä lupaavaan tarjoukseen ja päätti, että sopimus lehden painattamisesta Kemijärvel- 
lä on toimitettava varapuheenjohtaja Heikki Olssonille, joka hyväksyy sen yhdessä työ- 
valiokunnan kanssa. Mahdollisista painatussäästöistä huolimatta johtokunta oli jälleen 
kallistumassa sille kannalle, että lehdestä riittäisi kaksi numeroa vuodessa. Vuonna 1996 
päätettiin kuitenkin aiemman päätöksen mukaan toimittaa edelleen kolme numeroa." 

Periaatteessa Achtungin toimittaja Kaarlo Heiskanen teki lehteä palkatta. Käytän- 
nössä asia ei näin ollut, sillä Heiskaselle ohjattiin veljesapuna korvaus lehden tekemises- 
tä. Esimerkiksi syksyllä 1996 hänelle maksettiin tällä tavoin 5 000 markkaa, mikä ei tie- 
tenkään näkynyt lehden kuluissa. Olennainen rooli lehden tekemisessä oli myös SS- 
miehen leskellä Marjatta Sulosaarella, joka hoiti Achtungin oikoluvun. 

Lehden painopaikkaa ei merkitty alkuvaiheessa kuin muutamaan numeroon. Vuon- 
na 1993 yksi lehti painettiin Nurmijärven Painopalvelu Oy:ssä ja vuonna 1996 yksi nu- 
mero Lomakepainatus Oy:ssä Helsingissä. Päätoimittaja Heiskasen muutettua Kemi- 
järvelle painopaikaksi muuttui sikäläinen Koillis-Print Oy. 

Achtung-lehti oli Veljesavun johtokunnan esityslistalla lähes joka kokouksessa. Leh- 
teen oltiin tyytyväisiä, mutta lehden tekemisen kulut puhuttivat. Johtokunta etsi edul- 
lista painopaikkaa, mutta sellaista ei ollut helposti löydettävissä. Esillä oli mm. ehdo- 
tus, että lehden julkaiseminen ja talous annettaisiin kokonaan sen toimittajan Kaarlo 
Heiskasen vastuulle. Heiskanen kuitenkin kieltäytyi tällaisesta vastuusta. Toukokuus- 
sa 1997 johtokunnassa oltiin jo sitä mieltä, että ainaisesta Achtungista puhumisesta oli- 
si päästävä eroon. 

Syksyllä 1997 lehdelle valittiin kolmihenkinen toimituskunta sitä hoitamaan. Kysy- 
mys ei liene niinkään ollut lehden sisällöstä, vaan sen taloudesta. Toimikuntaan, jota alet- 


tiin kutsumaan julkaisutoimikunnaksi, nimettiin puheenjohtajaksi Heikki Olsson ja jä- 

seniksi Pentti Liukkonen ja Pentti Koivisto. Samalla päätettiin, että yhdistyksen puheen- 
johtajan on hyväksyttävä kaikki lehdestä aiheutuneet laskut. Ilmestymiskerrat lisättiin 
neljään, jolloin vältyttiin arvonlisäveron maksamiselta, ja lehti päätettiin lähettää mak- 
sutta veljille, mutta veljien leskien ja kannattavien jäsenten tuli maksaa tilausmaksu.**? 

Tämän jälkeen lehden taloudesta ei enää keskusteltu jokaisessa johtokunnan kokouk- 
sessa. Vuonna 1999 johtokunta kuitenkin päätti esille tulleesta syystä? valtuuttaa pu- 
heenjohtajan tutkimaan halvempaa lehden painatustapaa ja -paikkaa 59 Puheenjohtajan 
tutkimukset eivät näytä johtaneen mihinkään, mutta vielä samana vuonna esille nousi 
kysymys Achtungissa julkaistavista mainosilmoituksista. Asia tuli keskusteltavaksi siksi, 
että päätoimittaja Heiskanen oli aikaisemmasta poiketen jakanut lehden mukana mai- 
noksia. Johtokunta ei tästä pitänyt, vaan korosti, että Achtung on tärkeä tiedotuslehti, ja 
jotkut johtokunnan jäsenistä olivat selvästi vastaan mainosten jakamista tai julkaisemis- 
ta lehdessä. Mainoskysymys jätettiin julkaisutoimikunnan tutkittavaksi. 5* 

Ennen kuin mitään uusia päätöksiä ehdittiin tehdä, lehden toimitustilanne muuttui 
dramaattisesti. Achtungia alusta lähtien toimittanut Kaarlo ”Soke” Heiskanen kuoli 17. 
joulukuuta 1999. Ehkä suru-uutinen ei tullut aivan odottamatta. Jo keväällä 1996 joh- 
tokunnassa oli ollut esillä Achtungin toimittaminen, kun oli käynyt ilmi, ettei Heiska- 
nen enää jaksa hoitaa tehtävää voimien uupuessa. Tuolloin oli todettu, että Tampereel- 
ta ehkä voisi löytyä useitakin toimittajana kysymykseen tulevia, mutta toimittajakysy- 


mys oli vielä tuossa vaiheessa jäänyt ennalleen.” 


Kunniajäsenkysymys nousee esille 


Veljesavun vuonna 1955 hyväksyttyjen sääntöjen mukaan yhdistyksen vuosikokous voi 
kutsua kunniajäseniksi ansioituneita henkilöitä. Sääntöjen suomaa mahdollisuutta kun- 
niajäsenten kutsumiseksi ei ollut käytetty kolmen ensimmäisen toimintavuosikymme- 
nen aikana. 

Kysymys kunniajäsenten kutsumisesta Veljesavulle nostettiin esille 1980-luvun lo- 
pulla. Tästä joidenkin jäsenten itsetuntoa kovasti koetelleesta asiasta tuli poikkeuksel- 
lisen vaikea, ja se oli jopa vaarassa hajottaa yhdistystä. Asiakirjoista ei käy selville, kenen 
aloitteesta kunniajäsenkysymys otettiin alun perin esille, mutta tammikuussa 1988 Vel- 
jesavun johtokunta päätti, että yhdistykselle ei kutsuta kunniajäseniä. Päätös ei kuiten- 
kaan ollut lopullinen, sillä asia oli vuoden aikana esillä monessa johtokunnan kokouk- 
sessa. Syyskuussa johtokunta päätti ilmeisesti ulkopuolelta tulleesta painostuksesta pyör- 


tää aikaisemman päätöksensä. Se päätti, että seuraavassa kokouksessa nimetään vuosi- 


311 


kokoukselle esitettävä ehdokas kunniajäseneksi kutsuttavasta. Asiaa kuitenkin lykättiin 
kokouksesta toiseen, ja lopulta joulukuussa 1988 johtokunta päätti, ettei kunniajäsentä 
esitetäkään vuosikokoukselle.** 

Tämän jälkeen kunniajäsenkysymystä ei käsitelty muutamaan vuoteen ainakaan niin, 
että siitä olisi tehty pöytäkirjamerkintöjä. Asia ei kuitenkaan ollut läheskään loppuun 
käsitelty. Alkuvuodesta 1993 entiset puheenjohtajat Pekka Kurvinen, Kalevi Haapanie- 
mi, Alf Silfverberg ja Pekka Soila lähettivät Kurvisen aloitteesta vuosikokoukselle osoi- 
tetun esityksen kunniapuheenjohtajan ja kunniajäsenten nimeämisestä yhdistykselle. 
He totesivat, että esimerkiksi Schwester Ruth oli ennättänyt poistua veteraanien kes- 
kuudesta ennen kuin kenenkään mieleen oli tullut ehdottaa hänen kutsumistaan kun- 
niajäseneksi. Kirjeen lähettäjät ehdottivat, että vuosikokous tekee päätöksen kutsua yh- 
distykselle kunniapuheenjohtaja ja kunniajäseniä. Lisäksi he esittivät, että vuosikokous 
antaisi johtokunnalle tehtäväksi valmistella ehdotus 3. kesäkuuta pidettävälle yhdistyk- 
sen ylimääräiselle kokoukselle, ketkä ansioituneet jäsenet kutsutaan kunniapuheenjoh- 
tajaksi ja kunniajäseniksi.” 

Kun asia tuli esille vuosikokouksessa, puheenvuoroissa tuotiin esille eräitä nimiä kun- 
niapuheenjohtajaksi ja kunniajäseniksi nimettävistä. Tämä puolestaan herätti ihmetystä 
osassa jäsenistöä, ja asian esille tuomisen tapaa ihmeteltiin. Tulihan kunniajäsenasia kä- 
sittelyyn kokouksessa tehtynä jäsenaloitteena eikä tavanomaiseen tapaan johtokunnan 
esityksenä. Näin oli mitä ilmeisimmin tehty siksi, ettei johtokunta ollut lämmennyt aja- 
tukselle kunniajäsenten kutsumisesta. 

Kuitenkin pöytäkirjan tarkastajien hyväksymän kokouspöytäkirjan mukaan Kurvi- 
sen, Haapaniemen, Silfverbergin ja Soilan ehdotus sai vuosikokouksen jakamattoman 
kannatuksen, ja vuosikokouksessa päätettiin, että ehdotus kunniapuheenjohtajan ja kun- 
niajäsenten kutsumisesta käsitellään kesäkuussa pidettävässä ylimääräisessä kokoukses- 
sa. Tällainen ylimääräinen kokous oli tarkoitus järjestää Tampereella pidettävän vapaa- 
ehtoisten Suomeen paluun 50-vuotisjuhlan yhteydessä. Kunniajäsenten kutsuminen siis 
katsottiin ilmeisen tärkeäksi ja niin kiireelliseksi, että sitä varten haluttiin kutsua koolle 
yhdistyksen ylimääräinen kokous. 

Vuosikokouksen sihteerinä toiminut Paavo Kihlberg kuitenkin kiisti, että vuosikokous 
olisi tehnyt hyväksytyn pöytäkirjan mukaisen päätöksen. Hän totesi, että kyseinen pöytä- 
kirjan pykälä oli kirjoitettu uudelleen pöytäkirjan tarkastustilaisuudessa. Kihlbergin mu- 
kaan vuosikokouksen puheenjohtaja Karl-Erik Ladau oli todennut, että vain vuosikokous 
voi päättää kunniajäseneksi kutsumisesta. Kurvisen ym. allekirjoittamaa kirjallista aloi- 
tetta kyllä kannatettiin, ja se päätettiin antaa johtokunnan käsiteltäväksi, totesi Kihlberg, 


joka siis oli sitä mieltä, että kokouksen sihteerin laatimaa pöytäkirjaa oli peukaloitu.$ 

Johtokunta keskusteli vuosikokouksen jälkeen kunniajäsenasiasta vilkkaasti ja tote- 
si, ettei ollut selvää, millaisia ansioita kunniajäseniksi kutsuttavilta olisi vaadittava. Kun 
vuosikokouksessa oli tehty asiaa koskeva päätös, johtokunnan oli tietenkin saatava asia 
johonkin tulokseen. Se päätti yksimielisesti valmistella kunniajäsenten kutsumista kos- 
kevan ehdotuksen seuraavalle varsinaiselle vuosikokoukselle. Johtokunta ei siis lämmen- 
nyt esitetylle ajatukselle, että asiaa varten järjestettäisiin yhdistyksen ylimääräinen jäsen- 
kokous. Samalla johtokunta päätti, että yhdenvertaisuusperiaatetta noudattaen ja vuosi- 
kymmeniä vallinneen hyvän yhteishengen säilyttämiseksi johtokunta ei siinä vaiheessa 
esitä yhdistyksen varsinaisia jäseniä kunniajäseniksi. Toisin sanoen johtokunnan mieles- 
tä mahdollisten kunniajäsenten olisi oltava yhdistyksen ulkopuolisia henkilöitä. Tämä 
tuskin oli ollut aloitteen tekijöitten tarkoitus. Kunniapuheenjohtajan valintaan johto- 
kunta päätti palata ennen seuraavaa vuosikokousta.” 

Johtokunnan kanta ei tyydyttänyt kunniajäsenasiaa ajavia. Pekka Kurvinen, Pekka 
Soila ja Kalevi Haapaniemi kirjoittivat johtokunnalle katkeran kirjeen, jossa he yhdis- 
tyslakiin vedoten totesivat, että ylimääräinen kokous on pidettävä, kun yhdistyksen ko- 
kous niin päättää. Johtokunnan velvollisuus olisi siis ollut kutsua ylimääräinen kokous 
koolle vuosikokouksen päätöksen mukaisesti. Kirjeen allekirjoittajat vaativat johtokun- 
taa käsittelemään kunniajäsenasian uudelleen todeten, että Veljesapu ry:n ei sovi lähteä 
laittomuuden tielle, eikä kukaan saa asettaa itseään tai omaa tahtoaan vuosikokouksen 
päätöksen yläpuolelle. Vaatimus kertoo siitä, että kirjeen lähettäjät epäilemättä kaipasi- 
vat itselleen kunnianimitystä yhdistyksessä **? 

Tällainen kirje hermostutti pahasti yhdistyksen puheenjohtajan Tapio Sormusen. 
Hän lähetti heti sen saatuaan johtokunnalle eroilmoituksensa todeten kirjeen osoitta- 
van, että hän on kykenemätön yhdistyksen puheenjohtajaksi. Sormunen totesi menette- 
lytavan, jolla kunniapuheenjohtaja- ja kunniajäsenasiaa oli pyritty runnomaan läpi, vai- 
kuttavan veljesjärjestössä oudolta toimelta, joka heikensi hyvää yhteishenkeä ja vaikeutti 
johtokunnan ja puheenjohtajan toimintaa. Kun lisäksi jotkut jäsenistä katsoivat johto- 
kunnan menetelleen lain vastaisesti, puheenjohtajan velvollisuus on jättää paikkansa.**! 

Johtokunta suostutteli Sormusen perumaan eroaikeensa ja palasi kunniajäsenkysy- 
mykseen syyskuussa 1993, jolloin se käsitteli asiaa pyytämiensä ja saamiensa jäsenpalaut- 
teiden perusteella. Suurin osa johtokunnan jäsenistä ilmoitti olevansa kunniajäsenten 
kutsumista vastaan. Kunniajäsenten valinnalla pelättiin saatavan aikaan eriarvoisuutta 
jäsenten kesken ja jopa yhdistyksestä eroamisia. Johtokunnan jäsen Pekka Nummi, joka 
myös oli periaatteessa kunniajäseniä vastaan, ilmoitti kantanaan, että Karl-Erik Ladau 
ehkä voitaisiin nimetä kunniapuheenjohtajaksi. Seppo Taivalmaan ehdokas kunniapu- 


heenjohtajaksi oli Axel Ax. Käymänsä keskustelun ja saadun jäsenpalautteen perusteel- 

Professori Mauno Jokipii kutsuttiin Veljesavun ensimmäiseksi kunniajäseneksi vuoden 1996 vuosi- 
kokouksessa. Veljesavun puheenjohtaja Pekka Nummi onnittelee kunniajäsentä. 


la johtokunta tuli lopulta siihen tulokseen, ettei vuosikokoukselle esitetä kunniajäseniä. 
Lopullinen päätös lykättiin kuitenkin seuraavaan kokoukseen? 

Ristiriitoja aiheuttanut kunniajäsenhanke haudattiin tällä erää lopullisesti johtokun- 
nan kokouksessa marraskuussa 1993. Johtokunta päätti keskustelun jälkeen, ettei johto- 
kunta esitä vuosikokoukselle kunniajäseniä eikä kunniapuheenjohtajaa.*'9 

Asiaan palattiin kuitenkin jälleen kahden vuoden kuluttua. Johtokunnan pöytäkir- 
joissa kunniajäsenasiasta nimittäin kirjattiin maininta vuonna 1995, kun lisää tekijän- 
palkkioita haluavalle Jokipiille väläytettiin kompensaationa kunniajäsenyyttä. Asia jä- 
tettiin johtokunnan harkittavaksi, ja seuraavan vuoden vuosikokouksen alla johtokun- 
ta päättikin esittää Jokipiin kutsumista yhdistyksen kunniajäseneksi. Helsingissä 1996 
pidetty vuosikokous hyväksyi johtokunnan esityksen, ja kokouksessa Jokipiille luovu- 
tettiin kunniataulu kunniajäsenyyden merkiksi. Puheenjohtaja Pekka Nummi kertasi Jo- 
kipiin ansiot pataljoonan historian kokoamisessa ja kirjoittamisessa 1960-luvun oloissa, 
jolloin oli hankala käsitellä Waffen-SS:n historiaa. 

Veljesapu ry oli tällä tavoin saanut lähes kymmenen vuoden kiistelyn jälkeen ensim- 


mäisen kunniajäsenensä. 

Juhlien ja yleisen hyväksynnän 1990-luku 


Veljesavun toiminnassa vaiherikkaaksi muodostunut 1990-luku alkoi varsin tavanomai- 
sesti ja rauhallisesti Turussa pidetyllä vuosikokouksella, vaikka samalla vietettiin yhdis- 
tyksen 35-vuotisjuhlaa. Päiväjuhlassa oli paikalla noin 200 henkeä, ja mm. Jääkäripatal- 
joona 27:n Perinneyhdistys oli lähettänyt tilaisuuteen kunnioittavan tervehdyksensä; 
Jääkäriliiton toiminta oli lopetettu vuonna 1988 kokouksessa, jossa oli vielä paikalla viisi 
jääkäriä. Vuosikokouksen henkilövalinnat olivat yksimielisiä: Tapio Sormunen sai jatkaa 
puheenjohtajana, ja johtokunnan erovuoroiset varsinaiset jäsenet valittiin niin ikään uu- 
delleen. Ainoa muutos oli se, kun varajäseneksi tuli Tauno Mannin sijalle Aarne Pesonen. 
Yhdistyksen vuotuiset rutiinit toistuivat perinteisellä tavalla. Puolustusvoimien lippu- 
juhlapäivänä yhdistyksen edustajat kävivät laskemassa kukkakimpun ja itsenäisyyspäivä- 
nä kynttilät kentälle jääneiden muistopaadelle Hietaniemessä. Schwester Ruth Munckin 
haudalle käytiin laskemassa kukkakimppu elokuun ensimmäisenä sunnuntaina, ja veljien 
merkkipäiviä huomioitiin onnittelukäynnein, mikä oli muodostunut yleiseksi tavaksi. 
Vuoden 1991 vuosikokouksessa Helsingissä asiat päätettiin myös yksimielisesti. Pu- 
heenjohtaja Sormunen sai edelleen jatkoaikaa, ja kaikki erovuorossa olleet johtokunnan 
jäsenet valittiin jatkamaan tehtävissään. Tuolloin oli kulunut 50 vuotta vapaaehtoisten 
lähdöstä Saksaan, joten tasavuosikymmenet sävyttivät vuosikokouksen jälkeen järjes- 
tettyä juhlaa. Arvovaltaisten kutsuvieraiden lisäksi paikalla oli seitsemän saksalaista vel- 
jeä. Puolustusvoimain tervehdyksen esitti Helsingin sotilaspiirin päällikkö eversti Sami 
Sihvo, ja Sotaveteraaniliiton puolesta tervehdyksen toi liiton puheenjohtaja Simo Kärä- 
vä. Juhlapuhujaksi oli pyydetty Sotainvalidien Veljesliiton puheenjohtaja maaherra Uki 
Voutilainen. Rintamanaisten puolesta kokousta tervehti Sipi Tilus, jonka puoliso oli Sak- 
san-vapaaehtoisia. Kokoukseen saapumasta estyneiltä tuli kolme tervehdyssähkettä. Esi- 
merkiksi Tauno Pohjanlehto tervehti kuluneen puolen vuosisadan takaisessa hengessä 
kokoontunutta vuosikokousta ”muistelen, maistelen ja taistelen hengessä mukananne”** 
Johtokunnan järjestäytyessä vuosikokouksen jälkeen sihteeriksi valittiin edelleen Oiva 
Heikanen. Hän ei kuitenkaan sairautensa vuoksi kyennyt enää sihteerin tehtäviä hoi- 
tamaan, ja tästä syystä lokakuussa 1991 yhdistyksen uudeksi sihteeriksi valittiin Paavo 
Kihlberg 9 Alusta saakka rahastonhoitajana toiminut Laine-Maire Kyöstilä jatkoi edel- 
leen tehtävässä, samoin varapuheenjohtaja Heikki Olsson. 
Suuria muutoksia henkilövalintoihin ei tullut 1992 Lappeenrannassa pidetyssä vuo- 
sikokouksessakaan. Ainoastaan johtokunnan varajäsen vaihtui, kun Sakari Miettisen ti- 
lalle valittiin Olli Partanen. Monesti kolhitun vapaaehtoisjoukon itsetuntoa todennä- 


köisesti nostatti vuosikokouksessa juhlaesitelmän pitäneen kenraaliluutnantti Lauri Ko- 

Veljesavun vuosikokous pidettiin Turussa yhdistyksen perustamisen 35-vuotismuiston merkeissä 
huhtikuussa 1990. 


hon luonnehdinta, kun hän kuvasi suomalaispataljoonaa eliittipataljoonaksi. Vuosiko- 
kouksen yhteydessä oli ensi kertaa SS-aiheinen näyttely. Sen oli omista kokoelmistaan 
koonnut haminalainen Veljesavun kannattava jäsen Jari Heikkilä. 

Lappeenrannan kokouksessa nousi puheenaiheeksi kannattavien jäsenten määrän 
kasvattaminen taikka vaihtoehtoisesti jääkäreiden perinneyhdistyksen tapaisen Veljes- 
avun perinneyhdistyksen perustaminen. Taustalla oli luonnollisesti se tosiasia, että so- 
ta-ajan vapaaehtoiset alkoivat tulla siihen ikään, ettei heidän enää kovin pitkään katsot- 
tu voivan ottaa vastuuta yhdistyksen johtamisesta ja arvokkaiden perinteiden valimises- 
ta. Asiasta käydyssä keskustelussa Pekka Kurvinen ja Tapio Sormunen ehdottivat asian 
antamista johtokunnan käsiteltäväksi. Alf Silfverberg muistutti, että yhdistyksen muut- 
taminen perinneyhdistykseksi vaatisi muutoksen yhdistyksen sääntöihin. Keskustelus- 
sa Seppo Taivalmaa teki ehdotuksen, että kannattaville jäsenille annettaisiin Veljesavun 
rintamerkki kuparista valmistettuna. Koska tämä keskustelu käytiin virallisen esityslis- 
tan ulkopuolella, vuosikokous ei tehnyt asiassa mitään päätöksiä.*** 

Ajatus perinneyhdistyksestä ei sinänsä ollut SS-veteraaneille uusi. Asiasta oli nimittäin 
keskusteltu Veljesavun johtokunnassa jo 15 vuotta aikaisemmin 1977. Erkki Eloranta ja 


Aarre Jylhänmaa olivat tuolloin esittäneet, että yhdistyksen jäsenten omaisia tulisi saa- 

da toimintaan mukaan. Sillä tavoin yhdistyk- 
sen toimintaan saataisiin jatkuvuutta, sanoi 
Eloranta ja muistutti, että tulee aika, jolloin 
veteraanit eivät enää j aksa. Sitä varten tarvit- 
taisiin nuorempia toimijoita, jotta ei tarvitsi- 
si maksaa ulkopuolisille yhdistyksen asioiden 
hoitamisesta. Florannan mukaan olisi pitä- 
nyt saada välimuoto varsinaisen jäsenen ja 
kannattavan jäsenen väliin. Hän ehdotti täl- 
laisten toisen polven jäsenten nimitykseksi 
perhejäsen. Ehdotus ei saanut johtokunnas- 
sa täysin varauksetonta kannatusta. Epäiltiin, 
ettei perhejäseniä olisi kovin paljon tulossa, 
ja pidettiin tärkeänä sitä, että saataisiin en- 


nen muuta elossa olevat veteraanit ymmärtä- 


mään yhdistyksen tarkoitus.*? Niinpä hanke 
perhejäsenistä ei ollut 1970-luvulla edennyt. Paavo Kihlberg, Veljesavun sihteeri 

Perinneyhdistysasia oli sittemmin 1991-2000 
1990-luvun aikana silloin tällöin esillä Vel- 
jesavussa. Kun Jääkäripataljoona 27:n Perinneyhdistys täytti 30 vuotta 1996, todettiin, 
että tämä yhdistys oli perustettu silloin, kun jääkärien keski-ikä oli ollut noin 75 vuotta. 
Niinpä aika alkoi olla kypsä myös Veljesavun perinneyhdistyksen perustamiselle. Kun 
Jääkäriliiton toiminta oli lopetettu vuonna 1988, tulisi Veljesavun aika vastaavasti täy- 
teen joskus 2010-luvulla. Oli harkinnan paikka, olisiko perinneyhdistys tarpeellinen, 
kirjoitettiin Achtungissa. Uuden yhdistyksen pohjan muodostaisivat luonnollisesti va- 
paaehtoisten lapset sekä kannattavat jäsenet. Kummallakin taholla todettiin olevan run- 
saasti aktiivisia henkilöitä, joten heistä uskottiin löytyvän päteviä miehiä ja naisia perin- 
neyhdistyksen johtoon.” 

Yhdistyksen sisäiset jännitteet alkoivat näkyä Tampereen vuosikokouksessa 20. maa- 
liskuuta 1993. Henkilövalinnoissa ei syntynyt avoimia erimielisyyksiä, vaan niin puheen- 
johtaja kuin johtokunnan erovuoroiset jäsenetkin valittiin yksimielisesti uudelleen. Ta- 
pio Sormunen oli kuitenkin kokouksen alla ollut kieltäytymässä jatkamasta puheenjoh- 
tajana ja esittänyt, että puheenjohtajuus siirrettäisiin ”historiallisista syistä” Tampereel- 
le. Puheenjohtajakysymys siirrettiin vuosikokouksen alla kerhojen käsiteltäväksi, mutta 
Sormusella näyttää olleen laajaa kannatusta, sillä muita esityksiä puheenjohtajaksi ei tul- 


lut. Kokouksessa nousi kuitenkin yllättäen ylimääräisenä asiana esille kunniajäsenten kut- 

suminen yhdistykselle. Asiaa on selvitetty aiemmin toisaalla kunniajäsenkysymyksen yh- 
teydessä. Tämä ilmeisen yllättäen tullut aloite oli omiaan hämmentämään kokousosan- 
ottajia, ja se johti sittemmin yhdistyksen sisäiseen eripuraan. 

Toisaalta Tampereen vuosikokouksessa oli esillä niin ikään entisten puheenjohta- 
jien Kalevi Haapaniemi, Leo Sormunen, Pekka Soila, Pekka Kurvinen ja Alf Silfverberg 
aloite Veljesavun museotoimikunnan perustamiseksi. Tämä oli asia, johon jäsenkunnal- 
la ei ollut mitään vastaan sanomista. Haapaniemen ym. aloitteessa tällaiseen museotoi- 
mikuntaan tulisi nimetä edustajat johtokunnasta sekä jokaisesta alueellisesta kerhosta. 
Toimikunnan tehtävänä olisi kerätä saatavilla oleva ja esimerkiksi veljiltä jäänyt museo- 
tarkoituksiin soveltuva aineisto. Sen tulisi myös avustaa ja aktivoida museotoimintaa, 
jotta toisessa maailmansodassa Saksan asevoimissa olleista suomalaisista voitaisiin an- 
taa totuudenmukaista tietoa kiinnostavalla tavalla. Vuosikokous päätti antaa ehdotuk- 
sen museotoimikunnan perustamisesta johtokunnan käsiteltäväksi. 

Tampereen vuosikokouksessa oli esillä vielä kolmaskin kirjallinen aloite. Pekka Soila, 
Kalevi Haapaniemi, Pekka Kurvinen ja Leo Sormunen esittivät, että johtokunta ryhtyisi 
toimiin erityisen kannatusjäsensuunnitelman valmistamiseksi ja toteuttamiseksi yhdes- 
sä kerhojen kanssa. Aloitteessa todettiin, että yhdistyksen työhön ja päämääriin myön- 
teisesti suhtautuvien keskuudessa oli kiinnostus yhdistyksen työtä kohtaan voimakasta. 
Siksi Veljesavun olisi perintönsä vaalimiseksi omistauduttava kannattavien jäsenten kut- 
sumiseen yhdistyksen toimintaan. Edelleen aloitteessa todettiin, että myös suunnitel- 
maa erillisen yhdistyksen perustamista kannatusjäsenille olisi aihetta kehittää, jotta SS- 
vapaaehtoisten perintö olisi luotettavissa käsissä. Tämänkin aloitteen vuosikokous an- 
toi johtokunnan käsiteltäväksi.” 

Vuosikokouksen yhteydessä Veljesapu vietti Tampereella vapaaehtoisten Saksasta pa- 
luun 50-vuotisjuhlaa. Olihan tervetulojuhlakin järjestetty vuonna 1943 nimenomaan 
Tampereella. Kysymyksessä oli oikeastaan SS-vapaaehtoisten suurin juhla sitten sota- 
vuosien. Juhlaväki kokoontui ennen vuosikokousta Tampere-talon pieneen saliin, jos- 
sa vallinnutta tunnelmaa kuvattiin odottavaksi, arvokkaaksi ja herkäksi. Paikalla oli lu- 
kuisia kutsuvieraita mm. Tampereen kaupungilta ja puolustusvoimista. ” Varsin juhlal- 
linen oli se hetki, kun Suomen lipun saattamana saapui juhlasaliin vapaaehtoisten oma 
lippu” Näin kuvasi vapaaehtoisten oma lehti lipun saapumista, eikä joitakin vuosia ai- 
kaisemmin esillä olleesta lipun käyttökiellosta ollut enää puhettakaan. Juhlapuheen piti 
valtiotieteen tohtori Pekka Visuri, jonka puheen pääsanoma kiteytyi ajatukseen, että so- 
danjälkeinen syyllisyyden kollektiivinen tuomio oli täysin epäoikeudenmukainen. Ter- 
vehdyksiä juhlassa esittivät Hämeen sotilasläänin komentaja kenraalimajuri Jaakko Aa- 


tolainen, Suomen Sotaveteraaniliiton puheenjohtaja pankinjohtaja Simo Kärävä sekä Va- 

Tampereen kaupunki järjesti Saksasta paluun 50-vuotisjuhlaa viettäneille SS-vapaaehtoisille vas- 
taanoton raatihuoneella. Eturivissä ovat vas. Heikki Olsson, Lasse Järvelin, Karl-Erik Ladau ja Sulo 
Silvennoinen. 

paussoturien Huoltosäätiön puheenjohtaja teollisuusneuvos Antti Solja.” Iltajuhla jär- 
jestettiin hotelli Ilveksessä, jossa myös oli esillä kannattavien jäsenten Mika Hakanpään, 
Jari Heikkilän, Aarno J. Lylyn ja Hannu Varrion kokoama näyttely SS-vapaaehtoisista. 

Jos jotain jäi päivän ohjelmasta kaipaamaan, niin se oli jääkärien tervehdys. Jääkäri- 
perinteen vaaliminen oli siirtynyt toimintansa lakkauttaneelta Jääkäriliitolta Jääkäripa- 
taljoona 27:n Perinneyhdistykselle, jonka tuolloinen johto ei ilmeisesti nähnyt SS-va- 
paaehtoisissa jääkärien antaman esimerkin seuraajia. 

Tampereen juhlan yhteydessä Karl-Erik Ladau antoi haastattelun Aamulehdelle to- 


deten, että rankkaa sota-aikaista Saksan-reissuaan kukaan ei jälkeenpäin katunut, vaikka 

Vapaaehtoisten kotimaahan paluun 50-vuotismuistoa juhlittiin 3.6.1993 kokoontumalla Pyynikin 
urheilukentälle Tampereelle eli samaan paikkaan, jossa puoli vuosisataa aiemmin oli järjestetty ko- 
tiintulojuhla. 


rauhan tultua heidät leimattiin jopa maanpettureiksi. Leimaamisesta on jo päästy, sanoi 
Ladau, vaikka vieläkin on miehiä, jotka eivät mielellään puhu näistä ajoista"? 
Vapaaehtoiset juhlistivat juhlavuotta vielä toisellakin kokoontumisella Tampereelle. 
Kun Saksasta paluusta oli 3. kesäkuuta kulunut päivälleen 50 vuotta, Veljesavun jäsenet 
oli kutsuttu Tampereen kaupungin vapaaehtoisten kunniaksi järjestämälle vastaanotolle 
raatihuoneelle, jossa kaupungille luovutettiin pataljoonan pienoislippu. Puheenjohtaja 
Sormusen mukaan tilaisuus oli yksi kohokohta suomalaisten SS-vapaaehtoisten sodan- 
jälkeisessä historiassa. Vastaanoton jälkeen entiset SS-miehet siirtyivät Pyynikin urhei- 
lukentälle, jonne he olivat kokoontuneet puoli vuosisataa aikaisemminkin. Joukot olivat 
puolessa vuosisadassa harvenneet, mutta paikalla oli vielä noin 130 miestä. 
Urheilukentällä järjestyttiin aluksi avoneliöön, kuten ensimmäiselläkin kerralla; nyt 
avoneliö vain oli tuntuvasti pienempi. Tervehdyssanat esitti Tampereen kerhon pu- 
heenjohtaja Heikki Olsson, ja puheenjohtaja Tapio Sormunen piti puheen, jossa hän 
muisteli 50 vuoden takaisia aikoja samalla stadionilla. Tauno Pajusen johtama partio- 


lippukunta Tampereen Kotkien puhallinorkesteri vastasi musiikista soittaen mm. Pa- 

jusen säveltämän pataljoonan kunniamarssin. Iltajuhla järjestettiin ravintola Rosen- 
dahlissa.”7* 

Vuosikokouksensa 1994 Veljesapu piti Hämeenlinnan Aulangolla Keijo Kääriäisen 
puheenjohdolla. Edellisen vuosikokouksen jälkeen kunniajäsenkiistan takia erolla uhan- 
nut puheenjohtaja Tapio Sormunen saapui kokouspaikalle kaikki kuuden puheenjohta- 
javuoden aikana kertyneet paperit mukanaan tarkoituksella luovuttaa ne seuraajalleen, 
joksi Helsingin kerhossa oli suunniteltu Rainer Sormusta. Ennen vuosikokousta pide- 
tyssä johtokunnan kokouksessa kävi kuitenkin ilmi, että johtokunta kannatti ”jäsenis- 
tön tuella” entisen puheenjohtajan jatkamista tehtävässä. Tapio Sormusen vastaväitteet 
vaiennettiin toteamalla, että vuosikokoushan puheenjohtajasta päättää. Niinpä vuosi- 
kokouksessa Pekka Nummi esitti Tapio Sormusta puheenjohtajaksi, ja muunlaista pu- 
heenjohtajaratkaisua toivoneitten helsinkiläisten pysyessä hiljaa esitys hyväksyttiin yksi- 
mielisesti. Uudelleen valittu puheenjohtaja kiitti sanoen vievänsä kokoukseen tuoman- 
sa paperit takaisin. 

Johtokuntaan valittiin edesmenneen Veikko Kivisen tilalle Olavi Partanen ja tämän 
tilalle varajäseneksi Paavo Maunula. Vuosikokousta hallitsi keskustelu johtokunnan esit- 
tämästä sääntömuutoksesta, josta tulee puhe myöhemmin.” 

Kun yleinen ilmapiiri vapautui ja avartui, Veljesavun tilaisuuksissa alkoi yhä enemmän 
olla mukana ulkopuolisia esiintyjiä. Tunnettuja kansalaisia pyydettiin pitämään puheita 
esimerkiksi vuosikokousten yhteydessä. Tästä oli Hämeenlinnan kokous hyvä esimerk- 
ki. Tervehdyssanat kokouksessa esitti Hämeen Sanomien eläkkeellä ollut päätoimittaja 
Allan Liuhala, joka tosin ei ollut täysin ulkopuolinen. Hänen Kannaksella 1944 kaatu- 
nut veljensä Jorma Liuhala oli kuulunut Saksan-vapaaehtoisiin kuten hänen setänsä, niin 
ikään Kannaksella kaatunut Esko Liuhalakin, ja Allan Liuhala oli 1988 hyväksytty Vel- 
jesavun kannattavaksi jäseneksi. Puheessaan vuosikokouksessa Aulangolla Liuhala tote- 
si, että suomalaisen SS-pataljoonan lipussa ei ole tahroja. ”Te olette kerran taistelleet voi- 
daksenne rakentaa. Olitte intomielisiä isänmaan ystäviä lähtiessänne. Olette myöhemmäs- 
tä jälkiviisaudesta huolimatta samoja isänmaan palvelijoita edelleenkin”, totesi Liuhala. 

Samassa Aulangon kokouksessa puhui myös kenraaliluutnantti Erkki Rannikko. Hän 
totesi, että suomalaisten vapaaehtoisten lähtö Saksan SS-joukkoihin vuonna 1941 ei ollut 
aatteellinen vaan turvallisuuskysymys. Rannikko muistutti, että välirauha koettiin Suo- 
messa epäoikeudenmukaiseksi. Suomessa ei talvisodan päättyessä riemuittu, kun hyök- 
kääjä otti paljon enemmän kuin sen sotilaalliset suoritukset olisivat antaneet aihetta. 
Vääryydet eivät loppuneet rauhantekoon, vaan uhkaukset ja rauhansopimukseen kuu- 
lumattomat vaatimukset seurasivat toinen toistaan. Neuvostoliitto antoi kaikin tavoin 


ymmärtää, ettei ole aihetta tuudittautua ikuisen rauhan kuvitelmiin. Tähän yhteyteen 

Kalevi Haapaniemi, Brynolf Palmgren, Alf Silfverberg ja Klas-Erik Forss vuosikokouksessa 1995. 


liittyi suomalaisten vapaaehtoisten värvääminen Saksan joukkoihin, sanoi Rannikko. 


Vuonna 1995 Veljesapu kokoontui vuosikokoukseensa ja 40-vuotisjuhlaansa Porin 
Suomalaiselle Klubille. Tapio Sormunen oli jo vuosikokousta edeltäneessä johtokunnan 
kokouksessa ilmoittanut lopullisesti vetäytyvänsä lepoon, ja käydyssä keskustelussa joh- 
tokunta päätti yksimielisesti ehdottaa Pekka Nummea uudeksi puheenjohtajaksi. Het- 
ken mietittyään Nummi ilmoitti olevansa valmis ottamaan tehtävän vastaan, jos vuosi- 
kokous niin päättää. Kun vuosikokouksen esityslistassa tultiin kohtaan puheenjohtajan 
valinta, käytti puheenjohtaja Tapio Sormunen puheenvuoron ja ehdotti puheenjohta- 
jaksi Pekka Nummea kieltäytyen samalla olemasta käytettävänä puheenjohtajaa valittaes- 
sa. Nummea kannatettiin, eikä muita ehdokkaita, esitetty, joten Nummi valittiin yksi- 
mielisesti Veljesavun uudeksi puheenjohtajaksi. Vuosikokouksen puheenjohtajana toi- 
minut Jalo Kokkila kiitti Tapio Sormusta ansiokkaasta ja asiallisesta, seitsemän vuotta 
jatkuneesta puheenjohtajakaudesta. Yhtä pitkään puheenjohtajana oli siihen mennessä 
toiminut ainoastaan Kalevi Haapaniemi. 

Johtokuntaan valittiin Raimo Kallioisen tilalle uusina jäseninä Pekka Murto sekä pu- 


heenjohtajaksi valitun Nummen tilalle Heikki Raevaara. Juhlaesitelmän Porissa piti so- 

Sulo Suorttanen ja Olavi Partanen tutustuvat Mika Hakanpään kokoamaan suomalaisvapaaehtoi- 
sista kertovaan näyttelyyn Porin vuosikokouksessa 1995. 


tilaspiirin päällikkö eversti Seppo Ahtikoski, joka vertasi SS-vapaaehtoisten isänmaan- 
rakkautta jääkäreitä elähdyttäneeseen vastuuseen isänmaan tulevaisuudesta. Iltajuhlaa 
kunnioitti läsnäolollaan Turun ja Porin sotilasläänin komentaja kenraalimajuri Hannu 
Särkiö.” Myös Porin vuosikokouksen yhteydessä oli SS-vapaaehtoisista kertova näyt- 
tely, jonka oli koonnut Mika Hakanpää. 

Uusi puheenjohtaja Pekka Nummi oli valmistunut lääketieteen lisensiaatiksi 1949, 
hän oli saanut kirurgian erikoislääkärin pätevyyden 1953, ja 1966 hän oli väitellyt lää- 
ketieteen ja kirurgian tohtoriksi. Työuransa Nummi teki sairaalalääkärinä Porin, Oulun, 
Lappeenrannan ja Lahden keskussairaaloissa. Tasavallan presidentti oli myöntänyt hä- 
nelle professorin arvonimen vuonna 1988. Pekka Nummen erikoisharrastuksena oli so- 
tainvalidityö, erityisesti sotainvalidiurheilu. Hän oli itsekin jatkosodassa Suomen rinta- 
malla haavoittunut sotainvalidi, ja hän saavutti useita Suomen mestaruuksia veteraani- 
urheilussa. Hänen lajejaan olivat niin pikajuoksu, alppihiihto kuin moottoriurheilukin. 

Vuonna 1995 Veljesavussa pantiin erityisesti merkille yhdistyksen rahastonhoitaja- 
na alusta lähtien toiminut Laine-Maire Kyöstilä. Tasavallan presidentti myönsi tuolloin 


terveydenhoidon opettajana ja lääkintöhallituksen tarkastajana elämäntyönsä tehneel- 

le Kyöstilälle terveydenhuoltoneuvoksen arvo- 
nimen. Kyöstilä oli valittu Rintamanaisten Lii- 
ton toiminnanjohtajaksi 1983, ja hänet valit- 
tiin 1995 tämän yhdistyksen puheenjohtajak- 
si. Kun hän 1997 täytti 80 vuotta, Veljesapu 
onnitteli näyttävästi Ehrenschwesteriään Ka- 
tajanokan kasinolla järjestetyssä tilaisuudessa. 
Hotelli Arthurissa Helsingissä pidetyssä vuo- 
den 1996 vuosikokouksessa tehtiin aiemmin 
mainittu päätös yhdistyksen ensimmäisestä 
kunniajäsenestä Mauno Jokipiistä. Muilta osin 
tämäkin kokous sujui rutiininomaisesti. Ach- 
tungin toimittaja saattoi kirjoittaa, että enti- 


seen tapaan juhlapäivä sujui häiriöittä ja vuosi- 


kokous oli yksimielinen eikä minkäänlaisia ha- 


jaääniä kuulunut. Puheenjohtaja Nummi jatkoi 


Pekka Nummi, Veljesavun puheenjohta- a L S 1 , NO N 
ja 1995—1997. i p i tehtävässään, ja johtokunnasta vaihtui vain yksi 


varajäsen, kun Paavo Maunulan tilalle valittiin 

Pentti Koivisto. Vuosikokouksen yhteyteen hel- 
sinkiläiset kannattajajäsenet olivat Olli Wikbergin johdolla järjestäneet omiin kokoel- 
miinsa perustuvan vapaaehtoisten sodanaikaisten aseitten ja muiden varusteiden pie- 
noisnäyttelyn lukuisine valokuvineen, lehtileikkeineen ja esittelytauluineen. Helsingin 
sotilasläänin komentaja, kenraalimajuri Raimo Jokinen toi puolustusvoimain tervehdyk- 
sen, ja oman tervehdyksensä toi myös virolaisten SS-miesten edustajana Narva-pataljoo- 
nan yhdistyksen puheenjohtaja Kalju Jakobsoo. Tämä kertoi siitä, että suomalaisvapaa- 
ehtoiset olivat luoneet yhteyden niihin virolaisiin aseveljiinsä, jotka olivat 1943 vapaut- 
taneet heidät saksan rintamalta. Yhteyttä jääkäriperinteeseen vaalittiin, kun Jääkäripa- 
taljoona 27:n Perinneyhdistyksen puheenjohtaja kenraalimajuri Sami Sihvo oli pyydetty 
pitämään juhlaesitelmän aiheesta ”Jääkäriliike ja vuosien 1941-43 vapaaehtoiset”. Sih- 
vo näki jääkärien ja SS-vapaaehtoisten yhteyden lähinnä siinä, että kokemukset saksa- 
laisista esimiehistä olivat molemmilla joukoilla samansuuntaiset. Sihvo sanoi Jääkärilii- 
ton vuonna 1942 tekemään päätökseen viitaten, että Jääkäriliiton päätös ottamatta va- 
paaehtoisia kummipojikseen johtui siitä, ettei näiden lähtö Saksaan tapahtunut samoil- 
la perusteilla kuin jääkärien, eikä ajankohtakaan ollut samanlainen.” 
Vuonna 1996 tuli kuluneeksi 110 vuotta Ruth Munckin syntymästä ja 20 vuotta kuo- 


lemasta, ja Veljesapu päätti kunnioittaa hänen muistoaan suurella joukolla Hausjärven 

Veljesavun johtokunta 7.2.1997 kokouksessaan Tampereen suomalaisella klubilla. Eturivissä vasem- 
malta Heikki Raevaara, Heikki Olsson, puheenjohtaja Pekka Nummi, Vilho Jyrinki ja sihteeri Paavo 
Kihlberg, takarivissä vasemmalta Pekka Murto, Achtung-lehden toimittaja Kaarlo Heiskanen, Veik- 
ko Reunanen, Olavi Partanen, Pentti Koivisto, Jalo Kokkila ja Lasse Järvelin. 


vanhalla hautausmaalla. Harri Lehtinen Tampereen Kotkien soittokunnasta soitti Tau- 
no Pajusen säveltämän patsashymnin, ja Karl-Erik Ladau piti muistopuheen. Haudalle 
lasketun kukkakimpun jälkeen kuultiin Taneli Kuusiston talvisodan alla säveltämä ”Suo- 
malainen rukous”, minkä jälkeen nautittiin perinteinen muistolounas Hyvinkäällä.” 
Puheenjohtaja Nummi sairastui pian Helsingin vuosikokouksen jälkeen, ja puheen- 
johtajan tehtäviä joutui käytännössä hoitamaan varapuheenjohtaja Heikki Olsson. Num- 
mi myös ilmoitti, ettei hän ole enää käytettävissä puheenjohtajana. Oulun kerhon eli 
MG-41:n järjestämässä ja Jaakko Nortion puheenjohdolla pidetyssä vuoden 1997 vuo- 
sikokouksessa olikin tavallaan itsestään selvää, että Olsson valittiin yksimielisesti jatka- 
maan puheenjohtajan tehtävässä. Kemijärvelle muuttaneen ja siellä avioituneen Kaarlo 
Heiskasen tilalle johtokuntaan valittiin Rainer Sormunen, ja puheenjohtajaksi siirtyneen 
Olssonin tilalle Unto Ilmevalta. Kokouksen jälkeen pidetyssä juhlassa puhunut MG- 
41:n puheenjohtaja Aarne Pesonen totesi, että isänmaan rakentaminen on vielä kesken, 
mutta kohti valoisampaa tulevaisuutta oltiin menossa. Vapaaehtoisten lähdöstä oli kulu- 
nut jo kaksi miespolvea, ja työtä oli tehty paljon isänmaan hyväksi.**9 Johtokunta valitsi 


järjestäytymiskokouksessaan yhdistyksen uudeksi varapuheenjohtajaksi Jalo Kokkilan. 

Heikki Olsson, Veljesavun puheenjohtaja 1997—2001. 


Oulun vuosikokous 1997 sai aikaan pienen jälkinäytöksen, joka oli sinänsä merkityk- 
setön, mutta joka kuvasti sitä, miten pienet asiat saattoivat nousta joillekin veljille tär- 
keiksi. Vuosikokouksen jälkeisillä veljesillallisilla osanottajille oli merkitty pöytäpaikat. 
Kosti Cande, joka ei ollut päässyt illallisella istumaan haluamalleen paikalle, lähetti ko- 
kousta seuranneena päivänä kirjallisen eroilmoituksen. Hän ilmoitti eroavansa Veljesa- 
vusta siksi, että yhteisillä illallisilla on käytössä karsinointi 5! Canden eroilmoitus jätet- 
tiin johtokunnassa huomiotta. 

Veljesavun puheenjohtajaksi valittu Heikki Olsson oli toiminut Fiskarsin palveluk- 
sessa myyntitehtävissä. Hän jäi 1988 eläkkeelle Fiskarsin Tampereen myyntikonttorin 
myyntipäällikön vakanssilta. Sotilasarvoltaan Olsson oli kersantti. Hän oli monin ta- 
voin ansioitunut Veljesavun toiminnassa. Hän mm. suunnitteli Hietaniemeen pystyte- 
tyn kaatuneiden SS-miesten muistopaaden, ja järjesti monia ”muistojen matkoja” vapaa- 
ehtoisten entisille koulutuspaikkakunnille Saksassa ja Itävallassa. 

Oulun vuosikokouksen yhteydessä kokouksen osanottajilla oli mahdollisuus tutustua 
sotakamreeri Vilho Mäki-Hirvelän kokoamaan asepuku- ja kunniamerkkigalleriaan. Mu- 
kana oli myös osasto SS-vapaaehtoisille kuuluneita kunniamerkkejä, valokuvia ja mui- 


ta muistoesineitä. Sotahistoriallisen aineiston keräämisen elämäntyökseen kuvanneen 

Panssarimuseon SS-näyttelyn 1997 kokoajat, vasemmalta Jari Saurio, Pekka Kantakoski ja Seppo 
Taivalmaa. 


Veljesavun kannattavan jäsenen Mäki-Hirvelän kokoelmat saivat varsin myönteisen ar- 
vion Achtungin toimittajalta. Vuoden 1997 aikana oli esillä toinenkin SS-miehistä ker- 
tova näyttely. Veljesavun kannattajajäsen Jari Saurio oli koonnut Parolan Panssarimu- 
seolle mittavan suomalaisvapaaehtoisten toimintaa kuvaavan näyttelyn, jonka avajaisis- 
sa oli paikalla 20 vapaaehtoisveteraania. Hämeen Sanomat kirjoitti näyttävästi Saurion 
keräilyharrastuksesta ja välitti keräilijän näkemyksen suomalaisista SS-miehistä: ”Kyllä 
suomalaisia SS-vapaaehtoisia arvostetaan nykyään paljon enemmän kuin ennen ja se on 
mielestäni aivan oikein, sillä kyseiset miehet palvelivat nimenomaan rintamajoukoissa. 
Monet palvelivat jo talvisodassa ja kaikki kotiinpaluun jälkeen vielä jatkosodassa ja osa 
vielä Lapin sodassakin, joten voidaan kai sanoa, että nämä miehet ovat tehneet vähin- 
tään riittävästi itsenäisen isänmaamme eteen”??? 

Uusien pienoislippujen tilaaminen tuli ajankohtaiseksi vuonna 1996. Varapuheen- 
johtaja tilasi Lipputaidolta 150 lippua. Tässä yhteydessä nousi esille ajatus, että Veljes- 
avulle voitaisiin teettää myös lipun kuvion perusteella suunniteltuja standaareja. Kun 
kaksi mallikappaletta oli esillä johtokunnan kokouksessa, niistä valittiin tupsulla varus- 
tettu malli, jota päätettiin tilata 150 kappaletta. Pienoislippujen myyntihinnaksi pää- 


tettiin 100 markkaa ja standaarien 110 markkaa. *$* Kun uudet pienoislipusta muotoil- 

lut standaarit vuonna 1997 saatiin, ne otettiin 
kiinnostuksella vastaan, totesi johtokunta.*$* 

Veljesavun piirissä oli 1990-luvulla kaupan 
myös SS-Aseveljet ry:ltä periytynyttä aineis- 
toa. Yhdistyksen sihteerin Oiva Heikasen kuol- 
tua 1991 hänen hallussaan olleet SS-Asevel- 
jien jäsenmerkit ja saksalaiset lähitaistelumer- 
kit päätyivät silloiselle varapuheenjohtajalle 
Heikki Olssonille. Tämä ryhtyi myymään näi- 
tä merkkejä halukkaille ostajille kuten keräili- 
jöille, joille merkit päätyivät varsin kohtuullisil- 
la hinnoilla. SS-Aseveljien jäsenmerkkiä myy- 
tiin 10 markalla ja pronssista lähitaistelusolkea 
100 markalla. 

Tampereella pidetyssä vuoden 1998 vuosi- 
kokouksessa Olsson sai puheenjohtajan tehtä- 
vään kokouksen varauksettoman kannatuksen, 


kuten pöytäkirjassa todettiin. Sittemmin tosin 
väitettiin, että hänelle oli esitetty kokoukses- 
Vuonna 1997 myyntiin tullut pataljoonan sa vastaehdokasta, mutta että kokouksen pu- 
lipusta muotoiltu standaari. heenjohtaja olisi estänyt äänestyksen asiassa. 

Johtokunnassa tapahtui yksi muutos, kun Pek- 
ka Murto kieltäytyi jatkamasta johtokunnan jäsenenä. Hänen tilalleen valittiin Raimo 
Kallioinen. 

Edelleen vuosikokouksessa 1999 ”useammalta taholta salista ehdotettiin” Heikki Ols- 
sonin jatkavan tehtävässä. Muita ehdotuksia ei tullut, joten Olsson valittiin jatkamaan 
puheenjohtajana. Johtokuntaan nousi edesmenneen Heikki Raevaaran tilalle siihenas- 
tinen varajäsen Pentti Liukkonen ja tämän tilalle uudeksi varajäseneksi Kosti Cande.*$5 

Vuoden 1999 vuosikokous ja sen yhteydessä järjestetty päiväjuhla olivat Veljesavun 
toiminnan kannalta sikäli merkittäviä, että tuolloin saatettiin havaita yhdistyksellä ole- 
van paljon ystäviä. Kokouksessa voitiin todeta, että koko 1990-luku oli ollut yhdistyk- 
selle varsin myönteinen, ja että se oli saanut arvostusta yllättäviltäkin tahoilta. Tämä nä- 
kyi vuosikokouspäivänä siten, että niin omia kuin vieraita saapui Helsingin Suomalai- 
selle Klubille niin paljon, että osa joutui istumaan eteisaulassa. Vieraina oli arvovaltaisia 
henkilöitä, ja Veljesapua tervehtivät eri veteraanijärjestöt, joiden veljespiiriin myös SS- 


vapaaehtoiset saattoivat todeta kuuluvansa. Helsingin sotilasläänin komentaja prikaa- 

Tampereen vuosikokouksessa 1998 oli Mika Hakanpään järjestämä SS-vapaaehtoisia kuvaava näyt- 
tely. Eturivissä vas. Heikki Olsson, Lasse Järvelin ja Tauno Pajunen, takana vas. Aarno J. Lyly ja näyt- 
telyn kokoaja Mika Hakanpää. 


Karl-Erik Ladau ja Lisa Parjanen Veljesavun vuosikokouksessa 1999 Helsingin Suomalaisella Klubilla. 

Helsingissä 1999 pidetyssä vuosikokouksessa puheenjohtaja Heikki Olsson ja rahastonhoitaja Lai- 
ne-Maire Kyöstilä jakoivat yhdistyksen tunnustuksia ansioituneille, vasemmalta kultaisen jäsenmer- 
kin saanut Rainer Sormunen, kultaisen jäsenmerkin saaneet matrikkelin kokoajat Hannu Varrio ja 
Mika Hakanpää sekä hopeisen jäsenmerkin sääntöuudistuksen suunnittelusta saanut Kari Ruutu. 


tikenraali Ahti Vartiainen toi puolustusvoimain ja toiminnanjohtaja Jaakko Valve Suo- 
men Sotaveteraaniliiton tervehdyksen, pääsihteeri Juhani Saari esitti Sotainvalidien Vel- 
jesliiton ja eversti Jorma Jokisalo Uudenmaan sotilasläänin tervehdyksen. Ylipormesta- 
ri Raimo Ilaskiven ollessa ulkomaanmatkalla Helsingin kaupungin puolesta Veljesapua 
tervehti sosiaalidemokraattinen apulaiskaupunginjohtaja Antti Viinikka, joka luki Kari 
Ruudun kirjoittaman puheen. Viinikka myös isännöi Helsingin kaupungin SS-miehille 
järjestämää vastaanottoa. Juhlapuheen päiväjuhlassa piti Uudenmaan sotilasläänin ko- 
mentaja eversti Jarmo Myyrä e 

SS-Aseveljet ry:llä oli ollut oma, rintamalla olleilta jäseniltä lahjaksi saatu puheenjoh- 
tajan nuija. Se oli sodan jälkeen joutunut kadoksiin, eikä Veljesavulla ollut omaa nimik- 
konuijaa ennen kuin Turun kerho oli lahjoittanut nuijan vuonna 1960. Ehkä tämä nui- 
ja oli nuijittu loppuun, sillä 1987 Seppo Taivalmaa lahjoitti yhdistykselle uuden nuijan 
johtokunnan Panssarimuseon vierailun yhteydessä. Syksyllä 1999 silloinen puheenjoh- 
taja Heikki Olsson otti käyttöön itse tekemänsä puheenjohtajan nuijan. Siinä oli kuvat- 
tuna Wiking-divisioonan Sonnenrad sekä SS-merkki 9 

Vuonna 1997 Veljesavussa palattiin 1950-lu- 
vulta periytyneeseen ongelmaan eli SS-invali- 
dien saamatta jääneisiin korvauksiin vuotta 1956 
edeltäneeltä ajalta. Asia oli jo useampaan ottee- 
seen torjuttu niin Suomessa kuin Saksassakin, 
mutta kaikki eivät halunneet antaa periksi, vaik- 
ka tunnustettiinkin, että ainoa mahdollisuus kor- 
vausten saamiseksi olisi lakimuutos. Achtungis- 
sa kirjoitettiin, että sotilasvammalain epäkoh- 
ta on vielä mahdollisuus korjata. Oletettiin, että 
Saksassa vammautuneiden asia ei olisi enää ar- 
kaluontoinen keskusteltavaksi. Siksi toivottiin, 
että vammautuneita edustavat järjestöt ottaisi- 
vat asian uudelleen esille ja vaatisivat valtiolta 
jonkinlaista hyvitystä sodanjälkeisistä kahdek- 


sasta vuodesta, jolloin ulkomailla palvelleet ei- 
vät saaneet mitään korvauksia. Samassa asemas- Pentti Liukkonen oli pitkäaikainen Vel- 
sa SS-vapaaehtoisten kanssa olivat mm. sotavan- = jesavun aktiivi ja johtokunnan jäsen. 
geiksi joutuneet. Pentti Liukkosen ehdotukses- 

ta Liukkonen, Rainer Sormunen ja Laine-Maire 

Kyöstilä kävivät asiasta neuvotteluja Sotainvali- 

dien Veljesliitossa, mutta keskusteluissa todettiin, ettei Veljesliitto voi lähteä ajamaan yh- 
den ryhmän asiaa. Vastaavassa tilanteessa oli muitakin sodassa vammautuneita. Niinpä 
Veljesavun johtokunta totesi, että ainoa mahdollisuus on ottaa yhteyttä eduskuntaan." 

Varsinkin Pentti Liukkonen oli innokas korvausasian ajaja. Hän saattoi kertoa vuosi- 
kokouksessa 1999, että valtiokonttoriin oli toimitettu 60 hakemusta. Valtiokonttori oli 
tehnyt hakemusten perusteella laskelmia ja oli luvannut niiden perusteella tehdä ehdo- 
tuksen Veljesavulle. Näytti olevan mahdollisuuksia saada asia ratkaisuun, sillä sekä Lai- 
ne-Maire Kyöstilä että Pentti Liukkonen kertoivat olleensa yllättyneitä asian valtiokont- 
torissa saamasta myönteisestä vastaanotosta. Nyt vain odoteltiin valtiokonttorin yhtey- 
denottoa jatkotoimista? 

Asia siirtyi uudelle vuosituhannelle. Alkuvuodesta 2000 Liukkonen saattoi kertoa 
Veljesavun hallitukselle, että vammaiskorvausasia oli valtiovarainministeriön ja sosiaa- 
liministeriön käsissä. Läpimeno vaati sotilasvammalain muutosta ja siten eduskunnan 
käsittelyä. Yhdistyksen hallituksessa oltiin sitä mieltä, että pitäisi ilmeisesti juntata kan- 


sanedustajia, lähinnä ryhmänjohtajia, jotta asia saataisiin etenemään. Esitettiin kysymys, 

pitääkö Veljesavun olla enemmän julkisuudessa ja olisiko parannettava vapaaehtoisten 
kuvaa julkisuudessa. Pentti Koivisto vastasi kysymykseen todeten, ettei veljesapulaisista 
ole enää tiedottajiksi. Sc on ammatti-ihmisten asia.”? 

Toiveet vammaiskorvausasian järjestämiseksi alkoivat vähitellen hiipua. Veljesapu otti 
alkuvuodesta asiassa 2000 yhteyttä tuolloiseen sosiaali- ja terveysministeri Maija Perhoon, 
mutta ministeri lähetti talvella 2000 Veljesavulle kirjeen, joka antoi pakit invalidien kor- 
vauksille, kuten johtokunnan kokouksessa todettiin. Veljesavun hallitus ei silti kokonaan 
luovuttanut. Se esitti vuosikokoukselle hyväksyttäväksi toimintasuunnitelman, jonka 
mukaan itärintamalla vammautuneiden aseveljien korvausasian viranomaiskäsittelyssä il- 
menneistä vaikeuksista huolimatta asiaa pyritään ajamaan kaikin käytettävissä olevin kei- 
noin. Varsinkaan Liukkonen ei halunnut vieläkään luovuttaa, vaan suunnitteli asian aja- 
mista EU:ssa Saksan kautta. Toisaalta hän kuitenkin myönsi, että vastuu oli Suomen hal- 
lituksen, joka oli lähettänyt miehet matkaan. Oikeuskanslerin puoleen kääntymistäkin 
mietittiin. Kaivattiin myös jämerää kansanedustajaa ajamaan invalidien korvausasiaa.?! 

Aika oli armottomasti ajamassa korvauskysymyksen ohitse. Poliittista tahtoa suh- 
teellisen pientä joukkoa koskevan asian järjestämiseksi ei ollut. Lisäksi on syytä todeta, 
että vaikka entiset SS-vapaachtoiset pääsivät aikanaan osallisiksi yleisistä kaikille sota- 
veteraaneille kuuluvista sosiaalietuuksista, Veljesapu ry järjestönä ei esitetyistä päinvas- 
taisista julkisista väitteistä” huolimatta ole koskaan saanut valtiovallalta minkäänlais- 
ta taloudellista tukea. Se on aina tullut toimeen jäsenistönsä ja satunnaisten lahjoitta- 


jien tuen turvin. 


Sääntöuudistus 1999 


Kun Veljesapu vuonna 1955 perustettiin, se määriteltiin, kuten aiemmin on todettu, 
yhdistyksen nimessä ja säännöissä yksiselitteisesti ja yksinomaan huoltoyhdistyksek- 
si. Tämä oli tietenkin perustamisvaiheessa viisasta. Varsin ahtaasta sääntöjen määräyk- 
sestä haluttiin pitää kiinni vuosikymmenien ajan, sillä huoltoyhdistyksenä toimimisella 
katsottiin olevan mahdollista yrittää torjua Veljesapua vastaan suunnattuja hyökkäyk- 
siä. Tosin hyökkääjät eivät juuri yhdistyksen säännöistä välittäneet, kun Veljesapua ha- 
luttiin ahdistella poliittisin perustein. 

On tietenkin luonnollista, että huoltotoiminnan rinnalla Veljesavusta kehittyi alusta 
lähtien SS-vapaaehtoisten yhteisö, joka puutteessa olleitten veljien avustamisen lisäksi 
vaali jäsenten keskinäistä aseveljeyttä ja sen velvoittavia perinteitä. Tämä näkyi vuosien 


mittaan monella tavoin. Pidettiin kokouksia yhteisiä sotamuistoja muistellessa, kerät- 

tiin sotaretkeen liittynyttä materiaalia, kuvattiin ja tallennettiin filmimateriaalia, perus- 
tettiin museo-osasto ja saatiin aikaan pataljoonan historiakirja ja matrikkeli. Alkuperäis- 
ten sääntöjen määritelmä yhdistyksen tarkoituksesta oli näin ollen tosiasiassa käytännön 
toimintaa ajatellen varsin puutteellinen. 

Ensin Berliinin muurin murtuminen marraskuussa 1989 ja sen jälkeen Neuvostolii- 
ton sortuminen joulukuussa 1991 olivat suuria, koko maailmaa koskettaneita ideologi- 
sia vedenjakajia. Näiden tapahtumien jälkeen ei ollut enää olemassa sitä ulkopoliittis- 
ta mahtia, johon suurin osa Veljesapua vastaan suunnatuista hyökkäyksistä oli tukeutu- 
nut. Kotimainenkin kommunismi joutui ajan paineessa luomaan nahkansa ja muuntau- 
tumaan ainakin ulkoisesti uuteen kuosiin. 

Näissä oloissa Veljesavussa syntyi ajatus yhdistyksen sääntöjen saattamisesta ajan tasal- 
le. Lappeenrannan vuosikokouksessa 1992 monet osanottajat käyttivät puheenvuoroja 
kannattavien jäsenten määrän kasvattamiseksi tai jääkäreiden perinneyhdistyksen kal- 
taisen Veljesavun perinneyhdistyksen perustamiseksi. Mitään päätöksiä vuosikokous ei 
asiassa tehnyt. Vuotta myöhemmin Pekka Soila, Kalevi Haapaniemi, Pekka Kurvinen ja 
Leo Sormunen jättivät aiemmin mainitun johtokunnalle osoitetun kirjelmän, jossa he 
kiirehtivät kannattavien jäsenten ottamista mukaan toimintaan. Kirjelmässä todettiin 
myös, että suunnitelmaa kannattaville jäsenille perustettavaksi yhdistykseksi olisi syytä 
kehittää, jotta SS-vapaaehtoisten perintö olisi luotettavissa käsissä. ”? 

Tällaiset vuosikokousaloitteet eivät heti johtaneet käytännön toimiin, mutta yhdis- 
tyksen johtokunnan kokouksessa syyskuussa 1993 käsiteltiin puheenjohtaja Tapio Sor- 
musen laatimaa sääntöjen muutosehdotusta. Johtokunta totesi tuolloin yksimielises- 
ti, että sääntöjen muuttaminen ja ajanmukaistaminen olisi tarpeellista. Asiaa päätettiin 
valmistella eteenpäin 

Sääntömuutosasia oli esillä muutamassa johtokunnan kokouksessa, ja tammikuussa 
1994 yhdistyksen juristijäsen ja entinen puheenjohtaja Alf Silfverberg laati oman ehdo- 
tuksensa sääntömuutokseksi. Sen mukaan yhdistyksen tarkoituspykälään (2 $) olisi tul- 
lut lisätä yksi lause: ”Yhdistyksen tarkoituksena on myös vaalia vapaaehtoisliikkeen pe- 
rinteitä”. Silfverbergin ehdotuksen mukaan myös jäseniä koskevia määräyksiä (4 $) olisi 
muutettava niin, että jäseniksi pääsisivät Saksan sotavoimissa palvelleiden vapaaehtois- 
ten lisäksi myös henkilöt, jotka kannattavat vapaaehtoisliikkeen perinteiden vaalimista. 
Sääntömuutoksen tullessa voimaan yhdistyksen kannattavat jäsenet siirtyisivät varsinai- 
siksi jäseniksi, ehdotti Silfverberg. 

Johtokunnassa päädyttiin myös siihen, että sääntöihin otettaisiin maininta, jonka mu- 
kaan yhdistyksen purkautuessa sen varat luovutettaisiin Sotainvalidien Veljesliitolle, ku- 


ten alkuperäisten sääntöjenkin mukaan oli tehtävä. Lisäksi haluttiin, että yhdistyksen 

arkisto luovutettaisiin Sotamuseoon. Johtokunta päätti tuoda Silfverbergin laatiman 
sääntömuutosehdotuksen vuoden 1994 vuosikokoukseen. Jonkinmoista epävarmuutta 
johtokunnan jäsenet ilmeisesti tunsivat muutosehdotuksen läpimenosta, kun pöytäkir- 
jaan kirjattiin, ettei ehdotuksen hyväksyminen tässä vuosikokouksessa ole mikään vält- 
tämättömyys, koska asia ei ole millään tavoin kiireellinen. * 

Kun asia tuli maaliskuussa 1994 vuosikokouksessa käsittelyyn, se liitettiin vanhaan 
kiistaan kunniajäsenyydestä, vaikka sääntömuutoksella ei sinänsä ollut mitään teke- 
mistä kunniajäsenyyden kanssa. Kunniajäsenasiassa aktiivinen Pekka Kurvinen ehdot- 
ti sääntömuutoksen siirtämistä, koska jäsenistö oli saanut ehdotuksen vasta kokouk- 
sessa nähtäväkseen. Samalla Kurvinen peräsi yhdistykselle kunniajäseniä tai -puheen- 
johtajia. Kurvisen puheenvuoron aikana pöytäkirjaan kirjattiin ääni salista: ”Kaksi 
naista johtokuntaan, ei kunniajäseniä!” Pohjanlehto kannatti sääntömuutosasian siir- 
tämistä ja ihmetteli, oliko vanhoista säännöistä haittaa. Pekka Nummi puolestaan puo- 
lusti johtokunnan ehdotusta todeten, että lain muutokset vaativat korjauksia sääntöi- 
hin. Nummi ehdotti vaiettavaksi kunniajäsenasiasta. Paavo Maunula puolestaan tote- 
si, että ”me vanhenemme ja poistumme”. Hän oli sitä mieltä, että kannattajajäseniksi 
olisi saatava vapaaehtoisten poikia, vävyjä ja tyttäriä. ”Kunniajäsenet ovat jo haudassa”, 
sanoi Maunula jatkaen, ettei ollut tarvittu kunniajäsenpykäliä siihenkään saakka eikä 
kunniapuheenjohtajia. 

Kun kokouksessa oli ehdotettu ja kannatettu sääntöuudistuksen siirtämistä, vuosiko- 
kouksen päätökseksi tuli, että sääntöjen muutos siirretään myöhemmäksi?” Epäilemät- 
tä kunniajäsenkysymyksen kytkeminen sääntömuutokseen oli yhtenä syynä asian siirtä- 
miseen. Saattoi myös olla, etteivät veteraanit olleet vielä valmiita ja halukkaita ottamaan 
tasavertaisina jäseninä rinnalleen kannattavia jäseniä. Aseveljeyden perustalle rakentu- 
neen klubin toiminnassa muutos olisi ollut monen mielestä liian suuri. 

Johtokunta taipui muutosvastarintaisen vuosikokouksen tahtoon ja päätti toukokuus- 
sa 1994 yksimielisesti, että sääntömuutos jätetään lepäämään ja odottamaan tulevia ko- 
kouksia. Asiassa ei haluttu nostattaa minkäänlaista riitaa, ja niinpä siitä tuli vaieta tois- 
taiseksi kokonaan niin, ettei sitä käsiteltäisi Achtung-lehdessäkään * Aivan ilmeisesti 
johtokunta myös pelkäsi, että repivä riitely kunniajäsenasiasta puhkeaa uudelleen, mi- 
käli sääntömuutosasiaa pidetään esillä. 

Kuten Silfverbergin sääntöehdotuksesta oli käynyt ilmi, muutosta olisi tarvittu mm. 
yhdistyksen jäsenyysehtoihin. SS-vapaachtoisten lukumäärä oli vääjäämättömästi vähe- 
nemässä kiihtyvällä tahdilla. Yhdistyksen perustamisajankohdan tuhannesta vapaaeh- 
toisesta oli jäljellä alle puolet. Jos tulevaisuus aiottiin turvata, jäseniksi oli saatava mui- 


takin kuin Saksan-sotaretken käyneitä veteraaneja. Säännöt tosin olivat alusta lähtien 

tehneet mahdolliseksi kannattavien jäsenten ottamisen yhdistykseen johtokunnan har- 
kinnan perusteella. Kannatusjäsenyys oli kuitenkin tarkoitettu lähinnä vain sellaisille 
henkilöille, jotka halusivat taloudellisesti tukea Veljesapua. Kannattavien jäsenten jä- 
senmaksu oli siksi tuntuvasti korkeampi, käytännössä ensin moninkertainen ja sittem- 
min kaksinkertainen, varsinaisten jäsenten jäsenmaksuun verrattuna, eikä kannattavilla 
jäsenillä ollut mitään sananvaltaa yhdistyksen asioista päätettäessä. 

Kannattavia jäseniä oli yhdistykseen hyväksytty vuosikymmenten mittaan vain ani 
harvoja. Vuonna 1986 koko maassa tilastoitiin 17 Veljesavun kannattavaa jäsentä? mikä 
oli kuitenkin huomattavasti enemmän kuin vuosikymmen aikaisemmin, jolloin heitä oli 
ollut viisi. Käytännössä kannatusjäsenyydellä ei ollutkaan suurta merkitystä, ei edes ta- 
loudellisen tuen kannalta. Kuvaavaa on, että vuonna 1991 Veljesavulla ei ollut kannat- 
tavista jäsenistä koko maan kattavaa luetteloa, vaan yhdistyksen rahastonhoitaja joutui 
kyselemään kerhoilta näiden alueella olevista kannattavista jäsenistä. Kannattavan jä- 
senen ja lahjoittajan välinen ero oli selvästi hämärtynyt. 

Kannatusjäsenasia oli ollut vain harvoin esillä johtokunnassa, sillä Veljesapu ei ollut 
aikaisemmin erityisen halukas laajentamaan jäsenkuntaansa SS-vapaaehtoisten ulko- 
puolelle. Tästä kertoi osaltaan Erkki Florannan kannanotto vuonna 1985, kun hän oli 
kuullut jonkun veljen ilmoittaneen johtokunnalle erään kannattavaksi jäseneksi halua- 
van nimen. Florannan mielestä kerhojen, ei yksittäisten jäsenten, olisi tullut suositella 
kannattavia jäseniä. Eloranta perusteli kantaansa sillä, että viidellä kympillä hankittu jä- 
senkortti ei olisi pelkkää kannatusta, vaan ”sesam aukene” -kortti, kun ammattikeräilijä 
alkaa soitella veljien ovikelloja. "Älkäämme ottako joidenkin viisikymppisten takia pie- 
niäkään riskejä, mieluummin hylätään kaikki tai lähes kaikki anomukset, kuin ryhdy- 
tään yksikään lievästikin arveluttava hyväksymään”, kirjoitti rivien suljettuna pitämistä 
kannattanut Eloranta, ja hänen kantansa oli myös Veljesavun johtokunnan kanta useit- 
ten vuosien ajan.*?! Sittemmin, vuosia myöhemmin Elorannan kanta keräilijöihin muut- 
tui, ja myös hän itse myi tai lahjoitti SS-aiheisen esineistönsä keräilijöille. 

Suhtautuminen kannattaviin jäseniin oli alkanut vähitellen muuttua 1980-luvun 
loppupuolelta lähtien. Kannattaviksi jäseniksi hyväksyttiin ensin SS-vapaaehtoisten 
omaisia, niin leskiä kuin lapsiakin. Mukaan alkoi vähitellen tulla myös sellaisia, joilla 
ei ollut mitään sukulaisuussiteitä vapaaehtoisiin. Muutoksesta kertoo se, että vuosiko- 
kouksessa 1990 kirjattiin jo suorastaan toivomukseksi, että yhdistykselle pyrittäisiin 
hankkimaan uusia kannattajajäseniä. Johtokunta ottikin asian esille jäsentiedottees- 
saan todeten, että mahdollisuus kannattavaksi jäseneksi liittymiseksi ei liene yleisesti 
tunnettua. Samalla johtokunta toivoi, että veljet toimisivat aktiivisesti kannattajajou- 


kon lisäämiseksi.*”? 

Tämän toivomuksen mukaisesti 1990-luvun alkupuolella alettiin kannattaviksi jäse- 
niksi hyväksyä SS-militariasta kiinnostuneita keräilijöitä sekä muita historian harrasta- 
jia. Veljesavussa nimittäin huomattiin, etteivät keräilijät ole ainoastaan riesa, vaan hei- 
dän kanssaan voitiin tehdä hedelmällistä yhteistyötä. Tuolloin kannattavaksi jäseniksi 
hyväksyttiin eräitä sittemmin pitkään Veljesavussa toimineita henkilöitä kuten esimer- 
kiksi Hannu Varrio 1991, jonka setä Martti Varrio oli palvellut vapaaehtoispataljoonas- 
sa, Mika Hakanpää ja Jari Heikkilä 1992, Jari Saurio 1993, Olli Wikberg ja Kari Ruu- 
tu 1994, Kari Kuusela 1995 sekä Raimo Rosendahl 1996. Joukossa oli keräilijöitä sekä 
historiaharrastustensa ja yhteiskunnallisten näkemystensä vuoksi SS-liikkeen historias- 
ta kiinnostuneita. 

Kun Veljesavun johtokunta keskusteli vuonna 1992 kannatusjäsenhankinnan mahdol- 
lisesta kehittämisestä, päätökseksi tuli, ettei ole syytä ryhtyä erityistoimiin asiassa. Kun 
tarve jäsenkunnan kasvattamisesta ja jäsenpohjan laajentamisesta kuitenkin oli käynyt 
ilmeiseksi, ja kun seuraavan vuoden vuosikokoukselle oli jätetty toivomus kannattavien 
jäsenten hankkimisen kehittämisestä, johtokunta antoi asian Helsingin kerhon ja Kaar- 
lo Heiskasen tehtäväksi.” 

Kannattavien jäsenten lukumäärä lisääntyi tämän jälkeen jatkuvasti. Keväällä 1996 
johtokunta antoi Pekka Murron tehtäväksi laatia kannattaville jäsenille kirje, jossa se- 
lostettiin yhdistyksen tarkoitusperiä, kannattavien jäsenten oikeuksia ja velvoitteita sekä 
toivotettiin heidät tervetulleiksi joukkoon. Kirjettä jaettiin kerhoille toimitettavaksi hy- 
väksytyille kannattaville jäsenille.*% Tällainen kirje oli merkki toisaalta kannattavien jä- 
senten määrän kasvusta, toisaalta myös siitä, että kannattavat jäsenet alkoivat varsinaisen 
jäsenkunnan ikääntyessä olla yhdistykselle yhä tärkeämpiä. Perinteen siirtäminen nuo- 
remmalle polvelle oli alettu ymmärtää yhä paremmin. 

Ketä tahansa kannattaviksi jäseniksi ei suinkaan oltu valmiita hyväksymään, sillä Vel- 
jesavussa pidettiin tärkeänä, ettei yhdistykseen pääsisi sen toiminnan kannalta epätoi- 
vottavia henkilöitä. Hyväksymisprosessi pysyi vielä 1990-luvulla periaatteessa sama- 
na kuin se oli ollut yhdistyksen toiminnan alusta lähtien. Sekä varsinaiseksi jäseneksi 
että kannattavaksi jäseneksi haluavalta vaadittiin kirjallinen hakemus ja kahden vete- 
raanijäsenen suositukset, minkä jälkeen yhdistyksen johtokunta päätti hakijan hyväk- 
symisestä. Vähitellen tästä vaatimuksesta tingittiin niin, että suosittelijoista vain toi- 
sen tuli olla veteraanijäsen. Käytännössä vaatimuksesta saatettiin joskus lipsua ja kan- 
nattava jäsen hyväksyä ilman suosittelijoita ja johtokunnan päätöstä pelkällä puheen- 
johtajan siunauksella.** 

Sääntömuutosasia oli lepäämässä kolme vuotta. Toukokuussa 1997 Veljesavun joh- 


tokunta keskusteli jälleen asiasta ja totesi, etteivät veljet ole perinneyhdistyksen pe- 

rustamisen kannalla. Veljesavulle voidaan saa- 
da jatkaja sääntöjä muuttamalla, jotta saatai- 
siin kannattavista jäsenistä toimivia jäseniä yh- 
distykseen. Niinpä johtokunta päätti ryhtyä 
valmistelemaan sääntömuutosta tähän suun- 
taan.*% Toisin sanoen johtokunta ei ollut läh- 
dössä perustamaan jääkärien perinneyhdistyk- 
sen kaltaista uutta järjestöä, vaan pyrki kehittä- 
mään olemassa olevaa yhdistystä tulevaisuuden 
tarpeita varten. 

Asia ei tästä huolimatta nytkään edennyt ri- 
peästi. Pentti Koivisto otti asian johtokunnassa 
esille marraskuussa 1998 todeten, että jäsenistö 


on jo niin ikääntynyttä, ettei enää tahdo löytyä 


ehdokkaita johtokuntaan. Niinpä olisi saatava 
nuorempia tilalle. Koivisto ehdotti, että Veljes- 


aN N Kari Ruutu oli ensimmäisiä nuoremman 
avun sääntöjä korjattaisiin ”nykytilannetta vas- polven edustajia Veljesavun hallitukses- 


taaviksi”. Laine-Maire Kyöstilä kannatti Koi- sa ja I 1999 sääntöuudistuksen 
suunnittelija. 


vistoa ja kyseli, tarvittiinko Veljesavussa niin 
suurta johtokuntaa kuin sillä oli. Kaikissa ve- 
teraaniyhdistyksissä pyrittiin hallituksia pienentämään, sanoi Kyöstilä. Koivisto jatkoi 
ehdottamalla, että Rainer Sormunen ja yhdistyksen kannattava jäsen Kari Ruutu, joka 
oli Helsingin kaupungin lakimies, valmistelisivat sääntöehdotuksen, joka pohjautuisi 
aiemmin tehtyyn vuoden 1994 sääntömuutosehdotukseen. Johtokunta päätyi samalle 
kannalle ja nimesi Sormusen ja Ruudun kahden miehen toimikunnan laatimaan uuden 
sääntömuutosehdotuksen edellisen ehdotuksen pohjalta." 

Tämän jälkeen asiassa edettiin ripeästi. Kari Ruutu esitteli laatimaansa sääntöehdo- 
tusta johtokunnalle helmikuussa 1999 todeten, että ehdotusta laadittaessa oli käytetty 
pohjana Veljesavun voimassa olevia sääntöjä, vuoden 1994 vuosikokoukselle esitettyä 
sääntömuutosesitystä sekä yhdistysrekisterin mallisääntöjä. Johtokunta kävi esityksen 
läpi pykälä pykälältä ja totesi, että tärkein muutos ehdotuksessa vanhoihin sääntöihin 
verrattuna on se, että kannattajajäsenyys poistuu, ja kannattavista jäsenistä tulee nor- 
maaleja, tasavertaisia jäseniä. Näin tehtäisiin mahdolliseksi mm. nuorennus yhdistyk- 
sen johtotehtävissä ja voitaisiin muutenkin aktivoida kerho- ja yhdistystoimintaa. Joh- 
tokunnan kokoa ehdotettiin pienennettäväksi ja sen jäsenten toimikautta lyhennettä- 


väksi. Puheenjohtajan toimikaudeksi ehdotettiin kuitenkin kaksi vuotta. 

Johtokunta teki muutaman pienen muutoksen Ruudun ehdotukseen ja päätti toi- 
mittaa tekstin Rainer Sormuselle, joka sai ne monistettua. Monistetut sääntöehdotuk- 
set lähetettiin Kaarlo Heiskaselle, joka postitti ne Achtungin mukana jäsenistölle. Kari 
Ruudulle luovutettiin Rainer Sormusen ehdotuksesta Veljesavun jäsenmerkki kiitokse- 
na sääntömuutosehdotuksesta sekä siitä, että Ruutu oli monen vuoden ajan kuvannut 
Veljesavun toimintaa.*% 

Sääntömuutos tuli johtokunnan esityksenä esille vuosikokouksessa 1999. Kun muu- 
tosehdotus oli lähetetty jäsenille jo kuukautta ennen kokousta, kaikilla kokouksen osan- 
ottajilla oli ollut hyvää aikaa tutustua siihen. Rainer Sormunen esitteli asian todeten Ruu- 
dun pääasiassa laatineen ehdotuksen, mutta hänen mukaansa apuna oli käytetty myös 
”annosta talonpoikaisjärkeä, jota meillä on vielä jäljellä”. Sormunen toivoi, että säännöt 
olisivat sellaiset, että ne pätisivät myös tulevaisuudessa, jotta niitä ei tarvitsisi jälleen 
muutaman vuoden päästä uusia. Puheenvuoron käyttänyt Kalevi Haapaniemi ehdotti 
muutoksia esillä olevaan luonnokseen. Hän halusi sääntöihin maininnan, että Veljesa- 
pu ei osallistu puoluepoliittiseen toimintaan. Hän oli myös sitä mieltä, että hallituksen 
jäsenistä vähintään puolet pitäisi olla Saksassa olleita vapaaehtoisia. Pekka Nummi oli 
nyt ainoa, joka oli sitä mieltä, ettei yhdistyksen sääntöjä olisi muutettava. Pekka Kurvi- 
nen puolestaan piti sääntömuutosehdotusta hyvänä. 

Kokouksen puheenjohtajana toiminut Jaakko Nortio totesi yhteenvetona käydystä 
keskustelusta, että sääntömuutoksen vastustajia ei ollut, joten muutos hyväksyttiin yk- 
simielisesti. Lisäksi kokous päätti Haapaniemen esityksen mukaisesti lisätä sääntöihin 
maininnan, ettei yhdistys osallistu puoluepolitiikkaan. Ehdotusta siitä, että puolet hal- 
lituksen jäsenistä tulisi olla Saksan-vapaaehtoisia, ei sisällytetty sääntöihin, mutta vuo- 
sikokous teki Kari Ruudun ehdottaman pöytäkirjapäätöksen, jonka mukaan vähintään 
puolet hallituksesta tulisi olla vanhoja vapaaehtoisia. Tällaisella päätöksellä haluttiin pi- 
tää päätösvalta alkuperäisten jäsenten käsissä, ja pöytäkirjapäätöksen muuttamisen to- 
dettiin olevan huomattavasti helpompaa kuin sääntöjen muuttaminen.“ 

Kun sääntömuutos oli käsiteltävä kahdessa peräkkäisessä kokouksessa, johtokun- 
ta kutsui yhdistyksen ylimääräisen kokouksen koolle Hyvinkäälle elokuun alussa 1999 
Ruth Munckin muistotilaisuuden yhteyteen. Ainoana varsinaisena asiana Jaakko Nor- 
tion puheenjohdolla läpi viedyssä kokouksessa oli sääntömuutoksen lopullinen hyväk- 
syminen. Asiasta käytiin keskustelu, mutta ainoaksi muutokseksi hallituksen esitykseen 
jäi jo edellisessä kokouksessa hyväksytty maininta kiellosta osallistua puoluepoliittiseen 
toimintaan. Vaikka jotkut jäsenet epäilemättä olivat mielessään sääntöuudistusta vastaan, 
sääntömuutos hyväksyttiin yksimielisesti, mistä kertoo sekin, että ylimääräinen kokous 


kesti ainoastaan kymmenen minuuttia.*!? 

Hyväksytyissä säännöissä yhdistyksen toiminnan keskeisenä tarkoituksena säilyi Sak- 
san sotavoimissa palvelleiden suomalaisten avustaminen. Lisäystä alkuperäisiin sääntöi- 
hin oli mm. veljeshengen luoman yhteenkuuluvuuden ylläpitäminen, julkaisutoiminnan 
harjoittaminen sekä perinne- ja museotoiminnan tukeminen. Uusiin sääntöihin otettiin 
myös maininta siitä, että yhdistys voi perustaa alaosastoja ja kerhoja. Olennainen muu- 
tos oli se, että yhdistyksen varsinaisiksi jäseniksi voitiin entisten vapaaehtoisten lisäksi 
ottaa yhdistyksen periaatetta ja tarkoitusta kannattavia henkilöitä. 

Joitakin jäseniä jäi sääntömuutoksen hyväksynnänkin jälkeen kaihertamaan kan- 
nattavien jäsenten hyväksyminen tasavertaisiksi jäseniksi Saksan-vapaaehtoisten rin- 
nalle. Vuosikymmeniä toimineen, yhteen hitsautuneen veljespiirin oli luonnollisesti 
vaikea käsittää sitä, että ulkopuoliset, veteraaneja tuntuvasti nuoremmat henkilöt tu- 
levat periaatteessa ja käytännössäkin tasavertaisina veteraanien kanssa päättämään yh- 
distyksen asioista. Monia askarrutti se, millaista väkeä uudet säännöt yhdistykseen 
toisivat. Niinpä johtokunnan kokouksessa syyskuussa 1999 Jalo Kokkila kysyi, vär- 
vätäänkö kannattavia jäseniä vai annetaanko heidän tulla omasta halustaan. Vilho Jy- 
rinki puolestaan epäili, onko todella harkittu kaikkien jäseneksi haluavien kiinnostus- 
ta SS-vapaaehtoisten asiaan. Jyrinki oli sitä mieltä, ettei pitäisi haalia sellaisia jäseniä 
liikaa, jotka sitten jättävät jäsenmaksunsa maksamatta. Hänen kantansa oli, että laa- 
tu korvaa määrän. Johtokunta ei antanut ainakaan pöytäkirjaan kirjattua vastausta jä- 
sentensä kysymyksiin.*!! 

Patentti- ja rekisterihallitus palautti uudet säännöt korjattaviksi tammikuussa 2000, 
mutta niihin vaaditut muutokset olivat muodollisia ja niin vähäisiä, että sihteeri valtuu- 
tettiin tekemään muutokset ja toimittamaan korjatut säännöt takaisin yhdistysrekiste- 
riin. Kun tämä oli tehty, patentti- ja rekisterihallitus hyväksyi säännöt nopeasti eli 7. hel- 
mikuuta 2000. Heti sen jälkeen Veljesapu alkoi noudattaa uusia sääntöjä, ja jäsenistöä 
varten painatettiin sääntöjä 650 kappaletta.*!? 

Kaikki ei kuitenkaan ollut niin kuin olisi pitänyt olla. Sääntöjen hyväksymisen jälkeen 
väitettiin, että rahastonhoitaja Kyöstilä oli toimittanut yhdistysrekisteriin puheenjohtaja 
Heikki Olssonin allekirjoittaman sääntöversion, jossa jäsenyysehdot eivät olleet vuosiko- 
kouksen hyväksymien sääntöjen kaltaiset. Tosiasiassa Olssonin allekirjoittaman sääntö- 
ilmoituksen oli yhdistysrekisteriin jättänyt yhdistyksen sihteeri Paavo Kihlberg. Selväs- 
ti vastoin vuosikokouksen yksiselitteistä päätöstä oli ilmoitukseen liitetyissä säännöissä 
jäsenyysehdot pidetty aikaisemman kaltaisina: ” Yhdistyksen varsinaisiksi jäseniksi voi- 
daan hyväksyä Saksan sotavoimissa vuosina 1941-1943 palvelleet suomalaiset vapaa- 
ehtoiset. Kannattaviksi jäseniksi voidaan hyväksyä heidän toimintaansa tukeneet kuin 


myös yhdistyksen periaatteita ja tarkoitusta kannattavat henkilöt. 

Tällainen rekisteri-ilmoitus, jossa yhdistyksen jäsenet jaettiin edelleen varsinaisiin ja 
kannattaviin jäseniin, oli jätetty yhdistysrekisteriin ilmeisen tahallisesti. Koskaan ei käy- 
nyt täysin selvästi ilmi, kuka oli tällä tavoin halunnut sabotoida vuosikokouksen päätök- 
sen. Virhe oletettiin kuitenkin voitavan korjata pienin kustannuksin. Näin ei kuitenkaan 
käynyt, sillä byrokraattinen yhdistysrekisteri vaati korjattuihin sääntöihin lisää tarken- 
nuksia ja muutoksia. Kun asiaa käsiteltiin Veljesavun hallituksessa, Jalo Kokkila nosti 
esille jo aiemminkin esillä olleen perinneyhdistysasian ja epäili, että ehkä perinneyhdistys 
olisi nyt ajankohtainen. Joka tapauksessa ilmeisen tahallinen sääntösekaannus vaikeutti 
Veljesavun seuraavien vuosien toimintaa huomattavasti. Kari Ruutu uhkasi julkisuudes- 
sa jopa rikosilmoituksen tekemisellä väärien tietojen antamisesta yhdistysrekisteriin.*'? 

Rahastonhoitaja Laine-Maire Kyöstilä halusi pitää kiinni siitä sääntöversiosta, joka 
oli toimitettu yhdistysrekisteriin, vaikka sen sanamuoto ei ollutkaan vuosikokouksen 
hyväksymien sääntöjen mukainen. Hän vetosi vielä tammikuussa 2001 siihen, että vi- 
rallisesti voimassa olevien, yhdistysrekisterin vahvistamien sääntöjen mukaan uudet hy- 
väksyttävät jäsenet ovat nimenomaan kannattavia jäseniä, vaikka heillä onkin samat oi- 
keudet kuin varsinaisilla jäsenillä. Tällainen kertoi siitä, että joillakin oli vaikea luopua 
omaksumastaan kannasta. Toisaalta Kyöstilä oli jo lokakuussa 2000 jättänyt johtokun- 
nan vaatimuksesta yhdistysrekisteriin uuden ilmoituksen, jossa jäsenyysehdot olivat yh- 
[614 


distyksen vuosikokouksessa hyväksytyn kaltaise 


Tyrmätty muistomerkkihanke 


Kun Ukraina itsenäistyi vuonna 1991 Neuvostoliiton hajottua, monet suomalaisvapaa- 
ehtoisten sodanaikaiset taistelupaikat avautuivat matkailulle siten, että itärintaman vete- 
raaneille tuli mahdolliseksi matkustaa sinne verestämään vanhoja muistoja. Veljesavussa 
ei kuitenkaan aivan heti innostuttu Ukrainan-martkailusta, mutta sen sijaan vuonna 1993 
yhdistyksen johtokunnassa keskusteltiin Pentti Koiviston tekemästä aloitteesta Ukrai- 
nan mullissa lepäävien suomalaisten sotavainajien mahdollisesta saamisesta yhteishau- 
taan tai jopa siirtämisestä kotimaahan. Asia oli sikäli ajankohtainen, että Suomen rinta- 
malla rajan taakse jääneitä sotavainajia oli ryhdytty Neuvostoliiton sortumisen jälkeen 
etsimään ja palauttamaan kotimaan multiin. 

Veljesavussa todettiin, että opetusministeriön alaisessa sotavainajien neuvottelukun- 
nassa oli luvattu ottaa SS-vapaaehtoisten riveissä kaatuneiden asia esille. Asia oli sikälikin 
ajankohtainen, että Saksan ja Venäjän kesken oli tehty sopimus sotavainajien hautojen 


hoitamisesta ja vainajien mahdollisesta keräämisestä yhteisiin hautausmaihin. Tiedettiin, 

että esimerkiksi Ukrainan Uspenskajassa on suuri hautausmaa, johon myös suomalaisia 
on haudattu. Veljesavussa pyrittiin siihen, että saksalaisten aloittamaan sotavainajapro- 
jektiin saataisiin maininta myös suomalaisista vapaaehtoisista. 

Saksalaiset nimittäin pystyttivät vuonna 1993 Ukrainan ja Venäjän rajalla olevaan 
Uspenskajaan puuristin kunnioittamaan paikalle haudattuja Wiking-divisioonan san- 
karivainajia. Ristiin tuli saksankielinen teksti Zur Ehre der Gefallenen der ersten euro- 
päischen Panzerdivision Wiking eli Ensimmäisen eurooppalaisen panssaridivisioona 
Wikingin kaatuneiden kunniaksi. Suomalaisten hanke päästä mukaan projektiin ei kui- 
tenkaan edennyt moneen vuoteen. Veljesavun johtokunta kirjasi 1995, että vapaaehtois- 
ten sankarivainajien hautapaikkojen sijainti on opetusministeriön selvitettävänä yhteis- 
työssä Saksan viranomaisten kanssa. Johtokunta saattoi todeta asian olevan hoidossa.*!* 

Seuraavan kerran sankarivainajien asia oli esillä Veljesavussa helmikuussa 1997, tällä- 
kin kertaa Pentti Koiviston tekemästä aloitteesta. Koivisto oli lähettänyt johtokunnalle 
kirjeen, jossa hän esitti, että Kaukasukselle pystytettäisiin Wiking-muistomerkki. Aja- 
tus tällaisesta muistomerkistä oli syntynyt kansliapäällikkö Jaakko Nummisen kerrottua, 
että ”Kazakstanissa oli paljastettu sodan muistokivi, jossa on mm. Suomen leijona”. Ky- 
symyksessä on Karagandan vankileirillä olleille suomalaisille sotavangeille vuonna 1994 
Sotavangit ry:n aloitteesta pystytetty muistomerkki. Veljesavun johtokunta siirsi muis- 
tomerkkiasian työvaliokunnan pohdittavaksi.*"? 

Johtokunta paneutui nyt tosissaan rintamalla kaatuneiden aseveljien hautojen löytä- 
miseen ja Kaukasukselle pystytettävän muistomerkin suunnitteluun. Yhdistyksen edus- 
tajat kävivät 1997 opetusministeriössä keskustelemassa asiasta. Tuolloin todettiin, että 
tietoja kaivattiin keskushautausmaiden ulkopuolella olevista ns. rintamahaudoista, joi- 
hin on mahdollisesti haudattu suomalaisiakin. Tällaiseksi tiedettiin mm. ns. Panssari- 
kaivanto Malgobekin lähellä, johon oli haudattu ainakin seitsemän suomalaista. Yhdis- 
tyksen pyrkimykseksi kirjattiin saada pystytetyksi hautapaikalle muistokivi tai muisto- 
kilpi, joka annettaisiin hautapaikan lähikyläläisten hoitoon. Katsottiin, että aikanaan 
Neuvostoliiton, Saksan ja Suomen kesken solmittu sopimus hautapaikkojen kunnossa- 
pidosta antaisi perustan tällaisille hankkeille.$'$ 

Hautapaikkojen kartoitushanke eteni kovin hitaasti. Lopulta tammikuussa 1998 pe- 
rustettiin opetusministeriön aloitteesta Sotavainajien Muiston Vaalimisyhdistys, johon 
Veljesapukin liittyi mukaan maaliskuussa 1998. Laine-Maire Kyöstilä valittiin Veljesa- 
vun samoin kuin Rintamanaisten edustajana tämän yhdistyksen neuvottelukunnan jä- 
seneksi. Yhdistyksen säännöissä ilmaistu tarkoitus on vaalia 1939-1945 sodissa meneh- 
tyneiden, Suomen alueen ulkopuolelle jääneiden sotavainajien muistoa, edistää mui- 


den tekemää vaalimistyötä Suomessa ja ulkomailla sekä toimia erityisesti sen hyväksi, 

että omaiset saisivat tietoja sotavainajien vaiheista ja hautapaikoista sekä mahdollisuu- 
den käydä heille pystytetyillä muistomerkeillä.*? Yhdistyksen toiminta näytti siis sen 
sääntöjen valossa sopivan erinomaisesti Ukrainaan haudattujen suomalaisvapaaehtois- 
ten muiston vaalimiseen. 

Sotavainajien Muiston Vaalimisyhdistyksen perustamiseen mennessä oli saatu var- 
mistettua, että suomalaisia sankarivainajia oli haudattuna niin Uspenskajassa kuin Mal- 
gobekissakin. Tiedettiin, että Uspenskajassa on noin 8-10 metriä korkea saksalaisten 
muistomerkki, johon voitaisiin ajatella myös suomalaisten muistolaattaa, jos lupa Sak- 
sasta saadaan. Vaalimisyhdistys oli osoittanut olevansa myönteinen Veljesavun pyrki- 
myksille. Se oli valmis yhteistyöhön, jotta Uspenskajan ja/tai Malgobekin hautausmail- 
le saataisiin suomalaisten sankarivainajien muistomerkki. Niinpä Kyöstilä saattoi ker- 
toa Veljesavun vuosikokoukselle 1999, että tämä yhdistys hoiti myös SS-vapaaehtoisten 
asiaa diplomaattikanavia myöten. Oli olemassa toiveita, että myös suomalaiset saisivat 
saksalaisten tapaan jonkinmoisen muistolaatan tärkeimmille hautapaikoille. Vuosiko- 
kouksessa oli keräyslaatikko Ukrainan ja Kaukasuksen sotavainajien hautamuistomer- 
kin rahoittamiseksi.** 

Muistomerkkihankkeen tielle tuli kuitenkin omalaatuisia esteitä. Sotavainajien Muis- 
ton Vaalimisyhdistystä taloudellisesti tukenut opetusministeriö oli periaatteessa hyväk- 
synyt muistomerkkihankkeen, mutta Suomen juutalaisyhteisö lähti nostamaan profiili- 
aan ja esitti julkisen vastalauseen. Yhteisön johtaja Gideon Bolotowsky ilmoitti vaativan- 
sa, että opetusministeriö peruu tukensa hankkeelta selittäen, että suomalaiset SS-miehet 
eivät kaatuneet Suomen vaan ”väärän aatteen ja lipun” alla, eli hanke politisoitiin. Bolo- 
towskyn mukaan sekin oli hämmästyttävää, että SS-joukoissa palvelleet ovat oikeutettu- 
ja samoihin etuuksiin kuin Suomen puolustusvoimissa palvelleet, ja hän vaati lakia muu- 
tettavaksi. Vasemmistoliiton kansanedustaja Jaakko Laakso ja sosiaalidemokraattien Lii- 
sa Jaakonsaari olivat Bolotowskyn linjoilla ja vaativat hallitusta estämään varojen käytön 
SS-miesten muistomerkkihankkeeseen. 

Laakso väitti eduskunnassa tekemässään kirjallisessa kysymyksessä, että Waffen-SS, 
jonka riveissä suomalaiset palvelivat, oli luomassa edellytyksiä harjoittaa äärimmäisen 
häikäilemätöntä miehityspolitiikkaa tuhoamisleireineen ja joukkoteloituksineen”. Jaa- 
konsaaren esittämän kysymyksen mukaan Waffen-SS-joukkojen ”oli määrä symboloida 
koko Euroopan asettumista Saksan valtiojohdon tavoitteiden tueksi”. Kumpikin kysy- 
jistä paheksui sitä, että Suomen valtio antaisi rahallista tukea Ukrainaan pystytettävään 
muistomerkkiin. Kysymyksiin vastannut opetusministeri Suvi Linden totesi vastauk- 
sessaan, että Waffen-SS:ssä palvelleet suomalaiset taistelivat vieraan valtion asevoimissa 


Suomen silloista vihollista vastaan Suomen hallituksen tekemien ratkaisujen perusteel- 

la. Tämän vuoksi heidät on etuusasioissa rinnastettu Suomen puolustusvoimissa palvel- 
leisiin. Suomalaisten SS-vapaaehtoisten ei tiedetä syyllistyneen sotarikoksiin, lisäsi mi- 
nisteri Linden. Hän saattoi kuitenkin väistää Laakson ja Jaakonsaaren kysymyksen ydin- 
kohdan toteamalla, että Sotavainajien Muiston Vaalimisyhdistys oli päättänyt olla jat- 
kamatta Ukrainan muistomerkkihanketta.?! 

Kokoomuksen kansanedustaja Ben Zyskowicz ilmoitti olevansa asiallisesti yhtä miel- 
tä vasemmistoedustajien kanssa. Juutalaisten kansainvälisesti toimiva Simon Wiesenthal 
-keskuskin liittyi suomalaisten muistomerkkihankkeen aktiivisiin vastustajiin ja kirjoitti 
asiasta presidentti Martti Ahtisaarelle. Pieni Veljesapu oli saanut suhteellisen vaatimat- 
tomalle sotavainajiensa muiston kunnioittamishankkeelle todella vaikutusvaltaisia vas- 
tustajia, joiden verkostoitunut valta ulottui kautta maailman. Suotta ei Kari Ruutu ky- 
synyt ihmeissään Ilta-Sanomissa, määrääkö juutalaisyhteisö saako sotavainajia muistaa. 

Muistomerkkihankkeen puolustajana esiintyi julkisesti suomalaisen SS-pataljoonan 
historian kirjoittanut Mauno Jokipii, joka kehotti juutalaisia lukemaan paremmin his- 
toriansa, jotta todellinen tieto suomalaisista SS-miehistä selkiintyisi. Opetusministeriön 
hallitusneuvos Heikki Rosti puolestaan muistutti, että Saksan valtiokin tukee hautamuis- 
tomerkkien pystyttämistä entiseen Neuvostoliittoon. Sotavainajien Muiston Vaalimis- 
yhdistyksen puheenjohtajan, kansliapäällikkö Jaakko Nummisen mukaan kysymykses- 
sä on muistomerkki kaatuneille eikä sotamuistomerkki. Hänen mielestään sotavainajien 
muiston ympärillä ei saisi olla mitään erimielisyyttä.*? 

Juutalaisten ja entisten kommunistien kiivas vastustus oli kuitenkin säikäyttänyt So- 
tavainajien Muiston Vaalimisyhdistyksen, ja vain muutama päivä julkisuudessa olleiden 
vastalauseitten jälkeen se ilmoitti luopuvansa muistokiven pystyttämisestä kaatuneille 
suomalaisille SS-vapaaehtoisille. Pieni Veljesapu oli jäänyt muistomerkkihankkeineen 
suurten voimien puristukseen. 

Veljesavulle oli tietysti pettymys, että vaalimisyhdistys vetäytyi pelkurimaisesti hank- 
keesta. Periksi ei kuitenkaan aiottu antaa. Puheenjohtaja Olsson sanoi Ilta-Sanomille, 
että suomalaiset SS-miehet hoitavat vaikka itse muistomerkin pystyttämisen, kun Sota- 
vainajien Muiston Vaalimisyhdistys oli siitä nostatetun kohun vuoksi vetäytynyt. Ols- 
son ihmetteli, miksi suomalaisille kaatuneille ei saa pystyttää muistomerkkiä, kun esi- 
merkiksi Saksa on pystyttänyt useita ympäri entistä Neuvostoliittoa; tuntuu vähän ih- 
meelliseltä, että täällä piiskataan pientä joukkoa. Ilta-Sanomien asiasta kirjoittamassa 
jutussa tehtiin tällä kertaa täysin selväksi se, etteivät suomalaisvapaaehtoiset olleet mis- 
sään vaiheessa osallisina sotarikoksiin.?? 

Kaarlo Heiskanen ihmetteli omalla palstallaan Achtungissa Ukrainan muistomerk- 


kiasiassa julkisuudessa käytyä keskustelua todeten kuitenkin ylivoimaisen enemmistön 

lehtikirjoituksista tukeneen Veljesapua. Jotkut yhdistystä vastaan esitetyistä hyökkäyk- 
sistä olivat törkeydessään vertaansa vailla, kuten Heiskanen totesi. Television A-studio 
oli kuitenkin haastatellut Heikki Olssonia, Eero Helmistä ja Mauno Jokipiitä, jotka kaik- 
ki olivat puhuneet oikeaa asiaa. Toisaalta ohjelmaan oli vedetty mukaan myös rotunsa 
edustajana kaikkitietävä Max Jakobsson vilauttamaan suomalaisten SS-vapaaehtoisten 
(muka-)ideologiaa, kirjoitti Heiskanen ja kysyi, mihin Jakobssonin rotuideologia oli hä- 
vinnyt jatkosodan lopulla. Hän kun oli Upseerikoulun 58. kurssilla, jolla palveli hänen 
oppilasveljinään 64 entistä SS-miestä. 

Mauno Jokipii arvosteli A-studion ohjelman tehnyttä televisiotoimittajaa todeten, 
ettei tämä esittänyt varsinaisia valheita, mutta tälle oli tärkeintä, että hän sai heittää SS- 
miesten silmille Simon Wiesenthalin keskitysleiritutkimukset, vaikka ne eivät Waffen- 
SS:ää koskekaan. Kiertotietä valehtelu siis jatkui, totesi Jokipii ja oli sitä mieltä, ettei sel- 
laisten toimittajien kanssa kannattaisi olla tekemisissä. 

Puheenjohtaja Olsson lainasi Suomen Sotilas -lehteä, joka oli kirjoittanut aiheesta ot- 
sikolla ”Lyötyjä lyödään yhä”. Tässä artikkelissa tiivistettiin koko asia seuraavasti: Lop- 
pukeväästä 1999 hankkeesta nousi mittava, jopa kansainvälinen häly, kun juutalaisjär- 
jestöt, vasemmiston ja älymystön edustajat sekä laajalevikkiset lehdet ryhtyivät puimaan 
asiaa. Hankkeen arvostelijat eivät ottaneet huomioon -~ tai pikemminkään he eivät tien- 
neet — ns. panttipataljoonan taustoja. Näin arvostelu osui melko pahasti harhaan, kun 
Suomi yksiselitteisesti liitettiin natsien tekemiin hirmutöihin.% 

Veljesavun vuoden 2000 vuosikokouksessa kielteisen käänteen saaneesta muisto- 
merkkiasiasta puhuttiin jälleen ja korostettiin sitä, että kentälle jääneiden sankarivai- 
najien muistomerkkiasia on tärkeä. Saksalaisten todettiin olleen aktiivisia, mutta suo- 
malaisten osalta ei ollut edistytty. Laine-Maire Kyöstilä, joka tunsi muistomerkkiasian 
parhaiten, totesi, että ”hanke on murheellinen ja sitä on hoidettava diplomaattisesti”. 
Saksalaisilla oli pitkät perinteet tällaisten asioitten hoitamisessa ja heillä oli sitä var- 
ten oma, parikymmentä vuotta toiminut yhdistyksensä Volksbund Deutsche Kriegsk- 
räberftrsorge. Kyöstilän mukaan Veljesavun oli hoidettava asiaa suomalaisen Sotavai- 
najien Muiston Vaalimisyhdistyksen välityksellä, mutta asiassa oli toimittava rauhal- 
lisesti. Käytännössä suomalaisten muistomerkkihanke Kaukasukselle oli kuitenkin py- 
sähtynyt. 

Keskustelun kuluessa Veikko Elo kertoi tehneensä luettelon kaatuneista, jotka on hau- 
dattu Kaukasukselle, Ukrainaan tai muualle Euroopan maihin. Kokouksessa toivottiin 
myös, että muistomerkki pystytettäisiin Suomeen, jotta omaiset voisivat tuoda kukka- 
sensa muistomerkille rakkaitaan muistaessaan. Myös muistotaulua Ostrobotnian seinäl- 


le tai Hietaniemen muistopaaden yhteyteen toivottiin.” 

Kyöstilä jäi pois Sotavainajien Muiston Vaalimisyhdistyksen neuvottelukunnasta 
2001, ja lopulta vuonna 2003 Veljesavun hallitus päätti erota Vaalimisyhdistyksen jäse- 
nyydestä, koska jäsenyydestä ei Veljesavulle ollut mitään varsinaista hyötyä, ja yhdistyk- 


sen jäsenmaksukin oli varsin suuri.*?8 


Asevelimatrikkeli ja kuvateos 


Veljesavussa oli alun perin suhtauduttu suurella epäluulolla sellaisiin keräilijöihin, jot- 
ka keräsivät suomalaisvapaaehtoisiin liittyvää esineistöä. Kuten aiemmin on todettu, jä- 
senistöä oli muutamaan otteeseen varoitettukin tällaisista keräilijöistä. Aikaa myöten- 
hän asenteet tässäkin asiassa alkoivat muuttua ja asian harrastajia alettiin hyväksyä Vel- 
jesavun kannattaviksi jäseniksi. Kun suojeluskunta- ja lottamuseolla Seinäjoella järjes- 
tettiin vuonna 1993 lähinnä keräilijöitten Hannu Varrion ja Mika Hakanpään laajoihin 
kokoelmiin perustunut suomalaisista SS-miehistä kertova näyttely, Veljesavun johtokun- 
nassa näyttelyä kuvattiin ansiokkaaksi, ja se sai Achtungissa myönteisen arvion. Viikon 
ajan jopa kaksi SS-veljeä kerrallaan oli näyttelyssä selostamassa vapaaehtoisten sotaret- 
keä ja kertomassa näyttelyaineistosta, joka kiinnosti mm. paikallista koululaisnuorisoa.*? 

Samana vuonna johtokunnassa oli esillä kannattavan jäsen Aarno J. Lylyn esittämä 
hanke kuvateoksen tekemisestä vapaaehtoisista. Johtokunta oli sitä mieltä, että hanke 
vaatisi jonkun pätevän jäsenen tai johtokunnan valvomaan teoksen valmistumista, jot- 
ta kuvamateriaalia voitaisiin tällaiseen tarkoitukseen luovuttaa. Periaatteessa ei kuiten- 
kaan oltu tällaista hanketta vastaan. Asia nousi uudelleen esille johtokunnassa seu- 
raavana vuonna, kun Lyly yhdessä Olli Wikbergin kanssa toivoi Veljesavulta valokuvia 
lainaksi, jotta niistä voitaisiin koota nelikielinen kirja SS-vapaaehtoisten sotaretkestä. 
”Periaatteessa ei johtokunta liene ajatusta vastaan” todettiin pöytäkirjassa, mutta asiaa 
haluttiin vielä harkita.! 

Kuvateosasia puhutti johtokuntaa vielä uudelleen syksyllä 1994, kun kannattavaksi 
jäseneksi juuri hyväksytty Wikberg tiedusteli, saako hän luvan yhdessä Kari Kuuselan ja 
Aarno J. Lylyn kanssa kerätä valokuvia suomalaisesta vapaachtoispataljoonasta julkais- 
tavaan noin satasivuiseen kuvateokseen. Johtokunnan kanta oli entinen: periaatteessa 
ei ollut mitään hanketta vastaan, mutta provisioista olisi sovittava erikseen. Asia jätet- 
tiin työvaliokunnan hoidettavaksi. 

Samassa kokouksessa, kun Wikbergin kuvateoshanketta käsiteltiin, johtokunnassa 
oli esillä Mika Hakanpään ja Hannu Varrion alulle panema hanke kuvamatrikkelin te- 


kemiseksi vapaaehtoisista. Tässä oli kysymys hankkeesta, joka oli periaatteessa ollut vi- 

Seinäjoen suojeluskunta- ja lottamuseossa oli kesällä 1993 esillä suomalaisvapaaehtoisista kerto- 
va näyttely. Kuvassa vasemmalla näyttelyn kokoajat Mika Hakanpää ja Hannu Varrio sekä veteraa- 
nit Jouko Ilkka ja Pentti Harju. 


reillä yli kuusi vuosikymmentä. Hakanpään ja Varrion hanketta vastaan johtokunnalla 
ei ollut mitään sanottavaa, kunhan matrikkelin tekijöille luovutetut valokuvat palautet- 
taisiin nopeasti takaisin.*? 

Asia ei todellakaan ollut uusi. SS-Aseveljet ry oli jo sota-aikana suunnitellut Jääkä- 
rimatrikkelin kaltaista vapaaehtoisten matrikkelin tekemistä, mutta hanke oli silloisten 
olosuhteiden takia jäänyt toteuttamatta. Veljesapukin oli nimennyt jo 1950-luvulla eri- 
tyisen matrikkelitoimikunnan keräämään henkilötietoja aseveljistä. Hanke ei kuitenkaan 
ollut käytännössä edennyt. Matrikkeliasia oli noussut jälleen esille vuoden 1981 vuosiko- 
kouksessa, kun Kaarlo Heiskanen oli ehdottanut koko pataljoonan vapaaehtoisista laa- 
dittavaksi matrikkeli sekä osoiteluettelo puhelinnumeroineen. Vuosikokous jätti tuol- 
loin ehdotuksen johtokunnan harkittavaksi.** Se oli käsitellyt asiaa pian 1981 vuosiko- 
kouksen jälkeen. Käydyn keskustelun tuloksena päätettiin asiaa sen kummemmin perus- 
telematta, ettei matrikkelia ja nimiluetteloa toistaiseksi tehdä. 

Matrikkeliasia tuli 1994 uuteen vaiheeseen sen jälkeen, kun Veikko Elo oli julkais- 
sut vapaaehtoisten jokseenkin täydelliset nimiluettelot. Nyt oli olemassa melko käyt- 


tökelpoinen pohja matrikkelitietojen keräämiselle. Vähäisen empimisen jälkeen sekä 

kuvakirja- että matrikkelihanke saivat Veljes- 
avun hyväksynnän. Loppuvuodesta 1994 joh- 
tokunta antoi Wikbergille luvan lainata kuit- 
tausta vastaan kuvia yhdistyksen kuva-arkistos- 
ta, ja Achtungissa julkaistiin vetoomus valoku- 
vien saamiseksi. Mika Hakanpää puolestaan 
sai luvan järjestää SS-miehistä kertovan näyt- 
telyn Porissa pidettävän 1995 Veljesavun vuo- 
sikokouksen yhteyteen. Vuonna 1996 kerho- 
ja kehotettiin tekemään aktiivisesti työtä va- 
lokuvien saamiseksi Hakanpään ja Varrion te- 
kemään matrikkeliin, mikä kertoi Veljesavun 
ottaneen matrikkeliasian omakseen. 
Huhtikuussa 1997 johtokunta sai Hakan- 
päältä ja Varriolta kirjeen, joka koski matrik- 


kelikirjan julkaisemista. Siinä kerrottiin, että 


Vuonna 1999 julkaistu suomalaisten Waf- 


fen-SS -vapaaehtoisten matrikkeli 1941— 
tarkoitus oli saada aineisto kerätyksi kesäkuun — 1943. 


matrikkelitietojen ja kuvien keräys jatkui, ja 


loppuun mennessä. Tavoitteena oli, että kirja 
saataisiin joulumyyntiin. Keskusteltuaan asias- 
ta johtokunta päätti, että Veljesapu ryhtyy toimiin matrikkelin julkaisemiseksi. 

Johtokunta asetti toukokuussa kolmimiehisen toimikunnan, Heikki Olsson, Lasse 
Järvelin ja Heikki Raevaara, hoitamaan matrikkelihanketta yhdistyksen puolesta. Mau- 
no Jokipiiltä pyydettiin matrikkeliin esipuhe, ja kirjaa päätettiin painaa 1 000 kappalet- 
ta. Johtokunta joutui samalla myös toteamaan, että matrikkelitietojen saaminen oli ol- 
lut odotettua vaikeampaa. Kuitenkin matrikkelista pyritään saamaan niin täydellinen 
teos kuin se myöhään aloitettuna on mahdollista. 

Elokuussa 1998 johtokunta päätti kuultuaan Mika Hakanpään selostuksen matrikke- 
litoimituksen tilanteesta, että tutkimustyö lopetetaan, vaikka aivan kaikista miehistä ei 
ollutkaan saatu tietoja. Matrikkelin taitto ja painaminen annettiin Gummeruksen kir- 
japainon tehtäväksi. Johtokunta mietti pitkään matrikkelin nimeä. Haluttiin, että, että 
matrikkelissa käytetään nimitystä Waffen-SS eikä pelkkää huonon kaiun saanutta SS-il- 
maisua. Jalo Kokkila oli sitä mieltä, että Waffen-SS:kin olisi jätettävä pois ja käytettävä 
nimeä ”Saksan sotavoimissa vuosina 1941—1943 palvelleet suomalaiset vapaaehtoiset”. 
Johtokunnan enemmistö oli kuitenkin sitä mieltä, että kirjan nimeksi tuli ”Suomalais- 


ten Waffen-SS vapaaehtoisten matrikkeli”. 

Matrikkelin painosmääräksi päätettiin lopulta 2 000 kappaletta. Kirjan markkinoin- 
ti, jonka ei oletettu olevan helppoa, suunniteltiin järjestettäväksi Veljesavun kerhojen 
kautta, kuten aikanaan oli tehty pataljoonan historiankin kanssa. Kirjan myyntihinta oli 
160 markkaa, josta kirjaa myyvät kerhot saivat 45 markkaa ja Veljesavulle jäi 50 mark- 
kaa, kun painaminen oli maksanut noin 65 markkaa/kirja.*? 

Gummeruksen kirjapainossa painettu noin 260-sivuinen matrikkeli valmistui niin, 
että sitä oli saatavissa Veljesavun vuosikokouksessa 1999. Tauno Pajusen esityksestä ja ko- 
kouksen yksimielisesti kannattamana pöytäkirjaan merkittiin erityiskiitokset matrikke- 
lin aineiston kerääjille ja painokuntoon saattajille Mika Hakanpäälle ja Hannu Varriol- 
le. Matrikkelista otettiin pieni numeroitu otos paremmilla kansilla, jota annettiin ai- 
nakin tekijätiimille. Everstiluutnantti Tapio Skog arvosteli matrikkelin Achtungissa to- 
deten matrikkelitietojen keräämisen vaikeuden. Vaikeuksista huolimatta matrikkelista 
oli tullut korkeatasoinen, kirjoitti Skog.** 

Kerhot ryhtyivät myymään matrikkelia, kuten ne olivat aikanaan myyneet ”Pantti- 
pataljoonaa”. Kerhojen jäsenet eivät enää juuri olleet kaikkein aktiivisimmassa myyn- 
timiesiässä, joten 2 000 kirjan myyminen otti lujille. Syyskuussa 1999 Pentti Koivisto 
ehdotti johtokunnassa, että kerhot saisivat kutakin myymäänsä sataa kirjaa kohti viisi 
kirjaa vapaasti omaan käyttöönsä. Tämä tarkoitti sitä, että jo sovitun 45 markan myyn- 
tipalkkion lisäksi kerhot saisivat vielä lisää 800 markkaa myymistään sadasta kappalees- 
ta. Rahastonhoitaja Kyöstilä ei tällaista järjestelyä kannattanut, mutta johtokunta pää- 
tyi kuitenkin Koiviston esittämälle kannalle. Sihteeri Paavo Kihlberg ei malttanut olla 
kirjaamatta pöytäkirjaan omaa kantaansa: ”Kannatusta sai kuitenkin Koiviston eh- 
dotus, joka tuli päätökseksi tässä liian hätäisesti tehdyssä ratkaisussa.” Seuraavassa ko- 
kouksessa Koivisto polemisoi tätä pöytäkirjamerkintää, mutta johtokunta jätti tekstin 
muuttamatta. **! 

Kuvateoshanke toteutui siten, että vuonna 1996 ilmestyi Olli Wikbergin ja Kari Kuu- 
selan kokoama kirja ”Wikingin suomalaiset: suomalaiset SS-miehet kuvissa = Finnish 
volunteers of SS-division Wiking”. Kaarlo Heiskanen arvioi kirjaa Achtungissa kuvaten 


sitä erinomaiseksi kuvateokseksi vapaaehtoisten sotaretkestä.**? 


Talous kohentuu 
Taloudellisesti Veljesavun 1990-luku alkoi varsin perinteisisesti. Yhdistyksen tulot tuli- 


vat pääasiassa jäsenmaksuista, ja toimintakulujen rinnalla merkittävimpänä menoeränä 


olivat vuosittain veljille jaetut avustukset. Vuonna 1990 jäsenmaksun maksoi 290 veljeä, 

mistä kertyi 8 700 markkaa, lahjoituksia tuli lähes 10 000 markkaa, ja veljesapua jaettiin 
9 000 markkaa. Vuonna 1991 jäsenmaksun maksaneita oli 299, ja jäsenmaksutuloja ker- 
tyi lähes 9 000 markkaa. Veljesapua jaettiin runsaat 10 000 markkaa. Seuraavana vuonna 
vastaavat luvut olivat: maksaneita 286, jäsenmaksutuottoja noin 8 500 markkaa ja vel- 
jesapua 8 000 markkaa. Lahjoituksia saatiin noin 12 000 markkaa. 

Vuoden 1992 vuosikokouksessa rahastonhoitaja Kyöstilä ehdotti entisiä jäsenmaksu- 
ja, mutta vuosikokous hyväksyi Matti Holopaisen ehdotuksen, joka porrasti jäsenmak- 
sut uudella tavalla. Nyt jäsenmaksuksi päätettiin veljiltä 50 markkaa, kannattavilta jä- 
seniltä 70 markkaa sekä leskiltä 30 markkaa. Invalidit olivat, kuten olivat olleet alusta 
saakka, jäsenmaksusta vapaat.“ Käytännössä kaikki invalidit eivät suinkaan käyttäneet 
maksuvapautta hyväkseen, vaan monet heistä maksoivat vuotuisen jäsenmaksun siinä 
missä muutkin jäsenet. 

Jäsenmaksun nostaminen lisäsi selvästi Veljesavun jäsenmaksutuloja. Vuonna 1993 
maksoi 50 markan jäsenmaksun 313 veljeä, mutta vain kolme leskeä maksoi 30 markan 
jäsenmaksunsa. Näistä kertyi yhteensä yli 15 000 markkaa. Ensimmäistä kertaa tilastoi- 
tiin kannattavien jäsenten maksamat jäsenmaksut. Niitä kertyi vain 4 080 markkaa eli 
maksajia oli alle 60. Läheskään kaikki kannattaviksi jäseniksi hyväksytyt eivät siis ol- 
leet jäsenmaksuansa maksaneet. Kyöstilä totesikin vuosikokouksessa, että kannattajajä- 
senmaksuja olisi pitänyt tulla yli 8 000 markkaa. Vilho Jyringin vuoden 1999 vuosiko- 
kouksessa ilmaisema pelko jäsenmaksunsa maksamatta jättävistä kannattavista jäsenis- 
tä näytti käyvän toteen. 

Kun lahjoituksia kuitenkin saatiin lähes 14 000 markkaa, yhdistyksen tulot nousivat 
yli 33 000 markkaan. Veljesapua jaettiin 8 000 markkaa. Suurimpana kulueränä oli Tam- 
pereella järjestetty Saksasta paluun 50-vuotisjuhla, joka vei yhdistyksen varoja yli 25 000 
markkaa. Myös Achtung-lehdestä oli tullut pysyvä iso kuluerä. Vuonna 1993 lehden ku- 
lut olivat lähes 12 000 markkaa.‘ 

Kannattavien jäsenten osalta jäsenmaksuja kertyi 1994 enemmän kuin edellisenä 
vuonna, mutta kannattavia jäseniä oli myös koko ajan hyväksytty lisää. Kannatusjäsen- 
maksuja saatiin reilut 6 000 markkaa eli yli 80 kannattavaa jäsentä maksoi jäsenmaksun. 
Veljien osalta jäsenmaksukertymä pysyi ennallaan; tarkkaa maksajien määrää ei tilastoi- 
tu. Leskiltä saadut jäsenmaksut nousivat nyt yli 1 000 markan. 

Vaikka veljesavun tarve näytti välillä vähän hellittävän, vuonna 1994 apua jaettiin sel- 
västi enemmän kuin edellisinä vuosina. Nyt jaettu summa oli 14 500 markkaa. Achtun- 
gin painatus ja postitus veivät jo yli 27 000 markkaa. Kun 1995 tilinpäätöstä tarkastel- 
tiin seuraavan vuoden vuosikokouksessa, rahastonhoitaja ilmaisi jälleen huolensa siitä, 


että monelta jäseneltä oli jäsenvelvoite suorittamatta. Jäsenmaksun oli maksanut 297 

veljeä, 47 leskeä ja 100 kannattavaa jäsentä. Lahjoituksia oli vuoden aikana saatu run- 
saat 11 000 markkaa. 

Veljesapuun oli 1995 käytetty 11 000 markkaa. Achtungiin puolestaan meni lähes 
40 000 markkaa. Kuten aiemmin on todettu, lehden talous huolestutti johtokuntaa vuo- 
desta toiseen. Huoli oli sikäli oikeutettu, että yhdistyksen tilinpäätös oli alijäämäinen 
jo kolmatta vuotta peräkkäin. Kun Achtungin tilannetta yritettiin korjata 1996 vapaa- 
ehtoista kannatusmaksua keräämällä, keräys tuotti 16 600 markkaa. Tuona vuonna vel- 
jistä peräti 343 ja kannattavista jäsenistä 113 maksoi jäsenmaksunsa. Keräys paransi jos- 
sain määrin Achtungin tilannetta, mutta yhdistyksen talous pelastui vallan muulla kei- 
noin. Jäsenten tehokkaasti markkinoiman ”Panttipataljoonan” kolmannen painoksen 
nettotuotto vuoden aikana oli yli 137 000 markkaa, minkä ansiosta Veljesapu teki sel- 
västi ylijäämäisen tilinpäätöksen.** 

Ensimmäisen kerran Veljesavun historiassa näytti siltä, että varoja riittäisi sijoitet- 
tavaksikin. Niinpä yhdistys sijoitti vuonna 1996 Merita-pankin Selecta-vakuutukseen 
50 000 markkaa. Seuraavana vuonna Laine-Maire Kyöstilä totesi johtokunnalle, että 
yhdistyksen taloudellinen tilanne oli oleellisesti parantunut. Toimintaa vaarantamatta 
olisi mahdollisuus siirtää varoja pankkitililtä muutamaksi vuodeksi tuottamaan parem- 
paa korkoa. Kyöstilä valtuutettiin yhdessä sihteeri Paavo Kihlbergin kanssa sijoittamaan 
100 000 markkaa mahdollisimman tuottavasti, mutta samalla riskittömästi. Rahaston- 
hoitaja ja sihteeri ostivat Nokian osakkeita 40 000 markalla ja sijoittivat 60 000 mark- 
kaa Meritan Optimi-rahastoon.$"” 

Vaikka yhdistyksen taloustilanne näytti hyvältä, jäsenlehden talous johtokuntaa askar- 
rutti edelleen. Achtungin taloutta yritettiin korjata reippaalla jäsenmaksun korotuksel- 
la. Vuodelle 1997 jäsenmaksu määrättiin veljille ja kannattaville jäsenille 100 markaksi, 
johon sisältyi Achtung-lehti. Veljien leskien jäsenmaksuksi päätettiin 50 markkaa, ja sii- 
henkin sisältyi lehti. Tämä oli ensimmäinen vuosi, kun SS-veteraanien ja kannattavien 
jäsenten jäsenmaksu määrättiin samansuuruiseksi. Jäseniä Veljesavussa todettiin vuonna 
1997 olevan yhteensä 567. Varsinaisia vapaaehtoisia tiedettiin olevan elossa ja yhdistyk- 
sen kirjoissa 340. Kannattavia jäseniä ilmoitettiin tuossa vaiheessa olevan jo 216 henkeä 
siitä huolimatta, että rahastonhoitaja oli joutunut poistamaan suuren joukon kannatta- 
via jäseniä jäsenmaksun maksamatta jättämisen takia. Veljesapu ei pitkään maksamat- 
tomia kannattavia jäseniä listoillaan pitänyt, sillä jo yhden vuoden jäsenmaksun laimin- 
lyönti johti kannattavan jäsenen jäsenluettelosta poistamiseen.*$ 

Perustamisestaan lähtien Veljesavun ongelmana oli, ettei se tavoittanut kaikkia va- 
paaehtoisia. Ulkomailla asuvat olivat luonnollisesti vaikeasti löydettävissä, mutta koti- 


maassakin oli edelleen niitä, jotka eivät syystä taikka toisesta tulleet Veljesavun tietoon. 

Kun vuonna 1997 yhdistyksen tiedossa oli 340 entistä suomalaista SS-miestä, samaan 
aikaan oli Mika Hakanpään luotettavan tilaston mukaan elossa 398 SS-miestä. Tämä 
kertoo siitä, että 58 miestä oli kokonaan tavoittamatta. Se oli lähes 15 prosenttia tuol- 
loin elossa olleista miehistä. 

Vuoden 1997 jäsenmaksu-uudistus saattoi yhdistyksen jäsenmaksutuotot aivan uu- 
delle tasolle. Vuonna 1998 jäsenmaksutuotot nousivat yli 43 000 markkaan. Yhdistys 
ei enää eritellyt maksaneitten jäsenten määrää, mutta johtokunta totesi, että yhdistyk- 
sen vahvuus oli 360 veljeä, 60 leskeä ja 195 kannattavaa jäsentä. Toisin sanoen veteraa- 
nijäsenten määrä oli noussut, mutta kannattavien jäsenten määrä oli jäsenmaksujen lai- 
minlyönnin takia laskenut. Veteraaneja oli lukujen valossa löytynyt parikymmentä lisää 
edelliseen vuoteen verrattuna. Achtungin kulutkin oli saatu kuriin, sillä ne olivat neljän- 
neksen pienemmät kuin pari vuotta aikaisemmin. ”Panttipataljoonan” kolmannen pai- 
noksen tuottojakin kirjattiin vielä yli 30 000 markkaa. Veljesapua oli jaettu 12 000, ja 
ylijäämää kertyi lähes 12 000 markkaa. 

Kun 1998 alussa oli elossa 398 entistä vapaaehtoista, käytännössä lähes kaikki Suomes- 
sa asuneet kuuluivat jo Veljesapuun. Tämä kertoi siitä, että yhdistys oli onnistunut vie- 
lä 1990-luvun loppupuolella tavoittamaan siihen asti tuntemattomia veteraaneja, mutta 
samalla myös siitä, että veljille tarve omasta järjestöstä oli sitä suurempi, mitä enemmän 
ikää veteraaneille karttui. Myös matrikkelityön aikana oli löytynyt uusia veljiä, joiden 
olinpaikkaa ei aikaisemmin ollut tiedetty. Puheenjohtaja Olsson kävi näitä tapaaamas- 
sa, ja muutamat liittyivätkin jäseniksi. 

Lieneekö johtokunnan esitys ja 1996 vuosikokouksen päätös samansuuruisesta jä- 
senmaksusta veljille ja kannattaville jäsenille ollut eräänlainen vahinko. Joka tapaukses- 
sa asia korjattiin vuotta myöhemmin. Vuodesta 1998 jäsenmaksut eriytettiin jälleen si- 
ten, että veljien jäsenmaksu oli 100 markkaa, kannattavien jäsenten 150 markkaa ja les- 
kien 50 markkaa.$ 

Veljesavun talous oli saatu ainakin joksikin aikaa kuntoon, ja tästä syystä vuoden 
1998 vuosikokouksessa virisi vilkas keskustelu jaettavan veljesavun määrästä. Johto- 
kunta oli esittänyt seuraavan vuoden talousarvioon veljesapuun käytettäväksi 20 000 
markkaa, mitä monissa puheenvuoroissa pidettiin aivan liian pienenä summana. Kes- 
kustelussa ehdotettiin johtokunnan esittämää 20 000 markkaa siten, että johtokunnal- 
la olisi ylitysoikeus tarvittaessa. Myös 50 000 markkaa ja 70 000 markkaa esitettiin. Lo- 
pulta Tauno Pajunen totesi, että jäsenten on luotettava valitsemansa johtokunnan har- 
kintakykyyn ja ehdotti talousarvioesityksessä ehdotetun 20 000 markan hyväksymis- 
tä lisättynä siten, että johtokunnalle annettiin oikeus ylittää se tarvittaessa aina 70 000 


markkaan saakka.**? 

Vuosikokouksessa käyty keskustelu ei johtanut veljesavun myöntämisessä mihinkään 
dramaattiseen kasvuun, sillä johtokunta myönsi vuonna 1998 veljesapuna 17 500 mark- 
kaa. Se oli enemmän kuin edellisinä vuosina, mutta ei lähelläkään kokouksessa ehdotet- 
tuja suurimpia summia. Kun kannattavien jäsenten jäsenmaksuja oli vuodelle 1998 ko- 
rotettu, jäsenmaksutuotot nousivat selvästi edellisestä vuodesta. Ne olivat nyt 54 000 
markkaa. Nousu oli seurausta nimenomaan kannattavien jäsenten maksamien jäsen- 
maksujen selvästä kasvusta. Jäsenmääräksi vuonna 1998 ilmoitettiin 340 veljeä, 78 les- 
keä ja 197 kannattavaa jäsentä. Loppuvuodesta 1998 rahastonhoitaja oli joutunut to- 
teamaan, että noin sata kannattavaa jäsentä oli jättänyt jäsenmaksun maksamatta, mikä 
kertoi siitä, etteivät kaikki jäsenyyttä hakeneet tuntuneet lopultakaan olevan kovin kiin- 
nostuneita yhdistyksen toiminnasta. 

Matrikkelin painattaminen oli Veljesavulle suuri kuluerä vuonna 1999. Johtokunta an- 
toi rahastonhoitajalle valtuudet myydä Nokian osakkeet, jotta painolasku voitiin mak- 
saa. Achtung ja matrikkelin aiheuttamat kustannukset veivät vuoden taloudellisen tu- 
loksen tukevasti miinukselle. Alijäämää kertyi yli 71 000 markkaa." 

Suunnilleen samalla tasolla pysyttiin jäsenmaksutuloissa ja menoissa myös vuonna 
1999. Jäsenmaksutulot nousivat vähän yli 55 000 markkaan, veljesapua jaettiin lähes 
8 500 markkaa, ja Achtungin painatus- ja postituskulut olivat lähes 35 000 markkaa. 
Veljesavun jäsenmäärä oli vähitellen kasvanut, vaikka vapaaehtoisia oli kiihtyvään tah- 
tiin poistunut riveistä. Oli kuitenkin selvää, että jossain vaiheessa jäsenistön kasvu tu- 
lisi taittumaan. Näin näytti käyvän 1999, kun veljiä oli jäseninä 318 eli 22 vähemmän 
kuin vuotta aikaisemmin. Leskien määrä oli pysynyt 78:ssa, mutta kannattavien jäsen- 
ten määrä oli kasvanut selvästi. Heitä oli nyt 237. 

Kun matrikkeli oli tullut myyntiin, sen myyntitulot paransivat tilinpäätöslukuja. Mat- 
rikkelin nettotuotto vuonna 1999 oli 50 000 markkaa, ja tilinpäätös oli sen ansiosta lä- 
hes 60 000 markkaa ylijäämäinen. Rahastonhoitaja Kyöstilä saattoi todeta vuosikokous- 
osanottajille, että yhdistyksen talous on vakaalla pohjalla, mistä on hyvä jatkaa. Kyös- 
tilän mukaan matrikkelia oli myyty hyvin, joskin muutamilla kerhoilla oli kirjoja vielä 
jonkin verran myymättä. 

Lopulta vuoden 2000 vuosikokouksessa Veljesavun jäsenmaksut yhdenmukaistettiin. 
Erkki Heimolaisen todettua, että tuolloin hyväksytyn sääntömuutoksen johdosta kaikki 
jäsenet olivat nyt samanarvoisia, hänen ehdotuksensa hyväksyttiin suuren yksimielisyy- 
den vallassa. Jäsenmaksu tuli seuraavasta vuodesta lähtien olemaan kaikille jäsenille sa- 
mansuuruinen 100 markkaa. Ainoa poikkeus tehtiin edelleen sotainvalidijäsenten koh- 


dalla. He olivat perinteiseen tapaan edelleen vapaita jäsenmaksusta.? 

Perinnematkoja 


Yhtenä perinnetyön muotona entiset vapaaehtoiset alkoivat harrastaa retkiä heidän so- 
danaikaisen historiansa kannalta taikka muuten mielenkiintoisiin kohteisiin. Veljesapu 
ry ei kuitenkaan yhdistyksenä ollut innostunut matkojen järjestämisestä, vaan tällaiset 
retket tehtiin kerhojen tai yksityishenkilöiden aloitteesta ja järjestäminä. Yhdistyksen 
jäsenkuntaa oli siitä huolimatta tällaisilla matkoilla mukana eri puolilta maata. 

Vuonna 1981 johtokunta oli ampunut alas vuosikokouksessa tehdyn aloitteen, jos- 
sa oli ehdotettu ryhmämatkan tekemistä Länsi-Saksaan. Kun pääyhdistys ei lämmennyt 
matkailulle, tamperelaiset veljet järjestivät ensimmäisen matkan Keski-Euroopan koh- 
teisiin vuonna 1986 ja toisen heti seuraavana vuonna 1987. Ensimmäiset matkat suun- 
tautuivat lähinnä Saksaan ja Itävaltaan kohteina mm. Stralsund, Wien, Graz ja Ruhpol- 
ding. Suunnilleen samat kohteet olivat vuorossa syys-lokakuussa 1990, jolloin matkalai- 
set saapuivat itäsaksalaiseen Stralsundiin lähes päivälleen samaan aikaan, kun Saksat yh- 
distyivät. Aarne Pesonen ja Heikki Olsson videoivat vuoden 1990 matkan, jonka aikana 
veteraanit pääsivät tutustumaan vanhoihin kasarmeihinsa Wienissä ja Grazissa. Matkan 
aikana he osallistuivat myös sodasta palanneita veteraaneja kunnioittaneeseen Ulrichs- 
bergin muistojuhlaan Itävallassa. Paluumatkan kohteita olivat useimmille matkalla ol- 
leille tuttu Ruhpolding sekä Obersalzbergin Kehlsteinhaus eli Kotkanpesä. Münchenis- 
sä laskettiin seppele kenraali Steinerin haudalle.” 

Sittemmin samankaltaisia matkoja järjestettiin muutamina vuosina, ja matkoista tie- 
dotettiin kaikkien Veljesavun kerhojen jäsenille. Seikkaperäinen, matkan järjestelyistä 
vastanneen Heikki Olssonin laatima selostus ilmestyi tamperelaisten vuonna 1994 järjes- 
tämästä neljännestä matkasta Puolaan ja Saksaan. Sen aikana tutustuttiin veljille sodan 
ajalta tuttuihin kohteisiin. Ensimmäisenä vuorossa oli koulutuskeskus Gross-Born, jos- 
ta oli sodan jälkeen tullut venäläisten ohjustukikohdan kasarmi Borne Sulinowo. Mat- 
kalaiset tapasivat Puolassa entisen kasarmialueensa hylättynä ja hävitettynä venäläisten 
miehityssotilaitten sieltä lähdettyä. 

Entisen koulutuskeskuksen jälkeen matka jatkui Berliinin kautta useimmille vapaaeh- 
toisille tuttuun Baijerin Ruhpoldingiin sekä Berchtesgadeniin. Sieltä matka kääntyi ta- 
kaisin pohjoiseen, ja yhtenä tutustumiskohteena oli Saksan näyttävimpiin sotamuseoi- 
hin kuuluva Munsterin panssarimuseo sekä suomalaisjääkärien vuosien 1915-1918 kou- 
lutuspaikka Hohenlockstedt. Lopuksi matkalaiset poikkesivat Stralsundissa tutustumas- 
sa entisiin kasarmeihinsa, joihin nyt oli sijoitettu mielenterveyspotilaita.* 

Järjestyksessä viides muistojen matka tehtiin Keski-Euroopan kohteisiin syyskuussa 
1997. Tämäkin Baltian läpi tehty matka, jonka Esko Sonninen ja Kosti Cande tallensi- 

Muistojen matkalaisia 1994 Gross-Bornissa suomalaispataljoonan kasarmeilla. 


vat videolle, ulottui edellisten matkojen tavoin monille vapaaehtoisille tuttuihin paik- 
koihin. Gross-Bornissa matkalaiset löysivät mm. tuttuja kasarmeja sekä harjoituskentän, 
jossa he olivat vannoneet sotilasvalan, ja jossa pataljoonan lippu oli vihitty. Berliinin lä- 
hellä Zossenissa he tutustuivat Saksan armeijan sodanaikaiseen Wiinsdorfin johtokes- 
kukseen. Matka jatkui Prahan kautta Wieniin, jossa kohteina olivat jälleen vuosikym- 
menten takaa tutut kasarmit ja harjoituskenttä. Schönbrunnin kasarmeilla matkalaiset 
saivat kokea Itävallan armeijan vieraanvaraisuutta Wienin sotilaskomentajan ottaessa hei- 
dät vastaan. Paluumatkalla poikettiin jälleen Ruhpoldingissa, Obersalzbergin Kehlstein- 
hausissa sekä Mänchenissä laskemassa seppele kenraali Steinerin haudalle. Tällä matkal- 
la jouduttiin kuitenkin jo toteamaan, ettei tiivistempoinen, pitkä bussimatka enää kun- 
nolla soveltunut keski-iältään 80 vuoden tienoilla oleville veljille.65 

Tamperelaisten järjestämien muistojen matkojen ohella suomalaisvapaaehtoiset osallis- 


tuivat myös muille perinteenvaalimismatkoille. Helmikuussa 1989 oli järjestetty ensimmäi- 

Suomalaisosanottajat Schackendorfin asevelitapaamisessa Saksassa 1989, takana vas. Eero Tulonen, 
Tauno Ratsula, Veikko Kivinen, Pentti Koivisto, Henry Lahti, Tauno Pohjanlehto, Sakari Miettinen, 
Oiva Heikanen, Pekka Soila, Sakari Sarpola, edessä vas. Jorma Laurikainen, Terho Toivonen, Paavo 
Maunula ja Sulo Suorttanen. Kuvasta puuttuvat Heikki Lapinjoki, Lauri Hirvonen ja Pekka Murto. 


nen suomalaisvapaaehtoisten tapaaminen saksalaisten aseveljiensä kanssa Pohjois-Saksas- 
sa Bad Segebergin lähellä Schackendorfissa. Siellä tapaamispaikkana oli paikallinen hotelli 
”B 404”. Tämän tapaamisen järjestäjinä olivat Veljesavun silloinen sihteeri Oiva Heikanen 
ja saksalaisten puolelta Erik Tilzen. Vaikka tätäkään matkaa ei järjestetty Veljesavun nimis- 
sä, siitä tiedotettiin yhdistyksen jäsenille. Paripäiväiseen tapaamiseen osallistui 17 suoma- 
laisveljeä. Saksalaisia aseveljiä paikalla oli 22. Suomalaisten matka järjestyi Finnjetillä Hel- 
singistä Travemiindeen, jossa saksalaiset olivat busseineen vieraita vastassa. Matkan aika- 
na tutustuttiin sekä Kieliin että Hampuriin, ja pari päivää oli varattu seurusteluun, jonka 
aikana suomalaiset esittivät Suomessa kuvattuja filmejä SS-vapaaehtoisten toiminnasta. 
Saksalaiset teettivät tilaisuuden muistoksi osallistujille posliinilautasen, jossa on kuvattu- 
na suomalaisen vapaaehtoispataljoonan lippu sekä teksti ”1. Treffen des Finnischen Frei- 
willigen Bataillons 18.-19.02.1989 in Schackendorf”. Matkan yksityiskohdista ei Veljes- 


avussa laadittu selostusta, mutta asiasta tiedotettiin yhdistyksen vuosikokouksessa 1989. 

Saksalaiset valmistivat muistolautasen Schackendorfin tapaamisesta. Erik Tilzen vas. ojentaa lauta- 
sen tapaamisen suomalaisten puolelta organisoineelle Oiva Heikaselle. 


Myös suhteita Viroon ryhdyttiin lämmittämään 1990-luvulla, kun se jälleen alkoi 
olla mahdollista. Elokuussa 1996 veljesapulaisia osallistui ensimmäisen kerran kutsut- 
tuina virolaisen Narva-pataljoonan kesäpäiville Tarton lounaispuolella Elvassa. Tuolloin 
elettiin ensimmäisiä neuvostovallan jälkeisiä vuosia, joten suomalaisvieraatkin joutuivat 
tyytymään Virossa varsin alkeellisiin olosuhteisiin. Tämä vierailu avasi joka tapauksessa 
Veljesavun yhteydet Suomenlahden eteläpuolelle. Yhdistyksen vuosikokouksessa kevät- 
talvella 1999 Kari Ruutu esitti virolaispataljoonan perinteiden vaalijain kutsun saapua 
jälleen pataljoonan kesäpäiville seuraavana kesänä. Tämän Leo Sormusen järjestämän 
matkan aikana suomalaiset tutustuivat moniin virolaisiin taistelupaikkoihin ja sodan 
muistomerkkeihin sekä paikallisiin saksalaisten rakennuttamiin historiallisiin kartanoi- 
hin. Matkalla oli rennon kesäretken tunnelmaa, mikä käy hyvin ilmi matkalla Kari Ruu- 


dun filmaamasta videosta. 


Baltian maat olivat niiden uudelleen itsenäistyttyä otolli- 
sia paikkoja SS-miesten veljestilaisuuksien järjestämiseen, sillä siellä ei juuri ollut poliit- 


tisia esteitä tällaisille tapahtumille. 

Baltian-matkat olivat tämän jälkeen veljesapulaisten lähes vuotuisia tapahtumia. Esi- 
merkiksi vuonna 2001 pääkaupunkiseudulla asuneet jäsenet tekivät matkan Viroon ja 
Latviaan. Kummassakin maassa etsittiin SS-joukkojen historiaan liittyviä kohteita, eri- 
tyisesti hautausmaita, jonne myös muutamia suomalaisvapaaehtoisten joukoissa palvel- 
leita saksalaisia on haudattu. Pitkän neuvostovallan ajan hävityksen jälkeen kohteitten 


löytyminen ei suinkaan aina ollut helppoa. 


”Panttipataljoonan” neljäs painos 


Mauno Jokipiin kirjoittama historiakirja oli monien alkuhankaluuksien ja taloudellisten 
ongelmien jälkeen osoittautunut Veljesavulle taloudellisesti hyvin kannattavaksi projek- 
tiksi. Saattoihan rahastonhoitaja Kyöstilä syksyllä 1996 todeta yhdistyksen taloudelli- 
sen tilanteen varsin hyväksi nimenomaan ”Panttipataljoona”-kirjan myynnin ansiosta. 
Kirjan kolmannesta painoksesta, jonka tarkka määrä oli ollut 2 233, oli tuolloin jäljellä 
enää alle 200 kappaletta. Lisäksi syksyn 1996 aikana saatiin verohallituksen päätös, jol- 
la Veljesavun julkaisutoiminta hyväksyttiin verovapaaksi vuosina 1996-2000. Aktiivi- 
sena kauppamiehenä tunnettu varapuheenjohtaja Olsson saikin historiakirjan hyvästä 
myyntisuorituksesta aiheen alustaa johtokunnan kokouksessa mahdollisen uuden lisä- 
painoksen ottamisesta. Kirjaa kohtaan tuntuisi olevan kiinnostusta, ja suurimmat kirja- 
kaupat ja kirjastot olisivat mahdollisia ostajia, sanoi Olsson. Johtokunta päätti yksimie- 
lisesti, että asiasta neuvotellaan rauhassa ”ja otetaan rahat”. Olsson sai johtokunnalta val- 
tuutuksen hoitaa asiaa tarvittaessa muiden veljien avustuksella. 

Kirja-asiaan palattiin johtokunnassa seuraavan kerran vasta runsaan vuoden kuluttua. 
Kun kirjan kolmas painos alkoi jo olla kokonaan lopussa, johtokunta päätti selvittää uu- 
den, neljännen painoksen hinnan. Heikki Olsson ”taustajoukkoineen” eli tamperelaisi- 
neen sai tehtäväkseen asian selvittämisen, ja johtokunta päätti palata asiaan myöhem- 
min. Vuoden 1997 toimintakertomuksessa johtokunta totesi, että suunnitelma ”Pant- 
tipataljoonan” neljännestä painoksesta etenee rauhaisasti: ” Tarjoukset ovat jo sisällä ja 
kunhan kauppiaat hieman rauhoittuvat kevätkiireistään lähdetään viemään asiaa eteen- 
päin. Pääkohderyhmä ovat kirjakaupat.?*? 

Koska tästä historiakirjan neljännestä painoksesta tuli eräänlainen kohtalonkysymys 
Veljesavulle, prosessin vaiheet on syytä käydä yksityiskohtaisesti läpi. 

Asia oli esillä johtokunnassa jälleen elokuussa 1998. Olsson selosti tuolloin käymi- 
ään neuvotteluja kirjakauppojen kanssa. Hän oletti, että kirjakauppojen ohella kirjasto- 


jen hankintakeskus Kirjastopalvelu ja armeijan varuskunnat olisivat mahdollisia myyn- 

tipisteitä. Jos tilattaisiin 2 000 kappaleen painos, kirjakohtainen hankintahinta laskisi 
huomattavasti pienempään painokseen verrattuna, kertoi Olsson. Johtokunta antoikin 
hänelle valtuudet neuvotella kirjakauppojen kanssa hintahaarukasta 80-100 markkaa/ 
kirja, ja lisäksi johtokunta ohjeisti, että kirja pitäisi saada isänpäiväksi myyntiin.** Toi- 
sin sanoen johtokuntakin innostui uuden painoksen ottamisesta. 

Hanke ei kuitenkaan edennyt johtokunnan toivomaa vauhtia. Marraskuussa Olsson 
joutui toteamaan, ettei kirjaa ehditä saamaan joulumarkkinoille. Niinpä johtokunta 
päätti Olssonin ehdotuksesta siirtää neljännen painoksen julkaisemisen vuodelle 1999. 
Samalla todettiin, että kirjoja kirjakauppoihin välittävä Kirjavälitys on ”valtio valtios- 
sa”. Toisin sanoen eräänlaisessa monopoliasemassa olevan Kirjavälityksen välityspalk- 
kiot olivat johtokunnan mielestä kohtuuttoman korkeat. Siksi johtokunta pyrki yhtey- 
teen suoraan kirjakauppojen kanssa siten, että ne ottaisivat suurehkon erän kirjoja ker- 
ralla varastoonsa.**! 

Marraskuussa 1998 Olsson saattoi ilmoittaa, että kirja oli saanut kirjakaupoista kiin- 
nostavan vastaanoton. Kirjan markkinointi oli nyt täysin erilainen kuin edellisen pai- 
noksen. ”Tarkoitukseni on, että se hoidetaan kirjakauppojen välityksellä”, kirjoitti Ols- 
son. Toisin sanoen veljiä ei enää velvoitettaisi myymään kirjaa. Maaliskuussa 1999 Vel- 
jesavun vuosikokoukselle kerrottiin, että ”Panttipataljoonan” neljäs painos ratkeaa ke- 
vaalii 19997 

Johtokunnalla oli vuonna 1999 suuria asioita käsiteltävänään. Matrikkelikirjan julkai- 
seminen ja yhdistyksen sääntöuudistus vaativat melkoisia ponnistuksia jo melko ikään- 
tyneiltä johtokunnan jäseniltä. Niinpä kevään 1999 aikana historiakirjan osalta ei ta- 
pahtunutkaan mitään. Syyskuussa Olsson lopulta kertoi johtokunnalle, että Akateemi- 
nen Kirjakauppa ja Suomalainen Kirjakauppa olivat nyt alkaneet kiinnostua kirjasta, ja 
että kirjaa tultaisiin ehkä myymään myös internetin kautta. Mauno Jokipiikin oli kii- 
rehtimässä kirjan painoon saattamista, sillä ”hänellä on oma lehmä asiassa ojassa”; kuten 
hallituksessa todettiin. Päinvastaisista puheista huolimatta Jokipii ei ollut luovuttanut 
tekijänoikeuksiaan, vaan hän oli osaltaan hyväksynyt kirjan julkaisuoikeuden siirtämi- 
sen Veljesavulle. Samalla johtokunta merkitsi tiedoksi, että Veljesapu oli saanut verohal- 
litukselta vapautuksen mahdollisen neljännen painoksen myyntituoton tuloverosta ja 
arvonlisäverosta. Mitään konkreettista päätöstä neljännen painoksen painamisesta joh- 
tokunta ei tehnyt." 

Lopulta tammikuussa 2000 johtokunta sai Gummeruksen kirjapainolta pyydetyn 
tarjouksen ”Panttipataljoonan” neljännen painoksen painamisesta. Tarjous oli laskettu 
1 000, 1 500 ja 2 000 kappaleen suuruisille painoksille. Johtokunta ei ottanut tarjouk- 

seen minkäänlaista kantaa, vaan siirsi koko asian yhdistyksen julkaisutoimikunnan — 
Heikki Olsson, Pentti Koivisto, Pentti Liukkonen — hoidettavaksi.$** 

Tällä välin historiakirjan kirjoittaja Mauno Jokipii ilmaisi harmistumisensa kirjan pai- 
natuksen ja samalla tietenkin kirjoituspalkkioiden viivästymisestä. Hän uhkasi jopa pe- 
ruuttaa Veljesavun saaman yksinoikeuden kirjan julkaisemiseen ja hoitaa itse painatuksen 
Gummeruksen kanssa. Professori otti yhteyttä Aarne Kähärään ja totesi, että kuluneet 
kirjat oli hävitetty kirjastoista, ja kirjan painokset olivat loppu kirjakaupoista. Jokipii ko- 
rosti tehneensä historiallisen arvokkaan työn pyyteettömästi ja antanut julkaisuoikeu- 
den ilmaiseksi Veljesavulle. Viimeksi mainittuja väitteitä vastaan on tietenkin mahdol- 
lista esittää vastaväitteitä. Jokipii oli aikanaan saanut poikkeuksellisen hyvän taloudelli- 
sen sopimuksen, kun sekä kustantaja että Veljesapu olivat maksaneet hänelle palkkiota. 
Julkaisuoikeuden Veljesavulle luovuttaja ei ollut Jokipii, vaan Weilin & Göös, sillä kus- 
tannussopimuksilla julkaisuoikeudet siirtyvät käytännössä aina kustantajalle, kuten täs- 
säkin tapauksessa oli käynyt. 

Jokipii ei kuitenkaan lähtenyt peruuttamaan Veljesavun yksinoikeutta kirjaan, sillä jul- 
kaisutoimikunta teki ehdotuksensa johtokunnalle, joka päätti maaliskuussa 2000 toimi- 
kunnan esityksen mukaisesti, että kirjasta otetaan 2 000 kappaleen painos. Tällöin Gum- 
meruksen kirjapainon painaman kirjan kappalehinnaksi tuli 42 markkaa, ja kirjaa päätet- 
tiin myydä kirjakaupoille 110 markalla, jolloin Veljesapu olisi saanut 65 markkaa kirjalta. 
Kirjoittajan palkkiota ei laskelmissa mainittu. Edelleen päätettiin, että puheenjohta- 
ja Heikki Olsson ja Lasse Järvelin hoitavat kirjojen jakelun yksinomaan kirjakaupoille, 
ja että myynti hoidetaan kokonaan kirjakauppojen kautta. Veljesapu ei siis tällä kertaa 
myisi lainkaan kirjoja. Päätös tarkoitti näin ollen sitä, että kirjan markkinointi jäisi pel- 
kästään Tampereen kerhon -— taikka käytännössä puheenjohtaja Olssonin — huoleksi. 

Tosiasiassa kirjasta otettu painos oli lopulta tuntuvasti suurempi kuin päätetyt 2 000 
kirjaa. Olsson nimittäin osti kirjapainolta painetuista ylijäämäarkeista sidottuja kirjo- 
ja hyvin halpaan hintaan ilmeisesti useita satoja kappaleita. Kun reilusti yli 2 000 kirjaa 
vaati suuren varastotilan, Olssonin ei auttanut muu kuin ajaa autonsa ulos omakotita- 
lonsa tallista ja varastoida myytävät kirjat sinne. 

Heinäkuussa 2000 Veljesavun hallitus saattoi lyhyesti todeta, että ”Panttipataljoo- 
nan” neljäs painos on valmis. Tampereen kerho hallinnoi kirjan myynnin, ja sitä tarjo- 
taan kirjakauppoihin, kirjasi hallitus. Tämä kirjaus oli kohtalokas ennen muuta Tampe- 
reen kerholle, joka ei varsinaisesti ollut kirjan myymiseen sitoutunut. Achtung-lehti jul- 
kisti neljännen painoksen valmistumisen näyttävästi ja korosti historiateoksen merkit- 


tävyyttä oikean tiedon levittäjänä. Kirjaa oli painettu ensimmäisestä painoksesta lähtien 

yhteensä jo 6 000 kappaletta. Tieteellisen tiedon levittäminen ja sen omaksutuksi saat- 
taminen on myös kunnianosoitus sotaveteraaniemme erästä merkittävää joukkoa koh- 
taan, kirjoitti Achtung lisäten, että Veljesavun veteraanien tuskin tarvitsee ryhtyä teet- 
tämään kirjasta viidettä painosta.*** 

Lokakuussa samana vuonna puheenjohtaja Olsson kertoi yhdistyksen hallitukselle, 
että Tampereen kerho oli myynyt 2 000 kappaleen painoksesta noin 500 kirjaa. Loput 
kirjat annetaan kirjakauppojen myytäväksi syystä, että muut kerhot olivat haluttomia 
kirjaa myymään. Kirjan tilitykset kulkevat Tampereen kerhon kautta, sanoi Olsson ja il- 
moitti muiden kerhojen voivan tilata kirjoja Tampereelta, ja myydyistä kirjoista oli ker- 
hoille luvassa palkkio. Sekä Veljesavun että Tampereen kerhon puheenjohtajana toiminut 
Olsson puhui kuitenkin tosiasiassa omasta eikä Tampereen kerhon roolista kirjamark- 
kinoinnissa. Hallitus vaikutti tyytyväiseltä tilanteeseen ja korosti kirjakauppamyynnin 
tärkeyttä. Varoittaviakin ääniä kuultiin. Hallituksen jäsen Mika Hakanpää painotti ve- 
rovapaudesta johtuvaa kirjamyyntiin liittyvän kirjanpidon tärkeyttä.*? 

Käytännössä Tampereen kerho ci hoitanut kirjan myyntiä, vaikka johtokunnalle näin 
kerrottiin. Myynnistä huolehti lähes yksin yhdistyksen ja Tampereen kerhon puheen- 
johtaja Olsson. Myyntituloja tosin ohjattiin Tampereen kerhon tilille. Olsson tiettäväs- 
ti myi omaan laskuunsa neljännen painoksen ”häntiä” eli niitä kirjoja, jotka painettiin 
yli virallisesti sovitun 2 000 kappaleen. Tällaiset järjestelyt olivat omiaan aiheuttamaan 
sekaannusta, mikä 2000-luvun alkuvuosina johti pitkällisiin ja suurelta osin tuloksetto- 
miin selvittelyihin. 

Vähän sen jälkeen, kun kirjan neljäs painos oli ilmestynyt, Mauno Jokipii lähestyi Vel- 
jesavun hallitusta kirjeellä, jossa hän aluksi ilmaisi tyytyväisyytensä siitä, että uusi pai- 
nos oli saatu aikaan. Samalla hän kuitenkin arvosteli sitä, ettei kirjaa tuntunut olevan 
saatavissa mistään, vaikka hän oli keskustellut kirjamyynnistä puheenjohtaja Olssonin 
ja eräiden muidenkin hallituksen jäsenten kanssa. Jokipii oli tyytymätön siihen, ettei 
kirjaa ollut lähetetty kirjakauppoihin myyntitiliin hänen ehdottamallaan tavalla. Myös 
kirjastoille, joista ensimmäinen painos oli kulunut loppuun, kirjaa pitäisi markkinoida. 
Saatavuus kirjakaupoista olisi erityisen tärkeää, koska joulumyynti oli jo alkanut, koros- 
ti Jokipii, joka oli myös sitä mieltä, että kirjaa tarvittaisiin myyntiin torjumaan Waffen- 
SS:ää vastaan esitettäviä hyökkäyksiä. Maine on tärkeämpi kuin raha, totesi pataljoo- 
nan historian kirjoittaja.** 

Veljesavussa ”Panttipataljoonan? neljännen painoksen myyntiin jouduttiin palaamaan 


vielä monta kertaa 2000-luvun puolella. 

Veteraaniyhdistyksestä 
perinneyhdistykseksi 2000—2018 


Uuteen aikaan vuonna 2000 


Vuosituhannen vaihtuminen oli vedenjakaja myös Veljesapu ry:n toiminnassa. Pian sen 
jälkeen yhdistyksen uudet säännöt tulivat lopullisesti voimaan, ja ne tekivät aiemmis- 
ta kannattavista jäsenistä täysivaltaisia yhdistyksen jäseniä. Uudet säännöt myös laajen- 
sivat muodollisesti yhdistyksen tarkoitusta, kun perinteen vaaliminen tuli olennaiseksi 
osaksi sääntömääräistä toimintaa. Johtokunta muuttui nimeltään hallitukseksi uudiste- 
tun yhdistyslain mukaisesti. Samaan aikaan hallitukseen valittiin ensimmäiset sellaiset 
jäsenet, jotka eivät olleet palvelleet SS-miehinä. Vuosituhannen vaihde oli myös vaih- 
dos jäsenlehti Achtungin päätoimittajan paikalla. Kysymyksessä oli siis melkoinen mur- 
ros Veljesavun toiminnassa. 

Sääntömuutoksen valmistelu ja hyväksyminen oli kestänyt pitkään, ja se oli askarrut- 
tanut monia jäseniä. Nuorempien tulo yhdistykseen ymmärrettiin kyllä välttämättömäk- 
si, jos perinteitä haluttiin edelleen vaalia. Toisaalta luopuminen oli monille veteraaneil- 
le ymmärrettävästi vaikeaa. Yhteiset kokemukset rintamalla sota-aikana ja lähes puoli- 
vuosisatainen yhdessäolo omassa yhdistyksessä oli hionut vapaaehtoisista veljiä, joilla oli 
pitkälti samat arvot ja tavoitteet. Uusi, jäsenkunnaltaan laajeneva yhdistys saatettiin ko- 
kea jollain tavoin uhaksi sille intiimille veljeydelle, joka oli ilmennyt mm. siinä, että yh- 
distyksen vuosikokouksissa veljet oli tapana jaoitella istumaan komppanioittain. Tällai- 
sista peloista kertoi esimerkiksi Laine-Maire Kyöstilän hallituksen kokouksessa ilmaise- 
ma pelko: Kun uusien sääntöjen mukaan myös kannattajajäsen saa kokouksissa äänes- 
tää, voi syntyä vallankaappaus!*? 

Uusissa, vuonna 1999 hyväksytyissä säännöissä oli paljon vanhaa. Yhdistyksen tarkoi- 
tuksena oli edelleen avustaa taloudellisissa vaikeuksissa olevia jäseniään veljesavustuk- 


sia jakamalla. Sen tuli toimia Saksan sotavoimissa palvelleiden suomalaisten yhdyssitee- 

nä, ja sen tuli toimia näiden perinteiden vaalijana, mikä oli säännöissä uutta, mutta mitä 
käytännössä oli tehty jo vuosikymmeniä. Sääntöihin oli myös otettu julkaisutoiminnan 
harjoittaminen, perinne- ja museotoiminnan tukeminen sekä kokous- ja esitelmätilai- 
suuksien sekä juhlien järjestäminen. Uusien sääntöjen mukaan Veljesapu voi myös pe- 
rustaa alaosastoja ja kerhoja. Tällä virallistettiin tapahtunut tosiasia eli kerhojen synty- 
minen eri puolille maata. 

Yhdistyksen jäsenyydestä uudet säännöt totesivat, että yhdistyksen jäseniksi voidaan 
hyväksyä Saksan sotavoimissa palvelleiden lisäksi heidän toimintaansa tukeneet ja yhdis- 
tyksen periaatetta ja tarkoitusta kannattavat henkilöt. Myös hallituksen kokoonpanoon 
oli tehty muutos. Varajäsenistä luovuttiin, ja määrättiin, että hallitukseen kuuluu vuosi- 
kokouksessa valitut puheenjohtaja sekä viidestä kahdeksaan jäsentä. Hallituksen jäsen- 
ten toimikaudeksi määrättiin vuosikokousten välinen aika. Hallituksen puheenjohtaja 
määrättiin valittavaksi kahdeksi vuodeksi ja muut jäsenet kahdeksi vuodeksi siten, että 
puolet heistä on vuosittain erovuorossa. 

Tampereella Ilves-hotellissa pidetty vuoden 2000 vuosikokous vietiin läpi jo uusien 
sääntöjen mukaan, vaikka sääntöepäselvyyttä yhdistysrekisterissä ei vielä ollutkaan lopul- 
lisesti selvitetty. Lähinnä säännöt vaikuttivat hallituksen jäsenten määrään sekä siihen, 
että nyt entiset kannattavat jäsenet olivat yhdistyksen täysivaltaisia jäseniä, joita voitiin 
valita hallitukseen. Yhdistyksen oli myös valittava Achtungille uusi päätoimittaja edes- 
menneen Kaarlo Heiskasen tilalle. 

Veljesavun johtokunta oli pohtinut toimittajakysymystä ennen vuosikokousta ja toden- 
nut, että kirjapaino Koillis-Print, jossa lehteä oli viimeksi painettu, saattoi tehdä seuraa- 
van numeron siellä jo olevasta aineistosta. Uudeksi päätoimittajaksi oli esillä muutamia 
nimiä, mutta hallitus jätti päätoimittajakysymyksen Heikki Olssonin johtaman julkaisu- 
toimikunnan pohdittavaksi. Julkaisutoimikuntakaan ei onnistunut tekemään esitystä uu- 
desta päätoimittajasta, mutta johtokunnan seuraavassa kokouksessa Olssonin tehtäväksi 
annettiin jatkaa aloitettuja keskusteluja Veljesavun kannattavan jäsenen toimittaja Pekka 
Ruusukallion kanssa. Aktiivisena maanpuolustusmiehenä tunnettu Ruusukallio oli eläk- 
keellä Aamulehdestä, ja hän oli toimittanut useita maanpuolustusjulkaisuja, mm. Parole- 
lehteä, Reserviläinen-lehteä ja Pirkan Viestiä. Vuosikokoukseen mennessä uudesta toimit- 
tajasta oli jo käytännössä päätetty. Ruusukallio esitteli itsensä kokousväelle kertoen mm. 
julkaisseensa toistakymmentä kirjaa. Veljesavun hallitus vahvisti Ruusukallion valinnan 
toukokuussa, ja Achtungin toimittajana hän saattoi aloittaa syksyllä 2000.60 

Syksyllä kävi kuitenkin yllättäen ilmi, ettei Ruusukallio halunnut ottaa päätoimitta- 
jan vastuuta Achtungista. Hän ilmoitti voivansa toimia vain lehden toimittajana ja ko- 


koajana.! Hallitus ei heti löytänyt uutta päätoimittajaksi nimettävää, ja niinpä asia rat- 

kesi käytännössä siten, että ensimmäisen Ruu- 
sukallion toimittaman lehden ilmestyessä leh- 
den päätoimittajaksi oli merkitty Veljesavun 
puheenjohtaja Heikki Olsson. Hänen nimensä 
oli ollut päätoimittajan paikalla jo parissa Kaar- 
lo Heiskasen jälkeen ilmestyneessä numerossa. 

Jaakko Nortio valittiin vuoden 2000 vuosi- 
kokouksen puheenjohtajaksi, ja hän toivoi ko- 
kouksen sujuvan uusien sääntöjen mukaan en- 
tisessä veljeshengessä. Näin myös tapahtui. To- 
sin yhdistyksen puheenjohtajasta oltiin vähäl- 
lä joutua äänestämään. 


Helsingin kerho oli päättänyt saada vaih- 


doksen puheenjohtajan paikalla, ja niinpä Erk- 
ki Heimolainen esitti kerhon puolesta uudek- 


; , ssa SL Pekka Ruusukallio, Achtung-lehden toi- 
si puheenjohtajaksi Rainer Sormusta. Porilai- mittaja 2000-2001. i 


nen Jalo Kokkila puolestaan käytti pöytäkirjan 

mukaan hyvin perustellun puheenvuoron, jossa 

hän ehdotti, että Heikki Olsson jatkaisi vielä ainakin yhden kaksivuotiskauden uusien 
sääntöjen mukaisesti. Uudella hallituksella kun oli useita keskeneräisiä tärkeitä asioita 
hoidettavanaan, jotka Olsson parhaiten tuntee. Keskeneräisillä asioilla tarkoitettiin lä- 
hinnä vireillä ollutta historiakirjan neljännen painoksen ottamista. 

Ennen kuin äänestykseen jouduttiin, Rainer Sormunen ilmoitti vetäytyvänsä puheen- 
johtajaehdokkuudesta. Kokouksen puheenjohtaja kiitti häntä veljellisestä ja veljeskun- 
nan yhtenäisyyden kannalta rehdistä teosta. Voitiin todeta, että Heikki Olsson oli yksi- 
mielisesti valittu jatkamaan puheenjohtajana. 

Uusien sääntöjen mukaan oli myös päätettävä hallituksen jäsenten lukumäärästä. 
Vanhan johtokunnan ehdotuksena esitettiin, että hallitukseen valittaisiin sääntöjen sal- 
lima enimmäismäärä eli kahdeksan jäsentä, joista viisi olisi varsinaisia ja kolme entistä 
kannattavia jäseniä. Johtokunnan esitys hyväksyttiin, ja Jalo Kokkila esitti johtokunnan 
esityksenä hallituksen jäseniksi Kosti Cande, Rainer Sormunen, Lasse Järvelin, Pentti 
Liukkonen ja Raimo Kallioinen varsinaisista sekä Mika Hakanpää, Jari Heikkilä ja Kari 
Ruutu entisistä kannattavista jäsenistä. Kun Cande ja Kallioinen kieltäytyivät, heidän 
tilalleen ehdotettiin Jalo Kokkilaa ja Brynolf Palmgrenia. Näin hallitus saatiin yksimie- 
lisesti valituksi. Veljesavun hallitukseen tuli nyt ensi kerran muita kuin Saksan-sotaret- 
ken tehneitä henkilöitä.” 

Vaikka entinen puheenjohtaja jatkoi, sekä 
varapuheenjohtaja että sihteeri vaihtuivat vuo- 
situhannen vaihteessa. Uudeksi varapuheen- 
johtajaksi valittiin Rainer Sormunen. Yhdis- 
tyksen sihteerin tehtäviä ansiokkaasti vuosi- 
kymmenen ajan hoitanut Paavo Kihlberg luo- 
pui terveydellisistä syistä sihteerin tehtävästä. 
Hän kuoli muutamaa kuukautta myöhemmin. 
Hänen tilalleen valittiin Pentti Liukkonen, 
mutta tämä erosi hallituksesta jo syksyllä 2000 
niin ikään terveydellisiin syihin vedoten. Uu- 
deksi sihteeriksi ehdotettiin hallituksen ko- 
kouksessa Järveliniä ja Palmgrenia, mutta näi- 


den kieltäydyttyä tehtävään valittiin Mika Ha- 


kanpää. Myös työvaliokunta uudistettiin siten, 
että siihen kuuluivat puheenjohtaja, varapu- 


Mika Hakanpää, Veljesavun sihteeri LT l 
2000-2002 ja varapuheenjohtaja heenjohtaja ja sihteeri. 


2011-2016. Vanhoista nimityksistä varsinainen jäsen ja 


kannattava jäsen näytti olevan käytännössä vai- 
kea päästä eroon. Niinpä vallankumousta yhdistyksessä pelännyt Laine-Maire Kyöstilä 
tiedusteli useampaan kertaan hallitukselta, miten entiset kannattavat jäsenet ja varsinai- 
set jäsenet erotellaan toisistaan. Kari Ruutu yritti selittää, että uusien sääntöjen mukaan 
yhdistyksellä oli nyt vain jäseniä ja kunniajäseniä. Asia ei kuitenkaan tuntunut olevan 
vanhalle jäsenistölle aivan selvä. Ruutu joutui mm. protestoimaan sitä, että Lasse Järve- 
lin oli kokouksessa toistuvasti esittänyt, ettei lakia ja yhdistyksen sääntöjä tarvitse jäse- 


niä eroteltaessa noudattaa." 


Saksalaisvierailusta syntyy kohu 


Veljesavussa oli 1990-luvulla selvästi kuviteltu, että vanhat poliittiset ennakkoluulot Waf- 
fen-SS-joukoissa palvelleita kohtaan olisivat hyvää vauhtia haihtumassa. Tämä oli kui- 
tenkin väärä luulo, sillä monet tahot pyrkivät negatiivisella tavalla mystifioimaan kaik- 
kea, mikä liittyi sodanaikaiseen Saksaan. Hollywoodin filmiteollisuus oli kehittänyt 
Hitleristä, hänen hallinnostaan ja SS-joukoista kestoaiheen tuottavaan kauhuleffabis- 


nekseensä, ja sen tuottamat elokuvat muokkasivat tehokkaasti mielialoja myös Suomes- 

Helsingin kerhon vieraina vuonna 2000 olleet saksalaisaseveljet kävivät isäntiensä kanssa kunnian- 
osoituksella sankarihaudoilla. Veteraanit marssivat lippuineen Hietaniemen hautausmaalle. Suo- 
men lippua kantaa Olavi Ahola vieressään oikealla Kalevi Haapaniemi, pataljoonan lippua Brynolf 
Palmgren, vierellään Samppa Tilus (vas.) ja Pentti Koivisto, josta oikealla takana Leo Sormunen. 


sa. Vanhat poliittispohjaiset kaunat ja hyökkäyksetkään eivät olleet kadonneet, vaikka 
Neuvostoliiton sortumisen oli oletettu tasapuolistavan suomalaista keskustelua. Suomen 
juutalaisyhteisökin löysi pienestä Veljesavusta arvostelun kohteen, kuten Ukrainan muis- 
tomerkkikysymyksessä nähtiin. 

Veljesapu joutui törmäämään näihin tosiasioihin jälleen kesällä 2000. Kysymys ei var- 
sinaisesti ollut pääyhdistyksestä, vaan Helsingin kerhosta, mutta tiedotusvälineet ja suu- 
ri yleisö eivät osanneet tai halunneet erottaa kerhojen toimintaa pääyhdistyksen toimin- 
nasta. Käytännössä Veljesapu sotkeentui syntyneeseen kohuun sen jäsenten ryhtyessä rii- 
telemään keskenään. 

Kohu syntyi siitä, että Saksassa vuonna 1967 perustetun kenraali Steinerin komenta- 
man III. SS-Panssariarmeijakunnan joukoissa palvelleiden perinneyhdistyksen, Kamera- 
denwerk Korps Steiner e.V., nelisenkymmentä jäsentä vieraili heinäkuun alussa Suomes- 
sa Veljesavun Helsingin kerhon vieraina. Tämän vierailun historia liittyy suomalaisten 
SS-miesten Viron-vierailuihin. Helsinkiläiset olivat järjestäneet vuonna 1999 ensimmäi- 
sen Viron-vierailunsa Narva-Joensuun alueelle. Siellä pidettiin virolaisten metsäveljien 


ja SS-veljien yhteinen juhla Elvan urheiluopistolla, ja mukana oli myös saksalaisia vete- 

Erkki Heimolainen ja Ordensgemeinschaft der Ritterkreutzträger e.V:n puheenjohtaja, 
Bundeswehrin eversti evp Wolfram Kertz. 


raaneja. Saksalaisveljien järjestämässä iltajuhlassa Kosti Cande soitti sodanaikaisia sak- 
salaisia marssilauluja, joita Saksassa ei juuri sodan jälkeen ollut ainakaan julkisesti kuul- 
tu. Saksalaisveteraanit kuuntelivat vanhoja tuttuja marsseja tippa silmässä, ja Kamera- 
denwerk Korps Steinerin puheenjohtaja Kurt Meyer kysyi, saavatko saksalaiset tulla seu- 
raavana vuonna vierailulle Suomeen. Heidät toivotettiin luonnollisesti tervetulleiksi. 

Saksalaiset olivat siis oma-aloitteisesti halunneet tulla Suomeen tervehtimään sodan- 
aikaisia aseveljiään. Helsingin kerho, jonka puheenjohtajana toimi tuolloin Rainer Sor- 
munen, oli syksyllä 1999 päättänyt yksimielisesti toimia vierailun isäntänä. Nimensä 
mukaisesti Kameradenwerk Korps Steiner edusti Saksan asevoimissa kenraali Steinerin 
alaisena palvelleita veteraaneja. Heinäkuun alussa 2000 tapahtuneella vierailulla oli mu- 
kana myös Rautaristin ritareiden järjestön Ordensgemeinschaft der Ritterkreutzträger 
e.V:n edustajia, myös sen puheenjohtaja, Bundeswehrin eversti evp Wolfram Kertz. Sak- 
salaisvieraat olivat siis niin sodanjälkeisessä Bundeswehrissä kuin sodanaikaisessa Waf- 
fen-SS:ssäkin palvelleita veteraaneja. 

Vieraat kävivät laskemassa seppeleet Hietaniemen sankariristille, Mannerheimin hau- 
dalle, kaatuneiden saksalaisten muistomerkille sekä suomalaisten SS-miesten muisto- 


paadelle. Lisäksi he laskivat seppeleen kenraali Erik Heinrichsin haudalle Kulosaaressa. 


366 


Korps Steinerin puheenjohtaja Kurt Meyer puhuu saksalaissotilaiden haudalla Hietaniemessä 
heinäkuussa 2000. 


Tämä selittyy sillä, että Heinrichsilla olisi Rautaristin ritariristin saaneena ollut oikeus 
kuulua Rautaristin ritareiden järjestöön. Hietaniemen muistomerkeillä oli puolustus- 
voimien asettama kunniavartio. Saksalaisten pitämissä puheissa, jotka tallentuivat Kari 
Ruudun vierailusta tekemään filmiin, korostettiin suomalaisten ja saksalaisten sodanai- 
kaista aseveljeyttä sekä erityisesti vapautta, jota sodalla puolustettiin. Saksalaisille vete- 
raaneille oli epäilemättä miellyttävä kokemus, että Suomessa — samoin kuin uudelleen it- 
senäistyneessä Virossa — sodanaikaisista asioista voitiin puhua jokseenkin avoimesti toi- 
sin kuin heidän kotimaassaan, jossa historiasta pyrittiin pyyhkimään pois kokonainen ai- 
kakausi ikään kuin historiallinen todellisuus siitä joksikin muuttuisi. 

Ilta-Sanomat teki suomalaisten ja saksalaisten veteraanien kohtaamisesta ison kuvite- 
tun jutun, jossa lainattiin mm. Kameradenwerk Korps Steinerin puheenjohtajaa Meyeria, 
joka sanoi Hitlerin taistelleen Stalinia vastaan, jotta Eurooppa säästyisi kommunismil- 
ta. Tämä aate elähdytti myös SS-joukkoihin liittyneitä vapaaehtoisia, hän sanoi. Taiste- 
limme Euroopan puolesta, lastemme puolesta, Meyer totesi Ilta-Sanomien jutussa. Kari 
Ruutu puolestaan totesi, että nämä taistelijat pelastivat Euroopan läntisen osan aasia- 
laisten bol$evikkien ylivallalta. Tätä sankaritekoa ei saa koskaan unohtaa, sanoi Ruutu 


Ilta-Sanomien jutussa.”* 

Suomalaisten ja saksalaisten veteraanien yhteisesiintyminen oli uutta, sillä kulunei- 
na vuosikymmeninä Veljesapu ei ollut luonut järjestötason yhteyksiä Saksassa toimi- 
viin perinnejärjestöihin. Olihan Truppenkameradschaft Wikingin yritykset yhteis- 
työstä vuonna 1970 torjuttu. Yksityisesti eräät Veljesavun jäsenet olivat toki pitäneet 
yhteyksiä saksalaisiin aseveljiin. Esimerkiksi toukokuussa 2000 Niedernhallissa Ba- 
den-Wirttenbergissä oli ollut muutamia suomalaisvapaaehtoisia Wiking-divisioonan 
50-vuotisjuhlassa.f Pidättyminen näkyvästä ja kiinteästä yhteistyöstä saksalaisten 
kanssa oli tietenkin ollut varovaisen viisasta politiikkaa suomettumisen vuosikymme- 
ninä, jolloin Saksan-suhteita olisi voitu käyttää lyömäaseena yhdistystä vastaan. Olot 
olivat kuitenkin muuttuneet, tai niiden voitiin kuvitella muuttuneen. Saksa oli yhdis- 
tynyt, ja saksalaiset perinneyhdistykset olivat omassa maassaan täysin laillisesti toimi- 
via veteraanijärjestöjä, joten mitään laillista tai edes poliittista estettä yhteydenpidol- 
le suomalaisten ja saksalaisten välillä ei olisi pitänyt olla. Näin ei kuitenkaan todelli- 
suudessa ollut asian laita. 

Hietaniemen hautausmaalla tapahtuneen kunnianosoituksen nosti julkisuuteen Hel- 
singin juutalaisen seurakunnan puheenjohtaja Gideon Bolotowsky, joka oli pari vuotta 
aikaisemmin ollut aktiivisesti tyrmäämässä suomalaisten sotavainajien muistomerkkiä. 
Hän väitti suomalaisten SS-miesten kuuluneen rikolliseen järjestöön ja paheksui sitä, 
että puolustusvoimat oli asettanut kunniavartion sankarihaudalle seppeleenlaskun ajak- 
si. Näkemyksensä Reuterin uutistoimiston kautta maailmalle levittänyt aktiivinen Bolo- 
towsky ilmoitti vievänsä asian ainakin ministeritasolle. Tällainen vaikutusvaltaisen ta- 
son paheksunta sai säikäytettyä puolustusministeri Jan-Erik Enestamin, joka vaati selvi- 
tystä asiassa, ja pääesikunta antoi lausunnon, jonka mukaan ”se ei tiennyt? saksalaisvete- 
raanien osallistumisesta tilaisuuteen. 

Ainoa rehdisti toiminut oli Helsingin varuskunnan päällikkö prikaatikenraali Ahti 
Vartiainen, jonka kanssa sankariristin kunnianosoituksesta oli sovittu. Hän totesi jul- 
kisesti, että puolustusvoimien keskeinen tehtävä on vaalia kaatuneiden muistoa ja kun- 
nioittaa veteraanien tekemää työtä. Asiassa oli toimittu niin kuin ennenkin ja varmaan 
vastakin tehdään. Mitään virhettä ei ollut tapahtunut, vaan oli toimittu olemassa ole- 
van ohjeistuksen mukaan. Veljesavun veteraanit ovat taistelleet Suomen puolesta sekä 
rajojemme ulkopuolella että Suomen rintamalla, sanoi Vartiainen. Jos heillä on vieraita 
mukanaan, se on heidän asiansa." 

Korps Steinerin vierailu, josta Helsingin kerho tiedotti kiertokirjeessään, oli jo enna- 
kolta herättänyt kummastusta joissakin Veljesavun jäsenissä. Ainakin entinen puheen- 
johtaja Jaakko Nortio ja Tauno Pajunen oudoksuivat kerhon ohjelmamonisteesta ilmi 


käynyttä vierailua jo keväällä 2000.97 Saattoi olla, että joillekin tällainen aseveljeyden 

vaaliminen oli vielä poliittisesti epäilyttävää. Toisaalta pahennusta saattoi herättää myös 
se, että Helsingin kerho, eikä pääyhdistys oli vierailun isäntänä. 

Saksalaisvierailusta seurasi vilkas lehdistökeskustelu, johon osallistuivat niin vierai- 
luun ymmärtäväisesti suhtautuvat kuin lähinnä vasemmistoradikaalit propagandistit. 
Asia sai kansainvälistäkin julkisuutta uutistoimistojen levittäessä tietoa Suomessa syn- 
tyneestä kärhämästä. Saksassa SS-veteraanien julkaisema Die Kameradschaft -lehti jul- 
kaisi tekstiä ja kuvia saksalaisveteraanien Suomen-vierailusta, jossa sekä kerrottiin itse 
vierailusta että ihmeteltiin Suomen juutalaisten asiassa nostamaa hälyä todeten, etteivät 
juutalaiset olleet joutuneet sota-aikana Suomessa millään tavoin vainotuiksi. Kari Ruu- 
tu luonnehti saksalaisjulkaisussa syntynyttä hälyä kaiuksi synagogasta.* 

Julkinen keskustelu Suomessa osoitti, että suomalaisilla SS-miehillä oli paljon ymmär- 
täjiä, jotka kunnioittivat heidän sodanaikaista panostaan, mutta myös kiivaita vastusta- 
jia, jotka näkivät heidät suorastaan pahan symbolina. Kirjoittelu asiasta jatkui lehdis- 
tössä aina vuoden 2001 puolelle saakka. Yksi kirjoitus nousi monien joukosta esille si- 
ten, että siitä syntyi jälkiseuraamuksia. Kaunokirjailija, aikansa radikaali Anja Snellman 
kirjoitti joulukuun lopussa 2000 Helsingin Sanomissa väittäen suomalaisten SS-miesten 
puheenjohtajan Kari Ruudun sanoneen Mannerheimin patsaalla sodanaikaiseen juuta- 
laisten tuhoamiseen viitaten, että ”tätä sankaritekoa ei saa koskaan unohtaa”. Snellman 
oli lainannut Ilta-Sanomien artikkelia liittäen Ruudun sanat juutalaisten tuhoamiseen. 

Varatuomari Ruutu vastasi muutama päivä myöhemmin saman lehden palstoilla kiis- 
täen koskaan puhuneensa Mannerheimin patsaalla tai Hietaniemessä taikka sanoneen- 
sa missään muuallakaan juutalaisten tuhoamista sankariteoksi. Samoin hän kiisti Snell- 
manin väitteen, että hän olisi SS-miesten perinneyhdistyksen tai Veljesavun puheenjoh- 
taja. Ruutu ilmoitti pitävänsä Snellmanin kirjoituksessaan esittämää väitettä rikoslain 
mukaisena herjauksena. 

Snellmanin ja Ruudun yhteenotto ei jäänyt näihin kirjoituksiin. Snellman vastasi Ruu- 
dulle ja muutti alkuperäistä väitettään niin, että Ruutu olikin Ilta-Sanomien mukaan sa- 
nonut SS-joukkoihin viitaten, että nämä sotilaat pelastivat Euroopan läntisen osan aa- 
sialaisten bol$evikkien ylivallalta, eikä tätä sankaritekoa saa koskaan unohtaa. Snellman 
myös väitti SS-miesten ideologiaa perverssiksi ja heidän tekojaan raakuuksiksi.*? 

Ruudun uudessa vastauksessa korostettiin sitä monien historioitsijoiden havaintoa, 
että puna-armeija oli kesällä 1941 hyökkäysryhmityksessä valmiina hyökkäämään Kes- 
ki-Eurooppaan. Saksan ja sen puolella taistelleiden sota oli siksi kamppailua kommu- 
nistisen diktatuurin leviämisen estämiseksi. Ilta-Sanomien siteeraama lausunto tuli si- 
ten ymmärrettäväksi, totesi Ruutu. Asia ei jäänyt lehtikirjoitusten varaan, sillä virallinen 


syyttäjä nosti Snellmania vastaan kunnianloukkaussyytteen tämän kirj oituksista. Samal- 

la syytettynä oli Helsingin Sanomien vastaava päätoimittaja Janne Virkkunen, joka oli 
sallinut Snellmanin kirjoituksen julkaisemisen lehdessään. 

Vantaan käräjäoikeus tuomitsi huhtikuussa 2002 Anja Snellmanin sakkoihin Kari 
Ruudun kunnian loukkaamisesta ja Janne Virkkusen niin ikään sakkoihin painovapau- 
den tuottamuksellisesta väärinkäyttämisestä.*8? Hovioikeus vahvisti raastuvanoikeuden 
tuomion, mutta tuomio ei kuitenkaan jäänyt voimaan, sillä korkein oikeus kumosi vuon- 
na 2006 äänin 3-2 Snellmanille ja Virkkuselle määrätyt sakot. Myös korkeimmassa oi- 
keudessa katsottiin, että Ruudun sanomaksi väitetty virke oli irrotettu asiayhteydestä. 
Lukija oli siis voinut ymmärtää lauseen niin, että Ruutu olisi hyväksynyt joukkotuhon. 
Korkeimman oikeuden ratkaisun mukaan Snellmanin ”kirjoitus ei kuitenkaan sisältä- 
nyt täsmällisiä väitteitä eikä antanut kuvaa harkituista kannanotoista.?*! 

Ennen kuin tämä prosessi oli käyty, Veljesavun hallitus kävi heinäkuun 2000 tapahtu- 
mista kiivaan keskustelun. Todettiin, että saksalaisvierailusta noussut mediakohu oli ai- 
heuttanut yhdistykselle vahinkoa, mutta samalla todettiin kaiken tapahtuneen voimas- 
sa olevan lain mukaisesti. Veljesapu ei halunnut asiaa enempää penkoa, vaan totesi sen 
loppuun käsitellyksi.*%? 

Yhdistyksen sisäinen henki alkoi kuitenkin rakoilla pahemman kerran. Kaiken taus- 
talla oli sääntöuudistus, joka muodollisesti yksimielisistä päätöksistä huolimatta ei ol- 
lut miellyttänyt kaikkia. Kannattavien jäsenten tulo varsinaisiksi jäseniksi oli liikaa 
varsinkin rahastonhoitaja Kyöstilälle, jolla puolestaan oli suuri vaikutusvalta otettaan 
yhdistyksestä menettäneeseen puheenjohtaja Olssoniin. Yhdistyksen hallituksen jä- 
senet saattoivat havaita Kyöstilän tosiasiassa johtaneen yhdistystä. Hän istui kokouk- 
sissa Olssonin vieressä ja piti huolta siitä, että tämä hoiti kokousasiat rahastonhoitajaa 
tyydyttävällä tavalla. 

”Panttipataljoonan? neljännen painoksen ottaminen oli niin ikään hoitunut näen- 
näisen yksimielisesti, mutta lopulta hankkeen takana olivat olleet vain jotkut tampere- 
laiset muiden vetäytyessä ainakin kirjan markkinoinnista. Nyt myös saksalaisveteraanien 
vierailusta syntynyt häly oli kiristämässä yhdistyksen sisäistä tunnelmaa. Tästä kertoi se, 
että puheenjohtaja Olsson oli kieltänyt kirjoittamassa Achtungissa sanaakaan saksalais- 
vierailusta. Olsson ei pitänyt siitä, että vierailun järjestäjinä olivat helsinkiläiset ja hänet 
oli yhdistyksen puheenjohtajana jätetty kokonaan sivuun. Hän antoi Turun Sanomille 
vierailua rajusti arvostelevan lausunnon, jossa hän totesi, että vierailua oli aktiivisimmin 
puuhaamassa muuan kannattava jäsen, joka itse ci ole edes sotaveteraani. ”Tämä sake- 
mannien osuus huoletti meitä jo etukäteen, ja siitä oli hallituksessa ankara kalabaliikki”, 
lausui Olsson ja vakuutti, että asiaan palataan vielä. Veljesavun puheenjohtaja paheksui 


myös sitä, että Hietaniemessä oli ollut paikalla armeijan kunniavartio. 

Ilta-Sanomissa Olsson hyökkäsi saksalaisvieraita vastaan väittäen näiden munanneen 
itsensä. Kaikki olisi sujunut fiksusti, jos saksalaiset olisivat pitäneet suunsa kiinni. Tän- 
ne on turha tulla politikoimaan ja heittämään iskulauseita, sanoi Olsson, jonka mukaan 
Veljesavussa alkaa selvittely hankkeen takana olleiden henkilöiden osalta. Puheenjoh- 
tajaa rauhallisemmin asian otti Ilta-Sanomien tavoittama Helsingin kerhon Erkki Hei- 
molainen, joka kuittasi kohun olankohautuksella. Puhukoot, mitä puhuvat, totesi Hei- 
molainen. 

Ristiriidat olivat luettavissa puheenjohtaja Olssonin lokakuussa 2000 ilmestyneeseen 
Achtungiin kirjoittamissa puheenjohtajan sanoissa. Ketään erikseen nimeämättä Olsson 
kirjoitti, että ennen Veljesavussa oli ollut sanan julistajia, pappisveljet Paavo Maunula ja 
Penna Konttinen, nyt oli vain sanan kuristajia. Hänen mielestään tuntui siltä, että täl- 
laiset eivät tunne sodassa olleiden oloja ja tekoja, pääasia tuntuu olevan vain oma etu ja 
tuijotus siihen. Joukon henki oli nyt vaakalaudalla, kirjoitti Olsson ja vaati, että rikka- 
ruohot on ajoissa poistettava. Kiipeilijät eivät voi, eikä heillä ole oikeuttakaan määräil- 
lä yhdistykselle kuuluvista asioista, kirjoitti puheenjohtaja. 

Sanamuodoista päätellen oli selvää, että Olssonin kritiikki kohdistui entisiin kannat- 
taviin jäseniin, joiden nousua yhdistyksen asioista päättävään hallitukseen hänen oli erit- 
täin vaikea hyväksyä. Etenkin Kari Ruutua kohtaan Olsson näytti tuntevan suurta an- 
tipatiaa. Puheenjohtajan kritiikin taustalla olivat nimenomaan kesäisen saksalaisvierai- 
lun tulehduttamat suhteet. 

Helsingin kerho reagoi Olssonin kirjoitukseen lähettämällä hänelle paheksuntansa 
Veljesavun jäseniin kohdistuvien erittäin loukkaavien ja täysin perustelemattomien syy- 
tösten johdosta. Tämän johdosta kerho vaati, että puheenjohtaja vastaa kirjallisesti sii- 
hen, ketä hän kirjoituksessaan oli tarkoittanut. Kerho halusi nimet ja perustelut esille. 
Myös julkaisemassaan tiedotteessa Helsingin kerho totesi puheenjohtaja Olssonin moit- 
tineen Helsingin kerhoa ja sen jäseniä erittäin rumalla tavalla ilmoittaen jopa, että sep- 
peleen lasku Hietaniemen muistopaadelle oli suuri virhe. Helsingin kerho katsoi, että 
tällainen lausunto loukkaa syvästi sankarivainajien muistoa ja heidän omaisiaan. Olsson 
ilmoitti, ettei hän vastaa Helsingin kerhon kirjeeseen." 

Samaa kuin Helsingin kerhon hallitus vaati Kari Ruutu Veljesavun hallitukselle osoit- 
tamassaan kirjeessä. Ruutu meni vielä paljon pidemmälle sikäli, että hän vaati hallituk- 
sen toimituttamaan puolueettomalla asiantuntijalla yhdistyksen tilinpäätöksen, kir- 
janpidon ja hallinnon tarkastuksen vuosilta 1998-2000. Perusteluna vaatimukselleen 
Ruutu totesi, että tiedusteltaessa hallituksen kokouksessa puheenjohtajalta ja rahaston- 
hoitajalta ”Panttipataljoonan” myyntihintaa, kumpikaan ei sitä muistanut. Hallitus oli 


joutunut kehottamaan heitä virkistämään muistiaan seuraavaan kokoukseen mennessä. 

Ilmeisesti 77-vuotiaan puheenjohtajan ja 83-vuotiaan rahastonhoitajan muisti ei enää 
ollut terävimmillään. 

Ruutu oli tuohtunut myös siitä, että Olsson oli päätoimittajana ilmoittanut sensu- 
roivansa kaikki Achtungiin tarjottavat kirjoitukset. Ruutu oli sitä mieltä, että jokaisel- 
la jäsenellä tuli ilman ennakkosensuuria olla oikeus omalla nimellään kirjoittaa yhdis- 
tyksen lehteen. Hän katsoi, ettei Olssonia tule hyväksyä Achtungin päätoimittajaksi.*$5 

Hallitus kävi marraskuussa keskustelun Ruudun kirjeestä, mutta keskustelun lisäksi 
kirjeestä ei seurannut muuta kuin että se päätettiin liittää pöytäkirjan liitteeksi.*%* 

Jo ennen tuota keskustelua Ruutu oli ilmoittanut hallitukselle, että Helsingin kerho 
rekisteröidään yhdistysrekisteriin omana yhdistyksenään, ”joka toimii Veljesapu ry:n 
alla”. Huolimatta sivulauseessa ilmaistusta alistuksesta tarkoituksena oli mitä ilmeisim- 
min jonkinlainen irtiotto Olssonin johtamasta pääyhdistyksestä. Helsingin kerho pe- 
rusteli omia sääntöjään sillä, että rahastonhoitaja Kyöstilä oli todennut, että koska mo- 
nilla kerhoilla oli huomattavia varoja mm. kirjamyynnistä, olisi niillä suotavaa olla myös 
omat säännöt. Helsingin kerho julkaisi sääntöluonnoksen omassa tiedotteessaan, ja tar- 
koitus oli, että säännöt hyväksytään kerhon vuosikokouksessa helmikuussa 2001. Ti- 


lanne Veljesavussa kuitenkin muuttui, eikä Helsingin kerhoa lopultakaan rekisteröity.” 


Sopuisamminkin asiat olisi voitu hoitaa 


Sääntöuudistussotku oli esillä Veljesavun hallituksessa tammikuussa 2001, jolloin todet- 
tiin, että yhdistysrekisteritoimiston sääntöihin vaatimat muutokset olivat lähinnä kos- 
meettisia eivätkä vaikuttaneet oleellisesti sääntöjen sisältöön. Kyöstilä ei kuitenkaan ol- 
lut tyytyväinen. Hän vaati, että sääntöihin on saatava pykälä, jossa määritellään hallituk- 
sen kokoonpano siten, että puolet hallituksen jäsenistä on SS-miehiä ja että yhdistyksen 
puheenjohtajan tulisi olla SS-mies. Tämän johdosta koko sääntöasia pitäisi uudelleen 
viedä seuraavan vuosikokouksen käsittelyyn. Hallitus ei kuitenkaan kannattanut Kyös- 
tilän esitystä, vaan hänet velvoitettiin tekemään sääntöihin vain yhdistysrekisterin vaa- 
timat muutokset. 

Asian käsittely hallituksessa johti laajempaan keskusteluun yhdistyksen tilasta. Brynolf 
Palmgren huomautti, että tärkeämpää kuin säännöt ja sääntöpykäliin tuijottaminen on 
henki, joka yhdistyksessä vallitsee. Mika Hakanpää puolestaan esitti harkittavaksi, että 
kun henki yhdistyksen hallituksessa on huono, eikö olisi viisainta koko hallituksen ja pu- 
heenjohtajan erota. Sen jälkeen vuosikokous valitsisi uuden puheenjohtajan ja hallituk- 


sen, jolloin lähtökohta uuden hallituksen työlle olisi parempi kuin lukuisten ristiriitojen 

vaivaamassa hallituksessa. Vaikka Ha- 
kanpään ehdotusta kannatettiin, hal- 
litus ei tehnyt asiassa mitään päätöstä. 

Sen sijaan keskusteltiin mahdolli- 
suudesta muuttaa Velj esavun toimin- 
ta perinneyhdistystoiminnaksi. Jalo 
Kokkila viittasi Vapaussodan Perinne- 
liiton puheenjohtajan Timo Siukosaa- 
ren Vapaussoturi-lehdessä julkaistuun 
kirjoitukseen perinneyhdistystoimin- 
nasta ja suositteli hallituksen jäsenille 
sen lukemista. Kun Helsingin kerhos- 
sa oli lähdetty suunnittelemaan ker- 
hon rekisteröintiä ja oli julkaistu jopa 
oma Feuerkeil-niminen lehti ja alet- 
tu siten valmistella mahdollista lähte- 


Fenerkeil 


Nelisenkymmentä Kameraden- 
werk Korps Steinerin jäsentä 
vietti viime heinäkuussa pari 
päivää Suomessa Helsingin ker- 
hon vieraana. Syötiin yhteinen 
lounas Lohjalla, käytiin Rainer 
Sormusen luona viettämässä 
grilli-iltaa, kunnioitettiin suoma- 
laisten ja saksalaisten sankari- 
vainajien muistoa Hietaniemen 
hautausmaalla ja juhlittiin ”Ka- 
meradschaftsabendissa”. Paitsi 
kenraali Steinerin miehiä, mu- 
kana oli heidän puolisoitaan ja 


Aseveljet vieraanamme 


Molempien yhdistysten säännöt 
ja tarkoitusperät ovat Saksan 
viranomaiset hyväksyneet eikä 
niillä ole mitään tekemistä 
uusnatsien tms. kanssa. 

Tapahtuma sai tavattoman pal- 
jon julkisuutta, joka pääosin oli 
myönteistä. Reuterin tieto- 
toimiston koko maailmaan lä- 
hettämässä uutisessa Helsingin 
kerhon puheenjohtaja antoi oi- 
keaa tietoa suomalaisista SS- 
veteraaneista. Juutalaisen seu- 
rakunnan esimieskin ilmoitti 


rusteettomana. Ao. kenraali to- 
tesi kuitenkin MTV:ssä, että 
asiassa oli menetelty ohjeiden 
mukaan ja näin tehtäneen vas- 
takin. 


Sen sijaan Veljesavun puheen- 
johtaja Heikki Olsson moitti 
Helsingin kerhoa ja sen jäseniä 
mm. Turun Sanomissa erittäin 
rumalla tavalla ja ilmoitti jopa, 
että seppeleen lasku veljiemme 
muistopaadelle Hietaniemessä 
oli suuri virhe. Tällainen lausun- 
to loukkaa syvästi sankarivai- 


perinteen vaalijoita sekä Rau- hyväksyvänsä aseveljien tapaa- — najiemme muistoa ja heidän 
taristin ritareiden puheenjohta- misen seppeleenlaskuineen, | omaisiaan. 

ja, Bundeswehrin eversti evp. mutta piti Puolustusvoimien 

Wolfram W. Kertz. asettamaa kunniavartiota pe- Kari Ruutu 


mistä omille teille, Hakanpää painot- 
ti sitä, että oli Veljesavun jatko mikä 
hyvänsä, voimat tuli keskittää siihen, 


että SS-miesten yhdyssiteenä olisi yksi Helsingin kerho julkaisi 2001 oman Feuerkeil-leh- 


tensä. Lehden ilmestyminen rajoittui tähän nume- 
roon. 


yhdistys ja sillä yksi lehti. 

Keskustelu asiasta jatkui Helsingin 
kerhon asioiden puimisella. Palmgren 
totesi Helsingin kerhon jakaantuneen kahteen leiriin, joista toinen ei osallistu kerhon 
kokouksiin. Hänen arvostelunsa kohdistui nimeltä mainitsematta Kari Ruutuun, joka 
juristina oli juuttunut sääntöjen pykäliin niin, että yhdistyksen varsinainen toimintape- 
riaate unohtuu, kuten Palmgren totesi. Kaikki oli saanut alkunsa Helsingin kerhon ke- 
sällä järjestämästä tapahtumasta eli saksalaisvierailusta ja puheenjohtaja Olssonin siitä 
Turun Sanomille antamasta lausunnosta. Tilanne oli niin paha, että sitä tuskin voidaan 
anteeksi pyytämällä korjata, sanoi Palmgren. Keskustelu päättyi siihen, että Hakanpää 
toisti kehotuksensa, että hallitus harkitsisi eroa työrauhan saavuttamiseksi. Itse Hakan- 
pää noudatti esittämäänsä erokehotusta ja lähetti heti hallituksen kokouksen jälkeen 
eroilmoituksen, jolla hän ilmoitti eroavansa Veljesavun hallituksesta ja sihteerin tehtä- 
vistä. Eroaan hän perusteli työtehtävillään ja hallituksessa vallitsevilla ristiriidoilla.*$* 

Puheenjohtaja Heikki Olsson pahoitti mielensä tästä hallituksen kokouksesta kir- 
joittaen, että kokous oli vertaansa vailla värikkyydessään. Kokouksen äänekkyyteen vii- 

taten Olsson totesi, ettei sellaista ollut kuultu aikaisempina vuosikymmeninä. Muutos- 
ten aika on edessä, jos varsinainen veljeskunta ajetaan nurkkaan eivätkä kannatusjäsenet 
kunnioita heitä. Sääntömuutokseen epäilevästi suhtautuneen puheenjohtajan mielestä 
oli itsestään selvää, että yhdistyksen perusjäsenet kuuluvat ykkösluokkaan ja kannatus- 
jäsenet kakkoseen.*? 

Erityisesti helsinkiläisten julkaisema Feuerkeil eli Tulikiila -lehti taikka -tiedote oli 
merkki siitä, että Veljesapu on vähällä hajota. Lehdestä suunniteltiin jatkuvasti ilmes- 
tyvää, mikä näkyy mm. siitä, että julkaistun lehden numero oli 1/2001. Tosiasiassa 
lehden ilmestyminen jäi tähän yhteen numeroon, koska valta pääyhdistyksessä vaih- 
tui ja näytti olevan toivoa sovun löytymisestä. Kari Ruudun mukaan tosiasiallista ai- 
komusta erota Veljesavusta helsinkiläisillä ei ollut, mutta pelkkä uhkaaminen vaikutti 
siihen, että pääyhdistyksessä oli otettava helsinkiläisten näkemykset todesta. Feuerkeil 
oli luonnollisesti sisältönsäkin puolesta helsinkiläisten lehti, ja siihen kirjoittivat niin 
kerhon puheenjohtaja Kari Ruutu kuin kerhon sihteeri Olli Wikbergkin. Kirjoittajina 
esiintyivät myös Rainer Sormunen ja Kosti Cande. Lähettipä eteläpohjalainen Pent- 
ti Koivistokin lehteen tervehdyksensä, mikä kertoi siitä, että helsinkiläisillä oli kanna- 
tusta muuallakin maassa. 

Koivisto oli tosiasiassa Helsingin kerhon irtiottoyrityksen vankka tukija. Hän lähet- 
ti tammikuussa 2001 aseveljille kiertokirjeen, jossa hän totesi Veljesapu ry:n joutuneen 
sukupolvenvaihdoksen toteuttamisen mukanaan tuomaan vakavaan kriisiin. ” Yhdistys- 
tämme on johtanut kolmen kuluneen vuoden ajan diktaattorin valtuuden omaksuneet 
puheenjohtaja ja rahastonhoitaja”, kirjoitti Koivisto. Hänen mielestään laajapohjainen, 
demokraattinen johtokunnan toimintahalu oli tukahdutettu, mistä oli seurannut, että 
päätöksenteon laajentamista kannattavat voimat mm. Helsingin kerhossa olivat ryhty- 
neet toimiin yhdistyksen olemassaolon pelastamiseksi. Koivisto vaati Veljesapua suun- 
tautumaan enemmän sosiaaliseen suuntaan ja korosti sitä, että SS-aseveljeys on yksi mer- 
kittävä virstanpylväs kansamme kansainvälistymisen tiellä. 

Veljesavun hallitus kokoontui seuraavan kerran maaliskuussa, jolloin poissa olivat 
useimmat ”toisinajattelijat? eli Rainer Sormunen, Pentti Liukkonen, Mika Hakanpää ja 
Kari Ruutu. Vajaalukuinen hallitus ei käsitellyt suurimpia erimielisyyden aiheita, mutta 
puheenjohtaja Olsson ilmoitti tässä kokouksessa pyytävänsä eroa kesken kaksivuotisen 
puheenjohtajakauden terveydellisiin syihin viitaten. Samoin Liukkonen oli lähettänyt 
oman eroilmoituksensa. Mahdolliset muut eronpyynnöt esitetään vuosikokouksessa, to- 
tesi hallitus. Sääntöasiassa puheenjohtaja Olsson oli pyytänyt helsinkiläisen varatuomari 
Matti Norrin lausunnon sääntöjen valmistelussa sattuneista ”lipsahduksista ja epätäsmäl- 


lisyyksistä?, kuten todettiin. Sääntöjen tarkistusasia päätettiin esittää vuosikokoukselle.! 

Veljesavun hallitus 2001. Eturivissä vas. Raimo Rosendahl, Laine-Maire Kyöstilä, Jalo Kokkila ja 
puheenjohtaja Matti Konkola, takana vas. Mika Hakanpää, Brynolf Palmgren, Jari Heikkilä, 
Lasse Järvelin ja Kari Ruutu. 


Norrilta saadun lausunnon ydin oli siinä, että siinä ehdotettiin hallituksen puheen- 
johtaja ja puolet hallituksen jäsenistä valittaviksi ”perusjäsenten” eli SS-veteraanien kes- 
kuudesta. Toisin sanoen ulkopuolinen juristi oli pantu arvovallallaan tukemaan puheen- 
johtajan ja rahastonhoitajan näkemystä eriarvoisista jäsenistä. Nimettömäksi jäävä yh- 
distyksen jäsen arvosteli ankarasti tällaisen määräyksen ottamista sääntöihin, sillä se ja- 
kaisi jäsenet ensimmäisen ja toisen luokan kansalaisiin. Samalla yhdistyksen toiminta 
lamaantuisi, kun toimintakykyisen hallituksen valinta saattaisi käydä mahdottomaksi.9? 

Tämä varatuomari Norrilta pyydetty selvitys johti jälkiselvittelyihin. Loppuvuodesta 
2001 Veljesavun hallitus totesi, että selvitys oli pyydetty silloisen hallituksen tietämättä. 
Koska selvitykseen liittyi Norrin lasku 2 800 markkaa, selvitystyön tilanneen puheen- 
johtaja Olssonin katsottiin ylittäneen valtuutensa. Tämän todetessaan hallitus ei kui- 
tenkaan päättänyt mistään toimista summan vaatimiseksi Olssonilta. 

Viimeistään kesällä 2001 oli käynyt selväksi, ettei Heikki Olsson jatkaisi Veljesavun 
puheenjohtajana koko kaksivuotiskautta 2000-2002. Tuolloin yhdistyksessä alkoi vilkas 


pohdinta siitä, kenestä tulisi hänen seuraajansa, joka valittaisiin Olssonin jälj ellä olevak- 

si kaudeksi eli yhdeksi vuodeksi. Näitä pohdin- 
toja on ilmeisesti käyty eri kerhoissa. Helsingin 
kerhon pohdinnat kesällä 2001 antavat kuvan 
siitä, millaisessa tilanteessa uutta puheenjohta- 
jaa etsittiin. Kerhon puheenjohtaja Ruutu oli 
sitä mieltä, että uudeksi puheenjohtajaksi pi- 
tää saada ”keulakuva”, jonka taakse koko jäsenis- 
tö voi mennä. Kerhossa oltiin sitä mieltä, että 
puheenjohtajaksi on saatava sellainen henkilö, 
joka ei pyri hoitamaan itse kaikkea, vaan ottaa 
muut mukaan toimintaan ja päätöksentekoon. 


Sanottiin, että puheenjohtajan tehtävänä ei ole 


esimerkiksi myydä kirjoja, vaan jakaa työt. To- 
dettiin myös, että Veljesavussa oli vuosikausia 


Matti Konkola, Veljesavun 
puheenjohtaja 2001-2003. ollut julkaisutoimikunta ja työvaliokunta, mut- 


ta puheenjohtaja ei ollut kutsunut niitä ker- 
taakaan kokoon. Puheenjohtajaksi halukkaita 


Helsingin kerhosta ei löytynyt, vaikka Kähärä esitti Kari Ruutua tehtävään. Tämä kiel- 
694 


täytyi kunniasta ja oli sitä mieltä, että puheenjohtajan oli edelleen oltava SS-veteraani. 

Vuoden 2001 vuosikokous kokoontui huhtikuussa Ruudun puheenjohdolla jossain 
määrin kireissä tunnelmissa Helsingin Suomalaisella Klubilla. Kokouspöytäkirjan ja 
Achtung-lehden mukaan kokous sujui kuitenkin verraten sopuisasti. Kun Olsson ilmoit- 
ti jättävänsä paikkansa, yhdistyksen uudeksi puheenjohtajaksi valittiin Matti Konkola. 
Hallituksesta erovuoroisiksi arvottiin Jalo Kokkila ja Mika Hakanpää. Pentti Liukko- 
nen ja Rainer Sormunen olivat pyytäneet eroa. Erovuoroisten ja eroa pyytäneiden tilal- 
le valittiin Jalo Kokkila, Mika Hakanpää, Kosti Cande ja Raimo Rosendahl. Aikaisem- 
mista hallituksen jäsenistä jatkoivat Lasse Järvelin, Brynolf Palmgren, Jari Heikkilä ja 
Kari Ruutu. Edelliseen puheenjohtajaan tyytymättömät Hakanpää ja Ruutu siis jatkoi- 
vat puheenjohtajavaihdoksen jälkeen hallituksen jäseninä. 

Vuosikokous keskusteli myös sääntöasiasta. Lähinnä Kyöstilän ja Järvelinin ajama mal- 
li, jonka mukaan yhdistyksessä olisi edelleen kahdenlaisia jäseniä, ja että hallituksen pu- 
heenjohtaja ja neljä hallituksen jäsentä valittaisiin Wiking-divisioonan veteraanien jou- 
kosta, ei saanut kannatusta. Niinpä vuosikokous päätti muodollisen yksimielisesti, että 
jo kertaalleen hyväksyttyjä sääntöjä ei muuteta. Samalla päätettiin Kari Ruudun sovit- 


teluesityksen mukaisesti, että pyritään periaatteessa valitsemaan hallituksen puheenjoh- 

taja ja neljä hallituksen jäsentä veteraaneista ottaen kuitenkin huomioon heidän ikänsä 
ja kuntonsa, jota tehtävän menestyksellinen hoitaminen edellyttää. 

Turkulaissyntyinen Matti Konkola oli Saksan-sotaretkellään ainoana koko joukosta 
käyttänyt ”salanimeä”. Hän oli esiintynyt sukunimellä Tuominen. Jääkäreissähän oli ai- 
kanaan ollut monia vastaavalla tavalla menetelleitä. Sodan jälkeen Konkola loi uran teol- 
lisuuden tarvitsemia muoviraaka-aineita ja kemikaaleja hankkivassa ja jakelevassa hel- 
sinkiläisessä Telko Oy:ssä, jossa hän toimi huoltopäällikkönä. Sotilasarvoltaan Konko- 
la oli alikersantti. Kokemusta yhdistystoiminnasta Konkolalla ei juuri ollut, ei etenkään 
yhdistyksen johtamisesta. 

Uusi puheenjohtaja Konkola totesi kokouksen jälkeen, että Saksassa sotineitten kes- 
ki-ikä alkoi olla noin 80 vuotta, eivätkä voimat enää riitä asioitten hoitamiseen ilman 
nuorempien jäsenten apua. ”Näin ollen meidän kaikkien on ymmärrettävä, että nyt on 
edessä sukupolven vaihdos”, totesi Konkola osoittaen sanansa luonnollisesti niille, jotka 
olivat suhtautuneet sääntömuutokseen epäilevästi tai torjuvasti. Hän totesi, että vuosi- 
kokous oli torjunut yhdistyksen rahastonhoitajan innolla ajaman esityksen, että sääntö- 
jä muutettaisiin taas siten, että Veljesavussa olisi kahdenlaisia jäseniä. ”Jäsenemme eivät 
siis ole ensimmäisen ja toisen luokan kansalaisia, vaan kaikki ovat samanarvoisia”, tote- 
si puheenjohtaja Konkola. 

Kun hallitus järjestäytyi vuosikokouksen jälkeen, se valitsi varapuheenjohtajaksi Jalo 
Kokkilan, sihteeriksi edelleen Mika Hakanpään, eikä vaihdosta tapahtunut rahastonhoi- 
tajan paikallakaan, sillä Laine-Maire Kyöstilä valittiin jatkamaan tehtävässä. Achtungin 
nimelliseksi päätoimittajaksi nimettiin uusi puheenjohtaja Matti Konkola.9* 

Positiivisiakin asioita tapahtui vuosien varrella. Toukokuussa 2001 TV-1 lähetti tun- 
nin pituisen ohjelman suomalaisista SS-vapaaehtoisista ”Tsetseniasta Karjalan kannak- 
selle”. Siinä haastateltiin kahdeksaa miestä sekä sairaanhoitajana toiminutta Lisa Parjasta. 
Ohjelman oli tuottanut Kari Ruutu, ja sitä pidettiin myönteisenä vapaaehtoisten asialle. 
Parasta entisille vapaaehtoisille taisi olla se, että ohjelma sai myönteistä julkisuutta lehdis- 
tössä. Esimerkiksi Helsingin Sanomat kirjoitti, etteivät suomalaiset SS-miehet ole syyl- 
listyneet mihinkään sotarikoksiin. Apu-lehti teki SS-miehistä pitkän jutun, ja Ilta-Sa- 
nomat julkaisi näyttävästi Lisa Parjasen haastattelun. Puolustusvoimain lehti Ruotuvä- 
ki puolestaan ylisti asiallisessa jutussaan SS-vapaaehtoisia uusina jääkäreinä. 

Maisteri Kimmo Kontion asialliset kirjoitukset niin Ruotuväessä kuin Karjala-lehdes- 
sä osoittivat, ettei menneitten vuosikymmenien parjauskampanja ollut kaikkialla tuot- 
tanut tulosta. Vaikka puheenjohtaja Konkola näki edellä mainitulla tavalla SS-miesten 


saaman julkisuuden myönteisenä, tosiasiassa myös perinteisiä tölväisyjä esiintyi.” 


IT 


Juhani ja Britt-Marie Valo, Veljes- 
avun sihteeri ja rahastonhoitaja 
2002-2007. 


Vuoden 2002 vuosikokous näyttää pöytäkirjan mukaan sujuneen ongelmitta, sillä 
kokous vahvisti tilinpäätöksen ja myönsi yksimielisesti vastuuvapauden hallitukselle ja 
muille tilivelvollisille. Henkilövalinnatkin sujuivat ainakin muodollisen yksimielisyy- 
den vallassa. Kun Matti Konkola oli valittu vain Olssonin jäljellä olevaksi kaudeksi eli 
yhdeksi vuodeksi, 2002 oli valittava hallituksen erovuoroisten jäsenten ohella myös pu- 
heenjohtaja. Matti Konkola, joka oli ilmoittanut voivansa jatkaa puheenjohtajana, valit- 
tiin edelleen seuraavaksi kahdeksi vuodeksi. Erovuoroiset Heikkilä, Järvelin, Palmgren ja 
Ruutu valittiin jatkamaan. Erostaan ilmoittaneen Hakanpään tilalle valittiin Ann-Ma- 
rie Ilveskero, josta tuli ensimmäinen nainen Veljesavun hallitukseen. Rahastonhoitaja 
Kyöstilähän ei ollut hallituksen jäsen. 

Vuoden 2002 vuosikokouspöytäkirjaa lukiessa voisi kuvitella, että Veljesavussa oli 
kaikki hyvin. Tämä saattaisi kuitenkin olla väärä kuvitelma. Hallituksen järjestäytymi- 
nen kertoi siitä, ettei ristiriidoista ollut päästy. Hallitus piti järjestäytymiskokouksen- 
sa poikkeuksellisesti puhelinkokouksena, ja tällöin varapuheenjohtajaksi valittiin Kari 
Ruutu sekä hallituksen ulkopuolisiksi sihteeriksi Juhani Valo ja rahastonhoitajaksi Britt- 
Marie Valo. Pöytäkirjasta ei käy ilmi, ovatko kaikki hallituksen jäsenet osallistuneet näi- 
den päätöksien tekoon. Joka tapauksessa kukaan mainittuihin luottamustehtäviin vali- 


tuista ci ollut SS-veteraani; Valon pariskunta oli liittynyt yhdistykseen vuonna 2001. 

Juhani Valo esitteli itsensä Achtungissa kertoen vanhempiensa olleen isänmaallisia hä- 
mäläisiä ja isän kuuluneen suojeluskuntaan. Itse Valo kertoi olevansa paitsi Veljesavun 
myös jääkärien perinneyhdistyksen ja vapaussodan perinneyhdistyksen jäsen. Valon hal- 
lituksen kokouksessa esittelemät SS- ja jääkäritatuoinnit olivat vahvistamassa käsitystä 
hänen yhteiskunnallisesta ajatusmaailmastaan. Samoin Britt-Marie Valo kertoi vanhem- 
piensa ja isovanhempiensa olleen aktiivisia sotaveteraanitoiminnassa, isoisänsä kuulu- 
neen vapaussodassa Saariston vapaajoukkoon ja isänsä olleen mukana talvi- ja jatkoso- 
dassa. Tällainen perhetausta luonnollisesti vakuutti Veljesavun uuden sihteerinsä ja ra- 
hastonhoitajansa isänmaallisuudesta ja sopivuudesta tehtävään. 

Vuosikokouksessa valitun hallituksen ensimmäinen varsinainen kokous pidettiin huh- 
tikuun lopulla, ja sitäkin kutsuttiin järjestäytymiskokoukseksi. Muutamat ”myöhäis- 
heränneet”? hallituksen jäsenet olivat nimittäin ruvenneet väittämään puhelinkokous- 
ta laittomaksi, eikä ollut vaikea arvata, kuka tämän operaation takana oli, kirjoitti pu- 
heenjohtaja Konkola. Sopu ei enää ollutkaan rikkumaton. Kokouksen alussa päätettiin, 
että kokouksessa ei äänestetä. Jalo Kokkila, joka ilmeisesti tiesi, ettei häntä enää valita 
varapuheenjohtajaksi, kieltäytyi tehtävästä. Sen jälkeen käytiin pitkä ja värikäs keskus- 
telu. Pöytäkirjan mukaan keskustelun aikana ilmeni varsin ristiriitaisia tietoja tapahtu- 
mien kulusta koskien siihenastista rahastonhoitajaa Kyöstilää. Kosti Canden päiväkir- 
jamerkinnät eivät olleet muiden osallistujien hyväksyttävissä, kirjattiin pöytäkirjaan se- 
littämättä tarkemmin, mistä merkinnöistä oli kysymys. 

Kokous, jonka osanottajia pöytäkirjassa ei mainita, muutti puhelinkokouksen valinto- 
ja sikäli, että Ruudun sijasta varapuheenjohtajaksi valittiin Ann-Marie Ilveskero. Juhani 
Valon valinta sihteeriksi vahvistettiin. Rahastonhoitajan tehtävistä päätettiin siten, että 
Kyöstilä jatkaa vuoden 2002 loppuun, ja Britt-Marie Valo aloittaa rahastonhoitajana vuo- 
den 2003 alusta. Keskustelun kuluessa Kosti Cande oli marssinut ulos kokouksesta siitä 
syystä, että hallituksen muut jäsenet eivät hyväksyneet äänestystä. Cande ilmoitti myös 
jättävänsä eronpyynnön hallituksesta. Kaiken lisäksi myös vasta uudelle kaudelle valit- 
tu puheenjohtaja Konkola ilmoitti, ettei hän ole terveydellisistä syistä enää käytettävis- 
sä puheenjohtajana kuin vuoden loppuun tai mahdollisesti vuosikokoukseen saakka. 

Tämänkään kokouksen päätökset eivät pitäneet. Kun hallitus kokoontui seuraavan 
kerran kesäkuussa, edellisen kokouksen päätökset julistettiin laittomiksi, kun tärkeissä 
kysymyksissä ei vastoin normaalia menettelytapaa ollut äänestetty. Toisin sanoen Cande 
sai kantansa läpi, ja hallituksen henkilövalinnat tehtiin sinä vuonna jo kolmannen kerran. 
Nyt varapuheenjohtajaksi valittiin Kari Ruutu kuten puhelinkokouksessakin, sihteeriksi 
Juhani Valo ja rahastonhoitajaksi Britt-Marie Valo. Laine-Maire Kyöstilä oli viestittänyt, 


ettei hän ole käytettävissä tämän hallituksen rahastonhoitajana. Näin rahastonhoitaja 


379 


vaihtui kesken kalenterivuoden. Kyöstilän kau- 
si rahastonhoitajana oli jatkunut 47 vuotta eli 
Veljesavun perustamisesta lähtien. Kysymykses- 
sä oli kunniakas kausi yhdistyksen luottamus- 
tehtävässä, joka olisi voinut päättyä paremmis- 
sa tunnelmissa, jos vaihdos rahastonhoitajan 
paikalla olisi tapahtunut vähän aikaisemmin. 

Vuoden 2003 vuosikokouksella oli edessään 
puheenjohtajan valitseminen, sillä Matti Kon- 
kola oli myös Achtung-lehdessä ilmoittanut 
eroavansa hallituksesta terveydellisistä syistä. 
Siksi hänen jäljellä olevaksi toimikaudekseen 
oli valittava uusi puheenjohtaja. Vuosikokous 
valitsi yksimielisesti Kosti Canden uudeksi pu- 
heenjohtajaksi Konkolan jäljellä olevaksi kau- 
deksi eli yhdeksi vuodeksi. Hallituksen muista 
jäsenistä erovuorossa ollut Jalo Kokkila ilmoit- 


ti vetäytyvänsä hallituksesta. Hänen tilalleen 
valittiin Harri Honkanen, ja puheenjohtajaksi 


Kosti Cande, Veljesavun puheenjohtaja j a 
2003-2005. siirtyneen Canden tilalle valittiin Pekka Kar- 


ras. Erovuorossa olleet Ann-Marie Ilveskero 
ja Raimo Rosendahl valittiin jatkamaan halli- 
tuksessa.” 

Puheenjohtajaksi valittu pietarilaisen isän ja ukrainalaisen äidin poikana Viipuris- 
sa syntynyt Cande oli tehnyt elämäntyönsä elokuvayhtiöitten filmipäällikkönä Helsin- 
gissä. Hän oli jo nuorena miehenä toiminut elokuvateatterin vahtimestarina Viipurissa. 
Sodan jälkeen hän ryhtyi eri yhtiöiden palveluksessa ollen hoitamaan elokuvien tuontia 
ulkomailta ja välittämään niitä elokuvateattereille. Hän jäi 1986 eläkkeelle Adams Fil- 
min filmipäällikön tehtävästä. Venäjän kielen taitoista Candea käytettiin myös tulkki- 
na, mm. ET YK:in seurantakokouksen aikana 1985 hän toimi Mihail Gorbatsovin hen- 
kivartijoiden tulkkina. Jalkapallo oli Canden suuri harrastus koulupojasta lähtien. Soti- 
lasarvoltaan Cande oli luutnantti. 

Cande kiitti vuosikokousta tultuaan valituksi arvokkaalle puheenjohtajan paikalle ja 
totesi olevansa valinnastaan ylpeä. Samalla hän muistutti siitä tosiasiasta, että edelleen 
osa suomalaisista oli sitä mieltä, että suomalaisvapaaehtoiset olivat ”sotarikollisia”, kos- 


ka olivat palvelleet kaksi vuotta hakaristin varjossa, kuten Cande sanoi. Hän oli pahoit- 

tanut mielensä siitä, etteivät kaikki hyväksyneet SS-miesten käyntiä aseveljien haudoil- 
la kunnioittamassa heidän muistoaan. Tällainen muistaminen saatettiin kääntää käsit- 
tämättömäksi natsien” palvomiseksi, ja samalla televisio suolsi omaa totuuttaan sota- 
vankien käsittelemisestä. 

Cande halusi puheenjohtajaksi tultuaan lopettaa kaikenlaisen sooloilun yhdistykses- 
sä. Hän ilmoitti hallitukselle, että kaikkien Veljesapua tai suomalaisia SS-vapaaehtoisia 
yleisesti koskevien asioiden on kuljettava hänen kauttaan hallituksen käsiteltäviksi. Sa- 
malla hän totesi, että jäsenistöllä on oikeus tehdä ehdotuksia Veljesavun toiminnan pa- 
rantamiseksi tai korjaamiseksi. Puheenjohtajana Cande ei kuitenkaan halunnut valtuut- 
taa ketään sooloilemaan sen enempää kotimaassa kuin ulkomaillakaan. Tällaiseen kan- 
nanottoon johti se, että Canden mukaan Veljesavussa oli viime vuosien aikana syntynyt 
tilanteita, joita ei demokratian nimessä ollut voitu hyväksyä.”"" 

Vuosi 2003 oli Veljesavussa jälleen juhlavuosi. Tulihan tuolloin kuluneeksi 60 vuotta 
SS-vapaaehtoisten kotiinpaluusta. Veteraanit olivat kuitenkin jo niin ikääntyneitä, että 
mitään suuria juhlallisuuksia ei katsottu voitavan järjestää. Siksi hallitus päätti, että juh- 
lavuotta juhlitaan vuosikokouksen yhteydessä Turussa. Näin tehtiin, ja vuosikokouk- 
sen jälkeen järjestettiin iltajuhla Turun upseerikerholla. Musiikkiesitysten ohella juhlas- 
sa esiintyivät sotilasläänin komentaja kommodori Bo Österlund, joka toi puolustusvoi- 
main tervehdyksen, ja virolainen SS-pataljoona Narvan veteraani Ants Teder, joka piti 
juhlaesitelmän aiheesta SS-pataljoona Narva itärintaman taisteluissa.” 

Juhlavuotta vietettiin myös Ruth Munckin muistotilaisuuden yhteydessä elokuun en- 
simmäisenä sunnuntaina Hyvinkäällä järjestetyssä tilaisuudessa. Kenraalimajuri Jaakko 
Aatolainen piti juhlassa puheen, jota Veljesavun hallituksessa kuvattiin niin hyväksi pu- 
heeksi, ettei sellaista ollut kuultu ennen. Ennen juhlaa oli Veljesavun ensimmäisen kul- 
taisen merkin saaja Kalevi Haapaniemi yhdessä Laine-Maire Kyöstilän kanssa laskenut 
perinteiseen tapaan seppeleen Ruth Munckin haudalle Hausjärvellä.” 

Juhlatilaisuudet pitivät Veljesavun kiinni perinteissä kaikista yhdistyksen sisällä vello- 
neista erimielisyyksistä huolimatta. Veteraanien perintö oli velvoittava vaalimisen kohde, 
josta ei voitu tinkiä silloinkaan, kun keskinäiset riidat olivat repimässä järjestöä. 

Käytännön asioissakin saatiin aikaan rakentavia päätöksiä. Veljesavun arkisto oli ollut 
vuosikaudet enemmän tai vähemmän tuuliajoilla ja osittain hajallaan. Pitkäaikaisen sih- 
teerin Oiva Heikasen sairastumisen jälkeen vuodesta 1991 se oli pääosin sijoitettu Erk- 
ki Heimolaisen omakotitalon pannuhuoneeseen Helsingissä, ja Heimolaiselle oli mak- 
settu korvausta arkiston hoidosta. Kun Mika Hakanpää valittiin Veljesavun sihteeriksi 
vuonna 2000, osa arkistosta siirrettiin Heimolaiselta ja rahastonhoitaja Kyöstilältä hä- 


nen luokseen, mutta oli selvää, ettei laajaa arkistoa voitu säilyttää sihteerin yksityistilois- 

sa. Mauno Jokipii oli ponnekkaasti ajamassa sitä, että Veljesavun arkisto siirrettäisiin So- 
ta-arkistoon, jossa jo oli hänen ”Panttipataljoonan” kirjoittamisen yhteydessä keräämän- 
sä aineisto. Hallitus ei kuitenkaan innostunut julkisesta arkistosta yhdistyksen papereit- 
ten sijoituspaikkana todennäköisesti siksi, ettei haluttu kenen tahansa pääsevän niihin 
käsiksi. Pelättiin ilmeisen oikeutetusti sitä, että joku ulkopuolinen käyttäisi Veljesavun 
asiakirjoja johonkin sensaation rakentamiseen. 

Veteraanisukupolven miehet kuten Tauno Pajunen ja Eero Helminen sekä Kosti Can- 
de tultuaan valituksi puheenjohtajaksi pitivät erittäin tärkeänä, että yhdistyksen arkisto 
saataisiin kootuksi yhteen, arkistotilaksi sopivaan paikkaan. Tällaista tilaa etsittiin pit- 
kään, ja edelleen myös arkiston luovuttamista esimerkiksi Sotamuseoon tai Sota-arkis- 
toon suunniteltiin, mutta mikään esillä ollut vaihtoehto ei ollut näyttänyt käyttökelpoi- 
selta. Pentti Koivisto neuvotteli 1998 arkiston sijoittamisesta Seinäjoen Suojeluskunta 
ja Lotta Svärd -museoon, mutta tämä hanke ei toteutunut. Ratkaisu löytyi lopulta Can- 
den ja Jari Saurion välisissä keskusteluissa, joiden tuloksena arkistolle löydettiin vuon- 
na 2003 asianmukainen sijoituspaikka Panssarimuseon tiloista Parolasta. SS-aiheisten 
näyttelyjen järjestäjänä kunnostautunut yhdistyksen jäsen Jari Saurio oli ilmoittanut ot- 
tavansa arkiston siellä vastuulleen, ja Veljesavun hallitus suostui ilomielin tällaiseen jär- 
jestelyyn, joka ratkaisi yhdistystä vaivanneen pitkäaikaisen ongelman. Saurio nimettiin 
arkistosta vastaavaksi yhteyshenkilöksi.” 

Etenkin puheenjohtaja Cande tuntui olevan tyytyväinen. Hänellä oli ollut puheen- 
johtajaksi tultuaan aihetta valittaa Veljesavun homman olleen hajallaan. Hallitusten ja 
vuosikokousten pöytäkirjoja ei tuntunut löytyvän mistään, eikä omaisuudesta ei ollut 
inventaariota. Nyt tilanne oli parantunut, kun oli saatu arkisto Parolaan, jossa sitä hoiti 
Jari Saurio, "erittäin pätevä kaveri”. 

Rakentavista asioista huolimatta ristiriidat Veljesavun sisällä jatkuivat ja johtivat uu- 
siin henkilöristiriitoihin. Marraskuussa 2003 yhdistyksen hallituksen käsiteltävänä oli- 
vat syytökset, joiden mukaan Helsingin kerhon sihteerinä toiminut Olli Wikberg olisi 
anastanut valokuvia Veljesavun hallintaan kuuluneista albumeista. Syytökset olivat saa- 
neet alkunsa Erkki Heimolaisen puheenjohtaja Candelle lähettämästä kirjeestä. Kari 
Ruutu kertoi hallituksen kokouksessa nähneensä anastetuiksi epäiltyjä, historiallisesti 
ja rahallisestikin arvokkaita kuvia Wikbergillä, ja kokoukselle kerrottiin Heikki Olsso- 
nin myöntäneen Wikbergille käyttöluvan Veljesavun valokuviin. Asiaan sotkettiin pari 
saksalaistakin, Kameradenwerk Korps Steinerin kunniapuheenjohtaja Georg Diers ja 
Baltia-yhdysmies Wilhelm Tieke. 

Saadakseen kiusallisen asian pois päiväjärjestyksestä puheenjohtaja Cande ehdot- 


ti erityisen vanhempainneuvoston nimeämistä käsittelemään esitettyjä vakavia syytök- 

siä. Tämä Canden nimeämä vanhempainneuvosto, jonka jäsenet yhtä lukuun ottamat- 
ta olivat SS-veteraaneja, kokoontui tammikuussa 2004 käsittelemään asiaa. Kokouk- 
sesta syntyi yli seitsensivuinen, tiheästi kirjoitettu pöytäkirja, jossa tultiin siihen tulok- 
seen, että Olli Wikbergiin kohdistuvat anastusväitteet ovat täysin perättömiä ja tämän 
mainetta loukkaavia.” 

Vanhempainneuvoston päätös ei suinkaan lopettanut ristiriitoja. Kari Ruutu oli kiel- 
täytynyt tulemasta kuultavaksi vanhempainneuvoston kokoukseen, koska hän piti salas- 
sa tapahtunutta neuvoston jäsenten valintaa yhdistyslain vastaisena ja Stalinin Neuvos- 
toliiton mallin mukaisena salaisena tutkintaelimenä. Hän myös arvosteli puheenjohtaja 
Canden toimintaa puolueelliseksi sekä toisti Wikbergiä vastaan esittämänsä syytökset. 

Kuvakiista ei ollut ainoa riidan aihe. Helsingin kerhon puheenjohtajana toimineen 
Ruudun sekä pääyhdistyksen ja puheenjohtaja Canden välejä oli jo edellisenä vuonna 
hiertänyt epäselvyys Erkki Heimolaisen Helsingin kerhon tililtä pääyhdistyksen tilille 
maksamasta 2 500 euron summasta. Maksajan oikeustoimikelpoisuus oli hänen ikänsä 
ja terveydentilansa vuoksi kyseenalainen, mutta joka tapauksessa asiaa jouduttiin selvit- 
telemään. Asiaa ei suinkaan selventänyt se, että Kähärän ja Heimolaisen välisessä Kähä- 
rän nauhoittamassa puhelinkeskustelussa oli ollut puhetta siitä, että kuvien ottaja mak- 
saisi Veljesavulle juuri tuon mainitun summan mukaisen korvauksen kuvista.” 

Henkilöiden välinen jännitys näkyi vuoden 2004 vuosikokouksen alla henkilövalin- 
noista keskusteltaessa. Jo etukäteen erovuorossa olleet Kari Ruutu ja Brynolf Palmgren 
ilmoittivat, etteivät he ole käytettävissä hallituksen jäseniä valittaessa. Myös Kosti Can- 
de ilmoitti tuolloin jättävänsä puheenjohtajuuden. Hallitus keskusteli vuosikokouksen 
alla mahdollisista ehdokkaista ja päätti esittää Palmgrenin tilalle Jari Sauriota ja Ruu- 
dun tilalle Kalevi Haapaniemeä. Nämä ehdotukset näyttävät olleen yksimielisiä. Sen si- 
jaan hallitus ei ollut yksimielinen siitä, ketä ehdotetaan uudeksi puheenjohtajaksi. Pek- 
ka Karrasta ehdotettiin hallituksessa ”tulevan ylimenokauden” puheenjohtajaksi. Hän 
olisi ensimmäinen puheenjohtaja, joka ei olisi SS-mies. Ruudun mielestä olisi tullut sel- 
vittää, pitäisikö puheenjohtajan olla edelleen SS-mies. Tässä yhteydessä Ruutu viitta- 
si Veljesavun vuosikokouksen vuonna 2001 tekemään päätökseen, jolla oli periaattees- 
sa päätetty, että puheenjohtajan tuli olla SS-mies. Hallitus joutui äänestämään puheen- 
johtajaehdokkaasta Karraksen saadessa neljä ääntä, kahden pidättyessä äänestämästä ja 
yhden ollessa vastaan.”% 

Veljesavussa jo lähes tavaksi tulleella tavalla päätetyt asiat pyörrettiin vuosikokoukseen 
mennessä. Kun hallitus kokoontui seuraavan kerran, Cande protestoi Ruudun mielipi- 
dettä siitä, että hallituksen puheenjohtajan tulisi olla SS-mies. Missään sääntöjen koh- 
dassa ei tällaista edellytetä, sanoi Cande. Kun uuden hallituksen koostumusta pohdit- 

tiin uuden kerran, hallitus päätti kuitenkin yksimielisesti esittää vuosikokoukselle, että 
Cande jatkaisi puheenjohtajana seuraavan kaksivuotiskauden. Vuosikokous hyväksyi 
hallituksen esityksen. Hallituksesta pois jääneen Kari Ruudun tilalle varapuheenjohta- 
jaksi hallitus valitsi Pekka Karraksen, joka nimettiin myös yhdistyksen palkattomaksi 
toiminnanjohtajaksi.” 

Näidenkään valintojen jälkeen ristiriidoista ei päästy eroon. Canden valintansa jälkeen 
Achtungissa 2003 esittämä toivomus, että hän puheenjohtajana rakentaisi siltaa yhdis- 
tyksessä vallitsevan eripuran ylitse, ei toteutunut. Tuskin puheenjohtajavalinta oli ehdit- 
ty tehdä, kun Cande lähetti hallituksen jäsenille 30. huhtikuuta päiväämänsä eronpyyn- 
nön puheenjohtajan tehtävästä. Eronpyyntö johtui erään toisen jäsenen väärästä ja pit- 
käkestoisesta oma-aloitteisuudesta”. Eräällä toisella jäsenellä Cande tarkoitti Kari Ruu- 
tua. Tällä kertaa syynä oli se, että Vapaussoturi-lehdessä oli julkaistu Ruudun kirjoitus 
Kameradenwerk Korps Steinerista. Kirjoituksen yhteydessä oli julkaistu myös Steinerin 
kuva, jonka alla olleessa tekstissä oli mainittu kuvan heikon laadun johtuvan siitä, että 
alkuperäinen kuva on anastettu Veljesavun kansiosta ja korvattu halvalla kopiolla. Can- 
de pahoitti tästä kuvatekstistä mielensä ja lähetti Vapaussoturiin oikaisun, jossa hän to- 
tesi, että kysymyksessä olevat albumit eivät ole Veljesavun vaan Erkki Heimolaisen omai- 
suutta. Tällä toteamuksella Cande tiivisti asian ytimen: oli riidelty asiasta, joka ei oikeas- 
taan Veljesavulle kuulunutkaan. Kuvien katoaminen jäi ainakin tällä erää selvittämättä. 

Hallituksen seuraavaan kokoukseen mennessä eroilmoituksensa jättänyt puheenjoh- 
taja oli jo rauhoittunut ja ilmoittikin kokouksen alussa peruuttavansa eronpyyntönsä. 
Asia ei kuitenkaan ollut sillä selvä, sillä Lasse Järvelin toi kokoukseen Tampereen ker- 
hon esityksen. Siinä todettiin Ruutuun viitaten, ettei aktiivisesti mukana ollutta jäsen- 
tä voida erottaa jäsenyydestä. Tamperelaiset eivät halunneet sysätä kokonaan sivuun is- 
tuvaa puheenjohtajaakaan. He olivat tehneet hallitukselle jossain määrin erikoisen esi- 
tyksen, jonka mukaan ”Cande toimisi puheenjohtajana taustalla hoitaen mm. ulkosuh- 
teet ja hallituksen kokoukset taas johtaisi varapuheenjohtaja Karras teknisenä johtajana”. 
Tampereen kerhon mukaan sen esitys oli tehty ”yhdistystä muuten uhkaavien ongel- 
mien ratkaisemiseksi”. 

Hallitus kävi pitkän keskustelun puheenjohtajakysymyksestä. Sen kuluessa Cande 
myönsi toimineensa hätiköidysti eroilmoituksen lähettäessään. Sovittiin, että Cande 
jatkaa puheenjohtajana. Samalla Karras kuitenkin ilmoitti, että toimintamalli olisi siitä 
eteenpäin se, että hän (Karras) hoitaisi puheenjohtajuuden vaatimat käytännön tehtä- 
vät ”tavallaan pääministerinä ja Cande toimisi ikään kuin presidenttinä”. Samalla halli- 
tus totesi, että ongelmia aiheuttaneeseen jäseneen eli Ruutuun suhtaudutaan ”vetäyty- 


västi”. Puheenjohtajan ja varapuheenjohtajan tehtävänjakoa täydennettiin hallituksen 

puhelinkokouksessa muutamaa päivää myöhemmin. Silloin hyväksyttiin Canden esi- 
tys, että Pekka Karras nimitetään varapuheenjohtajan tehtävän lisäksi Veljesavun pal- 
kattomaksi toiminnanjohtajaksi.?! Käytännössä tämä tarkoitti mm. sitä, että Karras toi- 
mi puheenjohtajana hallituksen kokouksissa. 

Ristiriitojen keskellä Veljesavun hallitus hoiti myös normaaleja yhdistysasioita. Vuo- 
sittain käsiteltiin luonnollisesti yhdistykselle tulleet avustushakemukset ja niiden perus- 
teella myönnettiin veljesapua perinteiseen tapaan. Vuodesta toiseen sitä jaettiin lähes sa- 
moille henkilöille, joiden katsottiin olevan avun tarpeessa. Sen lisäksi nousi esille myös 
muita konkreettisia asioita. Vuonna 2004 päätettiin, että Jyrki Forss tekee yhdistykselle 
internet-sivut. Palattiin myös aiemmin esillä olleeseen SS-vapaaehtoisten hautamerkki- 
asiaan. Siitä oli keskusteltu Tampereen kerhossa, ja Veljesavun hallitus päätti tutkia jää- 
kärien hautamerkkiä ja perusti sitä varten erityisen toimikunnan.?"! 

Yhdistyksen normaaleihin toimintatapoihin pääseminen ei vieläkään näyttänyt ole- 
van mahdollista. Kävi ilmi, ettei valokuva-asiakaan suinkaan ollut loppuun käsitelty. 
Kaikki tosin eivät tienneet, mistä kuvista ja miksi kulloinkin riideltiin. Aarne Kähärä 
nosti syksyllä 2004 valokuva-asian uudelleen esille ja vaati hallitusta selvittämään kiis- 
tanalaisten albumien omistusoikeuden. Kähärä kutsuttiin hallituksen kokoukseen, jos- 
sa hän sai tarkastella albumeja. Tuolloin hän totesi, etteivät ne ole hänen omaisuuttaan. 
Samalla hallituksen kokous joutui pohtimaan Erkki Heimolaisen mahdollista omistus- 
oikeutta albumeihin. Sitä varten kokoukseen oli kutsuttu Tapio Sormunen, joka selvitti 
Veljesavun arkiston ja albumien vaiheita. Lopulta hallitus päätti Kähärän ja Sormusen 
selonteot kuultuaan, että valokuva-albumit ovat Veljesavun maksamia, eivätkä valokuvat 
olekaan Heimolaisen vaan Veljesavun omaisuutta. Heimolainen oli vain säilyttänyt nii- 
tä omakotitalossaan yhdistyksen muun arkiston yhteydessä. Tällä tavoin kiistanalaisten 
kuvien omistusoikeudesta tultiin päinvastaiseen päätökseen kuin Canden saman vuo- 
den keväällä ilmoittama kanta.?? 

Kokonaan valokuva-asia ei vieläkään ollut loppuun käsitelty. Vaikka Kari Ruudun 
syytökset oli ärhäkän päättäväisesti torjuttu, Veljesavun hallitus epäili, että Achtung- 
lehteä toimittaneen Wiking-Divisioona Oy:n hallussa olisi Veljesavulle kuluvia valoku- 
via. Hallitus katsoi, ettei Wiking-Divisioona Oy:n internetsivuille käytettyjen, Veljes- 
avulta tulleiden alkuperäisten valokuvien omistusoikeus ollut siirtynyt yhtiölle. Halli- 
tus epäili, että Kari Kuuselalle tai Olli Wikbergille oli jäänyt Veljesavun alkuperäisku- 
via, joita oli käytetty ansiokkaitten SS-miehiä käsittelevien teosten yhteydessä. Kuvista 
lähetettiin kirjallinen tiedustelu Wiking-Divisioona Oy:lle.” Vastauksesta ei ole tietoa. 

Objektiivisena kannanottona valokuvakiistaan on pidettävä Mika Hakanpään Veljes- 


avun hallitukselle tammikuussa 2004 osoittamassa kirjeessä esittämää näkemystä, joka 


385 


ei sinänsä anna selvitystä siihen, kuka mahdollisesti on yhdistyksen kuva-albumeja kä- 
sitellyt. Hakanpää totesi, että saatuaan yhdistyksen sihteerinä vuonna 2001 haltuunsa 
yhdistyksen arkistomateriaalin ja valokuva-albumit hän havaitsi albumeista poistetun 
alkuperäisiä liimattuja valokuvia, jotka oli korvattu valokuvakulmilla kiinnitetyillä rep- 
rokuvilla. Hakanpää oli nähnyt albumit vuonna 1998 kerätessään aineistoa yhdistyksen 
julkaisemaa matrikkelia varten, ja tuolloin alkuperäiset kuvat olivat vielä olleet paikal- 
laan. Hakanpää oli informoinut yhdistyksen hallitusta asiasta jo 2001, mutta asia ei sil- 
loin kiinnostanut läsnä olevia hallituksen jäseniä, kuten Hakanpää totesi.”!* Toisin sa- 
noen juridista selvyyttä valokuvien kohtalosta ei koskaan saatu, joskin monille Veljesa- 


vun toimijoille jäi asiasta oma vakaa käsityksensä. 


Veljesapu-Perinneyhdistys ry 


Veljesavussa oli moneen kertaan keskusteltu mahdollisuudesta perustaa erityinen pe- 
rinneyhdistys pääyhdistyksen rinnalle jatkamaan SS-vapaaehtoisten perinteiden vaali- 
mista. Hanke ei ollut toteutunut, vaan perinneyhdistyksen perustamisen sijaan Veljes- 
avun sääntöjä oli muutettu aiemmin mainitulla tavalla. Sääntöuudistus ei ollut kuiten- 
kaan lopettanut keskustelua perinneyhdistyksen tarpeellisuudesta. Asia oli jälleen esil- 
lä Veljesavun hallituksessa maaliskuussa 2004, kun Tampereen kerho oli tehnyt asiassa 
aloitteen. Tamperelaisilla oli esikuvanaan Vapaussoturien Huoltosäätiön rinnalle vuon- 
na 1993 perustettu Vapaussodan Perinneliitto. Esillä oli myös perustetun Akateemisen 
Karjala-Seuran Perinneyhdistyksen tarjoama malli: entisten AKS-läisten yhdistys Kerho 
22 ry oli sääntöjä muuttamalla muutettu perinneyhdistykseksi. Ukrainan muistomerk- 
kiasia oli kesken, ja perustettava perinneyhdistys olisi ehkä viemässä sitä eteenpäin, ja 
veljien korkea ikäkin puolsi perinneyhdistystä, totesivat tamperelaiset. Asiaa tutkitaan 
ja hoidetaan edelleen, päätti hallitus. 

Kun asiaa pohtinut Veljesavun hallitus ei tuntunut perinneyhdistysasialle lämpenevän, 
Tampereen kerhon aloite tuli Tauno Pajusen esittämänä käsiteltäväksi vuoden 2004 vuo- 
sikokouksessa. Vuosikokous ei kuitenkaan ollut valmis päättämään perinneyhdistyksen 
perustamisesta, vaan kirjasi pöytäkirjaan yhdistyksen hallituksen tutkivan edelleen asiaa. 
Joitakin kannanottoja perinneyhdistyksen puolesta kuultiin samoihin aikoihin muual- 
takin kuin Tampereelta. Kun Aarne Kähärä oli syksyllä 2004 kuultavana Veljesavun hal- 
lituksessa, hän totesi aikaisempien puheittensa mukaisesti, että tässä vaiheessa olisi hyvä 
”panna piste Veljesavulle? ja jatkaa toimintaa perinneyhdistyksenä.”'> 


Puheenjohtaja Cande oli muuta hallitusta valmiimpi perinneyhdistyksen perustami- 

seen. Hän piti tamperelaisten aloitetta perinneyhdistyksestä mainiona, tulevaisuuteen 
tähtäävänä ideana, joka piti ratkaista sekä tunteella että järjellä. Canden mukaan kym- 
menen vuoden kuluttua suomalaisia SS-miehiä olisi elossa 2-3 veljeä. Perinteitä olivat 
jo vuosien ajan ylläpitäneet uudet, nuoret jäsenet, ”jotka vaivoja ja rahoja säästämättä 
ovat keränneet ja säilyttäneet rikkinäisiä voiastioitamme, kuluneita nenäliinoja, nuuski- 
neet Viron, Liettuan, Latvian, Saksan ja Ruotsin kirpputoreja saadakseen ruosteisen pis- 
timen jne. Valitettavasti me alkuperäiset emme arvosta heitä oikealla tavalla. Heistä jo- 
kainen tuntemani osaa kertoa meidän pataljoonastamme enemmän kuin kukaan meis- 
tä. - - Kiitän heitä vielä elossa olevien pataljoonan ja divisioonan miesten puolesta” kir- 
joitti Cande.”™ 

Vuonna 1999 hyväksytyt Veljesavun säännöt eivät selvästikään tyydyttäneet kaikkia. 
Niillä säännöillä ei varsinaisesti ollut luotu perinneyhdistystä, vaikka niissä olikin pe- 
rinteen vaaliminen määritelty Veljesavun yhdeksi tehtäväksi. Kun perinneyhdistysaja- 
tus eli kaiken aikaa jäsenistössä, kuten tamperelaisten aloite ja Kähärän puheenvuoro- 
kin osoittivat, varapuheenjohtaja Karras laati syksyllä 2004 esityksen yhdistyksen uu- 
siksi säännöiksi. Veljesavun hallitus päätti lokakuussa ottaa Karraksen sääntöehdotuk- 
sen jatkokäsittelyyn.”" 

Asia tuli esille vuoden 2005 vuosikokouksessa, jossa uudet säännöt esiteltiin kokouk- 
sen osanottajille. Uudet säännöt muuttivat puheenjohtajan toimikautta sekä hallituk- 
sen jäsenten erovuoroisuutta ensimmäisellä kerralla. Myös yhdistyksen uudesta nimestä 
tuli päättää. Vuosikokous hyväksyi sääntömuutoksen, mutta nimestä ei lopullisesti pää- 
tetty, vaan hallitus valtuutettiin jatkamaan nimiasian käsittelyä keskuudessaan ja otta- 
maan tarvittaessa huomioon yhdistysrekisterin kannan asiassa. Saamansa valtuutuk- 
sen mukaisesti hallitus pohti sääntöihin tehtäviä tarkistuksia kesäkuussa 2005. Tuolloin 
hallitus päätti, että yhdistyksen uudeksi nimeksi otetaan Veljesapu Perinneyhdistys ry. 
Samalla päätettiin hakea yhdistysrekisteriltä sääntöjen ennakkotarkastusta sekä esittää 
uudet säännöt 2006 vuosikokouksen hyväksyttäviksi.?!? 

Kun säännöt oli ennakkotarkastettu yhdistysrekisteritoimistossa ja niihin vaaditut 
lukuisat muutokset oli tehty, säännöistä päätettiin lopullisesti vuoden 2006 vuosiko- 
kouksessa. Tällä kertaa yhdistyksen tarkoitus ja toiminnan laatu käsiteltiin säännöissä 
aikaisempaa yksityiskohtaisemmin. Yhdistyksen tarkoitukseksi määriteltiin Saksan so- 
tavoimissa toisen maailmansodan aikana vuosina 1941—1943 palvelleiden suomalaisten 
Waffen-SS vapaaehtoisten epäpoliittisena yhdyssiteenä oleminen, heidän yhteisten etu- 
jensa valvominen sekä taloudellisissa vaikeuksissa olevien vapaaehtoisten ja heidän per- 
heittensä avustaminen. Edelleen yhdistyksen tarkoituksena todettiin olevan edistää ja 


tarvittaessa avustaa oikean tiedon levittämistä eri nimillä tunnetusta suomalaisesta va- 

paaehtoispataljoonasta. Lisäksi yhdistys toimii vuonna 1944 lakkautetun SS-Aseveljet 
ry:n sekä Veljesapu ry:n perinteiden vaalijana. 

Tarkoituksensa toteuttamiseksi yhdistys jakaa veljesavustuksia, ylläpitää veljeshengen 
luomaa yhteenkuuluvuutta, harjoittaa julkaisutoimintaa, tukee alansa perinne- ja mu- 
seotoimintaa, järjestää kokouksia ja esitelmätilaisuuksia sekä virkistystoimintaa, suorit- 
taa tarkoitukseensa liittyviä tutkimuksia ja selvityksiä, voi kuulua jäsenenä yhdistyksiin, 
jotka ovat lähellä sen toimintaa sekä voi perustaa rekisteröimättömiä alaosastoja. Sään- 
töjen mukaan yhdistyksen jäseneksi voidaan hyväksyä Saksan sotavoimissa 1941-1943 
palvelleet suomalaiset SS-vapaaehtoiset ja heidän toimintaansa tukeneet sekä yhdistyk- 
sen tarkoitusta kannattavat henkilöt. Yhdistys voi hyväksyä kannattajajäseneksi suoma- 
laisen oikeuskelpoisen yhteisön tai yksityishenkilön." 

Sääntöihin jouduttiin tekemään muodollisia muutoksia vielä loppuvuodesta 2006. 
Sääntömuutos rekisteröitiin patentti- ja rekisterihallituksessa 19. joulukuuta 2006, ja 
yhdistyksen hallitus saattoi kirjata sääntömuutoksen seuraavassa helmikuussa.” 

Jotkut käsittivät nimenmuutoksen ja sääntömuutoksen johdosta, että Veljesapu ry:n 
tilalle oli perustettu uusi yhdistys Veljesapu-Perinneyhdistys ry. Näin ei kuitenkaan ol- 
lut, vaan vuonna 1955 perustettu, 50 vuotta täyttänyt yhdistys vain muutti nimeään ja 
sääntöjään. Samalla sen luonne muuttui käytännössä entistä selvemmin perinneyhdistyk- 
seksi, mistä kertoi myös samanaikainen veteraanien osuuden väheneminen yhdistyksen 
hallituksessa. Samanaikainen veteraanisukupolven väistyminen ja nuoremman sukupol- 
ven nousu jäsenistön selväksi enemmistöksi saattoi monen nuoremmankin jäsenen mie- 
lessä muuttaa yhdistyksen tavallaan muuksi kuin mitä oli ollut se veteraaniyhdistys, jo- 
hon aikanaan oli liitytty. Muutos oli kuitenkin väistämätön, joskaan tosiasiassa vuoden 
2006 sääntömuutoksella ei asiallisesti saatu aikaan mitään merkittävää parannusta vuo- 
den 1999 sääntöihin. Konkreettisin muutos oli yhdistyksen nimen pidentäminen Pe- 
rinneyhdistys-sanalla, joka tietenkin selvensi yhdistyksen luonnetta, mutta samalla teki 


nimen aikaisempaa kankeammaksi. 


Epäselvyydet historiakirjan markkinoinnissa 


Vaikka useimmista Veljesavun vuosikokouspöytäkirjoista saa sopuisan kuvan, kun lähes 
kaikki asiat päätettiin yksimielisesti, pinnan alla kuohui. Tästä oli kertonut mm. se, että 
vasta valittu puheenjohtaja Konkola lähestyi toukokuussa 2001 rahastonhoitaja Kyös- 
tilää kirjallisesti vaatien Veljesavun omaisuuden inventointia mukaan lukien myytävät 


kirjat. Puheenjohtaja piti erityisen huolestuttavana sitä, että ”Panttipataljoonan” neljän- 

Veljesavun vuosikokous järjestettiin 22.3.2002 Seinäjoella. Tervehdyssanat lausui Pentti Koivisto, 
vasemmalla Tauno Pajunen, oikealla rovasti Erkki Kuparinen. 


nen painoksen myynnistä ei ollut tietoja. Myyntiä hoitanut Heikki Olsson oli kieltäyty- 
nyt selvittämästä asiaa Konkolan sitä pyytäessä. Nyt puheenjohtaja vaati rahastonhoi- 
tajaa toimimaan pikaisesti ja selvittämään niin kirjojen myynnin kuin yhdistyksen ta- 
loudellisen tilanteenkin.?? 

Tällainen pyyntö kertoi siitä, että uusi puheenjohtaja oli joutunut ensi töikseen huo- 
maamaan historiakirjan myynnin tilityksissä olevan vakavia ongelmia. Konkola ei saa- 
nut rahastonhoitajaltakaan tyydyttävää selvitystä, ja niinpä asian puiminen jatkui. Vuo- 
den 2002 vuosikokousasiakirjoihin liitettiin kirjelmä, joka on aivan ilmeisesti Pentti 
Koiviston kirjoittama, vaikka asiakirjoihin liitetystä paperista puuttuukin allekirjoitus. 
Teksti on kovasanaista vanhan veteraanin purkausta Veljesavun asioiden hoidosta. Koi- 
visto kirjoittaa, että hänen on ollut erittäin ikävä seurata, kuinka aseveliyhdistyksen va- 
roja on häikäilemättömästi kavallettu, pihistetty taikka rosvottu. Hänen mukaansa on 
aivan sama, mitä sanoja käytetään, kun todellisuudessa kirjojen markkinointi ja kont- 


rollin puuttuminen on antanut kaikkeen tilaisuuden. 

Koivisto muistutti johtokunnan päätöksestä, jossa päätettiin, että Olsson ja Järvelin 
hoitavat historiakirjojen markkinoinnin yksinomaan kirjakauppiaille. Jos päätöstä olisi 
noudatettu, olisi kaikki kirjat laillisesti laskutettu, ja valvonta olisi ollut helppo hoitaa. 
Maksusuoritukset olisivat tulleet Veljesavulle, eikä kenenkään muun, kerhon tai yksityi- 
sen, tilejä olisi voitu käyttää ”lypsämiseen”. Koiviston toivomus oli, että vuosien 1998- 
2001 tilit saataisiin oikean tilintarkastajan jälkitarkastamiksi ja mahdolliset väärinkäy- 
tökset esille, jotta hallitus voisi päättää jatkotoimista. Koiviston mukaan asiat pyrittiin 
peittämään ja vanhentamaan siten, ettei esimerkiksi Jalo Kokkila evp-pankinjohtajana 
joutuisi taloudelliseen vastuuseen. 

Koivisto oli huomattavasti sävyisämmin vaatinut ammattitilintarkastajaa jo 1999 Acht- 
ungiin lähettämässään kirjoituksessa. Siinä hän oli todennut puheenjohtaja Olssonin an- 
siot, sillä tämä oli tehnyt pääosan yhdistyksen töistä. Siitä oli seurannut stressiä, painei- 
ta ja kulumista, kuten Koivisto kirjoitti. Kukaan ei voi kantaa suurempaa kuormaa kuin 
kohtuudella voidaan edellyttää. Kaikissa järjestöissä on vanhanaikaisuutta ja jälkeenjää- 
neisyyttä kuten Veljesavussakin, oli Koivisto todennut ja korostanut sitä, että yhdistyk- 
sen liikevaihdon noustessa satoihin tuhansiin markkoihin, sille olisi saatava ulkopuolinen 
ammattitilintarkastaja. Asioiden tulisi olla tarkoin kohdallaan — mitä ne eivät tällä het- 
kellä ole, oli ollut Koiviston viesti, mutta sitä ei ollut yhdistyksessä haluttu kuunnella. 

Koiviston kannanotot osoittivat tilanteen tulehtuneisuuden. Kun puheenjohtaja 
Konkola oli kesällä 2001 pyytänyt kirjallisesti rahastonhoitaja Kyöstilältä seuraavaan 
hallituksen kokoukseen selvityksen Veljesavun taloudellisesta tilasta, hän ei toivomaan- 
sa selvitystä saanut. Seuraavaan kokoukseen saapunut Kyöstilä ei ollut sairauteensa ve- 
doten selvittänyt asiaa, mutta hän kertoi, että Veljesavun taloudellinen tilanne on hyvä. 
Inventaarion tekemiseen tarvittiin kerhojen ilmoitusta niiden hallussa olevasta yhdis- 
tyksen omaisuudesta, sanoi Kyöstilä. Tämän johdosta hallitus velvoitti kerhoja, joilla 
on sellaista yhdistyksen omaisuutta, jota ei ole vielä tilitetty, selvittämään asian hallituk- 
sen seuraavaan kokoukseen mennessä. Erikseen korostettiin sitä, että tämä oli erityisen 
tärkeää Tampereen kerhon osalta, joka yksin oli hoitanut pataljoonan historian neljän- 
nen painoksen myyntiä. Järvelin lupasi hoitaa inventaarion tekemisen entisen puheen- 
johtajan Olssonin kanssa.” 

Konkola kirjoitti Achtungissa loppuvuodesta 2001 ihmeteltävän sitä, että ”Panttipa- 
taljoonaa” myydään kirjakaupoissa alle sadalla markalla. Aikanaan oli sovittu, että myyn- 
nistä huolehtii Tampereen kerho, joka tilittää Veljesavulle sata markkaa kappaleelta. Käy- 
tännössä myynnin oli hoitanut yksi henkilö (Olsson), kirjoitti Konkola, ja häneltä oli 
toistuvasti pyydetty ja vaadittu selvitystä asiasta. Sitä ei kuitenkaan ollut kaikilta osin 


saatu. Hallitus jatkaa asian selvittelyä, samoin tamperelaiset, vakuutti puheenjohtaja.” 

Helmikuussa 2002 Järvelin kertoi hallituksen kokouksessa historiakirjan myynnin 
senhetkisen tilanteen ja esitti Tampereen kerhon kannan, jonka mukaan kirjan myynti 
tulisi julistaa loppuun saatetuksi. Hallitus hyväksyi Järvelinin esityksen ja totesi, että his- 
toriakirjan onnistunut myynti oli tuottanut yhdistykselle noin 200 000 markkaa paino- 
laskun ollessa vain noin 102 000 markkaa. Kirjoja todettiin tuossa vaiheessa olevan jäl- 
jellä 240 kappaletta. Näytti siis siltä, että kirjan myynti oli sittenkin onnistunut hyvin.” 

Siltä ilmeisesti näytti Veljesavun vuoden 2002 vuosikokouksessakin, sillä Tampereen 
kerhoa suorastaan kiitettiin sen tekemästä mittavasta myyntityöstä. Kaikki ei kuitenkaan 
ollut niin hyvin, kuin saattoi joidenkin silmissä näyttää. Kävi nimittäin ilmi, että Heikki 
Olsson ei ollutkaan tilittänyt yhdistykselle kaikkia myymiään historiakirjoja. Yhdistyk- 
sen saatavat Olssonilta olivat huomattavat. Asia oli esillä hallituksen kokouksessa tou- 
kokuussa 2003. Tuolloin todettiin, että jäljellä olleet ”Panttipataljoona”-kirjat oli nyt- 
temmin siirretty Olssonilta Mika Hakanpäälle, ja Lasse Järvelin esitti hallitukselle tili- 
tysasioiden eli saatavien perimisen Olssonilta ”jättämistä sillensä”, koska jäljellä olevien 
kirjojen arvo riitti korvaamaan Veljesavulle aiheutuneen taloudellisen vahingon. Halli- 
tus hyväksyi Järvelinin esityksen.” 

Taas näytti siltä, että kirjanmyyntiasia olisi loppuun käsitelty. Näin ei kuitenkaan ollut, 
sillä seuraavassa hallituksen kokouksessa todettiin, että neljännen painoksen loppuerästä 
oli myyty 432 kappaletta Suomalaiselle Kirjakaupalle alehintaan. Hallituksen jäsen Jari 
Heikkilä oli jo vuonna 2001 laskenut, että Veljesavulle oli koitunut tästä 21 600 markan 
eli noin 3 600 euron tappio. Tuolloinen hallitus ei kuitenkaan ollut käsitellyt asiaa, vaan 
tappioiden toteamisen sijaan vuosikokous 2001 oli antanut kiitokset yhdistyksen talou- 
denhoidosta. Kun asia nyt tuli hallituksessa esille, todettiin, ettei asialle enää voida teh- 
dä mitään konkreettista. Aiempi hallitus oli käsitellyt asiaa ”hyvässä uskossa”. Oikeusjut- 
tua asiassa hallitus ei halunnut nostaa, sillä, kuten Järvelin totesi, Veljesapu on ”veitsen- 
terällä julkisuuden suhteen Suomessa”, joten oikeusjutut eivät olisi toiminnalle eduksi. 
Koska Heikki Olssonin terveys oli jo erittäin huono, hallitus päätti ottaa yhteyttä Olsso- 
nin omaisiin todeten, että jos se ei auta, Veljesapu tulee kääntymään poliisin puoleen. 

Veljesavussa laskettiin, että Olssonin pankkitilille oli ohjattu ”Panttipataljoonan” 
myyntituloja noin parisataatuhatta markkaa eli yli 30 000 euroa. Syyskuussa 2004 hal- 
litus pohti jälleen kerran asiaa todeten, ettei Olssonin omaisilta ollut saatu asiaan sel- 
vyyttä. Pekka Karras oli sitä mieltä, että kysymyksessä on kavallus, ja hallitus päätti teh- 
dä asiassa tutkintapyynnön poliisille.” Tällaista pyyntöä ei kuitenkaan koskaan tehty. 
Kohun keskiössä ollut Heikki Olsson oli niin sairas, ettei häneltä voitu enää saada mi- 
tään lisäselvitystä asiassa. Ennen kuin prosessissa päästiin eteenpäin, Olsson kuoli 19. 


heinäkuuta 2005. Kuvaavaa tilanteelle oli, että Olssonin omaiset eivät halunneet Tam- 

pereen kerhoa entisen puheenjohtajan hautajaisiin, mistä syystä kerho ei suostunut toi- 
mittamaan pataljoonan lippua siunaustilaisuuteen, vaan se oli tuotava muualta. Kerho 
lähetti silti hautajaisiin adressin, jossa todettiin, että estyneenä saapumasta aseveljen ja 
entisen puheenjohtajan hautajaisiin, kerhon jäsenet halusivat kuitenkin kunnioittaa hä- 
nen muistoaan.” 

Historiakirjan neljännen painoksen myyntiepäselvyydet nousivat yhdistyksen halli- 
tuksen esityslistalle jälleen toukokuussa 2005 Kosti Canden kirjeen johdosta. Taustalla 
oli eräiden naisjäsenten ”erottaminen” Tampereen kerhosta, jonka Cande epäili olevan 
kytköksissä kirjamyyntiin. Lasse Järvelin oli antanut ymmärtää, ettei Eila Rajalan, Hilk- 
ka Sartion ja Ritva Kekkosen ollut enää syytä osallistua kerhon kokouksiin. Kaksi ensin 
mainittua olivat SS-miesten leskiä ja Kekkosen veli oli palvellut vapaaehtoispataljoonas- 
sa. Tampereen kerho katsoi naisten antaneen pääyhdistykselle harhaanjohtavia tietoja 
Tampereen kerhosta. Tällaiset totuuden vastaiset tiedot olivat kerhon mukaan vaikut- 
taneet mm. Kosti Canden Achtungiin kirjoittamaan pääkirjoitukseen, jossa kovin sa- 
noin arvosteltiin tamperelaisia SS-miehiä. Asiaa käsitellessään Veljesavun hallitus päät- 
ti kuitenkin olla avaamatta kirja-asiaa uudelleen, koska se oli hallituksessa jo kahdesti 
päätetty loppuun käsitellyksi. Kun kirjoista ei ollut mitään kirjanpitoa, kukaan ei kyke- 
nisi todistamaan, ketkä kirjoja ovat saaneet myytävikseen, ketkä ovat tilittäneet rahoja, 
eikä kirjojen myyntihintaa enempää kuin lahjoitettujen kirjojen määrääkään tiedetty.” 

Hallituksen päätös ei tälläkään kertaa ollut lopullinen, vaan hallitus palasi kirjan- 
myyntiasiaan lokakuussa 2005 Kosti Canden asiaa koskevan uuden kirjeen johdosta. 
Tällä kertaa päätettiin selvittää paikalliskerhojen tilien juridiset omistajat ja kerhojen 
vastuuhenkilöt. Tampereen kerholle päätettiin lähettää kirje, jossa todetaan, ettei kerho 
ole tilittänyt Veljesavulle kirjamyynnistä saatuja tuloja. Samalla hallitus halusi selvityk- 
sen siitä, paljonko Tampereen kerho on valmis tilittämään Veljesavulle. Cande jatkoi tä- 
män jälkeenkin kirjelmöimistään asiassa. Hän vaati Tampereen kerhoa Olssonin jälkeen 
vetäneeltä Lasse Järveliniltä tietoa siitä, mistä Tampereen kerhon tilillä olleet varat, joi- 
ta kerho oli käyttänyt matkoihin, lahjoihin, kukkiin, ravintolaan jne., olivat kertyneet. 
Canden kirjelmän takaa paistoi epäilys, että ”Panttipataljoonan” myynnistä kertyneitä, 
pääyhdistykselle kuuluvia varoja olisi päätynyt Tampereen kerhon tilille. Että näin oli 
tapahtunut, todisti myös tamperelainen Tauno Pajunen, joka jo vuonna 2002 vakuutti 
kirjallisesti, että historiakirjan myynnistä kertyneitä tuloja oli ohjattu Tampereen ker- 
hon tilille, vaikka ne olisi pitänyt tilittää pääyhdistykselle. Tampereen kerho ei ollut Pa- 
jusen mukaan millään tavoin osallistunut kirjan myyntiin, jonka oli hoitanut Olsson 
yksinään. Canden esittämän syytöksen mukaan Tampereen kerho oli Olssonin jälkeen 


kerhon puheenjohtajaksi valitun Järvelinin puheenjohtajakaudella tuhlannut Veljesa- 

vun varoja noin 10 000 euroa.?? Kirjamyynnistä oman kertomansa mukaan kirjaa pitä- 
neen Ritva Kekkosen mielestä vajaus kirjatileissä johtui siitä, että Tampereen kerhon jä- 
senet jättivät tilittämättä tai maksamatta saamiaan kirjoja. 

Kun asiaa selviteltiin syksyn mittaan, Veljesavun hallitus saattoi todeta joulukuussa, 
että yhdistyksen saatavat Tampereen kerholta olivat markoissa ilmaistuina lähes 60 000 
mk. Tampereen kerhon tilillä puolestaan oli 5 000 euroa. Hallitus päätti, että Tampe- 
reen kehon varat kuuluvat Veljesavulle ja ne on siirrettävä Veljesavun tilille. Samalla hal- 
litus päätti, että kaikkien paikalliskerhojen tilit lopetetaan vuoden 2006 alussa. Päätös- 
tä muutettiin tammikuussa 2006 siten, että Tampereen kerhon tuli luovuttaa vain puo- 
let varoistaan pääyhdistykselle. Loput oli mahdollista käyttää kerhon hyväksi.” 

Vuosikokous käveli kuitenkin osittain hallituksen ylitse. Se päätti kyllä äänestyksen 
jälkeen, että paikalliskerhojen tilit ovat yhdistyksen tilejä. Samalla se kuitenkin päätti, 
jälleen äänestämällä, hyväksyä Raimo Rosendahlin esityksen, että paikalliskerhojen ti- 
lejä ei lakkauteta, vaan ne voivat budjetoida menonsa etukäteen, ja niillä on oikeus ra- 
han käyttöön tositteita vastaan. Achtungissa julkaistu kokousselostus kertoo kerhojen 
tilejä koskevan asian käsittelystä: ”Pitkähkön ja monipolvisen keskustelun jälkeen pääs- 
tiin pari kertaa äänestämällä ratkaisuun, jossa todettiin näiden alueellisten kerhojen ti- 
leillä olevien varojen olevan Veljesapu ry:n rahaa. Äänestystä edelsi vielä niin istuvan pu- 
heenjohtajan (Pekka Karras) kuin yhdistyksen sihteerin (Juhani Valo) ja rahastonhoita- 
jankin (Britt-Marie Valo) painostusluontoinen ilmoitus, että he eivät jatka tehtävissään, 
ellei vuosikokous päädy ratkaisuun, jossa paikallisten kerhojen tileillä olevien rahojen 
päätetään olevan Veljesapu ry:n rahaa”. Suuri osa kokousedustajista oli ilmeisen tietämä- 
tön, mistä oikeastaan oli kysymys, ”eikä heitä kokouksessakaan selvästi informoitu”, ku- 
ten Achtungissa todettiin.” 

Vuosikokouksen päätöksestä huolimatta Veljesavun hallitus päätti kesäkuussa 2006 
paikalliskerhojen tilien lopettamisesta ja tileillä olevien varojen siirtämisestä Veljesavun 
tilille. Kerhoja kehotettiin ottamaan yhteyttä pääyhdistykseen, jos kuluja syntyy, toisin 
sanoen, jos kerhot tarvitsevat varoja toimintaansa. Esimerkiksi hautajaisseppelekulut lu- 
vattiin hoitaa automaattisesti. Kentälle lähetetyssä kirjeessä hallitus totesi kerhojen ti- 
lien olevan juridisesti pääyhdistyksen omaisuutta. Samalla kerhot määrättiin toimitta- 
maan ajan tasalla olevat tiliotteet sekä arkistonsa pääyhdistykselle. Paikalliskerhojen ti- 
lit oli lopetettava ja varat siirrettävä Veljesavun tilille.” 

Hallituksen pöytäkirjaan kirjattu päätös tilien lopettamisesta herätti hämmennys- 
tä kerhoissa sekä muutamissa hallituksen jäsenissä, jotka joutuivat ihmettelemään, eikö 
vuosikokouksen päätös ollutkaan pätevä. Hallituksen pöytäkirjaan kirjatun sanamuo- 


don takana ollut puheenjohtaja Karras joutui selittelemään, että vuosikokouspäätös on 

yhdistyslain nojalla pätevä. Hallituksen päätös tilien lakkauttamisesta oli hänen mu- 
kaansa periaatteellinen ja toteutettavissa myöhemmin.” 

Kentältä tuli hallitukselle osittain hyvinkin ankaraa palautetta, jossa hallitusta syytet- 
tiin Veljesavun hajottamisesta, kun se lähtee vaatimaan kerhojen rahoja itselleen. Syytös- 
ten keskipisteessä ollut Tampereen kerho oli luonnollisesti kaikkein nyrein, mutta esi- 
merkiksi Kouvolan/Kymenlaakson kerhoa johtanut, entinen Veljesavun hallituksen jäsen 
Jari Heikkilä epäili, että hallitukselta on kadonnut maalaisjärki, kun se näytti yrittävän 
hajottaa sääntömuutoksella aikaansaadun perinneyhdistyksen alkumetreillä. Tampereen 
kerho totesi Veljesavun kestäneen koossa ulkoisista uhkista huolimatta ja kysyi, onko nyt 
tarkoitus hyökätä yhdistyksen sisältä jäljellä olevien paikalliskerhojen kimppuun oikeus- 
toimilla uhkailemalla ja murtaa sillä tavoin koko yhdistys. 

Varsin selvästi kentän mielipiteistä kertoo Etelä-Pohjanmaan kerhon Veljesapu-Perin- 
neyhdistykselle osoittama kirje, jossa kerho ilmoitti, ettei sillä ole rahavaroja. Samalla 
kerho ilmoitti pitävänsä hallituksen vaatimusta tilien lopettamisesta erittäin loukkaava- 
na. Kerho oli sitä mieltä, ettei kerhojen toiminta voi aiheuttaa yhdistyksen hallituksen 
uhkaamia rikosoikeudellisia toimia sen vapaan valtion lakien mukaan, jossa veteraanien 
ansiosta saamme elää. Mikäli asian käsittely ei pääty, kerhon puheenjohtaja Mika Ha- 
kanpää ja sihteeri Sinikka Juutilainen pyysivät kirjaamaan itsensä ja Etelä-Pohjanmaalla 
elävät aktiiviset veteraanit eronneiksi yhdistyksestä.” 

Paikalliskerhojen tilien lopettaminen oli saanut alkunsa ”Panttipataljoonan” neljän- 
nen painoksen myynnistä syntyneistä erimielisyksistä, joita ei suinkaan ollut ratkaistu 
Veljesavun hallituksen sen suuntaisista päätöksistä huolimatta. Kesällä 2006 tilintar- 
kastaja Jorma Laakso kutsuttiin hallituksen kokoukseen, jossa päätettiin erityistilintar- 
kastuksen tekemisestä yhdistyksessä. Samalla hallitus velvoitti paikalliskerhoja toimit- 
tamaan tiedot hallinnassaan olevista tileistä, ja mikäli näin ei tapahdu, hallitus varautui 
tekemään talousrikostutkintapyynnön erityistilintarkastuksen yhteydessä.” 

Velvoite ulotettiin siis koskemaan kaikkia kerhoja, vaikka varsinainen ongelma kos- 
ki ainoastaan Tampereen kerhoa. Hallitus kävi asiasta vilkkaan keskustelun syyskuussa 
2006. Tuolloin Kimmo Toivola esitti vanhojen virheiden yliviivaamista, mikäli ne ovat 
johtuneet siitä, ettei kenttää ollut ohjeistettu varojen käytössä. Hänen mukaansa vanho- 
ja penkomalla hajotetaan yhdistys, eikä penkominen auta asiaa. Lisäksi Veljesavun pai- 
kalliskerhoille lähettämän kirjeen sanamuoto oli Toivolan mukaan herättänyt pahek- 
suntaa. Puheenjohtaja Karras puolusti laatimansa kirjeen sanamuotoa, jossa oli mainit- 
tu sanktiot tilitietojen toimittamatta jättämisestä. 

Hallituksen käsitellessä kirjamyyntiasiaa marraskuussa 2006 puheenjohtaja Karras to- 


tesi, ettei tamperelaisen Heikki Olssonin toimiminen Veljesavun puheenjohtajana kir- 

jamyynnin aikana tehnyt kirjarahoista Tampereen kerhon rahoja. Karraksen näkemys 
oli, että asia saatetaan ratkaisuun joko viranomaisten toimesta tai seuraavassa vuosiko- 
kouksessa. 7! 

Asian yhdistyksen sisällä saaman suuren huomion vuoksi yhdistyksen hallitus kutsui 
tammikuussa 2007 koolle paikalliskerhojen keskustelutilaisuuden, jossa kuultiin myös 
tilintarkastajia. Paikalla olivat Turun, Tampereen, Hämeenlinnan ja Hamina-Kouvolan 
kerhojen edustajat. Kutsutuista kerhoista Helsingin, Porin, Etelä-Pohjanmaan ja Ou- 
lun kerhojen edustajilla oli este. Tilaisuudessa hallitus informoi osanottajia hallitukses- 
sa tuolloin esillä olleesta Hietaniemen muistomerkin laajentamishankkeesta. Kerhojen 
edustajat puolestaan arvostelivat yhdistyksen hallitusta erityisesti taloudellisten asioit- 
ten hoitamisessa, ja muistomerkin laajentamistakin pidettiin liian kalliina. Toivottiin lä- 
pinäkyvyyttä hallituksen toimiin, ja pisimmälle taisi mennä nimettömäksi jäänyt osan- 
ottaja, joka totesi, että ”laiva ( Veljesapu) on mennyt karille, huomaako puheenjohtaja 
sen?” Tilaisuuden lopuksi tilintarkastaja Jukka Kaski totesi, ettei kaikkea saada tutkittua, 
mutta syyttelyt ja jälkipuheet pyritään lopettamaan. Samalla hän toivoi paikalliskerho- 
jen veteraaneilta ja aiemmilta toimijoilta lisätietoja yhdistyksen toimintahistoriasta.?* 

Erityistilintarkastuksen pitänyt Jorma Laakso esitti vuoden 2007 vuosikokoukses- 
sa tarkastuskertomuksensa. Sen mukaan Veljesavulla oli saatavia yhdistyksen rekiste- 
röimättömältä Tampereen kerholta 10 378,55 euroa. Samalla tilintarkastaja totesi, että 
Veljesavun hallitus ei ollut ryhtynyt konkreettisiin toimiin asiassa, vaikka ”Panttipatal- 
joonan” tilitykset olivat loppuneet jo 2001. Hallituksen toiminta oli ollut jossain mää- 
rin moitittavaa. Tarkastuskertomuksen kuultuaan vuosikokous päätti yksimielisesti siir- 
tää Tampereen kerhon tilille jäädytetyt varat kokonaisuudessaan pääyhdistyksen tilille. 
Tilillä olevien varojen ja mainitun saatavien määrän erotuksen vuosikokous päätti periä 
vastuullisilta, ja periminen jätettiin vuosikokouksen valitseman hallituksen tehtäväksi.” 

Vuoden 2007 vuosikokouksessa valittu uusi hallitus pehmensi Veljesavun aikaisem- 
paa tiukkaa kantaa kerhojen tiliasiassa. Se noudatti vuosikokouksen päätöstä ja lopetti 
Veljesapu ry -nimikkeellä olleet paikalliset tilit. Asiasta informoitiin paikalliskerhojen 
vastuuhenkilöitä niin, että tileillä olevat varat voidaan siirtää toisille tileille, jotka jäävät 
paikallisten kerhojen käyttöön. Samalla paikallista toimintaa luvattiin tarpeen vaaties- 
sa tukea pääyhdistyksestä.7* 

Kirjamyynnin taloudelliset epäselvyydet jäivät tavallaan lopullisesti selvittämättä. 
Tampereen kerho joutui syytettyjen penkille lähinnä siksi, että Veljesavun puheenjohtaja, 
Tampereen kerhon puheenjohtaja ja ”Panttipataljoonan” neljännen painoksen markki- 
noija olivat yksi ja sama henkilö — Heikki Olsson. Tampereen kerho näyttää olettaneen, 
että Veljesavun hallitus oli tehnyt Olssonin kanssa kirjojen myyntisopimuksen. Tosia- 

siassa mitään tällaista sopimusta ei ollut tehty, vaan Olsson oli yhdistyksen puheenjoh- 
tajana ottanut kirjamyynnin tehtäväkseen. Hän oli myös aktiivisesti ajanut uuden pai- 
noksen ottamista Mauno Jokipiin häntä tähän toistuvasti patistaessa. Niin Olsson kuin 
Jokipiikin näkivät uuden painoksen ottamisessa hyvän taloudellisen bisneksen. Kun kir- 
jamyynnistä kertyneitä tuloja oli tilitetty Tampereen kerhon tilille, näytti varsinkin Hel- 
singistä katsottuna siltä, että Tampereen kerho oli syyllinen syntyneisiin epäselvyyksiin. 
Tämä korostui sillä, että Olsson oli ottanut tosiasiassa kirjasta suuremman painoksen 
kuin mitä hallitus oli päättänyt ja myynyt näitä ”häntiä” omaan laskuunsa. Kun Olsso- 
nin terveydentila samaan aikaan heikkeni, hänen kykynsä selviytyä monimutkaisista ti- 
lityksistä vaikeutui. Missään vaiheessa ei näytä noussen esille se, maksoiko Veljesapu tai 
mahdollisesti Heikki Olsson vuoden 2007 alussa kuolleelle Jokipiille hänelle kuuluvan 
kirjoituspalkkion neljännen painoksen myynnistä. 

Syytön ei suinkaan ollut Veljesavun hallituskaan. Se oli kirjannut epämääräisesti sen, 
miten historiakirjan myynti hoidetaan. Hallitus myös totesi toistuvasti kirjamyynnin ole- 
van loppuun selvitetty, vaikka tosiasiassa epäselvyyksiä oli edelleen runsaasti. Kun epäsel- 
vyyksiä lopulta yritettiin selvittää, se tehtiin sikäli taitamattomasti, että syytökset koh- 
distettiin Tampereen kerhoon, jonka syyllisyys näyttää pääosin rajoittuneen siihen, että 
kerho antoi ohjata kirjan myyntituloja omalle tililleen. Kerho ryhdistäytyi vasta vuonna 
2002, kun asia oli noussut yhdistyksessä puheenaiheeksi. Sen jälkeiset yhdistyksen toi- 
met puolestaan olivat lähes pelkästään juridisesti motivoituja. Inhimillisille tekijöille ei 
annettu sitä painoa kuin niille olisi pitänyt silloisessa tilanteessa erityisesti vastuuhenki- 
löiden ikä ja terveydentila huomioiden antaa. 


Saksalaisvierailut jatkuvat 


Kesällä 2000 kohua Suomessa aiheuttanut Kameradenwerk Korps Steiner e.V. oli jälleen 
seuraavana vuonna tulossa Suomen-vierailulle. Mukana oli nyt saksalaisten lisäksi myös 
ranskalaisia ja belgialaisia yhdistyksen jäseniä. Tälläkin kertaa Helsingin kerho huolehti 
vierailun ohjelmasta, mutta nyt saksalaiset olivat tavallaan koko Veljesavun vieraita, sil- 
lä saksalaisten vierailusta kerrottiin jo etukäteen Achtungissa, ja sitä selostettiin lehdessä 
myös jälkeenpäin. Mukana oli saksalaisia veteraaneja, mutta myös nuorempia asianharras- 
tajia sekä entisten SS-miesten omaisia. Vuoden 2001 vierailuohjelmaan Suomessa kuului 
käynti Panssarimuseolla Parolassa, illanvietto Santahaminan upseerikerholla sekä kunnia- 
käynti ja seppeleenlaskut Hietaniemessä. Vierailunsa aikana saksalaiset palkitsivat yhdis- 


tyksensä kultaisella merkillä suomalaisia yhteistyökumppaneitaan. Tiedotusvälineissä tätä 


396 


vierailua ei enää osattu noteerata. Tuskinpa vierailusta julkisesti juuri mitään tiedotettiin- 
kaan. Saksalaiset matkustivat edellisen vuoden tapaan Helsingistä edelleen Viroon ja Lat- 
viaan. Viron Maarjamaalla Korps Steinerin ryhmä laski seppeleen saksalaisten ja virolais- 
ten kaatuneiden muistomerkille. Virolainen SS-Narva-pataljoonan veteraani, everstiluut- 
nantti Harri Rent totesi puheessaan Steinerin armeijakunnan viivyttäneen syksyllä 1944 
puna-armeijan etenemistä niin, että kymmenettuhannet virolaiset ehtivät paeta länteen. 

Helsingin sotilasläänin komentaja kenraalimajuri Ahti Vartiainen ei matkansa takia 
voinut osallistua saksalaisten vierailuun, mutta hän lähetti heille kirjallisen tervehdyk- 
sensä, joka julkaistiin Die Kameradschaft -lehdessä. Samassa numerossa ilmestyi Kari 
Ruudun artikkeli saksalaisten Suomessa käynnistä. Kenraali Vartiainen kiitti edellisenä 
kesänä saamastaan Steinerin kultaisesta ansiomerkistä ja kertoi isänsä taistelleen jatkoso- 
dassa mm. Kiestingin ja Uhtuan rintamilla yhdessä saksalaisten aseveljien kanssa. Muu- 
ten kohtalona olisi ollut likvidointi tai näännyttäminen Siperian pakkotyöleireillä.?5 

Vierailuperinne jatkui edelleen vuonna 2002. Saksalaisveteraanit saapuivat 11. syys- 
kuuta lentäen Suomeen, ja ohjelmassa oli yhteinen illanvietto Kameradschaftsabend, jon- 
ka aikana kenraalimajuri Vartiainen esitti lämpimän tervehdyksensä. Seuraavana päivänä 
oli kunniakäynti Hietaniemessä sekä vesibussiajelu, minkä jälkeen saksalaiset matkusti- 
vat jälleen Viroon sekä palasivat sieltä 18. syyskuuta Suomeen lentääkseen Saksaan. Vel- 
jesavun hallitus keskusteli suhtautumisesta saksalaisiin vieraisiin, ja se totesi Helsingin 
kerhon jäsenten olevan yksityishenkilöinä järjestämässä vierailuun liittyviä tilaisuuksia. 
Kun tämäkin vierailu toteutui matalalla profiililla, se ei aiheuttanut julkista kohua. Vel- 
jesavun hallitus otti jälkikäteen myönteisen kannan vierailuun, mutta oli kuitenkin niin 
varovainen, että päätti alistaa yhdistyksen lopullisen kannan seuraavan vuosikokouksen 
ratkaistavaksi. Samalla hallitus korosti, että sen mielestä vierailuilla vaalittiin vain puh- 
dasta aseveliyhteyttä, eikä se halunnut minkäänlaisen politiikan olevan mukana näissä 
yhteyksissä. Varovaisuudesta kertoo se, ettei Achtung julkaissut vierailusta muuta kuin 
Kari Ruudun lyhyen ennakkojutun sekä puheenjohtaja Konkolan maininnan, jossa hän 
totesi olevan erinomaista, että vanhoihin aseveljiin pidetään yhteyttä ja kehitetään yh- 
teistyötä heidän kanssaan. 

Yhdistyksen sihteeri Juhani Valo tosin kirjoitti jälkikäteen Achtungissa saksalaisten 
vierailusta todeten, että hänelle ja hänen rahastonhoitaja-vaimolleen jäi vierailusta hyvä 
mieli. Yhteinen illallinen tuntui suuren perheen kohtaamiselta, ja tilaisuudet Hietanie- 
men hautausmaalla muistuttivat veljistä, jotka lepäävät Ukrainan mullissa ja Kannaksen 
kivikoissa. He edesauttoivat uhrillaan vapautemme säilymistä, kirjoitti Valo, joka ilmoit- 
ti vaimonsa kanssa olevansa Kameradschaft-veljeyden sekä ehdottomasti suomalaisten 


ja muiden eurooppalaisten SS-veteraanien ja heidän järjestöjensä yhteistyön kannalla. 

Kun saksalaisvierailu tuli Veljesavun vuosikokouksessa keskusteltavaksi, kokous to- 
tesi, ettei yhdistys ”tee politiikkaa”, vaan kunnioittaa muita eurooppalaisia veljiä ase- 
veljinä, ja yhteyksiin heidän vastaavien järjestöjensä kanssa suhtaudutaan myönteises- 
ti. Saksan-suhteet vahvistettiin asiallisesti vuosikokouksen hyväksymässä vuoden 2002 
toimintakertomuksessa, jossa todettiin ns. ulkosuhteiden ylläpidon eli Kameradschaft- 
toiminnan kuuluminen kertomusvuoden tapahtumiin. Samoin hyväksytyssä vuoden 
2003 toimintasuunnitelmassa todettiin, että yhteydenpitoa ulkomaisiin veteraaneihin 
ja heidän kerhoihinsa tiivistetään, jotta nuorempi jäsenistö pääsisi yhteyteen eri maiden 
vastaavien yhdistysten kanssa. Puheenjohtaja Konkolan mielestä vanhasta aseveljeydes- 
tä saksalaisten kanssa ei tullut irtisanoutua, vaikka joillekin oli jäänyt kyyristelyn ajas- 
ta vanha levy päälle.7** 

Kun suhteet Kameradenwerk Korps Steineriin oli siihen saakka hoidettu Helsingin 
kerhon ja yksityishenkilöiden nimissä, suhteet alkoivat nyt hoitua pääjärjestön kautta. 
Korps Steiner oli jakanut kultaisia ansiomerkkejään useille suomalaisille 2000-luvun 
alussa, mutta puheenjohtaja Olssonin kielteisen kannan johdosta Veljesavulla ei järjes- 
tönä ollut mitään roolia näiden merkkien jakamisessa. Muutos tapahtui Olssonin luo- 
vuttua puheenjohtajan tehtävästä. Niinpä saksalaisyhdistys kääntyi vuonna 2003 Vel- 
jesavun puoleen tiedustellen, keille suomalaisille voitaisiin myöntää Kameradenwerkin 
ansiomerkit. Veljesavun hallitus suositteli Kosti Candea ja Veikko Eloa. Toukokuun ko- 
kouksessa puheenjohtaja Cande ojensi Elolle Kameradenwerkin kunniakirjan ja kultai- 
sen ansiomerkin tunnustuksena Flon tekemästä arvokkaasta työstä suomalaisten SS- 
miesten kohtalon selvittämiseksi. Saman vuoden syksyllä Veljesavun hallitus esitti, että 
Kameradenwerk Korps Steinerin kultainen ansiomerkki vuonna 2004 annettaisiin Olli 
Wikbergille kirjasta ”Wikingin suomalaiset”, jonka Wikberg oli kirjoittanut yhdessä 
Kari Kuuselan kanssa. Puheenjohtaja Canden mukaan kirja levitti oikeaa tietoa suoma- 
laisista SS-veljistä maailmalle.” 

Yhteydenpito Korps Steinerin miehiin jatkui tämän jälkeenkin. Yhdistyksen kunnia- 
puheenjohtaja Georg Diers vieraili Suomessa kesäkuussa 2006. Hän kävi yhdessä pu- 
heenjohtaja Karraksen ja Kosti Canden kanssa kunniakäynnillä Hietaniemen sankari- 
haudalla, ja hänelle ojennettiin Veljesavun lahjana Tali-Ihantalan taisteluista kertova vi- 
deo.” Saksalaisyhteistyöstä oli tällä tavoin tullut osa koko Veljesavun toimintaa. Näin 
ei kuitenkaan jatkunut pitkään. Veljesavun vuoden 2007 hallitusvalintojen jälkeen sak- 
salaisyhteyksien hoitaminen näytti siirtyvän kokonaan pois yhdistyksen hallitukselta. 
Kun Tapio Skogille, Pekka Karrakselle ja Juhani Valolle ojennettiin seuraavana vuonna 
Korps Steinerin kultaiset merkit, Veljesavun silloinen puheenjohtaja Unto Ilmevalta jou- 
tui julkisesti toteamaan, ettei yhdistyksen hallituksella ole mitään osuutta tähän Korps 

Korps Steinerin kunniapuheenjohtaja Georg Diers (oik.) vieraili Suomessa kesäkuussa 2006. Pu- 
heenjohtaja Pekka Karras vasemmalla, Diersin ja hänen poikansa kanssa kunniakäynnillä Hieta- 
niemessä suomalaisvapaaehtoisten muistomerkillä. Mukana oli myös kuvan ottanut Kosti Cande. 


Steinerin merkkien jakamiseen tai siihen, ketkä niitä saavat. Jaon perusteita oli kysyttä- 
vä Kosti Candelta, kirjoitti puheenjohtaja. Toisin sanoen Veljesavun väistynyt johto 
hoiti yhteydet saksalaisiin ohi yhdistyksen hallituksen. 

Muutaman vuoden tauon jälkeen Veljesavun hallituksen ja Korps Steinerin yhteydet 
palautuivat. Tähän vaikutti ilmeisellä tavalla Kari Ruudun vuoden 2007 lopussa Sak- 
saan lähettämä kirje, jossa hän selvitti Veljesavussa ilmenneitä sekaannuksia ja yhdistyk- 
sen ”bolsevikkisen sihteerin” tapausta. Suhteet saksalaisiin alkoivat tämän jälkeen jäl- 
leen kulkea yhdistyksen hallituksen kautta. 

Yhdistyksen hallituksen jäsen Jyri Koskivaara osallistui kahden muun yhdistyksen 
jäsenen kanssa Korps Steinerin asevelitapaamiseen Fuldan lähellä Kalbachissa Saksas- 
sa heinäkuussa 2010, ja samassa kuussa Korps Steinerin jäseniä saapui jälleen vierailul- 
le Suomeen. Seuraavana vuonna Korps Steinerin edustajat olivat taas Suomessa yhdes- 
sä Belgian Alaamilaisen Sint-Maartenfonds -veteraanijärjestön kanssa. Veljesapu järjes- 


ti 2011 heinäkuun lopussa kesäretken Viron Sinimäelle ja Narvaan. Pataljoonan lippu 

Sinimäen taisteluiden muistomerkillä Virossa 30.7.2011. Kosti Cande (vas.) saksalaisen SS-veteraa- 
ni Gerhard Sellinin ja virolaisten aseveljien seurassa. 


oli mukana, kun suomalaiset laskivat seppeleen yhdessä Korps Steinerin kanssa Maarja- 
maan hautausmaalla Tallinnassa. Sinimäellä retkeläiset osallistuivat Sinimäen taistelun 
67-vuotisjuhlallisuuksiin yhdessä virolaisten veteraanien sekä Steinerin joukkoihin kuu- 
luneiden kansallisuuksien veteraanien kanssa. Viroon siirretty Narva-pataljoona oli syk- 
syllä 1944 joutunut Sinimäellä ankariin taisteluihin hyökkäävää puna-armeijaa vastaan. 
Vierailun päätteeksi tutustuttiin Narvan kaupunkiin. Vuonna 2014 Koskivaara vierai- 
li jälleen Veljesapu-Perinneyhdistyksen edustajana Korps Steinerin asevelitapaamisessa 
sekä Rautaristin ritareiden järjestön vuosittaisessa kokoontumisessa. Koskivaara oli pai- 
kalla myös Korps Steinerin 50-vuotisjuhlakokouksessa 2017 viemässä terveiset saksalai- 
sille aseveljille. Tuolloin todettiin, että kokoontuminen oli harventuneen saksalaisen ve- 


teraanijoukon viimeinen tapaaminen J 

Uusia kunniajäseniä 


Kunniajäsenkysymys oli aikaisempina vuosina kuumentanut tunteita Veljesavussa. Yh- 
distyksen uusituissakin säännöissä oli maininta siitä, että Veljesapu voi kutsua kunniajä- 
seniä, joten oli odotettavissa, että kunniajäsenasiaan palattaisiin. Vuonna 2001 jäsenis- 
töltä tulikin hallitukselle ehdotus, jonka mukaan Karl-Erik Ladau tulisi kutsua Veljesa- 
vun kunniapuheenjohtajaksi. Koska säännöt tunsivat vain kunniajäsenen, mutta ei kun- 
niapuheenjohtajaa, hallitus päätti kutsua Ladaun yhdistyksen kunniajäseneksi erityisesti 
ottaen huomioon hänen sota-aikaiset ansionsa. Seinäjoella maaliskuussa 2002 pidetty 
vuosikokous hyväksyi yksimielisesti hallituksen esityksen Ladaun kutsumisesta Veljesa- 
vun kunniajäseneksi. Hänestä tuli järjestyksessä toinen kunniajäsen Mauno Jokipiin jäl- 
keen? Kun Ladau vuonna 2006 täytti 90 vuotta, Veljesapu lahjoitti hänelle pronssisen 
Sturmmann-patsaan hopeisella laatalla. 

Kun hallitus käsitteli loppuvuodesta 2002 sille tehtyä esitystä Laine-Maire Kyöstilän 
kutsumiseksi kunniajäseneksi, hallitus ei lämmennyt asialle. Kyöstilän todettiin jo ole- 
van Ehrenschwester eli kunniasisar, joten kunniajäsenyyden katsottiin antavan tavallaan 
kaksinkertaisen kunnianimityksen.”? 

Kunniajäsenkeskustelusta ei tälläkään kertaa selvitty vähällä. Veljesavun hallituksessa 
nousi maaliskuussa 2003 esille pöytäkirjassa nimeltä mainitsemattoman henkilön kut- 
suminen kunniajäseneksi. Hallituksen esityslistan mukaan kysymys oli Veikko Elon ja 
Lisa Parjasen elämäntyön palkitsemisesta, mutta tosiasiassa kysymys oli siitä, että Laine- 
Maire Kyöstilä haluttiin kunniajäseneksi. Lisa Parjanen palkittiin yhdistyksen kultaisella 
ansiomerkillä ja Veikko Elo "erityisellä huomionosoituksella”. Erityisesti Kyöstilän kun- 
niajäsenyyttä ilmoitti vastustavansa Kosti Cande, jonka suhde Kyöstilään ei ollut erityi- 
sen lämmin. Olihan Kyöstilä ollut Canden arvostelun kohteeksi joutuneen väistyneen 
puheenjohtajan Heikki Olssonin tukija. 

Kyöstilän kutsumisesta kunniajäseneksi oli tehty hallitukselle esitys ja kerätty jopa 57 
jäsenen allekirjoittama adressi hänen kunniajäsenyytensä puolesta. Tämän lisäksi oli kir- 
jattu puhelimitse saatuja esityksen puoltoja, ja mm. Porin kerho oli yksimielisesti ollut 
puoltamassa Kyöstilän kunniajäsenyyttä. Kymenlaakson kerho oli aktiivisesti kunnia- 
jäsenyyden kannalla, ja Turun kerho lähetti 12 allekirjoittajan esityksen samasta asias- 
ta. Canden johtama hallitus pysyi kuitenkin lujana ja päätti kunniajäseneksi ehdotetun 
henkilön palkitsemisesta muulla tavalla. Samalla se tosin päätti pyytää kunniajäsenkysy- 
myksessä evästystä vuosikokoukselta. Kyöstilän kunniajäsenyyttä vastustivat erityisesti 
helsinkiläiset veljet, jotka olivat pitkään olleet katkeria siitä, ettei Kyöstilä ollut osallis- 


tunut juuri millään tavalla Helsingin kerhon toimintaan. 

Puheenjohtaja Pekka Karras ojentaa Sturmmann-patsaan 90 vuotta täyttävälle kunniajäsen Karl-Erik 
Ladaulle Tampereen Suomalaisella Klubilla kesäkuussa 2006, vasemmalla Laine-Maire Kyöstilä. 


Vuosikokous käveli hallituksen ylitse ja kutsui huhtikuussa 2003 Laine-Maire Kyös- 
tilän Veljesavun kolmanneksi kunniajäseneksi. Tällöin Candekin oli siirtynyt nimitystä 
kannattavien joukkoon. Jonkin verran kiusallista lienee ollut, kun yhdistyksen puheen- 
johtaja joutui vain vähän tämän jälkeen antamaan vakavat moitteet uudelle kunniajäse- 
nelle tämän toiminnasta rahastonhoitajana koskien Veljesavun aiempaa taloudenpitoa 
ja perimättömiä jäsenmaksuja.” 

Kun kunniajäsenten kutsumisessa oli pää avattu, jatkoa seurasi vuoden 2004 vuosi- 
kokouksessa. Tällöin Veljesavun kunniajäseniksi kutsuttiin peräti neljä henkilöä. Börje 
Brotell ja Yrjö Pyyhtiä kutsuttiin kunniajäseniksi sotilaallisista ansioistaan. Kalevi Haa- 
paniemi ja Tapio Sormunen saivat vastaavan kunnian pitkäaikaisesta toiminnastaan Vel- 
jesavun hallituksessa. Samassa yhteydessä vuosikokous teki jossain määrin erikoisen pää- 
töksen. Puheenjohtaja Canden esityksestä kesäkuussa 1944 kaatunut Kalevi Könönen 
palkittiin postuumisti kunniajäsenyydellä sotilaallisista ansioistaan.” 

Kunniajäsennimitykset jatkuivat, kun olivat alkuun päässeet. Vuoden 2006 vuosiko- 
kous nimitti Veikko Elon Veljesavun kunniajäseneksi. Flo oli tehnyt suuren työn vapaa- 


ehtoisten nimiluettelon laatimalla ja ”Pantin lunastajat” -kirjan kirjoittamalla. Hän oli 
J J J J 

omasta mielestään joutunut Veljesavun Ach- 
tung-lehdessä kaltoin kohdelluksi, ja tästä hy- 
västä kunniajäsenyys oli ainakin jonkinlainen 
hyvitys. 

Samalla kertaa kun Elo kutsuttiin kunniajä- 
seneksi, vuosikokouksen pöytäkirjaan kirjat- 
tiin, että Pekka Karras palkittiin muistoristil- 


lä ja kunniakirjalla.” 


Tämä muistoristipäätös 
oli sikäli erikoinen, että muistoristin jakamises- 
ta laadittujen sääntöjen mukaan ristin myöntä- 
misestä päätti Veljesavun hallitus, ja se voitiin 
myöntää yleensä vain SS-veteraaneille. Tällä 
kertaa oli tehty poikkeus. Kosti Cande oli hal- 


lituksen sivuuttaen myöntänyt ristin Karraksel- 


le omalla päätöksellään. Kun Cande ojensi ris- 


tin vuosikokouksessa, paikalla olleet hallituk- 
sen jäseniä myöten hämmästyivät, ja tällaista 


Veljesavun kunniajäsen, terveydenhuolto- 
neuvos Laine-Maire Kyöstilä. 


myöntämistä ihmeteltiin kentälläkin. Esimer- 
kiksi Tampereen kerho kummeksui muisto- 
ristin myöntämistä Karrakselle kysellen, onko 
muistoristin myöntöperusteisiin tehty muutoksia niin, että yksityishenkilö voi myöntää 
sen Veljesavun nimissä sellaiselle, joka ei ole palvellut Saksan sotavoimissa. Kerho huo- 
mautti, ettei jääkärien perinneyhdistyskään jaa jääkäriristejä puheenjohtajilleen; Karras 
oli valittu puheenjohtajaksi 2005. Asia nousi esille yhdistyksen hallituksessa, jossa muis- 
toristin saanut Karras puolusteli päätöstä sillä, että vuosikokouksen yhdistyksen ylimpä- 
nä elimenä tekemä päätös on lopullinen. Tapahtuneen tilanteen eteen joutunut yhdis- 
tyksen hallitus antoi äänestyspäätöksellä 2-1 oman hyväksyntänsä Karraksen saamal- 
le muistoristille Seppo Salorannan ja Carl Wallgrenin ollessa puolesta, Jari Saurion ol- 
lessa vastaan; Jyri Koskivaara ja Kimmo Toivola eivät osallistuneet kokoukseen. Cande 
oli tullut kokoukseen varta vasten hoitamaan asian, vaikka hän ei ollut enää hallituksen 
jäsen. Karraksen muistoristin myöntökirjaa ei allekirjoittanut Cande eikä kukaan hal- 
lituksen jäsenistä, vaan sen allekirjoittivat Tapio Sormunen ja Laine-Maire Kyöstilä.” 

Tämän kaltaiset asiat kertoivat siitä, että asioiden hoitaminen Veljesavussa oli muut- 
tunut osittain sooloiluksi, kun päätöksiä tehtiin hallituksen ulkopuolella, eikä kaikkien 
vuosikokoukselle esitettävien asioiden valmistelu tapahtunut hallituksessa, kuten yhdis- 


tyslain ja yhdistyksen sääntöjen mukaan olisi tullut menetellä. 

Keskustelua muistorististä 


SS-veteraanien muistoristiasia oli hoidettu 1960-luvun alun päätöksillä, mutta vuosi- 
tuhannen vaihteessa nousi esille kysymys, tarvitaanko vielä uusia muistoristejä. Johto- 
kunta päätti selvittää tarpeen. Tämän selvityksen jälkeen päätettiin toukokuussa 2000 
ottaa muistorististä ”uusi painos”. Kysymys ei suinkaan ollut siitä, että muistoristiin oi- 
keutettujen määrää oltaisiin oltu lisäämässä, vaikka Veljesavun jäsenyysehtoja oli juuri 
muutettu niin, että kuka tahansa yhdistyksen tarkoitusperien mukaan toimiva henkilö 
voitiin hyväksyä jäseneksi. Pöytäkirjaan kirjattiin, että alkuperäisen päätöksen mukaan 
muistoristiä voivat tilata jäsenet, kaatuneiden omaiset ja värvärit. Käytännössä jäsenillä 
tarkoitettiin vanhoja jäseniä eli Saksan-vapaaehtoisia. Muistoristin hinnaksi määrättiin 
250 markkaa. Sotainvalidien Veljesliiton kunniamerkkiosasto hoiti niiden myynnin ja 
toimitukset. Jotta muistoristien valmistus ja jakelu pysyisivät hallinnassa, Mika Hakan- 
pää painotti muistoristien numeroinnin tärkeyttä jakelun yhteydessä.”* 

Muistoristien tilauksia tuli noin 70-80, ja ne suunniteltiin tilattaviksi alkuperäisel- 
tä valmistajalta J. A. Tarkiaiselta. Asia kuitenkin pitkittyi, eikä tilauksesta tullut mitään, 
kun suuremmat asiat veivät Veljesavun luottamushenkilöiden ajan. Asiasta keskustel- 
tiin muutamaan otteeseen, ja asiaan palattiin yhdistyksen hallituksessa vuonna 2002. 
Tuolloin todettiin, että Tarkiaisella ei enää ollut muistoristien valmistamiseen tarvitta- 
vaa stanssia, ja uuden stanssin valmistaminen tulisi niin kalliiksi, että muistoristin kap- 
palehinnaksi tulisi jopa 100 euroa. Niinpä ennen tilausta oli selvitettävä, mitkä olisivat 
ristin valmistuksen todelliset kustannukset. Samalla pelättiin, että muistoristi päätyisi 
Eurooppaan kauppatavaraksi.” 

Kun hallitus palasi muistoristiasiaan loppuvuodesta 2002, se päätti hakea ristille vi- 
rallista tunnustusta ja rekisteröintiä.” ® 

Muistoristejä joka tapauksessa valmistettiin Jari Heikkilän aloitteesta ja Kosti Canden 
vastustuksesta huolimatta Hyrsky Oy:llä 2000-luvun alussa. Painevalutekniikalla valmis- 
tetut ristit teetettiin alihankkijalla Virossa, ja ne jaettiin SS-miehille muutaman ristin pää- 
tyessä keräilijöille. Osa risteistä numeroitiin (1001-1059), mutta osa jäi numeroimatta. 
Käytännössä muistoristien myöntämisestä ei enää pitkään aikaan ollut pidetty luetteloa, 
vaikka sellaisen pitämisestä aikanaan oli päätetty. Viimeisen valmistuserän ristien myön- 
nöt ja myynnit jäivät kokonaan kirjaamatta. Mika Hakanpään arvion mukaan SS-muis- 
toristejä on valmistettu kaikkiaan noin 700-800 kappaletta, joista SS-miehille on pääty- 
nyt noin 500, kaatuneiden omaisille noin 30, värväreille noin 30, sairaanhoitajille 3, SS- 
miehinä 1944—1945 olleille 2 sekä muille tahoille kuten saksalaisille esimiehille noin 15. 


Parisensataa ristiä on myyty kaksoiskappaleina SS-miehille ja keräilij öille.7*! 

Asiassa ei muilta osin päästy eteenpäin, sillä 2002 
tehtyä hakemusta ristin virallistamiseksi eli kanto-oi- 
keuden saamiseksi sotilaspuvussa ei ollut hyväksytty. 
Kysymys oli Veljesavun hallituksessa esillä jälleen ke- 
väällä 2004. Tuolloin keskusteltiin muistorististä myy- 
tävänä tuotteena, mutta hallituksessa ilmaistiin näke- 
mys, jonka mukaan myyntituotteeksi sitä ei pitäisi val- 
mistaa. Ostajilla ei kuitenkaan olisi ristin kanto-oi- 
keutta, koska se oli yksiselitteisesti haluttu rajata vain 
SS-miehiin. Niinpä suunniteltiin uudelleen anomuk- 
sen tekemistä muistoristin saamiseksi virallisesti kan- 
nettavien kunniamerkkien joukkoon. Samana vuonna 
ristejä päätettiin tilata lisää 50 kappaletta. 

Mika Hakanpään vaatimuksesta ristit tuli numeroida 
1001-1050, jotta voitaisiin selvittää, kenelle ne on myy- 
ty. Samalla ristit haluttiin erottaa selkeästi vanhemmis- 


ta eristä. Ristejä teetettiin 59 kappaletta, ja lisäksi nii- 


tä valmistettiin pieni osa numeroimattomina. Nume- 


roimattomat kappaleet oli tarkoitettu lähinnä veljien 
SS-vapaaehtoisten muistoristi, 


käytettäviksi ilman muita kunniamerkkejä esimerkiksi 
2000-luvun alun valmiste. 


Veljesavun omissa tilaisuuksissa. Alkuperäiset noin 500 
vuoden 1958 muistoristiä oli valmistettu magneettises- 
ta metallista eli raudasta. Vuonna 1974 valmistetuissa 
sadassa ristissä materiaali oli sama. Vuodesta 1983 lähtien ristit oli tehty ei-magneetti- 
sesta metallista. Ensimmäisessä ja kolmannessa valmistuserässä ristien maalaus on mat- 
taa, toisessa kiiltävä. Kolmas erä tehtiin ilman SS-solkea, koska soljen valmistamisen kat- 
sottiin tulevan erittäin kalliiksi. Kolmannen erän suuruus 1983 oli noin 100 kappalet- 
ta. Kaikissa valmistuserissä voidaan erottaa lähinnä numeroinnista johtuvia variaatioita. 
Puuhastelu muistoristin kanssa herätti jäsenistössä arvostelua. Tiukimman kannan tai- 
si ottaa Tampereen kerho, joka marraskuussa 2002 tuomitsi jyrkästi suunnitelman yli- 
määräisten ristien valmistamisesta. ”Se loukkaa syvästi meitä Wiking-veteraaneja ja olisi 
tämän historiaan perustuvan muistoristin totaalinen häpäisy”, kirjoittivat tamperelaiset. 
Heidän mukaansa muistoristi on suoraan verrattavissa tammenlehvään ja divisioonien 
muistoristeihin. Siihen ei ollut oikeutta muilla kuin Suomen hallituksen 1941 ja 1942 
värväämillä vapaaehtoisilla. ”Josko sitä on aikanaan jaettu Nevanlinnalaisille y.m. olkoon 


sen hetken tulkinta”. Tamperelaisten tiukka muistio jatkui: ”(Muistoristin) jäljentämistä 

himoitsevat kenties jotkut liikemieskeräilijät ja n.s. kuolinpesien ryövääjät, joista meitä 
on varoitettukin. Halukkaat voivat sen sieltä ostaa! Muistoristin jäljentely ja sen varjol- 
la keinottelu ei voi olla yhdistyksellemme tarkoituksenmukaista.”? 

Uutta hakemusta muistoristin virallistamiseksi ei lopulta tehty, sillä vuonna 2004 to- 
dettiin, että 1999 jätettyyn virallistamishakemukseen ei ollut vieläkään saatu vastausta. 
Hallitus valtuutti Canden ja Karraksen käymään ottamassa selvää asian silloisesta tilas- 
ta. Jonkinlainen selvyys saatiinkin, sillä lokakuussa 2004 Veljesavun hallitus päätti, että 
muistoristin virallistamisasiaa ei jatketa. 

Tällaiseen päätökseen oli johtanut Canden ja Karraksen käynti Sotainvalidien Vel- 
jesliitossa. Siellä oli todettu, että muistoristien virallistamishakemuksia oli tehty sato- 
ja, mutta niistä oli hyväksytty ainoastaan sellaiset, joista voitiin selkeästi osoittaa taiste- 
lupaikka ja joukko-osasto. Niinpä esimerkiksi Talin-Ihantalan muistoristiä ei ollut hy- 
väksytty. Kävi myös ilmi, että puolustusvoimien mielestä SS-vapaaehtoisten muistoristi 
ei täyttänyt ulkonäöltään ja yksityiskohdiltaan viralliselta muistoristiltä vaadittavia omi- 
naisuuksia. Merkin sanottiin olevan heikkotasoinen hyväksyttyihin muistoristeihin ver- 
rattuna. Ehkäpä Lauri Leppänen ei ollut niin hyvä kunniamerkkisuunnittelija kuin ku- 
vanveistäjä. Karras totesi myös SS-miesten muistomerkin saamaan laajaan vastustuk- 
seen viitaten, että virallinen muistoristi saisi aikaan samankaltaisen reaktion kuin eräät 
muutkin Veljesavun toimet.?** 

Asia sai tavallaan muodollisen päätöksen, kun muistoristitoimikuntana toimiva So- 
tainvalidien Veljesliiton hallitus käsitteli asiaa joulukuussa 2004 ja totesi, ettei Veljes- 
liitto pidä realistisena ajatusta SS-vapaaehtoisten muistoristin virallistamista jatkosodan 
muistoristiksi. Päätös annettiin Veljesavulle tiedoksi kirjallisesti.7% 

Muistoristi puhutti Veljesavun hallitusta jälleen loppuvuodesta 2005, kun oli käynyt 
ilmi, että muistoristin muotilla oli teetetty lisää ristejä. Hallitus palautti mieleen, että 
Lauri Leppänen oli luovuttanut muistoristin oikeudet Veljesavulle. Niinpä yksityishen- 
kilöllä ei ollut oikeutta teettää muistoristiä sen enempää kuin Sturmmann-patsastakaan 
omaan lukuunsa ilman yhdistyksen lupaa. Kun asiaa oli käsitelty vuosikokouksessa 2006, 
Achtungissa epäiltiin, ettei yhdistyksellä ole esittää asiakirjaa, jolla Lauri Leppänen oli- 
si luovuttanut yhdistykselle oikeudet muistoristiin ja Sturmmann-patsaaseen.”** Tosia- 
siassa luovutukset oli tehty, patsaan osalta jopa kaksi kertaa. 

Vuonna 2006 Veljesavun hallitus pani eräänlaisen päätepisteen muistoristiasialle päät- 
tämällä, että Veljesapu ei enää teetä muistoristejä. Jos joku haluaa sellaisia, niiden on ol- 
tava erilaisia, ja ne teettää Veljesavun perinneyhdistys. Päätöksen tausta jää epäselväk- 
si, sillä Veljesavun säännöt oli juuri uudistettu, ja erillisen perinneyhdistyksen perusta- 


misesta oli luovuttu. 

Jäsenlehti puhuttaa 


Veljesapua askarruttanut Achtung-lehden ta- 
lous ja lehden toimittaminen askarruttivat yh- 
distystä edelleen 2000-luvun puolella. Kemi- 
järveläinen Koillis-Print oli painanut lehteä 


vuoden 2000 puoliväliin, minkä jälkeen pai- 


natus siirrettiin toimittaja Ruusukallion koti- 
paikkakunnalle Tampereelle Kirjapaino Her- 
mes Oy:hyn. Painopaikka vaihtui jälleen kes- 
ken vuotta 2001, kun Achtungin painaminen 
siirrettiin Kajaaniin, jossa sitä painoi Kainuun 
Sanomat Oy. 


Tällä välin oli lehden toimittajakin vaih- 


tunut. Pekka Ruusukallion lyhyenä toimitta- | a 
Kari Kuusela, Achtungin toimitussihteeri 
ja-aikana Achtung oli ilmestynyt typografises- vuodesta 2001. 
ti ehkä historiansa korkeatasoisimpina nume- 
roina. Ruusukallio pyrki selvästi laajentamaan 
lehden aihepiiriä ahtaasti SS-vapaaehtoisiin keskittyvästä muuhunkin maanpuolustus- 
perinteeseen. Ongelmana oli kuitenkin se, että Ruusukalliolla ei ollut kunnon kontak- 
tia SS-miehiin, ja hänellä oli siksi vaikeuksia saada lehteen sen keskeisimpään aihepii- 
riin keskittyviä juttuja. Lisäksi Ruusukallio oli leimautunut Heikki Olssonin mieheksi, 
joka oli tullut tehtäväänsä Olssonin suosittamana, ja joka joutui ottamaan vastaan mää- 
räyksiä puheenjohtajana ja nimellisenä päätoimittajana toimineelta Olssonilta. Ruusu- 
kalliolla ei tavallaan ulkopuolisena ollut mahdollisuuksia saada veljiltä julkaistavia teks- 
tejä samalla tavoin kuin edeltäjällään. Niinpä Veljesavussa nähtiin, että lehden toimitta- 
jaa oli vaihdettava samalla, kun yhdistyksen puheenjohtaja oli vaihtunut, ja epäilemättä 
Ruusukallio näki asian samalla tavoin. 

Ansiokkaista suomalaisia SS-miehiä esittelevistä teoksistaan tunnetun Kari Kuuselan 
omistama Wiking-Divisioona Oy teki kesällä 2001 Veljesavulle tarjouksen Achtungin 
tekemisestä siten, että yritys huolehtisi toimitustyöstä, sivunvalmistuksesta ja painatta- 
misesta sekä hoitaisi lehden arkiston. Tarjouksen mukaan Veljesavun tehtäväksi jäi pos- 
titusrekisterin ylläpito sekä joka numerossa ilmoitettavien tietojen toimittaminen Kuu- 
selalle. Wiking-Divisioona Oy:n tarjouksen taustalla oli Kuuselan tuttavuus Kari Ruu- 
dun ja eräiden muidenkin Veljesavun miesten kanssa. Kuuselan muistikuvan mukaan 


häneen otti kuitenkin lehden tekemisessä virallisesti yhteyttä Veljesavun puheenjohta- 

ja Matti Konkola. Kun asiasta neuvoteltiin, nousi esille mahdollisen toimitusneuvoston 
perustaminen lehdelle. Kuusela ei tällaisesta ajatuksesta pitänyt, ja niinpä toimitusneu- 
vosto jäi perustamatta. 

Wiking-Divisioona Oy:n tarjous oli esillä Veljesavun hallituksessa heinäkuussa 2001, 
ja tarjous päätettiin hyväksyä kulumassa olleen vuoden osalta. Samalla todettiin, että yh- 
distyksen sihteeri Mika Hakanpää hoitaa lehden postituksen Seinäjoella talkootyönä ja 
neuvottelee postimaksut. Vuosina 2000-2001 lehti oli postitettu Tampereelta. Lehden 
arkisto päätettiin keskittää Kuuselalle. Lehden painos oli 700 kappaletta, ja hallitus to- 
tesi, että lehteä ei voinut tilata, vaan lehti seurasi Veljesavun jäsenyyttä. Irtonumeroita- 
kin myytiin vain jäsenille, ja vanha kielto mainosten julkaisemisesta pidettiin voimassa. 
Vuoden lopussa hallitus teki Kuuselan kanssa uuden sopimuksen, joka oli voimassa tois- 
taiseksi. Sen irtisanomisaika oli puoli vuotta puolin ja toisin.7* 

Achtungin asioihin jouduttiin palaamaan syksyllä 2002, sillä Hakanpään jäätyä pois 
sihteerin tehtävästä lehden postitus oli järjestettävä uudestaan. Uuden sihteerin ollessa 
haluton tehtävään postitus päätettiin hoitaa Erkki Heimolaisen luona Espoossa talkoo- 
työnä. Kun lehteä jäi postituksessa yli parisensataa kappaletta, irtonumeroitten myyn- 
tiin päätettiin suhtautua toisin kuin aikaisemmin. Sihteeri velvoitettiin selvittämään ir- 
tonumeromyyntiä Akateemisen Kirjakaupan, Suomalaisen Kirjakaupan tai Lehtivälityk- 
sen kautta. Samalla päätettiin, että lehden voi tilata olematta Veljesavun jäsen. 79 Irtonu- 
meromyynti ei koskaan toteutunut. Achtungin postitus hoidettiin pääkaupunkiseudulta 
vuosina 2002-2007, minkä jälkeen lehden postituksesta alkoi huolehtia yhdistyksen sih- 
teeriksi 2007 valittu Jari Saurio Hämeenlinnasta. 

Kun Wiking-Divisioona Oy ryhtyi huolehtimaan lehden toimittamisesta, se huo- 
lehti myös painopaikan valinnasta. Vuosina 2004-2018 lehteä painoi Mainiopaino Oy 
Vantaalla. Vuoden 2018 loppupuolella lehden painaminen siirtyi Helsingin Painopal- 
velut Oy:lle. 

Siinä kun erilaiset riidat vaivasivat Veljesapua, ei sen lehti Achtungkaan kokonaan sääs- 
tynyt polemiikilta. Lehteä toimittanut Kari Kuusela kirjoitti alkuvuodesta 2002 Jalkavä- 
kimuseota suututtaneen kirjoituksen. Kuuselan mukaan museon suhtautuminen SS-mie- 
hiin ei ollut ongelmaton, sillä huhujen mukaan SS-miesten esineistöä oli jopa kadonnut 
ja lahjoitettua aineistoa olisi jäänyt luetteloihin merkitsemättä. Kuusela epäili myös Jal- 
kaväkimuseon kiinnostusta SS-miesten asiaan, koska suomalaispataljoona ei ollut ”mu- 
seon aiheen mukaista suomalaista jalkaväkeä vaan saksalaista??? 

Jalkaväkimuseon johtaja Reijo Mäkeläinen pahoitti mielestä tällaisesta kirjoitukses- 
ta ja totesi esitettyjen väitteiden olevan perättömiä. Mäkeläinen ilmoitti myös, että suo- 


malaisia SS-vapaaehtoisia esittelevä näyttely tulee päättymään museossa. Kuusela puo- 

lestaan totesi, että hänen kirjoituksensa perustui veteraaneilta saatuihin tietoihin. Kun 
Veljesavun hallitus käsitteli asiaa, se katsoi Kuuselan esittäneen vain oman näkemyksen- 
sä, ja näin ollen Kuusela sai itse vastata ”omien viestiensä sisällöstä”. Veljesavulla ei ol- 
lut mitään osuutta kiistan syntyyn, korosti hallitus, vaan yhdistys halusi parantaa suh- 
teitaan Jalkaväkimuseoon. Puheenjohtaja Konkola otti tehtäväkseen ottaa yhteyttä mu- 
seonjohtaja Mäkeläiseen.7”! 

Suhteita Jalkaväkimuseoon yritettiin parantaa myös sihteeri Juhani Valon kirjeellä 
Mäkeläiselle, ja tämä ilmoittikin olevansa valmis jatkamaan SS-miesten näyttelyä ja säi- 
lyttämään näyttelyesineet, jos Veljesapu on valmis positiiviseen yhteistyöhön ja lopet- 
taa parjaavat kirjoitukset lehdessään. Veljesapu puolestaan lähetti varapuheenjohtaja 
Kari Ruudun Mikkeliin tapaamaan museonjohtajaa, ja tapaamisen aikana Ruutu saat- 
toi omana mielipiteenään todeta, että esineistö oli kokonaisuudessaan tallessa. Rapor- 
toidessaan asiasta Veljesavun hallitukselle Ruutu kritikoi vahvasti Kuuselan toimintaa 
ja toivoi hallituksen ohjeistavan Kuuselaa vastaisen varalta. Veljesavun hallituksen kä- 
sitellessä Ruudun kritiikkiä puheenjohtaja Cande ilmoitti keskustelleensa asiasta Kuu- 
selan kanssa. ”Kritiikki käsiteltiin ja lehti jatkaa ilmestymistään kuten tähänkin asti”? 
Tosiasiassa Mikkeliin toimitetusta museaalisesta aineistosta ei ollut kattavaa kirjanpi- 
toa, joten kenelläkään ei ollut täyttä selvyyttä siitä, mihin museotarkoitukseen kerättyä 
aineistoa oli lopulta joutunut. 

Museo-osastoasiaan jouduttiin palaamaan vielä vuonna 2005. Veljesavun hallitus 
päätti, että Pekka Karras, Jari Heikkilä, Lasse Järvelin ja Jari Saurio käyvät selvittämässä, 
mitä Veljesavun omistamia esineitä Jalkaväkimuseossa on.’ Tämän käynnin tuloksena 
museon varastosta löytyi jokin määrä SS-materiaalia, joka inventoitiin yksityiskohtaises- 
ti ja toimitettiin Veljesavun arkiston yhteyteen Parolaan.”* Lisäksi Mikkeliin jäänyt ma- 
teriaali inventoitiin ja liitettiin yhdistyksen kirjanpitoon. Toisin sanoen Mikkelissä oleva 
aineisto on Veljesavun hallinnoimaa lukuun ottamatta Ulf-Ola Olinin materiaalia, joka 
on lahjoitettu Jalkaväkimuseolle. Inventoinnin jälkeen museolle on lahjoitettu vielä jon- 
kin verran muutakin SS-miehiin liittyvää esineistöä, joka ei ole Veljesavun kirjanpidossa. 

Museoaineistoon liittyvien epäselvyyksien taustalla oli myös se tosiasia, että museoai- 
neistoa koottaessa sitä oli ”jäänyt matkalle”. Toisin sanoen veteraaniveljet olivat toimit- 
taneet esineistöä yhdysmiehille, joiden olisi tullut lähettää esineet edelleen museoon. 
Kaikkea ei kuitenkaan ollut toimitettu, vaan aikaa myöten veteraanien lahjoittamia esi- 
neitä jopa päätyi kauppatavaroiksi yleiseen myyntiin. Toisin sanoen museoesineiden ke- 
räys oli hoidettu jossain määrin huolimattomasti. 

Kari Ruudun kritiikki Achtungin toimittamista kohtaan jatkui. Maaliskuussa 2004 


hän arvosteli sitä, ettei lehdessä ollut kerrottu keitä tunnistettaviksi julkaistuissa kuvissa 

esiintyneet henkilöt olivat. Kävi ilmi, että syynä oli lähinnä keräilijöiden välinen kateus: 
ei haluttu auttaa muita keräilijöitä kertomalla henkilöiden tunnistamisesta, jota tehtiin 
vain Wiking-Divisioona Oy:n tarpeisiin. Suurempi ongelma kuitenkin näyttää olleen, 
että Achtungin kustannukset olisi pitänyt mitoittaa Veljesavun rahatilanteen mukaises- 
ti. Toisin sanoen lehden julkaiseminen rasitti kovasti yhdistyksen taloutta, ja toimitta- 
jan toivottiin ottavan kustannukset huomioon.” 

Kielteiset asiat eivät pystyneet kätkemään sitä tosiasiaa, että yhdistyksen jäsenistö oli 
Achtungiin varsin tyytyväinen. Puheenjohtaja Cande totesi tämän vuonna 2003 kir- 
joittaessaan, että Achtung on niitä asioita, joista ei voida tinkiä. Cande oli kysellyt useil- 
ta siskoilta ja veljiltä mielipidettä lehdestä, ja kaikki olivat vastanneet, että lehti oli erit- 
täin hyvin toimitettu, kiitos Kari Kuuselan. Lehti oli viimeinen linkki monille veljille, 
joilla ei ollut enää voimia käydä kokouksissa ja tavata aseveljiä. Lehden teko kuitenkin 
maksaa, totesi Cande, eikä Veljesavulla ollut ulkopuolisia tukijoita, joten lehtimaksua 
oli korotettava.” 

Hallitus oli kuitenkin todellisuudessa ilmeisen tyytymätön Achtungin aiheuttamiin 
kustannuksiin. Se totesikin Veljesavun maksavan ylihintaa Achtungista. Suunniteltiin 
osittaista palaamista jäsentiedotteiden laatimiseen, ja myös yhteistyötä Vapaussoturi ja 
Parole -lehtien kanssa pohdittiin. Tällaiset pohdinnat haluttiin pitää hallituksen sisäi- 


777 Puheenjohtaja Cande neuvotteli Vapaussoturi-lehden kanssa läheisestä 


sinä asioina. 
yhteistyöstä kaikessa hiljaisuudessa, mutta neuvotteluissa ei päästy periaatteellisia poh- 
dintoja pidemmälle. Muistivihkoonsa Cande kirjoitti keväällä 2004 keskusteluistaan Va- 
paussoturi-lehden päätoimittajan ja Vapaussodan Perinneliiton puheenjohtajan kanssa 
varsin yleisin sanakääntein.”* 

Achtungin mahdollinen lakkauttaminen oli esillä Veljesavun hallituksessa syksyllä 
2004. Hallituksen enemmistö näytti kuitenkin olevan sillä kannalla, että jäsenistö ko- 
kee lehden tärkeäksi, eikä sitä saisi lakkauttaa. Cande epäili rahojen riittävyyttä. Kar- 
raksen kanta oli, että jäsenmaksutuloilla ei kyettäisi tekemään enempää kuin kaksi leh- 
teä vuodessa, ja Cande ehdotti Wiking-Divisioona Oy:n kanssa solmitun sopimuksen 
muuttamista niin, että lehden ilmestymiskertoja olisi vain kaksi. Pöytäkirjaan kirjattiin, 
että Kari Kuuselaa ei irtisanota, mutta Veljesavun rahatilanne ei riitä kuin kahden leh- 
den julkaisemiseen vuodessa. Jos rahavaroja saadaan lisää, päätöstä voidaan tarkistaa.”? 

Yhdistykselle selvisi vuonna 2005 tavallaan uudelleen, ettei Achtungista tarvitse mak- 
saa arvonlisäveroa, kun se on aatteellisen yhdistyksen jäsenlehti. Niinpä lehden julkai- 
semista päätettiin jatkaa ja neuvotella uusi sopimus Wiking-Divisioona Oy:n kanssa. 
Neuvoteltavan sopimuksen lisäksi hallitus toivoi päätoimittaja Canden keskustelevan 


toimitussihteeri Kuuselan kanssa lehden sisällöstä, mm. valokuvien tunnistuskyselyistä 

ja Olli Wikbergin tekemistä veljien hautapaikkoja koskevista kyselyistä, jotka eivät Can- 
den mukaan palvele Veljesavun asiaa. Samalla hallitus päätti, että kaikki veljiä koskevat 
valokuvatunnistustiedot on toimitettava Veljesavun tietoon. Jos lehdessä mainostetaan 
ulkopuolisten tuotteita, on palstatila sitä varten ostettava Veljesavulta, päätti hallitus.?*? 
Kun Kosti Cande jätti Veljesavun puheenjohtajan tehtävät, hän jatkoi edelleen Ach- 
tungin päätoimittajana. Puheenjohtajan vaihtuessa jälleen vuonna 2007, uusi hallitus 
katsoi, että Cande voi edelleen jatkaa päätoimittajana. Hallitus asetti kuitenkin tiukan 
ehtonsa: hallituksen tuli saada tarkastaa päätoimittajapalstan teksti ennen painamista. 
”Jos tämä ei toteudu, päätoimittajasta päätetään uudelleen” päätti hallitus.”*' Tällaiseen 
päätökseen vaikutti Canden aikaisempi kirjoittelu Achtungin päätoimittajan palstalla, 
erityisesti huhtikuussa 2007 julkaistu terävä arvostelu Tampereen kerhon raha-asioita 
kohtaan. Oli oletettavissa, ettei Cande suostuisi palstansa ennakkotarkastukseen; hän 
kutsuikin hallituksen päätöstä sensuurin raskaaksi moukariksi. Niinpä Achtungin pää- 
toimittajaksi merkittiin vuodesta 2007 Veljesavun uusi puheenjohtaja Unto Ilmevalta. 
Uusi hallitus kiinnitti muutenkin huomiota Achtungin sisältöön ja kutsui toimitus- 
sihteeri Kari Kuuselan hallituksen kokoukseen keskustelemaan lehdessä julkaistujen 
tunnistuskuvien tietojen ilmoittamisesta, sota-ajan artikkelien uudelleen julkaisemi- 
sesta, hautapaikkatietojen toimittamisesta yhdistykselle sekä lehden tekoon liittyvästä 
sopimuksesta ja sen sisällöstä. Kuusela ei kutsua noudattanut, vaan oli sitä mieltä, että 
asioista ei ole ”kauheasti tarvetta keskustella”. Hän vastasi sähköpostilla hallituksen tie- 
dusteluun. Tunnistuskuvia oli hänen mukaansa saatu vain parilta, kolmelta henkilöltä, 
joiden kanssa toimitussihteeri oli sopinut, että vain kuvien toimittajat saavat hyötyä ku- 
vien tiedoista. Pitkään lehdessä kuulutettuja hautapaikkatietoja ei ollut toimitettu yh- 
distykselle, koska ne olivat vain Olli Wikbergin tiedossa. Konkolan puheenjohtajakau- 
della tehty sopimus oli olemassa, kertoi Kuusela. Sota-ajan juttujen uudelleen julkaise- 
misen esti hänen mukaansa tekijänoikeus. Kun hallitus oli kysynyt lehden arkistomate- 
riaalista, Kuusela totesi, ettei hän ole koskaan nähnyt edeltäjiensä aikaista aineistoa.” 
Toimitussihteerin sähköpostiselvitys ei hallitusta tyydyttänyt, ja hallitus joutui to- 
teamaan, että toimitussihteeri oli jo jonkin aikaa suhtautunut hyvin penseästi päätoi- 
mittajan ja hallituksen lehdestä ja sen sisällöstä esittämiin toiveisiin. Niinpä hallitus 
pyysi alkuvuodesta 2008 Kuuselalta kirjallista selvitystä aiemmin mainituista asioista 
sekä siitä, miksi yhdistyksen ilmoituksia ja palstoja jätetään julkaisematta tai muoka- 
taan ilman lupaa. Kuusela vastasi, ettei hän rupea mihinkään kirjeenvaihtoon ”% Ti- 
lanne oli luonnollisesti hallituksen kannalta ongelmallinen varsinkin, kun hallituksen 
puheenjohtaja oli Achtungin päätoimittaja, jolla oli juridinen vastuu ja periaatteelli- 


nen päätösvalta lehdestä. Luonnollisesti aineiston saamisessa lehteen oli omat ongel- 

mansa, jotka vuosien mittaan vain korostuivat. Avustajia ei juuri ollut, kun kysymys 
oli melko kapean aihepiirin julkaisusta, ja muutamat aikaisemmat avustajat olivat jät- 
täneet lehden Veljesavun sisäisten erimielisyyksien takia. Käytäntö vakiintui sellaisek- 
si, että Kuusela toimitti lehteä varsin itsenäisesti konsultoiden lähinnä vain yhdistyk- 


sen sihteerin Jari Saurion kanssa. 


Henkilösuhteita ja henkilövalintoja 


Veljesapu kokoontui vuoden 2005 vuosikokoukseensa Hotelli Arthuriin Helsinkiin 2. 
huhtikuuta. Ilmassa oli edellisten vuosien ristiriitojen aiheuttamaa sähköisyyttä, joskin 
hallituksen esittämät tilinpäätös ja toimintasuunnitelma hyväksyttiin keskustelutta muo- 
dollisen yksimielisesti. Kun tultiin esityslistan kohtaan, jossa oli valittava yhdistykselle 
puheenjohtaja, Kosti Cande ilmoitti, että hän jättää puheenjohtajan tehtävät. Kun joil- 
lakin kokouksen osanottajista oli valtakirjoja poissa olevilta jäseniltä, kokouksessa syn- 
tyi kiistaa valtakirjojen käyttöoikeudesta puheenjohtajavaalissa. Lopulta kokous päät- 
ti, ettei valtakirjalla äänestämistä hyväksytä, vaan henkilön pitää olla fyysisesti läsnä ää- 
nestyksessä. Tämän jälkeen yhdistyksen puheenjohtajaksi ehdotettiin Pekka Karrasta, 
joka myös valittiin tehtävään äänestyksettä. Valtakirjojen käyttöä aikoneet olivat toden- 
neet jäävänsä vähemmistöksi, kun valtakirjoja ei hyväksyttäisi. Karraksesta tuli Veljesa- 
vun ensimmäinen puheenjohtaja, joka ei ollut SS-veteraani. 

Vuonna 1948 syntynyt Karras on koulutukseltaan oikeustieteiden kandidaatti. Hän 
on työskennellyt mm. verohallinnossa sekä Pohjola-yhtiöissä. Vuodesta 1987 Karras toi- 
mi hammaslääkäripalveluita tuottavan Plusterveys-konsernin hallintojohtajana. Hänel- 
lä oli luottamustehtäviä Suomen Lakimiesliitossa sekä harrastuksensa johdosta Suomen 
Ampumaurheiluliitossa. 

Vuosikokous käsitteli yhdistyksen sääntöjen muuttamista, mutta lopullisesti sään- 
töjä ei saatu hyväksytyksi. Esimerkiksi nimikysymys jäi edelleen avoimeksi. Achtungis- 
sa kokouksen kulkua arvosteltiin sekavahkoksi, mikä paljolti johtui huonosta valmiste- 
lusta. Vaikka kysymyksessä piti olla yhdistyksen 50-vuotisjuhlakokous, tunnelma ei yl- 
tänyt kovinkaan juhlavaksi. Kokous kyllä päätti supistaa hallituksen jäsenmäärää siten, 
että hallitukseen kuuluu puheenjohtaja ja viisi jäsentä. Hallituksen jäsenten toimikau- 
desta päätettiin, että se on aluksi vuoden mittainen, minkä jälkeen erovuoroiset vali- 
taan arvalla. Puheenjohtajan lisäksi hallitukseen valittiin Jyrki Forss, Kalevi Haapanie- 
mi, Jari Heikkilä, Lasse Järvelin ja Jari Saurio. Hallitus valitsi keskuudestaan varapu- 


heenjohtajaksi Jyrki Forssin. 

Iltajuhla sujui vuosikokousta mallikkaammin. Juh- 
laesitelmän Veljesavun vuosikymmenistä piti eversti- 
luutnantti Tapio Skog, ja Jääkärisäätiökin oli ottanut 
Veljesavun tasavuosijuhlan huomioon. Säätiön terveh- 
dyksen iltajuhlaan toi säätiön puheenjohtaja kenraa- 
limajuri Sami Sihvo. Kokoustilan yhteyteen oli koot- 
tu pienimuotoinen näyttely Veljesavun viidestä vuo- 
sikymmenestä.”* 

Vuosikokouksessa 2006 lopullisesti hyväksyttyjen 


uusien sääntöjen mukaan yhdistyksen puheenjohta- 


jan toimikausi oli edelleen kaksi vuotta. Muiden jä- 


senten toimikausi sen sijaan rajattiin yhteen vuoteen. 
Seuraavassa vuosikokouksessa huhtikuussa 2006 hal- 


Pekka Karras, Veljesavun puheen- 
johtaja 2005-2007. 


lituksen koostumus muuttui yhdistyksen sisällä käyty- 
jen kiistojen seurauksena tuntuvasti, sillä puheenjoh- 
taja Karraksen lisäksi aiemmista jäsenistä ainoastaan 
Jari Saurio jatkoi hallituksessa. Muiksi hallituksen jä- 
seniksi valittiin Jyri Koskivaara, Seppo Saloranta, Kimmo Toivola ja Carl G. Wallgren. 
Entisiä vapaaehtoisia hallituksessa edusti enää Wallgren. Varapuheenjohtajaksi valit- 
tiin Jyri Koskivaara. 

Veljesapu-Perinneyhdistyksen sisäinen tilanne oli ollut pitkään tulehtunut, milloin 
mistäkin syystä. Kun vuoden 2007 vuosikokous kokoontui Helsingin Suomalaiselle 
Klubille, pinnalla olivat Tampereen kerhon epäselvyydet historiakirjan markkinoinnis- 
sa. Vaikka asia saatiin vuosikokouksessa tavallaan päätökseen, siitä aiheutuneet ristiriidat 
heijastuivat muihinkin kokouksen käsittelemiin asioihin. Tämä näkyi selvästi yhdistyk- 
sen puheenjohtajaa ja hallituksen jäseniä valittaessa. Kokouksen ilmapiiri oli sähköinen, 
eivätkä veteraanit paikalla olleiden mukaan olleet koskaan aikaisemmin käyttäneet ään- 
tään niin kuin tässä kokouksessa, vaikka tiukkoja kokouksia oli ollut aikaisemminkin. 

Kokousta oli edeltänyt aktiivinen pohjustus eri kerhoissa, sillä monet katsoivat yh- 
distyksen puheenjohtajan toimien vaarantavan yhdistyksen yhtenäisyyden. Oli olemas- 
sa merkkejä siitä, että yhdistyksestä eroaisi huomattava joukko veteraaneja ja nuorem- 
piakin jäseniä, jos siihenastinen meno jatkuisi. Pahinta oli ilmeisesti se, että monet ker- 
hojen jäsenet mielsivät yhdistyksen sisäisten talousselvitysten tekemisen niin, että heitä 
oltiin syyttämässä varkaiksi. Lisäksi puheenjohtajan ei katsottu kunnioittavan veteraa- 
neja, eikä puheenjohtajan julkista esiintymistä SS-koppalakissa välttämättä pidetty asial- 


lisena. Pahinta kuitenkin taisi olla, että Karras oli avoimesti ryhtynyt tukemaan politi- 

koimaan ryhtyneitä yhdistyksen sihteeriä ja rahastonhoitajaa. Niinpä eri maakunnista 
värvättiin sekä veteraaneja että nuorempaa polvea vuosikokoukseen siltä varalta, että pu- 
heenjohtaja- ja hallituskysymyksessä jouduttaisiin äänestämään. Puheenjohtajan vaih- 
dosta haluavat olivat tulleet siihen tulokseen, että vaihto on mahdollinen ainoastaan, jos 
Karraksen vastaehdokkaaksi saadaan veteraanisukupolven mies, jollaisen taakse joukko 
voisi ryhmittyä. 

Myös toinen osapuoli oli varautunut puheenjohtajavaaliin ja äänestyksiin vastaaval- 
la tavalla, ja niinpä Achtung-lehti saattoi todeta, että kokouksessa erotti asiat hyvin eri 
tavalla näkevät ”puolueet”. Lehden mukaan rintamalinja kulki paikalliskerhojen ja Hel- 
singin keskusjohdon välillä.” 

Pekka Karras oli laatinut vuosikokoukseen hallituslistan, toisin sanoen luettelon hen- 
kilöistä, jotka hän halusi puheenjohtajana johtamaansa hallitukseen. Lisäksi Karraksen 
ehdoton vaatimus oli, että yhdistyksen sihteerinä ja rahastonhoitajana toiminut Valon 
pariskunta, jota vastaan oli esiintynyt arvostelua, jatkaisi tehtävissään. Laine-Maire Kyös- 
tilä esitti kokouksessa Karraksen listan ja Kosti Cande ilmoitti sitä kannattavansa. Mo- 
net kokousedustajat pitivät tällaisia henkilökytkentöjä eräänlaisena kaappausyrityksenä. 

Kokouksessa tehtiin valittavasta puheenjohtajasta kaksi ehdotusta. Edellä mainitun 
esityksen mukaan puheenjohtajana tulisi jatkamaan Pekka Karras. Toisessa ehdotukses- 
sa puheenjohtajaksi esitettiin veteraanipolvea edustanutta Unto Ilmevaltaa, joka oli etu- 
käteen antanut suostumuksensa puheenjohtajaehdokkaaksi. Tilanne oli sikäli erikoinen, 
että äänestykseen mentäessä kummallakin puheenjohtajaehdokkaalla oli esitettävänään 
oma hallituslistansa. Oltiin siis ikään kuin valitsemassa pääministeriä, joka kokoaa oman 
kabinettinsa ympärilleen. Karraksen hallituslistalla olivat Ilkka Hemmilä, Jyri Koskivaa- 
ra, Olavi Töyry, Carl Wallgren ja Kare Vartiainen. Ilmevallan puheenjohtajuutta kan- 
nattavien listalla olivat puolestaan Pekka Kääriäinen, Jouko Laitinen, Seppo Saloranta, 
Jari Saurio ja Erkki Tiinus. 

Puheenjohtajasta äänestettiin suljetulla lippuäänestyksellä, ja ennen äänestystä Kar- 
ras varmuuden vuoksi tarkisti osanottajalistasta kaikkien äänioikeuden. Ilmevalta voitti 
Veljesavun tulevaisuuden kannalta ratkaisevan tärkeän äänestyksen äänin 28-22. Tämän 
tarkoitti käytännössä myös sitä, että hänen hallituslistansa henkilöt valittiin yhdistyksen 
hallitukseen?! Puheenjohtajaehdokkaiden kannatus näyttää pääpiirteissään jakaantu- 
neen siten, että pääkaupunkiseutulaisten enemmistö oli Karraksen takana ja maakun- 
tien miehet äänestivät suurimmaksi osaksi Ilmevaltaa. Karraksen kannattajat olivat sitä 
mieltä, että tämä oli tarmokkaasti puuttunut yhdistyksessä esiintyneisiin epäkohtiin. 
Vastustajat puolestaan pitivät asioihin puuttumista liiankin tarmokkaana ja jopa vete- 


raaneja loukkaavana. 

Yhdistyksen hallitus onnittelukäynnillä 31.1.2009 Lahden upseerikerholla puheenjohtaja Unto 
Ilmevallan täyttäessä 90 vuotta. Vasemmalta Sirkka-Liisa ja Unto Ilmevalta, Jouko Laitinen, 
Seppo Saloranta, Jari Saurio ja Pekka Kääriäinen. 


Tällä tavoin Veljesavun hallitus vaihtui niin, että ainoastaan Salovaara ja Saurio enti- 
sistä hallituksen jäsenistä jatkoivat uuden hallituksen jäseninä. Puheenjohtajaksi palasi 
kahden vuoden tauon jälkeen SS-mies, Unto Ilmevalta, ja hallitukseen valittiin toinen- 
kin SS-mies Erkki Tiinus. Samalla myös tilintarkastajat vaihdettiin. Yhdistyksen halli- 
tusta muusta kuin tilinpidosta arvostellut Jukka Kaski ei enää jatkanut yhdistyksen ti- 
lintarkastajana. Ilmevalta oli puheenjohtajaksi valittaessa jo 88-vuotias, mutta ikäisek- 
seen vielä varsin hyväkuntoinen. Kun puheenjohtaja tammikuussa 2009 täytti 90 vuot- 
ta, yhdistys osti hänelle lahjaksi hopeisen Suomi-75-kynttilänjalan. 

Vuosikokouksen valintoja on mahdollista pitää kokouksen tuomiona Karraksen pu- 
heenjohtajana Kosti Canden myötävaikutuksella ajamalle kovalle linjalle mm. talousepä- 
selvyyskysymyksessä. Yhdistystoiminnasta oli monien jäsenten mielestä tullut enemmän 
juridiikkaa kuin harrastustoimintaa. Vuosikokouksen kanta puheenjohtajakysymykses- 
sä ei kuitenkaan estänyt sitä vaatimasta Tampereen kerhoa korvaamaan pääyhdistykselle 
aiheuttamansa taloudellisen vahingon. Monin tavoin merkittävän vuosikokouksen eräi- 


den päätösten toimeenpano lykkääntyi yllättävän ongelman takia. Puheenj ohtajana toi- 

mineella Olli Wikbergillä ja sihteerinä toimineella Raimo Rosendahlilla oli osittain eri- 
lainen näkemys kokouksen kulusta. Näkemysten yhdenmukaistaminen kesti puoli vuot- 
ta, sillä hallitus sai kokouksen puheenjohtajan allekirjoittaman, pöytäkirjantarkastajien 
hyväksymän vuosikokouspöytäkirjan vasta lokakuun alussa 2007. 

Vuosi 2007 ei merkinnyt muutoksia ainoastaan yhdistyksen hallituksessa. Vuosiko- 
koukselle nimittäin ilmoitettiin, että yhdistyksen sihteeri, pari vuotta aiemmin Kosti 
Canden aloitteesta Veljesavun kultaisella ansiomerkillä palkittu Juhani Valo ja tämän 
puoliso rahastonhoitaja Britt-Marie Valo olivat eronneet tehtävistään 4. maaliskuuta 
2007. Asia todettiin myös vuosikokoukselle esitetyssä edellisen vuoden toimintaker- 
tomuksessa, jossa eron syyt selitettiin varsin kryptisin sanakääntein. Siitä käy ilmi, että 
sihteeri ja rahastonhoitaja olivat harjoittaneet aktiviteetteja, jotka eivät millään taval- 
la liittyneet Veljesapuun eivätkä haitanneet Veljesapua. Näistä aktiviteeteista oli jaettu 
jäsenistön keskuuteen nimettömiä kirjeitä ja kopioita, jotka sihteeri ja rahastonhoitaja 
olivat ilmeisesti kokeneet kunniaansa loukkaavina. Joka tapauksessa he harkitsivat jatko- 
toimia kunnianloukkauksen, muiden haittojen ja menetysten arvioimiseksi sekä mah- 
dollisten korvausten vaatimiseksi.”* 

Moitteettomasti tehtävänsä yhdistyksessä hoitaneiden sihteerin ja rahastonhoitajan 
eroon johtanut asia oli ollut yhdistyksen hallituksen käsiteltävänä jo tammikuussa 2007. 
Tuolloin pöytäkirjaan kirjattiin yhdistyksen sihteerin sitoutuneen poliittisen yhdistyk- 
sen jäsenyyteen ja esittäneen mielipiteensä julkisesti. Kentällä sihteerin näkemyksiä oli ih- 
metelty. Puheenjohtaja Karras totesi kuitenkin, että Veljesapu- Perinneyhdistys on epäpo- 
liittinen yhdistys, jonka jäsenet ovat vapaita esittämään mielipiteitään, ellei yhdistyksen 
sääntöjä rikota eikä yhdistyksen ulkopuolinen toiminta sodi maan yhteiskuntajärjestelmää 
tai demokratiaa vastaan. Hallitus päätti, että sihteeri voi jatkaa tehtävässään normaalisti. 

Juhani Valo selvitti näkemystään kirjallisesti todeten, että hän oli kokenut pahaksi 
uhaksi sosiaaliturvan, vanhustenhoidon ja työpaikkojen alasajon, minkä hän oli päätel- 
lyt johtuvan sijoittajien ahneudesta. Sijoittajille ei riitä mikään, vaikka ympäristö tuhou- 
tuu, kirjoitti Valo. Hän ilmoitti lähteneensä taistelemaan ahneuden politiikkaa vastaan 


791 Tästä syystä Valon pariskunta oli liittynyt Kommunistisen Työ- 


omilla keinoillaan. 
väenpuolueen jäseniksi ja aktiivisiksi toimijoiksi. Juhani Valon marxismi-leninismiä ylis- 
tävät kirjoitukset, varsinkin kaupunkipartisaaneja ylistävä ja porvarit koiriksi leimaava 
runo ”Puolueen sotilas” kyseisen pienpuolueen Työkansan Sanomat -nimisessä lehdessä 
oli omiaan hämmästyttämään ja ärsyttämään monia Veljesavun jäseniä.” 

Erottuaan sihteerin tehtävästä Valo lähestyi Veljesapu-Perinneyhdistystä pitkällä kir- 
jeellä selvittäen yhteiskunnallisia näkemyksiään. Katkelma kirjeestä antaa kuvan siitä, 


mistä oli kysymys: 

Arvokkaan henkisen tiedon ohella on tärkeintä tajuta ja ymmärtää se nykyään ”län- 
tiseksi arvomaailmaksi” nimitetty, mitä nykyiset USAn, Israelin, WTO:n, CIA:n, 
IMF:n ja EU:n ja NATOn sekä myötäseuraajat Suomen johtajat meille tuputtavat ja 
toimia itse sekä valistaa kanssaihmisiään toimimaan moista riistoa, ryöstöä ja tuhoa- 
mista vastaan. Meidät halutaan palauttaa torpparilaitoksen aikaan ja asemaan. Jo- 


kaisen meistä tulisi suojella itseämme moista vastaan.” 


Valon pariskunta sai eronsa jälkeen tunnustusta niin Kosti Candelta kuin Pekka Karrak- 
seltakin.* Suuri osa jäsenistöstä näyttää vain ihmetelleen tilannetta. Monille veteraa- 
neille Veljesavun toimihenkilöiden päätyminen kommunismin kannattajiksi oli täysin 
käsittämätöntä ja suorastaan loukkaavaa. Jotkut purkivat Sakari Haikalan tavoin tun- 
teitaan. Haikala onnitteli Ilmevaltaa puheenjohtajuudesta ja ilmoitti olevansa raivostu- 
nut Veljesapuun pesiytyneestä ”viidennestä kolonnasta”. 

Karras lähetti Veljesavun toimijoille sähköpostiviestin kiittäen eli käytännössä syyt- 
täen ”autonomisia toimijoita” siitä, ettei yhdistyksellä ollut enää sihteeriä eikä rahaston- 
hoitajaa. Karraksen mielestä Valon pariskuntaa arvostelleita kannanottoja voitaisiin tar- 
kastella rikoslain pykäliä silmäilemällä.* 

Huhtikuussa 2007 Juhani ja Britt-Marie Valo ilmoittivat eroavansa Veljesapu-Perin- 
neyhdistyksestä. He keskittyivät toimimaan Kommunistisessa Työväenpuolueessa, sit- 
temmin vuonna 2006 muodostetussa Suomen Työväenpuolueessa, joiden ehdokkaina 
he olivat useissa vaaleissa. Heidän saamansa kannatus jäi marginaaliseksi. Esimerkik- 
si eduskuntavaaleissa 2007 Britt-Marie Valo sai kuusi ja Juhani Valo kahdeksan ääntä. 
Helsingin Sanomien mukaan he olivat pääkaupungissa vähiten kannatusta saaneet eh- 
dokkaat.?? Nimeä Ibrahim käyttänyt Juhani Valo aktivoitui myös Arabikansojen ystä- 
vyysseurassa ja Palestiinan solidaarisuusryhmässä sekä oli järjestämässä muslimien mie- 
lenosoituksia Helsingissä. 

Puheenjohtajaksi vuonna 2007 valittu Unto Ilmevalta oli syntyperäinen lahtelainen. 
Oltuaan mukana suojeluskuntatoiminnassa hän oli suorittanut vapaaehtoisena varus- 
miespalveluksensa sekä palvellut rintamajoukoissa talvisodassa. Oltuaan lyhyen aikaa va- 
kinaisessa palveluksessa Ilmevalta lähti Saksaan kesäkuussa 1941. Hän haavoittui Ukrai- 
nassa 1942 menettäen oikean jalkansa polven alapuolelta. Miehen sota päättyi siihen ja 
alkoi pitkä sairaalakierros. Sodan jälkeen Ilmevalta valmistui teknikoksi Helsingin tek- 
nillisestä koulusta, ja hän toimi Lahden vesilaitoksen käyttömestarina 1949-1980. Sit- 
temmin Ilmevalta oli aktiivinen sotainvalidien luottamustehtävissä. Hänen harrastuk- 


siaan olivat palveluskoiratoiminta, kalastus ja ammunta. Hän pelasi mm. veteraanien is- 

Unto Ilmevalta, Veljesavun puheenjohtaja Jari Saurio, Veljesavun sihteeri vuodesta 2007. 
2007-2009. 


tumalentopalloa ja menestyi veteraanisarjan ampujana. Ilmevallan suomalainen sotilas- 
arvo oli vääpeli. 

Tultuaan valituksi puheenjohtajaksi Ilmevalta pahoitteli sitä, että vuosikokouksesta 
oli puuttunut yhteinen asevelihenki, joka niissä oli vallinnut aikaisemmin. Hän osoitti 
sanansa myös eronneille sihteerille ja rahastonhoitajalle. Heille oli sattunut, kuten rau- 
tateilläkin joskus tapahtuu: vaihteet oli väännetty väärin ja juna joutui väärälle raiteelle. 
Uusi puheenjohtaja muistutti, että Veljesavussa ei tulla koskaan hyväksymään kommu- 
nismia, sillä sen aatesuunnan edustajat yrittivät sodan jälkeen kaikin keinoin painaa SS- 
miehiä maan rakoon tai lähettää Siperiaan, kuten Parvilahdelle kävi. Emme ole natse- 
ja emmekä kommunisteja, vaan suomalaisia, jotka rakastavat tätä vapaata isänmaatam- 
me, kirjoitti Ilmevalta.?$ 

Järjestäytymiskokouksessaan yhdistyksen hallitus valitsi varapuheenjohtajaksi Seppo 
Salorannan, sihteeriksi Jari Saurion ja rahastonhoitajaksi Pekka Kääriäisen. Tällä tavoin 
vuoden 2007 aikana oli toteutettu yhdistyksen yli 50-vuotisen historian suurin muutos. 


Yhdistyksen nimi ja säännöt oli muutettu, puheenjohtaja oli vaihdettu ja hallitus oli suu- 

Veljesavun hallitus 2007 Panssarimuseolla Parolassa, vasemmalta Jouko Laitinen, Jari Saurio, Sep- 
po Saloranta, puheenjohtaja Unto Ilmevalta, Pekka Kääriäinen ja Erkki Tiinus. 


relta osin uusittu. Myös sihteeri, rahastonhoitaja ja tilintarkastajat oli vaihdettu. Tehdyt 
henkilövalinnat johtivat siihen, että pitkään jatkuneet ristiriidat yhdistyksen sisällä saa- 
tiin vähitellen loppumaan, ellei kokonaan, niin ainakin suurimmalta osin. 

Arvostelua hallitus tosin sai osakseen. Erityisesti Karraksen tukijana esiintynyt Cande 
esitti hyvin rankkaa kritiikkiä uutta hallitusta kohtaan, mutta hallitus veti omaksumaan- 
sa linjaa määrätietoisesti. Canden raju kirjallinen purkaus alkuvuodesta 2008 merkittiin 
hallituksen pöytäkirjassa tiedoksi, ja asia oli sillä erää loppuun käsitelty. 

Henkilöristiriidat tosin jatkuivat eräänlaisena myrskynä vesilasissa. Keväällä 2008 
Veljesapu-Perinneyhdistyksen hallitus sai Kosti Canden kirjallisen eroanomuksen, jos- 
sa tämä ilmoitti pyytävänsä eroa yhdistyksestä sen tähden, että Kari Ruutu, joka välil- 
lä oli eronnut yhdistyksestä, oli jälleen liittynyt jäseneksi. Hallitus myönsi eron Kosti 
Candelle.” Entiset kaverukset eivät tahtoneet mahtua samaan yhdistykseen. Candelta 
eronpyyntöjä oli tullut ennenkin. 

Kaiken kahinan keskellä Veljesapu-Perinneyhdistys järjesti vuonna 2007 yhdessä Pa- 


rolan Panssarimuseon ja Mikkelin Jalkaväkimuseon kanssa Panssarimuseolla yhdistyk- 


419 


sen sihteerin Jari Saurion kokoaman SS-Obersturmfiihrer Ulf-Ola Olinin henkilöhis- 
toriaan liittyvän näyttelyn. Tämä suomalaisvapaaehtoinen oli palvellut ensin suomalais- 
pataljoonan riveissä sekä sen jälkeen SS-divisioona Wikingin panssarijoukoissa aina toi- 
sen maailmansodan päättymiseen asti. Yksi vuoden aikana tehdyistä päätöksistä oli se, 
jolla halukkaille yhdistyksen jäsenille tilattiin Sotaveteraani-lehti. Veljesapu-Perinneyh- 
distys oli aikonut liittyä jäseneksi Sotaveteraaniliittoon, mutta esteenä olivat liiton sään- 


nöt, joiden mukaan jäseneksi liittyvän yhteisön tuli olla veteraanijärjestö.*” 


Uuteen alkuun sensaatioväitteistä huolimatta 


Vuoden 2007 jälkeen yhdistyksen sisäinen tilanne rauhoittui pääosin. Palattiin aikaan, 
jolloin avustus- ja perinneasiat nousivat jälleen hallituksen kokousten keskeisimmiksi ky- 
symyksiksi, ja hallituksen sisäinen henki pysyi yhtenäisenä. Myös vuosikokoukset rau- 
hoittuivat. Tästä oli jo hyvänä esimerkkinä Turussa huhtikuussa 2008 järjestetty Kari 
Ruudun puheenjohdolla läpi viety vuosikokous, jossa pahoja ristiriitoja ei noussut esil- 
le. Henkilövalinnat tehtiin yksimielisesti, ja kaikki hallituksen jäsenet valittiin tehtä- 
viinsä uudelleen. Niin ikään hallituksen sisällä entiset varapuheenjohtaja, sihteeri ja ra- 
hastonhoitaja jatkoivat tehtävissään. Sen verran ristiriidat kuitenkin muistuttivat vielä 
olemassaolostaan, ettei hallitus saanut pitkään yhdistystä hiertäneessä Tampereen ker- 
hon tilitysasiassa aikaan lopullista päätöstä Turun kokouksessa. Kun asiaa ei ollut mai- 
nittu kokouskutsussa, siitä ei voitu päättää. Asiasta käyty keskustelu nosti vielä vanhat 
asenteet esille. 8% 

Keväällä 2008 Veljesapu-Perinneyhdistys sai pitkän odotuksen jälkeen sihteeri Jari 
Saurion ansiosta omat internet-sivut, joista hallitus sai myönteistä palautetta. Osoittee- 
seen www.veljesapu.fi oli kerätty sekä ajantasaista tietoa että mennyttä historiaa. Kuten 
Saurio sivustoa esitellessään totesi, se toimi samalla yhdistyksen ”näyteikkunana” ulko- 
maailmaan sekä tiedotus- ja yhteydenpitokanavana jäsenille. 

Ruth Munckin muistotilaisuus oli jatkunut vuosittaisena perinteenä. Sen lisäksi hei- 
näkuussa 2008 yhdistyksen edustajat osallistuivat Wiking-Narva-veteraanitapaamiseen 
Elvassa Virossa. Yhdistyksen kustantama oma kesätapaaminen järjestettiin niin ikään 
heinäkuussa Panssarimuseolla, jossa järjestettiin myös yhdistyksen sihteerin kokoama 
SS-Aseveljet ry:n historiasta kertova näyttely. Kesätapaamiseen osallistui parisenkym- 
mentä yhdistyksen jäsentä. *9 

Unto Ilmevallan puheenjohtajuus oli alun perin suunniteltu väliaikaiseksi. Hänestä 


tuli siirtymäkauden puheenjohtaja siinä mielessä, että hänen puheenjohtaja-aikanaan 

Vuotuiset Ruth Munckin muistotilaisuudet Hausjärvellä ovat pitkä perinne. Vuonna 2009 vapaa- 
herratarta olivat muistamassa Unto Ilmevalta, Pekka Kääriäinen, Laine-Maire Kyöstilä, Ilmari Ojala 
ja Pentti Liukkonen. Paikalla ovat myös pataljoonan lippu Raimo Rosendahlin ja Vapaussodan Hel- 
singin seudun perinneyhdistyksen lippu Kaarina Lindbergin kantamina. 


Lahden vuosikokoukseen 18.4.2009 osallistuneet SS-veteraanit. Vasemmalta Äke Kelin, Timo Nur- 
mi, Klas-Erik Forss, Brynolf Palmgren, Eero Hurtig, Ilmari Viljaranta, Kosti Cande, Pentti Liukkonen, 
Unto Ilmevalta, Aarne Pesonen, Sakari Haikala, Leo Nissinen, Pentti Pälviä, Lasse Järvelin. Kuvasta 
puuttuu paikalla myös ollut Uuno Ström. Tämä oli viimeinen vuosikokous, jossa oli mukana näin 
monta SS-miestä (15). 

yhdistyksen toiminta rauhoitettiin ja vakiinnutettiin. Hyvissä ajoin ennen Lahdessa 
huhtikuussa 2009 pidettävää vuosikokousta Ilmevalta ilmoitti luopuvansa puheenjoh- 
tajan tehtävästä todeten olevansa viimeinen Waffen-SS-Schiitze Veljesavun puheenjoh- 
tajan paikalla. Ilmevalta muistutti, että kaksi vuotta aikaisemmin hänelle oli tullut jä- 
senistöltä pyyntö ryhtyä puheenjohtajaehdokkaaksi. Hän kertoi haranneensa vastaan, 
mutta tulleensa loppujen lopuksi siihen tulokseen, että veljiä ei jätetä. ”Tulin valituksi 
puheenjohtajaksi ja silloiset syyt puheenjohtajan vaihdokseen on haudattu ja jäävät his- 
toriaan”, kirjoitti Ilmevalta.3% 

Lahden vuosikokous jatkoi osaltaan Veljesapu-Perinneyhdistyksen toiminnan rau- 
hoittamista. Puheenjohtajaksi valittiin yksimielisesti siihenastinen rahastonhoitaja, toi- 
mitusjohtaja Pekka Kääriäinen, josta oli tuleva yhdistyksen pitkäaikaisin puheenjohta- 
ja. Kääriäisen tilalle hallituksen jäseneksi palasi Jyri Koskivaara muiden hallituksen jä- 
senten jatkaessa hallituksessa. Toiminnan rauhoittamista merkitsi varsinkin vuosiko- 
kouksen päätös siitä, että Tampereen kerhon tilittämättä jääneiden kirjamyyntitulojen 
perintää vastuullisilta ei jatketa, koska osa vastuuhenkilöistä oli jo edesmennyt. Väisty- 
välle puheenjohtajalle Unto Ilmevallalle ojennettiin yhdistyksen kiitoksena pronssinen 
Sturmmann-patsas.*> 

Järjestäytymiskokouksessaan hallitus valitsi varapuheenjohtajaksi edelleen Seppo Sa- 
lorannan ja sihteeriksi Jari Saurion. Uudeksi rahastonhoitajaksi valittiin Jyri Koskivaa- 
ra. Puheenjohtaja Kääriäinen valtuutettiin vakiintuneen tavan mukaan toimimaan jä- 
senlehti Achtungin päätoimittajana. Lahden vuosikokouksen yhteydessä oli esillä sih- 
teeri Jari Saurion kokoama Veljesavun, Jari Heikkilän, Jouko Laitisen sekä Saurion oman 
kokoelman esineistöön perustunut vapaaehtoisiin liittyvä näyttely. 

Yhdistyksen uusi puheenjohtaja on SS-mies Keijo Kääriäisen poika ja koulutuksel- 
taan kauppatieteen maisteri. Hän on Lammin Sahti Oy:n, Bryggeri Helsingin ja Bryg- 
geri Helsinki in Berlinin perustaja. Kääriäisellä työ ja harrastukset yhdistyvät, sillä hän 
ilmoittaa harrastuksikseen Veljesavun ohella olutseuratoiminnan. Hän on Suomen Sah- 
tiseuran ja aiemmin myös Pienpanimoliiton puheenjohtaja. Tämän lisäksi miehen har- 
rastuksiin kuuluu hirvenmetsästys, lentäminen ja maanpuolustustyö. Kääriäinen on so- 
tilasarvoltaan majuri. 

Yhdistyksen toiminta vuoden 2009 aikana keskittyi uuden matrikkelin tekemiseen, 
avustustyöhön sekä perinteisten tilaisuuksien järjestämiseen. Tämän lisäksi yhdistyksen 
hallitus pyrki hoitamaan myös yhdistyksen suhteita ulospäin. Merkittävää oli hallituk- 
sen tervehdyskäynti puolustusministeri Jyri Häkämiehen luona huhtikuussa. Ministeril- 
le luovutettiin ”Panttipataljoona”-kirja omistuskirjoituksin sekä pataljoonan pienoislip- 


pu. Jyri Koskivaara osallistui yhdistyksen edustajana Virossa järjestettyihin tilaisuuksiin, 

Jyri Koskivaara, Veljesavun varapuheen- Pekka Kääriäinen, Veljesavun rahaston- 
johtaja 2006-2007 ja rahastonhoitaja hoitaja 2007-2009 ja puheenjohtaja vuo- 
vuodesta 2009. desta 2009. 


Veljesavun edustajat vierailivat puolustusministeri Jyri Häkämiehen luona 14.4.2009 ja luovuttivat 
hänelle pataljoonan pienoislipun sekä Panttipataljoona-teoksen, vasemmalta Häkämies, Unto ll- 
mevalta, Pekka Kääriäinen, Jouko Laitinen ja Jari Saurio. 

Vuosikymmenestä toiseen aseveljien velvollisuutena on ollut jättää jäähyväiset rivistä poistuneille. 
Leo Jätinvuoren siunaus oli Karunan kirkossa 2009. Veljesavun viimeistä tervehdystä ovat jättämäs- 
sä Raimo Rosendahl ja Seppo Saloranta vasemmalla sekä paikallisien veteraanien edustajat. Jätin- 
vuoren siunaustilaisuutta varjosti papin antama kielto tuoda pataljoonan lippu kirkkoon. 


ja puheenjohtaja Kääriäinen valtuutettiin osallistumaan Itävallan Ulrichsbergissä maail- 
mansotien muistokivellä ( Ulrichsberg Heimkehrer- und Europagedenkstätten) pidettä- 
väksi suunniteltuun muistotilaisuuteen. Viimeksi mainittu tilaisuus kuitenkin peruuntui, 
kun ei voitu taata osanottajien ”turvallisuutta”. Muistojuhla järjestettiin Ulrichsbergin si- 
jasta Klagenfurtin lähellä. Veljesapu oli teettänyt pataljoonan leijonalla sekä suomen- ja 
saksankielisellä tekstillä ”Kotiin palanneiden ja kentälle jääneiden suomalaisten vapaa- 
ehtoisten muistoksi” -varustetun suomalaisvapaaehtoisten muistolaatan. Tuomas Hyrs- 
kyn puhtaaksi piirtämän ja helsinkiläisen ES-Merkintä Oy:n valmistaman AS-kokoi- 
sen messinkilaatan kiinnittäminen Ulrichsbergin kappeliin jäi itävaltalaisten huoleksi. 
Taustalla oli Ulrichsbergissä vuodesta 1958 jatkunut perinne, jossa kunnioitetaan 
sodasta palanneita veteraaneja. Tarkoitusta varten perustettu järjestö Ulrichsbergge- 
meinschaft on järjestänyt muistotilaisuuksia paikkakunnalla, ja muutama suomalainen 
SS-mieskin oli yksityishenkilönä osallistunut tapahtumaan aiempina vuosina. Ensim- 


mäisenä suomalaisena puhujana tilaisuudessa oli ollut Paavo Maunula vuonna 1989, ja 

Maunula oli paikalla myös 1990. Veljesavun pahaksi onneksi vuoden 2009 tapahtuma 
kuitenkin kiellettiin, kun sitä vastaan oli noussut Itävallan sodan muistamiseen liittyvästä 
traumaattisesta perinnöstä johtuneita poliittisia vastalauseita. Klagenfurtin muistojuh- 
laan osallistunut puheenjohtaja Kääriäinen saattoi matkan jälkeen todeta, että Suomes- 
sa veteraaneja pidetään sankareina, mutta saksalaisella kielialueella vasemmisto ja vih- 
reät pitävät veteraaneja ”rikollisina ja murhaajina”, joiden kimppuun jopa hyökätään. 7 

Veljesavun vuotta 2009 sävytti jälleen pitkästä aikaa pienimuotoinen lippuselkkaus. 
SS-veteraani Leo Jätinvuoren siunaustilaisuudessa Karunan kirkossa 11. huhtikuuta siu- 
nauksen toimittanut pappi Kalle Elonheimo oli määrännyt pataljoonan lipun poistet- 
tavaksi siunaustilaisuudesta. Tämä antoi Veljesapu-Perinneyhdistyksen hallitukselle ai- 
heen lähettää asiasta kysely Turun piispalle. Lisäksi päätettiin laatia uusi ohjeistus lipun 
käytöstä. Ohjeistus tarkoitettiin paikallisille toimijoille sekä yhdistyksen toimihenki- 
löille tilanteisiin, jossa lippua käytetään. Pääohje oli, että lippua ei saa käyttää julkisesti 
ilman yhdistyksen hallituksen suostumusta. 

Käytössä oli neljä keskenään identtistä lippua Tampereella, Turussa, Helsingissä ja Sei- 
näjoella. Paikalliset kerhot olivat ne valmistuttaneet. Pääyhdistyksellähän ei omaa lippua 
enää ollut, sillä sehän oli jo lähes parikymmentä vuotta aikaisemmin luovutettu Sotamu- 
seoon. Hallituksen laatimissa ohjeissa todettiin, että lippu oli pyritty toimittamaan jou- 
kosta poistuneen SS-veteraanin siunaustilaisuuteen, ja lippu on aina esillä yhdistyksen 
vuosikokouksessa sekä vuosittaisessa Ruth Munckin muistotilaisuudessa. 

Ohjeen mukaan omaisilta on aina tiedusteltava lupa lipun tuomisesta siunaustilai- 
suuteen. Samoin on kysyttävä siunauksen toimittajalta, voiko lippu olla läsnä toimituk- 
sessa. Jos lippua halutaan käyttää paraateissa veteraani- ja maanpuolustusjärjestöjen lip- 
pulinnassa, lupa tuli pyytää paraatin järjestävän sotilasläänin esikunnasta. Yhdistyksen 
omissa tilaisuuksissa lipun käyttö ja esilläpito on avoimempaa, koska kysymyksessä on 
suljettu yksityistilaisuus.*% 

Tultaessa 2010-luvulle aikaisemmat pataljoonan lippuun liittyvät kiistat näyttivät ai- 
kojen muututtua historiallisilta erikoisuuksilta. Niin ulkopuolisesta kuin yhdistyksen 
sisäisestäkin sensuuriajattelusta oli suurelta osin päästy eroon. Tästä kertoi varsin konk- 
reettisesti se, että vuonna 2012 suomalaisen vapaaehtoispataljoonan lippu oli Arto Pul- 
kin kantamana mukana puolustusvoimain lippujuhlapäivän valtakunnallisessa paraatissa 
maanpuolustusjärjestöjen lippulinnassa. Samoin lippu oli mukana vuoden 2017 paraa- 
tissa Martti Vakkalan kantamana. Jääkärilippua kannetaan perinteisesti valtakunnan li- 
pun rinnalla valtakunnallisen paraatin kärjessä, mutta lopulta myös ”uudet jääkärit? sai- 
vat paikkansa maan merkittävimmissä maanpuolustuksen katselmuksissa. Pataljoonan 


lippu osallistui Jyri Koskivaaran kantamana myös valtakunnalliseen vapaussodan päät- 

Puolustusvoimain lippujuhlapäivän paraati 4.6.2012 Helsingissä. Pataljoonan lippu oli mukana maan- 
puolustusjärjestöjen lippulinnassa kantajana Arto Pulkki. 


tymisen satavuotismuiston juhlamarssiin Helsingissä 16. toukokuuta 2018. Samoin lip- 
pu oli Marko Nikkasen kantamana mukana Lauri Törnin perinneyhdistyksen 3. joulu- 
kuuta 2018 järjestämällä Osasto Törnin perustamisen 75-vuotispäivän kunniakäynnil- 
lä Malmin hautausmaalla. 

Ajoittaisten selkkausten rinnalla Veljesapu oli mukana rakentavissa projekteissa. Yksi 
tällainen oli Hausjärvellä kotiseututalo Koskelassa elokuussa 2010 järjestetty näyttely 
Ruth Munckin toiminnasta suomalaisten sotilaiden mukana kahdessa maailmansodassa. 
Näyttelyn järjestivät yhdessä Hausjärvi-Seura ja Veljesapu-Perinneyhdistys, jonka puo- 
lesta esineistöä näyttelyyn järjesti yhdistyksen sihteeri Jari Saurio. Näyttelyn avajaiset jär- 
jestettiin perinteisen Ruth Munckin haudalla käydyn kunnianosoituksen yhteyteen si- 
ten, että osallistujilla oli mahdollisuus olla mukana näyttelyn avajaisissa. 

Yhdistyksen hallinnossa tapahtui 2010-luvulla muutamia muutoksia. Vuosikokous 
2010 pidettiin Katajanokan kasinolla sen kunniaksi, että 55 vuotta aikaisemmin sa- 


massa paikassa oli päätetty Veljesavun perustamisesta. Tuossa kokouksessa viimeinen- 

Helsingissä Ostrobotnialla 2011 pidettyyn vuosikokoukseen osallistuneet vapaaehtoiset. Edessä 
Kosti Cande ja Matti Konkola, takana Mauno Pesonen, Klas-Erik Forss, Laine-Maire Kyöstilä, Aar- 
ne Kähärä, Jalo Kokkila, Äke Kelin (Kokkilan takana), Carl Wallgren ja Unto ilmevalta. 


kin SS-mies Erkki Tiinus jäi hallituksesta, ja Mika Hakanpää palasi hallitukseen muuta- 
man vuoden tauon jälkeen. Jari Saurio oli koonnut kokouksen yhteyteen pienimuotoisen 
näyttelyn yhdistyksen 55-vuotiaasta historiasta. Seppo Saloranta jättäytyi hallituksesta 
vuonna 2011, ja hänen tilalleen valittiin Marko Nikkanen. Mika Hakanpää valittiin va- 
rapuheenjohtajaksi. Vuoden 2011 kokouksessa yhdistys sai jälleen kolme uutta kunnia- 
jäsentä, kun Unto Ilmevalta, Vilho Jyrinki ja yhdistykselle eroilmoituksensa 2008 jät- 
tänyt Kosti Cande kutsuttiin kunniajäseniksi. Tässä vuosikokouksessa oli vielä paikalla 
yhdeksän SS-veteraania sekä heidän sairaanhoitajansa Laine-Maire Kyöstilä. Mika Ha- 
kanpää jäi 2016 hallituksesta, ja hänen tilalleen valittiin Jari Oksman, joka valittiin myös 
hallituksen varapuheenjohtajaksi. Seuraavana vuonna 2017 Jouko Laitinen jättäytyi hal- 
lituksesta, ja tilalle valittiin Mikko Rautiainen. 

Veljesapu-Perinneyhdistyksen vuosikokouksen pitopaikaksi vakiintui 2010-luvulla yh- 
distyksen puheenjohtajan Pekka Kääriäisen omistama, Helsingissä sijaitseva panimora- 
vintola Bryggeri. Vuoden 2016 vuosikokouksessa toimittaja Maarit Tyrkkö piti vuosiko- 

kousesitelmän vapaaehtoispataljoonan sodanaikaisesta kirjeenvaihtajasta ja SS-Aseveljet 
ry:n sihteeristä otsikolla ” Tuntematon isäni Jukka Tyrkkö”. Kari Kuusela ilmoitti vuosiko- 
kouksessa olevansa sitä mieltä, että yhdistyksen tulisi harjoittaa aktiivisempaa julkisuus- 
politiikkaa nettisivuja päivittämällä ja Facebook-ryhmä muodostamalla. Kuuselan pu- 
heenvuorossa toivottiin myös yhdistyksen hallituksen jäsenten parempaa tavoitettavuut- 
ta, suomalaisvapaaehtoisten vaiheisiin liittyvien tasavuosien huomioimista sekä aktiivista 
tiedottamista lehdistötiedotteita julkaisemalla. Kuuselan arvostelu kohdistui myös Ruth 
Munckin muistotilaisuuteen, koska se ei hänen mukaansa ollut perinteiden vaalimista. 

Veljesavun hallitus käsitteli esitettyä kritiikkiä. Se päätti, ettei Facebookiin toistai- 
seksi lähdetä. Yhdistyksen nettisivut päätettiin sen sijaan päivittää. Lehdistötiedotteil- 
le hallitus ei nähnyt tarvetta, ja perinteiset Ruth Munckin muistotilaisuudet päätettiin 
edelleen järjestää. Vuoden 2016 muistotilaisuus vapaaherrattaren haudalla oli ensimmäi- 
nen, jossa ei ollut paikalla enää yhtään SS-veteraania. Hallitus palasi Facebook-asiaan 
vuonna 2017, kun hallituksen jäsen Mikko Rautiainen varasi Facebook-sivun yhdistyk- 
sen nimellä. Tavoitteena oli oman Facebook-ryhmän perustaminen suljettuna yhteisö- 
nä. Vuoden 2016 aikana päätettiin Achtungin painosmäärän pudottamisesta 600 kap- 
paleesta 400 kappaleeseen. Kun yhdistyksen jäsenmäärä oli noin 300, painoksesta jäi 
edelleen riittävästi jäännösnumeroita, katsoi hallitus, joka pyrki päätöksellään pienen- 
tämään lehden kustannuksia 9? 

Yksityiskohtana 2016 vuosikokouksen seurauksista voidaan mainita, että Kosti Can- 
de ilmoitti sen jälkeen jälleen kerran eroavansa yhdistyksestä. Lähinnä hän oli tyytymä- 
tön kokouspaikkaan. Yhdistyksen hallitus kirjasi eroilmoituksen siitä huolimatta, että 
sitä ei ollut tehty kirjallisena eikä Cande ollut muodollisesti liittynyt uudelleen jäsenek- 
si edellisen eroilmoituksensa jälkeen $"' 

Vuoden 2017 vuosikokous sujui varsin perinteisesti. Vuosikokousesitelmän piti pro- 
fessori Martti Turtola aiheenaan Mannerheim, josta hän oli julkaissut kirjan edellisenä 
vuonna. Kokouksessa oli paikalla viisi SS-veteraania. Samoin vuosikokous 2018 vietiin 
läpi totuttuun tapaan. Esitelmöitsijänä oli Antti Matikkala, PhD, joka kertoi korkeiden 
suomalaiskunniamerkkien myöntämisestä saksalaisille SS-upseereille. Yhdistyksen hal- 
litus saattoi todeta vuosikokousesitelmän olleen hyvä. Vuoden 2018 aikana Veljesavun 
Facebook-sivusto avattiin ja saatiin tällä tavalla uusi kanava yhdistyksen asioista tiedot- 
tamiseen. Samalla alettiin uudistaa ja päivittää nettisivuja. 

Yhdestä Veljesapua vaivanneesta kestoaiheesta ei 2010-luvullakaan päästy. Televisios- 
sa esitettiin marraskuussa 2011 suomalaisten ja saksalaisten yhteistyötä toisen maailman- 
sodan aikana kuvannut ohjelma ”Hitlerin kätyrit”. Siinä tutkijana esiintynyt Boris Salo- 


mon, joka tosiasiassa oli toimittaja eikä suinkaan tutkija, esitti omintakeisia väitteitään 

suomalaisten SS-miesten siviileihin kohdistuneista surmatöistä. Ohjelmassa haastatel- 
tiin myös Kosti Candea. Veljesapu-Perinneyhdistyksen hallitus totesi ohjelman käsitel- 
leen suomalaisten SS-vapaaehtoisten asiaa melko hataralla pohjalla. Ohjelman virheistä 
huolimatta yhdistyksen hallitus päätti olla ottamatta siihen julkisesti kantaa. Muitakin 
pesän likaajia oli edelleen liikkeellä. Jo vuotta aikaisemmin oli ilmestynyt Antero Hol- 
milan ”Holokausti”-kirja, joka pyrki syyllistämään suomalaisvapaaehtoisia mm. perin 
kiistanalaiseen Sakari Lappi-Seppälän ”Haudat Dnjeprin varrella” -kirjaan tukeutuen. $"? 

Vuonna 2017 alkoi julkisuudessa teologi Andre Swanströmin alulle panema suoma- 
laisten SS-miesten syyllistäminen, josta tuli ehkä törkein tähän joukkoon kohdistunut 
sodanjälkeinen mustamaalausyritys. Näin oli siksi, että niin Yleisradio, Helsingin Sano- 
mat kuin eräät muutkin tiedotusvälineet antoivat Swanströmin väitteille kritiikitöntä 
julkisuutta, jota vielä Kansallisarkiston asiassa tekemä selvitys oli tukemassa. Esitetyissä 
syytöksissä keskityttiin heppoisin perustein leimaamaan suomalainen vapaaehtoisjouk- 
ko fasisteiksi tätä yleiseksi haukkumasanaksi muuttunutta käsitettä mitenkään määrit- 
telemättä. Samalla väitettiin suomalaisjoukon tehneen sotaretkensä aikana törkeitä so- 
tarikoksia. Näkemyksiään Swanström toi julki ennen muuta 2018 ilmestyneessä ”Ha- 
karistin ritarit? -kirjassaan. 

Väitteensä fasistisuudesta Swanström perustaa siihen, että monet värväytyneistä il- 
moittivat palvelussitoumuksissaan puoluekannakseen IKL:n. Samalla hän arvostelee 
voimakkaasti Mauno Jokipiin ”Panttipataljoona” -kirjassaan esittämää erittelyä miesten 
puoluejakautumasta samoin kuin sitä, ettei Jokipii tuo esille suomalaisvapaaehtoisten so- 
tarikoksia. Pääosin alle 20-vuotiaat nuorukaiset olivat siis kirjoittajan mielestä kuulu- 
neet ”väärään puolueeseen” — ikään kuin alle äänestysikäisten puoluekanta olisi tuossa 
vaiheessa jo vakiintunut ja hyväksyttävä isänmaallisuus olisi määriteltävissä sen mukaan, 
mitä puoluetta nämä olivat mahdollisesti kannattamassa. Aina on ollut tiedossa, että SS- 
miesten enemmistö lukeutui poliittiseen oikeistoon. Swanström, joka luonnehtii itse- 
ään epäpoliittiseksi henkilöksi, on jopa sitä mieltä, että sellaisetkin SS-miehet, jotka eivät 
ottaneet kantaa puoluepolitiikkaan, olivat demokraattista parlamentarismia vastaan $'* 

Tutkijana Mauno Jokipiitä on yritetty, hänen kuolemansa jälkeen, syyttää siitä, että 
hän teki tutkimuksensa yhteistyössä Veljesavun kanssa, mikä syytösten mukaan johti yh- 
distyksen näkökohtien korostumiseen teoksessa. Tällaiset vihjailut ovat Jokipiin kaltais- 
ta itsenäistä tutkijaa kohtaan tietenkin kohtuuttomia. Jokipiitä ei henkilönä eikä tutkija- 
na suinkaan voida pitää oikeistolaisena, saati oikeistoradikaaleja näkemyksiä edustavana. 

Swanströmin tavoin muutamat muutkin ovat luokitelleet SS-vapaaehtoisten isänmaal- 
lisiksi kuvatut motiivit äärioikeistolaisiksi pyrkien tällä tavoin kiistämään oikeistolaisten 


mahdolliset hyväksyttävät tarkoitusperät. Vapaaehtoisten veteraanitoimintakin on jos- 

kus haluttu leimata poliittisella poltinmerkillä, mihin sodanaikaisen Saksan yksiselittei- 
nen demonisointi on tarjonnut mahdollisuuden. Kun on syyttävässä sävyssä väitetty Vel- 
jesavun pyrkineen suuntaamaan vapaaehtoisten muistelua SS-miehille edulliseen suun- 
taan, on ikään kuin lausuttu itsestään selvyys. Tällainen omalle joukolle myönteisten asioi- 
den korostaminen ja muisteleminen on ominaista kaikille veteraani- ja perinnejärjestöille. 

Mahdollisimman suurta julkisuutta hakeneen Swanströmin todistamattomat väit- 
teet saivat laajempaa huomiota, kun Simon Wiesenthal -keskus näki hyväksi käyttää tä- 
män näkemyksiä omien tarkoitustensa ajamiseen. Keskuksen Jerusalemin-toimiston joh- 
taja Efraim Zuroff kirjoitti alkuvuodesta 2018 Suomen presidentille vaatien tutkimus- 
ta suomalaisten SS-sotilaiden osuudesta juutalaisten kansanmurhaan Ukrainassa. Vaa- 
timus ei Simon Wiesenthal -keskuksen aiemman toiminnan valossa ollut yllättävä. Sen 
oli aiemminkin todettu levittäneen vääriä tietoja esimerkiksi pahamaineisen Josef Men- 
gelen kuolemasta, koska Mengelen vuosikymmenestä toiseen jatkunut metsästys oli sil- 
le taloudellisesti kannattavaa.” 

Simon Wiesenthal -keskuksen väitteillä on niiden tarkoitushakuisuudesta huolimat- 
ta ollut merkitystä lukuisissa tapauksissa, joissa valtiot, erityisesti Saksa ja Itävalta, ovat 
maksaneet huomattavia korvauksia väitetyistä sota-aikaisista menetyksistä. Niinpä myös 
suomalaisiin SS-miehiin kohdistuneen vaatimuksen motiivina saattoi olla yritys jonkin- 
laisen taloudellisen hyödyn saamiseen. Efraim Zuroff oli aloittanut vuonna 2002 ope- 
raation ”Viimeinen mahdollisuus”, joka on tarjonnut rahallisia palkkioita natsirikollis- 
ten kiinnijäämiseen johtavia tietoja vastaan. Tällainen kannustus ilmiantoihin — tosiin 
taikka epätosiin — on saattanut olla yksi syy siihen, että Swanströmin väitteiden kaltaisia 
syytöksiä esiintyi yhä 2010-luvulla. Lisäkannustusta antoi Suomen antifasistinen komi- 
tea, joka julkaisi 2012 suomeksi Zuroffin ”Operaatio viimeinen mahdollisuus” -kirjan, jo- 
hon Zuroffin suomalainen yhdysmies dosentti Johan Bäckman on kirjoittanut alkusanat. 

Veljesapu-Perinneyhdistyksen puheenjohtaja Pekka Kääriäinen informoi tammikuus- 
sa 2018 tasavallan presidenttiä siitä, mikä oli totuus Wiesenthal-keskuksen kirjelmöimäs- 
sä suomalaisten osuudessa Ukrainan tapahtumiin. Swanströmin sensaatiohakuiset väit- 
teet saivat joka tapauksessa perin tulkinnanvaraisiin lähteisiinsä nähden kohtuuttoman 
suuren huomion tiedotusvälineissä. Valtioneuvoston kanslia puolestaan antoi Kansallis- 
arkiston tehtäväksi totuuden selvittämisen. Myös kohun liikkeelle laskija Swanström vär- 
vättiin mukaan selvittämään, pitivätkö hänen toistuvasti esittämänsä väitteet paikkaan- 
sa, ”kun hanke hänen sivuun jättämisestään olisi kiinnittänyt huomiota”, kuten Kansal- 
lisarkiston pääjohtaja Jussi Nuorteva asian ilmaisi. $'5 

Kun Kansallisarkisto pyysi Veljesapu-Perinneyhdistykseltä sen omaa aineistoa tehtä- 
vän selvitystyön tueksi, yhdistys lupasi sitä toimittaa. Samalla yhdistyksen hallitus jou- 

tui keskustelemaan myös siitä, onko tehtävä selvitystyö varmasti puolueeton siinä mu- 
kana olevien tutkijoiden taustat ja heidän intressinsä huomioon ottaen $'* 

Samalla Veljesavun hallitus saattoi todeta Swanströmin kirjassa esitettyjen hataral- 
la pohjalla olevien asioiden perustuvan pitkälti kirjoittajan omiin olettamuksiin, johto- 
päätöksiin ja tulkintoihin. Teoksessa nähtiin monia asioita esitetyn siten, että asiat ja ta- 
pahtumat, joissa suomalaisvapaaehtoiset ovat olleet mukana, on irrotettu asiayhteydes- 
tään. Hallitus oli edelleen sitä mieltä, että kirja on koottu niin, että ensin on oltu jostain 
asiasta jotain mieltä ja sitten alettu koota aineistoa asian ympärille. Niinpä teos ei kestä 
kriittistä tarkastelua. Suomalaisia on teoksessa syyllistetty asioista, joissa he eivät ole ol- 
leet mukana tai eivät ole voineet vaikuttaa niihin mitenkään?” 

”Hakaristin ritarit” sai myös suomalaisvapaaehtoisten taustan ja sotaretken tuntevilta 
asiantuntijoilta murskaavaa kritiikkiä. Iltalehden toimittaja Juha Muurinen näki Swan- 
strömin ”paljastukset” oikeassa valossa kirjoittaessaan tämän oikaisseen mutkia suoma- 
laisia SS-miehiä syyllistäessään. Swanströmille riittää se, että joku tai jotkut ovat olleet 
lähellä jotain tapahtumapaikkaa, kirjoitti Muurinen. Mitään uutta hänen kirjassaan ei 
ollut tullut ilmi. $$ 

Kari Kuusela totesi Achtungissa ja Suomen Sotilas -lehdessä julkaistuissa arviossaan 
Swanströmin esiintyvän myytinmurtajana, mutta hänen tekstinsä olevan paikoin aivan 
jostain muusta kuin viileän tutkijan kynästä lähtöisin. Waffen-SS-vapaaehtoisen nimeämi- 
nen fasistiksi ei ole tiedettä varsinkaan, kun termi on jäänyt määrittelemättä. Huomiotta 
jää, että SS-mieheksi haluava on varmasti pohtinut, mitä paperiin kirjoittaa, jotta esiin- 
tyisi mahdollisimman edullisessa valossa ja pääsisi mukaan, huomautti Kuusela. Hän to- 
tesi, ettei ajatus suomalaisten hakeutumisesta SS-miehiksi fasistisen maailmankatsomuk- 
sen takia yksinkertaisesti ole totta. Swanström arvostelee Mauno Jokipiin ”Panttipataljoo- 
naa” siitä, että Veljesapu rahoitti kirjan tekemistä. Kuusela muistutti, että kun ”Veljesapu 
rahoitti, Jokipii tutki ja kirjoitti tarkoittaa myös sitä, että Swanströmillä on ollut käytet- 
tävissään aikaisemman tutkijan keräämä laaja arkistoaineisto, jonka pohjalta spekuloida.” 
Jokipii ei ole peitellyt mitään, mutta ei ole kertonut suomalaisten sotarikoksista siksi, et- 
tei ole sellaisia löytänyt. Suomalaisten SS-miesten valtaosan fasistisuutta ja sotarikoksiin 
syyllistymistä koskevat väitteet jäävät kirjassa pelkiksi spekulaatioiksi. Olisiko niin, että 
tälläkin kertaa on kyseessä pelkästään raflaavin väittein tehty kirjan markkinointi, joka 
viime sotiin liittyvissä teksteissä on nykyään valitettavan yleinen, kysyi Kari Kuusela.$” 

Myös Jukka Knuuti käsitteli Suomen Sotilaassa ”Hakaristin ritarit? -kirjaa todeten, 
että ”tutkimuksessaan? Swanströmillä on ollut valmiina lopputulos: suomalaiset ovat 
syyllistyneet juutalaisten joukkoteloituksiin. Kirjoittaja uskoo mieleisiinsä ja jättää us- 


komatta ennalta määriteltyyn lopputulokseen sopimattomiin lähteisiin 

Kylkirauta-lehdessä Swanströmin kirjan arvioi Pekka Holopainen todeten tämän tut- 
kimuksen vahvistavan yleisen olettamuksen: ”totuus” on rakennettavissa — kun oikein 
kovasti yrittää. Suomalaisten sotarikoksiin syyllistämiseen riittää se, että heidän olisi pi- 
tänyt tietää alueella tapahtuneen sotarikoksia. Mitään tarkempaa todistetta suomalais- 
ten osallistumisesta ampumisiin ei kirjassa ole, totesi Holopainen. Oikeistolainen kan- 
sallismielisyys näyttää sellaisenaan tehneen SS-joukkoihin hakeneesta fasistin, kansal- 
lissosialismin intomielisen kannattajan ja sitä kautta useissa tapauksessa myös potenti- 
aalisen sotarikollisen, kirjoitti Holopainen todeten, että yleisesti ottaen tutkimus ei tuo 
esiin mitään uutta. Swanströmin löydökset sotarikoksista perustuvat epämääräisiin kuu- 
lopuheisiin ja yksittäisiin heittoihin SS-miesten henkilökohtaisessa kirjeenvaihdossa. 

Samoilla linjoilla oli Sampo Ahto Sotilasaikakauslehdessä. Hän totesi Jokipiin ole- 
van yksi suomalaisen historiantutkimuksen suurista miehistä, mutta Swanströmin työs- 
sä hänelle on varattu konnan rooli. Sellainen poismenneen kunniallisen miehen panet- 
telu on hävettävää luettavaa. Sotarikollisteemastaan Swanström ei saa käytännössä irti 
muuta kuin holokaustikirjallisuudessa esitetyn toistoa. Fasistiksi leimaaminen osoit- 
ti Ahdon mukaan, että ainakin ”ajatusrikollisina? suomalaisia SS-miehiä tutkimukses- 
sa pidetään. Fasisti-käsitettä käytettiin Neuvostoliitossa kaiken kielteisen oikeistolai- 
suuden yleissymbolina, ja sellaisena se on jäänyt elämään lännessäkin ”antifasistisissa” 
piireissä, muistutti Ahto ja totesi sen vievän Swanströmin esittelemässä muodossa aja- 
tukset harhateille ? 

Professori Ohto Manninen puolestaan totesi, että historiantutkimuksen kriittisyys- 
ja laatukriteerejä Swanströmin teos ei täytä. 

Toisenlaisia näkemyksiä ovat esittäneet Kansallisarkiston selvitystyön tekijät. Selvi- 
tyksen johtajaksi valitun Lars Westerlundin omakustanteena 2017 julkaisema kirja ”Cir- 
cus Collani? nimittäin on Swanströmin kanssa osittain samoilla linjoilla. Westerlund on 
nostanut esiin mm. vapaaehtoisten alkoholinkäyttöä ja bordelleissa käyntejä ikään kuin 
tämän kaltaiset asiat olisivat olleet jollain tavoin historiallisesti relevantteja pataljoonan 
vaiheiden ja sodankäynnin kannalta. Myös Westerlund pyrkii väittämään vääräksi Joki- 
piin laskelmia vapaaehtoisten puoluekannasta. Tavallaan suomalaisten synniksi hän lu- 
kee kirjassaan myös sen, että nämä joutuivat näkemään rintaman takana juutalaisten ja 
sotavankien teloituksia. 

Kansallisarkiston tekemää selvitystä Swanströmin aloittamasta kohusta kuvaa omal- 
la tavallaan se, että arkisto piti selvityksestä tiedotustilaisuuden Jerusalemissa jo toista 
kuukautta ennen kuin selvitys julkaistiin Suomessa. Kun riippumattomaksi mainostet- 
tu selvitys lopulta 8. helmikuuta 2019 julkaistiin Suomessa, kävi ilmi, että kysymykses- 


sä oli menneiltä ajoilta tuttu, valtion varoilla tehty nollatutkimus, joka ei kunnolla vas- 

tannut mihinkään kysymykseen. Suurella rahalla koottu selvitys nimittäin tyytyi kirjaa- 
maan toisarvoisia yksityiskohtia ja toistelemaan aiemmin tiedettyjä asioita sekä päätyi 
seuraavaan jokseenkin mitäänsanomattomaan, pelkkien olettamusten ja tekijöiden en- 


nakkoasenteiden varassa olevaan johtopäätökseen: 


Selvityksen perusteella on ilmeistä, että suomalaiset SS-vapaaehtoiset osallistuivat hy- 
vin todennäköisesti SS-Divisioona Wikingin eri yksiköiden suorittamiin surmaamisiin 
ja väkivaltaisuuksiin niin juutalaisia kuin siviilejä ja sotavankejakin kohtaan vuosi- 
na 1941—1942. On kuitenkin todettava, että käytössä ollut lähdeaineisto ei anna riit- 
tävän yksityiskohtaisia tietoja yksittäisten tapahtumien tarkaksi arvioimiseksi. Päivä- 
kirjoista ja muista asiakirjoista ei yleensä ilmene sitä, kuka toimi käskynantajana eikä 
liioin sitä, ketkä kaikki osallistuivat surmaamisiin tiedossa olevissa tapauksissa. Selvää 
on, että käskynantajat olivat kesän 1941 hyökkäyssodan alkuvaiheessa sodassa saksa- 
laisia upseereita, sillä suomalaiset eivät muutamaa poikkeusta lukuun ottamatta olleet 


saaneet sotilasarvoaan vastaavaa asemaa SS-Divisioona Wikingissä.* 


Toisin sanoen Kansallisarkiston selvitys, jota tekemässä oli suomalaisvapaaehtoisiin kiel- 
teisesti suhtautuneiksi tunnettuja henkilöitä, aluksi syyllisti nämä, ja vasta sen jälkeen 
joutui vastentahtoisesti toteamaan, ettei käytännöllisesti katsoen mitään todisteita tästä 
ole löydetty. Tällä tavoin epämääräisellä syyllistämisellä tarjottiin myyviä mainoslausei- 
ta metsästäville tiedotusvälineille aihe otsikkoihin, joilla suomalaiset SS-miehet yksise- 
litteisesti syyllistettiin. Näin Veljesavun hallituksen epäily selvitystyön puolueettomuu- 
desta näytti osoittautuvan oikeaksi, ja samalla perinneyhdistyksen halukkuus toimittaa 
aineistoaan Kansallisarkistoon luonnollisesti lopahti. 

Suotta ei Veljesapu-Perinneyhdistyksen puheenjohtaja Pekka Kääriäinen tuoreeltaan 
selvityksen julkistamistilaisuuden jälkeen todennutkaan, että Kansallisarkiston selvi- 
tys ei tuonut esille mitään uutta. Kun kysymyksessä on sotarikosselvitys, pitäisi osata 
myös vastata, oliko niitä vai eikö niitä ollut, totesi Kääriäinen. Siihen vastausta ei tul- 
lut. Jätettiin edelleen epäilys, että kaikki yli 1 400 suomalaisvapaaehtoista ovat sotari- 
kollisia. Ilmeisen tarkoituksellisesti jätettiin myös mainitsematta, että tiukasti sotari- 
koksia tutkinut Närnbergin sotarikostuomioistuin antoi aikanaan puhtaat paperit Wi- 
king-divisioonalle.$ 

Historiantutkija, puolustusministeri Jussi Niinistö ja professori Timo Vihavainen kä- 
sittelivät tutkimusta tuoreeltaan blogeissaan todeten, ettei mitään uusia todisteita suo- 
malaisten syllisyydestä ollut löydetty. Niinistö ilmaisi pitävänsä epäoikeudenmukaisena 


sitä, että heidän päälleen jälleen heitetään epäilyksen varjo ilman todisteita. Vihavainen 

puolestaan totesi, että suomalaisia pyritään väkisin tunkemaan natsi-ideologian apureik- 
si vastoin sen valtavan lähdeaineiston todistusta, joka sodistamme on saatavissa. Perään- 
kuuluttaen suhteellisuutta Vihavainen totesi, että ellei tällaisia asioita ymmärrä eikä ha- 
lua ymmärtää, kannattaa harrastaa jotakin muuta kuin historiaa. 

Wiesenthal-keskus sen sijaan oli saanut Kansallisarkistolta haluamansa kaltaisen, mie- 
leisensä raportin. Efraim Zuroff ilmaisikin tuoreeltaan tyytyväisyytensä Suomen viran- 
omaisilta saamaansa selvitykseen. Se oli hänen mukaansa ”esimerkki ainutlaatuisesta ja 
esimerkillisestä kansalaisrohkeudesta?. 

Kaiken kaikkiaan suomalaisten SS-miesten suhtautuminen juutalaisiin on ollut ns. 
mediaseksikäs asia jo vuosikymmenien ajan. Kuten fasistiksi leimaamalla myös antise- 
mitistiksi haukkumalla on ollut helppo syyllistää milloin mitäkin varsinkin, kun jäte- 
tään ottamatta huomioon, ettei juutalaisvastaisuus vielä 1900-luvun ensimmäisellä puo- 
liskolla suinkaan rajoittunut Saksan natseihin. Vaikka esitettyjen väitteiden tueksi ei ole 
kyetty esittämään minkäänlaista luotettavaa faktatietoa, joku asiaan innostunut on nos- 
tanut kysymyksen esille kerta toisensa jälkeen. Jukka Tyrkkö oli selvittänyt asian melko 
selvästi jo vuonna 1971: 


Niin kuin meillä Suomessa ei ole mitään juutalaiskysymystä — heidän lukumääränsä 
täällä lienee suunnilleen sama kuin mustalaisten, noin 4.500 henkeä — emme me suo- 
malaiset sotilaat lähteneet Saksaankaan juutalaisia ampumaan. 
Juutalaiskysymys oli kärjistynyt vain Saksassa, jossa seemiläisvaikutus keisarivallan 
aikana oli todella kasvanut voimakkaasti. 
Vapaaehtoisillamme enempää kuin suomalaisilla yleensä ei ole mitään tekemistä 
muutamien täältä Baltiaan pakkoluovutettujen juutalaisten kanssa. 
Vapaaehtoispataljoonamme taholta tehtiin saksalaisille siellä alun perin selvästi, ett- 
eivät siviilijuutalaiset ole meidän vihollisiamme emmekä me siis osallistu mahdollisiin 
toimenpiteisiin heitä vastaan. Tämän kantamme saksalaiset esimiehemme ymmärsi- 
vät eivätkä esittäneet siinä suhteessa mitään pakotteita. 
Yksikään suomalainen SS-mies ei nostanut asettaan ainoatakaan juutalaista vas- 
taan. Se on todenmukaisesti kiistetty jyrkästi. - -27 


Veljesapu oli julkisuudessa monesti myös myönteisessä mielessä. Puheenjohtaja Pekka 
Kääriäinen antoi tammikuussa 2017 Helsingin Sanomille haastattelun isänsä Keijo Kää- 
riäisen kokemuksista Saksan itärintamalla. Samalla hän saattoi oikoa julkisuudessa esiin- 
tyneitä vääriä käsityksiä Veljesavun luonteesta. ”Olemme poliittisesti sitoutumaton yh- 


distys, johon hyvämaineiset asiasta kiinnostuneet Suomen kansalaiset toivotetaan ter- 

Marko Nikkasen suunnit- Jari Saurion suunnittele- Wiking-mukeja valmistettiin 

telemat VA-solkiset nahka- ma vapaaehtoisten kotiin- vuonna 2012 Veljesavun 

vyöt tulivat myyntiin 2012. paluun 70-vuotispäivää myyntituotteiksi. Samanlaisia 
juhlistava muistolautanen mukeja oli markkinoinut Tam- 
tuli myyntiin 2013. pereen kerho jo 1990-luvulla. 


vetulleiksi”;, totesi Kääriäinen kiistäen käsityksen, että Veljesapu olisi mikään ääriaines- 
ten järjestö. * 

Aika ajoin esille nousseista sensaatiomaisista väitteistä huolimatta Veljesapu-Perin- 
neyhdistyksen toiminta rauhoittui 2010-luvulla normaaliksi yhdistystoiminnaksi. Nyt 
nousi esille erityisesti erilaisten myyntituotteiden valmistuttaminen, millä toisaalta teh- 
tiin yhdistyksen asiaa tunnetuksi, toisaalta hankittiin sille varoja. Vuonna 2012 tilattiin 
myyntiin Marko Nikkasen suunnittelemia mustia nahkavöitä. Vöissä oli helsinkiläisen 
Sporrongin valmistama solki, jossa oli kuvattuna mustalla pohjalla hopeinen VA-tunnus. 
Samaan aikaan tilattiin Jari Saurion suunnittelemia vapaaehtoisten kotiinpaluun 70-vuo- 
tispäivää juhlistamaan tarkoitettuja muistolautasia, jotka valmisti kangasalalainen Gra- 
fo Oy. Samalta valmistajalta tilattiin myös Wiking-kahvimukeja. Samanlaisia mukeja oli 
1990-luvulla teettänyt Tampereen kerho. 

Vuosina 2014-2016 yhdistys pyrki saamaan muistolaatat 14 sellaiselle Saksan itä- 
rintamalla kaatuneelle, joille ei ollut minkäänlaista muistomerkkiä oman kotikuntansa 
hautausmaalla. Sitä varten lähestyttiin kirjeitse useita seurakuntia. Joissakin tapauksissa 
asioiden todettiin olevan kunnossa, joissakin tapauksissa seurakunnalle lähetetty kirje sai 
seurakunnan pohtimaan asian kuntoon saamista. Ruokolahdella, Mikkelissä ja Rääkky- 
lässä yhdistys sai luvan muistokiven asentamiseen tai kaatuneen nimen kaivertamiseen 


olemassa olevaan muistopaateen. Veljesapu osallistui Viitasaarella ns. Kenraalikivellä 28. 


435 


Viitasaaren muistolaattahankkeen isä Tauno Kinnunen, oikealla, seurassaan pataljoonan lipun tilai- 
suuteen tuonut Marko Nikkanen ja SS-vapaaehtoisveteraani Sakari Lahtinen. 


- 1941-1943 


Viitasaarella Keski-Suomessa 28.5.2017 paljastettu suomalaisvapaaehtoisten muistolaatta. 

SS-miesten muistokiven paljastusjuhlaan 10.6.2018 Ylihärmässä osaa ottaneita vapaaehtoisten jäl- 
keläisiä vas. Pasi Syynimaa, Kaarlo Haukkala, Jukka Haukkala, Sakari Lahtinen, Leena Kuikka, Jar- 
mo Korpela ja Pertti Ilkka. 


toukokuuta 2017 paljastetun Tauno Kinnusen aikaansaaman suomalaisvapaaehtoisten 
muistolaatan pystytykseen toimittamalla pataljoonan leijonan piirroskuvan laatan kai- 
verruksen pohjaksi. Lisäksi yhdistys kustansi paljastustilaisuudessa 40 hengen kenttä- 
lounaan. Pataljoonan lippu oli tilaisuudessa paikalla hallituksen jäsenen Marko Nikka- 
sen järjestämänä. Samoin paikalla oli SS-veteraani Sakari Lahtinen. Vuoden 2017 aika- 
na digitoitiin Veljesavun arkistoon vuosien kuluessa lahjoitetut, eri muodoissa olleet do- 
kumenttitallenteet ja -nauhoitteet. Sotavahinkosäätiö tuki digitointityötä. 

Kesäkuussa 2018 paljastettiin Ylihärmän Yliluoman kylässä SS-miesten muistokivi 
näköetäisyydelle SS-mies Esko Haukkalan syntymäkodista. Hankkeen puuhamiehenä 
olivat Pasi Syynimaa sekä Jukka ja Kaarlo Haukkala. Veljesapu-Perinneyhdistys oli mu- 
kana muistomerkkihankkeessa alusta saakka. Muistokiveen kiinnitettyyn graniittilaat- 
taan on kaiverrettu vapaaehtoisten leijonakäsivarsitunnus sekä vuosiluvut 1941—1943. 
Mika Hakanpää paljasti muistokiven, ja SS-veteraani Sakari Lehtinen toi tähänkin ti- 
laisuuteen SS-miesten tervehdyksen. Etelä-Pohjanmaan kerhon lippu oli paikalla. Yli- 
härmän muistomerkin paljastaminen liittyi virinneeseen hankkeeseen, jolla Etelä-Poh- 


janmaan alueen kerhotoimintaa päätettiin aktivoida vapaamuotoisena perinnetyönä.*? 

Yhdistyksen toiminnan rinnalla 2010-luvulla yleistyivät suomalaisiin SS-miehiin liit- 
tyvien kirjojen ja opinnäytteiden tekeminen. Monet tekijät kääntyivät yhdistyksen puo- 
leen lähinnä taloudellista tukea anomalla ja pyynnöllä saada käyttää yhdistyksen arkisto- 
materiaalia tutkimus- ja kirjoitustyössään. Monia asialliseksi katsottuja hankkeita myös 
tuettiin. Yhdistys oli mukana myös erinäisissä muissa SS-vapaaehtoisiin liittyvissä hank- 
keissa. Vuonna 2015 Veljesapu-Perinneyhdistys tuki SS-miehenä palvelleen Mauri Sar- 


tion Sturmgeschätz-rynnäkkötykin kunnostustyötä Panssarimuseossa. 


Yhdistyksen historiahankkeet ja uusi matrikkeli 


Veljesavun uuden historiikin kirjoittaminen oli ollut esillä muutamaan otteeseen sen jäl- 
keen, kun yhdistyksen 35-vuotishistoriikki oli vuonna 1990 ilmestynyt. Asia ei kuiten- 
kaan ollut edennyt. Kun yhdistyksen perustamisen 50-vuotispäivä lähestyi, hallitus otti 
asian jälleen esille. Se perusti toukokuussa 2004 Olli Wikbergin johdolla toimivan seit- 
senjäsenisen historiikkitoimikunnan. Sen tehtäväksi annettiin laatia 50-vuotishistoriik- 
ki samoin perustein kuin oli tehty yhdistyksen 35-vuotishistoriikkikin. Tämän julkai- 
sun oli määrä valmistua vuonna 2005.8! Kun historiikki ei oletuksista huolimatta val- 
mistunut, Veljesavun hallitus pani kesällä 2006 päätepisteen hankkeelle.*?? 

Vuonna 2015 yhdistyksen hallitus teki uuden päätöksen historiikkiasiassa. Tuolloin 
otettiin tavoitteeksi, että kirja SS-vapaaehtoisten yhdistystoiminnan 75-vuotisista vai- 
heista ilmestyisi vuonna 2019. 

Ennen kuin tähän hankkeeseen ryhdyttiin, esille nostettiin SS-vapaaehtoisten matrik- 
kelin uudistaminen. Veljesavun vuonna 1999 julkaisema suomalaisten SS-miesten mat- 
rikkeli oli otettu jäsenistössä vastaan hyvin ja sen painos oli myyty loppuun. Tietojen ke- 
räämisen vaikeus oli matrikkelia toimitettaessa ollut tiedossa, ja sikäli oli ymmärrettävää, 
etteivät tiedot henkilöistä olleet täydelliset, kun matrikkeli oli kaiken lisäksi jouduttu 
kokoamaan varsin lyhyessä ajassa. Niinpä matrikkelia toimittamassa ollut Mika Hakan- 
pää esitti hallitukselle loppuvuodesta 2008, että loppuun myydystä matrikkelista tehtäi- 
siin uusi painos, koska vanhan matrikkelin tiedoissa oli virheitä ja vanhasta matrikkelis- 
ta puuttuivat useitten miesten kuvat. Hakanpää oli vähitellen oma-aloitteisesti täyden- 
tänyt matrikkelitietoja mm. ulkomaille muuttaneiden suomalaisten SS-miesten osalta. 

Hallitus suhtautui myönteisesti Hakanpään esitykseen ja päätti, että Veljesapu-Pe- 
rinneyhdistys kustantaa matrikkelista uuden painoksen. Matrikkelin toimittamista var- 
ten perustettiin työryhmä, johon valittiin Hakanpään lisäksi Jouko Laitinen, Jari Sau- 
rio, Raimo Rosendahl ja Mikko Uola. Tällä tavoin Hakanpää oli aloittamassa yhdis- 

Matrikkelin tekijät vas. Mika Hakanpää, Raimo Rosendahl, Mikko Uola, Jari Saurio ja Jouko Laitinen. 


tyksen suurinta 2000-luvun projektia, jonka vaatima työmäärä tuskin oli kenenkään tie- 
dossa hankkeeseen lähdettäessä. 

Jari Saurio saattoi loppuvuodesta 2009 matrikkelihanketta Achtungissa esitellessään 
todeta, että uutta täydentävää aineistoa oli kertynyt valtavasti. Tietoa oli kerätty arkis- 
toista ja yksityislähteistä kuten sotilaskantakorteista, hakemuksista Saksaan, Berliinin- 
kirjeenvaihdosta, Grazin täydennyskomppanian asiakirjoista sekä miesten henkilökoh- 
taisesta kirjeenvaihdosta, päiväkirjoista ja haastatteluista. Vaikka tietoa oli paljon, on- 
gelmana oli hajanaisten tietojen ristiriitaisuus, ja siksi asiat oli pyrittävä tarkastamaan 
mahdollisimman monesta lähteestä oikean tiedon saamiseksi. Tätä varten jouduttiin 
pyytämään virkatodistukset useista sadoista miehistä. Fdellisestä matrikkelista puuttu- 
maan jääneitä kuvia löytyi runsaasti niin vapaaehtoisilta itseltään kuin heidän omaisil- 
taankin. Kuvia löytyi myös niiden lomakkeiden liitteinä, jotka miehet olivat täyttäneet 
Saksaan pyrkiessään. 

Käytännössä pääosan matrikkelitiedoista keräsivät Hakanpää, Laitinen ja Saurio. Työ 
osoittautui erittäin vaikeaksi, sillä oli monia SS-vapaaehtoisia, joista tietoja ei ollut saa- 


tavissa juuri lainkaan. Varsinkin eräiden ulkomaille muuttaneiden osalta tuli eteen on- 

gelmia, ja myös kaikkien kuvien löytämisessä oli omat haasteensa. Useiden vuosien aika- 
na vapaaehtoistyönä tehty matrikkeli ilmestyi 2 000 kappaleen painoksena alkuvuonna 
2013 niin, että se oli myynnissä tuolloin pidetyssä yhdistyksen vuosikokouksessa. Käy- 
tännössä uusi matrikkeli oli paljon enemmän kuin edellisen matrikkelin uusi painos. Se 
oli kokonaan uusi teos SS-vapaaehtoisista. Everstiluutnantti Tapio Skogin myönteinen 
arvostelu matrikkelista ilmestyi Sotaveteraani-lehdessä. Muukin kritiikki ja palaute oli 
pääosin asiallista, jos ei oteta huomioon asiaan kuuluvia pikkuasioihin kajoamisia. Mat- 


rikkelikirjan myyntikin sujui odotetusti. 


Uspenskajan muistomerkki 


Edellisellä vuosikymmenellä poliittisiin syihin kaatunut Ukrainan muistomerkkihanke 
nousi jälleen esille vuonna 2006, kun Veljesavun jäsen Timo Rentto lähestyi yhdistyk- 
sen hallitusta asialla. Rentto oli ylläpitänyt suhteita saksalais-ukrainalaiseen yhdistyk- 
seen, jonka tavoitteena oli pystyttää kaatuneiden SS-miesten muistomerkki Ukrainaan. 
Veljesavun hallitus keskusteli Renton kirjeen pohjalta muistomerkkiasiasta, mutta siinä 
näytti olevan monia epäselvyyksiä. Ei tiedetty, oliko hauta-alue virallinen hautausmaa 
vai omistiko alueen joku yksityinen. Uspenskajaan haudattujen suomalaisten määräksi 
oli arvioitu 34, mutta ei ollut mitään varmuutta, että hautamuistomerkkiin tulisivat oi- 
keat nimet, sillä ei ollut varmaa tietoa siitä, ketä sinne on haudattu. Hallitus totesi sak- 
salaisten suunnitteleman muistomerkin maksavan 11 000 dollaria, josta suomalaisten 
osuus olisi 500 euroa. Näillä tiedoilla hallitus päätti maksaa 500 euroa Ukrainaan tule- 
vasta muistomerkistä ilman vainajien nimiä. 

Tässä yhteydessä puheenjohtaja Karras otti esille ajatuksen, että Hietaniemen hau- 
tausmaalle saataisiin kaatuneiden SS-miesten muistokiven yhteyteen kaksi erillistä laat- 
taa, joissa olisivat kaikkien 256 Saksan itärintamalla kaatuneen suomalaisen SS-miehen 
nimet. Hietaniemen puutarhurit olivat käyneet tutustumassa sijoituspaikkaan, ja kus- 
tannusarvio pyydettiin kokemäkeläiseltä Peipohjan Kiviveistämöltä. Marraskuussa 2006 
Karras lähetti Veljesapu-Perinneyhdistyksen nimissä kirkkohallitukselle anomuksen, jos- 
sa pyydettiin lupaa lisäkiven pystyttämiseksi Hietaniemeen. Mustasta graniitista tehtä- 
vän kiven piirustukset olivat tuolloin jo valmiina. Kirkkohallitus ilmoitti siirtävänsä 
asian Helsingin seurakuntayhtymän käsiteltäväksi. Seurakuntayhtymältä ei saatu kos- 
kaan mitään vastausta, ja siksi uuden kokoonpanon saanut Veljesapu-Perinneyhdistyk- 
sen hallitus päätti vuonna 2007, että kalliina pidettyä Hietaniemen hautausmaan muis- 


tomerkin laajennushanketta ei toteuteta. 

Ukrainan Uspenskajassa paljastettiin 2007 siellä käydyissä taisteluissa kaatuneiden muistomerkki. 
Muistomerkillä vas. Pekka Karras, Kosti Cande, Pekka Kääriäinen ja Eero Nyström. 


Uspenskajan muistomerkkihanke sen sijaan eteni. Renton kirjoitus Uspenskajan hau- 
tausmaasta julkaistiin Achtungissa, ja siitä kävivät ilmi hautausmaan historia sekä sak- 
salaisten yritykset sen kuntoon saattamiseksi. Vuonna 2004 Saksassa oli perustettu eri- 
tyinen hoitoseura, Verein für gemeinsamen Erhalt der Krigsgräber in Uspenskaja, jonka 
tarkoituksena on huolehtia paikalle 1990-luvulla pystytetyistä kolmesta rististä ja yllä- 
pitää hautausmaata. Tarkoitus oli, että paikalle pystytettäisiin muistomerkki, johon tu- 
lisivat kaikkien paikalle haudattujen sankarivainajien nimet. Hankkeen toteuttamiseen 
tarvittiin kuitenkin varoja. 

Myönteisesti Ukrainan muistomerkkihankkeeseen suhtautunut Veljesavun hallitus ni- 
mesi syksyllä 2007 vietettävään muistomerkin paljastustilaisuuteen edustajikseen Kos- 
ti Canden ja Pekka Kääriäisen. Lopulta suomalaisia oli 11. syyskuuta 2007 järjestetys- 
sä paljastustilaisuudessa kuusi henkilöä, suurin edustus saksalaisten jälkeen. Veljesavun 
virallisiksi edustajiksi todettiin jälkikäteen Cande sekä tämän avustajakseen valitsema 
Pekka Karras. Tilaisuudessa oli paikalla myös suomalaispataljoonan lippu, vaikka sitä ei 
muistomerkin paljastusseremoniassa saatukaan symboliensa takia käyttää. 

Tällä tavoin Ukrainaan oli saatu muistomerkki, jossa muistetaan alueella kaatuneita 


suomalaisia SS-vapaaehtoisia. Saksalainen hoitoyhdistys julkaisi myös nimikirjan Us- 

penskajan hautausmaahan haudatuista 846 vainajasta. Vaikka vastaava hanke herätti 
Suomessa julkisia vastalauseita vain muutama vuotta aikaisemmin, Uspenskajan muis- 
tomerkki saatiin lopulta aikaan ilman hälyä. 

Keväällä 2012 Suomen Sotilas -lehti järjesti ryhmämatkan Ukrainaan. Matkan aika- 
na matkalaiset kävivät tutustumassa paitsi Kiovaan myös Uspenskajan hautausmaahan 
sekä Mius-linjan taistelumaastoon Venäjän puolella rajaa. Matkalle osallistui useita Vel- 
jesavun jäseniä, mm. puheenjohtaja Pekka Kääriäinen. Mukana oli myös SS-veteraani 
Kosti Cande. Venäläisten sodan jälkeen hävittämälle Uspenskajan hautausmaalle pysty- 
tetylle muistomerkille laskettiin yhdistyksen seppele. 

Uspenskaja, ukrainaksi Uspenka, sijaitsee Itä-Ukrainassa Luhanskin alueella, joka 
vuonna 2014 alkaneessa Ukrainan sodassa jäi ns. venäläisten separatistien alueelle. Heti 
sodan alussa venäläiset tuhosivat lähellä olleen raja-aseman. Hautausmaan ja muistomer- 
kin kuntoa on mahdollisuuksien mukaan pyritty seuraamaan myöhemminkin, ja muis- 


tomerkin on sanottu olevan kunnossa, joskin hautausmaa on heinittynyt. 


LX . 


Yhdistyksen talous ja jäsenasiat 


Kun Veljesavun vuosikokous vuonna 2000 käsitteli yhdistyksen taloutta, rahaston- 
hoitaja Kyöstilä totesi tuloslaskelman osoittavan ylijäämää edellisenä vuonna ilmes- 
tyneen matrikkelin ensimmäisen painoksen hyvän menekin ansiosta. Yhdistyksen ta- 
lous on vakaalla pohjalla, sanoi rahastonhoitaja. Tällaisesta optimistisesta arviosta 
huolimatta vuosikokous ei sivuuttanut tilinpäätöskeskustelua tyypillisellä hiljaisuu- 
della, sillä Pentti Ķoivisto tiedusteli, miksi myymättömiä kirjoja ei ollut kirjattu erik- 
seen tilinpäätökseen. Puheenjohtaja Olsson tyytyi vastauksessaan viittaamaan vuosi- 
kymmenien mittaiseen käytäntöön. Lopulta tilinpäätös ja vastuuvapaus hallitukselle 
myönnettiin yksimielisesti. Yksimielisiä oltiin myös jäsenmaksuasiassa. Erkki Heimo- 
lainen totesi, että sääntöuudistuksen ansiosta kaikki yhdistyksen jäsenet olivat nyt sa- 
manarvoisia. Niinpä hän ehdotti, että jäsenmaksu kaikilta jäseniltä olisi 100 markkaa. 
Ehdotuksen todettiin saaneen laajaa kannatusta, eikä muita ehdotuksia tullut. Sen li- 
säyksen vuosikokous kuitenkin teki, että se totesi invalidijäsenten olevan edelleen jä- 
senmaksuista vapautettuja.’ 

Vuonna 2000 Veljesavun jäsenmaksutuotot olivat yli 53 000 markkaa, ja lahjoituksia 
saatiin lähes 9 000 markkaa. Veljesapuun yhdistys käytti lähes 30 000 markkaa, mutta 
toimintakulut nousivat sitäkin suuremmiksi eli yli 31 000 markaksi. Achtungista selvit- 


tiin välivuotena, jolloin kaksi numeroa toimitettiin ilman palkattua toimittajaa, runsaalla 

26 000 markalla. Tilinpäätös painui kuitenkin 
yli 9 000 markkaa alijäämäiseksi, sillä ”Pantti- 
pataljoonan” neljännen painoksen painatusku- 
luja oli siirtynyt vuodelle lähes 12 000 markkaa. 

Uskollisena periaatteelleen, että jäsenet ja- 
kaantuivat edelleen eri ryhmiin, rahastonhoita- 
ja kirjasi vuonna 2001 tulleet jäsenmaksut ryh- 
miin ”veljet”, ”lesket” ja ”muut”. Veljien jäsen- 
maksuja kertyi 22 400 markkaa, leskien 5 300 
markkaa ja muiden 19 100 markkaa. Summis- 


ta on pääteltävissä, että veljistä 224 maksoi jä- 


senmaksunsa, leskistä 53 sekä muista 191. Vel- | 
jien suhteellinen osuus jäsenkunnasta oli hy- ; e 
vää vauhtia vähenemässä. Heidän osuutensa oli - A g en elj epde 
enää alle puolet. sankarit — 
Kun vuonna 2001 tuli lahjoituksia yli 8 600 ` | 


markkaa, tuottoja kertyi yhteensä yli 55 500 


Vuonna 2004 teetetty DVD ja video 


markkaa. Achtungin aiheuttamat kulut nou- ,„ eee dens nn. 


sivat uuden toimittajan aloitettua reilusti yli 

40 000 markan. Myönnetyn veljesavun määrä 

laski runsaaseen 10 000 markkaan eli lähes kolmasosaan edellisvuotisesta. Kirjanpidos- 
sa varainhankinta pelasti kuitenkin vuoden tuloksen lähes 50 000 markkaa ylijäämäisek- 
si. ”Panttipataljoonan” ja matrikkelin myynnistä kun kirjattiin yli 48 000 markan tulot 
kirjojen keskinäistä suhdetta kuitenkaan erittelemättä. Vuoden 2001 aikana Veljesapu 
sai testamenttilahjoituksen. Edellisenä vuonna edesmennyt yhdistyksen tamperelaisjä- 
sen Olavi Mainelakeus oli muistanut Veljesapua jälkisäädöksessään. 

Veljesavun sijoitusten kirjanpitoarvot olivat vuosina 2000-2001 kumpanakin 115 000 
markkaa, ja yhdistyksen maksuvalmius vaikutti olevan hyvä, sillä pankkitililläkin oli ra- 
haa 100 000 markan verran. $*! 

Euroihin siirryttäessä vuonna 2002 jäsenmaksuun tehtiin vain pieni pyöristys. Jäsen- 
maksuksi päätettiin 20 euroa, joka muuntokurssin mukaan oli 118,91 markkaa.$* Jäsen- 
maksutuloja kertyi yli 9 000 euroa. Siitä veljien osuus oli runsaat 44 prosenttia ja muiden 
runsaat 55 prosenttia. Leskiä ei enää eroteltu erikseen. Lahjoitusten osuus vuonna 2002 
oli huomattava. Niitä saatiin yli 12 000 euroa. Kulupuoli oli hallinnassa Achtungin ollessa 
selvästi suurin kuluerä. Lehti jaettiin vuoden aikana 588 osoitteeseen. Veljesapua ei vuoden 


aikana myönnetty kuin 300 euroa. Mikään ei kunnolla selitä näin rajua avustusten pudo- 

tusta. Sitä ei selitetty yhdistyksen vuosikertomuksessakaan. Ilmeisesti perusteltuja avustus- 
anomuksia ei tullut. Historiakirjan ja matrikkelin tuottoja kirjattiin vajaat 3 000 euroa. 

Vuosikokouksessa 2003 keskusteltiin jäsenmaksun suuruudesta. Ilmeisesti edellise- 
nä vuonna päätettyä 20 euron jäsenmaksua pidettiin melko suurena, sillä Kari Ruutu 
ja Kosti Cande joutuivat selittämään, että jäsenmaksu oli varsinaisesti Achtung-lehden 
kustannukset kattava lehtimaksu. Samalla todettiin, että yhdistyksen hallitus suhtau- 
tuu myönteisesti SS-veteraanien jäsenmaksusta vapauttamiseen tapauskohtaisesti vuo- 
deksi kerrallaan, mikäli hallitus saa perustellun esityksen. Tällaisin evästyksin vuosiko- 
kous pysytti jäsenmaksun 20 eurona.** 

Vuotta myöhemmin 2004 puheenjohtaja Cande perusteli vuosikokoukselle jäsen- 
maksun nostamisen tarvetta. Ilmeisesti mitään suurempaa vastarintaa ei esiintynyt, kun 
jäsenmaksu päätettiin yksimielisesti nostaa puolitoistakertaiseksi eli 30 euroksi. Koro- 
tustarvetta oli aiheutunut niin Achtungin kuluista kuin toimintakulujen kasvamisesta- 
kin. Jaetun veljesavun määrä näytti laskeneen pysyvästi, sillä vuoden 2003 aikana sitä oli 
jaettu vain 600 euroa. Merkittäviä tuottoja ei jäsenmaksujen lisäksi ollut, sillä kirjojen ja 
muiden myyntituotteiden myynnistä kertyi enää joitakin satoja euroja.” 

Toiminta vaati rahaa, mutta jäsenet olivat kuitenkin entistä haluttomampia maksa- 
maan koko ajan nousevaa jäsenmaksuaan, sillä vuoden 2004 jäsenmaksutuotto kasvoi 
vain noin kymmennyksellä. Yhdistyksen jäsenmäärää ei kerrottu toimintakertomuksessa, 
mutta Achtung-lehti todettiin lähetetyn 496 osoitteeseen. Parissa vuodessa vähennystä 
oli tullut yli 90 osoitetta. Veteraaneja poistui rivistä vuoden 2004 aikana 26. Eräitä mui- 
ta lienee karkottanut yhdistyksen sisällä vallinnut eripura. Hallitus laski, että 40 leskeä, 
73 nuorempaa ja 73 vanhempaa veljeä oli jättänyt jäsenmaksunsa maksamatta. Toisaal- 
ta lahjoituksia saatiin yli 2 000 euroa. Vuoden 2003 alijäämä oli ollut lähes 5 500 euroa. 
Jäsenmaksun nostolla luku hiukan kaunistui, mutta miinukselle jäätiin yhä yli 1 500 eu- 
roa. Suurimpana kulueränä oli luonnollisesti vuodesta toiseen Achtung-lehti. Veljesavun 
määrä pysyi edelleen vaatimattomana 600 eurona. Jäsenmaksujen ja lahjoitusten lisäksi 
suurin tuloerä oli vuonna 2004 myyntiin tulleesta ”Aseveljeyden sankarit? -videosta ja 
DVD:stä saadut myyntitulot yli 2 000 euroa. 

Vuosi 2005 ei suuresti muuttanut Veljesavun taloutta. Veteraaneja poistui riveistä 25, 
ja Achtung postitettiin enää 477 osoitteeseen. Jäsenmaksujen maksamisessa tapahtui hie- 
noinen parannus. Veljesapua ei vuoden aikana myönnetty lainkaan, kun toimintakerto- 
muksen mukaan ei tullut yhtään anomustakaan. 3” Vuoden aikana yhdistyksen taloudel- 
linen tilanne puhutti hallitusta, sillä talouskehitys oli jonkin verran huolestuttava. Loka- 
kuussa todettiin, että maksamattomia jäseniä oli 133, mikä tarkoitti noin 4 000 euron 


suuruisten tulojen menetystä. Helsingin kerho kompensoi osaltaan menetyksiä lahjoi- 

Jari Heikkilän suunnittelema suomalaispatal- 
joonan hihaleijonalla varustettu kahvimuki. 
Silkkisolmiot brodeeratulla Mukin taustapuolella oli pataljoonan tunnus 
VA-logolla vuodelta 2006. II/(finn.) “N” sekä peiteluku 46785 ja VA-logo. 


tuksillaan. Tilanteen kohentamiseksi yhdistykselle suunniteltiin myös uusia myyntiar- 
tikkeleita kuten solmioita ja tulitikkuaskeja Veljesavun logolla. Samalla harkittiin Vel- 
jesapu-mukin teettämistä, veljesavun kalvosinnappeja sekä kaulariipusta ja VA-kahvi- 
lusikoitakin suunniteltiin. Sturmmann-kipsipatsasta oltiin taas teettämässä, jos löyde- 
tään valmistaja ja tiedetään patsaille ostaja.**8 

Yhdistys myönsi sääntöjensä mukaista taloudellista apua jäsenkunnalleen käytännös- 
sä vain silloin, kun kentältä tuli asiaa koskevia anomuksia. Se että vuonna 2005 anomuk- 
sia ei ollut tullut, kertoi siitä, ettei yhdistyksen hallitus eivätkä kerhot välttämättä olleet 
kovin aktiivisia avustustarpeen selvittämisessä. Tämä johti jonkinlaiseen kritiikkiin. Esi- 
merkiksi Tampereen kerho kyseli, onko Veljesavun alkuperäinen idea veljien tukemises- 
ta muutettu vain seppeleeksi arkulla? Kerho ilmaisi olevansa sitä mieltä, että veljiä tulee 
auttaa heidän elossa ollessaan. Samalla kerho ilmoitti pitävänsä käsittämättömänä sitä, 
että toimintavuonna 2005 käytettiin enemmän rahaa ulkomaanyhteyksien ylläpitämi- 


seen kuin veljien auttamiseen. 3? 

A 


Vuoden 2009 lopulla myyntiin tullut 
hopeinen VA-solmioneula. 


Uusia myyntiartikkeleja saatiin markkinoille pian. Maaliskuussa 2006 VA-solmio 
oli esiteltävänä hallituksen kokouksessa. Sitä tilattiin kahta mallia, joissa hattulalaisen 
Toiminimi Leatikin brodeeraaman VA-merkin halkaisija oli kahdenlainen. Seuraava- 
na vuonna teetettiin Jari Heikkilän suunnittelemia pataljoonan leijonalla varustettuja 
kahvimukeja. Muitakin suunnitelmia oli. Hallitus suunnitteli myyntituotteeksi Viikin- 
gin viisuja -CD-levyä, jossa Tauno Pajusen johtama orkesteri soittaa sota-ajan musiik- 
kia. Tämä hanke ei toteutunut. 

Uusia tulonlähteitä yhdistys tarvitsikin, sillä jäsenmaksutulot laskivat jälleen tuntu- 
vasti vuonna 2006. Achtung jaettiin 477 osoitteeseen, nettovähennystä edellisestä vuo- 
desta 19 osoitetta. Myyntituotteet tuottivat yli kolminkertaisesti sen, mitä edellisenä 
vuonna, joten yhdistyksen talous näytti jäsenmäärän hiipumisesta huolimatta varsin 
tyydyttävältä.$*9 

Veljesapu-Perinneyhdistyksen toiminnan normalisoinut 2007 vuosikokous nosti yh- 
distyksen jäsenmaksun 35 euroon. Vaikka jäsenmäärä oli edelleen laskussa, jäsenmaksu- 
tulot kääntyivät selvään nousuun. Tarkastellessaan tilannetta vuonna 2007 yhdistyksen 
hallitus oli tavallaan optimistinen. Vaikka veteraaneja oli kaiken aikaa poistunut rivistä, 
lisää nuorempaa jäsenistöä oli saatu mukaan. Ilahduttavaa oli, että vapaaehtoisten jälke- 
läisiä useammassa polvessa oli hakeutunut yhdistyksen jäseniksi. Tämä kertoi siitä, että 
perinteiden jatkaminen oli koettu tärkeäksi myös perhepiirissä. Kun jäsenmaksuseuran- 
taan oli vuoden aikana kiinnitetty erityistä huomiota, työ oli tuottanut tulosta. Achtun- 
gin postituslistalla vähennykset kuitenkin jatkuivat: lehti meni enää 393 osoitteeseen, 
joista 112 oli SS-veteraaneja, 38 veteraanien leskiä ja 243 muita jäseniä." 

Veteraanien järjestäytymisaste oli edelleen ikääntymisestä huolimatta — tai siitä joh- 


tuen — pysynyt korkeana. Vuonna 2007 oli elossa enää 144 entistä vapaaehtoista, joten 

lähes 80 prosenttia heistä sai jäsenlehden, mitä voidaan pitää osoituksena siitä, että hei- 
tä pidettiin Veljesavun jäseninä. 

Vaikka paperilla olleiden jäsenten määrä oli vähentynyt, kun jäsenmaksuseurantaa oli 
tehostettu, tilanne oli tervehtynyt sikäli, että jäsenmaksutuotot nousivat vuonna 2007 
lähes 12 000 euroon. Tampereen kerhon pakkotilitys pääyhdistykselle, yli 5 200 euroa, 
oli myös omiaan parantamaan yhdistyksen tilinpäätöslukuja. Muilla kerhoilla tilitettä- 
viä varoja ei juuri ollut. Toisaalta vuoden aikana oli ollut myös merkittäviä kuluja, Acht- 
ungin jälkeen suurimpana Kosti Canden ja Pekka Karraksen osallistuminen yhdistyksen 
kustantamina Uspenskajaan pystytetyn muistomerkin paljastustilaisuuteen.? 

Jäsenmaksutulot olivat vuosittain yhdistyksen suurin tuloerä. Kun uusia myyntituot- 
teita tuli myyntiin, saattoivat myyntituotot joinakin vuosina yltää lähelle jäsenmaksu- 
tuottoja. Toisaalta uusien myyntituotteiden hankinta luonnollisesti rasitti vastaavasti 
menopuolta. Kun uusi matrikkeli tuli myyntiin 2013, tuotemyynti nousi lähes 40 000 
euroon, millä katettiin matrikkelin toimittamisesta aikaisempina vuosina aiheutuneita 
kuluja. Kun korkotuotot pysyivät alhaisen korkokannan takia lähes olemattomina, yh- 
distys sijoitti varojaan sijoitusrahastoihin, joista oli toivoa saada edes jonkinlaista tuot- 
toa. Yhdistyksen jäsenmäärä oli ristiriitojen repiminä vuosina heitellyt eräiden eroamis- 
ten takia, mutta 2010-luvulla jäsenmäärä pysyi melko vakiona. Vuonna 2010 jäseniä oli 
373 henkeä, joista veteraaneja 56. Tästä luvusta tultiin seuraavina vuosina vähän alas- 
päin, mihin vaikutti luontainen poistuma sekä jäsenmaksunsa laiminlyöneiden erottami- 
set. Myös muutamia omaehtoisia jäsenyyden lopettamisia tapahtui. Vuoden 2017 lopus- 
sa jäsenmäärä oli 303, joista veteraaneja 12 ja veteraanien leskiä 14. Vuosikokous 2018 
päätti nostaa kymmenen vuotta samana pysyneen yhdistyksen jäsenmaksun 40 euroon. 
Korotuksen taustalla olivat entiseen tapaan Achtung-lehden kustannukset, ennen muu- 
ta postimaksujen kallistuminen ja yleinen kulurakenteen kasvu. Korotus hyväksyttiin 
toteamalla Achtungin olevan korkeatasoinen lehti. 

Veljesapu-Perinnyhdistyksen suuri 2010-luvun taloudellinen projekti oli suomalais- 
vapaaehtoisten yhdistystoiminnan 75-vuotishistorian aikaan saaminen. Ulkopuolisen 
rahoituksen saaminen hankkeeseen ei ollut helppoa. Esimerkiksi Jane ja Aatos Erkon 
Säätiö hylkäsi yhdistyksen tukihakemuksen. Yksityishenkilöltä saatiin vuoden 2018 ai- 
kana tukisumma projektia varten.*? 

Vuosittain myönnetyn veljesavun määrä oli 2000-luvulla verraten vaatimatonta. Ve- 
teraanien lukumäärä oli ratkaisevasti vähentynyt, ja julkisen sosiaalihuollon palvelut oli- 
vat kehittyneet niin, että avun tarve oli jatkuvasti pienentynyt. Yhdistykselle tuli yleen- 
sä vuosittain vain muutama anomus, jotka hallitus harkitsi huolellisesti ja pyysi tarvit- 


taessa lisäselvityksiä. Aiheelliseksi katsotuissa tapauksissa apua myönnettiin, useimmiten 

veteraanien tai heidän leskiensä terveydentilasta aiheutuviin kustannuksiin. Vuotuisten 
avustusten kokonaismäärä vaihteli tavallisesti 500 ja 2 500 euron välillä. Luonnollisesta 
poistumasta johtuen 2010-luvulla avustusten merkitys väheni ratkaisevasti. Viimeisim- 
piin avustettaviin kuului erään vapaaehtoisen leski, jonka vanhuudenpäiviä Veljesapu 
tuki vuosittain pienellä summalla. Jäsenmäärä vuonna 2018 pysytteli jo vakiintuneessa 
noin kolmensadan henkilön tuntumassa. Vuoden lopussa jäseniä oli 297, joista SS-vete- 


raaneja 9 ja veteraanien leskiä 10. 

Veljesavun kerhojen toiminta 


Vuonna 1955 perustetun Veljesavun jäsenet asuivat ympäri maata. Kun oma yhdistys kat- 
sottiin käytännössä tärkeäksi keskinäisen yhteydenpidon kannalta, kerran vuodessa vuo- 
sikokoukseen kokoontuminen ei kunnolla täyttänyt keskinäisen yhteydenpidon tarvet- 
ta. Sotaretken yhteiset kokemukset ja muistot yhdistivät miehiä, eikä kaikille suinkaan 
riittänyt, että aseveljet tapasivat vain vuosikokouksessa. Matkat kokouspaikkakunnille 
saattoivat olla pitkät, eikä kaikilla jäsenillä ollut mahdollisuuksia osallistua. Lisäksi oli 
niitä, jotka eivät syystä tai toisesta liittyneet yhdistyksen jäseneksi, mutta joille aseveljien 
keskinäinen kanssakäyminen oli silti tärkeä asia. Mitään virallista alue- tai paikallistason 
toimintaa perustetulla Veljesavulla ei ollut, sillä perustettu yhdistys oli lähes ensi töik- 
seen päättänyt, että sille ei perusteta paikallisosastoja. Kuitenkin sen ohella, että Veljesa- 
pu perustettiin valtakunnalliseksi suomalaisten SS-miesten järjestöksi, varsin pian osoit- 
tautui olevan tarvetta myös paikallisille kokoontumisille. 

Kun yhdistys oli vuonna 1955 aloittanut toimintansa, aikaisemmille eri paikkakun- 
nilla tapahtuneille epävirallisille kokoontumisille saatiin entistä vankempi perusta. Voi- 
tiin sanoa, että kokoonnuttiin rekisteröidyn yhdistyksen nimissä, vaikka paikallistoimin- 
ta ei pitkään aikaan Veljesavun virallista toimintaa ollutkaan. Muutamille paikkakunnil- 
le, jossa asui useita SS-vapaaehtoisia, alettiin perustaa maakunnallisia tai paikallisia osas- 
toja taikka kerhoja. Ne olivat epävirallisia yhteisöjä, joilla ei ollut yhteisiä sääntöjä eikä 
toimintatapoja, ja niiden toiminta muotoutui kunkin seudun olosuhteiden mukaises- 
ti. Pääyhdistys hyväksyi hiljaisesti paikalliskerhojen perustamisen ja aikaa myöten niis- 
tä tuli puolivirallinen osa Veljesapua. 

Ensimmäisinä tällaisia kerhoja olivat perustamassa eteläpohjalaiset, tamperelaiset, ja 
porilaiset. Heidän kerhotoimintansa alkoi jo vuosina 1955 tai 1956. Turussa aloitet- 
tiin kerhotoiminta pari vuotta myöhemmin. Kaikkialla kerhotoiminnan alkua on vai- 


kea määritellä, sillä toiminta saattoi olla varsinkin alkuvaiheessa niin epävirallista ja or- 

Veljesapulaisia kokoontui satunnaisesti Lapissakin. Suomessa 1944 kaatuneen Erich Hannuksen si- 
saren Pia Lahtisen mökillä Kemijärvellä heinäkuussa 1991 ovat vas. Onni Kotala, Vilho Kellokum- 
pu, Jorma Laitinen, Pia Lahtinen, Tauno Pajunen ja Vilho Sinkkilä. 


ganisoimatonta, ettei pidetty mitään pöytäkirjoja tai laadittu muitakaan dokumentte- 
ja, joista toiminnan aloittaminen kävisi ilmi. 

Helsingissä, joka on pääyhdistyksen kotipaikka, paikallinen kerhotoiminta sai alkun- 
sa vasta vuonna 1971. Lahdessa kerhotoiminta alkoi 1976, Keski-Suomessa 1983, Ou- 
lussa 1984 ja Kymenlaaksossa 1988. Kaikilla näilläkään paikkakunnilla kerhotoiminta 
ei kehittynyt niin pitkälle, että sitä voitaisiin pitää säännöllisenä. Aseveljien kokoontu- 
misia saattoi olla esimerkiksi vain pari kertaa vuodessa. Melko säännöllistä kokoontu- 
minen oli esimerkiksi Oulussa, jossa toimi vuodesta 1984 sikäläisten SS-miesten kerho 
MG-41. Oululaisten kokoontumiset eivät olleet mitään virallisia istuntoja, vaan ”läm- 
pimiä perhepiiritapauksia”, kuten niitä Achtung-lehdessä kuvattiin. Kerho piti kuu- 
kausikokouksia, ja toiminnan on sanottu keskittyneen syrjässä olevien veljien etsintään 
ja majan manalle menneiden luettelointiin. 

Kerhotoimintana pidettävän toiminnan lisäksi SS-miehet järjestivät eräillä paikka- 
kunnilla satunnaisia kokoontumisia. Joku asiasta innostunut saattoi koota lähiseudun 


aseveljiä yhteisiin epävirallisiin tapaamisiin. 

Kerhojen järjestäytymisessä olennaisia tapahtumia oli pataljoonan historiakirjan 
myynti sekä erityisesti vuonna 1985 järjestetyt Veljesavun arpajaiset. Historiakirjaa myy- 
tiin kerhojen välityksellä, ja arpojen myynti organisoitiin kokonaan siten, että myynti jä- 
tettiin kerhojen tehtäväksi. Arpajaisten aikaan todettiin, että maassa toimi peräti 13 Vel- 
jesavun kerhoa. Fdellä mainittujen paikkakuntien ohella kerho sanottiin olevan myös 
Hämeenlinnassa, Kuopiossa ja Mikkelissä. Tosiasiassa aktiivisesti, säännöllisesti ja jatku- 
vasti toimiviksi kerhoiksi jäivät suurimpien paikkakuntien kerhot. 

Muutamassa suurimmassa kerhossa toiminta kehittyi järjestäytyneeksi ja jokseen- 
kin säännölliseksi SS-veljien yhteistoiminnaksi. Siihen alkoivat aikaa myöten ottaa osaa 
myös kannattavat jäsenet, kunnes se Turussa ja Helsingissä lopulta jäi täysin nuorem- 
man sukupolven vastuulle. 

Pitkien etäisyyksien Pohjois-Suomessa ei varsinaista SS-miesten kerhotoimintaa pääs- 
syt syntymään. Kuitenkin myös Lapissa aseveljet kokoontuivat satunnaisesti keskinäisiin 
tapaamisiinsa. Erityisesti nuoremman polven Hannu Varrio oli järjestämässä tällaisia ta- 
paamisia, ja kun Kaarlo Heiskanen muutti 1990-luvulla Kemijärvelle, myös hän aktivoi 
paikallisia aseveljiä. Lapin alueen suurin tapaaminen oli syyskuussa 1998, kun 35 hen- 


keä kokoontui Kuukiurun lomakylässä Kemijärvellä. $5 


Etelä-Pohjanmaan kerho 


Etelä-Pohjanmaalla, kuten muuallakin maassa, SS-aseveljien yhteydenpito oli sodan 
jälkeen sattumanvaraista. Kokoonnuttiin pienissä ryhmissä ilman mitään tarkem- 
paa ohjelmaa ja muisteltiin menneitä aikoja, kuten tällaisissa kokoontumisissa mu- 
kana ollut Jouko Ilkka on todennut. Tuolloin muistot olivat vielä hyvin läheisiä, sil- 
lä olihan sodasta kulunut vain muutamia vuosia. SS-aseveljillä oli sellaisia muistoja ja 
kokemuksia, joita ei muilla veteraaneilla ollut. Olivathan he taistelleet Saksassa, sen 
jälkeen Suomen rintamalla ja jotkut vielä Lapin sodassakin entisiä aseveljiä vastaan. 
Muisteltavaa siis oli. 

Kun aikaa kului, Etelä-Pohjanmaan aseveljien kokoontumiset muuttuivat vähitellen 
järjestelmällisemmiksi. Miehet alkoivat kokoontua alueittain suuremmalla joukolla ase- 
velitilaisuuksiin, joissa oli jo erilaista ohjelmaakin. Tämä tapahtui aikana, jolloin veljet 
olivat hakeutuneet työelämään tai jatkamaan kesken jäänyttä koulutusta sekä perusti- 
vat perheen. Edelleen Jouko Ilkkaa lainaten, elämä alkoi vakiintua rauhattoman sodan 


ja sodanjälkeisten vuosien jälkeen. %* 

E aijaa «= pometusa Jy Etelä-Pohjanmaan veljistä Pentti Koivisto 
Seinäjoelta, Paavo Maunula Lapualta sekä Nii- 


AE IL lo Kuustie Ilmajoen Koskenkorvalta olivat ak- 
ah tiivisesti mukana Veljesapua vuonna 1955 pe- 

hä, 1 2 rustettaessa. Kun valtakunnallinen yhdistys oli 

perustettu, toiminta Etelä-Pohjanmaallakin sai 
vakiintuneemmat muodot. Aluksi ei tosin pu- 


huttu maakunnallisesta kerhosta, vaan käytettiin 


ilmaisua Etelä-Pohjanmaan piiri. Vuonna 1956 


R iirin alueella asui 90 entistä SS-vapaaehtoista. 
i L (L > LA Eä ; p 
Piaf so (J ib Etelä-Pohjanmaan piirin ensimmäisten vuo- 
Om && 56 sien toiminnasta ei ole jäänyt paljoakaan kirjal- 


lisia lähteitä. Joka tapauksessa Pentti Koivisto 
lähetti heinäkuussa 1956 eteläpohjalaisille vel- 
jille kiertokirjeen, joka kertoo siitä, että Veljes- 
Steinerin vierailun kunniaksi 8.8.1956 Sei- avun keskeisin tehtävä, veljien avustaminen, oli 


näjoella järjestetyn Kameradschaftsaben- tuolloin ajankohtainen asia myös Etelä-Pohjan- 
din monistetun ohjelman etusivu kenraa- 


lin itsensä signeeraamana maalla. Kun sotilasvammalain soveltaminen oli 


laajennettu koskemaan myös entisiä SS-miehiä, 

heidän leskiään ja kaatuneiden omaisia, Koivis- 
to kehotti pitämään huolta korvauksien anomisesta. Jos jollakulla oli epäselvää, miten 
korvauksia anotaan, piti ottaa yhteyttä Koivistoon, joka oli valmis opastamaan korvaus- 
anomusten laatimisessa. 

Tässä Etelä-Pohjanmaan aseveljien yhdessä ensimmäisistä kiertokirjeistä Koivisto 
muistutti myös tulossa olevasta Ruth Munckin 70-vuotispäivästä ja hänelle annettavas- 
ta lahjapatsaasta. Niiden, jotka halusivat olla mukana onnittelijoiden joukossa, tuli lä- 
hettää 500 markkaa yhdistyksen rahastonhoitajalle Laine-Maire Kyöstilälle. Pentti Koi- 
vistolla oli myös kerrottavana, että kenraali Felix Steiner oli saapumassa vierailulle Suo- 
meen. Eteläpohjalaiset olivat päättäneet yrittää saada pidetyn kenraalin vierailemaan 
omassa maakunnassaan.?7 

Elokuun alussa 1956 pohjalaisaseveljet saivatkin tietää, että heidän pidetty sodanai- 
kainen komentajansa saapuu Seinäjoelle 8. elokuuta. Hotelli Kinossa järjestettiin veljes- 
ilta, Kameradschaftsabend, jonka yhteydessä syötiin yhteinen ateria. Tilaisuutta varten 
monistettiin vapaaehtoisille tuttuja sota-ajan lauluja salamoilla ja Sonnenradilla kuvi- 
tettuun vihkoseen. Laulut eivät suinkaan olleet poliittisia, vaan menneiltä vuosilta tut- 


tuja sotilasmarsseja ja iskelmiä. Kenraali Steiner sai kuulla laulettavan niin Vaasan mars- 

Kenraali Steinerin Suomen-vierailu sai monet hänen entisistä alaisistaan tulemaan tapaamaan pi- 
dettyä komentajaansa. Kuvassa Seinäjoella järjestetyssä tapaamisessa mukana olleita Etelä-Pohjan- 
maan SS-vapaaehtoisia. Istumassa neljäntenä oikealta on värvärinä kunnostautunut lisakki Nikko- 
la, Steiner seisomassa hänen takanaan, Nikkolasta oikealle värväri Lauri Koivisto. 


sin kuin SS-Marschiert -marssinkin ”Wir kämpfen für Finnland, wir kämpfen für Frei- 
heit.” Steinerin vierailun merkityksestä kertoi se, että paikalle saapui kymmenittäin vie- 
raita niin vapaaehtoisia puolisoineen kuin sodanaikaisia värväreitäkin, heidän joukossaan 
mm. pitkäaikainen kansanedustaja Iisakki Nikkola.’ 

Etelä-Pohjanmaan piirin aktiivisuudesta ei juuri ole tietoja Steinerin vierailun jälkei- 
seltä ajalta. Oletettavasti miehet ovat edelleen kokoontuneet pienissä piireissä, ottaneet 
osaa Veljesavun valtakunnallisiin kokouksiin ja pitäneet toisiinsa yhteyttä eri tavoin. Ker- 
ho-nimitystä alettiin Etelä-Pohjanmaalla käyttää vasta 1970-luvulla. Kuitenkin muuta- 
mia koko maakunnan yhteisiä asevelitapaamisia järjestettiin jo sitä ennen. Esimerkiksi 
marraskuussa 1964 vaasalaiset veljet järjestivät Etelä-Pohjanmaan piirin veljesillan Vaa- 
san upseerikerholla. Tämän tilaisuuden, johon myös rouvat olivat tervetulleita, ohjelma 
oli arvokas. Aseveli Matti Teräväinen esitti kuvaamansa filmin, orkesteri soitti, ja Vaa- 
san varuskunnan päällikkö käytti puheenvuoron. Mukaan mahtui myös aseveljien esit- 
tämää ohjelmaa. 

Vuonna 1965 Pentti Koivisto, Niilo Kuustie ja Tauno Pajunen sopivat, että Etelä- 


Pohjanmaan ja Hämeen (nyk. Pirkanmaan) veljet viettävät yhteistä pikkujoulua Tam- 

pereella. Ohjelmassa oli mm. Karl-Erik Ladaun tervehdyspuhe sekä Etelä-Pohjanmaan 
veljien tervehdys.3? 

Vasta vuonna 1966 eteläpohjalaisten asevelitoimintaan tuli jonkinmoista järjestäyty- 
mistä. Tämä johtui siitä, että monet veljet alkoivat noihin aikoihin täyttää 50 vuotta, ja 
heitä haluttiin onnitella yhteisesti koko maakunnan aseveljien voimin. Olisi ollut työläs- 
tä joka kerta kerätä varat syntymäpäivälahjoihin samoin kuin rivistä poistuneiden sep- 
peleisiin. Tästä syystä perustettiin aseveljien yhteinen käyttörahasto, josta tällaiset me- 
not voitiin hoitaa. Aluksi kaikilta veljiltä kerättiin 10 markkaa tähän rahastoon, jonka 
varat talletettiin Jouko Ilkan hoitamalle pankkitilille. 

Vuosina 1970 ja 1972 vuosipäivälahjarahasto, kuten sitä kutsuttiin, vaati täydentä- 
mistä. Veljien merkkipäiviä oli alkanut olla tiheään, ja Etelä-Pohjanmaalla oli vakiintu- 
nut tavaksi, että jokaiselle 50 vuotta täyttävälle annettiin lahjaksi Lauri Leppäsen SS- 
Sturmmann-patsas. Jouko Ilkka toivoi lähettämissään kiertokirjeissä, että jokainen voi- 
si vointinsa mukaan lähettää rahastoon kymmenestä viiteenkymmeneen markkaan 3%? 
Sittemminkin tätä lahjarahastoa täydenneltiin tarpeen mukaan. 

Luonnollisesti Veljesavun päätehtävä eli avun tarpeessa olevien veljien avustaminen 
kuului Etelä-Pohjanmaan piirin toimintaan vuodesta toiseen. Monina sodanjälkeisinä 
vuosikymmeninä toimitettiin ruoka- ja vaatepaketteja sekä rahaa tuen tarpeessa oleville 
aseveljille ja heidän perheilleen. Sotasokean aseveljen Matti Ahosen valmistamat harjat 
markkinoitiin alueen kauppaliikkeiden kautta myyntiin. Yhteyttä veljiin pidettiin kir- 
jeitse sekä käymällä heidän luonaan. 

SS-pataljoonan historiankirjoitus aktivoi myös Etelä-Pohjanmaan veljiä. Helmikuus- 
sa 1968 Seinäjoella pidettiin Etelä-Pohjanmaan SS-aseveljien talvikokous erityisesti juuri 
historiaprojektin takia. Pentti Koivisto piti tervehdyspuheen, sen jälkeen katsottiin suo- 
malaisten SS-vapaaehtoisten filmi vuosilta 1941-1943, ja päätteeksi Koivisto, Kuustie ja 
Ilkka selostivat Mauno Jokipiin historiakirjan tuolloista vaihetta. Tilaisuudessa, johon 
kehotettiin ottamaan naiset mukaan, nautittiin kahvia, makkaraa ja olutta.$% 

SS-pataljoonan filmiä esitettiin noihin aikoihin yleisesti veljien kokoontumisissa. 
Eteläpohjalaiset yhdysmiehet päättivät kokouksessaan, että filmin vuokra veljien käyt- 
töön oli 250 markkaa, johon sisältyi kaksi esityskertaa. Veljesavun jäseniltä ei kuiten- 
kaan saanut periä katselumaksua, vaan asia oli hoidettava ns. lahjoittajajäsenten avulla. 
Vaikka filmi ei mitään arkaluontoista sisälläkään, oli sen esittäminen jopa Pohjanmaan 
oloissa jossain määrin säädeltyä, jotta turhia huhuja ei leviäisi. Sitä sai esittää ulkopuo- 
lisille suljetuille piireille. Kun Seinäjoen veljet olivat maksaneet esitettävänä olevan 460 
markkaa maksaneen filmikopion, Seinäjoelta tuli aina tulla filmin mukana esittäjä, jon- 


ka matkakulut oli korvattava.3%% 

Yhteisiä koko maakunnan käsittäviä kokoontumisia Etelä-Pohjanmaan veljillä ei vielä 
1960-luvullakaan juuri ollut. Vähitellen tavaksi vakiintui se, että vuosittain järjestettiin 
kahdesta kolmeen asevelitilaisuutta vuodessa. Sen lisäksi kokoonnuttiin syntymäpäivil- 
le, joskus joku veli kutsui toisia veljiä vierailulle muuten vain, ja tietenkin kokoonnuttiin 
veljien hautajaisiin, joita 1960-luvulta lähtien alkoi olla yhä useammin. 

Kun ?Panttipataljoona”-kirja loppuvuodesta 1968 valmistui, siitä tuli uudenlainen 
Veljesavun jäseniä aktivoinut tekijä, kun kirjan myynti oli järjestettävä. Etelä-Pohjan- 
maan osuus ensimmäisen painoksen markkinoinnista oli 200 kappaletta. Niistä ”Sei- 
näjoen poikien” vastuulle jäi 60 kirjaa, ja muut kirjat jaettiin yhdysmiehille eri puolil- 
le maakuntaa. 365 

Eteläpohjalaiset vaalivat Saksan-suhteita ennen kuin muualla ryhdyttiin luomaan yh- 
teyksiä entisiin aseveljiin. Suomalaisvapaaehtoisten kouluttajana Saksassa toiminut Emil 
Grabow oli 1960-luvun lopulla vieraillut Pentti Koiviston luona Seinäjoella. Kun hän 
tuli uudestaan vierailulle kesäkuussa 1974, Jussin Kestikartanossa Ilmajoella järjestet- 
tiin 9. kesäkuuta kerhon tilaisuus, jossa Grabow oli kunniavieraana. Hänelle luovutet- 
tiin Sturmmann-patsas, katsottiin Panttipataljoona-filmi sekä soitettiin ja laulettiin so- 
ta-ajalta tunnettuja lauluja. Illallisen aikana Grabow piti puheen. Kun Jouko Ilkka kut- 
sui veljiä tähän tilaisuuteen, hän korosti sitä, että saksalaisvieraalle on ainutkertaisen suu- 
ri elämys nähdä suomalaisia aseveljiä ja todeta, että näillä on saumaton, hyvä aseveljeys, 
joka vuosikymmenet sitten luotiin suurilla sotakentillä.3%$ 

Vuonna 1976, kun Veljesavun vuosikokouksen järjestäminen oli annettu eteläpohja- 
laisten tehtäväksi, puhuttiin jo yleisesti Veljesavun Etelä-Pohjanmaan kerhosta. Mitään 
johtokuntaa tai hallitusta kerholle ei kuitenkaan ollut nimetty. Kerhossa valittiin vuosi- 
kokousjuhlallisuuksien järjestelyä varten juhlatoimikunta, johon kuuluivat Jyri Ala-Nik- 
kola, Paavo Koivuvaara, Pentti Koivisto, Martti ”Manne” Kaakinen, Jouko Ilkka, Paavo 
Jouppila sekä puheenjohtajana Niilo Kuustie. 

Tämä toimikunta päätti teettää sittemmin kohua aiheuttaneen ja vuosikokouksen pe- 
ruuttamiseen johtaneen ohjelmalehtisen. Siihen kerättiin ilmoituksia maakunnan liike- 
laitoksilta. Ilmoitusten hankinta jaettiin toimikunnan jäsenten sekä muutaman muun 
veljen kesken. Sanomalehti Ilkan toimituspäällikkönä toimineen Manne Kaakisen teh- 
tävänä oli aineiston painatusasuun saaminen, ja toimikunnan kokousmuistiossa todet- 
tiin erikseen, että veli Pentti (Koivisto) toimittaa Mannelle Sonnenradin kuvan. Toisin 
sanoen arvaamatonta kohua aiheuttaneen kuvion käytöstä päätettiin yhteisesti juhlatoi- 
mikunnassa, ja tuskin kukaan osasi siinä vaiheessa ajatella, mitä päätöksestä seuraisi. 

Kun vuosikokous sitten oli jouduttu peruuttamaan, muutama Etelä-Pohjanmaan ker- 


hon mies kokoontui kesäkuun alussa 1976 pohtimaan tilannetta. He päättivät laskuttaa 


455 


käsiohjelmaan saadut ilmoitukset ja lähettää myöhemmin käsiohjelman maksaneille. Sa- 
moin kerho päätti laskuttaa vuosikokouksen peruuttamisesta aiheutuneet kulut Veljesa- 
vulta. Tässä kokouksessa päätettiin myös, että veljien siunaustilaisuuksissa ei enää lasketa 
aurinkokehrän mallisia havuseppeleitä, mikä siihen saakka näyttää olleen kerhossa tapa- 
na. Uuteen käytäntöön siirryttiin veli Pentti Viitasen siunaustilaisuudessa, jossa lasket- 
tiin tavanomainen havuseppele mustin nauhoin ja ”Kunniani on uskollisuus” -tekstein 3 

Kun Etelä-Pohjanmaan maanpuolustusjärjestöjen neuvottelukunta perustettiin vuon- 
na 1975, kerho kutsuttiin heti alusta lähtien mukaan sen toimintaan. Neuvottelukun- 
nassa kerhoa edustivat Jouko Ilkka ja Niilo Kuustie. 

Etelä-Pohjanmaan kerholla oli 21. elokuuta 1977 suuri juhlapäivä. Kerho nimittäin 
osallistui tuolloin Etelä-Pohjanmaan maakunnalliseen Suomen itsenäisyyden 60-vuo- 
tisjuhlaan runsain joukoin. SS-aseveljet osallistuivat juhlamarssiin muiden marssijoiden 
joukossa. Marssirivistön kärjessä marssi Suomen lippua kantaen SS-vapaaehtoisiin kuu- 
lunut Paavo Jouppila, ja lippuvartiossa olivat aseveljet Reino Hautamäki ja Aulis Juuti- 
lainen. Kaiken lisäksi lippulinnan johtajana marssi Niilo Kuustie. 

Kun maakunnallinen juhla oli päättynyt, kerhon jäsenet puolisoineen siirtyivät Ilma- 
joelle Jussin Kestikartanoon yhteiseen veljesiltaan. Ruokailun jälkeen saapuivat liput sa- 
liin, ja Jyri Ala-Nikkola oli järjestänyt tilaisuuteen marssimusiikkia. Paavo Maunula lau- 
sui muistosanat edesmenneiden veljien muistolle, ja puheita pitivät niin Niilo Kuustie 
kuin Pentti Koivistokin. Tähänkin tilaisuuteen oli saatu saksalainen kunniavieras, nel- 
jännessä komppaniassa palvellut Erik Tilzen.39 

Sittemmin eteläpohjalaisten vieraina kävi useampiakin saksalaisia aseveljiä. Arvostet- 
tu rautaristin ritariristillä palkittu Karl-Heinz Ertel vieraili kerhon tilaisuuksissa 1982 
ja 1986. Jälkimmäisellä kerralla pidetyssä tilaisuudessa oli mukana myös Veljesavun pu- 
heenjohtaja Leo Sormunen. 

Kun pataljoonan lipun käyttö nousi puheenaiheeksi Veljesavussa, Etelä-Pohjanmaan 
kerho teki kantansa täysin selväksi pääyhdistykselle. Niilo Kuustie välitti Veljesavun sih- 
teerille Oiva Heikaselle kerhon näkemyksen, jonka mukaan Veljesapu oli teettänyt li- 
pun yhdistyksen rekisteröinnin jälkeen, joten se voitiin katsoa yhdistyksen lipuksi. Ker- 
ho huomautti, että lipussa olevat salamat eivät olleet aiheuttaneet mitään puhetta ennen 
kuin nyt Veljesavun omassa piirissä. Ainakaan ei ole mitään estettä käyttää lippua sul- 
jetuissa vuosikokouksissa Suomen lipun rinnalla, joten lipun tuli eteläpohjalaisten mu- 
kaan olla mukana vuoden 1977 vuosikokouksessa. Hätiköidyiltä päätöksiltä lippuasias- 
sa tuli välttyä, jotta Veljesavun toimintaan ja veljeyteen ei pääse syntymään säröjä, jotka 
olisivat mieleen niille piireille, jotka kaivavat isänmaallisen yhteiskuntamme perustuk- 


sia, todettiin Etelä-Pohjanmaan kerhon kannanotossa.*”? 

Etelä-Pohjanmaan kerhon lipun 
naulaus 4.3.1978. Yksi naulaajista 
oli vapaaehtoisten arvostama pro- 
fessori Mauno Jokipii (kesk.). Va- 
semmalla Pentti Koivisto ja oikeal- 
la Niilo Kuustie. 


Kun kerhon näkemys lippuasiassa sivuutettiin, eikä lippua tuotu 1977 vuosikokouk- 
seen, Etelä-Pohjanmaan kerho hankki oman lipun. Tarvittava pääyhdistyksen lupa lipul- 
le oli saatu jo 1975, ja tuolloin oli ollut tarkoitus, että lippu saataisiin Seinäjoella 1976 
pidettävään vuosikokoukseen. Kokous peruuntui, eikä lippuakaan ollut ennätetty saa- 
da valmiiksi. Lopulta kerhon hankkima lippu naulattiin Seinäjoen Maakuntatalosäätiön 
juhlasalissa 4. maaliskuuta 1978. Lipputangon ja leijonanupin teetti Pentti Harju Etelä- 
Pohjanmaan keskusammattikoululla. Naulauksessa käytetyt hopeoidut naulat lahjoitti 
Niilo Kuustie. Naulaustilaisuuteen kutsuttiin kerhon arvostamia kutsuvieraita kuten jää- 
kärieversti Matti Laurila, vapaaehtoisten värvärinä kunnostautunut kauppaneuvos Lau- 
ri Koivisto sekä professori Mauno Jokipii. Naulaustilaisuuden jälkeen oli kerhon veljes- 
ilta Seinäjoen seurakuntakeskuksessa.?”! Veljesillan pääesiintyjänä oli professori Jokipii. 
Hän kertoi ajallisesti kaukaisemmasta suomalaissotilaitten sotaretkestä kaukana oman 
maan rajojen ulkopuolella. Professorin aiheena nimittäin oli Suomen kaarti Turkin so- 
dassa vuosina 1877-1878. 

Lippuasia tuli uuteen vaiheeseen vuonna 1983, kun Veljesavun johtokunta oli kieltä- 


nyt pataljoonan lipun käyttämisen ja helsinkiläiset ehdottivat oman lipun hankkimista 

yhdistykselle. Etelä-Pohjanmaan kerho käsitteli yhdistyksen lippuasiaa perusteellisesti 
kokouksessaan helmikuussa 1982. Kerho tuli siihen yksimieliseen päätökseen, että joh- 
tokunta oli velvoitettava toimimaan siten, että uusi veljiä yhdistävä lippu on mahdol- 
lisimman pian yhdistyksen käytettävissä. Toisin sanoen eteläpohjalaiset olivat useista 
muista poiketen sillä kannalla, että yhdistykselle on teetettävä oma lippu. Samassa ko- 
kouksessa kerho päätti kuitenkin myös, että pataljoonan lippu tuodaan veljien siunaus- 
tilaisuuksiin, ”kuten he eläissään ovat toivoneet”. Omaisten toivomus oli tietenkin otet- 
tava huomioon.?? 

Kerho osallistui Seinäjoen sotilaspiirin järjestämiin maanpuolustusjuhliin, joihin se 
aina sai kutsun. Kerho piti läheistä yhteyttä eteläpohjalaisen maanpuolustushengen kun- 
niavanhukseen jääkärieversti Matti Laurilaan. Sen ohella, että Laurila oli kunniavieraana 
kerhon tilaisuuksissa, kerho onnitteli häntä hänen 85-vuotispäivänään 14. tammikuu- 
ta 1980 ja oli mukana Laurilan kunniaksi Seinäjoen ammattikoululla järjestetyssä syn- 
tymäpäiväjuhlassa. Eversti Laurilan siunaustilaisuuteen ja hautaukseen Lapualla 5. elo- 
kuuta 1983 osallistui 15 SS-aseveljeä. 

Kerhon kannalta merkittävä juhlatilaisuus oli myös Jyri Ala-Nikkolan 60-vuotispäivä 
11. helmikuuta 1984. Tuolloin aseveljet kokoontuivat Jussin Kestikartanoon, jossa päi- 
vänsankarille ojennettiin pataljoonan pienoislippu. Päivänsankari oli säveltänyt teok- 
sen kaatuneiden ilmajokelaisten aseveljiensä muistolle. Ala-Nikkolan tytär lausui teok- 
sen sanat, toinen tytär soitti pianoa ja säveltäjä itse viulua. 

Vain runsas pari viikkoa syntymäpäiväjuhlien jälkeen kerho järjesti asevelitilaisuuden 
sotilaspiirin tiloissa. Kerhon vieraana oli veli Paavo Koivuvaaran ystävä, nimeltä mainit- 
sematon saksalainen aseveli, joka oli palvellut Wiking-divisioonan Westland-rykmentis- 
sä ja haavoittunut Malgobekissä syksyllä 1942. Hän oli joutunut sotavankeuteen ja kär- 
simään viisi vuotta kaivostöissä Siperiassa. 

Kerhon suhteet paikallisen sotilaspiirin esikuntaan olivat hyvät. Puolustusvoimain 
50-vuotisjuhlavuonna 1968 eteläpohjalaiset onnistuivat pyrkimyksissään saada ylennyk- 
set SS-joukoissa palvelleille aliupseereille. Sotilaspiirin päällikölle esitettiin, että maa- 
kunnassa olevat aliupseeriaseveljet ylennettäisiin seuraavaan aliupseeriarvoon. Tällä ta- 
voin 15 veljeä sai ylennyksen. 

Myös rintamasotilastunnuksen luovutuksessa näkyi sotilaspiirin johdon myötämieli- 
syys kerhoa kohtaan. Sotilaspiirin edustaja majuri Leo Kairikko kiinnitti 17. maaliskuuta 
1986 kerhon järjestämässä asevelijuhlassa tammenlehvän 40 aseveljen rintaan. Samassa 
tilaisuudessa veljet saivat myös ns. veteraanipassin. Tammenlehvän saaminen lämmitti ve- 
teraaneja aivan erityisesti. Pentti Koivisto totesi tilaisuudesta kirjoittaessaan veteraanien 


tuntevan kiitollisuutta puolustusvoimia kohtaan tästä huomaavaisuudesta. ”Me asevel- 

Tammenlehvien jakotilaisuus Etelä-Pohjanmaan kerhossa 1986, oikealla kameraan päin Sakari 
Latva-Pan'ttila. 


jet saimme ensimmäisen kerran jotakin mieltämme lämmittävää anomatta ja pyytämät- 
tä. Annamme tälle tammenlehvälle suuremman arvon kuin arvaattekaan.” 

Etelä-Pohjanmaan SS-veteraaneille luovutettiin vuonna 1968 myös sininen risti, jon- 
ka Paavo Koivuvaara Vapaussoturien Huoltosäätiön maakunnallisena toimijana oli heil- 
le järjestänyt. 

Viimeistään 1980-luvun alussa Veljesavun Etelä-Pohjanmaan kerho, jonka jäsenmää- 
rä oli yli 60, järjestäytyi niin, että kerhoa vetämään valittiin erityinen toimikunta. Siihen 
kuuluivat puheenjohtajana Pentti Koivisto, jäseninä Paavo Koivuvaara, Niilo Kuustie, 
Paavo Jouppila ja Leo Loukko sekä sihteerinä Jouko Ilkka. Toimikunta joutui heti tosi- 
töihin, kun kerho sai järjestettäväkseen Veljesavun vuosikokouksen 1982. Tällä kertaa 
kokoontumiselle ei haettu julkisuutta kuten oli tehty kuusi vuotta aikaisemmin. Vuosi- 
kokous järjestettiin hotelli Aapossa 20. maaliskuuta. Vaikka julkisuudesta tingittiin, oh- 
jelmasta ei kuitenkaan tingitty. Edellisellä yrittämällä pahennusta herättänyt ”Vilppu- 
lan urhojen muistolle? komisti päiväjuhlaan laaditun laulumonisteen kantta, ja mukana 
oli myös veljille Saksan rintamalla tutuksi tulleita lauluja. Kokouksessa pitämässään ter- 
vehdyspuheessa Pentti Koivisto korosti sitä, että Veljesavun johdon ja sen jäsenten tulisi 
aina olla valmiina puolustamaan niitä aseveljiä, joita ryhdytään SS-asian tiimoilta ahdis- 
tamaan taikka syrjimään. ”Me tiedämme jokainen missä me suomalaiset olemme olleet ja 


mitä vastaan me olemme taistelleet — vapaan Euroopan puolesta kommunismia vastaan.” 

Kun vuosikokous oli pidetty, kerho saattoi todeta kokouksen sujuneen hyvin, ja osan- 
ottajat olivat olleet tyytyväisiä. Suurta painoa ei kannattanut panna sille, että Pohjan- 
maan Kansa otti tälläkin kertaa asiakseen arvostella kokousta. Se moitti Seinäjoen kau- 
punginvaltuuston puheenjohtajan Jussi Joupin kokouksessa pitämää puhetta. Lieneekö 
onnistuneen kokouksen ansiota, että kerhon toimikunta päätti aloittaa syksyllä 1982 
kerhon kokoontumisen koemielessä joka toinen kuukausi. 9? 

Onnistuneen vuosikokouksen jälkeen kerhon toiminta jatkui yhteisinä kokoontumi- 
sina, joskaan mitään säännönmukaisia tilaisuuksia ei edelleenkään järjestetty. Esimerkik- 
si marraskuussa 1984 kerho kokoontui Lapualla Tiitun tilalla pidettyyn asevelijuhlaan. 
Siellä Esko Annala kertoi omakohtaisista kokemuksistaan partiomatkasta saksalaisten 
mukana Muurmannin radalle vuonna 1942. Lokakuussa 1988 Veljesavun puheenjohta- 
ja Tapio Sormunen vieraili kerhon tilaisuudessa, jossa Jouko Ilkka kertoi Suomen ilma- 
voimien pommikoneiden toiminnasta talvi- ja jatkosodassa. Ilkka oli ollut ilmavoimien 
konekivääriampujana molemmissa sodissa sekä vielä ns. Lapin sodassa syksyllä 1944.54 

Etelä-Pohjanmaan kerhon seuraavien vuosien ohjelmaan kuului vierailu Porissa 1992. 
Matkalla tutustuttiin ensin Mika Hakanpään keräämiin kokoelmiin, ja sen jälkeen oli 
tapaaminen porilaisten aseveljien kanssa Porin Suomalaisella Klubilla. Syksyllä 1993 
Seinäjoen Suojeluskunta- ja Lotta Svärd -museolla oli aiemmin mainittu Mika Hakan- 
pään ja Hannu Varrion kokoama SS-miesten muistonäyttely. Samaan aikaan museolla 
oli esillä vapaussodan 75-vuotisnäyttely. SS-näyttely oli suuri tapaus kerhon toiminnas- 
sa etenkin, kun se sai osakseen suurta myönteistä huomiota ja kiinnostusta. Näyttelys- 
sä kävi muutama tuhat henkilöä. Kerho jakoi veljille viiden päivän ajalle vuorot, joiden 
aikana entiset vapaaehtoiset päivystivät näyttelypaikalla kertomassa siitä, miten he ko- 
kivat sotaretkensä Saksan itärintamalla. Ensin päivystivät Jouko Ilkka ja Reino Hauta- 
mäki, seuraavana päivänä Pentti Koivisto ja Paavo Suutala, sitten Pentti Harju ja Eina- 
ri Myllymäki, heidän jälkeensä Paavo Maunula ja Esko Annala sekä viimeisenä päivänä 
Jouko Ilkka uudelleen. %* 

Rivit harvenivat ja ikä alkoi painaa veteraaneja. Kerhon kokous huhtikuussa 2000 oli 
eräänlainen vahdinvaihdon paikka. Pentti Koivisto ilmoitti, ettei hän ole enää käytettä- 
vissä Veljesavun hallituksen jäsenenä. Kun Pentti Harjukin kieltäytyi ottamasta pääyh- 
distyksen hallituspaikkaa, Porista Seinäjoelle muuttanutta Mika Hakanpäätä ehdotet- 
tiin eteläpohjalaisten edustajaksi hallitukseen. Ehdotus sai kerhon kokouksen yksimie- 
lisen kannatuksen. Samassa kokouksessa vaihdettiin myös Etelä-Pohjanmaan kerhon ve- 
täjää. Hakanpää valittiin tähänkin tehtävään.f” Vuonna 1995 edesmenneen Jouko Ilkan 
jälkeen kerhon sihteerin tehtäviä oli ryhtynyt hoitamaan Sinikka Juutilainen, vapaaeh- 


toisiin lukeutuneen Aulis Juutilaisen leski. 

Etelä-Pohjanmaan kerhon jäseniä Suomen sodan aikaisella Napuen taistelupaikalla Isossakyrössä 
23.9.2000. Eturivissä Risto Knaapi (opas), Aini Viitamäki, Alli Haukkala, Pentti Koivisto, Paavo Vii- 
tala, Martti Viitala, Leo Loukko, Seppo Jarimo, Jere Hakanpää (pikkupoika) ja Mika Hakanpää, ta- 
karivissä Tiina Koivisto, Sinikka Juutilainen, Elsa Suonto, Aili Koivuvaara, Kaarina Toivonen, Terho 
Toivonen, Esko Haukkala, Niilo Rinne, Kauko Suonto ja Pauli Jarimo. 


Kerhon toiminta jatkui Hakanpään ja Juutilaisen vetämänä entiseen tapaan, joskin ri- 
vien harventuminen harvensi myös yhteisiä tilaisuuksia. Vielä 2000-luvulla kerho kui- 
tenkin kokoontui noin kaksi kertaa vuodessa, ja veljien siunaustilaisuuksissa käytiin las- 
kemassa seppele ja hoidettiin liput kirkkoon. Vuonna 2004 kerhossa oli 14 veljeä sekä 
suuri joukko aktiivisia leskiä. Nuorempia jäseniä oli vain muutama, joten jo tuolloin oli 
selvää, että kerhon toiminta päättyy, kun maakunnan viimeinenkin veteraani on saatet- 
tu haudan lepoon. 

Eräänlaista kerhon alasajoa merkitsi myös se, kun Veljesapu vaati kerhojen varat pää- 
yhdistykselle. Etelä-Pohjanmaan kerho valtuutti Hakanpään tai Juutilaisen luovutta- 
maan mahdollisesti jäljellä olevat varat Veljesapu ry:lle toiminnan päättyessä. Samassa 
kokouksessa kerho lahjoitti kerhon arkiston ja lipun Mika Hakanpään yksityiseen arkis- 
toon ja museokokoelmaan. Käytännössä kerholta ei luovutettavia varoja paljoakaan löy- 
tynyt, sillä viimeisellä varoilla kerho kustansi jäsenilleen aterian. Kesäkuussa 2009 kerho 
tilitti Veljesapu ry:n tilille 192,95 euroa.” 

Etelä-Pohjanmaan kerhon viimeinen kokoontuminen 7.8.2008. Seinäjoella pidetyssä tilaisuudessa 
olivat mukana myös Veljesavun puheenjohtaja Unto Ilmevalta ja rahastonhoitaja Pekka Kääriäinen 
sekä hallituksen jäsen Jouko Laitinen. Kerhon toiminta alkoi uudelleen vuonna 2018. 


Etelä-Pohjanmaan kerhon viimeinen kokoontuminen oli ollut kesällä 2008, kun ker- 
hon jäsenet kokoontuivat Seinäjoella Rinneravintola Joupiskassa 7. elokuuta. Paikalla oli- 
vat myös Veljesavun puheenjohtaja Unto Ilmevalta ja rahastonhoitaja Pekka Kääriäinen. 
Ensin syötiin lounas kerhon viimeisillä rahoilla, ja sen jälkeen kokoontuneet 19 henkilöä 
nousivat vuorenrinnettä ylös metsän keskelle tutustumaan kuntoreitin varrelle rakennet- 
tuihin korsuun ja taisteluhautoihin. Laadittua pöytäkirjaa lainaten: Siellä metsän kes- 
kellä ulkona Veljesapu-Perinneyhdistys ry:n puheenjohtaja Unto Ilmevalta kertoi yhdis- 


tyksen nykyisestä tilanteesta ja totesi sen rauhoittuneen viime aikojen hämmingeistä.$$9 


Tampereen kerho 


Tampereen kerho kuului Veljesavun vanhimpiin ja aktiivisimpiin kerhoihin. Tampereella 
oli sikäli erityinen asema SS-vapaaehtoisten varhaisimmassa järjestötoiminnassa, että va- 
paaehtoisten tulojuhla oli 1943 järjestetty Tampereella, ja se oli ollut myös SS-Aseveljet 


ry:n emojärjestön Rintamamiesliiton kotipaikka. Kun Tampereen seudulla lisäksi asui 


462 


SS-vapaaehtoisten pyhäinpäiväjuhlaan Tampereelle kokoontui 1.11.1958 vapaaehtoisia ja heidän 
ystäviään. Vasemmalla Esko Riekki ja Walter Horn puolisoineen, pöydän oikealla puolella Karl-Erik 
Ladau, Pekka Kurvinen, Heikki Kuistio, Ruth Munck ja Kustaa Levälahti. Etualalla Yrjö Tenomaa. 


lukuisia aktiivisia SS-miehiä, ei ollut mikään ihme, että kerhotoiminta kaupungissa aloi- 
tettiin varsin pian Veljesavun perustamisen jälkeen 1950-luvun puolivälin tienoilla. Va- 
litettavaa on, että Veljesavun Tampereen kerhon arkisto ei ole säilynyt. Ainakaan sitä ei 
ole ollut mahdollista saada tämän historian lähdeaineistoksi. Siksi Tampereen kerhon 
esittely jää tässä pakosta varsin pintapuoliseksi. Tampereen kerho totesi syyskuussa 2006, 
että kerhon arkisto oli ollut Heikki Olssonin hallussa ja se oli vielä hänen eläessään haet- 
tu hänen asunnoltaan. Kerho epäili, että arkisto on mahdollisesti viety Helsinkiin. Oli- 
ko Olsson tuolloin henkisesti siinä kunnossa, että hän tiesi, mikä oli hänen omaansa ja 
mikä yhdistyksen omaisuutta, kyseli kerho.$%! 

Veljesavun 35-vuotishistoriikissa Heikki Olsson käsittelee lyhyesti Tampereen ker- 
hon vaiheita. Hänen mukaansa jo sodanjälkeisenä aikana, jolloin mitään virallista yh- 
distystä ei ollut, jonkinlaista toimintaa Tampereella pyörittivät Karl-Erik Ladau, Tau- 
no Pajunen, Jukka Tyrkkö, Olavi Vihervaara, Martti Rajala, Harry Viinikainen, Aarre 
Vuokko ja Eero Helminen. 

Veljesavun perustamisen jälkeen yhteiset kokoontumiset oli jo helpompi järjestää, ja 


tiedetään, että tamperelaisia aseveljiä kokoontui vuonna 1956 Karl-Erik Ladaun johdol- 

la ravintola Tuotannon Ministeri-kabinetissa. Samana vuonna oli toinenkin suurehko 
kokoontuminen kenraali Steinerin vierailun yhteydessä. Steiner saapui Tampereelle 6. 
elokuuta, jolloin hän tapasi entisiä alaisiaan Teatteriravintolassa. 

Säännöllisemmät kokoontumiset Tampereella alkoivat vuonna 1957 vakuutusyhtiö 
Tarmon tiloissa veljien Tauno Pajunen ja Eero Helminen toimiessa isäntinä; Helminen 
oli vakuutusyhtiön piiritarkastaja. Tämän kokoontumispaikan tilat ja tarjoilumahdol- 
lisuudet olivat kuitenkin rajalliset, eikä suuren joukon kokoontuminen siellä ollut mah- 
dollista. Niinpä kerhon kokoontumiset siirrettiin vuoden 1957 lopulla Rakennusmes- 
tariyhdistyksen kerhotiloihin eli tamperelaisittain rapparikerholle, joka tunnettiin pai- 
kallisten vapaamuurarien kokoontumispaikkana. Siellä vietettiin kerhon ensimmäinen 
suurehko illanvietto 3. joulukuuta 1957 pikkujoulutunnelmissa. 

Vuonna 1958 Tampereen kerhossa sai alkunsa vuosia jatkunut perinne eli kerhon py- 
häinpäivän juhla. Oikeastaan tämä perinne oli alkanut jo ennen Veljesavun perustamis- 
ta. Kuten aiemmin on todettu, SS-vapaaehtoisilla oli jo 1950-luvun alkuvuosina tapa- 
na kokoontua pyhäinpäivän tienoilla Tampereella yhteisiin kokouksiinsa. Vuoden 1958 
pyhäinpäivän juhlasta tiedetään, että tilaisuuden vetäjänä toimi Karl-Erik Ladau, juhla- 
puhujana oli professori Rolf Nevanlinna sekä sotilasedustajana everstiluutnantti Heikki 
Kuistio, joka tuolloin toimi Tampereen itäisen sotilaspiirin päällikkönä. Pyhäinpäivän 
juhlan yhtenä keskeisenä puuhamiehenä ja majoitusmestarina toimi Olavi Vihervaara. 

Vuonna 1963 Martti Rajala ja Heikki Olsson alkoivat hoitaa Tampereen kerhon tie- 
dotustoimintaa puhelimitse. Sen ohella, että jäsenistölle lähetettiin tiedotteita kirjeitse, 
yhteydenpito puhelimitse toimi tehokkaana kokoonkutsujana tilaisuuksiin yli 20 vuo- 
den ajan. Kerho sai sponsorin puhelinkulujen kattamiseen, ja myös alkuaikojen kierto- 
kirjeisiin saatiin aina kustantaja, kuten Heikki Olsson on kirjoittanut. Sponsoreita ei 
ole mainittu, mutta epäilemättä yhtenä taloudellisena tukijana on ollut Ladaun johta- 
ma vakuutusyhtiö Varma. 

Tampereen kerhon pikkujoulutilaisuudet muuttuivat vuodesta 1965 säännöllisiksi. 
Niitä pidettiin milloin Tampereen Suomalaisella Klubilla, Tampere-laivalla, ravintola 
Rusthollissa, Linnasalissa tai Ruotsalaisella Klubilla. Vuodesta 1973 klubin kuukausi- 
kokoukset pidettiin pelkästään joko Suomalaisella tai Ruotsalaisella Klubilla. 

Muutamasta säilyneestä Tampereen kerhon kutsusta käy ilmi, että erityisesti vuosittain 
marras-joulukuussa järjestetty pikkujoulujuhla kokosi veljiä perheineen yhteen. Vuon- 
na 1966 Karl-Erik Ladau ja Tauno Pajunen kutsuivat veljiä vaimoineen, morsiamineen 
sekä sukulaisineen ja tuttavineen Suomalaiselle Klubille pikkujoulua viettämään. Osal- 
listujilta perittiin pieni osanottomaksu, ja jokaisen tuli tuoda pukin konttiin korkeintaan 


kahden markan arvoinen paketti. Vuotta myöhemmin kutsujina olleet Tauno Pajunen ja 

Martti Rajala muistuttivat kutsussaan, että vii- 
me vuosina oli muodostunut tavaksi kerääntyä 
joulun alla yhteen. Tälläkin kertaa illanvieton 
paikkana oli Suomalainen Klubi. Samat mie- 
het olivat kutsujina myös 1969, ja paikkakin 
oli sama. Tällä kertaa tilaisuudessa esitettiin 
vapaaehtoispataljoonan vaiheista kertova filmi. 

Vuosina 1968 ja 1970 Martti Rajala kutsui 
Pirkanmaan aseveljet pikkujouluun Laivaravin- 
tola Tampereeseen Laukontorin rantaan. Raja- 
la oli järjestäjänä edelleen 1971, jolloin yhteis- 
tä veljesiltaa vietettiin joulun alla Aitolahden 
Rusthollissa, jonne kaupungista oli linja-auto- 
kuljetus. Tilaisuus oli ilmeisen onnistunut, sil- 
lä seuraavana vuonna tätä Rutshollin pikkujou- 


lua muisteltiin sanoin ”meillä kaikilla oli niin 


mukavaa”. Pikkujoulupaikka muuttui kuiten- 
kin 1972 entisen suojeluskuntatalon Ratinan- 


linnan juhlasaliksi. Kutsun lähettivät Heikki = Veljesavun Tampereen kerhon pitkäaikai- 
l pas : v N nen aktiivi Matti Horjamo. 

Olsson ja Martti Rajala, jotka muistivat maini- 
ta, että koska kysymyksessä oli suljettu tilaisuus, 
omat eväät olivat sallittuja. Toisin sanoen Rati- 
nanlinna ei ollut anniskeluravintola.$8? 

Kuten pääyhdistys Veljesapu ja muut kerhot myös Tampereen kerho pyrki avusta- 
maan heikompiosaisia veljiä mahdollisuuksiensa mukaan. Tässä työssä kunnostautuivat 
erityisesti muutamat kerhon jäsenet. Esimerkiksi taksiautoilijana toiminut Matti Horja- 
mo teki pyyteetöntä työtä jakamalla niin rahallista kuin henkistäkin tukea. Rakennus- 
mestari Keijo Laitinen puolestaan tarjosi johtamillaan työmailla monille aseveljille töi- 
tä aseveljeyden perusteella. Tällä oli merkitystä aikana, jolloin SS-miehiä katsottiin kar- 
saasti monilla työpaikoilla. 

Tampereella sai joskus 1960-luvulla alkunsa tapa, että kerho lahjoitti rannekellon 50 
vuotta täyttävälle kerhon jäsenelle. Kellot rahoitettiin hattukeräyksellä, ja kellon sai jo- 
kainen, joka piti syntymäpäiväjuhlansa ja kutsui aseveljet juhliin. ”Olivat muuten kovia 
juhlia? kirjoittaa Olsson. Tällä tavalla kerho jakoi noin 45 lahjarannekelloa. 

Säännölliset kokoontumiset, lämminhenkiset perhejuhlat, yhteiset pikkujoulujuh- 


lat, monet yhteiset retket eri puolille Suomea sekä kerhon järjestämät Saksan ja Itäval- 

Suomalaispataljoonan 1. komppanian päällikkö Karl-Heinz Ertel vieraili Suomessa syksyllä 1986 käy- 
den usealla paikkakunnalla tervehtimässä aseveljiään. Karl-Heinz Ertel, keskellä, seurassaan Tam- 
pereen miehet Eero Helminen (vas.) ja Heikki Olsson. 


lan -matkat olivat omiaan rakentamaan Tampereen kerhoon hengen, joka Olssonin 
mukaan piti yllä todellista aseveljeyttä. Samaan henkeen kuuluivat luonnollisesti riveis- 
tä poistuneiden veljien siunaus- ja muistotilaisuudet havuseppeleineen ja asiaan kuulu- 
vine lippuineen. 

Ensimmäisiä Tampereen kerhon retkiä oli vuorokauden pituinen laivaristeily Helsin- 
gistä marraskuussa 1986. Tuohon aikaan oli tapana tehdä tällaisia Suomenlahden-ristei- 
lyjä, joilla ei poikettu missään satamassa, suljetussa Virossa kun elettiin vielä neuvosto- 
aikaa. Vain pari viikkoa risteilyn jälkeen Tampereen kerho vietti Suomalaisella Klubilla 
perinteistä pikkujouluaan. Kutsujina olivat Heikki Olsson ja Lasse Järvelin.$3 

Tampereen kerhon vuosiohjelmasta tietoja on säilynyt hyvin vähän. Tiedetään, että 
1970-luvulla kuukausikokoukset pidettiin joka kuukauden ensimmäisenä keskiviikkona 
Ruotsalaisella klubilla iltaisin klo 19. Siellä järjestettiin ainakin vuoden 1975 pikkujou- 
lukin. Seuraavalta vuosikymmeneltä tilaisuuksista on hiukan enemmän tietoja. Syksyn 
1988 ohjelma kertoo, millaisista aktiviteeteista oli kysymys. Tilaisuudet olivat Suoma- 
laisella Klubilla kuukauden ensimmäisenä torstaina klo 15. Syksyn neljästä veljesillasta 

vain yhdestä on mainittu ulkopuolinen esitelmä. Majuri Matti Kuusi esitelmöi lokakuus- 
sa YK-joukoista. Veljesiltojen lisäksi kerholla oli muutakin ohjelmaa. Syksyllä 1988 se 
vieraili niin Turun Laivastoasemalla kuin Satakunnan Lennostossakin. 

Kuukausikokoukset jatkuivat jokseenkin säännöllisesti siten, että keväällä oli tavalli- 
sesti viisi ja syksyllä kolme tai neljä kokousta. Tapana oli, että ruokailu aloitettiin kello 
12 ja varsinainen kokous tuntia myöhemmin. Esitelmöitsijöistä on vain harvoin tietoja. 
Marraskuussa 1991 esitelmän piti Aamulehden toimittaja Kalervo Heinonen, ja mar- 
raskuussa 1992 Rauno Sulonen Pirkanmaan Sinibareteista kertoi YK-joukkojen toimin- 
nasta. Saman vuoden syysohjelmassa oli myös retki Ladaun huvilalle Aitolahdelle sekä 
Wiking-divisioonasta kertovan videon katselua. Marraskuussa 1992 Tampereen kerho 
matkusti Helsingin kerhon vieraaksi kuuntelemaan radiotoimittaja Paavo Noposen esi- 
telmää. Syyskuussa 1996 kerho kuuli kapteeni Olavi Saarimäen esitelmän venäläisistä 
sukellusveneistä Suomenlahdella.?%4 

Aamulehti ryhtyi vuodesta 1995 julkaisemaan yhdistyksille tarkoitettua Muistilista- 
palstaa, ja Tampereen kerho käytti tilaisuutta hyväkseen. Useimmiten palstalla julkais- 
tiin vain ilmoitus lounaskokouksen ajasta. Ulkopuolisista esiintyjistä on edelleenkin vain 
harvoja mainintoja. Vuoden 1995 esitelmöitsijöitä Tampereen kerhossa olivat ylikomi- 
sario Martti Salander, dosentti Pirkko Rommi ja everstiluutnantti Tauno Lahdenperä. 
Vuonna 1997 komisario Bruno Silekoski puhui kerhon jäsenille partisaaneista, seuraava- 
na vuonna hallintojohtaja Jorma Kotisaari esitelmöi Normandian maihinnoususta, ja yh- 
dessä kuukausikokouksessa katsottiin video Valkeakoskella pidetystä kirkkokonsertista. 
Tämän jälkeen lounaskokousten ohjelmasta ei ilmoitettu, ja 2000-luvun alkuvuosina Aa- 
mulehden Muistilistalla oli enää harvoin mainintaa Veljesavun kerhon kokoontumisista. 

Alkuvaiheessa Tampereen kerholla ei ollut varsinaista puheenjohtajaa. Vuosina 1955- 
1971 kerhoa vetivät ”toimeksi saaneina? Karl-Erik Ladau, Tauno Pajunen ja Martti Ra- 
jala. Vuosina 1972-1983 Rajala toimi kerhon puheenjohtajana, ja varapuheenjohtajana 
oli Heikki Olsson, joka nousi puheenjohtajaksi 1984, ja varapuheenjohtajana toimi Las- 
se Järvelin. Mitään sihteeriä kerholla ei ollut, sillä Olsson hoiti käytännössä lähes kaikki 
sihteerille kuuluvat tehtävätkin. Jäseniä Tampereen kerhossa oli parhaimmillaan 1980-lu- 
vulla noin 70, ja luonnollisesta poistumasta huolimatta jäsenmäärä pysyi korkeana vielä 
1990-luvullakin. Vuonna 1991 kerhossa oli 68 jäsentä. Kerhon vetäjät Heikki Olsson ja 
Lasse Järvelin näyttivät olleen tyytyväisiä toimintaan. Vuonna 1991 he nimittäin saat- 
toivat todeta kerhon jäsenien aktiivisuuden ja uskollisuuden kuukausikokouksia koh- 
taan olleen erittäin myönteinen. Osallistumisprosentti oli heidän mukaansa kärkisijoil- 
la koko maan kerhot huomioon ottaen. Tästä kertoo sekin, että kerhon pikkujoulussa 


1994 oli perheenjäsenet mukaan lukien paikalla yli 60 osallistujaa $5 

Tampereen kerholaisia Karl-Erik Ladaun 80-vuotissyntymäpäivillä 1996. Sodanaikaisella Zündapp 
KS 750 -moottoripyörällä saapunut Heikki Olsson tekee ilmoitusta päivänsankarille, taustalla vas. 
Aarno Lyly, Alpo Anjala ja Olavi Sallinen. 


Kun Veljesavussa alkoi 1990-luvun lopulta lähtien ilmetä aiemmin mainittuja risti- 
riitoja, ne koskettivat läheisesti Tampereen kerhoa. Olihan kerhon puheenjohtaja sa- 
manaikaisesti myös Veljesavun puheenjohtaja. Erityisesti ”Panttipataljoonan” neljän- 
nen painoksen markkinointiin liittyneet epäselvyydet olivat vaikuttamassa kerhon si- 
säisiin henkilösuhteisiin. 

Kun helsinkiläiset suunnittelivat vuosituhannen vaihteen tienoilla oman kerhonsa re- 
kisteröintiä, tämän esimerkin innoittamina myös tamperelaiset suunnittelivat omaa irti- 
ottoaan pääyhdistyksestä. Tampereella syntyi hanke Nordland ry -nimisen yhdistyksen 
perustamiseksi. Sen tarkoitukseksi määriteltiin Suomesta Saksan sotavoimiin koulutuk- 
seen lähteneiden vapaaehtoisten vaiheiden tallentaminen. Suunnitellun yhdistyksen tuli 
kerätä asiaan liittyvää tietoutta ainutlaatuisesta valtioiden välisestä sopimuksesta, jonka 
avulla Suomi sai mahdollisuuden taistella vapaudestaan. Sääntöluonnoksessa tulkittiin 
historiaa toteamalla, että vuonna 1941 oli odotettavissa kommunistijohtoisen Neuvos- 
toliiton uusi suurhyökkäys maahamme sen valloittamiseksi ja tuhoamiseksi. Suomella 


ei ollut aseita eikä tarvittavia ruokavarastoja. % 

Samoin kuin oman yhdistyksen rekisteröinti Helsingissä sammui alkuunsa, tamperelais- 
tenkin suunnitelma omasta rekisteröidystä yhdistyksestä kuivui kokoon varsin nopeasti. 

Yhdistyksen ja kerhon puheenjohtajan Heikki Olssonin ote asioista alkoi etenevän 
sairauden vuoksi livetä viimeistään vuonna 2001. Kerhossa todettiin, että puheenjohtaja 
ei enää kokouksissa vastannut kysymyksiin yhdistyksen hallituksen asioiden käsittelys- 
tä. Kun kerhon 16 jäsentä kokoontui 1. marraskuuta 2001 normaaliin kuukausikokouk- 
seensa, Olsson ilmoitti kieltäytyvänsä jatkamasta kerhon puheenjohtajana. Kun kukaan 
muukaan ei suostunut ottamaan kerhon puheenjohtajan tehtävää, sovittiin, että Olsson 
jatkaa puheenjohtajana vuoden loppuun, mutta hänen on myös vuoden loppuun men- 
nessä selvitettävä Veljesavun kanssa ”Panttipataljoonaan” liittyvät epäselvyydet. Samal- 
la kerho totesi, että kirjan myyntiin liittyvät asiat kuuluvat Veljesavulle, joka oli sopinut 
myynnistä Olssonin kanssa. Tampereen kerho ei myöntänyt tietävänsä myynnistä muu- 
ta kuin erilaisia huhuja.$7 

Kerhon kokouksista laadittiin muistiot, jotka kuitenkin ovat kerhon arkiston mu- 
kana kadonneet. Tammikuussa 2002 pidetyn kokouksen muistio on kuitenkin säilynyt 
Veljesavun arkistossa. Muistio kertoo, että kokouksen avasi kerhon vanhin jäsen Tauno 
Pajunen, joka esitti, että kerhon toimintaa pyrittäisiin ”kaikista hankaluuksista” huoli- 
matta jatkamaan. Tämän jälkeen Heikki Olsson ilmoitti, ettei hän enää toimi puheen- 
johtajana kerhon kokouksissa. Lasse Järveliniä ehdotettiin kerhon uudeksi puheenjoh- 
tajaksi, mutta Järvelin kieltäytyi. Hän suostui vasta, kun Tauno Pajunen lupautui toimi- 
maan puheenjohtajan tukimiehenä. Niinpä kerho totesi, että Järvelin toimii siitä lähtien 
puheenjohtajana, ja kerhon ”vanhimmaksi” jonka tehtävänä on auttaa puheenjohtajaa, 
valittiin Pajunen. Nyt kerholle katsottiin tarvittavan myös sihteeri. Tehtävään valittiin 
Ritva Kekkonen, joka oli jo aiemmin avustanut Olssonia kerhon asioiden hoidossa. Ra- 
hastonhoitajaksi nimettiin Eila Rajala. 

Pajusen avauspuheenvuorossaan mainitsemat hankaluudet liittyivät ennen muuta kir- 
jamyynnin epäselvyyksiin. Asia nousi esille kokouskeskustelussa, jolloin Olsson kertoi 
kirjoja olevan vielä myymättä. Hänen mukaansa mm. Tampereen Kirjakauppa ja Aka- 
teeminen Kirjakauppa eivät olleet maksaneet saamiaan kirjaeriä. Kokous ei kuitenkaan 
näytä piitanneen Olssonin selityksistä, sillä puheenjohtajana toiminut Pajunen totesi, 
ettei kirjamyynti kuulu Tampereen kerholle, vaan se on Veljesavun ja sen hyväksymän 
myyjän eli Olssonin välinen asia. Kuitenkin tamperelaiset ja muutkin Veljesavun jäse- 
net haluavat tietää, miten asia on hoidettu ja onko siinä epäselvyyksiä. Kun tuli esille, 
että Olssonille oli aiheutunut kuluja myyntityöstä, kerho totesi myös tällaisten kulujen 
kuuluvan Veljesavun ja Olssonin välisiin asioihin. Samalla kerho totesi, ettei sille ole kos- 


kaan esitetty kirjamyynnistä mahdollisesti tehtyjä sopimuksia. 


469 


Kerho siis pyrki irtisanoutumaan kirjamyynnin epäselvyyksistä. Kuitenkin kerho käyt- 
ti mielellään sen tilille ohjattuja kirjanmyyntituloja omaan toimintaansa. Nämä varat pi- 
ristivät esimerkiksi tamperelaisveljien merkkipäivien muistamista, mikä ei tietenkään si- 
nänsä ollut Veljesavun toiminnan vastaista. 

Kuten koko Veljesavussa, myös Tampereen kerhossa jäsenistö alkoi 2000-luvulle tul- 
taessa olla jo melko ikääntynyttä. Tämän totesi myös Tauno Pajunen vuonna 2002 sa- 
noessaan, että olisi aiheellista saada nuorempaa polvea jäseniksi, jotta kerhon toiminta 
pystyisi jatkumaan — ”ehkä vielä kuolemamme jälkeenkin”. Samalla Pajunen toivoi, että 
nimityksestä kannattajajäsen luovuttaisiin ja kaikista käytettäisiin nimitystä Veljesavun 
jäsen. Tällainen ehdotus kertoi siitä, ettei Veljesavun sääntömuutoksella jo kolme vuot- 
ta aiemmin 1999 toteutettu jäsenten tasavertaisuus ollut kunnolla ulottunut vielä Tam- 
pereelle saakka.$%$ 

Hajanaiset tiedot Tampereen kerhon toiminnasta kertovat, että sen kokouksia alet- 
tiin pitää palvelutalo Viola-kodissa, jossa Tauno Pajunen asui. Siellä pidettiin mm. ker- 
hon pikkujoulujuhla 2. joulukuuta 2004. Siellä pidettiin myös kerhon kokous 26. loka- 
kuuta 2005, jolloin käsiteltiin Kosti Canden Achtungiin kirjoittamaa pääkirjoitusta. 
Siinä Cande oli kovin sanoin arvostellut Veljesavun tamperelaisia jäseniä. Kokous tote- 
si, että pääkirjoituksen kirjoittajalle oli toimitettu oikeiden tietojen lisäksi täysin totuu- 
den vastaisia asioita. Näiden totuuden vastaisten tietojen levittäjien kerho katsoi löyty- 
vän sen omasta piiristä. Syytöksillä tarkoitettiin mm. kerhon sihteeriä Ritva Kekkosta ja 
rahastonhoitaja Fila Rajalaa. Kerho totesi olevansa valmis oikaisemaan valheelliset koh- 
dat tarvittaessa. Samalla kerho totesi pitävänsä tärkeänä tietää, oliko Canden kirjoitta- 
ma Achtungin pääkirjoitus Veljesavun kannan mukainen, ja siksi se pyysi yhdistyksel- 
tä kirjallista vastausta.*? 

Kirjallista vastausta ei saatu, vaan Veljesavun puheenjohtaja sulki Tampereen kerhon 
tilin vuonna 2006, minkä johdosta kerhon tilanne luonnollisesti vaikeutui huomatta- 
vasti. Tilannetta ei suinkaan parantanut se, että kerhon kantavista voimista monet oli- 
vat jo niin huonossa kunnossa, etteivät he enää pystyneet osallistumaan kerhon kokouk- 
siin tai sen asioiden hoitamiseen. Pauli Nummelin yritti kuitenkin Veljesavun vuoden 
2006 vuosikokouksen alla vaikuttaa puheenjohtaja Karrakseen. Nummelin oli pahoil- 
laan siitä, ettei kerhon rahastonhoitaja Eila Rajala ollut suostunut antamaan mitään tie- 
toja kerhon tilien käytöstä eikä kertomaan syytä, miksi tili oli suljettu. Tilin sulkemi- 
nen tuotti kerhon toiminnalle vaikeuksia, totesi Nummelin, jonka mielestä asia pitäi- 
si hoitaa täysin avoimesti, tutkia tilit ja siirtää varat oikeisiin kohteisiin. Hänen mieles- 
tään tilien sulkemiset ja tilitietojen salaamiset ovat arveluttavia keinoja yhteisössä, joka 


jatkaa toimintaansa tulevaisuudessakin. Jokainen pakkotoimi jäsenkerhoja kohtaan on 

Liput saapuvat vuosikokoukseen Tampereen Suomalaiselle Klubil- 
le 26.4.2014. Suomen lippua kantaa Jussi Häyrynen ja pataljoo- 
nan lippua Aarno Lyly ja airuena Maija Häyrynen. 


omiaan haittaamaan yhdistyksemme tarkoitusta ja sen periaatteita, kirjoitti Nummelin, 
jonka mukaan Helsinki ei suurella jäsenmäärällään voi käytännössä yksin määrätä, mitä 
yhdistyksessä tehdään. 

Pääyhdistyksen päätös kerhon varojen siirtämisestä pääyhdistykselle vuonna 2006 
oli joka tapauksessa entisestään vaikeuttamassa kerhon toimintaa, ja se sammuikin käy- 
tännössä jo 2000-luvun ensimmäisellä kymmenellä. Eräänlainen yritys kerhon toimin- 
nan jatkamiseksi uusin voimin tehtiin 2010-luvun alkupuolella, kun Veljesavun vuosi- 


kokous 2014 järjestettiin Tampereella. Käytännössä kerhon toiminta ei kuitenkaan enää 


pysyvästi elpynyt. 

Turun seudun kerho 


Turussa, kuten monilla muillakin paikkakun- 
nilla, SS-aseveljien epävirallisia kokoontumi- 
sia oli järjestetty sodanjälkeisinä vuosina silloin 
tällöin, mutta kuten Pauli Riikonen on toden- 
nut, tapaamiset olivat pääasiassa vain muuta- 
mien turkulaisten keskeisiä tarinailtoja. Mitään 
järjestynyttä asevelitoimintaa Turussa ei ollut 
moniin vuosiin. 

Vasta Veljesavun perustamisen jälkeen ko- 
koontumiset ja tarinaillat alettiin organisoi- 
da aikaisempaa järjestelmällisemmin. Vuosina 
1956 ja 1957 turkulaiset SS-miehet kokoontui- 
vat jo melko säännöllisesti, kerran kuukaudessa, 
mutta ongelmana oli aluksi se, ettei maaseudul- 


la asuviin veljiin saatu sellaista yhteyttä, että he 
olisivat suuremmassa määrin innostuneet osal- Erkki Eloranta, Turun seudun kerhon mo- 
listumaan yhteisiin kokouksiin. Lopulta alku- = "'V!otinen vetäjä ja konmapuhsenona. 
syksystä 1958 heräsi ajatus, että myös Turun 

ympäristön aseveljet olisi koottava Veljesavun 

toiminnan piiriin. Pääasiallisena julki lausuttuna tarkoituksena oli yhteisesti toimien tu- 
kea heikoimmassa asemassa olevia invalideja ja kaatuneiden omaisia. Oli tietenkin selvää, 
että kokoontumisten taustalla oli myös ja ehkä ennen kaikkea tarve keskinäiseen seurus- 
teluun ja vanhojen muisteluun. 

Ensimmäinen kuuden miehen joukko kokoontui Porista Turkuun muuttaneen Erk- 
ki Elorannan kotona Turun Käsityöläiskadulla syksyllä 1958 keskustelemaan paikallis- 
ten SS-miesten kerhon perustamisesta. Tuosta tilaisuudesta tuskin laadittiin minkään- 
laista pöytäkirjaa, ja vaikka olisi tehtykin, siihen olisi todennäköisesti kirjattu hyvän ta- 
van mukaisesti vain asialliset päätökset. Joka tapauksessa tiedetään, että tapaamises- 
sa keskusteltiin siitä, ketkä veljet kutsutaan perustettavaan kerhoon. Erkki Eloranta on 
paljon myöhemmin, vuonna 1993, valottanut ensimmäisessä tapaamisessa käytyjä kes- 
kusteluja värikkääseen, jopa kansanomaiseen tapaansa. Elorannan tekstiä on syytä lai- 
nata sanatarkasti: 

”Kävimme nimiä läpi, nimiä esittelivät luonnollisesti turkulaiset veljet, itsehän olin 


vasta tänne muuttanut ja en tuntenut tai tiennyt veljistä näillä seuduilla. Muistan sel- 

keästi kuin tämän päivän, kuinka 'punakynä' kävi monen esille nimetyn veljen kohdal- 
la. Kuka oli riitainen rähjä; kuka oli epäluotettava poliittisesti, kuka mistäkin syystä. - - 
tiivistin kantani, että jokainen, jonka nimi ja osoite saadaan selville, kutsutaan mukaan, 
siitä huolimatta, että joku ”kuorsaa, joku runkkaa, joku rähjää, joku kännissä märhää — 
olemme samassa hengessä lähteneet matkaan aikoinaan, ja näin on meidän hyväksyttä- 
vä köyhät ja rikkaat ilman karsinoimista.”9! 

Loppuvuodesta 1958 kokoontui valitun väliaikaisen toimikunnan kutsusta 15 mies- 
tä Elorannan naapurustoon ravintola Killan kabinettiin Turkuun. Elorannan puheen- 
johdolla kokoontuneet miehet keskustelivat ensimmäiseksi yhteisten kokousten tarpeel- 
lisuudesta, ja yksimieliseksi päätökseksi tuli, että kokouksia tullaan järjestämään sään- 
nöllisesti sodanaikaisen yhteenkuuluvaisuuden tunteen jatkamiseksi ja lujittamiseksi. 
Miehet sopivat, että kokoonnutaan Killan kabinetissa joka toinen sunnuntai kello 14, 
ja he valitsivat toimikunnan järjestämään kokoontumiset Veljesavun seuraavaan vuosi- 
kokoukseen saakka. Tähän toimikuntaan valittiin Ture Ahtinen, Erkki Eloranta, Toi- 
vo Jussila, Markus Julla, Sakari Vainio ja Pauli Riikonen. Suunniteltiin myös kokousten 
järjestämistä silloin tällöin Salossa. Kokousten ohjelmaan haluttiin sisällyttää Veljesa- 
pua koskevat asiat, eri elämänaloilta pidettävät esitelmät ja alustukset, pataljoonaa ku- 
vaavan filmin esittäminen jne. Keskusteltiin myös oman juhlan järjestämisestä ja vierai- 
luista teollisuuslaitoksiin.? 

Seuraavaan kokoukseen Turun seudun aseveljet kutsuttiin jo painetulla kutsukortilla. 
Siinä kerrottiin keskusteltavan esille tulleista kysymyksistä. Ohjelmaan kului myös SS- 
veljiin kuuluneen autokatsastusmies Toivo Jussilan alustus ”Herrasmies liikenteessä”. Esi- 
tys havainnollistetaan rainakuvin, kertoi kutsu. Tässä turunseutulaisten toisessa kokouk- 
sessa olivat muina asioina kunniamerkkien ja muistoristien yhteistilaus sekä Elorannan 
informaatio Lauri Leppäsen veistämän SS-miespatsaan hankkimisesta 9? 

Kokoukset jatkuivat Killan kabinetissa talvikauden 1959. Niissä paneuduttiin mm. 
invalidikorvauksiin sekä erityisen SS-juhlan järjestämiseen 8. helmikuuta Hamburger 
Börsissä, jonne kutsuttiin aseveljet naisineen sekä ”asiaamme ymmärtäviä ystäviä”. Juh- 
la ei ehkä ollut luonteeltaan kovin vakava, sillä painetun ohjelman mukaan sen nimenä 
oli ”laf7kiais-iftujaiset”. Asiaa tilaisuudessa kuitenkin kuultiin, sillä Helsingistä saapu- 
nut Aarne Roiha esitti katsauksen Veljesavun toimintaan, ja tilaisuuteen kutsuttu Unto 
Parvilahti piti puheen. Välillä katsottiin värielokuva kenraali Steinerin käynnistä Suo- 
messa sekä jaettiin SS-vapaaehtoisten muistoristejä. Tilaisuuteen oli saapunut muuta- 
mia SS-veljiä myös Porista ja Helsingistä. Huhtamäki-Yhtymä, Kupittaan Savi Oy sekä 
Lauroma Oy olivat tukeneet tilaisuuden järjestämistä. Asevelihengen elähdyttämän juh- 


lan todettiin onnistuneen erinomaisesti, ja sikälikin juhla onnistui hyvin, että siitä ker- 

Turun seudun kerhon laskiaisjuhlassa 1959 on muistoristiä saamassa Erkki O. Käppi, jakajina Mee- 
ri Ahtinen ja Jouko Itälä, oikealla Tauno Mäkinen. 


tyi voittoa 65 000 markkaa, joka luovutettiin Veljesavulle invalidien avustamiseen 9* 
Jokin väärinkäsitys juhlan tiimoilla kuitenkin ilmeni, kun useimmat porilaiset päättivät 
olla siihen osallistumatta. 95 

Kun Veljesavun vuosikokous oli pidetty Seinäjoella maaliskuun alussa 1959, turun- 
seutulaiset kokoontuivat jälleen sen jälkeen valitsemaan uutta toimikuntaa, johon valit- 
tiin Erkki Eloranta, Pekka Murto, Henrik Noopila, Erkki Törmä, Ture Ahtinen ja Sa- 
kari Vainio sekä varalle Jaakko Rönnemaa ja Pekka Soila. Tässä kokouksessa päätettiin, 
että siitä lähtien toiminta tapahtuu nimellä Veljesapu ry:n Turun seudun kerho.”* Joh- 
tokunnan, joksi toimikuntaa ryhdyttiin kutsumaan, valinta oli sikäli erikoinen, että sen 
toimikausi oli aluksi vain puoli vuotta, jonka jälkeen kolme jäsentä erosi ja heidän tilal- 
leen valittiin uudet. 

Laskiaisjuhlasta aiheutuneet väärinkäsitykset näyttävät liittyneen epäilyksiin turku- 
laisten eriseuraisuudesta Veljesavun sisällä. Kerho nimittäin puhdistautui epäilyksistä 
selvittämällä kirjallisesti toimintaansa pääyhdistykselle todeten seisovansa Veljesavun 
virallisen johdon takana ja tukena niin, että mitkään ulkopuolelta mahdollisesti tulevat 


esitykset eivät tule vaikuttamaan toimintaan. ”Emme hyväksy mitään poliittisia kannan 

määrittelyjä tai keskusteluja toimintamme piirissä”; kirjoitti Turun seudun kerho, joka 
halusi tuomita kaikki hajottavat pyrkimykset Veljesavun sisällä. Edelleen kerho ilmoit- 
ti hyväksyvänsä varauksetta johtokunnan ja puheenjohtaja Kurvisen näkemyksen histo- 
riikkiasiassa. Kerho ilmaisi myös olevansa tyytyväinen, kun Toivo Jussila oli sen edustaja- 
na valittu Veljesavun hallitukseen, jolloin Turussa oli mahdollista pysyä asioiden tasalla, 
eikä syntyisi sellaisia väärinkäsityksiä kuin laskiaisjuhlan järjestelyissä oli tapahtunut? 
Todennäköisesti joitakin Veljesavussa oli ärsyttänyt kiistellyn Parvilahden esiintyminen 
turkulaisten juhlassa samoihin aikoihin, kun pääyhdistyksessä oli keskusteltu kriittisesti 
hänen ”Terekille ja takaisin? -kirjastaan. 

Kerhon uudeksi kokoontumispaikaksi valittiin vuonna 1959 Hamburger Börsin ka- 
binetti. Kokouskutsut lähetettiin kaikille varsinaissuomalaisille SS-miehille, joiden osoi- 
te oli kerhon tiedossa riippumatta siitä, olivatko nämä Veljesavun jäseniä. Tällä tavoin 
osoitteita kertyi 60, ja kokouskutsujen laajempi postitus nosti kokousten osallistujamää- 
rää, kuten sihteerinä toiminut Pekka Murto totesi laatimassaan kerhon toimintakerto- 
muksessa.$ 

Vaikka laskiaisjuhlan tiimoilla oli ollut joitakin väärinkäsityksiä, Turun seudun ker- 
hon kokemukset juhlan järjestämisestä olivat niin myönteiset, että saman vuoden py- 
häinpäivänä päätettiin järjestää uusi juhla ”syyf/kefftit”. Hamburger Börsin juhlasalis- 
sa järjestetyn tilaisuuden ohjelmassa oli mm. Pekka Soilan puhe, yhteisillallinen, näyt- 
telijä Alpo Viikan huumoria, yhteislaulua sekä ”amerikkalaismallinen huutokauppa”; 
johon oli saatu arvokkaita lahjoituksia. Kerholaisilla näytti olevan hyvät suhteet paikal- 
liseen elinkeinoelämään, sillä lahjoituksia tekivät mm. Kupittaan Savi Oy, Maamiesten 
Kauppa Oy, Leino-Tuote Oy, Turun Verka Oy ja Teräs Oy. Juhlasta kertyi ylijäämää yli 
21 000 markkaa. 3” 

Kerhon kokouspaikka muuttui jälleen loppuvuodesta 1959. Marraskuun lopussa ko- 
koonnuttiin hotelli Maakunnan kabinetissa, jossa kuultiin pankinjohtaja, varatuomari 
Pertti Aulavuon esitelmä ” Waffen-SS:n muodostelmista toisessa maailmansodassa”. Tällä 
kertaa kokoukseen osallistui jo muitakin kuin SS-veteraaneja. Kerhon johtokunta nimit- 
täin kertoi kokouskutsussa kutsuneensa tilaisuuteen eräitä kerhon toimintaa tukeneita 
henkilöitä. Samalla johtokunta ilmoitti, että veljillä oli myös oikeus kutsua mukaan asial- 
le myötämielisiä ystäviään — ei kuitenkaan naisia. Kokouksessa hyväksyttiin Pekka Soi- 
lan ja Pekka Murron laatimat menettelytapaohjeet. Sellaisia katsottiin tarvittavan, jotta 
esimerkiksi kerhon varojen käytöstä ei syntyisi tulkintaerimielisyyksiä ja väärinkäsityksiä. 

Menettelytapaohjeissa kerhon tarkoitus määriteltiin samalla tavoin kuin pääyhdis- 
tyksen säännöissäkin. Samoin kerhon jäsenyys oli rajattu toisen maailmansodan aikana 


Saksan asevoimissa palvelleisiin Turun seudulla asuviin suomalaisiin vapaaehtoisiin. Jä- 

senmaksuja kerho ei kantanut. Kerhon asioita hoitamaan tuli helmi-maaliskuussa pidet- 
tävässä vuosikokouksessa valita vuodeksi kerrallaan johtokunta, johon kuului puheen- 
johtajan lisäksi kuusi varsinaista ja kaksi varajäsentä. Kertyneiden varojen käyttämisestä 
päätti kerhon kokous. Muutoin ohje noudatti pääasiassa normaalia yhdistyskäytäntöä*? 

Kerhon kokoukset jatkuivat jo muodostuneella rutiinilla. Niissä oli joskus eräitä ko- 
hokohtia, kuten ravintola Killassa maaliskuussa 1960 järjestetyssä vuosikokouksessa. 
Kokouksen yhteydessä nimittäin Börje Brotell luovutti pääyhdistys Veljesavun käyt- 
töön tarkoitetun puheenjohtajan nuijan. Luovutuspuheessaan Brotell totesi symbolises- 
ti erittäin arvokkaalle lahjalleen pitkää ikää, jonka hän toivoi kestävän ”meidän olemas- 
saolomme loppuun saakka ja joka lopulta, kunnia-arvoisena, oikeita päätöksiä tehneenä 
patriarkkana nostettaisiin vitriiniin säilytettäväksi esimerkkinä ja muistona muille ker- 
toakseen miten joukko isänmaataan ihannoivia suomalaisia miehiä sodan verisitein liit- 
tonsa lujittaneina, rauhan palattua yhteenkuuluvina ahersivat uhrautuvin sydämin haa- 
voittuneitten veljiensä ja kaatuneitten veljiensä omaisten hyväksi.” Sittemmin kerrot- 
tiin nuijan saaneen hyvän vastaanoton Tampereella pidetyssä vuosikokouksessa ja tuot- 
taneen kiitokset kerholle?! 

Turun seudun kerhon ensimmäisenä puheenjohtajana toimineen Erkki Elorannan 
jälkeen puheenjohtajaksi valittiin 1960 Toivo Jussila. Myös hänen puheenjohtajakau- 
tenaan jatkui kerhon juhlaperinne. Kerhon ”laffkiais-i?/tujaiset? järjestettiin ravinto- 
la Killassa helmikuussa 1961. Kuten ennenkin, juhliin olivat myös naiset tervetulleita, 
toisin kuin kokouksiin. 

Laskiaisjuhlan jälkeen seuraava kokoontuminen oli kerhon vuosikokous. Erkki Elo- 
ranta valittiin uudelleen puheenjohtajaksi, sihteerinä jatkoi Pekka Murto ja rahastonhoi- 
tajana Sakari Vainio. Selostaessaan kiertokirjeessään veljille kerhon toimintaa Eloranta 
kertasi kerhon periaatteet, sillä ilmeisesti ne eivät olleet jokaiselle täysin valjenneet. Ker- 
ho on epäpoliittinen eikä kerää jäsenmaksuja, eikä kerholla ole varsinaisesti jäseniä lain- 
kaan, totesi puheenjohtaja. Vuodeksi kerrallaan valitaan johtokunta toteuttamaan ko- 
kousten päätöksiä ja suunnittelemaan toimintaa kokouksessa kävijöiden viihtyisyydek- 
si. Varojen käytöstä kerholla ei ole oikeus päättää, ellei kokouskutsussa ole siitä mainit- 
tu. Kerhon kokouksissa voi käydä jokainen veli, kuului hän jäsenenä Veljesapuun tai ei. 
Kerhon kokouskutsut todettiin lähetettävän kaikille seudun aseveljille, joiden osoitteet 
olivat kerhon tiedossa. 

Vaikka kerhon toimintaan osallistuminen ei edellyttänyt Veljesavun jäsenyyttä, Elo- 
ranta totesi, että jokaisen SS-miehen velvollisuus olisi kuulua jäsenenä ”omaan humaa- 
niseen järjestöömme” ja jäsenmaksunsa maksamalla tukea toimintaa invalidien auttami- 


seksi sekä SS-vapaaehtoisten historian saamiseksi lopulta valmiiksi. ?” 

Kevätkauden 1961 jälkeen Turun seudun kerhon toimintaa oli määrä jatkaa entiseen 
tapaan ja järjestää juhla taas saman vuoden syksyllä. Veljet saivat kuitenkin marraskuus- 
sa puheenjohtaja Elorannan kirjeen, jossa hän totesi, että valitettavien yhteensattumien 
johdosta kerhon johtokunta on päättänyt luopua syyskauden kokousten ja juhlan jär- 
jestämisestä ?% 

Mitä yhteensattumia Turussa oli ollut? Fi yhtään mitään. Yhteensattumat olivat val- 
lan muualla. Kesti yli vuoden ennen kuin veljet saivat seuraavan kerran postia johtokun- 
nalta ja selvitystä ”yhteensattumista”. Heidät kutsuttiin ”pitkän lepokauden” jälkeen ko- 
koukseen 27. tammikuuta 1963 ravintola Kiltaan sen johdosta, että Turku oli saanut teh- 
täväkseen järjestää Veljesavun valtakunnallisen vuosikokouksen saman vuoden maalis- 
huhtikuun vaihteessa. Eloranta selvitti kokouksessa pitämässään puheessa syitä siihen, 
miksi kokoontumiset oli syksystä 1961 lähtien peruttu. 

Ensin puheenjohtaja viittasi kokousväsymykseen, joka oli aiheutunut liian tiheään 
järjestetyistä kokoontumisista. Sen jälkeen hän pääsi varsinaiseen asiaan. Tampereella 
1961 järjestetyn vapaaehtoisten 20-vuotisjuhlakokouksen alla kommunistilehdistö oli 
vaatinut kokouksen ja juhlan kieltämistä ja muutenkin ottanut SS-miehet kohteekseen. 
”Oliko määrätyillä tahoilla jo silloin tietoa niistä suurista ja vaikeista tapahtumista, joi- 
ta tuleman piti, ja oliko meidänkin asiamme vetäminen tapetille juuri niitä 'loiskiehun- 
toja. Tosin silloin vielä emme tällaista sanaa tunteneetkaan”, kysyi Eloranta. Loiskiehun- 
nalla Floranta viittasi Kekkosen marraskuussa 1962 pitämään ulkopoliittiseen puhee- 
seen, jossa presidentti arvosteli ulkopoliittisia vastustajiaan. 

Kun tuli syksy 1961, saatiin ”huolestuttavia uutisia idästä, me täällä, ja jotkut Havai- 
jilla”. Toisin sanoen puhkesi ns. noottiktiisi, jolla Neuvostoliitto varmisti Kekkosen uu- 
delleenvalinnan vuoden 1962 presidentinvaalissa. Tässä tilanteessa poliittisia vaikeuk- 
sia pelännyt kerhon johtokunta oli yksimielisesti päättänyt siirtää kokousten pidot ja 
juhlat toistaiseksi. Tällä tavoin ”yhteensattumart? saivat aikaan pitkän tauon kerhon toi- 
minnassa. Floranta perusteli taukoa myös sillä, että kerho on epäpoliittinen. Kokous- 
ten pitäminen ei olisi poliittisesti rikkinäisenä aikana ollut kerhoa elvyttävää, koska ker- 
hon jäsenissä oli miltei kaikkien puolueiden kannattajia. Tästä syystä ”kippis”-sanojen 
välissä olisi voitu käydä teräviä keskusteluja politiikasta, mikä tuskin olisi edesauttanut 
yhteenkuuluvaisuuden tunnetta. Mitä kerho olisi pahimmassa tapauksessa voinut saa- 
da aikaan viattomilla kokoontumisillaan, jos määrätyt piirit olisivat vetäneet ne vääris- 
teltyinä tapetille, kysyi Eloranta. ?% 

Kerhon toiminta näytti lähtevän uuteen vauhtiin, kun se sai järjestettäväkseen Veljes- 
avun vuosikokouksen 1963. Vaikka kysymyksessä oli suljettu tilaisuus, kerho haki polii- 


simestarilta kirjallisesti luvan kokouksen ja sen jälkeen pidettävän juhlan järjestämiseen 

Turun kerhon veljiä kokouksessaan joskus 1960-luvulla. Etuoikealla Börje Brotell. 


sekä vielä erikseen arpajaisten järjestämiseen juhlan yhteydessä. Valittiin Toivo Jussilan 
johtama juhlatoimikunta hoitamaan kokouksen ja erityisesti juhlan järjestelytoimia. 
Vuosikokous ja juhla oli tarkoitus pitää maaliskuun lopussa, mutta puhjenneet lakot 
siirsivät tilaisuuden helatorstaihin 23. toukokuuta. Järjestelytoimikunnan jäsenille jaet- 
tiin tehtävät, jotka kertovat Veljesavun alkuaikojen juhlajärjestelyistä. Jussila toimi juhlan 
johtajana tehtävänään yksin ratkaista juhlan aikana mahdollisesti eteen tulevat ennakol- 
ta arvaamattomat asiat. Sakari Vainio hoiti illalliskorttien myynnin, Reino Pekkarinen 
arpajaiset. Erkki Eloranta hoiti ohjelmajärjestelyn juhlassa sekä kuulutuksen. Ture Ahti- 
nen, Leo Jätinvuori ja vaihtomiehenä Börje Brotell ottivat juhlaan saapuvat vieraat ovel- 
la vastaan varmistaen, että kaikilla on illalliskortti, jakavat naisille neilikat sekä kiinnittä- 
vät ne. Ohjeeksi annettiin, että neilikan kiinnittämiseen piti saada lupa, eikä lievää tör- 
keämpi väkivalta ollut toivottavaa. Vastaanottajien oli juhlan aikana huolehdittava ”epä- 
selvien” rauhoittamistoimista ennen kuin ravintolan vahtimestarin on puututtava asiaan. 
Juhlapöytiin sijoitettiin pienoisliput, isot liput saliin omalle paikalleen. Juhlasali 
avattiin klo 18.45, ja klo 19 tilaisuus alkoi pianomusiikilla, jonka jälkeen kuultiin Pek- 
ka Soilan tervehdyssanat. Illallinen alkoi klo 20, ja sen aikana tanskalainen Bent Age- 


rin orkesteri soitti musiikkia. Illallisen jälkeen oli Tamaran ja Leenan tanssiesitys sen jäl- 

keen tanssia orkesterin tahdittamana. Illan mittaan esiintyivät lisäksi tanskalainen tai- 
kuri Wigge Jahn, lausuja Veikko Uusimäki sekä näyttelijä Alpo Viika, joka lauloi ja lau- 
latti. Välillä myytiin arpoja. Tarjoilu loppui klo 1.15, ja juhla päättyi klo 2.00 mennessä. 
Arpajaispalkinnot oli saatu lahjoituksina, ja niitä oli kertynyt melko paljon. Päävoitto- 
na oli pölynimuri, oli nailonpuseroita, nailonpaitoja, sukkia, yöpaita, kerrasto, naisten 
lomapuku, lomahousuja, suklaarasia, hedelmä- ja säilykekori, kiinalainen käsin ommel- 
tu taideliina ym ?” 

Vuosikokous sujui ilmeisen hyvin, mutta Turun seudun kerhon toiminta ei kokouk- 
sen jälkeenkään virkistynyt. Hiljaiseloa kesti aina kevääseen 1965, jolloin kerho osoitti 
jonkinmoisia virkistymisen merkkejä. Nyt vauhti ei kuitenkaan ollut niin kova kuin al- 
kuaikoina. Keväällä kokoonnuttiin kerran kuulemaan selostusta vuosikokouksesta ja Vel- 
jesavun historiankirjoituksen senhetkisestä tilasta. Syksyllä kokoonnuttiin kerran kuule- 
maan Pekka Soilan kertomusta Espanjan-matkastaan ja tapaamisestaan Espanjaan muut- 
taneen Unto Parvilahden kanssa. Samalla päätettiin jatkaa kerhon omien juhlien sarjaa. 
Pikkujoulujuhla järjestettiin 20. marraskuuta.” 

Vuonna 1966 kerho kokoontui pari kertaa keväällä ja kerran syksyllä. Kokouksissa 
kuultiin esitelmiä tai järjestettiin tutustumiskäyntejä. Salossa maaliskuussa järjestetyssä 
kokouksessa kuultiin mm. 22 vuotta latinalaisessa Amerikassa olleen veli Valle Vainion 
värikäs kertomus "olostaan ja toimistaan lännen mailla”. Syksyllä 1966 kerho kävi tutus- 
tumassa Oiva Rintamäen johtamaan Munkkilan koelaitokseen Paimiossa ? 

Kerhon asiakirjoissa ei ole mainintoja kokoontumisista vuonna 1967. Huhtikuussa 
1968 kerho kokoontui keskustelemaan osanotosta Veljesavun vuosikokoukseen, ja sa- 
man vuoden syksyllä kokoontumisen aiheena oli tuolloin ilmestynyt Mauno Jokipiin 
kirjoittama historia sekä sen markkinointi. Seuraavan kerran kerho kokoontui tammi- 
kuussa 1970 kuuntelemaan Pekka Soilan kertomusta matkareitiltään Helsinki-Mosko- 
va-Habarovsk-Tokio-Helsinki. Samassa kokouksessa pohdittiin myös Veljesavun vuo- 
sikokouksen järjestämistä, sillä kerho oli saanut jälleen vuosikokousjärjestelyt hoitaak- 
seen huhtikuussa 1970. 

Vuosikokouksen järjestäminen oli kerholle aina paljon työtä aiheuttava hanke. Oli 
hankittava tilat, sovittava tarjoilut, hankittava ohjelma, järjestettävä arpajaiset, löydettä- 
vä tukijat, yritettävä selvittää majoituspaikat jne. Huhtikuussa 1970 kaikki hotellipaikat 
Turusta oli varattu, joten toispaikkakuntalaisia veljiä kehotettiin yöpymään turkulaisten 
veljien luona, elleivät sitten poliisin pahnoille halunneet päätyä. Tukijoita onneksi löytyi. 
Ainoa, joka kieltäytyi tukemasta, oli Auran Panimo Oy. Se ei vastannut esitettyyn kysy- 
mykseen, oliko kieltäytyminen taloudellista vai periaatteellista. Eloranta tiedotti asiasta 


jäsenistölle olutyhtiön kieltäytymisestä kehottaen päättelemään ja asennoitumaan sen 

mukaisesti.?% Turun varuskunnan upseerikerholla järjestetyn illallisen illalliskorttiin saa- 
tiin Lahden oluen mainos tekstillä ”parhaisiin hetkiin”. Lisäksi illalliskortissa todettiin, 
että paikalle oli tultava juhlamielellä puvun ollessa vapaa. 

Kuten edellisessäkin Turussa järjestetyssä vuosikokouksessa, itse vuosikokouspäivän 
järjestelyt vaativat hyvin yksityiskohtaisen tehtävien jaon isäntäkerhon edustajien kesken 
sen varmistamiseksi, että kaikki sujuu mallikkaasti. Tämän lisäksi Eloranta kutsui omis- 
tamansa metallihyllytehdas Elorosin kirjelomakkeella kokoukseen Turun varuskunnan 
komentajan sekä radion ja television. Jälkimmäiset eivät liene osallistuneet. Turun Sano- 
mien toimittaja ja kuvaaja sentään olivat paikalla, sillä lehti julkaisi Veljesavun vuosiko- 
kouksesta jutun ja näyttävän kuvan, jossa näkyvät varatuomari Karl-Erik Ladau, vapaa- 
herratar Ruth Munck, varuskunnan päällikkö eversti Veikko Rauhaniemi, rouva Terttu 
Ladau ja Veljesavun varapuheenjohtaja Tauno Pajunen. 

Turun Sanomien uutinen kertoi, että toista sataa miestä niistä, jotka välirauhan tur- 
vattomina aikoina lähtivät Saksaan pahimman varalle, oli kokoontunut vuosikokouk- 
seensa. Erityisesti lehti mainitsi Schwester Ruthin todeten hänen olleen mukana sai- 
raanhoitajana jo jääkärien matkassa. Lehti pani merkille jääkärieversti Eino Polönin ko- 
kouksessa esittämän jääkärien tervehdyksen sekä seppeltervehdyksen lähettämisen san- 


karihaudoille: 


Seitsemästi haavoittunut, tarunomainen kapteeni, nykyisin tamperelainen varatuoma- 
ri Karl-Erik Ladau piti puheen lipulle, joka Narvan marssin soidessa tuotiin saliin. 
Börje Brotell Turusta, Leo Jätinvuori Sauvosta ja Juuso Heinäkari Muurlasta lähti- 
vät viemään seppeltervehdystä sankarihaudalle. Varatuomari Ladau luonnehti terveh- 
dyksen kuuluvan vaiennetuille veljillemme Turun sankarihaudassa, mutta samalla se 
kuuluu kaikille isänmaan puolesta kaatuneille? 


Tällainen uutisointi Veljesavun vuosikokouksesta kertoo, että lehdistössä oli niitä, jotka 
arvostivat Veljesavun veljien sodanaikaista toimintaa. Samoihin aikoihin toisaalla leh- 
distössä voitiin esittää kovin toisenlaisia mielipiteitä. 

Turun seudun kerhon omassa vuosikokouksessa toukokuussa 1970 siihenastinen pu- 
heenjohtaja Erkki Eloranta pyysi eroa, ja hänen tilalleen valittiin Jaakko Rönnemaa. Sih- 
teerinä aloitti Lars Bergius. 

Vuosikokouksesta oli kertynyt ylijäämää, josta osa siirrettiin pääyhdistykselle. Kerhon 
varat karttuivat myös omien jäsenten lahjoituksista. Kun pääyhdistys huolehti apua tar- 
vitsevien veljien avustamisesta, kerholla oli mahdollisuus käyttää varojaan hyväksi näke- 
miinsä kohteisiin. Niinpä kerho päätti syksyllä 1970, että ”vanheneville veljille” hanki- 

taan lahjaksi SS-miespatsas, mikäli näillä ei sellaista ennestään ole.?!9 


Kerhon toiminta Turussa järjestetyn pääyhdistyksen vuosikokouksen jälkeen oli mel- 
ko verkkaista. Alkuvuodesta 1971 kerho vieraili Uudenkaupungin autotehtaalla puheen- 
johtaja Rönnemaan järjestämällä matkalla. Muuten toiminta rajoittui veljien 50-vuotis- 
päivien viettämiseen, joita noihin aikoihin oli runsaasti. Johtokunta pahoitteli hiljaise- 
loa ja kehotti veljiä miettimään, olisiko syytä valita ripeämmät miehet kerhoa vetämään. 
Vuosikokousesitelmän piti jälleen ahkerasti matkustellut Pekka Soila, joka kertoi kerho- 
laisille matkastaan Kaukasukselle.?"' 

Vuosikokous ei kerhon johtoa vaihtanut, ja entinen johto saikin vauhtia toimintaan. 
Kun kerho kokoontui lokakuussa 1972, se päätti ryhtyä kokoontumaan hotelli Maa- 
kunnan kabinetissa joka kuukauden toinen tiistai. Kerhon talous yritettiin saada kun- 
toon kerhoilloissa kiertävän säästöpossun avulla, johon veljet saattoivat lahjoittaa sopi- 
vaksi katsomansa summan kerhon toiminnan tukemiseksi. Joulukuussa 1972 järjestet- 
tiin upseerikerholla kerhon pikkujoulujuhla.?!? Säästöpossusta tuli sittemmin pitkäai- 
kainen tapa pitää kerhon talous tasapainossa. 

Kokouspaikka vaihteli, mutta tiistaikokouksista pidettiin kiinni melko säntillisesti. 
Vuonna 1974 kerho vaihtoi puheenjohtajaa, kun tehtävään äänestettiin Ture Ahtinen. 
Lieneekö puheenjohtajan vaihdos tai jokin muu syy vaikuttanut siihen, että vuosi 1974 
oli taas kokoontumisten kannalta hiljaisempi. Veljet näyttävät kokoontuneen kerran syk- 
syllä ja järjestäneen joulujuhlan joulukuussa. Sama tahti jatkui seuraavana vuonna. Kun 
kerho kokoontui vuosikokoukseensa maaliskuussa 1976, se valitsi puheenjohtajakseen 
alkuaikojen aktiivinsa Erkki Elorannan. 

Kerhon vuosikokouksessa suunniteltiin osanottoa Seinäjoella pidettävään vuosiko- 
koukseen, mutta sitä kokousta ei pidettykään. Vuosikokouksen peruuttaminen antoi 
ajattelemisen aihetta Turussakin. Kerhon jäsenet kutsuttiin tiedotustilaisuuteen 3. huh- 
tikuuta, jolloin Eloranta alusti aiheesta ”Mitä tapahtui ja miksi?” Ennen tiedotustilai- 
suutta pitämässään kokouksessa kerhon johtokunnan sihteeriksi valitsema Börje Brotell 
oli laatimassaan pöytäkirjassa vähäsanainen. Käytetyissä puheenvuoroissa todettiin jon- 
kinlaisen työtapaturman sattuneen Seinäjoen veljille.?"? 

Turun seudun kerho oli säikähtänyt noottikriisiä vuonna 1961 ja keskeyttänyt toi- 
mintansa pitkähköksi aikaa. Samankaltainen vaikutus näyttää olleen Seinäjoen vuosi- 
kokouksen aiheuttamalla hälyllä. Kerhon kokoontumisesta ei ole merkkejä ennen kuin 
maaliskuussa 1977, jolloin Eloranta ja Brotell kutsuivat veljet Turun Reserviupseeri- 
kerhon järjestämään tilaisuuteen kuulemaan Jukka Tyrkön esitelmää Lauri Törnistä ?'* 
Tyrkkö julkaissut vuonna 1975 kirjan ”Lauri Törnin tarina: vapaustaistelijan vaiheita 


Viipurista Vietnamiin”. 

Kerhon jäsenet, joita 1977 oli 65, olivat kyllä osallistuneet aktiivisesti pääyhdistyksen 
toimintaan, ja Veljesavun johtokunnan turkulaisjäsen Erkki Floranta oli myös 1. huhti- 
kuuta 1977 siinä johtokunnan kokouksessa, jossa puheenjohtaja Jaakko Nortio nosti esil- 
le pataljoonan lipun poistamisesta käytöstä. Kun Turun seudun kerhon jäsenet keskus- 
telivat lippuasiasta keskuudessaan, he päättivät yksimielisesti olla sitä mieltä, että lippu 
on säilytettävä sellaisenaan ja pidettävä esillä Veljesavun vuosikokouksissa. Tämä saatet- 
tiin kirjallisesti pääyhdistyksen tietoon. Kuten aiemmin on todettu, Turun seudun ker- 
ho päätti tilata oman lipun. Sitä varten järjestettiin rahankeräys kerhon jäsenten keskuu- 
dessa, ja päätettiin, ettei kenellekään paljasteta lahjoittajien nimiä tai lahjoitettuja sum- 
mia. Samalla myös päätettiin hankkia kopio ns. pataljoonan filmistä?! Rahaa keräyk- 
seen tuli 3 750 markkaa, mikä ylitti selvästi lipun hankintakustannukset. 

Turun seudun kerho ei missään vaiheessa hyväksynyt pataljoonan lipusta luopumis- 
ta ja sen tallettamista museoon. Erkki Eloranta tiivisti oman ja ilmeisesti kerhonkin nä- 


kemyksen kirjoittaessaan kerhonsa veljille maaliskuussa 1978: 


- vaikka me kuinka ”siistisimme kasvojamme”, on naivia odottaa niiden tahojen muut- 
tavan käsityksiään meistä, jotka nytkin meitä lehtien palstoilla pitävät. Kun nämä toi- 
menpiteet kiirivät kuitenkin ihmisten tietoon, saa häveten selitellä jos jotakin. Jos yhdis- 
tys joskus lakkautetaan, kyllä se tapahtuu sitten oli meillä muistona aseveljeyden syn- 
tymisestä lippu taikka ei. Kyllä varovaisuus on hyve, mutta ei pitäisi silti myydä kun- 
niaa hernerokasta. Meine Ehre heisst Treuc.”'? 


Kun pääyhdistys oli kieltänyt pataljoonan lipun käytön, Turun seudun kerho laati omat 
menettelytapaohjeensa lipun käyttämisestä. Sen mukaan kerhon puheenjohtajalla oli 
oikeus luovuttaa lippu sellaiseen käyttöön, jonka hän katsoi soveliaaksi. Lippua voitiin 
pitää esillä kerhon suljetuissa tilaisuuksissa sekä perhejuhlissa. Samoin lippua voitiin 
käyttää siunaus- ja hautaustilaisuuksissa veljen toivomuksen ja omaisten suostumuksen 
mukaisesti?! Kun pääyhdistyksessä sittemmin suunniteltiin Veljesavulle omaa lippua, 
Turun seudun kerho ei innostunut asiasta, vaan se halusi pysyä ”vanhalla linjalla” kuten 
pöytäkirjaan kirjattiin. Pääyhdistykselle lähetettiin kerhon kannanotto, jossa yhdistys- 
tä kehotettiin keskittymään veljiä yhdistävään muistomerkkihankkeeseen ja siirtämään 
lipun suunnittelu toistaiseksi?! 

Vuonna 1981 kerho ryhtyi toimiin sen varmistamiseksi, että jokainen kerhon jäsen, 
joka halusi pataljoonan lipun siunaustilaisuuteensa, sen myös saisi. Sitä varten kerho otti 
käyttöön kirjan, johon kirjattiin muistiin ne veljet, jotka tällaisen toivomuksen esittivät. 


Kun nimi oli kirjassa, kerho otti kuolemantapauksen jälkeen yhteyttä omaisiin tiedus- 

tellen, saavatko kerhon jäsenet tulla siunaustilaisuuteen lipun kanssa. Muutamassa vii- 
kossa kirjaan kirjattiin useita nimiä? 

Lieneekö ollut syynä lippuasia taikka joku muu, kun kerhon toiminta aktivoitui huo- 
mattavasti toimintavuonna 1977. Kerhoiltoja järjestettiin viisi, mutta suunniteltu Vel- 
jesavun vuosikokouksen järjestäminen Turussa peruuntui. Kerhon taloustilannekin oli 
keräyksen ansiosta kohentunut, joten kerho saattoi jakaa omistakin varoistaan veljesa- 
pua toimintavuoden aikana. Puheenjohtajana jatkoi Erkki Eloranta, varapuheenjohta- 
jana oli Reino Pekkarinen, sihteerinä edelleen Börje Brotell ja rahastonhoitajana Toivo 
Juslenius. Samat miehet jatkoivat myös kerhon vuoden 1978 vuosikokouksen jälkeen?” 

Marraskuussa 1979 kerho järjesti laivaseminaarin Tukholman-laivalla, ja seuraava- 
na vuonna 1980 turkulaiset saivat taas järjestääkseen pääyhdistyksen vuosikokouksen. 
Kysymyksessä oli Veljesavun 25-vuotisjuhlakokous. Kokouksen alla Oiva Aulanko lah- 
joitti Erkki Elorannalle puheenjohtajan nuijan toivomuksella, että Eloranta vielä mon- 
ta kertaa tarttuisi nuijan visaiseen varteen ja löisi asioita lukkoon jämerillä otteillaan. 
Aulangon mukaan nuijan tuli jäädä Elorannan omaisuudeksi hänen puheenjohtajakau- 
tensa päättyessä.” 

Turkulaiset ottivat vuosikokouksen järjestääkseen, koska Veljesavun uuden puheen- 
johtajan Karl-Erik Ladaun kanssa saatiin lippuasiassa aikaan sellainen kompromissi, jon- 
ka turkulaiset saattoivat hyväksyä. Juhlakokous oli jälleen suuri ponnistus Turun seudun 
kerholle. Kokouksesta ja sitä seuranneesta juhlasta saatiin arvokas tilaisuus, jossa Jääkä- 
riliittoa edusti liiton johtokunnan jäsen jääkärikapteeniluutnantti Siivo Peltonen. Kut- 
suvieraina olivat paikalla myös Lounais-Suomen Sotilasläänin esikuntapäällikkö evers- 
ti Martti Hyvärinen, Turun Reserviupseerien puheenjohtaja majuri Matti Elonheimo 
sekä Varsinais-Suomen Sotainvalidipiirin toiminnanjohtaja Arvi Korhonen. Tervetu- 
lotilaisuus järjestettiin Turun upseerikerholla ja vuosikokous pidettiin Turun sotilaspii- 
rin luentosalissa, jossa myös esitettiin elokuva suomalaisvapaaehtoisten sotaretkestä. Il- 
tajuhla järjestettiin upseerikerholla. 

Vuosi 1980 oli kaiken kaikkiaan kerholle aktiivisen toiminnan aikaa. Joka kuukau- 
den ensimmäisenä keskiviikkona kokoonnuttiin kesäaikaa lukuun ottamatta. Osassa ko- 
koontumisia kuultiin jokin esitelmä. Tämän lisäksi kerhon jäsenet osallistuivat Turun 
Reserviupseerikerhon ja Turun Kadettipiirin tilaisuuksiin. Vuonna 1982 kerhossa to- 
dettiin olevan 56 jäsentä. 

Sama aktiivisuus jatkui seuraavina vuosina. Miehet alkoivat lähestyä eläkeikää, ja ai- 
kaa yhteisiin kokoontumisiin löytyi aikaisempaa paremmin. Kerhoiltoja järjestettiin 
kuukausittain kesäkautta lukuun ottamatta. Niissä kuultiin esitelmiä, katseltiin eloku- 


via tai vietettiin aikaa muuten yhdessä ollen. Maaliskuussa 1982 järjestetyssä kerhoillas- 

sa oli paikalla terävämuistinen jääkärikapteeniluutnantti Peltonen kertomassa jääkäri- 
muistoistaan. Iltaa kuvattiin unohtumattomaksi. 

Vuoden 1982 vuosikokouksen lähestyessä kerhon puheenjohtajana 17 vuotta toimi- 
nut Erkki Eloranta totesi tällaisen ajan olevan enemmän kuin elinkautinen. Siihen ai- 
kaan oli Veljesavussa mahtunut niin tyyntä kuin myrskyäkin. Eloranta oli koettanut säi- 
lyttää oman linjansa, tärkeimpänä päivänpolitiikan pitäminen ovien ulkopuolella, yh- 
teishengen vaaliminen sekä aineellisen ja muun tuen hankkiminen niitä tarvitseville vel- 
jille tai heidän perheilleen 

Pitkään kerhoa palvelleet toimihenkilöt vaihdettiinkin 1982. Puheenjohtajana aloitti 
Jaakko Rönnemaa, sihteerinä Lars Bergius ja rahastonhoitajana Oiva Aulanko. Floran- 
nalle myönnettiin kerhon kunniapuheenjohtajan arvo. Hän sai kerhon kevätkokouksessa 
kunnioittavan kiitoksen mittaamattomasta työstä, jota hän taloudellisiakaan arvoja sääs- 
tämättä oli kerhon hyväksi tehnyt. Uusi puheenjohtaja sai jälleen Oiva Aulangolta tämän 
valmistaman puheenjohtajan nuijan vanhan nuijan jäädessä kunniapuheenjohtajalle.”? 

Turkulaiset avasivat vuonna 1983 suhteet toisiin kerhoihin. Syyskuussa Helsingin 
kerhon edustajat vierailivat Turussa, ja lokakuussa turunseutulaiset matkasivat Poriin 
sikäläisen kerhon vieraiksi. Porilaiset tekivät vastavierailun Turkuun lokakuussa 1984. 
Kun joulukuussa 1983 tuli kuluneeksi 25 vuotta kerhon ensimmäisestä kokoontumi- 
sesta, joulukuun kerhoilta pidettiin tavallista juhlallisemmissa tunnelmissa. Kunniapu- 
heenjohtaja Eloranta loi katsauksen yhdistyksen ja kerhon vaiheisiin. Esitelmöitsijäksi 
oli saatu tunnettu asekätkijä ja kotimaahansa eläkevuosiksi palannut Yhdysvaltain ar- 
meijan eversti Paavo Kairinen. 

Kerhon toiminta oli sikäli vakiintunut, että jo monen vuoden ajan se oli kokoon- 
tunut säännöllisesti alkuperäisen tiistain sijasta joka kuukauden ensimmäinen keski- 
viikko. Erkki Eloranta oli ollut keskeinen kokoava persoona, jonka aktiivisuuden va- 
raan toiminta suurelta osin perustui. Vaikka Eloranta oli jäänyt pois puheenjohtajan 
tehtävästä, hän vaikutti taustalla erityisesti kerhon taloudellisena tukijana. Hänen jäl- 
keensä valitut puheenjohtajat eivät olleet hänen tavallaan pitkäaikaisia kerhon johdos- 
sa. Niinpä Rönnemaa jätti puheenjohtajan tehtävät kaksivuotiskauden jälkeen 1984, 
ja hänen tilalleen valittiin sihteerinä toiminut Lars Bergius. Uudeksi sihteeriksi valit- 
tiin Manu Korpinen. 

Vuoden 1985 tapauksiin Turun seudun kerhossa kuului sittemmin valtakunnallista- 
kin huomiota saaneet Eva Braunin filmaaman värielokuvan esittäminen helmikuun vel- 
jesillassa. Erkki Floranta oli jälleen ollut puuhamiehenä, kun tämä tuolloin vielä julkises- 
ti esittämätön ja ”arkaluontoinen” filmi saatiin kerhossa esitettäväksi ja aikanaan myös 


videokasettina myytäväksi. 

Niin Turun seudun kerhon kuin koko Veljesavunkin toiminnassa merkittävän roolin 
saaneen Erkki Elorannan ”säätiöstä” tuli sittemmin merkittävä toiminnan tukija. Tämä 
”säätiö”, jota ei suinkaan kerhon papereissa kirjoitettu lainausmerkkeihin, sai alkunsa 
vuonna 1985. Erkki Eloranta perusti tämän erikoislaatuisen tukielimen 13. helmikuuta 
1985. Sen säännöissä todetaan, että säätiön tarkoituksena on tukea Turun seudun ker- 
hon toimintaa, esimerkiksi vuosikokousten järjestelykustannuksissa, matkakuluissa ker- 
hovierailujen yhteydessä sekä helpottamalla taloudellisissa vaikeuksissa olevien veljien 
osallistumista yhteisiin tilaisuuksiin. Rahastonsa kartuttamiseksi säätiö ottaa vastaan 
lahjoituksia omilta veljiltä ja ulkopuolisilta yrityksiltä sekä yhteisöiltä ja liikelaitoksilta. 

Säätiöllä oli isännistö, jonka muodostivat kerhon kulloinenkin puheenjohtaja, sih- 
teeri ja rahastonhoitaja. Isännistön kokoonkutsujana ja puheenjohtajana toimi säätiön 
perustaja. Vuosikokous pidettiin huhti-toukokuussa kunakin vuonna. Säätiön perusta- 
jan halutessa vetäytyä syrjään säätiön johdosta hänellä oli oikeus valita seuraajansa. Jos 
perustaja kuolee ennen kuin seuraaja on valittu, isännistön tehtävänä oli valita isännöit- 
sijäksi sopivaksi katsottu kerhon jäsenenä oleva veli. Säätiölle saaduista varoista tai sen 
suorittamista maksuista ei tehty kerholle yksityiskohtaisia selvityksiä. Isännistö oli vai- 
tiolovelvollinen lahjoituksista ja lahjoittajista. Perustamisen yhteydessä säätiölle avattiin 
pankkitili, jolle talletettiin 1 200 markkaa, mikä oli kertynyt Elorannan hankkimien ”Eva 
Braun” -kasettien myynnistä. ”Olkoon tämä hedelmällinen siemen ja kasvun alku.” 

Elorannan tuki ei suinkaan rajoittunut säätiön perustamiseen. Samassa kuussa hä- 
nen yrityksensä Floros Oy täytti 20 vuotta. Juhlan kunniaksi yhtiö lahjoitti Veljesavul- 
le 10 000 markkaa, josta 4 000 markkaa pääyhdistykselle ja 6 000 markkaa Turun seu- 
dun kerholle. Vastaanottaessaan lahjoitusta puheenjohtaja Bergius piti kerhon kokouk- 


sessa puheen: 


Me kaikki tiedämme varsin hyvin, kuka on kerhomme loistavan taloudellisen tilamme 
luoja ja kartuttaja. Ilman häntä me taitaisimme olla heikommilla niin toiminnalli- 
sesti kuin taloudellisestikin. Teille ei varmaankaan ole epäselvää, kenestä energia-mie- 


hestä on kysymys. 


Turun seudun kerho sai järjestettäväkseen Veljesavun vuosikokouksen jälleen vuonna 
1985. Vuosikokous- ja vuosijuhlajärjestelyt olivat aina suuri ponnistus, mutta turkulai- 
set selvisivät jälleen hyvin järjestelyistä, vaikka kysymyksessä olikin Veljesavun 30-vuotis- 
juhlakokous. Tunnustus järjestelyjen onnistumisesta tuli antaa sille, jolle se kuului. Ker- 
hon puheenjohtaja Bergius teki näin ja totesi, että juhlan kaikinpuolinen järjestely oli 
katsottava ”yhden miehen taiteelliseksi luomukseksi”. Pääarkkitehtina toiminut Erkki 

Eloranta oli tehnyt suuren työn kerhon hyvän maineen säilyttämiseksi. Mikään ei kan- 
gerrellut, aikataulut pitivät, osanottajat olivat tyytyväisiä, ja ohjelman suorittajat olivat 
parhaasta päästä.” Turkulaisten pettymykseksi pataljoonan lippua ei kelpuutettu ko- 
koukseen ja juhlatilaisuuteen. Suomen lippu sentään oli paikalla. 

Elorannan keskeinen rooli kerhon toiminnassa jatkui. Kunniapuheenjohtaja ohjaili 
kerhon toimintaa taustalla, joskus johti sitä edestäkin. Kun kerhon hallituksen vaihdos 
vuonna 1986 oli edessä, Eloranta tunnusteli etukäteen ehdokkaat ja käytännössä valit- 
sikin heidät jo ennen kerhon vuosikokousta. Puheenjohtajaksi nousi Raimo Kallioinen, 
sihteeriksi pitkän tauon jälkeen Pekka Murto sekä rahastonhoitajaksi Sakari Vainio. Sa- 
malla Eloranta halusi tarkistettavan kerhon menettelytapaohjeen ehdottamallaan taval- 
la. Lähinnä muutokset koskivat kerhon varojen käytöstä päättämistä. Samalla todettiin, 
että ”E. E. säätiön” yksityisesti hankkimat ja jakamat varat jäävät kerhon kokouskäsitte- 
lyn ulkopuolelle. Kerhon vuosikokous hyväksyi yksimielisesti Elorannan ehdotukset?” 

Kun Lars Bergius selvitti viimeisen puheenjohtajavuotensa tapahtumia, hän totesi 
kerhon toiminnan olevan aktiivista siitä huolimatta, että miehet olivat vanhentuneet 
30 vuotta siitä, kun Veljesapu perustettiin. ”Nyt kun elämälle asetettu työtaakka useim- 
pien kohdalla on ohimennyttä aikaa, sitä tiiviimmin asettukaamme riveihimme yhteisissä 
ponnisteluissa, meille aina niin rakkaan kerhomme toiminnoissa ja yhteenkuuluvaisuu- 
den tunnossa” kirjoitti Bergius. Kerhon aktiivisuus olikin kiitettävä. Kuukausikokouk- 
set pidettiin säännöllisesti, ja niihin osallistui keskimäärin 10-11 veljeä. Tavanomais- 
ten kokoontumisten ohella oli vierailuja eri kohteisiin. Syyskuussa 1985 kerho tutustui 
Floros Oy:n uuteen tuotantolaitokseen Piikkiössä, ja tammikuussa 1986 kerho vieraili 
Helsingissä sikäläisen kerhon vieraana 

Vuoden 1986 tapahtumista kenties merkittävin oli Karl-Heinz Ertelin vaimonsa kans- 
sa elokuussa tekemä Suomen-vierailu. Sen aikana Ertelin pariskunta vieraili Turun seu- 
dun kerhon vieraina ensin Naantalissa ja seuraavana päivänä Turun Svenska Klubbenil- 
la. Vuoden aikana järjestetyt Veljesavun arpajaiset sujuivat kerhon osalta hyvin. Vaikka 
kerho oli alun perin vastustanut arpajaisten järjestämistä, se täytti arpojen myyntivel- 
voitteensa verraten hyvin.” 

Vuoden 1987 puolella Elorannan aktiivisuus jatkui. Hän ilmoitti etukäteen Turun seu- 
dun kerhoon kuuluville, että vuosikokouksessa valitaan kerhon puheenjohtaja ja sihtee- 
ri edelleen jatkamaan. Näin tietenkin tapahtui. Eloranta oli myös mukana pääyhdistyk- 
sen uutta puheenjohtajaa pohjustettaessa. Hän saattoi kertoa ennen vuosikokousta tur- 
kulaisille, että Pekka Nummi tultaisiin valitsemaan tehtävään Oulussa pidettävässä Vel- 
jesavun vuosikokouksessa. Siellä Elorannan säätiö lupautui maksamaan kaikkien Turun 


seudun veljien illalliskortit. Turun seudun kerho saattoi Pekka Nummen puheenjoh- 

Turun seudun jäsenten kerhon 30-vuotisjuhlakokous upseerikerholla 8.12.1988. Henkilöt vasem- 
malta Reino Mäkeläinen, Erkki Eloranta, Sakari Vainio, Heikki Vähämaa, Hilkka Vähämaa, Lars Ber- 
gius, Raimo Kallioinen, Ture Ahtinen, Raimo Kiviluoto, Pekka Murto, Leo Jätinvuori, Jorma Holm- 
berg, Tauno Mäkinen, Urho Vähämaa, Olof Jakobsson (takana), Jaakko Rönnemaa, Alpo Myllykan- 
gas, Veikko Nepponen, Johannes Seppänen, Risto Myllärniemi (Pori) ja Esko Markkanen (Helsinki). 


tajuutta tukevan kantansa kirjallisesti pääyhdistyksen tietoon vuosikokouksen alla. 

Nummen puheenjohtajuus ei tuolloin toteutunut Helsingin kerhon välistävedon ta- 
kia. Turkulaiset olivat omalta osaltaan vaikuttamassa siihen, että puheenjohtaja Leo Sor- 
munen saatiin suostutelluksi jatkamaan tehtävässä. Aktiivisena oli jälleen Eloranta, jota 
ainakin useille veljille soitellut Heikki Olsson moitti ”tempuista? puheenjohtajakysymyk- 
sessä. Floranta puolestaan kiisti toimineensa millään tavoin väärin. Veljesavun pitäisi olla 
demokraattinen yhdistys, jossa vallitsee demokratiaan kuuluva valinnan vapaus, kuittasi 
”johtajaperiaatetta? omassa kerhossaan noudattanut Eloranta”! 

Turun seudun kerho vietti 30-vuotisjuhlaansa Turun upseerikerhon Turku-kabinetissa 
8. joulukuuta 1988. Kerhon juhlavuoteen oli tavanomaisten kuukausikokousten lisäksi 
kuulunut ”E. E.-säätiön” kustantama tutustumismatka Panssariprikaatiin Parolaan, jos- 
sa veljet saivat nähdä taistelunäytöksen sekä tutustuivat Panssarimuseoon. Turkulaisia 


oli mukana Helsingin kerhon järjestämällä vierailulla Russarön linnakesaarella ja Drags- 

vikissa pataljoonan Hankoon tulon 45-vuotismuiston johdosta. Olipa kaksi Turun seu- 
dun kerhon veljeä mukana Saksan Schackendorfissa suomalaispataljoonan saksalaisten 
aseveljien järjestämässä veljestapaamisessa helmikuussa 1989. 

Kerhon varuskuntavierailut jatkuivat seuraavana vuonna. Kerhon syyskauden avajai- 
set 1989 järjestettiin vierailemalla syyskuussa Gyltön linnakkeella Korppoossa. Loppu- 
vuotta sävytti turkulaisten järjestettäväksi jälleen annettu Veljesavun vuoden 1990 vuo- 
sikokous, jonka järjestelytoimikuntaa johti kuten aina ennenkin Erkki Eloranta. Vuo- 
sikokouksessa julkistettiin Veljesavun 35-vuotishistoriikki, jonka Eloranta säätiöineen 
lahjoitti kaikille kerhon alueella olleille veljille. 

Vuosikokous onnistui kaikesta päätellen erittäin hyvin. Järjestelyihin oli panostettu 
vaivoja ja rahaa säästämättä, ja niinpä kerhon puheenjohtaja Kallioinen kiitteli vuolaasti 
järjestelyissä mukana olleita. Vuosikokoukseen osallistui 105 veljeä ja muita juhlavierai- 
ta oli suunnilleen saman verran. Kerhon toiminnassa ei näkynyt ainakaan väsähtämisen 
merkkejä, sillä tavanomaisten kuukausikokousten lisäksi vuoden 1990 ohjelmaan kuului- 
vat mm. pankkivierailu Turun Seudun Osuuspankissa ja vierailu Jalkaväkimuseossa Mik- 
kelissä. Vuonna 1990 Turun seudun kerho aloitti myös pitkän perinteen: jokaisen upsee- 
rikerholla järjestetyn kuukausikokouksen yhteydessä syötiin wieninleike. Perinne alkoi 
siitä, kun upseerikerho ilmoitti, että kokousten yhteydessä on ruokailtava. Tämän joh- 
dosta puheenjohtaja Kallioinen päätti, että kaikki kerholaiset syövät wieninleikkeen ? 

Vastustuksetta ruokailu ei kerhon ohjelmistoon tullut. Niinpä alkuvuodesta 1991 ker- 
hossa suunniteltiin kokoontumispaikan muuttamista siitä huolimatta, että upseerikerho 
oli muodostunut veljille kotoisaksi. Pakkoruokinta kun ei ollut kaikille mieleen. Kallioi- 
nen yritti kyllä selittää, että Wienerschnitzel on ihan syötäväksi kelpaava ruoka, ja häneltä 
liikeni ymmärrystä myös upseerikerhon kannalle, jonka mukaan ravintolan pito ei kan- 
nata, jos asiakkaat eivät syö. Siihen saakka juomapuoli oli ilmeisesti tuottanut riittäväs- 
ti, mutta veljien ikääntyessä juomien menekki oli vähentynyt, joten vajaus oli korvattava 
syömisellä. Puheenjohtaja saikin veljet vakuuttuneiksi ruokailun välttämättömyydestä, 
ja jo helmikuussa 1991 hän saattoi ilmoittaa ruokailun kuuluvan seuraavankin kokoon- 
tumisen ohjelmaan. Asia nousi kuitenkin esille maaliskuussa pidetyssä kerhon vuosiko- 
kouksessa, jossa siihen päätettiin palata jälleen syksyllä. Ilmeisesti wieninleikkeen syön- 
tiin hiljaisesti alistuttiin, koska merkintöjä asiaan palaamisesta ei ole löytynyt, vaan pe- 
rinne on säilynyt lähes kolme vuosikymmentä. 

Toinen kerhon perinne juonsi paljon pidemmältä ajalta. Syksyn ensimmäinen ko- 
koontuminen oli saunapäivä. Upseerikerhon saunan lauteilla otettiin kunnon löylyt, 
minkä jälkeen kukin nautti kerhon antimista haluamansa. Tämän perinteen alkamis- 


ta ei voi asiakirjoista varmistaa. Saunapäivä jäi kuitenkin vähitellen pois ohjelmistosta 

2000-luvun alussa, kun jäsenistö vanheni niin, ettei saunominen enää innostanut aikai- 
semmalla tavalla. 

Kallioinen oli ennen 1991 vuosikokousta ilmoittanut, että kerhon menestyksellinen 
johtaminen oli käynyt hänelle vaikeaksi, koska hän asui Loimaalla, ja lisäksi henkilökoh- 
taiset asiatkin vaikeuttivat tehtävän hoitoa. Ilmoitus ei tehonnut kerhon vuosikokouk- 
sessa, jossa koko aikaisempi johtokunta valittiin jatkamaan. 

Kerhon vierailukäynnit jatkuivat vuonna 1991. Kohteina olivat Raision Tehtaat, jon- 
ne Raisio-Yhtymän johtokunnan jäsen Veikko Nepponen järjesti veljille tutustumismat- 
kan, sekä Porin Prikaati, jonne toinen Nepponen, prikaatin komentaja eversti Olli Nep- 
ponen, toivotti veljet tervetulleiksi. 

Monessa yhteydessä taustarahoittajana toiminut ”Erkki Elorannan säätiö? lopetettiin 
vuonna 1992. Kerhon vuosikokouksessa Eloranta selvitti säätiönsä toimintaa vuodesta 
1985 todeten sillä olleen menoja yli 41 000 markkaa. Tämä oli koostunut lähinnä erilai- 
sista kerhon jäsenille suunnatuista tarjoiluista, kuljetuksista ja pienistä lahjoista. Varansa 
säätiö oli saanut valmistamiensa videokasettien sekä hoitamansa pääyhdistyksen valmis- 
tamien pienoislippujen, patsaitten, muistoristien yms. myynnin provisioista. Lahjoitus- 
ten osuus eli Elorannan oma panos oli ollut 12 500 markkaa. Tilillä olevat rahat Eloranta 
oli päättänyt käyttää siten, että hän tarjosi säätiönsä varoilla veljille ja kuukausikokouk- 
sessa oleville vieraille kohtuulliset ruuat ja juomat sekä lahjoitti kerholle 750 markkaa? 

Eloranta ei suinkaan piilotellut osuuttaan kerhon hyväntekijänä, vaan toi mielellään 
julki kiistämättömät ansionsa kerhon toimintojen rahoittajana, yhdistyksen Turussa 
pidettyjen vuosikokousten järjestäjänä, filmien teettäjänä, erilaisten myyntituotteiden 
markkinoijana jne. Kaikki kerholaiset eivät Elorannan jatkuvasta esilläolosta pitäneet, 
ja syksyllä 1993 Salossa pidetyssä kerhon kokouksessa, jossa Eloranta ei ollut paikalla, 
tyytymättömyys häneen purkautui — todennäköisesti muutaman ryypyn jälkeen — avoi- 
meksi arvosteluksi, jossa kritikoitiin mm. Elorannan saamaa kerhon kunniapuheenjoh- 
tajan arvoa. Arvostelu tuli tietenkin Elorannan korviin, eikä vastaiskua tarvinnut pit- 
kään odottaa. 

Elonranta laati kerholle kirjallisen kannanoton, jonka hän luki kerhon kokouksessa 
lokakuussa 1993. Siinä hän jälleen kerran toi esille ansionsa kerhon syntyvaiheissa sekä 
sen jälkeen. Hän katsoi arvostelun ainakin osaksi syntyneen siitä, että hän oli joutunut 
sijoittamaan Turun upseerikerholla pidetyssä vuosikokouksen jälkeisessä juhlassa osan 
veljistä pääsalin sijasta kabinetteihin, kun tilaa ei ollut. ”Vetosin ennakkoilmoittamatto- 
muuteen jne., tuloksetta. Tämän jälkeen pinna ei enää pitänyt, vaan toivotin menemään 
sinne mistä ovat maailmaan tulleetkin” kirjoitti Eloranta itseensä kohdistuneeseen ar- 


vosteluun sydämistyneenä ”* 

Turun seudun kerhon jäseniä Kastelholman museolla Ahvenanmaalla 3.9.1992, vasemmalta Jo- 
hannes Seppänen, Tauno Manni, Ture Ahtinen, Leo Jätinvuori, Olof Jakobsson, Pekka Murto, Jor- 
ma Holmberg ja Holger Holm. 


Kerhon vuoden 1992 ohjelmaan kuului matka ”merta edemmäs? eli Ahvenanmaal- 
le. Maarianhaminassa asui SS-veli Holger Holm, joka ei hankalan matkan takia pääs- 
syt käymään Turussa järjestetyissä veljeskokoontumisissa. Tämän johdosta kerho päät- 
ti matkustaa syyskuussa 1992 Maarianhaminaan. Paikalla oli yhdeksän veljeä. Kerho 
ei perinteisesti ollut kokoontunut joulukuussa, mutta 1992 tehtiin poikkeus, ja silloin 
sai alkunsa toinen ruokailuun liittyvä perinne. Kerho nautti joulukuun tapaamisessaan 
wieninleikkeen sijasta upseerikerhon joululautasen. Ensimmäisellä kerralla joululauta- 
sesta nauttimassa oli myös Turun sotilaspiirin päällikkö eversti Olavi Simola, joka ker- 
toi veljille puolustusvoimien organisaatiosuunnitelmista, mikä tarkoitti mm. sotilas- 
piirien lakkauttamista. Joulukuun kokousperinne ei jatkunut vielä vuosittain, vaan va- 
kiintui vasta vähitellen. 

Veteraanien aktiivisuus oli parhaimmillaan heti eläkkeelle jäämistä seuraavina vuosi- 
na eli käytännössä 1980-luvulla. Seuraavan vuosikymmenen alkupuolella nuorimmat- 
kin veljet täyttivät 70 vuotta, ja tämä alkoi näkyä myös yhteisiin tilaisuuksiin osallistu- 

misessa. Kerhon johtokunta totesi vuoden 1992 vuosikertomuksessaan, että mitään hä- 
lyttäviä uutisia veljien terveydestä ei ollut kuulunut, mikä oli ilahduttavaa, mutta samalla 
oli huolestuttavaa, että noin puolet joukosta ei ollut antanut minkäänlaista elonmerkkiä 
itsestään. Kolme vuotta oli kuitenkin saatu viettää ilman surunviestejä kerhon riveistä. 

Seuraavana vuonna surunviestejä sitten tulikin. Kerhon pitkäaikainen rahastonhoita- 
ja Sakari Vainio kuoli heinäkuussa 1993, ja hänen tilalleen valittiin kesken vuoden Tau- 
no Manni? Sekä veljien poistuminen rivistä että jäljelle jääneiden ikääntyminen johti 
vuonna 1995 kerhon johtokunnan toteamukseen, ettei voida kokonaan välttyä sellaisel- 
ta vaikutelmalta, että kerhonkin askel on alkanut jo hieman painaa. Kerhon osoitelistal- 
la olevien miesten määrä putosi 1995 jo reilusti alle viidenkymmenen. 

Kun pataljoonan lippu oli päässyt pannasta, Turun seudun kerho toi 1990-luvun al- 
kupuolella jo avoimesti ja säännöllisesti lippunsa veljien hautaustilaisuuksiin aina kun 
hautajaisista tieto saatiin. Näin oli kyllä tehty lippukiellon aikanakin, mutta ainakin jos- 
sain määrin julkisuutta kaihtaen. Pataljoonan lippu oli läsnä myös Turussa 4. elokuuta 
1994 tapahtuneessa Mannerheim-patsaan paljastustilaisuudessa muiden veteraani- ja 
järjestölippujen mukana. 

Kaarlo Heiskanen esitteli Turun seudun kerhon toimintaa Achtungissa loppuvuo- 
desta 1994. Päätoimittaja oli vieraillut kerhon kokouksessa ja saattoi ihailla kerhon ta- 
loudellista tilaa. Edelliseltä vuodelta oli kertynyt voittoa 1 600 markkaa, ja omaisuutta 
oli 11 000 markkaa. Samassa kokouksessa oli paikalla Turun ja Porin sotilasläänin ko- 
mentaja kenraalimajuri Hannu Särkiö, joka ilmaisi ilonsa siitä, että sai olla kovia koke- 
neen soturijoukon keskellä $ 

Veljesavussa herätti vuonna 1993 ristiriitoja kysymys kunniajäsenten kutsumisesta 
yhdistykselle ja sitä varten pidettävästä ylimääräisestä kokouksesta. Turun seudun ker- 
hokin joutui ottamaan kantaa kiistanalaiseen asiaan kokoontuessaan kuukausikokouk- 
seensa Salossa toukokuussa. Kerhon puheenjohtaja Kallioinen selosti Pekka Kurvisen 
Tampereen vuosikokouksessa esille nostamaa ehdotusta. Turun seudun kerho oli yksi- 
mielisesti sitä mieltä, että mitään ylimääräistä kokousta kunniajäsenasiassa ei tarvita??? 

Turun seudun kerho ei olemassaolonsa aikana ollut läheskään kaikesta pääyhdistyksen 
kanssa samaa mieltä. Jyrkin ristiriita oli ollut aikanaan pataljoonan lipun käyttämisestä. 
Kun Veljesapu päätti vuonna 1996 ottaa ”Panttipataljoonasta? kolmannen painoksen ja 
velvoittaa kerhot myymään sitä, Turun seudun kerho esitti yksimielisesti ”haisevan vas- 
talauseensa” hankkeelle. Mikään ei auttanut, ja niinpä kerho alistui ylhäältä päin tullee- 
seen määräykseen ja ryhtyi myymään kirjoja, jo kolmannen kerran? 

Kun kerhon johtokunta kokoontui vuosikokoukseensa maaliskuussa 1996, edessä oli 


puheenjohtajan vaihdos. Raimo Kallioinen pääsi lopulta irti puheenjohtajan tehtävästä, 

kun Pekka Murto valittiin kerhon puheenjohtajaksi sekä samalla myös jatkamaan sih- 
teerin tehtävässä. Rahastonhoitajana jatkoi Tauno Manni, ja Kallioinen jäi hallituksen 
jäseneksi. Ilmeisesti uusikaan puheenjohtaja ei erityisemmin halunnut kerhon vetäjän 
tehtävään, sillä hän valitti ensimmäisessä toimintakertomuksessaan toiminnan jatkami- 
sen entisissä muodoissaan käyvän yhä vaikeammaksi veljien ikääntyessä. Kun kukaan ei 
ollut halukas siirtymään Kallioisen tilalle puheenjohtajaksi, sihteerin oli alettava hoitaa 
myös puheenjohtajan tehtäviä ?*! 

SS-vapaaehtoisten järjestötoiminnan kannalta oli valitettavaa, että heidän järjestön- 
sä hyväksyttiin ”hovikelpoiseksi? varsin myöhään, suuren osan veljistä jo poistuttua elä- 
vien kirjoista. Turun seudun kerhon kohdalla tämä hyväksyminen näkyi 1990-luvulla 
siinä, että kerho tai sen edustajat kutsuttiin aikaisempaa useammin erilaisiin maanpuo- 
lustusta sivuaviin tapahtumiin. Esimerkkinä voidaan mainita veteraanipäivän juhlalli- 
suudet 1996, jolloin pataljoonan lippu oli mukana lippulinnassa, Turun veteraanilehdon 
vihkimistilaisuus 4. elokuuta 1996 ja Suomen marsalkka Mannerheimin muistotilaisuus 
Turun sankarihaudoilla 28. tammikuuta 1997. Vuoden 1997 alkupuolella Turun seu- 
dun kerhossa oli 39 jäsentä. Tuolloin kirjattiin ensimmäistä kertaa toimintakertomuk- 
seen, että keholla oli lisäksi neljä kannattajajäsentä, toisin sanoen neljä Veljesavun var- 
sinaissuomalaista kannattavaa jäsentä. Kunniapuheenjohtaja Erkki Eloranta poistui ri- 
vistä vuoden 1996 aikana??? 

Vuoden 1996 puheenjohtajavaihdos oli vain tilapäinen. Kallioinen palasi kerhon joh- 
toon vuoden kuluttua, Murto jatkoi sihteerinä ja Manni rahastonhoitajana. Sama kol- 
mikko jatkoi myös vuosina 1998-2000. Johtokunta ei ollut pitänyt 1997 yhtään varsi- 
naista kokousta, ja niinpä saatettiinkin todeta, että kerhon toiminnan ei enää tarvinnut 
olla niin virallisluontoista kuin toimintaohje edellytti. Niinpä kuukausikokousten ohel- 
la kerhon toimintaa sävyttivät vuosittain useitten veljien hautajaiset. Poistuma rivistä al- 
koi selvästi kiihtyä, kun keski-ikä lähenteli 80 vuotta. 

Vuonna 2001 Turun seudun kerhossa tehtiin historiaa johtokuntaa valittaessa. Pu- 
heenjohtajaksi valittiin Raimo Rosendahl, rahastonhoitajaksi Kari Nummila ja sihtee- 
rinä jatkoi Pekka Murto. Johtoryhmän varamieheksi valittiin Raimo Kallioinen. Valin- 
nan jälkeen Murto käytti puheenvuoron, jossa hän totesi, että nyt valittiin ensimmäisen 
kerran nuoren polven edustaja johtokuntaan. Tosiasiassa heitä valittiin kaksi, sillä niin 
Rosendahl kuin Nummilakin olivat aiempia kannattajajäseniä. Murto osoitti kiitoksen- 
sa väistyvälle puheenjohtaja Kallioiselle tuoden esiin hänen suuret ansionsa puheenjoh- 
tajakautenaan. Kokouksessa ilmeni tiettyä epävarmuutta uuden puheenjohtajan suhteen 
— hänestä ei oletettu tulevan pitkäaikaista puheenjohtajaa hänen taajaan toistuvien Ve- 


näjän matkojensa takia? 

Henkilövaihdoksista huolimatta 
kerhon toiminta jatkui hyvin vakiintu- 
neissa uomissa. Rosendahlin puheen- 
johtajakauden ensimmäinen merkittä- 
vä tapahtuma oli Veljesavun vuosiko- 
kouksen järjestäminen Turussa 2004. 


Se pidettiin perinteiseen tapaan ker- 


hon vakiintuneessa kokoontumispai- 
kassa upseerikerholla. Paikalla oli 90 
veljesapulaista ja kutsuvierasta. Viimei- 
nenkin SS-mies jäi pois Turun seudun 
kerhon johtokunnasta 2004, kun Pekka 


Murto luopui sihteerin tehtävistä ja hä- 


nen tilalleen valittiin Pertti Törni. Sa- 
mana vuonna edellinen puheenjohtaja 


Raimo Kallioinen menehtyi äkilliseen 


sairauteen. Vuonna 2006 Törnin tilalla Turun kerho teetti 2009 vapaaehtoisten tunnuk- 


, REPOR ansi sin korostettuja oluttuoppeja sekä kahvimukeja. 
sihteerinä aloitti Esa Taberman. Rahas- ! PpS ) 


tonhoitajan paikalla tapahtui muutos 
vuotta myöhemmin, kun Kari Num- 
milan tilalle valittiin Antti Rantanen. 

Vielä 2006 kerhoon kuului 18 SS-aseveljeä. Veljien leskiä jäsenluettelossa oli kolme 
sekä muita jäseniä 21. Veteraanien osallistuminen kokouksiin oli kuitenkin alkanut rat- 
kaisevasti harveta. Niinpä 2006 vuosikokouksen osanottajalistaan kertyi vain yhdeksän 
nimeä, joista veteraaneja olivat vain Pekka Murto ja Börje Brotell. Kerhon kyseisen vuo- 
den aktiviteetteihin kuului kuukausiesitelmien ohella SS-mies Eino Sainion hautamuis- 
tomerkin paljastus Salon Helisnummen hautausmaalla. Saksan rintamalla saatuun keuh- 
kotautiin sodan jälkeen kuollut Sainio oli jäänyt hautaamatta sankarihautaan. Muisto- 
merkki oli saatu aikaan Salon veljesapulaisten aloitteesta Salon Seudun Kivihuolto Oy:n 
taloudellisella tuella. Kerho teetti vuonna 2009 Wiking-divisioonan tunnuksilla varus- 
tettuja kahvimukeja ja oluttuoppeja * 

Turun seudun kerhon toiminta siirtyi pääyhdistyksen tavoin perinnelinjalle 2000-lu- 
vun ensimmäisellä kymmenellä. Veteraanien lukumäärän harveneminen ja heidän kun- 
tonsa heikkeneminen johti siihen, että kuukausikokouksiin osallistui lähinnä vain nuo- 
remman polven henkilöitä. Viimeisinä SS-veljinä kerhon kokouksiin osallistuivat Pekka 


Murto ja varsinkin Börje Brotell, joka oli mukana vuonna 2009 tapahtuneeseen kuole- 

Turun seudun kerhon kokous Turun upseerikerholla 2010-luvulla. Kuvassa vasemmalla puolella pöy- 
tää edestä Pasi Anttila, Harri Nevalainen, Jouni Sillanmäki, Harri Patrikka, Matti Rajasaari, Mikko 
Uola ja kerhon vetäjä Raimo Rosendahl. Oikealla puolella pöytää edestä Juha Levänen, Esa Taber- 
man, Risto Rönnemaa, Anne Järvinen, Kari Nevala, Mikko Vento ja Janne Laine. 


maansa saakka. Turun kerho on poikennut useimmista muista Veljesavun kerhoista sii- 
nä, että se on jatkanut säännöllisesti toimintaansa sen jälkeenkin, kun veteraanit eivät 
enää ole voineet osallistua sen toimintaan. Saunominen on jäänyt, mutta wieninleikepe- 
rinne on jatkunut kuukaudesta ja vuodesta toiseen Raimo Rosendahlin johdolla. Kuu- 
kausikokouksissa pidetyistä esitelmistä ovat pääasiassa vastanneet kerhon puheenjohta- 
ja ja sihteeri. Heinäkuussa 2014 kerho teki pääyhdistyksen tukeman retken Viroon Si- 


nimäen taistelujen 70-vuotismuistojuhlaan. 


Helsingin kerho 
Vaikka monilla paikkakunnilla oli 1950-luvulta lähtien perustettu enemmän tai vä- 


hemmän säännöllisesti kokoontuvia Veljesavun kerhoja, helsinkiläiset veljet eivät vie- 


lä 1960-luvun loppuun mennessä olleet perustaneet omaa kerhoaan. Joitakin yhteisiä 

Helsingin seudun vapaaehtoisia 1960-luvulla, vasemmalta Kaarlo Heiskanen, Kosti Cande, Erkki 
Viitasalo ja Ermo Raappana. 


SS-miesten palavereja pääkaupungissa oli kyllä 1950-luvulla pidetty. Kaarlo Heiskasen 
mukaan helsinkiläisveljet kokoontuivat aina silloin tällöin Katajanokan upseerikerholla, 
Oltermannin Killassa taikka ravintoloitsijana tunnettua ”Roihan Arskaa morjenstamas- 
sa? ravintola Klippanissa.?$ Veljesavun perustamisen jälkeen ja varsinkin 1960-luvulla 
helsinkiläisten yhteydenpito kuitenkin kutistui olemattomiin, kuten Aarne Kähärä on 
muistellut. Ilmeisesti pääyhdistyksen suurelta osin Helsinkiin keskittynyt toiminta vai- 
kutti siihen, että mitään pääkaupungin paikalliskerhoa ei ollut saatu aikaan. 

Vuonna 1971 SS-vapaaehtoiset kokoontuivat Tampereelle Veljesavun järjestämään 
juhlakokoukseen muistelemaan sitä, että heidän Saksaan lähdöstään oli kulunut 30 
vuotta. Tilaisuuteen osallistuneet helsinkiläiset huomasivat, että Tampereen veljet oli- 
vat omassa kerhossaan hoitaneet yhteydenpidon toisiinsa erinomaisesti. He saattoivat 
todeta, että siellä oli mm. lahjoitettu yhteisesti komea rannekello kaikille 50 vuotta täyt- 
täneille veljille. Tamperelaisveljien tarjoama esimerkki aktivoi helsinkiläisiä pohtimaan 


läheisemmän aseveliyhteistyön aikaansaamista myös pääkaupunkiseudulla. 

Pohdinnat johtivat siihen, että Eino Jalas kutsui veljiä yhteiseen kokoukseen Kataja- 
nokan Kasinolle 15. marraskuuta 1971. Paikalle saapui 23 veljeä, ja kokouksessa poh- 
dittiin, kuinka mukaan saataisiin vielä useampia veljiä. Päätettiin lähettää kutsukirje 
uuteen tilaisuuteen, ja osanottajilta kerättiin rahat postimaksuja varten. Jalas, Kähärä ja 
Esko Kuusela allekirjoittivat pääkaupunkiseudun veljille osoitetun kutsun, jossa kerrot- 
tiin aikomuksena olevan perustaa Veljesavun Helsingin osasto tiiviimmän toiminnan ai- 
kaansaamiseksi. Lähimpänä tavoitteena oli noin sadan joulupaketin lähettäminen inva- 
lideille tai muuten puutteessa oleville veljille. Seuraava kokous oli 7. joulukuuta, ja pai- 
kalla oli edelleen sama määrä veljiä kuin ensimmäisellä kerrallakin. Nyt päätettiin, että 
seuraavan kerran kokoonnutaan lähempänä kaupungin keskustaa, jotta saataisiin enem- 
män väkeä mukaan. 

Uusi kokous pidettiin ravintola Elitessä Eteläisellä Hesperiankadulla. Siellä keskus- 
teltiin mm. siitä, miten veljet voisivat parhaiten säilyttää henkilökohtaista, pataljoonan 
vaiheista kertovaa esineistöään Sotamuseota varten. Mitään päätöksiä tässä kokoukses- 
sa ei tehty, vaan asia jätettiin hautumaan. Miehiä ymmärrettävästi askarrutti se, mitä ta- 
pahtuisi heidän arvokkaille esineilleen, jos ne lahjoitettaisiin pois. Jonkinlainen yhteis- 
ymmärrys syntyi kuitenkin siitä, että jokainen kerää talteen hallussaan olevan materiaa- 
lin, ja kun saataisiin takuu siitä, ettei materiaali joudu vääriin käsiin, se lahjoitettaisiin 
yhteiseen kokoelmaan. 

Jouluksi 1971 helsinkiläiset keräsivät tavaralahjoituksia, joita yhteisvoimin pakattuina 
lähetettiin invalideille ja muuten puutteessa oleville veljille. Seuraavankin kerran 19 Hel- 
singin veljeä kokoontui Elitessä 4. tammikuuta 1972. Nyt kokouksessa oli jo ohjelmaa- 
kin, kun Pekka Soila kertoili Siperiaan tekemästään matkasta. Muutenkin tämä kokous 
oli jo virallisluontoisempi kuin aikaisemmat kokoontumiset, sillä kokouksessa valittiin 
toimikunta vetämään toimintaa ja päätettiin perustaa Veljesavun Helsingin alaosasto. ?** 

Helsingin osaston ei tarvinnut kovin syvällisesti pohtia omia sääntöjään. Käytettävis- 
sä oli Turun seudun kerhon vuonna 1959 hyväksymä menettelytapaohje, joka omaksut- 
tiin pääkaupungissa lähes sellaisenaan. Turun seudun kerhon kohdalle kirjoitettiin vain 
Helsingin alaosasto, ja joitakin kohtia turkulaisten ohjeesta jätettiin pois, joten helsin- 
kiläisten säännöistä tuli varsin yksinkertaiset.” 

Perustetun Helsingin alaosaston perustamiskokouksessaan valitsemaan toimikuntaan 
tulevaa toimintaa koordinoimaan kuuluivat puheenjohtajaksi valittu Eino Jalas, sihtee- 
rinä Aarne Kähärä, rahastonhoitajana Oiva Heikanen ja muina jäseninä Erkki Maavuo- 
ri ja Sakari Miettinen. Perustava kokous keskusteli myös järjestetystä jouluavustuske- 
räyksestä ja tulevasta avustustoiminnasta. Puheenjohtaja ja rahastonhoitaja saivat varo- 


jen käyttöoikeuden. Kokousten mielenkiintoisiksi saamiseksi päätettiin, että jokainen 


496 


veli omalta osaltaan ja omalta ammattialaltaan kutsuu kokoukseen jonkun asiantunti- 
jan kertomaan kokemuksistaan ?* 

Toimikunta kokoontui ensimmäiseen kokoukseensa Aarne Kähärän luokse 9. tam- 
mikuuta. Merkittävin tuolloin päätetty asia oli, että jokaista Helsingin seudun 50 vuot- 
ta täyttävää veljeä muistetaan kukkalähetyksin ja mukaan liitetään jäljennös saksalaisen 
taiteilijan grafiikanlehdestä, joka kuvaa symbolisesti Wiking-divisioonan nimeä. Seu- 
raavassa toimikunnan kokouksessa nimi Helsingin alaosasto päätettiin muiden kerho- 
jen esimerkin mukaisesti muuttaa Helsingin kerhoksi.? 

Kerhon ensimmäiseksi säännöllisesti kokouspaikaksi valittiin Laulumiehet-ravinto- 
la Hietaniemenkadulla. Keväällä 1972 järjestettyjen kokoontumisten ohjelmasta ei ole 
tietoa säilynyt. Syksyn 1972 ensimmäinen, Antti Penttilän järjestämä kokoontuminen 
oli poikkeuksellisesti Obbnäsin (myöh. Upinniemi) laivastotukikohdassa, jonne kerho 
järjesti bussikuljetuksen. Varuskunnassa saunottiin, minkä jälkeen osanottajilla oli ruo- 
kailu upseerikerholla.?* 

Syksyn toisen kokouksensa Helsingin kerho aloitti tutustumiskäynnillä Helsingin lii- 
kenteen valvontakeskukseen Nervanderinkadulla. Kokous jatkui Laulumiehissä, jossa 
Aarne Kähärä selvitti ajokorttirekisteriin sekä ajokorttiasetukseen ja sen soveltamiseen 
liittyviä asioita. Marraskuun alun kokouksessa ohjelmana oli pataljoonan filmin esittä- 
minen. Kuukausikokousten, joihin veljien omaisetkin olivat tervetulleita, lisäksi kerho 
järjesti marraskuussa pikkujoulujuhlan, johon kutsuttiin veljet vaimoineen ja lapsineen. 
Joulupöydän illalliskortista perittiin 22 markkaa hengeltä, ja yli jäävät varat ilmoitettiin 
käytettäviksi heikompiosaisten auttamiseen. Pikkujoulujuhlassa oli myös ohjelmaa. Oli 
arpajaiset, tanssia orkesterin säestyksellä, joulupukki sekä amerikkalainen huutokaup- 
pa. Juhla onnistui yli odotusten: ”Söimme hyvin ja toiset joivatkin”, orkesterikin oli hyvä 
ja lattia liukas! 

Kerhon toisena toimintavuonna 1973 kerhon kuukausikokoukset jatkuivat, mutta 
niistä ei pidetty tarkkoja pöytäkirjoja, eivätkä sihteerin kokoontumisista laatimat yli- 
malkaiset muistiot suurestikaan avaa kokousten ohjelmaa. Joka tapauksessa kerho ko- 
koontui vuoden aikana kymmenen kertaa, ja pikkujouluakin vietettiin edellisen vuo- 
den tapaan. Kun kerhon ensimmäinen puheenjohtaja Fino Jalas kuoli 1973, sihteeri Kä- 
härä siirtyi kerhon puheenjohtajaksi ja Kaarlo Heiskanen ryhtyi sihteeriksi. Jo seuraa- 
vana vuonna Tapio Sormunen tuli kerhon sihteeriksi tehtävästä vapautusta pyytäneen 
Heiskasen tilalle. Vuoden 1974 suuri ponnistus Helsingin kerholla oli Veljesavun vuo- 
sikokouksen järjestäminen huhtikuussa. Oli järjestettävä kokousosasottajien vastaanot- 
to kokouspaikan hotelli Vaakunan ala- ja yläaulassa, kutsuvieraat oli ohjattava pöytään, 


oli huolehdittava rintamerkeistä, pienoislipuista, arpajaisista yms. Osalle osanottajista 

oli järjestettävä kotimajoitus. Tarvittiin lippuvartio ja seppelpartio. Kuljetus Kaunialan 
sotavammasairaalasta kokouspaikalle oli hoidettava. Kokous oli filmattava ja valokuvat- 
tava. Sinänsä itsestään selvät tehtävät vaativat paljon työtä, mutta vuosikokous onnistui 
hyvin ja tuotti 6 800 markkaa, joka luovutettiin pääyhdistykselle. Melko hyvään tuot- 
toon vaikutti se, että Helsingin kerho kääntyi lukuisten yritysten puoleen pyytäen avus- 
tusta vuosijuhlan järjestelyyn. 

Kerhon kokoontumisia oli vuoden 1974 aikana yksitoista. Syksyn 1974 suuri tem- 
paus, jollaiseksi sitä mainostettiin, oli kerhon järjestämä pässijuhla syyskuussa. Veli Oiva 
Tuominen oli lahjoittanut juhlaan pässin ja tykötarpeet eineeksi. Juhlaan osallistui 57 
veljeä ja heidän omaistaan. Vuoden aikana alettiin kuitenkin huomata, että veljet osal- 
listuivat kokouksiin varsin passiivisesti. Kerhon kiertokirje lähetettiin 128 veljelle, jois- 
ta vain noin 12-15 prosenttia osallistui yhteisiin rientoihin. Yhtenä syynä epäilemättä 
oli se, että kuukausikokouksiin ei saatu järjestettyä sellaista ohjelmaa, jota kerhoa perus- 
tettaessa oli suunniteltu. Kokouksista laadittujen niukkojen muistioitten mukaan ko- 
koukset ovat olleet pääosin pelkkää keskinäistä yhdessäoloa ?? 

Passiivisuus oli nähtävästi ohimenevää, sillä 1975 Helsingin kerhon toiminta näyt- 
ti jo olevan melko vilkasta. Kuukausikokoukset jatkuivat niin, että kokoontumisia oli 
yksitoista. Harald Jyrkänkallio esitti Veljesavun kokouksista ottamiaan filmejä, fysiolo- 
gian professori Matti Bergström kertoi kuntoasioista, parin vuoden takainen Upinnie- 
men-vierailu uusittiin, ja edellisen vuoden pässijuhlien sijasta nyt vietettiin hirvipeijai- 
sia. Vuonna 1976 Seinäjoen peruutetun kokouksen jälkeen helsinkiläiset joutuivat taas 
hoitamaan Veljesavun vuosikokousjärjestelyt. Tämä tosiasia vilkastutti kerhon toimin- 
taa muutenkin. Nyt kerho kokoontui jo 12 kertaa, ja vietettiin mm. kerhon viisivuotis- 
juhlaa. Kerho näytti aktivoituvan myös Veljesavun puheenjohtajakysymyksessä, kun le- 
visi huhu, että puheenjohtaja Nortio olisi luopumassa tehtävästä 1977. Huhu oli en- 
nenaikainen, mutta Helsingin kerho viitoitti oman näkemyksensä yhdistyksen puheen- 
johtajakysymyksessä. Keskeinen kriteeri oli, että Veljesavun puheenjohtajan tuli kerhon 
mielestä olla helsinkiläinen. Hänen tuli olla myös riittävän arvovaltainen eli akateemi- 
sesti sivistynyt. Toisaalta kerho katsoi, että joku muu myös riittävän aktiivinen jäsen voi- 
si tulla kysymykseen puheenjohtajana, jos hänellä on taustalla esimerkiksi Pekka Kurvi- 
sen tai Alf Silfvebergin juridinen tuki. 

Vuodelta 1975 on olemassa tiedot kerhon tuolloisen toimikunnan kokoonpanosta; 
edellisinä vuosina toimikunta oli kokoontunut vain harvakseen. Puheenjohtajana toimi 
edelleen Aarne Kähärä, varapuheenjohtajana ja sihteerinä Erkki Heimolainen, rahaston- 
hoitajana Oiva Heikanen sekä muina jäseninä Harald Jyrkänkallio ja Tapio Kutinlah- 


ti. Seuraavana vuonna sihteeriksi valittiin Sinikka Niemi ja toimikuntaan Jyrkänkallion 

tilalle Ahti Setälä. Edesmenneen Kutinlahden sekä Setälän tilalle tulivat vuonna 1977 
Reino Rantanen ja Eino Hakanen. Kerhoiltoja järjestettiin nyt kuukausittain joka kuu- 
kauden ensimmäisenä keskiviikkona. Kerholla oli vuoden aikana kolme juhlaakin. Huh- 
tikuussa järjestettiin hotelli Vaakunassa vuosijuhla, jossa oli veljiä omaisineen noin 80 
henkeä. Syysjuhlaan Laulumiehissä osallistui 20 henkeä, ja pikkujouluun noin 40 hen- 
keä.” Veljesavun tämänkin vuoden vuosikokous järjestettiin Helsingissä. 

Kun Helsingin kerho oli toiminut viisi vuotta, sen postituslistoilla oli noin 120 pää- 
kaupunkiseudulla asuvaa veljeä. Aktiivisesti kokouksiin osallistuvia oli tosin edelleen 
vain pieni osa näistä. Paljon oli kuitenkin tehtävää, sanoi kerhon pikkujoulutilaisuudes- 
sa 1976 puhunut puheenjohtaja Kähärä, joka sanoi uskovansa, että yli 30 vuotta aikai- 
semmin sidottu aseveljeys olisi säilyttämisen arvoinen. ”Nyt jos koskaan tarvitsemme 
jälleen veljen auttavan käden.” 

Edelleen 1978 Veljesavun vuosikokous pidettiin Helsingissä, joten helsinkiläisille ti- 
laisuuden järjestäminen alkoi muodostua rutiiniksi. Tätä vuotta sävytti Veljesavussa puh- 
jennut kiista pataljoonan lipun käyttämisestä, ja siinä kiistassa Helsingin kerholla oli kes- 
keinen rooli, vaikka asiasta ei paljon kerhon asiakirjoissa olekaan mainintoja. Helmikuus- 
sa kerho kuitenkin kirjasi Pekka Kurvisen kannan, jonka mukaan pataljoonan lippu on 
pelkkä historiallinen muistoesine. Tämän mukaisesti Helsingin kerho päätti yksimieli- 
sesti, että lippua ei käytetä. Tämän päätöksen jälkeen kerhon puheenjohtaja Kähärä kir- 
joitti varmemmaksi vakuudeksi muistion, jossa hän painotti sitä, että Veljesavulla ei ol- 
lut pataljoonan lipun käyttöoikeutta. Kähärä oli jopa sitä mieltä, että toista mieltä ole- 
vat, siis lipun käyttökieltoa rikkovat, olisi mahdollista erottaa yhdistyksestä, koska nämä 
vahingoittavat yhdistystä lippua käyttämällä.” Lippujupakka oli osaltaan syynä siihen, 
että 1979 vuosikokousta ei pidetty alkuperäisten suunnitelmien mukaan Turussa, vaan 
helsinkiläiset joutuivat järjestämään sen jo viidettä kertaa perätysten. 

Helsinkiläisten kuukausikokousten ohjelmasta ja kerhon vierailuista on varsin vähän 
kirjattua tietoa. Muutama hajatieto kertoo, että esimerkiksi vuonna 1980 kerho kävi 
Kansallisteatterissa katsomassa Ilmari Turjan näytelmän ”Jääkäri Ståhl”, keskusteli Wil- 
helm Tieken kirjasta ”Das Finnische Freiwilligen-Bataillon der Waffen-SS” sekä kuun- 
teli lentomestari Ilmari Juutilaisen esitelmän, joka mitä ilmeisimmin käsitteli sodanai- 
kaista lentotoimintaa. Joulujuhlasta oli tullut jo perinne. 

Kokoukset jatkuivat vuodesta toiseen suuremmitta muutoksitta. Vakiintunut kanta- 
joukko oli yleensä paikalla, mutta kerhon vetäjät kaipasivat parempaa aktiivisuutta. Hel- 
singissä oli joka tapauksessa helpompi saada nimekkäitä ja asiantuntevia esitelmöitsijöi- 
tä kuin muilla kerhopaikkakunnilla. Helmikuussa 1981 Helsingin kerho sai vieraakseen 


Mannerheim-ristin ritarin, everstiluutnantti Ahti Vuorensolan. Tämä kertoi kuukausi- 

Helsingin kerhon jäseniä kunnianosoituksella Hietaniemen hautausmaalla itsenäisyyspäivänä 1981. 
Lyhtyä laskee kerhon puheenjohtaja Aarne Kähärä. Ruskeassa takissa kerhon pitkäaikainen sihtee- 
ri Erkki Heimolainen. 


kokouksessa ritareista yleensä sekä heidän teoistaan ja persoonistaan. Kuukautta myö- 
hemmin toiminnanjohtaja Alvar Sandström Sotainvalidien Veljesliitosta piti esitelmän 
invalidien korvausasioista. Veljesavun jokavuotiseen tapahtumaan, Ruth Munckin muis- 
totilaisuuteen, helsinkiläiset osallistuivat tunnollisesti vuodesta toiseen. Heillä oli Haus- 
järvelle lyhyt matka, joten muistotilaisuus olikin tavallaan Helsingin kerhon hoitamien 
järjestelyjen varassa. Näin oli myös vuonna 1981. Marraskuussa kerhon kokouksessa oli 
esillä Jaakko Korjuksen kirja ”Otsassa kuoleman kuva”. Itsenäisyyspäivän ohjelmaan ker- 
holla kuului muistokäynti ja kynttilöiden sytytys Hietaniemen sankarihaudalla. Kerhol- 
la oli myös naistoimikunta, joka kokoontui miesten kerhosta erillään. 

Vaikka kerhon ohjelma hoitui vuodesta toiseen samankaltaisten teemojen ympärillä, 
aika ajoin kerhon ohjelmaa sävyttivät tavallisuudesta poikkeavat tapahtumat. Vuoden 
1982 lokakuussa Helsingin kerho teki laivaristeilyn Tukholmaan, jossa tavattiin Ruot- 
sissa asuvia veljiä. Kesäkuussa 1983 kerholaiset olivat muiden veljesapulaisten mukana 


paljastamassa SS-miesten muistopaatta Hietaniemessä mieleenpainuvassa tilaisuudessa. 

Siitä lähtien kerhon itsenäisyyspäivän kynttilät sytytettiin muistopaadella, josta tuli vel- 
jien pyhiinvaelluspaikka, kuten kerhon 1983 toimintakertomus totesi. Muistopaadella 
käytiin myös kaatuneiden muistopäivänä muistelemassa kaatuneita aseveljiä. 

Lokakuussa 1984 kerho kävi jälleen Kansallisteatterissa. Nyt seurattiin Antti Tuurin 
näytelmän ”Mannerheim Puolassa? esitystä. Seuraavan vuoden vuosikokouksessa ker- 
hon vetäjä vaihtui. Lähes alusta saakka kerhon puheenjohtajana toimineen Aarne Kä- 
härän tilalle valittiin Kaarlo Heiskanen. Erkki Heimolainen jatkoi kerhon sihteerinä. 

Kerhon uusi puheenjohtaja muisteli sittemmin Kähärän oivallisesti järjestämiä vie- 
railuja esimerkiksi Turun seudun kerhossa, Upinniemessä ja Sotamuseossa. Laajan tut- 
tavapiirinsä kautta Kähärä sai kuukausikokouksiin arvovaltaisia esitelmöitsijöitä, ja ker- 
hon jäsenet saivat rikastuttaa tietomääräänsä elämän eri aloilta.” 

Kähärän luopuminen puheenjohtajan tehtävästä ei tosin sujunut kovin mallikkaas- 
ti, vaan ero oli riitojen tulos. Temperamenttiset veljet ottivat asioihin kantaa joskus hy- 
vinkin suorasukaisesti. Veljesavun johtokuntaan kuulunut Kähärä syytti kerhon rahas- 
tonhoitajana vuoteen 1983 toiminutta Oiva Heikasta tilinpidon epäselvyyksistä ja kir- 
janpidon hävittämisestä. Kähärän ja Heikasen välinen ristiriita alkoi tuntua jo pääyh- 
distyksen johtokunnan kokouksissakin niin, että puheenjohtaja Anttilan oli puututtava 
asiaan toteamalla, ettei johtokunnan kokouksista saa tulla kahden helsinkiläisen välis- 
ten riitojen selvittelypaikkaa. Kun Heikanen oli myös pääyhdistyksen sihteeri, Kähärä 
syytti tätä myös siitä, ettei suurimman kerhon eli Helsingin kerhon ääntä ollut millään 
tavoin saatu kuuluville yhdistyksen johtokunnassa. Lisäksi Heikanen oli Kähärän mu- 
kaan lähtenyt junttaukseen saadakseen tahtonsa läpi yhdistyksen puheenjohtajaa valit- 
taessa. Hän syytti sihteeriä myös siitä, että yhdistyksen johtokunnan pöytäkirjoja ei ol- 
lut luettu seuraavissa kokouksissa sekä siitä, että Veljesavulle lahjoitetuista esineistä ei 
ollut esitetty mitään luetteloa. 

Samalla kerhon eroavana puheenjohtajana Kähärä kiitti kerhonsa veljiä aseveljeydes- 
tä ja avusta, mutta moitti heitä samalla heikosta aktiivisuudesta: ”Olen usein näissä Lau- 
lu-Miehen tiloissa istunut melkein yksin odottaen veljiä kokouksiin. Monta kertaa olen 
joutunut miettimään kerhon tulevia kohtaloita salin ammottaessa tyhjyyttä. Kähärän 


mukaan veljespiirissä vallitsi ihmeellinen epämiellyttävä ilmapiiri.” 


Kysymyksessä oli 
mm. yhdistyksen puheenjohtajan valintaan liittyvä ristiriita, jota on käsitelty jo pääyh- 
distyksen tapahtumien yhteydessä. 

Kerhon henkilösuhteet olivat pahoin tulehtuneet. Heikanen vastasi kirjallisesti Kä- 
härän syytöksiin kerholle lähettämällään muistiolla. Siinä Heikanen muistutti, että Hel- 
singin kerhon mielipide ei aina voita Veljesavun kokouksissa. Väitetystä puheenjohtaja- 


junttauksesta Heikanen vaati todisteita sekä totesi, että puheenjohtaja ja sihteeri olivat 

allekirjoittaneet kaikki Veljesavun johtokunnan pöytäkirjat. Omaisuusluetteloa Veljes- 
avulla ei ollut ollut 30 vuoteen, kirjoitti Heikanen, joka myös vaati Nortiolta kirjallista 
todistetta tämän väitteestä, että hänestä oli puhuttu valheita?” 

Helsingin kerhon ristiriidat aikaisemman puheenjohtajansa kanssa jatkuivat. Syksyllä 
1986 kerhon puheenjohtaja Heiskanen ja sihteeri Heimolainen vaativat Kähärältä kir- 
jallisesti filmimateriaalia, jonka he katsoivat olevan Veljesavun omaisuutta, mutta jota 
Kähärä piti omanaan ?% 

Ikävät ristiriidat jatkuivat edelleen 1990-luvun alussa, jolloin Helsingin kerho vaati 
entiseltä puheenjohtajaltaan Kähärältä tämän hallussa olevaa kerhon omaisuutta. Ker- 
ho peräsi suurta määrää valokuvia, kerhon kokousten pöytäkirjoja ja vuosikertomuksia 
sekä muuta erittelemätöntä kerhon omaisuutta ja vaati Kähärää palauttamaan ne mää- 
räpäivään mennessä. Kähärä luovuttikin Helsingin kerhon asiakirjoja saamansa mää- 
räyksen jälkeen ?*! 

Kun kerhoa vetänyt Kaarlo Heiskanen oli muuttanut Kemijärvelle, Helsingin kerhon 
uudeksi puheenjohtajaksi valittiin Rainer Sormunen 1996. Johdon vaihtuminen ei sa- 
nottavasti vaikuttanut kerhon kokouksiin ja niiden ohjelmaan. Seuraavat poiminnot oh- 
jelmasta perustuvat lähinnä dokumenteista saatuihin hajatietoihin. 

Vuonna 1988 kerho järjesti tutustumismatkan Russarön linnakesaarelle. Syyskuussa 
1989 professori Hannu Soikkanen esitelmöi kerhon kuukausikokouksessa aiheesta ”Suuri 
maailmanpolitiikka II maailmansodan ympärillä ja sen aikana”. Seuraavassa kuussa agrono- 
mi Heikki Fontell kertoi useista työmatkoistaan Kiinaan otsikolla ”Kiina kehityksen tiel- 
lä”. Joulukuussa Kaartin Pataljoonan komentajan tehtävästä eläkkeelle jäämässä ollut evers- 
tiluutnantti Tapio Skog esitteli kerhon jäsenille pataljoonaansa. Syksyllä 1990 Helsingin 
hovioikeuden eläkkeellä ollut presidentti Heikki Mälkki kertoi uudesta yhdistyslaista ja 
sen vaikutuksesta Veljesavun sääntöihin. Monia kirjoja talvi- ja jatkosodasta kirjoitta- 
nut kirjailija Eino Pohjamo puolestaan kertoi Lapin sodasta, ja topografikunnan päälli- 
kön, insinöörieversti Heikki Fredrikssonin esitelmän aiheena oli nykyaikainen kartoitus. 

Kerhon kokouksissa pidetyt muistiot eivät kerro kaikesta ohjelmasta. Kaarlo Heiska- 
nen on muistellut, että kerhossa vierailivat mm. STT:n urheilutoimittaja Tauno Joras- 
maa, silmälääkäri Yrjö Aantaa, työvoimaministeriön tiedotuspäällikkö Jouko Mäkipaa- 
si, oopperaohjaaja Yrjö Kostermaa ja voimistelunopettaja Kalevi Römpötti. Sotilaista 
Heiskanen mainitsee kenraaliluutnantti Yrjö Yliriskun sekä everstit Vilho Tervasmäen 
ja Väinö Kangaspunnan. Kerho vieraili jalkaväki- ja ilmailumuseoissa sekä oli mukana 
Tampereen kerhon pikkujoulussa 1985.$? 

Tammikuussa 1991 veli Kaj Duncker kertoi kartoin ja omin piirroksin, miltä Kauka- 
sus näytti tykkimiehen silmin. Maaliskuussa 1991 naulattiin Helsingin kerhon hankki- 

Helsingin kerhon lipun naulaus 5.3.1991 Laulumiehet-ravintolassa. Paikalla oli 25 veljeä ja sisar- 
ta (heistä kuvassa 20). Kuvassa vasemmalta Vilho Jyrinki, Kosti Cande, Pekka Soila, Erkki Maavuo- 
ri, Tapio Sormunen, Tauno Ratsula, Laine-Maire Kyöstilä, Lasse Nevanlinna, Alf Silfverberg, Kaar- 
lo Heiskanen, Sakari Sarpola, Kalevi Haapaniemi, Ensio Anttila, Sakari Miettinen, Heikki Raevaara, 
Leo Sormunen, Erkki Heimolainen, Mauri Jäntti, tuntematon, tuntematon. 


ma pataljoonan lippu. Toisin sanoen jyrkästi ajetusta lippukiellosta oli jo Helsingin ker- 
hossakin Berliinin muurin kaatumisen jälkeisissä tunnelmissa luovuttu. Huhtikuussa 
1991 maisteri Juha Espo kertoi palvelustaan suomalaisessa YK-pataljoonassa Namibias- 
sa. Toukokuussa Tapio Skog valotti virolaisten vapaaehtoisten kohtaloita toisessa maail- 
mansodassa. Veli Olavi Liesinen, joka oli ainoa Saksan itärintamalla vangiksi jäänyt so- 
tavankeudesta palannut suomalainen SS-mies, kertoi vangiksi joutumisestaan ja koke- 
muksistaan kolmen vuoden sotavankeusaikana. Joulukuussa kerho vietti 20-vuotisjuh- 
laansa kerhon naisten järjestämässä pikkujoulussa. 

Vuoden 1992 ohjelmassa oli mm. majuri Börje Sjögrenin esitelmä II maailmanso- 
dan lentäjä-ässien kerhosta otsikolla ”Vanhat kotkat kohtaavat jälleen”. Kesällä Helsin- 
gin kerhon jäseniä kävi tamperelaisten veljien vieraina katsomassa Pyynikin kesäteatte- 


rissa Sam Sihvon ”Jääkärin morsiamen”. 

Vuonna 1993 Helsingin kerhon kokoontumiset siirrettiin Laulumiehistä Kampin pal- 
velukeskukseen. Ikääntyneille kerholaisille paikka oli sopiva sikäli, että siellä saattoi ruo- 
kailla eläkeläishinnalla. Kerhon aktiivisuutta kokouspaikan muuttaminen ei vähentänyt. 
Vuoden 1993 aikana eversti Matti Lukkari esitelmöi huhtikuun kokouksessa asekätken- 
nästä, josta hän oli kirjoittanut kirjan jo lähes kymmenen vuotta aikaisemmin. Kirjasta 
oli ilmestynyt uusi, aikaisempaa avoimemmin tapahtumista kertova painos 1992. Toi- 
mittaja Pertti Tuominen kertoi toukokuussa ajautumisestaan saksalaisten palvelukseen 
syksyllä 1944, ja toukokuussa kerho kävi lisäksi tutustumassa Kaartin Pataljoonan kun- 
niakomppaniaan Santahaminassa. Syksyllä everstiluutnantti Markku Iskanius kertoi ko- 
kemuksistaan Afganistanissa. 

Tammikuussa 1994 Helsingin sotilasläänin komentaja, kenraalimajuri Raimo Joki- 
nen kertoi Helsingin kerhossa puolustusvoimien ajankohtaisista kuulumisista sekä Hel- 
singin sotilasläänin merkityksestä pääkaupunkiseudulla. Huhtikuussa 1994 komisario 
Olavi Mannonen muisteli hopeamitalisaavutustaan Melbournen olympiakisojen 5-otte- 
lussa. Toukokuussa kerholla oli tilaisuus seurata Kaartin soittokunnan harjoituksia. Sa- 
man vuoden syksyllä everstiluutnantti Ilmo Kekkonen esitelmöi SS-divisioona Nordis- 
ta, kerho teki retken Marskin majalle Lopelle, Heimopataljoona 3:n komppanianpääl- 
likkönä toiminut Aarne Laakso kertoi tästä pataljoonasta, ja vuosina 1944-1945 SS- 
miehenä palvelleen eversti Niilo Lappalaisen aiheena oli Valkeasaari kesäkuussa 1944. 

Vuonna 1994 Helsingin kerho pyrki parantamaan toimintaansa lähettämällä jäse- 
nistölleen mielipidekyselyn kerhon toiminnasta. Aktiiviset kokouksissa kävijät vastasi- 
vat, ja 90 prosenttia vastaajista piti kerhon ohjelmarunkoa hyvänä ja 10 prosenttia tyy- 
dyttävänä. Kerhon vetäjät saattoivatkin olla tyytyväisiä tulokseen. Lisää matkoja toivoi 
27 prosenttia ja lisää tutustumiskäyntejä 53 prosenttia vastaajista. Myös pikkujoulujuh- 
lan tarpeellisuudesta kysyttiin. Sitä piti tarpeellisena 70 prosenttia, ja 30 prosenttia kan- 
natti sen jättämistä pois ohjelmasta. Kerhon johto tulkitsi pois jättämistä kannattavien 
olevan sitä mieltä, ettei kerhon ikärakenne enää puolla pikkujoulujuhlan tapaisten tilai- 
suuksien järjestämistä. Kerhon tarpeellisuudesta kaikki vastaajat olivat yksimielisiä: ker- 
hon oli jatkettava toimintaansa. Vetäjät myönsivät, että kerhossa pidetyt esitelmät oli- 
vat suurelta osin sotilaallisia, eivätkä naisjäsenet tunteneet aihepiiriin suurtakaan kiin- 
nostusta. Oli kuitenkin otettava huomioon, että SS-vapaaehtoiset olivat mieleltään so- 
tilaita, joten sotilaalliset aiheet olivat heidän sydäntään lähellä ?9 

Kevätkaudella 1995 professori Ohto Manninen esitelmöi vuoden 1944 rauhanneu- 
votteluista Moskovassa. Saman vuoden syksyllä Tapio Skogin aiheena oli ”Itämeri 1945” 
eli lähinnä Baltian evakuointi. Tammikuussa 1996 kapteeni Timo Koukkari kertoi puo- 


lustusvoimien ajokalustosta. Helmikuussa majuri Juha Tammikivi valotti omien tutki- 

Pekka Soilalla, Laine-Maire Kyöstilällä ja Kalevi Haapaniemellä on hauskaa Helsingin kerhon pik- 
kujoulussa 1990-luvulla. 


mustensa tuloksia. Hän oli Maanpuolustuskorkeakoulun diplomityössään tutkinut pak- 
kokeinoja sotilasjohtamisessa. Huhtikuussa kerhon vieraana oli maisteri Päivi Koivisto 
Sydäntautiliitosta. 

Helmikuussa 1997 Viron Suomi-Poikien toiminnanjohtaja Raul Kuutma oli kerhos- 
sa esitelmöimässä Viron vapaussodasta. Huhtikuussa ohjelmassa oli vuonna 1944 SS- 
mieheksi värväytyneen Kenneth Henrikssonin esitelmä ”Pitkä taival vapauteen”. Tämä 
vuosi oli kerhon toiminnassa sikäli merkittävä, että tuolloin valittiin kerhon johtokun- 
taan, kuten sitä nyt kutsuttiin, ensimmäisen kerran jäsen, Kari Ruutu, veteraanien ulko- 
puolelta. Rainer Sormunen jatkoi edelleen kerhon puheenjohtajana? Sihteerin tehtä- 
viä hoiti johtokunnan ulkopuolinen Olli Wikberg. 

Lyhytaikaisen kokoontumispaikan Kampin palvelukeskuksen jälkeen kerhon kokous- 
paikkana toimi vuodesta 1993 Kaartin Pataljoonan sotilaskoti Taivallahdessa, jossa ko- 
koonnuttiin joka kuukauden toisena tiistaina. Esimerkiksi 1997 syyskuussa kerhon kan- 
taviin voimiin kulunut everstiluutnantti Skog piti esitelmän hyökkäyksestä Kannakselle 
1941. Sotalentäjänä tunnettu Kyösti Karhila kertoi syyskuussa Osasto Kuhlmeysta kesän 
1944 torjuntataisteluissa. Varsinaisten kuukausikokouksien lisäksi kerhon jäsenillä alkoi 

Helsingin kerhon jäseniä ravintola Kuusihokissa 28.5.1998, takana vasemmalta Samppa Tilus, Tapio 
Sormunen, Tauno Ratsula, Eero Pajari, Erkki Heimolainen, Kosti Cande, edessä vasemmalta Jouko 
Nurminiemi, Jouko Laitinen, ja Olli Wikberg. 


olla tapana kokoontua kuukauden viimeisenä keskiviikkona vapaamuotoisiin iltakokouk- 
siin ravintola Andaluciaan, joka sijaitsi Töölössä entisessä suojeluskuntatalossa. Näissä il- 
takokouksissa ei ollut mitään erityistä ohjelmaa, vaan ne olivat aseveljien keskinäistä yh- 
dessäoloa.?$ Samalla tavoin Helsingin veljien epävirallisena kesäisenä kokoontumispaik- 
kana oli Espoon sotaveteraanien Palstarinne-niminen kesänviettopaikka Nuuksiossa. 

Seuraavana keväänä kokousohjelma jatkui samaan tahtiin. Helmikuussa 1998 esitel- 
möitsijänä oli Helge Seppälä, maaliskuussa jälleen Matti Lukkari, huhtikuussa Sami Sih- 
vo ja toukokuussa Ritva Seppänen. 

Kun neuvostovalta oli sortunut ja Viro uudelleen itsenäistynyt, suomalaisille SS-mie- 
hille oli avautunut mahdollisuus pitää yhteyttä virolaisiin aseveljiinsä. Helsingin kerho 
teki ensimmäisen Viron-matkansa 1996, jolloin tutustumiskohteina olivat mm. Emajo- 
ella elokuussa 1944 käytyjen taistelujen muistomerkki ja Viron vapaussodan museo. Seu- 
raavana vuonna kerho sai Suomen-poikien Perinneyhdistykseltä kutsun osallistua Voi- 
tonpäivän juhlallisuuksiin 23. kesäkuuta. Kutsun tarkoituksena oli myös saada tukea Tal- 
linnan Metsäkalmiston kehittämiseksi Suomen-poikien hautausmaaksi ja suomalais-vi- 


rolaisen aseveljeyden muistomerkiksi. 

Veljesavun Helsingin kerhon edustajia saksalaisine vieraineen Lohjan Karstun seuratalolla vuonna 
2000, vasemmalta Rudolf Gabler, Uudenmaan sotilasläänin komentaja eversti Jarmo Myyrä, Kari 
Ruutu, Kristiina Nikander, Säde Sormunen, Rainer Sormunen ja Karl-Heinz Lichte. 


Viron-matkat yleistyivät niin, että Helsingin kerhossa oli 1990-luvun lopulla tullut jo 
tavaksi käydä kesäisin kiertomatkalla Virossa. Kun vuoden 1999 matkalle Narvan suun- 
nalle oltiin lähtemässä, tiedettiin jo etukäteen, että virolaisen SS-joukko-osaston, Narva- 
pataljoonan, juhlassa Elvassa tavattaisiin myös saksalaisia aseveljiä. Saksalaisten aseveljien 
vierailu Helsingissä kesällä 2000, mikä oli vähällä hajottaa Veljesavun, oli saanut alkun- 
sa, kuten aiemmin on kerrottu, tästä helsinkiläisten ja saksalaisten tapaamisesta Virossa 
kesällä 1999. Alun perinkin näyttää olleen tarkoitus, että saksalaiset ovat nimenomaan 
Helsingin kerhon vieraina. Kerho nimittäin kirjasi syyskuussa 1999 pöytäkirjaansa, että 
kenraali Steinerin johtaman yksikön aseveliyhdistys on tulossa Suomeen tarkoituksella 
tutustua suomalaisiin aseveljiin.?*? 

Toukokuussa kerho kertoi jäsenilleen kulumassa olleen vuoden ohjelmasta ja totesi 
kesän huipentumaksi Korps Steinerin vierailun. Asiasta kerrottiin etukäteen myös jäsen- 
lehti Achtungissa. Vierailu alkoi Kameradschaftsabendilla Lohjalla Karstun seuratalol- 
la Rainer ja Säde Sormusen vieraina. Kohua aiheuttaneita seppeleenlaskuja seurasi vesi- 
bussiajelu ja yhteinen illanvietto Santahaminan upseerikerholla. Parin Suomessa viete- 


tyn yön jälkeen saksalaiset jatkoivat matkaansa Tallinnan ja Narvan kautta Riikaan ?97 

Helsingin kerhon miehiä Hanikan retkeilyalueella Espoon Soukassa kesällä 1998, vasemmalta Kari 
Ruutu, Tauno Ratsula, Kosti Cande, Olli Wikberg ja Jouko Nurminiemi. 


Rainer Sormusen puheenjohtajakauden lopulla Helsingin kerhossa kuultiin helmi- 
kuussa 2000 professori Leena Tuuteri-Pulkan esitelmä siviiliväestön terveydenhuollosta 
Itä-Karjalassa 1941—1944. Esitelmä perustui hänen 1998 julkaisemaansa kirjaan ”Tuhat 
päivää Itä-Karjalassa”. Pian tämän jälkeen Helsingin kerhon vetäjät vaihtuivat. Rainer 
Sormunen ja Erkki Heimolainen jättivät kerhon nuorempiin käsiin. Kerhon puheenjoh- 
tajana aloitti vuonna 2000 Kari Ruutu ja sihteerinä toimi edelleen Olli Wikberg. Vaik- 
ka vetäjät olivat nuorempaa polvea, he vakuuttivat tarkoituksena olevan jatkaa kerhon 
perinteistä linjaa ja pyrkiä palvelemaan jäsenkuntaa niin hyvin kuin mahdollista. Uusien 
vetäjien suunnitelmissa oli mahdollisuuksien mukaan rekisteröidä kerho viralliseksi yh- 
distykseksi, mikäli sen nähdään olevan edullista ja palvelevan paremmin kerhon tarkoi- 
tusperiä. Uusien vetäjien myötä myös kokouspaikka muuttui. Kerho alkoi kokoontua 
Helsingin Suomalaisella Klubilla. Kevät- ja syyskauden esitelmätilaisuuksien lisäksi ker- 
ho oli aloittanut jo 1990-luvun lopulla erityisten kesäpäivien viettämisen Hanikan ret- 
keilyalueella Espoon Soukassa.?% 

Veljesavun piirissä virinneet erimielisyydet johtivat vuonna 2001 Helsingin kerhon 


julkaiseman Feuerkeil-lehden julkaisemiseen, kuten pääyhdistyksen kohdalla on ker- 

rottu. Tarkoituksena oli, että Helsingin kerho olisi tarvittaessa rekisteröity omaksi yh- 
distyksekseen, jolla olisi kuitenkin ollut side Veljesapuun. Tätä varten Kari Ruutu laa- 
ti Wikingin Aseveljet -nimisen yhdistyksen säännöt. Niissä suunnitellun yhdistyksen 
tarkoitukseksi määriteltiin toimiminen Saksan sotavoimissa toisen maailmansodan ai- 
kana palvelleiden suomalaisten perinteiden ja yhteishengen vaalijana ja heidän yhdys- 
siteenään. Yhdistyksen oli määrä valvoa jäsentensä etuja sekä avustaa vaikeuksissa ole- 
via jäseniään ja heidän perheitään. Sääntöluonnoksessa todettiin, että yhdistys voi toi- 
mia Veljesapu ry:n pääkaupunkiseudun ja Uudenmaan osastona. Jäsenikseen perustet- 
tava yhdistys olisi ottanut Saksan sotavoimissa toisen maailmansodan aikana palvelleita 
suomalaisia vapaaehtoisia ja heidän toimintaansa tukeneita kuin myös yhdistyksen pe- 
riaatetta ja tarkoitusta kannattavia henkilöitä ?9 

Suunnitellun yhdistyksen tavoitteet olivat siis hyvin samankaltaiset kuin Veljesavun- 
kin sen jälkeen, kun yhdistyksen säännöt oli vuonna 1999 uudistettu. Pieni ero voidaan 
havaita siinä, että uudessa yhdistyksessä Saksassa palvelleita vapaaehtoisia ei olisi rajat- 
tu vuosina 1941-1943 palvelleisiin, vaan ainakin teoriassa mukaan olisivat tulleet mm. 
syksyllä 1944 saksalaisjoukkoihin liittyneet suomalaiset. 

Helsingin kerhoa ei lopulta rekisteröity, vaan sen toiminta jatkui toistaiseksi entiseen 
tapaan. Niinpä tammikuussa 2002 kultiin kerhon jäsenen Pertti Tuomisen esitys Reichs- 
wehrin ja puna-armeijan salaisesta yhteistyöstä maailmansotien välisenä aikana. Helmi- 
kuussa Kari Kuuselan ammattitaidosta kiitosta saaneen esitelmän aiheena olivat Wehr- 
machtin panssarit Suomessa.”*' 

Kerhossa näytti olevan kaikki hyvin, ja niinpä maaliskuussa 2002 pidetty kerhon vuo- 
sikokous sujui 25 jäsenen läsnä ollessa leppoisasti, kuten kerhon kokouspäiväkirjaan on 


merkitty”! 


Huhtikuussa puheenjohtaja Ruutu kertoi saksalaisvieraiden tulosta saman 
vuoden syyskuussa. Ajatukseen kerhon rekisteröinnistä ei näytä kerhossa palatun, sillä 
Matti Konkolan valinta Veljesavun puheenjohtajaksi oli rauhoittanut kuumenneita tun- 
teita. Niinpä Helsingin kerho pohti lokakuun 2002 kokouksessaan Achtungin talout- 
ta ja keskusteli yhdistyksen jäsenmaksun saamisesta sellaiselle tasolle, että lehden ilmes- 
tyminen voidaan turvata. Kerhon kokousten keskustelunaiheet liikkuivat muutoinkin 
pääyhdistyksen käytännön tapahtumissa. Tammikuussa kerhossa kannettiin huolta Vel- 
jesavun ja myös Helsingin kerhon arkistoista ja niiden säilyvyydestä. Kerhossa pidettiin 
tärkeänä arkistojen saamista tutkijoiden käyttöön. 

Kolmannen valtakunnan historiasta kiinnostunut kerhon puheenjohtaja Ruutu piti 
helmikuussa 2003 esitelmän Obersalzbergissa, puretun Berghofin vieressä sijaitsevas- 
ta hotelli Tärkenistä ja tuon alueen sodanaikaisesta historiasta. Kovin aktiivista kerhon 


toiminta ei näyttänyt olevan, sillä vuoden 2003 toimintakertomuksen mukaan kerhon 

hallitus kokoontui vuoden aikana vain kerran, ja ”varsinaista järjestettyä ohjelmaa ei ko- 
kouksissa viime aikoina ole ollut”. 

Pinnan alla muhineet ristiriidat eivät päätyneet kerhon kokouspäiväkirjoihin, mutta 
vuosina 2003-2004 pidettiin monta kerhon kokousta, joissa tyydytään vain mainitse- 
maan osanottajat. Maaliskuussa 2004 Kari Ruutu esitti kokouksessa saksalaisen filmin 
sota-aikaisesta lentotoiminnasta, mutta jo seuraavassa kuussa kerhon johto vaihtui. Ker- 
ho nimittäin piti vuosikokouksensa 4. huhtikuuta. Tuolloin kerhon puheenjohtajaa va- 
littaessa puheenjohtajiksi ehdotettiin Pekka Karrasta, Mika Aitalaaksoa ja Kari Ruutua. 
Näistä Karras kieltäytyi, ja Ruutukin ilmoitti vetäytyvänsä ehdokkuudesta. Tällä tavoin 
Helsingin kerhon uudeksi puheenjohtajaksi valittiin Mika Aitalaakso. Kosti Cande il- 
moitti samalla jäävänsä pois kerhon hallituksesta, ja Olli Wikberg putosi hallituksesta 
äänestyksessä. Tällä tavoin Helsingin kerhon hallitukseen tulivat kuulumaan Aitalaak- 
so puheenjohtajana sekä jäseninä Pekka Karras, Jyrki Forss, Rainer Sormunen, Ilari Lan- 
ginkoski ja Samppa Tilus. Kerhon rahastonhoitajana toiminut Britt-Marie Valo luopui 
tehtävästä perustellen eroaan sillä, että hän oli pääyhdistyksen rahastonhoitaja. 

Toukokuussa 2004 Helsingin kerho kokoontui eräänlaisissa kriisitunnelmissa Veljes- 
avun puheenjohtajan Canden ilmoitettua eroavansa yhdistyksestä Kari Ruudun kanssa 
syntyneen kiistan johdosta. Ruutu ei ollut kokouksessa paikalla, ja Cande selosti kan- 
taansa syntyneisiin, yhdistyksen valokuvakansioita koskeviin erimielisyyksiin. Puheen- 
johtaja Aitalaakso totesi, ettei Helsingin kerho ota kantaa Veljesavun jäsenyyteen, vaan 
henkilöt saavat erota halutessaan. Niinpä kerhon kokous ei toimi inkvisitiona ketään vas- 
taan, sanoi Aitalaakso. Toisaalta kerhon puheenjohtaja arvosteli sitä, ettei Cande ollut 
esittänyt eroanomustaan ja sen syitä Veljesavun vuosikokouksessa, ja samalla hän pelkä- 
si Canden menettelyn saattavan johtaa Veljesavun jakaantumiseen. 

Kerhon jäsenet käyttivät asiassa puheenvuoroja. Karras oli sitä mieltä, että Ruutua 
ei olisi erotettava yhdistyksestä, koska erottamista mahdollisesti seuraavassa oikeuden- 
käynnissä Ruutu voittaisi ja Veljesavun rahat menisivät hukkaan. Haapaniemi sanoi ”ki- 
ven kaatuvan Veljesavun päälle” ja toivoi asiassa rakentavaa tulkintaa. Aitalaakso tote- 
si Canden pyytäneen eroa paitsi puheenjohtajuudesta myös Helsingin kerhosta, mutta 
pyysi tätä vielä harkitsemaan asiaa, jotta Veljesavulle ja yhteiselle asialle ei aiheutettai- 
si enempää vahinkoa. Rakentavasti asiaan suhtautumaan pyrkinyt Haapaniemi ehdot- 
ti, että keskustelu asiasta lopetetaan ja kiinnitetään huomio seuraavana vuonna vietettä- 
vään Veljesavun perustamisen 50-vuotisjuhlaan.?? Kuten aiemmin on todettu, Cande 
peruutti tämän eroilmoituksensa. 

Vuoden 2004 ensimmäisen ohjelmallisen kokouksensa Helsingin kerho piti syyskuus- 
sa, kun kommodori Georgij Alafuzoff piti mahtavan esitelmän, kuten kirjattiin, Venä- 

Helsingin kerho kunnianosoituksella Hietaniemessä itsenäisyyspäivänä 2004. Kuvassa vasemmalta 
kerhon puheenjohtaja Mika Aitalaakso, Carl Wallgren, Juhani Valo, Juhani Lekola, Jyri Koskivaara, 
Pipsa Valo, Kalevi Haapaniemi, Jouko Nurminiemi, Ilkka Hemmilä, Olli Wikberg. 


jän politiikasta ja tulevaisuuden näkymistä. Lokakuussa 2004 kerho pohti jälleen sisäi- 
siä asioitaan. Erkki Heimolainen kertoili ensin yksityiskohtia sotaretkeltään, mutta sen 
jälkeen nousivat uudelleen esiin jo pääyhdistyksen kohdalla todetut valokuva-albumit 
ja niiden omistusoikeus. Kerho ei päässyt kiistanalaisessa asiassa mihinkään ratkaisuun. 
Sen sijaan kokouspäiväkirjaan kirjattiin, että ilmassa väreili selittämätöntä historian sii- 
pien havinaa syystä, että Veljesapu täyttää 50 vuotta keväällä 2005. 

Kerhossa ei tätä 50-vuotisjuhlaa erityisemmin vietetty, mutta vuoden 2005 aikana ker- 
hossa pidettiin useita asiantuntijaesitelmiä. Everstiluutnantti Skog esitelmöi syyskuussa 
Itäisestä merisodasta 1900-luvulla. Eversti Erkki Nordbergin aiheena olivat lokakuus- 
sa Naton ja EU:n nopean toiminnan joukot. Marraskuussa everstiluutnantti Helge Sep- 
pälä esitelmöi aiheesta ”Itsenäisyyspäivä 6.12.1939”. Veljesavun rahastonhoitaja Laine- 
Maire Kyöstilä oli paikalla kerhon kokouksessa toukokuussa 2005, jolloin hänelle ojen- 
nettiin kunniajäsenyyskirja. 

Samakaltainen esitelmälinja jatkui 2006 puolella, jolloin Jyri Koskivaara otti vetovas- 
tuun kerhon kokoontumisista. Varsinaisesta kerhon johtokunnasta luovuttiin. Evers- 


ti Matti Lukkari puhui helmikuussa kerholaisille Suomen pojista ja Mannerheimista. 

Helsingin kerhossa kuultiin esitelmöitsijöitä säännöllisesti 2000-luvullakin. Kerhon vetäjä Jyri Kos- 
kivaara luovuttaa kuukausikokouksessa helmikuussa 2007 esitelmän pitäneelle eversti Pekka Ho- 
lopaiselle yhdistyksen standaarin. 


Kerho kokoontui jokseenkin säännöllisesti tammi-toukokuussa ja syys-joulukuussa. 
Osanottajien määrä kuitenkin hiipui niin, että paikalla saattoi olla vain alle kymmenen 
osanottajaa. Yli kahteen vuoteen kerhon kokouspäiväkirjaan ei merkitty mitään kokous- 
ten ohjelmasta tai kokouksissa käsitellyistä asioista. Seuraava tieto kokousesitelmästä on 
vasta syyskuulta 2008, jolloin dosentti Jussi Niinistö esitelmöi jääkäri Antti Isotalosta, 
josta hän oli julkaissut tutkimuksen samana vuonna. Kuukautta myöhemmin luennoit- 
sijana oli dosentti Heikki Tala, jonka aiheena oli Suomen lipun synty. 

Tämän jälkeen tiedot kokousesitelmistä ovat hyvin luettelonomaiset. Joulukuussa 
2008 muusikot Kari Mentula, Markku Seppälä ja Martti Suuntala esittivät kerhon ko- 
kouksessa sota-ajan musiikkia. Helmikuussa 2009 Heidi Saarijärvi esitelmöi pro gradu 
-tutkimuksestaan SS-miesten sodanjälkeisestä sijoittumisesta yhteiskuntaan. Tapio Sko- 
gin esitelmän aiheena huhtikuussa 2009 oli ”Viipuri sodan kourissa”. Kuukautta myö- 
hemmin Kari Kuusela piti jälleen esitelmän Wehrmachtin panssareista Suomessa. Ta- 


pio Skog oli vuorossa taas lokakuussa 2009, kun hän puhui vuosina 1899-1902 käydys- 

tä buurisodasta. Kyberturvallisuusasiantuntijana tunnetun kapteeni Jarmo Limnellin 
aiheena oli ”Mikä Suomea uhkaa?”. Opetusneuvos Ilmari Ojala piti maaliskuussa 2010 
esitelmän Mannerheimin 75-vuotispäiviin liittyvistä tapahtumista. 

Helsingin kerhon kokoontumiset jatkuivat 2010-luvulla Jyri Koskivaaran johdol- 
la. Osanottajamäärä hiipui sikäli, että kokoontumisissa oli paikalla suunilleen kahdes- 
ta kahdeksaan kerhon jäsentä. Useimmiten kokoontumiset olivat keskinäistä seuruste- 
lua. Aktiivisiin jäseniin kuluivat puheenjohtaja Koskivaaran ohella Kosti Cande, Pekka 
Karras, Ann-Mari Ilveskero, Jouko Laitinen, Jouko Nurminiemi, Johan Salo ja Markku 
Korpinen. Aika ajoin kerhon vieraskirjaan kirjattiin myös asiantuntevia esitelmiä. Täl- 
laisia olivat mm. Tapio Skogin ”Maailman parhaat lentäjät? joulukuussa 2011 ja ”Stali- 
nin vaikutus talvisotaan”? joulukuussa 2013, Jari Oksmanin ”Helsinki 1918” helmikuus- 
sa 2012 ja ”Pohjan Pojat” toukokuussa 2015. Mikko Rautiaisen aiheena oli ”Die deutsc- 
he Infanteriegruppe in WK 2? lokakuussa 2016 ja ”Nordafrika 1940-43” marraskuus- 
sa 2017. Tapio Koskimies esitelmöi tuoreen väitöskirjansa aiheesta marraskuussa 2016 
otsikolla ”Suomen sotilasstrateginen asema 1944-55”. Eversti Sampo Ahto puhui ker- 
holaisille aiheesta ”Miten Stalin ja Hitler suunnittelivat sotansa 1939-40” joulukuussa 
2016 sekä Suomen itsenäistymiseen johtaneista tapahtumista marraskuussa 2017. Lo- 
kakuussa 2017 kerholaiset katsoivat videoita Panzerregiment 5:n historiasta ja kokoon- 
tumisista Saksassa 1980- ja 90-luvuilla. Janne Helin esitelmöi Venäjän sotilaallisesta 
voimasta maaliskuussa 2017, Kari Kuusela Saksan armeijan jalkaväen ryhmäraktiikasta 
tammikuussa 2018 ja Sampo Ahto Akateemisesta Karjala-Seurasta joulukuussa 2018. 

Veteraaneista viimeisimmät kerhon kokouksiin osallistuneet olivat Kosti Cande ja 
Aarne Kähärä. Joulukuussa 2011 kerho vietti Canden 90-vuotispäivää, ja joulukuus- 
sa 2016 kerholaiset nauttivat kakkukahvit Canden 95-vuotispäivän merkeissä. Päivän- 
sankari osallistui tällöin viimeisen kerran kerhon kokoukseen. Samassa yhteydessä, kun 
kerho kävi seppeleenlaskulla Hietaniemessä 4. kesäkuuta 2017, se järjesti keskuudessaan 


Canden muistotilaisuuden.?? 


Hämeenlinnan kerho 


Samalla tavoin kuin muillakin paikkakunnilla Hämeenlinnan seudulla asuneet veljet pi- 
tivät Veljesavun alkuvuosikymmeninä vain löyhästi yhteyttä keskenään. Epävirallista toi- 
mintaa paikkakunnalla oli jo 1950-luvulla, mutta organisoidusti toimivaa kerhoa kau- 
punkiin ei saatu pitkään aikaan. Yhdistyksen vuoden 1965 vuosikokous Aulangolla oli 


ensimmäisiä hämeenlinnalaisjäseniä yhteen koonneita tilaisuuksia. ”Mitään sen kum- 

Hämeenlinnan seudun veljiä kokoontuneena Reino Suonion 50-vuotissyntymäpäiville 2.8.1963. 
Kuvassa vasemmalta Onni Eklund, Pentti Liukkonen, Erkki Karila, päivänsankari Reino Suonio, Jali 
Mikkola, Aarre Lehtimäki ja Seppo Taivalmaa 


mempaa kerhoa ei silloin eikä nykyisinkään Hämeenlinnassa ole ollut” kirjoitti Seppo 
Taivalmaa Veljesavun vuonna 1990 ilmestyneeseen historiikkiin. 

Taivalmaa oli kuitenkin arviossaan ehkä turhan vaatimaton Hämeenlinnan seudun 
veljien toimintaa kuvatessaan, sillä hämeenlinnalaiset olivat avanneet oman pankkitilin- 
sä jo 1969. Siihen saakka oli kerätty hautausmaan portilla rahaa lakkiin, jotta saatiin ase- 
veli kunnialla hautaan. Perinne kokoontua kaatuneiden muistopäivänä laskemaan kuk- 
kia kaatuneiden ja kuolleiden haudoille oli alkanut varhain. Kun toiminnasta ei pidetty 
mitään pöytäkirjoja, tiedot vuotta 1988 edeltäneestä toiminnasta ovat perin vähäiset. 
Taivalmaan mukaan hämeenlinnalaisilla oli vain yksi kokous vuodessa. Silloin tarkas- 
tettiin tilit ja sovittiin, kuka toimii kokoonkutsujana. 

Kokoonkutsujina toimivat tavallisesti Veljesavun valtuuskuntaan tai johtokuntaan 
kuuluneet hämeenlinnalaiset veljet. Kun johtokunnan jäseninä 1960-luvulta lähtien oli- 
vat mm. Pentti Liukkonen, Erkki Karila ja Reino Forss, he näyttävät olleen myös aktii- 
visia paikkakuntansa veljien yhteistoimintaa hoidettaessa * 

Kirjallisia lähteitä Hämeenlinnan kerhon toiminnasta alkaa olla vasta vuodesta 1988, 


jolloin Taivalmaa valittiin kokoonkutsujaksi eli ”vetäjäksi”, kuten hän itse tehtävän- 

sä määritteli. Tuolloin paikallistoi- 
minta laajeni myös Riihimäelle, jos- 
sa asuneet veljet liittyivät mukaan 
kerhon jäseniksi. Sinänsä kokoontu- 
miset eivät vuonna 1988 poikenneet 
aikaisemmasta. Jäsenmaksu kerät- 
tiin vuosittain, ja sillä hoidettiin niin 
merkkipäivämuistamiset kuin kuk- 
kalaitteet kaatuneiden muistopäivä- 
nä, jolloin alun perin oli tapana las- 
kea kukkavihko jokaisen SS-miehen 
haudalle. Vuonna 1989 tätä perin- 
nettä muutettiin niin, että yhteinen 
kukkalaite laskettiin vain sankari- 
paadelle. Samana vuonna aloitettiin 
uusi käytäntö viedä pyhäinpäivänä 


kynttilä kaikkien veljien haudoil- 
le. Samalla sytytettiin sankariristil- 


lä kynttilä vieraille maille haudattu- | l 
975 Hämeenlinnan kerhon vetäjä Seppo Taivalmaa sytyt- 


tää kynttilän vieraille maille haudattujen veljien muis- 
Vähitellen kerhon toimintaan al- tolle Ahveniston sankarihautausmaalla Hämeenlin- 

M 


jen veljien muistolle. 


koi tulla lisää aktiviteetteja. Hämeen = "95%. 

Sanomien päätoimittaja Allan Liu- 

hala kutsui veljet tutustumaan leh- 

titaloonsa lokakuussa 1988 ja tarjosi heille lounaan. Päätoimittaja oli lämmin asevel- 
jien asian tukija. ”Liuhala on mukana kaikesta sydämestään”, saattoi Taivalmaa kirjoit- 
taa Veljesavun 1994 vuosikokousta järjestettäessä.” Vuonna 1988 Kanta-Hämeessä to- 
dettiin asuvan 22 SS-miestä. 

Vuoden 1989 vierailuohjelmassa Hämeenlinnan kerholla oli käynti Jääkäripatteris- 
ton perinnehuoneessa tammikuussa. Tuolloin perinnehuoneeseen luovutettiin patal- 
joonan pienoislippu. Myös Hämeen Jääkäripataljoona sai pienoislipun. Toukokuussa 
veljien vierailukohteena oli Perttulan erityisammattikoulu, kun Veljesavun johtokunta 
piti siellä kokouksensa. Perttula oli varsin luonnollinen vierailupaikka SS-vapaaehtoi- 
sille, sillä laitoksella oli ollut oma vahva roolinsa vapaaehtoisten värväyksessä. Maisteri 
Reidar Hedman oli toiminut tämän isänmaallisena tunnetun laitoksen johtajana — nimi 


oli tuolloin Perttulan kasvatuslaitos. Hedman oli värvännyt Saksaan lähtijöiksi kahdek- 

Hämeenlinnan kerhon edustajat olivat tutustumassa Hämeen Sanomiin 1988. Vasemmalta Björn 
Lönnblad, Aimo Kaloinen, vierailun isäntänä toiminut päätoimittaja Allan Liuhala, Seppo Taivalmaa, 
Jaakko Korpinen, Pentti Liukkonen ja Veikko Hallavo. 


san miestä mukaan lukien oman poikansa. Kerhon käynnin muistoksi Perttulaan luo- 
vutettiin pataljoonan pienoislippu. Perttulaan tutustumisen ja siellä nautitun lounaan 
jälkeen veljet siirtyivät vielä Parolanummelle tutustumaan uuteen sotilaskotiin sekä uu- 
simpiin panssarivaunuihin Panssarikoulun vaunuhallilla. 

Vuosi 1989 oli kaiken kaikkiaan vilkkaan toiminnan aikaa, sillä vielä oli vuorossa 
käynti Helsingin kerhon vieraina. Pääkaupungissa tutustumiskohteena oli Kaartin Pa- 
taljoona, ja osa veljistä kävi vielä katsomassa Tuntemattoman sotilaan esitystä Kansal- 
listeatterissa. 7 

Kun aiempaa vilkkaamman toiminnan makuun oli päästy, eläkeikään ehtineillä Hä- 
meenlinnan seudun veljillä alkoi olla tarvetta kokoontua säännöllisesti, aikaisempaa 
useammin. Klaus Vuoksela teki tätä koskevan ehdotuksen veljien kokouksessa helmi- 
kuussa 1990. Aikaisemmin säännöllisten kokousten pitämistä näyttää jarruttaneen so- 
pivien kokouspaikkojen puute, sillä ravintoloissa kokoontumista oli pidetty liian kal- 
liina. 

Nyt kuitenkin oli Hämeenlinnan Suomen kasarmilla entiseen sotilaskotiin avattu 


uusi kerhoravintola ”Seiska” jossa kerhon kokousten pitäminen oli tuntuvasti halvem- 

Hämeenlinnan kerhon jäseniä kokoontuneena Kerhoravintola Seiskalla Hämeenlinnassa 1990-lu- 
vun alussa. Vasemmalta Paavo Lahtinen, Erkki Karila, Erkki Räväsmäki, Ermo Raappana, Klaus Vuok- 
sela ja Jaakko Korpinen. 


paa kuin keskustan ravintoloissa. Niinpä Vuokselan ehdotukseen suhtauduttiin myön- 
teisesti, ja veljet päättivät kokoontua kevätkaudella tammi-, maalis- ja toukokuussa sekä 
syyskaudella syys- ja marraskuussa aina kuukauden ensimmäisenä maanantaina kello 13. 
Nyt kokoontumisesta käytettiin jo nimeä Hämeenlinnan kerho. Samalla kirjattiin pöy- 
täkirjaan, että Taivalmaa jatkaa kerhon vetäjänä varamiehenään Björn Lönnblad.” Ko- 
koukset olivat vapaamuotoisia kahvitellen vietettyjä hetkiä. Satunnaisesti hämeenlinna- 
laiset kokoontuivat myös jonkun aseveljen kotona merkkipäivinä taikka filmejä katsellen. 

Kun Veljesavussa oli 1990-luvun alussa vallannut alaa ajatus aktiivisten kannattavien 
jäsenten saamisesta mukaan toimintaan, asia oli esillä myös Hämeenlinnassa. Siihen vai- 
kutti ennen muuta veljien huoli kaatuneiden muistopäivän ja pyhäinpäivän kunniano- 
soitusten jatkuvuudesta”? 

Seuraavat vuodet kerho kokoontui säänöllisesti päätetyn aikataulun mukaisesti. Suuri 
voimainponnitus kerholle oli Veljesavun 1994 vuosikokouksen järjestäminen Hämeen- 
linnassa. Järjestävässä kerhossa oli tuolloin toimintakykyisiä veljiä enää vähän. Taival- 
maa joutuikin vuosikokouksen alla valittamaan, että ”kun tekeviä meikäläisiä on täällä 


enää vain 4-6 miestä, niin tuntuu vaikealta saada edes lipuille vartiota ja kantajaa. Sii- 

Hämeenlinnan kerho luovutti pataljoonan pienoislipun Etelä-Suomen sotilasläänille 31.5.1991. Va- 
semmalta Seppo Taivalmaa, Veikko Hallavo, Paavo Lahtinen, Keijo Kääriäinen, Björn Lönnblad ja 
kenraaliluutnantti Erkki Rannikko. 


henkin tarvittaisiin 6 miestä”? Kokousjärjestelyt hoidettiin kuitenkin lopulta kaikel- 
la kunnialla. 

Kun Taivalmaa lopetti Hämeenlinnan seudun kerhon vetäjänä 1994 vuosikokouksen 
jälkeen, hänen tilalleen valittiin Pentti Liukkonen. Kannattajajäsen Jaakko Liinakoski 
toimi sihteerinä. Uuden vetäjän ajalta pöytäkirjoja tai kiertokirjeitä ei ole säilynyt, joten 
kerhon toiminnasta ei lähempiä tietoja ole saatavissa. 

Liukkonen luopui kerhon vetäjän tehtävästä kerhoravintola Seiskassa maaliskuus- 
sa 2002 pidetyssä kokouksessa. Tuolloin paikalla oli vielä viisi veteraania Pentti Liuk- 
konen, Onni Eklund, Seppo Taivalmaa, Björn Lönnblad ja Eero Hurtig sekä nuorem- 
man polven edustajana Jari Saurio. Kokous oli todellinen vahdinvaihto sikäli, että vete- 
raanit luopuivat kerhon vetäjän tehtävästä, ja paikalle valittiin yksimielisesti Jari Saurio. 

Jo siihen mennessä säännöllisistä kuukausikokouksista oli luovuttu, sillä pöytäkirjaan 
kirjattiin kerhon kokoontuvan ”kuten aiemminkin eli silloin, kun aihetta ilmenee?$" 

Tosiasiassa kerhon toiminta oli seuraavina vuosina hiljaista. Veteraanien kunto heik- 
keni ja heidän määränsä väheni. Huhtikuussa 2008 Hämeenlinnan kerho kokoontui vii- 

meisen kerran, ja paikalla olivat Jari Saurion lisäksi Pentti Liukkonen ja Eero Hurtig. Ko- 
kous päätti lakkauttaa kerhon pankkitilin, jolla ei enää ollut rahaliikennettä. Samalla to- 
dettiin kerhon jäsenten määrän vähentyneen niin paljon, että varsinaista kokoustoimin- 


taa ei enää kannata jatkaa, vaan omaehtoinen yhteydenpito riittää.?$? 


Oulun kerho MG-41 


Veljesavulla oli ollut valtuuskunta ja maakunnallisia tukimiehiä eri puolilla maata yh- 
distyksen toiminnan alusta lähtien. Oulussa tukimiehenä toiminut Aarne Pesonen kut- 
sui vuonna 1984 Oulun seudulla asuvia SS-veljiä keskustelemaan mahdollisuudesta jär- 
jestää yhteisiä kerhoiltoja. Pesosen kutsun perusteella Oulun Suomalaisen Klubin Isto- 
kabinetissa pidettyyn tilaisuuteen saapui kahdeksan SS-veteraania. Kokoonkutsujan li- 
säksi he olivat Einari Rintanen, Leo Koski, Martti Kujala, Veli Pietilä, Aarne Kuuselo, 
Kauko Ala-Ilkka ja Pertti Visapää. Kokoontuneet päättivät yksimielisesti perustaa Vel- 
jesavun Oulun kerhon ?$ 

Perustavassa kokouksessa keskusteltiin myös ajankohtaisista käytännön kysymyksistä 
kuten ryhmämatkasta Veljesavun vuosikokoukseen. Niin ikään päätettiin kerätä varoja 
tarvittaessa, ja kokouksia päätettiin pitää kuukausittain Suomalaisella Klubilla. Perus- 
tetulle kerholle annettiin myös nimi: Kerho MG-41. Nimi tuli miehille Saksassa perin 
tutuksi tulleesta konekivääristä Maschinengewehr ja vuosiluvusta 1941, joka oli mies- 
ten Saksaan lähdön vuosi. Samalla sovittiin, että kokouskabinettiin pääsee ”tunnussa- 
nalla MG-41* naiset ja miehet olivat tervetulleita. 

Kerhon kokoukset aloitettiin sovitusti. Kun Oulun alueella ei kovin paljon SS-mie- 
hiä asunut, osanotto kuukausikokouksiin jäi yleensä muutamaan mieheen. Laadittujen 
kokousmuistioiden mukaan alkuvaiheen tilaisuudet olivat lähinnä keskinäistä seuruste- 
lua, vanhojen aikojen muistelua ja kahvinjuontia sekä Veljesavun yleisten asioiden poh- 
timista. Edesmenneitten veljien muiston kunnioittaminen kuului luonnollisesti asiaan, 
ja annettavan veljesavun tarpeesta keskusteltiin ja päätettiin. 

Oulun seudun veljet keräsivät aineistoa Jalkaväkimuseoon, toivoivat yhteyttä Jääkä- 
ripataljoona 27:n Perinneyhdistykseen, ja veljien aktiivisuuden lisääminen pysyi Oulus- 
sakin jatkuvana pohdinnan aiheena. Vuoden 1985 syyskuussa kerho teki ruskaretken ni- 
meltä mainitsemattomaan paikkaan, ja ehkäpä tämän retken innoittamana kerholaisissa 
syntyi kaukokaipuu. ”Olisi mukava käydä ulkomailla kurkistelemassa muidenkin touhu- 
ja, ja yleensä oltiin sitä mieltä, että kyllä — olisi mukava edes kerran vuodessa” Kerhon 


haaveiluissa oli loma-asunnon hankkiminen Espanjan Benalmädenasta. Kyproksen lo- 

mamökkiäkin mietittiin. Kerho ei kuitenkaan loma-asuntoa hankkinut, mutta sittem- 
min muutamat kerhon jäsenet alkoivat viettää talvikausia Espanjan auringossa. 

Keväällä 1986 MG-41-kerholaiset saivat muuta ajateltavaa kuin ulkomaan lomakoh- 
teet. Voimavaroiltaan vähäisen kerhon vastuulle nimittäin annettiin Veljesavun seuraa- 
van vuoden vuosikokouksen järjestäminen. Se vaati vähälukuisilta kerholaisilta suuret 
ponnistukset, kun kokouspaikka, majoittuminen sekä muu ohjelma oli järjestettävä. Lo- 
pulta kaikki meni hyvin, ja vuoden 1987 vuosikokouksen taloudellinen tuloskin oli po- 
sitiivinen, ja se hyväksyttiin yksimielisesti kiitoksella, kuten Aarne Pesonen kirjasi asian 
kokouksen jälkeen. 

Kerhon kaukokaipuu näytti hellittäneen, sillä ulkomaan kohteista ei enää haaveiltu. 
Kesällä 1987 kerholaiset vierailivat veli Martti Kujalan kesäpaikassa, jota joukolla ihail- 
tiin. ”Särjettiinpä pullokin ja tehtiin vähän sellaista sun tällaista” Mitään kovin vaka- 
vaa ei kuitenkaan tullut tehdyksi siitä päätellen, että Kujala kutsui veljet vielä seuraavi- 
nakin vuosina vieraikseen. 

Oulun kerho sai aktiivisen kannattavan jäsenen innokkaasta keräilijästä Vilho Mäki- 
Hirvelästä. Kerholaiset kävivät tutustumassa hänen maakuntamuseo Ainolassa järjestä- 
määnsä näyttelyyn syyskuussa 1987, ja Mäki-Hirvelä selosti kerhon kokouksessa omaa 
keräilyharrastustaan. 

Kerhon kokouspaikka Suomalaisen Klubin Isto-kabinetti muuttui vuonna 1987 Kan- 
takrouviksi, mutta kerho jatkoi siellä kokoontumisiaan paikan nimen muuttumisesta 
huolimatta. Itsenäisyyspäivälounas Suomen itsenäisyyden 60-vuotisjuhlan muistoksi 
keräsi kymmenen osanottajaa eli enemmän kuin klubikokouksiin tavallisesti osallistui. 
Sittemmin kerhon kokouspaikka muuttui moneen otteeseen. Myös osanottajien määrä 
alkoi pikkuhiljaa kasvaa. Vuonna 1992 kokouksiin osallistui jo Kemin ja Tornion seu- 
dun miehiäkin, joskus roveniemeläisiäkin vieraili klubissa. 

Kerhon vetäjä Aarne Pesonen oli asevelitoiminnan kokoava voima Pohjois-Suomessa. 
Pesosen aktiivisuudesta kertoo mm. se, että hän kokosi ja julkaisi syyskuussa 1992 epä- 
virallisen matrikkelin Pohjois-Suomen SS-miehistä. Tiedot hän oli koonnut kolmen vuo- 
den aikana, ja matrikkeliin oli yhteydenpitoa helpottamaan liitetty myös pohjoissuoma- 
laisten aseveljien yhteystiedot. 

Pieni Oulun kerho näytti voimansa ja järjesti jo toisen kerran Veljesavun vuosiko- 
kouksen vuonna 1997. Aikaisemmista järjestelyistä oli kertynyt kokemusta, joten kaik- 
ki meni tällä kertaa aikaisempaa vaivattomammin. Taloudellisesti päästiin jokseenkin 
tasan nollatulokseen. 

Oulun kerhon jäsenten ongelmana oli pitkä matka eteläiseen Suomeen, jossa Veljesa- 


vun vuosikokoukset tavallisesti järjestettiin. Oululaiset osallistuivat kuitenkin useimpina 

MG-41-kerhon jäseniä Oulun suomalaisella klubilla 1991. Henkilöt takaa vasemmalta alkaen Hilk- 
ka Kujala, Pertti Visapää, Irma Pesonen, Aarne Pesonen, Leo Koski, Erkki Korhonen, Vilho Mäki- 
Hirvelä, Terttu Mäki-Hirvelä, Veli Pietilä ja Yrjö Pirhonen. Kuvan otti Martti Kujala. 

Oulun MG-41 -kerhon tunnus vuodelta 1997. 


vuosina yhdistyksen kokouksiin, mutta pitkän matkan takia Veljesavun johtokuntapaik- 
kaa oululaiset eivät halunneet. Kun miehet ikääntyivät, Oulusta ei enää 1990-luvun lo- 
pulta lähtien vuosikokoukseen lähtijöitä juuri ollut. Jos ei itse oltu paikalla, ei tieto vuo- 
sikokouksen päätöksistä välttämättä kulkeutunut nopeasti Ouluun saakka. Niinpä tou- 
kokuussa 2000 epätietoinen kerho päätti kysellä, kuka mahtaa olla Veljesavun puheen- 
johtaja. Pientä pr-toimintaa ja bisnestä Oulussa Veljesavun hyväksi tehtiin. Yhdistyksen 


521 


Veljesavun Oulun kerhon, MG-41:n, edustajat Urmas Valkiala ja Aarne Pesonen (vas.) luovuttivat 
pronssisen SS-Sturmmann-patsaan Oulun suomalaiselle klubille 1995. 


Oulun MG-41:n miehiä, vasemmalta Ahti Rahikkala, kerhon vetäjä Aarne Pesonen ja Kauko Ala- 
Ilkka vuonna 1997. 

myyntituotteita kuten suomalaispataljoonan historiaa tietenkin myytiin, ja 1995 kerho 
myi pronssisen Sturmmann-patsaan Oulun Suomalaiselle Klubille. Patsaan kävivät ker- 
hon puolesta juhlallisesti luovuttamassa Aarne Pesonen ja Urmas Valkiala. 

Oulun kerhossa ei juuri ollut otettu kantaa Veljesavussa esillä olleisiin kiistojakin ai- 
heuttaneisiin kysymyksiin. Vuonna 1997 oli kuitenkin kannanoton paikka. Kun Veljes- 
avussa oli alkanut keskustelu mahdollisen perinneyhdistyksen tarpeellisuudesta, oulu- 
laisetkin ilmaisivat mielipiteensä. Heidän mielestään oli varminta perustaa perinneyh- 
distys, sillä pian ei enää ole ketään, kuka sen perustaa, perustelivat oululaiset myönteistä 
kantaansa. Kun vuonna 2000 Veljesavun hallitukseen valittiin ensimmäiset ei-veteraa- 
nijäsenet, Oulusta tuli valinnalle hyväksyntä. Samana vuonna oli esillä ”Panttipataljoo- 
nan” neljännen painoksen ottaminen. Oulun kerhosta ei tälle hankkeelle tullut kanna- 
tusta. Vuonna 1999 ilmestyneen matrikkelin tekoa kerholaiset sen sijaan seurasivat in- 
nolla ja olivat mukana sen markkinoinnissa. 

Kun Helsingin kerho laati vuonna 2000 omat sääntönsä ja puuhasi kerhonsa rekiste- 
röintiä, se esitti vastaavan toivomuksen myös muutamalle muulle kerholle. Oululaiset- 
kin saivat tällaisen kehotuksen. Se merkittiin kokousmuistioon tiedoksi, mutta ainakaan 
mitään kirjallista kantaa asiaan ei otettu. 

Eräät MG-41:n miehet olivat vuonna 1998 mukana dokumenttiprojektissa, kun Tai- 
deteollisen korkeakoulun elokuvataiteen opiskelija Hanna Miettinen teki dokumenttia 
isoisänsä Sakari Miettisen sodanaikaisesta palveluksesta vapaaehtoispataljoonassa. Do- 
kumenttiin haastateltiin myös muutamia oululaisveljiä. Tämä ”Sata kelloa” -niminen do- 
kumentti sai 1999 kannustuspalkinnon Berliinissä pidetyn Prix Europa -kilpailun uu- 
sien tulokkaiden sarjassa. 

Kerhon kokouksissa ei yleensä pidetty esitelmiä, eikä kokousmuistioista juuri käy ilmi, 
mistä muusta on keskusteltu kuin vanhoista muistoista ja kulloisestakin säästä. Ilmeises- 
ti kerholaiset ovat kuitenkin pohtineet hyvinkin moninaisia asioita. Vuonna 2001 ko- 
kousmuistio kertoo siitä, että rotukysymykset olivat jättäneet ainakin jonkinlaisen jäl- 


jen ja pohdinnan siemenen entisiin SS-sotureihin: 


Kansainvälisellä tasolla on todettu, että rasismikokouksessa Etelä-Afrikassa amerik- 
kalaiset ja israelilaiset lähtivät kesken kokouksen pois, kun siellä alkoivat moittia is- 
raelilaisten toimia Palestiinassa, jolloin Israel totesi, että on aloitettu politikointi kes- 
ken kokouksen. 

Etninen riita on nykyisin politiikkaa, jota ei sovi sekoittaa rasismiin. 

Oulun MG-41-kerhon viimeinen kokousmuistio on päivätty 6. lokakuuta 2004. Tuol- 
loin kerho kokoontui lounaalle ravintola Fransmanniin seitsemän hengen voimin. Ker- 
hon perustajan ja vetäjän Aarne Pesosen voimat alkoivat ehtyä, eikä hänen jälkeensä ku- 
kaan ottanut kerhon vetovastuuta. MG-41:n parikymmentä vuotta kestänyt asevelitoi- 


minta oli päättynyt. 


Porin kerho 


SS-vapaaehtoisten sodanjälkeiset kokoontumiset alkoivat Porissa paljon ennen Veljesa- 
vun perustamista. Sikäläiset aseveljet kokoontuivat kaikessa hiljaisuudessa muutamiin 
yhteisiin muistelukokouksiinsa jo 1940-luvun lopulla. Mistään varsinaisesta kerhotoi- 
minnasta ei ollut kysymys, eikä Porin kerho koskaan järjestäytynyt kovinkaan muodol- 
lisesti. Toiminta kuitenkin aloitettiin heti, kun Veljesapu oli perustettu. Kokoontumis- 
ten epävirallinen luonne säilyi, ja niinpä Veljesavun 35-vuotishistoriikissa todetaankin, 
että kokoontuminen ei aluksi ollut säännöllistä ja järjestäytynyttä. Kokoonnuttiin silloin 
tällöin eri paikoissa joittenkin aktiivisten veljien toimiessa kokoonkutsujina. 

Porin kerhon säännölliset kokoontumiset alkoivat vasta 1960-luvun lopulla, ja ko- 
koontumispaikkoina olivat pääasiassa ravintolat Satakunta ja Teljänhovi taikka joitten- 
kin yhteisöjen saunatilat. Myöhemmin kokoontumispaikaksi vakiintui Porin Suomalai- 
nen Klubi, ja kokoukset järjestettiin kesäkautta lukuun ottamatta joka kuukauden toi- 
sena tiistaina. Ohjelmaan kuului aina ruokailu. Vaikka porilaiset kokoontuivat melko 
säännöllisesti, Porin kerho ei varsinaisesti järjestäytynyt. Se ei pitänyt pöytäkirjoja eikä 
siten jättänyt jälkimaailmalle todisteita kokoontumisistaan. Oikeastaan porilaiset olivat 
sitä mieltä, ettei heillä mitään kerhoa ollutkaan, he vain kokoontuivat yhteisiä muisto- 
ja muistelemaan. Joukkoa vetivät aluksi Aatos Mäkinen ja Simo Valio, heidän jälkeen- 
sä ”kolmen poppoo” Helge Hacklin, Aarre Jylhänmaa ja Jalo Kokkila. Kokoustilaisuuk- 
sien ohjelmaa on kuvattu ”muistelupitoiseksi”. Joskus porilaisveljillä oli myös ulkopuo- 
lisia esitelmien pitäjiä. Porin kerho nauhoitti lähes kaikkien veljien värväytymismuistot. 

Epämuodollisuudestaan huolimatta Porin kerho oli toiminnassaan tehokas. Siitä to- 
distaa mm. se, että kerho järjesti kolme kertaa Veljesavun vuosikokouksen. 

Säännöllistä jäsenmaksuakaan porilaiset eivät keränneet, vaan tarpeen tullen pantiin 
hattu kiertämään. Rahavarojen hoitaja lienee ollut ainoa valittu toimihenkilö. Sitä teh- 
tävää hoiti Jalo Kokkila. Enimmillään Porin alueella asui nelisenkymmentä veljeä; vuon- 
na 1977 kerhon jäsenmäärä oli 44. Määrä oli 1990-luvun alkuun mennessä pudonnut 


24:ään, ja kokouksissa oli paikalla seitsemästä yhdeksään miestä. 

Porin kerhon joulujuhlat Suomalaisella klubilla 13.12.1988. Miehet vasemmalta Martti Uusi-Jaak- 
kola, Helge Hacklin, Kaarle Kiljunen, Aarre Jylhänmaa, Yrjö Nieminen, Jalo Kokkila, Niilo Kuustie, 
Keijo Luoto ja Heikki Osmonsalo. 

Veljesapulaisia kuvattuna Porissa joulukuussa 2000. Eturivissä vasemmalta Helge Hacklin, Aarre 
Jylhänmaa ja Alpo Nyman, takana vasemmalta Aarne Kähärä, Jaana Lehtonen, Jalo Kokkila, Heikki 
Osmonsalo ja Mika Hakanpää. 


Kirjoittaessaan Porin kerhon toiminnasta Veljesavun 35-vuotishistoriikkiin Jalo Kok- 
kila totesi, että naiset ovat olleet hyvin harvoin mukana kokoontumisissa, pääasiassa vain 
vuosikokousmatkoilla. Veljien hautaustilaisuuksiin oli lähes poikkeuksetta osallistuttu 


laskemalla perinteinen havuseppele.?$* 


Keski-Suomen kerho 


Eero Virtasen ollessa Veljesavun alkuaikoina tukimiehenä Keski-Suomessa maakunnan 
veljillä oli jonkin verran yhteistä toimintaa. Se ei ollut mitenkään järjestelmällistä, vaan 
veljet kokoontuivat satunnaisesti silloin tällöin. Vuonna 1983 Veljesavun johtokun- 
ta valitsi Keski-Suomeen uudeksi tukimieheksi Veikko Reunasen, joka omien sanojen- 
sa mukaan ei Ftelä-Pohjanmaalta muuttaneena tuntenut Jyväskylän seudulta juuri ke- 
tään. Niinpä hän joutui pyytämään Veljesavun sihteeriltä Oiva Heikaselta paikallisten 
veljien osoitteet. Ne tulivat paluupostissa, ja mukana olivat myös Kuopion ja Varkau- 


den veljien yhteystiedot. 

Reunanen lähetti heti kirjeen kaikille, ja siinä hän totesi Veljesavulla olevan vilkasta 
toimintaa ainakin Helsingissä, Turussa, Tampereella ja Etelä-Pohjanmaalla. ”Eiköhän oli- 
si aika panna meilläkin toimeksi”, kyseli Reunanen. Hän kutsui miehiä kokoukseen ho- 
telli Jyväshoviin vapaussodan alkamisen muistopäivänä 27. tammikuuta 1984, ja paikal- 
le saapui 11 veljeä. Tässä kokouksessa perustettiin Veljesavun Keski-Suomen kerho. Se 
alkoi kokoontua Jyväshovissa, aluksi tosin melko harvoin, sillä monet veljet olivat tuol- 
loin vielä mukana työelämässä. Vasta kun suurin osa veljistä alkoi olla eläkkeellä, kerho 
sopi vakinaisista kokoontumispäivistä, joita oli tammi-, huhti-, syys- ja marraskuussa. Li- 
säksi kerho vieraili vakuutuslaitoksissa, pankeissa, liikelaitoksissa sekä yksityiskodeissa. 
Vuonna 1984 kerhossa oli 26 jäsentä. 

Eräänlaista kerhon vakiintumista merkitsi lokakuussa 1985 tehty päätös kutsua myös 
naiset mukaan kerhon toimintaan sekä avata pankkitili, jolle rahaa saatiin kerhon pienes- 
tä jäsenmaksusta. Tätä rahastoa kukin jäsen kartutti vuosittain haluamallaan summal- 
la. Tilin avulla saatiin hoidetuksi kerhon yleiskulut ja hautaseppeleet sekä syntymäpäi- 
välahjoiksi veljille annetut Sointu-maljakot. Kun Veikko Reunanen oli pitkään Veljesa- 
vun johtokunnan jäsenenä, hän saattoi hoitaa yhdistyksen kautta avustusten maksami- 
sen kerhon alueella asuville niiden tarpeessa oleville veljille ja näiden perheille. 

Avustustyö, puutteessa olevien veljien tapaaminen sekä viimeiseen iltahuutoon kut- 
sun saaneiden veljien saattaminen olivat keskinäisten kokoontumisten ohella kerhon toi- 
minnan pääsisältöä. Kerho myös pyrki vierailuillaan eri kohteissa tekemään veteraanien 
asiaa tunnetuksi. Kerhon alkuvuosina järjestettiin pikkujoulut Jyväshovissa, viimeisen 
kerran 1989 Saarijärvellä hotelli Summassaaressa. Muukin vapaa-ajan vietto, kuten sau- 
na- ja makkaraillat kuuluivat aseveljeyttä vaalineen kerhon ohjelmaan. 

Kun vapaaehtoispataljoonan historian kirjoittaja Mauno Jokipii oli Jyväskylän ylio- 
piston professori, kerho piti yhteyttä häneen. Jokipii mm. kutsui SS-veteraaneja yliopis- 
tolla järjestettyyn suomalaisvapaaehtoisten asiaa koskevaan paneeliin, jossa esitettiin so- 
danaikainen filmi suomalaisista SS-miehistä. Jokipii haastatteli miehiä, ja yleisö sai teh- 
dä kysymyksiä. Tilaisuuteen osallistui toistasataa henkeä. 

Keski-Suomen kerhon suurin voimanponnistus ja samalla kunniatehtävä oli Veljesa- 
vun vuosikokouksen järjestäminen hotelli-ravintola Priimuksessa Jyväskylässä 1989. Ko- 
kous onnistui hyvin puolustusvoimain kokousjärjestelyille antaman tuen ansiosta. Kii- 
tokseksi kerho ojensi pataljoonan pienoislipun Sisä-Suomen sotilasläänin komentajal- 
le kenraalimajuri Seppo Räisäselle, joka oli ollut vuosikokouksen kunniavieraana ja oli 
järjestänyt paikalle kunniavartion ja sotilassoittokunnan. 

Kerhon toiminnan alkaessa Keski-Suomessa asui kolmisenkymmentä SS-veteraania. 


Vuosituhannen vaihteeseen mennessä heidän lukumääränsä oli huvennut jo tuntuvas- 

Keski-Suomen kerhon miehiä tutustumismatkalla Keski-Suomen Rykmentissä Keuruulla 22.9.1999. 
Vasemmalta Heikki Jalkanen, Leo Nissinen, Veikko Reunanen, Ahti Pokela, Viljo Tolvanen, Eino Heik- 
kilä, Jaakko Hintikka, Olavi Nurkkala, Väinö Länsisalmi ja Paavo Karppinen. 


ti. Kun kerhon toimintaa pyörittäneet aktiiviset veljet Paavo Karppinen, Veikko Reu- 
nanen, Olavi Nurkkala, Viljo Tolvanen, Ahti Pokela ja Leo Lappalainen poistuivat yksi 
toisensa jälkeen vahvuudesta, kerhon toiminta joutui uuteen vaiheeseen. Erityisesti ker- 
hon perustaja ja vetäjä, vuonna 2000 kuollut Veikko Reunanen oli Maija-Liisa vaimon- 
sa kanssa ollut kerhon tukipylväs. 

Kerhon toimintaa päätettiin kuitenkin vielä jatkaa, ja vetovastuu siirtyi Reunasten jäl- 
keen Heikki Jalkaselle. Kerho sopi, että kokouksia pidetään enää vain keväällä ja syksyl- 
lä. Pankkitili lopetettiin, ja kokouspaikaksi valittiin sotainvalidien palvelutalo Telkän- 
pesä. Joskus kerho kokoontui myös Jalkasen kotona Saarijärvellä taikka Aarre Hannu- 
lan kotona Laukaassa. 

Vuonna 2005 kirjoitetussa Keski-Suomen kerhon muistiossa todetaan, että koska ker- 
hon jäljellä olevat jäsenet asuvat erittäin laajalla alueella, ”olemme pian tilanteessa, että 
ainoa yhdysside on posti ja puhelin. Veljesavun Keski-Suomen kerho hiipui vähitellen 


yhtä matkaa jäsenkuntansa hiipumisen kanssa 5 

Kymenlaakson ja Lahden kerhot 


”Me emme ole perustaneet mitään virallista paikalliskerhoa, eikä meille ole valittu varsi- 
naista puheenjohtajaa, vaan allekirjoittanut on toiminut kokoonkutsujana tilaisuuksis- 
samme.” Näin kirjoitti Olli Partanen Veljesavun 35-vuotishistoriikkiin Kymenlaakson 
veljien kokoontumisista. Toisin sanoen alueen vapaaehtoisten yhteistoiminta oli varsin 
epämuodollista, eikä siitä ole jäänyt sanottavasti tietoja aikakirjoihin. 

Joitakin yhteisiä tilaisuuksia kymenlaaksolaisilla oli jo varhain. Joskus 1950- tai 
1960-luvulla Lisa Parjanen ja kymmenkunta veljeä vietti iltaa Mauri Kurrin omistamas- 
sa hotelli Kouvolassa, mutta se jäi ainoaksi tilaisuudeksi pitkiin aikoihin. Joillekin vel- 
jien 50-vuotispäiville osallistuttiin 1970-luvulla. Näillä syntymäpäiväkutsuilla heräteltiin 
ajatusta hiukan tiiviimmästä yhteydenpidosta, ja niinpä Ale Laineen kesämökillä Verlas- 
sa vietettiin useita syntymäpäiviä tarjoilun, saunomisen ja rupattelun merkeissä. Myös 
Kurrin kesäpaikassa Kannuskoskella järjestettiin yhteisiä saunailtoja. 

Kymenlaakson kerhon kokoontumiset olivat lähinnä vierailuja veljien luona syntymä- 
päivien tai muiden teemojen takia. Kymenlaaksolaisten järjestäytymisaste pysyi varsin 
löyhänä. Kokouksetkaan eivät olleet säännöllisiä, vaan jokaisen tilaisuuden päätteeksi 
sovittiin seuraavasta tapaamisajankohdasta. 

Varsinaiset kokoontumiset aloitettiin Kouvolassa Leo Sormusen ollessa Veljesavun 
puheenjohtajana eli 1980-luvun loppupuolella. Ensimmäisiin kokouksiin osallistuivat 
Sakari Haikala, Mauri Kurri, Ale Laine, Olli Partanen, Simo Rautala ja Osmo Vilkku- 
maa. Partasen mukaan nämä kokoukset olivat lähinnä seurustelu- ja muistelutilaisuuk- 
sia, ja kokoontumispaikkana oli Rosalie-niminen kahvila. Kokoonnuttiin kolme, neljä 
kertaa vuodessa, ja osanottajia oli kuudesta kymmeneen. Jokaisen istunnon jälkeen vel- 
jet sopivat seuraavasta kokoontumisajasta. 

Lappeenrannassa ei Kymenlaakson tavoin ollut varsinaista kerhotoimintaa, mutta 
sielläkin kokoonnuttiin kuitenkin Arvo Pääkkösen ja sittemmin Pentti Sallan johdol- 
la. Niinpä Lappeenrannassa ja Imatralla asuneet veljet kutsuivat kymenlaaksolaiset 16. 
syyskuuta 1986 vieraikseen Lappeenrannan varuskunnan toimiupseerikerholle. Sinne 
kokoontui kolmattakymmentä veljeä katsomaan pataljoonan filmiä, saunomaan ja il- 
lastamaan. 

Osmo Vilkkumaa toimi Valkealan Rapojärvellä Kouvolan seudun veteraanimajan 
isäntänä, ja hän kutsui muutaman kerran Kymenlaakson veljiä majalle. Siellä vieraili- 
vat myös Veljesavun johtokunnan jäsenet Reino Rantanen ja Kaarlo Heiskanen yhdes- 
sä saksalaisen veteraanijärjestön edustajien kanssa vuonna 1984. Myös Karl-Heinz Ertel 


vieraili Kymenlaaksossa 1986, jolloin Lisa Parjanen järjesti kotonaan kahvitilaisuuden 

OTT SELIN 


Kymenlaakson veljiä kesätapaamisessaan Haminan Husulassa 11.5.1995, vasemmalta Arvo Pääkkö- 
nen, Tauno Pohjanlehto, Raita Partanen, Lisa Parjanen, Sulo Suorttanen, isäntänä toiminut Jari Heik- 
kilä, Björn Voigt, Eila Heikkilä, Olavi Larmala ja Pentti Salla. Kuvan otti kerhon vetäjä Olavi Partanen. 


hänen ja hänen vaimonsa kunniaksi. Ertel kävi tällä matkallaan yhdessä Tauno Pohjan- 
lehdon kanssa myös Mikkelin Jalkaväkimuseossa antamassa asiantuntija-apua SS-näyt- 
telyn järjestämisessä. Näyttelyn avajaisiin osallistui Lisa Parjanen ja seitsemän Kymen- 
laakson veljeä. 

Kouvolan seudulla oli vuoden 1988 lopussa 16 Veljesavun jäsenenä olevaa vapaaeh- 
toista. Lisäksi Etelä-Kymenlaaksossa asui samaan aikaan 5 veljeä. Kotkan seudun veljil- 
lä ei sanottu olleen omassa seurassa pidettyjä palavereja. Sen sijaan sikäläiset veljet osal- 
listuivat aktiivisesti reserviupseerikerhon toimintaan? 

Kouvolan kerhon toiminta jatkui Partasen vetämänä vuoteen 2000. Tuolloin vetovas- 
tuun otti nuorempaan polveen lukeutunut Jari Heikkilä, joka oli jo 1990-luvulla järjes- 
tänyt veljille kesätapaamisia kodissaan Haminan Husulassa. Heikkilän otettua vetovas- 
tuun kerhon toiminnasta Kotkan ja Haminan seudun veljet alkoivat aikaisempaa aktii- 
visemmin osallistua Kouvolassa pidettyihin kokouksiin. Lappeenrannan veljiäkin alkoi 
tulla mukaan. Kokouspaikkana oli aluksi Kouvolan rautatieaseman ravintolan kabinet- 


ti, sittemmin Kouvolan sotavammaisten omistama Haanojan palvelukeskus. 


530 


Kymenlaakson väkeä Helsingissä pidetyssä vuosikokouksessa 1990-luvulla, vasemmalta Lisa Par- 
janen, Sulo Suorttanen ja Jorma Laurikainen, jonka vieressä Veljesavun pitkäaikainen sihteeri Oiva 
Heikanen. Lähinnä kameraa oikealla Olavi Partanen. 


Mitään jäsenmaksuja kymenlaaksolaiset eivät perineet. Tarvittavat varat saatiin mm. 
pataljoonan historiakirjaa myymällä. Vuonna 2004 kerhon viimeinen aktiviteetti oli mat- 
ka Mikkelin Jalkaväkimuseoon, ja matkan aikana vierailtiin myös Utissa. Tähän matkaan 
käytettiin kerhon viimeiset varat, ja kokoontumiset päättyivät veljien kunnon heiken- 
nyttyä niin, ettei yhteisiin tilaisuuksiin ollut enää mahdollisuutta. 

Kymenlaakson tavoin vapaaehtoisten veljestoiminta Lahdessa oli varsin epävirallis- 
ta. Ensimmäisen kerran kaupungissa kokoontui 26 veljeä yhteiseen tilaisuuteen vuon- 
na 1976. Siitä sai alkunsa tapa, että veljet kokoontuivat kahdesti vuodessa, keväisin ja 
syksyisin Unto Ilmevallan johdolla. Rahastonhoitajana toimi Sakari Jussila. Paikalla oli 
yleensä parisenkymmentä veljeä, ja osanottajia oli reilusti enemmänkin silloin, kun vai- 
mot olivat mukana. 

Kuten monissa kerhoissa, Lahdessakin kerättiin postimaksuja ja huomionosoituksia 
varten viisikymppiä hengeltä vuodessa. Vuotuiset kokoontumiset olivat ilmeisiä seurus- 
telu- ja muistelutilaisuuksia. Pataljoonan filmi toki katsottiin, ja muutamia kertoja lah- 


telaiset osallistuivat Veljesavun järjestämiin tilaisuuksiin kuten Hietaniemen muistopaa- 

Lahden seudun vapaaehtoisia aseveljineen Unto Ilmevallan 90-vuotispäivillä 31.1.2009 Lahden up- 
seerikerholla. Vasemmalta Uuno Ström, Timo Nurmi, päivänsankari Unto Ilmevalta, Paavo Viitala, 
Antti Mäkinen, Ilmari Viljaranta ja Äke Kelin. 


den paljastustilaisuuteen 1984, Mikkelin Jalkaväkimuseon SS-osaston avajaisiin 1986 ja 
Hangon-matkaan 1988. Syksyllä 1989 Lahden seudun veljet vierailivat Keijo Kääriäisen 
luona Lammilla, jossa mm. katseltiin diakuvia sotareissusta. 

Kerhon merkittävimpänä tapahtumana pidettiin Veljesavun vuosikokouksen järjestä- 
mistä Lahdessa 1985. Lahdesta tuli myös kaksi Veljesavun puheenjohtajaa, Pekka Num- 


mi ja Unto Ilmevalta?$7 

Kunnian miehet 


”Me voimme menettää kaiken muun, mutta emme kunniaamme” kirjoitti Jukka Tyrk- 
kö elokuussa 1944, kun sotilaallinen tilanne oli kääntynyt Suomen kannalta kohtalok- 
kaaksi. Hän oli ilmeisen oikeassa. 

Tämän kirjan nimi ei ole suotta ”Kunnian miehet”. Nimi tulee luonnollisesti suoma- 
laistenkin Waffen-SS-miesten vyön soljessa olleesta tekstistä ”Meine Ehre heißt Treue” — 
kunniani on uskollisuus. Tuo saksalaisperäinen teksti ei kuitenkaan ole läheskään ainoa 
perustelu sille, että vuosien 1941-1943 suomalaisvapaaehtoisia voidaan yleisesti ottaen 
pitää kunnian miehinä. Luonnollisesti noin 1 400 miehen joukkoon mahtui kunniakä- 
sitteeseen monella tavoin suhtautuvia, mutta valtaosa heistä kunnioitti keskeisen tärkei- 
tä asioita. He kunnioittivat itsenäistä isänmaataan, he kunnioittivat länsimaista vapautta 
ja he kunnioittivat keskinäistä aseveljeyttään. Heille oli myös olennaisen tärkeää keski- 
näinen solidaarisuus silloin, kun kysymys oli vammautuneiden tai puutteessa eläneiden 
aseveljien avustamisesta taikka kaatuneiden veljien omaisten tukemisesta. 

Jääkäreistä on voitu sanoa, ettei heitä voi joukkona pitää minään ylivertaisina ihmi- 
sinä. He vain sattuivat elämään ajankohtana, jolloin heille tarjoutui Suomen historiassa 
ainutkertainen tilaisuus toimia valtiollisen vapauden etujoukkona. Heidän ansionsa on 
siinä, että he tarttuivat tilaisuuteen. Jääkärien perillisinä itseään pitävät vuosien 1941- 
1943 vapaaehtoisetkaan eivät olleet mitään erityisiä henkilöitä, vaan lähinnä tavallisia 
suomalaisia miehiä. Erona jääkäreihin on kuitenkin se, että he olivat huomattavasti pa- 
remmin valikoituja niin henkisten kuin fyysistenkin ominaisuuksiensa puolesta. Hekin 
tarttuivat tilaisuuteen, mutta heidän osaltaan historiallinen tilanne ei lopulta ollut otol- 
linen samalla tavoin kuin jääkärien aikana. Ulkoinen kunnia ei heitä tästä, heistä itses- 
tään riippumattomasta syystä seurannut samalla tavoin kuin jääkäreitä, mutta henkilö- 
kohtaista kunniaansa vapaaehtoisten ei ole joukkona voitu osoittaa tahranneen. 

Suomalaisten SS-vapaaehtoisten kunniakäsitykset ilmenivät ennen muuta heidän 


järjestötoiminnassaan. Kysymys ei ollut siitä, että he olisivat aina olleet kaikista asioista 

yhtä mieltä. Päinvastoin vapaaehtoiset olivat yksilöitä, jotka hyvinkin voimakkaasti pi- 
tivät oman päänsä ja ajautuivat siitä syystä keskenään aika ajoin erimielisyyksiin. Useim- 
miten kuitenkin asiat riitelivät, eivät niinkään miehet. Muutama poikkeus ei tätä tosia- 
siaa muuksi muuta. 

Veljesavun järjestötoiminta on ollut oma erityinen lukunsa suomalaisessa veteraani- 
toiminnassa. Näin on ensinnäkin siitä syystä, että Saksan-vapaaehtoisten sotakokemuk- 
set ovat olleet poikkeukselliset muihin suomalaisveteraaneihin verrattuna. Se on ollut 
omaleimaista myös siksi, että millekään muulle veteraanitoiminnalle ei ole yritetty ka- 
sata niin paljon esteitä kuin Veljesavun veteraanien aseveljeystyölle. Siinä mielessä suo- 
malaisten SS-vapaaehtoisten järjestötyön historia valottaa koko suomalaisen yhteiskun- 
nan historiaa, sen ylä- ja alamäkiä, useiden vuosikymmenien ajalta. Jo sotavuosina SS- 
miehet ja heidän järjestönsä SS-Aseveljet oli eräänlainen poliittinen ilmapuntari. Mitä 
pidemmälle Suomen pyrkimykset päästä erillisrauhaan edistyivät, sitä tiukemmin julki- 
nen valta suhtautui SS-miehiin ja heidän järjestöönsä. Keinona olivat ennen muuta so- 
dan ajan sensuuri, ja lopulta välirauhansopimuksen jälkeen järjestön lopettaminen, jo- 
hon jouduttiin maan rajojen ulkopuolelta tulleesta paineesta. 

Kun poliittinen ilmapuntari näytti poikkeuksellisen voimakasta matalapainetta so- 
danjälkeisinä vuosina, Saksan-vapaaehtoisten asevelitoimintaa ei sallittu lainkaan. Suo- 
men kansainvälisen aseman vähittäinen parantuminen 1950-luvun alkupuolella antoi 
jälleen mahdollisuuden järjestötoiminnan aloittamisen. Sillä oli kuitenkin tiukat rajat. 
Veljesapu oli — sen oli oltava — tiukasti vain huoltoyhdistys, jolla ei saanut käytännös- 
sä olla kansainvälisiä yhteyksiä eikä periaatteessa perinnetoimintaakaan. Suomettumis- 
vuosina suhtautuminen Veljesapuun kiristyi huipentuen vuoden 1976 lakkautusvaati- 
muksiin, joissa rajantakaisella puuttumisella oli jälleen oma roolinsa. 

Vaikka tällaisista vaikeuksista selvittiin, Veljesavun toimintaa on yritetty vuosikymme- 
nien ajan ja vielä Neuvostoliiton sortumisen jälkeenkin, jopa 2010-luvulla, häiritä sen- 
saatiokirjoituksilla ja katteettomilla väitteillä. Vapaaehtoisten mainettakin kunnian mie- 
hinä on yritetty toistuvasti kyseenalaistaa. Tämä kaikki on tapahtunut ilman, että Vel- 
jesapu olisi järjestönä antanut todellista aihetta toimintansa arvostelemiseen. Veljesapu 
on halunnut toimia jäsentensä parissa suuremmin julkista huomiota herättämättä, kes- 
kinäistä aseveljeyttä ja aseveljeyden perinteitä vaalien. Sitäkään kaikki eivät olisi yhdis- 
tykselle ja sen ikääntyville, kovia kohtaloita kokeneille jäsenille suoneet. 

Kunnian miehet hoitivat kaikki ne velvollisuudet, joita he niin kaatuneita aseveljiään 
kuin toinen toisiaankin kohtaan olivat velvolliset hoitamaan aseveljeyden muiston säily- 
miseksi. Projektit, jotka jo sota-aikana oli otettu tavoitteiksi, hoidettiin loppuun, vaik- 


ka ulkoisten vastoinkäymisten takia tämä otti aikansa. Veljet rahoittivat käytännössä pa- 

taljoonansa historian kirjoittamisen, vaikka kirjoittaja tekikin työnsä riippumattoma- 
na tutkijana. Yhdistys pystytti Helsingin Hietaniemen hautausmaalle kaatuneiden ase- 
veljien muistokiven. Se sai aikaan aseveljien matrikkelin. Saatiinpa jopa Itä-Ukrainaan 
muistomerkki sinne haudatuille aseveljille rajusta kotimaisesta arvostelusta huolimatta. 
Tämä kaikki tehtiin ilman yhteiskunnalta saatua tukea. 

Veljesapu muuttui käytännössä perinneyhdistykseksi vuosituhannen vaihteen tienoil- 
la, kun sen säännöt ensi kertaa uudistettiin ja nuoremman polven jäseniä alettiin hyväk- 
syä yhdistyksen täysivaltaisiksi jäseniksi. Tämä tapahtui aikaisemmin kuin muissa vete- 
raanijärjestöissä, joissa muutos on ollut melkoisen hidas. Vaikeuksitta prosessissa ei Vel- 
jesavussakaan onnistuttu. 

Vuosikymmenet ovat muuttaneet asennoitumista Veljesapuun ja sen alkuperäisiin jä- 
seniin. Yhdistys on yhä paremmin hyväksytty veteraani- ja perinnejärjestöksi muiden 
joukkoon. Kokonaan syrjintäyrityksistä ja mustamaalauksesta ei kuitenkaan ole päästy 
eroon. Ehkä ulkoiset tölvimiset ovat olleetkin osaltaan se suola, joka on pitänyt Veljes- 


avun koossa. On haluttu pitää kiinni kunniasta, joka on liittänyt veljet aikanaan yhteen 


ja kantanut läpi sodanjälkeisten vuosikymmenien. 

SS-Aseveljet ry:n johtokunnan 


jäsenet 1942—1944 


Puheenjohtaja 
Kalervo Kurkiala 1942-1944 


Varapuheenjohtajat 
Jouko Itälä 1942-1943 
Karl-Erik Ladau 1943-1944 


Sihteerit 
Unto Boman 1942-1943 
Jukka Tyrkkö 1943-1944 


Rahastonhoitaja 
Olli Somersalo 1943—1944 


Jäsenet 

Unto Boman 1942-1944 
Erik Hilden 1942-1943 
Jouko Itälä 1942-1944 
Gösta Karvinen 1942-1943 
Karl-Erik Ladau 1942—1944 
Kim Lindberg 1942-1943 


Jukka Tyrkkö 1942-1944 
Valle Vainio 1942-1943 
Aarre Vuokko 1942-1944 
Lauri Vuorio 1942-1944 
Juhani Hukkanen 1943-1944 
Lasse Ilmevalta 1943-1944 
Tapani Linna 1943-1944 
Auvo Nieminen 1943-1944 
Toivo Tervanen 1943-1944 
Esko Tiainen 1943-1944 
Eljas Tuokko 1943-1944 


Varajäsenet 

Mauno Alhainen 1942-1943 
Leo Lappalainen 1942-1943 
Taisto Liuttu 1942-1943 
Erkki Silanterä 1942-1943 
Matti Tamminen 1942-1943 
Olavi Ahonen 1943-1944 
Paavo Alanko 1943-1944 
Oiva Kyrö 1943-1944 


Reino Mäkeläinen 1943-1944 
Reino Pekkarinen 1943-1944 


Veikko Paavola 1942-1943 
Yrjö Tenomaa 1942-1944 

Veljesapu ry:n ja Veljesapu-Perinneyhdistys ry:n 


johtokunnan/hallituksen 


Puheenjohtajat 

Yrjö Tenomaa 1955-1956 
Pekka Soila 1956—1958 
Pekka Kurvinen 1958-60 
Alf Silfverberg 1960-1962 
Kalevi Haapaniemi 1962-1969 
Mauno Kannari 1969-1973 
Jaakko Nortio 1973-1979 
Karl-Erik Ladau 1979-1980 
Ensio Anttila 1980-1985 
Leo Sormunen 1985-1988 
Tapio Sormunen 1988-1995 
Pekka Nummi 1995-1997 
Heikki Olsson 1997-2001 
Matti Konkola 2001-2003 
Kosti Cande 2003-2005 
Pekka Karras 2005-2007 
Unto Ilmevalta 2007-2009 
Pekka Kääriäinen 2009- 


Varapuheenjohtajat 

Heikki Mansala 1955-1956 
Pekka Kurvinen 1956-1958 
Aarne Roiha 1958-1960 
Kalevi Haapaniemi 1960-1962 
Yrjö Tenomaa 1962-1965 
Kosti Ilveskero 1965-1967 
Tauno Pajunen 1967-1968, 1969-1971 
Mauno Kannari 1968-1969 
Risto Juvonen 1971-1972 
Jaakko Nortio 1972-1973 

Esko Markkanen 1973-1985 
Reino Rantanen 1985-1988 
Heikki Olsson 1988-1997 

Jalo Kokkila 1997-2002 


jäsenet 1955—2018 


Kari Ruutu 2002-2004 
Pekka Karras 2004-2005 
Jyrki Forss 2005-2006 

Jyri Koskivaara 2006-2007 
Seppo Saloranta 2007-2011 
Mika Hakanpää 2011-2016 
Jari Oksman 2016- 


Sihteerit 

Kosti Ilveskero 1955-1957 
Seppo Siimestö 1957-1958 
Toivo Vainio 1958-1973 
Oiva Heikanen 1973-1991 
Paavo Kihlberg 1991-2000 
Pentti Liukkonen 2000 
Mika Hakanpää 2000-2002 
Juhani Valo 2002-2007 

Jari Saurio 2007- 


Rahastonhoitajat 

Laine-Maire Kyöstilä 1955-2002 
Britt-Marie Valo 2002-2007 
Pekka Kääriäinen 2007—2009 
Jyri Koskivaara 2009- 


Jäsenet 

Yrjö Tenomaa 1955-1956, 1960-1965 

Pekka Soila 1955-1959 

Heikki Mansala 1955-1961 

Axel Ax 1955-1956 

Kosti Ilveskero 1955, 1965-1968 

Aarne Roiha 1955-1960 

Niilo Kuustie 1955-1957, 1958-1959, 
1966-1971, 1974-1978 

Tauno Pohjanlehto 1955-1956 

Mauno Alhainen 1955 

Reino Rantanen 1955—1960, 1975—1977, 
1985-1988 

Olli Somersalo 1955-1963 

Erkki Karila 1955-1958 

Antti Nahi 1956-1958 

Pekka Kurvinen 1956-1960 

Mauri Sartio 1956-1957 

Pentti Koivisto 1957-1966 

Olavi Vihervaara 1957-1966 

Aarne Lehtimäki 1958—1961 

Leo Heikurainen 1959-1965 

Toivo Jussila 1959-1965 

Alf Silfverberg 1960-1962 

Kalevi Haapaniemi 1960-1969, 
2005-2006 

Ensio Anttila 1961-1973, 1980-1985 

Pentti Liukkonen 1961-1967, 1998-2001 

Paavo Maunula 1963-1966 

Esko Markkanen 1964-1985 

Pentti Kainulainen 1965-1971 

Rainer Hallberg 1965-1968 

Jouko Ilkka 1966-1975, 1978-1981 

Tauno Pajunen 1966-1971 

Reino Forss 1967-1973 

Mauno Kannari 1968-1973 

Erkki Eloranta 1968-1971, 1977-1983 

Erkki Maavuori 1969-1971 

Jaakko Rönnemaa 1971-1974, 1983-1984 

Jalo Kokkila 1971—1974, 1980-2003 

Risto Juvonen 1971-1974 

Aarne Jylhänmaa 1974-1977 

Ture Ahtinen 1974—1977 

Eino Jalas 1973 

Veikko Hallavo 1963-1976 

Martti Rajala 1972-1984 

Toivo Vainio 1973-1981 

Aarne Kähärä 1975-1985 

Keijo Kääriäinen 1976-1979 

Manu Korpinen 1977-1980 

Vilho Malmgren 1977-1980 

Onni Eklund 1979—1982, 1983-1988 

Matti Horjamo 1980—1983 

Vilho Jyrinki 1981-2000 


Leo Loukko 1981—1984 

Aimo Kaloinen 1982—1983 
Heikki Olsson 1983-2001 
Veikko Kivinen 1984—1993 
Lars Bergius 1984-1986 

Kaarlo Heiskanen 1985-1997 
Lasse Järvelin 1985-2006 
Raimo Kallioinen 1986-1995, 1998-2000 
Pekka Nummi 1988-1997 
Veikko Reunanen 1988-2000 
Olli Partanen 1994-2000 
Pekka Murto 1995-1998 
Heikki Raevaara 1995—1998 
Rainer Sormunen 1997-2001 
Unto Ilmevalta 1997-2006, 2007-2009 
Mika Hakanpää 2000-2002, 2010-2016 
Jari Heikkilä 2000-2006 

Kari Ruutu 2000-2004 
Brynolf Palmgren 2000-2006 
Matti Konkola 2001-2003 
Kosti Cande 2001-2005 
Raimo Rosendahl 2001-2006 
Ann-Mari Ilveskero 2002-2005 
Harri Honkanen 2003-2005 
Pekka Karras 2003-2007 

Jyrki Forss 2005-2006 

Jari Saurio 2005- 

Jyri Koskivaara 2006- 

Seppo Saloranta 2006-2011 
Kimmo Toivola 2006-2007 
Carl G. Wallgren 2006-2007 
Unto Ilmevalta 2007-2009 
Pekka Kääriäinen 2007— 

Jouko Laitinen 2007-2017 
Erkki Tiinus 2007-2010 
Marko Nikkanen 2011- 

Jari Oksman 2016- 

Mikko Rautiainen 2017- 


Varajäsenet 

Olli Somersalo 1955 

Seppo Backberg 1955 

Paavo Maunula 1955-1962, 1994-1996 
Mauri Sartio 1955-1956 

Tapani Linna 1955-1956 

Sulo Suorttanen 1956-1958 
Alf Silfverberg 1956-1960 
Kalevi Haapaniemi 1958-1960 
Hilpi Himanka 1960-1967 
Simo Rautala 1960-1964 
Esko Markkanen 1962-1964 
Tauno Pajunen 1964-1966 
Unto Hyvärinen 1964-1966 
Olavi Vihervaara 1966-1974 
Martti Rajala 1966-1971 
Erkki Maavuori 1967-1969 
Harry Viinikainen 1969-1980 
Heikki Olsson 1971-1983 
Matti Horjamo 1974-1976 
Erkki Eloranta 1976-1977 
Joonas Heinäkari 1977-1978 


Veljesavun kunniajäsenet 


Mauno Jokipii 1995 
Karl-Erik Ladau 2002 
Laine-Maire Kyöstilä 2003 
Börje Brotell 2004 
Yrjö Pyyhtiä 2004 
Kalevi Haapaniemi 2004 
Kalevi Könönen 2004 
Veikko Elo 2006 
Unto Ilmevalta 2011 
Vilho Jyrinki 2011 
Kosti Cande 2011 


Jaakko Rönnemaa 1978-1979, 1980-1983 


Ture Ahtinen 1979-1980 
Eero Tulonen 1980-1987 
Eero Talvitie 1983-1986 
Toivo Jussila 1983-1986 
Pekka Murto 1986-1988 
Veikko Reunanen 1986—1988 
Pekka Nummi 1987-1988 
Tauno Manni 1988-1990 
Sakari Miettinen 1988—1992 
Seppo Taivalmaa 1988-1995 
Aarne Pesonen 1990-2000 
Olli Partanen 1992-1994 
Pentti Liukkonen 1995-1999 
Pentti Koivisto 1996-2000 
Kosti Cande 1999—2000 


post mortem 

Veljesavun kultaisen ansiomerkin saajat 1969— 


numero 


SD 0 J A UN K O OD =e 


10 


11 
12 
13 
14 
15 
16 
17 
18 


19 
20 
21 


Vaasa 19.4.1969 


Kalevi Haapaniemi 


Hämeenlinna 7.4.1973 


Mauno Kannari 
Toivo Vainio 


Helsinki 16.4.1977 
Heikki Mansala 

Yrjö Tenomaa 

Kosti Ilveskero 
Pekka Soila 

Pekka Kurvinen 

Alf Silfverberg 
Laine-Maire Kyöstilä 
Niilo Kuustie 

Aarne Roiha 


Helsinki 31.3.1979 
Jaakko Nortio 


Turku 15.3.1980 
Erkki Eloranta 
Rainer Hallberg 
Matti Horjamo 
Vilho Jyrinki 
Aarne Kähärä 
Esko Markkanen 
Martti Rajala 
Toivo Juslenius 


Tampere 21.3.1981 
Karl-Erik Ladau 
Tauno Pajunen 
Oiva Heikanen 


22 
23 
24 


25 
26 
27 
28 
29 
30 
2l 


32 
33 
34 


35 
36 


ST 
38 


39 
40 
41 
42. 
43 
44 
45 
46 

Ture Ahtinen 
Reino Forss 
Reino Rantanen 


Seinäjoki 30.3.1982 
Jouko Ilkka 

Pentti Koivisto 
Jaakko Rönnemaa 
Heikki Olsson 

Esko Hakala 

Erkki Heimolainen 
Toivo Kaunisvesi 


Helsinki 19.3.1983 
Ensio Anttila 
Jalo Kokkila 


Toivo Jussila 


Pori 24.3.1984 
Tapio Sormunen 


Osmo Kaski 


Turku 23.3.1985 
Fino Hakanen 
Olavi Vihervaara 


Lahti 22.3.1986 
Ahti Setälä 

Eero Tulonen 
Onni Eklund 
Paavo Maunula 
Veikko Kivinen 
Eero Talvitie 
Eero Helminen 
Lars Bergius 


47 


48 
49 
50 
51 


52 
53 
54 
55 
56 
57 
58 
59 


60 
6l 
62 


63 
64 
65 
66 
67 


68 
69 
70 
71 
72 
73 


74 
75 
76 
77 
78 


Kesällä 1986 
Karl-Heinz Ertel 


Oulu 27.3.1987 
Leo Loukko 
Aarre Jylhänmaa 
Kaarlo Heiskanen 
Unto Ilmevalta 


Tampere 18.3.1988 
Paavo Koivuvaara 
Pekka Murto 

Harry Viinikainen 
Lasse Järvelin 

Erkki Maavuori 
Antti Nahi 

Leo Sormunen 


Tauno Pohjanlehto 


Jyväskylä 17.3.1989 
Aarne Pesonen 
Raimo Kallioinen 
Veikko Reunanen 


Turku 31.3.1990 
Axel Ax 

Kalervo Ahto 
Sakari Vainio 
Veikko Elo 

Helge Hacklin 


Helsinki 9.3.1991 
Sakari Miettinen 
Niilo Nieminen 
Antero Lanerva 
Tauno Manni 
Björn Lönnblad 
Matti Nylund 


Tampere 30.3.1993 
Mauri Jäntti 

Heimo Nissinen 
Aarre Vuokko 

Yrjö Pyyhtiä 

Seppo Taivalmaa 

79 
80 


81 
82 
83 
84 
85 


87 


86 
88 
89 
90 
91 
92 
93 
94 
95 


96 
97 


98 

99 

100 
101 
102 
103 
104 
105 
106 
107 
108 
109 


110 
111 


Jaakko Korpinen 
Sakari Jussila 


Pori 25.3.1995 
Pekka Nummi 
Torleif Diehl 
Yrjö Rinne 
Heikki Raevaara 
Paavo Kihlberg 


Oulu 21.3.1997 


Onni Kotala (merkki jäänyt jakamatta?) 


Tampere 28.3.1998 

Keijo Laitinen (annettu v. 2000) 
Erkki Tammisto 

Kosti Cande 

Erkki Tähtinen 

Olavi Partanen 

Pentti Liukkonen 


Rainer Sormunen (annettu v. 1999) 


Eino Järvinen 


Vilho Hokkanen 


Helsinki 26.3.1999 
Mika Hakanpää 
Hannu Varrio 


Turku 5.4.2003 
Sinikka Juutilainen 
Sisko Tuominen 
Kari Ruutu 

Lisa Parjanen 
Ilmari Viljaranta 
Jouko Nurminiemi 
Jari Heikkilä 

Ritva Jyrinki (ei ottanut vastaan) 
Eero Nyström 

Eila Rajala 

Jari Saurio 


Olli Wikberg 


Kesällä 2004 
Georg Diers (Korps Steiner) 
Kurt Meyer (Korps Steiner) 


112 
113 


114 


115 
116 


117 


118 
119 


120 
121 


Harald Baumann (Korps Steiner) 
Karsten Vogel (Korps Steiner) 


Helsinki 2.4.2005 
Marjatta Sulosaari 


Helsinki 8.4.2006 
Pekka Karras 
Juhani Valo 


Turku 26.4.2008 
Jouko Laitinen 


Lahti 18.4.2009 
Seppo Saloranta 
Raimo Rosendahl 


Helsinki 25.4.2015 
Klas-Erik Forss 
Sakari Haikala 


122 
123 
124 
125 
126 
127 
128 
129 
130 
131 
132 


133 
134 
135 

Matti Konkola 
Sakari Lahtinen 
Brynolf Palmgren 
Erkki Tiinus 

Jyri Koskivaara 
Kari Kuusela 
Pekka Kääriäinen 
Jaana Lehtonen 
Marko Nikkanen 
Mikko Uola 
Martti Rajasaari 


Helsinki 27.4.2019 
Jukka Haukkala 
Kaarlo Haukkala 
Pasi Syynimaa 


Lähdeluettelo 


Keskeisenä lähteenä on ollut Parolassa sijaitseva 
Veljesapu-Perinneyhdistys ry:n arkisto. 
Tästä arkistosta olevat lähteet on merkitty 
lähdeviitteisiin VA-tunnuksella. 

Veljesavun toimintaan liittyvää arkistoa on 
myös Mika Hakanpäällä Jalasjärvellä. Tämä 
arkisto käsittää lähinnä Veljesavun Etelä- 
Pohjanmaan ja Oulun kerhojen aineistoa. 
Viitteisiin Hakanpään arkiston lähteet on 
merkitty MH-tunnuksella. 

Jouko Laitisen kokoelmista Järvenpäästä olevat 

Sotainvalidien Veljesliiton liittohallituksen pöytäkirja 8.12.1951. Sotainvalidien Veljesliiton arkisto; 
Hoppu 2015, 150-152. 

Sotainvalidien Veljesliitto sisäministeriölle 28.12.1951. Sotainvalidien Veljesliiton arkisto Fa:13, KA. 
Sotainvalidien Veljesliiton liittohallituksen pöytäkirja 12.1.1952. Sotainvalidien Veljesliiton arkisto. 
Valtioneuvoston pöytäkirja 8.5.1952. Ca:405, KA. 

Paasikiven päiväkirja I, 719 (16.10.1946); Valpo HM A:4470, Munck, Ruth Margareta, KA; Turun 
hovioikeuden päätökset 11.11.1946 ja 31.3.1947. Turun hovioikeus Dbb; 264-265, KA; Pohjonen 
2000, 53-57; Lauerma 1966, 1018; Virtanen 2018, 191-199. 

Tyrkkö 1975, 7-8. 

Pohjalaisten ja helsinkiläisten välinen kirjeenvaihto helmi-huhtikuussa 1954. VA. 

Pentti Koivisto Risto Juvoselle 8.4.1954. VA. 

Uusi Kuvalehti 41/1954, 29. 

Somersalon ja Ladaun kirje ilman päiväystä. JMS. 

Veljesapu r.y. 35 vuotta, 6; Tarkastuskertomus 12.2.1954/A. Setälä, O. Sundström, K. Ilveskero; Axel 
Axin muistio heinäkuussa 1987; Heiskasen muistio ”SS-Aseveljistä Veljesapuun” 11.11.1996. VA; 
Suomalaiset SS-miehinä kirjan myyntiesite. JMS. 

Kopio Adenauerin kirjeestä kenraali Hauserille 17.12.1952. JSS. 

Pekka Soila, Veljesapu ry:n synty ja alkutaival. Päiväämätön muistio, VA. 

Ilveskero Pentti Koivistolle 27.4.1954. VA. 

Pöytäkirja kokouksesta 15.1.1955. VA. 

Ks. Söderlund 2010, 72. 

Veljesapu ry:n säännöt. 1975. 

Aarne A. Roiha, Veljesapu ry:n perustamisvaikeuksia 20.3.1985. VA; Achtung 2/2004, 12. 
Veljesapu ry:n perustavan kokouksen pöytäkirja 15.2.1955 ja Veljesavun vuosikokouspöytäkirja 
24.4.2004. VA; Veljesavun ilmoitus yhdistysrekistetiin 15.2.1955 Veljesapu-Perinneyhdistys 67.247, 
PRH. 

Veljesavun johtokunnan pöytäkirja 15.3.1955. VA. 

Sotainvalidien Veljesliiton johtokunnan pöytäkirja 6.2.1954. Sotainvalidien Veljesliiton arkisto. 
Ilveskero Pentti Koivistolle 27.4.1954. VA. 

Valtiopäivät 1954, Liitteet X,28. 

Veljesavun toimintakertomus 1955; Yrjö Tenomaan kirje johtokunnan jäsenille 5.10.1955. VA. 
Veljesavun kiertokirje, joulukuu 1971. VA. 

Berijan tarhat -kirjasta, Parvilahdesta ja Kekkosesta ks. Ilta-Sanomat 25.5.2002. 

Sotainvalidi 3/2002. 

Niilo Kuustien kirje 10.2.1955. VA. 

Jääkärien Muistomerkkisäätiön kirje Veljesavulle 2.1.1958. VA. 

Veljesavun ylimääräisen kokouksen pöytäkirja 27.5.1955 ja toimintakertomus vuodelta 1955. VA. 
Veljesavun kiertokirje 1955 ilman päiväystä. JMS. 

Veljesavun kiertokirje invalideille, ilman päiväystä. JMS. 

Kutsu kokoukseen 20.11.1955. JL; Veljesavun ylimääräisen kokouksen pöytäkirja 20.11.1955. VA. 
Hämeen Yhteistyö 24.11.1955. 

Tenomaa Ladaulle 11.6.1956. VA. 

Veljesavun vuosikokouspöytäkirja 8.4.1956 ja tilinpäätös 31.12.1955; Veljesavun kiertokirje 
24.2.1956. VA. 

Tenomaan kirje johtokunnan jäsenille 5.10.1955; Luettelo ”Ensimmäiset jäsenet Veljesapu ry:ssä’. VA. 
Veljesavun kiertokirje tammikuulla 1957. JMS. 

Veljesavun vuosikokouksen pöytäkirja 17.3.1957 ja toimintakertomus 1956. VA; Veljesapu ry. 35 
vuotta, 9-10. 

Veljesavun kiertokirje 10.11.1957. VA. 

Veljesavun vuosikokouksen pöytäkirja 16.3.1958. VA. 

Kokouskutsu Tampereen kokoukseen 1.11.1958. VA. 

Veljesavun veisuvihko 1958. 

Veljesavun vuosikokouksen pöytäkirja 1.3.1959. VA. 

Parvilahden kirje Paavo Maunulalle 17.3.1959. VA. 

Veljesavun johtokunnan pöytäkirja 5.1.1960. VA. 

Huyn 1979, 39—40. 

Kotonen 2018, 69. 

Vrt. Kotonen 2018, 70. 

199 Ilta-Sanomat 2.1., 4.1. ja 5.1.1960; Veljesavun työvaliokunnan pöytäkirja 5.1.1960 ja kiertokirje 
tammikuu 1960. VA. 

200 Pekka Kurvinen Kalervo Kurkialalle 3.5.1958. VA. 

201 Veljesavun kiertokirje helmikuu 1959. VA. 

202 Veljesavun kiertokirje, kesäkuu 1960. VA. 

203 Veljesavun johtokunnan ja valtuuskunnan yhteisen kokouksen esityslista 28.2.1960. VA. 

204 Veljesavun vuosikokouksen pöytäkirja 20.3.1960. VA. 

205 Achtung4/1998; Parvilahden kirje Paavo Maunulalle 17.3.1959. VA. 

206 Veljesavun vuosikokouspöytäkirja 15.4.1972 ja kiertokirje, syyskuu 1974. VA. 

207 Veljesavun kiertokirje, huhtikuu 1976. VA. 

208 Heikasen kiertokirje tukimiehille 9.11.1979; Valtiovarainministeriön päätös 19.12.1979. VA. 

209 Veljesavun johtokunnan pöytäkirja 9.5.1989. VA. 

210 Veljesavun kiertokirje (1955). VA. 

211 Veljesavun toimintakertomus 1959-1960. VA. 

212 Luettelo ”Ensimmäiset jäsenet Veljesapu ry:ssä’. VA. 

213 Veljesavun johtokunnan pöytäkirja 12.2.1959 ja vuosikokouspöytäkirja 1.3.1959. VA. 

214 Veljesavun toimintakertomukset 1955-1959. VA. 

215 Veljesavun johtokunnan pöytäkirja 15.2.1956. VA. 

216 Tenomaan kirjeet Steinerille 23.9.1955 ja 13.1.1956. VA 

217 Parvilahden kirje Steinerille 5.7.1956. VA, 

218 Kenraali Steinerin matkaohjelma. VA; Ruusukallio 2005, 152-155. 

219 Steinerin kirje Koivistolle 27.12.1956. VA. 

220 Ilkka 31.10.1955. 

221 Asetus 390/1956; Honkasalo 2000, 348-349. 

222 Ruusukallio 2005, 149. 

223 Veljesavun johtokunnan pöytäkirja 23.7.1956, kiertokirjeet heinäkuussa ja joulukuussa 1956 ja 
Veljesavun toimintakertomus 1956; Kurvisen ja Ilveskeron kiertokirje heinäkuussa 1956. VA. 

224 Veljesavun kiertokirje, lokakuu 1958. VA. 

225 Veljesavun toimintakertomus 1958-1959. VA. 

226 Veljesavun vuosikokouspöytäkirja 21.5.1961 ja Veljesavun kirje Sotainvalidien Veljesliitolle 15.5.1961. VA. 

227 Sotainvalidien Veljesliiton johtokunnan pöytäkirja 17.5.1961. Sotainvalidien Veljesliiton arkisto. 

228 Veljesavun kiertokirje 24.2.1956. VA. 

229 Veljesavun toimintakertomus 1961. VA. 

230 Veljesavun johtokunnan pöytäkirjat 5.12.1975 ja 13.2.1976. VA. 

231 Veljesavun jäsentiedote kesäkuussa 1984. VA. 

232 Veljesavun johtokunnan pöytäkirja 19.5.1992. VA. 

233 Lauerma 1966, 1018. 

234 Achtung 3/1996; Virtanen 2018, 250-251. 

235 Tyrkkö 1960, 305. 

236 Toimikunnan pöytäkirja 11.6.1956 ja Veljesavun kirje 11.5.1956. VA. 

237 Veljesavun johtokunnan pöytäkirja 23.7.1956, kiertokirjeet kesäkuussa ja heinäkuussa 1956 ja 
Veljesavun toimintakertomus 1956. VA. 

238 Veljesavun toimintakertomukset 1967 ja 1971. VA. 

239 Toimikunnan pöytäkirja 11.6.1956. VA. 

240 Veljesavun johtokunnan pöytäkirjat 28.3.1958, Lauri Leppäsen sitoumus 19.5.1958 ja Veljesavun 
ylimääräisen kokouksen pöytäkirja 1.11.1958. VA; Veljesapu r.y. 35 vuotta, 10. 

241 Veljesavun johtokunnan pöytäkirjat 7.12.1959 ja 13.4.1960. VA. 

242 Veljesavun vuosikokouspöytäkirja 16.4.1966 ja johtokunnan pöytäkirja 8.11.1969. VA. 

243 Niilo Kuustien kirje Toivo Vainiolle 14.11.1968 ja Veljesavun kiertokirje, marraskuu 1970. VA. 

244 Veljesavun vuosikokouspöytäkirjat 7.4.1973 ja 6.4.1974, kiertokirje, joulukuu 1974, johtokunnan 
pöytäkirjat 27.5. ja 20.11.1974. VA. 

245 Veljesavun jäsentiedote helmikuussa 1983. VA. 

246 Veljesavun johtokunnan pöytäkirjat 8.5. ja 30.10.1991 sekä 20.10.1992, SS-Sturmmann-patsaan 
myyntiesite. VA. 

Veljesavun jäsentiedote helmikuu 1993. VA. 

Veljesavun kiertokirje 29.5.1957 ja toimintakertomus 1957. VA. 

Veljesavun johtokunnan pöytäkirjat 28.3.1958, 1.3. ja 7.12.1959. VA. 

Veljesavun johtokunnan pöytäkirja 5.10. ja 15.12.1958, 12.2. ja 1.3.1959. VA. 

Veljesavun kiertokirje, huhtikuu 1960, VA. 

Veljesavun ylimääräisen kokouksen pöytäkirja 1.11.1958, liite. VA. 

Veljesavun johtokunnan pöytäkirja 16.5.1958. VA. 

Veljesavun kiertokirje, lokakuu 1958. VA; Ks. Matikkala 2017, 491—492. 

Veljesapu r.y. 35 vuotta, 21. 

Veljesavun kiertokirje lokakuu 1987. VA. 

Veljesavun kiertokirje, huhtikuu 1960. VA. 

Veljesavun kiertokirje, kesäkuu 1960. VA. 

Veljesavun johtokunnan pöytäkirjat 23.11.1973 ja 26.5.1977. VA. 

Ks. Päämajan Käskylehti N:o 19/24.6.1942 ja Päämajan komento-osaston kirjelmä 3.7.1942. 
Kopiot VA:ssa. 

Puolustusvoimain komentajan esittely tasavallan presidentille 31.10.1945. Kopio VA:ssa. 
Veljesavun kirjelmä puolustusministeriölle 10.1.1958. VA. 

Valtiovarainministeriö Uudenmaan lääninhallitukselle 12.5.1958. VA. 

Pääesikunta Uudenmaan lääninhallitukselle 12.8.1958. VA. 

Erik Heinrichsin lausunto 11.11.1958. VA. 

Olavi Rytkölän lausunto 30.9.1958. VA. 

Allekirjoittamaton lausunto huhtikuussa 1960. VA. 

Valtiopäivät 1958 Liitteet IV, 3 ja 4. Lakiasiain aloitteet N:o 9 ja 10. 

Pääesikunta B. Lönnbladille 1.7.1959. VA. 

Veljesapu r.y. 35 vuotta, 11-12. 

Veljesavun johtokunnan pöytäkirja 29.10.1958, VA; Parvilahti 1958, 299-301. 

Veljesavun toimintakertomus 1956, johtokunnan pöytäkirja 28.9.1956 ja Veljesavun kiertokirje 
29.5.1957. VA. 

Niilo Lauttamus Veljesavulle 29.12.1956 ja Pekka Kurvinen Niilo Lauttamukselle 5.2.1957. VA. 
Veljesavun johtokunnan pöytäkirja 16.5.1958. VA. 

Veljesavun johtokunnan pöytäkirja 3.8.1958 ja sopimus 4.9.1958. VA. 

Parvilahden markkinointikirje SS-vapaaehtoisille, marraskuu 1958 ja arvostelupyyntö, 
joulukuu 1958. VA. 

Helsingin Sanomat 11.12., 14.12. ja 19.12.1958. 

Veljesavun johtokunnan pöytäkirjat 15.12.1958 ja 12.2.1959 sekä ja kiertokirje helmikuussa 1959. 
VA; Veljesapu r.y. 35 vuotta, 12. 

Parvilahden kirje Paavo Maunulalle 17.3.1959. VA. 

Veljesavun vuosikokouksen pöytäkirja 1.3.1959, liitteet. VA. 

Sopimus 26.10.1959. VA. 

Kilpailukutsu 30.6.1959; Veljesavun kiertokirje 1.12.1960. VA. 

Veljesavun toimintakertomus 1960-1961 ja kiertokirje, kesäkuu 1960. VA. 

Veljesavun vuosikokouspöytäkirja 22.4.1967 ja toimintakertomus 1966; kiertokirjeet, kesäkuu 1967 ja 
joulukuu 1967. VA. 

Veljesavun vuosikokouspöytäkirja 20.4.1968. VA. 

Kustannussopimus 7.11.1968. VA. 

Jokipii 1996, 5-7. 

Veljesapu r.y. 35 vuotta, 15 

Veljesavun vuosikokouspöytäkirja 19.4.1969. VA; Vaasa 20.4.1969; Veljesapu 35 vuotta, 16. 
Veljesapu 35 vuotta, 15; Veljesavun toimintakertomus 1968, johtokunnan pöytäkirjat 13.6. ja 
8.11.1969; Veljesavun kiertokirje valtuuskunnan jäsenille 14.11.1969. VA; Achtung 3/1998. 
Jokipiin kirje Leo Sormuselle 9.1.1988, Veljesavun jäsentiedote toukokuu 1988, Veljesavun johtokunnan 
pöytäkirjat 25.10. ja 1.12.1988 sekä Veljesavun kirje Jokipiille 5.12.1988. VA. 

Veljesavun johtokunnan pöytäkirja 30.10.1991. VA. 

Veljesavun johtokunnan pöytäkirja 29.1.1992. VA. 

Luovutussopimus 23.4.1992; Veljesavun johtokunnan pöytäkirjat 19.5. ja 20.10.1992. VA. 
Veljesavun johtokunnan pöytäkirja 22.2.1995. VA. 

Veljesavun johtokunnan pöytäkirja 20.4.1995. VA. 

Veljesavun johtokunnan pöytäkirja 20.9.1995. VA. 

Veljesavun johtokunnan pöytäkirjat 13.12.1995 ja 23.4.1996. VA. 

Achtung 2/1996. 

Jokipii 1996, 8. 

Veljesavun johtokunnan pöytäkirja 24.9.1996. VA; Achtung 1/1997. 

Veljesavun johtokunnan pöytäkirja 20.11.1996. VA. 

Hämeen Yhteistyö 17.5., 18.5., 19.5., 20.5. ja 21.5.1961. 

Veljesapu r.y. 35 vuotta, 13; Ruusukallio 2005, 155. 

Veljesavun vuosikokouspöytäkirja 21.5.1961 ja kiertokirje 29.3.1961. VA. 

Veljesavun vuosikokouspöytäkirja 25.3.1962. VA. 

Veljesavun vuosikokouspöytäkirja 23.5.1963 ja kiertokirje, kesäkuu 1963. VA. 

Veljesavun vuosikokouspöytäkirja 19.4.1964. 

Veljesavun toimintakertomus 1964 ja vuosikokouspöytäkirja 3.4.1965. VA. 

Veljesavun vuosikokouspöytäkirja 24.4.1971. VA. 

Veljesavun vuosikokouspöytäkirja 16.4.1966 ja johtokunnan pöytäkirja 9.5.1966. VA. 

Vrt. Kotonen 2018, 70. 

Veljesavun vuosikokouspöytäkirja 22.4.1967 ja johtokunnan pöytäkirja 15.6.1967. VA. 
Veljesavun vuosikokouspöytäkirja 20.4.1968. VA. 

Veljesavun toimintakertomus 1968. VA 

Veljesavun vuosikokouspöytäkirja 19.4.1969 ja johtokunnan pöytäkirja 13.6.1969. VA. 
Veljesavun vuosikokouspöytäkirja 25.3.1962 ja kiertokirje 12.6.1962. VA. 

Veljesavun toimintakertomus 1968. VA. 

Veljesavun toimintakertomus 1969. VA. 

Veljesavun toimintakertomukset ja tilinpäätökset 1960-1969. VA. 

Erkki Tiinuksen kirje Haapaniemelle 27.1.1964; Veljesavun johtokunnan pöytäkirja 27.2.1966 ja 
vuosikokouspöytäkirja 16.4.1966. VA; Veljesapu r.y. 35 vuotta, 14. 

Jokipii 1996, 367-368. 

”Kutin” (ilmeisesti Tapio Kutinlahti) kirje Unto Bomanille 28.10.1942 (kopio). MH. 

Vaasa 20.4.1967. 

Veljesapu r.y. 35 vuotta, 14; Veljesavun kokouspöytäkirjat 16.4.1966 ja 6.4.1974. VA. 
Veljesavun kiertokirje, joulukuu 1974 ja johtokunnan pöytäkirja 20.11.1974. VA. 

Veljesavun johtokunnan pöytäkirja 12.6.1975. VA. 

Helsingin kerhon muistio 10.5.1976. VA. 

Veljesavun johtokunnan pöytäkirjat 1.4. ja 16.4.1977. VA. 

Ala-Nikkolan ja Kurvisen lausunto 23.8.1977. VA. 

Pataljoonan lipun käyttöä koskeva kirjeenvaihto 1977-1978 ja N.s. Pataljoonan lipun määrittely ja 
käyttöohjesääntö. VA. 

Veljesavun Turun kerhon ”Katsaus toimintaamme ajalta 13.3.1976—12.4.1977 ja Elorannan H-V--kirje 
23.3.1978. VA. 

Veljesavun Turun kerhon kirje Veljesavulle 15.4.1977. VA. 

Veljesavun Etelä-Pohjanmaan kerhon kirje Veljesavulle 5.4.1977 ja Erkki Elorannan H-V--kirje 
23.3.1978. VA. 

Veljesavun Turun kerhon kokousmuistio 30.5.1977 ja Erkki Elorannan H V.-kirjeet 3.6.1977 ja 
23.3.1978. VA. 

V. Malmgrenin Hyvä Veli -kirje 27.2.1978. VA. 

Pekka Kurvisen kirje Erkki Elorannalle 19.2.1978. VA. 

Erkki Elorannan H V--kirje 23.3.1978 ja Veljesavun johtokunnan pöytäkirja 1.3.1978 ja kiertokirje, 
maaliskuu 1978. VA. 

Erkki Eloranta, Muistiinpano Turussa 2.3.1978. RR. 

Veljesapu ry:n Turun seudun jäsenten kerhon toimintakertomus ajalta 12.4.1977—31.3.1978 ja Turun 
kerhon vuosikokouksen pöytäkirja 22.5.1978. VA. 

378 
379 
380 
381 
382 
383 
384 
385 


Veljesavun johtokunnan pöytäkirjat 4.1.1980 ja 20.11.1996. VA. 

Asetukset 380 ja 383/1978. 

Nortion kirje Veljesavun johtokunnalle 3.2.1983. VA. 

Veljesavun johtokunnan pöytäkirjat 19.3.1983 ja 15.2.1984. VA. 

Veljesavun johtokunnan pöytäkirja 14.11.1989. VA. 

Suomen Käsityön Ystävät Oy:n tarjous 26.7.1989 ja Veljesavun johtokunnan pöytäkirja 5.9.1989. VA. 
Veljesavun johtokunnan pöytäkirjat 19.9. ja 21.11.1990. VA. 

Veljesavun johtokunnan pöytäkirja 8.5.1991. VA. 

Veljesavun johtokunnan pöytäkirja 30.10.1991. VA. 

Veljesavun pöytäkirja 29.1.1992. VA. 

Achtung 2/1996. 

Veljesavun vuosikokouspöytäkirja 18.4.1970 sekä johtokunnan pöytäkirjat 8.11.1969 ja 14.2.1970, 
Veljesavun kiertokirje, kesäkuu 1970. VA; Turun Sanomat 19.4.1970. 

Veljesavun kiertokirje, marraskuu 1970; Cande 2013, 129-131. 

Veljesavun johtokunnan pöytäkirja 14.2.1970. VA; Mutista ks. Tyrkkö 1960, 308-311. 

Veljesavun johtokunnan pöytäkirja 10.10.1970. VA. 

Veljesavun kiertokirje, kesäkuu 1971 ja johtokunnan pöytäkirja 25.5.1971. VA. 

Hämeen Yhteistyö 5.5.1971; Tiedonantaja 6.5.1971; Länsi-Savo 20.5.1971. 

Valtiopäivät 1971, pöytäkirjat I, 908. 

Veljesavun vuosikokouspöytäkirja 24.4.1971 ja kiertokirjeet, kesäkuu ja joulukuu 1971. VA; Veljesapu 
35 vuotta, 16. 

Veljesavun vuosikokouspöytäkirja 15.4.1972, johtokunnan pöytäkirja 14.6.1972 ja toimintakertomus 
vuodelta 1972 sekä jäsentiedote maaliskuussa 1978. VA. 

Veljesavun vuosikokouspöytäkirja 7.4.1973 ja johtokunnan pöytäkirja 24.5.1973. VA. 

Veljesavun vuosikokouspöytäkirja 6.4.1974 ja toimintakertomus 1974 sekä johtokunnan pöytäkirja 
27.5.1974. VA. 

Veljesavun kiertokirje, maaliskuu 1975 ja Richard Schulzen kirje Jaakko Nortiolle 19.9.1975; Veljesavun 
johtokunnan pöytäkirjat 12.6. ja 2.10.1975, Veljesavun toimintakertomus 1975. VA. 

Helsingin kerhon kokousmuistiot 1.9. ja 3.11.1976. VA. 

Veljesavun johtokunnan pöytäkirjat 21.1.ja 28.4.1986 sekä vuosikokouspöytäkirja 22.3.1986. VA; 
Veljesapu r.y. 35 vuotta, 20. 

Veljesavun kiertokirje, huhtikuu 1975, VA. 

Veljesavun vuosikokouspöytäkirja 12.4.1975. VA. 

Veljesavun johtokunnan pöytäkirja 12.6.1975 ja kiertokirje kesäkuu 1975. VA. 

Veljesavun Etelä-Pohjanmaan kerhon muistio 7.5.1975. VA. 

Veljesavun kiertokirjeet, joulukuu 1975 ja maaliskuu 1976. VA. 

Pohjanmaan Kansa 18.2. ja 27.3.1976; Veljesapu 35 vuotta, 18. 

Helsingin kerhon muistio puhelinkeskustelusta Nortio — Kähärä 3.4.1976. VA. 

Suomen Sosialidemokraatti 29.3.1976. 

Matti Tuovisen muistiot 30.3.1976. Ulkoasiainministeriö 12 L NL. 

Veljesavun johtokunnan pöytäkirja 30.3.1976; Helsingin kerhon muistio puhelinkeskustelusta 
Nortio — Kähärä 3.4.1976. VA. 

Sisäministeriön tiedote 30.3.1976. Supon arkisto; Ilta-Sanomat 31.3.1976; Aamulehti 31.3.1976; 
Helsingin Sanomat 4.4.1976; Veljesapu 35 vuotta, 18. 

Sisäministeriön poliisiylijohtajan sijainen Kyösti Jousimaa Suojelupoliisin päällikölle 30.3.1976 sekä 
Jousimaan lähete. Supon arkisto. 

Risto Toiviaisen ilmoitus 2.4.1976. Supon arkisto. 

Oiva Heikasen puhuttelu 7.4.1976. Supon arkisto: Oiva Heikasen muistio 10.2.1978. VA. 
Veljesavun johtokunnan pöytäkirja 23.4.1976. VA. 

Jyri Ala-Nikkolan selvitys 5.4.1976. Supon arkisto. 

Veljesavun kiertokirje kesäkuussa 1970. VA. 

Suojelupoliisin päällikön kirjelmä sisäministerille 9.4.1976. Supon arkisto. 

Satakunnan Kansa 29.4.1976; Etelä-Suomen Sanomat 3.5.1976. 

Valtiopäivät 1976, pöytäkirjat T, 1003-1004. 

Aamulehti 31.3.1976; Apu 9.4.1976. 


Ylietsivä Niilo Kerttulan ilmoitus 5.4.1976. Supon arkisto; Helsingin kerhon muistio 5.4.1976. VA. 


Veljesapu 35 vuotta, 17. 

Helsingin Sanomat 1.4.1976. 

Etelä-Suomen Sanomat 1.4.1976. 

Pohjanmaan Kansa 6.4. ja 27.4.1976. 

Me-lehti 21.4.1976. 

Turun Sanomat 19.4.1970. 

Kansan Uutiset 11.4.1976. 

Helsingin kerhon muistio 10.5.1976. VA. 

Veljesavun johtokunnan pöytäkirja 5.5.1976. VA. 

Helsingin kerhon muistio 17.9.1976 ” Veli Pekka Kurvinen”. VA. 

Uusi Suomi 21.5.1976. 

Wolfgang Wickin asiasta kirjoitti mm. New York Times 20.3.1976. 

Veljesavun vuosikokouspöytäkirja 30.10.1976. VA. 

Aamulehti 12.8.1976. 

Veljesavun kiertokirje, marraskuu 1976 ja vuosikokouspöytäkirja 30.10.1976. VA. 
Achtung 3/1996. 

Veljesavun vuosikokouspöytäkirja 16.4.1977; Veljesavun äänitteet/L21 ja L22. VA. 
Veljesavun äänitteet/L26. 

Veljesavun vuosikokouspöytäkirja 15.4.1978. VA. 

Erkki Elorannan H.V--kirje 23.3.1978. VA. 


Veljesapu r.y. 35 vuotta, 18; Veljesavun vuosikokouspöytäkirja 31.3.1979 ja johtokunnan pöytäkirja 


28.11.1979; Erkki Elorannan H V--kirje 23.3.1978; Veljesavun äänitteet/L12. VA. 
Tiedonantaja 2.12.1977. 

Veljesavun johtokunnan pöytäkirja 14.2.1970, toimintakertomus ja tilinpäätös 1970. VA. 
Turun Sanomat 19.4.1970. 

Veljesavun johtokunnan pöytäkirja 6.2.1971 ja toimintakertomus 1971. VA. 

Veljesavun toimintakertomus 1972. VA. 

Veljesavun toimintakertomus 1973. VA. 

Veljesavun toimintakertomus 1974. VA. 

Veljesavun kiertokirje joulukuu 1975. VA. 

Veljesavun johtokunnan pöytäkirja 2.6.1975 ja toimintakertomus 1975. VA. 

Veljesavun tilinpäätös 1974. VA; Pohjanmaan Kansa 18.2. ja 27.4.1976. 

Veljesavun johtokunnan pöytäkirjat 16.4. ja 21.10.1977 sekä toimintakertomus 1977. VA. 
Veljesapu; Ohjeita eläke-, korvaus- ym. asioissa 1978. VA. 

Veljesavun johtokunnan pöytäkirjat 1.3., 15.4., 4.6. ja 5.12.1978, toimintakertomus 1978. VA. 
Veljesavun tuloslaskelma ja toimintakertomus 1979 ja Veljesavun nauhoitteet/L21 ja L22. VA. 
Veljesavun kiertokirje kesäkuu 1970 ja toimintakertomus 1970. VA. 

Veljesavun vuosikokouspöytäkirja 6.4.1974 ja toimintakertomukset 1971-1975. VA. 
Veljesavun toimintakertomukset 1976-1979. VA. 

Veljesavun johtokunnan pöytäkirjat 14.1. ja 26.5.1977. VA. 

Veljesavun vuosikokouspöytäkirja 18.4.1970. VA. 

Veljesavun kiertokirje, kesäkuu 1970. VA; Veljesapu r.y. 35 vuotta, 16. 

Veljesavun kiertokirje, kesäkuu 1971. VA. 

Veljesavun toimintakertomus 1971. VA. 

Veljesavun johtokunnan kokouksen pöytäkirja 8.2.1975. VA. 

Asetus 264/1977. 

Asetus 555/1978. 

Valtiopäivät 1978, Asiakirjat F2, kirjallinen kysymys n:o 363. 

Valtiopäivät 1978, pöytäkirjat 3, 2425-2426. 

Helsingin Sanomat 22.7.1978. 

Tiedonantaja 2.8.1978. 

438 Veljesavun vuosikokouspöytäkirja 24.4.1971, kiertokirje, kesäkuu 1971 ja toimintakertomus 1971, 
johtokunnan pöytäkirjat 24.5.1973 ja 3.12.1982. VA; Veljesapu 35 vuotta, 16. 

439 Veljesavun johtokunnan pöytäkirja 4.2.1983. VA. 

440 Veljesavun vuosikokouspöytäkirja 19.3.1993. VA. 

441 Helsingin varuskunnan päällikön päätös 27.5.1983. VA. 

442 Oiva Heikasen selostus muistopaaden paljastamisesta 4.6.1983. VA; Veljesapu r.y. 35 vuotta, 19; 
Asunnan kirje SS-toimistolle 23.5.1943. VA. 

443 Veljesavun toimintakertomus 1986. VA. 

444 Veljesavun johtokunnan pöytäkirja 13.2.1976 ja vuosikokouspöytäkirja 30.10.1976. VA 

445 Oiva Heikasen kirje kultaisen ansiomerkin saaneille 1982. VA. 

446 Veljesavun vuosikokouspöytäkirja 15.3.1980. VA. 

447 Achtung 3/2000. 

448 Veljesavun vuosikokouspöytäkirja 21.3.1981. VA. 

449 Veljesavun vuosikokouspöytäkirja 20.3.1982. VA. 

450 Ilkka21.3.1982. 

451 Veljesavun vuosikokouspöytäkirja 19.3.1983. VA. 

452 Veljesavun vuosikokouspöytäkirja 20.3.1984, VA. 

453 Veljesavun johtokunnan pöytäkirjat 5.10. ja 4.12.1984 ja 20.2.1985. VA; Turun seudun kerhon kirje 
Oiva Heikaselle 7.2.1985. RR. 

454 Oiva Heikasen kiertokirje 2.1.1985 ja muistio 10.3.1985 sekä päiväämätön kiertokirje; Kähärän aloite 
”Ryhmä Steiner” 6.3.1985. VA. 

455 Turun seudun kerhon toimintakertomus 1984-1985. RR; Veljesavun äänitteet/L24. 

456 Veljesavun vuosikokouspöytäkirja 23.3.1985. VA. 

457 Veljesapu r.y. 35 vuotta, 20. 

458 Veljesavun vuosikokouspöytäkirja 22.3.1986. VA. 

459 V.K. Simola puhe 20.3.1986. VA. 

460 Veljesavun toimintakertomus 1986. VA. 

461 Veljesavun johtokunnan pöytäkirjat 14.1. ja 27.3.1987. VA. 

462 Pentti Koiviston kirje ”hyvälle aseveljelle” 4.3.1987. VA. 

463 Erkki Elorannan kirjeet Turun seudun veljille 7.3. ja 11.3.1987. RR. 

464 Veikko Kivisen päiväämätön kirje ”Puheenjohtajalle” 1987, allekirjoittajina myös Niilo Kuustie, 
Jouko Ilkka ja Pentti Koivisto. MH. 

465 Veljesavun vuosikokouspöytäkirja 27.3.1987. VA. 

466 Veljesavun johtokunnan pöytäkirja 1,12.1987. VA. 

467 Veljesavun vuosikokouspöytäkirja 18.3.1988. VA; Veljesapu r.y. 35 vuotta, 4. 

468 Veljesavun vuosikokouspöytäkirja 17.3.1989 ja Veljesavun videot/2. VA. 

469 Ilta-Sanomat 21.3.1981. 

470 Erkki Elorannan kiertokirje 27.3.1981. RR. 

471 Ilta-Sanomat 27.3.1981. 

472 Valtiopäivät 1981, pöytäkirjat I, 524-525. 

473 Tiedonantaja 25.3.1981. 

474 Veljesavun johtokunnan pöytäkirja 4.9.1981. VA; Veljesapu r.y. 35 vuotta, 19. 

475 Veljesavun Etelä-Pohjanmaan kerhon kiertokirje 17.4.1981. VA. 

476 Vaasa Oy:n kirje Veljesavulle 20.10.1981; Erkki Elorannan kiertokirje 26.11.1981; Veljesavun 
johtokunnan pöytäkirja 20.11.1981. VA; Pohjanmaan Kansa 8.12.1981. 

477 Veljesavun Turun kerhon kiertokirje tammikuussa 1985; Erkki Elorannan kiertokirje 1.2.1985; 
Veljesavun äänitteet/L24. VA. 

478 Kansan Uutiset 23.3.1985. 

479 Ilta-Sanomat 25.3.1985. 

480 Veljesavun jäsentiedote kesäkuussa 1984. VA. 

481 Veljesavun johtokunnan pöytäkirja 5.10.1984. VA. 

482 Veljesavun jäsentiedote joulukuussa 1984. VA. 

483 Veljesavun jäsentiedote maaliskuussa 1985. VA. 

484 Veljesavun toimintakertomus 1985 ja johtokunnan pöytäkirja 28.4.1986. VA. 

Veljesavun jäsentiedote toukokuussa 1986 ja toimintakertomus 1986. VA. 

Veljesavun johtokunnan pöytäkirja 15.4.1993. VA. 

Veljesavun johtokunnan pöytäkirja 25.11.1993. VA. 

Veljesavun johtokunnan pöytäkirjat 28.1. ja 15.4.1993. VA. 

Achtung 1/1996. 

Veljesavun johtokunnan pöytäkirjat 12.11.1998. VA. 

Veljesavun johtokunnan pöytäkirja 26.8.1998. VA. 

Veljesavun johtokunnan pöytäkirjat 21.1.1986 ja 10.6.1987 sekä vuosikokouspöytäkirja 22.3.1986; 
Veljesavun kirje arpajaisasiamiehille 15.6.1987 ja tukimiehille 26.9.1987 sekä jäsentiedotteet toukokuu 
ja kesäkuu 1987, toimintakertomukset 1986 ja 1987; Turun seudun kerhon kiertokirje joulukuussa 
1986. VA; Veljesapu ry. 35 vuotta, 20. 

Veljesapu r.y. 35 vuotta, 33. 

Veljesavun johtokunnan pöytäkirja 28.4.1986 ja jäsentiedote joulukuu 1986. VA; 

Veljesapu r.y. 35 vuotta, 21. 

Veljesavun johtokunnan pöytäkirjat 30.1.1991, 20.10.1992 ja 28.1.1993. VA. 

Veljesavun johtokunnan pöytäkirja 7.2.1997. VA. 

Veljesavun johtokunnan pöytäkirjat 4.11.1986 ja 10.4.1987 sekä 25.10.1988; Veljesavun kirje Pääesi- 
kunnalle 12.12.1986, Sopimus Pääesikunnan ja Veljesavun välillä 28.1.1987 Veljesavun ja ”E. E. Säätiön” 
sopimus 10.6.1987, Veljesavun johtokunnan pöytäkirja 27.3.1987. VA; Veljesapu r.y. 35 vuotta, 20. 
Veljesavun johtokunnan pöytäkirja 13.2.1979. VA. 

Veljesavun johtokunnan pöytäkirja 25.10.1988. VA. 

Aamulehti 29.12.1988; Helsingin Sanomat 29.12.1988. 

Helsingin Sanomat ja Ilta-Sanomat 9.4.1990. 

Veljesavun toimintakertomus 1995. VA. 

Ilta-Sanomat 26.9.1990. 

Veljesavun johtokunnan pöytäkirja 6.4.1974. VA. 

Veljesavun johtokunnan pöytäkirja 26.9.1987, VA; Veljesapu ry. 35 vuotta, 21. 

Veljesavun johtokunnan pöytäkirja 28.4.1988. VA. 

35-vuotishistoriatoimikunnan kirje ent. puheenjohtajille 15.12.1987; Veljesavun johtokunnan 
pöytäkirja 14.11.1989. VA. 

Achtung 3/1996. 

Veljesavun johtokunnan pöytäkirjat 1.12.1988, 5.9. ja 14.11.1989. VA. 

Veljesavun vuosikokouspöytäkirja 21.3.1997 ja johtokunnan pöytäkirja 16.4.1997. VA. 
Veljesapu-Perinneyhdistyksen hallituksen pöytäkirja 15.7.2010. VA. 

Veljesapu-Perinneyhdistyksen hallituksen pöytäkirja 9.6.2011. VA. 

Vasabladet 25.2.1989; Alf Silfverbergin kirje Tapio Sormuselle 26.2.1989 ja Pekka Kurviselle 
27.2.1989. VA. 

Veljesavun johtokunnan pöytäkirja 28.1.1988. VA. 

Iltalehti 9.2.1989. 

Helsingin Sanomat 8.2.1987; Kansan Uutiset 30.12.1988; Veljesavun johtokunnan pöytäkirja 
15.4.1993. VA. 

Achtung 1/1996. 

Veljesavun johtokunnan pöytäkirja 24.1.2000. VA. 

Achtung 4/1998. 

Jyri Ala-Nikkolan kirje Erkki Elorannalle 20.2.1978. VA. 

Pohjanmaan Kansa 1.2. ja 4.2.1978 ja 11.7.1981; Ilkka 9.10.1977. 

Kutsut veteraanijuhlaan 1987 ja Veljesavun johtokunnan pöytäkirja 27.3.1987. VA; 

Veljesapu r.y. 35 vuotta, 21. 

Veljesavun johtokunnan pöytäkirjat 22.9. ja 23.11.1994. VA. 

Veljesavun johtokunnan pöytäkirja 18.3.1988 ja vuosikokouspöytäkirja 17.3. 1989. VA. 

Veljesavun johtokunnan pöytäkirja 20.10.1992. VA. 

Veljesavun johtokunnan pöytäkirja 9.9.1993. VA. 

Helsingin Sanomat 24.1.1994; Achtung 3/1993, 10. 

Veljesavun johtokunnan pöytäkirja 25.11.1993. VA. 

Veljesavun tuloslaskelmat 1980 ja 1981 ja johtokunnan pöytäkirja 13.2.1981. VA. 
Veljesavun toimintakertomus 1982. VA. 

Veljesavun tuloslaskelma 1983. VA. 

Veljesavun vuosikokouspöytäkirja 20.3.1984. VA. 

Veljesavun tuloslaskelma 1984. VA. 

Veljesavun äänitteet/L25. 

Veljesavun tilinpäätös 1985. VA. 

Veljesavun toimintakertomus 1986. VA. 

Veljesavun toimintakertomus ja tilinpäätös 1987. VA. 

Veljesavun vuosikokouspöytäkirja 27.3.1987. VA. 

Veljesavun toimintakertomus 1988. VA. 

Veljesavun tuloslaskelma 1989. VA. 

Veljesavun vuosikokouspöytäkirja 17.3.1989. VA. 

Veljesavun johtokunnan pöytäkirja 19.5.1992. VA. 

Veljesavun johtokunnan pöytäkirja 20.10.1992. VA. 

Veljesavun johtokunnan pöytäkirja 28.1.1993. VA. 

Veljesavun johtokunnan pöytäkirjat 15.4., 9.9. ja 25.11.1993 ja vuosikokouspöytäkirja 25.3.1994. VA. 
Veljesavun johtokunnan pöytäkirja 23.5.1994. VA. 

Veljesavun johtokunnan pöytäkirjat 23.11.1994, 22.2. ja 20.4.1995. VA. 

Veljesavun johtokunnan pöytäkirjat 20.9. ja 13.12.1995. VA. 

Veljesavun johtokunnan pöytäkirja 20.2.1996. VA. 

Veljesavun vuosikokouspöytäkirja 22.3.1996 ja johtokunnan pöytäkirja 23.4.1996. VA. 
Veljesavun johtokunnan pöytäkirja 20.11.1996. VA. 

Veljesavun johtokunnan pöytäkirjat 14.5. ja 20.10.1997. VA. 

Veljesavun johtokunnan pöytäkirja 4.2.1999. VA. 

Veljesavun johtokunnan pöytäkirja 27.9.1999. VA. 

Veljesavun johtokunnan pöytäkirja 23.4.1996. VA. 

Veljesavun johtokunnan pöytäkirjat 28.1., 28.4., 6.9., 25.10. ja 1.12.1988. VA. 
Kurvisen, Haapaniemen, Silfverbergin ja Soilan kirje vuosikokoukselle 20.3.1993. VA. 
Veljesavun vuosikokouspöytäkirja 20.3.1993. VA. 

Veljesavun johtokunnan pöytäkirja 15.4.1993. VA. 

Kurvisen, Soilan ja Haapaniemen kirje Veljesavun johtokunnalle 4.5.1993. VA. 

Tapio Sormusen kirje Veljesavun johtokunnalle 6.5.1993. VA. 

Veljesavun johtokunnan pöytäkirja 9.9.1993. VA. 

Veljesavun johtokunnan pöytäkirja 25.11.1993. VA. 

Veljesavun johtokunnan pöytäkirjat 22.2.1995 ja 20.2.1996, vuosikokouspöytäkirja 22.3.1996. VA. 
Veljesavun vuosikokouspöytäkirja 31.3.1990 ja toimintakertomus 1990. VA. 
Veljesavun vuosikokouspöytäkirja 9.3.1991 ja jäsentiedote, kesäkuussa 1991; Veljesavun videot/25. VA. 
Veljesavun johtokunnan pöytäkirja 30.10.1991, VA. 

Veljesavun vuosikokouspöytäkirja 28.3.1992. VA. 

Veljesavun äänitteet/L26. 

Achtung 2/1996. 

Veljesavun vuosikokouspöytäkirja 20.3.1993. VA; Achtung 1/1993. 

Achtung 2/1993. 

Aamulehti 21.3.1993. 

Tampereen juhlaa selostivat mm. Aamulehti ja Tamperelainen, seikkaperäisen selostuksen julkaisi Pirkan 
Viesti kesäkuun 1993 numerossaan; Achtung 2/1993. 

Veljesavun johtokunnan pöytäkirja 25.3.1994 ja vuosikokouspöytäkirja 25.3.1994. VA. 
Hämeen Sanomat 26.3.1994; Liuhalan ja Rannikon puheet. VA. 

Veljesavun johtokunnan pöytäkirja 22.2.1995 ja vuosikokouspöytäkirja 24.3.1995. 

VA; Achtung 2/1995. 

Veljesavun vuosikokouspöytäkirja 22.3.1966 ja Veljesavun videot/6. VA; Achtung 2/1996. 
Achtung 3/1996. 

Veljesavun vuosikokouspöytäkirja 21.3.1997; Achtung 2/1997. 

Canden kirje Erkki Heimolaiselle 22.3.1997. VA. 

Achtung 1-2/1997; Hämeen Sanomat 5.5.2003. 

Veljesavun johtokunnan pöytäkirjat 20.11.1996, 7.2.ja 16.4.1997. VA. 

Veljesavun toimintakertomus 1997. VA. 

Veljesavun vuosikokouspöytäkirjat 28.3.1989 ja 26.3.1999 sekä hallituksen pöytäkirja 18.9.2004. VA. 
Achtung 2/1999. 

Veljesavun johtokunnan pöytäkirja 27.9.1999. VA. 

Veljesavun johtokunnan pöytäkirjat 14.5. ja 20.10.1997. VA; Achtung 1/1998. 

Veljesavun johtokunnan pöytäkirja 26.8.1998 ja vuosikokouspöytäkirja 26.3.1999. 

Veljesavun johtokunnan pöytäkirja 24.1.2000. VA. 

Veljesavun johtokunnan pöytäkirjat 29.3. ja 29.5.2000 ja toimintasuunnitelma vuodelle 2000. VA. 
ks. Söderlund 2010, 72. 

Veljesavun vuosikokouspöytäkirjat 28.3.1992 ja 20.3.1993. VA. 

Veljesavun johtokunnan pöytäkirja 9.9.1993. VA. 

Alf Silfverbergin ehdotus 9.1.1994. VA. 

Veljesavun johtokunnan pöytäkirjat 23.2. ja 25.3.1994. VA. 

Veljesavun vuosikokouspöytäkirja 25.3.1994. VA. 

Veljesavun johtokunnan pöytäkirja 23.5.1994. VA. 

Veljesavun toimintakertomus 1986. VA. 

Veljesavun johtokunnan pöytäkirja 30.10.1991. VA. 

Erkki Eloranta, Muistio n.s. kannattavien jäsenten hyväksyntä 5.5.1985. VA. 

Veljesavun vuosikokouspöytäkirjat 31.3.1990 ja 20.3.1993 sekä jäsentiedote joulukuussa 1990. VA. 
Veljesavun johtokunnan pöytäkirjat 19.5.1992 ja 15.4.1993. VA. 

Veljesavun johtokunnan pöytäkirja 23.4.1996. VA. 

Esimerkiksi tämän kirjoittaja hyväksyttiin Heikki Olssonin puheenjohtajakaudella Veljesavun jäseneksi 
pelkät yhteystiedot puheenjohtajalle antamalla ilman johtokunnan siunausta. 

Veljesavun johtokunnan pöytäkirja 14.5.1997. VA. 

Veljesavun johtokunnan pöytäkirja 12.11.1998. VA. 

Veljesavun johtokunnan pöytäkirja 4.2. ja 12.3.1999. VA. 

Veljesavun johtokunnan pöytäkirja 12.3.1999 ja vuosikokouspöytäkirja 26.3.1999; 

Veljesavun videot/22. VA. 

Veljesavun ylimääräisen kokouksen pöytäkirja 1.8.1999. VA; Achtung 3/1999. 

Veljesavun johtokunnan pöytäkirja 27.9.1999. VA. 

Veljesavun johtokunnan pöytäkirjat 24.1. ja 3.3. 2000. VA. 

Veljesavun hallituksen pöytäkirjat 27.7. 4.10. ja 29.11.2000. VA; Veljesavun ilmoitus yhdistysrekisteriin 
11.10.1999. Veljesapu-Perinneyhdistys 67.247, PRH; Turun Sanomat 6.7.2000. 

Veljesavun hallituksen pöytäkirja 22.1.2001. VA; Veljesavun ilmoitus yhdistysrekisteriin 30.10.2000, 
Veljesapu-Perinneyhdistys 67.247, PRH. 

Veljesavun johtokunnan pöytäkirjat 9.9. ja 25.11.1993. VA. 

Veljesavun johtokunnan pöytäkirja 20.4.1995. VA. 

Veljesavun johtokunnan pöytäkirja 7.2.1997. VA. 

Veljesavun johtokunnan pöytäkirja 14.5.1997. VA. 

Sotavainajien muiston vaalimisyhdistys ry 1998-2013, 4; Valtiopäivät 1999, kirjallinen kysymys 90, 
ministeri Lindenin vastaus. 

Veljesavun johtokunnan pöytäkirja 4.2. ja 12.11.1998 sekä 4.2. ja 13.3.1999 ja vuosikokouspöytäkirja 
26.3.1999. VA. 

Valtiopäivät 1999, kirjalliset kysymykset 90 ja 96. 

Helsingin Sanomat 13.5.1999; Ilta-Sanomat 17.5. ja 10.6.1999; Sotaveteraani 23.6.1999. 
Ilta-Sanomat 3.7.1999. 

Achtung 3/1999. 

Jokipiin kirje Heikki Olssonille 25.7.1999. VA. 

Achtung 4/1999. 

Veljesavun vuosikokouspöytäkirja 14.4.2000 ja hallituksen pöytäkirja 29.5.2000. VA. 

Veljesavun hallituksen pöytäkirja 1.3.2003. VA. 

Veljesavun johtokunnan pöytäkirja 9.9.1993. VA; Achtung 3/1993. 

Veljesavun johtokunnan pöytäkirja 9.9.1993. VA. 

Veljesavun johtokunnan pöytäkirja 23.2.1994. VA. 

Veljesavun johtokunnan pöytäkirja 22.9.1994. VA. 

Veljesavun vuosikokouspöytäkirja 21.3.1981. VA. 

Veljesavun johtokunnan pöytäkirja 5.5.1981. VA. 

Veljesavun johtokunnan pöytäkirjat 22.11.1994, 23.4. ja 20.11.1996. VA; Achtung 7/1995. 
Veljesavun johtokunnan pöytäkirja 16.4.1997. VA. 

Veljesavun johtokunnan pöytäkirja 14.5.1997 ja Veljesavun toimintakertomus 1997. VA. 
Veljesavun johtokunnan pöytäkirjat 26.8. ja 12.11.1998, 4.2. ja 29.4.1999. VA. 

Veljesavun vuosikokouspöytäkirja 26.3.1999. VA. 

Achtung 2/1999. 

Veljesavun johtokunnan pöytäkirjat 27.9.1999 ja 24.1.2000. VA. 

Achtung 3/1996. 

Veljesavun vuosikokouspöytäkirjat 9.3.1991 ja 20.3.1992, tuloslaskelmat 1990, 1991 ja 1992. VA. 
Veljesavun vuosikokouspöytäkirja 28.3.1992. VA 

Veljesavun vuosikokouspöytäkirja 25.3.1994 ja tuloslaskelma 1993. VA. 

Veljesavun tuloslaskelma 1996. VA. 

Veljesavun johtokunnan pöytäkirja 14.5.1997 ja taseet 1996 ja 1997. VA. 

Veljesavun vuosikokouspöytäkirja 22.3.1996 ja tuloslaskelma 1994.VA; Achtung 2/1997. 

